
NAPOMENA UZ 2. IZDANJE 


Po izlasku ovog Leksikona 1979. godine uredništvo i autori na- 
umili su temeljito pripremiti popravljeno i prošireno izdanje. 
Kako takav rad zahtijeva više vremena te će nova knjiga biti i 
opsežnija, a prvo je izdanje odavno rasprodano, odlučili smo još 
jednom ponoviti prvo izdanje i time u međuvremenu zadovoljiti 
zamjetnu potražnju za ovim priručnikom. Ovo je izdanje, dakle, 
nepromijenjeno, pretisak prvoga, pa molimo čitaoce da to uvaže. 
Zahvaljujemo svima koji su do sada ukazali na greške i i propuste, 
a rado ćemo prihvaćati i daljnje kritičke primjedbe i prijedloge, 
ne bi li novi, ispravljen i dopunjen leksikon bio što bolji i cje- 
lovitiji. 


Zagreb, siječnja 1985. Uredništvo 


POPRATNA RIJEČ 


Pojavu ovog djela u kojem se obrađuju ikonografski problemi, 
prvog takve vrste na našem jeziku, treba najtoplije pozdraviti. 
U nastavi i znanstvenom radu na području povijesti umjetnosti 
već se odavno osjećala potreba za tekstom u kojem bi na leksi- 
kografski način bili obrađeni osnovni pojmovi ikonografije, li- 
turgike i kršćanske simbolike uopće. Nije potrebno posebno na- 
glašavati da je tematika umjetničkih ostvarenja preko šesnaest 
stoljeća bila vezana uz kršćansku predaju, i da se proces istin- 
skog »čitanja« umjetničkih poruka prošlosti ne može zamisliti 
bez poznavanja određenih »tema« kao i umjetničkih odnosa 
prema tim temama. 


Konačno, posebno značenje ove publikacije jest i u tome što su u 
njoj obrađene teme i pojmovi koji se javljaju na našem području 
a koji u stranoj stručnoj literaturi nisu još nikada bili temeljitije 
obrađeni. Razne »regionalne« varijante opće kršćanske ikono- 
grafije često su značajni pokazatelji kulturno-povijesnih situa- 
cija na određenim područjima, pa je njihova obrađa važan pri- 
log ne samo povijesti umjetnosti nego i kulturnoj povijesti 
uopće. 

Ova knjiga, prema tome, spada u red onih djela koja su bila 
zaista neophodna i koja će sigurno naći širok krug korisnika. 


Zagreb, srpanj 1978. 
MiLAN PRELOG 


PREDGOVOR 


Cilj je ove knjige da bude nevježama prva informacija, a znal- 
cima podsjetnik o kršćanskoj ikonografiji, liturgici i simbolici. 
Sastavljena je s namjerom da se u jednom priručniku obuhvate 
različite ali srodne discipline koje se inače obrađuju u više razli- 
čitih knjiga te da se približe čitatelju na hrvatskom jeziku pro- 
blemi i rezultati znanstvenih istraživanja koje je do sada mogao 
naći samo u stranim publikacijama. 


Građa u ovoj knjizi ograničava se na ikonografiju, liturgiku i 
simboliku kršćanskog Zapada, jer bi uključivanje kršćanskog Is- 
toka gotovo udvostručilo opseg knjige i zahtijevalo najmanje dva 
sveska. Kao što čitatelj zna, u prvim je stoljećima kršćanstvo bilo 
jedinstveno, a raskol Crkava došao je tek kasnije (u XI. st.), 
tako da su i temelji i izvori u povijesnom smislu zajednički, i 
stoga uvođenje u jedan krug olakšava pristup drugome. Ipak će, 
radi usporedbe, često biti navedene i istočne varijante iste ikono- 
grafske teme, neki specifični simboli ili liturgijske razlike. 


Služeći se ovom knjigom čitatelj će osjetiti da se u njoj odražava 
kultura dugih kršćanskih stoljeca, kao veliko zdanje koje se gra- 
dilo i dograđivalo generacijama; ona obuhvaća razmišljanja i 
domišljanja, spoznavanja, redigiranja i sistematiziranja predo- 
džaba u sustav mišljenja. To su intelektualne panorame i riznice 
postupno sabiranog i sređivanog znanja što su se stoljećima odra- 
žavale i izražavale u organizaciji slika, znakova, asocijacija koje 
pobuđuju. Iz tog kršćanskog književnog i likovnog blaga zapadne 
Evrope mnogo je elemenata prešlo u inventar univerzalne i opće 
kulture, u misaonu sferu naše svagdašnjice i frazeologiju današ- 
njice a da toga često nismo ni svjesni. Stoga ova knjiga, uz svoju 
užu praktičnu namjenu, dopunja i spoznaju o podrijetlu i nasta- 
janju naše suvremene civilizacije. Iako su primarni tekstualni 
izvori kršćanstva tijekom gotovo dva tisućljeća isti: to je Biblija, 
njihova vizualna interpretacija neprestano se mijenja i razvija, 
usporedo s mijenama društveno-povijesnih uvjeta 1 kulturnih sta- 
nja. Stoga je povijest razvoja kršćanske slike ujedno slika povi- 
jesnog razvoja Evrope. 


Za puno razumijevanje ikonografije potrebno je poznavanje te- 
meljnih tekstualnih izvora, a to je u prvom redu Biblija. Upozo- 
ravamo na posljednje hrvatsko izdanje Biblije u nakladi izdavač- 
kog poduzeća »Stvarnost«, Zagreb, 1969. (nakladnik kasnijih 
izdanja, istovjetnih ovome, postaje zatim »Kršćanska sadašnjost« 
iz Zagreba). Radi lakšeg snalaženja, u pojedinim člancima i obra- 
đenim jedinicama ovog leksikona citirana su odgovarajuća mjesta 
Biblije: njih je potrebno pročitati da bi se potpuno shvatila 
idejna i sadržajna potka ikonografskih tema i likovnih prikaza. 
U suvremenom prijevodu Biblije čitatelj će naići na terminologiju, 
numeraciju i podjelu starozavjetnih knjiga različitu od nazivlja 
i numeracije upotrijebljenih u ovoj knjizi. Redakcija je, naime, 
odlučila da se pridržava pimišeloški zastarjelog teksta Vulgate, 
i to zato što se upravo na osnovi tog teksta Biblije 1 asocijacija 
koje on izaziva stvarala zapadnoevropska ikonografija od ranog 
srednjeg vijeka do jučerašnjice. Radi usklađivanja stare, Vulgatine, 
i nove terminologije, koja je rezultat najnovijih lingvističkih 1 
biblicističkih istraživanja, donosimo usporednu tablicu na str, 85 
a usporedna tablica starih i »novih« osobnih biblijskih imena 
nalazi se u dodacima novih izdanja Biblije. 
Moramo posebno naglasiti da čitatelj pri konzultiranju ove knjige 
mora svladati najprije temeljne pojmove i probleme obrađene u 
uvodnim poglavljima knjige: Riječ i slika, Ikonografske metode, 
Ikonografska topografija itd., a tako i ključne pojmove obrađene 
u leksikonskom dijelu knjige kao što su simbol, alegorija, proto- 
tip, prefiguracija, konkordancija itd. Vjerujemo da će svoje 
znanje proširiti i produbiti proučavanjem 1 onih pojmova koji su 
mu već poznati, kao što su Krist, Bogorodica, Stari zavjet ili 
Biblia pauperum i slično. 
O pojedinim svecima, uz najvažnije datume, navedeni su samo 
oni podaci o njihovu životu koji su najviše utjecali na ikonogra- 
fiju i na način njihova likovnog prikazivanja. Od inačica imena 
svetaca navedene su samo one koje se javljaju u literaturi. 
Što se tiče izvora i bibliografije, naveden je samo kritički izbor 
temeljne literature koja sadrži opsežne i cjelovite popise specifične 
are i izvora, za one koje posebno zanima neki problem ili 
etalj. 


U Zagrebu, svibnja 1978. 


Radovan Ivančević 


UVOD U IKONOLOGIJU 


DEFINICIJA — ODREĐENJE POJMA 


Utvrđujući »tko je tko« i »što je što« u likovnom smislu, a ne uzima- 
jući u obzir »kako« — ikonografija zapravo razmatra nelikovne 
komponente likovnog djela. Odričući se likovne analize, interpretacije 
i vrednovanja, ikonografska je analiza bliža tzv. literarnom pristupu 
likovnoj umjetnosti, narativnoj, tematskoj pa i idejnoj interpretaciji, 
toliko osporavanoj u razdoblju moderne umjetnosti, u vrijeme borbe 
za afirmaciju samostalnosti likovnog »govornog područja«, nezavisno- 
sti likovnog jezika. 

Kao znanost, nju je potakao i apologetski interes teološki formiranih 
istraživača — kao uostalom i kršćansku arheologiju — da se utvrde 
sadržaji, da se uspostavi veza između postojećih »slika« u crkvenim 
prostorima i na predmetima i poznatih tekstova koje one »ilustriraju«. 
Gotovo sva fundamentalna istraživanja i sinteze dugujemo francuskoj 
znanosti (Male, Millet, Brehier, Rćau...), a razvitak ikonografije 
doprinio je, međutim, mnogo više teoriji umjetnosti i poznavanju ži- 
vota i povijesti čovjeka negoli teologiji. Naš suvremeni znanstveni 
interes za srednjovjekovnu kršćansku ikonografiju nadilazi okvire i 
kršćanstva i srednjeg vijeka. On se temelji podjednako na suvreme- 
nim teorijskim stanovištima semantike i semiologije prema problemima 
likovnog govora, kao i jezika uopće, i nalazi se u samom žarištu 
ključnih pitanja znanosti: odnosa znaka i značenja, medija i komu- 
nikacije. 

Prije svega, dopunimo uvodnu rečenicu: iako nije cilj ikonografske 
analize sud o likovnoj kvaliteti djela, poznavanje ikonografskih normi 
koje su obvezivale stvaraoca djela, a tako i poznavanje predložaka 
kojima se mogao služiti, nužna je pretpostavka svakoj likovno-kritičkoj 
interpretaciji odnosno vrednovanju. Ikonografska komponenta nužno 
mora biti uključena u svaku interpretaciju likovnog djela koje pripada 
kršćanskom tematskom krugu, jer »literarni« sadržaj (tekstualni u 
doslovnom smislu) određuje: a) osnovnu kompozicijsku sbemu i odnos 

likova (anđeo uvijek naviješta Mariji slijeva udesno, u smjeru čitanja, 
što potvrđuju rijetke iznimke u najstarijim rukopisima pisanim pismi- 
ma koja se čitaju u obrnutom smjeru), b) ambijent (Prikazanje u 
hramu, Ulazak u Jeruzalem), c) tipologiju likova (robustni sv. 
Petar i produhovljeni sv. Pavao), d) njihovu odjeću (Ivan Krstitelj, 
pustinjak, ogrnut je kožom ili kostrijeti; tri maga, tri mudraca s 
Istoka u orijentalnoj nošnji; arkanđeli u plaštevima vojnih starješina 
itd.), e) atribute (sv. Katarina s kotačem, sv. Lovro s roštiljem, sv. 
Grgur papa s golubicom itd.), a konačno i f) same boje (tunika Bo- 
gorodičina uvijek je crvena, a plaše modar). 

Ikonografija obuhvaća induktivno sve propise, pravila i norme kompo- 
niranja i oblikovanja pojedinih tema. Na temelju tih propisa, a tako 
i tekstualnih izvora uz koje je slika vezana, kao i deduktivno-kompa- 
rativnom analizom postojećih djela, ikonografija definira temu i zna- 
čenje pojedinih prikaza, zakone pojedinih epoha i krajeva, evoluciju. 
Ikonografska analiza polazi od tekstualne podloge prikaza (verbalno 
izrecivi sadržaj) ili od ustaljene kompozicijske i oblikovne likovne 
sheme te definira djelo u tim koordinatama. Pri tome utvrđivanje 
strožeg pridržavanja ili većeg udaljavanja pojedinog djela od te 
kompozicijske ili oblikovne okosnice ne teži kvalitativnom sudu, nego 
mu je cilj tipološka definicija: drugačija kompozicija, neka ikonograf- 
ska »inačica« poznate teme može značiti kreativnu preradu i slobodu 
stvaraoca, ali i nesporazum primitivnog, naivnog majstora. 


Imitacija ili inovacija 


Nesumnjivo, odnos pojedinog autora prema uobičajenoj ili zadanoj 
ikonografskoj shemi također je jedno od kvalitativnih određenja nje- 
gova djela: od pasivnog kopiranja do kreativne prerade. Tek u re- 
laciji prema tomu što je bio »ilustrativni« zadatak ili kakva je bila 
tradicionalna norma prikazivanja neke scene u određenoj epohi, može 
se razlučiti što je tipična, a što individualna oznaka djela ili eventualna 
invencija autora, te potpunije ocijeniti i »suvremenoste i vrijednost 
pojedinog ostvarenja. Smještanje Bogorodice ravnopravno uz Krista 
na isto prijestolje u sceni Posljednjeg suda u XIV. st. (kao što radi 
Orcagna u S. M. Novella) jedna je od takvih revolucionarnih inova- 
cija s obzirom na tradicionalnu ulogu Bogorodice kao ponizne 
zagovornice koja se klanja uz tron strašnog Suca s jedne strane, a sv. 
Ivan s druge strane (Deisis). To je doduše pripremljeno scenom »Kru- 
njenja Bogorodice«, učestalom od XIII. st., u kojoj Bogorodica sjedi 
zajedno s Kristom na tronu, ali ipak u podređenoj ulozi one koja 
prima krunu. Ova dotad nezamisliva emancipacija Bogorodice i 
njeno sudjelovanje u najvišim i najodlučnijim »muškim« funkcijama, 
kao što je suđenje, svjedoči — paralelno s trubadurskom poezijom i 
Danteovim Vitae novae — o novom odnosu prema ženi, »gospi« 
uopće, pa tako i »Našoj Gospi« (»Notre Dame«,. »Madonna«) u vi- 
sokom srednjem vijeku. Ili, na primjer, »strahotnost« (terribilita) 


15 


Michelangelova Posljednjeg suda u Sikstini doživljava se neposredno, 
jednostavno na bazi ljudskog mjerila: poznavajući »svoju« mjeru i 
snagu svojih mišića, svaki gledalac može i bez likovnog iskustva 
»odmjeriti« umnoženu masu naslikanih tijela i umnogostručenu snagu 
njihova pokreta. Ali uz taj opći dojam, ovdje je prisutna u dvostrukom 
smislu Michelangelova rušilačko-stvaralačka strast i osobnost koja je 
suvremenicima bila očitija nego nama danas. Uz to što svece slika 
bez aureole a anđele bez krila (dokidajući posljednje tragove »atribu- 
tivne« metode koji se vuku kroza svu renesansu), Michelangelo preokre- 
će dotadašnji zakon ikonografske topografije po kojem se scena Poslje- 
dnjeg suda nalazi uvijek na zidu nasuprot oltaru i postavlja je — 
nesumnjivo u simboličkom značenju za svu »prevratničku« epohu 
manirizma — nad sam oltar. Drugu smionost njegove inovacije mo- 
žemo »vidjeti« tek onda kad preko sikstinske freske projiciramo u 
svijesti sve prethodne prikaze iste teme. Od majranijeg prikaza u 
rukopisu Cosme Indicopleusta iz VII. st., gdje je prvi put definirana, 
pa kroz bezbroj primjera tokom čitavog tisućljeća vlada kompozicijska 
shema nizanja scen4 u horizontalnim pojasevima, koju Michelangelo 
razbija povezujući sve u eliptično kretanje oko Krista, odnosno u ver- 
tikalni uzgon i pad masA u tipično manirističkom zatrpanom prostoru. 
Sve ovo, naravno, mnogo je važnije od toliko puta prepričavane priče 
o golotinji sikstinskih likova, naknadno pokrivenih krpicama. 
Podloga za ikonografsku analizu u prvom su redu pisani tekstovi 
koje slike razjašnjavaju i »osvjetljavaju« (što riječ ilustracija doslovno 
i znači), ali i sva starija likovna djela koja su za svaku iduću epohu 
ili djelo mogla poslužiti kao predlošci ili uzori. A kako je upravo 
ovo bila »ikonografska«, tj. »slikopisna« praksa, jer se slikar ili ki- 
par pri obradi zadane teme redovito služio nekim slikama ili re- 
ljefnim predloškom, a tek iznimno neposredno i sasvim samostalno 
transponirao tekstualni sadržaj u vizualni oblik, to je komparativna 
metoda i traženje najstarijeg uzorka (prototipa) temelj ikonografske 
analize. Budući da su se ikonografska iskustva prenosila u krugu 
majstorske radionice, unutar pojedinog obrta i zvanja, a ne na 
teoretskoj i idejnoj razini, to izvori nekih oblika i kompozicija sežu 
u daleku prošlost i protežu se kroz više povijesnih slojeva, pa čak i 
međusobno idejno nesnošljivih ili suprotnih kulturnih krugova. Tako 
korijeni kršćanske ikonografije obilno crpe iz tla poganske ikonografi- 
je, i to ne samo neposredno rimske nego i grčke (npr. Dobri pastir s 
janjetom preko ramena nalik je arhajskoj grčkoj skulpturi, a krilata 
božica pobjede Nike očituje se kao prototip anđela), pa čak i egipatske 
(vaganje duša) i babilonske (tetramorf). 


Značenje ikonografije danas 


Ali, uza znanstvenu i teorijsku važnost ikonografije i neophodnost 
ove znanosti za povijest umjetnosti i likovnu kritiku, praktična potre- 
ba usmjerava nas danas na širu difuziju njenih postavki i rezultata. 

U času nastanka likovnih djela s kršćanskom tematikom nije bilo 
potrebno dodatno identificiranje tema i likova jer su sadržaji bili 
svima jasni, to su bila zajednička »opća mjesta«. Pa i uza sve to, oni 
su ipak bili uvijek nanovo riječju tumačeni: svećenik i propovjednik 
u crkvi uvijek se nanovo »pozivao« na ilustracije (freske, vitroe, por- 
tale, skulptirane kapitele, oltare, tapiserije, mozaikalne podove) koje 
su sa svih strana okruživale slušaoca, te ih je navodio da postanu 
istodobno i gledaoci. Slike su potvrđivale verbalno kazivanje o do- 
gađajima stvaranja svijeta, starozavjetnim zbivanjima ili životu Krista, 
svetaca i mučenika. Koliko se slika na zidu shvaćala kao »nastavno 
pomagalo«, dokazuje primjer na razmeđu profanoga i religioznoga: 
Danteova »Božanska komedija«, iako nominalno pripada kršćanskoj 
tematici, sadržajno — od motiva Beatrice do subjektivnosti vizije 
pakla, čistilišta i raja — ne može se pribrojiti službenoj religioznoj 
literaturi. Pa ipak, ne samo da se velika freska s prikazom Danteova 
»Pakla« i njegovih devet krugova nalazila u crkvi S. M. Novella, 
što je također djelo Orcagne, već je postojala i jedna velika slika 
u firentinskoj katedrali S. M. del Fiore koja je služila tome da se 
publici na njoj tumači i ilustrira Danteovo djelo! 


U ono vrijeme, rekosmo, sadržaji Biblije koji su bili podlogom slikarskoj 
i kiparskoj tematici bili su općepoznati, iako više usmenom predajom 
nego pismom, a jednako su tako bile od gledalaca prihvaćene i kan- 
vencije njibova vizualnog predočavanja, tj. ikonografske norme. Suvre- 
meni gledalac, naprotiv, usmjeren umjetničkoj baštini u prvom. redu 
ili isključivo s likovnim interesom, često uopće ne poznaje tekstualnu 
potku religiozne umjetnosti, pa informacijama što mu ih pruža iko- 
nografija može produbiti svoj odnos prema umjetnosti prošlosti. Ona 
tako nadomješta nekoć obavezni »vjeronauk«, te omogućuje pristup 
kršćanskom svijetu ideja i predodžbi i pripadnicima drugih religija i 
ateistima. Time dokida njegovu isključivost i demokratizira »potro- 
šnju« kulturne baštine. Jer, golem postotak likovnih djela nastalih u 
Evropi u toku posljednjih dvaju tisućljeća obrađuje kršćanske teme, 
u tom je idejnom krugu i tradiciji. Detaljnije izučavanje pokazat će 
koliko je u samom početku za kršćansku ikonografiju bila .važna još 
starija, poganska, antikna tradicija, pa se tako i ovo poglavlje veže 
u dugu liniju kontinuiteta povijesti likovnih umjetnosti. 


Dominacija srednjovjekovne ikonografije 


No, postoje unutrašnji, ne samo praktični razlozi, zašto je # prvom 
redu potrebno poznavati baš srednjovjekovnu ikonografiju. Iako svako 
razdoblje povijesti umjetnosti ima »svoju« ikonografiju, nikada iko- 
nografija nije bila tako važan faktor oblikovanja kao u srednjem 
vijeku, kad je slika imala posebnu funkciju kao sredstvo komunicira- 
nja s masom. U vezi s razvojem odnosa prema svijetu, u ranijim ili 
kasnijim razdobljima opada i značenje ikonografije kao propisa ili 
usvojenog načina programa prikaza, strogost kojom se provodi, doslje- 


17 


dnost i sveobuhvatnost ikonografskog sustava. U antici ili baroku kvan- 
titeta izvanreligioznih tema, kvantiteta svjetovnih sadržaja »slobodnih« 
tema, jednostavno je proporcionalno tako velika i likovno tako zna- 
čajna u odnosu na religiozne teme, da čak i kad bi ikonografija bila 
najstrože određena, ona bi se odnosila samo na manje područje i ne 
bi imala ono značenje za profil umjetničke produkcije u cjelini kao 
što ima u srednjem vijeku, kad su u tipizaciji likova i shematizaciji 
kompozicija upravo ikonografske norme bile odlučujući faktor. 
Srednjovjekovno razdoblje na neki je način i omeđeno raspravom o 
slici: od kratke ali burne avanture ikonoklazma u VIII. st. do rejorma- 
torskog odricanja od kršćanske »slikovnice« i njenog protureformator- 
skog ponovnog ustoličenja na Tridentskom koncilu u XVI. stoljeću. 
Suvremeni razvoj tehnike reproduciranja i industrije difuzije slike: 
fotografija, uisak, film, televizija — nije samo specifična oznaka vi- 
zualne kulture našeg vremena, nego je prouzročio i bitnije, unutrašnje, 
promjene u odnosu čovjeka prema slici uopće, a osobito prema slici iz 
prošlih povijesnih razdoblja. Neke od tih promjena fundamentalnog 
su značenja. 


Slika izvan konteksta 


Reprodukcijom likovno je djelo izdvojeno iz cjeline svog izvornog 
prostornog ambijenta, vizualnog konteksta u kojem i za koji je stva- 
rano i gdje je, dosljedno, imalo svoj puni smisao. Suvremeni gledalac 
suočava se s djelima otrgnutima iz njihova prvobitnog sustava, s dje- 
lima koja se uz to povezuju ili konfrontiraju (na izložbi, u knjizi, u 
filmu ili na TV) s djelima iskorijenjenima iz drugih likovnih cjelina, 
kulturnih sredina i različitih vremena. Tako nastaje u našoj svijesti 
onaj »musće imaginaire«, po definiciji A. Malrauxa, s nepreglednim 
inventarom slika svih epoha i prostora, ali bez organske povezanosti. 
Čak se iz samog »prostora slike«, iz cjeline jednog djela, suvremenim 
reproduktivnim tehnikama često i veoma sitni detalji izdvajaju kao 
samostalne slike te se time kida i ona veza koja u likovnom ali 1 
sadržajnom smislu definira kompoziciju, korespondiranje likova akci- 
jama i emocijama. Kao rezultat (ili povod), s obzirom na prestanak 
ili nepostojanje idejnog identiteta ili nerazumijevanje »scene«, slika 
biva »oslobođena« sadržaja: ona slobodno luta izvan prvobitnog sadr- 
žajnog konteksta. Tipičan fenomen suvremene civilizacije »specijaliza- 
cija« ne očituje se samo u orijentaciji umjetnika, kritike i publike na 
specifične likovne probleme i komponente u djelima suvremene umjet- 
nosti nego i u relaciji prema kulturnoj baštini prošlih razdoblja i 
interpretaciji djela. 


Reintegracija slike u prostor 


O potrebi vraćanja djela u njegov izvorni ambijent, pa makar i bilo 
potrebno da se taj prostor imaginarno rekonstruira, govorio je uvjer- 

ljivo H. Sedlmayr. Tako, na primjer, reintegracija gotičke pozlaćene 
oltarne slike u prostoru »obojenog svjetla« katedrale, kako kaže 
Jantzen, uspostavlja ponovno organsku cjelinu jednog cjelovito pro- 
jektiranog sustava (Gesamtkunstwerk), oživljavajući istodobno i njego- 
vu likovnu kvalitetu i sadržajnu povezanost. 


Kao znanstveno-povijesna disciplina, ikonografija teži prije svega 
upravo tome da uspostavi onu ravnotežu u odnosu sadržaja i forme 
koju imamo a priori prema suvremenoj umjetnosti, jer su nam njeni 
(životni) sadržaji jasni, uvijek prisutni, upijeni svakidašnjim iskustvom, 
te ih prepoznajemo čak i onda kad njihovu likovnu transpoziciju od- 
bijamo, što se u razvoju umjetnosti našeg stoljeća često događalo. 
Jer, ma koliko specijalizacija bila nužna i ma koliko bio opravdan 
otpor »apsolutizaciji«  »literarnog« sadržaja u slici (u doslovnom 
smislu), a tako i otpor literarizirajućem pristupu i verbalnom tretma- 
nu likovnog djela (ne specifično likovnom) — svaki se oblik kompleks- 
nije doživljava i određenije spoznaje, čak i »formalno«, ukoliko je 
osviješten i uključen sadržajni momenat. 


Značenje promjene znaka 


Kao primjer navedimo dugu formalnu evoluciju i karakteristične tran- 
sformacije aureole (»svetokruga«), jednog »apstraktnog« likovnog ele- 
menta i njegove sadržajne implikacije. U kasnoantiknoj umjetnosti, 
odnosno na ranobizantskim mozaicima (VI. st.), ovaj zlatni krug 
oko glave još je uvijek odraz helenističkog iluzionizma, te u sklopu 
još uvijek realistički obojene slike u cjelini sugerira »sjaj«, »svjetlost«, 
»emanaciju« (zračenje u duhovnom smislu), jer zaista najintenzivnije 
reflektira »zrake svjetlosti«. Aureola na romaničkim freskama jest 
ploba na plohi; raznoliko obojen krug postaje znakom ocrtavanja 
glavnih (svetih) likova; prilagođujući se vladajućem zakonu plošnosti, 
diktatu plohe, on istodobno, osobito u isokefalnim kompozicijama, 
pridonosi ostvarivanju tipično romaničkog ritmičkog komponiranja 
pomoću repeticije i adicije. U gotičkom fresko-slikarstvu, a tako i u 
djelima umjetničkog obrta, aureola dobiva volumen, izdiže se (modeli- 
rana u žbuci) nad plohu i postaje »predmetom«: reljefno obrubljena, s 
ispupčenim kuglicama, radijalnim užljebinama ili konkavna u sredini. 
Tako i gotička aureola slijedi zadatak svog vremena .— svladavanje 
volumena — i to na razmjerno naivan i naturalistički način: gubeći 
potpuno vezu s kasnoantiknim »emanacijskim« prototipom, slikar 
često dovodi motiv na rub groteskne nespretnosti, kako duhovito, kao 
»naivni« promatrač, konstatira /. Prćvert opisujući prikaz Posljednje 
večere: »... Ils sont a table, Ils ne mangent pas, Ils ne sont pas dans 
leur assiette, Et leur assiete se tient toute droite, Verticalement derričre 
lexr tćte« (La C2ne).* Renesansnom će slikaru i aureola (kao i slika 


* »Sjede za stolom, Ne jedu, Nisu zadubljeni u svoje tanjure, Tanjuri 


im stoje sasvim uspravno, Okomito iza njihovih glava« (Večera) 

Oblikovanje aureola kao izraz stilskib mijena: 1. kasnoantički iluzio- 
nizam, 2. romanička plošnost, 3. gotička reljefnost, 4. renesansna 
perspektiva (elipsa). 


u cjelini) biti manje znakom identificiranja božanskih likova, koliko 
će idealno poslužiti prikazivanju geometrijske perspektive: aureola 
PO prvi put u povijesti prestaje biti krugom i postaje elipsa koja se 
perspektivno »klapa u sustav prostorne iluzije slike i prati položaj i 
pokret glave; istodobno ona se od kruga reducira na kružnicu (liniju), 
na svinutu zlatnu svjetlosnu zraku, da bi omogućila prozračnost i 
vidljivost u (tek osvojenu) dubinu prostora. 

Konačno, barokno će slikarstvo aureoli vratiti prvobitno značenje, i 
to još uvjerljivije i dosljednije no što je to moglo kasnoantikno sli- 
karstvo svojim već ukočenim i ukrućenim načinom. Razbivši krug i 
kružnicu, planimetrijski obris oslobodit će je u neomeđeni sjaj, u svje- 
tlucanje, te dočarati zaista zračenje svjetlosti same i izraziti neizmjer- 
nost svjetla: aureola, kao i sva barokna umjetnost, postaje simbolom 
pokreta, energije koja se širi, sukoba sila — svjetla i tmine. 

Time je zatvoren evolutivni krug i potvrđeno kako su sve te mijene 
čak i jednog formalnog elementa par excellence — kao što je to aureola 
— uvijek duboko ukorijenjene u »stilske« koordinate epohe, te su, 
kao i ove, proizašle iz općih životnih konstelacija svog vremena. 


RIJEČ I SLIKA 


Kad bismo u nazivu ikonografija razlučili riječi od kojih se ta slože- 
nica sastoji i preveli je s grčkoga, kao što je učinjeno s nizom sličnih 
složenica (usp. geografija, biografija: zemlj-o-pis, život-o-pis,), dobili 
bismo slik-o-pis, odnosno opis slike. Kao znanstvena disciplina ikono- 
grafija se, naravno, ne iscrpljuje u opisivanju slika riječima, te da 
bismo odredili probleme istraživanja i Širi interes njenih rezultata, 
nije dovoljno razdvojiti pojmove »pismo i slika« uspostavljajući jed- 
nosmjeran odnos, već ih treba suprotstaviti, jer se ikonografija suočava 
s veoma složenim odnosom slike i riječi, s dibotomijom likovnog i 
verbalnog jezika. 


Verbalno i vizualno mišljenje 


Sintagma »u početku bijaše Riječ« iz Ivanova evanđelja mogla bi 
se na temelju svjedočanstva paleolitskog slikarstva parafrazirati: »u 
početku bijaše lik« (ob-lik). Likovni spomenici nalaze se na samom 
početku povijesti čovječanstva i ne samo da su neusporedivo »stariji« 
od pisanih, već pismu genetski prethode, jer se i samo pismo razvilo 
od slike. Međutim, razgovor o prioritetu nema smisla jer se, kao i u 
nizu sličnih polarizacija, problem razrješava u poimanju (dijalektičkog) 
jedinstva konkretnog i apstraktnog mišljenja, pa time i likovnog i 
verbalnog izražavanja i komuniciranja. U svom zametku verbalni 
i vizualni znak, riječ i slika, neodvojivi su kao što je verbalno i 
vizualno mišljenje sjedinjeno u ljudskoj svijesti. 

Zaključimo pomirljivim iskustvom jezika u kojem riječ »pisati« znači 
šarati, crtati, slikati: od obojenog uskršnjeg jajeta, zagorske »pisanice«, 
do šarene, »prepisane ptice« međimurske. Crtajući pišemo, pišući 
crtamo. 


“Tekstualni izvori 


Za kršćansku ikonografiju riječ, temeljni tekstualni izvor, jest Sveto 
pismo ili Biblija, što naprosto znači: knjiga. Po sudu srednjovjekovnog 

čovjeka jedna jedina, sveobuhvatna i dostatna, jer je zbir svih znanja, 
ona pripovijeda povijest svijeta, daje upute za ovozemaljski život, 
opisuje (i obećava) život vječni. Biblija je također bila priručnik i 
oslon glavnog naručioca umjetnosti, Crkve. Ali su se i izvan tog ofi- 
cijelnog izvora umjetnici često služili i drugim tekstovima koji su 
pružali veće mogućnosti ilustracije, poticali maštu ili ih emocionalno 
angažirali, te konačno predstavljali zanimljivije likovne zadatke. 'Tu 
su u prvom redu tzv. apokrifi, apokrifna Evanđelja — razni dodaci 
i prerade kojima su popunjavani izvorni tekstovi. Većinom su to 
djela koja izviru iz pučke mašte ili se njoj obraćaju, razrađujući jed- 
nostavnom narativnošću dalju sudbinu pojedinih svetih likova, te 
dopunjuju s jedne strane komentarima ono što bi moglo biti nejasno 
ili maštovito razrađuju ono što je tek naznačeno. U toku srednjeg 
vijeka sve su brojnije i opširnije bagiografije, legende o svecima, a naj- 
bogatija zbirka svih (dotad postojećih) legendi i temeljni tekstualni 
uzor i izvor za kasnija razdoblja jest »Legenda aurea« koju je u XIII. 
st. sastavio Jacobus de Voragine. Tipično djelo tog velikog enciklope- 
dističkog stoljeća, i ona je »summa« na svom području. Iz kasnijih 
razdoblja sačuvali su se i kodeksi propisa i uputa za prikazivanje 
scena i likova, a sigurno je takvih pismenih uputa bilo i ranije. 


Likovni predlošci 


No najčešći uzor bila su sama ranija likovna ostvarenja na koja su se 
umjetnici neposredno ugledali: freske i mozaici, ikone, skulpture, re- 
ljefi u drvu, metalu i bjelokosti, djela malog formata, lako prenosiva 
i dostupna, a osobito i prije svega knjige s minijaturama, gdje su već 
egzistirale usporedo riječ i slika, a samim time se na sliku prenosila 
ona autentičnost koju je imao tekst. Konačno, svaki veći majstor 
imao je bilježnice sa skicama likova i kompozicija, a u kasnom sred- 
njem vijeku širili su se ikonografski obrasci jeftinim i lako umnoživim 
drvorezima. Najreprezentativnije djelo koje svojim bogatstvom i raz- 
vijenošću svjedoči o prethodnom razvitku starijih, izgubljenih _majstor- 
skih bilježnica jest bilježnica Villarda de Honnecourt, francuskog arhi- 
tekta i skulptora iz XIII. st., a među brojnim primjerima preuzimanja 
ikonografskih rješenja iz drvoreznih otisaka za izradu fresaka spomeni- 
mo iz naše umjetničke baštine kompozicije Vincenta iz Kastva u crkvi 
Svete Marije na Škriljinah kod Berma (1474.) oblikovane prema listo- 
vima drvoreza »Majstora M. S.«. 


Prikaz kazališnog prizora 


Daljnji izvor bila su crkvena prikazanja, srednjovjekovni teatar, koji 
je uživo scenski razrađivao pojedine važnije teme i cikluse, kao što 
su muka i uskrsnuće Kristovo. Pozornica je najčešće bila smještena 
uza sam zid crkve, u kojoj su se mogli vidjeti reljefni ili slikani prikazi 

Rođenje Kristovo. Trogir, Radovanov portal katedrale, 1240. 


iste teme, a ova je pučka kazališna predstava po zakonu dramaturgije 
i zahtjevima scenske efikasnosti dopunjavala i razrađivala radnju u 
smjeru »očiglednije« razumljivosti i spektakularnosti. I kao što su 
likovni prikazi tih tema služili režiseru i scenografu kao predložak, 
za inscenaciju, kostim i masku, bilo je i znatnog obrnutog smjera utjeca- 
ja: teatarska predstava postajala je predložak likovnom majstoru u 
prikazu iste scene. Jedan od najljepših primjera jest prikaz Rođenja 
Kristova na luneti portala trogirske katedrale majstora Radovana iz 
XIII. st. Odgrnuta zavjesa otkriva nam pozornicu na kat, gdje se u 
gornjoj zoni odvija scena rođenja, s Bogorodicom u krevetu i Djetetom 
u jaslicama, a u donjoj zoni pranje Djeteta i Josip s pastirom. 


Slikanje života 


Konačno, no ne uvijek i na posljednjem mjestu, i sam život, proma- 
tranje čovjeka u sličnim situacijama kao što su one opisane u svetim 
izvorima, životno iskustvo — sve se to odrazilo u načinu kako će 
likovni umjetnik oblikovati temu. Stoga nam i posreduje srednjovje- 
kovna umjetnost toliko dragocjenih podataka o suvremenom životu i 
stvarnosti iako je njena tematika ograničena najčešće na prostorno i 
vremenski udaljena ili sasvim nerealna zbivanja. 

"Tekst prema slici 


Odnos riječi i slike u srednjovjekovnoj umjetnosti višestruko je uzro- 
čno-posljedično isprepleten. Prije svega postoje tekstovi koje slikar 
ili kipar ilustrira: Biblija, legende i drugo što smo netom spomenuli. 
Ali sačuvani su i pisani ugovori o djelu gdje naručitelj izričito obvezuje 
majstora da radi prema nekom starijem likovnom djelu kao uzoru i 
predlošku. Konačno, za neke starije tekstove, komentare i propovijedi 
u kojima su »slikovito« opisani neki prizori iz kršćanske »svete povi- 
jestia možemo pretpostaviti da nisu služili kao uzor slikarima, već da 
zapravo »prepričavaju« i opisuju freske i mozaike na kojima su bile 
oblikovane te scene. Utjecaj se dakle prenosio i obratno, od slike k 
tekstu. 

Analiza postojećeg inventara »slikane Riječi«, religiozne slikovnice ili 
»Biblije siromašnih« najuvjerljivije dokazuje da bi bilo pogrešno sli- 
karske »formulacije« uvijek izvoditi iz adekvatnih verbalnih izvora. 
Neusporedivo veći broj slika oblikovan je prema slikama, skulptura 
prema skulpturama. U stvaranju novog likovnog djela majstor se 
nije obraćao uvijek iznova i neposredno tekstu koji obrađuje istu temu, 
već likovnim djelima koja su je već vizualizirala. Samo izuzetno 
kreativni majstori ili epohe u kojima se lome stara i stvaraju nova 
poimanja i otvara novi »pogled« na svijet, poniru do samog izvora i 
nanovo oblikuju Riječ. 

Nazivajući srednjovjekovnu slikarsku i skulpturalnu crkvenu dekoraci- 
ju »Biblia panperum«, izjednačuje se nepismenost i siromaštvo, potvr- 
đuje klasni karakter naobrazbe i podjela kulture na »elitističku« koja 
komunicira pismom i pučku koja komunicira samo slikom. Ne treba 
zaboraviti da je likovni stvaralac često pripadao upravo ovoj »pauper- 
skoj« klasi i dosljedno tome bio nepismen, te je »prepisivao« slikovnicu, 
umjesto da »oslikava« knjigu. Veoma sugestivan primjer za to jest 
fragment kotorskog ciborija iz VIII./IX. st. s dva lava. Na desnom 
liku lava uklesan je natpis LEO, ali kako je majstor isti crtani predlo- 
žak prekopirao simetrično (jednostavno okrenuo papir) i na lijevu 
stranu luka, tamo je ispao i natpis naopako, kao u ogledalu, što jasno 
svjedoči o njegovoj nepismenosti. 


Poganski motivi 


Kontinuitet unutar vizualnih medija i značenje tradicije unutar po- 
jedinog obrta (klesarstvo, drvorezbarstvo, minijatura, zidno slikarstvo 
itd.), gdje je zajedno s tehnikom rada majstor nužno prenosio učeniku 
i ikonografiju i oblikovna rješenja, najočitije se iskazuje u brojnim 
primjerima preuzimanja antiknih »poganskib« motiva u ranokršćanskoj 
umjetnosti. Spomenimo samo najpoznatije: aureola, krilati anđeli, psi- 
hopompos i simbol duša u liku malog djeteta, personifikacije rijeka 
ili vjetrova itd. Ovi poganski motivi dobivaju u verbalnim komenta- 
rima ideološko opravdanje i time se uklapaju u kršćansku simboliku. 

Ali treba oprezno razlučiti kasnija »retroaktivna« tumačenja istraži- 
vača i teologa od prvobitnog koegzistiranja ovih starih, u svijesti du- 
boko ukorijenjenih poganskih simbola u religioznoj slici svijeta mla- 
doga kršćanstva. Zar se ne čini, na primjer, da Justinijan, kršćanski 
vladar paz excellence, uz čije se ime veže niz ponajvažnijih spomenika 
kršćanskog graditeljstva i slikarstva od Hagije Sofije u Konstantino- 
polisu do San Vitalea u Ravenni, još uvijek misli i osjeća u duhu 
poganskog gesla »ja, car i bog«e, kad ga tako »vidi« i portretira 
majstor ravenskih mozaika te mu glavu okružuje zlatnom aureolom 
(kao uostalom i carici Teodori)? 


Sukladna, doslovna i slobodna interpretacija 


Vraćajući se pitanju odnosa riječi i slike i uspoređujući obradu istih 
kršćanskih tema u tekstovima i na slikama, možemo definirati tri 
karakreristična odnosa: 1. sukladna interpretacija, kad slikar ili kipar 
u karakteru svog medija izražava adekvatan sadržaj i smisao kao i 
pisac teksta, 2. slikar se katkad suviše ropski drži teksta i »doslovno« 
vizualizira svaku riječ, tako da odstupajući od imanentnih zakona 
likovnog kazivanja može i nehotice izdati smisao napisanoga (slično 
kao i kod doslovnog prevođenja sa stranog jezika) i, konačno, 3. li- 
kovnom interpretacijom može se ostvariti drugačije i novo značenje 
teme, bitno različito od tekstualnoga. O sukladnom odnosu nije nužno 
raspravljati, ali moramo obratiti pažnju na druga dva odnosa: na do- 
slovnu i slobodnu interpretaciju. 


Doslovni prijevod 


Ilustrativni primjeri promašaja zbog primjene metode doslovne ilustra- 
tivnosti jesu neki Diirerovi drvorezi s temama iz Apokalipse. Ovaj 
maštoviti tekst nije predstavljao toliko problema majstorima romanike, 
i to ne samo zato što su svijet poimali slično fantastično, donekle po- 
dudarno apokaliptičkoj viziji, već i zato što je u likovnoj umjetnosti 
dominiralo pojmovno izražavanje, a ne imitativno »nasljedovanje« 
kao u Direrovo vrijeme. Tako u kodeksu Beatus »četiri vjetra« 
što pušu »s četiri ugla svijeta«, kako piše u Apokalipsi (Otk, gl. 7), 
slikar minijature logično uklapa u prikaz Zemlje zamišljene kao ploče 
što pluta na Oceanu (viđene iz ptičje perspektive), a iz četiri ugla 
te plohe »pušu« četiri (antikne) personifikacije vjetrova (= glave 
nadutih obraza). Međutim, Diirer se naturalistički odnosi prema stvar- 
nosti 1 strogo objektivistički pristupa tekstu pa pojedine pjesničke me- 
tafore u njegovoj obradi postaju groteskne. U desetoj glavi Apokalipse 
javlja se anđeo ogrnut oblakom i s d&gom nad glavom; lice mu bilo 
kao sunce a noge kao ognjeni stupovi; u ruci je držao otvorenu knji- 
Žicu«, koju daje Ivanu govoreći: »Uzmi je i progutaj!« Ivan dalje 
piše: »Uzeh knjižicu anđelu iz ruke i "progutah je*...« Ilustrirajući 

Anđeo iz Sunca i četiri vjetra. Apokalipsa iz Beatusa, 10. st. (New 
York, Bibl. Morgan, Ms, 644, f 115v) 


Ovaj pasus Direr prikazuje lik anđela odjevenog u košulju s dugim 
rukavima, ali stilizirano nabranih rubova kako se crtaju oblaci, a umje- 
sto nogu su mu dva (arhitektonska!) stupa s propisnom jonskom ba- 
zom(!) koji se pri vrhu kite s nekoliko »plamenih« jezičaca; siroti pak 
Ivan počinje gristi s jednog kraja tvrdo ukoričenu golemu knjigu. 


A. Diirer: Apokalipsa '_ Sveti Ivan guta knjigu 


Osim nesporazuma u »prevođenju« — zbog kojeg se »ognjeni stup« 
(dakle plamen što suklja nalik stupu) prikazuje dvjema slikama: 
»stupom« i »ognjem«, a izraz »ogrnut oblakom« predočuje se kao 
haljina sašivena od oblaka (pravo je značenje zapravo »oblak umjesto 
haljine«) — osim tog nesporazuma, dakle, bitno je tu nerazumijevanje 

prenesenog značenja »progutati knjigu«. Što bi bilo s djecom da je 
zaista doslovno istina ono što često govore majke: »Moj mali samo 
guta knjigel« U citiranoj rečenici iz Apokalipse misli se, naravno, na 
usvajanje duhovnog, pojmovnog sadržaja knjige. Situacija je za Dii- 
rerova Ivana utoliko teža što mu anđeo nudi tvrdo ukoričeni kodeks 
XV. stoljeća (drvenih ili čak metalnih korica!), a pisac izvornog 
teksta misli po svojoj prilici na svitak odnosno zotulus, što bi u tom 
Diirerovom doslovnom poimanju »gutanja« bio relativno lakši za- 
datak. Da bismo zaokružili ovu temu kulturnopovijesno, dodajmo da 
sintagma »gutati pismo« ipak vuče podrijetlo iz doslovnog značenja. 
U primitivnim religijama i raznim vračanjima sve do danas vjeruje 
se, naime, da gutanjem komadića papira na kojem je ispisana neka 
riječ ili tekst prebiva »u nama« i ono što označava ta riječ ili tekst, 
pa time poprimamo svojstva onoga što je napisano (participiramo) ili 
stječemo moć nad nekim koga smo time »zarobili«. (Babe-vračare daju 
takve papiriće nesretno zaljubljenima.) Sva kultna blagovanja temelje 
se na istom načelu doslovnog značenja radnje. 


Promjena značenja 


Primjeri promjene značenja tekstualnog izvora vizualnom interpreta- 
cijom veoma su česti, a obično i toliko uvriježeni te i ne primjećujemo 
da slika ne »pokriva« tekst, već mu »prikriva« prvobitni smisao. Ana- 
liza i dešifriranje ovih razlika u verbalnoj i likovnoj poruci složeni 
su i zahtijevaju pažljivo odvajanje triju razina: sadržaja pojma u vri- 
jeme nastanka teksta, značenja slike u trenutku njene pojave i našeg 
današnjeg »čitanja«, tj. razumijevanja jednoga i drugoga, teksta i 
slike. 


Anakronizmi 


Zapravo, svi anakronizmi i »osuvremenjavanja« u oblikovanju likova, 
njihove odjeće, arhitekture, namještaja i predmeta, kao izmjene ambi- 
jentalnih i lokalnih značajki, mogu se svrstati u ovu kategoriju sa- 
movoljnih odnosno povijesno određenih »deformacija« teksta u slici. 
Uvijek iznova treba podsjetiti da se scene opisane u Evanđeljima odvi- 
jaju u sasvim određenom arhitektonskom i pejzažnom ambijentu i u 
kulturno-povijesno definiranom okviru. Budući da dobro poznajemo 
arhitekturu, odjeću i inventar Bliskog istoka ili pobliže Palestine i 
Egipta početkom naše ere, i to po suvremenim tekstualnim i likovnim 
prikazima, po bezbrojnim ostacima, arheološkim nalazima itd., možemo 
sasvim objektivno pretpostaviti kako je mogla izgledati pojedina scena 
opisana u Bibliji odnosno Evanđeljima, a to znači da možemo jasno 
utvrditi u čemu sve pojedini naslikani prikaz nedvojbeno odstupa 
od opisanoga. Stoga ikonografija ne može zastati na opisu, već interve- 
nira znanstvenokritičkom analizom i interpretacijom otkriva razlike 
značenja: ikonografija nužno postaje ikonologija. 

Mnogoznačnost riječi, jednoznačnost slike 


ša moramo razlučiti imanentnu mnogoznačnost riječi i jednoznačnost 
slike. 

Počnimo s primjerom jednog predmeta, odnosno imenice koja ga 
označava i slike koja ga prikazuje. Riječ »knjiga« obuhvaća u širem 
smislu svaki duži pisani tekst ili sabrane tekstove, bez obzira na to 
je li pisana na pergameni, papiru(su) ili glinenim pločicama, i je li 
u obliku kodeksa ili rotulusa. Iako riječ knjiga obuhvaća pojam u 
punoj širini, bez obzira na materijal i oblik, ipak će suvremeni čitatelj 
kad pročita riječ »knjiga«, na temelju svog iskustva zamisliti uvijek 
isto: knjigu (kodeks, svezak) papirnatih listova uvezanih u tvrđe ili 
mekše kartonske korice. Međutim, pitanje oblika nije uvijek sporedno, 
pa zato katkad ne možemo adekvatno zamisliti ni razumjeti opisanu 
radnju. To se događa, na primjer, ako »knjigu sa sedam pečata« 
zamislimo kao suvremenu knjigu, kako je često i slikana, a ne u 
obliku rotulusa, svitka, na što je mislio pisac i kako ju je »vidio« u 
duhu čitač onog vremena, na temelju svog iskustva. Ova se »knjiga« 
u Apokalipsi ne lista, nego »odvija«, odmotava, a omeđena je vrpcama 
i zapečaćena tako da se rotulus može odvijati samo do određene du- 
žine, te je daljnje odvijanje odnosno čitanje nemoguće bez »razbijanja 
pečata«. Apokalipsa sadrži zapis o budućnosti, pa je ona, srodno opo- 
ruci, i oblikom odgovarala testamentu, koji je po rimskim pravnim 
normama morao biti ovjeren od sedam svjedoka i zapečaćen sa sedam 
pečata. 

Još je zanimljivija posredna slika svijeta prema knjizi. Po drevnoj 
babilonskoj tradiciji nebo je razvijeni rotulus (knjiga), a zvijezde su 
znakovi, svijetleća »slova« kojima je Bog ispisao svoju poruku: ovuda 
onda i »čitanje« (sudbine i budućnosti) iz zvijezda. U jednoj epizodi 
Apokalipse govori se da se nebo zavilo, smotalo i da su zvijezde po- 
padale na zemlju što je čovjeku antike bila moguća predodžba. Ta 
će se »slika«, međutim, vrlo teško oblikovati u svijesti suvremenog 
čitaoca, kojemu je nebo beskrajni svemirski prostor. 


Odjeća 


Prateći proces mijena i odstupanja slika od izvornog teksta ili starijeg 
likovnog predloška, možemo konstatirati primjenu određenog načela 
vrednovanja: što je »svetost« lika veća, to se on konzervativnije pri- 
kazuje, odnosno manje i sporije se njegov prikaz mijenja. Ovaj se 
zakon možda najizrazitije očituje u odjeći likova, odjeći kao jednom 
od atributa. Glavni protagonisti kršćanskog neba: Krist, Bogorodica, 
apostoli, zadržavaju na slikama svoju, antiknu odjeću najduže, sve 
do naših dana, a manje važni likovi — iako se javljaju simultano uz 
njih, dakle u istom povijesnom vremenu — putuju kroz povijest pra- 
teći odjećom promjene mode. Tako su vojnici koji hapse Krista ili 
čuvaju grob, na reljefima ranokršćanskih sarkofaga IV. stoljeća odje- 


Čudesni ribolov (poziv Petra i Andrije). Ravenna, 5. Apollinare 
Nuovo, 6. st. 


veni kao što su mogli biti odjeveni i vojnici tridesetih godina n. e. u 
Palestini, jer je to još uvijek ista, rimska vojska, s legionarskom uni- 
formom ili oružjem. Ali uskoro ćemo vidjeti kako Krista hapse ili 
čuvaju stražari odjeveni kao vitezovi XII. st. ili vojska gotičkih feuda- 
laca XIV. st. ili kao najamnici firentinskih plemića XV. st. u svojim 
Yarenim i slikovitim renesansnim odorama i naoružani suvremenim 
oružjem (kojega prije XV. st. nije bilo). »Sveta tri kralja«, magi, 
mudraci što dolaze »s Istoka« pokloniti se novorođenom Kristu, na 


Poklonstvo kraljeva (u sirijskoj nošnji). Ravenna, S. Vitale, sarkofag 
biskupa Isaacija, 5. st. 

najstarijim prikazima u katakombnom slikarstvu (III. st) i na re- 
ljefima sarkofaga do VI. st. još su ssinkrono« orijentalno odjeveni: 
s ukrašenim i izvezenim kratkim plaštevima, dugim hlačama (brages) 
i frigijskim kapama, ali će se tijekom vremena prilagoditi novoj pre- 
dodžbi o »ljudima s Orijenta« i tadašnjoj orijentalnoj modi, pa će 
čak nositi turbane kao muslimani, dakle pripadnici one vjere koja se 
pojavila tek šest stoljeća poslije kršćanstva. Ukoliko se uopće ne za- 
nemari i to orijentalno podrijetlo i ne postanu, kao na Poklonstvu B. 
Gozzolija, jednostavno suvremeni firentinski plemići iz druge polovice 
XV. st., Medicejci sa svojom brojnom dvorskom pratnjom. 


Arhitektura 


Scena Navještenja može se po opisu u Evanđeljima locirati pred 
kućom ili u kući. Na mozaiku iz VI. st. u Poreču anđeo Gabrijel 
zatječe Mariju pred kućom koja je nalik trobrodnoj bazilici(!). Ovo 
je prije svega također primjer naivnog i doslovnog »prijevoda« riječi 
u sliku: ako je crkva »kuća Božja« (domus Dei), onda takav oblik 
odgovara svakako i »Bogorodičinoj kući«. Mogli bismo ići i dalje, 
jer je to zapravo »slika u slici«: porečka je bazilika, naime, posvećena 
baš Bogorodici, dakle, to je doslovno njena »kuća«. Ali u svakom 
slučaju, prikazana arhitektura jest antikna, kronološki je »suvremena« 
prikazanom događaju. Svojim arkadama, zavjesom na vratima, tipom 
crijepa na krovu (tegulae) itd., iako nije profana građevina, stilski 
odgovara arhitekturi tog vremena. Fra Angelico se međutim neće ni 
časa kolebati da, ako je riječ o kući, treba prikazati scenu pod laganim 
ranorenesansnim trijemom, brunelleschijevske prozračnosti, otvorenim 
prema nekom firentinskom vrtu, kao što će Lorenzo di Credi smjestiti 
istu scenu u prizemlje neke otmjene i kićene renesansne kuće na uglu 
gradske ulice, a Rogier van der Weyden u tipično sjevernjački, holandski 
enterijer s pedantno »opisanim« namještajem i »popisanim« inventarom 
XV. stoljeća. I dok riječ obuhvaća pojam, sve »kuće« (sigurno je da 
mali Eskim na tu riječ misionara zamišlja Bogorodicu kako sjedi pred 
ledenim igluom, a australski domorodac kako sjedi pred kolibom od 
pruća; pa i svaki novi čitatelj »vidi« u duhu drugačiju kuću), dotle 
je, naprotiv, likovni prikaz jednoznačan i nezamjenjiv i nije podložan 
daljnjim mutacijama, iako može biti razlika u »čitanju« iste slike s 
obzirom na temeljitost promatranja i iskustvo promatrača, 


Likovi 


U kasnom srednjem vijeku na likovnim prizorima Kristove muke Juda 
se izrazito diferencira od ostalih apostola kao Židov, često s karikatu- 
ralno naglašenim rasnim oznakama (svinuti nos), s odjećom kakvu su 
nosili srednjovjekovni Židovi, pa čak i bojom kose (crvenokos). Na 
njemačkom govornom području ime Juda Iskariot protumačeno je pu- 
čkom etimologijom kao »ist gar rote (= »sasvim je crven«). Groteskno 
prikazivanje Židova u duhu kasnogotičkog naturalizma bilo je osobito 

razvijeno u sjevernjačkom slikarstvu i grafičkim listovima ne samo 
pučkih već i vodećih majstora (npr. Grinewald). Pri tome je, među- 
tim, rasno izdvajanje Jude među apostolima ne samo iskrivljavanje 
značenja teksta već i sasvim besmisleno, jer ne samo da su i svi ostali 
Kristovi učenici bili Židovi, već i genealogija samoga Krista potječe 
iz »plemena Davidova«. Prikazivanje Jude kao Židova među kršćani- 
ma (arijevcima) povijesno je potpuno pogrešno, a zapravo znači proji- 
ciranje jednog kasnijeg animoziteta i nesnošljivosti srednjovjekovnih 
kršćana prema Židovima, to jest suvremenog antisemitizma. Izdajući 
Krista, Juda izdaje »svog« sunarodnjaka, Židova od majke Židovke, 
a ne »našeg« Krista, kojega smo mi barbari (»arijevci«; Germani, Sla- 
veni) naknadno posvojili preuzevši kršćanstvo od Rimljana. Zapravo, 
velik dio kršćanskog neba napučen je Židovima, i taj je kulturno- 
-povijesni aspekt u ikonografskoj interpretaciji prilično važan, jer 
slika je stoljećima »očigledan« tumač teksta, ali je — kao i tolike 
druge »očite« činjenice — povijesno ograničena i subjektivno pristrana 
i stoga često neadekvatna. Suvremeni gledalac ne može više naivno 
»vjerovati« slici, već mora kritičkim pristupom razlučiti različite slo- 
jeve ovog stoljećima zapletenog tkiva, ako želi steći potpuniju spo- 
znaju. 


Realnost slike 


I tako, umjesto u Palestinu početkom I. stoljeća n. e. — gdje su se i 
kada su se odigrale — scene Novog zavjeta smještaju se na likovnim 
prikazima u različite srednjovjekovne i renesansne gradove zapadne 
Evrope, a Kristovi suvremenici postaju francuski vitezovi ili talijanski 
plemići, nizozemski trgovci ili njemački obrtnici itd, Evoluciju i mi- 
jenu primjećujemo i na samom Kristovu liku, iako mnogo suzdržanije: 
drugačije je oblikovan u Bizantu nego na Zapadu, drugačije u XII. 
negoli u XIV. stoljeću, pa čak i istodobni prikaz Krista iz firentinskog 
ili sienskog kruga znatno se razlikuju. Upravo zbog dužine svog tra- 
Janja i velike likovne produkcije ništa ne dokazuje tako očito kao 
kršćanska ikonografija kako se u čovjeku rađala i razvijala likovna 
predodžba o Bogu, a ona je često bila stvarana »na čovjekovu sliku i 
priliku«, da parafraziramo biblijski tekst. 

Ali, treba naglasiti da i to promijenjeno »mjesto i vrijeme« otjelovlje- 
no u slici, iako drugo i drugačije od onoga na kojem se temelji tekst 
izvornik, jest ipak realitet. Ikonografska analiza ne otkriva samo ko- 
liko se slikar ili kipar »drži« teksta, nego nam — što je za suvreme- 
nog promatrača možda još važnije — omogućuje da spoznamo koliko, 
odstupajući od drevnih izvora, prati suvremeni život. Ikonografska 
je analiza prijeko potrebna podloga ne samo svakoj sadržajnoj nego i 
kvalitativnoj interpretaciji slike: tek poznavajući verbalne i likovne 
predloške može se suditi koliko se umjetnik »doslovno« drži teksta 
ili pak »ropski precrtava« predloške; kada nespretno i neznalački mi- 
jenja detalje ne odgonetajući im smisao, a kada kreativno interpretira 
temu na nov način; te konačno, projicirajući prošlost u sadašnjost, 

svjesno slika svijet i život oko sebe umjesto da ilustrira legende pro- 
šlosti. O tome će još sustavno biti riječi u poglavlju o metodama. 


Omeđenost riječi i slike 


Kao što je tokom čitave povijesti, od sumerske do superrealističke, 
skulptura omeđena uglavnom na jednu jedinu temu: ljudski lik, ali se 
ta tematska uskoća uopće ne pokazuje kao ograničenost, jer su otje- 
lovljenja tog jedinstvenog pojma, pa čak i metamorfoze zadanog pre- 
dloška moguće u neiscrpnom mnoštvu ostvarenja — tako ni omeđe- 
nost zapadnoevropske umjetnosti posljednjih gotovo dvije tisuće go- 
dina određenom i ograničenom kršćanskom tematikom nije mogla biti 
niti je značila osiromašenje ne samo likovnog izraza već ni tematskog 
kruga, jer se uvijek mijenjala »tema u temi« ili se pod istim naslovom 
razvijala sasvim nova stvarnost slike. 

Uspoređujući riječ i sliku, otkrivamo dijalektičku suprotnost mnogo- 
značnosti, kao ograničenosti. Iako je naime opseg, obujam riječi golem 
te obuhvaća i može obuhvatiti sve što jest, bio je i bit će sadržaj ne- 
kog pojma (na primjer »čovjek«), njen oblik, a on ostaje nepromijenjen, 
i stoga je značenje u komwniciranju neizvjesno. Naprotiv, iako je svaki 
put u svakoj slici »inkarniran« samo jedan i određen čovjek, u uku- 
pnosti likovnih prikaza čovjekov je lik beskrajno mnogolik. Konkretnost 
likovnog prikaza daje mu veći stupanj »realnosti« od riječi i jaču 
snagu argumenta i uvjerljivosti. Dok »riječi lete« (verba volant) i 
teško se je na njih pozivati (nepismenima, naravno, ali oni su uvijek 
bili većina), slika materijalno postoji i stoji na istom mjestu, pa se 
neposrednije doživljava kao otisak neke stvarnosti. Stoga je već 
odavno, još u IV. st., govorio Grgur iz Nise da »slika bolje privodi 
vjeri nego riječ«e — argument koji je nesumnjivo svojom snagom pre- 
vladao i sve kasnije ikonoklastičke 1 reformatorske krize kršćanstva. 


IKONOGRAFSKA TOPOGRAFIJA I TOPOLOGIJA 


Mjesto slike u prostoru 


U smislu citiranih napomena o potrebi integracije likovnog djela u 
cjelovit sustav znakova i arhitektonski ambijent kojem je prvobitno 
pripadao i bio njegov sastavni dio, ikonografska je topografija — 
smatram — jedan od temeljnih pojmova povijesti umjetnosti: neopho- 
dan u tumačenju i razumijevanju slojevitog značenja slike, kao vizualne 
poruke i njezine komunikacijske efikasnosti. Stoga, iako se pojedini 
elementi topografije nalaze gotovo u svakoj ikonografskoj analizi i 


33 


raspravi, izdvajamo je ovdje kao poseban pojam i posvećujemo čitavo 
poglavlje. 


Odnos prema arhitekturi, obredu i gledaocu 


Ikonografska topografija razmatra: 

1. položaj koji je likovno djelo zauzimalo u prostoru, u prvom redu 
odnos »slike« i arhitekture uz koju je tvarno bila vezana (kao zidna 
freska ili apsidalni mozaik, reljef na portalu ili skulptura u niši 
fasade itd.) i značenje tog odnosa; 

2. slijed i raspored prikazanih sadržaja s obzirom na odvijanje obreda, 
liturgijsku, dakle u širem smislu scenografsku, funkciju slike; 

3. prostorni odnos likovnog prikaza prema gledaocu, »komunikacijski« 
razlog takvog smještaja i njegov psihološki učinak. 


Temeljni principi 


Analiza spomenika i podaci iz drugih izvora dokazuju da je položaj, 
mjesto pojedinog lika ili scene na fasadi ili u unutrašnjosti sakralne 
građevine jasno određen, uvjetovan značenjem teme i to značenje 
ujedno iskazuje. 

Iz ukupnosti mogućih tema reducira se ikonografski program u sva- 
kom sakralnom objektu na omeđeni broj prikaza. Ovaj izbor nije 
slučajan i često se ponavlja, a temelji se na teološkom i dogmatskom 
značenju tema. Međutim, ni važnost svih odabranih tema nije jednaka, 
već među njima postoji određeno stupnjevanje, hijerarhijski odnos. 
Kao što srednjovjekovni umjetnik nije mogao slobodno birati teme, 
tako nije ovisio o njegovu htijenju ni izbor mjesta na kojem će za- 
danu temu naslikati ili prikazati reljefom: pojedini prikazi i likovi 
morali su se »nalaziti« uvijek na istom mjestu u crkvi ili na pročelju. 
Nikada se, na primjer, na kupoli nije mogao naći »Posljednji sud« ili 
u narteksu »Uzašašće«. 

Ti strogi propisi ikonografske topografije, posvećeni tradicijom, nisu 
nastali slučajno, već u svojoj ukupnosti predstavljaju jasno strukturi- 
rani sustav, temeljen na paralelizmu značenja »mjesta« u duhovnom 
smislu i stvarnom prostoru. Deducirajući principe na temelju posto- 
jećih i opisanih primjera, mogla bi se metoda određivanja mjesta 
pojedinoj temi u građevini opisati ovako: najprije se provodi kva- 
litativna diferencijacija među odabranim temama, tako da se odredi 
»mjesto« koje pojedina tema zauzima na ljestvici sadržajnih vrijednosti, 
potom se za nju traži odgovarajuće »mjesto« unutar isto tako kijerar- 
hijski valoriziranog arhitektonskog prostora. Tako se važnija tema 
smješta na istaknutije mjesto u prostoru, uzvišeniji motiv locira se 
poviše svakidašnjijeg, itd. Pri tome vrijedi zakon podudarnosti pri- 
loških oznaka mjesta »gore«, »dolje«, »(iz)nad«, »(is)pod«, »u sre- 
dištu« u njihovu konkretnom značenju (za arhitekturu) i izvedenom 
smislu (za vrednovanje ikonografskih tema). 


3 LEKSIKON IKONOGRAFIJE 

Verbalno i vizualno »mjesto« 


To bismo zapravo mogli označiti kao povratni proces, jer su ova 
apstraktna značenja u »jeziku« izvedena iz stvarnih prostornih odno- 
sa: od činjenice da je beskrajno i nestvarno nebo »gore«, a tvarna 
zemlja »dolje«, iz čega se izvodi analogija s uzvišenom dušom (uvijek 
zamišljenom kao zrak, dah, duh) i niskom materijom, pa do odgova- 
rajućeg antropomorfnog rasporeda duha »gore« u glavi (i »duše« i 
»srca« u gornjem dijelu tijela) i »niskih«, »tjelesnih« funkcija (geni- 
talnih, sekretnih) u donjem dijelu. 

Tako je i u religioznoj slici svijeta na »vrhu« apsolutni stvaralački 
i pokretački duh, na »dnu« beživotna materija, a razmak stupnjevito 
podijeljen na putu »silaženja« prema tvari, zemlji ili »uspinjanja« 
prema duhu, nebu, Bogu. U toj ljestvici naći će svoje mjesto svaki 
svetački lik i biblijska scena prema tome koliko »participira« u duhu 
odnosno tvari, koliko je sadržajem i značenjem blizu odnosno daleko 
od najvišeg, to jest od »Sve-višnjeg«. 


Plotinova vizija svijeta 

Ovako strukturirana slika svijeta poklapa se s kasnoantiknom vizi- 
jom neoplatonista mističara Plotina (III. st. n. €.). Po njemu, božanski 
se prauzrok postepeno »spušta« emanacijama preko božanskog uma i 
božanske duše do prirode. Još je za nas važnija Plotinova usporedba 
tog prauzroka sa svjetlošću, a materije s tamom. Svijet postaje od 
materije u koju prodire svjetlost, isijavanjem itd. Plotinova shema 
dvaju suprotnih načela: duha i tvari, svjetla i tame, a osobito je- 
dinstvenog duha koji se emanacijama (isijavanjem) spušta prema 
mnoštvu, pojedinačnom, potpuno odgovara razmještaju scena u crkvi: 
od najuzvišenijih do »zemaljskih«, a u doslovnom se smislu poklapa 
sa stupnjevitim smanjivanjem intenziteta svjetla od jarko osvijetljene 
kupole ili svodova do polumračnih podnožja zidova. Ali, kao što 
proces u Plotina nije jednosmjeran, nego povratan, silazno-uzlazan, tako 
je i u kršćanskoj dogmatici: Bog Sin se »spušta« do Čovjeka, a Marija 
se »uzdiže« do Majke Božje. Ova se ideja likovno (ikonografski) iz- 
ražava tako da lik Krista s vrha kupole ili svoda, gdje je smješten u 
funkciji Svevišnjega, silazi na potkupolne plohe zidova, gdje se javlja 
u scenama svog života na zemlji, a nakon uskrsnuća opet »uzlazi« 
na svod ili kupolu u sceni »Uzašašća«. Lik Marije s donjih zona zi- 
dova — ili čak izvan crkvenog prostora u narteksu — gdje je prika- 
zana njena zemaljska povijest, »uzlazi« na konhu apside ili na plohu 
kupole u scenama apoteoze. 


Arhitektura — model kozmosa 


Crkvena građevina i jest model, maketa svijeta, te se omeđena vizija 
kasnoantiknog modela kozmosa može protumačiti u omeđenom pro- 
storu kršćanske crkve, a osobito u kupolnoj građevini. Ovo, naravno, 

nije slučajno jer je i kršćanska teologija i kozmogonija nastala u istom 
krugu antiknog svjetonazora. 

Linija horizonta — ona u stvarnosti nepostojeća, a ipak vidljiva 
»granica« između zemlje i neba (koja odvaja nebo od zemlje ili, 
svejedno, »granica« gdje se oni spajaju) — ta granična linija povučena 
je u građevini otprilike nad kapitelnom zonom. Konstruktivno, arhi- 
tektonskim rječnikom rečeno, to je razmeđe između nosača i tereta. 
Ali ono što je nošeno ujedno lebdi nad tlom, kao »nebeski svod« (!) 
nad zemljom. Zapravo je dovoljno riječima opisati funkciju pojedi- 
nih arhitektonskih dijelova pa da u apstraktnom »prostoru« riječi 
pomislimo na adekvatan teološki ili filozofski pojam. Tako svod u 
crkvenom prostoru postaje »nebeski svod«. 

Sakralna je arhitektura prostorni model svijeta, a oslikani ikono- 
grafski program — u potpunosti podudaran s građevinom — jest mo- 
del svijeta udvojem u »slici« svijeta, na slikanoj oplati kao naljepnici. 
Nije slučajno da je ovakvo koncipiran program kršćanske ikonografije 
kompletno i sustavno formiran u IX. st. upravo nakon ikonoklazma 
kad je najozbiljnije bilo postavljeno pitanje korištenja slike u krš- 
ćanstvu Bizanta uopće. Strogo teološki motivirana struktura primije- 
njena je na tada usvojen novi tip petokupolne crkve na upisani križ, 
tzv. Nea moni. 

Ali je centralni tip građevine s kupolom kao model svijeta i »neba 
na zemlji«, »nebeskog Jeruzalema«, i na Zapadu najreprezentativnije 
i normativno otjelovljen istodobno: u aachenskoj dvorskoj kapeli 
Karla Velikog, na samom početku IX. stoljeća. 


Filozofska slika svijeta 


U drugoj polovici tog stoljeća Ivan Scotus, Eriugena (810—877.), pre- 
davač na dvorskoj školi Karla Čelavog, pokušao je pomiriti neopla- 
tonovsku filozofiju o »spuštanju« od apsolutnog jedinstva duha do 
mnoštva pojavnog i o uzdizanju od nebića k biću — s ortodoksnim 
crkvenim dogmama. Osuda njegova djela od papinske kurije 855. 
8. i proglašavanje njegova učenja heretičkim, početkom XIII. st., do- 
kazuje da ono nije bilo u skladu s teološkim pristupom kozmologiji 
i kozmogoniji. No, kasnoantikna filozofija neoplatonizma ipak je 
ostala stvarno bliža i srodnija »slici« kršćanskog kozmosa, kako je 
vidimo na zidovima crkava, negoli većina ortodoksnih i spekulativnih 
teoloških tumačenja. 


Slika svijeta srednjovjekovnog čovjeka 


Ona nesumnjivo vjernije prikazuje »vjerovanje«, konkretnu sliku Svi- 
jeta i silA koje njime vladaju, sliku kakva se stvorila u mašti srednio- 
vjekovnog umjetnika i publike. Ova »slika« ne poklapa se u svemu s 
»riječju« Biblije, iako je pokušava ilustrirati. Religija koju »vidimo« i 
»Čitamo« iz bogatog ikonografskog programa razvijenog po zidovima 

i fasadama crkava u biti je politeistička, a ne monoteistička, samo Što 
se antikni (i poganski) »niži« bogovi sada zovu sveci, arkanđeli ili 
evanđelisti. Ali svaki od njih ipak zaslužuje da mu se kao titularu 
posveti »hram«, tj. crkva. Bliža i srodnija poganstvu no što se obično 
smatra, ova »slika« dosljednije prikazuje stvarni sadržaj i predodžbe 
religioznosti »šire publike«, pučkog vjerovanja, koje j je uvijek na rubu 
praznovjerja, mitova i poganstva, što odgovara nižem stupnju inte- 
lektualnog i kulturnog razvoja. Kao i na drugim područjima kulture 
— niži stupanj razvoja svijesti pojedinca ili grupe odgovara nekoj 
ranijoj fazi povijesnog razvoja društva u cjelini. Ova, u određenom 
smislu »naivna« slika s vremenom se sve više udaljavala od prvo- 
bitnog kršćanstva i zapravo je svojim osložnjavanjem (na legende sve- 
taca i mučenika, na čudesa i misterije) izgubila čak i čistoću Plotinova 
sustava i približila se kompliciranom ali i vulgariziranom sustavu, ka- 
kav razrađuju Plotinovi sljedbenici. Tako Jamblih (IV. st.), osnivač 
sirijske škole neoplatoničara, umnaža Plotinova četiri stupnja emana- 
cije na glomazan broj (oko pet stotina) božanstava, podijeljenih na 
»nebeske« i »podnebeske«, na bogove prirode, zatim na anđele, de- 
mone, heroje i konačno ljude. 


Likovna transkripcija riječi 


U kupolnoj građevini sve silnice nošenja sabiru se u najvišoj točki, u 
zenitu kupole: tu je čvor u kojem se sve završava, a može se reći 

da odatle sve i počinje spuštajući se prema tlu. To je, dakle, ona točka 
arhitektonskog objekta »iz koje sve izvire« i u koju sve »utječe«... 
Već time je dovoljno rečeno da u predodžbi ne samo svakog kršćanina 
već i svakog tko monoteistički religiozno misli to »mjesto« zauzima 
vrhunski božanski princip, Svevišnji Bog, Svevladar (Pantokrator). 


Polukugla kupole — nebeska hemisfera 


Tražeći za simboličku sintagmu praktično rješenje u prostoru, sastav- 
ljaču ikonografskog programa bilo je jasno da bi se »oko što sve vidi« 
moralo upravo tu smjestiti i zato na freskama i mozaicima Bog sjedi 
tu, na vrhu kupole, polukugle, »bemisfere«, to jest »nebeskog svoda«, 
na svom tronu od duge. U prvom krugu oko Boga stoji Bogorodica 
s arkanđelima i dvanaest apostola, a u drugom, »nižem«e, proroci. 
Kao što se postupno smanjuje intenzitet svjetla u arhitektonskom 
prostoru, tako se »spuštanjem« stupnjevito smanjuje i »participacija« 
prikazanih likova u duhovnome, božanskome, na račun zemaljskoga 
(materije, tame), te će idealni ikonografski program u slijedećoj, ni- 
žoj zoni obuhvatiti evanđeliste, glavne posrednike vjere, zatim tzv. 
svete ratnike, njezine branioce i mučenike; na međi neba i zemlje bit 
će prikazan život Kristov, dakle božanske osobe na zemlji, a u naj- 
nižoj zoni životi i legende svetaca. > 


Analogno postaje adekvatno 


Koliko je simbolika »mjesta« doslovna, kako se pojmovi »analogno« 
i »adekvatno« ovdje poistovjećuju, najbolje dokazuje topografija 
evanđelistA: smješteni su na pandativima, jer kao što ova četiri materi- 
jalna uporišta konstruktivno nose kupolu, tako su evanđelisti četiri te- 
meljna duhovna potpornja vjere kršćanskog neba. Mučenici pak — 
na lukovima i potkupolnim stupovima — nose na »leđima« teret za 
nebesku vjeru na zemlji. 

Ali ovdje treba također istaknuti naglašenu prisutnost »riječi« danih 
u slici: na vrhu je sam Bog koji je »Riječ« (Logos), zatim arkanđeli 
kao glasnici te Riječi, proroci kao najavljivači, apostoli kao njezini 
širioci, i evanđelisti kao tumači i opet vjesnici »blage vijesti«, što 
doslovno i znači riječ evangelion. 


Apsida — Žarište horizontalnih kretanja 


Slijedeće najistaknutije »mjesto« u arhitektonskom prostoru jest četvrt- 
kugla, konha (školjka) apside: ona je utok (i izvor) horizontalnih 
kretanja koja vode k oltaru, prostorno zaogrnutom polukružnim apsi- 
dalnim zidom. Oblikom je ona dio kugle, četvrtkugla, dakle kao pres- 
jek hemisfere ili polovica kupole. Tu, nad oltarom, funkcionalnim ža- 
rištem liturgije, a u zoni gdje se ukrštavaju »nebeska Crkva« (tj. ne- 
tom opisano nebo) i »zemaljska Crkva« (ilustrirana u apsidi) — tu, 
4 konbi apside, određeno je mjesto Bogorodici. Najstariji sačuvani 

primjer prikaza Bogorodice u apsidi jest mozaik u porečkoj bazilici iz 
VI. st.; u San Vitaleu u Ravenni na tom je mjestu još uvijek Krist. 
Ovo mjesto priznato je Bogorodici tek kada je nakon burnih pole- 
mika i raspri oko božanske i ljudske naravi Kristove, u kojoj se ospo- 
ravala i svetost Marijina, prevladala dogma o Majci Božjoj Bogorodici, 
te je time i njena »participacija« u svetosti postala izuzetno velika, a 
ona je zauzela najistaknutije »mjesto« uza Sina. 


Psihološka funkcija slike u prostoru 


Treba, međutim, taj »položaj« Bogorodičina lika definirati ne samo 
spekulativno već i u prostorno-scenografskom smislu, s obzirom na 
publiku. Ulazeći u crkvu, već s vrata vjernik ili posjetilac biva »do- 
čekan« od Bogorodice, najvećeg lika, postavljenog točno nasuprot 
ulazu, na najviše i dominantno mjesto iz te vizure. U sadržajnom 
smislu, atributi majčinstva i ženstvenosti (ljubav, strpljenje i praštanje, 
razumijevanje za praktične tegobe Života) toliko su opći da je, ne- 
dvojbeno, i psihološki sračunat ovaj prvi dojam, a tako i trajni vi- 
zualni kontakt za vrijeme obreda: Bogorodičina je funkcija majčinska 
i u prvom redu ženski »posrednička« između malog čovjeka i »stro- 
gog« nebeskog Oca. Tek kad je duboko ušao u prostor crkve, gledalac 
otkriva nad glavom otvoreno nebo i lik Svevišnjega na svodu ku- 
pole. Smještaj lika Boga na vrhu kupole ne samo što je arhitektonski 
podudaran, već i psihološki djeluje na gledaoca neposrednom »istinom« 
(sliku doslovno čitamo: iznad svega lebdi Bog) i sugestivno dočarava 
udaljenost »neba« od zemlje. 

Na tragu ove psihološke motivacije lociranja pojedine scene treba 
spomenuti i ovo: nakon obreda, u času kad se okrene od oltara i 
ponovno krene u »vanjski svijet«, čovjek će, izlazeći, na zapadnom 
zidu ugledati scenu »Posljednjeg suda« kao opomenu i prijetnju kaz- 
nom, kao memento za pridržavanje religioznih normi, koje su uvjet 
za obećani zagrobni život u blaženstvu raja. Ova tri »mjesta«: ku- 
pola kao najviša točka, apsida kao Žarište u ulaznom kretanju i 
zapadni zid, nasuprot apsidi, u smjeru izlaženja — najimpresivniji su 
dio ikonografskog programa i ujedno su, u doslovnom smislu, »naj- 
očitiji« dokaz apstraktnih teološko-dogmatskih ali i praktičko-psiho- 
loških razloga topografskih normi. 


Scenografija liturgijske drame 


Ovi nam primjeri nameću nužnost da sav slikani program, sveden 
na ljudsku mjeru, analiziramo sa stanovišta i principa scenografije. 
Zaista, crkvena građevina i jest teatar s pozornicom i gledalištem, s 
glumcima i publikom, samo Što se u tom kazalištu kazuje i prikazuje 
uvijek jedna te ista drama, pa zbog nepromjenljivosti mizanscene 
mogu i kulise i dekoracija biti stalne. 

Po istom principu stupnjevitog spuštanja po svetosti, u apsidi će se 
tematski naći sadržaji vezani uz oltar. U citiranoj bizantskoj shemi 

ikonografske topografije Bogorodica s arkanđelima i svecima nalazi 
se u konhi kao predstavnica »zemaljske Crkve« (kao što Krist u 
kupoli predstavlja »nebesku« Crkvu), u pojasu ispod nje prikazan je 
Krist kao Bogočovjek u svojoj zemaljskoj misiji, s apostolima, utvr- 
đujući euharistiju (»Pričest apostola«), a u trećoj, najnižoj zoni 
»svjetovnjaci«, simbolički portreti stvarnih, povijesnih osoba, tzv. 
crkvenih otaca, biskupa iz ranijih stoljeća kršćanstva, koji su bra- 
nili dogme vjere i formirali crkvenu organizaciju. Uz oltar kao 

Žrtvenik naći će se i starozavjetni prizori: Žrtva Abrahamova i 
Melkizedekova, te žrtvovanje Kainovo i Abelovo kao prefigura- 
cije Kristove žrtve i kasnije.mistične pretvorbe tijela u kruh i krvi 
u vino što ih vjernici primaju u pričesti. 


Transformacija modela prijenosom na drugo mjesto 


Utemeljenost, dosljednost i univerzalna važnost analiziranog prin- 
cipa: likovno »projiciranje« idejne plotinske strukture na zid tako 
da se optimalno poklapa s arhitektonskom strukturom i tektonikom, 
zanimljivo se iskazuje u drugim i drugačijim prostornim situacijama 
no što je kupolna crkva centralnog tipa. Tako npr. kada isti ikono- 
grafski program treba prilagoditi longitudinalnoj trobrodnoj bazilici 
bez kupole, svi se prikazi pomiču za »jedno mjesto«. U crkvama Si- 
cilije, na stjecištu Bizanta i Zapada, lik Krista Pantokratora premje- 
šta se (s nepostojeće kupole) na ovdje najdostojnije mjesto, tj. na 
konhu apside. Zato se lik Bogorodice s arkanđelima mora »spustiti« 
na gornju zonu apside, a apostoli — kojima je inače tu mjesto — još 
niže, itd. Očito je apsidalni prostor tretiran kao »polovica« (verti- 
kalni presjek) centralnog hemisferičnog prostora s kupolom: konha je 
polovica kupole, a donji dio apside polovica je (valjak) središnjeg 
prostornog potkupolnog tijela. 


Planimetrijska shema 


Ali i na sasvim drugom mjestu: izvana, a ne u samoj građevini, pa i 
drugačijem mediju: na reljefima i skulpturalnoj dekoraciji glavnih 
lasada na portalima i oko portala zapadnoevropskih romaničkih i 
gotičkih katedrala i crkava, otjelovljen je isti sustav, dakako uz nu- 
Žne izmjene, mutatis mutandis. Dovoljno je zamisliti da se prostorni 
model svijeta, prije opisana maketa kršćanskog kozmosa, »pritisne« 
na plohu, spljošti, te ostane reljefni otisak. Stereometrijski model izra- 
žen je na fasadi dosljedno planimetrijski: umjesto polukugle kupole ili 
četvrtkugle apside, ovdje je polukružna luneta nad portalom »mjesto« 
gdje je nebo. Zanimljivo je da karakteristični obrat od slikarstva ka 
skulpturi, odnosno prijenos težišta ikonografskog programa iz ente- 
rijera na eksterijer dovodi i do kontaminacije sadržaja: u sliku neba 
na luneti glavnog portala projicira se tema Posljednjeg suda, kao da 
je »probila« kroz unutrašnju stranu zapadne fasade van. I ovo je mi- 
zanscenski i psihološki domišljeno, jer program koji je sada pristu- 
pačan i namijenjen svim prolaznicima (a ne samo intrantibus, tj. »oni- 
ma koji ulaze«, kako je nekoć pisalo nad ulaznim vratima crkve) mo- 
ra obuhvatiti i prijetnju i opomenu, a uz to će se program dopuniti 
temom grijeha i otkupljenja. 


(jer crkva nema kupole) »silazi« u 
Bogorodica pomiče za stepenicu niže, a tako i 


apostoli. (Cefal4, katedrala, 12. st.) 


Primjer kada Pantokrator iz kupole 


konbu apside; tada se 


Bogorodica u konkhi apside: Navještenje na strijumfalnom luku«, 
Torcello, 12/13. st. 

Čitanje romaničke prostorne sheme 


Međutim, ovakvo interpretiranje lunete nameće nam i određeno >»či- 
tanje« prikazanih prostornih odnosa: »vrb« prikaza nije najviša 
točka vanjskog luka okvira portala, dakle topografski, fizički najviša 
kota, već je vrh s likom Krista-suca u tjemenu lunetel Ovo je dosljed- 
no romaničkom zakonu diktata plohe, vertikalne perspektive i plošne 
koncepcije prostornog prikazivanja, te lukovi okvira portala, koji su 
stvarno koncentrični pojasevi sokolo lunete, prikazuju prostor ispod 
lunete. Ako je luneta spljoštena polukugla (njen bivši volumen oči- 
tava se u najdubljem otisku, kao u »negativu«), tada su i okvirni 
lukovi oko nje zapravo prstenaste ovojnice valjka pod kupolom, 
rastvorene i priljubljene na plohu. Da je najbliži pojas luneti zapravo 
najviši, a prema van postepeno sve »niži« pojasevi, dokazuje čest 
smještaj anđela u tom prvom pojasu. 

Naravno, postoje i drugačiji tipovi komponiranja u luneti, kao što 
je npr. radijalna shema rasporeda likova na portalima crkava u Poitouu 
i Saintongeu, ali su oni temeljeni i na sasvim drugim formalnim princi- 
Pima i nisu »slika kozmosa«. 


Vertikalna perspektiva 


Raspored tema i likova ne samo u luneti već i ispod nje određen je 
po istom principu. Najviši vrh, dakle vrh lunete, rezerviran je za 
lik Krista okruženog simbolima četvorice evanđelista: i ovu sliku tre- 
ba čitati romanički, jer iako se na plohi reljefa gornja dva lika evan- 
đelista nalaze objektivno u ravnini Kristove glave ili katkad iznad 
njega, sva su četiri zapravo pod njim podržavajući prsten (mandorlu) 
kao podnožje, »zračni jastuk« okružen dugom nad kojom lebdi Bog na 
svom prijestolju. Dovoljno je ove tipične kompozicije usporediti s 
prikazom prostora na minijaturi Apokalipse Beatusa (Označavanje 
pravednika) gdje su svi uspravno stojeći likovi zapravo prislonjeni 
uz ploču »zemlje« (paralelni) iako u stvarnosti stoje okomito na njoj; 
redovi su jedan iznad drugog, iako se razumije da su jedan iza 
drugog, a personifikacije vjetrova, koji pušu sa svih četiriju strana, 
našle su se iznad odnosno ispod scene. Kao što »čiramo« poziciju 
svih četiriju vjetrova »sa strane« iako su dva iznad, adekvatno treba 
čitati i položaj četiriju simbola evanđelista. 


Teme iz života 


U samom polju lunete, u zoni uz Krista, nalaze se arkanđeli i anđeli, 
pa Bogorodica i evanđelisti, zatim proroci i sveci, koji se spuštaju sve 
do donjeg reda stupovlja uz portal. Postupnim razvojem i obogaćiva- 
njem ikonografskog programa neće rasti samo broj prikazanih anđela, 
proroka i svetaca već će se i dalje usitnjavati stupnjevito spuštanje 
prema »zemlji« te će u najdonjim zonama, pa i na samom podnožju 
gotičkih katedrala, naći mjesta oni profani ciklusi »enciklopedijskog« 

Posljednji sud. Krist-sudac u mandorli koju podržavaju simboli četi- 
riju evanđelista (>> tetramorf) tipičan je za romaničku umjetnost 
(11. — 12. st.) 


programa koji svjedoče o čovjeku i više nemaju udjela u svetosti 
osim u najširem smislu: po tome što je sve što postoji Božja tvorba 
i sve se po njegovoj volji događa. Nakon »ogledala« (speculum) vjere 
i morala množe se prizori »ogledala prirode«, kao što se nakon 
ciklusa »vrlina i mana«, »sedam slobodnih umjetnosti« (zapravo zna- 
nosti i muzike), prizora iz Života seljaka i plemića u okviru »kalen- 
dara« (12 mjeseci), pojavljuju jednostavno prizori iz svakidašnjeg ži- 
vota i scene rada, različitih obrta i zanata. 


Nekršćanske teme 


Zasebno treba obuhvatiti dvije kategorije tema koje se nalaze u 
prostornom »kontekstu« kršćanske ikonografije, ali joj službeno ne 

U razdoblju gotike (13. — 14. st.) ma prizoru Posljednjeg suda, u 
luneti portala, Krist je gol do pojasa i pokazuje svoje rane (kao 
čovjek), a uz sama vrata javlja se Krist — učitelj (sa svog prijestolja 
»spušta se« do prolaznika). Katedrala u Amiensu, 15. st. 

A. Krist s anđelima koji nose znakove muke (> arma Cbristi). — B. 
Sveci, —> nebeska »porota«. — C. Arkanđeo Mihovil »važe« duše; 
desno od njega blaženi (s —> krilom Abrabamovim), lijevo prokleti 
(odlaze u ralje paklene). — D. Mrtvi ustaju iz grobova. — E. Aposto- 
li — F. Moralno-didaktičke scene: mjeseci; kreposti i mane; sedam 

slobodnih umjetnosti itd. 


pripadaju. Jedno su poganski sadržaji, likovi antikne mitologije, hele- 
nističke personifikacije i simboli, a drugo su novonastali mitovi na 
bazi srednjovjekovnog poimanja svijeta i praznovjerja, također bez 
temelja u kršćanskoj dogmatici, kao što je npr. »bestijarij«. U vezi s 
topografijom ovih tema navedimo karakterističan primjer portala u 

Vezelayu gdje je fantastičan svijet nepoznatih i dalekih krajeva, na- 
roda i nemani situiran na lukovima oko lunete, pa dijelom i iznad 
Krista, ali je očito da ih umjetnik i suvremena publika »vide« u nekoj 
rubnoj, prstenastoj zoni ispod njega, u krugu koji obrubljuje ovaj naš 
poznati svijet, tj. zemaljsku »ploču« nad kojom je nebosklon. 


Tradicija poganske ikonografske topografije 


Središnja tema lunete glavnog portala crkve u zapadnoevropskoj 
umjetnosti jest Krist »u slavi« (izraz Majestas Domini, koji se tako 
uobičajeno prevodi i tumači, zapravo je tehnički termin i označava 
jednostavno »frontalni« lik u »punoj širini«, za razliku ad postranog 
prikaza) okružen mandorlom i nošen od četiriju Životinja — »tetra- 
morfa« — simbola četvorice evanđelista. Primjer tetramorfa prikladan 
je za poimanje složenosti ikonografske analize i slojevitosti svakog 
motiva. Pokušali smo najprije prostorno interpretirati ovu scenu, a 
kad bismo utvrdili sve primjere i varijante u razdoblju romanike, 
mogli bismo u jednom smjeru slijediti trag do najudaljenijih verbalnih 
izvora: do Ivanove Apokalipse, gdje se javljaju u prvoj »epifaniji«; 
njemu je pak preteča starozavjetni prorok Ezekiel koji također opi- 
suje Četiri životinje. Na drugom kolosijeku možemo slijediti tok naj- 
drevnijih likovnih prototipova: tako bismo došli do perzijske palače 
u Korsabatu koju čuvaju skulpture »četveroživotinja« u doslovnom 
smislu riječi, tj. složene od četiriju različitih životinja: monstrumi s 
glavom čovjeka, prsima lava, trupom vola i krilima orla. A zatim 
možemo ići još dalje u prošlost, čak do sumerske umjetnosti, gdje je 
u Uru prikazana borba čovjeka i bika protiv lava i orla. Podsjetimo 
da je Ezekiel otprilike »suvremenik« ovih najstarijih likovnih prikaza 
iste teme. 


Trijumfalni luk i »Navještenje« 


Međutim, veze kršćanske ikonografije s poganskom antikom mnogo 
su čvršće i neposrednije, a jedan od najzanimljivijih primjera, u kojem 
se uz ikonografski mode! prenosi i njegova topografija, jest primjer 
trijumfalnog luka, odnosno Navještenja. Ujedno ćemo pokazati kako 
u određivanju mjesta i ustrajnosti kojom se tema na tom mjestu zadr- 
žava djeluju, uz dosad spomenute, i čisti likovni zakoni. 

Od reprezentativnih djela ranokršćanske umjetnosti i predromanike 
pa do rustične renesanse i kasnije nalazi se na čeonoj strani apside, 
bočno od »trijumfalnog« luka pred apsidom, sa svake strane po je- 
dan uspravni lik. U S. Paolu fuori le mura u Rimu nalazi se tu u 
uskom prostoru par apostolskih prvaka, sv. Petar i Pavao, ali redovito 
će, stoljećima, na trijumfalnom luku biti prikazana scena Navještenja, 
Blagovijesti: anđeo s lijeve, a Marija s desne strane. Nesumnjivo da 
je »blaga vijest«, najava začeća i urjelovljenja Sina, Krista, jedna od 
ključnih dogmi kršćanstva pa joj po značenju pripada tako istaknuto 

Krilate božice, vjesnice Pobjede (Nike, Viktorije), smještene su u 

trokutnim poljima iznad luka. Na tom mjestu u kršćanskoj crkvi 

(»trijumfalni luk« apside) redovito će biti anđeo Gabriel i Bogorodica 
Navještenja. Luk Sergijevaca, Pula (1. st.) 


mjesto u smjeru gledanja, mjesto gdje uokviruje otvor apside odnosno 
sam oltar. Ali uz sadržajne djeluju i praktični, likovno-kompozicijski 
razlozi u postavljanju tih dvaju likova baš na ovo mjesto, a zatim 
i na njihovo uporno održavanje: veoma je, naime, teško smjestiti 
neku scenu ili lik u zadani okvir (»kadar«) koji ovdje rezultira iz 
arhitektonske konstrukcije kao trokutno polje postavljeno najužim vr- 
hom nadolje, a hipotenuza mu je još i konkavno svinuta. Spomenuti 
apostolski likovi u S. Paolu fuori le mura pružaju ruke prema sredini, 
tj. u prošireni dio polja, kako bi ga logičnije popunili. 

Prikladnost likova zadanom okviru 


No, tema Navještenja idealno je prikladna za ovo »mjesto« i sadr- 
Žžajno i formalno. Iako prostorno razdvojeni, likovi predstavljaju te- 
matsku cjelinu, a razmak među njima opravdan je višestruko: ne 
samo što anđeo tek »dolazi«, a Marija »čeka«, već oni pripadaju i 
različitim svjetovima: anđeo Gabriel nadzemaljskom, a Marija je do 
toga časa obična žena »među ženama«. Možda je još važnije upozoriti 
da je trokutno prošireni gornji dio polja idealan prostor za ukompo- 
niranje krila anđela, a uz Mariju taj se prostor može ispuniti gestom ru- 
ke i simboličnom arhitekturom ili drvetom koji označavaju mjesto rad- 
nje. Slijedeći oba zakona: zakon sadržajnog lociranja uz oltar i zakon 
formalne prikladnosti kadru, u Poreču će se scena Navještenja »spu- 
stiti« s trijumfalnog luka na ciborij (XIII. st.), koji još neposrednije 
uokviruje oltar, a čeona strana identičnog je oblika kao trijumfalni 
luk (luk upisan u pravokutnik). 


Trijumfalni luk — carski i crkveni 


Sam naziv trijumfalni luk neposredno ukazuje na podrijetlo ovog li- 
kovnog rješenja u dvostrukom smislu: topografski su zaista na ana- 
lognim mjestima rimskih trijumfalnih lukova, to jest slavoluka kroz 
koji je prolazila trijumfalna povorka pobjednika, simetrično posta- 
vljena dva (krilata) lika jedan naprama drugome, a ikonografski je 
očito da su antikne krilate božice pobjede: Nike (grč.), odnosno: Vik- 
torije (lat), u identičnom obliku i značenju prešle na kršćansko nebo 
»pokrstivši« se samo u anđele. Čak i u sadržajnom smislu zadržali 
su anđeli istu funkciju kao vjesnici trijumfa i pobjede. Kad smo spo- 
menuli porečki ciborij za kršćansku temu Navještenja, možemo i kao 
poganski antikni primjer trijumfalnog luka navesti također jedan iz 
Istre: na luku Sergijevaca u Puli (I. st. n. e.) očito je kako je posta- 
vom tijela božica Pobjede, položajem njihovih krila i odjeće majstor 
nastojao logično popuniti trokutni kadar. Likove krilatih Viktorija sa 
znakovima rimskih legija u rukama vidimo također na poznatom 
Konstantinovu slavoluku u Rimu (IV. st.). Kao prijelazni spomenik, 
u kojem se čvršće održava nit tradicije a sluti buduće rješenje, mogu 
poslužiti mozaici San Apollinarea in Classe (VI. st.) kod Ravenne. Na 
bočnim stranama trijumfalnog luka (nešto niže) — još uvijek u ne- 
posrednoj antiknoj tradiciji — prikazana su simetrično dva anđela, 
čak s legionarskim zastavama u ruci (!). To što na zastavama piše 
tri puta Hagios (grč. »svet«), samo dokazuje da su legionare ze- 
maljskog rimskog imperatora zamijenile anđeoske vojske nebeskog vla- 
dara, među kojima su arkanđeli vojskovođe. Slijedeći je korak da 
ostane samo jedan anđeo, da vojno znamenje zamijeni glasničkom 
palicom i da se umjesto drugoga, nasuprot, pojavi Bogorodica. 

Razmjernost formata i značenja 


Uz zakonitosti vrednovanja mjesta — o kojima smo govorili — dje- 
luju još i zakoni likovnog jezika, koji određuju konačni značaj pri- 
kaza. Jedan od njih jest razmjer veličina: iako postavljen na najvišem 
»mjestu«, čime zadovoljava ideološki zahtjev, prikaz može likovnom 
interpretacijom postati sekundaran ako se neki drugi lik ili prizor 
nametne izrazito većim formatom. Tu jednostavno djeluje zakon 
upravne razmjernosti veličine i značenja. Tako je u porečkoj bazilici 
na najvišoj zoni čeonog (trijumfalnog zida) apside prikazan Krist na 
sferi među apostolima: time je doslovno zadovoljen hijerarhijski 
princip da najvažniji lik zauzima najviše mjesto u prostoru, ali je 
zbog malog formata čitav ovaj niz sitnih likova neznatan i podre- 
đen u odnosu na monumentalni lik Bogorodice i njene patnje u 
konhi apside. Zato je ova druga, iako »niže« situirana tema, postala 
dominantnom. Slično je s poprsjem Krista među simbolima evanđe- 
lista na trijumfalnom luku u San Apollinareu in Classe ili sa stoje- 
ćim likom Krista u sceni Preobraženja (transfiguracije — koja je 
nespretno i asimetrično smještena), također nad lukom apside, u Sv. 
Nereju i Ahileju (VIII. st.) u Rimu, jer je u oba ova primjera lokaci- 
jom ispunjen samo uvjet »najvišeg« mjesta u crkvi, ali reducirana u 
formatu na uskom pojasu zida pod samim stropom, tema je zapravo 
degradirana i postaje sekundarna u usporedbi s djelovanjem i zna- 
čenjem Široko razvijene kompozicije na mnogo većoj površini u 
konhi apside. Gledalac neposredno »očitava« likovnim jezikom izra- 
ženo vrednovanje: iako viši po ljestvici (što mu je s dužnim pošto- 
vanjem po mjestu priznato), Krist je u kontekstu cjeline i u tom 
času manje u središtu pažnje no Majka Božja (ili neki drugi prizor), 
važnost koje je iskazana veličinom površine što je pokriva, 


Promjena mjesta — promjena značenja 


Ne treba, međutim, previdjeti da se unutrašnjom pretvorbom samog 
prikaza, novom likovnom interpretacijom, može bitno izmijeniti smisao 
neke teme iako ona ostaje »na svom mjestu« u prostoru. Gorički 
»trpeći« Krist čovjek (patiens) koji je smijenio romaničkog »pobje- 
dničkog« nebeskog Kralja (triumpbans), oličenje je novog duha hu- 
manizacije religije u XIII. : XIV. stoljeću. Istodobno, u iznimno 
važnoj temi Posljednjeg suda, unatoč upornom zadržavanju kompo- 
zicijske sheme i tradicionalnom ponavljanju svih sadržajnih činilaca, 
ipak je potpuno drugačiji karakter i značenje glavnog lika. Kao stro- 
gi sudac »strašnog« suda, romanički Krist zaogrnut je plaštem te 
sudi odmjerenom vladarskom gestom; gotički je Krist gol do pasa, da 
bi mu se vidjela rana na grudima, i raširenih ruku pokazuje rane 
na otvorenim dlanovima, da bi podsjetio na svoju muku. Idejna 
promjena je nedvojbena: onaj tko je i sam patio kao čovjek, sudit 


4 LEKSIKON IKONOGRAFIJE 

će, vjerojatno, s više samilosti (i pravednosti) no što je mogao suditi 
nadzemaljski i neranjivi Bog. 

Ali u okviru tog procesa humanizacije, intimnijeg i prisnijeg odnosa 
čovjeka s Bogom karakteristična je i jedna ikonografsko-topografska 
inovacija: na stupu između dvojnih vrata glavnog ulaza u crkvu 
(trumeau) postavlja se skulptura Krista učitelja. Evolutivno gledano, 
Kristov lik, osim što se preobrazio i humanizirao u luneti, kao da se 
»udvojio« i sišavši s visokog sudačkog i vladarskog prijestolja »spu- 
stio« se bliže zemlji i došao u neposredni prostorni i vizualni kontakt 
s čovjekom, prolaznikom. Bog se doslovno (prostorno i konkretno) 
»približio« čovjeku. Konačno, idejna i emotivna tendencija visokog 
srednjeg vijeka, osim topografskom promjenom, izražena je i li- 
kovnom preobrazbom: počovječenjem Kristova lika, blagošću izraza 
lica, pa će ga i nazvati »lijepi Bog« (le beau Dieu d'Amiens, na 
primjer, za skulpturu na portalu katedrale u Amiensu). 


IKONOGRAFSKE METODE 


Tijekom povijesti kršćanske umjetnosti razabiremo nekoliko temeljno 
različitih načina, metoda ikonografske transpozicije teksta u sliku. 
Iako bi se mogle analizirati statički, svaka za se, primjećujemo da je 
pojava ovih metoda i njihov slijed paralelan tokovima razvoja likov- 
nog govora pojedinih epoha, razvoju ili smjeni »stilova« kojima 
strukturalno odgovaraju. Naravno, kao ni stil, ni ikonografske se 
metode ne javljaju idealno »čiste«. Egzaktnije bi bilo govoriti o do- 
minaciji pojedine metode, ali često se miješaju dvije (time što se sta- 
rija nastavlja u slijedeću epohu ili se u vladajućoj javljaju zameci 
buduće), pa i tri. Nameće nam se bar negativno određenje: u eri 
pretežno simboličkog izražavanja ranog kršćanstva nema razvijenih 
narativnih ciklusa tipičnih za gotiku, kao što je u razdoblju reduci- 
ranog romaničkog načina, na primjer, isključena metoda simulacije, 
tipično renesansna, itd. 


PET IKONOGRAFSKIH METODA 


Sumirajući načine »prevođenja« verbalnog u vidljivi svijet likovnoga, 
razlučujemo pet sustavno razrađenih načina, ikonografskih metoda 
koje se sukcesivno javljaju u zapadnoevropskoj umjetnosti: 


1. Govor simbola — koji odgovara kripto-jeziku, žargonu urotnika: 
dominira u ranokršćanskom razdoblju, osobito u katakombnom sli- 
karstvu i reljefima sarkofaga od II. do VI. stoljeća. 

2. Simboličke scene — javljaju se paralelno sa simbolima, ali pre- 
vladavaju progresivno prema kraju razdoblja, a obje metode nas- 
tavljaju se u predromanici. 
3. Metoda redukcije (reducirane scene) — utemeljena također već 
u ranokršćanskoj umjetnosti, dominantna je i tipična za romaniku 
sumarnošću i tektonikom. 


4. Narativna metoda — razvija se u gotici XIII. i osobito XIV. st. 
kao izraz gotičkog humanizma i okretanja k stvarnosti. 


5. Metoda simulacije — izražava renesansni otklon od religioznog 
poimanja svijeta k »svjetovnome«. 


Ovaj ciklus predstavlja zapravo jedan krug ne samo formalno, po 
tome što je iz antike potekao i njoj se, u renesansi, Opet vraća, već 
što polazeći od apsolutne dominacije značenja nad znakom u likov- 
nom simbolu ranog kršćanstva, dovodi u renesansi do »osamostalje- 
nja« znaka, koji prerasta i potpuno istiskuje (prvobitno) značenje. 
Uz minimalni »format« znaka, u ranom su se kršćanstvu krajnje re- 
duciranim likovnim rječnikom — simbolima i ideogramima — saopća- 
vale temeljne i složene poruke nastupajuće religije; naprotiv, uz bo- 
gatu scenografiju i brojnu statisteriju razvijenih kompozicija rane 
renesanse gotovo se sasvim guši ne samo srž religiozne poruke već 
se zameće trag i samoj temi. 


Paralelno s ovim metodama razvijaju se ili, točnije, smjenjuju se i 
sadržaji, izbor tema, tako da u svakom razdoblju prevladava neki 
od ukupnog broja tematskih područja, ciklusa i krugova. Tako u 
kristološkom ciklusu, koji se javlja u svim epohama i ima uvijek 
isti zajednički »izvor« (Evanđelja), no u ranokršćanskoj umjetnosti oda- 
biru se gotovo isključivo scene brojnih Kristovih »čudesa«, a »muka« 
i smrt jednostavno se preskaču; dotle se u razdoblju gotike najčešće 
i najcjelovitije interpretira upravo muka (passio). Motivacija je u oba 
slučaja jasna. I s obzirom na mjesto gdje se javljaju (grobovi) i s 
obzirom na vrijeme kad nastupa nova religija, Kristova su čudesa 
argumenti njegove moći i jamstvo da će se obistiniti i ono čudo 
za koje su rodbina i prijatelji pokojnikovi (i sami potencijalni po- 
kojnici) najneposrednije zainteresirani: uskrsnuće na život vječni. 
Muka je pak krajnja etapa u počovječenju Kristovu, i tek pateći 
kao (i svaki) čovjek, Krist izaziva ono suosjećanje, compassio, su- 
patništvo koje može uzbuditi probuđenu osjećajnost čovjeka XIII. 
i XIV. stoljeća; u doba goričke humanizacije života i umjetnosti u 
središtu pažnje je čovjekova sudbina, a čak i najspektakularnija ču- 
desa tbaumaturga, Iscjelitelja, manje uzbuđuju gledaoca. 


1. GOVOR SIMBOLA 


Govor simbola blizak je metodi slikovnog pisma, ideogramima koji 
prenose šifrirane poruke onome koji poznaje značenje znaka, jer 
bi »doslovno« čitanje odvelo na krivi put, otprilike: »Gle biskupa 

u punom ornatu kako pase ovcel« (pred slikom Krista kao Dobrog 
pastira). Svaki znak u tom sustavu predstavlja riječ, a među riječima 
probrane su one koje označavaju apstraktne pojmove, temeljne pos- 
tulate nastupajuće vjere, a ne pričaju pripovijest o njenoj povijesti. 
Umjesto života Kristova saopćuje se slikovnim pismom srž njegova 
učenja. Još je živo prisutna konkurencija helenističke poganske ido- 
latrije i idolopoklonstva, i nova religija, orijentalno spekulativna, 
izbjegava bilo kakav prikaz Božjeg lika, a i lik samog Bogočovjeka 
Krista nastoji supstituirati znakom. Ranokršćanski simboli pretežno 
su i vezani uz Krista, a tipološki ih dijelimo u tri grupe: grafički 
simboli, zoomorfni i antropomorfni simboli. 


a) Grafički simboli 


Grafički simboli mogli bi se zvati i predmetni jer potječu od 
slike nekog predmeta, iz materijalnog svijeta. Klasificirajući ih kao gra- 
fičke iskazujemo zapravo stupanj njihove redukcije od slike i »pri- 
like« do sažetog znaka. Temeljni grafički simbol kršćanstva jest 
križ. Moglo bi se reći i da je temeljni simbol kršćanstva grafički. 
On ima snagu trenutnog prepoznavanja i diferenciranja među nosio- 
cima znakova, kao što to ima do danas »značka«. Pripada u grupu 
kategorijalnih označitelja, kao što je šestokraka zvijezda simbol ži- 
dovstva, polumjesec islama, svastika fašizma, srp i čekić komuni- 
zma itd. 

Znak križa simbolizira predmet iz kojeg je izveden: podsjeća na 
drvene ukrštene grede na kojima je bio razapet Krist. Ovaj način 
mučenja i pogubljenja nije bio izniman u antici, već tipičan: predvi- 
đen za odbjegle ili pobunjene robove. Stotine robova bilo je tako 
pogubljeno nakon Spartakove pobune 72. g. prije n. e., dakle samo 
stoljeće prije Kristove Golgote. 


Znak križa 


Međutim, za upućene i posvećene u tajnu, kao znak »križ« ne oz- 
načava bilo koji križ, već upravo onaj križ na kojem je Krist bio 
ponižavajuće razapet, osuđen kao pobunjenik koji se izdavao za 
»Kralja židovskog« (rex Iudaeorum) i Boga. 

Ali i tako definiran znak križa ne podsjeća na događaj, već na zna- 
čenje događaja: žrtvom i smrću Krist postaje Spasitelj otkupljujući 
nas od praroditeljskog grijeha i osiguravajući nam Život vječni. Sve 
temeljne dogme: o Bogu koji uzima ljudski lik, koji se Žrtvuje da 
bi izbavio čovječanstvo i sve one koji vjeruju — sabrane su tako u 
znaku križa. 


Ali sam znak postoji i prije kršćanstva i vuče podrijetlo iz daleke 
prošlosti. Od egipatskog T (crux ansata) do samog latiničkog slo- 
va 7. Vjerojatno nije slučajno što je znak »tau« u praalfabetu iz kojeg 
se razvio grčki, a od ovoga i latinska abeceda, imao isto simboličko 

značenje: smrti. Trideset znakova kretsko-sinajskog slikovnog pisma, 
koje se razvilo u fonetsko, nižč se određenim slijedom koji se održao 
i u grčkom alfabetu i u latinskoj abecedi. Ali je u sinajskom izvor- 
niku, gdje je još bila jasna veza između znaka i slike od koje potječe, 
ovaj slijed imao značenje podsjetnika na slijed priče i sadržavao je 
legendu o bogu-biku. Strukturirana na način tipičan za poljoprivredne 
kulture i ispričana znakovima, legenda govori o bogu koji stvara, 
vlada, zatim se bori protiv zla, umire, ali ponovno uskrsava — što je 
antropomorfizirana slika godišnjeg toka prirode, koja umire zimi 1 
uvijek se nanovo obnavlja u proljeće. Bog-bik (semitsko slovo Alef) 
stanuje u svojoj kući (Betb), vrhovni je vladar s vladarskom palicom 
(Gimmel), graditelj i stvoritelj svijeta s trokutom (Daletb). I tako 
dalje od znaka do znaka. To je grčko alfa, beta, gama, delta, ili 
sažeto alfabet. A kada se od riječi odvoje početna slova kao gla- 
sovi, nastaje slijed A, B, G, D. I kao što je A postalo od crteža bi- 
kovske glave, G od nacrta kuće kao »labirinta« (što znači kuće nalik 
dvosjekloj sjekiri, labrys, kakve viđamo na kretskim freskama i vaza- 
ma), tako svako slovo predstavlja reduciranu sliku; tako je i T 
odnosno tau kretko-sinajskog pisma znak suhog stabla, znak smrti. 
No, i unutar samog grafičkog medija, u duktusu crtanja, postoji ra- 
zlog da taj znak bude znakom smrti: da bismo nacrtali križ, pot- 
rebno je najprije vući trag jednim smjerom, a zatim poprečno »pre- 
sjeći« tok (života), »prerezati« tu nit (života). U presjecištu dviju 
linija nastaje točka, zaustavljeno kretanje, kraj, smrt. Ali se, na- 
ravno, isti znak može i »naopako« čitati: iz te točke sve izvire, na 
sve četiri strane, te se smrt i Život povezuju u dijalektičko jedin- 
stvo suprotnosti, a tako su povezani i u kršćanskoj dogmi o ži- 
votu vječnom. Upozoravajući ovdje samo na brojne varijante oblika 
križa, koji možemo povezati i s motivom sunčanog »kola« i sa 
»svastikom« (= kukastim križem, simbolom dobrog principa ako se 
pokreće tupom stranom, odnosno zlog principa ako zahvaća zupcima), 
oba poznata od prethistorije, ili na razne kršćanske varijante kao 
što je npr. dijagonalni »Andrijin« križ — izdvajamo nekoliko, za 
povijest umjetnosti osobito važnih tipova: »latinski« i »grčki« križ 
(prvi s dužom vertikalnom hastom, drugi s istokračnom hastom i 
poprečnom trabiculom, a obadva su crux immisa), zatim Crux commi- 
sa, tj. T-križ (trabicula »nataknuta« na hastu) i konačno Y-križ, 
koji se javlja u gotici u duhu naturalizma, kada se umjesto na 
drvodjelni križ Krist razapinje na rašljasto stablo s batrljcima pod- 
rezanih grana. 

Oblik istokračnog i raznokrakog križa, a tako i T-križ, materijali- 
zirani su u predmetima, relikvijarima, oltarnim i procesijskim kri- 
Ževima, no tu najčešće oni postaju opet raspelo, dakle prikaz scene 
raspeća, a ne više znak. Taj oblik otjelovljen je i u tlocrtima bez- 
brojnih bazilika s transeptom i centralnih građevina križnog oblika. 
Uz križ kao simbol vjere, javljaju se i druga dva simbola kršćan- 
skih vrlina: simbol nade — sidro, i simbol ljubavi — srce. Sim- 
bolična veza srca i ljubavi pradavna je, i psihološki ukorijenjena, a 

sidro je, kao i križ, znak za predmet: kao što se pomorac u oluji 
nada sretno usidriti u mirnoj i zaštićenoj luci, tako se i vjernik nada 
spasu u vjeri iz nevremena života i spokoju nakon smrti u raju. 


Kristov monogram 


Drugi tip grafičkih simbola zapravo su izdvojena slova, a najvažniji 
od sviju jest Kristov monogram, krizmon, ili abrevijature njegova 
imena. Javljaju se veoma često na katakombnim slikama i sarkofazi- 
ma. Dijagonalno ukrštene dužine mogu se »čitati« kao dijagonalno 
postavljen križ, ali je to ujedno i grčko slovo »hi« (X), a time i mo- 
nogram Kristova imena na grčkom: X (prar6e), tj. Hristos). 
Kada taj znak dobije na desnom gornjem kraju repić (cauda), to je 
reducirano malo grčko slovo »ro« te se čita Xo, postaje dakle 
abrevijatura imena Hr(istos), a ako je »X« dopunjeno jednom ver- 
tikalnom linijom, onda je to slovo »I«, dakle nastaje monogram obaju 
imena  I(noočc) X(pror6c) Jesus Christus. Dešifriranje pretpostavlja, 
naravno, poznavanje grčkog, odnosno primjenu tog znanja u čitanju, 
poznavanje koda. Postoji, naime, mogućnost različitog čitanja istih 
znakova; npr. tako da se grčka slova čitaju latinički. Paradigmati- 
čan je primjer za to znak od triju slova: IHS. Izvorno je to abre- 
vijatura per suspensionem pa se, adekvatno primjeru  HR(istos), 
ovo čitalo IES(us), jer je srednje slovo »eta«, tj. majuskularno grčko 
E. Gubeći vezu s grčkim, koji se još mnogo govorio u kasnoantiknom 
Rimu, ovaj se sklop počeo čitati latinički kao abrevijatura (per con- 
tractionem), tako da je svako slovo inicijalno slovo riječi, pa tako 
nastaje: I(esus) H(ominum) S(alvator), odnosno »Isus, ljud! Spasitelj«, 
što se održalo do danas. 

Kako se od grafičkih simbola kao riječi slažu ideogramske rečenice, 
najbolji je primjer križa o koji su »obješena« slova alfa i omega 
(A i 2): križ je Krist, alfa i omega početno i završno slovo grčkog 
alfabeta, čita se dakle: Krist je »alfa i omega«, početak i kraj 
svega, 


Aureola 


Među grafičke simbole ubraja se i aureola. Označavanje pojedinih 
likova u prizoru aureolom adekvatno je »zaokruživanju« pojedinih 
riječi olovkom radi isticanja, kao što običavaju činiti brojni pomnjivi 
čitači, ili pak označavanju glave »sretnog dobitnika« kojega na foto- 
grafiji odabire olovka urednika ilustriranog časopisa. To je uvijek 
način da se lik izdvoji, istakne i »ukaže« gledaocu njegova izuzetnost 
i važnost. 

Budući da je aureola opći znak svetosti, među tako označenima 
opet se posebno izdvaja Kristov lik dodatnom diferencijalnom 
oznakom križa upisanog unutar aureole. 


Taj znak, koji se u ikonografiji često definira i samo statički kao 
»svetokruga, krug oko glave svetog lika, a redovito se javlja od 
IV. st., ne samo da se izvanredno mijenja tokom vremena već mu- 

tacijama prati i sugestivno izražava likovne tendencije, duhovna 
usmjerenja i Životnu orijentaciju pojedinih epoha, kao što smo 
naveli u poglavlju »Definicija«. 


b) Zoomorfni simboli 


Zoomorfni simboli različitog su podrijetla, ali im je zajedničko 
da slika životinje predstavlja, označava nešto drugo. Najčešći lik i, 
što je inače rijetko, lik s više raznih značenja jest lik janjeta ili 
ovce. 


Višeznačnost simbola janjeta 


Kao što je janje Žrtvena životinja židovske Pashe, ono je u prenesenom 
smislu prije svega slika Kristove Žrtve, samog Krista. To postaje 
nedvoumno kad se dopuni grafičkim simbolom Kristove aureole s 
upisanim križem oko glave janjeta. Još određenije se veže uza žrtvu, 
tj. smrt, kad je ujedno i »uskrsno janje«, janje Uskrsnuća: krv mu curi 
iz grudi u kalež (aludirajući na euharistiju), a među prednjim no- 
gama drži stijeg, zastavu s križem. 

Kada se janje — Krist nađe među druga dva janjeta, onda to mogu 
biti samo Petar i Pavao, a po toj istoj metodi identifikacije u vrsti 
(ako je Krist janje i apostoli jaganjci) i diferencijacije na numeričkoj 


Krist i sv. Apolinar s ovcama (učenicima). Ravenna, S. Apollinare in 
Classe, apsida i trijumfalni luk (6.—11. st.) 

osnovi, janje — Krist sa šest jaganjaca s jedne i šest s druge strane 
predstavlja Krista s dvanaest apostola. 

Najrazvijeniji i najsloženiji primjer zoomorfnog simboličkog kazivanja 
istim simbolom janjeta razvijen je na mozaiku apside San Apollinarea 
in Classe: nad trijumfalnim lukom Šest po Šest jaganjaca, izlazeći iz ne- 
beskog Jeruzalema s jedne i Betlehema s druge strane prema Kristu, 
predstavljaju dvanaest apostola; u donjem dijelu konhe apside ljudski lik 
sv. Apolinara okružen je također sa po šest jaganjaca sa svake strane, 
što zapravo znači da se nalazi među apostolima u raju (jer je sav 
idilični krajolik iza njegovih leđa nesumnjivo slika raja); treći pur, 
u gornjem dijelu apsidalne konhe uz zlatni križ optočen draguljima 
(crux gemmata) povrh brijega, okružena mandorlom, nalaze se tri 
janjeta. Kako se »čita« ova scena? Budući da iz oblaka još vire dva 
poprsja: proroka Izaije i Mojsija, nema sumnje da je ovo preobraže- 
nje (transfiguracija), tj. očitovanje Kristove božanske naravi na brdu 
Tabor kad su se uza nj, po tekstu Evanđelja, u oblaku ukazali likovi 
dvaju proroka koji su ga najavili, a pratila su ga tri učenika: Petar, 
Jakov i Ivan. Tri janjeta su dakle Petar, Jakov i Ivan. Čitanje 
istog zoomorfnog simbola mijenja se, dakle, zavisno od broja: jedno 
janje = Krist, dva janjeta = Petar i Pavao, tri janjeta = Petar, 
Jakov, Ivan. Ali, naravno, određuje ih i »kontekst«, odnosno su-slika 
uz koju se javljaju. 


Miješanje metoda 


Transfiguracija iz Sv. Apolinara ujedno je primjer mješovitosti go- 
vora, miješanja »narječja«: u istoj sceni Krist je prikazan grafičkim 
simbolom, apostoli zoomorfnim, a samo proroci likovima ljudi. Mogli 
bismo u tome vidjeti i postupno »apstrahiranje«, tako da se »reali- 
stično« prikazuju još samo starozavjetni likovi, a što je lik važniji, 
dosiže veći stupanj apstrakcije: apostoli zoomorfni, Krist grafički. 
Tipičan primjer miješanja simboličkoga i »realističkoga« jest i reljef 
Uskrsnuća na jednom sarkofagu, gdje likovi rimskih stražara čuvaju 
Kristov grob, ali iz njega ne uskrsava Krist u ljudskom obličju, već 
križ! Međutim, ni dosad navedenim primjerima nije iscrpljena izuzetna 
polivalentnost janjeta kao simbola, jer ono još znači i ljudsku 
dušu. U tom značenju javljaju se jaganjci (ovce), tj. stado ovaca uz 
Krista, »pastira ljudskih duša«, ili u simboličkoj sceni Posljednjeg 
suda u crkvi San Apollinare Nuovo, gdje Krist-Pastir - sudac od- 
vaja dobre od zlih ovaca, odnosno ovce od koza, kao što će odvajati 
sudeći duše grešnika i blaženika na posljednjem sudu. 


Poruka u liku ribe 


Drugi veoma važan zoomorfni simbol ranokršćanske umjetnosti jest 
riba, i ona u dvostrukom smislu: osim što znači dušu — izvedeno iz 
metafore »Krist — ribar duša« i značenja Kristovog »čudesnog ribolova« 


Simbolična scena: Krist odvaja dobre od zlib ovaca, kao što će na 
posljednjem sudu odvojiti pravednike od grešnika. Ravenna, S. Apol- 
linare Nuovo (6. st.) 


s apostolima — njen lik je ujedno »rebus«, kao kriptogram. Riba je 
grčki IKGYž, a to se može čitati kao početna slova sintagme 
*Inoodg Xotoroc Oeod "Vrog Lorne (tj. »Isus Krist, Božji Sin, Spasitelj«), 
sintagme u kojoj je prisutno ne samo ime Boga već i temeljne 
dogme kršćanstva (Božji Sin, Spasitelj). Tako se znak ribe javlja 
razmjerno često. Klasičan primjer kako se time »označava« kultno 
mjesto jest lik ribe umetnut u mozaikalni pod sobe u času kad ova 
postaje ranokršćanski oratorij u IV. st., u Poreču, ali prije edikta, 
to jest kao tajni znak. Treba upozoriti kako je ovdje likovni način 
(naturalistički prikaz zubaca sa svim karakteristikama) bitno suprotan 
apstraktnom, kripto-značenju te ribe kao »znaka«. Međutim, cjelo- 
kupnom interpretacijom porečkog arheološkog kompleksa nedvojbeno 
je da je posrijedi spomenuto tumačenje. No, postoji opasnost, kojoj 
katkad podliježu istraživači, da se sve tumači simbolički. Ključ 
Čitanja sakriven je u sustavu prikaza i odatle ga treba izvoditi. U istom 
tom stoljeću, u jednom drugom podnom mozaiku, ovaj put čak i ne 
u tajnom sastajalištu, već u bazilici u Akvileji, mnoštvo riba, meku- 
Šaca i školjki jednostavno su kasnoantikni genre bez ikakva »pre- 
nesenog« značenja, tipičan za kasnoantikni naturalizam IV. st.: oni su 
Jednostavno jedna stranica pomorske enciklopedije ovog ribarskog mje- 
sta. U nju su umetnuti tek sićušni starozavjetni prizori vezani uz more, 
ilustracije legende o Joni i morskoj nemani. 

Jelen, paun i golub 

tako i duša moja, Gospodine, 


gdje je slika u funkciji ilustracije. 

Zoomorfni simbol duše jest, nadalje, i jelen — po Psalmu 42: »Kao 


što jelen žeđa za izvor-vodom, 
za tobom.« Na jednom mozaiku u Saloni prikazano 


slici« usporedo, 


Simbolične životinje (ovca, paun, jelen, golubica, guska, riba). Ravenna, 


katedrala, ambon biskupa Agnela, 6. st. 

Paunovi su »rajske« ptice, pa po tom i njihova prisutnost od- 
ređuje prostor u kojem se nalaze kao raj. 

Golub (bijeli) također je slika blažene duše, kao što se vidi na 
mozaiku u memoriji Galle Placidije u Ravenni gdje su dva goluba 
na rubu kantharosa, posude s vodom, adekvatno kao jeleni uz izvor. 
Ali je bijela golubica i zoomorfni simbol Duha Svetoga, koji se u 
tom obliku javlja u prikazima Trojstva, u prizoru Navještenja, 
krštenja Kristova itd. 

Zoomorfni su, naravno, i simboli evanđelista (tetramorf), koje smo 
ranije spomenuli, a jedan od najstarijih prikaza jest mozaik nad 
trijumfalnim lukom San Paola fuori le mura. 

Jedinstven je primjer ornamentalnog nizanja svih tih ranokršćanskih 
zoomorfnih simbola, što može poslužiti kao mnemotehnička tablica, a s 
tom funkcijom vjerojatno je i bio isklesan u plitkom reljefu na za- 
obljenoj stranici mramornog ambona (propovjedaonice) u Ravenni 
u VI. st. Tu se jedan ispod drugoga niže red jaganjaca, paunova, 
jelena, golubova, gusaka i riba. 


€) Antropomorfni simboli 
Pastir i ribar 


Antropomorfni simboli uglavnom su dva: Krist kao »Dobri 
pastir« i kao »ribare«. Odmah vidimo vezu s dva glavna zoomorfna 
simbola: janjetom i ribom. Izvor prikazivanju Krista kako nosi ovcu 
na ramenu ili Krista okružena ovcama jest u paraboli o »izgubljenoj 
Ovci«, odnosno pastiru koji ostavlja čitavo stado da bi našao jednu 
»zalutalu« ovcu i spasio je. Slika ne simbolizira samo Krista nego 
i Crkvu, koja prašta i koja se bori za svaku »dušu«, što je pospješilo 

Dobri pastir. Ravenna, Galla Placidia, 5. st. 

Dobri pastir, Ranokršćanski relikvijar iz Novalje, 4. st. 


učestalost teme, a osobito na sarkofazima, gdje vidimo motiv »Dobrog 
pastira« i po tri puta ponovljen na istom reljefu. Jedna od rijetkih 
ranokršćanskih punih skulptura prikazuje upravo Dobrog pastira, a 
posljednji put i najreprezentativnije, kao pastira-imperatora, vidimo 
ga na mozaiku u spomenutoj memoriji Galle Placidije. Krist - ribar 
prikazan je u času kad povlači mrežu punu ribe ili kako ribu lovi 
udicom. Kao i kod pastirske idile prethodne teme, i ovdje je katkad 
teško odrediti granicu između vedre pgenre-scene i simboličkog pri- 
zora ozbiljnog teološkog smisla. 

2. SIMBOLIČNE SCENE 


Ako je neki događaj samo manifestacija božanske moći ili volje, onda 
je dovoljna samo naznaka prizora da nas na to podsjeti. To je ot- 
prilike načelo na kojem se temelji metoda oblikovanja scena u rano- 
kršćanskoj umjetnosti. Možemo razlikovati dva tipa: scene koje simbo- 
liziraju neku postavku, dakle dogmu »prevedenu« u prizor, i simbo- 
lički prikaz scena opisanih u Bibliji. 


a) Pojmovni sadržaj preveden u prizor 


Za prvu kategoriju tipična je, recimo, tema Traditio legis. 
Zadatak apostola nakon Kristova uzašašća jest da tumače i šire 
njegovo učenje i vjeru, zadatak koji se više puta spominje u Evanđe- 
ljima, a proizlazi iz cjelokupnog kazivanja; sadržaj se sažimlje i 
»prikazuje« jednom scenom koja, takva, nije nigdje opisana. Krist 
sjedi na prijestolju kao Učitelj, antikni »pedagog«, i »predaje« rotulus 
(svitak = Sveto pismo) prvacima apostola Petru i Pavlu koji stoje 
slijeva i zdesna. Prizor se odvija u raju jer je prijestolje postavljeno 
na stijeni iz koje izviru četiri vode, »četiri rajske rijeke«; vjerovalo 
se, naime, da četiri velike rijeke antiknog svijeta, Ganges, Nil, Eufrat 
i Tigris, izviru u zemaljskom raju. Tu su i palme, »rajsko« drveće. 
Učestalost ove teme u ranoj fazi kršćanstva nesumnjivo je potaknuta 
nastojanjem da se utvrdi važnost uloge posrednika između Boga i 
vjernika, važnost apostola, a time i »Petrova nasljednika«, pape i 
crkvene organizacije. 

Takva je simbolička scena i spomenuto razdvajanje dobrih i loših 
ovaca u Ravenni umjesto prikaza Posljednjeg suda, na kojem se 
odvajaju pravednici od grešnika. 


Grožđe i tijesak 


Ali češće su i tipičnije scene berbe grožđa, koje imaju simboli- 
čko značenje u vezi s ulogom vina u Evanđelju (»Ovo je krv mo- 


Traditio legis (Predaja vlasti Petru). Ravenna, katedrala, sarkofag 
nadbiskupa Rinalda, 5. st. 

Dobri pastir i berba grožđa. Rim, sarkofag u Lateranskom muzeju, 
4. st. 


ja« — govori Krist na Posljednjoj večeri dajući učenicima da piju 
vino) i u liturgiji (vino koje svećenik pije iz kaleža u toku mise), 
a u vezi s pretvorbom vina u krv Božju. Tako tiještenje grožđa po- 
staje »slika« Kristove muke, a iscijeđeni sok od kojeg će postati vino 
»slika« njegove krvi. Protagonisti ove scene u ranokršćanskoj umjet- 
nosti jesu mali pstti, anđelčići, i ona u cjelini ima bukolički karakter 
nalik »bezidejnoj« veseloj genre-sceni od koje ju je (kao i spomenutu 
»ribarsku« scenu) teško uvijek razlučiti. Osim raznih reljefa na sar- 
kofazima, to najbolje pokazuje mozaikalno polje svoda u crkvi S. Co- 
stanza u Rimu (IV. st.). Naprotiv, kasni srednji vijek istu će temu raz- 
viti do nadrealističke okrutnosti, kao »Mistični tijesak« (prešu), gdje će 
se Kristovo tijelo naći umjesto grožđa u tijesku, a njegovu će krv (kao 
vino!) kupiti u kaleže... I jedna i druga scena primjer su dvostrukog 
i višestrukog »obrata« realnoga i simboličkoga, »zamjene« vina s 
krvlju i obratno. 


b) Simbolički prikaz čudesa 


Drugu, mnogo brojniju skupinu tvore scene Starog i Novog zavjeta. 
Već sam izbor tema karakterističan je i uvjetovan »mjestom« gdje se 
javljaju: u katakombnim grobnicama i na rimskim sarkofazima. 
Dominantna tematika jesu biblijska čudesa, čudesna spasenja, 
ozdravljenja, oživljenja iz Starog i Novog zavjeta. 

Među Kristovim čudesima postoji gradacija po važnosti, a iz teo- 
loških razloga i psiholoških motiva publike (o čemu smo ranije govo- 
rili) najvažnije i najimpresivnije čudo jest nesumnjivo »Uskrišenje 
Lazarovo«. Stoga na ovoj temi možemo demonstrirati metodu obli- 
kovanja »simboličke scene«. To je način kojim se od ukupnog broja 
informacija što ih daje tekstualni izvor reducira sve osim najnužnijeg 
za sam čin; čitav pasus ili poglavlje sažimlje se i »prevodi« likovno 
»prostoraširenom rečenicom«. Umjesto svih imenovanih sudionika scene, 
opisa mjesta i toka radnje, ostaje samo: Krist, osoba nad kojom je 
izvršeno čudo (s »atributom« koji ga određuje) i — jedan svjedok. 
Pročitajte opise uskrišenja Lazarova u Evanđeljima: uz Krista tu su 
učenici, zatim rodbina Lazarova i brojni gledaoci, narod koji je 
došao prisustvovati činu. Čitava ta gomila, među kojom se izrijekom 
spominju, dakle individualno diferenciraju pojedini likovi, a iz opisa 
se mogu također deducirati i njihovi pokreti, stavovi i geste — sve 
to reducira se na reljefu sarkofaga u jedan jedini uspravni i nepomi- 
čni lik »svjedoka«, kojega treba »čitati«: netko je tamo bio i vidio, 
postoji vjerodostojno svjedočanstvo očevidaca. »Pars pro toto«, je- 
dan za sve. Sam Lazar, umotan kao pokojnik, stoji pred edikuli- 
com svog groba, a Krist mu rukom ili palicom naređuje da ustane, 
i to je sve. 

U tim prizorima čuda nema nikakve naznake mjesta, A sva radnja 
svodi se na Kristov »iscjeliteljski«, taumaturški dodir prstom (reci- 
mo, dodir oka kod »Ozdravljenja slijepog«) ili palicom (dodir ćupo- 
va prilikom pretvaranja vode u vino u »čudu u Kani«). 

Tek poznavanje ove metode omogućuje međusobno razlučivanje 
scena koje se bez ikakve prostorne cezure nižu jedna do druge u 
neprekinuti friz na pročeljima sarkofaga. U vizualno jedinstvenom 
prostoru, dakle i »mjestu«, Kristov lik javlja se uzastopno i po de- 
setak puta. Formalno jedinstvena kompozicija čitave pročeljne strane 
sarkofaga (ili jedne zone ako je posrijedi »dvoredni« tip sarkofaga) 
oblikovana je zapravo »simultanome«e metodom povezivanja pros- 
torno i vremenski odvojenih zbivanja. Među starozavjetnim temama 

Čuda Kristova u nizu. Sarkofag, 4. :t., Rim, Lateranski muzej 

probrano je samo nekoliko, ali te se uporno ponavljaju. To su ču- 
desna spasenja od sigurne smrti, kao što je spas onih »Triju mladića 
u peći« i »Danijela među lavovima« ili uskrsnuća od mrtvih, kao 
što je »Legenda o Joni«, koji nakon tri dana provedena u utrobi 
morske nemani koja ga progutala (tj. u podzemlju) biva izbačen na 
morski žal i odmara se bezbrižno pod sjenicom vinove loze (raj). 
Sve ove scene podsjećaju istodobno i na uskrsnuće i na »drugi« 
život nakon smrti, a priča o Joni uz to je i prefiguracija same 
Kristove smrti, silaska u pred-pakao i uskrsnuća nakon tri dana. 


Petar i pijetao 


Simbolička scena »Petrova odricanja« zanimljiva je i kao primjer 
transpozicije tekstualne naracije u likovnu simboliku, a i zbog svoje 
učestalosti. Razmjerno dug tekst u Matejevu evanđelju obrađuje te- 
mu Petrova nijekanja da je Kristov učenik, u tri epizode, opisujući 
svaki put iscrpno i sudionike, koji se smjenjuju, i mjesto zbivanja. 
Sve to reducirano je u ranokršćanskim reljefima na dva lika: na 
Petra i pijetla, koji najčešće stoji na stupu. Metoda »podsjećanja« 
ovdje je duplicirana: kao što treći pjev pijetla (ovaj ikonografski 
motiv će se i zvati »Gallicantu«: gallus »pijetao«, cantus »pjev«) pod- 

Jona. Gore: Mornari bacaju Jonu u more. Dolje: Kit izbacuje Jonu 
poslije tri dana. Škrinjica od bjelokosti iz 2. polovine 4. st., Brescia, 
Museo Civico 

Petrovo trostruko odricanje Kris- 
ta, prikazano u slijedu. Duccio, 
Siena, katedrala, oko 1310. 


sjeća Petra na Kristovo upozorenje da će ga se tri puta odreći prije 
no što pijetao zakukurikne (»I Petar gorko zaplaka« — kaže Matej), 
tako i gledaoca s4mo to »vezanje« pijetla uz Petrov lik asocira na 
čitavu priču. 

Izdvajanje ove teme iz tako raznolikog i dramatičnog tkiva Muke i 
učestalost prikazivanja može se objasniti samo psihološkim razlozima, 
odnosno učinkom »poruke« koju sadrži. Ako je, naime, onome koji se 
iz slabosti i sebičnosti odrekao Krista i u najtežem času ga izdao 


Petar se odriče Krista (desno); Krist u Getsemanskom vrtu (lijevo). 
Brescia, Museo Civico, poklopac lipsanoteke, 4. st. 


5 LEKSIKON IKONOGRAFIJE 

— ne samo bilo oprošteno već je postavljen i za »stijenu« na kojoj 
će se izgraditi Crkva, onda su zaista postojali izgledi za običnog 
vjernika da mu se njegovi, najčešće mnogo manji grijesi bar oproste i 
da stekne život vječni. 

Po samoj prirodi medija, nešto su »Ššire« opisane scene u ranokršćan- 
skim mozaikalnim kompozicijama nego na reljefima sarkofaga, ali 
to se najčešće ograničava tek na simboličku naznaku »tla«, malo 
»valova«, ako je u pitanju voda itd. 


3. METODA REDUKCIJE 


»Kratki sadržaj« umjesto priče 


Ovako bismo mogli imenovati način vizualizacije biblijskih prizora u 
doba romanike. Ranokršćanska simbolička scena obuhvaća samo 
elemente pojmovno neophodne za prijenos poruke, koja je prethodno 
»izvedena« iz teksta; u romanici se pak sveukupan sadržaj teksta 
»reducira« na minimum likova, ambijentalnih oznaka i akcesorija 
potrebnih da se sažeto ali cjelovito ispriča sadržaj priče. Simbolička 


Svadba u Kani. Split, Buwvinine vratnice (13. st.) 

ranokršćanska scena ne ilustrira tekst, nego izvedeno značenje, stoga 
se u njoj ne javljaju fragmenti verbalno opisanog zbivanja, već novi 
likovi i situacije koji »ilustriraju« onaj drugi, viši plan smisla opisane 
scene. Na primjer: u »Čudu u Kani« nije prikazan sjedeći lik Krista 
izdvojen od bogatog svadbenog stola i gomile uzvanika, nije odabran 
detalj scene, već je to stojeći lik u potpuno novoj situaciji, kao što 
ni lik »svjedoka« nije jedan od prisutnih, nego novi lik koji zamje- 
njuje sve »prisutne«. »Taj« osobno nije bio među ostalima! 

U reduciranoj romaničkoj sceni uvijek će biti prikazan stol; neće 
biti doduše gomile svatova, ali će za stolom sjediti vjenčani par i 
uz njih nekoliko uzvanika; neće biti mnoštvo posluge, ali jedan ili 
dva momka nosit će ili dodavati vrčeve za vino nad kojima će Krist 
izvršiti čudo, itd. Metoda redukcije mogla bi se plastičnije uspore- 
diti sa slijedećom, »narativnom« metodom, s kojom se više slaže 
u principu, a razlikuje se samo kvantitativno — (vidi dalje). 


Naznake ambijenta 


Metodom redukcije sve ono što je imenovano u tekstu bit će prisutno 
i na slici, ali sažeto, naznačeno najmanjim mogućim znakom. Ako je 
tematski nuždan »krajolik«, neće izostati s prikaza, ali će biti re- 
duciran po načelu »pars pro toto«: umjesto pejzaža, »prirode« — 
jedna biljka, jedno drvo; umjesto »grada« — zid s kulom; umjesto 
»unutrašnjosti hrama« — oltar s ciborijem. U »Prikazanju u Hra- 
mu« interieur. Hrama redovito je označen upravo tako, ciborijem, 
pri čemu se podrazumijeva da su oltar i ciborij uvijek u zatvorenom 
prostoru, ali sam arhitektonski prostor najćešće nije naznačen. U 
»Ulasku u Jeruzalem« grad će biti samo jedan dio zida s kulom i 
vratima, »mnoštvo« naroda koje izlazi Kristu i apostolima u susret 
bit će na prikazu »zastupano« pomoću predstavnika vrsta (starci, 
muževi, žene, djeca), zatim će tu biti dječak koji siječe i baca 
granje i onaj što prostire košulju pred magarca na kojem Krist jaše. 
Ali neće biti »gomile«. Ovdje nam upravo sjećanje na poznatu Ze- 
nonovu aporiju pomaže da jasnije odredimo metodu: odabirući iz 
ukupnosti pripovjednog tkiva samo funkcionalno potrebne, djelotvor- 
ne činioce, ovim se načinom nikad ne dolazi do stvarno živog pri- 
zora, prizora koji bi bio nalik životu, jer su sile kohezije, koje drže 
na okupu lik — predstavnika grupe — jače od adhezivnih koje bi 
ih stapale u jedno, čak i kad ih brojčano ima dovoljno da formiraju 
»gomilu« (ili barem »gomilicu«). Scenografija raja u trenutku »Prvog 
grijeha« reducira se na ono jedno jedino drvo »spoznaje« oko kojeg 
se opleće zmija, iako je u prethodnim poglavljima Geneze netom opi- 
sana bogata flora i fauna, još »svježa« od stvaranja. 

Prikazanje Krista u Hramu. Giotto, 1304., Padova, Arena-kapela 
Predmet u funkciji 


U skulpturi odnosno reljefu redukcija je još rigoroznija nego u slikar- 
stvu, samo što će se nizovi likova — koji na prvi pogled izgledaju 
kao frizovi sarkofaga — umjesto simultanog zbrajanja scena, pove- 
zati u veliku, jedinstvenu scenu Posljednjeg suda ili Apokalipse. Ali 
i kada se scene nižu na isti način kao na sarkofazima, broj sudionika 
obično je veći. Ako scenografija čak i nije bogatija, najbitnije je što 
ona proizlazi izravno iz opisa u tekstu, a ne od izvedenog simboli- 
čkog značenja. U prizoru »Rođenja Bogorodičina« na portalu u 
Chartresu krevet »ima« onu ulogu koja logično proizlazi iz teksta, 
čak ako on i nije izrijekom imenovan: rodilja leži u krevetu. Kre- 
vet, pak, što ga na leđima nosi čovjek u prizoru »Ozdravljenje uze- 
toga« na ranokršćanskim sarkofazima, nije dio opisanog prizora, jer 

Ozdravljenje uzetoga. Ravenna, S. Apollinare Nuovo, 6. st. 


bolesnik nije nakon ozdravljenja uprtio krevet na leđa, već je to 
samo »znak« da je Krist ozdravio uzetoga i da ovaj više »ne more 
ležati u krevetu«: (bolesnički) »krever mu nije više potreban« u 
primarnoj funkciji. 

»Noina lađa« na fresci u St. Savinu ima dovoljno prozora da se 
pokaže kako su u njemu spašeni parovi »raznih« životinja, iako se 
neće ići u enciklopedijsku iserpnost da se opišu »sve« vrste. U re- 
ljefu će ista tema biti znatno reduciranija, pa nam kapitel u Autunu 
dospijeva reći samo to da se lađa, nalik kući s nekoliko otvora, na- 
sukala na »vrh brda« Ararat. Uopće »historizirani«, »povijesni« ili 
»pri-povjedni« kapiteli reduciraju pripovijest do krajnje škrtog sa- 
žetka, što je nužno zbog tijesnog prostora i istodobnog zahtjeva 
da likovi budu razmjerno veliki kako bi se mogli razabrati iz pers- 
pektive gledaoca. 


Predmet kao stribut 


Uz metodu redukcije vezana je i atributivna metoda, podjednako 
važna kao ikonografski pojam i likovna kategorija. »Atribut« u li- 
kovnoj sceni ima istu funkciju kao i u rečenici: njime se »pobliže 
određuje« subjekt. Samo što u likovnom djelu, naravno, to nije 

Noina lađa na Araratu. Autun, katedrala, kapitel desnog broda, 12. st. 


riječ, nego predmet, vizualni znak koji se dodaje liku-subjektu. Dife- 
rencijacija, štoviše individualizacija likova, u epohi kad je oblikova- 
nje ljudskog lika na razini »tipa«, a ne prelazi u »portretnu karak- 
terizaciju«, postiže se dodavanjem, »pridijevanjem« znakova raspoz- 
navanja. Jednakih glava, jednako odjeveni, dvanaest apostola neće se 
međusobno razlikovati, ali to nije ni potrebno ako predstavljaju cje- 
linu, »kolegij« apostola, pa je indikativan samo njihov broj. Međutim, 
kad je potrebno utvrditi »identitet« pojedinca, onda će Petar držati 
ključ u ruci, Pavao mač, Andrija križ, Ivan kalež itd. 

Atribut pojedinog lika — predmet koji »pobliže« označava identitet 
prikazanog, njegov »osobni znak« raspoznavanja — najčešće je in- 
strument muke, oruđe kojim je dotični svetac-mučenik (jer to sm re- 
dovito svi kršćanski sveci) bio mučen ili pogubljen. Mač što ga drži 
sv. Pavao nije njegovo oružje, već »predstavlja« onaj mač kojim 
mu je bila odrubljena glava, kao što sv. Andrija drži dijagonalni 
križ na kojem je bio razapet, a sv. Ivan kalež s otrovom koji je 
morao ispiti, itd. Tako sv. Lovro drži uza se roštilj na kojem je 

bio živ pečen, sv. Katarina kotač na kojem je bila mučena, sv. Stje- 
pan ima na glavi i ramenima uredno složeno kamenje kojim je bio 
kamenovan, a sv. Staš ima oko vrata kao privjesak mlinski kamen 
kojim je bio utopljen u rijeci Jadro. 


Protuslovlja stvarnoga i znaka 


Kad ovi atributi nisu dovoljno transponirani u »znak«, već uklopljeni 
u funkciji, onda može nastati nadrealistička vizija, kao što je pri- 
zor sv. Petra mučenika koji smireno stoji iako mu je široki nož zasje- 
čen do polovice u lubanju iz koje curi krv. Takve su i kombinacije 
u kojima sveci i svetice drže dijelove tijela koji su im u mukama 
amputirani, a koji se »dupliciraju«: mučenica blaženo gleda iako na 
pladnju nosi svoje iskopane oči, druga pak drži odrezane dojke, a sv. 
Bartolomej nosi svoju oderanu kožu nehajno prebačenu preko ruke 
itd. 

Drugo načelo pretvaranja predmeta u atribut jest izdvajanje onog 
predmeta koji je »ključe m razumijevanju legende o svecu. Biskup 
Nikola iz Barija pokazao je istodobno svoje vrline milosrđa i skrom- 
nosti time što je, čuvši slučajno tri siromašne djevojke kako se ja- 
daju da se ne mogu udati jer nemaju miraza, ubacio kroz prozor 
tri vrećice zlatnika. Stoga će se među brojnim svetim biskupima sv. 
Nikola identificirati time što na Evanđelju koje drži u ljevici nosi 
tri vreće zlatnika. Međutim, tokom vremena, krivim »čitanjem« po- 
jednostavnjeno prikazanih vrećica mutirat će ovaj atribut u tri zlat- 
ne kugle, kako traje do danas. 

Atribut može, konačno, postati i obrnutim procesom, materijalizaci- 
jom simbola u predmet, kao što je to »ključe sv. Petra, koji ga 
predstavlja kao nebeskog vratara. U širem smislu, arribut je i aureola 
i odjeća i »realni« predmet u ruci lika na prizoru. 

Arkanđeli, kao vojskovođe nebeske vojske, razlikuju se među anđe- 
lima upravo po tome što su odjeveni u hlamide, plašteve Što su ih 
nosili u antici vojni dostojanstvenici (prebačene preko lijevog rame- 
na, a kopčane fibulom na desnom tako da omogućuju slobodan pokret 
naoružane desnice). 

Broj atributa odnosno time »individualiziranih« tipova progresivno 
raste i u gotici je gotovo nepregledan, pokazujući tako onaj porast 
interesa za individuum koji će u renesansi prerasti u portret. Ali, 
iako se pun cvat atributivne metode događa u gotici, njen sustav je 
ne samo utemeljen u romanici već je s njom i strukturalno vezan. 
Sam oblikovni princip romanike jest atributivan: jedan ovoidni 
volumen postaje »glava« time što mu se dodaju (uvijek iste) oči, 
nos, usta, uši, a zatim se na drugom stupnju ova jedinstvena glava 
diferencira time što joj se dodaje duga ili kratka brada, ova ili ona 
kapa itd. Sasvim jednak lik bradatog starca postaje s mitrom biskup, 
s tijarom papa, s plitkom (židovskom) kapom starozavjetni prorok, 
a s krunom kralj. 

4. NARATIVNA METODA 


Kao što je metoda redukcije u samoj srži romanička svojom sumar- 
nošću, tektoničnošću, aditivnošću, tako je narativna metoda samo 
jedan oblik onog općeg zaokreta prema životu i stvarnosti u raz- 


doblju gotike. 


Oplirno pričanje slikom 


»Pričajući« opširno, opisujući u slici sve što je u tekstu navedeno ili 
samo natuknuto, pa i dodajući ono Što se može pretpostaviti iako nije 
rečeno, ovim se načinom mnogo više kazuje o samom događaju, ali 
se istodobno i nerazmjerno povećava ono što ga okružuje. U kvan- 
titativnom omjeru počinje gubitak ravnoteže između sadržajno bit- 
noga i sporednoga, između protagonista i statista, glavne radnje i 
sporednih epizoda. 

Od detalja do kompozicije u cjelini naglo raste broj informacija. 
Povećava se broj likova, osložnjuje scenografija, ali se i nekadašnja 
pojedina scena razvija u niz sukcesivnih prizora, po principu »stripa«. 
Uspoređujući Ducciov »Ulazak u Jeruzalem« s romaničkom ikono- 
grafskom shemom, konstatiramo da je tema razrađena u niz prizora 
koji u tekstu prethode: »epskom« opširnošću opisuje se kako učeni- 
ci traže bijelu magaricu, zatim nalaze magaricu i malo magare, itd. 
Sam »Ulazak« razvijen je u veliku scenu: u Gradu (naravno sred- 
njovjekovnom) vidimo niz kuća, a izvana je on opasan dvostrukim 
zidinama; broj dječaka se povećao i zatičemo ih u svim fazama 
akcije (penjanje na drvo, trganje, bacanje, itd.); pejzaž je također 
iscrpnije opisan, a tako i Šarolika grupa pred gradskim vratima, 
koju sad mirno možemo nazvati »gomila«. 


Težište na Muci 


U gotici se osobito razrađuje ciklus muke Kristove umetanjem broj- 
nih međuscena, gomilanjem likova u prizoru i razradom zbivanja u 
niz akcija. Romanički ciklus muke redovito je sadržavao posljednju 
večeru kao uvod, zatim je odmah slijedilo raspeće, pa skidanje s kri- 
ža, sve to dopunjeno tek neredovito nekom scenom suđenja ili muče- 
nja; gotički će ciklus, naprotiv, uključivati molitvu na Maslinskoj 
gori, hapšenje, tri suđenja (Herod, Pilat, Ana), dva izrugivanja, bi- 
čevanje, pa nošenje križa, raspinjanje i smrt na križu. Ali će se i 
svaka od ovih »postaja« križnog puta razraditi u nekoliko prizora. 
Ako opet uzmemo Duccia za svjedočanstvo, vidjet ćemo da je »Mo- 
litva na gori« razvijena u tri faze simultano prikazane u jednoj kom- 
poziciji: Krist dolazi s učenicima i moli, vraća se učenicima i nalazi 
ih gdje spavaju, ponovno odlazi na razgovor s Bogom Ocem. (Čak 

Molitva na Maslinskoj gori (s više učenika). Duccio, Siena, katedrala, 
oko 1310. 


iako su u tekstu izrijekom spomenuta samo tri apostola: Petar, Ja- 
kov i Ivan — ona ista trojica iz Preobraženja — Duccio slika čitavu 
grupu!) Prizor »hapšenja« bit će osložnjen epizodom s Malkom 
kome Petar odsijeca uho (a Krist nanovo »lijepi«), zatim bijegom 
Petra i učenika, itd. 

Najsugestivnija je usporedba iste scene u romaničkoj i gotičkoj ver- 
ziji. Raspeće, koje je katkad u romanici prikazano samo Kristovim 
likom na križu, najčešće pak simetrično dopunjeno likovima Bogoro- 
dice i Ivana sa strane, a maksimalno prošireno Stefaronom (koji pruža 
Kristu spužvu s octom) i Longinom (koji ga probada kopljem), — 
u gotici će imati ne pet, nego pedesetak likova: uz Krista tu su i 
dva raspeta razbojnika, zatim se Kristu zdesna, uz Mariju i Ivana, 
nalaze druge dvije Marije, »svete Žene« i vjernici; slijeva nalazi se 
vojska i neprijatelji Kristovi; pod križem grupa kocka za Kristovu 
odjeću; anđeli kupe u kaleže krv iz Kristovih rana; jedan anđeo od- 
nosi dušu pravednog razbojnika, a demon dušu zloga, itd. Čitava 
Apokalipsa bila je u romaničkim ciklusima zastupljena najčešće sa- 
mo jednom scenom: »teofanijom«, gdje se Krist javlja nošen od »četi- 
riju Životinja«, a dvadeset četiri okrunjena starca klanjaju mu se s 
lirama i peharima. Tapiserija »Apokalipse« iz Angersa (14. stoljeće) 
razvija na 140 m dužine u »stripu« ilustraciju čitavog teksta u de- 
vedeset prizora! Romanička tapiserija iz Bayeuxa, koja nam se na 
spomen tapiserije nameće po sebi, asocijativno, također je epski na- 
rativna, ali moramo razlikovati iznimku od primjera koji iskazuje 
dominantan princip umjetnosti nekog razdoblja, 


Prošireni prikaz raspeća s pet likova. Rim, S. Sabina, 5. st. 


Pripovjedački duh preobrazit će i ambijent u kojem se prizori zbivaju, 
pa će nekadašnje sumarne oznake »mjesta« u romanici, koje po me- 
todi podsjećaju na natpisne naznake scenskog prostora u shakespear- 
skom teatru, postati složena i naturalistički dorečena scenografija. 
Flora i fauna nabujat će u prizorima »pod vedrim nebom«, a unu- 
trašnjost će se ne samo vizualno sugestivnije dočarati kao omeđeni 
prostor već će se opremiti pokućstvom i inventarom. Giottovo »Na- 
vještenje« u interieuru međaš je revolucionarnog obrata u prikazu 
i kompoziciji ove scene, jer je Giotto, uostalom, preobrazio gotovo 
sve teme kojih se prihvatio, a kreirao je i seriju potpuno novih 


Svadba u Kani. Giusto dei Menabuoi, 1375., Padova, krstionica ka- 
tedrale 


rješenja za dotad nepostojeće ikonografske zadatke, kakav je npr. 
bio ilustriranje života nedavno preminulog sv. Franje: Francesco iz 
Assisija umro je 1226., a Giotto je slikao prizore iz njegova života 
na freskama u crkvi posvećenoj mu u istom gradu već 1297., dakle 
svega sedamdeset godina kasnije. 

Paralelno s »raspričanim« prikazivanjem dotad obrađivanih tema iz 
Biblije razvijala se i sporedna ikonografska grana životopisa svetaca i 
mučenika. I slično onome kako se u pojedinoj sceni težište pomiče od 
središta prema perifernom, od jezgre zbivanja prema epizodičnom, od 
protagonista prema statistima, tako — u cjelini gledajući — neraz- 
mjerno buja ova svetačka filijacija, a ono što se stoljećima naku- 
pilo u pučkom i umjetničkom verbalnom kreiranju i »romansiranju« 
tih (u krajnjoj liniji ljudskih) sudbina sabrano je u tom istom XIII. 
st. u zbornik »Zlatna legenda« (Legenda aurea), koja je formatom i 
oma informacija za ilustriranje zapravo literarni izvor adekvatan 
Bibliji. 

Ovaj paralelizam odrazit će se i u ikonografskom programu poje- 
dinog objekta, gdje će uz maksimalno razvijen kristološki i marijanski 
ciklus, te najrazličitiju biblijsku tematiku od Geneze do Djela apo- 
stolskih osvojiti svoje mjesto jednako tako kontinuirano i iscrpno 
ilustrirani Život svetaca — titulara crkve, pa i drugih. 

Zanimljivo je kako, mimo stilskih razlika, ista tendencija struji i 
Zapadnim i bizantskim slikarstvom tog razdoblja, što nesumnjivo 

svjedoči o dubljim društveno-povijesnim zajedničkim korijenima ovog 
razdoblja koji se izražavaju u strukturalnoj sferi umjetnosti, dubljoj 
od razine »stila« u formalnom značenju riječi. Paleološku renesansu 
bizantskog slikarstva simultanu »narativnoj« obnovi zapadnoevropskog 
gotičkog slikarstva pokreće ista motivacija: usmjerenost ovozemalj- 
skom životu i čovjeku. Samo će svaki kultni i umjetnički krug izreći 
to otkriće »svojim riječima«. 

U vezi sa specifičnošću umjetnosti pojedinih evropskih kulturnih 
sredina, različitošću tradicija, a time i karakterom arhitekture, ista 
će se narativnost u Italiji očitovati u slikarstvu, a u Francuskoj u 
skulpturi. Slijedeći zakone medija, umjesto da razvija naraciju unutar 
pojedine scene, obogaćujući ambijentaciju, arhitektonski i pejzašni 
okvir — što je reljefu, a osobito skulpturi strano — gotički će 
skulpturalni program zapadne fasade francuskih katedrala neizmjerno 
nabujati brojem figura i proširiti se tematski u »enciklopediju« vje- 
rovanja svekolikog znanja svog vremena — Summa. 

Podijeljeno u tri velika ciklusa: »materijalni Život«, »moralni život« 
i »intelektualni život«, na fasadi kao na otvorenoj stranici goleme 
enciklopedije bit će ne samo izloženo sve što je čovjek dorad sabrao 
u duhu već i strukturirano u duhu ondašnje znanosti i teologije. 
Odozdo prema gore izgrađena je slika svijeta koji se od materije 
uzdiže k duhu, od prolaznoga k vječnom, od čovjeka k Bogu. Kako 
se analizira u »Ikonografskoj topografiji« (v. prije), tu će se — do- 
duše na »dnu«, ali najbliže gledaocu i najuočljivije — prikazati ma- 
terijalni svijet i sudbina čovjeka. Ta slika počinje s »četirma ele- 
mentima« (vatra, voda, zemlja, zrak), baštinjenima još od grčke 
miletske škole, počelima od kojih je po mišljenju srednjovjekovnog 
čovjeka izgrađen sav materijalni svijet. Prikazi četiriju »godišnjih 
doba« i »dvanaest mjeseci«, koji su i sažetak mjerenja vremena i 
kružnog toka prirode, sadržajem prizora ilustriraju Život onovreme- 
nog čovjeka: seljaka »vezana« uza zemlju u sociološkom i sezonskom 
smislu (ponavljanjem uvijek istih poljoprivrednih radova u isto do- 
ba godine), i »nevezani«, dakle slobodni, život plemstva — u 
lovu i zabavi. Tu je zatim »intelektualni život« prikazan personi- 
fikacijama »sedam slobodnih umjetnosti« (umijeća: septem artes li- 
berales), od kojih po našoj suvremenoj klasifikaciji šest zapravo pri- 
pada znanosti, a samo »muzika« umjetnosti, podijeljenih u trivium 
(gramatika, retorika, dijalektika) i guadrivium (aritmetika, geometrija, 
astronomija, muzika), kako su se predavale na školama i upravo u to 
vrijeme, u XIII. i XIV. stoljeću, otvaranim »univerzitetima«. Uza 
svaku umjetnost bio je idealni portret njenog najvažnijeg predstav- 
nika: uz geometriju Euklid, uz astronomiju Ptolomej, uz dijalektiku 
Aristotel itd. Ova znanja i umijeća obilato su proširena i dopunjena 
prikazima različitih »obrta« i zanata. Za Italiju je specifično javljanje 
ove tematike oslobođene od religiozne i teološke vezanosti i izvan 
uobičajena mjesta, tj. crkvene fasade: tako će, opet Giotto, razviti 
ovaj ciklus na campanilu (zvoniku) firentinske katedrale, a enciklo- 
pedijski profani ciklus, obogaćen brojnim temama kao što je prikaz 

»Života plemića od rođenja do smrti« u osam epizoda ili »tipovi 
različitih nacija«, razvit će se u XIV. st. na kapitelima Duždeve 
palače u Veneciji kružno, kao na vrtuljku. 

»Moralni život« još je u romanici bio predstavljen »psihomahijom«, 
borbom vrlina i mana u duši čovjeka: vrline, personificirane u liku 
vitezova, kopljima probadaju mane, nalik nemanima (osobito čest 
motiv na portalima crkava u francuskoj pokrajini Poitou). Ista tema 
postat će u gotici pretekst za brojne reljefne genre - scene koje ilu- 
striraju narativno pojedinu manu, često i s primjesom humora: na 
primjer, lovac baca oružje i bježi pred zecom (plašljivost), žena tuče 
redovnika (bijes)... 

U tradicionalnom tematskom biblijskom krugu višestruko će se umno- 
žiti broj scena i broj sudionika: umjesto dva anđela uz Krista, 
»kružit« će deseci i deseci anđela oko nebeskog tribunala u »Po- 
sljednjem sudu«, a lebdjet će i u gornjim zonama fasade i nad 
apsidama; u nizovima će defilirati starozavjetni proroci, a povorke 
svetaca sezat će unedogled. 

Kao dokaz da sve ovo nije samo kvantitativni rast, mehaničko 
»linearno« povećanje broja scena i likova prouzrokovano postupnom 
vremenskom akumulacijom, može između ostalog poslužiti i ono 
umnažanje aktova, nagih ljudskih likova u svim položajima i po- 
kretima, koji podižući poklopce sarkofaga ustaju »od mrtvih« na 
zvuk truba Posljednjeg suda. Njihova ogoljelost i sama pojava na 
lunetama gotičkih portala simbolična je: ona označava iskorak čovje- 
ka iz transcendentalnog svijeta kojim je bio zaokupljen u ranom 
srednjem vijeku u ovozemaljski svijet, koji promatra naivnim okom 
novorođenog djeteta. 

Anakronizam o kojem je ranije bilo riječi postaje u gotici pravilo: 
sve se biblijske »povijesne« teme osuvremenjuju u svim komponentama, 
od odjeće do arhitekture. Ali posebnu grupu tvore i suvremenim 
načinom prikazani i zaista suvremeni prizori kao što je spomenuti 
ciklus iz života sv. Franje Asiškog ili drugih suvremenih svetaca, 
koji istodobno s ulaskom u teološki krug i u literaturu nastupaju i u 
likovnoj umjetnosti: sv. Klara ili sv. Toma Akvinski (-+1274.), naj- 
veći skolastički filozof, čiji su nadimak Doctor universalis i djelo 
Summa tbeologica tipični za kulturu ovog razdoblja. 


5. METODA SIMULACIJE 


Začetak je ove metode u »prebacivanju težišta« s religiozno važnog 
sadržaja prizora na okvirno, rubno, kao što smo definirali u narati- 
vnoj metodi gotičke umjetnosti. Slijedila je promjena značenja. Dog- 
matski, teološki gledajući, razlog prikazivanja nekog prizora nije 
događanje samo, već značenje koje se time iskazuje. Pripremljen po- 
stupno u gotici, # renesansi će upravo taj događaj u svojoj životnoj 
istinitosti i ljudskoj vjerodostojnosti postati dominantan, a religiozni 
sadržaj teme sporedan. U tom času možemo govoriti o »simulaciji«: 
jer se pod izlikom religiozne teme, udovoljavajući naručitelju i tra- 


Bičevanje Krista. Piero della Francesca, 1450., Urbino, Palazzo Ducale 


diciji samo naslovom, iznevjeruje i njen »povijesni« sadržaj i religi- 
ozno značenje. Tako umjesto scene u dvorištu Pilatove kuće iz I. st. 
ne. u Jeruzalemu, na slici Piera della Francesca Krista bičuju u 
renesansnom trijemu iz XV. st. neke kuće u Urbinu. 


Zamjena mjesta — promjena značenja 


Ali nije toliko bitna promjena »mjesta i vremena«, koja se uostalom 
provlači još od romanike a prevladava u gotici, već je kategorijalna 
promjena u »mjestu« glavne scene unutar slike. Kao sasvim sporedna 
epizoda, »Bičevanje« je smješteno u dnu perspektive renesansnog 
prostora, a u prednjem su planu drugi likovi, i to ne bilo koji 
(koji bi mogli predstavljati indiferentne suvremenike Kristove muke), 
već portreti urbinskog vojvode Federica Montefeltra i njegovih pri- 
jatelja. »Bičevanje iz Urbina« paradigmatičan je primjer metode 
simulacije, potpune »zamjene« mjesta glavne i sporedne teme odnosno 
radnje unutar slike. A time je zamijenjena i njihova važnost i zna- 
čenje: statisti postaju protagonisti. Etape razvoja u tom procesu 
možemo pratiti u tri faze: od pojave sićušnog lika suvremenog »do- 
natora« na religioznoj slici u XIV. st., preko njegova izjednačenja 
sa svetim likovima u prvoj četvrtini XV. st., do prevladavanja 
»donatora« nad religioznom temom (veličinom prikazanog lika i 
mjestom u kompoziciji), pa čak kad je u pitanju i tako važan prizor 
kao što je scena iz Kristove muke. Taj proces usporedan je s odumira- 
njem zakona »ikonografske perspektive«, a ona nam ujedno pomaže 
da ga kao evolutivni proces posvjetovnjenja kršćanske ikonografije 
tako i čitamo. 

Ikonografska perspektiva: veličina prema značenju 


Ikonografska perspektiva jest specifičan način proporcioniranja likova 
u nekoj kompoziciji: veličina lika ne ovisi o njegovu mjestu u prostoru 
(bliži lik izgleda veći, udaljeniji manji), već je ta veličina funkcija 
ocjene njegova značenja — što je lik važniji, to će biti i prikazan 
većim. Tako se u sklopu »zakona kadra« lunetA romaničkih pa i 
gotičkih portala javlja i ovaj zakon: najizduženiji je lik Kristov, 
zatim nešto su manji likovi arkanđela, još manji likovi apostola, 
proroka i ostalih svetaca i konačno sasvim mali ljudski likovi. Ovaj 
način izražavanja inače je u likovnom jeziku prastar i javlja se u 
svim hijeratski organiziranim društvima: od babilonskih i egipatskih 
reljefa do kasnoantiknih sarkofaga. Primjer ranokršćanskog sarkofaga 
iz Salone pokazuje ga na početku kršćanske umjetnosti: sićušni li- 
kovi uz velik lik pokojnika i pokojnice ni po broju (ima ih tridesetak 
uza svakog) ni po tipu (stari i bradati) nisu njihova djeca, nego 
članovi »domaćinstva«, dakle podređeni, »niži« i u socijalnom smislu 


Bogorodica s donatorom (kancelar Rolin). Jan van Eyck, 15. st., Pariz, 
Louvre 

i u smislu podređenosti s obzirom na to tko je »glavni« lik prizora — 
i stoga su prikazani patuljasto sitnima. Ovakav način prikazivanja 
zadržat će se do baroka u tipu »Madone zaštitnice«, koja pod 
svojim plaštem zaštićuje veliku skupinu sićušnih članova bratovštine, 
no u glavnoj struji umjetnosti ova će metoda biti preraštena i 
napuštena u renesansi. 

Klečeći lik malog donatora što se na slikama »Bogorodice« javlja 
tokom XIV. st. sve češće, a ne doseže joj ni do koljena (iako je pros- 
torno bliže gledaocu, pa bi morao biti veći), odjednom će se u XV. 
st. s njom izjednačiti po formatu i postati »ravnopravan« u likovnom 
smislu. Kancelar Rolin na glasovitoj van Eyckovoj slici (1436.) ne 
samo da je veličinom izjednačen s Madonom već on, iako pobožno 
kleči iskazujući vjersko poštovanje Bogorodici, nije uključen u njezin 
prostor, uz njeno prijestolje (kao što je bilo na slici XIV. st.), već 
ona pohađa njega u njegovoj sobi. Nije sasvim slučajno što se ova 
slika tradicionalno naziva posvojnim genitivom »Madona kancelara 
Rolina«. Van Eyckova je slika epohalna ne samo u okviru kršćanske 
ikonografije nego za »ikonografsku perspektivu« uopće. Od same 
pojave ovog načina likovnog izražavanja vladar se veličinom izjedna- 
čavao s bogom, na primjer Hamurabi kad prima zakone od boga, a 
višekratno je veličinom nadilazio podanike, kao što se vidi na brojnim 
egipatskim reljefima gdje robovi nose darove faraonu. U renesansi 
se prvi put lik (običnog) čovjeka izjednačuje s božanskim likom u 
istom prizoru. 


Omjer i odnos glavnih i sporednih likova 


Slijedeći je korak spomenuto »Bičevanje iz Urbina«, gdje se čini 
kao da je glavna tema izrijekom spomenuta samo stoga što bi povr- 
šnom promatraču mogla uopće izmaknuti koliko je »gurnuta u po- 
zadinu«. 

Kada nije posrijedi potpuna zamjena mjesta, tj. premještanje religio- 
zne teme iz »prvog« plana slike u »pozadinu«, u doslovnom topo- 
grafskom smislu, kao u navedenom primjeru, tada se renesansna si- 
mulacija iskazuje u kvantitativnom omjeru i kvalitativnoj interpre- 
taciji »glavnib i sporednib« likova. 

»Muka sv. Sebastijana« G. Genge očito je — čak drsko očito, rekli 
bismo — samo izlika slikaru za temu koja njega zanima, a to je 
studija pokreta strijelaca. U svim fazama akcije, u svim pokretima i 
okretima nanizana je grupa mučitelja u slikovitoj renesansnoj odjeći, 
tako da bi se sukcesivnim nizanjem tih likova mogla postići komplet- 
na filmska »animacija«, kontinuirani pokret: od vađenja strijele iz 
tobolca, napinjanja, nišanjenja, odapinjanja... Signorellijeva »Djela 
Antikristova« već: su antologijski primjer studije akta, nagog ljudskog 
tijela, ali to je, uz spomenute likove uskrslih na francuskim kate- 
dralama, bila na samom početku rane renesanse i grupa kupača uz 
Masolinovo »Krštenje Kristovo«. 

Gotovo svaka religiozna tema postaje samo izlika, od nje ostaje 

Poklonstvo kraljeva. Fra Angelico, 15. st., Firenza, Museo Marco 


samo naslov, izlika za suvremeni prizor na slici, za sve veći prodor 
samosvjesnog renesansnog individualizma u prostor nekad rezerviran 
za kršćansku tematiku. To najsugestivnije pokazuje pravo gomilanje 
portreta suvremenika u svakom »prostoru i vremenu« slike. Čitav rod 
Medici sa svim bližim i daljim pratiocima i poslugom smatrao se 
dostojnim zamijeniti »mudrace s Istoka« te »igra« povorku »svetih 
triju kraljeva« koja dolazi na poklon novorođenom Kristu, smješte- 
nom i zbijenom u sam kut slike Benozza Gozzolija. [ danas možemo 
jasno prepoznati sve suvremenike po njihovim portretima na Ghirlan- 
daiovom »Rođenju Bogorodičinom«, uz to, naravno, što je u tančine 
točno naslikana moda odijevanja, unutrašnjost jedne otmjene firen- 
tinske plemićke kuće tog vremena i svi običaji oko poroda. Na Ghir- 
landaiovom »Čudesnom ribolovu«, u čitavoj golemoj kompoziciji s 
razvijenom perspektivom pejzaža i stotinjak likova, samo neznatan 
(središnji doduše) dio zauzima tema po kojoj se slika naziva, a svi 
su ostali likovi portreti. I tako bismo mogli nizati unedogled: npr. 
Botticellijevo »Rođenje«, s autoportretom samog slikara, i dr. Pa 
čak i religiozni i navodno tradicionalni »gotičar« fra Angelico nasli- 
kat će uza sv. Stjepana svoje prijatelje, braću franjevce. 

Time se zatvara »prvi krug« kršćanske ikonografije, koja se, polazeći 
od sasvim apstraktnog simbola vjerskih dogmi, vraća stvarnosti tako 
reći »apstrahirajući« religiozni sadržaj i gotovo sasvim gušeći nomi- 
nalnu temu. Ali time nije završena evolucija, jer će nova religioznost 
ponovno »ispuniti« likove na slici i postati sadržajem prizora već od 
manirizma, pa zatim u baroku. No to je tema koja nrelazi okvire 
našeg promatranja. 


Anđelko Badurina 


NAJVAŽNIJI IZVORI 
ZA KRŠĆANSKU IKONOGRAFIJU 


Ikonografija o kojoj je ovdje riječ nastala je s jedne strane na bazi lite- 
rarnih izvora, u prvom redu Biblije, i to njezinih kanonskih (-> kanon), 
a tako i apokrifnih knjiga (>> apokrifi), kasnije i na bazi kršćanske 
teološke i popularne literature. S druge strane nastala je na bazi likov- 
nih predložaka mediteranske antike i starog Orijenta. Ovdje donosimo 
kratak opis samo najvažnijih djela, a detaljnije će o njima čitatelj naći 
u navedenoj literaturi. 


A. LITERARNI IZVORI 
1. Biblija 


Sve o Bibliji nalazi se u tekstovima pridodanim na kraju najnovijeg 
hrvatskog prijevoda Biblije u izdanju »Stvarnosti«, Zagreb 1969., i 
kasnijim izdanjima »Kršćanske sadašnjosti«. 

Strukturu Biblije, popis i redoslijed svih knjiga Starog i Novog zavjeta, 
vidi ovdje u slijedećem poglavlju. 


2. Apokrifne biblijske knjige (> apokrifi) 

Premda ove knjige nisu od Crkve bile odobrene i nisu bile u javnoj 
upotrebi, one su se ipak privatno čitale, a zbog svog romansiranog 
sadržaja imale su velik utjecaj na ikonografiju. Popis apokrifnih knjiga 
Starog i Novog zavjeta vidi ovdje nakon poglavlja »Struktura Biblije«. 


3. Liturgika (>> liturgijske knjige) 
Koreografija i scenografija —> liturgije često je utjecala na formiranje 
POjedinih figuralnih prikaza kršćanskih misterija. 

4. Propovijedi 

U zrelom srednjem vijeku javlja se niz priručnika za propovjednike, 
pod raznim naslovima: Sermones, Summa (tbeologiae, de casibus, praedi- 
cantium itd.), Exempla, Promptuarium exemplorum, Speculum, Kvare- 
zimali itd. Sugestivnost pojedinih propovjednika, njihove poetske me- 
tafore i zornost primjera također su često utjecale na stvaranje ikono- 
grafskih shema. 


5. Acta martyrum i legende, osobito —> Legenda aurea, 
veoma su važan izvor za ikonografiju svetaca. 


6. Biblia pauperum (<). Premda ona sama ima svoje izvore, 
poslužila je pri prijenosu jednom ustaljenih formi i njihovu Širenju. 


7. Razni »romani«, »enciklopedije« i »bestijariji« 
jak su izvor osobito za kamenu plastiku na srednjovjekovnoj arhitekturi. 


8. Hodočašća će često utjecati na prijenos i širenje pojedinih tema 
pa i čitavih ciklusa, jer hodočasnici žele u svojoj crkvi imati upravo 
onakvu sliku kakvu su vidjeli npr. u Santiagu da Compostela, u Padovi 


itd. 


9. Relikvije, njihov kult, legende koje se oko njih stvaraju i 
čudesa koja se u vezi s njima »zbivaju« i prenose, a tako i kult svetih 
slika i čudesa u vezi s njima — također su važan ikonografski izvor. 


10. Viđenja (&) pojedinih mistika i vizionara (—> ukazanja) bit 
će također izvor ikonografskih tema (npr. —> Gospa od ružarija, > Go- 
spa Lurdska itd.). 


B. LIKOVNI IZVORI 


U likovne izvore i uzore kršćanske ikonografije spadaju u prvom redu 
antičke i orijentalne kompozicije kojih je mitološki sadržaj likovno 
sličan kršćanskim parabolama ili evanđeoskim zbivanjima te ih kršćan- 
stvo preuzima u njihovu likovnom obliku, ali im pridaje potpuno drugi 
sadržaj. Ti su izvori bili osobito jaki u prva tri stoljeća kršćanstva, kad 
su kršćani morali prikrivati svoje manifestacije (>> Krist, simbolični 
prikazi), a imat će vrlo jak utjecaj i u doba renesanse, kada se antičke 
kompozicije preuzimaju jednostavno iz »estetskih« razloga. Na ikono- 
grafiju ranijih razdoblja i bizantskog razdoblja vrlo će jak utjecaj imati 
i orijentalna ikonografija, te će se često dvorska koreografija i protokol 
preuzimati za prikaze Božjeg veličanstva. U kasnom srednjem vijeku na 
ikonografiju će utjecati i prizori iz svakidašnjeg života, tako da će npr. 
— rođenje Kristovo često biti prikazivano kao suvremen događaj, sa 
suvremenom odjećom, praksom i običajima prigodom rođenja djeteta. 
Opširnije o izvorima vidi u gotovo svim uvodima navedene literature 
koji se tiču ikonografije. 


STRUKTURA BIBLIJE 


Ovaj poredak, podjelu i nomenklaturu donosimo prema Vulgati, jer je 
na njoj nastala sva ikonografija. Hrvatske nazive pojedinih knjiga 
kako ih donosi najnoviji prijevod Biblije u izdanju »Stvarnosti« (i za- 
tim »Kršćanske sadašnjosti«), tamo gdje se razlikuju od Vulgate, na- 
vodimo ovdje u uglatim zagradama; tako i njihove kratice, a i no- 
ve latinske nazive i njihove kratice. 


STARI ZAVJET 


Petoknjižje Mojsijevo 
Pentateuchus 


1. Postanak (Post) 

Liber Genesis (Gen) 

2. Izlazak (Izl) 

Liber Exodus (Ex) 

3. Levitski zakonik (Lev) 
Liber Leviticus (Lev) 

4. Knjiga Brojeva (Br) 
Liber Numeri (Num) 

5. Ponovljeni zakon (Pnz) 
Liber Deuteronomii (Deut) 


Povijesne knjige 


Knjiga 
[Jš] 

Liber Josuae (los) 

Knjiga sudaca (Suci) 

Liber Judicum (Iud) 

Knjiga o Ruti (Rut) 

Liber Ruth (Ruth) 

Prva knjiga o kraljevima [Prva 
Samuelova] (1 Kr) [1 Sam] 
Liber primus Regum [Liber pri- 
mus  Samuelis] (1 Reg) [1 

Sam] 

Druga knjiga o kraljevima [Dru- 
ga Samuelova] (2 Kr) (2 Sam] 

Liber secundus Regum [Liber se- 
Cundus Samuelis] (2 Reg) [2 
Sam] 

Treća knjiga o kraljevima [Prva 
knjiga o kraljevima] (3 Kr) 
U Kr] 


[Jošua] 


Jozuina 


(Joz) 


Liber tertiuns Regum [Liber pri- 

mus Regum] (3 Reg) [1 Reg] 

Četvrta knjiga o kraljevima 
(Druga knjiga o kraljevima] 
(4 Kr) [2 Kr] 

Liber quartus Regum [Liber se- 
cundus Regum] (4 _ Reg) [2 
Reg] 

Prva knjiga Dnevnika [Ljetopi- 
sa] (1 Dnev) [1 Ljec] 

Liber primus Paralipomenon (1 
Par) 

Druga knjiga Dnevnika [Ljeto- 
pisa] (2 Dnev) [2 Ljet] 

Liber secundus Paralipomenon (2 
Par) 


Knjiga Ezdrina [Ezra] (Ezd) 
[Ezr] 

Liber Esdrae (Esdr) 

Knjiga — Nehemijina [Nehemija] 
(Neh) 


Liber Nebemiae (Neh) 
Knjiga o Tobiji (Tob) 
Liber Tobiae (Tob) 
Knjiga o Juditi (Jdt) 
Liber Judith (Iudith) 
Knjiga o Esteri (Est) 
Liber Estber (Esth) 


Poučne knjige 


Knjiga o Jobu (Job) 

Liber Job (Iob) 

Psalmi (Ps) 

Liber Psalmorum (Ps) 

Poslovice [Mudre izreke] (Posl) 
[Izr] 


Liber proverbiorum (Prov) 

Propovjednik (Prop) 

Liber Ecelesiastes (Eccl) 

Pjesma nad pjesmama (Pj) 

Canticum Canticorum (Cant) 

Knjiga Mudrosti (Mudr) 

Liber Sapientiae (Sap) 

Knjiga crkvenica [Knjiga Siraho- 
va] (Crkve) [Sir] 

Liber Ecclesiasticus (Eccli) 


Proročke knjige 


Prorok Izaija (Iz) 

Propbetia Isaiae (Is) 

Prorok Jeremija (Jr) 

Prophetia Jeremiae (ler) 

Tužaljke Jeremijine (Tuž) 

Lamentationes  Jeremiae 
[Lmj 

Prorok Baruh (Bar) 

Prophetia Baruch (Bar) 

Prorok Ezekijel [Ezekiel] (Ez) 

Propbetia Ezechielis (Ez) 

Prorok Danijel [Daniel] (Dn) 

Prophbetia_ Danielis (Dan) 

Prorok Ozej [Hošea] (Oz) [Hoš] 

Propbetia Osse (Os) 

Prorok Joel (Jl) 

Propbetia Jočl (Ioel) 

Prorok Amos (Am) 

Propbetia Amos (Am) 

Prorok Abdija [Obadija] (Ab) 
[Ob] 

Propbetia Abdiae (Abd) 

Prorok Jona (Jon) 

Prophetia Jonae (Ion) 

Prorok Mihej (Mih) 

Propbetia Micbeae (Mich) 

Prorok Naum [Nahum] (Na) 
[Nah] 

 Prophbetia_ Nabum (Nah) 

Prorok Habakuk (Hab) 

Propbetia Habacuc (Hab) 

Prorok Sofonija [Sefonija] (Sof) 
[Sef] 

Propbetia _ Sopboniae (Soph) 

Prorok Agej [Hagaj] (Ag) [Hag] 


(Tren) 


Propbetia  Aggaei (Ag) 
Prorok Zaharija (Zah) 
Prophetia Zachariae (Zach) 
Prorok Malahija (Mal) 
Propbetia Malachiae (Mal) 


Novije povijesne knjige 


Prva knjiga Makabejaca (1 Mak) 

Liber primus Macbabaeorum (1 
Mac) 

Druga 
Mak) 

Liber secundus Machabaeorum (2 
Mac) 


knjiga  Makabejaca (2 


NOVI ZAVJET 
Evanđelja 


Evanđelje po Mateju (Mt) 

Evangelium secundum Mattbaeum 
(Mr) 

Evanđelje po Marku (Mk) 


Evangelium secundum — Marcum 
(Me) 

Evanđelje po Luki (Lk) 
Evangelium secundum — Lucam 
(Le) 

Evanđelje po Ivanu (Iv) 
Evangelium secundum  Joannem 
(Ioh) 


Povijesna knjiga 


Djela apostolska (Djela) [Dj(ap)] 

Actus Apostolorum (Act) 

Poučne knjige 

Poslanica sv. Pavla apostola 
Rimljanima (Rim) 

Beati Pauli apostoli epistula_ ad 
Romanos (Rom) 

Prva poslanica sv. Pavla apos- 
tola Korinćanima (1 Kor) 
Beati Pauli apostoli epistula 
Prima ad Corinthios (1 Cor) 


Druga poslanica sv. Pavla apos- 
tola Korinćanima (2 Kor) 
Beati Pauli apostoli, epistula se- 
cunda ad Corintbios (2 Cor) 
Poslanica sv. Pavla apostola Ga- 

laćanima (Gal) 

Beati Pauli apostoli epistula ad 
Galatas (Gal) 

Poslanica sv. 
Efežanima (Ef) 

Beati Pauli apostoli epistula ad 
Ephesios (Eph) 

Poslanica sv. Pavla apostola Fi- 
lipljanima (Fil) 

Beati Pauli apostoli epistula_ ad 
Philippenses (Phil) 

Poslanica sv. Pavla apostola Ko- 
lošanima (Kol) 

Beati Pauli apostoli epistula_ ad 
Colossenses (Col) 

Prva poslanica sv. Pavla aposto- 
la Solunjanima (1 Sol) 

Beati Pauli apostoli epistula pri- 
ma ad  Tbessalonicenses (1 
Thess) 

Druga poslanica sv. Pavla apos- 
tola Solunjanima (2 Sol) 

Beati Pauli apostoli epistula se- 
cunda ad Tbessalonicenses (2 
Thess) 

Prva poslanica sv. Pavla apos- 
tola Timoteju (1 Tim) 

Beati Pauli. apostoli epistula pri- 
ma ad Timotheum (1 Tim) 
Druga poslanica sv. Pavla apos- 

tola Timoteju (2 Tim) 

Beati Pauli apostoli epistula se- 
cunda ad Timotbeum (2 Tim) 
Poslanica sv. Pavla apostola Titu 

(Tit) 

Beati Pauli apostoli epistula_ad 

Titum (Tit) 


Pavla apostola 

Poslanica sv. Pavla apostola Fi- 
lemonu (Flm) 

Beati Pauli apostoli epistula_ ad 
Philemonem (Phm) 

Poslanica sv. Pavla apostola He- 
brejima (Hebr) 

Beati Pauli apostoli epistula ad 
Hebraeos (Hebr) 


Poslanica sv. Jakova apostola 
(Jak) 
Beati Jacobi apostoli  epistula 


catholica (Iac) 

Prva poslanica sv. Petra aposto- 
la (1 Petr) 

Beati Petri apostoli epistula pri- 
ma (1 Petr) 

Druga poslanica sv. Petra apos- 
tola (2 Petr) 

Beati Petri apostoli epistula se- 
cunda (2 Petr) 

Prva poslanica sv. Ivana apos- 
tola (1 Iv) 

Beati Joannis apostoli 
Prima (1 Ioh) 

Druga poslanica sv. Ivana apos- 
tola (2 Iv) 

Begti Joannis apostoli 
secunda (2 Ioh) 

Treća poslanica sv. Ivana apos- 
tola (3 Iv) 

Beat; Joannis 
tertia (3 Ioh) 

Poslanica sv. Jude Tadeja apos- 
tola (Tad) 

Beati Judae apostoli epistuia (Ju- 
das) 

Proročka knjiga 

Otkrivenje sv. 
(Otkr) 

Apocalypsis beati Joannis aposto- 
li (Apoc) 


epistula 


epistula 


apostoli 


epistula 


Ivana apostola 


APOKRIFNE KNJIGE 


A. STARI ZAVJET 


Knjiga Henobova: glavni izvor ži- 
dovske teologije, podijeljena od 
samog pisca u pet dijelova: 1. 
Posljednji sud i pad anđela, 2. 
Parabole, sudbina pravednih i 
nepravednih, 3. Opis općeg po- 
topa, 4. Traktat o astronomiji, 
5. Ohrabrenje pravednicima 

Knjiga Henohovih tajni: opisuje 
Henohovo putovanje kroz se- 
dam nebesa 

Knjiga jubileja (Letpogenesis): opi- 
suje stvaranje u 49 dana, a od 
stvaranja svijeta do saveza na 
Sinaju prošlo je 49 —> jubileja 

Oporuka Levijeva: propisi o obre- 
dima i službama u Hramu 

Oporuka dvanaest patrijarha: mo- 
ralne zasade Starog zavjeta 

Psalmi Salamunovi: 18 psalama 

Uznesenje Mojsijevo: povijest Moj- 
sijeve_ smrti; Mojsije _prorokuje 
Jozui sudbinu izraelskog naro- 
da 

Uzašašće Izaijino: mučeništvo pro- 
roka Izaije 

Životi proroka4: kratki životopisi 
pojedinih proroka 

Pseudo-Filonove »Biblijske stari- 
ne« (Antiquitates): sažetak sve- 
ukupne biblijske povijesti 

Treća knjiga Ezdrina: razgovori 
između stražara na dvoru cara 
Darija I. 

Četvrta knjiga Ezdrina: poetska 
razmišljanja o posljednjem sudu 
i budućoj slavi Jeruzalema 

Druga knjiga Baruhova: apokalip- 
tičke vizije proroka Baruha 

Treća knjiga Makabejaca: roman- 
sirana povijest progona Židova 

Četvrta knjiga Makabejaca: po- 
stojanost Židova u progonstvu 


Poslanica Aristejeva: obrana ju- 
daizma 

Sibilinska proroštva: 12 sibilin- 
skih proroštava o Kristu 

Molitva Manasejeva 

Apokalipsa Abrabamova 

Abrahamova oporuka 

Izak i Jakov 

Apokalipsa Ilijina 

Apokalipsa Sofonijina 

Apokalipsa Sedrabova 

Apokalipsa Ezekijelova 

Povijest Josipa i Aseneta 


B. NOVI ZAVJET 


1. Evanđelja 
Evanđelja djetinjstva Isusova: 
Protoevanđelje Jakovljevo 
Pseudo-Tomino evanđelje 
Arabo-sirsko evanđelje djetinjstva 
Kristova 
Knjiga o rođenju Marijinu 
Povijest Josipa tesara 
Evanđelja propovijedanja Kristo- 
va: 
Ebionitsko evanđelje 
Nazirejsko evanđelje 
Hebrejsko evanđelje i niz frag- 
menata raznih drugih spisa 
Evanđelja muke i uskrsnuća: 
Petrovo evanđelje 
Nikodemovo evanđelje 
Pilatov ciklus: 
Pilatova presuda 
Pilatova anafora 
Pilatova paradosis (predaja) 
Pilatova smrt 
Pismo Pilatovo Herodu 
Pismo Herodovo Pilatu 
Pismo Pilatovo caru Tiberiju 
Pismo Tiberijevo Pilatu 
Izjava Josipa iz Arimateje 


Osveta Spasiteljeva 
Bartolomejevo evanđelje 
Uznesenje Marijino: 
Preminuće Marije, Majke Božje 
Prijelaz (transitus) djevice Marije 
Gnostička evanđelja: 
Tomino evanđelje 
Filipovo evanđelje 
Evanđelje Istine 
Dualističko evanđelje: 
Knjiga Ivana Evanđelista 


2. Djela apostolska 

Djela Petrova 

Ebionitska Djela apostolska 
Djela Petra i Pavla 

Djela Ivanova 

Djela Andrijina 


Djela Tomina 


3. Poslanice 

Poslanica Krista i Abdara, kralja 
Edesse 

Poslanica dvanaestorice apostola 

Poslanica Pavlova Laodićanima 

Poslanica Pavla Korinćanima i 
Korinćana Pavlu 

Poslanica Pavla Seneki i Seneke 
Pavlu 


4. Apokalipse 
Apokalipsa Petrova 
Apokalipsa Pavlova 
Apokalipsa Bogorodičina 
Apokalipsa Tomina 
Apokalipsa Stjepanova 
Tri apokalipse Ivanove 

Napomena uz etimološka objašnjenja 


Etimološka objašnjenja uz natuknice u Leksikonu upotpunili su R. 
Turčinović i M. Križman. 

Grčke riječi u tim objašnjenjima pisane su latinskim slovima tako 
da za grčko slovo fi (?) stoji latinično pb, za bi (X) kh, za psi (V) ps, 
za ksi (E) ks, za zeta (&) dz; samoglasnik eta (m) pisan je kao €, 
omega kao 5; udvojeni suglasnik kappa (Xx) transliteriran je kao kk 
(čit. #k), a udvojeno gama (yy) kao gg (čit. ng). 


Popis kratica za jezike u etimološkim podacima 


ar. armenski 

asir. asirski 
crkvenoslav. = crkvenoslavenski 
franač. franački 

franc. francuski 

furl. furlanski 

germ. germanski 

got. gotski 

grč. grčki 

bebr. hebrejski 

hrv. hrvatski 

je. indoevropski 
kasnol. kasnolatinski 

kat. katalanski 

lat. latinski, klasični 
ngrč. novogrčki 

nlat. novolatinski 
novoz. grč. novozavjetni grčki 
nvnj. novovisokonjemački 
praslav. praslavenski 

sgrč. srednjovjekovni grčki 
skr. sanskrt 

slat. srednjovjekovni latinski 
slov. slovenski 

stfr. starofrancuski 
stgrč. starogrčki 

stpeyz. staroperzijski 

stsl. staroslavenski 
stvnj. starovisokonjemački 
španj. španjolski 

tal. talijanski 

tur. turski 


vulg. lat. vulgarni latinski 


LEKSIKON IKONOGRAFIJE, 
LITURGIKE I SIMBOLIKE 


A 


Abak (lat. abacus ( grč. abaks, 
usp. i abdkion »daščica za raču- 
nanje ili crtanje«) 

1. Antičko ručno računalo. Atri- 
but aritmetike u ciklusu artes li- 
berales. 


2. Pomični  stolčić  (credentia) 
smješten nedaleko od oltara, pre- 
kriven bijelom tkaninom do po- 
da, na koji se odlažu (povjera- 
vaju mu se: usp. credentia od 
credere »vjerovati«) predmeti po- 
trebni u toku liturgijskih čina. 


Abdija (hebr. 'Sbadjab »služitelj 
Jahvin«, izvorniji oblik Obadija). 
Jedan od dvanaest starozavjetnih 
»malih« —> proroka. Atribut vrč 
s vodom i hljeb BF 


Abigaila (hebr. 'abigaitl, 'abigal, 
'čbšgal; značenje nepoznato): —> 
David 

Abigailini darovi > David 


Abiram —> Abiron 


Abiron (hebr. 'Zbiržm  »Otac 
[Bog] je uzvišen«). Eliabov sin 


iz Rubenova plemena; sa svojim 
bratom Datanom i još dvjesta pe- 
deset Koreovih pristaša pobunio 
se protiv Mojsija i brata mu Aro- 
na. Po biblijskom kazivanju (Br 
16,1—35), svi su oni kažnjeni: 
vođe pobune i rod im proguta 
zemlja, a pristaše proždrije oganj. 
AB 


Abisag (izvornije Abišag[a], hebr. 
'&bišag: značenje neizvjesno): —> 
David i Abisag 


Abišaga > Abisag 


Ablucija (lat. ablutio pranje, ab- 
-iuere_ »o-prati«). Obredno pra- 
nje tijela, dijelova tijela (ruke, 
noge, usta) ili predmeta (kalež), 
a može postati i simbolikom očiš- 
ćenja. Nalazimo ga u Grka i Ri- 
mljana i u svih orijentalnih reli- 
gija. Kršćanstvo ga je preuzelo iz 
mediteranske antike. AB 


Abner (hebr. 'abnčr ili 'abinčr 
»otac [Bog] je svjetlost«): —> Da- 
vid 


Abnerovi glasnici klanjaju se Da- 
vidu > David 


ABNER 


Abnerovo umorstvo —> David 


Abraham = (hebr. '4brabam ili 
*abržm, dijalekt. oblik; značenje 
sporno, po nekima isto što i 'abi- 
rim »Otac [Bog] je uzvišene). 
(Post, gl. 12—23). Po Bibliji, 
Abraham je praotac židovskog 
naroda. On je i »praotac naše 
vjere«, tj. monoteizma. 


Ikonografija: Abraham je 
šijedi starac, velike kose i brade. 


Abrahamova _ povijest: 
Bog se objavljuje Abrahamu, te 
on napušta domovinu (Ur u Kal- 
deji) i kreće kao nomad, kao pa- 
stir, sa svojim stadima, svojim 
klanom, sa slugama i sluškinja- 
ma na dugo putovanje prema ze- 
mlji od Boga obećanoj, Kanaanu 
(Palestini). Glavna lica u Abra- 
hamovoj povijesti jesu njegova 
žena nerotkinja Sara, njezina slu- 
škinja Egipćanka > Hagara i 
Abrahamov bratić —> Lot. Stigav- 
ši u Kanaan, Abraham je zbog 
gladi i nerodice prisiljen zaputiti 
se u Egipat, gdje iz opreza pred 
faraonom zatajuje da je ljepotica 
Sara njegova žena, izjavivši da 
mu je ona sestra. Faraon je uzi- 
ma u svoj harem, a Abrahama 
bogato obdari. Kad se otkrije isti- 
na, faraon Saru vraća Abrahamu. 
Abraham se vraća u Kanaan (Pa- 
lestinu), gdje se radi ispaše odva- 
ja od svoga bratića Lota. Lot sa 
svojim stadima kreće prema do- 
lini Jordana, prema gradovima 
Sodomi i Gomori. Bog pokazuje 
Abrahamu panoramu obećane ze- 
mlje i sklapa s njime savez (>> 
Božje obećanje Abrahamu). U ra- 
tu kanaanskih kraljeva Lot po- 
staje ratnim zarobljenikom (kao 
obitavalac područja Sodome), ali 
ga Abraham sa svojim momcima 

oslobađa. Tada Abrahamu, kao 
pobjedniku nad kraljevima, izlazi 
u susret šalemski (jeruzalemski) 
kralj Melkisedek, te mu prinosi 
vino i hljebove i blagoslivlje ga 
(> Melkisedekova žrtva). Kako 
je Abrahamova žena Sara nerot- 
kinja, ona mu daje svoju sluški- 
nju —> Hagaru da s njome po- 
kuša roditi potomstvo. Kada Ha- 
gara zače, ona se uzoholi i uvri- 
jedi Saru, a uvrijeđena Sara dade 
je protjerati u pustinju, u smrt, 
ali Hagaru od smrti spasi anđeo. 
Bog ponovno sklapa savez s Abra- 
hamom, obećava mu brojno po- 
tomstvo, a kao vidljivi znak sa- 
veza ustanovljuje obred obreza- 
nja svih muških Abrahamovih po- 
tomaka (Post 17,10—14). Abra- 
hama posjećuju u Šatoru tri ne- 
znanca (anđela), koje on svečano 
prima (pere im noge i ugošćuje 
ih), a jedan mu od njih proriče 
da će mu Sara, iako u starosti, 
roditi sina —> Izaka (> Abraha- 
movo gostoprimstvo). Abraham 
pokušava u Boga izmoliti pošte- 
đenje gradova Sodome i Gomore, 
koje će Bog zbog njihovih opa- 
čina uništiti (-> Sodoma i Go- 
mora). Kada Abraham radi ispa- 
še svojih stada seli u područje 
Gerara, on ponovno iz opreza za- 
taji vlastitu ženu Saru pred ge- 
rarskim kraljem Abimelekom, iz- 
javljujući da mu je to sestra, a 
Abimelek je uzima za ženu. Ka- 
da Abimeleka u snu upozori Bog 
da je Sara udata Abrahamova 
žena, on se uplaši zbog sveto- 
grđa, ne dirnu Sare, nego bogato 
obdari Abrahama, vrati mu ženu 
i dopusti mu da pase po njegovoj 
zemlji te sklopi s njime savez. 
Kada Sara konačno rodi sina Iza- 
ka, nagovori Abrahama da njenu 
suparnicu Hagaru sa sinom Jiš- 

maelom protjera u pustinju (> 
Hagara u pustinji). U pustinji po- 
novno posreduje anđeo: Hagara 
pronađe vrelo, napoji dijete i 
odgoji ga kao lovca. Bog kuša 
Abrahama, tražeći da mu kao 
Žrtvu prinese sina Izaka. Abra- 
ham sluša, ali ga u žrtvovanju 
spriječi anđeo (> Abrahamova 
Žrtva), koji Abrahama i po treći 
put blagoslovi, obećavši mu broj- 
no potomstvo. Biblijski izvještaj 
o Abrahamu završava  Sarinom 
smrću, kupnjom groba, slanjem 
Abrahamova sluge Eliezera, koji 
putuje u Abrahamovu domovinu 
da isprosi za Abrahamova sina 
Izaka zaručnicu Rebeku (>> Izak), 
te smrću i pokopom Abrahama, 
koji je umro »star i sit Života«. 
BF 


-+> Abrahamovo krilo 


Abrahamova žrtva (Post 22,1— 
—19). —> Abraham, iako bolna 
srca, pokorava se Bogu koji ga 
iskušava tražeći da mu, po obi- 
čaju starih naroda, žrtvuje kao 
paljenicu dugo očekivanoga, za- 
konitog potomka, sina —> Izaka. 
Sa sinom i s dvojicom slugu pu- 
tuje na označeno brdo, a maga- 
rac nosi teret nasječenih drva. Pri- 
je samog mjesta ostavlja sluge, 
uzima u ruke kremen za vatru i 
nož za žrtvovanje, a drva tovari na 
Izakova leđa. Putem ga Izak pita 
gdje mu je žrtva, a Abraham od- 
govara da će Bog providjeti žrtve- 
no janje. Abraham na pećini po- 
diže žrtvenik, nalaže drva na 
žrtvenik, na njih stavlja Izaka, 
koji kleči, ruku svezanih na le- 
đima i često zavezanih očiju, ali 
u času kad Abraham zamahuje 
nožem, sprečava ga u žrtvovanju 
sina —> anđeo (ili rjeđe —> Božja 

ruka). Umjesto sina žrtvuje > 
ovna (katkada ikonografija za- 
mjenjuje ovna —> janjetom), ko- 
jega zapaža kako se rogovima za- 
pleo u trnovito grmlje. Bog Abra- 
hama ponovno blagoslivlje uz ve- 
lika obećanja glede njegova po- 
tomstva. 

Ikonografija poznaje sve 
faze ovog dramatskog događaja, 
punog slikovitih pojedinosti, ali 
je najučestaliji prizor sam poku- 
šaj Žrtvovanja sina Izaka. 
Abrahamova žrtva ima izvanred- 
no važno mjesto u kršćanskoj iko- 
nografiji zbog svojih višestrukih 
tipoloških veza i simboličkih zna- 
čenja: Abrahamova žrtva prefi- 
guracija je Kristove žrtve na kri- 
žu, i dosljedno tome, ona je i 
prefiguracija —> euharistije. Stoga 
ona, često udružena s —> Abelo- 
vom žrtvom, jest redovito motiv 
iznad oltara na trijumfalnom lu- 
ku. Izak, koji na svojim leđima 
nosi drva za žrtvu, prefiguracija 
je Krista koji nosi na leđima križ 
na kome će biti žrtvovan. Ovan 
(ili janje), žrtvovan kao zamjena 
za Izaka, prefiguracija je Krista, 
Žrtvovanog za naše grijehe. Grm 
u koji je ovan bio zapleten pre- 
figuracija je križa na koji je Krist 
bio pribijen. Trnje grma jest trnje 
na —> trnovoj kruni Kristovoj. 
Magarac koji nosi teret za žrtvu 
jest —> sinagoga, koja prenosi Bo- 
Žju riječ a da je pravo i ne shva- 


ća. BF 


Abrahamovo gostoprimstvo (Post 
18,1—15). Abraham ugošćuje tri 
neznanca (anđela), od kojih je- 
dan proriče da će mu žena Sara, 
iako stara i nerotkinja, roditi 
željkovanog sina —> Izaka. 


Ikonografija: Abraham do- 
čekuje tri gosta, pere im noge, 

poslužuje ih za stolom. U bi- 
zantskoj ikonografiji tri anđela 
u tom gostoprimstvu (filokseni- 
ja) alegorija su Svetog —> Troj- 
stva; u ikonografiji monaškog sli- 
karstva na Atosu i u kasnoj iko- 
nografiji Zapada alegorija su go- 
stoljublja kao —> djela milosrđa 
(»primiti na stan putnika, nahra- 
niti gladne, napojiti žedne«). Mo- 
tiv proricanja sina Abrahamovoj 
Ženi Sari u zapadnoj je ikonogra- 
fiji prefiguracija —> Navještenja. 
BF 


Abrahamovo krilo. Jedna od bi- 
blijskih alegorija rajskog blažen- 
stva jest krilo praoca Abrahama, 
u kome počivaju pokojnici. Ta se 
alegorija pojavljuje i u Evanđelju, 
u prispodobi o siromašnom > La- 
zaru (Lk 16,22), i provlači se 
već u najstarijim kršćanskim tek- 
stovima pogrebne liturgije. U 
srednjovjekovnu ikonografiju Za- 
pada motiv Abrahamova krila 
kao alegorija —> raja dolazi iz 
monastičke umjetnosti Istoka. Bra- 
dati Abraham sjedi (rjeđe stoji) 
sam, ili pak — što je na Zapadu 
vrlo rijetko — sjede sva tri pa- 
trijarha (Abraham, Izak, Jakov) 
i rukama drže u krilu rubac u 
kome su duše pokojnika kao mali 
aktovi. Sva tri patrijarha (s du- 
šama u krilu) redovita su ozna- 
ka raja u bizantskoj ikonografiji 
—> Posljednjeg suda, odakle ih 
katkada u tome prizoru preuzi- 
ma i zapadna, romanička ikono- 
grafija. BF 


Adam (hebr. 'ždam »čovjek«): —> 
stvaranje svijeta, —> prvi grijeh, 
—> izgon iz zemaljskog raja, —> 
rad Adama i Eve, => Adamova 
smrt, —> raspeće 

Adam i Eva u raju zemaljskom. 
Masolino, 15. st., Firenza, Ka- 
pela Brancacci 


Adam i Eva —> Posljednji sud 


Adamova lubanja: —> Adamova 
smrt, —> raspeće 


Adamova smrt (Post 5,5). Adam 
umire u velikoj starosti. Sijed i! 
go! sjedi ili leži. Uz Adamovu 
smrt vezana je srednjovjekovna 
legenda da mu je sin Set stavio 
u usta tri sjemenke ili usadio mla- 
dicu sa —> stabla spoznaje dobra 
i zla. Iz sjemenke ili iz mladice 
izrast će stablo od koga će ko- 

načno biti načinjen Kristov križ. 
Po drugoj legendi, nad Adamo- 
vim grobom bio je usađen Kri- 
stov golgotski križ, pa je otku- 
piteljska Kristova krv kapala na 
Adamovu lubanju, koja se često 
i slika ispod križa. BF 


Adalbert Vojtjeh, sveti, biskup, 
mučenik (lat.  Adalbertus  Voi- 
tecbus; polj. Wojciech; češ. Voj- 
tčch; njem. Adalbert; mađ. Bela). 
Biskup praški. Rođen u Libicama 
oko 956., poginuo 23. IV. 997. u 
Pruskoj. — Kneževskoga, Slav- 
nikova roda; odgajan u katedral- 
noj školi u Magdeburgu (Devin, 
972—981.), gdje je na krizmi za- 
mijenio svoje slavensko ime nje- 
mačkim, po magdeburškom bisku- 
pu Adalbertu. God. 983. postaje 
drugi biskup u Pragu. Zbog po- 
litičkih borba između roda Slav- 
nikova i Pfemyslova ne uspijeva 
kao biskup u svom djelovanju, pa 
odlazi u Rim, odriče se biskupske 
službe i 989. postaje benediktinac 
u rimskom samostanu sv. Boni- 
facija i Aleksija. God. 992. vraća 
se u Prag i tu slijedeće godine 
osniva samostan Bfevnov, ali zbog 
oporbe ponovno napušta biskup- 
sku službu; misionira Ugarsku, a 
996. opet ide u Rim, gdje se spri- 
Jateljuje s carem Otonom III. U 
zimi 996/997. misionira poganske 
Pruse oko ušća Visle, koji ga ubi- 
jaju (proboden kopljem i isječen 
na komade). Poljski kralj Bole- 
slav Chrobry otkupio je njegove 
tjelesne ostatke u Gnjeznu. Silve- 
star II. proglasio ga je 999. sve- 
tim, a car Oton III. hodočastio 
je 1000. god. na njegov grob. Re- 
likvije su mu god. 1039. prene- 
sene u Prag, u crkvu sv. Vida. 
Blagdan 23. travnja. Zato se u 
Ugarskoj i sjev. Hrvatskoj godi- 

nama blagdan sv. Jurja slavio 24. 
travnja. Kult mu se odmah nakon 
smrti počeo širiti po Poljskoj, Če- 
škoj, Slovačkoj, Ugarskoj i Hrvat- 
skoj. U Češkoj i Slovačkoj dje- 
luje Društvo sv. Vojtjeha. Prika- 
zuje se kao biskup s mitrom i 
štapom; često i s orlom koji mu 
čupa tijelo; ili se prikazuje kako 
nosi toljagu ili sulicu; ili pak ka- 
ko moli za kišu. MD 


Adoracija (lat. adoratio »klanja- 
nje«,  ad-orare  »klanjati  se«). 
Vanjski znak poštovanja prema 
Bogu. Najredovitije, to je kleča- 
nje na objema koljenima pred 
križem na Veliki petak ili pred 
euharistijom izloženom u pokaz- 
nici (—> ostenzorij) određenih da- 
na u godini. Najpoznatije je —> 
četrdesetsatno klanjanje koje se 
obavlja u doba Muke. AB 


Adorant (lat. adorans »onaj ko- 
ji se klanja«, adorare »moliti se«). 
Na slikama lik u stavu —> adora- 
cije ili —> prostracije, kraj nogu 
Krista ili Bogorodice. To je obič- 
no —> donator ili naručitelj umjet- 
nine na kojoj je prikazan. 
AB 


Advenat (lat. adventus »dolazak, 
došašće«, ad-venire »do-laziti, do- 
ći«). Dio —> liturgijske godine ko- 
ji se sastoji od četiriju nedjelja 
koje neposredno prethode blag- 
danu Božića, na spomen četiriju 
tisućljeća koliko je, po Bibliji, 
prošlo od stvaranja svijeta do do- 
laska Kristova. Takva priprava 
na blagdan Božića javlja se u IV. 
stoljeću na Istoku, a od VII. sto- 
ljeća ustaljena je i na Zapadu. 
Prva nedjelja adventa, a to je 
ujedno i početak nove liturgijske 
godine, jest ona koja je najbliža 


AGAPE 


Bogorodica s Djetetom i donato- 
rom. Marco di Martino (?), 2. pol. 
15. st., Rab, katedrala 


blagdanu sv. Andrije apostola, 30. 
studenoga. AB 


Agape (grč. agapč »ljubav«, oso- 
bito novozavjetna »kršćanska lju- 
bav«). Bratski obrok prvih kršća- 
na koji se blagovao kao uvod u 
slavljenje > euharistije, a na spo- 
men i po ugledu na Kristovu po- 
sljednju pashalnu večeru na ko- 
joj je ustanovio sakramenat euha- 
ristije. U IV. stoljeću koncili u 
Kartagi i Laodiceji zabranili su 
agape u crkvama zbog zloporaba 
koje su se pri tome događale. Na- 
kon toga se taj običaj prenio na 
groblja; kasnije je na Zapadu 
potpuno napušten, a na Istoku se 
u izmijenjenu obliku sačuvao sve 
do danas kao običaj na groblju. 

Agata, sveta (grč/lat. Agatha). 
Rodom sa Sicilije (III. st.). Krš- 
ćanska djevojka velike ljepote, 
posvetila je svoje tijelo i dušu 
Spasitelju. Tadašnji upravitelj Si- 
cilije Kvintijan dozna za njezinu 
ljepotu i dađe je dovesti u svoju 
palaču. No unatoč svim ponuda- 
ma, Agata ne htjede zanijekati 
Krista, već izjavi da pripada svo- 
me nebeskom Zaručniku. Razja- 
ren njezinim odbijanjem, Kvinti- 
jan odluči kazniti je najokrutni- 
jim mukama. Dade joj škarama 
odrezati grudi i naredi da se baci 
u vatru. Spašena je Božjom po- 
moći. Noću joj — kaže pobožno 
staro kazivanje — sv. Petar u 
pratnji anđela iscijeli ozlijeđene 
grudi, a velik potres spasi je od 
vatre. Naposljetku izmučena sve- 
tica stade moliti da je smrt oslo- 
bodi daljnjih muka, i molitva joj 
bi uslišana. 

Godinu dana nakon njezine smrti 
bujica užarene lave što je prova- 
lila iz vulkana Etne zaprijeti uni- 
štenjem gradu Kataniji. Narod 
pohrli iz grada na grob sv. Agate, 
uzmu njezinu svilenu koprenu, 
nataknu je na koplje i pođu pre- 
ma vatrenoj rijeci koja se pri- 
bližavala. Kad je bujica lave sti- 
gla do svetih moći, skrenula je u 
stranu, i grad je ostao pošteđen. 
Mnogi se na to čudo obratiše na 
kršćanstvo. 


Obično se sv. Agata prikazuje s 
palminom granom — znakom po- 
bjede — u jednoj ruci, a u dru- 
goj nosi zdjelu ili poslužavnik s 
dvije Ženske sise, što podsjeća na 
njezino mučeništvo. Katkad se 
u njezinoj ruci ili do nje vide i 
škare ili kliješta. Redovito nosi 
dugačku koprenu, što podsjeća na 

čudo koje je grad Kataniju spa- 
silo od provale vulkana Etne. 
MG 


Agaton, sveti, papa (lat. Agatbo 
od grč. Agdthon). Papa od 678. 
do 681., kad je umro (10. siječ- 
nja). Rodom iz Sicilije, Grk, mo- 
nah. Liber pontificalis ističe nje- 
govu darežljivost i pobožnost pre- 
ma blaženoj Djevici i apostolima, 
čije je bazilike ukrasio svijećnja- 
cima. Oko Uskrsa 680. održao u 
Rimu sinodu protiv monoteleta i 
poslao na 6. opći, a 3. carigrad- 
ski sabor svoju poslanicu u tom 
smislu. Podržao biskupa Wilfritha 
iz Yorka, koji je prvi od engles- 
kih biskupa apelirao u Rim pro- 
tiv svojeg metropolita. Izmirio 
Rim s Ravennom. Oko g. 679. sklo- 
pio ugovor s Hrvatima protiv na- 
valnog rata. 

Prikazuje se u papinskoj odori. 
Blagdan 10. siječnja. MD 


Agej (hebr. baggai »blagdanski; 
onaj tko je rođen na blagdan«). 
Jedan od dvanaest starozavjetnih 
»malih« —> proroka. Atribut: sje- 
kira i daska, torba sa zlatnicima. 
BF 


Agneza, sveta (lat. Agnes; hrv. 
još Janja; slov. Neža). Sveta dje- 
vojčica iz Salerna i Rima (III. st.); 
imala je tek trinaest godina kad 
Je svoj život stavila u službu 
kršćanstva. Proglasila se Kristo- 
vom zaručnicom, te se ne htjede 
udati za sina rimskog prefekta, 
koji se silno u nju zaljubio. Mla- 
dićev otac pokuša uzdrmati nje- 
zinu odluku, najprije nagovara- 
njem, a potom sramoćenjem. Da- 
de je odvesti u zloglasnu kuću, 
gdje joj svukoše odjeću. No ona 
stade moliti da njezino tijelo, po- 

svećeno Kristu, ostane čisto i ne- 
taknuto za nebeskog Zaručnika. 
Dok je molila — kaže pobožna 
legenda — naraste joj duga kosa 
i prekrije sve tijelo, a s neba joj 
stiže sjajna i blistava haljina. Na- 
to prefekt naredi da bude spalje- 
na na lomači, no ona usred pla- 
mena osta neozlijeđena. Napo- 
sljetku joj jedan od nazočnih voj- 
nika mačem odrubi glavu. Nakon 
pogreba mnogi su kršćani dola- 
zili na njezin grob, te se jednom 
zgodom tako ukazala sama sveta 
Agneza sjajući nebeskom slavom, 
a do njenih nogu bilo je janje, 
znak čistoće. 

Sv. Agneza prepoznaje se na sli- 
kama po svojoj glavnoj oznaci: 
janjetu. Katkad joj je do nogu 
mač ili plamen kao znak muče- 
ništva, a pokatkad se slika s du- 
gom kosom ili odjevena u dugu 
haljinu. 


Agnus Dei (lat. = »Jaganjac Bo- 
Žji«) 

1. Litanijska aklamacija u misi, 
sastavljena na temelju Ivanova 
pozdrava Kristu prije nego što ga 
je Ivan krstio (Iv 1,29), a sadrži 
vapaje za Božjim milosrđem nad 
grešnicima, da ih očisti i tako pri- 
pravi za primanje pričesti. Pjeva 
se ili moli za vrijeme lomljenja 
kruha. U misu je taj zaziv uveo 
papa Sergije 1. godine 687., a 
oko 1000. godine počinje se pje- 
vati tri puta. 

2. Janje kao veoma čest simbol 
Krista, najčešće uskrsloga. Taj 
simbol zasniva se ma istoj izjavi 
Ivana Krstitelja (v. gore 1.). Obič- 
no je to janje što stoji ili leži, s 
križnom aureolom oko glave, a 
desnom nogom pridržava tanak 
križ sa zastavicom na vrhu. Uz 

janje se često javlja i knjiga (na 
temelju teksta Apokalipse, v. Otk 
5,1.7), na kojoj janje leži ili je 
pak pridržava nogama. Knjiga 
redovito ima sedam pečata, ali 
može biti i bez njih. Čest je slu- 
čaj u ikonografiji da se Ivan 
Krstitelj prikazuje s medaljonom 
koji sadrži taj motiv. Početak 
tog motiva datira iz IV. stoljeća, 
kada je papa Zosim dao izrađi- 
vati Agnus Dei u voštanom me- 
daljonu da bi time istisnuo po- 
ganske amulete. Isprva je takve 
medaljone blagoslivljao arhiđakon 
Sv. Ivana Lateranskog, a do XVI. 
stoljeća blagoslivlja ih sam papa, 
i to na blagdan sv. Agneze. Od 
X. stoljeća počinje se likovni pri- 
kaz Agnus Dei javljati u knjiž- 
nom slikarstvu, a nešto kasnije i 
u metalu i kamenu. Najučestaliji 
je u razdoblju gotike, a najviše 
ga propagiraju cisterciti i fra- 
njevci. AB 


Agrafa (grč. dgrapbos »nezapi- 
san« od a »ne« + graphein »pi- 
sati, urezivati«). Nezapisane Kri- 
stove riječi. Nema ih u Evanđe- 
lju, ali su nam se sačuvale u pre- 
daji i kasnijim izvorima. AB 


Ahasver —> Estera 
Ahazja —> Ohozija 


Aheiropoietos (grč. akbeiropoletos 
»nenapravljen rukom«, (4 — »ne« 
+ poiein »činiti«). U istočnoj 
Crkvi tako se zovu slike, —> iko- 
ne, za koje se vjeruje da nisu 
naslikane rukom obična umjetni- 
ka, nego su navodno čudesnim 
načinom nastale kao pravi portre- 
ti (npr. lik Kristov na Veroniki- 
nu rupcu ili slika Bogorodičina 
koju je navodno slikao sv. Luka), 

ili su pak na čudesan način do- 
nesene s neba. AB 


Akacij(e), sveti. SVETI AKACIJE I 
DESET TISUĆA MUČENIKA (VOJNI- 
KA). (lat. Acbatius; slov. Ahacij, 
Akacij, Ahac). Povijesna je jezgra 
potpuno zamagljena legendom ko- 
ja je nastala najvjerojatnije u do- 
ba križarskih ratova. U Rimski 
je martirologij Akacija i drugove 
mučenike prihvatio već Grgur 
XIII., potkraj XVI. stoljeća. Pre- 
ma legendi, jedna rimska legija, 
u kojoj je kao satnik služio i Aka- 
cije, pred jednu odlučnu bitku s 
mnogo jačim neprijateljem sva je 
prešla na kršćanstvo. Skupila se 
na brdu Ararat, te je i usprkos 
vjernosti rimskom vladaru bila 
od cara Hadrijana osuđena na 
smrt zbog kršćanstva. Akacija i 
deset tisuća njegovih drugova iz- 
bičevali su, okrunili trnovom kru- 
nom, proboli kopljima i na kraju 
raspeli na križ, ili — po drugoj 
verziji — pobacali u provaliju 
punu trnja. Blagdan im je 22. 
lipnja. Kult im se je u srednjem 
vijeku raširio po svoj Evropi. 
Kult sv. Akacija učvrstio se je u 
Hrvatskoj i Sloveniji nakon bit- 
ke kod Siska 1593. godine, koja 
se razvila upravo na njegov blag- 
dan, pa su kršćansku pobjedu nad 
Turcima pripisivali Akacijevu za- 
govoru. 

Akacije se prikazuje kao vojnik 
s trnovom grančicom ili križem u 
ruci; često ima na glavi trnovu 
krunu, a u ruci mač i palmu. 
Prikazuju ih također kao skupi- 
nu vojnika koje gole bacaju u 
provaliju punu trnja na koje se 
nabadaju, a Akacija i kao sveca 
na nebu a ispod njega prikazana 
je pobjeda nad Turcima kod Si- 
ska. Akacije je nekada bio pa- 


AKATIST 


tron Austrije, a od 1593. i Kranj- 
ske. Zagovornik je u tjeskobama 
i teškim bolestima, u smrtnom 
strahu i dvojbama. Jedan je od 
—> četrnaest svetih pomoćnika. U 
Idriji je patron rudara, jer su tu 
na njegov dan otkrili živu. 


EC 
Akatist (sgrč. akdthistos ( a- 
»ne« + kdtbistos »posjednut«). 


Akrostihni —> himan u čast Bo- 
gorodice spjevan 626. godine u 
doba cara Heraklija prigodom 
oslobođenja Carigrada. Ima 24 
dvostruka stiha (dva puta po 12 
litanijskih zaziva) s temom —> 
Navještenja, a svaki završava 
versom »Zdravo, Zaručnice neos- 
kvrnjena«. AB 


Akolit (lat. acolythus ( grč. ak0- 
louthos, akćlytkos »jednoga puta, 
pratilac« € 4- »skupa, s« + kć- 
leuthos »put, staza«). Pomoćnik 
viših službenika u liturgiji. Pali 
svijeće i nosi ih za vrijeme litur- 
gijskih čina, te donosi vino i vo- 
du na oltar. AB 


Akolit, sveti: —> istarski sveci 


Akolitat (lat. acolytatus, v. AKO- 
LIT). Četvrti od četiriju nižih re- 
dova svećeništv?; red kojim se 
uvodi —> akolit u službu. Počeci 
mu datiraju oko polovine III. sto- 
ljeća, a u V. stoljeću već je re- 
dovit u svoj zapadnoj Crkvi. 
AB 


Alati težački: —> Nedjelja, sveta 


Alba (lat. = »bijela«). Alba je 
bijela donja lanena tunika koja 
dopire do peta. Ona predstavlja 
haljinu koju je Herod dao obući 
Kristu da mu se naruga, a simbo- 

lizira čistoću, nevinost i vječnu 
radost onih koji su otkupljeni 
Spasiteljevom krvlju. U srednjem 


Romanička alba, 11. st. 


vijeku bila je ukrašena vezivom 
na krajevima rukava, na prsima 
i na donjem rubu, a to je ozna- 
čavalo pet rana Kristovih. 

MG 


Albert Veliki (lat. Albertus Ma- 
gnus), biskup, crkveni naučitelj. 
Nazivaju ga i Albertus de Colo- 
nia (K8ln) ili Albertus Teutoni- 
cus (teutonski). Zbog univerzalne 
naobrazbe i učenosti nazvan doc- 
tor universalis. Rođen je oko 1193. 
u Lauingenu na Dunavu (Schwa- 
ben) iz viteškog roda von Boll- 
statt. U Padovi je 1223. stupio u 
red sv. Dominika. Kao učitelj dje- 
lovao u Hildesheimu, Freiburgu 
i. B., Regensburgu, Strassburgu i 
Parizu. U Kšlnu mu je od 1248. 
do 1252. bio učenik i sv. Toma 
Akvinski. 


Provincijal njemačkih dominika- 
naca (1254—1257); biskup Re- 


ALEGORIJA 


gensburga (1260—1262); papinski 
propovjednik križarskih ratova u 
Njemačkoj i Češkoj 1263/64; od 
1269. pomoćni biskup i učitelj u 
Kšlnu i konačno 1274. vodeći 
teolog na II. lionskom saboru. 
Bio je veoma naobražen na po- 
dručju teologije, filozofije i pri- 
rodnih znanosti. Umro je u Kčlnu 
15. XI. 1280. 

Kanoniziran je 1931., svetkovina 
mu uvedena u Rimski kalendar 
1932., učiteljem Crkve proglašen 
1931., a nebeskim zaštitnikom 
svih  prirodoznanstvenika 1942. 
Blagdan 15. studenoga. — Kult 
mu je započeo u XV. stoljeću. 
Relikvije mu se čuvaju u sada 
dominikanskoj crkvi sv. Andrije 
u Kolnu. 

Prikazuje se kao redovnik domi- 
nikanac s knjigom i perom, odno- 
sno kao biskup s istim učitelj- 
skim oznakama. MD 


Alegorija (grč. allčgoria ( allos 
»drugi« -H agorešein »govoriti«, 
usp. allegorć8 »drukčije, slikovito 
govoriti«). Prikazivanje apstrakt- 
nih i duhovnih pojmova u kon- 
kretnim i materijalnim oblicima. 
U tu se svrhu u umjetnosti naj- 
češće upotrebljavaju ljudski liko- 
vi i situacije (personifikacija i 
antropomorfizam), npr. prikazi- 
vanje —> kreposti i mana u liku 
žena s posebnim -> atributima 
koji ih pobliže definiraju. 
AB 


Aleksandar (grč. Alčksandros, lat. 
Alexander), sveti, papa mučenik. 
Aleksandar 1., papa (oko 107— 
—116). Ništa sigurno nije pozna- 
to o njegovu životu. Do 1960. 
slavio se u liturgiji sa svećenici- 
ma i mučenicima Evencijem i 

Teođulom i biskupom Juvenalom, 
kao spomen u misi i oficiju Na- 
šašća sv. križa, 3. svibnja. Tada 
je ispravljen elogij Rimskog mar- 
tirologija, te mu je ostalo samo 
ime bez oznake papinstva. Utvr- 
đeno je naime da je riječ o ne- 
kom drugom rimskom mučeniku 
Aleksandru, mučenom na Nomen- 
tanskoj cesti. Od god. 1969. slav- 
ljenje njegova spomena prepušte- 
no je pojedinačnim crkvama. 
Aleksandar mučenik koji se spo- 
minje u 1. kanonu mise nije papa 
Aleksandar 1. (jer bi bio spome- 
nut prije pretvorbe između Lina 
i Kleta; ovdje je riječ o biskupu 
iz mjesta Ficulea u blizini Rima). 
Prikazan je kao papa u crkvi sv. 
Pavla izvan zidina i u crkvi S. 
Maria Antiqua u Rimu. 

Po legendi izliječio sv. Balbinu, 
kćer sv. Kvirina, od bolesti skro- 
fula. MD 


Aleksij(e) (grč. Alčksios), asketa. 
Rimski kalendar  (Calendarium 
Romanum) 1969. izbrisao je spo- 
men sv. Aleksija iz liturgije, »jer 
je život sv. Aleksija fabulozan«. 
Njegov spomen bio je uveden u 
rimsku liturgiju u XII. stoljeću. 
U početku V. stoljeća u Edessi, u 
Siriji, uvelike se štovao neki dra- 
govoljni prosjak pod imenom »čo- 
vjek Božji«. Kasnija grčka legen- 
da dala mu je ime Aleksije i uči- 
nila ga senatorskim sinom Eufe- 
mijana i Aglaje iz Rima. On se, 
po legendi, u prvoj svadbenoj no- 
ći iskrao iz bračne ložnice i ne- 
stao, napustivši roditelje, ženu i 
sve imanje, te je živio nepoznat, 


najprije sedamnaest godina u 
Edessi, a zatim — pošto je tu 
otkriven — u Rimu, pod stubiš- 


tem u roditeljskoj kući, opet se- 
damnaest godina neprepoznat od 


ALEM 


svojih najbližih. Poslije smrti ot- 
krilo se tko je on, pa je sa sve- 
čanostima sahranjen u crkvi sv. 
Bonifacija u Rimu (od XII. ili X. 
stoljeća crkva sv. Aleksija i sv. 
Bonifacija). Kult sv. Aleksija u 
srednjem se vijeku veoma raširio 
po svoj Evropi. Zbog zgodne fa- 
bule ta je legenda doživjela mno- 
go prerada u svim slavenskim 
književnostima. 

Sv. Aleksija prikazuju kao ho- 
dočasnika asketu (slično sv. Ro- 
ku) s putničkim štapom i tikvi- 
com, s hodočasničkom školjkom 
na prsima, kako dijeli milostinju, 
ili pak kao bolesnika pod stu- 
bištem roditeljske kuće. 

Blagdan nekada 17. srpnja. U is- 
točnoj Crkvi 17. ožujka. 

MD 


Alem (ar. “alim »znak; zastava; 
nešto što se ističe«). Tamno, »kr- 
vavo« crvenilo alema označava 
krv i trpljenje. Stoga se taj dra- 
gulj smatra znakom Kristove mu- 
ke i mučeništva općenito. Pet ale- 
mova ponekad se nalazi na križu; 
to označuje pet rana što ih je 
Krist zadobio prilikom  razapi- 
njanja. U tom značenju javlja se 
i pet ukriž složenih alemova na 
odjeći Krista ili Bogorodice. 
MG 


Alfa i omega (grč. dlpba + 6 mć- 
ga, prvo i posljednje slovo grč. 
alfabeta) 


Alfonz Liguorski (tal. Alfonso 
Maria de Liguori), sveti, biskup, 
crkveni naučitelj. Rođen u Na- 
pulju 1696. u plemićkoj obitelji; 
doktor prava, odvjetnik, od 1726. 
svećenik, osnivač redemptorista, 
pučkih misionara; plodni pisac 
asketskih, moralnih, pastoralnih 

i dogmatskih djela; nazvan doc- 
tor zelantissimus. Papa Leon XIII. 
nazvao ga najistaknutijim i naj- 
blažim među  moralistima. Od 
1762. do 1775. bio je biskup u 
S. Agati de' Goti, sjeverno od 
Napulja. — Umro 1. kolovoza 
1787. u redemptorističkom samo- 
stanu Pagani dei Nocera (istočno 
od Napulja). Sahranjen u samo- 
stanskoj crkvi. Kanoniziran 1839., 
otada blagdan 2. kolovoza (na- 
kon reforme 1969. blagdan 1. ko- 
lovoza). Crkvenim naučiteljem 
proglašen 1871. 

Postoji njegova originalna slika 
iz god. 1768. u generalatu u Ri- 
mu. Prikazuju ga kao biskupa — 
često pogurenog — s perom, 
knjigom, križem, krunicom, ka- 
ko upozorava na molitvu prigo- 
dom provale Vezuva; osim toga 
prikazuju ga i kao plemića kako 
pohađa bolesnike. MD 


Aleluja (hebr. ballela-jah »hvali- 
te Jahvu«: od balial, billel »hva- 
liti« + jab, krat. od Jahve »Go- 
spod«). Poklik radosti i zahval- 
nosti Bogu, koji su Židovi često 
ubacivali u psalme. Od Židova 
taj je poklik preuzelo i kršćan- 
stvo. Isprva se upotrebljavao sa- 
mo na velike blagdane. Potkraj 
VI. stoljeća papa Grgur Veliki 
određuje da se upotrebljava u sve 
dane, a od XI. stoljeća isključen 
je iz misa za mrtve i u korizmi. 
Posebno svečano pjeva se na 
Uskrs, i uopće je u uskrsno vri- 
jeme vrlo često u uporabi. 
AB 


Alojzije Gonzaga (lat. Aloisius, 
tal. Luigi Gonzaga), redovnik. 
Rođen 1568. u Castiglioneu, kod 
Mantove, kao najstariji sin mar- 
kiza Ferrantea. Poznat kao »dje- 

vičanski mladiće, jer je kao paž 
na dvoru u Firenci 1578. položio 
zavjet djevičanstva. I na dvoru 
cara Filipa II. Španjolskog (1581— 
—1583.) isticao se velikom oz- 
biljnošću života, pobožnošću i 
čistoćom. Nakon dvogodišnje bor- 
be s ocem, 1585. stupa u Rimu u 
Družbu Isusovu  odrekavši se 
markgrofovstva u korist mlađeg 
brata Ridolfa. Ondje je 21. lip- 
nja 1591. i umro, kao žrtva lju- 
bavi prema bližnjemu, dvoreći 
okužene. U životopisima i ikono- 
grafiji često nerealno prikazan. U 
novije se doba o njemu razbori- 
tije i realnije piše, te njegov lik 
postaje sve simpatičnijim, kakav 
je uostalom u stvarnosti i bio. 

Redovito se prikazuje kao isuso- 
vački klerik s križem u ruci, te s 
ljiljanom — simbolom djevičanske 
čistoće, a tako i s mrtvačkom gla- 
vom, knjigom, bičem i kneževs- 
kom krunom na stolu. Postoji i 
njegov portret u Bečkom muzeju 
na kojem je prikazan u odjeći 
paža. Zaštitnik mladeži, napose 
studenata, od 1729.; zato njegovi 
kipovi i slike po sjemeništima, ne 
samo isusovačkima. Zazivaju ga 
protiv očnih bolesti, za izbor zva- 
nja, protiv kužnih bolesti. Blag- 
dan 21. lipnja. MD 


Ambon (grč. dmbčn o »trbušasta 
ploha, štit«). Povišeno mjesto (go- 
vornica) smješteno na spoju sve- 
tišta i broda crkve, namijenjeno 
u prvom redu čitanju biblijskih 
tekstova u liturgiji. Sastoji se od 
ovalne, kvadratne ili poligonalne 
ograde, s jedne strane otvorene, 
zatim noge ili postolja na kome 
počiva i malog stubišta kojim mu 
se prilazi. U bazilikama se na- 
laze dva takva mjesta. U rano- 
kršćanskim bazilikama amboni se 

nalaze na bočnim stranama —> 
scbolae cantorum, a u romanič- 
kim crkvama na dnu scbolae can- 
torum = prema glavnom brodu 
crkve. Sa sjevernog se čita —> 
evanđelje, a s južnog —> posla- 
nica i starozavjetni tekstovi. Ta- 


Ambon epistole. Rim, S. Clemen- 
te, 5. st. 


mo gdje je bio samo jedan ambon 
(kao npr. onaj u S. Clementeu u 
Rimu) redovito je bio trostepen: 
s najvišeg mjesta đakon čita evan- 
đelje, sa srednjeg subđakon čita 
poslanicu, a s najnižeg —> lektor 
čita tekstove Starog zavjeta i 
ostale poruke. (Etimološki ta ri- 
ječ može vući svoj korijen od 
anabo08 »glasno govoriti«, dakle 
»govornica«, ili od anabainč »po- 
peti se«). AB 


Ambrozije (lat. Ambrosius; hrv. 
još i Ambroz; slov. Ambrož), bi- 
skup, sveti. Jedan od četvorice 
latinskih crkvenih otaca (IV. sto- 
ljeće). Rođen je u Trčvesu, u Ga- 
liji, kao sin r'mskog prefekta. 
Sam je također postao prefektom 
dviju rimskih pokrajina i u tom 
svojstvu doputovao u Milano da 
uspostavi mir u prepirci s arijan- 
cima, do koje je došlo prilikom 


AMBROZIJE 


izbora novog biskupa. Legenda 
priča kako je jednog dana držao 
govor narodu u Milanu, kadli ne- 
ko dijete poče vikati: »Ambrozija 
za biskupa!« To je primljeno kao 
znak s neba, i tako Ambrozija 
smjesta izabraše za biskupa, prem- 
da tada još nije bio ni kršten. On 
se, međutim, sav posvetio novoj 
službi i pokazao se velikim držav- 
nikom, teologom i duhovnim pje- 
snikom. Uzdigao je crkveno bo- 
goslužje na visoku razinu dosto- 
janstvenosti i dojmljivosti, i po- 
krenuo ambrozijansko pjevanje, 
poznati oblik glazbe u bogoslužju. 
Sv. Ambrozije slika se u biskup- 
skoj odori s mitrom i štapom, a 
u ruci drži knjigu. Ponekad ima 
u ruci bič, a to se odnosi na nje- 
govu ulogu u iskorjenjivanju ari- 
janstva u Italiji. Još se prikazuje 
i s košnicom, na temelju legende 
koja kaže da mu se, dok je još 
bio nejako dijete, roj pčela ovje- 
sio o usta nagovješćujući tako 
njegovu buduću rječitost. 
MG 


Ambrozije (lat. Ambrosius), đa- 
kon, sveti. Prema legendi, prati- 
lac i đakon sv. Anzelma (Asela), 
jednog od sedamdesetorice Kri- 
stovih učenika. S njime je pošao 
najprije propovijedati evanđelje u 
Galiju, a odatle u Hrvatsku, gdje 
je sv. Anzelmo u Ninu osnovao 
crkvu (biskupiju) i bio prvi nin- 
ski biskup. Sv. Ambroziju je po- 
svećena crkva kraj koje je kas- 
nije osnovan benediktinski samo- 
stan u Ninu. Jedan je od triju 
glavnih zaštitnika Nina. 

Obično se sv. Ambrozije prika- 
Zuje u dalmatici, a u ruci drži 
kadionicu. Ponekad je prikazan 
s opatskom mitrom i štapom, a 

nekad drži u ruci kalež ili lađicu 
s tamjanom. MG 


Amen (hebr. 'Zmčn »neka bude 
tako«). U Starom zavjetu formula 
kojom narod izriče svoju suglas- 
nost s izričajima vjere ili zahvale, 
koje predvodi svećenik. U istoj je 
ulozi preuzeta i u kršćanstvu, te 
je postala jedna od najuobičajenijih 
i najvažnijih aklamacija puka u 
liturgiji. AB 


Amikt (lat. amictus »ogrtač«) > 
naglavnik 


Amos (hebr. “amčs, skraćeno od 
“Emašjab »Jahve je zaštitio, do- 
nio«). Jedan od dvanaest staro- 
zavjetnih  »malih« —> proroka. 
Prikazuje se kao pastir sa stadom. 
Awibuti su mu: pastirski štap, 
ovca, sikomora (stablo), košara 
smokava. BF 


Ampula —> ampulice 
Ampulice (lat. ampulla »posudi- 


ca«, ampbora »posuda« ( grč. 


ampbi[pbo]re#s  »krčag  dvouš- 


njak«). Posudice od stakla ili me- 
tala raznovrsnih oblika i dimen- 


Metalne ampulice. Neogotika, 19. 
st. 


ANA 


zija, s poklopcem ili bez njega, 
za čuvanje dragocjenih tekućina 
i praha. Tako se u njima čuvaju 
sveta ulja (>> krizmarij), drago- 
cjene pomasti, voda i vino za 
misu (> kostarice), zemlja sa 
svetih mjesta. AB 


— Janjuš; > pomazanje 


Ana (hebr. hannah »milosrđe«, 
skrać. od hananjab »Jahve se smi- 
lovao«), majka proroka Samuela: 
—> Samuel 


Ana, sveta (etim. > AnA, majka 
Samuelova). Prema predaji, majka 
blažene Djevice Marije. Često se 
prikazuje u umjetnosti, osobito u 
vrijeme renesanse. Pojavljuje se u 
prizorima iz života Djevice Ma- 
rije, kao što su Susret kod zlatnih 
vrata, Pouka u čitanju, Prikaza- 
nje Marijino u bramu. "Također 
se javlja i na slikama Svete obi- 
telji s dječakom Isusom na ko- 
ljenima. MG 


—Joakim i Ana; >> sveta Ana Trojna 


Ana Trojna —> sveta Ana Trojna 


Ana (sveta), poučava Bogorodicu. 
"To je kasna srednjovjekovna iko- 
nografska tema (nalazimo je pod 
kraj XV. stoljeća i u XVI. sto- 
ljeću) koja izvire iz porasta puč- 
ke pobožnosti prema sv. Ani. 
Ikonografija: Sv. Ana sje- 
di i poučava u čitanju iz knjige 
mladu Bogorodicu, koja stoji. Kat- 
kada poučava sve svoje tri apo- 
krifne kćeri. BF 


Anafora (grč. anapbora »podiza- 
nje, prinos«). Riječ i pojam koji 
u istočnoj Crkvi označuju ono 
što je u zapadnoj => kanon mise. 

To je uobičajena oznaka za sve- 
čanu euharistijsku molitvu. Sve 
istočnjačke liturgije, s izuzetkom 
današnje armenske, imaju više 
anafora (najbrojnije su u sirijskoj 
liturgiji), no one nisu sadržajno 
vezane za određene blagdane (kao 
što to na Zapadu biva pomoću 
promjenljivog —> predslovlja), već 
se raspoređuju prema izboru sve- 
ćenika, prema običaju ili propisu 
kalendara. Anafore često imaju 
određeno ime koje dobivaju po 
sadržaju koji u njima prevladava 
ili po osobi koja ih je sastavila, 
npr. Anafora Serapiona iz Thmu- 
isa, Anafora sv. Bazilija, sv. Kri- 
zostoma itd. AB 


Analogium (grč. analćgein): —> 
legile 


Anamneza (grč. andmnčsis »sje- 
ćanje«). Molitva u —> kanonu mi- 
se koja se moli nakon riječi pre- 
tvorbe, a sadrži, uz sjećanje na 
Kristovu žrtvu, izričaje zahvale 
Bogu i molbu da mu ova žrtva 
bude ugodna, te završava > dok- 
sologijom Trojstvu Honor et glo- 
ria... (»Čast i slava... «). 
AB 


Anastazija (grč//lat. Anastasia; 
hrv. još: Stošija, Stažija, Staža, 
Stajka, Stana, Stoja, Nasta), mu- 
čenica. Srijemska mučenica (u le- 
gendama djevica, odnosno udo- 
vica), mučena za Dioklecijanova 
progonstva 25. prosinca 304. Sa- 
hranjena u Sirmiju u vlastitoj ba- 
zilici, uz baziliku sv. Dimitrija. 
Relikvije su joj u V. stoljeću pre- 
nesene u Carigrad, u vrijeme pa- 
trijarha Genadija (458—471.), i 
postavljene u crkvu Svetog us- 
krsnuća (Anastasis), u kojoj je 
nekada patrijarh sv. Grgur _Na- 

zijanski započeo svoje djelovanje; 
ta je crkva tada postala crkvom 
sv. Anastazije. Oko god. 804. do- 
bio je te relikvije zadarski biskup 
sv. Donat od cara Nicefora ]., 
u znak izmirenja Bizanta sa Za- 
drom; prenio ih je u Zadar i po- 
hranio u crkvi sv. Petra, koja se 
od tada naziva Sv. Anastazija 
(Stošija). Kult sv. Anastazije do- 
spio je rano u Rim, osobito u 
crkvu na podnožju Palatina, te 
uskoro, u VI. stoljeću, i ta crkva 
postaje crkvom sv. Anastazije, u 
kojoj papa na Božić (dan sirmij- 
skog mučeništva svetičina) služi 
drugu misu, u zoru. Od tog vre- 
mena ostao je običaj u Crkvi sve 
do 1969. da se sv. Anastazija 
spominje u drugoj božićnoj misi, a 
tako i u prvom misnom kanonu. 
Legenda ju je učinila Rimljan- 
kom, ženom patricija Publija, ko- 
ji ju je poradi njezine želje za 
djevičanstvom zatvorio u kućnu 
tamnicu. U njoj ju je tješio svo- 
jim pismima mučenik sv. Krizo- 
gon (hrv. Krševan — i njegova 
crkva u Zadru). Nakon smrti Pu- 
blijeve_ ona prati Krševana u 
Akvileju, prisustvuje njegovu mu- 
čeništvu i slijedi ostale svete mu- 
čenike (tri sestre Solunjanke: Ire- 
nu, Agapu i Kioniju, i Nikome- 
đanku Teodotu s djecom) u Sir- 
mij, zatim u Solun i ponovno u 
Sirmij, gdje pohađa zatvorene 
kršćane, te konačno i sama pod- 
nosi mučeništvo pod _iliričkim 
prefektom Florom, točnije Pro- 
bom, na otoku Palmariji kod Ri- 
ma. Spaljena je na lomači. Tako 
se Anastazija redovito i prikazuje 
u ikonografiji. 

»Na starijim umjetninama prika- 
Zuju je u carskoj odori s krunom 
na glavi i opatskim križem u ru- 
ci. Ponekad je odjevena u re- 

dovničko odijelo. U znak njezina 
mučeništva prikazuju je s palmo- 
vom granom, ili privezanu uz lo- 
maču, ili držeći plamenu buktinju 
u lijevoj ruci. Od vremena rene- 
sanse redovito se prikazuje kao 
sveta mučenica-udovica« (Grgić). 
Prikazuju je i s posudom u ruci 
u kojoj je nosila pomasti za bal- 
zamiranje mučeničkih tjelesa. Grci 
je nazivaju pharmakolytria, a 
Slaveni uzorčšiteljnica, već prema 
vjerovanju oslobađa li od otrova 
ili od uza, okova. U Njemačkoj 
je prikazuju i sa škarama u ruci 
(pučka ju je mašta učinila prima- 
ljom pri Isusovu rođenju, jer joj 
dan mučeništva pada na Božić); 
tako je kasnije postala i zaštitni- 
com cenzure tiska. Osim toga za- 
zivaju je i protiv glavobolje i 
grudnih bolesti. 

U zapadnoj Crkvi spomen na Bo- 
Žić, a u istočnoj 22. prosinca, da 
bi izbjegli na božićnu svetkovinu. 
U zadarskoj i srijemskoj Crkvi 
spomen 15. siječnja. MD 


Anastazije (lat. Anastasius; hrv. 
još: Staš), sveti, mučenik. Po za- 
nimanju tkalac i stupar (fullo), 
podrijetlom iz Akvileje. Za vri- 
jeme Dioklecijanova progonstva 
boravi u Saloni gdje ima tkalačku 
i stuparsku radionicu. Zbog krš- 
ćanstva bačen u tamnicu i nakon 
mučenja, s mlinskim kamenom 
oko vrata, bačen u more 308. g. 
Matrona Asklepija izvadila je 
njegovo tijelo iz mora i sahra- 
nila ga u posebnom mauzoleju u 
današnjem Marusincu. Papa Ivan 
IV. prenio je g. 642. njegovo ti- 
jelo, s relikvijama ostalih salo- 
nitanskih mučenika, u Rim i po- 
hranio ih u kapeli sv. Venancija 
u lateranskoj bazilici. Zaštitnik je 
grada Splita, te tkalaca i stupara, 

Sv. Anastazije (Staš). Split, ka- 
tedrala, 13. st. 


a zazivaju ga protiv glavobolje. 
Atribut mu je mlinski kamen. 
Blagdan mu je u splitskoj bisku- 
piji 26. kolovoza, a inače 7. ruj- 
na. AB 


Andrija apostol (lat. Andreas; 
slov. Andrej), sveti. Brat Šimuna 
Petra, ribar iz Betsaide u Gali- 
leji, bio je jedan od prvih Kri- 
stovih učenika. Prema predaji, 
kad su se apostoli razilazili i kad 

je svakome od njih određen jedan 
dio svijeta gdje će propovijedati 
evanđelje, Andriji dopadnu sje- 
verni krajevi sve do današnje 
Ukrajine. On je svojim propovi- 
jedanjem obratio toliko ljudi na 
kršćansku vjeru da se rimski 
upravitelj Patrasa u Grčkoj po- 
bojao narodnog ustanka. Zato je 
dao Andriju uhvatiti, te ga pod- 
vrgao svim mogućim mukama, a 
na kraju ga privezao na križ ka- 
ko bi mu produžio muke. Vje- 
ruje se da je križ na koji je bio 
privezan imao oblik slova »iks« 
(X), premda se na starim slika- 
ma javlja običan križ ili križ u 
obliku slova »ipsilon« (Y). 
Svetačka je oznaka sv. Andrije 
»Andrijin križ« (X), sredstvo nje- 
gova mučeništva. Glavni je za- 
štitnik Škotske. MG 


Andrija i Benedikt (lat. Andreas 
et Benedictus; slovački Svorad i 
Stojislav — Blahoslav; polj. Žu- 
rawek i Benedikt), sveti redov- 
nici. Zočrard (Swierard, Seohard) 
došao je u doba svetog ugarskog 
kralja Stjepana iz Poljske u Ugar- 
sku (Slovačku) i postao benedik- 
tinac u Zoboru, primivši ime An- 
drija. Kasnije se povukao u pe- 
ćinu kod Skalke blizu Trenčina 
(bisk. Njitra) i sa svojim učeni- 
kom Benediktom vodio pustinjač- 
ko-cenobitski život u velikom 
mrtvljenju i pokori. Bl. Mavro, 
pečujski biskup, piše da ih je kao 
dječak poznavao. Zočrard je umro 
1009. nakon veoma stroga života 
(lanci mu urasli u tijelo), a Be- 
nedikta, koji je nastavio Živjeti 
u pećini, nakon tri godine (1012.) 
ubiše razbojnici i baciše ga u ri- 
jeku Vah (Waag). U doba sv. 
Ladislava 1085. obojica kanoni- 
zirani. Relikvije u katedrali u 

Njitri. Prema Bedekoviću, sv. Be- 
nedikt bio je rodom iz Dalma- 
cije. 

Blagdan u Poljskoj, Slovačkoj i 
Ugarskoj 17. srpnja. Nekada su 
se štovali i u Hrvatskoj. Oko 
1760. g. naslikao ih Gabrijel Tal- 
ler na vratnicama  sakristijskih 
vrata u Kamenskom (pavlinski 
samostan). Obojica su prikazana 
u redovničkom odijelu; Benedikt 
drži u desnoj ruci palmu, a u li- 
jevoj mač. 


Anđeli (grč. dggelos »vjesnik«). 
Anđeli su nevidljiva bića, Božji 
klanjatelji i služitelji, njegovi gla- 
snici, prenositelji ili izvršitelji nje- 
gove volje na zemlji, među lju- 
dima. Tada se pojavljuju u vid- 
ljivome, ljudskom liku kao ne- 
poznati stranci, gosti, mladići. 
Oni nekoga obavješćuju, opomi- 
nju, svjetuju, poučavaju (nešto 
mu tumače i objašnjavaju); ne- 
koga prate, štite, čuvaju, spaša- 
vaju, sprečavaju, kažnjavaju, pa 
čak i ubijaju. Biblijska angelolo- 
gija razlikuje anđele po funkci- 
jama i hijerarhiji, a predočuje ih 
kao »nebesku vojsku«, ali im ne 
utvrđuje broj. Tek od VI. sto- 
ljeća, s Dionizijem Areopagitom 
(De coelesti bierarcbia), angelolo- 
gija postaje sistem, a broj se an- 
đeoskih vrsta fiksira na devet 
korova, podijeljenih na tri reda 
(hijerarhije): 


I. red: 1. Serafini (Seraphbim), 2. 
Kerubini (Cberubim), 3. Prijesto- 
lja (Tbroni); 

II. red: 4. Gospodstva (Domina- 
tiones), 5. Sile (Virtutes), 6. Vlasti 
(Potestates); 

III. red: 7. Poglavarstva (Princi- 
Patus), 8. Arkanđeli (Arcbangeli), 
9. Anđeli (Angeli). 

Kerubini (nose Bogorodicu). 
Zagreb, Sv. Katarina, F. Robba, 
1728. 


Ikonografija: 

1. Serafini su plamenocrvene boje 
i imaju šestora krila s mnogo 
očiju na njima: dvama krilima 
lete, dvama zakriljuju lice, a 
dvama pokrivaju noge. 

2. Kerubini su nebeskomodre boje 
i imaju četvora krila (rjeđe še- 
stora). 


3. Prijestolja (Tbroni) nemaju an- 
tropomorfnog oblika, prikazuju 
se kao ognjeni, krilati kotači s 
mnogo očiju. Na njima počiva 
Božje prijestolje. 

4. Gospodstva — (Dominationes) 
nose žezlo i krunu ili mač u ruci 
i oklop na tijelu. 

5. Moći (Virtutes) drže obično 
knjigu u ruci. 

6. Vlasti (Potestates). 

Serafin (u stigmatizaciji sv. Fra- 
nje). Zadar, kor Sv. Frane, ]. 
de Borgosansepolcro, 1394. 


7. Poglavarstva — (Principatus) 
odjeveni su bilo u ratničko, bilo 
u liturgijsko ruho (dalmatiku) i 
nose ljiljan u ruci. 

8. Arkanđeli (Arcbangeli) indivi- 
dualizirani su vlastitim imenima, 
a ta imena tumače njihove funk- 
cije. Ima ih sedam: 


MiHoviL (Mihael: »Tko je kao 
Bog?«), vojskovođa vojske nebe- 
ske, pobjednik nad Sotonom. > 
Mihovil, sveti. 


GABRIJEL (»Junak Božji«), Božji 
glasnik. —> Navještenje, —> Na- 
vještaj rođenja Bogorodice sv. Joa- 

kimu i sv. Ani. Osim glasničkog 
štapa (žezla ili ljiljana) u pri- 
zoru —> Navještenja, atributi su 
mu: upaljena svjetiljka ili zrcalo 
od zelenog jaspisa na kome su 
napisane Božje odredbe. 


RAFAEL (»Bog je ozdravio«), pra- 
tilac na putu mladoga Tobije i 
izlječitelj sljepoće staroga Tobije 
(>> Tobija). Kao atribut nosi po- 
sudu s lijekom u ruci i vodi za 
ruku malog Tobiju. 


URIJEL (»Svjetlo Božje«), savjet- 
nik Ezdrin. Ima plameni mač i 
plamen pod nogama. On je ar- 
kanđeo na ulazu u Eden, zemalj- 
ski raj. 


BARAHIJEL ili MALTIJEL (»Božji 
blagoslov«), pomagač, koji se je 
javio Mojsiju iz ognja (-> gorući 
grm). Oznaka su mu bijele ruže. 


JEHUDIJEL ili JorijeL, kažnjava- 
telj. Ima zlatnu krunu i trostruki 
bič u ruci. 


SEALTIJEL ili ZEADKIJEL, glasnik. 
Spriječio je žrtvovanje Izakovo 
(> žrtva Abrahamova). On drži 
ruke sklopljene na molitvu. 


9. Anđeli (Angeli). Oni su zaštit- 
nici pojedinih ljudi, njihovi anđe- 
li čuvari. 

Anđeli u prizorima teofanija (bo- 
gojavljenja: kad se očituje Bog 
Otac ili Krist) i u proslavama 
Bogorodice pjevaju, sviraju u in- 
strument, klanjaju se naklonom 
glave, poklekom, klečanjem, skla- 
panjem ruku, ukrštanjem ruku na 
prsima, pokrivanjem ruku —> ma- 
pulom; oni kade kadionicama, 
nose upaljene svijeće u ruci i 
obavljaju druge liturgijske čine, 
pa su često (počevši od IV. sto- 
ljeća) odjeveni u liturgijsko ruho 

đakona (alba, stola, dalmatika). 
U borbama i u obranama oni su 
i vojnici. Od XV. stoljeća dalje, 
a posebno u baroku, nose suvre- 
menu, blistavu opremu (oklop, 
kaciga). 

Anđeli prisustvuju smrti te odno- 
se u raj duše mučenika i praved- 
nika. Oni se klanjaju > Euharis- 
tiji i Kristovim simbolima. 

U najranijim prikazima, u slikar- 
stvu katakomba i na reljefima 
starokršćanskih sarkofaga, anđeli 
nemaju krila. Oni su lijepi mla- 
dići, obučeni u bijele haljine. Prvi 
put se javljaju s krilima u IV. 
stoljeću. Krila su im isprva bijela; 
u kasnom srednjem vijeku krila 
im postaju zlatna ili šarena. Uz 
veličanstvene oblike anđela uvode 
se u ikonografiju — počevši od 
talijanske renesanse XV. stoljeća 
— i mali, ljupki, golišavi, krilati 
anđelčići, takozvani »putti« (tal. 
Putto »dječačić«). 


Anđeo je atribut proroka —> Ha- 
babuka i proroka —> Malahije. 


BF 


Pojava anđela karakteristična je u iko- 
nografskim temama koje su u ovoj knji- 
zi obrađene pod ovim naslovima: 

-> Stvaranje svijeta (drugi i sedmi dan); 
=> Sedmi dan; —> Izgon iz zemaljskog 
raja; —>> Abrahamovo gostoprimstvo; —+ 
Abrahamova žrtva; —> Hagara u pusti- 
nji; Lotovo gostoprimstvo: Sodoma i 
Gomora; Lotov bijeg! > Sodoma i Go- 
mora; —> Jakovljeve ljestve; —> Borba 
s anđelom (Jakov); —> Gorući grm; Po- 
mor egipatskih prvorođenaca: —> Pasha; 
—> Stup od ognja; > Mojsije gleda 
obećanu zemlju; => Mojsijeva smrt; 
—> Kovčeg Zavjeta (Saveza); -> Balaam; 
>> Ukazanje arkanđela Mihovila Jozui; 
—> Gedeonovo pozvanje; Navještaj Sam- 
sonova rođenja: —> Samson; Anđeo hra- 
ni i tješi Iliju u pustinji: —> Ilija moli 
od Boga smrt (> Ilija); —> Tobija; 
> Kažnjavanje Heliodora; Izaijino vi- 

đenje: => Izaija prorok; Očišćenje usa- 
na proroka Izaije: —> Izaija prorok; 
Ezekijelovo viđenje Božje slave: > Eza- 
kijel prorok; Anđeo tumači Danijelu 
njegova viđenja: —> Danijel prorok; 
Tri mladića u užarenoj peći: —> Dani- 
jel prorok; Danije! u lavljoj jami: > 
Danijel prorok; —> Pobuna anđela; -+ 
Mihovil, sveti; —> Navještaj rođenja Bo- 
gorodice sv. Joakimu: —> Joakim i Ana; 
Navještaj rođenja Bogorodice sv. Ani: =» 
Joakim i Ana; > Bogorodicu hrani anđeo; 
Anđeoski pozdrav na bunaru: —> Naviješte- 
nje; > Lov na jednoroga; —> Navještaj ro- 
đenja sv. Ivana Krstitelja Zahariji; > Ro- 
đenje Kristovo; —> Poklonstvo triju kralje- 
va (Navještaj kraljevima, San triju kra- 
ljeva); Navještenje pastirima: => Po- 
klonstvo pastira; —> Bijeg u Egipat (Jo- 
sipov san, Počinak na bijegu u Egipat); 
—> Kristovo —> Odlazak 
sv. Ivana Krstitelja u pustinju; —> Kršte- 
nje Kristovo; —> Pokop sv. Ivana Krsti- 
telja; -> Anđeli poslužuju Krista; —> 
Izlječenje uzetoga (Anđeo štapom po- 
kreće vrutak vođe); > Molitva na Ma- 
slinskoj gori; —> Raspeće (anđeli sku- 
pljaju u kaleže Kristovu krv; anđeli se 
klanjaju raspetom Kristu; andeo od- 
nosi dušu dobrog razbojnika); > Us- 
krsnuće Kristovo (svete žene na praz- 
nom Kristovu grobu); -»> Uzašašće; -» 
Apokalipsa (anđeli nastupaju u ponaj- 
više apokaliptičkih tema); > Posljednji 
sud; —> Raj; > Bogorodičina_ smrt; 
=> Uznesenje Bogorodičino; > Kru- 
nidba Bogorodice; —> Sv. Marija od 
Snijega (Snježna); —> Bogorodica za- 
Štitnica; -> Bezgrešno začeće. BF 


djetinjstvo; 


Anđeli poslužuju Krista. U slijeđu 
evanđeoskih izvještaja, nakon pri- 
zora —> mapastovanja Krista, a 
na temelju Matejeva evanđelja: 
»Tada ga ostavi đavao, a pristu- 
piše anđeli te su mu služili« (Mt 
4,11), već se od razdoblja roma- 
nike oblikovao uvijek vrlo slo- 
bodno interpretirani motiv gdje 
nekoliko anđela donose Kristu 
hranu i piće, poslužuju ga i kla- 
njaju mu se. BF 

Anđeli skupljaju Kristovu krv: 
—> raspeće 


Anđeo: —> Josipov san; —> Bijeg 
u Egipat; —> legenda o Teofilu 


Anđeo koji stoji jednom nogom 
na moru a drugom na kopnu: 
—> Apokalipsa 


Anđeo s ključem i verigama: > 
Apokalipsa 
Anđeo smrti, Anđeo zatornik: 
—> Pasha 


Anđeo tumači Danijelu njegova 
viđenja: —> Danijel 


Anđeoske ljestve: —> Jakovljeve 
ljestve 


Anđeoski pozdrav na bunaru: 
—> Navještenje 


Angelar > Klement Ohridski 
Anina molitva: —> Samuel 


Antependij (lat. antependium ( 
ante »pred« ++ pendčre »visjeti«). 
Antependij je ukrasni komad, re- 
dovito pomičan, koji prekriva 
prednju stranu —> stipesa oltara. 
*To je duguljasta četverokutna plo- 
ča, često bogato umjetnički obra- 
đena slikarijama ili reljefima, kat- 
kad od plemenitih kovina. 

Od vremena kasne gotike ante- 
pendij je često od svile ili bro- 
kata, bogato izvezen zlatovezom 
ili vezenim slikama (akupiktura- 
ma), a katkad slijedi boju crkvene 
godine. MG 


Antifona (grč. ant! »prema« + 
phčnć »glas«, antipbonćč »odgo- 

varati«, lat. antipbona). Pripjev 
koji od pjevača preuzima kor i 
pjeva između pojedinih stihova 
psalma (antifonalni psalmi) ili sa- 
mo na početku i na kraju psalma 
(alterirani psalmi). U glazbenom 
pogledu svrha joj je da dade ton 
psalmu, a u misaonom da naglasi 
sadržaj psalma ili njegov odnos 
prema danu u koji se pjeva. 


Antifonar (lat. antiphonarium, —> 
ANTIFONA). Nekada je taj pojam 
označavao generički sve zbirke 
pjevanih liturgijskih tekstova. Od 
XIV. stoljeća dalje, u užem smi- 
slu tako se naziva zbirka pjeva- 
nih dijelova —> brevijara, > anti- 
fona i —> responzorija. AB 


Antikrist i dva Božja svjedoka: 
— Apokalipsa 


Antikrist —> Sotona 


Antitip (grč. antitypos »koji od- 
govara uzoru« <anti »protu« + 
typos »lik, slika«). Osoba, zbiva- 
nje, riječ ili predmet u Novom 
zavjetu koji su ispunjenje ili su- 
protnost neke osobe, zbivanja, ri- 
ječi ili predmeta u Starom zavje- 
tu. (> Tipologija) 


Antun Opat (lat. Antonius). Lik 
sv. Antuna Opata (pustinjaka) 
vrlo se često javlja na renesan- 
snim slikama. Rođen je u Egiptu 
(IV. st) od bogatih kršćanskih 
roditelja. Nakon njihove smrti, 
kad je Antunu bilo osamnaest go- 
dina, njegov se duh odjednom 
promijenio, te porazdijeli svoje 
imanje siromasima, uze štap u 
ruke i pridruži se skupini samot- 
nika u pustinji. Sav je njegov 
daljnji život bio posvećen odrica- 

nju i duhovnom rastu. Dvadeset 
je godina živio u nekoj ruševini 
pokraj Nila i ondje se trsio da 
svlada sve tjelesne slabosti i Živi 
samo za Boga. Njegova borba 
protiv napasti, koje je on nazivao 
»demonima«, predmet je mnogih 
umjetničkih djela. Kad se vratio 
iz svoje samoće, bio je već stekao 
veliku duhovnu snagu, tako te su 
mnogi dolazili k njemu da žive 
pod njegovim vodstvom. 

U dobi od devedeset godina po- 
misli kako nijedan čovjek nije 
proveo tolike godine u samoći i 
odricanju. Nato začuje glas gdje 
mu govori: »Ima jedan svetiji od 
tebe, jer Pavao pustinjak služi 
Bogu u samoći i odricanju već 
devedeset godina.« Stoga se An- 
tun zaputi tražiti Pavla Pustinja- 
ka. Na svom putu naiđe na mno- 
ga čudovišta i mnoge kušnje. Ken- 
taur i satir pokazaše mu put k 
svecu, ali mu đavao podmetnu 
zlatnu šipku kako bi ga odvratio 
od putovanja. No Antun znakom 
križa otjera sve napasti, te napo- 
kon stigne do pećine gdje je Pa- 
vao živio. Kad su se susreli, is- 
priča mu Pavao kako mu već 
šezdeset godina neki gavran sva- 
ki dan donosi polovinu kruha. 
Dva starca počeše zajednički ži- 
vjeti u pustinji, a odsad je gavran 
svaki dan donosio po cio kruh. 
Nakon Pavlove smrti Antun se 
vrati u svoje ranije boravište, gdje 
osta još četrnaest godina, kad ga 
zateče smrt, u dobi od stotinu i 
pet godina. 

Sv. Antun smatra se ocem mo- 
naštva. Stoga se obično prikazuje 
s kukuljicom i monaškim habi- 
tom. Na lijevom mu je ramenu 
modro slovo »T«, izvorno »the- 
ta« (8), početno slovo grčke ri- 
ječi Tbećs, što znači »Bog«. Po- 

dupire se o štaku, koja označava 
njegovu duboku starost, i nosi 
zvonce u ruci ili obješeno o šta- 
ku. Značenje se zvonca različito 
tumači, no preteže mišljenje da se 
time označava svečeva sposobnost 
istjerivanja zlih duhova. Svinja, 
koja predočuje demone požude i 
proždrljivosti, često prati sv. An- 
tuna i znak je njegove pobjede 
nad grijehom. Ta oznaka priba- 
vila mu je glas moćnog zaštitnika 
kod uzgoja svinja i ostale stoke, 
Sv. Antun često u rukama drži 
ili nogama gazi snop plamenova, 
što podsjeća na njegovo viđenje 
paklene vatre koja je u njemu 
ubila svaku tjelesnu požudu. Zbog 
te oznake ponekad se zaziva kao 
zaštitnik vatrogasaca. MG 


Antun Padovanski (lat. Antonius 
Patavinus), sveti. Rođen je u Li- 
sabonu u XIII. stoljeću i odgojen 
u kaptolskoj školi u tom gradu. 
Ispočetka je stupio u red sv. Au- 
gustina, no čuvši o velikoj sve- 
tosti sv. Franje, potraži osnivača 
franjevaca u Assisiju. Svetom se 
Franji učinilo da je Antun pri- 
prost, srednje darovit mladić, no 
pošto se Antunu ukazala prilika 
za propovijedanje, sv. Franjo se 
oduševio mladićevim govorničkim 
darom te mu povjerio odgojni rad 
u franjevačkom redu. Izvanredno 
je razvio svoj propovjednički dar, 
a narod ga je veoma volio. Pre- 
davao je bogoslovne nauke u Bo- 
logni, Montpellieru, Toulousi i Pa- 
dovi, gdje je umro još mlad, u 
dobi od trideset i Šest godina. 

Postoji nekoliko legendi o životu 
toga sveca. Među ostalim tu je i 
priča o nekom krivovjercu iz Tou- 
louse koji nije htio vjerovati u 
prisutnost Kristovu u euharistiji 
ako njegov magarac ne ode iz 

staje i ne klekne pred svetim sa- 
kramentom. Nekoliko dana kas- 
nije, kad je sv. Antun izlazio iz 
crkve noseći euharistiju umiru- 
ćemu, kod stubišta susretne ma- 
garca koji klekne pred svetim sa- 
kramentom. Zbog te legende sv. 
Antun se često prikazuje s ma- 
garcem koji kleči. Obično je na 
slikama odjeven u franjevački ha- 
bit. U rukama drži svoje ostale 
svetačke oznake: ljiljan, procvje- 
tali križ, ribu, knjigu i plamen. 
Osobito od vremena renesanse po- 
češe ga prikazivati s djetetom Isu- 
som na rukama. Sv. Antun je 
glavni zaštitnik grada Padove. 
MG 


Anzan (lat. Ansanus), sveti. Ro- 
đen u Rimu u plemićkoj obitelji, 
u III. stoljeću. Potajno ga je dala 
krstiti njegova dojilja Maksima 
dok je još bio dijete i odgojila ga 
kao kršćanina. U devetnaestoj go- 
dini, unatoč progonu kršćana za 
cara Dioklecijana, Anzan javno 
priznaje svoju vjeru. Zato dadoše 
njega i Maksimu bičevati. Mak- 
sima je podlegla mučenju, a An- 
zan se oporavi i dospije u tam- 
nicu u gradu Sieni. Ondje stade 
propovijedati evanđelje i obrati 
mnoge na kršćanstvo. Zbog toga 
mu je, po carevu nalogu, odru- 
bljena glava. 

Anzan je čuven kao apostol Siene 
i kao glavni zaštitnik toga grada. 
Njegove obične oznake jesu za- 
stava sa znakom križa i krsni 


zdenac ili krsna čaša. MG 


Anzelmo (Asel) Ninski (lat. An- 
selmus), sveti. Prema stoljetnoj 
predaji, jedan od sedamdesetorice 
Kristovih učenika, osnivač i prvi 
biskup ninske Crkve. Nakon Kri- 
stova uskrsnuća uputio se propo- 

vijedati evanđelje u Galiju. Oda- 
tle je sa svojim pratiocem i đa- 
konom Ambrozijem i Marcelom 
(zvanom Marija Nerga), pratili- 
com sv. Lazara i sv. Marte, kre- 
nuo u današnju Hrvatsku te mno- 
ge obratio na kršćanstvo. Njemu 
je posvećena bivša ninska stolna 
crkva, u kojoj se čuvaju njegovi 
posmrtni ostaci u moćnicima od 
srebra i zlata. 


Sv. Anzelmo pojavljuje se u naj- 
starijim prikazima kao »orans« u 
misnici, s izrazitim postrigom na 
glavi, zatim kao »benedicens« s 
knjigom u lijevoj ruci, a u kasni- 
jim djelima s mitrom na glavi, 
knjigom u ruci i desnicom po- 
dignutom na blagoslov. Glavni je 
zaštitnik _ Nina i nekadašnje nin- 
ske biskupije. MG 


Apokalipsa (grč. Apokalypsis < 
apo »od« + kaljptein »pokri- 
vati«). Apokalipsa (hrv. Otkrive- 
nje) jest posljednja knjiga Biblije 
kojom završava Novi zavjet. Po 
kršćanskoj tradiciji njeno se autor- 
stvo pripisivalo sv. Ivanu, apo- 
stolu i evanđelistu, koji bi Apo- 
kalipsu bio sastavio za vrijeme 
svog progonstva na otoku Pat- 
mosu u Dodekanezu. Kao stil i 
književna vrsta Apokalipsa ima 
prije sebe dugu tradiciju u židov- 
skoj literaturi (viđenja proroka 
—> Ezekijela i proroka —> Dani- 
jela). U svome uvodu ona je 
upućena kao pismo  sedmorim 
Crkvama u Maloj Aziji, ali se 
pod »puninom« simboličnog bro- 
ja 7 podrazumijeva cijelo kršćan- 
stvo, koje trpi kušnje i progone 
(potkraj prvog stoljeća kršćan- 
stva) te očekuje konac ovoga svi- 
jeta i konačnicu u životu vječ- 
nom. Sadržaj Apokalipse je ori- 
jentalnom slikovitošću zamršena i 

izvanredno dinamična vizija Iva- 
nova, više nalik na današnji film 
negoli na statičku sliku. U Apo- 
kalipsi bliješti Ivanovo viđenje 
Božjeg veličanstva usred neke 
vječne nebeske liturgije. U alego- 
rijski i zamršeni rječnik zaodijeva 
se u Ivanovu viđenju poruka o po- 
sljednjim kušnjama što će ih pod- 
nijeti Crkva i o težini koja će 
opteretiti = postojanost = vjernika 
potkraj povijesti ovoga svijeta. 
Apokalipsa je, nadalje, tajanstve- 
na slika o posljednjoj Kristovoj 
bici sa silama zla, sa Sotonom, 
s Antikristom, koja će završiti 
pobjedonosno pred sam konac 
svijeta, prije —> posljednjeg suda, 
i kojoj će epilog biti »nebeski Je- 
ruzalem«, divno i vječno prebi- 
valište i blaženstvo pravednika. 
Kako je Apokalipsa u zapadnoj 
Crkvi bila priznata kanonskom 
knjigom već od III. stoljeća, a u 
istočnoj Crkvi tek od XIV. sto- 
ljeća, to su početak i bitni razvoj 
i primjena njene ikonografije bili 
par excellence kreacije Zapada. 

Stoga apokaliptičkih motiva u 
umjetnosti katakomba još nema; 
na  starokršćanskim  sarkofazima 
oblikuje se jedino —> Kristov ideo- 
gram (alfa i omega) na temelju 
apokaliptičkog teksta (usp. Otk 
22,13). — Naslikani — apokaliptički 
motivi počinju s V. stoljećem 
(mozaici u Ravenni i u Rimu); od 
X. stoljeća razrađuju se i kom- 
pletiraju apokaliptički ciklusi u 
minijaturama kodeksa  (Španjol- 
ska, Beatusovi komentari Apoka- 
lipse; engleski kodeksi), od XI. 
stoljeća apokaliprički motivi po- 
javljuju se na portalnoj plastici i 
u programima romaničkih fresa- 
ka (Francuska); opsežan ciklus 
Apokalipse na tapiseriji (izvorno 

dugoj 150 metara) bio je 1375— 
—1380. izvezen i darovan kate- 
drali u Angersu (Francuska). Go- 
dine 1498. izrađuje A. Diirer po- 
znati ciklus drvoreza s temama 
iz Apokalipse. 

U ikonografiji su najvažniji i naj- 
učestaliji ovi apokaliptički motivi: 


1. KRIST MEĐU SEDAM ZLATNIH 
SVIJEĆNJAKA. »I kako se okrenuh, 
opazih sedam zlatnih svijećnjaka, 
a među svijećnjacima nekoga slič- 
na Sinu Čovječjemu, obučena u 
dugu haljinu i opasana zlatnim 
pasom po prsima. Njegova glava 
s kosom bijaše bijela poput bijele 
vune, poput snijega; njegove su 
oči bile kao ognjeni plamen; nje- 
gove su noge sličile mjedi kad se 
užari u peći; njegov glas kao šum 
velikih voda. U svojoj je desnici 
držao sedam zvijezda, iz njego- 
vih je usta izlazio oštri dvosjekli 
mač, a njegovo je lice bilo kao 
sunce kad sja u svoj svojoj sili« 
(Otk 1,12—16). Na temelju ove 
vizije nastaje tip apokaliptičkog 
Krista, kao suca posljednjeg suda 
koji sjedi a iz usta mu izlazi mač 
(u XV. stoljeću: mač i ljiljan). 
—> Posljednji sud. 


2. MajEsras Domini. KRIST U 
SLAVI, TETRAMORF I 24 STARCA 
APOKALIPSE. »I gle: u nebu je 
stajalo prijestolje, i na prijestolju 
je sjedio Netko. Onaj koji je sje- 
dio bijaše na pogled kao kamen 
jaspis i sard. A oko prijestolja 
bio je sjajan krug, sličan dugi, 
na pogled kao smaragd. Oko pri- 
jestolja još vidjeh dvadeset i če- 
tiri prijestolja na kojima su sje- 
dila dvadeset i četiri Starca, obu- 
čena u bijele haljine, sa zlatnim 
krunama na svojim glavama. Iz 
prijestolja izlaze munje, grmlja- 

vine i gromovi. Pred prijestoljem 
gori sedam zubalja, to jest sedam 
Duhova Božjih. Ispred prijestolja 
se pruža nešto kao stakleno more 
slično kristalu. Između  prijesto- 
lja i onih oko prijestolja četiri 
Bića, sprijeda i straga puna očiju. 
Prvo je Biće slično lavu; drugo je 
Biće slično juncu; treće Biće ima 
lice kao u čovjeka, a četvrto Biće 
sliči orlu u letu. Četiri Bića, sva- 
ko od njih sa po šest krila, puna 
su očiju okolo i iznutra. Bića bez 
prestanka — dan i noć — po- 
navljaju: *Svet, svet, svet Bog, 
Gospodar, Svemogući, koji bijaše, 
koji jest i koji će doći! Svaki 
put kad bi Bića priznala slavu, 
čast i zahvalu onomu koji sjedi 
na prijestolju, onomu koji živi u 
vijeke vjekova, padala bi dvade- 
set i četiri Starca pred onim koji 
sjedi na prijestolju, i poklanjali 
bi se onome koji živi u vijeke 
vjekova, i odlagali bi svoje krune 
pred prijestoljem govoreći: *Do- 
stojan si, naš Gospodine i naš 
Bože, da primiš slavu, čast i moć, 
jer ti si stvorio sve: sve tvojoj 
volji duguje postojanje i stvara- 
nje'« (Otk 4,2—11). Na temelju 
ove vizije stvara se u XI. sto- 
ljeću ikonografija jednog od do- 
minantnih prikaza Kristove slave, 
koja je vladala u visokom sred- 
njem vijeku: —> Majestas Domini. 
To je Krist koji sjedi na prije- 
stolju (ili na dugi) i okružen je 
mandorlom duginih boja, a oko 
njega, u četiri kuta izvan man- 
dorle, nalaze se četiri lika: —> te- 
tramorf. Modificirajući ovaj opis 
iz Apokalipse, likovima se sma- 
njuje broj krila od šest na dva 
krila, te se oblikuju kao čovjek 
ili anđeo (gore lijevo), kao orao 
(gore desno), kao lav (dolje li- 
jevo) i kao tele (dolje desno). 


122 


APOKALIPSA 


3. STARCI APOKALIPSE. Oni su u 
ikonografiji prikazani bilo sjede- 
ći, bilo stojeći, hodajući u povorci 
ili klanjajući se, odjeveni u bijele 
haljine, s krunama na glavi ili 
s aureolama oko glave (ili kako 
Kristu u čast skidaju krune), a 
uvijek su u zanosu, uzdižući i 
nauznak zabacujući glave i gleda- 
jući uvis. Oni sviraju u harfe ili 
viole i u ruci nose posude s mio- 
mirisima ili s kAdom (posude su 
u obliku kaleža, roga ili boce). 
Majestas Domini i tetramorf sa 
24 apokaliptička starca (ili bez 
njih) ključni su prikaz srednjo- 
vjekovnih ikonografskih progra- 
ma na zidovima oslikanih crkava, 
au XII. i XIII. stoljeću taj pri- 
kaz zauzima istaknuto mjesto u 
skulpturi zabata na portalima ka- 
tedrala u Francuskoj i Njemač- 
koj. U našoj zemlji, na freskama 
u Istri, Majestas Domini ima go- 
tovo redovito središnje mjesto u 
apsidi sve do prve polovice XV. 
stoljeća. 


4. JANJE I KNJIGA SA SEDAM PE- 
ČATA. Ivan u viđenju gleda kako 
Onaj koji je sjedio na prijestolju 
ima u ruci knjigu zapečaćenu sa 
sedam pečata, te se ražalosti (Ivan) 
što tu knjigu na gromki anđeoski 
poziv nitko ne može otvoriti i 
pročitati. Utješi ga jedan od dva- 
deset i četiri starca rekavši da će 
to učiniti »lav iz plemena Jude«, 
»Davidov izdanak«. Tada se pri- 
makne Janje, ranjeno od klanja, 
i ono uze knjigu. Janjetu se tada 
poklone četiri Bića (tetramorf) i 
dvadeset četiri apokaliptička star- 
ca, dok bezbroj anđela i sva ze- 
maljska stvorenja pjevaju slavu 
»Onome koji sjedi na prijestolju« 
i Janjetu (usp. Otk 5,1—14). Za- 
pečaćena knjiga prikazana je kao 

svitak sa sedam pečata ili kao 
knjiga, a Janje polaže na nju 
jednu nogu. 


5. OTVARANJE PEČATA. Janje po- 
stepeno, jedan po jedan, raskida 
sedam pečata. Kako otkida pe- 
čate, pojavljuju se apokaliptička 
zla, a to su četiri jahača Apoka- 
lipse (v. niže). 


6. ČETIRI JAHAČA APOKALIPSE (Otk 
6,1—8). Prvi jahač jaše na bije- 
lom konju; on je Pobjednik, te 
drži u ruci lik. Drugi jaše na 
crvenu konju; on ima mač i iza- 
Zivlje međusobni pokolj ljudi: to 
je Rat. Treći jaše na vrancu i 
nosi u ruci vagu (za vaganje hra- 
ne): to je Glad. Četvrti jahač 
jaše na blijedu, zelenkastu konju: 
to je Smrt ili Kuga. Jahači apo- 
kalipse imaju vlast nad četvrti- 
nom zemlje da ubijaju mačem, 
glađu, kugom i zemaljskom zvje- 
radi. U ikonografiji apokaliptički 
jahač Smrt oboružana je kosom 
ili trozubom. Starija ikonografija 
prikazuje  apokaliptičke jahače 
kao odvojene slike ili kao niz 
konjanika. Njemačka kasna goti- 
ka (Kolnska biblija 1479.) i Al- 
brecht Diirer prikazuju ih u sku- 
pini. 


7. DUšE MUČENIKA U BIJELIM HA- 
LJINAMA (Otk 6,9—11). Pri otva- 
ranju petog pečata Ivan vidi pod 
Žrtvenikom duše mučenika koje 
zazivaju Božju osvetu za proliće 
nevine krvi. Njima se podjeljuju 
bijele haljine. »I rečeno im je da 
se strpe dok se ne ispuni broj nji- 
hovih sudrugova u službi i nji- 
hove braće koji imaju biti ubijeni 
kao i oni.« 


Ikonografija: Anđeo im 
pred oltarom dijeli bijele haljine 
ili bijele stole. Pod utjecajem li- 

turgije (zbog čitanja ovog odlom- 
ka Otkrivenja na dan Nevine 
djece) katkada su duše mučenika 
prikazane kao mala djeca. Na ol- 
taru je kalež ili prijestolje: —> 
(h)etimasija. 


8. PADANJE ZVIJEZDA (Otk 6,12— 
—17). Kod kidanja Šestog pečata, 
nebo se savija kao svitak (ovaj je 
motiv iz Apokalipse preuzela bi- 
zantska ikonografija —> posljed 
njeg suda), zvijezde padaju na 
zemlju, koja se trese, sunce po- 
mračuje, mjesec se zakrvavljuje, 
a svi se ljudi pred Božjom 
srdžbom skrivaju u strahu u gor- 
ske pećine. 


9, OBILJEŽAVANJE ODABRANIH PE- 
ČATOM BOGA živoga (Otk 7,2—9). 
Četiri anđela zadržavaju četiri ra- 
zorna vjetra, dok peti anđeo, uz- 
lazeći od istoka, nosi »pečat Bo- 
ga živoga« i tim pečatom obilje- 
žuje čela odabranika iz dvanaest 
izraelskih plemena i veliko mnoš- 
tvo »iz svakog naroda i plemena, 
puka 1 jezika«. 


10. KLANJANJE JANJETU (Otk 7, 
9—17). Božjim pečatom obilježeni 
odabranici s palmama u rukama, 
koji su oprali svoje haljine u krvi 
Janjetovoj, te anđeli i dvadeset 
Četiri Starca 1 četiri Bića iz te- 
tramorfa klanjaju se ničice pred 
prijestoljem i Janjetom, a Ivan 
sluša iz usta jednoga od Staraca 
komentar, poetski tekst o nagra- 
di onih koji dolaze iz »velike 
nevolje«, iz progona i mučeništva. 
Najmonumentalniji primjer ovog 
ikonografskog motiva jest Mistič- 
no janje J. van Eycka iz 1432. 
u Gandu. 


11. SEDAM TRUBA (Otk 8,1—10, 
11). Kod otvaranja sedmog peča- 

ta sedam anđela redom trube u 
sedam truba. Na prvu trubu pa- 
da na zemlju tuča, oganj i krv, 
od čega izgori trećina zemlje. Na 
drugu trubu pada užarena gora 
u more, pa se trećina mora pre- 
tvara u krv te propadaju ribe i 
lađe. Na treću trubu pada s neba 
velika zvijezda od koje trećina 
rijeka postade gorka poput pe- 
lina. Na četvrtu trubu sunce, mje- 
sec i zvijezde pomrčaju za jednu 
trećinu svoga sjaja. Na petu tru- 
bu pada zvijezda koja na zemlji 
otvara bezdan. Iz bezdana suklja 
dim koji donosi skakavce nalik 
na konje (s lavljom glavom i škor- 
pionskim repovima), i oni pet 
mjeseci muče one ljude što ne- 
maju na sebi Božjeg pečata. Na 
šestu trubu čuje se glas sa žrtve- 
nika što zapovijeda šestom anđelu 
trubaču da odveže četiri anđela 
koji puštaju oklopljene konjanike. 
Trećina ljudi izgiba od ognja, di- 
ma i sumpora što su izlazili iz 
njihovih usta, ali preživjeli ljudi 
ne popravljaju se u svojim zlima. 
Zatim se pojavljuje anđeo koji 
jednom nogom stoji na moru, a 
drugom na kopnu. On naviješta 
kraj zbivanjima i daje Ivanu da 
proguta knjigu što je taj anđeo 
nosi u ruci. Ona je slatka u usti- 
ma, a gorka u utrobi. 


12. MJERENJE HRAMA (Otk 11,1— 
—2). Zatim Ivan dobiva štap kao 
mjeru kojom mjeri Hram, žrtve- 
nik i klanjatelje u Hramu. 


13. ANTIKRIST I DVA BOŽJA SVJE- 
DOKA (Otk, gl. 11). Iz podzemlja 
izlazi Antikrist. On daje mačem i 
sjekirom odrubiu glave dvojici 
Božjih svjedoka 1 ostavlja nepo- 
kopana njihova tjelesa, no oni na- 
kon tri i pol dana uskrsnu, uziđu 
na nebo, a njihove progonitelje 

proguta zemlja, zahvaćena potre- 
som. 

Na trubu sedmog anđela dvade- 
set i četiri Starca padaju ničice 
i klanjaju se Bogu. Otvara se 
hram Božji u nebu i pokazuje se 
Kovčeg zavjeta uz grmljavinu, 
potrese i tuču. 


14. ŽENA ODJEVENA U SUNCE 1 
SEDMOGLAVI ZMAJ (Otk 12,1—9). 
Vizija žene odjevene u sunce, s 
mjesecom pod nogama, s vijencem 
od dvanaest zvijezda oko glave. 
Vičući u bolovima i mukama ra- 
đanja, rodila je sina »koji će vla- 
dati svim narodima željeznim že- 
zlom«. Njezino Dijete nastoji 
proždrijeti veliki zmaj, plamene 
boje, sa sedam okrunjenih glava 
i s deset rogova, koji repom po- 
mete trećinu nebeskih zvijezda i 
surva ih na zemlju. Dijete spa- 
Šavaju anđeli, donose ga Bogu i 
njegovu prijestolju, a Žena bježi 
i sklanja se u pustinju. 


15. Sv. MiHoviL POBJEĐUJE SO- 
TONU (Otk 12,7—9). Sv. Miho- 
vil (Mihael arkanđeo) sa svojim 
anđelima bori se sa Zmajem (»sta- 
rom Zmijom«, »Sotonom«, »Za- 
vodnikom cijeloga svijeta«) i sa 
Zmajevim anđelima i pobjeđuje 
ih, zbacivši ih na zemlju. Zmaj, 
strovaljen na zemlju, proganja 
Ženu. No njoj su dana orlova 
krila da odleti u pustinju, na što 
Zmaj (Zmija) izbljuje za njom ri- 
jeku vode. Zemlja pomaže Ženi: 
rastvori »usta« i proguta vodu. 
Zmaj, gnjevan, nastavi rat pro- 
tiv njena potomstva, protiv onih 
koji vrše Božje zapovijedi. 


16. APOKALIPTIČKE ZVIJERI (Otk, 
gl. 13). Prva, sedmoglava zvijer, 
s deset rogova i deset kruna na 
njima, izlazi iz mora i ima kožu 

nalik na leoparda. Ona huli na 
Boga i vodi rat protiv svetih i 
zavodi mnoštvo ljudi. Druga, s 
ovnujskim rogovima, izlazi iz ze- 
mlje, izvodi čudesa i navodi ljude 
da se klanjaju prvoj zvijeri, te 
daje da se ljudi žigošu na rukama 
i na čelu znakom Zvijeri i da 
nitko »ne može ni kupiti ni pro- 
dati ako nema žig Zvijeri«. 


17. KRIST SA SRPOM. APOKALIP- 
TIČKA ŽETVA I BERBA. TIJESAK Bo- 
ŽJEG GNJEVA (Otk 14,14—20). U 
Ivanovoj viziji pojavljuje se Krist, 
okrunjen zlatnom krunom, sjedeći 
na bijelu oblaku i držeći oštar 
srp u ruci. Jedan anđeo, izlazeći 
iz hrama, dovikuje mu da po- 
šalje svoj srp, jer da je dozrela 
žetva na zemlji, a Krist dobacuje 
srp i zemlja bi požnjevena. Drugi 
anđeo, sa srpom u ruci, izlazi iz 
hrama dok mu anđeo, nadglednik 
vatre na žrtveniku, dovikuje da 
pošalje svoj srp na zemlju kako 
bi se njime odrezalo dozrelo grož- 
đe. Obravši grožđe, anđeo ga sasu 
u velik tijesak Božjeg gnjeva, a 
iz tijeska se razli visoko po ze- 
mlji krv »konjima do uzda«. 


18. SEDAM ČAŠA BOŽJEG GNJEVA 
(Otk 15,5 — 16,21). Sedam an- 
đela u bijelim haljinama, opasani 
zlatnim pojasom, izlaze iz hrama, 
a četiri Bića (tetramorf) uručuju 
im »sedam zlatnih čaša napunje- 
nih gnjevom Božjim«, koje oni 
redom, jedan po jedan, izlijevaju 
na zemlju. Izlijevanjem prve čaše 
stradavaju od čireva oni koji su 
dali da im se na čelo udari žig 
Zvijeri. Izlijevanjem druge čaše u 
more, more se pretvori u »krv 
Mrtvaca« te u njemu uginu sva 
bića. Izlijevanjem treće čaše u ri- 
jeke, sve rijeke i izvori postaju 
krv. Sve su te rijeke krvi osveta 

za prolivenu pravednu krv mu- 
čenika. Izlijevanjem četvrte čaše 
na sunce, ono poče paliti ljude 
ognjem, ali ljudi i u ognju psuju 
ime Božje i ne obraćaju se. Izlije- 
vanjem pete čaše na prijestolje 
Zvijeri, njenim kraljevstvom za- 
vlada tama. No ljudi i tada pro- 
klinju ime »nebeskog Boga« i ne 
obraćaju se. Izlijevanjem Šeste ča- 
še na rijeku Eufrat, presahnu nje- 
na voda. Iz usta Zmaja, iz usta 
Zvijeri i iz usta lažnog proroka 
izlaze tri nečista duha kao žabe. 
Izlijevanjem sedme čaše u zrak, 
iz hrama, poviče jaki glas od pri- 
jestolja: »Svršeno je!« Nato uda- 
re munje, potresi uzdrmaju ze- 
mlju, ruše se gradovi, ruše se 
gore, tonu otoci, prolamaju se tu- 
če, ali ljudi i dalje psuju Boga 
zbog svih zala. 


19. VELIKA BABILONSKA BLUDNICA 
(Otk 17,1—18). Ivanova vizija 
velike babilonske Bludnice, obu- 
čene u grimiz i skrlet i nakićene 
zlatom i dragim kamenjem s bi- 
serima, koja u pustinji sjedi na 
skrletnoj = sedmoglavoj = zvijeri. 
Bludnica u ruci drži zlatnu čašu 
»punu odurnosti i nečistoće svoga 
bluda«. Ivan je vidi »pijanu od 
krvi svetih i od krvi Isusovih 
svjedoka«. Anđeo objašnjava Iva- 
nu tajnu (kao tajanstvenu viziju 
povijesnih događaja) da će Zvijer 
na kraju uništiti veliku Bludnicu. 
Pod bludnicom krije se carski 
Rim. 


20. PROPAST APOKALIPTIČKOG BA- 
BILONA (Otk 18,21—24). Anđeo 
silazi s neba, baca veliku stijenu 
nalik na mlinski kamen u more 
uz riječi: » Tako će jednim zama- 
hom biti strmoglavljen 'Babilon' 
(misli se na carski Rim), veliki 
grad, i neće se više naći!« Na 

koncu se ponavlja prizor klanja- 
nja dvadeset četvorice Staraca i 
četiriju Bića (tetramorf) Bogu koji 
sjedi na prijestolju. 


21. JAHAČ VJERNI I ISTINITI (Otk 
19,11—16). Vizija otvorenog neba 
na kome se pojavljuje jahač na 
bijelu konju. Jahač je plamenih 
očiju s mačem u ustima i s mno- 
go kruna na glavi i sa željeznim 
žezlom u ruci. Ogrnut je (crve- 
nim) plaštem, umočenim u krv, a 
na ogrtaču mu je zapisano ime: 
»Kralj kraljeva« i »Gospodar go- 
spodara«. Prate ga »nebeske voj- 
ske«, u bijelo odjeveni jahači na 
jahač« na bijelu konju jest Krist, 
a jahači u njegovoj pratnji jesu 
Crkva. 


22. KRISTOVA POBJEDA NAD APO- 
KALIPTIČKOM ZVIJERI (Otk 19,17— 
—21). Vizija pobjedonosne bitke 
Jahača (Krista) protiv Zvijeri, kra- 
ljeva zemlje i njihove vojske. Zvi- 
jer i lažni prorok uhvaćeni su i 
bačeni u ognjeno sumporno jezero. 
Ostali su ubijeni mačem koji izlazi 
Jahaču iz usta. Anđeo poziva sve 
ptice na gozbu »mesa od kralje- 
va, vojskovođa, od mogućnika, 
od konja, jahača«, itd. U ikono- 
grafiji obično gavranovi kljuju le- 
šinama oči. 


23. SOTONA BAČEN U BEZDAN (Otk 
20,1—3). Anđeo silazi s neba dr- 
žeći ključ od Bezdana i velike 
verige, kojima okiva Zmaja, »sta- 
ru zmiju — a to je đavao, so- 
tona« — i baca ga u Bezdan te 
zapečaćuje poklopac Bezdana »da 
više (dok se ne navrši tisuću go- 
dina) ne zavodi naroda«... 


24. NEBESKI JERUZALEM (Otk 21,1 
— 22,5). Završna, trijumfalna vi- 

zija Apokalipse. Nakon svršetka 
ovoga svijeta ostvaruje se »novo 
nebo i nova zemlja«, a »sveti 
grad, novi Jeruzalem« silazi od 
Boga s neba. To je »stan Božji 
među ljudima! On će stanovati 
s njima: oni će biti njegov narod, 
i on sam, Bog, bit će s njima. On 
će otrti svaku suzu s njihovih 
očiju. Smrti više neće biti; neće 
biti ni tuge, ni jauka, ni boli, jer 
stari svijet prođe.« 

Tekst Otkrivenja dao je ikono- 
grafiji podroban opis blistave ar- 
hitekture nebeskog Jeruzalema: to 
je grad četvrtasta tlocrta, s dva- 
naestorim vratima u svojim zidi- 
nama (po tri na svakoj stranici 
bedema), a na svakim vratima 
bdije po jedan anđeo. Grad je 
sjajan i blistav, sagrađen sav od 
zlata i draga kamenja različitih 
vrsta i boja (jaspis, safir, kalce- 
don, smaragd, sardoniks, sard, 
hrizolit, beril, topaz, hrizopraz, 
hijacint, ametist). Vrata su od 
bisera, gradski trg je od čistog 
zlata. No grad nema hrama, 
jer mu je hram sam Gospodin, 
Bog, Svemogući i Janje. Grad 
nema ni rasvjete, jer ga rasvje- 
tljuje sjaj Božji i Janje mu je 
svjetiljka. Iz Božjeg i Janjetova 
prijestolja teče rijeka kroz grad, 
a u gradu rastu stabla života, što 
rađaju plodovima svakog mjeseca, 
neprestance. 


Apokaliptička žetva i berba: —> 
Apokalipsa 


Apokaliptičke Zvijeri: —> Apoka- 
lipsa 


Apokrif (grč. apokrypbos »tajan, 
sakriven« ( ap0 »od, s-« + krjp- 
tein »kriti«). Spisi pisani stilom 
bliskim Bibliji i biblijskim pisci- 

ma. To su uglavnom romansirano 
prošireni, katkad pak skraćeni ili 
iskrivljeni biblijski kanonski tek- 
stovi. Radi očuvanja čistoće —> ka- 
nonskih knjiga Biblije Crkva ih 
je zabranjivala, ali oni su se ipak 
širili, i zbog svoje romansiranosti 
bili su omiljeli kod puka te su 
prerastali u legende, koje su po- 
stajale vrlo čest motiv umjetnič- 
kog stvaralaštva jer su veoma po- 
godne za narativne scene. Iz njih 
su osobito često uzimani motivi 
koji su se odnosili na život Joa- 
kima i Ane, djetinjstvo Marijino, 
djetinjstvo Isusovo, Kristov sila- 
zak u podzemlje, Marijino uzne- 
senje, životopise apostola i dr. 
(Opširnije u Izvorima za ikono- 
grafiju). AB 


Apolinar (lat. Apollinaris Raven- 
natus) sveti, biskup mučenik. Bi- 
skup i mučenik prvih stoljeća 
kršćanstva. Malo je poznat u ra- 
nom razdoblju, ali mu se zato 
kult veoma raširio u VI. stoljeću. 
Prema nepotvrđenoj legendi, bio 
je učenik sv. Petra i prvi biskup 
Ravenne. Po jednoj tradiciji ro- 
dom je iz Sirije, a po drugoj iz 
sjeverne Evrope. Njegovo apo- 
stolsko podrijetlo Ravenna na- 
glašava radi afirmacije svoje ju- 
risdikcije nad susjednim biskupi- 
jama. Legende iz VII. stoljeća 
pridaju mu brojna čudesa: zna- 
kom križa ozdravlja slijepca; is- 
tjeruje đavle iz opsjednutih; us- 
krisio je kćer jednog rimskog čas- 
nika; kad su ga prisilili da uđe u 
Apolonov hram da tamo žrtvuje, 
hram se sam od sebe srušio; u 
tamnici ga je hranio anđeo. Na- 
kon mnogovrsnih mučenja ubijen 
je toljagom oko 75. godine. Kult 
mu se širi iz dva žarišta: Ra- 
venne, koja preko njega širi i svoj 

politički utjecaj na Jadranu, i 
s Rajne, kamo su mu kult preni- 
jeli »Otoni«. U naše je krajeve 
(Istru i Kvarner) taj kult dospio 
iz Ravenne. Blagdan mu je 23. 
srpnja. U ikonografiji sv. Apoli- 
nar se prikazuje kao biskup u 
orijentalnoj odori s palijem 1 
crnim križem bez mitre, a Česte 
su i scene s čudesima iz njegova 
života. Atribut mu je toljaga, ga- 
vran i mač. Zaštitnik je grada 
Ravenne i Lišgea, a tako i pro- 
izvođača svrdla (jer su ga svrdli- 
ma mučili). 


Apolonija (lat. Apolonia), sveta. 
Đakonisa crkve u Aleksandriji 
(III. stoljeće). Navodno je u Alek- 
sandriji bio u to vrijeme neki 
vrač, veoma cijenjen kod pogan- 
skog stanovništva. On pokrenu 
sveopće progonstvo kršćana, jer 
oni prezirahu i uništavahu bogove 
koje je on štovao. Mnogi kršćani 
pobjegoše iz grada da izbjegnu 
smrti, no Apolonija ostade u gra- 
du da bude pri ruci onima koji 
nisu mogli pobjeći. S radošću je 
iščekivala_ mučeništvo propovije- 
dajući kršćansku vjeru i obraća- 
jući mnoge. Stoga je vlasti da- 
doše uhititi i narediše da Žrtvu- 
je gradskim božanstvima. No sve- 
tica učini znak križa prema ku- 
mirima koje su joj naredili što- 
vati, i kipovi se smjesta raspa- 
doše u tisuće komadića. Za kaznu 
bila je privezana uza stup, dok 
joj krvnici kliještima čupahu zu- 
be. Tada je izvedoše izvan grada, 
gdje je već bila pripravljena ve- 
lika vatra, da je usmrte. No Apo- 
lonija se nipošto ne uplaši vatre, 
već se sama baci na lomaču pri- 
noseći tako svoje tijelo Kristu. 
Njezine su oznake palmina grana 

APOSTATA 


i kliješta s iščupanim zubom. Ča- 
sti se kao zaštitnica zubara. 
MG 


Apostata (grč. apostats »odmet- 
nik, otpadnik«). U kršćanskoj ter- 
minologiji tako se naziva čovjek 
koji svojevoljno i javno odbaci 
kršćansku vjeru. Najpoznatiji ta- 
kav jest car Julijan Apostata, koji 
je g. 360. ponovno prešao na po- 
gansku religiju i hrio je iznova 
uspostaviti u svemu Rimskom 
Carstvu. U srednjem vijeku ot- 
padnike, apostate kažnjavali su 
smrću. (Apostazija se i u islamu 
kažnjava smrću). AB 


Apostol (grč. apostolos »posla- 
nik« € apć »od« + stćllein »sla- 
ti«). Tako se zovu dvanaestorica 
Kristovih učenika koje je on iza- 
brao i poslao da nastave njegovu 
misiju propovijedajući evanđelje i 
čineći »znakove« u njegovo ime. 
Po redu izbora (> zvanje apo- 
stola), »ovo su imena dvanaesto- 
rice: Šimun, zvani Petar, i njegov 
brat Andrija; Jakov Zebedejev 
(stariji) i brat mu Ivan; Filip i 
Barto'omej; Toma i Matej, cari- 
nik; Jakov (mlađi) Alfejev i (Ju- 
da) Tadej; Šimun Kanaanac (Ka- 
nanej) i Juda Iskariotski (Iška- 
riotski), koji ga izdade« (Mt 10, 
2—4). Kako se Juda Iškariotski 
nakon izdaje objesio, apostoli su 
kockom u svoj zbor pribrojili Ma- 
tiju. Pavao kasnije za sebe tvrdi 
da je i njega Krist izabrao i po- 
zvao za apostola (1 Kor 15,8—9). 
Od ove dvanaestorice samo su 
dvojica —> evanđelisti: Matej i 
Ivan, a ostala dva evanđelista 
nisu bili apostoli, nego obični Kri- 
stovi učenici: Marko i Luka. 
AB 

Apostoli putuju na oblacima (Do- 
lazak apostola): —> Bogorodičina 
smrt 


Apsalon (izvornije Abšalom; hebr. 
*abšal&čm »otac[Bog] je mir, bla- 
gostanje«): —> David 


Apsida (grč. bapsis »spoj, svod, 
prigradnja«). Polukružni završe- 
tak antičke bazilike gdje je sjedio 
predsjednik suda sa svojim pri- 
sjednicima. Od IV. stoljeća taj 
arhitektonski oblik preuzima i 
kršćanska bazilika i u tom dijelu 
smještena je biskupova —> kate- 
dra, a njoj sa svake strane —> sub- 
selia za zbor svećenika. U kasni- 
jim razdobljima poprima druk- 
čije oblike (poligon, kvadrat, seg- 
ment), a i drukčije funkcije (od 
XI. stoljeća u njoj se smješta oltar 
i sarkofag s moćima). AB 


Apsolucija (lat. absolutio »odrje- 
šenje« ( ab »od« -+ solvere »oslo- 
boditi,  razriješiti«).  — Odrješenje, 
oslobađanje od krivnje kao po- 
sljedice grijeha. 

1. Sakramentalno. For- 
mula i čin kojim svećenik u ispo- 
vijedi  odrješuje pokajnika od 
krivnje grijeha. Najkraći oblik: 
»Ego te absolvo a peccatis tuis in 
nomine Patris et Filii et Spiritus 
Sancti« (Ja te odrješujem od tvo- 
jih grijeha u ime Oca i Sina i 
Duha Svetoga). 

2. Opće, generalno. Na 
određene dane u godini članovi 
redovničkih zajednica i bratov- 
ština imaju pravo od određenog 
svećenika dobiti opće odrješenje 
od vremenitih kazni za grijeh. 
3. U brevijaru. Tako se zo- 
vu formule koje prethode trima 


ARBOR VITAE 


grupama od devet čitanja na > 
matutinu. 


4. Nad pokojnikom. Po- 
sljednja molitva vjerničke zajed- 
nice za pokojnika prije nego nje- 
govo tijelo iznesu iz crkve na 
putu za groblje. AB 


Arbor vitae (lat. = »stablo, drvo 
Žživota«). U mitologijama mnogih 
naroda stablo je nosilac i simbol 
životne borbe. U kršćanstvu to je 
—> križ, koji zamjenjuje staroza- 
vjetno stablo spoznanja dobra i 
zla iz raja zemaljskog. U sred- 
njem vijeku križ ponekad preu- 
zima oblik stabla, a njegovu je 
ideologiju posebno razradio sv. 
Bonaventura. AB 


Arcosolium —> katakombe 
Arhanđeli (arkanđeli): —> anđeli 


Arhiđakon (prema grč. arkbidi4- 
konos »onaj koji je nad posluž- 
nicima, đakonima; glavni đakon«; 
u hrvatskom katkad i arciđakon). 
Najviša kaptolska služba i čast, 
izuzev prepošta. Prvotno je to 
bio poglavar zbora —> đakona, 
upravljao je crkvenim dobrima i 
bio odgovoran za odgoj mlađih 
klerika te ih privodio biskupu 
na ređenje. Kasnije pomaže bi- 
skupu u upravljanju biskupijom, 


osobito njenim materijalnim do- . 


brima, i brine se za jednu terito- 
rijalnu jedinicu biskupije (> ar- 
hiđakonat). 


Arhiđakonat (lat. arcbidiacona- 
tus, —> ARHIĐAKON). 'Teritorijalna 
jedinica biskupije kojom, zavisan 
od biskupa, upravlja arhiđakon. 
Podjela biskupije na takve teri- 
torijalne jedinice javlja se u IX. 

stoljeću, a traje ponegdje sve do 
danas. 


Arhiprezbiter (grč. = »onaj koji 
je nad prezbiterima, svećenici- 
ma«; usp. grč. drkbein »biti nad, 
vladati« + presbjteros izv. »sta- 
riji, starješina«, kasnije »sveće- 
nik«). Isprva ta služba znači isto 
što i arhiđakon, a dužnost mu je 
bila da bdije nad vršenjem sve- 
ćeničkih dužnosti, a u odsutnosti 
biskupa da ga zamjenjuje u vrše- 
nju liturgijskih čina. Kada se na- 
kon VI. stoljeća u važnijim sre- 
dištima izvan biskupskog sjedišta 
formiraju skupine klerika, na če- 
lo im se stavlja arhiprezbiter, koji 
postaje odgovoran za to područje, 
za teritorij koji okuplja više župa 
oko tog središta, te ima pravo 
podjeljivati —> krst i —> krizmu, 
U kasnijim vremenima, kao i ar- 
hiđakon, postaje više-manje kap- 
tolska čast bez osobite vlasti. U 
Dalmaciji taj naslov, a donekle i 
vlast, imaju župnici gradova u 
kojima je nekada bilo sijelo bi- 
skupije, a pučki se nazivaju anci- 
pret ili nadpop. AB 


Arijanizam. Kršćanska —> hereza 
nazvana tako po svom začetniku 
—> Ariju, a odnosi se na Kristovu 
božansku narav. Arije je učio da 
Krist, druga osoba Trojstva, jest 
božanski u nekom smislu, ali ne 
potpuno. Budući da je »rođen« 
od Oca, nije s njim suvječan, jer 
prije nego je rođen nije postojao. 
»Sin ima početak, a Otac ga ne- 
ma.« Pravovjerni kršćani, napro- 
tiv, vjeruju da je Sin suvječan 
Ocu. Po pravovjernoj kršćanskoj 
nauci Sin je istobitan s Ocem (bo- 
moo#sios), dok Arije tvrdi da mu 
je samo sličan (bomoiossios). — 
Premda je arijanizam osuđen na 

koncilu u Niceji 325. godine, ipak 
se i dalje širio, te je ponovno 
osuđen na koncilu u Carigradu 
381. godine. (Zato se Vjerovanje 
pravovjernih kršćana naziva ni- 
cejsko-carigradskim). Od tada 
egzistira dijasporalno u pojedinim 
dijelovima Crkve. Osobito su ga 
prihvaćali obraćeni barbari (Os- 
trogoti i Vizigoti) jer im je po 
njemu bilo prihvatljivije Trojstvo. 
Nakon VII. stoljeća službeno ga 
nestaje, premda se u raznim obli- 
cima i kasnije javlja. AB 


Arije  (2562—336). = Kršćanski 
svećenik iz Cirenaike, po kom je 
dobila ime prva jača —> hereza 
u kršćanstvu (> arijanizam). Pot- 
kraj III. i početkom IV. stoljeća 
upravljao je Crkvom u Aleksan- 
driji. Oko 318. godine njegove 
ideje o Trojstvu izazivaju kritike, 
a 325. godine bile su osuđene na 
koncilu u Niceji, dok je sam Arije 
prognan u Ilirik, Budući da je 
imao mnogo prijatelja koji su bili 
vrlo utjecajni, do smrti je sudje- 
lovao u oštrim teološkim raspra- 
vama. AB 


Arijevstvo —> arijanizam 
Aritmetika —> artes liberales 
Arka Noina > korablja 
Arkanđeli —> anđeli 


Arkanđeo Rafael rastaje se s To- 
bijinom obitelju: —> Tobija 


Arma Christi (lat. = »oruđa Kri- 
stova«), Sprave i predmeti ko- 
Jima je Krist bio mučen ili koji 
simboliziraju njegovu muku. Naj- 

češći ikonografski prikaz tih mu- 
čila jest sam križ na kojem su 
pojedini predmeti, koji se pojav- 
ljuju raspoređeni bez nekog oso- 
bitog reda: pijetao, bičevi, trnova 
kruna, vrč, spužva, Veronikin ru- 
bac, čekić, čavli, kliješta, koplje, 
ljestve. Tako »okićenim« križem 
od baroka dalje predvode se pro- 
cesije —> križnog puta. 

U baroku se — kao pretkazanje 
Kristove muke — uvodi motiv 
djeteta Isusa koji usnuvši na tlu, 
na dvjema ukriž postavljenim da- 
skama (znak križa), vidi u snu 
znakove svoje buduće muke, koje 
mu donose anđeli: stup bičevanja, 
trnovu krunu, čavle, koplje, trsku 
sa spužvom. Katkad se dijete Isus 
igra tim znakovima muke. 

AB 


Arnir (lat. Rainerius), sveti, bi- 
skup i mučenik. Rođen oko 1100. 
u Romagni. Najprije je bio mo- 
nah u Fonte Avellana, a zatim 
godine 1156. postaje biskup u 
Cagliju. Godine 1175. imenovan 
je biskupom u Splitu. Tu je 1177/ 
/78. održao biskupsku sinodu radi 
sređivanja crkvenih prilika. U istu 
svrhu putuje u Ravennu, Zadar 
i Carigrad. Došao je u sukob s 
Poljičanima zbog biskupskih ima- 
nja u Poljicima, i kad je jednom 
osobno išao u Poljica da sredi to 
pitanje, u Dubravama ga je do- 
čekalo pleme Kačića i kameno- 
vanjem  usmrtilo, 4. kolovoza 
1180. Pokopan je uz mučeničke 
počasti u crkvi sv. Benedikta iz- 
van Splita, koja potom dobiva 
njegov naslov. U XVII. stoljeću 
tijelo mu je odatle preneseno u 
grad, u crkvu sv. Marije de Tau- 
relis, a 1676. opet vraćeno u ra- 
nije počivalište, a odatle je u 


ARON 


XIX. stoljeću preneseno u župnu 
crkvu u Kaštel Lukšiću. Odmah 
nakon smrti bio je u Splitu čaš- 
ćen kao mučenik, a 1690. Alek- 
sandar VIII. odobrava njegov 
oficij i imenuje ga supatronom 
splitske biskupije. Blagdan mu je 
4. 1 11. kolovoza. U životopisu 
se spominju brojna čudesa, kao 
ono da je na mjestu gdje je bio 
kamenovan potekla ljekovita vo- 
da; da je teškom bolešću bio uda- 
ren svećenik Miha koji se rado- 
vao njegovoj smrti, i niz drugih. 
Atribut mu je kamenje, a prika- 
zuje se u biskupskoj odori kako 
kleči dok ga Poljičani kamenuju. 
AB 


Aron (hebr. *abžrčn, značenje ne- 
poznato; možda povezano s 'šrčn 
»kovčeg«). Stariji brat i pomoć- 
nik —> Mojsijev, prvi starozavjet- 
ni > veliki svećenik. 


Ikonografija: Odjeven je 
u ritualnu odjeću starozavjetnog 
velikog svećenika _ kako je po- 
drobno opisuje i propisuje Biblija 
(Izl, gl. 28 i 29,4—9; Lev, gl. 8), 
a u rukama drži svoje atribute — 
procvjetali => Aronov štap i > 
kadionicu. 

Aron je prefiguracija —> Krista 
kao velikog svećenika Novog za- 
vjeta i prefiguracija —> pape kao 
vrhovnog svećenika Crkve (»sum- 
mus pontifex«, »pontifex maxi- 
mus«). 

Aron nastupa u prikazima: —> 
Gorući grm (kao promatrač do- 
gađaja); —> Pasha (gdje Aron 
krvlju Žrtvenog janjeta upisuje 
slovo 'T, grčko tau, na nadvrat- 
nike židovskih kuća i na čela 
Izraelaca); —> kažnjavanje Kore 
i osobito u prizoru procvjetalog 
—> Aronova Štapa. BF 

Aronov štap 

1. (Izl 7,8—13). Štap koji se kao 
čudesno znamenje Božjeg posla- 
nja pretvara u zmiju pred farao- 
nom, kada —> Mojsije i —> Aron 
traže da faraon pusti Izraelce. 
Kada zatim faraonovi vračevi ta- 
kođer pretvore svoje štapove u 
zmije, Aronov ih Štap-zmija pro- 
guta. 


Ikonografija poznaje ovo biblij- 
sko kazivanje kao prizor. Motiv 
Aronova štapa-zmije odrazio se 
od XIII. stoljeća također i na 
oblikovanju > biskupskih štapova 
i > opatskih štapova, gdje kovrča 
završava zmijskom glavom, koja 
katkad proždire drugu zmiju. Na 
štapovima istočnih episkopa pri- 
kazane su dvije zmije u simetrič- 
nom savijanju glava. 


2. Procvjetali Aronov štap. (Br 
17,16—26). Od dvanaest štapova, 
koji predstavljaju dvanaest izrael- 
skih plemena, štapova što ih —> 
Mojsije polaže u —> Šator sastan- 
ka, procvjeta, propupa i donese 
bademov plod samo Aronov štap, 
tj. štap plemena Levijeva. Tim 
čudesnim znakom —> Aron biva 
odabran za —> velikog svećenika, 
a štap mu je od tada pohranjen 
u —> Kovčegu Saveza (Zavjeta). 
Aronovi potomci postaju od tada 
starozavjetni —> svećenici, a ostali 
muški pripadnici iz Levijeva ple- 
mena postaju njihovi kultni po- 
moćnici, takozvani —> leviti. 

Čudesno procvjetali Aronov štap 
u ikonografiji jest osobito nagla- 
šena prefiguracija —> Bogorodice 
kao Djevice i majke, tj. prefigu- 
racija njenog —> djevičanskog ma- 
terinstva. (»Aronov štap, 'virga 
Aaronis', donio je rod a da nije 
bio posađen. —> Djevica Marija, 
*virgo Maria', rodila je sina bez 

tjelesne veze. U bademovoj ljusci 
skriva se slatki plod, tj. Marija 
je rodila Sina kao naš spasonosni 
lijek.«) Kao Bogorodičin simbol, 
procvjetali štap (na koga se kat- 
kad spušta —> golubica, simbol 
—> Duha Svetoga, po kome je Bo- 
gorodica začela) asocijativno pre- 
lazi i u simbol svetoga —> Josipa, 
njenog zaručnika (—> zaruke Bo- 
gorodičine). BF 


Ars moriendi (lat. = »umijeće, 
vještina umiranja«). Srednji vijek 
je izrazito umjetnička kultura. 
Umjetnost i uopće umijeće, vješ- 
tina jest ono što je u Životu naj- 
važnije i što se najviše cijeni. 
Potkraj XIII. stoljeća javlja se 
niz priručnika o umijeću sveta 
Življenja (De arte bene beateque 
vivendi), ali isto tako i o umijeću 
umiranja, De arte moriendi, hrvat- 
ski Meštrija od dobra umrtja (ti- 
skana u Senju 1507.). Ti priruč- 
nici osobito cvjetaju u XIV. i XV. 
stoljeću, a cilj im je da čovjeku 
olakšaju tjeskobu smrti. 'Tu je li- 
terarno i likovno opisana drama- 
tika umiranja i smrtne borbe, bor- 
ba anđela i đavola za čovjekovu 
dušu, kako izbjeći đavolske zam- 
ke i kako tu strašnu smrt, koja 
je u to vrijeme kuga i ratova tako 
prisutna, okrutna i stravična, uči- 
niti što ljepšom i čovjeka dostoj- 


nijom. (>> Smrt) AB 
Artes liberales (lat. = »slobodne 
vještine, umijeća«). Sedam  slo- 


bodnih umijeća srednjovjekovnog 
školstva, podijeljenih u dvije sku- 
pine ili stupnja: niži ili trivium: 
gramatika, dijalektika i retorika; 
viši stupanj ili quadrivium: arit- 
metika, geometrija, astronomija, 
glazba. U likovnim prikazima 
svaka od njih ima vlastiti atribut: 

gramatika: liječnički skalpe! (jer 
liječi od jezičnih mana); dijalek- 
tika: zmiju i udicu (sofističko lu- 
kavstvo i snaga argumenta); re- 
torika: djevojka odjevena u rat- 
nu opremu kako korača uz zvuke 
trube; aritmetika: iz čela joj izla- 
zi zraka koja se dijeli u mnogo 
manjih zraka; geometrija: kom- 
pas i globus; astronomija: dale- 
kozor ili koju drugu spravu za 
promatranje zvijezda; glazba: ra- 
znovrsne glazbene instrumente. 
AB 


Asel > AnzcImo 


Asistencija (lat. assistentia »prat- 
nja, pripomoć«).  Povlastica => 
prelata, a u nekim slučajevima i 
svećenika, da im za vrijeme litur- 
gijskih čina pomažu svećenik i 
đakon. Biskup u vlastitoj bisku- 
pPiji ima pravo na asistenciju triju 
kanonika, jednog svećenika i dva- 
ju đakona. Asistencija ostalih pre- 
lata točno je propisima određena. 
AB 


Asmodej. Zloduh koji davi Sa- 
rine zaručnike (—> Tobija). 


Aspergil (prema lat. 
»škropiti«): —> škropilo 


aspergere 


Aspis (lat. ( grč. aspis »ljutica«). 
Zmijoliki demon pod Kristovim 
nogama, simbol zla i grijeha koje 
Krist uništava; taj se prikaz za- 
sniva na 13. stihu 90. psalma: 
»Super aspidem et basiliscum am- 
bulabis, conculcabis leonem et 
draconem« — »Nogama ćeš ga- 
ziti po ljutici i poskoku, zgazit 
ćeš lava i zmaja«. AB 


Astronomija —> artes liberales 


ATALIJA 


Atalija (hebr. “žtalja/bii] »Jahve 
je pokazao svoju uzvišenost«). (2 
Ljet 22,10—12). Kći grešnice, po- 
Žudne kraljice —> Jezabel, Atalija 
daje poklati svu kraljevsku djecu 
da bi se održala na prijestolju. 
Spasio se samo Joas, budući kralj. 
Prefiguracija —> pokolja nevine 
djece. 

Kada su kasnije dječaka Joasa 
okrunili i pomazali u hramu za 
kralja, Ataliju su smakli mačem. 

BF 


Atanazije Veliki (grč. Atbanđsios), 
biskup, crkveni naučitelj. Rođen 
oko 295. u Aleksandriji; nao- 
brazba i odgO9j bili su mu grčki, 
ali je govorio i pisao i koptski. 
Neko vrijeme proveo je u pusti- 
nji uz sv. Antuna, kojemu je kas- 
nije napisao i životopis. Glavni 
protivnik Arija i njegova krivo- 
vjerja, napose kad je postao alek- 
sandrijskim patrijarhom g. 328. 
Jako napadan od arijevaca, mo- 
rao se braniti od kleveta na sa- 
boru u 'Tiru 335., gdje su ga is- 
točni biskupi osudili nevina, a 
onda orišli na posvetu Konstan- 
tinove bazilike Božjeg groba u 
Jeruzalem. Glavni njegovi protiv- 
nici bili su biskupi Ilirika Valens 
mursanski (Osijek) i Urzacije sin- 
gidunumski (Beograd). Osuđivan 
na različitim saborima, skupa s 
Nicejskim vjerovanjem, i pet pu- 
ta proganjan sa svoje biskupske 
stolice; najveći dio života proveo 
je u progonstvu. Umro je 2. svib- 
nja 373. u Aleksandriji. 
Poštivan u grčkoj i koptskoj li- 
turgiji, ušao je u Rimski kalen- 
dar god. 1550. Blagdan 2. svib- 
nja; na Istoku 18. siječnja i 2. 
svibnja. Prikazuju ga kao grčkog 
biskupa ćelave glave i duge bra- 
de, s knjigom u ruci. MD 

Atribut (lat. attributum »ono što 
je dodijeljeno, doznačeno, ozna- 
ka« ( attribuere »odrediri, dozna- 
čiti«). U ikonografiji: znak ili 
oznaka uzeti iz žive i nežive pri- 
rode koje sveci nose u ruci ili 
imaju u svojoj neposrednoj blizi- 
ni, a po tim oznakama prepo- 
znaje se njihovo ime, status, za- 
nimanje, zgode iz njihova Života 
i način smrti. Drugim riječima, u 
ikonografiji atribut je element 
identifikacije pojedinih svetaca u 
likovnim prikazima, njihova le- 
gitimacija. (Popis pojedinih atri- 
buta s obzirom na njihove no- 
sioce vidi na kraju knjige.) 
AB 


Atrij (lat. atrium »trijem«; usp. 
ater »crn [od dima]«). Trijem 
zatvorenog dvorišta u ranokršćan- 
skim —> bazilikama, usred kojeg 
se nalazi zdenac —> kantbaros. U 
njemu se isprva zadržavaju kate- 
kumeni za vrijeme euharistijske 
liturgije, kojoj prije krštenja ne 
smiju prisustvovati; nešto kasnije 
njima će se pridružiti i javni gre- 
šnici koji čine pokoru. U kasni- 
jim vremenima u atriju borave i 
noće hodočasnici. AB 


Auditorium (lat. == »slušaonica«): 
— krštenje 


Augustin (lat. Augustinus; slov. 
Auguštin), sveti, biskup, crkveni 
naučitelj. Jedan od četiriju latin- 
skih crkvenih otaca (V. stoljeće). 
Rođen je u Numidiji, a odgojen 
u Kartagi. Nakon toga pođe u 
Rim na pravne nauke i dođe na 
glas zbog svoga znanja. Njegova 
majka Monika bila je kršćanka; 
ona je nastojala sklonuti ga da 
prihvati nauku Crkve. No Augu- 

stin, kako je već bio prigrlio ma- 
nihejsko učenje, ne posluša maj- 
ku, premda sve većma osjećaše 
težinu ćudoredne borbe u samo- 
me sebi. Njegov je razlog za od- 
bijanje kršćanstva bilo uvjerenje 
da je kršćanstvo previše jedno- 
stavno, prihvatljivo samo za pri- 
proste duše. Tek pošto je kao 
učitelj govorništva stigao u Mi- 
lano, privuklo ga je kršćanstvo. 
Utjecaj sv. Ambrozija, milanskog 
biskupa, bio je presudan da i 
Augustin prihvati kršćansku vje- 
ru. Učinio je javnu ispovijed i 
dao se krstiti. Tom se zgodom 
prvi put začuo pjev čuvenog him- 
na »Tebe Boga hvalimo« (Te 
Deum). 

Kasnije Augustin postade bisku- 
pom u Hiponu, u Africi, i tu 
ostade do kraja života. Tu je i 
umro od groznice u dobi od se- 
damdeset i šest godina, upravo 
dok su grad opsjedali Vandali. 
Imao je silan utjecaj na razvoj 
kršćanstva, kako svojim spisima, 
tako i svojim duhovnim primje- 
rom. U svom čuvenom književ- 
nom djelu Ispovijesti ispričao je 
povijest svoga duhovnog života. 
Obično se sv. Augustin slika u 
biskupskoj odori s knjigom i pe- 
rom, što podsjeća na njegovo 
književno stvaranje. Osobita mu 
je oznaka plameno srce, ponekad 
probodeno strelicom, znak žarke 
pobožnosti i ljubavi prema Bogu. 
Jedna se zgoda iz njegova života 
veoma često prikazuje. Priča se 
da je sv. Augustin, šetajući mor- 
skom obalom, naišao na nekog 
dječačića koji je očito nastojao 
pretočiti more u malu jamicu što 
ju je bio iskopao u pijesku. Sve- 
tac je dječaka upozorio da, bez 
sumnje, pokušava nešto nemogu- 
će. Nato dječak odgovori: »Isto 

je tako tebi nemoguće razjasniti 
otajstva o kojima razmišljaš.« 
MG 


Augustin Kažotić (u lat. i dru- 
gim spisima: Augustinus Gazotti), 
blaženi, biskup. Trogiranin, ro- 
đen oko g. 1260. Mlad stupio u 
dominikanski red, studira u Pa- 
rizu. Zagrebački biskup od 1303. 
do 1318., kad odlazi kao delegat 
ugarsko-hrvatskog  episkopata u 
Avignon. (Bio je i na saboru u 
Vienni 1311—1312.) Na zahtjev 
ugar.-hrv. kralja Karla Roberta, 
Anžuinca, ne vraća se natrag u 
Zagreb, nego ga papa Ivan XXII. 
zadržava kod sebe, te 1322. pre- 
mješta u Luceru, grad napuljskog 
kraljevstva. Ondje je i umro 3. 
kolovoza 1323. Tamo mu poči- 
vaju moći u stolnoj crkvi, u sre- 
brnom kovčegu. Kult mu je za- 
počeo u Luceri odmah nakon 
smrti, a potvrdio ga je papa Kle- 
ment XI. god. 1702. za domini- 
kanski red i gradove Luceru, Tro- 
gir i Zagreb. (U zagrebačkom 
tiskanom propriju g. 1764. spo- 
men mu se slavio 4. kolovoza, a 
kasnije 3. kolovoza.) Obično se 
prikazuje u biskupskom ornatu s 
knjigom u ruci ili u krilu i pas- 
tirskim štapom u desnici. 
MD 


Aureola (lat. = »mala zlatna 
kruna, svetokrug«). Aureola, nim- 
bus ili svetokrug izrazi su za po- 
jas svjetla oko glave najčešće u 
obliku kruga, trokuta ili četvero- 
kuta. Aureola se stavlja oko gla- 
ve božanskih ili svetih osoba isti- 
čući njihovo veliko dostojanstvo. 
Aureola poprima različite oblike 
zavisno od osoba koje se slikaju. 
Na slikama Boga Oca, Krista i 
Duha Svetoga, Trojstvo se često 

sd: 

Vrste aureole. (Ravenski i solunski mozaici) 


predočava trima zrakama svjetla 
koje tvore neke vrste zrakastu 
aureolu. Križ unutar (iznad) kru- 
ga ili križolika aureola podsjeća 
na spasenje po križu i stoga se 
upotrebljava isključivo za predo- 
čivanje Krista. Trokutasta aureola 
upotrebljava se katkad na slikama 
Boga Oca, a smjera na Trojstvo. 
Božanske osobe ponekad imaju i 
kružnu aureolu s malim križićem 
na vrhu. Aureola blažene Djevice 
Marije uvijek je kružna, ali če- 
sto bogato ukrašena. Aureola 0s- 


talih svetaca kružna je oblika, ali 
bez velikih ukrasa. Četverokutna 
aureola upotrebljava se da bi se 
Žive osobe, kao što su npr. da- 
rovatelji, razlikovale od svetač- 
kih likova. Četverokut se smatrao 
općenito nesavršenijim oblikom od 
kruga, pa je služio za oznaku 
zemaljskoga, za razliku od kruga 
koji označuje nebo i vječno po- 
stojanje. = Mnogokutna aureola 
(najčešće šesterokutna) služi u pri- 
kazivanju personifikacija kreposti 
ili alegorijskih likova. MG 


B 


Babilonska kula (Post 11,1—9). 
Dovršenje gradnje visoke kule 
(simbola ljudske oholosti), kojom 
ljudi žele doseći nebo, osujećuje 
Bog, brkajući im do tada jedin- 
stven jezik na mnoge međusobno 
nerazumljive govore. 

Babilonska pometnja jezika ima 
svoj antitetički par u propovijedi 
apostola nakon —> silaska Duha 


Svetoga, kada su im govor razu- 
mjeli slušaoci različitih jezika. 
Glavni motiv u ikonografiji jest 
uvijek sama arhitektura kule, 
obično egzotičnih oblika, i genre- 
-scene radova na gradnji. 

BF 


Badem (Prunus communis), Ba- 
dem je znak božanskog odobra- 


DAGREM 


vanja ili naklonosti. To se zna- 
čenje temelji na Knjizi Brojeva 
(17,16—23) u kojoj se govori ka- 
ko je Aron izabran ža svećenika 
Jahvina čudesnim pupanjem svo- 
ga štapa: »Gle, štap Arona iz 
doma Levijeva propupao! Potje- 
rala mladica, procvjetao cvijet i 
sazreli bademi.« Na temelju tog 
istog odlomka badem je postao 
simbolom blažene Djevice Marije. 
(>> Aureola; —> Jeremija.) 


Bagrem  (Robinia  pseudacacia). 
Bagrem je znak besmrtnosti duše. 


Bakho —> Sergije i Bakho 


Baklja. Baklja (zublja) jedan je 
od znakova Judine izdaje i muke 
Kristove. To se značenje temelji 
na izvještaju koji opisuje Judinu 
izdaju (Iv 18,3): »Tada Juda uze 
četu i stražare koje su mu dali 
glavari svećenički i farizeji te sti- 
že onamo sa svjetiljkama, zublja- 
ma 1 oružjem.« 


U prizorima rođenja Krist kao 
»svjetlo svijeta« ponekad je obi- 
lježen bakljom. 

Baklja je, uz to, i oznaka nekih 
svetaca. Primjerice, sv. Doroteja 
prikazuje se s bakljom jer je ona 
bila spaljena na lomači. Pas s go- 
rućom zubljom u ustima znak je 


sv. Dominika. MG 


Bičevi. Bičevi (korbač) jedan su 
od znakova Kristove muke. Po- 
negdje se prikazuju zajedno sa 
stupom uz koji je Krist bio pri- 
vezan. Općenito, bičevi u ruci ne- 
kog sveca ili do njegovih nogu 
govore o pokori koju je on sebi 
zadavao. Kad su bičevi u ruka- 
ma sv. Ambrozija, podsjećaju ka- 

ko je on iskorijenio arijevstvo u 
Italiji. MG 


Balaam (hebr. bil'am). (Br 22,5— 
—35; Br, gl. 23 i gl. 24). Moap- 
ski kralj Balak, bojeći se premoći 
Izraelaca koji napreduju prema 
obećanoj zemlji, zove vrača Ba- 
laama (Bileama) i nudi mu bo- 
gatu nagradu da ih prokune. -> 
Anđeo s isukanim mačem stane 
na put, a magarica, ugledavši 
anđela prije negoli se anđeo uka- 
zao Balaamu, legne pod Balaa- 
mom na zemlju i progovori mu 
ljudskim glasom, spočitavajući mu 
što je bije. Balaam, nakon kra- 
ljevih žrtvi, ne prokune, već tri 
puta blagoslovi Izraelce i u tre- 
ćem blagoslovu prorcekne njihovu 
pobjedu: »...od Jakova zvije- 
zda izlazi, od Izraela žezlo se 
diže...« Objava anđela Balaamu 
prefiguracija je Krista koji se po- 
kazuje —> nevjernome Tomi. U 
proročanstvu »zvijezde koja izlazi 
od Jakova« krije se nagovještaj 
—> rođenja Kristova. Pri tome 
će, opet, zvijezda biti putokazom 
trojici maga da se dođu Kristu 
pokloniti (>> poklonstvo triju kra- 
ljeva). Zbog nagovještaja Jakov- 
ljeve zvijezde srednjovjekovna 
drama 1 srednjovjekovna ikono- 
grafija pridružile su Balaama —> 
prorocima koji su navijestili Kri- 
sta. BF 


Baldahin (tal. baldacckino, od 
Baldacco, tal. oblika za Bagdad: 
izvorno »svilena, zlatom protka- 
na tkanina iz Bagdada«; hrv. 
nebnica). 

1. Raskošna tkanina razapeta iz- 
nad oltara, biskupskog trona i 
sličnih časnih mjesta; ili se pak 
razapeta na četiri motke, s ukras- 
nim prevjesom, nosi iznad sveće- 


BALTAZAR 


nika koji nosi ostenzorij (pokaz- 
nicu) u —> procesiji. Namjena bal- 
dahinu bila je prvotno praktična, 
tj. zaštita od prašine i kiše, a 
kasnije postaje samo počasna. 

2. Kvadratična ili poligonalna ka- 
mena streha iznad groba muče- 
nika ili iznad oltara, podržavana 
s onoliko stupova koliko ima 
uglova (—> ciborij). 

3. Kamena, skulptorski obrađena 
streha iznad kipova u gotičkoj ar- 
hitekturi, na portalima, pregra- 
dama i stupovima. AB 


Baltazarova gozba —> Danijel 
Baptisterij —> krstionica 


Barbara, sveta. Rođena je u He- 
liopolisu u Egiptu, ili u Niko- 
mediji u Maloj Aziji (III. sto- 
ljeće). Odgojena kod svoga oca, 
bogatog poganina, koji ju je jako 
volio i plašio se da je netko ne 
bi oženio 1 odveo od njega. Pre- 
ma legendi, on je dao podići za 
nju bogato opremljenu kulu, gdje 
su je budno čuvali da joj se tko 
ne približi. Dočuvši za kršćan- 
stvo, poče se Barbara zanimati 
za tu nauku, te uredi da k njoj 
dođe kršćanski učitelj, prerušen 
kao liječnik, Obrati se na kršćan- 
stvo i dade se krstiti. Dok je nje- 
zin otac bio odsutan, opazi ona 
jednog dana da njezina kula ima 
samo dva prozora, pa naredi rad- 
nicima da otvore i treći. Kad se 
otac vratio, ispovjedi ona pred 
njim svoju vjeru. Izjavi mu kako 
duša prima svoje svjetlo kroz tri 
prozora: Oca, Sina i Duha Sve- 
toga. Razjaren zbog njezina obra- 
ćenja na kršćanstvo, otac je izru- 
či vlastima, koje narede da se 
djevojka udari na muke. Napo- 
kon, na njegov zahtjev, odobre 
vlasti ocu da joj sam odrubi gla- 

vu. Vraćajući se kući poslije tog 
stravičnog djela, okrutni otac pa- 
de pogođen udarcem munje usred 
strahovite grmljavine. — Zbog te 
kazne koja je zadesila njenog oca, 
sv. Barbara postade zaštitnicom 
topništva, zatim općenito vojni- 
ka, ljevača topova i vatrogasaca. 
Ona se zaziva u pogibelji od ne- 
sretnog slučaja ili od nagle smrti. 
Njezina neizostavna oznaka jest 
kula (toranj), obično s tri pro- 
zora. Katkad nosi kalež i hostiju, 
i jedina je svetica koja ima takve 
oznake. Ta oznaka smjera na nje- 
zinu posljednju želju: u trenutku 
svoje smrti ona je molila da mi- 
lost popudbine ne bude uskraćena 
nikome tko bude štovao njezino 
mučeništvo. Paunovo pero, koje 
je također njezina oznaka, odnosi 
se na Heliopolis, njezin zavičaj. 
Govorilo se da je to grad u ko- 
jem se pomlađuje bajoslovna pti- 
ca feniks. Kako na Zapadu nisu 
poznavali feniksa, uzet je kao zna- 
men toga grada paun. MG 


Barnaba, sveti, »apostol« (znače- 
nje tog imena Dj 4,36 tumače kao 
»sin utjehe«; zapravo je vjero- 
jatnije bar nebih »sin proroš- 
tva«; grč/lat. Barnabas). Josip, 
koga su apostoli mazvali Bar- 
naba, vrlo je naobražen helenist 
s Cipra. On prihvaća kršćanstvo 
odmah po Kristovoj smrti i stalan 
je član prve kršćanske zajednice. 
U nju prihvaća i Pavla pošto se 
ovaj obratio, dok su drugi apo- 
stoli sumnjali u Savlove (Pavlove) 
dobre namjere. Stalan je suradnik 
sv. Pavla, pa je dobio naziv apo- 
stol, premda to nije u pravom 
smislu riječi. Jedan je od glavnih 
nosilaca univerzalizma kršćanstva, 
te je prvi počeo probijati granice 
judaizma zajedno sa sv. Pavlom. 


BARTOL 


Kasnije se s Pavlom razišao i na- 
stavio samostalno propovijedati 
evanđelje u helenističkim krugo- 
vima, a navodno je propovijedao 
i u Milanu i Bergamu. Pripisuje 
mu se Poslanica Hebrejima. Ne 
zna se točno godina njegove smrti, 
a navodno je bio kamenovan pot- 
kraj I. stoljeća. Tijelo mu je kas- 
nije pronađeno na Salamini go- 
dine 488., s autografom Mate- 
jeva evanđelja na prsima, od koje- 
ga se prema legendi nikada nije 
odvajao. Blagdan mu je 11. lip- 
nja. Bio je impozantna stasa, zbog 
čega su ga u Listri, nakon ču- 
desa, proglasili Jupitrom i htjeli 
mu žrtvovati. Slikaju ga kako 
propovijeda u Listri i kako mu 
se klanjaju kao Jupitru, ili kako 
pomoću knjige Evanđelja ozdrav- 
lja bolesnike. Atributi su mu ka- 
men, koplje, bradva i Matejevo 
evanđelje. AB 


Bartol, apostol, sveti (puni oblik 
Bartolomej; lat. Bartbolomaeus, 
grč. Bartbolomaios; usp. aram. 
bar = »sin Tolmajev« ili 'Talma- 
jev; slov. Jernej). Jedan od Kri- 
stovih učenika, o kome znademo 
vrlo malo. Predaja kaže da je pu- 
tovao na istok sve do Indije. Dok 
je propovijedao u Armeniji, na 
svom povratku, uhvatiše ga po- 
gani, živoga oderaše i potom ra- 
zapeše na križ. Stoga je njegova 
neizostavna oznaka velik nož po- 
sebna oblika, oruđe njegova mu- 
čeništva. Ponekad se prikazuje s 
ljudskom kožom prebačenom pre- 
ko ruke, što podsjeća na deranje 
kože koje je podnio. MG 


Bartolomej —> Bartol 
Basilica discoperta (srednj. lat. = 


»otkrivena  bazilika«). Bazilika 
kojoj središnji, povišeni dio ne- 

ma krova. Vrlo raširen oblik na 
Bliskom istoku (Sirija i Palestina), 
a nalazimo ga i u Dalmaciji (So- 
lin). AB 


Basilica gemina (lat. = »dvo- 
struka bazilika, bazilike blizanki- 
nje«). Pojava u ranokršćanskom 
graditeljstvu da se dvije —> ba- 
zilike nalaze neposredno i uspo- 
redo jedna do druge. O njihovu 
podrijetlu i namjeni ima nekoliko 
teorija (martyrium, memoria itd.) 
Na temelju njihove učestalosti na 
istočnoj obali Jadrana, u sjever- 
noj Italiji i u kontinentalnom di- 
jelu Evrope, dakle u krajevima 
s relativno oštrom zimom, a tako 
i na temelju činjenica da takve 
bazilike nemaju atrija, možemo 
pretpostaviti da je jedna od tih 
bazilika služila za redovite litur- 
gijske čine, a druga, koja je obič- 
no manje razvijena, za potrebe 
—> katekumenata; bila je istodob- 
no i > auditorium i —> kateku- 
meneion i —> atrij. AB 


Bat-Šeba —> Betsabeja 


Bazila, djevica i mučenica (lat. 
Basilia, srp. Vasilija). Sirmijska 
djevica i mučenica iz ranog krš- 
ćanskog doba, vjerojatno mučena 
29. kolovoza 304. Spominju je i 
Sirski i Jeronimov martirologij. 
Pojedinosti iz života ostale su 
nam nepoznate. Spomenuta i u 
Kačićevu Razgovoru ugodnom, 
Arbor Sanctorum ac  Beatorum 
Syrmiensium iz 1777. fra Bone 
Mihaljevića i J. F. Bindera (u vu- 
kovarskom franjevačkom  samo- 
stanu) prikazuje ju kao djevojku 
s ljiljanom u naručju. Osim nje, 
na jednom drugom medaljonu u 
istom stablu, prikazano je na sli- 
čan način i sedam svetih srijem- 
skih djevica i mučenica. 


BAZILIKA 


Spomen sv. Bazile 29. kolovoza, 
a sedam svetih srijemskih djevica 
9. travnja. MD 


Bazilije, sveti: > istarski sveci 


Bazilije Veliki, sveti, crkveni nau- 
čitelj (lat. Basilius). Jedan od če- 
tiriju velikih naučitelja istočne 
Crkve, zvan Veliki ili Kapado- 
cijski. Rođen je u Cezareji Kapa- 
docijskoj oko 330. godine. Velik 
prijatelj Grgura iz Nysse, tako- 
đer crkvenog naučitelja. Osnivač 
je i organizator redovništva na 
Istoku i reformator istočne litur- 
gije. Mnogo je pisao protiv svih 
onodobnih hereza i protiv cara 
Valensa, koji je štitio arijance. 
Postaje biskup u rodnom gradu 
Cezareji, gdje i umire 379. go- 
dine. — Prikazuje se u nadbi- 
skupskoj odori s palijem i knji- 
gom u ruci. Atributi su mu knji- 
ga, golubica, vuk, plitica i crkva 
u ruci. (Na Zapadu mu je kult 


slabo raširen.) AB 
Bazilika (grč.  basilikč = [stoa 
oikia], lat. basilica »kraljevska 


[dvorana], sudnica, tržnica«). 


1. U antici javna zgrada pravo- 
kutnog oblika s trijemom na jed- 
nom, a polukružnom —> apsidom 
na drugom kraju. 


2. Iz te se građevine dodavanjem 
elemenata rimske kuće i još nekih 
drugih građevina, da bi postala 
pogodna za obavljanje mnogovrs- 
nih liturgijskih čina, u IV. sto- 
ljeću razvila kršćanska bazilika. 
Razlikujemo dva tipa kršćanske 
bazilike: zapadnu (ili latinsku) i 
istočnu, ali je bazilika u pravom 
smislu samo zapadna. 


Glavni elementi zapadne bazilike 
jesu: longitudinalna trobrodna ili 

peterobrodna dvorana, kojoj je 
srednji brod viši od bočnih da bi 
kroz otvore na njegovu zidu iz- 
nad krovova bočnih brodova do- 
lazilo svjetlo, zatim transept s 
polukružnom apsidom na istoč- 
nom dijelu i atrij na zapadnom. 
(Detaljan popis dijelova bazilike 
i njenog namještaja vidi na pri- 
loženoj idealnoj skici.) 

Istočna bazilika centralna je gra- 
đevina s tlocrtom u obliku —> 
grčkog križa (jednakih krakova) 
nad čijim se križištem nalazi ku- 
pola; na istočnoj joj je strani re- 
lativno mala, iznutra polukružna, 
a izvana poligonalna apsida, a na 
zapadnoj strani narteks i atrij 
(kasnije je ta —> orijentacija iz- 
mijenjena). 

3. U kršćanskoj arhitekturi iz kas- 
nijih vremena bazilikom se nazi- 
vaju crkve koje imaju povišen dio 
iznad srednjeg broda. 


4. U pravnom smislu bazilikom 
se počasno nazivaju crkve koje su 
posebno važne bilo zbog svoje 
drevnosti, bilo zbog veličine ili 
koje druge izuzetnosti, a njih su 
dvije vrste: basilicae majores i 
basilicae minores (veće i manje 
bazilike). Basilicae_ majores, koje 
su ujedno i sjedišta patrijarha, 
jesu četiri: Sv. Ivan Lateranski, 
»mater et caput omnium ecclesia- 
rum« (majka i glava svih crka- 
va), sjedište zapadnog patrijarha, 
pape; Sv. Petar u Vatikanu, koji 
se po jednoj fictio litzurgica sma- 
tra sjedištem carigradskog patri- 
jarha; Sv. Pavao izvan zidina, 
koji se smatra sjedištem aleksan- 
drijskog patrijarha, 1 S. Maria 
Maggiore, koja se smatra sjediš- 
tem antiohijskog patrijarha. Ovi- 
ma se katkada pribraja i bazilika 
sv. Lovre, kao sjedište jeruzalem- 

1. Ugaone kule. — 2. Propileje. — 3. Egzonarteks. — 4. Atrij. — 


5, Trijemovi atrija. 


— 6. Kantaros. 


— 7. Narteks. — 8. Srednji 


brod. — 9. Bočni brodovi. — 10. Bema. — 11. Amboni. — 12. Ogra- 
da (septum). — 13. Ciborij. — 14. Oltar. — 15. Katedra. — 16. Sub- 
selia. — 17. Apsida. — 18. Transept. — 19. Prothesis 20. Diakoni- 
kon (pastoforia). — 21. Baptisterij. —— 22. Piscina. — 23. Kateku- 
meneion. — 24. Prostorija u kojoj se katekumeni svlače prije kršte- 
nja. — 25. Prostorija u kojoj novokrštenici oblače bijele baljine. — 
26. Prozori za osvjetljenje srednjeg broda (bazilikalno osvjetljenje) 


skog patrijarha. U basilicae mi- 
nores ubraja se osam rimskih 
crkava: Sv. Križ jeruzalemski, 
Sv. Sebastijan, S. Maria in Tra- 
stevere, Sv. Lovro in Damaso, S. 
Maria in Cosmedin, Sv. Apostoli, 
Sv. Petar in vinculis, S. Maria 
in Montesanto. 

Ponekad se naslov bazilike do- 
djeljuje i važnim crkvama izvan 
Rima, a kao znak te časti dobi- 
vaju povlasticu nošenja u proce- 


siji zvončića, sinikija (poluzatvo- 
renog kišobrana, zvanog katkad 
papilio, zbog sličnosti s leptirom) 
i > cappae magnae. 


Bazilisk (lat. basiliscus [prema 
grč. basileks »kralje] »kraljevski 
gmaz« — nazvan tako po bijeloj 
mrlji na glavi nalik na krunu). 
Bazilisk je mitološka životinja, 
napola pijetao, napola zmija. Pre- 
ma legendi, to je opasna životi- 


BEATIFIKACIJA 


nja koja ubija samim svojim po- 
gledom. U najstarijoj simbolici 
bazilisk se općenito shvaća kao 
slika đavla ili Antikrista. Takvo 
se tumačenje zasniva na odlomku 
Psalma 91,13: »Nogom ćeš gaziti 
lava i ljuticu (doslovno »bazili- 
ska«), zgazit ćeš lavića i zmiju.« 
Nabrojene četiri Životinje sv. 
Augustin opisuje kao četiri đavol- 
ska obličja koja je zgazio Krist 
slavodobitnik. Premda je riječ o 
poznatom i prihvaćenom simbolu 
koji se mnogo primjenjivao u 
srednjem vijeku, bazilisk se ri- 
jetko javlja na slikama talijanske 
renesanse. (—> Sotona) MG 


Beatifikacija (lat. = »proglašenje 
blaženim«). Svečani čin kojim pa- 
pa proglašava i odobrava javno 
štovanje (ali manje svečano i ne 
univerzalno kao u svetaca) za 
osobe koje su »umrle na glasu 
svetosti« (—> blaženik). AB 


Beelzebub —> Sotona 
Beelzebul —> Beelzebub 
Belijal —> Sotona 


Bema (grč. bčma »korak; za ko- 
račaj podignuto mjesto, govorni- 
ca«). U ranokršćanskim bazilika- 
ma podignuto i ograđeno mjesto 
u kome je smješten oltar, a na 
stranicama prema bočnim brodo- 
vima nalaze mu se —> amboni. 
Kasnije se produžuje prema glav- 
nom brodu i u sebe prima —> 
scbolu cantorum. U kasnom sred- 
njem i novom vijeku iz nje će se 
razviti sverište. AB 


Benedictionale (lat. ( benedictio 
»blagoslov«). Knjiga u kojoj su 
sadržani tekstovi blagoslova što 

ih obavlja biskup. U kasnom sred- 
njem vijeku u njima su bili sa- 
držani i tekstovi zaklinjanja. 

AB 


Benedikt, sveti (lat. Benedictus 
»blagoslovljen«). Osnivač  bene- 
diktinskog reda (VI. stoljeće). Ro- 
đen je u Nursiji blizu Spoleta, u 
kraju koji se danas zove Umbri- 
ja. Još kao mladić pođe u pusti- 
njake te svetošću svoga života pri- 
vuče mnoge učenike. Da svojim 
sljedbenicima dade pravilo zajed- 
ničkog života, razdijeli ih u dva- 
naest samostana s nadstojnikom 
(opatom) na čelu svakog samo- 
stana. U Monte Cassinu napiše 
temeljno pravilo (Regulu) koje 
postade vodič za pretežni dio za- 
padnog monaštva. Njegova sestra 
Skolastika postade = glavaricom 
prve zajednice benediktinskih re- 
dovnica. 


Sv. Benedikt se obično prikazuje 
s bujnom bradom, često bijelom, 
odjeven u benediktinski habit 
crne, izvorne boje benediktinskog 
reda, ili bijele boje reformiranog 
benediktinskog ogranka. Kao opat 
ima štap i opatsku mitru. Neko- 
liko mu se oznaka pridaje, od 
kojih je svaka povezana s nekom 
čuvenom zgodom iz njegova ži- 
vota. Golubica predstavlja dušu 
njegove sestre Skolastike, koju je 
on vidio u tom obličju kako leti 
u nebo. Kristalna čaša sa zmi- 
jom, ili razbita čaša iz koje se 
prolijeva vino, podsjeća ma otro- 
vano vino kojim su ga pokušali 
usmrtiti. Gavran podsjeća na pti- 
cu koju je on kranio dok je kao 
pustinjak živio u pećini. Kažiprst 
stavljen na usta odnosi se na pra- 
vilo o Šutnji koje je on dao svo- 
me redu. Razbijena posuda pri- 
daje mu se na temelju legende o 

čudu što ga je učinio spajajući 
komadiće razbitog lonca koji je 
"nehotice razbila njegova njegova- 
teljica. Sjajne ljestve odnose se 
na one ljestve po kojima se, kažu, 
uspeo na nebo. Prikazuje se kat- 
kad i kao mladić što se gol valja 
u trnju da kazni svoje tijelo za 
grijeh požude. Često se javlja i 
kos, znak đavolskog napastova- 
nja. Isto se tako često slika u 
društvu dvojice mladića, Maura i 
Placida, koji su mu bili bliski 
prijatelji i važni sveci Što ih časti 
benediktinski red. 

Poznata legenda priča kako je 
Placid pošao jednom iz samosta- 
na u kojem su živjeli da donese 
kabao vode s obližnjeg jezera. 
Pri tome se okliznuo i pao u 
vodu, te se počeo utapati. Opa- 
zivši opasnost, Benedikt zovne 
Maura da priskoči u pomoć bratu 
monahu. Mauro potrči prema Pla- 
cidu, zgrabi ga za kosu i izvuče 
na sigurno. "Tek pošto se vratio 
na obalu jezera, primijeti Mauro 
da je zapravo hodao po vodi. 

MG 


Benediktinci (lat. Ordo sancti 
Benedicti, krat. OSB, »red svetog 
Benedikta«). Najstariji samostan- 
ski red (> redovnici) u zapadnoj 
Crkvi, koji je osnovao sv. Bene- 
dikr 528. godine u Monte Cassi- 
nu, odakle se ubrzo raširio po 
svoj Evropi. Uz tri uobičajena re- 
dovnička zavjeta imaju i četvrti, 
stabilitas loci, »stalnost mjesta«, 
tj. da će sav Život živjeti u jed- 
nom samostanu. Geslo im je: 
»Ora et labora«, »Moli i radi«, 
čime je Benedikt htio od lutaju- 
ćih pustinjaka stvoriti aktivne 
članove društva. Njihovi se sa- 
mostani zovu opatije, na čelu ko- 
jih stoji opat, a svaka je opatija 

samostalna. U naše su krajeve 
došli vrlo rano, a njihov najsta- 
riji samostan u Hrvatskoj bile su 
Rižinice iznad Solina, koji je os- 
novao knez Trpimir 852. godine. 
Sve do XIV. stoljeća imaju vrlo 
važnu kulturnu, društvenu i po- 
litičku ulogu u Hrvatskoj. Od 
XV. stoljeća počinju propadati, a 
zadržalo se samo nekoliko njiho- 
vih samostana u Dubrovačkoj Re- 
publici, no i oni propadaju s pro- 
pašću Republike. Odijelo im je 
crne boje, a sastoji se od —> ha- 
bita, —> škapulara, kukuljice i 
plašta. AB 


Bernard, sveti (lat. Bernardus ( 
germ. Bernhard). Opat u Clair- 
vauxu u Francuskoj. Živio od 
1091. do 1153. Potomak je jedne 
od majodličnijih obitelji u Bur- 
gundiji. Završio je nauke u Pa- 
rizu i u dobi od dvadeset i tri 
godine stupio u roditeljski samo- 
stan cistercitskog reda u Citeauxu. 
Njegov dar za vodstvo bio je 
tolik da je već dvije godine na- 
kon ulaska u samostan bio s dva- 
naest učenika poslan da osnuje 
novi samostan. Odabrao je mjesto 
Clairvaux, po kome je i postao 
poznat kao Bernard iz Clair- 
vauxa. Tu je Bernard postao ve- 
likim duhovnim vođom cijele 
Evrope. Čak su i engleski i fran- 
cuski kralj poslušali njegove sa- 
vjete i nagovore. Imao je odlu- 
čan utjecaj na Ljudevita VI. fran- 
cuskog da pokrene drugu križar- 
sku vojnu. 


Bernard se obično slika u bijelom 
habitu cistercitskog reda s knji- 
gom ili perom u ruci, što ozna- 
čuje njegov položaj poglavara re- 
da i njegov naslov »naučitelj 
Crkve«. Ponekad se prikazuje s 
demonom u lancima, što pred- 

stavlja njegovu pobjedu nad kri- 
vovjerjem. Prikazuje se i s tri 
mitre do nogu, zbog njegova ne- 
prihvaćanja triju biskupskih na- 
slova, a tako i s košnicom kao 
znakom njegove rječitosti (naziv 
mu je Doctor mellifluns, »nauči- 
telj slatki«, »blagi«, »tečan kao 
med«). Kapljice Bogorodičina mli- 
jeka kaplju mu u usta. Križ i zna- 
kovi muke Kristove odnose se na 
njegov mistični spis Meditationes. 


MG 


Bernardin Sijenski, sveti (lat. Ber- 
nardinus Senensis). Rođen je u 
plemićkoj obitelji u Sieni (XV. 
stoljeće). Kao mladić sagradio je 
sebi kapelicu izvan grada i tu se 
posvetio životu stroge askeze. Ka- 
snije je studirao pravo u Sieni, 
koju g. 1400. zahvati strahovita 
pošast kuge. Mjesecima je Bernar- 
din pomagao oboljelu stanovniš- 
tvu. Tada odluči razdati sav svoj 
imetak i stupiti u franjevački red. 
Pošto je zaređen za svećenika, pu- 
tovao je po Italiji. Velik je bio 
njegov utjecaj na vjerski i gra- 
đanski Život. Ponuđene su mu tri 
biskupske stolice, ali ih je on sve 
redom odbio i nastavio djelovati 
kao misionar. Jednom ga je papa 
Martin V. optužio za krivovjerje, 
i to zbog pločice sa slovima IHS, 
grčkim  pismenima što označuju 
ime »Isus«, koju je on upotreb- 
ljavao pri propovijedanju. Na su- 
đenju u Rimu bio je pobjedono- 
sno oslobođen, i tako došao na 
glas kao osnivač »pobožnosti sve- 
tom imenu Isusovu« koja se sa- 
stoji u javnom izlaganju na što- 
vanje svetoga imena. 

Bernardin se redovito slika u fra- 
njevačkom habitu i nosi pločicu 
ili sunce s upisanim IHS, ili sa 
srcem. Na nekim slikama javljaju 

se tri mitre, znak odbijene bi- 
skupske časti. MG 


Bestijarij (franc. bestiaire ( nlat. 
bestiarium, »zbirka o životinja- 
ma«). Bestijarij se odnosi na ra- 
zličite vrste Physiologus-a, knjige 
koja je nastala u kasnoj antici, a 
u srednjem je vijeku bila poslije 
Biblije najraširenija knjiga, jer joj 
je tada pridodan alegorijski i mo- 
ralizatorski karakter. U njoj su 
obrađene životinje i kamenje na 
alegorijski način, i to u odnosu 
prema ljudima, Kristu i đavlu. 
Bez poznavanja tih knjiga nemo- 
guće je shvatiti srednjovjekovne 
prikaze raznih životinja i fantas- 
tičnih bića u skulpturi i slikar- 
stvu. U prenesenom smislu besti- 
jarijem se nazivaju i prikazi tih 
Životinja na kapitelima i frizovi- 
ma predromaničke i romaničke 
arhitekture. AB 


Betsabeja u kupanju —> David 


Bezgrešno začeće. Nauk o izuze- 
ću Bogorodice od istočnoga gri- 
jeha, i to od časa kada je bila 
začeta (lat. immaculata conceptio 
»neokaljano [bezgrešno] začeće«). 
To izuzeće smatra se povlasticom 
i zahtjevom časti buduće majke 
Kristove. Kult Marijina bezgreš- 
nog začeća raste u doba gotike, 
pa 1477. dobiva i punu papinsku 
potvrdu. Zapovijedanim blagda- 
nom postaje god. 1644. u Špa- 
njolskoj, a god. 1708. i u općoj 
Crkvi. Godine 1854. postaje i 
dogmom. 

Ikonografija istočne Crkve (isprva 
i zapadne) izražava bezgrešno za- 
čeće poljupcem Bogorodičinih ro- 
ditelja, Ane i Zaharije, u susretu 
na Zlatnim vratima (ciklus o —> 
Joakimu i Ani). Katkada je po- 

jam bezgrešnog začeća izražen 
golim likom Marije u blistavoj 
mandorli, što je poput medaljona 
naslikana na trbuhu sv. Ane. Pot- 
kraj XV. stoljeća, a na temelju 
opisa žene iz Apokalipse (»Žena 
obučena u sunce, mjesec pod no- 
gama njezinim, a na glavi joj vi- 
jenac od dvanaest zvijezda«: Otk 
12,1), oblikuje se ikonografski tip 
koji će od tada postati mjerodav- 
nim. To je Bogorodica oborena 
pogleda, okrunjena vijencem zvi- 
jezda, stojeći na polumjesecu, ko- 
ja se isprva spušta s neba (kao 
Božja odabranica), a kasnije, od 
vremena baroka, lebdi. Na ovu 
ikonografiju djelovala je i —> Pje- 
sma nad pjesmama stihom: Tota 
pulcbra... (»Sva si lijepa, prija- 
teljice moja, i na tebi nema lja- 
ge«: Pj 4,7). Isprva i često je 
Bogorodičin lik okružen nizom 
simbola njenog bezgrešnog začeća, 
a to su: sunce, mjesec, zvijezda, 
ograđeni vrt, zdenac u vrtu, za- 
pečaćeno vrelo, izvor žive vode, 
cedar libanonski, maslina, ljiljan 
u trnju, grm ruže, zrcalo bez 
ljage, toranj Davidov, Božji grad, 
vrata nebeska. Sve su to meta- 
fore koje se nalaze u Pjesmi nad 
pjesmama i u drugim biblijskim 
tekstovima, a kojima je pobož- 
nost zapadne Crkve dala defini- 
tivnu redakciju godine 1576. u 
Litanijama lauretanskim (> Lo- 
reto). U baroku se ovi simboli 
napuštaju, a Bogorodicu okružuju 
anđeli. Sada ona uz polumjesec 
ima često pod nogama i zemalj- 
sku kuglu i edensku zmiju koju 
gazi. Zmija u čeljustima drži ja- 
buku. Motiv polumjeseca pod no- 
gama Bezgrešne postao je nakon 
bitke kod Lepanta (god. 1571.) 
simbolom pobjede nad Turcima, 
pobjede kršćanstva nad islamom. 

BIBLIA PAUPERUM 
U zrelom baroku  ikonografiji 
Bezgrešne, nastaloj na temelju 


apokaliptičkog opisa, pridodaje 
se i element koji se inspirira na 
Genezi (Post 1,5), te se Bogorodici 
u ruke stavlja Dijete, pa sada ona 
i Dijete zajedno, ili samo Dijete, 
kopljem probadaju zmaja koji je 
pod njenim nogama. 

Nakon ukazanja u Lurdu god. 
1858. (Lourdes, Francuska) iko- 
nografija Bezgrešnog Začeća (»Ja 
sam Bezgrešno Začeće«) svodi se 
redovito na lik Gospe Lurdske 
kako ju je opisala Bernardette 
Soubirous. To je stojeći lik Dje- 
vice na blistavu oblaku, ruku 
sklopljenih na prsima, u bijeloj 
haljini s modrim pojasom i s 
krunicom za pojasom. 

BF 


Biblia pauperum (lat. = »Biblija 
siromašnih«). Biblia pauperum je- 
su, prvotno, crtežima ilustrirani 
rukopisi = teoloških = komentara 
X1I1.—XIV. stoljeća, a zatim, u 
XV. stoljeću, drvorezima ilustri- 
rana i  ŠšŠtampana takozvana 
»Blockbuch«-izdanja. Imenom »Bi- 
blija siromaha« nazvana su ta dje- 
la stoga što su bila u prvom redu 
namijenjena siromašnom seoskom 
i ladanjskom kleru i redovnicima 
kao propovjednički priručnik, kao 
homiletski podsjetnik i udžbenik, 
koji je slikama i jezgrovitim tek- 
stovima nadomještao opsežnu bi- 
blioteku traktata koji su tumačili 
kako se Stari i Novi zavjet po- 
dudaraju, kako je Stari zavjet za- 
pravo »predigra«, predslika i na- 
govještaj onoga što će se defini- 
tivno i jasno ostvariti u Novom 
zavjetu. U vezi s ovim vidi član- 
ke o pojmovima: —> konkordan- 
cija, —> prefiguracija,  —> tip. 
Usporedbe i idejne asocijacije sta- 

List Blockbuch-izdanja Bibliae pauperum s Poklonstvom kraljeva 


rozavjetnih događaja s novoza- 
vjetnim događajima već se nalaze 
u Kristovim didaktičkim govori- 
ma, u Evanđeljima, u propovije- 
dima apostola i u poslanicama sv. 
Pavla. One se tokom dugih krš- 
ćanskih stoljeća razvijaju i obo- 


gaćuju. Njih razvijaju komentari 
velikih ranosrednjovjekovnih cr- 
kvenih naučitelja, a zatim nau- 
čavanja i domišljanja skolastičkih 
mislilaca i mistika visokog sred- 
njeg vijeka. U kasnosrednjovje- 
kovnoj redakciji Bibliae paupe- 

Kompozicija slika i tekstova lista Blockbucb-izdanja Bibliae pauperum. 
1. Antitypus (novozavjetni prizor), 2. Typus (starozavjetni prizor), 
3. Auctoritates (proroci), 4. Lectiones (tekstovi), 5. Tituli, 6. Citati. 


rum one su dobile svoju najsaže- 
tiju i definitivno razrađenu li- 
kovnu i tekstualnu kodifikaciju. 
Umnožena štampom u velikom 
broju primjeraka, Biblia paupe- 


rum, raširivši se po svoj Evropi, 
postala je dostupna širokom kru- 
gu čitatelja i gledalaca, te je u 
velikoj mjeri bila mjerodavna i 
za kasnosrednjovjekovnu  ikono- 

grafiju; često je služila umjetni- 
cima i kao izravni predložak sli- 
ka. 

Grafika u Štampanim izdanjima 
Bibliae pauperum stoji pod utje- 
cajem kasnogotičkog realističkog 
flamanskog slikarstva braće van 
Eyck i Rogera van der Weyden. 
Prva štampana izdanja — prema 
posljednjim rezultatima istraživa- 
nja (Musper) — datiraju oko go- 
dine 1440., a izlaze iz intelekrual- 
nih, u prvom redu redovničkih 
ambijenata Holandije i Flandrije, 
zatim i Njemačke, te se nastav» 
ljaju do kraja XV. stoljeća. 

Do sada je utvrđeno barem deset 
izdanja takozvane 40-listovne B. 
pauperum, od kojih sva ponav- 
ljaju isti prototip, te jedno izda- 
nje 50-listovne B. pauperum. 
Svaki drvorezom odštampani list 
B. pauperum zaokružena je idej- 
na i likovno komponirana cjeli- 
na. Ta je cjelina sastavljena od 
nekoliko slika, koje su uvrštene u 
zajednički arhitektonski okvir. 
Nosilac glavne teme jest slika u 
sredini, a ona ilustrira jedan no- 
vozavjetni dogođaj, npr. Poklon- 
stvo Triju kraljeva. Lijevo i de- 
sno od te središnje slike jest po 
jedan starozavjetni prizor, koji je 
prefiguracija onog središnjega pri- 
zora. Na primjer, starozavjetna 
prefiguracija  Poklonstvu triju 
kraljeva jest prizor Poklonstvo 
Abnerovih poslanika Davidu (sli- 

kraljice od Sabe kralju Salamonu 
(slika desno). Iznad ove tri slike 
i ispod njih nalaze se po dva lika 
(poprsja) proroka ili drugih sta- 
rozavjetnih ličnosti s citatima ili 
oznakama citata njihovih riječi, 
koje aludiraju na sadržaj središ- 
njeg prizora. Tako je na spome- 
nutom listu s Poklonstvom triju 
kraljeva prikazan gore lijevo lik 
Davida s citatom Psalma 71,10: 
»Kraljevi 'Taršiša i otoka nosit će 
dare...« (Reges Tharsis et in- 
sulae munera offerent). Gore de- 
sno je lik proroka Izaije i citat 
iz njegova proroštva (Iz 60,14): 
»Tebi će se sagnuti, dolaziti si- 
novi tvojih tlačitelja, pred noge ti 
padati koji te prezirahu« (Et ado- 
rabunt vestigia pedum tuorum). 
Dolje lijevo je prorok Izaija s ci- 
tatom (Iz 2,2—3): »K njoj će se 
stjecati svi narodi, nagrnut će 
mnoga plemena...« (Et fluent 
ad eum omnes gentes et ibunt po- 
puli multi). Dolje desno je Moj- 
sije (smatran za autora IV. knjige 
Pentateuha, tj. Brojeva) s cita- 
tom (Br 24,17): »Od Jakova zvi- 
jezda izlazi, od Izraela žezlo se 
diže« (Orietur stella ex Jacob, et 
surget virga ex Israel). Pod sli- 
kama i u praznim poljima oko 
slika nalaze se komentari na la- 
tinskom jeziku u leoninskim sti- 
hovima. 

Ovdje donosimo u pregledu iko- 
nografski sadržaj svih listova 40- 


ka lijevo) i prizor Poklonstvo = -listovne Bibliae pauperum: 
1. 
Izaija 7,14 David, Ps 71,6 
Napastovanje Eve Gedeonovo runo 
(Post 3,15) NAVJEŠTENJE (Suci 6,36—38) 


Ezekijel 44,2 


Jeremija 31,32 

Danijel 2,45 


Gorući grm 
(Post gl. 3) 


Habakuk 3,2 


David, Ps 71,10 


Poslanici Abnerovi 
(2 Sam 2,12 11.) 


Izaija 2,10 


David, Ps 10,5 
Obredno očišćenje 
Židovke poslije 
poroda (Lev, gl. 12) 


Zaharija 2,10 


Izaija 19,1 


Rebeka šalje Jakova 


ko Labanu 
(Post 27,42—45) 


Jeremija 12,7 


Ozej 10,2 


Zlatno tele. Mojsije 
razbija ploče Zakona 
(Izl 32,19) 


Zaharija 13,2 


David, Ps 78,11—12 


Doeg na Saulov nalog 
ubija svećenike 
(1 Sam 22,17—18) 


Jeremija 31,35 

POKLONSTVO 
TRIJU KRALJEVA 


PRIKAZANJE 
U HRAMU 


BIJEG U EGIPAT 


PAD EGIPATSKIH 
IDOLA 


PoxoLJ NEVINE 
DJECE 

Izaija 9,6 


Procvjetali Aronov 
kap (Br 17,16—26) 


Miheja 5,2 


Izaija 60,14 


Kraljica od Sabe 
(1 Kr 10,1—3) 


Mojsije (Br 24,17) 


Malahija 3,1 


Samuela dovode 
svećeniku Heliju 
(1 Sam 1,24 sl.) 


Sofonija 3,15 


David, Pa 54,8 


David bježi pred 
Saulom 
(1 Sam 19,11—12) 


Ozej 5,6 


Nahum 1,14 


Pad filistejskog 
idola Dagona 
(1 Sam 5,2—7) 


Sofonija 2,11 


j Salamon (Izr 28,15) 


Atalija daje poklati 
kraljevu djecu 
(2 Kr 11,1—2) 


Ozej 8,4 

David, Ps 105,4 


Davidov povratak 
s Hebron 
(2 Sam 2,1—2) 


Ozej 11,1 


Izaija 12,3 


Prijelaz preko 
Crvenoga mora 
(Izl 14,22—28) 


Ezekijel 36,25 


David, Ps 34,16 


Ezav prodaje Jakovu 
prvorodstvo za zdjelu 
leće (Post 25,29—34) 


Bradati starac 
(2 Sam 7,9) 


Mojsije (Pnz 32,29) 


Prorok Ilija oživljuje 
sina udovice iz 
Sarepte 

(1 Kr 17,17—23) 


Job 14,14 


David, Ps 443 


Abrahamovo 


gostoprimstvo 
(Post 18,2) 


Malahija 4,2 


Ezekije! 18,22 


David ispovijeda 
Nataau svoje grijehe 
(2 Sam 12,13—16) 


Zaharija 1,3 

Ozej ili Izaija? 


Jakov bježi od Labana 
(Post 32,22—23) 


Zaharija 1,16 


LA 
David, Ps 67,27 


ki 
KRŠTENJE KRISTOVO Fena rest 


(Br 13,23) 
Zaharija 13,1 
10. 
Izaija 29,16 
NAPASTOVANJE Prvi grijeh (Post 3,6) 
KRISTA 
Job 16,10 
11. 
David, Ps 29,4 
Prorok Elizej 
oživljuje sina 
i Sunamitkinje 
AZAROVO (2 Kr 4,32—36) 
Bradati starac 
(1 Sam 2,6) 
12. 
Izaija 60,1 
Tri mladića u 
PREOBRAŽENJE užarenoj peći 
(Dn 3,21—25) 
Habakuk 3,4 
13. 


David, Ps 50,19 


Mojsije moli za 
ozdravljenje 
ogubavljele Mirjam 
(Br 12,10—16) 


MARIJA MAGDALENA 
Prnz Kmisru NOGE 


David, Ps 15,8 

David, Ps 149,2 


Davida, pobjednika 


nad Golijatom, slave 
izraelske žene 
(1 Sam 18,6) 


Zaharija 9,9 


Ozej 9,15 


Kralj Darije dopušta 
ponovnu gradnju 
jeruzalemskog hrama 


(Ezr 6,7) 
Amos 5,10 


Patrijarha Jonip 
(Post 49,6) 


Jakova, patrijarhu, 
obmanjuju 
okrvavljenom 
Josipovom haljinom 
(Post 37,32) 


Salamon (Izr 21,30) 


David, Ps 108,8 


Braća prodaju Josipa 
(Post 37,28) 


Agej 1,6 


David, Ps 77,25 


Melhisedekova žrtva 
(Post 14,18—20) 


Izaija 55,2 

ULAZAK U 
JERUZALEM 


IsUs TJERA 
TRGOVCE IZ 
HRAMA 


JUDA SB NUDI 
KAIFI DA ĆE IZDATI 
KRISTA 


JUDA PRIMA 30 
SREBRNIKA 


POSLJEDNJA VEČERA 

Salamon (Pj 3,11) 


Proroka Elizeja 

s počašću dočekuju 
na Jerihonskim 
vratima (2 Kr 2,15) 


Zaharija 9,9 


David, Pa 68,10 


Juda Makabejac čisti 
jeruzalemski hram 
(2 Mak 10,1—3) 


Zaharija 14,21 


David, Ps 30,14 


Apsalon buni narod | 
protiv kralja Davida 
(2 Sam 15,2—6) | 


Jeremija 11.19 


Salaman (Izr 16,30) 


Josipa prodaju | 
Putifaru (Post 39,1) | 


Zaharija 11,12 


Salamon (Izr 9,5) 


Mana u pustinji 
(Izl 16,14—15) 


Salamon (Mudr 16,20) 

Miheja 2,10 


Miheja nagoviješta 
smrt kralja Ahaba 
(1 Kr 22,15—18) 


Jona 4,8 


Jeremija (Tuž 2,16) 


Lude djevice (Mt 25,3) 


Jeremija 14,3 


David, Ps 40,10 


Joab ubija Abnera 
(2 Sam 3,27) 


Izaija 3,11 


Izaija 5,20 


Kraljica Jezabel 
prijeti proroku 
Iliji smrću 

(1 Kr 19,1—3) 


Job 36,17 


David, Pu 21,8 


Ham izruguje golog 
Nou (Post 9,20—23) 


Jeremija (Tuž 3,14) 

KRIST OSTAVLJA 
UČENIKE POVLAČEĆI 
SE NA MOLITVU NA 
MASLINSKOJ GORI 


PAD NA TLO 
VOJNIKA KOJI 
DOLAZE UHITITI 
KRISTA NA 
MASLINSKOJ GORI 


21. 


PoLJUBAC JUDIN 


PILAT PERE RUKE 


TRNOVA KRUNA 
IZRUGIVANJE 
KRISTA 

Baruh 4,25 


Izraelski kralj 
naređuje da ubiju 
proroka Elizeja 
(2 Kr 6,31—33) 


Tobija 12,20 


Izaija 53,2—3 


Pad Lucifera i 
pobunjenih anđela 
(Otk 12,7—13 i 
Iz 14,9—13) 


Baruh 6,26 


Salamon (Izr 17,20) 


Trifon zaključuje 
prijevarni ugovor 
a Jonatanom 

(1 Mak 12,39—49) 


Jeremija 9,8 


Salamon (Izr 18,5) 


Babilonci traže smrt 
proroka Danijela 
(Dan 14,27—28) 


Amos 5,7 


Salamon (Izr 19,29) 


Djeca izruguju proroka 
Elizeja: medvjedi 
proždiru djecu 

(2 Kr 2,23—24) 


Izaija 1,4 

24. 
Izaija 53,7 


Izak nosi drva za 


žrtvu (Post 22,6) KRIST NOSI KRIŽ 


David (psalam) 


25. 
David, Pa 21,17 
Abrahamova žrtva 
(Post 22,10—12) RASPEĆE 
Job 40,20 
26. 
David, Pe 68,27 
| : KRISTU NA KRIŽU 
Stvaranje Eve 
(Post 2,21—22) KOPLJEM PROBIJAJU 
i BOK 
Jeremija (Tuž 1,12) 
22. 


David, Pa 77,65 


Josipa «puštaju u bunar 
(Post 37,23—24) 


Izaija 11,10 
28. 
David, Pe 106,16 


David ubija Golijata 


(1 Sam 17,50—51) SILAZAK U LIMB 


Zaharija 9,11 


David, Ps 77,65 


Samson odnosi građska 
vrata u Gazi 
(Suci 16,2—3) 


USKRSNUĆE 


Ozej 6,3 


POLAGANJE U GROB 

Jeremija 11,19 


Ilija kod udovice iz 
Sarepte 
(1 Kr 17,10—12) 


Jeremija 11,19 


Izaija 53,7 


Mjedena zmija 
(Br 21,8—9) 


Hababuk 3,4 


Zaharija 13,6 
Mojsije izbija vodu 
iz pećine 


(Izl 17,5—6) 


Amos 8,9 


Salamon (Pj 5,2) 


Jonu bacaju u more 
(Jon 1,15 i 2,1) 


Patrijarha Jakov 
(Post 49,9) 


Ozej 13,14 


Samson ralčetvoruje 
lava (Suci 14,5—6) 


Patrijarha Jakov 
(Post 49,9) 


Patrijarha Jakov 
(Post 49,9) 


Riba izbacuje Jonu na 
obalu (Jon 2,11) 


Sofonija 3,8 


BIBLIJA PAUPELUM 


Izaija 55,6 


Ruben traži Josipa u 
bunaru (Post 37,29) 


Miheja 7,7 


David, Pa 9,11 


Danijel u lavljoj jami 
(Dan 14,39—40) 


Izaija 61,10 


David, Pa 15,11 


Josip se otkriva braći 
(Post 45,3) 


Izaija 51,1 


Izaije 57,18 


Geđeonn se ukazuje 
anđeo (Suci 6,11—12) 


David, Pe 85,4 


David, Pu 46,6 


Henohov uzlazak na 
nebo (Post 5,24) 


Mojsije (Pnz 32,11) 


David, Ps 103,30 


Mojsije prima ploče 
Zakona na Sinaju 
(Izl 31,18) 


Ezekije! 36,27 

SVETE ŽENE NA 
PRAZNOM KRISTOVU 
GROBU 


31. 


»NOLI ME 
TANGERE«: 
KRIST SE UKAZUJE 
MARIJI MAGDALENI 


32 


KRIST SB UKAZUJE 
JEDANAESTORICI 


33. 


NEVJERNI TOMA 


34. 


UzaAšAŠĆE 


35. 


SILAZAK DUHA 
SVETOGA 

David, Ps 104,3 


Zaručnica iz Pjesme 


nad pjesmama u 
potrazi za Zaručaikom 
(Pj 3,2—3) 


Patrijarha Jakov 
(Post 49,18) 


Bradati starac (1 Sam 2,1) 


Zaručnica iz Pjesme 
nad pjesmama nalazi 
Zaručnika (Pj 3,4) 


Ozej 2,14 


Salamon (Muđdr 1,2) 


Povratak izgubljenoga 
sina (Lk 15,20—21) 


Ezekije! 34,11 


Jeremija 31,18 


Jakovljeva borba 
s anđelom 
(Post 32,25—30) 


Sofonija 3,7 


Izaija 63,1 


Uzlazak na nebo 
proroka Ilije 
(2 Kr 2,11— 13) 


Miheja 2,13 


i Salamon (Muđr 1,7) 


Žrtva proroka Ilije 
(1 Kr 18,38) 


Joel 2,29 


BIBLIA PAUPERUM 155 BIČEVANJE 
36. 
David, Ps 44,13 Salamon (Pj 8,5) 
Salamon počašćuja Estera posreduje za I 
Betsabeju KRUNJENJE Izraelce kod kralja 
(1 Kr 2,19) BOGORODICE Ahasvera (Est 2,17) 
Izaija 35,2 Salamon (Mud: 4,1) 
37. 
Prop 3,17 1 Sam 2,10 


Salamonov sud 


POSLJEDNJI SUD 


David daje odsjeći 
glavu glasonoši 


(1 Kr 3,27) o smrti kralja Saula 
(2 Sam 1,15) 
Izaija 2,4 Ezekijel 7,3 
38. 
Salamon (Muđr 18,11) David, Pe 74,9 
Zator Datana i Propast Sodome i 
Abirama (Pnz 11,6) PAKAO Gomora (Post 19,24) 
Jeremija 25,10 Job 16,11 
39. 


David, Pa 64,11 


Tobija 11,11 


| Gozba Jobove djeca 


KRIST S DUŠAMA 
BLAŽENIH 


Jakovljeve ljestva 


(Job 1,4) (u ikonografiji (Post 28 12) 
Abrahamova krila) 
Jozua 1,3 Izaija 66,10 
40. 
David, P« 18,6 Izaija 61,10 
Ga Kem Anđeo i Ivan 
Bruna zo KRUNJENJE Evanđelista 
(Pi 47) BLAŽENE DUŠE (Otk 21,9) 
Erekijel 24,17 Ozej 2,19 


Bezumnik —> Psalmi 


Bičevanje: —> bičevanje Krista; 
—> Gervazije i Protazije; —> fla- 
gelanti 


Bičevanje Krista (Mt 27,26; Mk 
15,15; Lk 23,16; Iv 19,1). Neo- 


BF 
bično kratki izvještaji  Četiriju 
Evanđelja o prizoru bičevanja Kri- 
sta, koje se dogodilo u toku po- 
licijsko-sudskog postupka pred 
rimskim namjesnikom  Poncijem 
Pilatom, nisu mogli dati literarnu 
podlogu za ikonografiju ovoga 
važnoga motiva, koji je nakon 


BIČEVANJE 


vate EVE 
NEE I : 
Nj 2 : 

OS 


Ni 


Bičevanje Krista. Majstor Dutu- 
itske Maslinske gore, 15. st. 


svojih prvih pojava, u x. stoljeću, 
kasnije tako snažno odjeknuo u 
kršćanskim predodžbama. Ikono- 
grafiju bičevanja Krista obliko- 
vali su kultovi relikvija i medi- 
tacije srednjovjekovnih mistika. 

Na najstarijim Bičevanjima iz X. 
stoljeća Krist je odjeven te stoji 
uz visok stup. Od XII. stoljeća 
on je gol, a bokove mu pokriva 
perizoma. Isprva (sve do XII. sto- 
ljeća u Italiji i do XIII. stoljeća 
u ostalim zemljama Zapada) Krist 
je uza stup vezan bočno, to jest 
stojeći u profilu, a u XII. sto- 
ljeću (najprije sporadično u Ita- 
liji) te u XIII. stoljeću (redovito 
posvuda na Zapadu) mijenja se 
položaj Krista, pa je on sada ve- 
zan tako da stoji frontalno, bilo 
ispred stupa, bilo iza stupa. Sam 
stup je sve do XII. stoljeća uglav- 
nom visok i debeo. Od XII. sto- 
ljeća ikonografija se orijentira na 
dva prototipa stupova koji su se 
častili kao relikvije u Jeruzalemu 

i u Rimu, i koji u to vrijeme po- 
staju predmetom hodočasničkih 
predodžbi i uspomena. U početku 
se na Zapadu (od XII. do XVI. 
stoljeća) reproducira vitki i vi- 
soki jeruzalemski stup, a od XVII. 
stoljeća (od protureformacije) ni- 
ski i masivni rimski stup. 
Krista biju krvnici: redovito dva, 
katkad i tri. Jedan ima bič (kan- 
džiju), drugi snop šiba. Krvnici 
su uvijek prikazani brutalnih, ruž- 
nih, karikiranih lica. Od XIV. 
stoljeća javlja se pučki humoris- 
tički motiv da jednome od njih 
padaju hlačnice niz nogu. Sje- 
verna gotika ide u tim prizorima 
u verističko-burleskni prizor, ta- 
lijanska renesansa i barok u stu- 
dij pokreta, skraćenja, anatomiju. 
Pod utjecajem viđenja sv. Brigite 
Švedske, od XIII. stoljeća umno- 
Žžava se broj krvavih rana na 
Kristovu tijelu. 
U bizantskoj ikonografiji tema bi- 
čevanja isprva je vrlo rijetka. 
Krist stoji frontalno, raširenih 
ruku, te nema stupa uz koji bi 
bio vezan, nego ga drže dva 
krvnika. Motiv Krista, vezanog 
uza stup, preuzima bizantska iko- 
nografija tek u XIV.—XV. sto- 
ljeću od zapadne ikonografije. Od 
XI. stoljeća u bizantskoj, a od 
XIV. stoljeća u zapadnoj ikono- 
grafiji često prisustvuju bičevanju 
i druga lica, kao Pilat, katkad 
Bogorodica, sv. Ivan, sv. Petar. 
Starozavjetne prefiguracije za bi- 
čevanje Kristovo jesu prizori: La- 
meka zlostavljaju njegove dvije 
žene (>> Lamek) i Joba tuče vi- 
lama njegova žena (>> Job). 

BF 


Bijeg Izraelaca i progon Egipća- 
na: —> prijelaz preko Crvenog 
mora 

Bijeg sv. Elizabete. U strahu od 
Herodova —> pokolja nevine dje- 
ce, prema jednom apokrifu, sv. 
Elizabeta bježi s malim sv. > 
Ivanom Krstiteljem. Bježi u goru, 
a gora se rascjepljuje da joj dade 
zaklon u pećini. Slijede je Hero- 
dovi progonitelji, strijelci. Herod 
od bijesa daje ubiti Ivanova oca, 
—> Zahariju, u hramu. 

Prizor je paralela —> pokolju ne- 
vine djece i > bijegu u Egipat. 


Bijeg u Egipat. Ikonografija crpi 
osnovni motiv iz Matejeva evan- 
đelja (Mt 2,13—15), a mnogo sli- 
kovitih pojedinosti crpi i iz apo- 
krifa i legendi. 

— Josipu se u snu ukazuje anđeo 
preporučujući mu da s malim Kri- 
stom i Bogorodicom bježi u Egi- 
pat, kako bi izbjegao Herodov 
— pokolj nevine djece. Oni bježe 
i iz Egipta se vraćaju tek poslije 
Herodove smrti. Ikonografija po- 
znaje ove prizore: 


Josipov sAn. Anđeo se ukazuje 
Josipu. 


Bijec u EqiPaT. Bogorodica s Dje- 
tetom u naručju sjedi bočno (s 
objema nogama na jednoj strani) 
na bijeloj magarici koju za ko- 
nopac vodi Josip (katkada an- 
đeo). Josip u hodu okreće glavu 
da pogleda Bogorodicu i Dijete. 
U prikazima iz kasnog srednjeg 
vijeka Josipu o Štapu na ramenu 
vise bačvica s vinom i haljine, 
katkad i nanizani »baškoti«, a 
ponekad 1 bisage s alatom. Na 
nekim prikazima iza magarice 
stupa Jakov mlađi, — Kristov 
»brat« (= rođak) i budući Kri- 
stov apostol, gdjekad i primalja 
Salome, a katkad i tri Josipova 
sina (motivi iz apokrifa). 

ČuDo sA žiroM. Herodovi vojnici 
proganjaju Svetu obitelj na bi- 
jegu. Bogorodica moli težaka na 
Žitnoj njivi da kaže progonite- 
ljima kako je ovuda prošla u vri- 
jeme kada je on žito sijao. Kada 
su progonitelji stigli, žito je ču- 
desno naraslo i dozrelo za žetvu. 
Oni, vidjevši i čuvši, odustaju od 
proganjanja. Motiv je preuzet iz 
jedne srednjovjekovne legende, a 
u ikonografiji se javlja od XIII. 
do XVI. stoljeća. 


LEGENDA O RAZBOJNICIMA. Na pu- 
tu kroz šumu dva razbojnika na- 
padaju Svetu obitelj koja bježi u 
Egipat. Jedan od razbojnika se 
gane, a to je —> Dobri razbojnik, 
— Dizma, koji će biti razapet uz 
Krista (—> raspeće). On ih zaštiti 
i prati na putu. Razbojnici su 
oboružani mačem, halebardom ili 
pikom. Motiv je preuzet iz apo- 
krifnog Arapskog evanđelja o 
djetinjstvu Kristovu, gl. 23. 


PRIPITOMLJENI ZMAJEVI I ZVIJERI. 
Dijete Krist pripitomljuje zma- 
jeve, koji izlaze iz pećine te mu 
se klanjaju, i divlje zvijeri (la- 
vove, leoparde, vukove), koji mu 
se klanjaju i prate povorku na 
putu. Motiv je preuzet iz apo- 
krifnog Pseudomatejeva evanđe- 
lja, gl. 18. i gl. 19. 


POČINAK NA BIJEGU U EGIPAT. 
Izmorena sunčanom žegom, Bogo- 
rodica sjaši s magarice i sjede u 
sjenu palme, kojoj je vrh bio 
krcat plodova. Kada ih se ona 
zaželje, dijete Isus naredi palmi 
da se savije i da ponudi plodove 
Bogorodici. Zatim naredi da iz 
palmina korijena izbije izvor vo- 
de. Naredi da dođe i jedan an- 
đeo, da odsiječe jednu palminu 
granu, te je odnese u raj i tamo 

zasadi na radost svih blaženika. 
Ovaj je motiv nastao na temelju 
apokrifnog Pseudomatejeva evan- 
đelja, gl. 20—21. U ikonografiji 
se javlja iznimno prije XVI. sto- 
ljeća, a tada, s kasnom talijan- 
skom i kontinentalnom renesan- 
som i dalje u baroku, postaje 
omiljela tema idilične sijeste_ u 
pejzažu, obogaćene s mnogo poe- 
tičnih i narativnih detalja. U ba- 
roku prizor se obogaćuje anđe- 
lima koji sviraju, pjevaju, prate i 
pomažu Svetoj obitelji. Bogoro- 
dica najčešće ide pješke, noseći 
Dijete u naručju ili vodeći ga za 
ruku. Prizor se smještava i u 
noćni krajolik, a katkada i u ri- 
ječni krajolik (prijelaz čamcem 
preko vode i sl.). 


PAD EGIPATSKIH IDOLA. Kada Sve- 
ta obitelj na bijegu ulazi u Egi- 
pat, u Hermopolisu se pred Kri- 
stom ruši 365 idola, pa se na taj 
čudesni znak obrati Afrodizije, 
upravitelj grada. Ovaj motiv je 
preuzet iz apokrifnog Pseudoma- 
tejeva evanđelja, gl. 23, i u vezi 
je s proroštvom proroka Izaije 
(Iz 19,1). U ikonografiji Bogoro- 
dica drži Dijete u naručju, a 
pred njom se lomi i ruši stup s 
idolom na vrhu. 


POVRATAK IZ EGIPTA. Prizor sli- 
čan bijegu u Egipat. Ako se na- 
lazi u ciklusu slika, tada je smjer 
kretanja osoba, naravno, suprotan 
smjeru bijega u Egipat. Na po- 
vratku iz Egipta Bogorodica više 
ne nosi Isusa u naručju, nego on 
sjedi s Bogorodicom na sedlu na 
magarici ili ga sv. Josip nosi na 
ramenu ili pak kao dječak hoda, 
a sv. Josip ga vodi za ruku. Če- 
sto se Sveta obitelj vraća pješke, 
bez magarice. 

Starozavjetne prefiguracije bijega 
u Egipat jesu: Jakovljev bijeg 
pred Ezavom (—> Jakov, patri- 
jarha) i Davidov bijeg pred Sau- 
lom (>> David bježi pred Sau- 
lom). BF 


Bijeg učenika: —> poljubac Judin 


Bijelo. Oduvijek se bijelo smatra 
znakom nevinosti duše, čistoće i 
svetosti života. U Bibliji nalazimo 
nekoliko odlomaka koji govore o 
bijelom kao boji čistoće i nevino- 
sti. Na primjer: »Operi me, i bit 
ću bjelji od snijega« (Ps 51,9). Krist 
je kod preobraženja obučen u ha- 
ljine koje su »bijele kao svjetlo« 
(Mt 17,2). Opisujući anđela koji 
je odmaknuo kamen s vrata Kri- 
stova groba, sv. Matej piše: »Lice 
mu je sjalo kao munja, a odijelo 
mu bijaše bijelo kao snijeg« (Mt 
28,3). Krist je uvijek obučen u bi- 
jelo kad se prikazuju prizori na- 
kon njegova uskrsnuća. Tako je 
i Djevica Marija obučena u bijelo 
u prikazivanju njezina bezgreš- 
nog začeća, u prizorima prikaza- 
nja Marijina u hramu i u svim 
prizorima iz njezina života koji 
prethode navještenju. Rimske su 
djevice vestalke nosile bijelo kao 
simbol svoga djevičanstva, a taj 
se običaj produžio kod zaručničke 
haljine, odjeće onih koji polaze 
na prvu pričest, krsne haljine. U 
rana kršćanska vremena svećen- 
stvo je nosilo bijelu odjeću. To se 
zadržalo još u liturgijskom ruhu 
bijele boje za Uskrs, Uzašašće i 
Božić. Bijelo je svijetla boja, pa 
se gdjekad zamjenjuje svjetluca- 
vim srebrom. M 


Bik (lat. zn. Taurus). Bik ozna- 
čuje puku surovu snagu. Pone- 
kad se prikazuje kako kleči do 

nogu sv. Silvestra, za koga se 
kaže da je čudesno oživio mrtva 
bika. Mjedeni bik oznaka je sv. 
Eustahija, koji je sa svom svo- 
jom obitelji podnio mučeništvo 
strpan u utrobu mjedenog bika 
pod kojim je zapaljena vatra. 
(>> vol) MG 


Bileam —> Balaam 
Biret —> križatica 


Biser, »najvredniji od dragulja«, 
primjenjuje se kao znak spasa, 
koji vrijedi više od svega zemalj- 
skoga blaga. Prema  Matejevu 
evanđelju, Krist je rekao: »S kra- 
ljevstvom je nebeskim kao s trgov- 
cem koji traži skupocjeno biserje 
i kad se namjeri na dragocjen 
biser, ode da proda sve što ima i 
kupi ga« (Mt 13,45). Drugdje kod 
Mateja biser predstavlja Božju ri- 
ječ: »Ne dajte svetinje psima! Ne 
bacajte svoga biserja pred svinje 
da... ga pogaze...« (Mt 7,6). 
MG 


Biskup (grč. episkopos »nadzor- 
nik, nadglednik«; lat. episcopus, 
ali i rimski izraz pontifex). Naj- 
viši stupanj svećeničkog reda. Du- 
hovni poglavar Crkve na određe- 
nom teritoriju koji se zove bisku- 
pija ili dijeceza. Više biskupija 
zajedno tvore crkvenu pokrajinu, 
a njome upravlja nadbiskup (me- 
tropolita); njemu podređeni bi- 
skupi nazivaju se sufraganima. 

U ranom srednjem vijeku biskupe 
bira lokalna crkvena zajednica, 
a papa ih potvrđuje, a od XII. 
stoljeća (nakon borbe za investi- 
turu) biskupe imenuje papa osob- 
no na temelju (tajno) prikuplje- 
nog mišljenja lokalne Crkve. Bi- 
skupi su u vlasti potpuno ovisni 
o papi (> hijerarhija). AB 

Bitka s Amalečanima. (Izl 17,8— 
—16). Na putovanju kroz pusti- 
nju Izraelci se sukobe s Amale- 
čanima. Dok —>Jozua vodi izrael- 
ske ratnike, > Mojsije moli navrh 
brda kao —> orans, uzdignutih 
ruku, držeći svoj —> štap. Kada 
Mojsiju od umora ruke klonu, 
nadjačaju Amalečani; kada opet 
digne ruke, nadjačaju Izraelci. 
Izmorenog Mojsija konačno po- 
sjednu na kamen, a > Aron i 
Hur sa svake strane podržavaju 
mu uzdignute ruke do večeri, do 
pobjede. 

Ikonografija: Mojsije širi 
ruke »u obliku križa«, stoga je 
njegova molitva prefiguracija ra- 
spetog Krista, —> raspeća. 

Isto tako, ikonografskom parale- 
Jom između Mojsijeve molitve ra- 
širenih ruku (u obliku križa) ko- 
jom su bili pobijeđeni neprijatelji, 
Amalečani, sa žrtvom Kristovom, 
ruku raširenih na križu, bio je 
pobijeđen neprijatelj (inimicus, 
vrag) —> Sotona. Stoga je > križ 
ili —> znak križa postao oružjem 
zaštite protiv zloduha. BF 


Bitka s Amorećanima (Amorejci- 
ma). (Jš 10,1—27). Kazneni po- 
hod saveza petorice amorejskih 
kraljeva protiv Gibeonaca (koji 
su se izdvojili i sporazumjeli s 
Izraelcima-osvajačima obećane ze- 
mlje) Izraelci odvraćaju i pobje- 
đuju uz pomoć tuče kamenja koja 
s neba udara Amorejce; na moli- 
tveni pak zaziv izraelskog vođe 
— Jozue (Jošue) došlo je do ču- 
desnog zaustavljanja sunca i mje- 
seca, da bi se tako produžilo vri- 
jeme potrebno za pobjedonosnu 
izraelsku bitku. Pet pobijeđenih 
amorejskih kraljeva sakriva se u 
pećinu; kad su ih uhvatili, u znak 
poniženja izraelski im vojskovođe 

gaze po vratovima (prizor: Po- 
niženje amorejskih kraljeva), za- 
tim ih objese, a navečer ih skinu 
s vješala (prizor: Skidanje amo- 
rejskih kraljeva s vješala), sasi- 
jeku im tijela i bace ih u pećinu, 
kojoj ulaz zatvore kamenjem. 
Jozua koji zaustavlja sunce ale- 
gorija je Krista, koji — prema 
srednjovjekovnim komentarima — 
odgađa dan —> posljednjeg suda, 
da bi se grešnici mogli spasiti. 
Pet kraljeva, sakrivenih u pećini, 
simbol je pet ljudskih osjetila, za- 
robljenih u ljudskom tijelu, a vje- 
šala na koja je pet kraljeva obje- 
šeno alegorija su Kristova križa, 
čijom se pomoći gase naše tje- 
lesne požude. 


Bjelokost (slonova kost, krizele- 
fantina). Dvije izrazite odlike 
posjeduje bjelokost: bijele je boje 
i čvrste građe. Iz tih odlika izvo- 
de se simboli čistoće i ćudoredne 
postojanosti. Ponekad je bjelo- 
kost simbol samoga Krista, s ob- 
zirom na neraspadljivost njegova 
tijela u grobu. Tu je vjerojatno 
izvor običaja da se u bjelokosti 
rezbare raspela. MG 


Blagoslov (lat. benedictio) 


1. Ta riječ i pojam ima u Starom 
zavjetu = višeznačnu = vrijednost. 
Najredovitije, to je zazivanje nad 
nekim (obično oca na samrti nad 
djecom) za moć plodnosti i ži- 
vota, za brojno potomstvo (= 
radnu snagu), za snagu da po- 
bijedi neprijatelje, da nađe ze- 
mlju gdje će se nastaniti, da održi 
svoje ime, dakle manje-više za 
materijalno obilje i društveni po- 
ložaj, koji su istodobno znak Bo- 
žje naklonosti. Riječi i želje uvi- 
jek su popraćene i vanjskim zna- 
kovima i gestama, npr. polaga- 

njem ruku, a nerijetko pojedini 
blagoslovi imaju i određene, usta- 
ljene izražajne obrasce. 


2. Iz Starog zavjeta blagoslov je 
preuzelo i kršćanstvo, ali u izra- 
zito duhovnom smislu: kao zazi- 
vanje Božje moći i obilja njegove 
milosti nad nekoga ili podjeljiva- 
nje tih vrednota nekome u Božje 
ime. Vanjski znak kojim se bla- 
goslov u kršćanstvu podjeljuje re- 
dovito je znak križa načinjen ru- 
kom po zraku prema osobi ili 
stvari nad kojom se zaziva ili 
»udjeljuje« Božja moć, ili pak 
znak križa učinjen palcem nepo- 
sredno na objektu koji se blago- 
slivlja. Katkad se blagoslov po- 
djeljuje škropljenjem blagoslovlje- 
nom vodom, ili pak zajedno: zna- 
kom križa i škropljenjem blago- 
slovljenom vodom. Jedan i drugi 
znak popraćen je redovito i pro- 
pisanom — verbalnom — formulom, 
koja sadrži opseg i područje bla- 
goslova. Visoki —> prelati u pro- 
lazu blagoslivljaju nazočan puk 
samo znakom križa po zraku, bez 
ikakvih izričnih obrazaca. 

Kada se čini znak križa rukom 
po zraku, na Zapadu je uobi- 
čajen položaj ruke s ispruženim i 
stisnutim svim prstima, tako da 
je vanjski brid upravljen prema 
onome tko se blagoslivlja, a —> 
prelati blagoslivljaju tako da su 
tri prva prsta (palac, kažiprst i 
srednjak)  ispruženi i neznatno 
rastavljeni, dok su ostala dva 
prsta stisnuta, čime se označava 
Trojstvo. Na Istoku je uobičajen 
drukčiji položaj prstiju: prstenjak 
i palac se vršcima dodiruju, a 
ostala tri su ispružena i rastav- 
ljena, što također označuje Troj- 
stvo, ali sa specifičnim tumače- 
njem: da su u Trojstvu sadržane 
tri osobe (Otac, Sin i Duh Sveti) 

i dvije naravi (božanska i ljud- 
ska). AB 


Blagoslovina —> sakramental 
Blanja —> strugalica 


Blaž (Vlaho), sveti (lat. Blasius). 
Biskup Sebaste u Armeniji (III. 
stoljeće). Po zanimanju je bio li- 
ječnik. Potaknut božanskim na- 
dahnućem povukao se u planine 
u neku pećinu te ondje živio u 
razmišljanju, okružen divljim ži- 
votinjama. Divlje ga zvijeri nisu 
napadale, već su ga ljubazno su- 
sretale, mazile se uza nj i dola- 
zile k njemu za pomoć kad bi se 
razboljele ili izranile. Neki kra- 
ljevi lovci otkriše ga jednog da- 
na. Mislili su da je vrač, pa su ga 
zarobili. Kad je doveden pred 
Licinija, osudi ga on na muke: 
da mu se tijelo raskida željeznim 
češljem (grebenom) i potom baci 
u jezero. Legenda nastavlja kako 
su mu Božjom pomoću, zacijelile 
rane i kako je hodao po vodi 
propovijedajući mnoštvu. Napo- 
kon mu je odrubljena glava. 

U renesansnom slikarstvu sv. Blaž 
se prikazuje kao starac sa sijedom 
bradom, odjeven kao biskup. Drži 
željezni češalj, znak mučeništva, 
i upaljenu svijeću, na spomen svo- 
je posljednje želje da liječi bo- 
lesnike. Smatra se zaštitnikom 
divljih Životinja. Zaziva se pro- 
tiv bolesti grla jer je, prema le- 
gendi, jednom spasio neko dijete 
od gušenja pošto je ono bilo pro- 
gutalo riblju kost koja mu je za- 
pela u grlu. Časti se kao glavni 
zaštitnik  (»Parac«) grada Du- 
brovnika (Sv. Vlaho). Kao za- 
štitnik Dubrovnika drži u ruci 
model grada. MG 


11 LEKSIKON IKONOGRAFIJE 

Blažena djevica Marija: —> Bo- 
gorodica 


Blaženik (lat. beatus). Osoba koja 
se za života istakla kršćanskim 
krepostima (vjera, ufanje, ljubav, 
pravednost, velikodušnost, itd.) u 
herojskom stupnju i umrla »na 
glasu svetosti«, te kao takva od 
Crkve službeno proglašena (> 
beatifikacija). AB 


Bludnica: —> Rahaba; —> Sala- 
mon (Salamonov sud); —> Ozej 
prorok 


Bludnice tjeraju  rasipnog sina: 
—> rasipni sin 


Boaz —> Booz 


Bodež. Bodež je jedna od svetač- 
kih oznaka sv. Lucije, koja je 
podnijela mučeništvo tako da su 
joj nožem proboli vrat. MG 


Bog (prasl. i stsl. bog, možda 
iranska uzajmljenica, usp. stperz. 
baga »bog«, skr. bbagah 1. »udio, 
obilje«, 2. »onaj koji dijeli bo- 
gatstvo«; lat. deus i grč. tbeds 
»bog« u vezi su sa stsl. divo 
»čudo«, usp. hrv. »diviti se«). 
Bog je po svojoj biti, kao apso- 
lutni duh, nevidljiv. Zato je i u 
starozavjetnoj, = hebrejskoj = pre- 
dodžbi, a tako i u poimanju prvih 
kršćanskih stoljeća bio potpuno 
isključen njegov prikaz u bilo 
kakvom  antropomorfnom liku. 
Dok je prikaz Krista u realnom 
ljudskom obličju bio opravdan 
(jer je Krist kao Bogo-čovjek utje- 
lovljena druga božanska osoba) i 
dok je prikaz Duha Svetoga, kao 
treće božanske osobe, bio moguć 
u vidljivom obliku plamenih je- 

zika ili u obliku golubice (jer 
takvi oblici teofanije imaju pod- 
logu u izvještajima Evanđelja: 
— silazak Duha Svetoga, —> kršte- 
nje Kristovo), prikazivanje Boga 
Oca u ljudskome liku nije bilo 
moguće u ranim stoljećima kršćan- 
ske umjetnosti. »Nije moguća ni- 
kakva slika Boga, koji je bestje- 
lesan i nevidljiv«, piše sv. Ivan 
Damascen. Stoga se rigorozna 
ikonografija starokršćanskog raz- 
doblja u prikazivanju Boga Oca 
utječe simbolima koji opisuju nje- 
gova svojstva ili tumače njegove 
učinke. Božju svemogućnost, nje- 
gov stvaralački akt, njegov bla- 
goslov i njegove intervencije u 
ljudskom životu i u povijesnim 
zbivanjima često predočuje > Bo- 
Žžja ruka. Od kasnog srednjeg vi- 
jeka (u XIV. i XV. stoljeću) 
umjetnost se priklanja antropo- 
morfizmu, pa prikazuje Boga Oca 
kao  sijedog, bradatog, časnog 
starca, oslanjajući se pri tome na 
apokaliptičku viziju proroka Da- 
nijela (>> Starac dana: Antiquus 
Dierum, —> Danijel), ili pak po- 
jam Božjeg veličanstva i svevla- 
sti označuje atributima najviše 
zemaljske svjetovne ili crkvene 
vlasti. Stoga kasni srednji vijek 
prikazuje Boga Oca kao sijedog, 
bradatog, nebeskog cara s plaš- 
tem, krunom, žezlom i globusom 
(u globus je uvijek usađen križ). 
Rjede ga prikazuje kao papu s 
tijarom na glavi. Božja tijara je 
tada peteroreda, da bi se time 
razlikovala od papinske tijare ko- 
ja je troreda. 


S renesansom (Michelangelo) — 
koja oživljuje antikne predodžbe 
heroja i olimpskih bogova, a isto- 
dobno rješava probleme perspek- 
tive i skraćenja tijela u prostoru 
(scorcio) — počinju herojski pri- 

kazi Boga Oca koji lebdi u zraku 
ili na oblacima. BF 


Bog kara Kaina. (Post 4,9). Bog 
kara i proklinje Kaina nakon 
bratoubojstva. (> Žrtva Abelova 
i Kainova). Scena je prikazana 


kao dijalog između Boga i Kaina. 
BF 


Bog naređuje Joni da propovijeda 
u Ninivi: —> Jona 


Bog Otac: —> krunidba Bogoro- 
dice 


Bog se javlja Joni pod osušenim 
bršljanom: —> Jona 


Bogojavljenje: —> teofanija; —> 
krštenje Kristovo; —> preobraže- 
nje; => Abrahamovo gostoprim- 
stvo 


Bogorodica. (Sveta) Marija, Go- 
spa (franc. Ndtre-Dame  »naša 
Gospa« ( lat. nostra domina »na- 
ša gospodarica«; njem. Unsere 
Liebe Frau »naša draga Gospa«), 
blažena Djevica Marija (lat. beata 
Virgo Maria), Madona (tal. Ma- 
donna (. lat. mea domina »moja 
gospodarica«), Bogorodica (grč. 
Theotokos ( theos »bog« + tik- 
tein »roditi«; lat. Deipara ( deus 
»bog« + parčre »roditi«), Majka 
Božja (lat. Mater Dei). 


A. Izvori: Evanđelja pruža- 
ju o Bogorodičinu životu relativ- 
no malo podataka, ali je zato 
Živa pobožnost prema njoj sti- 
mulirala traganja, razmišljanja i 
teološka zaključivanja, tako da je 
neprestani rast legendi, poezije, 
liturgije i doktrinarnih zasada o 
Bogorodici obogaćivao i njenu 
ikonografiju obiljem motiva. Svi 

ti motivi potječu iz ovih izvora: 


a) Kanonski tekstovi = četiriju 
Evanđelja i Djela apostolska, koji 
izvješćuju: o njenim zarukama s 
Josipom, o začeću po Duhu Sve- 
tomu (Mt 1,18; Lk 1,26—38), o 
objavi anđela Josipu u snu (Mt 
1,18—25), o susretu Marije i Eli- 
zabete (Lk 1,39—45), o hvalo- 
spjevu Marijinu (Lk 1,45—56), o 
Kristovu rođenju u  Bet'ehemu 
(Mt 2,1; Lk 2,1—7), o poklon- 
stvu pastira i o hvalospjevu an- 
đela (Lk 2,8—20), o poklonstvu 
maga s Istoka koji su bili vo- 
đeni zvijezdom (Mt 2,1—12), o 
njenom  očišćenju u hramu, o 
obrezanju Kristovu i proroštvu 
starca Šimuna Mariji (Lk 2,34— 
—35), o bijegu u Egipat (Mt 
2,13—15), o povratku iz Egipta 
i nastanjenju u Nazaretu (Mt 
1,18—2,23; Lk 1,2), o životu u 
Nazaretu (Lk 2,39), o putu u 
Jeruzalem za vrijeme Pashe, kad 
je izgubila dvanaestogodišnjeg 
Krista i našla ga gdje raspravlja 
u hramu (Lk 2,41—52), o njoj i 
o Kristovoj rodbini koja je htjela 
s njim govoriti dok je propovije- 
dao (Mt 12,46—50; Mk 3,31—35; 
Lk 8,19—21), o njoj i o rodbin- 
stvu Kristovu (Mt 13,54—56; Mk 
6,3), O njenoj prisutnosti na svad- 
bi u Kani Galilejskoj i o razgo- 
voru s Kristom (Iv 2,1—5), o to- 
me da je s Kristom i njegovim 
učenicima nakon svadbe u Kani 
pošla na kraće vrijeme u Kafar- 
naum (Iv 2,12), o njoj pod kri- 
žem raspetoga Krista i kako ju 
je Krist povjerio sv. Ivanu (Iv 
19,25—27), o njoj poslije Uskrs- 
nuća kako moli s apostolima (Dj 
d12=14). 

b) Apokriji: Jakovljevo  proto- 
evanđelje iz II. stoljeća i njegova 
preradba  Pseudomatejevo  evan- 

đelje iz V.—VI. stoljeća; Knjiga 
o preminuću Bogorodice iz III. 
stoljeća; Arapsko evanđelje o dje- 
tinjstvu Kristovu iz VI. stoljeća; 
Evanđelje o rođenju Bl. Djevice 
iz IX. stoljeća. Na temelju apo- 
krifa nastaje ikonografski ciklus 
o Bogorodičinim roditeljima, Joa- 
kimu i Ani, zatim ikonografija 
svih prizora iz njena djetinjstva 
i mladosti sve do navještenja, a 
tako i ikonografija njene smrti i 
uzašašća. 

€) Patristika i srednjovjekovna 
egzegeza koja je protumačila da 
se pojedina mjesta u knjigama 
Starog zavjeta odnose kao navje- 
štaji ili proroštva na Bogorodicu. 
Uz ostalo, na taj se način obliko- 
vala ikonografija simbola i pre- 
figuracija Bogorodice. 


d) Doktrine i dogmatske defini- 
cije o Bogorodici. 

e) Dubovna poezija i primjene 
biblijskih tekstova u liturgiji na 
Bogorodičine blagdane. 


f) Srednjovjekovne legende o Bo- 
gorodici. 

g) Privatna objava mistika i vi- 
zionara, posebno prilikom Bogo- 
rodičinih ukazanja. 


B. Kršćanska 
fija prikazuje 
grupama motiva: 
I. Ciklus o Bogorodici; II. Ilus- 
tracije dogmi o Bogorodici; III. 
Hustracije doktrina o Bogorodici; 
IV. Motivi pobožnosti prema Bo- 
gorodici; V. Čuvstveni prikazi 
Bogorodice; VI. Simbolički, ale- 
gorički i genealoški prikazi o Bo- 
gorodici. 


ikonogra- 
Bogorodicu u 


I. CikLus o BOGORODICI 

Potpuni ciklus o Bogorodici po- 
činje poviješću njenih roditelja, 
koja je prikazana pod natukni- 

com: —> Joakim i Ana. Nastao 
še na temelju apokrifa i sastoji se 
od prizora: Joakim protjeran iz 
hrama; Joakim među pastirima; 
Nagovještaj rođenja Bogorodice 
Joakimu; Nagovještaj rođenja Bo- 
gorodice Ani, ili: Sveta Ana u 
perivoju; Susret na Zlatnim vra- 
tima. 

Za njim slijedi ciklus koji prika- 
zuje Bogorodičino djetinjstvo i 
mladost. Nastao je na temelju 
apokrifa i obuhvaća teme: > Ro- 
đenje Bogorodičino; —> Prikaza- 
nje Bogorodice u Hramu; —> Bo- 
gorodičin život u Hramu; —> Bo- 
gorodicu hrani anđeo; —> Bogo- 
rodica tka purpurni zastor; —> 
Ana poučava Bogorodicu; —> Za- 
ruke Bogorodičine. 

Zatim se Bogorodičin život slije- 
va u ciklus o Kristovu životu, 
najprije u ciklus o Kristovu dje- 
tinjstvu i mladosti, i to u prizo- 
rima gdje ona aktivno nastupa: 
—> Navještenje; —> Pohođenje. 
U članku pod naslovom —> Dje- 
vičansko  materinstvo prikazani 
su apokrifni motivi: —> Josipovi 
prijekori; > Josipov san; —> Kuš- 
nja gorkom vodom; —> Josipovo 
kajanje. 

Na temelju kanonskih Evanđelja, 
ali s apokrifnim i legendarnim 
dodacima, nastaje ikonografija 
Ovih prizora: —> Rođenje Kri- 
stovo; —> Poklonstvo pastira; —> 
Poklonstvo kraljeva; —> Bijeg u 
Egipat — s nusprizorima: Čudo 
sa Žitom; Legenda o razbojnici- 
ma; Počinak na bijegu u Egipat; 
Pal egipatskih idola; Povratak iz 
Egipta. 

Bogorodica nastupa i u apokrif- 
nim i legendarnim motivima koji 
obrađuju > Kristovo djetinjstvo 
i u motivu iz kanonskog evan- 
đelja i apokrifa: —> Disputa u 

Hramu, gdje je prikazana žalost 
Bogorodice kad je opazila da joj 
se dvanaestogodišnji Krist izgubio 
i njena radost kad ga je treći dan 
našla u Hramu gdje raspravlja 
s pismoznancima. 


Bogorodica, nadalje, nastupa u ci- 
klusu o Kristovu javnom životu, 
u prizoru: > Svadba u Kani, a 
zatim u ciklusu o Kristovoj mu- 
ci, i to u prizorima: —> Raspeće, 
—> Skidanje s križa, —> Polaganje 
u grob, i u ciklusu Kristove sla- 
ve, u prizoru —> Uzašašće. 


Bogorodičin ciklus završava pri- 
zorima njezine smrti i proslave: 
—> Bogorodičina smrt, —> Uzne- 
senje Bogorodice, —> Krunidba 
Bogorodice. 


JI. DogmE o BoGoRoDiIcI 


1. Bogorodica, Majka Božja. 
Premda se lik sv. Marije javlja 
već od II. stoljeća u slikarstvu 
katakomba, temelj za sav kasniji 
cvat njenog kulta i njene ikono- 
grafije bio je položen godine 431. 
na ekumenskom koncilu u Efezu, 
kada je dogmatskom definicijom 
bila proglašena Bogorodicom (grč. 
Tbeot6kos). 


Pod tim aspektom oblikovali su 
se na Istoku i na Zapadu te- 
meljni ikonografski tipovi Bogo- 
rodice s Djetetom: —> Nikopoia 
ili Kyriotissa, > Platytera ili 
Blacherniotissay — —> Hodegitria, 
— Eleousa ili Glykophilousa, > 
Galaktotrophousa, —> Prijestolje 
Mudrosti. 


2. Djevičanstvo. Drugi bitni pe- 
čat dalo je Bogorodičinu liku još 
od ranih stoljeća, u liturgiji, u 
pisanim djelima i u ikonografiji 
— njeno djevičanstvo. Na I. la- 
teranskom koncilu godine 649. 
dogmatski je definirano da je ona 

Krista začela djelom Duha Sve- 
toga, te da je bila i ostala uvijek 
djevicom: prije poroda, u samom 
porodu i poslije poroda. Glavne 
ikonografske teme koje se odnose 
na Bogorodičino djevičanstvo ob- 
rađene su u ovoj knjizi u član- 
cima: —> Djevičansko materinstvo, 
—> Navještenje, —> Lov na jed- 
noroga, > Rođenje Kristovo, > 
Bogorodica u ružičnjaku, —> Bo- 
gorodica s klasjem, —> Gorući 
grm. 


3. Bezgrešno začeće. Nakon du- 
gih doktrinarnih sukoba teoloških 
grupacija »makulista« i »imaku- 
lista«  (maculisti i  immaculisti: 
prema lat. macula, »ljaga«), su- 
koba koji su započeli još u sred- 
njem vijeku i zaoštravali se to- 
kom XVI.—XVIII. stoljeća, papa 
Pio IX. proglasio je 8. XII. 1854. 
dogmom učenje da je Bogorodica, 
kao buduća majka Spasiteljeva, 
bila izuzeta od ljage istočnoga 
grijeha od prvog časa kada je 
ona bila začeta. Na temelju ove 
doktrine oblikovao se u .Bagoro- 
dičinoj ikonografiji tip —> Bez- 
grešno začeće. 

4. Uznesenje. Posljednja dogma 
katoličke Crkve, koju je 1. XI. 
1950. proglasio papa Pio XII, 
definira da je Bogorodica »po 
završetku toka zemaljskog života 
bila uznesena u nebesku slavu du- 
šom i tijelom«. Dok ova recentna 
dogmatska = definicija ostavlja 
otvorenim pitanje o načinu kako 
je Bogorodica prije samog uzne- 
senja završila svoj zemaljski život, 
apokrifna su evanđelja, uz sred- 
njovjekovne teološke komentare, 
uz liturgijske formule Istoka i 
Zapada, te uz poeziju i legende, 
pružala stoljećima građu za iko- 
nografske teme: —> Smrt Bogo- 

rodičina, —> Uznesenje Bogorodi- 
ce, > Krunidba Bogorodice. 


III. DoxTRINE O BOGORODICI 
Doktrinalna poimanja o ulozi Bo- 
gorodice (uz već navedene u pret- 
hodnim točkama 1. i II.) formuli- 
rala su stoljećima vrlo nijansiranu 
terminologiju, a njihov sažetak je 
misao da je Bogorodica, kao maj- 
ka Kristova, zagovarateljica, od- 
vjetnica, pomoćnica i zaštitnica 
ljudi pred Bogom, da je posred- 
nica milosti. Ikonografski izrazi 
ove misli nalaze se u temama: 
—Deisis, —> Bogorodica Orans, 
—> Episkepsis, —> Bogorodica za- 
Štitnica, —> Posljednji sud. Dok- 
trine o Bogorodici odrazuju se 
i u mnogim motivima pobožnosti 
prema njoj. 


[V. POBOŽNOSTI PREMA BOGORO- 
DICI 

Ikonografija posebnih pobožnosti 
prema Bogorodici, kojima su če- 
sto bila povod ukazanja ili vi- 
đenja, obrađena je u ovoj knjizi 
m odrbora ovih tema: —> Bogoro- 
dica od sv. ružarija, —> Gospa 
Karmelska,  —> Gospa Snježna, 
—> Crna Bogorodica, —> Gospa 
Loretska (—> Loreto), —> Gospa 
Lurdska, —> Gospa Fatimska. 


V. ČuUvsTvENI PRIKAZI BOGORO- 
DICE 

U ikonografiju ulaze i teme o 
Bogorodičinim radostima, nježno- 
stima, žalostima i suosjećanjima: 
—> Galaktotrophousa. —> Bogoro- 
dica u ružičnjaku, —> Bogorodica 
sućutna, —> Bogorodica od sedam 
žalosti. 


VI. LEGENDE O BOGORODICI 

Bujna srednjovjekovna  književ- 
nost o Bogorodici (legende, ska- 
zanja i čuda — »mirakuli«) odra- 

zila se i u ikonografiji. U izboru 
ove knjige prikazana je najpo- 
pularnija srednjovjekovna tema: 
—> Legenda o Teofilu. 


VII. GENEALOŠKI MOTIVI 
Bogorodica se pojavljuje i u iko- 
nogratiji Kristova rodoslovlja, i 
to u motivima: => Jeseovo stablo, 
—> Ana Trojna, > Rodbinstvo, 
sveto, > Obitelj sveta. 


C. Povijesno-analitički 
sažetak. Isprva Bogorodica 
ulazi u starokršćansku umjetnost 
kao majka s djetetom na krilu 
(II. st, Prisciline karakombe) 

kao —> orans. Ova dva pratipa 
Bogorodice postat će temeljnim 
predodžbama i za kasniju njenu 
ikonografiju. U slikarstvu kata- 
komba i na reljefima sarkofaga 
ona sudjeluje i u rijetkim prizo- 


rima iz evanđelja (>> Navješte-. 


nje; —> poklonstvo kraljeva). U 
toj početnoj periodi naglasak je 
Bogorodičine ikonografije na nje- 
nom materinstvu i na njenoj mo- 
litvi. 

U vremenu V.—VI. stoljeća prisu- 
tan je njezin lik i u drugim pri- 
zorima kristološkog ciklusa koji 
se tada počinje kompletirati. Po- 
slije Efeškog koncila (godine 431.), 
koji je Mariju dogmatski defini- 
rao kao »svetu i Bogorodicu« 
(grč. hagia kai Theot6kos), nje- 
zin kult postaje sve intenzivniji, 
a usporedo s liturgijom i štova- 
njem razvija se, preoblikuje i obo- 
gaćuje Bogorodičina ikonografija. 
Do XII. stoljeća i na Istoku i 
na Zapadu prevladavaju ikono- 
grafski tipovi strogih, dostojan- 
stvenih Bogorodica koje su u 
prvom redu u službi kristoloških 
definicija (>> Kyriotissa; —> Sedes 
Sapientiae), ali se već rano jav- 
ljaju i novi tipovi koji izražavaju 

doktrinu o njenoj ulozi zagovor- 
nice i pomoćnice ljudi (> Deisis; 
> Episkepsis) ili koji veličaju 
završetak njenog zemaljskog ži- 
vota (>> Bogorodičina smrt: Koi- 
mesis, Dormitio, usnuće) i >> 
uznesenje Bogorodice na nebo. U 
visokom srednjem vijeku na Za- 
padu se glorifikacija izražava po- 
javom krune na glavama Bogo- 
rodica kraljica, i nadasve, od 
XIII. stoljeća, temom —> krunidbe 
Bogorodice. 

Nadahnućem pučke i monaške 
pobožnosti već se u visokom sred- 
njem vijeku pojavljuju prvi tipovi 
Bogorodica s osjećajnim naglas- 
kom nježnosti, draganja i dojenja 
(> Eleousa; —> Galaktotropbon- 
sa), ali će tek nova pobožnost 
franjevaca i srednjovjekovna mi- 
stika uroditi na Zapadu u XIV. 
i XV. stoljeću gotičkim emocio- 
nalnim Bogorodicama u velikom 
rasponu od lirskih Madona, lije- 
pih Djevica i milih Roditeljica 
do dramatski bolnih, rasplakanih 
Majki koje se krše ili onesvješ- 
ćuju pod križem ili koje sjede 
s mrtvim sinom na krilu. 
Narativni ciklusi Bogorodičina ži- 
vota počinju rano, osobito na Is- 
toku, ali oni svoj puni cvac do- 
Žživljuju na Zapadu u kasnom 
srednjem vijeku (XIV.—XV. sto- 
ljeće). 

Renesansa u duhu antike huma- 
nizira, ali istodobno i sekularizira 
lik Bogorodice. Stroži, ali pate- 
tičniji značaj vraća joj — nakon 
oštre reakcije protestantskog iko- 
noklazma — katolička proture- 
formacija u provedbama smjer- 
nica Tridentskog koncila, čisteći 
nemilosrdno Bogorodičinu ikono- 
grafiju od apokrifnih motiva i od 
doktrinalnih nejasnoća i zastra- 
njivanja. 

Doktrinalne teološke = rasprave 
urođuju od kasnog srednjeg vi- 
jeka novim tipom Bogorodice —> 
bezgrešnog začeća, koji će u ba- 
roku posvuda, a osobito pod po- 
godnom duhovnom i političkom 
klimom Španjolske, uroditi iko- 
nografskim modelom što će biti 
dominantan gotovo do naših da- 
na, slijevajući se nakon ukazanja 
u Lurdu i u tip —> Gospe Lurd- 
ske. 

Od kasnog srednjeg vijeka  tije- 
kom XVI.—XVIII. st. ikonograf- 
ski se formuliraju specijalizirane 
pobožnosti prema Bogorodici, što 
su ih favorizirali i unapređivali 
pojedini samostanski redovi a 
podržavao puk (-> Bogorodica od 
sv. ružarija; => Srce Marijino i 
sl.). Ipak, nakon baroka nije stvo- 
ren ni jedan nov, općeprihvaćen 
i normativan tip u ikonografiji 
Bogorodice, osim Gospe Lurdske 
i salezijanske_ Marije Pomoćnice 
(XIX. st.), te Gospe Fatimske 
(XX. st). Njihova strogo fiksi- 
rana ikonografija nije urodila li- 
kovno = vrijednim — ostvarenjima 
osim pojedinačnih primjera puč- 
ke, naivne umjetnosti. BF 


Bogorodica od sedam žalosti. Tip 
ža'osne Bogorodice, ruku prekri- 
ženih na prsima, koja plače i toči 
krupne suze niz obraze te osam- 
ljena proživljava materinsku bol 
zbog muke i smrti Kristove. Na 
temelju proročanstva starca Ši- 
muna u prizoru —> prikazanja u 
Hramu: »Tvoju dušu probost će 
mač boli« (Lk 2,35), u ikonogra- 
fiju se uvode mačevi koji proba- 
daju Bogorodičino srce. U XIV. 
stoljeću (kao pandan pet rana 
Kristovih) ikonografija poznaje 
samo pet mačeva. Oko godine 
1500., kao pandan sedam padova 

Kristovih pod križem, u ikono- 
grafiju se uvodi sedam mačeva. 
Izvorište ikonografije »sedam ma- 
čeva« jest Flandrija, odakle se 
ovaj motiv širi u Francusku i u 
rajnsko područje. Tokom XVI. 
stoljeća mačevi zabodeni u Bo- 
gorodičino srce nestaju, a oko lika 
žalosne Bogorodice počinje se 
komponirati sedam medaljona u 
kojima je prikazano sedam Bogo- 
rodičinih žalosti, a to su: 1. Obre- 
zanje Kristovo (ili proročanstvo 
starca Šimuna u Hramu); 2. bijeg 
u Egipat; 3. žalost za dvanaesto- 
godišnjim dječakom Isusom kada 
se Bogorodici izgubio jer je 
ostao raspravljati s pismoznanci- 
ma u jeruzalemskom hramu; 4. 
nošenje križa; 5. raspeće; 6. ski- 
danje s križa; 7. polaganje u grob. 
BF 


Bogorodica od svetog ružarija. 
Ikonografski tip Bogorodice ko- 
joj je posvećena pobožnost svetog 
ružarija ili krunice. Jezgra te po- 
božnosti sastoji se u kontinuira- 
nom moljenju pet nizova od po 
jednog Očenaša i deset Zdravo- 
marija (ili od petnaest takvih ni- 
zova). Kontrola nad brojem iz- 
govorenih molitava vrši se na ru- 
Žžariju (krunici, čislu, brojanici), 
tj. na sistematski nanizanim većim 
zrncima (za Očenaše) i manjim 
zrncima (za Zdravomarije) što su 
nadjeveni na vrpci ili ulančani na 
metalnom lančiću, koje onaj što 
moli drži u ruci i prebire prstima. 
U principu prastari način nizanja 
napamet znanih molitava, ružarij 
je u samostanskim sredinama Is- 
toka i Zapada nadoknađivao ko- 
ličinom ponavljanih istih molitve- 
nih formula u ustima nepismenog 
redovnika (brata, laika, profesa) 
onu količinu svaki dan pročitanih 

molitvenih tekstova koje je Čči- 
tajući molio pismeni redovnik- 
-svećenik. Stoga se npr. broj od 
sto pedeset Zdravomarija simbo- 
lički poklapa s brojem od sto 
pedeset psalama iz psalterija. 
Sistem moljenja u pobožnosti ru- 
Žarija razvijao se stoljećima. U 
buli iz godine 1479. papa Siksto 
IV. već spominje da se umeće 
Očenaš nakon svakih deset Zdra- 
vomarija, ali još ne spominje da 
se mole »otajstva« sv. ružarija, ni 
Vjerovanje, a ni molitva »Slava 
Ocu«. Razmišljanje o »otajstvi- 
ma« sv. ružarija (za vrijeme mo- 
ljenja svake desetice Zdravoma- 
rija) započinje pojedinačno po- 
četkom XV., a uvodi se u opću 
praksu početkom XVI. stoljeća, 
pa se u ikonografiji sv. ružarija 
počinju prikazivati otajstva tek 
od konca XV. stoljeća. Otajstva 
se dijele na tri grupe: 


I. Radosna otajstva: 1. > Navje- 
Štenje, 2. —> pohođenje, 3. —> ro- 
đenje Kristovo, 4. —> prikazanje 
u Hramu, 5. našašće dvanaestogo- 
dišnjeg Krista u Hramu (> di- 
sputa u Hramu). 


If. Žalosna otajstva: 1. >Molitva 
na Maslinskoj gori, 2. —> bičeva- 
nje Kristovo, 3. —> Krista krune 
trnovom krunom, 4. —> nošenje 
križa, 5. —> raspeće. 


III. Slavna otajstva: 1. —> Uskrs- 
nuće, 2. —> uzašašće, 3. —> sila- 
zak Duha Svetoga, 4. > uznesenje 
Bogorodice, 5. —> krunidba Bo- 
gorodice (proslava Bogorodice na 
nebu). 

Naziv  ružarij (lat.  rosarium, 
franc. chapelet, njem. Rosenkranz) 
nastao je u srednjem vijeku aso- 
cijacijom na oblik modnog, pri- 
godnog svečanog vijenca od ruža 
nanizanih na konac što su ga mla- 

da gospoda i dame u galantnim 
gotičkim stoljećima stavljala sebi 
oko glave. Stoga se u srednjovje- 
kovnoj ikonografiji od konca XV. 
stoljeća simbol svetog ružarija re- 
dovito prikazuje vijencem od pe- 
deset bijelih ruža (Zdravomarije), 
u koji su interpolirane veće crve- 
ne ruže (Očenaši) ili pak meda- 
ljoni s pet rana Kristovih ili s 
prikazom otajstava sv. ružarija. 
Prvi prikazi Bogorodice od sve- 
tog ružarija datiraju izkonca XV. 
stoljeća. Na njima je većinom 
stojeći, a rjeđe sjedeći lik (ili po- 
lulik) Bogorodice s Djetetom u 
naručju, koja stoji na polumje- 
secu i iz koje izbijaju zlatne zra- 
ke (apokaliptička vizija  »Žene 
odjevene u sunce«, Otk 12,1: > 
Apokalipsa, pod br. 14) i koja je 
okružena vijencem ruža kao —> 
mandorlom. 

U XVI. stoljeću javlja se nova 
ikonografija gdje Bogorodica, naj- 
češće sjedeći, dijeli ružarij sama 
(ili ga dijeli Krist na njenom 
krilu) sv. Dominiku koji kleči ili 
drugim svecima — dominikanskog 
reda ili pak vjernicima, a poza- 
dina Bogorodičina lika optočena 
je medaljonima u kojima su pri- 
kazana otajstva sv. ružarija. 
Prema tradiciji koju je podržavao 
i širio red dominikanaca, pobož- 
nost sv. ružarija pokrenuo je ute- 
meljitelj ovoga reda sv. Dominik, 
u XIII. stoljeću, u vrijeme borbe 
protiv heretika albingenza. Po- 
čevši od _ XVII. stoljeća pobož- 
nost sv. ružarija je u rukama do- 
minikanaca; oni je usmjeruju, i 
dosljedno tome, oni djeluju i na 
ikonografiju ove teme. BF 


Bogorodica orans. Kao »Maria 
orans« (lat. orans »onaj koji mo- 
li« ć orare, »moliti«), na freska- 

ma katakomba i na reljefima re- 
likvijara pojavljuje se u staro- 
kršćansko doba jedan od najsta- 
rijih ikonografskih tipova Bogo- 
rodice. Taj će se tip u svojim bit- 
nim crtama (frontalni lik Bogo- 
rodice koja stoji ruku uzdignutih 
u molitvi) zadržati stoljećima, pa 
će u bizantskoj ikonografiji uro- 
diti temeljnim tipovima »Bogo- 
-rodica« (Theotokos), »Najsveti- 
je« (Panagia) — u nizu ikono- 
grafski karakterističnih varijanata 
stojećih Bogorodica (>> Blacber- 
niotissa; > Platytera —> Episkep- 
5is), koje će snažno utjecati i na 
srednjovjekovnu marijansku iko- 
nografiju. BF 


Bogorodica ponizna: —> Galakto- 
trophousa 


Bogorodica prelja: —> Navješte- 
nje 


Bogorodica sa žlicom: —> Galak- 
totrophousa 


Bogorodica s klasjem. Njem. (Die) 
ZAbrenmadonna. Gotički tip Bogo- 
rodice u trudnoći (tip podrije- 
tlom iz Milana, Italija). Bogoro- 
dica stoji i ima ruke prekrižene 
na prsima (rjeđe u rukama nosi 
Dijete), a obučena je u haljinu 
ukrašenu motivom žitnih klasova. 
Rub haljine na vratu i na ruka- 
vima ukrašen je plamenim jezi- 
cima. Klasovi su ovdje simbol 
—> djevičanskog materinstva, jer 
je Bogorodica već u patrističkoj 
literaturi bila uspoređena s »po- 
ljem Gospodnjim koje bez sjeme- 
nja rodi žitom«. BF 


Bogorodica sućutna (Vesperbild). 
Sjedeći lik Bogorodice koja na 
svom krilu drži mrtvo Kristovo 

Bogorodica s klasjem. Njemač- 
ka grafika, 15. st. 


tijelo nakon —> skidanja s križa. 
Ovaj ikonografski tip počinje oko 
1320. godine u rajnskom podru- 
čju, odakle se Širi po ostalim nje- 
mačkim, češkim, francuskim i po- 
alpskim krajevima (Slovenija, Is- 
tra, Venecija, Furlanija, gornja 
Italija) i traje do u XVI. sto- 
ljeće. U Njemačkoj dobiva naziv 
Vesperbild (od lat. Vesperae, »ve- 
černje« [molitve _u brevijaru), 
jer je Kristovo tijelo bilo skinuto 
s križa podvečer). Isprva, u XIV. 
stoljeću, mrtvi Krist sjedi oko- 
mito u Bogorodičinu krilu, nag- 
nute glave, a Bogorodica ne pla- 
če; ona, zapravo, pokazuje po- 
božnom gledaocu mrtvog Sina i 
time ističe misao da je njegovom 
smrću izvršeno i dovršeno djelo 
otkupljenja. Sredinom XIV. sto- 
ljeća mrtvo Kristovo tijelo po- 

sjednuto je u njenom krilu dija- 
gonalno, a početkom XV. stoljeća 
Kristov trup leži joj u krilu vo- 
doravno. Potkraj XV. i u XVI. 
stoljeću Krist klizi iz njenog krila 
na tlo, gdje sjedi ili leži, a Bo- 
gorodica pridržava samo Kristovu 
glavu ili ramena. Ovaj prvobitno 
simbolički tip bio je u svom dalj- 
njem razvoju prevladan sve izra- 
zitijim humanim, emotivnim, dra- 
matičnim ili lirskim sadržajem u 
kome suze, mimika i nagibi tijela 
opisuju bol, plač ili tihu sućut 
majke nad sinom. BF 


Bogorodica tka purpurni zastor. 
Po apokrifima, veliki svećenik da- 
je Bogorodici, dok je još bila 
djevica u Hramu (> Bogorodičin 
život u Hramu), purpurnu pređu 
da od nje izatka zastor za Hram. 
To je onaj zastor koji će se raz- 
dijeliti na dvoje u času Kristove 
smrti na križu. BF 


Bogorodica u ružičnjaku. Bogo- 
rodica s Djetetom u krilu sjedi 
na tlu pod sjenicom od ruža ili 
unutar ograđenog vrta (lat. bor- 
tus conclusus: —> Pjesma nad pje- 
smama i —> djevičansko materin- 
stvo). U ograđenom vrtu je na- 
sad ruža i cvijeće. Bogorodica 
čita iz molitvenika, ili pruža Dje- 
tetu cvijet, ili sluša glazbu anđela. 
Ovaj idilični, poetski ikonograf- 
ski motiv nastupa oko godine 
1400. s osjećajnim nadahnućem 
internacionalnog gotičkog stila i 
traje sve do početka XVI. sto- 
ljeća. BF 


Bogorodica — uslišava — Teofilovu 
molbu: —> legenda o Teofilu 


Bogorodica zaštitnica. Lat. Mater 
misericordiae »Majka milosrđa«, 

Mater omnium  »Majka  sviju«; 
njem. Schutzmantelmadonna, »Bo- 
gorodica s plaštem kojim zašti- 
ćuje, zakriljuje«. 

Veliki, stojeći (iznimno sjedeći), 
uvijek frontalni lik Bogorodice- 
zaštitnice s raširenim plaštem 
pod koji se, klečeći i sklopljenih 
ruku, sklanjaju pojedinci, obite- 
lji, korporacije, bratovštine, crkve- 
ni redovi ili cijelo čovječanstvo. 
Kad plaštem zakriljuje cijelo čo- 
vječanstvo, ona je Mater omnium 
(Majka sviju). Obično Bogorodica 
sama, vlastitim rukama, širi plaše, 
ali ako su joj ruke sklopljene na 
molitvu ili ako u rukama drži 
Dijete, plašt joj šire anđeli ili sve- 
ci. U zavjetnim slikama protiv 
kuge, na njenom plaštu se zaus- 
tavljaju i lome strelice Božje 
srdžbe. Pod njenim plaštem kleče 
muškarci s desne, a žene s lijeve 
strane. Nižu se hijerarhijskim re- 
dom: klerici (papa, kardinal, bis- 
kup, opat, itd.), laici (car, kralj, 
plemić, građanin, itd.). Za mle- 
tačko područje karakteristična je 
hibridna ikonografija u kojoj se 
sjevernjački, kontinentalni motiv 
Bogorodice-zaštitnice s plaštem 
spaja s bizantskim tipom Bogo- 
rodice > Platytere, koja na prsi- 
ma ima medaljon s likom Krista- 
-Emanuela. BF 


Bogorodicu hrani anđeo: —> Bo- 
gorodičin život u Hramu 


Bogorodičin pogreb: —> Bogoro- 
dičina smrt 


Bogorodičin pojas: —> uznesenje 
Bogorodičino 


Bogorodičin život u Hramu. Pre- 
ma prastaroj legendi, Bogorodica 
provodi djetinjstvo (sve do za- 


BOGORODICA 


ruka) kao posvećena djevica u 
Hramu, gdje služi, moli i radi. 
Već u V. stoljeću prikazuje ju 
kao —> oransa jedna gravirana 
ploča iz St. Maximina (Provence, 
Francuska) s natpisom: Maria 
virgo minester de tempulo Jero- 
sale(m), »Marija Djevica, službe- 
nica u hramu u Jeruzalemu«. Ima- 
ginacija srednjega vijeka prika- 
zuje ju kao tkalju ili vezilju u 
hramu, nalik na redovničku pri- 
pravnicu u srednjovjekovnom sa- 
mostanu. Kako je —> Kovčeg Sa- 
veza (Zavjeta) Bogorodičin sim- 
bol, srednjovjekovna ikonografija 
prikazuje ju kako, kao djevica 
u Hramu, moli pred Kovčegom 
Saveza. Po apokrifima, ona svoje 
obroke hrane dijeli siromasima, a 
nju svaki dan hrani anđeo dono- 
seći joj nebeski kruh. BF 


Bogorodičina smrt 


1. Tradicionalna terminologija za 
Bogorodičinu smrt jest —usnuće 
(grč. koimčsis, lat. dormitio ili 
transitus »prijelaz«; crkvenoslav. 
uspenije). Kanonski tekstovi o 
tom događaju ne govore. Opisuje 
ga predaja, zabilježena u legen- 
dama 1 apokrifima (Usnuće sv. 
Bogorodice sv. Ivana 'Teologa i 
Tranzit B. D. Marije Pseudo—>Jo- 
sipa iz Arimateje). 

Iz legendi su ušli u ikonografiju 
ovi motivi, koji se prikazuju ili 
odvojeno ili se pridružuju osnov- 
nim = prikazima — Bogorodičine 
smrti: 


PALMA SMRTI. Arkanđeo —> Miho- 
vil (Mihael) ukazuje se Bogoro- 
dici te joj tri dana unaprijed pret- 
kazuje smrt. Predaje joj »palmu 
smrti«, a to je palmina grana od- 
sječena u raju, koja će je braniti 
od demonskih zasjeda. 

DoLAZAK APOSTOLA. Duh Sveti 
sakuplja apostole raspršene po svi- 
jetu, i oni putuju (u Betlehem) 
na oblacima da bi prisustvovali 
Bogorodičinoj smrti. 


BOGORODIČINA SMRT. Okupljene 
apostole Bogorodica pred smrt 
blagoslivlja, a »palmu smrti« pre- 
daje sv. Ivanu apostolu da je 
nosi pred njenom mrtvačkom škri- 
njom. Umirućoj Bogorodici sv. 
Ivan stavlja svijeću u ruke i 
pričešćuje ju (ili je  pričešćuje 
Krist). 

BOGORODIČIN POGREB. Mrtvu Bo- 
gorodicu nose apostoli na no- 
siljij; na čelu povorke sv. Ivan 
nosi »palmu smrti« u ruci. Jefo- 
nija, Židovski svećenik, sveto- 
grdno navaljuje na mrtvačku škri- 
nju, ali mu arkanđeo —> Mihovil 
plamenim mačem  odsijeca obje 
ruke. Jefonija se obraća i zaziva 
Bogorodicu, pa mu ruke na za- 
govor sv. Petra opet zacjeljuju. 


2. U ikonografiji postoje dva os- 
novna tipa za Bogorodičinu smrt: 
bizantski tip, koji je sve do kas- 
nog srednjeg vijeka bio mjeroda- 
van i za ikonografiju Zapada, i 
zapadnjački tip, koji se oblikuje 
tek u kasnom srednjem vijeku. 

Bizantski tip je velika, svečano 
intonirana, simetrična kompozici- 
ja. U sredini leži na odru mrtva 
Bogorodica. Iza nje stoji Krist, 
držeći u rukama njenu dušu u 
obliku djeteta povijenog u pelene. 
Lijevo i desno stoje apostoli. Sv. 
Ivan, bradati starac, saginje se 
do prsiju Bogorodice i osluškuje 
posljednje kucaje njena srca. Sv. 
Pavao ljubi joj noge. Sv. Petar 
liturgijski je kadi kadionicom. Uz 
apostole su često i tri sveta bi- 
skupa (Dionizije Areopagita, Hi- 
jerotej i Timotej). U zraku su 


BOGORODICA 


Bogorodičina smrt, Engelberg, ko- 
deks, 14. st. 


anđeli, a katkada je u zraku 
prikazan i motiv dolaska apo- 
stola na oblacima. Često se u pri- 
zor ubacuje i motiv svetogrdne 
ruke židovskog svećenika Jefo- 
nije. 

Zapadnjački tip. = Bogorodica, 
okružena apostolima, umire le- 
žeći u krevetu, ili sjedeći u kre- 
vetu (držeći svijeću u ruci), ili 
pak klečeći uz krevet. Do XV. 
stoljeća ona uvijek leži. U XV. 
stoljeću ona u njemačkoj ikono- 
grafiji umire i klečeći. Od po- 
četka XVI. stoljeća ona redovito 
sjedi, čime se želi naglasiti da 
umire bezbolno. Apostoli oko nje 
asistiraju: mole iz rituala, škrope 
je iz aspergila — pretvaraju nje- 
nu smrt u liturgiju. U starijim 
prikazima po njenu dušu dolazi 
Krist lebdeći nad njom u vijencu 
kerubina. Krist odnosi Bogoro- 
dičinu dušu u nebo u obliku dje- 
teta, u rupcu ili u medaljonu. U 
mlađim prikazima, u kojima se 

sve više realistički odrazuje umi- 
ranje ugledne građanke kasnoga 
srednjeg vijeka, Krist izostaje iz 
prikaza. Katkada se prizoru do- 
daju i dvije udovice, koje su po 
legendi naslijedile" Bogorodičinu 
odjeću. BF 


Bogorodičino djetinjstvo. Kako 
kanonska Evanđelja ne izvješćuju 
o Bogorodičinu djetinjstvu, sva 
se ikonografija Bogorodičina ži- 
vota od njena rođenja do zaruka 
(> zaruke Bogorodičine) temelji 
na apokrifnoj literaturi. U ciklus 
Bogorodičina djetinjstva ulaze ovi 
ikonografski motivi: —> Rođenje 
Bogorodičino, —> prikazanje Bo- 
gorodice u Hramu, —> Bogorodi- 
čin život u Hramu, —> Bogoro- 
dicu hrani anđeo, —> Bogorodica 
tka purpurni zastor, —> Ana pou- 
čava Bogorodicu. BF 


Bogorodičino mlijeko: —> Galak- 
totrophousa; —> čistilište; —> Ber- 
nard sveti. 


Bolesničko pomazanje. —> Sakra- 
ment namijenjen kršćanima koji 
su zbog bolesti u smrtnoj opas- 
nosti. Svećenik uljem (oleum infir- 
morum »ulje nemoćnih, bolesnih«: 
—> pomazanje) maže bolesniku 
čelo, nos, usta, uši, prsa, ruke i 
noge (svećenicima se ruke mažu 
s vanjske strane, a ostalima dla- 
nove, jer se svećeniku dlanovi ma- 
žu na ređenju). Pritom se izgo- 
varaju određeni izričajni obrasci, 
npr.: »Ovim svetim pomazanjem 
i svojim  preblagim  milosrđem 
oprostio ti Bog što god si sagri- 
ješio mirisanjem.« Cilj je tog po- 
mazanja da se bolesnik oslobodi 
kazne za počinjene grijehe, te da 
mu se olakša smrtna borba. Prak- 
sa datira još iz apostolskog doba 


BONAVENTURA 


(Jak 5,14—15). Sam obred i for- 
mule nisu se kroz povijest mnogo 
mijenjali, no popratni tekstovi mi- 
jenjali su se vrlo često, a najbo- 
gatiji su bili u kasnom srednjem 
vijeku i u doba baroka. AB 


Bonaventura, sveti, kardinal. Ro- 
đen 1221. u toskanskom mjestu 
Bagnoregio kraj Viterba. Prema 
legendi bio je u djetinjstvu te- 
ško bolestan. Majka ga je odni- 
jela i stavila do nogu sv. Franje 
i molila da spasi djetetu Život. 
Dijete se oporavilo, a sv. Franjo 
je zato uskliknuo: »O buona ven- 
tura!« (»O, dobre li sreće«). Maj- 
ka ga je tada pod tim imenom 
zavjetovala Bogu. God. 1238. 
ulazi u franjevački red. Studira 
u Parizu kod Aleksandra Haleš- 
kog, te postaje tu i profesor 
(1248—1255). Godine 1256. iza- 
bran za generala franjevačkog re- 
da, a iste ga je godine papa ime- 
novao i kardinalom. Umro je 
1274. godine u Lyonu, kao tajnik 
pape Grgura X., za vrijeme Ly- 
onskog koncila. Kanoniziran je 
1482. Jedan od najvećih franje- 
vačkih ideologa, dubok učenjak, 
mistik i teolog koji je svom redu 
dao intelektualnu komponentu, a 
smatraju ga i »drugim osnivačem« 
franjevačkog reda. Napisao je 
brojne teološke rasprave i životo- 
pis sv. Franje u dvije redakcije, 
kratku i opširnu, pod naslovom 
Vita sancti Francisci. 

Priča se da su ga papini izasla- 
nici, koji su mu donijeli kardi- 
nalski Šešir, našli kako u dvori- 
štu pere suđe, a on ih je zamolio 
da šešir objese na stablo dok ne 
završi posao. Jednom drugom 
zgodom kad mu je u posjet do- 
šao sv. Toma Akvinski i pitao 
ga odakle mu toliko znanje, on 

je odgrnuo ma svojoj biblioteci 
zastor ispod kojega se nalazilo 
raspelo i rekaa: »Ovo je moja 
mudrost« (»Haec est  sapientia 
mea«). Obje te zgode vrlo su 
čest njegov ikonografski motiv. 
Uz njih se često javlja i Arbor 
vitae (»Stablo života«), na te- 
melju njegova djela istog naslova, 
a prikazuje križ s lišćem, tako da 
svaki list predstavlja jednu zgodu 
iz Kristova života i odgovarajuću 
krepost u duhovnom životu čo- 
vjeka. Blagdan mu je 14. srpnja. 
Obično se prikazuje u kardinal- 
skoj ili franjevačkoj odjeći, ili 
kombinirano, sa šeširom ili mi- 
trom pokraj njega ili na stablu. 
Gdjekad se prikazuje kako mu 
anđeo nosi posvećenu hostiju (jer 
kaže legenda da se iz poniznosti 
nije usudio pristupiti oltaru). Atri- 
buti su mu »Arbor vitae«, s peli- 
kanom na vrhu, raspelo, šešir ili , 
mitra, kardinalski štap, rjeđe ka- 
lež. Budući da ima naslov Doc- 
tor  seraphicus, »serafski  nauči- 
telj«, kraj njega se katkada sli- 
kaju i serafini. AB 


Bono, mučenik (lat. Bonus; tako- 
đer kratica za Bonaventura). Ti- 
jelo sv. Bone preneseno je 1754. 
iz Rima u Vukovar, u franje- 
vačku samostansku i župnu crkvu 
sv. apostola Filipa i Jakova. Na- 
šli su ga u grobnici sv. Hermeta. 
Po legendi (opisanoj u aktima sv. 
pape Stjepana I.) bio je vojnik 
koga je krstio isti papa. Pogubljen 
je 1. kolovoza 260. sa svećeni- 
cima Faustom i Mavrom i jeda- 
naest drugih. Rimski matriologij 
nazivlje ga svećenikom. 

Na vlastitom oltaru u crkvi u 
Vukovaru prikazan je kako kleči 
u talaru, roketi i štoli. U oltar- 
noj škrinji nalaze se njegove re- 


BOOZ 


likvije — maleni vojnik. Sa stra- 
ne oltara dva su reljefa koji pri- 
kazuju krštenje i smaknuće sv. 
Bone. — Njegovo se štovanje ra- 
širilo čitavim zapadnim Srijemom. 
Nazivaju ga sv. Bono iz Vuko- 
vara. Blagdan 1. kolovoza. 


MD 
Booz —> Ruta 


Borba s anđelom (Post 32,23— 
—33). Na prijelazu preko gaza 
starozavjetni patrijarha —> Jakov 
svu se noć rve s nepoznatim čo- 
vjekom, koji mu iščaši kuk i 
koji — jer se Jakov »hrabro bo- 
rio i s Bogom i s ljudima«, nad- 
vladavši — blagoslivlja Jakova i 
mijenja mu ime —> Jakov u novo 
ime —> Izrael (hebr. jišra'šl, vje- 
rojatno značenje: »Bog vojuje«, 
»Bog je jak«). Tajanstveni supar- 
nik neće odati svoje ime, a Jakov 
je uvjeren da se susreo s Bogom. 
Jakovljevo rvanje s noćnim ne- 
znancem jedno je od najdiskuta- 
bilnijih mjesta u kršćanskim ko- 
mentarima Biblije. Bilo da je to 
rvanje shvaćeno kao realna bor- 
ba, bilo kao Jakovljev san, ono 
ima uvijek simbolično, alegorično 
značenje. Po najstarijim komen- 
tarima i u najstarijoj ikonogra- 
fiji Jakov se bori s anđelom, pod 
kojim se figurativno podrazumi- 
jeva (nevidljivi) Bog, koji — u 
obliku fizičke borbe — iskušava 
svog izabranika Jakova. Sv. Grgur 
Nazijanski smatra da je to slika 
neprestane unutarnje, — duševne 
borbe kršćanina, borbe u njego- 
voj savjesti. Sv. Augustin vidi u 
toj borbi alegoriju borbe —> Crkve 
i > Sinagoge, a sv. Jeronim vidi 
u njoj borbu sa zlim duhom, bit- 
ku dobra i zla, sukob —> kreposti 
i > mana. 

Misao  laicizirane = ikonografije 
XIX. stoljeća (Delacroix) vidi u 
Jakovljevoj borbi bitku prome- 
tejskog čovjeka u svladavanju pri- 
rode i svoje vlastite slijepe sud- 
bine. 


Božja ruka.  »Božja desnica«, 
»dextera Dei«, »manus Domini«. 
Ideogram, simbol nevidljivog Bo- 
ga, njegove snage, njegove sve- 
mogućnosti, njegovih izravnih in- 
tervencija u događajima povijesti 
i u životu pojedinaca. Božja ruka 
obično izlazi iz oblaka i često je 
okružena križnom —> aureolom. 
Ona blagoslivlja, zapovijeda, pri- 
jeti, pokazuje, prihvaća ili od- 
bija; izražava Božju volju ili 
naum. 

Božja se ruka na karakterističan 
način pojavljuje u mnogim bi- 
blijskim prizorima (žrtva Abelo- 
va, žrtva Abrahamova, krštenje 
Kristovo, molitva na Maslinskoj 
gori, uzašašće, itd.), u prizorima 
smrti mučenika i krunjenja sred- 
njovjekovnih vladara. BF 


Božje obećanje Abrahamu. Bog 
sklapa savez s Abrahamom i u 
tri mu navrata obećava potom- 
stvo »poput praha na zemlji« 
(Post 13,14—17) ili »zvijezda na 
nebu i pijeska na obali morskoj« 
(Post 22,15—18), tako da će 
Abraham postati »ocem mnogim 
narodima«; nadalje mu obećava 
Palestinu kao novu domovinu 
(»obećana zemlja«) i blagoslov 
(Post, gl. 17). 


Ikonografija: Bog ili > 
Božja ruka pokazuje Abrahamu 
nebeski svod, Abraham broji zvi- 
jezde. Aluzija na brojno duhovno 
potomstvo Abrahamovo, u konač- 
nici aluzija na Crkvu. BF 


BOŽJI 


Božji grob (tal. San Sepolcro; 
njem. /das] beilige Grab). Budući 
da je razvitkom liturgije na Ve- 
liki petak bila izostavljena —> mi- 
sa (jer je Krist taj dan umro), ali 
se za potrebe umirućih morala 
čuvati -—> euharistija, ona se 
isprva čuvala na sasvim jedno- 
stavan način, u —> sakristiji. To 
čuvanje s vremenom poprima sve- 
čaniji karakter, a već u XI. sto- 
ljeću nosi se u sakristiju u sve- 
čanoj procesiji, i taj će običaj tra- 
jati nekoliko stoljeća. Nakon re- 
formacije, kada protestanti niječu 
euharistiju, katolička je Crkva na- 
stoji to više naglašavati, pa se 
tako počinje ona svečanije čuvati 
i na Veliki petak, i to u samoj 
crkvi. U tu se svrhu grade po- 
sebno dekorirane  kulise (zvane 
epitaphios ( grč. epi »nad« + 
tapbos »grob«), osobito u Italiji 
i sjevernim krajevima Evrope. U 
XVII. i XVIII. stoljeću razvija 
se prava umjetnost gradnje po- 
sebne dekorativne arhitekture od 
drva i izvezenog tekstila u koju 
se na Veliki petak i Veliku su- 
botu pohranjuje euharistija, u vri- 
jeme koje je Krist proveo u grobu, 
i kroz to vrijeme tu se održavaju 
posebne paraliturgijske  pobožno- 
sti. Praksa se sačuvala do danas, 
premda u manje raskošnom obli- 
ku. (> Četrdesetsatno klanjanje.) 


Brahijarij (lat. bracbiarium, pre- 
ma bracbium »ruka«). Relikvijar 
u obliku ljudske ruke, u kojem 
se čuva ili cijela ruka nekog sve- 
ca ili samo njen dio. AB 


Breskva (Prunus persica). Breskva 
simbolizira nenametljivost krepo- 
sti, a uz to i kreposno srce i kre- 
postan jezik. Katkad se javlja na 

slikama Bogorodice s Djetetom 
umjesto jabuke, i tako označuje 
plodove spasa. MG 


Brevijar (lat. breviarium »kratak 
popis«). Službena crkvena knjiga 
u kojoj se nalaze sustavno pore- 
dani molitveni tekstovi i čitanja 
za sve dane u godini i za sve 
sate u danu. Dužnost pak mo- 
ljenja tog sadržaja zove se offi- 
cium divinum, »božanska služba« 
(> oficij). 

S obzirom na —> liturgijsku go- 
dinu, podijeljen je brevijar na ove 
dijelove: —> Ordinarij: sitni di- 
jelovi koji se mole svaki dan; 
—> Psalterij: psalmi raspoređeni 
po danima u tjednu; —> Tempo- 
ral: ono što se čita na pojedine 
nedjelje i Gospodnje blagdane 
kroz godinu; —> Sanktoral: ono 
što se moli na blagdane pojedinih 
svetaca; —> Komunal: zajednička 
čitanja i molitve za skup svetaca. 
Za svaki pojedini dan brevijar je 
podijeljen na osam dijelova, koji 
svoja imena imaju prema onom 
doba dana kada se mole. 'To su: 
—> matutinum (jutarnja): moli se 
u drugom dijelu noći, pred zoru; 
—> laudes (pohvale): mole se u 
zoru; —> prima, —> tertia, —> 
sexta 1 => nona mole se u 6, 9, 
12 i 15 sati (zovu se horae mi- 
nores »mali časovi«); —> vesperae 
(večernja): moli se u sumrak; > 
completorium (povečerje): moli se 
neposredno prije počinka. 
Razvoj brevijara  Po- 
četke brevijara kao sustava čita- 
nja biblijskih tekstova i molitava 
nalazimo već u IV. stoljeću (a 
nesustavno postoji i ranije). Od 
tada pa do X. stoljeća ima taj 
sustav u raznim pokrajinama i vre- 
menima vrlo raznolike oblike. U 
XI. i XII. stoljeću počinje se ra- 


BRIGITA 


diti na ujednačavanju brevijara 
za svu zapadnu Crkvu i skupljati 
u jednu knjigu. U Rimu je u 
XIII. stoljeću sastavljen prvi bre- 
vijar u današnjem smislu riječi: 
u njemu su sve molitve i biblijska 
čitanja, koji su ranije bili raspo- 
ređeni u nekoliko različitih knjiga, 
skupljeni u jedan svezak pod na- 
zivom Breviarium secundum con- 
suetudinem Romanae curiae (»Bre- 
vijar po običaju rimskog dvora«). 
Budući da su taj brevijar prihva- 
tili franjevci, ubrzo se proširio po 
svemu zapadnom svijetu, a nakon 
Tridentskog koncila, potkraj XVI. 
stoljeća, postaje i službeno obve- 
zan za svu zapadnu Crkvu, s iz- 
nimkom nekih redovničkih zajed- 
nica. Naziv mu je jednostavno 
Breviarium Romanum  (»Rimski 
brevijar«). Od tada do danas do- 
Živio je nekoliko nebitnih pro- 
mjena, a tek II. vatikanski kon- 
cil, 1964., donekle je izmijenio 
strukturu brevijara. AB 


Brigita Švedska, redovnica (lat. 
Brigitta). Rođena 1302/3. u Fin- 
stadu kod Uppsale u Švedskoj, a 
umrla u Rimu 23. srpnja 1373. 
Veoma mlada udana, god. 1316., 
za Ulfa Gudmarssona, kojemu je 
rodila osmero djece, među njima 
i sv. Katarinu Švedsku. Osnovala 
red Presvetog Otkupitelja sa sre- 
dištem u Wadsteni. Muž joj se 
povukao u cistercitski samostan u 
Alvastri, gdje je 1344. i umro. 
Pošla je na hodočašće u Rim 
(1349.) i ostala u Italiji posljed- 
nje 24 godine svoga života, za- 
jedno s kćeri Katarinom. Hodo- 
častila je u Svetu zemlju 1372. 
Na švedskom jeziku napisala je 
svoja viđenja, koja su njezini is- 
povjednici, prior Petar od Alva- 
stre i magister Matija od Linko- 

pinga, preveli na latinski. Kano- 
nizirana 7. listopada 1391., zato 
se njezin blagdan do 1628. slavio 
toga dana, kasnije pak 8. listopa- 
da, a nakon najnovije reforme 23. 
srpnja, na dan smrti. 

Prikazuju je u odijelu njezina re- 
da (crna odjeća s bijelim velom 
koji je opšiven crveno). Minija- 
tura u samostanu Nonnberg kod 
Salzburga prikazuje ju u sjede- 
ćem stavu s otvorenom knjigom 
na pulru i s perom u ruci, a pred 
njom kleče (umanjene veličine) 
papa i kralj. Često prikazivana s 
hodočasničkim štapom i Šeširom 
ili s hodočasničkim križem u ru- 
kama. 

Atributi: Krist na križu, križ, 
pero za pisanje, tintarnica, hodo- 
časnik. 

Zaštitnica Švedske, posebno Wad- 
stene, hodočasnika i smrtnog časa 
(po legendi, Isus joj je objavio 
njezin zadnji čas). MD 


Brijest (Ulmus). Brijest simbolizi- 
ra dostojanstvo života. Svojim 
sveobuhvatnim rastom i pruža- 
njem grana u svim pravcima oz- 
načava onu snagu što — prema 
Svetom pismu — zrači iz pobož- 
nih zbog njihove vjere. MG 


Brikcij (lat. Brictius; slov. Brik- 
cij, Bric, usp. Bričanci, zaselak u 
Istri s kapelicom sv. Brikcija), 
sveti, biskup. Živio od 397. do 
444. godine. Bio je biskup u 
Toursu (Francuska), gdje je na- 
slijedio sv. Martina. 

Prema legendi, optužili su ga 
zbog nezakonita očinstva. Da bi 
dokazao nedužnost, u svojoj je 
odjeći odnio na grob sv. Martina 
živo ugljevlje a da ono ipak nije 
pregorjelo odjeće. U Sloveniji su 
ga zamijenili s blaženim Brikci- 


BROJANICE 


jem, po rodu Dancem, koji da je 
bio u službi bizantskog cara Ba- 
zilija i njegova sina Leona. On 
se želio vratiti u domovinu, Dan- 
sku, te je na odlasku od cara is- 
prosio — kako kaže legenda — 
moći krvi Kristove, koje je sakrio 
u ranu na nozi. Na putu ga je 
pod Grofiglocknerom zasula snje- 
žna lavina, a njegovo su tijelo 
pokrila tri žitna klasa koja su 
izrasla iz snijega. Na mjestu nje- 
gove smrti sazidali su crkvu Svete 
krvi, u  Heiligenblutu  (»sveta 
krv«) u Koruškoj. Kult mu se u 
Sloveniji (i sjevernoj Hrvatskoj) 
raširio preko hodočasnika u Heili- 
genblut, a povijesni Brikcij iz 
Toursa obogatio se i atributima 
danskog Brikcija. Svetkovina sv. 
Brikcija jest 3. studenoga. Atri- 
buti su mu: goreće ugljevlje; u 
Sloveniji tri žitna klasa. U Slo- 
veniji je patron žita, a u Koruš- 
koj zaštitnik od snježnih lavina. 
EC 


Brojanice > krunica 


Bruno Kverfurtski, sveti, biskup, 
mučenik (njem. Bruno von Quer- 
furt). Kao i sv. Adalbert Vojtjeh 
praški, i Bruno je apostol Prusa 
i mučenik u njihovoj zemlji. Ve- 
liki poštovalac i pisac života sv. 
Adalberta i petorice mučenika 
zvanih Poljska braća (Benedikt, 
Ivan, Matej, Izak i: Kristijan). 
Bruno je dobio i ime Bonifacije, 
i pod tim je imenom poznat kao 
bosanski biskup (tvrdnja sv. Ro- 
mualda opata), no to nije vjero- 
dostojno. Do brkanja u imenima 
(bissensis — bosniensis bisenski — 
bosanski) došlo je zacijelo zbog 
Brunova misionarenja među Pe- 
čenezima, koji se nazivaju i Bis- 
seni. 


12. LEKSIKON IKONOGRAFIJE 

Bruno je rodom iz plemićke kuće 
von Quertfurt. Godine 996. pra- 
tio je cara Otona III. u Rim, gdje 
je postao monah, a zatim se pri- 
družio sv. Romualdu u Pereumu 
kod Ravenne. Godine 1104. postao 
je nadbiskup za slavensku misiju, 
ali k Slavenima nije mogao otpu- 
tovati, pa je propovijedao »crnim 
Ugrima« u Erdelju, kasnije u 
Ukrajini (Kijev), dok nije pod- 
nio mučeništvo među poganskim 
Prusima, 14. veljače 1109., istočno 
od Gdanska, zajedno s osam- 
naest svojih drugova. Nazvan je 
»drugim apostolom Prusa«: prvi 
je sv. Vojtjeh. Poljaci ga Štuju 
pod imenom Bruno 16. listopada, 
a Litvanci s Poljacima pod ime- 
nom sv. Bonifacija 19. lipnja. 
MD 


Bruno, prezbiter. Osnivač kartu- 
zijanaca. Rođen oko 1032. u K3l- 
nu iz obitelji von Hartefaust. 
Kanonik sv. Kuniberta u Kolnu, 
rektor škole u Reimsu i nadbi- 
skupski kancelar. Godine 1076. 
bježi iz Reimsa, postaje benedik- 
tinac i povlači se sa Šestoricom 
redovnika istomišljenika u pustoš 
kod Grenoblea zvanu »la Char- 
treuse«  (Kartuzija). Tu osniva 
1084. novi red. Papa Urban II., 
njegov nekadašnji učenik, poziva 
ga u Italiju za savjetnika. U Ita- 
liji osniva novu kartuziju La Tor- 
re. Tu je i umro 6. listopada 
1101. (U Sloveniji je poznata kar- 
tuzija Pleterje, kraj Novog Me- 
sta.) 


Premda Bruno nije nikada for- 
malno kanoniziran, ime mu je 
upisano u Rimski kalendar 1623. 
i ondje je ostalo unatoč svim re- 
formama. Prikazuju ga kao re- 
dovnika, u odjeći njegova reda. 
Atributi su mu: zemaljska kugla, 


BRŠLJAN 


zvijezda, vijenac zvijezda, mrtvač- 

ka glava. Zaštitnik je protiv ku- 

ge. Spomendan 6. listopada. 
MD 


Bršljan (Hedera_ belix). Bršljan 
se uvijek tijesno povezuje sa 
smrću i besmrtnošću. Kao zimze- 
lena biljka, on je znak vjernosti 
i vječnoga života. 

Bršljan čvrsto prianja uza svoju 
podlogu, pa je tako simbol pri- 
vrženosti i neprolaznog osjećaja. 
Kao ikonografski motiv igra ulo- 
gu i u ciklusu o > Joni. MG 


Bugia (tal. = »svijećnjak s drš- 
kom«). Svijeća koja se i usred 
bijela dana nosi kraj liturgijskih 
knjiga na —> pontifikalnoj misi. 
Svoj naziv vuče od grada Bougie 
u Alžiru, gdje su se proizvodile 
svijeće posebne kvalitete. Biskupi 
su kao posebnu povlasticu imali 
pravo da im jedan niži posluži- 
telj, —> akolit, za vrijeme litur- 
gijskih čina drži kraj knjige za- 

kad ta svijeća zove i palmatorij). 
Ostalima je pak pri liturgijskim 
činima bila dovoljna danja svje- 
tlost ili svjetlost svijeća na sto- 
jećim  svijećnjacima. Bugia ima 
oblik tanjurića promjera oko 10 
cm, s isto toliko dugačkom ruč- 
kom, a na sredini je nizak stalak 
za svijeću. Redovito je od sre- 


bra. AB 


Bunar: > Josip patrijarha; > Je- 
remija prorok; > Mojsije zašti- 
ćuje Jetrove kćeri; —> Krist i Sa- 
maritanka; —> Navještenje (an- 
đeoski pozdrav na bunaru) 


Bursa (lat. = »vrećica«). Sprem- 
nica za —> korporal izvezena u 
materijalu i boji ostalog litur- 
gijskog ruha (redovito od svile). 
Kvadratičnog je oblika, sastav- 
ljena od dviju ploha koje su' na 
jednoj stranici čvrsto povezane, a 
na dvjema susjednim labavo; če- 
tvrta pak stranica ima otvor kroz 
koji se u bursu smješta korporal. 
Nastanak joj datira iz XIV. sto- 
ljeća. AB 


C 


paljenu svijeću u ruci (ruka, 
dlan = lat. palma; zato se kat- 
Cappa magna (la. = »veliki 


plašt«). Plašt s velikom kukulji- 
com i dugačkom povlakom (cax- 
da »rep«), koju iza prelata nosi 
poseban niži poslužnik. Služi kao 
korsko odijelo kardinala, nadbi- 
skupa, biskupa i još nekih pre- 
lara. Kao poseban privilegij, neki 


prelati na njoj preko ramena nose 
krzno hermelina. AB 


Casula (lat. = hrv. lik kazula, 
Usp. i hrv. košxlja) —> misnica 


Cecilija, sveta (lat. Caecilia). Pre- 
ma pučkoj legendi, Cecilija je bila 


CECILIJA 


kći rimskog patricija (III. st.) koji 
ju je odgajao kao kršćanku. Za- 
ručena za plemića po imenu Va- 
lerijana, no nakon vjenčanja reče 
ona svome mužu da je položila 
zavjet djevičanstva, moleći ga da 
taj njezin zavjet poštuje. Valerijan 
pristade, uz uvjet da uzmogne vi- 
djeti anđela za kojega ona kaže 
da nad njom bdije. Cecilija po- 
šalje svoga muža k papi Urbanu 
koji se s kršćanima krio u kata- 
kombama. Ondje se i Valerijan 
obrati na kršćanstvo. Vraćajući se 
k Ceciliji, opazi anđela kako stoji 
do nje držeći dvije cvjetne krune. 
Anđeo položi krunu od ljiljana 
na glavu Ceciliji, a krunu od 
ruža na glavu Valerijanu. Uz po- 
moć anđelovu obrati se na kršćan- 
stvo i Valerijanov brat Tiburcije, 
i braća počeše propovijedati Kri- 
stovo evanđelje. Doznavši za to 
rimski upravitelj, zapovjedi im 
da prestanu, no kad oni to ne 
htjedoše, dade ih pogubiti. Isprva 
Ceciliju poštedi, nadajući se za- 
dobiti njezino veliko bogatstvo. 
Naredi joj da žrtvuje bogovima. 
Kad ona to odbije, pokuša je uda- 
viti. Čudom ostade ona neozlije- 
đena, pa upravitelj pošalje po 
krvnika da joj odrubi glavu. 
Krvnik triput pokuša, ali joj sva- 
ki put samo izrani vrat. Cecilija 
ostade na životu još tri dana, 
i za to vrijeme razdijeli sve svoje 
imanje siromasima. 

Smatralo se da je Cecilija za svog 
Života bila tako bliska nebu te je 
mogla čuti anđeosko pjevanje. Go- 
vorilo se da ona može svirati na 
svakom glazbalu. No taj osobiti 
dar nije joj bio dostatan da izra- 
zi svu bujicu nebeskih napjeva 
koja je ključala u njezinoj duši. 
Stoga ona izumi orgulje i posveti 
ih za bogoslužje. Zato se časti 

kao zaštitnica glazbe i glazbe- 
nika. 

Na slikama se obično pojavljuje 
slušajući glazbu, pjevajući ili svi- 
rajući na kakvu glazbalu. Poseb- 
na su joj oznaka orgulje. Gdje- 
kad se prikazuje s tri ožiljka na 
zatiljku. Na glavi ili u njenoj 
blizini često joj je kruna bijelih 


i crvenih ruža. MG 
Cedar (grč. kćdros, lat. cedrus, 
možda ( hebr. katar »kaditi«; 


hrv. i »smrč«; zn. naz. Cedrus). 
Cedrovina općenito, a osobito li- 
banski cedar, znak je Krista: 
»Stas mu je kao Liban, vitak po- 
put cedra« (Pj 5,15). Uznosit iz- 
gled cedra uzrokom je što se s 
njime poistovjećuju pojmovi lje- 
pote i dostojanstva. Prorok Eze- 
kijel spominje cedar kao sliku 
Mesije i njegova kraljevstva: »S 
vrha cedra velikoga, s vrška mla- 
dih grana njegovih, odlomit ću 
grančicu i posadit je na gori vi- 
sokoj, najvišoj« (Ez 17,22). 

MG 


Cenobiti (prema grč. koinos »za- 
jednički« + bios »Život«). > Re- 
dovnici koji žive zajedničkim ži- 
votom u za to posebno organi- 
ziranoj zgradi, —> samostanu, i 
prisutni su u religioznom 1 dru- 
štvenom životu sredine u kojoj 


Žive. AB 


Ceremonijal (lat. caeremoniale ( 
cagremonia = »štovanje, = pobožni 
obred«). Knjiga proizašla iz pra- 
stare oknjige —Ordines Romani 
(»Rimske uredbe«) u kojoj se 
propisuje na koji se način obav- 
ljaju liturgijski čini viših —> pre- 
lata. Danas imamo dvije takve 
knjige, i to: Caeremoniale episco- 
porum (»Biskupski ceremonijal«), 


CEREMONIJAR 


propisi o načinu odvijanja litur- 
gijskih čina kojima predsjeda bi- 
skup, i Caeremoniale_ romanum 
(običnije zvan Liber caeremonia- 
rum »Knjiga obreda«), koji sadrži 
propise na koji se način odvijaju 
liturgijski čini kojima predsjeda 
papa i uopće obrede Rimske ku- 
rije. AB 


Ceremonijar (lat. caeremoniarius 
( caeremonia »štovanje, pobožni 
obred«). Osoba koja je zadužena 
da se brine kako bi se liturgijski 
čini obavljali prema propisanim 
uputama (neka vrsta režisera li- 
turgijskih čina). Zove se i cere- 
monist. AB 


PUKI Mda 


DV 


Ciborij iznad glavnog oltara tro- 


katedrale. Rad majstora 
Mavra, 14. st. 


girske 

Ceremonije (lat. carimonia ili 
caeremonia »štovanje, svetost, po- 
božni obred«). Pojedini dijelovi 
od kojih je sastavljen neki obred, 
skup propisanih obrednih postu- 
paka kao što su držanje tijela, 
pokreti ruku i ostalih dijelova ti- 
jela, čime se prati izgovaranje ri- 
ječi u liturgijskim činima. 


AB 
Ceremonist —> ceremonijar 
Chrismon —> Kristov monogram 


Ciborij (lat. ciborium »sud, po- 
suda« ( grč. kibčrion »lupina 
vrste graha; kovani ćup«). Riječ 
ciborij ima dvostruko značenje: 


Ciborij »Turris eucbaristica«. Mi- 
lano, S. Nazaro, 12. st. 


CIBORIJ 


1. Nebnica (>> baldahin) podig- 
nuta iznad oltara, izrađena od 
kamena i poduprta s četiri stupa, 


Gotički ciborij. Split, Riznica ka- 
tedrale, 15. st. 


181 


CIKLAME 


Neogotički ciborij, 19. st. 


što podsjeća na kovčeg Saveza u 
starozavjetnom Hramu. 2. U dru- 
gom značenju ciborij je drugo 
ime za piksidu (čestičnjak), po- 
sudu u kojoj se čuvaju posvećene 
hostije. U tom drugom značenju 
simbolizira euharistiju ili > Po- 


sljednju večeru. MG 


Ciklame (slat. cyclamen ( grč. 
kyklaminos; zn. naz. Cyclamen). 
To je cvijeće od davnine posve- 
ćeno  blaženoj Djevici "Mariji. 
Crvena mrlja u središtu cvijeta 
simbolizira — krvarenje Marijina 
srca od žalosti. U nekim jezicima 
ciklame nazivaju »krvava sestri- 
ca«, a kod nas u pjesmama po- 
jednostavnjeno »krvave ciklame«. 


MG 


CINGULUM 


Ciborij s poklopcem. Neogotika, 
kraj 19. st. 


Cingulum —> pas 


Ciprijan, biskup, mučenik (lat. 
Caecilius Cyprianus Tbascius; srp. 
Kiprijan; stsl. Čubrijan). Afrika- 
nac, Kartažanin, rođen između 
god. 200. i 210. Poznati pogan- 
ski retor koga je obratio na krš- 
ćanstvo svećenik Cecilije. Ubrzo 
nakon krštenja postaje svećenik, 
pa biskup (248—249). Za Deci- 
jeva se progonstva sakrio. U No- 
vacijanovu raskolu stoji na strani 
pape sv. Kornelija, ali se s pa- 
pom sv. Stjepanom I. razilazi u 
pitanju krivovjerničkog krštenja. 
Tertulijana naziva svojim magis- 
trom i stoji pod njegovim knji- 
ževnim utjecajem. Stil mu je la- 
gan, pa su ga mnogo prepisivali 
i čitali. Plodan je crkveni pisac. 
Za Valerijanova progonstva po- 

sječen je mačem u Kartagi, 14. 
rujna 258. Spomendan, zajedno 
s papom Kornelijem, slavi mu se 
u zapadnoj Crkvi 16. rujna, a u 
istočnoj 31. kolovoza. 

Slikaju ga kao biskupa učenjaka 
u biskupskom ornatu s knjigom. 
Često se prikazuje skupa s pa- 
pom Kornelijem. Stavljaju mu u 
ruku i mač, jer je posječen mačem. 
Zaštitnik je protiv kuge, jer je u 
kužnim godinama 252—254. dvo- 
rio oboljele. MD 


Cir i Ivan, sveti mučenici (lat. 
Cyrus, Joannes; grč. K5ros Io4n- 
n&s; hrv. još: Kir). Moći sv. Cira 
i Ivana prenio je sv. Ćiril Alek- 
sandrijski, patrijarh, iz bazilike 
sv. Marka u Menuthis (Canopus, 
danas Abukir — od Abakir). 
Razlog prijenosa: zamjena kulta 
Isis medicae kultom mučenika, ta- 
kođer liječnika. Cir je po legendi 
bio najprije liječnik, a onda mo- 
nah; s njim se sprijateljio vojnik 
Ivan, pa su zajednički živjeli u 
pustinji, a kasnije su mučeni u 
Aleksandriji pod Dioklecijanom. 
Sv. Ćiril je održao tri kratka 
govora njima u čast. Ti govori, 
koji su se sačuvali, postali su iz- 
vorom kasnije legende. Štovani su 
kao besplatni liječnici (»Bezmitni 
vrači«). Na grobu im se razvilo 
proštenište. Na njihovu je grobu 
izliječio svoje oči i Sofronije Je- 
ruzalemski, koji je nakon toga 
širio njihovo štovanje i nadopu- 
nio Čirilove govore jednim izvje- 
štajem od preko sedamdeset ču- 
desa. Relikvije su im prenesene u 
Rim (S. Passera in Via Portuensi). 
Abba Kyros (»otac Kir«) ostav- 
lja svoje ime gradu Menuthisu 
Abukir. Proštenište i svetište ne- 
stalo je arapskim osvojenjem gra- 
da. Uglavnom slikaju Kira sa- 


CIRIJAK 


mog kao monaha s dugom bra- 
dom, a u lijevoj mu ruci raspelo 
s ljiljanom i palmom. Zaštitnici 
su liječnika. Spomendan u Rim- 
skom martirologiju 31. siječnja; 
tog dana i u istočnoj Crkvi. 
MD 


Cirijak, sveti, mučenik, đakon (lat. 
Cyriacus, slov. Cirijak). Bio je 
đakon pape Marcela te je poma- 
gao kršćanima koji su morali pri- 
silno raditi na zidanju Diokle- 
cijanovih termi u Rimu. Diokle- 
cijan ga zato baci u tamnicu, a 
njegov suvladar Maksimijan dao 
ga je umoriti na Via Slaria, 309. 
godine. Pokopan je na Ostijskoj 
cesti, a na njegovu grobu je papa 
Honorije I. dao sagraditi bazili- 
ku. Po legendi, u tamnici je iz 
Dioklecijanove kćeri izagnao zlo- 
duha. Svetkovina mu je 6. ožujka 
(prijenos tijela 8. kolovoza). Kult 
mu se posebno raširio uz Rajnu, 
jer se od 847. godine njegove re- 
likvije čuvaju u samostanskoj 
crkvi u Wormsu. Budući da spada 
među četrnaest pomoćnika u ne- 
volji, njegovo se štovanje raširilo 
nadaleko, pa tako i do naših 
strana. Atributi su mu: đakon- 
sko odijelo, palma i mač; često 
se kraj njega nalazi Artemija ili 
svezani vrag. Često se slika kako 
izgoni đavla iz Artemije ili kako 
mu odsijecaju glavu. Patron je 
—> egzorcista i zaštitnik, protiv 
đavoljih napadaja. EC 


Cisterciti (lat. ordo cisterciensis). 
Red (> redovnici) što ga je re- 
formiranjem benediktinaca osno- 
vao 1098. godine sv. Robert u 
mjestu Citeaux u Francuskoj, a 
kasnije reorganizirao sv. Bernard 
iz Clairvauxa. Već potkraj XII. 
st dolaze cisterciti u sjevernu 

Hrvatsku, gdje krče šume, uče 
puk gospodarstvu i podižu brojne 
crkve u čast Bogorodici. Grade 
jaki samostan u Topuskom 1206., 
zatim na Savskom otoku kod 
Podsuseda, odakle 1315. sele u 
Zagreb kraj crkve sv. Marije. 
Vrlo su snažni u XIII. i XIV. 
stoljeću, a u XV. stoljeću ih go- 
tovo nestaje u našim stranama. 
Odijelo im je bijele boje, a sastoji 
se od —> habita, dugačkog —> ška- 
pulara, kukuljice i plašta. 
AB 


Colobium: —> kolobij; —> raspeće 


Communio (lat. = »pričest, za- 
jedništvo«). 1. Obred kojim se 
dijeli pričest (> misa). 2. Stih 
psalma ili cijeli psalam koji se 
pjeva ili moli za vrijeme dijelje- 
nja pričesti vjernicima (>> misa). 
AB 


Completorium —> kompletorij 


Computatio digitorum (lat. = 
»brojenje na prste« ( computare 
»brojiti,  računati« + = digitus 
»prst«). Ikonografski prikaz dva- 
naestogodišnjeg Isusa u hramu 
kako židovskim učiteljima nabra- 
ja na prste dokaze da su u za- 
b'udi, te da se na njemu ispunilo 
Pismo. (> Disputa u Hramu). 
AB 


Consignatorium —> konsignatorij 


Credo (lat. = »vjerujem«). Vje- 
rovanje. Kratka formula koja sa- 
drži bitne elemente i glavne istine 
kršćanskog vjerovanja. Zove se 
također i Simbol: (grč. symbolon 
»dogovoreni znak«). Najkraće i 
najsažetije je, a ujedno i najsta- 


CRKVA 


rije, tzv. Apostolsko vjerovanje, 
koje sadrži vjerovanje onako ka- 
ko su ga izlagali apostoli. Kako 
su s vremenom pojedine istine, 
osobito Trojstvo, bivale predmet 
rasprava, tako su se na —> kon- 
cilima proširivale formulacije Vje- 
rovanja. Gotovo svi koncili do- 
nosili su formule vjerovanja, pre- 
ma aktualnosti spornih istina. 
Najpoznatije, a poslije Apostol- 
skoga ujedno i najraširenije, jest 
Nicejsko-carigradsko vjerovanje 
(doneseno na koncilima u Niceji 
325. i Carigradu 381. g.), a upe- 
reno je protiv —> arijanizma, te 
detaljno razrađuje istinu o 'Troj- 
stvu. Ovo se Vjerovanje moli ili 
pjeva na > misi. Najopširnije 
od starijih Vjerovanja jest Ata- 
nazijevo, koje na poseban način 
razrađuje istinu o Trojstvu. 
AB 


Crkva (grč.-lat. ecclesia »skup- 
Ština«; hrv. crkva ( grč. kyriakć 
oikia »Gospodnja  kuća«; usp. 
njem. Kirche »crkva«). 

1. U društvenom smislu to je or- 
ganizirana zajednica kršćana. Oz- 
načava i cjelovito kršćanstvo u 
prvim stoljećima, a tako i poje- 
dine njegove dijelove nakon ot- 
cjepljivanja koja su nastala tije- 
kom stoljeća, npr. katolička (ili 
zapadna) Crkva, pravoslavne (ili 
istočne) Crkve, engleska Crkva, 
itd. 

2. U prostornom smislu to je 
zgrada ili prostorija u kojoj se 
kršćani okupljaju radi obavljanja 
zajedničkog javnog = bogoslužja 
(> liturgija). Taj je prostor ti- 
jekom stoljeća doživljavao brojne 
oblikovne promjene ovisno o raz- 
voju i oblicima liturgije (i njene 
dramaturgije), o stilskim kriteri- 

Jima vremena, te o društveno- 
-političkom statusu Crkve. U 
prvim stoljećima kršćani se oku- 
pljaju na bogoslužje u privatnim 
kućama (u hypćrionu, na katu), 
te na grobljima, nadzemnim i pod- 
zemnim (—> katakombe), jer su 
bila zakonom zaštićena i nepo- 
vrediva. Posebne prostorije za 
kršćansko bogoslužje počinju se 
graditi tek potkraj III. stoljeća, 
i to u zabačenim provincijama, 
ali nemaju neki definirani oblik. 
Kad je kršćanstvo 313. godine 
dobilo slobodu, počinju se graditi 
i posebni prostori za bogoslužje 
i oni dobivaju definiran i speci- 
fičan oblik (>> bazilika), a taj će 
oblik uz nebitne izmjene potrajati 
tijekom stoljeća u različitim va- 
rijantama. Sastoji se, zavisno o 
sastavu i činiocima liturgije, od 
tri glavna dijela: prostor za vjer- 
nike (brod ili brodovi), prostor 
za kler (presbyterium) i prostor 
za —> oltar i > moći mučenika 
(sanctnarium  »svetište«), te niza 
sporednih prostorija. Ova će se tri 
prostora zadržati u crkvi kroz 
čitavu povijest, premda će se obli- 
kovno i arhitektonski mijenjati, 
pa će u pojedinim povijesnim 
razdobljima pojedini dijelovi biti 
više naglašavani, a drugi manje. 
Nekad će se svetište i prezbiterij 
kontrahirati u jedno (renesansa i 
barok), a drugi će put svetište 
biti jako naglašeno (bazilika), ne- 
kad će pak biti naglašen prezbi- 
terij (romanika i gotika). Brodovi 
će u nekim razdobljima biti bo- 
gato tlocrtno i prostorno raščla- 
njeni (romanika i gotika), a u 
drugima će biti jedinstveni (ba- 
rok). U nekim povijesnim raz- 
dobljima prevladavat će longitudi- 
nalni np prostora (bazilika, ro- 
manika, gotika), u drugim pak 

centralni (predromanika i Bizant); 
longitudinalni će tip nekad biti 
pravokutan (bazilika, romanika, 
gotika), a drugi put ovalan (ba- 
rok); centralni će tip katkad biti 
kvadratičan, a katkad opet kruž- 
ni ili križni. Oko tih osnovnih 
prostora javljaju se u raznim raz- 
dobljima različiti »pomoćni« pro- 
stori. 

(Mnoge zasebno obrađene jedini- 
ce u ovoj knjizi zapravo su sas- 
tavni dio jedinice Crkva: —> ba- 
zilika, —> oltar, —> orijentacija, 
—> moći, > bema, > kor, > 
krstionica, > pastoforija, —> atrij, 
—> narteks, —> matronej, —> sena- 
torij, —> emporij, —> konsignato- 
rij, —> katekumeneion; Ecclesia; 
Crkva  vojujuća, —> mučeništvo 
braće Makabejaca, —> živi križ). 

AB 


3. U kršćanskoj simbolici Crkva 
ima više značenja. Temeljno joj 
je značenje zajednica onih koji 
vjeruju, povezanih u živi organi- 
zam koji se naziva Kristovim ti- 
jelom. Mjesto gdje se ta zajednica 
sastaje zove se također crkvom. 
U tom smislu crkva je dom Božji. 
Crkva se ponekad uspoređuje s 
Noinom korabljom; tada označa- 
va spasenje svih svojih članova. 
Kad je na slici crkva stavljena u 
ruke nekog sveca ili bilo koje 
osobe, to prvotno znači da je ta 
osoba njen utemeljitelj ili prvi 
biskup. No, u rukama sv. Jero- 
nima ili sv. Grgura crkva ne 
označava nijednu = pojedinačnu 
zgradu, već Crkvu općenito, jer 
se ti sveci smatraju istaknutim 
potpornjima Crkve i njenim pr- 
votnim ocima. MG 


Crkvena godina —> liturgijska go- 
dina 

Crkveni oci (lat. patres Eccle- 
siae). Ime pridano pojedinim sta- 
rijim kršćanskim  naučiteljima i 
teolozima koji su mnogo prido- 
nijeli unapređenju teološke misli, 
te su od Crkve i službeno dobili 
naslov doctor Ecclesiae »crkveni 
naučitelj. Oni istaknuti učitelji 
koji su poznavali apostole, tj. koji 
su živjeli potkraj I. i početkom 
II. stoljeća, nazivaju se apostolski 
oci. Crkvenih otaca ima ukupno 
pedesetak, a najpoznatiji su me- 
đu njima i za ikonografiju naj- 
zanimljiviji tzv. veliki naučitelji 
(ima ih osam), od kojih četiri 
pripadaju zapadnoj, a četiri istoč- 
noj Crkvi. Svi su oni živjeli od 
IV. do VI. stoljeća. Zapadni su: 
—> Ambrozije, > Augustin, > Je- 
ronim i > Grgur Veliki, (katkad 
i > Leon Veliki), a istočni: —> 
Atanazije, —> Bazilije, —> Grgur 
Nisenski i > Ivan Krizostom (Zla- 
tousti), (katkad i —> Ćiril Jeru- 
zalemski). U doba gotike, četiri 
zapadna oca slikaju se na zido- 
vima ili na svodu svetišta kao 
paralela četirma  evanđelistima. 
Spise svih crkvenih učitelja sa- 
kupio je i u 306 svezaka izdao 
polovinom XIX. stoljeća Migne 
pod naslovom Patrologia latina 
(221 svezak) i Patrologia graeca 
(85 svezaka). AB 


Crna Bogorodica. Imenom crnih 
Bogorodica ili crnih Madona na- 
zivaju se kipovi ili slike sjedećih 
Bogorodica (> Prijestolje mu- 
drosti) ili stojećih Bogorodica, ili 
njihova poprsja na ikonama, a ka- 
raktcerizira ih crna ili zagasita 
boja lica, što je nastala bilo slu- 
čajno (kemijskim promjenama 
srebra ili drugih boja, čađom od 
svijeća i sl.), bilo namjerice, da 
bi se crnom puti Bogorodice ilus- 

trirao stih iz —> Pjesme nad pjes- 
mama (koji su egzegeti primije- 
nili na Bogorodicu): »Crna sam, 
ali lijepa.« BF 


Crnika (Quercus ilex; hrv. još: 
česmina). Biljka iz porodice hra- 
sta crnika ili česmina; zimzelena 
je, a zbog svojih bodljikavih li- 
stova smatra se slikom Kristove 
trnove krune. Vjeruje se također 
da je Kristov križ bio izrađen 
od crnike, pa je stoga ona simbol 
i Kristove muke. Legenda kazuje 
da nijedno od stabala, kad se 
pročulo da će Krist biti razapet, 
nije dopustilo da se okalja takvim 
zlodjelom. Čim bi ih sjekira do- 
taknula, raspala bi se sva u ti- 
suće treščica. Jedino je crnika 
ostala čitava i tako dopustila da 
postane Kristovim mučilom. 
Susrećemo je često na slikama sv. 
Jeronima koji razmišlja o Kri- 
stovoj muci, odnosno slikama sv. 
Ivana Krstitelja koji proglašujući 
Krista Božjim Jaganjcem pretka- 
zuje njegovu muku. MG 


Crno. Crno kao simbol smrti i 
podzemnog svijeta bilo je po- 
znato davno prije kršćanstva. Po- 
ganski je običaj bio prinositi crnu 
životinju da bi se umilostivila 
božanstva podzemlja. 

U kršćanskoj simbolici crno je 
boja Kneza tame, a u srednjem 
vijeku ono se povezuje s čara- 
njem, »crnom magijom«, vješti- 
cama. Općenito, crno podsjeća na 
žalovanje, bolest, neuspjeh i smrt. 
No, kad se crno nađe zajedno s 

bijelim, simbol su poniznosti i 
čistoće života. U tom se smislu 
crno, odnosno crno i bijelo, upo- 
trebljava kao boja habita nekih 
redovničkih zajednica, kao augu- 
stinijanaca, prvotnih benediktinaca 
i dominikanaca. Crno, kao uobi- 
čajena boja žalosti, liturgijska je 
boja kod službe Velikog petka, 
dana Kristove smrti na križu, a 
(donedavno) i kod misa za po- 
kojne. MG 


Crveno. Crveno je boja krvi, ko- 
Ja je izvor čuvstava, pa je tako 
ono postalo simbolom ljubavi i 
mržnje. Kao boja vrhovničke vla- 
sti u Rimljana, crveno (grimizno) 
uzeto je za boju kardinalske odje- 
će. Kad je sv. Ivan Evanđelist 
obučen u crveno, to označuje nje- 
govu spremnost na djelovanje. 
Crveno je i liturgijska boja svetih 
mučenika, onih koji su u vrijeme 
progonstva rimskih careva ili bar- 
barskih vladara radije prolili svo- 
ju krv negoli zanijekali vjeru u 
Krista. Crveno je također i boja 
vatre. Stoga se ono upotrebljava 
kao boja liturgijskog ruha u vri- 
jeme Pedesetnice (Duhova), što 
podsjeća na dolazak Duha Sve- 
toga u prilici plamenih jezika. 
MG 


Cubiculum (lat. = 
ca«): —> katakombe 


»spavaoni- 


Conceptio per aurem (la. = 
»začeće na uho« ( lat. conceptio 
»Začeće«, per »po«, auris »uho«): 
—> Navještenje 


Č 


Časoslov (>> brevijar). Riječ ča- 
soslov uvedena je u hrvatski jezik 
prijevodom francuskog termina 
livre d'beures | njemačkog Stun- 
denbucb, oboje »knjiga časova 
(urA)«. 


Časovi (lat: borae »sati, ure«): 
—> brevijar 


Čaša. Čaša je znak Kristove smrt- 
ne borbe u Getsemanskom vrtu. 
To se temelji na Kristovim rije- 
čima: »Oče_ moj! Ako nije mo- 
guće da me mine ova čaša a da 
je ne pijem, neka bude volja tvo- 
ja« (Mt 26,42). Znajući da ga je 
Juda već izdao i da je njegova 
konačna žrtva na križu pred 
njim, Krist je na taj način pri- 
hvatio muku koju mu je namije- 
nio njegov Otac. (> Kalež). 
MG 


Čavli. Čavli su znamen muke jer 
je njima Krist bio prikovan na 
križ. Starija raspela prikazuju 
četiri čavla, po jedan u svakoj 
ruci i nozi. No, veći broj ima 
samo tri čavla jer su s jednim 
prikovane obje noge. Kad se čavli 
slikaju odvojeno kao oruđe muke, 
češće se pojavljuju upravo tri 
čavla, vjerojatno zbog simboličke 
primisli na Trojstvo. MG 


Čekić. Čekićem je Krist prikovan 
na križ, pa je on tako jedno od 
oruđa muke i simbol razapinja- 


nja. MG 
Čekić i klin: —> Jahela, atribut 


Čempres (prema lat. cupressus/ 
fcypressus, tal. cipresso ( grč. ky- 


Pdrissos; lat. cupressus funebris). 
Još se u helenističkoj mitologiji 
čempres povezuje sa smrću. Na- 
lazimo ga na mnogim grobljima, 
i poganskima i kršćanskima. Rez- 
barije i reljefi s obrisima čempre- 
sa nalaze se na mnogim kršćan- 
skim grobovima. Ima nekoliko 
razloga zbog kojih čempres pre- 
dočuje smrt; na primjer, on ima 
veoma tamno lišće i kad se jed- 
nom usiječe, više nikad ne po- 
tjera mladice iz svoga korijena. 
MG 


Česmina —> crnika 
Čestičnjak: —> piksida; —> ciborij 
Česvina > crnika 


Češalj. Željezni češalj (»češljagi- 
Ja«) jedna je od svetačkih oznaka 
sv. Blaža, jer je on, po naređe- 
nju cara Licinija, bio mučen že- 
ljeznim češljem (sličnim »grebe- 
nu« kojim se češlja vuna ili lan), 
dok mu nije raskidano sve tijelo. 
MG 


Češljika (Scandix).  Češljika je 
simbol zemaljske bijede i grijeha 
zbog prokletstva koje je Bog izre- 
kao nad Adamom, kako čitamo 
u Knjizi Postanka (3,17—18): 
»Zemlja neka je zbog tebe pro- 
kleta: s trudom ćeš se od nje 
hraniti svega vijeka svog! Rađat 
će ti trnjem i korovom ('češlji- 
kom'), a hranit ćeš se poljskim 
raslinjem.« 

Češljika je bodljikava biljka. Ka- 
ko se ona u navedenom odlomku 
spominje zajedno s trnjem, po- 
stala je slikom Kristove muke, a 

osobito njegova krunjenja —> tr- 
njem. MG 


Češljugar (Carduelis  carduelis). 
Češljugar rado jede plodove češ- 
ljike i čička. Budući da se sve 
bodljikavo raslinje smatra slikom 
Kristove trnove krune, i sam je 
češljugar postao omiljelim simbo- 
lom Kristove muke. U tom se 
smislu često slika pokraj Djeteta 
Isusa pokazujući tako najužu po- 
vezanost utjelovljenja i otkuplje- 
nja. MG 


Četiri. Predstavlja zemlju i nje- 
zine Četiri strane svijeta, ali i 
sveopćost božanske objave koju 
predočuju četiri Evanđelja. 

MG 


Četiri elementa. Ikonografski mo- 
tiv u srednjem vijeku, koji se za- 
sniva na Empedoklovoj teoriji o 
sastavu svemira — (makrokozmo- 
sa), a zatim se prenosi i na čo- 
vjeka (mikrokozmos). To su zrak, 
zemlja, vatra i voda. Svaki je od 
njih personificiran nekim ljudskim 
likom, stranom svijeta ili konti- 
nentom, a svaki osim svoje ele- 
mentarne osobitosti ima i niz 
drugih psiholoških osobina u ljud- 
skom životu. Tako: 


Zrak: aktivni princip, muško, to- 
pao i vlažan, djetinjstvo, dječaš- 
tvo, proljeće, tekuće stanje, crve- 
na boja, sangvinički karakter. 


Zemlja: pasivni princip, žensko, 
hladna i suha, starost, jesen, kruto 
stanje, crna boja, kolerički karak- 
ter. 


Vatra: aktivni princip, uglavnom 
muško, suha i topla, mladost, lje- 
to, plinovito stanje, zlatna boja, 
melankolički karakter. 

Voda: pasivni princip, uglavnom 
Žensko, vlažna i hladna, kruto 
stanje, bijela boja, flegmatički ka- 
rakter. AB 


Četiri nemani > Danijel 


Četrdeset. Broj 40 jest simbol vre- 
mena iskušenja i usavršavanja. 
Izraelci su lutali pustinjom četr- 
deset godina. [sto toliko vremena 
robovali su Filistejcima. Mojsije 
je na gori Sinaju ostao četrdeset 
dana. Kiša je za vrijeme potopa 
padala četrdeset dana i četrdeset 
noći. Nakon krštenja Krist je pro- 
boravio u pustinji četrdeset dana 
i ondje ga je đavao kušao. Na tu 
zgodu podsjeća četrdesetnica ili 
korizma. Četrdeset je k tome sim- 
bol vojujuće Crkve, tj. Crkve na 
putu zemaljskih kušnji. MG 


Četrdesetsatno klanjanje (tal. qua- 
rantore »četrdeset sati«). Klanja- 
nje > euharistiji izloženoj na sve- 
čan način u —> ostenzoriju_ na 
spomen četrdeset sati, koliko je 
— prema Evanđelju — Kristovo 
tijelo proboravilo u grobu od 
smrti na križu do uskrsnuća (pe- 
tak u 15 sati do nedjelje u zoru). 
Rašireno je u Italiji i Dalmaciji. 
Nastalo je u Milanu 1527., a pra- 
vilima fiksirano od pape Klemen- 
ta VIII. god. 1592. (Instructio 
Clementina). Obavlja se obično u 
vrijeme muke, prije Cvjetnice ili 
prva dva dana Velikog tjedna. 
U tu se svrhu pravi na glavnom 
oltaru posebna, vrlo dekorirana 
»skela« s tronom na koji se stav- 
lja ostenzorij (pokaznica), te broj- 
ne svijeće i vaze s cvijećem. U 
sjevernim krajevima to će biti 
—> Božji grob. AB 

Četrnaest svetih pomoćnika (lat. 
[ Quattuordecim ]  auxiliatores; 
slov. Štirinajst svetih priprošnji- 
kov; njem. /die] Vierzebn heili- 
gen Notbelfer). Grupa svetaca ko- 
ji su se osobito zazivali u pojedi- 
nim životnim nevoljama i bole- 
stima. Već u IX. stoljeću nala- 
zimo zametke posebnih pobožno- 
sti skupini svetaca,. pomoćnika u 
nevoljama i bolestima duše i ti- 
jela. No, sačuvani likovni spo- 
menici takve pobožnosti potječu 
tek iz XIV. stoljeća. Katalog i 
broj tih svetaca varira prema po- 
krajinama i razdobljima. Iako se 
prikazuju i pojedinačno, u ikono- 
grafskom motivu »Četrnaest sve- 
tih pomoćnika« prikazani su uvi- 
jek zajedno, u nizovima od dva 
registra. Broj 14 ustalio se u XVI. 
stoljeću (jedanaest muških i tri 
ženske), a tako i njihov katalog. 
Štovanje im je osobito razvijeno 
u alpskim zemljama i u srednjoj 
Evropi. —Najuobičajeniji katalog 
tih pomoćnika jest ovaj (s nazna- 
kom područja zaštite): 


—> Akacij — smrtna tjeskoba i 
sumnja, 

—> Barbara — pomoć u smrtnom 
času i zaštita od groma, 

—> Blaž — bolesti grla, 

> Cirijak — smrtna borba, 

— Dionizije — glavobolja, 

-> Egidije — milost dobre ispo- 
vijedi, 

— Erazmo — tjelesne boli, 

—> Eustahije — životne teškoće, 
—> Juraj — bolesti domaće stoke, 
—> Katarina — bolesti jezika i 
teškog govora, 

— Kristofor — protiv iznenadne 
smrti, 

—> Margareta — zaštitnica rodi- 
lja, 

—> Pantaleon — liječnika, 


—> Vid — zaštita od padavice. 

Ponegdje se uz ove ili umjesto ne- 
kog od njih javljaju još i: > Do- 
roteja, > Marta, —> Kristina, —> 
Osvald, —> Nikola, —> Hubert. 
Na središnjem dijelu poliptiha na 
kojem se prikazuju uvijek se na- 
lazi Bogorodica. (Atribute i op- 
širnije područje zaštite vidi pod 
njihovim imenima.) AB 


Četvorica okrunjenih, sveti, mu- 
čenici (lat. Quattuor coronati). 
To su panonski mučenici: Clau- 
dius, Nicostratus, Symphorianus, 
Castorius i Simplicius — uz rim- 
ske mučenike: Severus, Severia- 
nus, Carpophorus i  Victorinus 
(hrv.: Klaudije, Nikostrat, Simfori- 
jan, Kastorije i Simplicije; Sever, 
Severijan, Karpofor i Viktorin). 
Po Rimskom martirologiju samo 
se četvorica rimskih mučenika na- 
Zivaju Četvorica okrunjenih, a 
njima su pridružena spomenuta 
petorica panonskih mučenika. Kro- 
nograf iz 354. donosi 9. stude- 
nog: = Clementis, — Semproniani, 
Claudi, Nicostrati in Comitatum. 
Zbilja zamršeno pitanje rimske 
hagiografije! Proučavatelji uzima- 
ju u obzir posljednja imena, pa 
jedni zastupaju mišljenje da je 
riječ o panonskim mučenicima za 
Dioklecijanova progona u Fruškoj 
gori u Srijemu, te smatraju nji- 
hovu passio (»mučeništvo«) do- 
bro = zasvjedočenom = (Delehaye, 
Franchi de' Cavalieri, Duchesne). 
Prema tome, radilo bi se o mu- 
čenicima koji su u Rim prene- 
seni u IV. stoljeću i ondje po- 
stigli štovanje u bazilici in Monte 
Caelio. Po drugima (Dufourcq, 
Amore, Kirsch), tu je riječ o 
autentičnim rimskim mučenicima, 
a panonska passio je fantastična 
i legendarna, oznaka pak iz 354. 
in comitatum ne odnosi se na 


ČETVEROKUT 


Sirmij, nego na jedno mjesto na 
Labikanskoj cesti. 
Bazilika na Celiju u VI. stoljeću 
prestaje se zvati titulus Aemili- 
anae i prima naslov Quattuor co- 
ronatorum. 
Po reformi Rimskog kalendara iz 
1969. ispušten je spomen ovih mu- 
čenika u općoj Crkvi, premda je 
bio drevan, a ostavljen je lokal- 
nim Crkvama, sve to baš poradi 
tolikih historijskih poteškoća u 
vezi s njima. Od 1975. odobren 
liturgijski spomen za grad Sri- 
jemsku Mitrovicu 8. XI. 
Zaštitnici su kipara i klesara, jer 
ih tako prikazuje panonska le- 
genda, po kojoj su u Fruškoj gori 
sjeverno od Sirmija klesali kipo- 
ve, a zbog ustrajnosti u vjeri bili 
potopljeni u olovnim škrinjama 
u rijeku Savu. (Uzeli su ih za za- 
štitnike i slobodni zidari.) U ki- 
parstvu i slikarstvu prikazani su 
pojedini prizori iz njihova ži- 
vota, pa tako i zakivanje u škri- 
nje, ali redovito je riječ o četvo- 
rici, a ne petorici mučenika. 
MD 


Četverokut (kvadrat). Suprotno 
krugu, četverokut je znak zemlje 
i zemaljskog života. U tom se 
značenju upotrebljava na slikama 
kao oznaka živih osoba. 


MG 
Četvora kola —> Zaharija 
Čirevi (siromašni Lazar): —> pa- 
rabola o bogatašu i siromašnom 
Lazaru; —> Job 
Čislo > krunica 
Čista Suzana —> Danijel 


Čistilište (lat. purgatorium). Pre- 
ma katoličkoj teologiji, mjesto 

gdje se duše čiste od lakih gri- 
jeha (jer je za teške grijehe kazna 
pakao, odakle nema povratka), 
da bi nakon očišćenja prešle u 
raj. Čistilišne kazne u puku i 
umjetnosti najčešće se prikazuju 
u obliku vatre, a oslobađanje du- 
ša prikazuje se pomoću anđela 
koji ih vade iz vatre i prenose u 
bijelim haljinama u raj. Posebnu 
ulogu u njihovu oslobađanju od 
XIII. stoljeća ima i Bogorodica 
kao Gospa Karmelska, ili je pri- 
kazana kako svojim mlijekom 
ublažava vatru. (> Gospa Kar- 
melska; —> Juda Makabejac moli 
za mrtve.) AB 


»Čovjek boli«. Prikaz Krista, iz- 
mučenog i izranjenog, kako sjedi 
kraj stupa sa svim mučilima koja 
su bila upotrijebljena za vrijeme 
njegove muke (-> arma Cbristi). 
Taj se motiv u njemačkim kraje- 
vima, gdje je najčešći, naziva 
Martersdule »stup mučenja« ili 
Cbristus im Rast »Kristov odah«. 
Obično se postavlja na raskrižji- 
ma ili odmorištima na putovima, 
a počinje se javljati u XV. sto- 
ljeću. Nastao je na temelju stiha 
iz sekvencije Dies irae koji glasi: 
Qaerens me sedisti lassus — »Ištu- 
ći me trudan hoda« (tradicionalni 
prijevod; zapravo doslovnije: »Iš- 
tući me, umoran si sjeo«), Takve 
motive susrećemo vrlo često na 
križanjima u Sloveniji i sjevernoj 
Hrvatskoj, a gotovo svi su na- 
stali u doba baroka ili u XIX. 
stoljeću. U sjevernoj Hrvatskoj 
ponegdje taj motiv zovu Predo- 
mišljati Isus ili Zubobolni Krist. 
Ponekad, više u slikarstvu nego 
u skulpturi, i to opet češće u juž- 
nim krajevima, isti je motiv pri- 
kazan tako da Krist sjedi u gro- 
bu ili na rubu: groba, ali je pri- 


ČUDESNI 


kazan samo gornji dio Kristova 
tijela i samo rub groba: —> Imago 
Pietatis. AB 


Čudesni ribolov. Po Lukinu evan- 
đelju (Lk 5,1—11), Krist, pošto 
je sakupljenom narodu na obali 
Genezaretskog jezera propovije- 
dao iz lađe, nalaže Petru, Ja- 
kovu i Ivanu da zaveslaju prema 
sredini jezera i da bace mreže. 
Ulov je bio izvanredan. 
Ikonografija: Krist sjedi u 
lađi, Petar i drugi izvlače punu 
mrežu. 

Po Ivanovu evanđelju (Iv 2,1— 
—18), Krist se ukazuje Petru i 
drugim učenicima na obali Gali- 
lejskog jezera kada im ne uspi- 
jeva ribolov. On im nalaže da 
bace mreže s desne strane lađe. 
Tada ulove mnoštvo riba. Kada 
na to Ivan prepozna Krista, Pe- 
tar se s lađe baca u vodu da bi 
došao do Krista. 


Ikonografija: Krist na 
obali, Petar u vodi. BF 


Čudo sa žitom: —> Bijeg u Egi- 
pat 


Ć 


Ćiril i Metod, sveti (lat. Cyrilus 
et Methodius; slov. Ciril in Me- 
tod). Apostol slavenskih naroda 
(X. stoljeće). Konstantin i brat 
mu Metod(ije) rođeni su u Solu- 
nu. U Carigradu stekoše naobraz- 
bu. Konstantin se osobito isticao 
učenošću, pa je dobio nadimak 
»Filozof«. S bratom pođe u Mo- 
ravsku propovijedati evanđelje. 
Preveli su na slavenski jezik bo- 
goslužne knjige pisane glagoljskim 
pismom. Optuženi od njemačkih 
misionara moradoše poći u Rim 
da se opravdaju. Ponesoše sa so- 
bom moći sv. Klementa pape, ko- 
je je Konstantin pronašao na Kri- 
mu. Papa ih srdačno primi i odo- 
bri njihovo misionarsko djelova- 
nje. Konstantin uđe u samostan 
i uze monaško ime Ćiril. Umre 
u Rimu g. 869. i bude pokopan 
u crkvi sv. Klementa. Zidne sli- 


karije u toj crkvi prikazuju do- 
lazak svete braće u Rim i pri- 
jenos kostiju sv. Klementa. Me- 
todija papa zaredi za biskupa i 
pošalje ga u Panoniju imenovavši 
ga prvostolnikom srijemskim. Pro- 
povijedao je evanđelje, kako se 
može zaključiti, u krajevima da- 
našnje Ugarske i Slavonije. Mno- 
go je pretrpio od branitelja »tro- 
jezičnog krivovjerja«, koji su na- 
padali uporabu slavenskog jezika 
u bogoslužju. Umro je u Vele- 
hradu g. 885. 

Obično se sveta braća prikazuju 
zajedno. Sv. Ćiril je odjeven u 
monaški habit s kukuljicom, a u 
ruci drži svitak (ill knjigu) s gla- 
goljskim natpisom. Sv. Metodije 
nosi biskupsku odoru i palij, a u 
ruci drži prvostolnički križ. Po- 
nekad mu je glava pokrivena kar- 
dinalskim šeširom. MG 


D 


Dagon, filistejski idol: —> Samuel 


Dalila —> Samson 


Dalmatika (lat. dalmatica, nazva- 
na prema odjeći dalmatinskih pa- 
stira). Od starine dalmatika je li- 
turgijsko ruho đakona. To je vanj- 
ska tunika ukrašena vezivom, s 


Dalmatika, Stola i manipul. Neo- 
gotika, 19. st. 


dugim rukavima, koju đakon no- 
si povrh albe. Biskup ili opat 
mogu je nositi ispod misnice za 
vrijeme pontifikalne službe, što 
se na renesansnim slikama redo- 
vito i prikazuje. Po svome obli- 
ku (kad se razvuče, ima oblik 
križa) ona podsjeća na Kristovu 


muku. Simbol je spasenja, rado- 
sti 1 pravednosti. Dalmatika je 
jedna od oznaka sv. Stjepana, sv. 
Lovre i sv. Ambrozija ninskog. 
MG 


Damjan —> Kuzma i Damjan 
Daniel > Danijel 


Danijel (hebr. danij'&l »El [= 
Bog] je [moj] sudac« ili »El je 
dao pravdu«). Jedan od četiriju 
velikih starozavjetnih = proroka. 
Njegova knjiga napisana je s na- 
mjerom da podrži vjeru i nadu 
Židova u babilonskom sužanjstvu, 
da diže moral i otpor ugnjetenih, 
da na primjerima veliča heroizam 
mučenika i postojanost u vjeri i 
da na njima pokaže primjere Bo- 
žje zaštite i Božje intervencije u 
spašavanju čovjeka iz sudbonos- 
nih situacija, iz opasnosti duše i 
tijela. Za ikonografiju su osim 
toga važna i Danijelova apoka- 
liptička viđenja. 

Snažno intonirana vjerom nade, 
pouzdanja i spasa, knjiga proroka 
Danijela posebno je inspirirala li- 
turgiju i umjetnost starokršćan- 
skog doba, a eshatološkim nago- 
vještajima o posljednjim danima, 
o dolasku »Sina Čovječjeg«, o ko- 
načnom ostvarenju Božjeg nauma 
u povijesti, Danijelov je tekst uz 
Apokalipsu snažno djelovao na 
kršćansku umjetnost. 

U ikonografiji Danijel je 
prikazan: mlad, bezbrad, često s 
frigijskom (stožastom) kapom na 
glavi. Njegovi su atributi: lavovi, 
ovan. Iz njegova života i iz nje- 


DANIJEL 


govih viđenja za ikonografiju su 
važni ovi motivi: 


NABUKODONOZOROV SAN (Dn 2, 
31—45). Za vrijeme babilonskog 
sužanjstva mladi Danijel i nje- 
gova tri druga odvedeni su u 
službu babilonskog kralja Nabu- 
kodonozora. Danijel tumači kra- 
lju njegov san o kipu koji je sa- 
stavljen od različita materijala. 
Glava mu je od zlata, prsa i ruke 
od srebra, trbuh i bedra od mje- 
di, gnjati od željeza, a stopala 
od željeza i gline. Iznenada od- 
valit će se kamen od brda, sam 
od sebe, bez djela ljudske ruke 
i udarit će u kip, i kip će se 
smrviti. Sam taj kamen prerast 
će u planinu koja će napuniti svu 
zemlju. Danijel tumači da glava 
od zlata znači kralja. Nakon nje- 
ga doći će slabije kraljevstvo (od 
srebra), pa treće (od mjedi), za- 
tim četvrto (od željeza) i na kra- 
ju će se kraljevstvo razdijeliti 
(željezo i glina). Kamen koji ruši 
ova kraljevstva, to je kraljevstvo 
Božje »koje nikada neće propa- 
sti«. Motiv _ kamena koji se od 
brda odvaljuje bez ljudske ruke 
(»Abscissus est lapis de monte 
sine manibus«, Dn 2,34) jest, sto- 
ga, slika Krista koji je (na ne- 
karnalni način) začet po Duhu 
Svetom u tijelu Bogorodice. To 
viđenje je prefiguracija > Bogo- 
rodice, prefiguracija njenog —> dje- 
vičanskog materinstva. 


TRI MLADIĆA U UŽARENOJ PEĆI 
(Dn, gl. 3), Tri židovska mladića, 
drugovi proroka Danijela, odbi- 
jaju da se uz zvukove glazbala 
klanjaju s ostalim podanicima 
zlatnome idolu babilonskoga kra- 
lja Nabukodonozora. Za kaznu, 
Nabukodonozor ih baca u uža- 
renu peć. Od vatre izgorje sedam 

slugu koji su mladiće bacili u 
peć, a tri mladića neozlijeđena 
»hodahu posred plamena hvaleći 
Boga, slaveći Gospoda«. Anđeo 
silazi u peć, razagna plamen pa 
u peći »puhaše kao rosni lahor«, 
a tri mladića zapjevaše: »Blago- 


slovljen budi — Gospodine« 
(Kantik triju mladića), važan 
tekst za liturgiju i inspiracija 


Pjesme stvorenja —>> sv. Franje 
Asiškoga. Kralj Nabukodonozor, 
znajući da je u peć bacio tri mla- 
dića, ostaje začuđen kada u njoj 
vidi četvoricu: »četvrti je sličan 
Sinu Božjemu«. 


Ikonografija: Ovaj se mo- 
tiv pojavljuje već na freskama 
katakomba, gdje su tri mladića 
prikazana obično gola, molitveno 
uzdignutih ruku kao —> oransi. 
Katkada nad njima anđeo širi 
rubac kao zaštitu od plamena. 
Kad su mladići obučeni, obično 
nose na glavi frigijske kape. U 
starokršćanskoj ikonografiji ovim 
se prizorom naglašava vjera u 
Boga koji spašava duše praved- 
nika od paklenog ognja. U sred- 
njem vijeku ovaj prizor služi kao 
prefiguracija za —> silazak u Limb 
i kao prefiguracija za Bogorodi- 
čino —> djevičansko materinstvo: 
(»Kako oganj nije naškodio mla- 
dićima, tako ni porod nije po- 
vrijedio djevičanstvo«). 


OBORENO STABLO (Dn 4,1—24). 
Nabukodonozor sanja stablo vi- 
soko do neba: u njegovu sjenu 
sklanjaju se poljske životinje, a 
u njegovoj krošnji gnijezde se 
ptice. Anđeo zapovijeda da se 
stablo posiječe. Time je slikovito 
dan znak kako je Bog gospodar 
i najmoćnijih kraljevstava. Dani- 
jel tumači da stablo predstavlja 
Nabukodonozora, koji će biti 


DANIJEL 


oboren dok ne spozna da sva 
vlast pripada Bogu. U srednjovje- 
kovnoj tipologiji stablo je prefi- 
guracija Kristove smrti na križu 
(>> raspeće) i njegova —> uskrs- 
nuća. Stoga se u srednjovjekovnoj 
ikonografiji u stablu gnijezdi > 
pelikan, koji je simbol Kristov. 


NABUKODONOZOR PRETVOREN U ŽI- 
VOTINJU (Dn 4,30). Kada se ispu- 
nilo Danijelovo tumačenje Nabu- 
kodonozorova sna o —> oborenu 
stablu, Nabukodonozor »bi izag- 
nan iz društva ljudi, jeđaše travu 
kao goveda, pra!a ga rosa nebe- 
ska; vlasi mu narastoše poput or- 
lova perja, a njegovi nokti kao 
ptičje pandže«. Ovu kaznu za 
Nabukodonozorovu oholost i 
okrutnost prikazuje  srednjovje- 
kovna ikonografija s mnogo ma- 
šte: on s govedima pase travu, 
hodajući četveronoške, gol, obra- 
stao dlakom, duge razbarušene 
kose, s pandžama na prstima, itd. 


BALTAZAROVA GOZBA (Dn, gl. 5). 
Kralj Baltazar, nasljednik Nabu- 
kodonozorov, profanira posvećeno 
zlatno i srebrno suđe koje je Na- 
bukodonozor zaplijenio u jeruza- 
lemskom hramu, pijući iz njega u 
slavu svojih idola, u gozbama i 
orgijama s »tisuću svojih velika- 
Ša«, sa ženama i suložnicama. 
Usred toga svetogrdnog čina po- 
javi se ruka koja na zidu piše 
tajanstvene riječi: Mane, Tekel, 
Fares (u transkripciji novog pri- 
jevoda: Mene, Mene, Tekel, Par- 
sin). Riječi protumači prorok Da- 
nijel: »Mane znači da je Bog iz- 
mjerio tvoje kraljevstvo i učinio 
mu kraj (tumači hebr. men" sa 
mena' »izmjerio je«). Riječ Thekel 
znači da si bio izvagan na tezulji 
i da si nađen prelagan (tegč! po- 

vezuje s korijenom hebr. tegal 
»vagati« i korijenom gela! »biti 
lagan«). Riječ Pbares znači da je 
razdijeljeno tvoje kraljevstvo i 
predano Medijcima i Perzijanci- 
ma« (riječ perčs povezuje se u 
tom tumačenju u isti mah s kori- 
jenom peras »(raz)dijeliti« i s 
vlastitom imenicom pžras »Per- 
zijac«). »A mogle bi se (riječi 


mene — tekel — parsin) shvatiti 
kao nazivi novca: mina — še- 
kel — pola mine. Tada se tim 


hoće nagovijestiti sve manja vri- 
jednost i slabljenje susljednih kra- 
ljevstava.« 


Baltazar je u srednjovjekovnoj 
ikonografiji slika —> Antikrista. 


DANIJEL U LAVLJOJ JAMI (Dn 6, 
17—29_ i 14,1—42). Babilonci, 
ozlojeđeni  Danijelovom borbom 
protiv njihovih idola (Danijelo- 
vim razobličavanjem Belovih sve- 
ćenika_i  Danijelovim  zatorom 
zmaja-zmije posvećene Belu), ba- 
caju Danijela šest dana u jamu 
u kojoj je sedam gladnih lavova. 
Na otvor jame stavljaju kameni 
poklopac i zapečate ga kraljevim 
pečatom. Lavovi, međutim, ne 
učine Danijelu ništa na žao. An- 
đeo, zgrabivši za kosu proroka 
—> Habakuka, koji je upravo bio 
dogotovio lonac kaše za svoje 
žeteoce, prenese proroka iz Judeje 
u “Babiloniju nad lavlju jamu. 
Habakuk (po legendi) kroz zape- 
čaćeni poklopac dođe do Danijela 
u jami i preda mu hranu, i tada 
anđeo vrati Habakuka kući u 
Judeju. Kada babilonski kralj vi- 
dje sedmoga dana da Danijel živ 
sjedi među lavovima u jami, dade 
ga, hvaleći pravoga Boga, oslobo- 
diti, a njegove optužitelje baciti 
u jamu, gdje ih lavovi odmah 
proždru. 


DANIJEL 


Ikonografija: U najstari- 
jim prikazima (od IV. st.) Dani- 
jel obično stoji kao —> orans (rje- 
đe sjedi), isprva je prikazan gol 
(kasnije je obučen), a okružuju 
ga simetrično lavovi (dva, četiri 
ili šest lavova). Često je iznad 
njega —> Božja ruka, kao znak 
zaštite. Ako je u lavljoj jami pri- 
kazan i prorok Hababuk, on (ili 
rjeđe anđeo) obično donosi Da- 
nijelu za hranu košaru kruha i 
vrč vode. 


Danijel među  lavovima. Rano- 
kršćanski relikvijar iz Novalje, 4. 
st. 


Mnogostruka su tipološka znače- 
nja motiva Danijela u lavljoj ja- 
mi. Jama je npr. simbol —> pakla, 
a sedam lavova simboli su sedam 
smrtnih grijeha. No jama je i 
simbol —> čistilišta i simbol vri- 
jednosti molitve za duše u čisti- 
lištu. Habakukova košara s kru- 
hom simbol je —> euharistije, a 
Habakukov prolaz kroz »zapeča- 

ćeni kamen« (poklopac) lavlje ja- 
me jest prefiguracija —> uskrsnu- 
ća, to jest Krista koji rizlazi iz 
zapečaćena groba, a tako i pre- 
figuracija Bogorodice, njezinog 
—> djevičanskog materinstva. 


DANIJELOVA APOKALIPTIČKA VIĐE- 
NJA. Među njima su u ikonograf- 
skom pogledu najvažniji ovi mo- 
tivi: 


ČETIRI NEMANI (Dn 7,1—28 i 8, 
14—28). Iz uzburkanog mora iz- 
laze četiri nemani (lav, medvjed, 
leopard i neman s deset rogova), 
kao slike moći i zla velikih vla- 
davina u svijetu; one će konačno 
biti svladane, a sva vlast bit će 
predana »Sinu čovječjemu«, te će 
se uspostaviti kraljevstvo svetaca 
Svevišnjega. 


STARAC DANA. »Pradavni«, »An- 
tiquus dierum« (Dn 7,9—10) jest 
jedna od antropomorfnih i za 
ikonografiju važnih predodžbi 
Boga. 


OGNJENA RIJEKA (Dn 7,10). U Da- 
nijelovu viđenju ona izvire pred 
Božjim prijestoljem. U bizantskoj 
ikonografiji —> posljednjeg suda 
ona teče u —> pakao. 


DoLaAzak SINA ČOVJEČJEGA (Dn 
7,13—14). Viđenje ponovnog do- 
laska Kristova na svršetku svi- 
jeta. 


ANĐEO TUMAČI DANIJELU NJEGO- 
VA VIĐENJA (Dn 7,15 i sl.; 8,15 1 
sl.; 9,20 i sl.; 10,25 i sl.). Četiri 
puta pojavljuje se anđeo i tumači 
proroku Danijelu njegova viđe- 
nja. Anđeo stoji, Danijel kleči ili, 
onesviješten, leži na tlu. 


ČisTA SUZANA (Dn 13,1—64). Či- 
stoj Suzani (hebr. šašan »ljiljan«), 

ljepotici, ženi bogataša Joakima, 
dok se kupa u svome vrtu, pri- 
kradaju se dva požudna starca. 
Kad ona odbije njihovo napasto- 
vanje, oni joj se prijete. Povri- 
jeđeni, oni joj se osvećuju te je 
optužuju da su je zatekli u pre- 
ljubu s nekim mladićem pod sta- 
blom u njenom vrtu. Preljub — 
dokazan svjedočanstvom dvojice 
svjedoka — kažnjavao se kod 
Židova smrću kamenovanjem. Slu- 
čaj optužene Suzane konačno pre- 
suđuje mladi Danijel tako da 
odvojeno ispituje svakoga od dva 
starca da kažu pod kojim su je 
stablom zatekli u preljubu. Jedan 
odgovori  »pod  trišljom« (sub 
scbino), drugi pod jasikom (sub 
prino). Kao lažni svjedoci, bila 
su ta dva starca kamenovana, a 
Suzana opravdana. 

Motiv Suzane čiste javlja se već 
od II. stoljeća u slikarstvu kata- 
komba. U starokršćanskoj umjet- 
nosti taj se motiv često prikazuje 
i na simbolički način: kao janje 
između dva vuka. 

U prvim kršćanskim stoljećima 
Suzana čista ima vrijednost spa- 
šene duše, u srednjem vijeku ona 
predstavlja pobjedu pravde i is- 
tine, a od renesanse ona je genre- 
-scena i studija lijepog ženskog 
akta. BF 


Danijel u lavljoj jami: —> Danijel 


Danijelova apokaliptička viđenja: 
—> Danijel 


David. (1 Sam 19—31; 2 Sam 
1—24;1 Kr 1,1 — 2,11). Izraelski 
kralj, predak Kristov, prorok, ju- 
nak, svirač, grešnik i pokajnik. 
On se u ikonografiji pojavljuje: 
1. kao mladić s praćkom; 2. kao 
kralj; 3. kao bradati starac s har- 

fom; 4. kao prorok sa svitkom. 
Tradicija je smatrala Davida za 
autora psalama (-> Psalmi). Da- 
vid spada među najučestalije li- 
kove u kršćanskoj ikonografiji. Iz 
dramatične povijesti o Davidovu 
životu u ikonografiji su najčešći 
ovi prizori: 


DAVID SVLADAVA LAVA. David je 
isprva mlad ali hrabar pastir koji 
spašava ovce iz ralja divljih zvi- 
jeri. On na paši ubija medvjede i 
lavove. Ikonografski motiv Davi- 
da koji golim rukama svladava 
lava postao je simbol kršćanskog 
moralnog nadvladavanja  đavol- 
skih napasti, te simbo! Kristove 
pobjede nad —> Sotonom i pre- 
figuracija Kristova —> silaska u 
Limb, to jest Kristova otkuplje- 
nja duša starozavjetnih praved- 
nika. 


SAMUEL POMAZUJE DAVIDA ZA KRA- 
LJA. Prorok —> Samuel je, po na- 


'dahnuću, pomazao Davida za kra- 


lja, izabravši ga, najmlađega, me- 
đu osam sinova Jesea (Jišaja) iz 
—> Betlehema. U prizoru poma- 
zanja Samuel Davidu izlijeva na 
glavu ulje iz > roga. 


DAVID SVIRA U HARFU. Stupivši u 
službu prvoga izraelskog kralja 
—> Saula (Šaula), David glazbom 
smiruje duševno — poremećenog 
Saula. 


DAVID UBIJA GOLIJATA. U borbi 
Izraelaca protiv ugnjetavača Fi- 
listejaca David ubija filistejskog 
diva Golijata, odjevenog u oklop 
i kacigu, gađajući ga iz praćke 
potočnim oblutkom u čelo. Zatim 
uzima Golijatov mač pa mu od- 
sijeca glavu. David je često pri- 
kazan kako drži za kosu trofej: 
ogromnu = odsječenu = Golijatovu 
glavu. 

SAUL BACA KOPLJE NA DAVIDA. 
Jonatan, sin kralja Saula, zavolje 
i sprijatelji se s Davidom, koga 
u borbi s Filistejcima stalno prati 
ratna sreća. Sve to izazivlje lju- 
bomoru u kralja Saula, pa on baci 
koplje na Davida da bi ga usmr- 
tio dok je svirao u harfu. David 
se izmaknu, a koplje se zabode 
u zid. 


DaAviD BJEži PRED SAULOM. Mi- 
hola (Mikala), Saulova kći, žena 
Davidova, spašava Davida od 
smrtne opasnosti pred bijesnim 
Saulom, spuštajući ga na konopu 
kroz prozor. U Davidov krevet 
— da bi zavarala Saulove ljude 
— stavlja pod pokrivač velik 
idol, kome glavu oblaže kozjom 
dlakom. Davidov bijeg kroz pro- 
zor prefiguracija je —> bijega sv. 
Pavla, a tako i prefiguracija —> 
bijega u Egipat i prefiguracija 
—> uskrsnuća. Gest Miholine za- 
štite Davida prefiguracija je —> 
Bogorodice milosrđa (Mater _mi- 
sericordiae). 


SAUL MEĐU PROROCIMA. Bježeći 
pred Saulovim progonom, David 
se najprije skloni k proroku —> 
Samuelu, ali Saul šalje za njim 
tri puta glasnike da ga ubiju, no 
svaki put glasnici usred zbora za- 
nesenih proroka i sami padaju u 
proročki zanos, trans te ne ubiju 
Davida. Tada konačno i sam Saul 
pođe do Samuela, ali i on među 
prorocima pada u zanos i ostade 
gol ležati dan i noć. 


DaviD HiINI_ LUDILO. Pobjegavši 
pred Saulovim proganjanjem k 
neprijateljima, Filistejcima, David 
hini da je lud, bubnjajući prstima 
po vratima i cijedeći slinu niz 
bradu. To čini iz opreza da ga 
Filistejci ne pogube. (Luđak je na 

Istoku bio zaštićen, jer nije »svoj«, 
nego je u rukama viših sila!) 


DAVID POŠTEĐUJE SAULA. David, 
bjegunac, odmeće se sa svojim 
pristalicama u gorska skloništa. 
Kralj Saul ga traži i proganja. 
Jednom prilikom, i ne znajući, 
uđe u pećinu gdje se skrivao Da- 
vid, te čučnu da bi obavio nuždu. 
David, odbivši nagovor svojih 
pristalica da u tom času zaskoči 
i ubije svog progonitelja Saula, 
tiho mu se prikrade i odreže 
okrajak njegova plašta da bi mu 
na taj način dokazao svoje dobre 
namjere. Kad Saul iziđe iz pe- 
ćine, David mu se javi, a Saul 
u ganuću zaplače, zahvali mu i 
proreče Davidu da će biti izrael- 
ski kralj. I drugom zgodom Da- 
vid je poštedio Saulu život. Dok 
su svi spavali, došuljao se s Abi- 
sajem noću kroz tabor u Saulov 
šator. Spriječio je Abisaja (Abi- 
šaja) da kopljem probode usnulog 
Saula, a ponio je sa sobom Sau- 
lovo koplje i njegov vrč za vodu. 
Izdaleka, s brda, oglasio se Sau- 
lu, a Saul ga, ganut, blagoslovi. 


ABIGAILINI DAROVI. Kada bogati 
i siloviti Nabal odbija dati hranu 
odmetniku Davidu i njegovoj 
momčadi, David odlučuje da ga 
pogubi, ali Nabalova žena, mu- 
dra i taktična Abigaila (Abiga- 
jila), da bi spriječila pokolj, po- 
lazi na svoju ruku, jašeći na ma- 
garcu, Davidu u susret s obilatim 
darovima, da mu se pokloni i da 
ga umilostivi. Ovim diplomatskim 
gestom posredovanja, molbe i sti- 
šavanja Davidove srdžbe Abigaila 
je postala prefiguracija —> Bogo- 
rodice —> zaštitnice, Pomoćnice i 
Posrednice milosti (Asxxiliatrix, 
Imediatrix). U srednjovjekovnoj 
literaturi i umjetnosti Abigaila 

često nastupa u takvoj ulozi us- 
poredo s —> kraljicom od Sabe, 
koja je donijela poklonstvene da- 
rove kralju —> Salamonu, i s > 
Esterom, koja je posredovala po- 
milovanje Izraelaca pred asirskim 
kraljem Ahasverom. 

Poslije Nabalove smrti David uzi- 
ma Abigailu za ženu. 


DAVID TUGUJE ZA SAULOM. Na- 
kon poraza Izraelaca u bici s Fi- 
listejcima, glasnik javlja Davidu 
smrt kralja Saula i njegova sina 
Jonatana, Davidova prijatelja, 
govoreći da je dokrajčio mačem 
muke kraljeve. David tuguje, ali 
daje smaknuti glasnika, jer se 
usudio ubiti kralja, »pomazanika 
Gospodnjega«. 


ABNEROVI GLASNICI KLANJAJU SE 
Davipu. Nakon smrti kralja Sau- 
la njegov vojskovođa Abner po- 
stavi za kralja Saulova sina Isbo- 
seta (Išbaala), a Judejci izabiru 
i pomažu Davida. U borbama za 
prijestolje David pobjeđuje pa 
Abner sklapa mir s Davidom, ša- 
ljući mu svoje glasnike. Ovaj pri- 
zor je prefiguracija za —> po- 
klonstvo triju kraljeva. 


ABNEROVO  UMORSTVO. Davidov 
vojskovođa Joab, bez Davidova 
znanja, na prijevaru ubija Abnera, 
vojskovođu kralja Saula. Fingi- 
rajući povjerljiv razgovor, odvodi 
ga u stranu i probada mačem. Taj 
prizor je prefiguracija —> Judina 
poljupca. 


DAVID OPLAKUJE ABNERA. David, 
nevin u umorstvu Abnera, plače 
na Abnerovu sprovodu. Prefigu- 
racija Bogorodičina bola u pri- 
zoru —> oplakivanje Krista. 


DAVIDOVA KRUNIDBA. Starješine 
izrae!skih plemena pomazuju Da- 

vida za kralja. Prefiguracija sa- 
kramenta —> posljednje pomasti. 


PRIJENOS KOVČEGA SAVEZA U JE- 
RUZALEM. Zauzevši grad Jeruza- 
lem i nastanivši se u Sionskoj 
tvrđavi, David prenosi u Jeru- 
zalem —> Kovčeg Saveza (Za- 
vjeta). Kovčeg voze na kolima, 
svirači sviraju, a kralj David ple- 
še u slavlju. 


IZRUGIVANJE DAVIDOVIH POSLANI- 
KA. David šalje poslanike da izra- 
ze sućut amonskome kralju, ko- 
me je umro otac. No amonski 
kralj, smatrajući ih uhodama, iz- 
ruga ih, obrijavši im pola brade 
i odrezavši im haljine do straž- 
njice. Prefiguracija —> izrugiva- 
nja Krista. 


BETSABEJA U KUPANJU. S krova 
palače zapazi David lijepu Bet- 
sabeju (Bat-Šebu) kako se kupa. 
Pohoino je zaželi, pa da bi se 
riješio njena muža Urije, časnika, 
šalje ga u bitku (i uručuje mu 
pismo s tajnim nalogom zapo- 
vjedniku da Uriji odredi najopas- 
nije mjesto), gdje Urija pogine. 
David potom uzima Betsabeju za 
ženu. Prorok Natan ga kara, Da- 
vid se kaje. 


APsaLON (hebr. 'abšal&m  »otac 
[= Bog] je mir, blagostanje«). 
Treći sin kralja > Davida. Prvo- 
rođeni sin Davidov, Amnon, hini 
da ie bolestan i traži da mu spre- 
ma jelo i da ga dvori u ložnici 
njegova polusestra Tamara. On u 
ložnici Tamaru siluje, a onda je 
iz ložnice izbacuje. Apsalon (Ab- 
šalom) pravi je brat Tamarin. On 
osvećuje Tamarinu sramotu tako 
da inscenira gozbu na kojoj daje 
ubiti svog polubrata Amnona. 
Zbog bratoubojstva Apsalon bježi 
pred Davidom, ali se posredova- 

njem jedne mudre žene iz 'Tekoe 
izmiruje s Davidom. Potom se 
Apsalon odmetne i digne ustanak 
protiv Davida. David je prisiljen 
pobjeći iz Jeruzalema, a na bi- 
jegu ga proklinje Simej (Šimej). 
Apsalon, jašući na mazgi, zaplete 
se svojom dugom i lijepom kosom 
za hrastove grane i ostane viseći 
na stablu, gdje ga Davidov voj- 
skovođa Joab nađe i probode tri- 
ma sulicama. 


DAVID OPLAKUJE APSALONA kada 
mu glasnici dojave njegovu smrt. 


TRI DAVIDOVA JUNAKA. Kad se je 
kralj David u ratu zaželio vode 
iz betlehemskog studenca, tri Da- 
vidova junaka (Abisaj, Sabotaj i 
Benaja) probila su se kroz tabor 
Filistejaca i donijela mu vode. Ali 
David je ne htjede piti, nego je 
proli u čast Bogu: »Zar da pi- 
jem krv ovih ljudi? Ta izlažući 
život pogibli, donijeli su vode.« 


DaAviD 1 ABisaG. Davidu, oronu- 
lom starcu, koji se više ne može 
ugrijati u postelji pod pokriva- 
čima, izaberu sluge djevojku Abi- 
sag, (Abišag), lijepu Sulamitkinju 
(Šunamku), da bi ga zagrijala 
svojim mladim tijelom, »ali je on 
ne upozna«. U ovom prizoru 
David leži zamotan u plašt, a 
Abisag sjedi i rukama mu grije 
noge. David i Abisag prefigura- 
cija su djevičanskog braka —> Bo- 
gorodice i —> sv. Josipa. 
BF 


David bježi pred Saulom: —> Da- 
vid 


David hini ludilo: —> David 


David i Abisag: > David 

David oplakuje Abnera: —> Da- 
vid 


David oplakuje Apsalona: —> Da- 
vid 
David pošteđuje Saula: —> Da- 
vid; > Saul 


David svira u harfu: —> David; 
—> Saul 


David svladava lava: —> David 


David tuguje za Saulom: > Da- 
vid 


David ubija Golijata: —> David 


Davidova krunidba: —> David 


Deambulatorij (lat. deambulato- 
rim, prema deambulare »ići u 
ophodu, šetati se«). Ophodni pro- 
laz, katkad s perifernim vijencem 
kapela, koji kruži oko svetišta ili 
apside, a služi za liturgijske —> 
procesije. Redovit je u arhitek- 
turi romanike i gotike. AB 


Dedikacija (lat. dedicatio »po- 
sveta, namjena«). 1. Kod Židova 
to je čišćenje i posveta Salamo- 
nova hrama pošto ga je Antioh 
oskvrnuo. 2. Kod Rimljana to je 
svečano predavanje novosazida- 
nog hrama kultu popraćeno ni- 
zom svečanosti, a voda i kađe- 
nje imali su pritom veoma važnu 
ulogu. 3. U kršćanstvu je obred 
posvete crkava uveden odmah 
poslije Milanskog edikta (313.) i 
poprima vrlo svečan oblik, u ko- 
jem sudjeluje mnoštvo liturgijskih 
osoba na čelu s biskupom. Obred 
je dugotrajan, s nizom —> cere- 
monija kojima je cilj da se od 

tog mjesta udalji sve profano i 
svaki zao duh i nečiste sile. Naj- 
važniji čin kod posvete crkve 
jest polaganje svetačkih —> moći 
u oltar, a zatim škropljenje vo- 
dom, posipanje poda pepelom u 
koji se upisuju svete riječi, te 
mazanje zidova svetim uljem na 
dvanaest mjesta, na spomen dva- 
naest apostola. Na mjestima na 
kojima se maza'o uljem ucrtaju 
se ili uklešu križevi, koji se na- 
zivaju posvetni križevi. Obred 
završava —> pontifikalnom mi- 
som. Obljetnica tog dana sveča- 
no se slavi svake godine. (Staro- 
slavenski se posveta crkve naziva 
kršćenje, čime se hoće naglasiti 
pretvaranje profanog prostora u 
kršćanski.) Blagoslov pak crkve 
mnogo je jednostavniji obred: sa- 
stoji se od škropljenja vodom i 
od mise, može ga obaviti i obični 
svećenik. 4. U srednjem vijeku 
dedikacijom se naziva i posveta 
knjige naručiocu ili svetom za- 
Štitniku, a redovito je bila i li- 
kovno prikazana u prvom ili 
zadnjem —> inicijalu: pisar u hi- 
jerarhijskoj perspektivi, stojeći ili 
klečeći, pruža knjigu onome ko- 
me je posvećena. AB 


Deisis (grč. deisis »molitva; po- 
sredovanje«, usp. dćomai »tre- 
bam, molim«). Tipično bizantski 
ikonografski motiv koji je pri- 
hvaćala i: ikonografija Zapada, 
osobito u krajevima gdje su do- 
diri s Bizantom bili jaki (Italija, 
Venecija, Istra). Deisis je izraz 
teološkog učenja o Bogorodičinu 
posredništvu milosti i o zagovo- 
ru svetih kod Boga. To je sime- 
trična kompozicija: u sredini je 
Krist na prijestolju, desno njemu 
stoji Bogorodica, a lijevo sv. Ivan 
Krstitelj; oni se priklonjene glave 

i uzdignutih ruku obraćaju mo- 
litvom Kristu. Lik Ivana Krsti- 
telja često je u Deisisu pravo- 
slavnih zemalja (Rusija, Rumunj- 
ska) zamijenjen likom sv. Niko- 
le, a na Zapadu zamjenjuje ga 
lik sv. Ivana Evanđelista ili ne- 
kog lokalnog sveca (npr. sv. Mar- 
ko u Veneciji, sv. Flor na freski 
XV. stoljeća u Pomeru u Istri). 
Deisis je samostalan motiv na 
ikoni ili na arhitekturi: nad ula- 
zom u crkvu, na zidu apside (kod 
nas na freskama u Istri od XII. 
do XV. stoljeća), ali je i dio 
kompozicije u bizantskoj ikono- 
grafiji —> Posljednjeg suda. Od 
XII. do XVI. stoljeća motiv Dei- 
sisa javlja se i u zapadnoj iko- 
nografiji Posljednjeg suda, gdje 
od XIII. stoljeća Bogorodica i 
sv. Ivan ne stoje, nego kleče oko 
Krista suca i sklopljenih ruku 
mole. BF 


Dekalog (( grč. dćka »deset« + 
logos »riječ, govor, zapovijed«). 
Ustaljeni termin za Deset zapo- 
vijedi Božjib koje je Bog dao 
Mojsiju na brdu Sinaju (Izl 20). 
Zapovijedi u skraćenom obliku 
glase: »Ja sam Gospod, Bog tvoj, 
i zato: 1. Nemoj imati drugih 
bogova osim mene, 2. Ne pravi 
sebi idola lijevanih ili klesanih, 
3. Ne uzimaj uzalud imena Jahve, 
tvog Boga. 4. Poštuj oca svoga i 
mater svoju da dugo živiš i do- 
bro ti bude na zemlji. 5. Ne 
ubij, 6. Ne čini preljuba, 7. Ne 
ukradi, 8. Ne svjedoči lažno na 
bližnjega svoga, 9. Ne poželi že- 
ne bližnjega svoga, 10. Ne poželi 
nikakve stvari bližnjega svoga.« 
Dekalog je od Židova preuzelo 
i kršćanstvo, te na njemu izgra- 
dilo svoje moralne postavke i od- 
redbe. Dekalog se u ikonografiji 


DEKAN 


prikazuje kao dvije kamene plo- 
če, od kojih na jednoj stoje ispi- 
sani brojevi I—III, a na drugoj 
IV—X, jer prve tri zapovijedi 
»reguliraju« čovjekov odnos pre- 
ma Bogu, a ostalih sedam odnose 
među ljudima. Dvije ploče se u 
Bibliji spominju zapravo zato što 
je to dvostrani ugovor (savez, za- 
vjet), između Boga i izraelskog 
naroda (ljudi), pa svakoj od 
strana koje ugovaraju ide po je- 
dan primjerak. —> Ploče zakona. 
Kao atribut te ploče se odnose na 
—> Mojsija, > Sinagogu. 
AB 


Dekan (lat. decanus »zapovjed- 
nik skupine od deset vojnika«). 
U ranom srednjem vijeku to je 
glavar nad deset redovnika u be- 
nediktinskom redu. Kasnije, to je 
Župnik koji uz vlastitu župu vodi 
i nadzor nad župama jednog ma- 
njeg dijela —> biskupije: > deka- 
nata. 


Dekanat (lat. decanatus; —> DE- 
KAN). Teritorijalna jedinica u sa- 
stavu biskupije. Obično se sastoji 
od deset župa, ali taj broj nije 
obavezan. Dekanat nema nika- 
kve samostalnosti, a svrha nje- 
gova postojanja jest više admi- 
nistrativne prirode, da se olakša 
nadzor nad vršenjem crkvene dis- 
cipline. AB 


Dekretal (lat. decretale, prema 
decretum »naredba, odluka«, usp. 
decernere »odrediti« ( de »od« 
+ cernere »lučiti«; epistolae de- 
cretales ili litterae decretales »pi- 
sma koja sadrže odluke«). U 
srednjem vijeku tako se nazivaju 
papina pisma koja sadrže samo- 
stalne papine ili koncilske odred- 
be. Najstarije potječu od pape 

Siricija s kraja IV. stoljeća. S 
vremenom ih se nakupilo mnogo, 
pa su skupljene u zasebnu knjigu 
i umnažane. Skraćeno se takva 
knjiga nazvala Decretales. Redo- 
vito su dekretali bili iluminirani. 
Najpoznatija takva zbirka jesu 
Dekretali pape Grgura _ IX. iz 
1235. godine. Nakon Tridentskog 
koncila svi su dekretali dokinuti, 
a odluke su prerasle u Corpus 
juris canonici (Zbornik kanonskog 
prava). 


Delila —> Dalila 
Demon —> Sotona 


Demonologija (prema grč. daimon 
1. »božanstvo«, 2. »zao duh« + 
l&gos »govor«). Grana teologije 
koja govori o demonima i nji- 
hovu utjecaju u svijetu. (> So- 
tona). 


Deset egipatskih zala (Izl 7,13 
— 11,10; 12,12—13 i 12,29—30). 
Zla koja su zadesila Egipat kao 
kazna što na Mojsijevo traženje 
faraon nije htio pustiti Izraelce. 
To su: 1. Nil i sve vode pretvo- 
rene u krv; 2. najezda žaba; 3. 
najezda komaraca; 4. najezda 
obada; 5. pomor stoke; 6. pošast 
čireva; 7. prolom tuče; 8. na- 
jezda skakavaca; 9. tama; 10. —> 
pomor egipatske novorođenčadi. 
Ikonografija: Mojsije obič- 
no pokretom —> Štapa izaziva 
prvih devet egipatskih zala. Za 
deseto zlo (pomor): —> Pasha. 

BF 


Deset Božjih zapovijedi: —> De- 
kalog 


Deva (Camelus). Ta je životinja 
postala slikom umjerenosti vjero- 


DEVET 


jatno zbog toga što može vrlo 
dugo hodati a da ne pije vode. 
Kao glavno prometno sredstvo na 
Istoku, deva nije samo životinja 
za prenošenje tereta već i znak 
kraljevske časti i dostojanstva. 
Njezina oprema bila je veoma 
raskošna i skupocjena. Stoga se 
lik deve u umjetnosti renesanse 
najčešće upotrebljava kao sred- 
stvo za stvaranje  istočnjačkog 
ugođaja u biblijskim prizorima. 
To se osobito odnosi na posjet 
mudraca s istoka betlehemskoj 
Štalici. 

Devina dlaka stalna je oznaka 
sv. Ivana Krstitelja, i to na te- 
melju biblijskog opisa njegove 
odjeće: »Ivan bijaše obučen u 
odijelo od devine dlake, o boko- 
vima imaše kožni pAs« (Mk 1,6). 

MG 


Devet. Broj »devet« anđeoski je 
broj, jer Biblija govori o devet 
anđeoskih korova. MG 


Devetnica. Pobožnosti koje se 
obavljaju devet dana prije velikih 
blagdana kao priprava na njih. 
Najpoznatija je devetnica za blag- 
dan Duhova. AB 


Devocionalija (slat. devotionalis 
»koji se odnosi na pobožnost« ( 
devotio »pobožnost«, klas. lat. 
»zavjetovanje«). Predmeti koji 
potiču ili proširuju pobožnost, ili 
pak imaju svrhu podsjetnika na 
neke religiozne misterije. Obično 
su to križevi, krunice, medaljice, 
privjesci, sličice malog formata, 
itd. AB 


Didak, redovnik (lat. Didacus; 
španj. Dičgo). Franjevački brat 
laik, rođen u S. Nicolas del Puer- 
to u Andaluziji oko god. 1400. 

DIJECEZA 


Nakon nekoliko godina pustinjač- 
kog života stupio u franjevački 
red, gdje se strogo mrtvio i raz- 
matrao. Karizmatik. Misionar na 
Kanarskim otocima 1441.; od 
1445. gvardijan u Fuerteventura; 
1450. hodočastio u Rim i ondje 
dvorio bolesnike u Aracoeli. Umro 
u Alcali 12. XI. 1463. Kanoni- 
ziran 1588. 

Prikazuju ga kao franjevačkog 
brata laika kako moli sa siroma- 
sima, kako liječi bolesne, slijepe; 
često s križem u ruci ili na ple- 
ćima, te s vrčem ili s kuhinjskom 
zdjelom iz koje hrani bolesnike. 
Zazivaju ga bolesnici, napose oni 
koji trpe od straha. Do 1969. 
blagdan u općoj Crkvi 13. stu- 
denoga, a sada samo u franje- 
vačkom redu, istog dana. 

MD 


Dijakonikon (grč. diakonikds »ko- 
ji se odnosi na đakone, posluži- 
telje«). Južna od dviju prigrađe- 
nih prostorija uz —> apsidu —> 
bazilika. (>> Pastoforija). U toj 
su se prostoriji čuvale liturgijske 
knjige i spisi, crkvero posuđe i 
odijelo, tako da je to bila svo- 
jevrsna riznica, arhiv i biblioteka 
istodobno, a bila je povjerena 
brizi đakona, odakle joj i ime. 


Dijalektika (lat. dialectica ( grč. 
dialektike [t&kbnč] »vještina ras- 
pravljanja«): —> artes liberales 


Dijeceza (lat. dioecčsis / grč. dioi- 
kčsis  »uprava, = gospodarstvo«). 
Latinski i pohrvaćeni naziv za 
biskupiju kao područje na koje 
se proteže biskupova vlast. U 
rimskoj upravi tako su se nazi- 
vali dijelovi istočnih provincija. 
Kad Crkva uspostavlja svoju ad- 


DIM 


ministraciju i upravu, nastoji da 
se ona poklopi s civilnom upra- 
vom pa često uz granice preuzima 
i nazive za takve upravne jedi- 
nice. (>> Metropolija.) AB 


Dim. Dim zbog svojih osobina 
podsjeća na ispraznost i na sve 
što je prolazno, jer se diže uvis 
i jednostavno nestaje. Kao simbol 
on opominje kako je život kratak 
i kako je bezuspješno traženje ze- 
maljske slave. Nerijetko se di- 
mom naznačuju žestina i srdžba 
Božja. »Zašto si, Bože, posve za- 
bacio, zašto dimiš gnjevom na 
Ovce paše svoje?« MG 


Dimitrije, sveti, mučenik (grč. 
Dčmštrios, lat. Demetrius; hrv. 
još: Dmitar, Mitar, Dometar, De- 
metrije). Dimitrije, đakon sirmij- 
skog biskupa mučenika Ireneja, i 
sam je osuđen na smrt i pogu- 
bljen tri dana poslije njega, 9. 
travnja 304., zbog čuvanja svetih 
knjiga. Imao je i drugove u mu- 
čeništvu, Donata i Fortunata, te 
sedam kanonskih djevica. Način 
smrti nije pouzdano potvrđen 
(mač, koplje). Pogubljen je jednu 
milju izvan zidina Sirmija prema 
istoku, na cesti prema Basijani. 
Ondje mu je bila podignuta i 
cemeterijalna bazilika, od koje 
više nema ni traga. Kasnije su mu 
relikvije prenesene u Solun, gdje 
je postao domaći svetac, najprije 
nepoznatog staleža, a kasnije voj- 
nik i prokonzul Grčke. Prefekt 
Ilirika Leoncije početkom V. sto- 
ljeća gradi dvije bazilike u čast 
sv. Dimitrija, jednu u Sirmiju, 
drugu u Solunu. Ova još uvijek 
pOstoji 1 središte je Štovanja sv. 
Dimitrija za sav Istok. Vrlo dra- 
gocjen izvor za bizantsku povi- 
jest jesu dvije knjige Mirakula sv. 

DIMITRIJE 


Dimitrija, u kojima je svetac pri- 
kazan kao vječno budni čuvar i 
zaštitnik Soluna u svim opasno- 
stima i potrebama grada i gra- 
đana. 

Kult sv. Dimitrija raširio se iz 
Soluna po svemu Istoku, napose 
među pravoslavnim Slavenima: 
Rusima, Bugarima, Srbima i Ma- 
kedoncima, a ni kod katoličkih 
Hrvata nije u prošlosti bio ne- 
znatan: južni Jadran, Zadar, Za- 
greb, požeški kraj, Srijemska Mi- 
trovica (koja je po njemu dobila 
i ime), Burgenland-Gradišće. I 
hrvatski kralj Zvonimir nosi nje- 
govo ime. Zagrebački brevijar iz 
g. 1290. (MR 67) sačuvao nam 
je i najstariji svečev oficij — vje- 
rojatno podrijetlom iz Srijemske 
Mitrovice, starog Sirmija. Taj ofi- 
cij i sekvencija iz zagrebačkog 
misala (g. 1500.) svjedoci su preo- 
bražavanja svečeve povijesti iz 
sirmijske u solunsku: Dimitrije, 
rodom iz Sirmija, propovijeda 
vjeru u Solunu, ondje je kopljima 
proboden;  Leoncije, ozdravljen, 
prenosi svečeve relikvije iz So- 
luna u Sirmij. — Kroz sav sred- 
nji vijek pa sve do danas sv. Di- 
mitrije je zaštitnik Župe i grada 
Srijemske Mitrovice i srijemske 
biskupije. Blagdan kao na Istoku: 
26. listopada. 


Ikonografski, sv. Deme- 
trije prikazuje se po dvjema tra- 
dicijama: solunskoj i sirmijskoj 
(srijemskoj). 

a) Solunska tradicija: mozaici u 
Solunu (VI—IX. st.); sve starije 
i novije slike pravoslavnog Istoka 
(i Dečani); vitraji u Strasbourgu i 
Zagrebu, oltarna slika u Srijem- 
skoj Mitrovici (Arsa 'Teodorović), 
sada u Dijecezanskom muzeju u 
Đakovu; kip u Đakovu, kate- 
drala. 


DIMITRIJE 


b) Sirmijska tradicija: S. Maria 
Antiqua u Rimu; S. Apollinare 
Nuovo u Ravenni; triptih Harba- 
ville u Louvreu (dva Teodora, 
Georgije i Eustahije prikazani u 
vojničkom ruhu, a Prokopije i 
Dimitrije — legendarni vojnici, a 
zapravo lektor i đakon — u 
crkvenom ruhu s križevima u ru- 
kama). U najnovije doba, nakon 
obnove svečeva štovanja kao đa- 
kona, L. Ulman prikazuje sveca 
u Vinkovcima i Strizivojni u odi- 
jelu đakona. U inicijalu zagrebač- 
ke sekvencije iz 1500. Dimitrije 
je đakon. — U istočnoj Crkvi 
katkad se sv. Dimitrije slika na 
konju kako kopljem probada 
uglednog ratnika (kralja Kalo- 
jana). 

Patronati: Solun — čudesa sv. 
Dimitrija; Srijemska Mitrovica: u 
gradskom grbu prikazan sv. Di- 
mitrije po solunskoj tradiciji — 
kao vojnik s kopljem u ruci. Grb 
je iz 1388., kad se grad nazivao 
Civitas Demetri. — Atributi: 
koplje, štit, križ u ruci, Škorpion 
(po legendi ga svetac ubio u 
tamnici znakom križa). 

MD 


Dimitrije i Julijan, sveti: —> is- 
tarski sveci 


Dionizije, sveti, biskup mučenik 
(grč. Dionjsios, lat. Dionysius; 
franc. Denis). Prvi biskup Pariza. 
Kako nas izvješćuje sv. Grgur iz 
Toursa, njega je sa Šestoricom 
drugih biskupa poslao papa sv. 
Fabijan oko 250. u Galiju, da je 
misionira. U slijedećem progon- 
stvu mučen je s dvojicom drugo- 
va: svećenikom Rustikom i đako- 
nom Eleuterijem (lat. Rusticus et 
Eleutberius; franc. Rustique et 
Eleuthčre). Legende XI. stoljeća 

DISPUTA 


pobrkale su sv. Dionizija s Dio- 
nizijem  Areopagitom, učenikom 
sv. Pavla, o kojemu govore Djela 
apostolska. Način njegova muče- 
ništva je legendaran. Spomendan 
9. listopada. 


Zaštitnik u ratu (crkvena zastava 
opatije St. Denis postala je ratna 
zastava francuskih kraljeva); za- 
štitnik protiv bjesnila, jer je bio 
bačen pred divlje zvijeri; protiv 
glavobolje, jer je — kaže legen- 
da — svoju glavu nosio (grč. 
kepbalopboros »glavonoša«) u ru- 
kama do mjesta gdje je kasnije 
načinjena opatija St. Dćnis. 

Prikazuju ga kao biskupa koji u 
rukama nosi svoju glavu. 

MD 


Diptih (grč. diptykbos »dvostru- 
ko složen, dvogub«). Dvije plo- 
čice od drva ili slonove kosti na 
jednom bridu povezane šarkama 
tako da se mogu preklopiti jedna 
uz drugu. U ranokršćanskom raz- 
doblju preuzeti su od profanih 
konzularnih diptiha, a na njima 
su s nutarnje strane bila napisana 
imena osoba kojih se spomen 
vršio u misi — s jedne strane ži- 
vih, a s druge preminulih; na 
vanjskim pak stranama bili su u 
reljefu prikazi sakralnih motiva: 
uglavnom Krist, Bogorodica ili 
koja druga evanđeoska tema. U 
kasnom srednjem vijeku tako se 
naziva dvodjelni preklopni —> re- 
tabl. AB 


Disputa u Hramu. »Dvanaesto- 
godišnji Krist u Hramu« (Lk 2, 
41—51 i apokrifi). Prvi put pri- 
sustvujući s rođacima blagdani- 
ma —> Pashe u jeruzalemskom 
hramu, dvanaestogodišnji Krist se 
izgubio Bogorodici i sv. Josipu. 


DISPUTA 


Nakon tri dana oni ga »nađu u 
hramu gdje sjedi među učitelji- 
ma, sluša ih i postavlja im pi- 
tanja. Svi koji su ga slušali, di- 
vili su se njegovu umu i odgo- 
vorima.« 

Ikonografija: Krist redo- 
vito sjedi na povišenom mjestu, 
drži knjigu u ruci ili govornički 
diže ruku ili broji na prste do- 
kaze svojih tvrdnji (>> computa- 
tio digitorum), a židovski učitelji 
(doctores) sjede oko njega, slu- 
šaju ga, razmišljaju podlakćenih 
glava ili, pobijeđeni u raspravi, 
raskidaju svitke s ispisanim tek- 
stovima. 


Dvanaestogodišnji Isus u Hramu. 
Majstor Dutuitske Maslinske gore, 
15. st. 


Motiv ponovnog nalaska dvanae- 
stogodišnjeg Krista u hramu pri- 
kazuje se ili posebnim prizorom 
ili se on epizodno uključuje u 
sam prizor dispute. BF 

DJELA MILOSRĐA 


Diurnal (( lat. disrnalis »dnev- 
ni«). Knjiga koja sadrži dijelove 
—> brevijara koji se mole danju, 
a nazivaju se horae diurnae (dnev- 
ni časovi). To su zapravo svi 
dijelovi brevijara osim matutina 
(jutarnje), koji se moli noću. 
AB 


Dizma —> raspeće (Dobri razboj- 


nik) 
Djeca: —> Pustite k meni malene 


Djela milosrđa (opera misericor- 
diae) jesu: 1. nahraniti gladne, 
2. napojiti žedne, 3. odjenuti gole 
i bose, 4. ugostiti putnika, 5. po- 
hoditi bolesnike i utamničenike, 
6. otkupiti robove i 7. pokopati 
mrtve. Ona se ilustriraju narativ- 
nim prizorima u kojima bilo mu- 
škarac, bilo žena (personifikacija 
Milosrđa ili Ljubavi), bilo neki 
svetac (osobito sv. Stjepan) ili 
neka svetica (Elizabeta, Hedvi- 
ga i dr.) vrše pojedino od nabro- 
jenih djela. Milosrdna djela ilus- 
triraju se i odabranim prizorima 
iz Starog i Novog zavjeta. 


Budući da je djela milosrđa for- 
mulirao sam Krist kada je navi- 
jestio —> sudnji dan (Mt 25,35— 
—36), ona se u XII. i XIII. sto- 
ljeću često (a sve do XVI. sto- 
ljeća sporadično) prikazuju i kao 
popratni prizori —> posljednjeg 
suda. U XVI. stoljeću, osobito u 
Italiji, prikazuju se na zidovima 
bo'nica, ubožnica i sirotišta. 


Pandan ovim djelima milosrđa 
jesu »duhovna« djela milosrđa: 
1. savjetovati dvoumna, 2. pou- 
čiti neuka, 3. pokarati grešnika, 
4. utješiti žalosna i nevoljna, 5. 
oprostiti uvredu, 6. strpljivo pod- 


DJETELINA 


nositi nepravdu i 7. moliti za ži- 
ve i mrtve. BF 


Djetelina (Trifolium). Sa svoja 
tri lista djetelina je prirodna slika 
—> Trojstva. Priča kazuje kako 
je sv. Patrik propovijedajući evan- 
đelje u Irskoj primjerom djete- 
line dokazivao postojanje  Troj- 
stva. Po tome je djetelina (sbam- 
rock) postala znamenjem Irske. 
Djetelina_ se ponekad naziva i 
»trolistak«. MG 


Djevica —> Bogorodica 


Djevičansko materinstvo jest dok- 
trina da je Bogorodica bila dje- 
vica prije poroda, u porodu i 
poslije poroda. Teolozi su se osla- 
njali na izvještaj evanđelja (> 
Navještenje), na proroštvo pro- 
roka Izaije: »Evo djevica će za- 
četi i roditi sina« (Iz 7,14), i na 
proroštvo proroka Ezekijela o za- 
tvorenim vratima, koja su zatvo- 
rena za sve ljude, jer to su vrata 
kroz koja je prošao Jahve, Bog 
(Ez 44,2—3). 

Zbir teoloških zaključivanja, sta- 
rozavjetnih proroštava i uspored- 
bi odrazio se u ikonografiji, gdje 
su najvažnijim simbolima i pre- 
figuracijama Bogorodičina djevi- 
čanskog materinstva postali ovi 
motivi: —> Gorući grm; > Aro- 
nov štap; —> Gedeonovo runo; 
—> Zatvorena vrata: —> Ezekijel 
prorok; —> Zapečaćeni kamen: 
—> Danijel (Danijel u lavljoj ja- 
mi); => Kamen koji se odvaljuje 
sam od pećine: => Danijel (Na- 
bukodonozorov san); > Tri mla- 
dića u užarenoj peći: > Danijel; 
simboli iz —> Pjesme nad pjesma- 
ma: ljiljan, toranj Davidov, ogra- 
đeni vrt, zapečaćeno vrelo, zde- 
nac Žive vođe, kula bjelokosna. 

DJEVIČANSKO 


Usporedba o djevičanskom mate- 
rinstvu iz Novog zavjeta jest —> 
uskrsnuće Kristovo, a to po ovoj 
asocijaciji ideja: kako je Krist 
izašao iz zapečaćena groba, tako 
se on i rodio iz neoskvrnjena 
djevičanskog tijela. Kao potvrda 
djevičanskom  materinstvu služio 
je u ikonografiji i apokrifni motiv 
primalje —> Salome koja je kod 
— rođenja Kristova pokušala ru- 
kom provjeriti Bogorodičino dje- 
vičanstvo, pa joj je ruka usahnula. 
Nadalje, kao usporedbe djevičan- 
skog materinstva služile su i sred- 
njovjekovne predodžbe iz živo- 
tinjskog svijeta (—> bestijarij) i iz 
fizike, pa su u ikonografiju ušli 
i ovi simboli: —> pčela (jer ona 
— po srednjovjekovnoj prirodo- 
pisnoj predodžbi — rađa bez 
oplodnje); —> karista (ptica iz 
bestijarija, koja leti nad vatrom, 
a ne može izgorjeti); —> medvje- 
dica (jer rađa mladunce koji su 
isprva bezlični te im ona ližući ih, 
sama daje pravi oblik); —> no- 
jevo jaje (jer se iz njega izvali 
pile od topline sunčanih zraka); 
—> staklena posuda (jer zrake 
svjetla prolaze kroz nju ne ošte- 
ćujući je i ne pomućujući njenu 
čistoću); —> lav (jer lavica rađa 
mrtvu mladunčad, a lav je treći 
dan oživljuje samo svojim rika- 
njem); —> feniks (ptica koja izga- 
ra i ponovno se rađa u vatri). 

Pučka je imaginacija inscenirala 
u apokrifnoj literaturi niz aneg- 
dota u kojima se u verističkoj 
dramatizaciji nalaze potvrde Bo- 
gorodičina djevičanskog materin- 
stva. Među njima su i Josipove 
sumnje i prijekori, kada je nakon 
povratka Bogorodice od njene ro- 
đakinje Elizabete (-> pohođenje) 
zapazio da je ona trudna. Apo- 
krifna literatura (npr. Jakovljevo 


DOBRI PASTIR 


protoevanđelje 13,1 — 16,3) pri- 
povijeda kako je Josip bio užasnut 
kada je zapazio njenu trudnoću 
(-> Josipovi prijekori), kako ju 
je karao, kako ju je htio napu- 
stiti, ali kako ga je u snu od tog 
nauma odvratio anđeo (—> Josi- 
pov san), kako je — nadalje — 
osumnjičena Bogorodica bila pod- 
vrgnuta staroj židovskoj proce- 
duri magijskog dokazivanja ženi- 
ne nevinosti u slučaju muževljeve 
ljubomorne optužbe. To se je 
obavljalo pomoću jedne vrste 
»Božjeg suda«: žena bi morala 
popiti »gorku vodu« (»vodu gor- 
čine i prokletstva«) da bi joj se 
— ako je kriva — pod zazivom 
obrednog prokletstva »trbuh na- 
duo a rodnica uvenula« (postu- 
pak je opisan u Knjizi Brojeva 
5,11—31). U interpretaciji apo- 
krifa i srednjovjekovnog teatra 
gorku vodu pije i Josip kao op- 
tužitelj (> kušnja gorkom vo- 
dom), oboje obilaze oltar itd., a 
Josip, uvjerivši se u Bogorodičinu 
nevinost, pada na koljena i moli 
oproštenje (> Josipovo kajanje). 
Svi se navedeni apokrifni motivi 
javljaju već od V/VI. stoljeća u 
ikonografiji; rjeđi su na Zapadu, 
a česti na Istoku. BF 


Dobri pastir (lat. Pastor bonus). 
Ikonografski prikaz Krista kao 
pastira, zasnovan na tekstovima 
Evanđelja, koji prikazuje Krista 
kako na ramenima nosi ovcu ili 
janje (prema Lk 15,4—5 ili se 
pak nalazi usred stada ovaca 
(prema Iv 10,2—16). Motiv je 
posuđen iz antičke mitologije 
(Hermes kriopboros) u doba kada 
su kršćani svoje simbole morali 
prikrivati. Nalazimo ga na slika- 
ma katakomba i reljefima sarko- 
faga već u III. stoljeću, te će biti 

DOKSOLOGIJA 


Dobri pastir. Ranokršćanski reli- 
kvijar iz Novalje, 4. st. , 


vrlo čest sve do VII. stoljeća, 
kada se polako gubi (premda će 
i kasnije biti prikazivan) ustu- 
pajući mjesto razrađenim i izriči- 
tim prikazima Krista. Simbol je 
Kristove ljubavi prema ljudima. 
Neki stručnjaci smatraju da je to 
prikaz ljubavi prema ljudima op- 
ćenito (philantbropia, humanitas). 
(> Izgubljena ovca.) AB 


Doček mladog Tobije: —> Tobija 


Dojenje: —> Bogorodica (> Ga- 
laktotrophousa); —> Eva 


Doksologija (grč. doksologta »sla- 
voslovlje« ( doksa »slava« + 
l&gos »riječ, govor«). Riječi po- 
hvale ili molitva koja prokla- 
mira slavu Trojstva u sažetim i 
ustaljenim formulama. Najobični- 
ja je: »Slava Ocu i Sinu i Duhu 
Svetomu«, zatim: »Laus, honor et 
gloria per omnia saecula saeculo- 
rum. Amen« (»Slava čast i hvala 


DOLAZAK 


u sve vijeke vjekova. Amen«). 
Postoje i proširene doksologije: 
»Gloria in excelsis Deo« (Slava 
Bogu na visini), —> Credo. Tekst 
doksologije pjeva svećenik, —> đa- 
kon ili —> schola cantorum, a 
skup vjernika na kraju izriče po- 
klik —> Amen. AB 


Dolazak apostola: —> Bogorodi- 
čina smrt 


Dolazak Sina čovječjega: —> Da- 
nijel 


Dominik, sveti (lat. Dominicus). 
Osnivač = dominikanskog = reda 
(XIII. stoljeće). Rođen je u Ca- 
lahorri u Španjolskoj. Potječe iz 
plemićke obitelji Guzm4n, a od- 
gojen je na sveučilištu u Valen- 
ciji. Već je u mladosti stupio u 
crkvenu službu, a g. 1215. pođe 
u Rim da ishodi papinsko odo- 
brenje za svoj Red propovjed- 
nika. To mu je udijeljeno, i za 
nekoliko godina njegova crno-bi- 
jelo odjevena braća preplaviše ci- 
jelu Evropu. God. 1220. red pro- 
povjednika prihvati zavjet siro- 
maštva i postade prosjačkim re- 
dom. Sam je Dominik neprestano 
putovao i svugdje propovijedao 
kamo bi god stigao. Umro je u 
Bologni 1221. 

Općenito se prikazuje u habitu 
svoga reda. Posebna mu je ozna- 
ka krunica (ružarij) koju prima 
od Bogorodice, jer se smatra da 
je on ustanovio tu pobožnost. Na 
slikama je često do njega pas s 
upaljenom bakljom u gubici. Nai- 
me, prije njegova rođenja njegova 
je majka, kaže legenda, usnila san 
da je rodila psa koji nosi upa- 
ljenu zublju. Taj je san postao 
simbolom djelatnosti sv. Domi- 
nika i dominikanskog reda u ši- 

renju evanđelja. Zvijezda na čelu, 
ili zvijezda u aureoli, podsjeća na 
zvijezdu koja mu se pojavila na 
čelu prilikom krštenja. Hljepčić 
kruha odnosi se na zgodu koja 
se zbila jednog dana kad mu re- 
koše da u samostanu nema ništa 
za jelo. On je naredio da se 
zvoni na objed i braći kazao da 
posjedaju za stol. Pošto su svi 
redovnici posjedali i izmolili mo- 
litve, ukazaše se dva anđela koji 
dadoše svakom  redovniku po 
kruh. Ljiljan je također oznaka 
sv. Dominika kao znak njegove 
čistoće. MG 


Dominikanci (lat. Ordo praedi- 
catorum, krat. OP., »red propo- 
vjednika«). Rca (>> redovnici) 
što ga je 1215. osnovao sv. Do- 
minik (prije toga Španjolski ka- 
nonik Dominik de Guzman\ sa 
svrhom suzbijanja gnostičko-ma- 
nihejskih hereza, a na temelju re- 
gule sv. Augustina. Ubrzo se ra- 
širio po svoj Evropi. U hrvatskoj 
prvi samostan osnivaju u Dubrov- 
niku 1225. godine, a nedugo za- 
tim u Čazmi; raširili su se po 
svoj Hrvatskoj. Sjevernu Hrvat- 
sku napuštaju u XVI. stoljeću, iz 
nepoznatih razloga, a zadržali su 
se u Dalmaciji. Odijelo im je bi- 
jele boje, a sastoji se od —> ha- 
bita, dugačkog —> škapulara i 
kukuljice, te plašta preko svega. 
AB 


Dominus vobiscum (lat. = »Go- 
spodin s vama«). Liturgijski poz- 
drav kojim (biskup) svećenik i 
đakon = pozdravljaju = skupljene 
vjernike, a izražava istodobno i 
želju i tvrdnju. Vjernici na nje- 
ga odgovaraju: »Et cum spiritu 
tuo« (»I s duhom tvojim«). U li- 
turgiji se upotrebljava vrlo često, 


DONAT 


kao uvod u sve važnije dijelove 
obreda. Svoje podrijetlo vuče iz 
Starog zavjeta (Rut 11,4; 1 Suci 
6,12; itd.), a kršćanstvo ga preu- 
zima iz anđelova pozdrava Ma- 
riji prilikom —> Navještenja (Lk 
1,28). Današnji engleski pozdrav 
>Good Bye« doslovni je prijevod 
tog pozdrava. Biskup u misi umje- 
sto s »Dominus vobiscum« poz- 
dravlja vjernike s »Pax vobis« 
(»Mir vama«), po uzoru na Kri- 
stov pozdrav apostolima nakon 
uskrsnuća i to zato da se istakne 
njegova punina svećeničkog reda. 
AB 


Donat, biskup aretinski, sveti (lat. 
Donatus). Donat (IV. stoljeće) 
bijaše plemenita roda, odgojen u 
kršćanskoj vjeri zajedno sa svo- 
jim polubratom Julijanom, koji 
kasnije postade carem. Julijan je, 
međutim, zanijekao svoju vjeru 
(Julijan Apostata) i progonio krš- 
ćane, pa tako i Donata i njegove 
roditelje, koji prebjegoše u Arez- 
zo. Ondje je Donat obdaren ču- 
desnim moćima, pa je kasnije iza- 
bran za biskupa u Arezzu. Mno- 
go različitih legendi kruži o nje- 
mu i o čudesima koja je učinio. 
Neki gradski poreznik, odlazeći na 
put, povjeri porezni novac svojoj 
ženi. Radi sigurnosti žena zakopa 
novac u zemlju, ali na nesreću 
umrije prije no što se vratio s 
puta njezin muž, te skrovište osta 
nepoznato. Poreznik, optužen da 
je ukrao taj novac, uteče se Do- 
natu. Ovaj pođe na grob njegove 
žene i zatraži od nje da otkrije 
skrovište s novcem. Čuo se glas 
iz groba i novac se pronađe. Dru- 
gom zgodom, dok je Donat slu- 
žio misu, gradski nasilnici pro- 
vale u crkvu i razbiju misni ka- 
lež. Donat čudesno sastavi ko- 

madiće kaleža te se ni jedna kap 
posvećena vina ne proli. Nato se 
lupeži obrate na kršćanstvo. 
Obično se sv. Donat slika u bi- 
skupskoj odori. Oznaka mu je 
razbijen kalež. Zgoda s porez- 
nikom također se često prikazuje. 
M 


Donat, biskup zadarski, sveti (lat. 
Donatus). Donat (IX. stoljeće), 
sin ugledne zadarske obitelji, bi- 
jaše zadarski biskup u vrijeme 
careva Karla Velikoga na Zapadu 
i Nicefora na Istoku. Da spriječi 
sukob između dva carstva, krene 
s mletačkim duždem Benenatom 
u Carigrad kao poslanik dalma- 
tinskih gradova. Ondje otkrije 
posmrtne ostatke sv. Stošije (Ana- 
stazije), mučenice sirmijske, i po 
završenom poslanstvu krene na- 
trag u Zadar. Kud god su pro- 
lazili, svete moći koje su sa so- 
bom nosili uzrokovale su najra- 
zličitija ozdravljenja kod svih 
bolesnika što su im se približili. 
I zli su duhovi bježali gdje bi se 
moći pojavile. Silna oluja spriječi 
dužda Benenata da svete moći 
ponese sa sobom u Mletke. Stoga 
Donat upriliči svečan prijenos 
kostiju sv. Stošije u biskupsku 
crkvu sv. Petra, dade izraditi ka- 
meni sarkofag i oltar, te biskup- 
sku crkvu posveti sv. Stošiji. 

U XII. stoljeću, kad je kralj Ko- 
loman opsjedao Zadar s namje- 
rom da ga posve poruši, javi mu 
se u snu sv. Donat i odvrati ga 
od opake nakane. Za uzvrat Ko- 
loman dade izraditi ruku od zla- 
ta i dragulja i u nju pohrani dio 
Donatovih moći. 

Sv. Donat zadarski prikazuje se 
u biskupskoj odori s mitrom, a u 
ruci drži knjigu ili biskupski štap. 

MG 


DONATOR 


Bogorodica s Djetetom i donato- 
rom. Marco di Martino (7), 2. pol. 
15. st., Rab, katedrala 


Donator (lat. = »darovatelj« ( 
donare »dati, darovati«). Uteme- 
ljitelj ili naručilac umjetničkog 
djela, koji je na tom djelu i li- 
kovno prikazan kao —> adorant, 
obično u hijerarhijskoj perspek- 
tivi, a od renesanse dalje i geo- 
metrijskoj. AB 


Doroteja, sveta (grč./lat. Doro- 
thea »Božidarka«). Mučenica iz 
Kapadocije (III. stoljeće). Bila je 
kršćanka, na glasu zbog svoje lje- 
pote i pobožnosti. Glas o njenoj 
svetosti dopre do Sapricija, upra- 
vitelja te pokrajine, te on naredi 
dvjema sestrama koje su se odre- 
kle kršćanstva da preuzmu brigu 
za Doroteju i sklone je da ostavi 
svoju vjeru. No, Doroteja je bila 
ustrajna_ i naposljetku nagovori 
dvije sestre da se vrate Crkvi. 

Sapricije tada naredi da se sestre 
spale na lomači, a Doroteju pri- 
sili promatrati pogubljenje. Ona 
je hrabrila mučenice u njihovu 
trpljenju, a tada je i sama bila 
osuđena na muke i smrt. Legenda 
priča da je na gubilište došao 
neki mladi pravnik, Teofil, koji 
joj se rugao i tražio da mu po- 
ša'je cvijeća i voća iz nebeskog 
vrta kamo upravo ide. Uto se 
ukaže anđeo, prerušen u dječaka, 
noseći tri ruže i tri jabuke za- 
motane u platno. Doroteja zaiska 
od anđela da to preda Teofilu. 
Bila je veljača, i sva su stabla 
bila prekrita injem. Teofil, okru- 
žen prijateljima, osta preneražen 
kad vidje dječaka s voćem i cvi- 
jećem. Vidjevši to čudo, mladić 
se obrati na kršćansku vjeru, a 
zatim podnese mučeničku smrt. 

Redovite su oznake sv. Doroteje 
ruže u ruci ili u kosi, ili košarica 
s tri ruže i tri jabuke koju pri- 
država anđeo. Ponekad se pri- 
kazuje kako košaricu s cvijećem 
i voćem prinosi Bogorodici ili 
Djetetu Isusu. Ponekad se slika 
privezana uz lomaču, a do nje 
je upaljena baklja. Blagdan 6. ve- 
ljače. MG 


Došašće —> Adven(a)t 
Dragoljub (cvijet) —> đurđic 


Drama liturgijska: —> liturgijska 
drama 


Družba Isusova: —> isusovci 
Drvo života: —> arbor vitae 


Duga. Duga je znak jedinstva i 
saveza, a kako se pojavila na- 
kon —> općeg potopa, također je 
znak oproštenja i pomirenja ljud- 
skog roda s Bogom (Post 9,12—- 
17). U umjetničkim prikazima 


DUH SVETI 


duga se upotrebljava kao Božje 
prijestolje, a u prizorima —> Po- 
sljednjeg suda često na njoj sjedi 
Krist. »U nebu je stajalo prije- 
stolje, i na prijestolju je sjedio 
Netko... oko prijestolja bio sja- 
jan krug sličan dugi« (Otk 4, 
2—3). (> Noina žrtva; > Noa). 
MG 


Duh Sveti. Po kršćanskoj dogmi 
Duh Sveti je treća božanska Oso- 
ba (>> Trojstvo). Njegovim je 
učinkom Bogorodica na djevičan- 
ski način Krista začela; on je 
nad Krista sišao kad se Krist u 
Jordanu krstio; on je od Krista 
obećani Duh Utješitelj (Paraklč- 
tos) koji je nakon Kristova uza- 
šašća sišao nad apostole. Kao 
»Duh Istine«, on prožima i vodi 
Crkvu, on nadahnjuje ljude udje- 
ljujući im »sedam darova Duha 
Svetoga«: duh mudrosti, razuma, 
savjeta, jakosti, znanja, pobožno- 
sti i straha Božjega. 


Ikonografija: 


1. Duh Sveti prikazuje se (već 
od II. stoljeća, Lucinine kata- 
kombe u Rimu) u liku bijele go- 
lubice (najčešće s križnom aureo- 
lom oko glave ili golubice okru- 
žene aurom svjetla). U tom obli- 
ku dolazi u prizorima —> zaruka 
Bogorodičinih, —> Navještenja, —> 
krštenja Kristova, u prikazima 
svetog —> Grgura (pape i crkve- 
nog naučitelja) i katkada u pri- 
zoru —> silaska Duha Svetoga 
(bilo kao jedna ili kao više malih 
golubica koje se okomito spuštaju 
na apostole, ili pak kao golubica 
koja sjeda na legil na kome je 
položena knjiga Evanđelja). 

2. U obliku plamenih jezika po- 
javljuje se u prizoru —> silaska 
Duha Svetoga. 

3. U obliku aure (blistavog obla- 
ka, svjetla, iradijacije) pojavljuje 
se u ikonografiji —> preobraženja 
(oko Kristova lika), a u obliku 
zrake ili snopa svjetlosnih zraka 
često i u prizorima > Navješte- 
nja i —> krštenja Kristova, gdje 
je ta predodžba često spojena i s 
predodžbom golubice. 


4. U ljudskom liku pojavljuje se 
Duh Sveti u nekim ikonografskim 
formulama —> Trojstva. 

Sedam darova Duha Svetoga pre- 
dočuje se kao sedam golubica koje 
okružuju Kristovu glavu (> Je- 
seovo stablo) ili rjeđe kao sedam 
gorućih uljanica. BF 


> Trojstvo, sveto; —+ krunidba Bogo- 


rodice 


Dujam, sveti (lat. Domnius, Doi- 
mus; hrv. i: Duje). Solinski bi- 
skup i mučenik (III. stoljeće). Pre- 
daja ga stavlja u 1. stoljeće i 
smatra apostolskim učenikom. Po 
splitskoj legendi on je podrije- 
tlom iz Sirije. Obratio se na 
kršćanstvo propovijedanjem sv. 
Petra i krstio u Antiohiji. Za- 
jedno s Pankracijem i Apolina- 
rom pođe kao pratilac sv. Petra 
u Rim, odakle ih on uputi propo- 
vijedati u ostale krajeve; Pankra- 
cija na Siciliju, Apolinara u Ra- 
vennu, a Dujma preko Jadran- 
skog mora u Salonu, glavni grad 
Dalmacije. Pošto je ondje osno- 
vao crkvenu zajednicu i mnoge 
obratio na kršćansku vjeru, pod- 
nese mučeničku smrt. Po nalogu 
Maurilija, upravitelja gradskog, 
pošto je prije njega pogubljeno 
još četrdeset i pet dalmatinskih 
mučenika, bude _ mu odrubljena 
glava. Tijelo mu je iz Solina pre- 
neseno u Split, i on se štuje kao 
glavni zaštitnik toga grada. 


DUPIN 


Prikazuje se u biskupskoj odori, 
s palmom i prvostolničkim kri- 
žem. MG 


Dupin —> pliskavica 


Duša (lat. anima; grč. pnešima/ 
/psykb#). Po vjerovanju gotovo 
svih religija, besmrtno počelo i 
»božanska iskra« u čovjeku. Grci 
ga nazivaju pnešima »dah, duh«, 
ali imaju i drugi izraz: psykbd, 
koji označava »vitalni princip« 
što se nalazi u biljkama, životi- 
njama i u čovjeku. U kršćanskoj 
misli duša je duhovni sadržaj, ne- 
materijalni i besmrtni dio čovjeka, 
koji ga ujedno karakterizira kao 
individualnost. U umjetnosti se 
duša redovito prikazuje u perso- 
nifikaciji malog golog djeteta (—> 
smrt Bogorodičina, —> Mihovil, 
—> krilo Abrahamovo) ili pak li- 
kom golubice (> Skolastika sve- 
ta). AB 


Duše mučenika u bijelim halji- 
nama: > Apokalipsa 


Duše u čistilištu: —> Gospa Kar- 
melska 

Dva. Broj dva predočava dvije 
naravi u Kristu, ljudsku i božan- 
sku. MG 


Dvadeset i četiri. Broj 24 pred- 
stavlja jedinstvo Starog i Novog 
zavjeta (dvadeset i četiri starca u 
Ivanovu Otkrivenju: => Apoka- 
lipsa). MG 


Dvanaest. Broj 12 je omiljeli broj 
u starozavjetnoj židovskoj i u 
kršćanskoj simbolici. On predsta- 
vlja savršen sklad između zemalj- 
skog i nebeskog (četiri puta tri). 
Odatle i simbolika dvanaest ple- 
mena Izraelovih kao cjelovitosti 
Božjeg naroda, a tako i dvanaest 
apostola  (»dvanaestorica«) kao 
predstavnika cijele Crkve. Broj 
dvanaest ima značajnu ulogu u 
opisivanju nebeskog Jeruzalema 
(dvanaest temelja — dragulja, 
dvanaestora vrata). MG 


Dvanaest kamenova: —> prijelaz 
Izraelaca preko Jordana 


Dvanaestorica —> dvanaest 


Đ 


Đakon (grč. didkonos »sluga, po- 
služitelj, podvornik«). Prvi od vi- 
ših svećeničkih redova. Ustanov- 
ljen je već u apostolsko doba, 
kada je đakon imao dužnost di- 
jeliti milostinju. Prvi đakon bio 
je sveti > Stjepan prvomučenik. 
U prvim stoljećima kršćanstva 
đakoni upravljaju materijalnim 


dobrima Crkve, u prvom redu 
čuvaju sveto posuđe i svete knji- 
ge. Najpoznatiji đakon tog doba 
jest sveti —> Lovro. U kasnijim 
stoljećima opseg njihovih dužno- 
sti se proširuje: tako oni čitaju 
—> evanđelje na —> misi, propo- 
vijedaju (uz dozvolu biskupa), di- 
jele —> pričest, a u nekim sluča- 


ĐAKON 


Đakon u odori. Prumski tropar, 
10. st. 


jevima i —> krštenje. Odjeća im 
je: > amikt, > alba, —> štola 

(preko jednog ramena) i > dal- 
matika. U ikonografiji se đakoni, 
uz ovu navedenu odjeću, često 
prikazuju i s —> kadionicom u 
ruci. AB 


Đakonat (lat. diaconatus, prema 
grč. diđkonos —> »đakon«). Stu- 
panj i služba koji se podjeljuju 
pojedincu ređenjem za svećenički 
red —> đakona. 


Đavao —> Sotona 


Đurđic (Tropaeolum; hrv. još: 
dragoljub). Kao jedan od ranih 
cvjetova početkom godine đurđic 
nagovješćuje povratak proljeća. 
Zbog toga je postao slikom Kri- 
stova dolaska. Zbog bjeline svo- 
jih cvjetova i svoga miomirisa on 
je simbol blažene Djevice Marije, 
osobito njezina bezgrešnog zače- 
ća. Kako se u nekim jezicima 
đurđic naziva »dolinskim ljilja- 
nom«, navedeno se značenje po- 
vezuje s riječima Pjesme nad pjes- 
mama (2,1): »Ja sam cvijet ša- 
ronski, ljiljan u dolu.« MG 


E 


Ecce homo (lat. = »evo čovje- 
ka«). »Evo Čovjeka!« (Iv 19,4— 
—7). Išibanog, izmučenog i izru- 
ganog Krista Pilat pokazuje tim 
riječima svjetini, a ona viče: »Ras- 
pni ga!« Pilat odgovara: »Uzmi- 
te ga vi i razapnite ga. Ja na 
njemu ne nalazim krivnje.« 


Ikonografija: Krist stoji 
na povišenom mjestu, ogrnut crve- 
nim plaštem (purpur), okrunjen 
trnovom krunom, a u svezanim 
rukama drži trstiku. Ecce homo 
je vrlo kasna ikonografska tema, 
koja (uz vrlo rijetke srednjovje- 
kovne iznimke) ne nastupa prije 


ECCLESIA 


TD ma dl 


/Eu &. 


* 


RE 


U) 
u 


Ož- 


Ecce bomo. Jezersko, Sv. 
bolt, 15. st. 


XV. stoljeća. Ikonografski i sa- 
držajno srodne su teme: Čovjek 
boli i —> Imago pietatis. 

BF 


Ecclesia (grč. i lat. = »sabor, 
skupština«, crkva ( grč. ekkaleo 
»pozivam, sazivam«, 6kklčtos »po- 
zvan, sazvan«). Alegorijska per- 
sonifikacija Crkve (nasuprot —> 
Sinagogi) u liku žene. Atributi su 
joj kruna, kalež i pobjednička 
zastava na križu. Od IX. stoljeća 
pojavljuje se uz prikaz —> raspe- 
ća, zajedno sa —> Sinagogom, a 

Crkva i Sinagoga. Njemačka go- 
tika 


od XII. stoljeća javlja se kao 
zasebna figura na portalima crka- 


.va i u minijaturama, odnosno 


inicijalima (>> Kanaanski grozd). 


Ecclesia _militans (lat. = »voju- 
juća crkva« ( ecclesia »crkva« + 
militare »vojevati«): —> mučeniš- 
tvo braće Makabejaca 


Eden —> zemaljski raj 
Edikt milanski: —> Milanski edikt 


Eduard, sveti, kralj (lat. Eduar- 
dus; slov. Edvard). Rodio se kao 
engleski kraljević 1003. godine. 
Kako su tada Englesku zauzeli 
Danci, bio je odgojen u Norman- 
diji. Godine 1042. postao je kralj 
Engleske i pripremao put za nor- 
mansko osvajanje. Posebno se bri- 
nuo za poboljšanje = položaja 


EFOD 


Crkve; sagradio je brojne crkve 
i samostane koje su Danci bili 
porušili, a među ostalima i west- 
minstersku opatiju. Također se 
predano zauzimao za bolesnike. 
Umro je 1066., a kanoniziran je 
1166. godine. Po legendi, jednom 
lektoru koji je odlazio u Svetu 
zemlju darovao je prsten, a dvije 
godine kasnije sv. Ivan Evanđelist 
vratio je taj prsten engleskim ho- 
dočasnicima s upozorenjem na 
skorašnju smrt kralja Eduarda. 
Po jednoj drugoj legendi, za vrije- 
me podizanja na misi vidio je u 
hostiji Krista kao dijete. Svetko- 
vina mu je 13. listopada. Čašćen 
je bio najprije u Engleskoj, a 
papa Inocent XI. proširio je nje- 
gov kult na svu Crkvu. Kod nas 
nije bio osobito poznat. Atribut 
mu je prsten, a slikaju ga kao 
kralja s prstenom i u prizorima 
s čudesima iz života. Zagovornik 
protiv skrupuloznosti. EC 


Efod (hebr. *f5d). Višebojni, vu- 
neni ili laneni, zlatom izvezeni 
dio odjeće velikog svećenika u 
Starom zavjetu koji se nosio na 
prsima, a bio je ukrašen sa 12 
dragih kamenova, pravilno ras- 
poređenih, na priliku 12 pleme- 
na Izraelovih. U jednom šavu 
nalazila su se dva kamena za 
proricanje: —>> rim i tumim. U 
kršćanskoj ikonografiji nose ga 
na prsima Zaharija i starac Ši- 
mun. AB 


Egidije. sveti, opat. (lat. Aegi- 
dius; slov. Egidij, Tilen, Ilj; franc. 
Gilles; flam. Till), Premda je po- 
vijesna osoba, životopis mu je le- 
gendaran. Bio bi iz atenskog kra- 
ljevskog roda. Preko Rima ho- 
dočastio je u Arles, gdje je živio 
kao pustinjak, a hranila ga je 

mlijekom košuta. Lovci vizigot- 
skog kralja Vamba jednom su u 
lovu gonil; košutu, koja je po- 
bjegla u Egidijevu pećinu, tako 
da su lovci strelicom ranili sveca. 
Zato je kralj Vamba izdašno po- 
dupirao samostan St. Gilles koji 
je ustanovio Egidije. Po legendi, 
Karlo Martel (ili Karlo Veliki) 
zvao ga je k sebi da bi mu Bog 
po njegovu zagovoru oprostio ve- 
liko zlodjelo koje se nije usudio 
ispovjediti. Za vrijeme mise an- 
đeo mu je položio na oltar list 
na kome je bio napisan grijeh i 
oproštenje, ako se kralj upokori. 
Blagdan mu je 1. rujna. Od XI. 
stoljeća hodočašćenje u St. Gilles 
jako cvjeta, a kult mu se pro- 
širio po svoj Evropi, posebno u 
XV. i XVI. stoljeću, kad se i sv. 
Egidije pridružio  Četrnaestorici 
svetih pomoćnika u nevolji. Kult 
mu je vrlo raširen i u Sloveniji. 
Atribut mu je košuta, a slikaju 
ga — u misnoj odjeći — kako 
mu se anđeo prikazuje u misi, ili 
pak kako mu se košuta pred lov- 
cima sklanja pod noge. Zaštitnik 
je majki dojilja, streličara i trgo- 
vaca konjima i zagovornik u zlim 
duševnim tjeskobama, a zazivaju 
ga kod neplodnosti i epilepsije. 
EC 


Egzorcist (lat. exorcista ( grč. 
eks-orkistćs »zaklinjač, bajač« ( 
čks »iz« +  borkidz&  »zakli- 
njem«). Osoba koja je primila 
treći po redu od četiriju nižih 
svećeničkih redova, a daje joj 
vlast vršiti —> egzorcizam. 


AB 


Egzorcistat (lat. exorcistatus, pre- 
ma —> exorcista »zaklinjač«). Stu- 
panj i služba u koje se neka oso- 


EGZORCIZAM 


ba uvodi ređenjem u red —> egzor- 
cista. AB 


Egzorcizam (lat. exorcismus, pre- 
ma grč. eks-borkidzo  »zaklinja- 
ti«). Istjerivanje demona odnosno 
zlih duhova iz osoba ili mjesta 
uz pomoć određenih  izričajnih 
obrazaca ili upotrebom  posveće- 
nih predmeta ili imena. (Zli du- 
hovi se zapravo »zaklinju« da 
odu.) Toj pradavnoj praksi, koja 
se javlja u gotovo svim religijama 
i koju u raznim krajevima i vre- 
menima nalazimo u raznovrsnim 
oblicima, kršćanstvo je dalo oblik 
liturgijskog obreda. Đavle je istje- 
rivao Krist i apostoli. Tom je 
praksom nastavila i Crkva, a za 
to su bile određene posebne oso- 
be, —> egzorcisti, koji su se u tu 
službu uvodili posebnim obredom. 
Egzorcizam se redovito obavlja 
prije > krštenja jer se vjeruje da 
je prije krštenja, zbog istočnog 
grijeha, čovjek u vlasti sotone. 

Danas je od te prakse i službe 
ostala više samo simbolika u obre- 
du krštenja i blagoslova vode. 
Egzorcizam kao istjerivanje zlih 
duhova iz ljudi postoji u Crkvi i 
danas, premda rijetko, ali se ne 
povjerava kao nekada nižim kle- 
ricima, nego samo vrsnim teolo- 
zima ili prokušanim svećenicima, 
jer se u većini slučajeva radi o 
histeričnim napadima. AB 


Eksedra (grč. eksćdra »društvena 
soba, dvorana«, dosl. »vanjsko 
sjedalo« < ćks »van, izvan« + 
hčdra »stolica, sjedalo«). 1. Soba 
za zabavu u antičkoj kući. 2. Po- 
lukružno ili pravokutno prošire- 
nje trijema u antičkim gimnasiu- 
mima i bazilikama opremljeno 
sjedalima. 3. Odatle je taj naziv 
ponekad u srednjem vijeku i u re- 

nesansi upotrebljavan za crkvenu 
—> apsidu. AB 


Ekspedit, sveti, mučenik = (lat. 
Expeditus; armen. Emmenas). Mu- 
čenik iz Melitine u Armeniji (19. 
travnja) iz starih kršćanskih vre- 
mena. Donosi ga Jeronimov mar- 
tirologij uz neka druga imena. 
O njima nije ništa poznato, ali 
zbog svečeva zanimljivog latin- 
skog imena (expeditus »nespreča- 
van, brz, lak, spreman«) u XVIII. 
stoljeću počeli su ga zazivati u 
hitnim i nerješivim slučajevima, 
najprije na Siciliji, zatim u Ita- 
liji, Francuskoj i Njemačkoj. Ne- 
kad je to štovanje dobilo i ne- 
zdrave oblike, pa je i Sv. Stolica 
morala nastupati. 

Prikazuju ga kao rimskog vojni- 
ka s mučeničkom palmom u lije- 
voj ruci; desnu ruku drži podig- 
nutu uvis s križem na kojem pi- 
še: bodie »danas«; desnom no- 
gom gazi gavrana iz čijih usta 
izlazi onomatopejski slog: cras 
»sutra«. Simbolika je posve jasna: 
»Učini danas, ne ostavljaj za su- 
tra.« 

Spomendan 19. travnja u Rim- 
skom martirologiju, ali ne i u 
liturgiji. Navodno identičan s ar- 
menskim mučenikom Elpidijem, 
koji također ima za sudruga u 
mučeništvu  Hermogena, kao i 
Ekspedit, a spomen mu je 18. 
travnja. MD 


Elementi > Četiri elementa 


Eleousa ili Glykophilousa (grč. 
eleošisa »koja sažaljeva, milostivo 
pomaže«; glyko- »umilno, ljupko« 
+ pbil&č »ljubim«). — Panagia 
Eleošisa (grč. biz. panagla ( srgrč. 
pžn »sve« + bagia »sveta«) ili 
Panagia Glykopkilofisa (*Najsve- 


ELEUTERIJE 


Bogorodica Eleoxnsa. Split, Gos- 
pa od Žnjana, 13. st. 


tija, Umilna«, rus. Umilenie) jest 
bizantski tip Bogorodice s Kri- 
stom u naručju, obično na njenoj 
desnoj ruci. On u nježnosti pri- 
ljubljuje svoj obraz njezinome i 
rukom je grli ili je miluje po 
obrazu ili podbratku. Ovaj tip 
(koptskoga podrijetla) pojavljuje 
se u Bizantu u XI. stoljeću; od 
XII. stoljeća vrlo je obljubljen na 
ikonama (npr. slavna ruska ikona 
Vladimirovskaja od 1125—1130. 
bila je u Sv. Sofiji u Kijevu, za- 
tim u Uspeniju u Moskvi, danas 
u Galeriji Tretjakov). BF 


Eleuterije, sveti: —> istarski sveci 
Eli > Heli 

Eligije, sveti, biskup (lat. ZEligius; 
slov. Eligij, Aloj). Rođen je u 


Cadillacu kraj Lomogesa. Život 
mu je isprepleten legendama. Izu- 


217 


ELIZABETA 


čio je zlatarski zanat. Budući da 
je od iste količine zlata umjesto 
jednog napravio dva stola, zado- 
bio je povjerenje franačkog kralja 
Klotara II. i zatim Dagoberta I., 
koji su mu povjerili vođenje kov- 
nice novca. Nakon Dagobertove 
smrti postaje svećenik i potom 
biskup u Noyonu i Tournaiu. Po- 
svetio se misionarenju po Flan- 
driji, te sagradio više crkava i 
samostana. Umro je 659. Po le- 
gendi, jednom je, da bi lakše pot- 
kivao, odsjekao konju nogu, a 
potkovavši je opet je namjestio 
konju i ona je zarasla kao da i 
nije bila odrezana. Jednom dru- 
gom zgodom ukazao mu se đavao 
u obliku lijepe žene, a Eligije ju 
je uhvatio kovačkim kliještima za 
nos, pri čemu su joj iz glave 
izbili rogovi. Svetkovina mu je 1. 
prosinca. Kult mu se širio u ka- 
rolinško doba najprije u Flandriji, 
a zatim u zapadnoj Italiji i Skan- 
dinaviji. Čašćen je bio i u Slo- 
veniji. Atribut su mu kovačka 
kliješta. Slika se kako potkiva od- 
sječenu konjsku nogu ili kako že- 
ni-đavolu kliještima stišće nos, ili 
su pak oba prizora združena u jed- 
no. Zaštitnik je zlatara, kovača, 
kočijaša i veterinara. EC 


Elizabeta, sveta (hebr. 'člišeba“ 
»Bog je punina, savršenstvo«?; 
lat. Elisabeth). Majka sv. Ivana 
Krstitelja. (>> Ivan Krstitelj). 


Elizabeta Portugalska, sveta, kra- 
ljica (lat. Elisabeth; španj. Isabel- 
la). Pranećakinja sv. Elizabete, 
ugarske kraljevne, grofice tirinške 
(Thiiringen), po kojoj je dobila i 
ime, a s kojom je dosta često iko- 
nografski i zamjenjuju jer ima 
slične ikonografske atribute: kru- 


ELIZABETA 


nu, kraljevsku odnosno knežev- 
sku odjeću, dijeljenje milostinje 
siromasima, ruže u košarici, od- 
nosno u pregači (kod Elizabete 
Ugarske pretvorila se hrana za 
siromahe u ruže pred zabezeknu- 
tim mužem; kod Elizabete Portu- 
galske ruže u zimsko vrijeme bile 
su dokaz nevinosti i bračne vjer- 
nosti pred nevjernim a ljubomor- 
nim mužem, kraljem portugalskim 
Dionizijem). 

Rođena je u Španjolskoj kao kći 
aragonskog kralja Petra III., a 
udana za Dionizija Portugalskog 
1271. s dvanaest godina. Rodila 
je dvoje djece. Kasnije je morala 
biti izmiriteljica između svoga 
sina i oca mu — kralja Dioni- 
zija; zato je i zaštitnica u ratnim 
nevoljama. Poslije muževe smrti 
povukla se u samostan klarisa koji 
je sagradila u Coimbri. Umrla je 
kao franjevačka  trećoredica u 
Estremozu 4. srpnja 1336., a sa- 
hranjena je u Coimbri. Kanonizi- 
rana 1625. Blagdan joj se od 
1694. slavio 8. srpnja, a od 1969. 
na smrtni dan, 4. srpnja. 

MD 


Elizabeta Ugarska  (Thiirinška), 
sveta, kraljica. Kći Andrije II., u- 
garskog kralja (XII. stoljeće). 
Rođena je u Pressburgu (Breš- 
ova). Još kao dijete bila je zaruče- 
na za Ludwiga, sina landgrafa od 
Thiiringije, te je bila dovedena da 
živi kod obitelji svoga budućega 
muža. Dvorske su dame, zavidne 
zbog njezine ljepote, loše s njome 
postupale. U osamljenosti ona se 
odala pobožnosti trošeći svoje vri- 
jeme i svoj imetak na siromahe. 
Ubrzo nakon vjenčanja njezin se 
muž razboli i umrije dok je bio 
na križarskoj vojni. Njezin je dje- 
ver otjera iz dvorca želeći osigu- 

rati nasljedstvo svome sinu, te je 
preda na čuvanje nekom strogom 
svećeniku. Oduzeše joj i njezinu 
djecu, i ona umrije u dobi od dva- 
deset i četiri godine od posljedica 
velikih postova i napora u brizi 
za siromahe. 

Njezin život pun odricanja po- 
stao je predmetom udivljenja u 
svemu svijetu. Mnoge su se legen- 
de o njoj prepričavale. Priča se 
da je jednom zgodom usred zime 
izlazila iz svoga dvorca s prega- 
čom punom hrane za sirotinju. 
Slučajno je susretne muž i zapita 
što to nosi. Kad je razgrnula pre- 
gaču, on opazi da je puna ruža, 
a kad se sagnuo da je poljubi, 
ugleda njezino lice preobraženo 
nebeskim sjajem. Druga legenda 
priča kako je susrela gubavca, 
odvela ga kući i polegla na svoj 
ležaj. Kad joj se muž vratio ku- 
ći, njegova je majka optuži da je 
dijelila krevet s pokvarenim stran- 
cem. No Bog otvori oči Ludwigu 
te on, umjesto gubavca, spazi lik 
raspetoga Krista. 


Sv. Elizabeta je primljena u fra- 
njevački red god. 1228. i smatra 
se jednom od glavnih svetica to- 
ga reda. Često se slika kao redov- 
nica franjevka. Redovita joj je 
oznaka pregača puna ruža, no 
gdjekad se javlja s trostrukom 
krunom koja označuje njezino 
kraljevsko podrijetlo, njezinu kra- 
ljevsku udaju i njezinu proslavu 
na nebu. MG 


Elizej (hebr. 'čliša“ »Bog je po- 
mogao«). (1 Kr 19,19—21; 2 Kr 
21—25 i 3,11—17). Starozavjetni 
prorok, učenik i nasljednik pro- 
roka —> Ilije, čudotvorac, tradici- 
jom smatran suosnovateljem reda 
—> karmelićana, svetac istočne i 
zapadne Crkve. 


ELIZEJ 


Ikonografske karakteristike: Eli- 
zej je ćelav, bradat, odjeven u 
habit karmelićana. Atributi su 
mu: posuda s uljem, sjekira. Kat- 
kada mu na ramenu sjedi dvo- 
glava golubica kao simbol! obilja, 
»dvostrukog« proročkog duha, što 
ga je zatražio kao nasljeđe od 
proroka Ilije: 

»Obsecro, ut fiat in me duplex 
spiritus tuus« (2 Kr 2,9). 

U ciklusu iz njegova života mno- 
gi prizori ponavljaju motive iz ži- 
vota njegova učitelja, proroka 
—> Ilije, a neki prizori su prefi- 
guracija Kristova života i dje- 
lovanja: 


POZVANJE ELIZEJA. Prorok —> Ilija 
poziva Elizeja dok ovaj ore; baca 
na nj svoj bijeli plašt, čime ga 
investira, uvodi u proročku služ- 
bu, a Elizej ga odmah slijedi. 
Prefiguracija za prizor —> Poziv 
apostola. 


ELIZEJ PREUZIMA ILIJIN PLAŠT. Pro- 
rok Ilija uzlazi u vihoru na nebo 
na ognjenim kolima koje vuku 
ognjeni konji. Elizej uzima plašt, 
koji je pao s Ilije i tim činom 
postaje Ilijinim opunomoćenim na- 
sljednikom. Prefiguracija za —> 
Traditio legis (»predaja zakona, 
vlasti«), tj. za prizor gdje Krist 
simbolički predaje ključeve vlasti 
apostolu Petru, i uopće prefigura- 
Cija za predaju vlasti apostolima. 


ELIZEJ RAZDVAJA VODE JORDANA. 
Elizej (poput proroka Ilije), uda- 
rivši plaštem vode Jordana, raz- 
dvaja ih i po suhu koritu prelazi 
rijeku. 


ELIZEJA S POČAŠĆU DOČEKUJU NA 
JERIHONSKIM VRATIMA. Prefigura- 
cija za —> Ulazak u Jeruzalem. 

ELIZEJ OZDRAVLJA JERIHONSKE VO- 
DE. Nezdravu, nepitku i neplod- 
nu vodu Jerihona Elizej ozdrav- 
lja bacajući u njen izvor sol. 


ELIZEJA IZRUGUJU DJECA. Rugaju 
se njegovoj ćelavosti, što je kod 
Židova bila kategorija velikih 
uvreda. Elizej ih proklinje. Po- 
javljuju se dva medvjeda i ras- 
trgaju djecu. Prefiguracija za pri- 
zor —> Izrugivanje Krista. 


ELIZEJ UMNAŽA UDOVIČINO ULJE. 
Ikonografija: Iz jedne posude Eli- 
zej pretače 13 mlazova ulja u 
13 posuda. Prefiguracija —> sila- 
ska Duha Svetoga na dvanaest 
apostola i na Bogorodicu. 


ELIZEJ OŽIVLJUJE SINA SUNAMIT- 
KINJE. Elizej leži potrbuške na 
mrtvom tijelu sina Sunamitkinje 
zagrijavajući ga i dišući mu u 
usta. Prefiguracija —> uskrisenja 
Lazareva. 


ELIZEJ OZDRAVLJUJE GUBAVOG NA- 
AMANA, i to sedmokratnim uro- 
njavanjem u vode Jordana. Prefi- 
guracija za prizor —> Krštenja 
Kristova. 


ELIZEJ ODBIJA NAGRADU NAAMA- 
NOVU za ozdravljenje od gube. 
Prefiguracija —> napastovanja Kri- 
sta. 


ELIZEJEVO ČUDO SA SJEKIROM. Po- 
tonulo sječivo sjekire u Jordanu 
ispliva na površinu kada Elizej 
baci u vodu komadić drva. Pre- 
figuracija —> ustajanja Kristova 
iz groba (-> Uskrsnuće). 

BF 


Ema, sveta, kneginja (lat. Hema; 
slov. Ema). Koruška kneginja koja 
je po nepotvrđenoj tradiciji ro- 
đena 983. godine u Pilštaknu u 


EMERIK 


Sloveniji, gdje su njeni roditelji 
imali feudalni posjed, no nije do- 
kazano da bi u njoj bilo sloven- 
ske krvi. Po predaji imala je dva 
starija brata, grofa Engelberta i 
Tuta. Odgajana je na dvoru cara 
(sv.) Henrika II., gdje se je uz 
caricu Kunigundu još više učvrsti- 
la u kršćanskim krepostima. Uda- 
la se za susjednog grofa savinjske 


marke Vilijema (Wilhelm), koji je: 


imao velike posjede u Koruškoj, 
Štajerskoj i Kranjskoj. Po muže- 
voj smrti sagradila je više crkava 
i samostan u Krki u Koruškoj, u 
kojem je 1045.(?) i umrla i tu 
bila pokopana. 

Prema legendi, pobunjeni su joj 
rudari ubili sina Hartwiga. Pri 
zidanju krške crkve jednom zi- 
daru, koji nije bio zadovoljan pla- 
ćom, dopustila je da sam zagrabi 
novac iz kese, i zagrabio je upra- 
vo onoliko koliko mu je pripa- 
dalo po ugovoru. Na njenom su 
grobu, po predaji, ozdravili mno- 
gi bolesnici. Blagdan joj je 27. 
lipnja. Godine 1070. dobiva novi 
grob u Krki, a 1287. preneseno 
joj je tijelo u novu kriptu. Ka- 
nonizirana je tek 1938., i to na 
temelju dugogodišnjeg  čašćenja. 
Kult joj se uvelike raširio po 
Sloveniji. Atributi su joj redov- 
nička ili kneževska odjeća i crkva 
u ruci. Slika se kako se pozdrav- 
lja s mužem Vilimom pred njegov 
odlazak u Rim; zatim kako joj 
ubijaju sina Hartwiga; nadalje 
zidanje crkve u Krki; plaćanje 
radnika; čudesa na grobu. Zago- 
vornica je bolesnika (čudotvorni 
prsten!) i rodilja. EC 


Emerik, sveti (lat. Emericus; hrv. 
još: Mirko, Imbro, Imre). Sv. 
Emerik bio je mađarski kraljević, 
sin kralja Stjepana I. svetog i 

kraljice Gizele. Rođen je na pri- 
jelazu X. u XI. st. u Mađarskoj. 
Umro je uoči svoje krunidbe god. 
1031. Mjesto smrti nije poznato. 
Kanoniziran je 1083. Prema le- 
gendi, bio je blag mladić koji je 
život proveo u molitvi i pokori. 
Svetkovina _ mu je 4. studenog. 
Štuje se u prvom redu u Mađar- 
skoj i sjevernoj Hrvatskoj do Ku- 
pe i u Slavoniji, ali i u Austriji. 
Znatnije mu se relikvije čuvaju u 
Esztergomu, Passauu, Melku i Be- 
ču. Kult sv. Emerika postoji od 
srednjeg vijeka do danas, a oso- 
bito je bio raširen u XVII. i 
XVIII. st, kada se lik mladog 
kraljevića često javlja na oltari- 
ma uz kraljeve Stjepana i Ladi- 
slava. 

Sv. Emerik se prikazuje kao mla- 
di, golobradi vitez, okrunjen kra- 
ljevskom ili, češće, jabučastom 
kneževskom krunom. U rukama 
drži jabuku i žezlo, rjeđe mač. 
Katkada se prikazuje s ljiljanom u 
ruci, kao znakom  djevičanskog 
braka. 


Enkolpion (sgrč. egkdipion, »na- 
prsnik« ( en »u, na« + kolpos 
»njedra, grudi«). Križ što su ga 
na prsima nosili crkveni dostojan- 
stvenici i istočnjački carevi, od- 
nosno medaljon s likom Bogoro- 
dice koji se upotrebljava u istoč- 
noj liturgiji. AB 


Epifanija (grč. epipbaneia »poja- 
va, očitovanje« ( epi »nad« + 
pbainein »pojaviti se«). Na Isto- 
ku se taj izraz upotrebljavao za 
pojavu danjeg svjetla ujutro, kao 
pomoć koju božanstva donose lju- 
dima. U helenističkom svijetu taj 
se izraz upotrebljavao za dolazak 
imperatora u provinciju. U krš- 
ćanstvu se tako naziva blagdan 


EPIKLEZA 


koji se slavi 6. siječnja (Bogojav- 
ljenje), a posvećen je (na Zapadu) 
očitovanju Kristova božanstva po- 
moću triju evanđeoskih događaja: 
time što mu se klanjaju kraljevi 
(>> poklonstvo kraljeva); što se 
kod —> krštenja u Jordanu jav- 
lja > Duh Sveti; što svojim prvim 
—> čudom u Kani Krist pokazuje 
svoju božansku moć. Na Istoku 
se tog dana slavilo Kristovo ro- 
đenje, i to zato da bi se potis- 
nulo pogansko štovanje Adiona, 
Ozirisa, Dioniza i drugih božan- 
stva koja su poistovjećivana s 
Istokom, analogno sličnim svetko- 
vinama na Zapadu koje su se 
odvijale 25. prosinca, kada se sla- 
vilo Natalis Solis invicti (»dan 
rođenja nepobjedivog Sunca« — 
nakon zimskog solsticija). Da bi 
i na Zapadu bio označen dan 
kada se na Istoku slavi rođenje 
Kristovo (Božić), početkom V. 
stoljeća tog je dana uveden blag- 
dan očitovanja Kristova božan- 
stva. Pučki se taj blagdan zove 
»Blagdan triju kraljeva«. 
AB 


Epikleza (grč. epiklčsis »zaziv, 
priziv na višu instancu« ( epi »na, 
pri« + kalć5 »zovem, pozivam«). 
Zaziv Duha Svetoga u —> kanonu 
mise nad posvećene darove i oso- 
bito nad prisutne vjernike. Pone- 
kad se u ranom razdoblju kršćan- 
stva taj naziv upotrebljava i kao 
sinonim za —> anaforu. AB 


Episkepsis (grč. episkepsis »nad- 
gledanje« ( epi »nada« + skćp- 
testbai »motriti, gledati«). Ikono- 
grafski, Panagia Episkepsis (»Naj- 
svetija zaštitnica, Nadglednica«; 
ruski Pokrov) jest bizantski tip 
Bogorodice nastao na temelju kul- 
ta njenog maforija (orijentalnog 

ženskog tekstilnog oglavlja koje 
pokriva glavu i ramena, ruski po- 
krov), relikvije kojega su se ču- 
vale i častile u crkvi u predgrađu 
Blachernes u Carigradu. »Pokrij 
nas, kraljice, maforijem (oglav- 
ljem, 'pokrovom') tvoga milosrđa« 
(liturgijski zaziv istočne Crkve). 
Ikonografija: raširen Bo- 
gorodičin maforij nose dva anđela 
koji lebde nad njenom glavom, ili 
ga u rukama drži i širi sama 
Bogorodica. U idejnom pogledu 
ovaj bizantski ikonografski tip 
srodan je zapadnom tipu —> Bo- 
gorodice zaštitnice s plaštem. 
BF 


Epistolar (lat. epistolarium, ( epi- 
stola, epistula ( grč. epistol# »na- 
log, pismena poruka, pismo«). Li- 
turgijska knjiga u kojoj su skup- 
ljeni dijelovi apostolskih poslani- 
ca (pisama) koji se čitaju u po- 
jedine dane u liturgijskoj Zna 
—> Lekcionar. 


Erazmo, sveti, biskup i mučenik 
(lat. Erasmus; tal. Erasmo, Elmo). 
Mučenik Formija_ u Campagni 
(južna Italija), vjerojatno u vri- 
jeme Dioklecijanova progonstva 
god. 303. Po legendi biskup u 
Antiohiji Sirijskoj, odakle ga je 
anđeo odveo na Zapad. Mučen u 
Sirmiju (prema istočnim piscima u 
Ohridu) i konačno odveden u Ita- 
liju. Ubrajaju ga među Četrnaest 
pomoćnika u nevolji (14 Notbel- 
fer). Relikvije su mu u Gaeti, iz- 
među Rima i Napulja. 

Kult mu je u rimsku liturgiju 
(spomen 2. lipnja) ušao u XI./XII. 
stoljeću. Od 1969. ostavljen Što- 
vanju samo lokalnih Crkvi. 
Ikonografija:  Prikazivali 
su ga mnogi slikari: Grinewald 
ga prikazuje kao biskupa u or- 

natu, zajedno sa sv. Mauricijem 
vojnikom; N. Poussin (Pinakote- 
ka u Vatikanu) predstavlja nam 
njegovo mučenje — vađenje cri- 
jeva. Često ga slikaju s crijevima 
namotanim na motovilo. — Zbog 
tog motovila zaštitnik je tokara, 
a zbog crijeva namotanih na mo- 
tovilo, što se doima poput namo- 
taja brodskog užeta, zaštitnik je 
mornara. Po njemu je nazvana i 
vatra sv. Elma (snopići električ- 
nih iskrica koji se pojavljuju na 
jarbolima za vrijeme nevremena). 
Zaštitnik je i protiv bolova u 
trbuhu i kod poroda. MD 


Eshatologija (grč. ćskbatos »kraj- 
nji, posljednji« + l6gos »riječ, 
govor«). Grčka riječ koja se upo- 
trebljava za označavanje »posljed- 
njih stvari«, odnosno dio teolo- 
gije koji se bavi posljednjim stva- 
rima što čovjeka čekaju: smrt, 
sud, raj ili pakao. U umjetnosti 
su te četiri »posljednje stvari« oso- 
bito često bile uzimane za motiv 
u vremenima kada je smrt bila 
prisutnija nego inače: kuga, ra- 
tovi, kataklizme, a inspiracija se 
najčešće crpila iz Apokalipse. Od 
XI. do XV. stoljeća osobit prikaz 
tog motiva predstavlja => mrtvač- 
k: ples. AB 


Estera (hebr. 'ešter: ime po babi- 
lonskoj božici Ištar?). (Knjiga o 
Esteri). Starozavjetna izraelska ju- 
nakinja iz vremena babilonskog 
sužanjstva. Postala je haremska 
miljenica babilonskog kralja Aha- 
svera a zatim promaknuta i u 
kraljicu. Na nagovor svoga skrb- 
nika Mardoheja (Mardokaja) us- 
Pijeva umilostiviti kralja da po- 
štedi Židove, koji su trebali biti 
istrijebljeni. 

Estera je tim gestom prefigura- 
cija —> Bogorodice — posrednice 
milosti (Mediatrix), BF 


Etimasija (grč. betoimasia »pri- 
prava, spremnost«, usp. Ef 6,15). 
Motiv u bizantskoj ikonografiji 
koji predstavlja prijestolje prekri- 
veno grimiznim plaštem na ko- 
jem ne sjedi nitko, nego je na 
njemu položena »Knjiga Života« 
iz Apokalipse (Otk 22,1—4) i 
znakovi Kristove muke (> arma 
Christi), a iznad svega toga križ. 
Sve su to znakovi dolaska —> Sina 
čovječjeg kao Posljednjeg suca 
(> Posljednji sud). Prototip mu 
je u —>Salomonovu prijestolju. 


Eufemija (Fuma), sveta. Glasovita 
svetica grčke Crkve (III. stolje- 
će). Prema legendi, bila je progo- 
njena zbog vjere, no vatra je nije 
mogla spaliti, lavovi je nisu htjeli 
proždrijeti. Naposljetku joj je od- 
rubljena glava. (> Istarski sveci, 
Rovinj) 

Prikazuje se s lavom ili medvje- 
dom, s palminom granom i ma- 
čem, oruđem svoga mučeništva. 


MG 


Euharistija (grč. eukbaristia »pri- 
znanje. zahvalnost«, u širem smi- 
slu i »žrtva zahvalnica« ( eukha- 
ristein »zahvaljivati« ( 6x »do- 
bro« + kbaris »naklonost, za- 
hvala«). Najsvečaniji čin kršćan- 
skog kulta i jedan od glavnih > 
sakramenata, ustanovljen od sa- 
mog Krista za vrijeme njegove 
posljednje pashalne večere s —> 
apostolima (Mt 16, Mk 14, Lk 22) 
kao spomen-čin njegova otkupi- 
teljskog djela, znak njegove traj- 
ne prisutnosti među ljudima i fak- 

tor zajedništva njegovih sljedbe- 
nika, kršćana. 

Ona je također i element Novog 
saveza između Boga i ljudi, sklop- 
ljenog na brdu Kalvariji i »zape- 
čaćenog« Kristovom krvlju, na- 
suprot Starom savezu sklopljenom 
preko Mojsija na brdu Sinaju i 
»zapečaćenom« krvlju  obrednih 
jaraca i junaca (Heb 9,13—14). 
Način i obred kojim se taj spo- 
men-čin u povijesti ponavlja i 
svetkuje zove se > misa. Bitni i 
sastavni dijelovi euharistije jesu 
blagoslov i pretvorba kruha i vi- 
na u Tijelo i Krv Kristovu (trans- 
substantiatio), te lomljenje kruha 
(fractio panis) i dijeljenje čestica 
(= hostija) pričesnicima (>> pri- 
čest). 

Praksa svetkovanja euharistije (> 
misa) stalna je od prvih dana 
kršćanstva do danas. Oblik spo- 
rednih dijelova u raznim se vre- 
menima i u raznim kršćanskim 
zajednicama mijenjao, ali glavni 
dio, pretvorba, koji se sastoji od 
Kristovih riječi — ustanovljenja: 
»Uzmite i jedite ovo je tijelo mo- 
je«, »Uzmite i pijte ovo je krv 
moja...«, »Ovo činite meni na 
spomen« — uvijek je ostao isti. 
Euharistijom se nazivaju i vidljive 
prilike kruha i vina u kojima se 
aktualizira Kristova riječ. Euha- 
ristijski kruh se čuva i štuje i 
izvan mise. U prvim se vjekovi- 
ma kršćanstva euharistija slavila 
samo u noći od subote na ne- 
djelju i to tako da bi se sav kruh 
i vino u česticama podijelili među 
Prisutnima u pričesti. Već u III. 
stoljeću počinje se pričest nositi i 
izvan dvorane gdje se slavila 
cuharistija, osobito utamničenim 
kršćanima, a nakon Milanskog 
edikta i bolesnicima. Odsutnima 
se pričest nosila pod prilikom kru- 


223 


EUHARISTIJA 


ha u posebnoj kutijici koja se 
zvala arca ili arcula (lat. »kov- 
čežić«). Isprva je to obična ku- 
tijica od metala, a kasnije će po- 
stati bogato ukrašena. Do V. sto- 
ljeća pričest se odsutnima nosila 
neposredno nakon —> mise, a od 
V. stoljeća počinje se uvoditi 
praksa čuvanja euharistijskog kru- 
ha u crkvi za slučaj potrebe dije- 
ljenja bolesnicima, a čuvala se u 
posebnim ukrašenim  kutijicama, 
tekama (grč. th&kč »posuda, kov- 
čeg, spremnica«). One su se saču- 
vale u —> protbesisu (od starijeg 
grč. prosthčsis »stavljanje, osta- 
va«), u posebnoj niši koja se zva- 
la sakrarij (lat. sacrarium »sprem- 
nica za svete stvari«). Kada u 
doba romanike nestaju —> pasto- 
foriji, sakrarij se prenosi u sveti- 
šte, gdje se za tu svrhu gradi u 
zidu ormarić kamenog okvira 
zvan —> kustodija (lat. custodia 
»čuvanje, pohrana«) i u njemu se 
euharistijski kruh čuva u —> pik- 
sidi ili —> ciboriju. Kustodija os- 
taje u zidu svetišta sve do polo- 
vine XVI. stoljeća. Kada u XVI. 
stoljeću protestanti počinju nije- 
kati Kristovu prisutnost u euharis- 
tiji, katolička je Crkva počinje 
to jače naglašavati, a time i sve- 
čanije čuvati, pa iz zida svetišta 
kustodija s ciborijem biva smješ- 
tena na sredinu glavnog oltara 
iznad menze, u posebnom orma- 
riću zvanom —> tabernakul. On 
će malo-pomalo poprimiti arhi- 
tektonske oblike monumentalnih 
razmjera, kakve susrećemo u ba- 
roku. U to se doba (od XV. st.) 
razvija i poseban kult euharistije 
izvan mise, pa se euharistijski 
kruh u obliku —> hostije javno 
izlaže u posebnoj prozirnoj pre- 
nosivoj spremnici: —> ostenzorij. 
Euharistijski kruh javno se izlaže 

na štovanje vjernicima u samoj 
crkvi, npr. —> četrdesetsatno kla- 
njanje, ili se u ostenzoriju nosi 
u svečanoj —> procesiji naseljem 
(npr. na Tijelovo). 

I nošenje pričesti bolesnicima (> 
viaticum) dobiva svečaniji oblik, 
pa se nosi uz upaljene svijeće i 
pratnju zvončića, a ljudi koji su- 
sretnu to nošenje odaju mu po- 
čast klečanjem. (>> Posljednja ve- 
čera; —> hljebovi i riba; > Mel- 
kisedekova žrtva). AB 


Euharistijski Krist. U sklopu ale- 
gorijskih prikaza patničkog Kri- 
sta (> Misa sv. Grgura, > Imago 
pietatis) razvija se u kasnom sred- 
njem vijeku tip razgoljenog, izra- 
njenog Krista kome iz rana izra- 
staju simboli —> euharistije: kla- 
sovi pšenice i vinova loza s groz- 
dovima. BF 


Eustahije, sveti (grč. Eustdkbios, 
lat. Eustachixs). Pravo mu je ime 
Placid (II. stoljeće). Bio je zapo- 
vjednik tjelesne straže cara Tra- 
jana. Legenda tvrdi kako je jed- 
nog dana za vrijeme lova ugledao 
ispred sebe bijela jelena. Između 
njegovih rogova pokaza se jasno 
svjetlo u obliku križa. Na križu 
je bio lik Kristov. Placid padne 
na koljena pred prikazom, a lik 
na križu progovori: »Placide, ja 
sam Krist kome si dosad služio 
a da me nisi ni poznavao; vjeru- 
ješ li?« »Vjerujem, Gospodine«, 
odvrati Placid. Prikaza mu nato 
reče da će trpjeti mnoge muke, 
ali ga Gospodin neće napustiti. 
Nakon toga krsti se Placid, nje- 
gova žena i njegova dva sina. Pla- 
cid je na krštenju uzeo ime Eusta- 
hije. 

Kao što je Krist bio prorekao, 
Eustahije je morao mnogo trpjeti. 

Njegovu su ženu odvukli gusari, 
a sinove divlje zvijeri. Eustahije 
pobježe u pustinju da moli i tek 
nakon petnaest godina njegova se 
obitelj nađe ponovno na okupu. 
Kad nitko od njih nije htio žrtvo- 
vati rimskim bogovima, car ih 
osudi na smrt. Sve četvoro za- 
tvoriše u utrobu golema mjede- 
noga bika, a ispod njega zapališe 
vatru dok mučenici ne izdahnuše. 
Sv. Eustahije se obično prikazuje 
kao vojnik ili vitez na konju. 
Najobičnija mu je oznaka bijeli 
jelen s raspelom među rogovima. 
Često se pojavljuje u pratnji pa- 
sa, a ponekad je do njega mje- 
deni bik, znak mučeništva. On je 
zaštitnik lovaca. MG 


Euzebije cibalski, biskup, muče- 
nik (grč. Eusčbios, lat. Eusebius). 
Prvi poznati biskup panonskog 
međurječja, mučenik u Cibalama 
(Vinkovci) za Valerijanova pro- 
gonstva, 27. travnja vjerojatno 
258. godine. Spomen mu je sa- 
čuvan u Aktima sv. Poliona Ci- 
balskog i u Jeronimovu martiro- 
logiju. Kult odobren 1966. za bi- 
skupiju đakovačku i srijemsku. Ti- 
tular župne crkve Vinkovci I. od 
1972. zajedno sa sv. Polionom 
(do tada crkva sv. Ivana _Nepo- 
muka). Blagdan 29. svibnja od 
1975. MD 


Evanđelist (grč. emaggelistćs, lat. 
evangelista: —> EVANĐELJE). 

1. Osoba koja navješćuje —> evan- 
đelje. 

2. Tako se nazivaju četiri Kri- 
stova učenika koji su napisali če- 
tiri —> evanđelja. To su: Matej, 
Marko, Luka i Ivan. Dvojica od 
njih, Matej i Ivan, bili su —> apo- 
stoli, a Marko i Luka bili su vje- 
rojatno učenici Kristovi, a zasi- 

gurno apostolski učenici: Marko 
Petrov, a Luka Pavlov. Svaki od 
njih ima svoj simbol: —> tetra- 
morf, koji se temelji na viđenju 
proroka Ezekijela (Ez 1) i Apo- 
kalipsi (Otk 5,7—8), a to su če- 
tiri krilata bića, dodijeljena sva- 
kome po jedno: Mateju čovjek, 
Marku lav, Luki vol, Ivanu orao. 
AB 


Evanđelistar (lat. — evangelista- 
ri«m). Knjiga koja sadrži odlom- 
ke evanđelja raspoređene za či- 
tanje u pojedine dane —> litur- 
gijske godine. (>> Kanonske ta- 
blice.) AB 


Evanđelje (grč. euaggćlion  »ra- 
dosna, dobra vijest«: prema ed 
»dobro« + dggelos »vjesnik, glas- 
nik«). 

1. Naviještanje otkupljenja svijeta 
po Kristu. 

2. U literarnom pogledu, to je 
knjiga u kojoj su zapisane prve 
apostolske —> kateheze i interpre- 
tacija Kristova života i djelova- 
nja. Djelomično se temelje na po- 
vijesnom opisu Kristova života, a 
djelomično na promatranju posli- 
jeuskrsne vjere. Imamo četiri od 
Crkve priznata evanđelja (> ka- 
non): ona koja su napisali Matej, 
Marko, Luka i Ivan, te više —> 
apokrifnih evanđelja. Prva tri se 
nazivaju sinoptičkim evanđeljima, 
jer su slična po obliku i sadržaju 
te se lako mogu međusobno uspo- 
ređivati i od sva tri napraviti 
zaokruženu cjelinu (—> synopsis), 
za razliku od četvrtoga, Ivanova 
evanđelja, koje se odlikuje speci- 
fičnim izborom građe i suptilni- 
jom teologičnošću. 


3. U liturgiji, to je odlomak uzet 
iz jednog od četiriju evanđelja 
koji se čita ili pjeva na > misi. 


15 LEKSIKON IKONOGRAFIJE 

Exultet (lat. = »neka kliče, neka 
se radujel«). Svečana pjesma ko- 
ju pjeva đakon na Veliku subotu 
u pohvalu uskrsnoj svijeći. Služ- 
beni joj je naziv Praeconium 
pascale, »Uskrsni proglas«. Na- 
stao je u V. stoljeću, a kasnije je 
neznatno mijenjan. Svoj konačni 
oblik, i apogej, doživljava u IX. 
stoljeću, kada je pisan u posebno 
svečanoj formi: —> rotuli. Po ocje- 
ni mnogih stručnjaka njegova me- 
lodija jedna je od najsnažnijih 
koralnih melodija. AB 


Ex voto (lat. = »za zavjet, iz 
zavjeta«). Metalne, najčešće sre- 
brne pločice s prikazima pojedi- 
nih dijelova ljudskog tijela (ruke, 
noge, oči, grudi, itd.), životinja 
(domaćih) ili imovine (brodova), 
ili pak s pisanim tekstom, što ih 
vjernici darivaju Bogu ili sveci- 
ma u crkvi kao molbu za pomoć 
ili kao zahvalu za pruženu po- 
moć, s čime je bio vezan i zavjet. 
Kršćanstvo je taj običaj preuzelo 
od Rimljana, ali on nije u svim 
razdobljima bio jednako raširen u 
praksi. Najrašireniji je bio u do- 
ba kasne renesanse, kroz sav ba- 
rok, a traje još i danas. AB 


Ezekijel (hebr. jehbezq'čl »neka 
Bog učini [dijete] jakim«). Jedan 
od četiriju velikih starozavjetnih 
—> proroka, suvremenik proroka 
—> Jeremije, plameni i slikoviti 
vizionar, bodritelj Židova u ba- 
bilonskom  sužanjstvu (597. pr. 
Kr.). Kao prorok djelovao od 
593. do 571. pr. Kr. 
Ikonografija ga predočuje 
kao krupna i bradata čovjeka, če- 
sto s uzvijorenim plaštem, a iz 
njegova života i njegovih vizija 
prikazuje ove momente: 


EZEKIJEL 


EzExiJELOV SVITAK. Ezekijel jede 
ispisani svitak, koji mu u viđenju 
daje Bog, te osjeća slatkoću me- 
da. 


EZEKIJELOVA BRADA. Ezekije! sim- 
bolički reže kosu i bradu, važe ih 
na vagi; trećinu spaljuje, trećinu 
baca u vjetar, a trećinu pohra- 
njuje u naborima svoje haljine. 
Slika sudbine izraelskog naroda. 


EZEKIJELOVA VIZIJA BOŽJE SLAVE. 
Ezekijelova dramatički uzgibana, 
zasljepljujući blistava, ognjena vi- 
zija četiriju čovjekolikih četvero- 
krilnih bića koja imaju četvero- 
struke obraze (čovječji, lavlji, vo- 
lujski i orlovski). Pod njima se 
giblju kotači »na sve strane puni 
očiju«. Nad bićima je prozirni 
nebeski svod, pod svodom lijeću 
i žimč Četverokrilni —> kerubini 
iznad prijestolja od safira na ko- 
me stoluje »kao neki čovjek« 
usred blijeska i ognja duginih bo- 
ja. »To bijaše nešto kao slava 
Božja. Vidjeh, padoh ničice...« 
S tom vizijom počinje Ezekije- 
lovo proročko poslanje. Ova Eze- 
kijelova vizija, uz viziju u Apo- 
kalipsi (Otk, gl. 4), služila je 
kao tekstualna podloga za važne 
srednjovjekovne ikonografske te- 

me: —> tetramorf i > Maiestas 
Domini 


OživjELE KOSTI. Ezekijelova vi- 
zija sasušenih kostiju usred jedne 
doline. Na Božji dah kosti se spa- 
jaju, pune se mesom i oživljuju. 
Ova starožidovska alegorija ob- 
nove izraelskog naroda postala je 
kršćanskom alegorijom i prefigu- 
racijom —> uskrsnuća mrtvih. U 
ikonografiji kosti oživljuju na 
pokret —> Božje ruke ili na du- 
hanje četiriju vjetrova, koji su 
prikazani kao alegorije. 


ZATVORENA VRATA (Porta clausa, 
Porta coeli). Ezekijelova vizija o 
zatvorenim vratima na Božjem 
hramu. »Ova će vrata biti za- 
tvorena. Neka se ne otvaraju, i 
nitko neka ne ulazi na njih, jer 
ja, Gospod, Bog Izraelov, kroz 
njih prođoh, zato neka budu za- 
tvorena. Samo knez, jer je knez, 
...neka uđe kroz trijem vrata i 
istim putem neka iziđe« (Porta 
haec clausa erit et non aperietur). 
Zatvorena vrata su prefiguracija 
za —> Bogorodicu (njen epitet 
»Vrata nebeska«, »Porta coeli«) 
i za njeno djevičansko materin- 
stvo: iz njena uvijek djevičanskog 
tijela izišao je (rodio se) —> Krist. 
(Blagdan mu je 10. travnja.) BF 


F 


Fabijan, sveti, papa, mučenik (lat. 
Fabianus). Papa od 236. do 250., 
kad je (20. siječnja) poginuo kao 
prva žrtva Decijeva progonstva. 


Nakon Hipolitova raskola uspješ- 
no upravljao rimskom Crkvom. 
U općoj Crkvi uživao velik ugled 
(Ciprijan, Novacijan, Origen). Po- 


FALDISTORIJ 


dijelio Rim na sedam crkvenih 
okruga, koje je povjerio sedmo- 
rici đakona. 
Blagdan sa sv. Sebastijanom 20. 
siječnja, s kojim ga vrlo često i 
ikonografski predstavljaju: u pa- 
pinskom odijelu s tijarom i pa- 
pinskim štapom, odnosno s ma- 
čem u ruci. Znak mu je i golu- 
bica, koja se navodno pojavila 
prigodom papinskog izbora. Pa- 
tron lončara i ljevača kositra. 
MD 


Faldistorij (slat. faldistorium ( 
franač. *faldistol »stolica na skla- 
panje; lenska, priprosta stolica«). 
Pomična, preklopna stolica u obli- 
ku slova X kojom se biskup služi 
kad nema katedre ili u prisutno- 
sti dostojanstvenika viših od sebe. 
Konstrukcija faldistorija je želje- 
zna ili drvena s brončanim ukras- 
nim završecima, s kožnim sjeda- 
lom presvučenim plemenitim tka- 
ninama. AB 


Fanon (prema lat. fanum »posve- 
ćeno mjesto, hram« ( fari »govo- 
riti, reći« [tj. ovdje »izreći po- 
svetu«)). 

1. Dvije vrpce na stražnjoj strani 
biskupske —> mitre koje padaju 
na leđa i od istog su materijala 
kao i mitra. 


2. Papinski fanon je dio odjeće po 
obliku sličan —> štoli, ali mnogo 
veći i bogato ukrašen. Papa ga 
nosi preko svega papinskog orna- 
ta. Neki u njemu vide imitaciju 
pokrivala za glavu istočnih bisku- 
pa. 

3. U VIII. stoljeću tako se zove 
veo u kome vjernici prinose za- 
motane darove na oltar za vrije- 
me prikazanja na > misi. 

AB 

Fatima —> Gospa Fatimska 
Felicijan —> Primo i Felicijan 


Feniks (lat. pboenix ( grč. phboi- 
nix — čudesna ptica iz egipatske 
mitologije, častila se i kao duša 
Ozirisova). Mitološka ptica izvan- 
redne ljepote koja navodno živi 
u Arapskoj pustinji. Feniksov ži- 
votni vijek, govorilo se, traje iz- 
među tri stotine i pet stotina go- 
dina. Povremeno on bi se spalio 
na pogrebnoj lomači, a nakon to- 
ga ponovno ustao iz svoga pepela 
Živ i pun mladenačke svježine te 
započeo nov životni krug. U krš- 
ćansku simboliku feniks je ušao 
već u prvom stoljeću kad je tu 
priču sv. Klement ispričao u svo- 
joj Prvoj poslanici Korinćanima. 
U ranoj kršćanskoj umjetnosti fe- 
niks se neprestano javlja na nad- 
grobnim spomenicima. Tu on pod- 
sjeća na uskrsnuće mrtvih i po- 
bjedu vječnog života nad smrću. 
Kasnije feniks postaje simbolom 
Kristova uskrsnuća i redovito se 
javlja u vezi s razapinjanjem. U 
drugom svom značenju feniks 
predstavlja vjeru i postojanost. 
Vrlo čest i omiljeli simbol u sred- 
njovjekovnoj umjetnosti, feniks se 
ipak rijetko pojavljuje na slika- 
ma talijanske renesanse. (>> Dje- 
vičansko materinstvo). MG 


Ferija (lat. feriae »praznici«). Kod 
Rimljana to su bili dani kada je 
bilo zabranjeno raditi. U kršćan- 
stvu je papa Silvestar početkom 
IV. stoljeća imenovao subotu i 
nedjelju (sabbatum et dies domi- 
nica), a ostale je dane nazvao 
feria, »da bi svećenici, napustivši 
svaki drugi posao, posvetili se 


FESTUM 


jedino službi Božjoj«. Tako je 
tjedan dobio nov raspored: prvi 
je dan postao nedjelja (dies do- 
minica), drugi dan bio je feria 
secunda, pa zatim f. tertia, quar- 
ta, quinta, sexta, tj). ferija druga, 
treća, ... Šesta, i zadnji dan su- 
bota. U današnjem kalendaru ta- 
ko se nazivaju dani liturgijske 
godine kad nema blagdana ni 
jednoga sveca, nego se moli samo 
—> ordinarij službe tog dana u 
tjednu. AB 


Festum (lat. = »blagdan, svetko- 
vina, praznik«). Dan koji nije 
kao ostali, nego je po nečem izdvo- 
jen i posvećen. Ta posvećenost 
svodi se na praznovanje, održa- 
vanje posebnih kultnih svečanosti 
i zabava inspiriranih objektom 
blagdana. Takve dane poznaju 
sve religije. U kršćanstvu je ta- 
kve blagdane uveo papa Silve- 
star početkom IV. stoljeća, a 
objekti su im misteriji iz Kristova 
života i pojedini sveci. AB 


Filakterion = (grč. phylakišrion 
»stražarsko mjesto«, u prenes. »za- 
štita, zapis«, phylattein »čuvati«). 
Predmeti ili zapisi za koje se 
smatra da donose zaštitu ili sreću 
(amuleti), te se zato brižno ču- 
vaju i nose kraj sebe. U Starom 
zavjetu to su bili sitni —> rotuli 
s ispisanim tekstovima iz Biblije 
koje su revni Židovi nosili obje- 
šene na čelu, da pokažu kako im 
je »zakon Božji neprestano pred 
očima« (Ps 118). U srednjem vi- 
jeku tako se ponekad nazivaju 
mali —> relikvijari koji se nose 
obješeni oko vrata. (—> Pektoral, 
—> stauroteka.) AB 


Filip Apostol, sveti (grč. Philip- 
pos, lat. Philippus). Rijetko se 

pojavljuje u evanđeoskim izvje- 
štajima. Uglavnom se povezuje s 
izvještajem o čudesnom umnaža- 
nju kruha (Iv 6,5), a spominje 
se kao nazočan i kod okupljanja 
Kristovih učenika nakon uzašašća 
(Dj 1,13). Kasniji Filipov život 
je nepoznat. Predaja kaže da je 
propovijedao evanđelje među Ski- 
tima i ondje ostao mnogo godina. 
Prema legendi, opazi on kako u 
Hierapolisu narod štuje neku go- 
lemu zmiju. S pomoću križa Fi- 
lip učini da zmije nestane, no 
ona za sobom ostavi tako užasan 
smrad da su mnogi umirali, među 
njima i kraljev sin. Opet uz po- 
moć križa Filip vrati mladiću 
život. Svećenici koji su promicali 
štovanje zmije razjare se zbog 
nestanka njihova božanstva. Oni 
pograbe Filipa i smaknu ga. 

Obično se sv. Filip prikazuje ka- 
ko nosi križ latinskog oblika (1) 
pričvršćen na vrhu štapa ili trsti- 
ke. Ponekad je to križ oblika 
tau (2). Zmaj se javlja do njega 
kao spomen na čudo koje je sv. 
Filip učinio u Hierapolisu. 

MG 


Filip Neri, sveti, prezbiter (tal. 
Filippo Neri). Firentinac, rođen 
1515., umro u Rimu 1595. Osni- 
vač reda oratorijanaca (i muzič- 
kog oratorija). Svojom iskrenom 
pobožnošću, vedrom naravi i ka- 
ritativnom djelatnošću provodio 
pravu reformu u papinskom Ri- 
mu. Prijateljevao je s mnogim 
svetim ljudima, kardinalima, pa- 
pama. Rimski puk ga je veoma 
cijenio i još za Života nazivao 
svecem. Sahranjen je u crkvi St. 
Maria in Vallicela. 

Prikazuju ga kao oratorijanca sa 
štapom i krunicom, u misnoj 
odjeći (Reni) i s plamenim srcem. 


FILOKSENIJA 


— Smatraju ga zaštitnikom pro- 
tiv potresa (nadbiskup Beneven- 
ta, kasniji papa Benedikt XIII, 
spasio se 1688. pod njegovom 
škrinjom); protiv uloga, kostobo- 
lja (papa Klement VIII. ozdravio 
njegovim zagovorom); protiv ne- 
plodnosti žena (oživio sina kneza 
Massimija u Rimu). Kanoniziran 
1622. Blagdan od 1625. godine 
26. svibnja. MD 


Filoksenija (grč. phbiloksenia »go- 
stoljublje« ( pbilos »prijatelje + 
ksćnos »tuđinac«): —> Abraham, 
—> Trojstvo. 


Filomena, sveta, djevica i muče- 
nica (grč. Pbilomčnč, lat. Pbilu- 
mena). »Svetica« pronađena _u 
Rimu 1802. u katakombama sv. 
Priscile. Kult joj se najprije pro- 
širio u Mugnanu (biskupija Nola), 
a odatle po svemu svijetu. Po- 
sebno joj je širio slavu župnik 
arški sv. Ivan M. Vianney. Po 
legendi, bila je djevica i muče- 
nica prvih kršćanskih vremena 
utopljena u Tibru. Kult joj je 
bio najprije odobren 1838., a 
kasnije — kad su učenjaci istra- 
Žili da nije riječ o mučenici, nego 
o nekoj kršćanki čiji su nadgrob- 
ni natpis i ondje narisane simbo- 
le: palmu, bršljan i strijelu, a ta- 
ko i bočicu s »skrvlju«, krivo 
protumačili — kult je 1961. do- 
kinut. 

Slikaju je kao mladu djevicu uz 
rijeku s ljiljanom, sidrom i tri 
strelice u rukama. Blagdan joj je 
bio 11. kolovoza. MD 


Fina, sveta. Svetica potječe iz 
grada San Giminiano u Toskani 
(XIII. stoljeće). Razbolila se kao 
mala djevojčica od deset godina 
i proživjela pet godina u straš- 

nom trpljenju. Radila je, koliko 
je mogla, izrađujući odjeću za si- 
romahe, ali je na kraju ostala ne- 
pomična od ukočenosti. Tada uze 
tvrdu drvenu ploču za svoj ležaj 
želeći povećati time svoje trplje- 
nje, da bi bila što sličnija Kristu. 
Još su veće bile njezine muke 
kad bi ostala sama ležeći na svo- 
joj dasci. Napadali su je štakori, 
a ona, nepokretna, nije ih mogla 
otjerati. Zbog toga je štakor naj- 
češća oznaka sv. Fine u umjet- 
ničkom prikazivanju. Kaže se da 
je nakon njezine smrti, kad su 
joj tijelo podigli s ploče, drvo bilo 
prekriveno —miomirisnim bijelim 
ljubicama. Tako je i to cvijeće 
jedna od njezinih svetačkih ozna- 
ka. MG 


Flabellum (lat. »lepeza, hladilo«, 
umanjenica od flabrum ( flžre 
»duhati, piriti«). Velika lepeza 
od paunova perja na dugačkoj 
dršci, koja je danas simbol pa- 
pinog dostojanstva (nose se dvije 
kraj papina trona); nekad je ima- 
la i praktičnu primjenu za ras- 
hlađivanje i tjeranje insekata. 
Orijentalnog je podrijetla, a u 
crkvi se upotrebljava od davnina. 
AB 


Flagelanti (lat. flagellans, glag. 
pridj. sad. od flagellare »bičeva- 
ti« € flagellum »bič«). Bičevanje 
je veoma često prisutno (u sim- 
boličke ili magijske svrhe) u mno- 
gim starim religijama. Preuzelo 
ga je i kršćanstvo kao znak po- 
kore i ispaštanja za grijehe. Po- 
sebno je bilo razvijeno u XI. i 
XII. stoljeću. Tada se osnivaju 
posebne = bratovštine — bičevalaca 
(flagelanata), koji su hodali u 
procesijama i bičevali jedni dru- 
ge ili sami sebe, Što je često pre- 


FLOR 


lazilo_ u mazohističke masovne 
delirije, poprimajući razmjer po- 
šasti. Zbog toga su od Crkve bile 
zabranjene, ali se sporadično za- 
državaju sve do XVI. stoljeća, 
pa i kasnije. Simboličko bičevanje 
u nekim redovničkim zajednicama 
zadržalo se sve do XX. stoljeća. 
AB 


Flor, sveti: —> istarski sveci 


Flor i Lauro, sveti, mučenici (lat. 
Florus, Laurus). Mučenici u Ili- 
riku u doba cara Hadrijana (II. 
st), kako kaže legenda, koja 
inače ima zajedničkih crta s le- 
gendom o Četvorici okrunjenih 
(Quattuor coronati). Kad se Flo- 
ru i Lauru pribroje njihovi uči- 
telji, klesari Prokul i Maksim, 
dobivamo upravo broj četiri. Oni 
su gradili u Ulpiani (danas Li- 
pljan na Kosovu) poganski hram, 
na koji su po završetku radova 
stavili križ, pa su zbog toga pod 
upraviteljem Licionom bili bačeni 
u bunar, koji je zatim bio zasut 
zemljom. Relikvije su kasnije pre- 
nesene u Carigrad, gdje im je 
podignuta crkva. 

Na Istoku se štuju kao zaštitnici 
konja. (»Svako kljuse ima u go- 
dini svoj dan, dan Flora i Lavra, 
kad vreba zgodu da ubije čo- 
vjeka, da se osveti za svoje rop- 
stvo kod njega«, Ivan Bunjin, 
Život Arsenjeva). Njihov dan je 
18. kolovoza. U đakovačkoj i 
srijemskoj biskupiji istoga dana 
do godine 1932. — Prikazuju ih 
kao svjetovnjake s križevima u 
rukama. Na jednoj ruskoj ikoni iz 
XIV. st. prikazani s mnogim ko- 
njima. MD 


Florijan, sveti, mučenik (lat. Flo- 
rianus). Mučenik vjerojatno za 

Dioklecijanova progonstva, 4. 
svibnja 304. godine, u Noriku 
(Laureacum — Lorch) u današ- 
njoj Austriji, pod upraviteljem 
Akvilinom. Veteran vojnik, pri- 
javio se sam sucu kad su trebali 
biti osuđeni neki kršćani (njih 
četrdeset na broju). Bačen je u 
rijeku Anisus (Enns) s mlinskim 
kamenom o vratu. Tijelo mu je 
po legendi sačuvao orao, a ma- 
trona Valerija sahranila ga je na 
mjestu na kojem je kasnije izgra- 
đen glasoviti samostan sv. Flo- 
rijana. 
Prikazuju ga kao starijeg vojnika 
s vjedrom u ruci kako trne požar 
neke kuće. Njegove su figurice 
vrlo česte u nišama starinskih ku- 
ća, napose pivara, u sjevernim 
krajevima, pa i kod nas. Kult 
mu se proširio po svemu teritoriju 
nekadašnje Austro-Ugarske i Nje- 
mačke. Od 1183. dio relikvija u 
Krakovu, da bude »narodu i gra- 
du zaštita protiv Prusa«. U Za- 
grebačkom propriju od 1938. na- 
značen kao drugotni patron nad- 
biskupije. 
Prikazuju ga i kao vojnika s 
mlinskim kamenom o vratu ili 
kao ratnika s mačem, ratnom za- 
stavom i štitom. 
Zaštitnik: pivarA — protiv opas- 
nosti od požara; bačvara — zbog 
vjedra, kabla koji trne kuću; dim- 
njačara i vatrogasaca; vojnika, rat- 
nikA — jer je bio vojnik; sapu- 
narA — protiv opasnosti od po- 
žara; zaštitnik u opasnostima od 
oluje; protiv neplodnosti polja i 
u opasnostima od poplava. 

MD 


Fons vitae (lat. = »izvor živo- 
ta«). Ikonografski motiv koji pri- 
kazuje Životinje (najčešće jelene 
ili paunove) kako piju iz izvora, 


FRANCISKA 


za 


Golubice na  kantarosu. Raven- 
na, Galla Placidia, 5. st. 


—> kantbarosa, ili arhitektonski 
prikazanog zdenca. To je zapravo 
ilustracija Psalma 42: »Kao što 
čezne jelen za izvorima vode, ta- 
ko čezne duša moja za tobom, 
Božel« Simbol je Krista kao izvo- 
ra vječnog života. (>> Jelen, > 
paun.) 


Franciska rimska, redovnica (lat. 
Francisca Romana). Iz rimske ple- 
mićke obitelji de Bussi, udana za 
Lorenza de' Ponziani. Rođena 
1384., vjenčana 1395., udovica i 
zatim redovnica oblatkinja bene- 
diktinska od 1436. Uzorna u sva- 
kom staležu, majka šestero djece, 
odlikovala se ljubavlju prema 
bližnjemu, strogošću života i po- 
vjerljivošću i  prisnošću prema 
anđelu čuvaru, što ima odjeka u 
ikonografiji. Umrla je 9. ožujka 
1440. u Rimu i sahranjena u 
crkvi Santa Maria Nuova na rim- 
skom Forumu. 

Prikazuju je u crnoj benediktin- 
skoj haljini s bijelim pojasom i 
velom; vrlo često u društvu an- 
đela čuvara; zatim kako kleči 
pred oltarom u adoraciji ili ka- 
ko nosi u ruci monstrancu iz 
koje zrače zrake u njezino srce; 
s anđelom čuvarom i bičem, od- 
nosno s knjigom u ruci. Kanoni- 

zirana je 1608., odonda njezin 
blagdan 9. ožujka. — Zaštitnica 
je žena; od 1925. i vozača auto- 
mobila, vjerojatno oslanjajući se 
na legendu da joj je svjetiljka u 
noći bio anđeo čuvar, pa je tako 
mogla i u noćnim satima čitati. 
MD 


Franjevci (lat. Ordo fratrum mi- 
norum; kratica OFM, »Red male 
braće«). Red (>> redovnici) što 
ga je 1208. godine osnovao sv. 
Franjo Asiški, sa svrhom evan- 
gelizacije stanovništva koje je 
osiromašilo u zrelom feudalizmu. 
Nasuprot  zloupotrebi bogatstva 
naglašava siromaštvo i bratstvo. 
Red se ubrzo raširio po svoj 
Evropi. U Hrvatsku su franjevci 
došli već potkraj drugog deset- 
ljeća XIII. stoljeća i ubrzo se 
raširili po svoj Hrvatskoj i Bosni. 
Osobit procvat doživljavaju pot- 
kraj XIII. stoljeća i ponovni pro- 
cvat u XV. stoljeću. 

Franjevci se dijele u tri reda, a 
neki od ovih u više ogranaka. 
PRVI RED namijenjen je muškar- 
cima koji žele živjeti samostan- 
skim životom. Ovaj se u toku 
povijesti dijelio na više ogranaka, 
a konačno se ustalio na trima: 
1. Mala braća (zvani još i 
opservanti, minoriti ili jednostav- 
no franjevci: kratica OFM): nose 
smeđe odijelo koje se sastoji od 
—> habita, bijelog pojasa o kojem 
visi krunica i malog oplećka s 
kukuljicom. 2. Konventual- 
ci (kratica OFM Conv.): nose 
odijelo crne boje, sastavljeno od 
dijelova kao i kod male braće, sa- 
mo što je oplećak nešto veći. 
3. Kapucini (kratica OFM 
Cap.), red nastao 1528.: nose 
smeđe odijelo, koje se sastoji od 
—> habita opasana bijelim poja- 

som i kukuljice koja je prišivena 
uz habit. 


DRUGI RED: namijenjen je Žena- 
ma koje hoće živjeti u samostanu, 
nazvan klarise po prvoj re- 
dovnici tog reda. Žive u strogoj 
klauzuri. Nose odijelo smeđe boje. 


TREĆI RED namijenjen je svim zre- 
lim ljudima obaju spolova, i oni- 
ma u braku, koji ostaju u svom 
zvanju i obitelji, s tim da pro- 
vode u život bitna načela Fra- 
njine Regule (Pravila), tj. soci- 
jalnu pravdu. Od tih su se neki 
(neoženjeni ili udovci) počeli udru- 
Živati i živjeti zajedničkim živo- 
tom, držeći se striktnih Franjinih 
pravila i polagajući tri bitna za- 
vjeta, a nazvani su samostanski 
trećoreci (kratica TOR = Ter- 
tins ordo regularis). Kod nas su 
se pojavili već potkraj XIII. sto- 
ljeća, a organizirani su u sjever- 
noj Dalmaciji, na Kvarneru i u 
Istri polovinom XV. stoljeća: Spe- 
cifičnost im je bila starocrkveno- 
slavenski jezik i glagoljica u li- 
turgiji, zbog čega se često kod 
nas nazivaju i glagoljaši. Odijelo 
im je crne boje, slično onome što 
ga nose konventualci, samo što 
ne nose krunicu, a i kukuljica je 
sasvim simbolična. AB 


Franjo Asiški, sveti (lat. Franci- 
scus  Assisiensis). Rođen je kao 
Giovanni Bernardone u Assisiju g. 
1182. Priča se da je dobio ime 
Francesco kad je još u mladosti 
naučio francuski, jer je volio pje- 
vati provansalske pjesme, koje su 
u to vrijeme bile vrlo popularne. 
Njegovu živahnu narav dobro po- 
znajemo zaslugom izvrsnog živo- 
topisca, sv. Bonaventure. Taj ži- 
votopis, započet g. 1260., služio 
je kao izvor za čuveni niz fra- 

njevačkih fresaka u gornjoj crkvi 
u Assisiju, koje je potkraj XIII. 
stoljeća naslikao Giotto. 

Franjo je bio viteški borac i mla- 
dić vesele ćudi. No, prema le- 
gendi, njegove duhovne odlike 
bile su očite i prije no što će se 
sasvim posvetiti Bogu. Neki; čo- 
vjek iz Assisija, očito Bogom na- 
dahnut, prostirao bi ispred Fra- 
nje svoj ogrtač kad bi se god su- 
sreli, predoznačujući tako njegovu 
buduću veličinu. 

Pravu odluku da se posveti Bogu 
donio je Franjo kad su mu bile 
dvadeset i četiri godine. Jednog 
dana na putu prema gradu su- 
sretne on nekog siromašnog voj- 
nika. Iz samilosti dade mu svoju 
bogatu odjeću. Te noći imao je 
Franjo viđenje. Ukazao mu se 
Krist i, pokazujući mu prekrasnu 
zgradu s mnogo oružja i zastava, 
obećao mu da će sve to pripasti 
njemu i njegovim vojnicima. Fra- 
njo je to viđenje shvatio tako da 
mu je i dalje nastaviti vojničkim 
životom. No glas Božji promijeni 
njegov naum. Prolazeći pokraj 
zapuštene crkve sv. Damjana u 
Assisiju, navrati unutta da se po- 
moli za prosvjetljenje pred ras- 
pelom. Glas mu s raspela reče: 
»Franjo, popravi moju kuću koju 
vidiš svu u ruševinama!« Zanesen 
tim poslanjem, nagli mladić Fra- 
njo potajno proda nekoliko bala 
svile iz trgovine svoga oca da 
prikupi sredstva za gradnju. No 
otac ga rasrđen optuži za krađu. 
Na sudu kod biskupa Franjo svu- 
če sa sebe skupocjenu odjeću i 
zajedno sa svim novcem što ga 
je imao dobaci razljućenom ro- 
ditelju, odričući se zauvijek bo- 
gata življenja. Biskup ga nato 
ogrne svojim ogrtačem. 

Sam skupljajući kamenje i pro- 
seći ostalu potrebnu građu, Fra- 
njo poče popravljati crkvu sv. 
Damjana. Nakon toga nastavi po- 
pravljati napuštenu benediktinsku 
crkvicu,  Porcijunkulu, poznatu 
kao sv. Marija od Anđela. Ova 
postade prvom kućom franjevač- 
kog reda, kao što i Sv. Damjan 
postade kućom maticom ženskog 
ogranka franjevačkih redovnica 
zvanih »siromašne klarise«, reda 
što ga pokrenu sv. Klara. 


Riječi iz Evanđelja po Luki (9,3): 
»I reče im: Ništa ne uzimajte na 
put: ni štapa, ni torbe, ni kruha, 
ni novca! Niti imajte po dvije 
haljine« — nadahnuše sv. Franju 
da sastavi jednostavna pravila za 
svoj red. To su: čistoća, poniz- 
nost i poslušnost, a k tome po- 
svemašnje siromaštvo, = gospođa 
Siromaština, kako bi on govorio. 
Sv. Franjo pođe u Rim da ispo- 
sluje odobrenje za svoj red. Ispo- 
četka naiđe na protivljenje Ino- 
centa III., jer su njegovi kardi- 
nali smatrali pravila reda pre- 
strogim za slabašne ljudske sna- 
ge. Priča se da je papa imao vi- 
đenje u kojem je gledao Franju 
kako podupire nakrivljenu late- 
ransku baziliku svojim ramenima. 
Ubrzo nakon toga izdano je odo- 
brenje franjevačkog reda i dopu- 
štenje za propovijedanje. 

Sv. Franjo nazva članove svoga 
reda fratri minori, što znači »ma- 
nja braća«. Zeog svoje poniznosti 
postadoše veoma obljubljeni. Us- 
koro ih se svugdje moglo vidjeti, 
a njihovo propovijedanje i zauze- 
to življenje pokrenu među naro- 
dom velik vjerski zanos. U ne- 
mogućnosti da osobno obiđe sve 
svoje stado, povremeno se — ka- 
žu legende — pojavljivao kao 
duh. Tako se tvrdi da se ukazao 


233 


FRANJO 


na pokrajinskom kapitulu reda u 
Arlesu, s ispruženim rukama u 
obliku križa, za vrijeme propovi- 
jedi sv. Antuna _ Padovanskog. 
Drugom se zgodom ukazao braći 
u Assisiju u obliku zasljepljuju- 
ćeg svjetla što je lebdilo povrh 
vatrene kočije, koja se triput pro- 
vezla kućom. 

Jedan od njegovih drugova ispri- 
čao je svoje viđenje. Vidio je na 
nebu mnogo prijestolja, a jedno 
između njih bijaše mnogo krasnije 
od ostalih. Tada začu glas koji je 
govorio kako to prijestolje, koje 
je nekoć pripalo palom anđelu, 
sada čeka sv. Franju, »da bi se 
ponizni uzvisio do te izvrsne sla- 
ve s koje je bio zbačen oholica«, 
kako kaže sv. Bonaventura. 


Sv. Franjo je putovao u Španjol- 
sku i sjevernu Afriku, i napokon 
u Siriju, gdje su se križari borili 
protiv Saracena. Uspio je netak- 
nut prodrijeti i u palaču samog 
sultana. Ondje je sv. Franjo po- 
nudio da se okuša snaga kršćan- 
ske vjere i islama hodanjem po 
vatri. Sultanovi vjerski službenici 
ne prihvatiše takvo natjecanje, a 
sam sultan, premda je bio odu- 
ševljen svecem, otkloni obraćenje 
bojeći se pobune među narodom. 
Svoje bi propovijedi sv. Franjo 
uvijek započinjao ovim riječima: 
»Bog nek vam udijeli mirl« Glas 
o njemu kružio je nadaleko, pa 
je morao jednom propovijedati i 
pred papom Honorijem III. U pa- 
pinoj nazočnosti Franjo zaboravi 
riječi svoje pripremljene propovi- 
jedi, no nadahnut Duhom Svetim 
održi drukčiju propovijed. 

Privlačnost franjevačkog duha ne 
očituje se toliko u ozdravljenjima 
i ostalim čudesima koja se pripi- 
suju sv. Franji, kao što je istje- 
rivanje đavla iz Arezza, čudo na 

božićnoj misi u Grecciju, gdje se 
dijete Isus ukazalo u njegovu na- 
ručju, izbijanje izvora nakon Fra- 
njine molitve, proricanje smrti 
viteza iz Celana. Ta se privlač- 
nost većma temelji na Franjinoj 
ljubavi prema divljim životinja- 
ma i sićušnim bićima i njegovoj 
sposobnosti sporazumijevanja s 
njima, što dostiže vrhunac u nje- 
govoj propovijedi pticama. 
Četrdesetodnevni post i molitva 
sv. Franje u planinskoj osami 
vrhunac je legende o njegovu Žži- 
votu. Dok je tako živio povučen 
od svijeta, ukazao mu se seraf 
prekrivajući svod nebeski svojim 
krilima. Usred prikaze stajao je 
lik Krista raspetoga, od kojega 
sv. Franjo primi ožiljke njegovih 
rana. Nosio ih je do kraja života, 
upriličujući se duhovno svome 
Učitelju, koga je nasljedovao sa 
svom poniznošću. Jednostavna, 
plemenita i iskreno radosna čo- 
vječnost Franjina života trebala 
je svijetu dozvati u pamet istin- 
sku  Spasiteljevu čovječnost, na 
koju se gotovo bilo zaboravilo. 
Dvije godine nakon primanja sti- 
gma (grč. stigma »upečeni znak«, 
ovdje »rana — biljeg [Kristovih 
rana]«), trpeći od sljepoće i dru- 
gih bolesti, sv. Franjo zatraži da 
ga prenesu u crkvu Sv. Marije od 
Anđela. Ondje on umrije, 4. listo- 
pada 1226. Kaže se da je jedan 
brat vidio kako bijeli oblak nosi 
Franjinu dušu u nebo. Neki ko- 
lebljivac, po imenu Jeronim, obra- 
ti se na kršćanstvo dodirujući sve- 
te rane na svečevu tijelu. Papa 
Grgur IX. proglasio je Franju 
svecem g. 1228. 

Sv. Franjo se općenito prikazuje 
u tamnosmeđem habitu svoga re- 
da. Uz stigme njegove su glavne 
oznake: lubanja, ljiljan, raspelo, 

vuk i janje. Simbolički prizori 
svečeva vjenčanja sa Siromašti- 
nom i primanje djeteta Isusa iz 
Marijinih ruku važne su pojedi- 
nosti toga likovnog ciklusa. 
MG 


Franjo Borgia, sveti, prezbiter 
(lat. Franciscus Borgia, u novije 
doba Franciscus de Borja). Rođen 
1510. kao vojvoda od Gandije iz 
katalonskog plemstva de Borja. 
Odgojen na dvoru cara Karla V. 
Otac osmero djece. Nakon smrti 
žene Eleonore de Castro 1546., 
postaje isusovac, svećenik i treći 
general Družbe Isusove, veoma 
Zaslužan za formaciju i duhovni 
Život redovnika, za novopodig- 
nute kolegije i misije. Umro u 
Rimu 30. rujna 1572., kanonizi- 
ran 1671., u Rimski kalendar une- 
sen 1688., a 1969. iz njega brisan 
za opću Crkvu, ostavljen na slav- 
ljenje isusovcima i lokalnim Cr- 
kvama. 

Blagdan do 1969. godine 10. li- 
stopada, a od tada (isusovci) 3. 
listopada. Prikazuju ga kao isu- 
sovačkog generala u redovničkoj 
odjeći: pred križem s krunom, 
odnosno s mrtvačkom glavom 
ispred križa, kako meditira drže- 
ći u ruci okrunjenu lubanju; kako 
promatra iznakaženo lice španjol- 
ske kraljice Izabele; kako u red 
prima sv. Stanislava Kostku. 
Zazivaju ga protiv potresa i pro- 
tiv bikova. MD 


Franjo Ksaverski, sveti, prezbiter 
(lat. Franciscus  Xaverius, sada 
Xavier; španj. Francisco de Jasu 
y Javier). Bask po narodnosti, 
rođen u Navarri na sjeveru da- 
našnje Španjolske 1506. godine. 
Kao student u Parizu sprijateljio 
se s Ignacijem Lojolskim, osniva- 

čem Družbe Isusove, djelovao kao 
papinski legat od 1542. u Indiji 
(Goa), Malaki, Molučkim otoci- 
ma, a od 1549. u Japanu. Umro 
3. prosinca 1552. na otoku San 
Tchao (Sancian) na vratima Kine. 
Jedan od najvećih misionara svih 
vremena. Tijelo mu se nalazi u 
Goi (južno od Bombaya). Kano- 
niziran 1622. Blagdan od 1663. 
u rimskom kalendaru 3. prosinca. 
Prikazuju ga kao isusovca misio- 
nara u roketi i štoli s križem u 
ruci kako krsti pogane; kako di- 
jeli milostinju, liječi bolesne, budi 
mrtve, odnosno kako sam umire 
u nekoj kolibici na pustom otoku. 
Patron Istoka i Društva za šire- 
nje vjere, glavni zaštitnik misija 
i misionara, turizma, brodara. 
Osim toga zazivaju ga protiv 
kužnih bolesti (na Malaki dvorio 
okužene) i protiv oluje (na putu 
iz Indije u Japan utišao oluju). 
MD 


Franjo Paulski, sveti, pustinjak 
(lat. Franciscus de Paula). Talijan 
iz Kalabrije (Paola), rođen 1416. 
Sa četrnaest godina počeo provo- 
diti strog pustinjački život. Go- 
dine 1435. osnovao samostan za 
svoje sljedbenike, koje je prozvao 
minimi (»najmanji«). Unatoč vrlo 
strogu životu raširio se taj red 
ubrzo po Italiji, Francuskoj, Špa- 
njolskoj i Njemačkoj. Danas broji 
oko 250 redovnika i 3.500 redov- 
nica. Postigao je glas čudotvorca, 
pa ga je francuski kralj Luj XI. 
pozvao k svome bolesničkom kre- 
vetu. Franjo nije kralja izliječio, 
ali mu je pomogao da lakše umre. 
Novi kralj Karlo VIII. nije mu 
dopustio da se udalji od njega, pa 
je Franjo osnovao samostan u 
Plessis-Les-Tours, gdje je i umro 
2. travnja 1507. Toga mu je dana 

i spomendan. Kanoniziran je 1519. 
U liturgiji se slavi od 1585. do 
danas. 

Slikaju ga kao starog redovnika 
s bradom, krunicom o pasu, a na 
lice mu s neba pada svjetlo u ko- 
jem piše: Charitas (»ljubav«). Za- 
štitnik je protiv kuge, jer je u 
Napulju i Frejusu izliječio mnoge 
kužne bolesnike. Zazivaju ga kao 
pomoćnika u želji za potomstvom, 
protiv neplodnosti u braku, kod 
duševnih i tjelesnih boli. 

MD 


Franjo Saleški, sveti, biskup, 
crkveni učitelj (lat. Franciscus Sa- 
lesiss; franc. Frangois de Sales), 
Rođen 1567. u dvorcu Sales. Ve- 
liki ženevski biskup (od 1602.) s 
rezidencijom u Annecyju, misio- 
nar kalvinističkih pokrajina, zbog 
čega je vrlo mnogo pretrpio, čak 
je nekoliko puta na njega bio po- 
kušan i atentat. Čovjek izvan- 
redne blagosti i duševne uravno- 
teženosti, izvrstan književnik i 
duhovni vođa. Kao prijatelj sv. 
Ivane Franjke Fremiot de Chan- 
tal suosnivač Reda od pohođenja 
B. D. Marije (1610.) Glavno mu 
je djelo Philotea, uvod u duhovni 
Život. Ostvarivao je zaključke 
Tridentskog koncila. Umro na 
jednom putovanju u Lyonu 28. 
prosinca 1622., sahranjen u An- 
necyju 24. siječnja 1623. godine. 
Zato od 1969. njegov blagdan i 
pada toga dana. Kanoniziran 
1665., u Rimski kalendar upisan 
slijedeće godine s danom svetko- 
vanja 29. siječnja. 

U samostanu Pohođenja u Torinu 
postoji kopija njegova portreta iz 
1618. Prikazuju ga kao biskupa 
u moceti (tal. mozzetta »kratki 
prelatski ogrtač s kukuljicom«) s 
perom u ruci ili kako sjedi za 

stolom pišući. Često je nad njim 
u nebeskoj slavi trnjem okrunjeno 
probodeno srce i križ, simbol nje- 
gove ljubavi prema Isusu; on je 
naime svojim spisima pripravio 
temelje pobožnosti Srcu Isusovu. 
Patron je katoličkog tiska i crkve- 
nih pisaca od 1923. i redovničkih 
zajednica pod njegovim imenom 
(> salezijanci, salezijanke itd.) 
MD 


Fratri (lat. fratres »braća«). Ko- 
lektivno pučko ime za propo- 
vjedničke redovnike (franjevce i 
dominikance) nastale u XIII. sto- 
ljeću; oni se međusobno nazivaju 
braćom, za razliku od drugih kle- 
rika, koji se oslovljavaju s domi- 
nus, ili skraćeno don »gospodin«. 
AB 


Frigijska kapa (prema staroj ma- 
loazijskoj pokrajini Frigiji, grč. 

Phrygia). Mekana čunjasta kapa 
s naprijed previjenim vrškom. Na 
ikonografskim prikazima u ranom 
srednjem vijeku označuje ljude s 
Istoka = (Perzijance, = Babilonce, 
Asirce, itd.). (>> Poklonstvo triju 
kraljeva, —> Danijel prorok). 
AB 


Fumija, sveta: —> Eufemija 


Fuska, sveta, djevica i mučenica 
(lat. Fusca). Po legendi, kršćanka 
podrijetlom iz Afrike, mučena u 
Ravenni oko 250. godine zajedno 
sa svojom sluškinjom  Maurom. 
Relikvije su joj kasnije prenesene 
u Torcello. Kult joj se iz Ravenne 
i iz Torcella proširio i na naše 
krajeve Istru i Kvarner. Atribut 
joj je palma, mač i đavoli u bi- 
jegu. Blagdan joj je 13. veljače. 
AB 


G 


Gabrijel arkanđeo: —> anđeli; > 
Navještenje, —> Posljednji sud 


Galaktotrophousa (sgrč. = »koja 
doji«, upravo »koja mlijekom hra- 
ni« ( galaktotropbein  »dojiti«: 
gdla, galdktos »mlijeko« + tro- 
Pbein »hraniti«). Panagia Galak- 
totrophbođsa (»Najsvetija Dojite- 
ljica«; ruski: = Mlekopitatelnica 
»mljekohraniteljica«, tal. Madon- 
na del Latte »Gospa od mlijeka«). 
Bizantski tip Bogorodice koja do- 
Ji Krista. Davnoga podrijetla (mo- 
tiv se javlja već u II. stoljeću u 
Priscilinim katakombama u Ri- 


mu), bizantski tip Galaktotrofuze 
ustaljuje se kao polulik Bogoro- 
dice. U ikonografiji Zapada mo- 
tiv dojenja ima mnogo varijanata 
s obzirom na položaj Bogorodice 
(stojeći i sjedeći lik) i s obzirom 
na sam način dojenja ili hra- 
njenja djeteta Isusa. U slikarstvu 
Sienne (Italija) nastaje u XIV. 
stoljeću tip -> Bogorodice poni- 
zne (Madonna dell'umilta), koja 
doji sjedeći na tlu, obično na ja- 
stuku. U kasnogotičkom  slikar- 
stvu Flandrije javlja se motiv > 
Bogorodice sa žlicom, koja žli- 
com hrani Dijete. Mistični i me- 

Bogorodica Galaktotrophousa. Ve- 
necija, S. Marco, Majstor zadarske 
Bogorodice, poč. 15. st. 


taforički motiv Bogorodičina mli- 
jeka — kao lijeka ili kao milosne 
hrane — dolazi u ikonografiji 
svetog —> Bernarda i u ponekim 
kasnogotičkim prikazima, gdje 
mlijeko iz Bogorodičinih dojki 
teče i spašava duše u plamenu 
—> čistilišta. BF 


Galerija kraljeva. — Rodoslovlje 
Kristovo. Niz kipova, koji pred- 
stavljaju Kristove pretke kao 
kraljeve, na portalima ili na pro- 
čeljima francuskih gotičkih kate- 
drala. BF 


Galikanska liturgija (prema lat. 
gallicanus ( Gallia »Galija [da- 
našnja Francuska] «; —> LITURGIJA). 
Premda je Crkva na Zapadu na- 
stojala = sačuvati = jedinstvenost 

obreda u svim sakramentima, ne- 
ke su pokrajine ipak uspjele za- 
držati neke nebitne specifičnosti. 
"Tako je i Francuska (upravo Fra- 
načka) do Karla Velikog uspjela 
sačuvati svoj specifični obred. 
Taj je obred bio raširen i u su- 
sjednim pokrajinama u Španjol- 
skoj i Lombardiji (Milano), a ka- 
snije je nazvan galikanskim. I za- 
grebačka je nadbiskupija dugo 
imala specifičan obred, koji je ta- 
kođer vukao svoje podrijetlo od 
galikanskoga, jer su, čini se, prve 
liturgijske knjige u Zagreb došle 
iz Francuske. AB 


Gaudencije Osorski, sveti, biskup 
(lat. Gaudentius Auxerensis). Na- 
vodni učenik sv. Romualda opa- 
ta, rođen u Osoru na otoku Cre- 
su, ili potomak stare hrvatske 
obitelji iz Trzića na otoku Lo- 
šinju (po nekima podrijetlom iz 
Bugarske, a rođen u Splitu). Bi- 
skup u Osoru od 1018. do 1042. 
Zbog protivljenja plemstva, na- 
stalog poradi incestuoznog braka 
jednog plemića, povlači se u An- 
conu u Italiju u novoosnovani 
kamaldolski samostan S. Maria in 
Porto Novo, gdje umire kao mo- 
nah 31. svibnja 1044. 

Blagdan u krčkoj (osorskoj i rap- 
skoj) biskupiji 1. lipnja. Patron 
Osora i supatron čitave krčke bi- 
skupije. Veoma ga je štovao sv. 
Petar Damiani, kardinal i ostijski 
biskup, ističući da je s njime 
ugodno drugovao. 

Slikaju ga kao biskupa s plaštem, 
mitrom i biskupskim štapom, u 
pozadini grad Osor, a po tlu 
gmižu zmije (posrijedi je aluzija 
na njegovo pustinjakovanje na 
Osorščici, ili pak zmije predstav- 
ljaju neprijatelje u gradu Osoru). 

MD 


GAVRAN 


Gavran (lat. Corvus). Po židov- 
skoj legendi gavran je izvorno 
bio bijel, no njegovo je perje 
pocrnjelo jer se nije htio vratiti 
u Noinu korablju kad ga je Noa 
poslao izvidjeti da li je okopnjelo, 
to jest da li se voda potopa već 
povukla. Zbog svoga crnog perja, 
zbog navodne navike da ždere 
oči i mozak pokojniku, zbog hra- 
njenja strvinama, gavran je »kao 
stvoren« da bude slika đavla koji 
odvodi duše u tamu, oduzima ra- 
zum i uživa u pokvarenosti. 

U povoljnijem svjetlu gavran se 
pojavljuje u vezi s nekim sve- 
cima. On je oznaka sv. Vinka, 
jer je prema legendi Bog poslao 
gavrana da čuva posmrtne ostatke 
toga sveca. Gavran se slika i uz 
sv. Iliju proroka, uz sv. Antuna 
Opata i sv. Pavla Pustinjaka, jer 
im je svaki dan donosio po jedan 
kruh dok su živjeli u pustinji. 
Kao simbol samotničkog života 
gavran se redovito povezuje s na- 
vedenim svetim pustinjacima. 


MG 


(Post 8,6—7). U -> općem po- 
topu, nakon prestanka kiša, —> 
Noa pušta iz —> korablje najprije 
gavrana (zatim —> golubicu), da 
bi ispitao da li se već pojavilo 
suho tlo. Gavran se — po Vul- 
gati — ne vraća (jer komenta- 
tori pretpostavljaju da slijeće na 
strvine i da se njima hrani). U 
toj predodžbi gavran postaje sim- 
bol Židova koji neće da uđu u 
»korablju«, tj. u > Crkvu Kri- 
stovu. 

U prikazima općeg potopa ga- 
vran obično slijeće i kljuje plu- 
tajuću konjsku strvinu. BF 


Gedeon (hebr. gid'5n »ozlijeđen u 
ruku«?). (Suci, gl. 6—8). Jedan 

od starozavjetnih sudaca, vojnički 
vođa, narodni junak. 
Ikonografija: Obično je 
prikazan kao srednjovjekovni rat- 
nik ili konjanik u oklopu. Kat- 
kad mu je u ruci atribut: razbi- 
jeni vrč. (>> Gedeonovo pozva- 
nje, —> Gedeonovo runo). 
BF 


Gedeonovo pozvanje. (Suci, 6, 11 
—24). Anđeo se pod hrastom uka- 
zuje —> Gedeonu dok vrše žito 
i poziva ga da oslobodi Izraelce 
od ugnjetavanja Midjanaca. An- 
đeo, da bi mu potvrdio Božje 
odabranje (Božji poziv), dotiče 
štapom Gedeonovu žrtvu, a to su 
meso od jetara i beskvasni hlje- 
bovi, koji na pećini planu i izgore. 
Anđeo koji se ukazuje Gedeonu 
prefiguracija je anđela koji se 
ukazuje Bogorodici (-> Navješte- 
nje) i anđela koji se ukazuje Kris- 
tu u > molitvi na Maslinskoj gori, 
a Gedeon u nevjerici jest prefigu- 
racija —> nevjernog 'Tome. 
Ikonografija: Prizor žetve; 
anđeo često stoji u stablu ili na 
stablu. BF 


Gedeonovo runo. (Suci 6,36—40). 
—> Gedeon, kao punu potvrdu da 
je od Boga odabran za vođu bor- 
be Izraelaca protiv ugnjetavatelja 
Midjanaca (>> Gedeonovo pozva- 
nje), moli da bi se ispunio čude- 
sni znak: prvu noć neka rosa 
padne samo na ovčje runo što ga 
je razastro na gumno, a drugu 
noć neka rosa pokrije svu zemlju 
osim runa. 


Gedeonovo runo imalo je simbo- 
lično značenje u srednjovjekovnoj 
literaturi i ikonografiji. Ono je 
simbo! izabranog naroda (Izraela- 
ca) na koji pada nebeska rosa, 


GEMINIJAN 


dok nju ostali narodi ne dobiva- 
ju, a zatim je to isto runo simbol 
u obrnutom smislu: svi narodi 
prihvaćaju spasonosnu rosu s ne- 
besa, priznavajući Mesiju, Krista, 
osim židovskog naroda, koji ga 
ne prihvaća. 

No mnogo je raširenije značenje 
Gedeonova runa kao simbola Bo- 
gorodičina, kao simbola njezina 
—> djevičanskog materinstva. Ru- 
no, orošeno nebeskom rosom, pred- 
stavlja Djevicu Mariju, koja je 
na netjelesni način začela, osje- 
njena Duhom Svetim. Rosa u 
runu jest utjelovljeni Krist u Ma- 
rijinoj utrobi. »Runo predstavlja 
djevičanstvo, rosa Riječ (Krista), 
suho tlo je djevičansko tijelo.« 
Stoga je motiv —> Gedeonova po- 
zvanja i motiv Gedeonova runa 
prefiguracija —>> Navještenja. 

U tematici najvećeg srednjovje- 
kovnog odlikovanja,  »Zlatnog 
runa«, biblijski motiv Gedeonova 
runa istisnuo je prvobitni antikni, 
mitološki motiv Jasonova zlatnog 
runa. BF 


Geminijan, sveti (lat. Geminia- 
nus). Prijatelj sv. Ambrozija (V. 
stoljeće). Bio je na glasu zbog 
svoje moći ozdravljivanja. Jed- 
nom ga je zgodom bizantski car 
pozvao u Carigrad da istjera đa- 
vla koji je mučio carevu kćer. K 
tome, priča se da se sv. Gemini- 
jan, dok su Atila i njegovi Huni 
navaljivali na grad Modenu, uka- 
zao u viđenju Atili i otjerao div- 
lje horde napadača. Nakon smrti, 
kažu, spasio je Modenu od uni- 
štenja zbog poplave. 

Sv. Geminijan se ponekad slika 
s demonom kojega je istjerao iz 
careve kćeri. Vrlo se često pri- 

kazuje kako drži zrcalo u kojem 
se ogleda lik Djevice Marije. 
MG 


Genufleksija (slat. genuflexio »po- 
klon, poklek«: od genu »koljeno« 
+ flectere »prignuti, savijati«). 
Prigibanje jednog ili obaju ko- 
ljena u znak poštovanja ili ovis- 
nosti o nekom (—> adoracija, > 
klečanje). 

Kršćani su isprva molili stojeći, 
ali već u III. stoljeću Tertulijan 
navodi da su se jutarnje molitve 
molile klečeći. Danas o klečanju 
postoje vrlo opširni propisi. 

AB 


Geometrija —> artes liberales 
German, sveti: —> istarski sveci 


Gertruda, sveta, redovnica (lat. 
Gertrudis; slov. Jedert, Jera, Gen- 
dra). Kći Pipina Starijeg, rođena 
626. godine. Bila je redovnica u 
samostanu Nivellesu, koji je os- 
novala njena mati Itta. Umrla je 
659. godine. Po jednoj legendi 
koja govori o njenoj strpljivosti, 
miševi su joj pojeli svu pređu, a 
ona se nije rasrdila. Kult joj je 
veoma raširen u Francuskoj. U 
Sloveniji je također raširen, ali je 
stigao tek u XIII. stoljeću. Svet- 
kovina joj je 17. ožujka. Obično 
se prikazuje kao redovnica s pre- 
slicom u ruci i mišom na njoj. 
Zaštitnica je bolnica, putnika i 
vrtlara, pomoćnica protiv miševa, 
a zazivaju je za sretnu smrt. 
EC 


Gervazije i Protazije, sveti mu- 
čenici (lat. Gervasius, Protasius; 
slov. Gervazij, Protazij). Ličnosti 
su povijesne, ali o njima nedostaju 
autentični podaci. Prema legendi, 
bili su sinovi blizanci sv. Vitalisa 


GESTAS 


i Valerije iz Milana. Po smrti 
roditelja razdijelili su imanje, po- 
stali đakoni i kao kršćani za vri- 
jeme Neronova progonstva pod- 
nijeli mučeničku smrt: Gervaziju 
su odrubili glavu, a Protazija su 
do smrti bičevali. Njihove je re- 
likvije našao sv. Ambrozije i pre- 
nio ih u svoju novu baziliku, u 
kojoj je 397. godine i sam bio 
kraj njih pokopan. Svetkovina im 
je 5. lipnja. Kult im se raširio 
po gornjoj Italiji, a sv. Martin iz 
Toursa prenio ga je u Galiju. Pre- 
ko njemačkih krajeva došao je 
njihov kult i u Sloveniju. Atri- 
buti su im mač i bič. Gervazija 
obično slikaju kao starca, a Pro- 
tazija kao mladića. Patroni su 
Milana. Žazivaju ih protiv lopova 
i tečenja krvi. EC 


Gestas —> raspeće (zli razbojnik) 
Gideon —> Gedeon 
Ginaikon —> ginecej 


Ginecej (lat. gynaecčum ( grč. gy- 
naikeion »prostor za žene«: od 
gyn&, gen. gynaikćs »žena«). Dio 
židovske —> sinagoge, a kasnije i 
kršćanske bazilike, koji je nami- 
jenjen ženama. (>> Matronej). 
AB 


Glagoljica (stsl. glagolčti »govo- 
riti«). Naziv nastao = potkraj 
XVIII. stoljeća za zatečeno sta- 
roslavensko pismo koje se do ta- 
da nazivalo »pismo hrvatsko«, 
littera_ croatica, litera  illyrica, 
littera slava. — Staroslavenski se 
jezik (> liturgijski jezik) služio 
trima vrstama pisma: glagoljicom, 
ćirilicom i bosančicom. Glagoljicu 
je kao prvo slavensko pismo izu- 
mio sv. Ćiril sredinom IX. sto- 
ljeća; ćirilica je modificirano grčko 

GLAVA 
pismo nadopunjeno specifičnim 
slavenskim znakovima, uvedeno 


potkraj IX. stoljeća u graničnim 
predjelima Bizantskog Carstva; 
na prijelaznom području razvio 
se u XIII. st. poseban tip ćirilice 
s osobinama glagoljice, zvan bo- 
sančica. Glagoljica je isprva bila 
obla, ali je, postupno se razvi- 
jajući, u XIII. stoljeću definitiv- 
no poprimila uglati oblik. Glago- 
ljica se u IX. i X. st. upotre- 
bljavala u Makedoniji, Bugarskoj 
i Moravskoj, početkom X. stoljeća 
dolazi u Hrvatsku, a od XI. sto- 
ljeća nadalje sačuvala se samo u 
Hrvatskoj, i to u njenim jugo- 
zapadnim dijelovima. Ćirilica se 
zadržala u svim slavenskim ze- 
mljama istočnog obreda, a bosan- 
čica se upotrebljavala do XVIII. 
st. u Bosni i južnim dijelovima 
Hrvatske. U sva tri pisma slova 
se upotrebljavaju i za označava- 
nje brojeva, tako da se posebno 
označe točkom ili crticom. 
AB 


Glava. Kao najvažniji dio tijela, 
glava ponekad predstavlja svega 
čovjeka. Budući da je ona »glav- 
ni« od udova, iz kojega se nad- 
zire djelovanje svih ostalih udo- 
va, glava se smatra sjedištem ži- 
vota. Tako je Krist duhovna gla- 
va svoje Crkve, i to ne samo 
svojom čašću i utjecajem, već po 
tome što priopćava život i snagu 
svakom pojedinom vjerniku. 

U ikonografiji glava služi kao 
znak raspoznavanja mnogih bi- 
blijskih osoba. Odrubljena glava 
u rukama ili do nogu muškarca 
oznaka je Davida koji je Fili- 
stejcu Golijatu, pošto ga je naj- 
prije kamenom iz praćke oborio 
na zemlju, njegovim mačem odru- 
bio glavu. Judita se također slika 


GLAVOSIJEK 


s odrubljenom glavom Holoferna, 
kojega je na prijevaru pogubila. 
Često se i Saloma prikazuje kako 
nosi glavu Ivana Krstitelja (po- 
nekad obasjanu svetokrugom) na 
srebrnom pladnju. Sama glava na 
pladnju ponekad se javlja kao 
svetačka oznaka sv. Ivana Krsti- 
telja. MG 


Glavosijek sv. Ivana Krstitelja. 
Ivan kleči ili je sagnut, katkada 
zavezanih ruku i očiju. Krvnik 
zamahuje mačem. Katkada je od- 
sječena glava već u zraku, a kat- 
kada odsječenu glavu Ivan drži u 
svojim vlastitim rukama. 
BF 


Glazba —> artes liberales 


Glazbala. Sv. Cecilija ima kao oz- 
naku kakvo glazbalo, ali se glazba- 
la pojavljuju i u rukama anđela u 
prizorima Bogorodice s Djetetom. 
Anđeoski se korovi prikazuju ka- 
ko sviraju na različitim glazba- 
lima, što označuje njihovo vječno 
slavljenje Boga. MG 


Globus (lat. globus »kugla«). Glo- 
bus, kugla zemaljska, općenito je 
simbol vlasti. Kao takav često se 
upotrebljava kao oznaka za Bo- 
ga Oca. U Kristovim rukama 
označava njegovo vrhovništvo. U 
rukama ljudskog lika simbo! je 
carskog ili kraljevskog dostojan- 
stva. MG 


Gloria (lat. = »slava«). 1. Naziv 
za —> aureolu. 2. Svečani himan, 
koji je ujedno i —> doksologija, 
a pjeva se na > misi; započinje 
riječima kojima su anđeli obzna- 
nili rođenje Kristovo (Lk 2, 14 
Vg): Gloria in excelsis Deo, et in 
terra pax bominibus bonae volun- 

tatis (Slava Bogu na visini, a na 
zemlji mir ljudima dobre volje«). 
Na te riječi, već u ]I. stoljeću 
pridodane su nove  aklamacije 
Trojstvu, a sadašnji joj oblik da- 
tira iz VI. stoljeća. Isprva se pje- 
vala samo na Božić. Godine 500. 
proširena je na nedjelje i blagdane 
mučenika, ali samo su biskupi 
imali taj privilegij, a ostali su je 
svećenici mogli pjevati samo na 
Uskrs. Tek 1084. svi su svećenici 
dobili pravo pjevati na misi Glo- 
riju u određene dane. AB 


Glykophilousa —> Eleousa 


Gola žena zatvorena u Efi: —> 
Zaharija 


Golotinja —> nagost 


Golubica (Columba). U ranoj 
kršćanskoj umjetnosti golubica je 
simbol čistoće i mira. U izvještaju 
o potopu, pošto ju je Noa pustio 
iz korablje, golubica je donijela 
maslinovu grančicu i time naja- 
vila da su se vode povukle i da 
se Bog izmirio s ljudima (Post 8). 
U Mojsijevu zakonu golubica se 
proglašava čistom = životinjom. 
Stoga se ona prinosi u obredu 
očišćenja nakon rođenja djeteta. 
U ikonografiji, sv. Josip često 
nosi u kavezu dvije bijele golu- 
bice u prizorima prikazanja _ u 
hramu. »Kad je prošlo i vrijeme 
njihova čišćenja, prema Mojsijevu 
zakonu, donesoše ga [Isusa] u 
Jeruzalem da ga prikažu Gospo- 
dinu..., i dadnu za žrtvu, kako 
je rečeno u zakonu Gospodnjem, 
par grlica ili dva golubića« (Lk 2, 
22—24). Kao znamen ćudoredne 
čistoće, golubica se gdjekad slika 
na vrhu Josipova Štapa i tako 
ističe da je on odabran za zaruč- 


GOLUBICA 


nika Djevice Marije. Kad bi se 
sv. Katarina Sijenska zanijela u 
molitvi, njezin bi otac vidio go- 
lubicu nad njezinom glavom. 
No, najvažnija je primjena golu- 
bice u kršćanskoj umjetnosti u ve- 
zi s prikazivanjem Duha Svetoga. 
Ta se simbolika najprije javlja u 
izvještaju o Isusovu krštenju. 
»Ivan je svjedočio još: Vidio sam 
Duha gdje siđe s neba kao golub 
i ostade na njemu« (Iv 1,32). Kao 
simbol Duha Svetoga, golubica se 
javlja u prikazivanju Trojstva, 
krštenja Isusova i navještenja Ma- 
rijina. Sedam golubica predstav- 
ljaju sedam Božjih duhova ili sed- 
merostruki milosni dar Duha Sve- 
toga. To se temelji na riječima 
Izaije (11,1—2): »Isklijat će mla- 
dica iz panja Jišajeva, izdanak 
će izbit iz njegova korijena. Na 
njemu će duh Jahvin počivat, duh 
mudrosti i umnosti, duh savjeta 
i jakosti, duh znanja i straha 
Gospodnjeg.« 

Golubica se također dovodi u ve- 
zu sa životom nekih svetaca. Ona 
je oznaka sv. Benedikta, jer je on 
vidio dušu svoje umrle sestre Sko- 
lastike kako leti prema nebu u 
obliku golubice. Golubica se upo- 
trebljava i kao oznaka sv. Grgu- 
ra pape, jer je prema legendi Duh 
Sveti u obliku golubice slijetao 
na njegovo rame dok bi on pisao. 

MG 


(Post 8,8—12). —> Noa u > op- 
ćem potopu ispituje iz —> kora- 
blje da li se nakon prestanka kiša 
već pojavilo suho tlo, pa pošto je 
Pustio —> gavrana, pušta golubicu, 
koja se nakon drugog leta vraća s 
listom ili grančicom —> masline u 
kljunu, što je značilo da su se 
vode potopa povukle. 

Povratak golubice je prefiguracija 
—> silaska Duha Svetoga, a lik 
golubice s maslinovom grančicom 
u kljunu simbol je mira (pomi- 
renja s Bogom). (> Duh Sveti; 
—> Jesejevo stablo). BF 


Golubičica —> pakujac 
Gorazd > Klement Ohridski 


Gorka voda (kušnja gorkom vo- 
dom): —> djevičansko materinstvo 


Gorke vođe Mare (usp. hebr. ma- 
rab  »gorak«). (Izl 15,22—25). 
Ožednjeli Izraelci na putovanju 
kroz pustinju ne mogu piti gorku 
vodu rijeke Mare (Mara). Kad je 
Mojsije bacio u rijeku neko drvo 
što mu ga je pokazao Bog, voda 
je postala slatkom. 

Malo neobičnom asocijacijom sli- 
ka, ova je biblijska anegdota po- 
stala jednom od prefiguracija —> 
raspeća. Kako je, naime, drvo ba- 
čeno u rijeku Maru obratilo gor- 
činu vode u slatkoću, tako je i 
drvo križa, Kristovim otkuplje- 
njem, naknadilo gorčinu otrova 
edenske —> Zmije, to jest —> istoč- 
ni grijeh. Stoga se ovaj biblijski 
motiv udružuje s motivom —> 
mjedene zmije u vezi s prikazom 
— raspeća. BF 


Gorući grm. (Izl 3). Iz grma 
koji na čudesan način gori a ne 
izgara,  bjeguncu Mojsiju, dok 
pase stada svoga tasta na brdu 
Horebu, objavljuje se nevidljivi 
Bog, onaj u koga su vjerovali 
praoci Abraham, Izak i Jakov, i 
sam sebe definira kao »Ja sam 
koji jesam«. Kako je zbog bogo- 
javljenja to mjesto postalo sveto, 
Bog traži od Mojsija da iz po- 
štovanja skine s nogu obuću. Bog 

odlučuje da će spasiti iz egipat- 
skog ropstva Izraelce i uvesti ih 
u obećanu zemlju. Mojsiju daje 
poslanje i u znak toga predaje mu 
—> štap, kojim će, da dokaže 
svoje poslanje, izvoditi znamenja 
(štap se pretvara u zmiju), a kao 
pomoćnika određuje mu brata 
—> Arona. 

U teološkim komentarima i u 
ikonografiji motiv gorućeg 
grma ima kao simbol i prefigu- 
racija izvanredno važnu ulogu: 
Gorući grm je slika Izraelaca koji 
iz patnja egipatskog ropstva izla- 
ze čitavi, spašeni i jaki. On je 
prefiguracija Krista, koji pati kao 
čovjek a ostaje neozlijeđen u svo- 
joj božanskoj prirodi. On je, na- 
dasve, prefiguracija Bogorodice, 
koja je rodivši Krista postala 
majkom a ostala nepovrijeđenom 
djevicom. Gorući grm je i prefi- 
guracija Crkve, koja tokom svoje 
povijesti izlazi  neozlijeđena iz 
progonstava. 


U ikonografiji gorućeg grma ne- 
vidljivi Bog je prikazan likom 
anđela, rjeđe u ljudskom liku (s 
križnom aureolom oko glave) 
usred grma, ili je prikazan —> Bo- 
žjom rukom koja se proteže iz 
oblaka iznad grma. U najstarijim 
prikazima umjesto grma gori ci- 
jelo brdo Horeb, a poslanje sim- 
bolizira svitak koji Bog uručuje 
Mojsiju. Gotovo redovito vide se 
na zemlji odložene sandale, a 
Mojsije iz poštovanja ima mapu- 
lom prekrivene ruke. Na prikazi- 
ma kasnog srednjeg vijeka Mojsi- 
jev štap se na tlu pretvara u zmi- 
ju, Mojsijev pas laje na grm, a 
Ovce pasu. 

Smisao gorućeg grma kao prefi- 
guracija  Bogorodičina  djevičan- 
stva dovodi i u bizantskoj umjet- 
nosti, a tako i u umjetnosti Za- 

pada (na Zapadu počevši od 
XIII. st.) do motiva Bogorodice 
nad gorućim grmom, koji je oso- 
bito čest u XV. st. (> Djevičan- 
sko materinstvo) BF 


Gospa —> Bogorodica 


Gospa Fatimska (Fatima, grad u 
Portugalu, ime mu arapskog po- 
stanja). Lik Bogorodice u bijeloj 
haljini i u bijelu plaštu, obrublje- 
nom zlatom, koja u sklopljenim 
rukama pred prsima drži bijelu 
krunicu (ružarij) i stoji na obla- 
čiću nad stabalcem crnike (česmi- 
ne, zimzelenog hrasta); nastao na 
temelju ukazanja godine 1917. u 
Fatimi (Portugal). BF 


Gospa Karmelska (naziv karmel- 
ska po brdu Karmel u Izraelu; 
hebr. karme! »voćnjak«). (Bogo- 
rodica od škapulara.) Pobožnost 
koju je osobito širio red karme- 
lićana, na temelju vizije o. Ši- 
muna Stocka, generala karmeli- 
ćanskog reda, kome se — prema 
njihovoj tradiciji — ukazala go- 
dine 1251. Bogorodica izručujući 
mu —> škapular, uz obećanje da 
će svatko tko ga bude pobožno 
nosio i s njime umro biti pošte- 
đen od muka u paklu. Privilegij 
što ga je izdao papa Ivan XXII. 
u XIV. stoljeću (Bulla Sabbatina) 
obećava nosiocima škapulara da 
će ubrzo biti oslobođeni čistilišnih 
muka: prve subote po njihovoj 
smrti. Na temelju ovih mome- 
nata nastaje ikonografija Gospe 
Karmelske. Njen procvat uvjetuje 
protureformacija, kada se — u 
suprotnosti s protestantskom dok- 
trinom — naglašava katolička 
doktrina o čistilištu, a posebno 
proglašenje Gospe Karmelske op- 
ćim blagdanom Crkve godine 


GOSPA 


1726. Ikonografija, stoga, prika- 
zuje u periodu baroka Bogoro- 
dicu, s Djetetom na krilu, koja 
lebdi nad čistilištem. Duše u či- 
stilištu prikazane su kao goli li- 
kovi usred ognja; oni dižu sklo- 
pljene ruke ili rukama posižu za 
škapularom koji visi s ruku Bo- 
gorodice ili Krista —> Djeteta, a 
često anđeli pomažu dušama da 
iziđu iz čistilišne vatre. Zbog mo- 
tiva ognja u čistilištu, a i zbog 
učestalih oluja s gromovima u 
vrijeme oko njena blagdana (16. 
VII.) u nekim hrvatskim krajevi- 
ma nastao je naziv za Gospu 
Karmelsku: »Ognjena Marija«. 
BF 


Gospa Lurdska (Lourdes, grad u 
jugozap. Francuskoj, blizu španj. 
granice). Stojeći lik Bogorodice 
u bijeloj haljini s modrim poja- 
som i u svijetloplavom plaštu, 
kojoj o sklopljenim rukama pred 
prsima visi krunica (ružarij), a na 
nogama ima rascvale ruže, Kraj 
nje je obično i rascvali grm ru- 
že, a oko glave joj je često nat- 
pis: »Ja sam Bezgrešno Začeće«. 
Tip je nastao na temelju ukaza- 
nja Bernardici (Bernardette) Sou- 
birous u spilji kraj mjesta Lour- 
des, u Francuskoj, godine 1858. 
BF 


Gospa Snježna (također Gospa od 
Snijega; lat. S. Maria ad Nives). 
Ikonografija legendarnog motiva 
oko postanka rimske bazilike Sv. 
Marije Velike (Santa Maria Mag- 
giore). Po legendi, koja je na- 
stala u XIII. stoljeću, Bogorodica 
se je ukazala u noći 3. VIII. 352. 
papi Liberiju i rimskom patriciju 
Ivanu naređujući da njoj u čast 
podignu crkvu na onome mjestu 
gdje preko noći bude pao snijeg. 

Snijeg pokrije komad tla u obliku 
četvorine na rimskom brdu Eskvi- 
linu. Papa sam motikom izvlači 
oko snijega granice unutar kojih 
će se sagraditi crkva. 
Ikonografija: Bogorodica 
je okružena anđelima koji u ru- 
kama ili na pladnjevima nose 
grude snijega. Viđenje pape Li- 
berija u snu. Poklon patricija Iva- 
na i njegove žene pred papom, 
kome klečeći kazuju svoje noćno 
viđenje. 
Najstariji prikaz sv. Marije Snjež- 
ne jest mozaik iz godine 1308. u 
crkvi S. Maria Maggiore. 

BF 


Gospodstva —> anđeli 


Gotšalk, sveti, mučenik (lat. Go- 
descalcus; njem. Gottschalk; hrv. 
možda Godeslav, Godežav). Knez 
polapskih Slavena Bodrića, sin 


Pribignjeva, koga su Nijemci zva- 


li Udo ili Uto. Odgajan u sa- 
mostanu sv. Mihovila u Line- 
burgu (Glin), odmetnuo se od 
kršćanstva nakon što je neki Sas 
ubio njegova oca. Neko vrijeme 
živio kao hajduk proganjajući Sa- 
se; zatim zarobljen od njih i po- 
šteđen, odlazi u Dansku, vraća 
se kršćanstvu i zadobiva knežev- 
stvo nad Bodrićima, Vagrijcima i 
Polabljanima, čak i Ljutićima. Po- 
maže njemačkim misionarima u ši- 
renju kršćanstva (njihove propo- 
vijedi prevodi na slavenski jezik, 
da bi puku bile bliskije). Gradi 
samostane, osniva biskupije u Ol- 
denburgu  (Stargardu), Mecklen- 
burgu (Ljubovu) i  Ratzeburgu 
(Ratiboru). Prigodom poganske 
reakcije 1066. pogiba u ustanku 
7. lipnja, zajedno sa svećenikom 
Eponom, u Lenzenu (Lenčinu) na 
Labi. 


GOZBA 


Prikazan u medaljonu na korica- 
ma jednog zagrebačkog rukopis- 
nog misala, uz domaće svece: 
Augustina Kažotića, Kvirina Si- 
sačkog, biskupa; »Budimira, hr- 
vatskog i slavonskog kralja i apo- 
stola« i dr. Treba ga razlikovati 
od Gotšalka, kancelara hrvatskog 
kneza Trpimira. Javno štovanje 
iskazuju mu mnoge crkve sjeverne 
Evrope. MD 


Gozba: —> parabola o bogatašu i 
siromašnom Lazaru; —> svadba u 
Kani; —> parabola o uzvanicima 
na gozbu; —> rasipni sin. 


Gnađenstuhl (njem. = —> »prije- 
stolje milosti«): —> Trojstvo. 


Graal, sveti (njem. Gral ( stfranc. 
graal »sveta posuda, kalež«, vje- 
rojatno prema lat. cratalis »zdje- 
la« € cratis »pleter«, ili prema 
slat. gradalis »stepeničast kalež«, 
usp. gradus »korak, stupanj«). 

Prema predaji to je čaša koju je 
upotrijebio Krist na svojoj zad- 
njoj pashalnoj večeri (>> euhari- 
stija), a zatim ju je darovao Jo- 
sipu iz Arimateje, te je ona go- 
dine 64. konačno donesena u Bri- 
taniju. Od davnina se oko nje 
pletu brojne legende (osobito kod 
Kelta) i često postaje tema dvor- 
skih romana u srednjem vijeku, 
a i kasnije. (Među ostalim, po- 
staje motiv i Wagnerove opere 
Parsifal.) Na kalež posljednje ve- 
čere inače pretendira više crkava, 
npr. Valencia, Ženeva, Montse- 
rat, itd. AB 


Grablje —> Nedjelja, sveta 


Gracija Kotorski, blaženi, redov- 
nik (lat. Gratia). Redovnik augu- 
stinac, rođen u Boki Kotorskoj 

(Muo/Mul) 1438. od roditelja Be- 
nedikta i Dobre. Kao ribar plovio 
Jadranskim i Jonskim morem, dok 
nije u svojoj tridesetoj godini do- 
plovio u Mletke, 1468. Ondje stu- 
pa u red potaknut propovijedima 
bl. Šimuna _Kamerinskog, te mi- 
jenja svoje krsno ime Pavao u 
Gracija. Umro je na otoku sv. 
Kristofora u Veneciji 9. studenog 
1508. Isticao se pokorničkim ži- 
votom i ljubavlju prema euharis- 
tiji. Ikonografski prikazan kao 
redovnik koji radi u vrtu i koji 
se na glas zvonca hoće pokloniti 
prigodom pretvorbe, pa se pred 
njim otvorio crkveni zid. Blagdan 
u Hrvatskoj 8. studenoga. 
MD 


Gradual (slat. gradwalis »stupnje- 
vit; koji se odnosi na stube«, lat. 
gradus »korak, stupanj, stuba«). 
1. Psalam (ili njegov dio) koji se 
pjeva dok đakon uzlazi po stu- 
bama na ambon čitati evanđelje. 
U skraćenom obliku postoji i da- 
nas. 2. Knjiga koja sadrži zbir- 
ku svih pjevanih dijelova mise. 
AB 


Gramatika —> artes liberales 


Grčki križ. Križ koji ima sva 
četiri kraka jednaka u okomitom 
položaju. (> Križ) AB 


Gregorijanska misa (lat. grego- 
rianus »grgurovski« ( Gregorius 
»Grgur«). 1. Misa koja je nekad 
imala, na temelju pravnog ili 
osobnog privilegija, posebnu dje- 
lotvornost u oslobađanju duša iz 
— čistilišta, poput mise koja se 
služi na oltaru sv. Grgura u Mon- 
te Coelio. Svoj osnov ima u vi- 
đenju koje je imao papa Grgur 
Veliki. — 2. Isti naziv i djelo- 


GREMIJAL 


tvornost ima i ciklus od 30 misa, 
s istim privilegijem. (>> Misa sv. 
Grgura) AB 


Gremijal (prema lat. gremium 
»krilo«). Pravokutni komad tka- 
nine veličine 100X80 cm, lanen 
ili svilen (zavisno od svečanosti 
blagdana), koji se stavlja biskupu 
preko koljena dok sjedi na tronu 
da bi na njega položio ruke, ali i 
zato da ne bi uprljao kazulu dok 
pere ruke, dijeli svijeće, grančice 
i sl. 


Grgur I., sveti, papa (lat. Grego- 
rius). Papa Grgur I. (VI. sto- 
ljeće) jedan je od četiriju crkve- 
nih otaca latinske Crkve. Poznat 
je kao Grgur Veliki, a potječe iz 
plemenite rimske obitelji. Neko 
je vrijeme bio i rimski prefekt. 
Nakon smrti svoga oca, pod utje- 
cajem benediktinaca, napusti po- 
litički položaj i stupi u službu 
Crkve. Svoju je palaču pretvorio 
u samostan i sedam godina živio 
ondje kao monah. Papa Benedikt 
I. zaredi ga za đakona rimske 
Crkve. Nakon smrti pape Pela- 
gija II. (g. 590.) bude sv. Grgur 
izabran za papu. Imao je silan 
utjecaj na crkvene poslove i na 
običaje svoga vremena. Izuzetna 
je širina njegove djelatnosti i nje- 
gova zanimanja. Nastojao je oko 
ukidanja ropstva i oko sprečava- 
nja ratova. Ustanovio je zakon 
celibata za svećenstvo i crkvenu 
glazbu obnovio u obliku koji nam 
je poznat kao gregorijansko pje- 
vanje. Bio je plodan duhovni pi- 
sac, 

Sv, Grgur se u umjetnosti pri- 
kazuje s mitrom, a kasnije s pa- 
pinskom tijarom na glavi i šta- 
pom koji ima pri vrhu dvostruki 
križ. Posebna mu je oznaka go- 

lubica. Postoji, naime, legenda da 
bi za vrijeme pisanja Duh Sveti 
silazio nad Grgura u obliku go- 
lubice i nadahnjivao mu riječi na 
kojima se temelje njegovi spisi. 
Ponekad nosi u ruci model crkve, 
što označava važnost njegova 
djela u izgradnji temelja Crkve. 
MG 


Grgur Čudotvorac, sveti, biskup 
(grč. Gregdrios  Thaumatoširgos 
»čudotvorac« ( tbaima, thakma- 
tos »čudo« -+ ptc. od ergđdzesthai 
»činiti, tvoriti«; lat. Gregorius 
Thaumaturgus  [latiniz. grč] ili 
G. miraculosus [= »čudesan, pun 
čudesa«] ( lat. miraculum  »ču- 
do«). 

Biskup Neocezareje (danas Ni- 
ksar) u Pontu, u Maloj Aziji. 
Rodom iz domaće poganske obi- 
telji, oko 213.; učenik Origenov 
u Cezareji Palestinskoj, obratio 
se na kršćanstvo i postao biskup 
svog rodnog grada, koji je u toku 
svog biskupovanja do smrti (270.) 
pokrstio. Poznat po svojim izvan- 
rednim čudesima; odatle mu i na- 
dimak. Sačuvali su se od njega 
mnogi spisi, među njima i prva 
kršćanska autobiografija. Čudesa 
koja mu se pripisuju utjecala su i 
na njegovu ikonografiju. Slikaju 
ga sa štapom koji je zabio u 
zemlju da ne bi rijeka Lykos 
prešla svoje obale. 


Patron bosanske vladalačke kuće 
Kotromanića. Na novcu kralja 
Stjepana Ostoje (1398—1404; 
1409—1418.) prikazan kao biskup 
s dugom kosom, bez mitre, i s 
perom ili s palmom u desnoj ruci 
(Ćirković). Na molbu posljednjeg 
kralja Stjepana Tomaševića, 7. 
studenog 1462. papa Pijo II. 
proglasio ga patronom Bosne. Bo- 
sanski vladari na ispravama pišu 


GRGUR 


»rab sv. Grgura« (Vladislav i 
njegov sin Tvrtko I.). Osim ovoga 
sv. Grgura, na bosanskom novcu 
pojavljuju se još i sv. Grgur Na- 
zijanski i sv. Grgur 1., papa. 
Spomen u zapadnoj Crkvi 17. 
studenog od 1568. do 1969. Sada 
prepušten slavljenju lokalnih Cr- 
kava. MD 


Grgur Nazijanski, sveti, biskup, 
crkveni učitelj. (lat. Gregorixs 
Nazianzenus; na bosanskom nov- 
cu oblik Nazazenus). Iz kršćan- 
ske obitelji iz Nazijanza (danas 
Nenizi) u središnjoj Maloj Aziji, 
rođen oko 330. Suučenik na stu- 
diju u Ateni i velik prijatelj sv. 
Bazilija Velikog, s kojim se od 
1969. zajedno i slavi: 2. siječnja. 
Od 372. biskup u Sasimi, jugo- 
istočno od Nazijanza. Dubok teo- 
log (istočna ga Crkva jedinoga 
i naziva tim imenom: Grigorije 
Bogoslov), nježna pjesnička na- 
rav, povučen u sebe. Napušta 
carigradsku = patrijaršku = stolicu 
(na kojoj je od 379. do 381.) zbog 
protivljenja nekih biskupa lega- 
lista na drugom općem saboru u 
Carigradu. Kasnije se u Nazijanzu 
bavi samo svojim teološkim i 
književnim radom. 


Prikazuju ga kao  istočnjačkog 
biskupa bez mitre, s knjigom u 
ruci. Tako prikazan i u sarajev- 
skoj katedrali. Na novcu bosan- 
skih kraljeva Tvrtka II. (1404 — 
—1409; 1414—1415.) i Stjepana 
Tomaša (1443—1461.) prikazan 
kao biskup bez mitre, s aureolom 
i pastirskim štapom. Na novcu 
Stjepana II. Tomaševića (1461— 
—63.) on ustupa svoje mjesto sv. 
Grguru I. papi, na čijoj se glavi 
nalazi niska mitra. Patron pjes- 
nika. Zazivaju ga za dobru žetvu, 
MD 

Grifon (franc. griffon »vrsta psa«, 
usp. slat. gryphus ( grč. grjps, 
gen. grypos »orlo-lav, grif« ( 
asir. E'rub »divovska ptica s ljud- 
skom glavom i lavljim šapama«; 
srodno s kerub/in]). 


Izmišljeno čudovište. Obično se 
prikazuje s glavom i krilima orla 
i s tijelom lava. Upotrebljava se 
u nekoliko različitih značenja. S 
jedne strane grifon predstavlja 
Spasitelja (zbog svoje mogućnosti 
da se vine put visina), s druge 
pak strane, zbog spoja orlujske 
proždrljivosti i lavlje okrutnosti, 
predstavlja one koji tlače i pro- 
gone kršćane. MG 


Grimiz (tur. kirmiz »sirski insekt 
tog imena; lijepa zagasita crvena 
boja [koja se vadi iz tog insek- 
taJ« € perz. kirm »crv«: sanskr. 
krmi »crv«). Grimiz (skrlet) uvi- 
jek se povezivao s kraljevskim 
dostojanstvom i prihvaćao kao 
simbol carske vlasti. Stoga se gri- 
miz kadšto upotrebljava kao sim- 
bol Boga Oca. Krist obučen u 
skrletnu ili grimiznu kabanicu 
upućuje na evanđeoski izvještaj o 
muci (Iv 19,4—6) i pojavljuje se 
u prizorima »Ecce hbommo« (»Evo 
čovjeka«) s trnovom krunom na 
glavi i trskom u ruci. Grimizno, 
kao znak vrhovništva, boja je 
odjeće kardinala rimske Crkve. 
MG 


Grob Božji: —> Božji grob 


Grožđe (Uva). Grozdovi složeni 
s vlatima žita ponekad se upo- 
trebljavaju da označe kruh i vino 
u svetoj pričesti. Općenito grožđe, 
poput euharistijskog vina, pred- 
stavlja krv Kristovu. Prizori rada 
u vinogradu ponegdje označuju 
napore dobrih kršćana u vinogra- 


GRUDI 


du Gospodnjem. Vinova loza ili 
njen list upotrebljava se kao znak 
Spasitelja, koji se naziva »pravim 
trsom«. (> Vinova loza) MG 


Grudi. Ženske grudi simbol su 
materinstva i njegovih odlika kao 
što su ljubav, njegovanje i za- 
štita. Djevica Marija slika se po- 
nekad s djetetom Isusom kako ga 
doji na grudima. Odsječene sise 
na tanjuru oznaka su mučeništva 
sv. Agate, kojoj su kliještima ili 
škarama istrgnute grudi. MG 

Guska (Anser). Još od rimskih 
vremena guska je simbol budno- 
sti i providnosti. Poznata je le- 
genda o kapitolijskim guskama 
koje su spasile Rim od provale 
Gala. 

U kršćanskoj umjetnosti guska se 
kadšto pridaje kao svetačka ozna- 
ka sv. Martinu biskupu, jer se 
priča kako je guska otkrila nje- 
govo skrovište u kojem se skrivao 
pred stanovnicima Toursa, koji 
su ga tražili da ga izaberu za 
svog biskupa. MG 


H 


Habakuk (hebr. bibaqqiq vjeroj. 
»bosiljak«) 

1. Jedan od dvanaest staroza- 
vjetnih »malih« —> proroka. Pri- 
kazuje se kao pognuti, bradati 
starac. Na temelju njegova pro- 
roštva da će se Krist roditi »iz- 
među dvije životinje« (Hab 3,2) 
i stiha proroka Izaije: »Vol po- 
znaje svoga vlasnika i magarac 
jasle svoga gospodara« (Iz 1,3), 
ušli su vol i magarac u ikono- 
grafiju —> rođenja Kristova. 

2. U povijesti proroka —> Dani- 
jela (Dn 14,33—39) opisuje se 
kako je judejski prorok Habakuk 
kod kuće (u Judeji) kuhao u lon- 
cu kašu i u nju drobio kruh da 
to odnese za ručak žeteocima, ali 
ga je —> anđeo zgrabio za kosu 
i odnio s loncem kaše u Babilon, 
da bi tamo nahranio proroka 
—> Danijela kada je ovaj bio 
bačen u lavlju jamu. 


Atributi su proroka Habakuka: an- 
đeo, košarica kruha, vrč, lonac s 
kašom. BF 


Habit (lat. babitus »izvanjsko i 
nutarnje držanje, vanjština, oblik; 
odijelo«). Opći naziv za —> re- 
dovničko odijelo, koje se sastoji 
od više dijelova: Široka haljina 
do gležnja s rukavima (habit u 
užem smislu), u struku vezana 
kožnim ili od konopca pletenim 
pojasom. Samo franjevci imaju 
od konopca pleteni pojas s tri 
uzla, koji označavaju tri redov- 
nička zavjeta: čistoće, poslušnosti 
i siromaštva, a svi ostali imaju 
kožni pojas, premda ova tri za- 
vjeta imaju svi redovnici. Drugi 
dio odjeće jest oplećak (—> ška- 
pular), koji u nekih pokriva samo 
ramena, a u nekih je u obliku 
širokog traka koji preko prsa i 
leđa seže do ispod koljena (npr. 


HAD 


kod dominikanaca, benediktinaca, 
karmelićana itd.) Na vrhu oplećka 
prišivena je kukuljica za pokri- 
vanje glave. Redovi se međusob- 
no razlikuju po obliku detalja 
oplećka i kukuljice, a osobito po 
boji čitavog habita. Bijelu boju 
npr. nose kartuzijanci, cisterciti, 
dominikanci; crnu benediktinci, 
konventualci, danas i samostanski 
trećoreci, isusovci (oni nose samo 
talar s pojasom od tkanine); sme- 
đu boju nose franjevci, opservanti 
i kapucini, karmelićani; sivu pa- 
vlini, a nekad su nosili i samo- 
stanski trećoreci. (Oblik odijela 
pojedinih važnijih redovničkih 
zajednica vidi na priloženoj ski- 
ci, str. 506). 

Kod ženskih redova habit se na- 
čelno sastoji od istih dijelova kao 
i muški, samo što umjesto ku- 
kuljice redovnice nose veo, a ispod 
njega, uz glavu, bijelu »kapicu« 
koja se u donjem dijelu širi na 
prsa. Kod ženskih redova, raz- 
novrsnost detalja vela i oplećka 
po kojima se međusobno razli- 
kuju a tako i kombinacije bijele 
i crne boje u dijelovima habita, 
toliko su zamršene te je gotovo 
nemoguće dati sažet a iscrpan 
pregled međusobnog razlikovanja. 
Redovi, u doba kada nastaju, go- 
tovo načelno uzimaju za svoje 
službeno odijelo najjednostavniju 
nošnju tog vremena, a ona se 
kasnije stilizira i postaje ozna- 
kom staleža. Danas je redovničko 
odijelo izjednačeno s —> liturgij- 
skom odjećom. AB 


Had: —> Sotona, > pakao, —> Po- 
sljednji sud 


Hadrijan, mučenik (lat. Hadria- 
nus, ime nastalo prema gradu Ha- 
driji na Jadranu; hrv. još i Adri- 


249 


HAGAJ 


jan). Mučenik iz Nikomedije (sa- 
da Izmir), istočno od Carigrada 
u Maloj Aziji. Mučeništvo pod- 
nio pod Dioklecijanom, god. 303. 
zajedno s dvadeset tri druga mu- 
čenika. Po legendi, sin cara Va- 
lerija Proba, rođenog  Sirmijca 
(zato Hadrijana i predstavljaju 
kao Sirmijca naši pisci XVIII. 
stoljeća: Bedeković, Kačić-Miošić 
i Mihaljević, Szčrenyi). Na Miha- 
ljevićevu stablu srijemskih svetaca 
1777. prikazan je kao mladi kra- 
ljević s palmom, a u drugom me- 
daljonu sv. Natalija, njegova že- 
na, kao otmjena gospođa. Papa 
Honorije I. u VII. st. posvetio 
mu je crkvu u nekadašnjoj palači 
rimskog Senata, odakle su od vre- 
mena pape Sergija 1. — također 
u VII. st. — vodili procesije sa 
svijećama na četiri najvažnija Ma- 
rijina blagdana: Svijećnicu, Bla- 
govijest, Veliku i Malu Gospu. 
Zato 8. rujna njegov spomen u 
misi Male Gospe (od 1969. do- 
kinut). 

Slikaju ga kao vojničkog časnika 
s mačem i nakovnjem u ruci (pre- 
ma legendi, na nakovnju su mu 
razmrskali udove). Natalija je na- 
vodno sahranila njegovo tijelo u 
Carigradu; tu je veoma štovan, 
sa spomendanom 26. kolovoza. 
Smrtni dan mu je inače 4. ožujka. 
Na temelju pojedinih zgoda pri- 
likom mučenja, Hadrijan je za- 
štitnik mesara, kovača, pivara, 
glasnika, krvnika, tamničara, voj- 
nika. Njega inače treba razliko- 
vati od palestinskog mučenika 
Hadrijana, koga Euzebije Ceza- 
rejski u knjizi o palestinskim mu- 
čenicima spominje zajedno s Eu- 
bulom. Njihov je blagdan 5. ožuj- 
ka. MD 


Hagaj > Age) 


HALJINA 


Hagara u pustinji (hebr. bagžr). 
(Post, gl. 16 i 21,9—21). Hagara 
je Egipćanka, sluškinja Sare, žene 
—> Abrahamove. Po nagovoru Sa- 
re, nerotkinje, Abraham rodi s 
Hagarom sina Izmaela (Jišmaela). 
Također po Sarinu nagovoru Ha- 
gara je dva puta bila otjerana u 
pustinju, u smrt od žeđi i gladi: 
prvi put još kad je bila zanijela, 
pa je, uzoholivši se, uvrijedila Sa- 
ru, a ova joj se, povrijeđena, osve- 
tila, a drugi put kad je već bila 
rodila Izmaela pa se Sara (koja 
je u međuvremenu također rodila 
sina Izaka) pobojala da će se na- 
sljedstvo dijeliti između njena si- 
na Izaka i Hagarina sina Izmaela. 
Oba puta se u pustinji pojavljuje 
anđeo, koji spašava Hagaru: prvi 
put samu (kada je nagovara da 
se vrati Sari), a drugi put kad 
je protjerana s djetetom Izmae- 
lom pa je anđeo tješi i obećava 
joj da će od Izmaela poteći ve- 
liko potomstvo; on joj tada ot- 
kriva zdenac vode u pustinji. Ha- 
gara je odgojila Izmaela u pu- 
stinji i on je postao lovac. 
Dramatičnost sadržaja u Hagari- 
noj povijesti renesansa i barok 
pretvorili su u genre-scenu s ve- 
dutama pustinje. U tipološkom 
pogledu Hagara je predstavnik 
Starog zavjeta, a Sara Novog 
zavjeta. BF 


Haljina. Skrletna ili grimizna ha- 
ljina jedno je od znamenja Kristova 
trpljenja što ga je podnio u sudnici, 
i stoga je simbol muke. »Onda voj- 
nici upraviteljevi uvedoše Isusa u 
upraviteljev dvor i skupiše oko 
njega cijelu četu. Zatim ga svu- 
koše i ogrnuše skrletnom kabani- 
com... Pošto mu se izrugaše, 
skinuše s njega kabanicu i obu- 
koše mu njegove haljine te ga 

odvedoše da ga razapnu« (Mt 27, 
27—31). Nešivena košulja tako- 
đer je jedan od znakova muke. 
»A vojnici, pošto su razapeli Isu- 
sa, uzeše njegove haljine ... Uze- 
še i njegovu košulju. Ali kako 
nije bila Šivana, već sva otkana 
od vrha do dna, rekoše... : Ne 
parajmo je, već bacimo za nju 
kocku komu će pripasti!« (Iv 19, 
23, 24). M 


Harfa (njem. Harfe ( ie. *korba). 
Harfa je poznata oznaka kralja 
Davida. »David i sav Izrael igra- 
li su pred Bogom iz sve snage 
pjevajući uza zvuke citara, harfa, 
bubnjeva, cimbala i truba« (1 Ljet 
13,8). Harfa je postala i simbol 
Knjige psalama i napjeva u Čast 
Božju. 

O harfi se kao o glazbalu božan- 
ske glazbe govori i u Otkrivenju 
(5, 8), gdje se opisuju dvadeset i 
četiri Starca koji sjede oko Bo- 
žjeg prijestolja, »od kojih je svaki 
držao harfu«. Sv. Augustin u svo- 
jim propovijedima tumači deset 
zapovijedi Božjih uspoređujući ih 
s deset žica Davidove harfe. 

MG 


Hebdomadar (lat. bebdomadarius 
»sedmičar« ( grč. bebdomas, -ados 
»sedmica,  sedmoro«,  b&bdomos 
»sedmi«, bepta »sedam«). > Ka- 
nonik ili —> redovnik u koru koji 
u trajanju od jednog tjedna (sed- 
mice) predvodi moljenje —> ofi- 
cija ili vrši neku drugu korsku 
ili liturgijsku službu. Ta se duž- 
nost mijenja svakog tjedna, dok se 
svi ne izredaju. 


Hedviga, sveta, redovnica (lat. 
Hedvigis; polj. Jadwiga). Šleska 
vojvotkinja, žena Henrika I. Bra- 


HEDVIGA 


datog (1228—1238.), a kći Ber- 
tolda IV., grofa meranskog (Hr- 
vatsko primorje i Istra), rođena 
na dvorcu Andechs u Bavarskoj 
oko 1174. Odgojena u benedik- 
tinskom samostanu u Kitzingenu. 
Sestra ugarsko-hrvatske kraljice 
Gertrude, žene Andrije II. i majke 
sv. Elizabete Thiirinške. U Šlesku 
naseljavala Nijemce, osnivala sa- 
mostane, širila kulturu, ali i ger- 
manizirala te krajeve. Majka sed- 
mero djece, koju je svu nadživje- 
la, čak i sina Henrika Pobožnoga, 
koji je poginuo u borbi s Tata- 
rima 1241. Osnovala samostan ci- 
stercitkinja u Trzebnici, sjeverno 
od Breslaua (Wroclawa), u koji se 
i sama povukla nakon smrti muža 
i sina. Umrla u samostanu 15. li- 
stopada 1243. i ondje pokopana. 
Kanonizirana 1267. Od 1680. do 
1929. blagdan 17. listopada, a 
od tada od 16. listopada. 


Slikaju je kao cistercitkinju s kne- 
ževskim plaštem i krunom do nje, 
kako dijeli milostinju ili kako u 
ruci drži model crkve (kip u 
Schweidnitzu [Švidnica] iz 1492.) 
Zaštitnica Šleske i bračnih drugova. 
Treba razlikovati od nje Hedvi- 
gu — Jadvigu, poljsku kraljicu, 
kćerku ugarsko-hrvatskog kralja 
Ljudevita Anžujskog i Jelisavete 
Kotromanićke, bosanske kraljev- 
ne. Ona je rođena 1374.; 1380. 
okrunjena je za kraljicu Poljske, 
a 1386. vjenčana iz političkih raz- 
loga s Jagjelom, knezom litav- 
skim. Tim je vjenčanjem prove- 
deno kristijaniziranje Litve i nje- 
zino ujedinjenje s Poljskom. Zau- 
zimala se za mirno rješenje raz- 
mirica s njemačkim križarskim 
redom. Umrla je na glasu sve- 
tosti u Krakovu 17. srpnja 1399. 
Radi se na njezinu proglašenju 
blaženom. 

Helebarda (njem. Hellebarde od 
belm  »držak, šljem« + barte 
»bradva, tesla, sjekira«). Hele- 
barda je oznaka sv. Jude Tadeja, 
za kojega se drži da je, putujući 
zajedno sa sv. Šimunom Zelotom, 
bio sasječen helebardom. MG 


Heli, starozavjetni svećenik: —> 
Samuel 


Helijeva smrt: —> Samuel 


Henoh (hebr. binok, značenje ne- 
poznato; u kananejskom banaku 
znači »privrženi, pristaša«). (Post 
5,18—24; Sir 44,16 i 49,13; Heb 
11,5).  Starozavjetni patrijarha, 
uzet na nebo poput proroka —> 
Ilije. Prefiguracija -> Uzašašća, 
—> uznesenja Bogorodičina i us- 
krsnuća mrtvih (> Posljednji 
sud). Prikazan je kako se diže 
sa zemlje, uzdignutih ruku, ili 
kako s prorokom Ilijom prihvaća 
u raju »dobrog razbojnika« (> 
Dizma). BF 


Henok —> Henoh 


Henrik, sveti, car (lat. Henricus; 
slov. Henrik, Areh). Njemački 
(rimsko-njemački) car Henrik II. 
rodio se 975., a vladao od 1002. 
do 1024. (okrunjen u Rimu 1021.). 
Uspješnim ratovima očuvao je nje- 
mačku granicu prema Istoku i Za- 
padu, zadobio Burgundiju i učvr- 
stio njemačko gospodstvo u Ita- 
liji. Posebno se brinuo za dobro 
Crkve. Bio je učenik sv. Wolf- 
ganga. Budući da sa ženom Ku- 
nigundom (također sveticom) ni- 
je imao djece, svoj imetak »osta- 
vio je Kristu«. (Tvrdnja o djevi- 
čanskom braku je neosnovana.) 
Dao je sagraditi katedralu u Bam- 
bergu, bogato je obdario brižinsku 


HEREZA 


(Freising) i briksensku biskupiju 
(s posjedima i u Sloveniji: oko- 
lica Stražišća kod Kranja, Bled- 
ski kut). Umro je 13. srpnja 1024. 
u Gronauu kraj Gčttingena, a 
pokopan je u Bambergu. God. 
1146. bio je kanoniziran kao je- 
dini od njemačkih careva. Blag- 
dan mu je 13. srpnja. Kult mu 
se iz Bavarske raširio po njemač- 
kim krajevima. U Sloveniji su ga 
osobito Širili samostani (npr. be- 
nediktinci iz Št. Pavla u Labot- 
skoj dolini) i biskupije Bamberg, 
Freising i Briksen na svojim ze- 
mljišnim posjedima. Atribut mu 
je model bamberške katedrale u 
ruci. Obično se prikazuje na umo- 
ru ili pri kušnji (ordalia) sv. Ku- 
nigunde. 


Hereza (grč. bairesis »izbor, [vla- 
stito] mišljenje«). Riječ i pojam 
hereza imaju u povijesti razna 
značenja, no najopćenitije se ta 
riječ upotrebljava za nauku koja 
je suprotna službenoj nauci Crkve, 
ili općeprihvaćenim postavkama 
nekog sustava mišljenja ili vjero- 
vanja. 


Hermagora, biskup, i Fortunat, 
đakon — mučenici (lat. € grč. 
Hermdgoras [Hermogenčs], For- 
tunatus; hrv. još: Mohor; slov. 
Mohor, Šmohor). Sirmijska je bi- 
skupija 23. kolovoza imala spo- 
men mučenika  Hermogenesa_i 
Fortunata, mučenih pod Diokle- 
cijanom 303. ili 304. godine. Nji- 
hove su relikvije 408. ili 409. go- 
dine prenesene u Akvileju, gdje 
su već imali svog mučenika For- 
tunata iz III. ili početka IV. sto- 
ljeća. Tada je došlo do identifi- 
kacije i zamjene legendarnog akvi- 
lejskog »biskupa« Hermagore sa 
sirmijskim mučenikom, a sirmij- 

ski se Fortunat stopio s akvilej- 
skim. Hermagora je zapravo bio 
lektor biskupa u  Singidunumu 
(današnji Beograd), odakle je pre- 
bjegao u Sirmium. Fortunat pak 
bio je đakon sirmijske crkve. Po 
legendi bi Hermagora bio učenik 
sv. Marka evanđelista, prvog pro- 
povjednika kršćanstva u Akvileji. 
Pošto je Hermagoru u Rimu po- 
svetio za biskupa sam sv. Petar 
apostol, Marko ga je postavio za 
akvilejskog biskupa.  Mučeničku 
je smrt, po toj legendi, podnio 
pod Neronom oko 67. godine (u 
to doba, međutim, u Akvileji 
uopće nije bilo progona). Akvilej- 
ska je biskupija tim legendama 
htjela sebi pribaviti ugled apo- 
stolskim podrijetlom svojih prvih 
predstojnika. Svetkovina im je 23. 
kolovoza, a prijenos relikvija 2. 
srpnja. Kult se najprije razvio po 
akvilejskom i venetskom kraju, a 
zatim i u Sloveniji i Istri. Od 
1031. patroni su akvilejskog pa- 
trijarhata, a od 1461. i ljubljan- 
ske biskupije. Hermagoru su sma- 
trali prvim navjestiteljem kršćan- 
stva u Sloveniji, zbog čega mu je 
1852. godine bilo posvećeno tada 
osnovano književno društvo (»Mo- 
horjeva družba«). Hermagoru sli- 
kaju kao biskupa s mačem, pal- 
mom (i knjigom), a Fortunata 


kao đakona s palmom i mačem. 
EC 


Hermelin —> zerdav 


Herodova gozba (grč. Herodšs). 
Herod Antipa bio je »četvero- 
vlasnike (u pučkom govoru 
»kralj«) Galileje i Pereje od 4. 
pr. Kr. do 39. posl. Kr. Protje- 
rao je svoju ženu da bi uzeo He- 
rodijadu, te je dao uhvatiti Ivana 
Krstitelja jer mu je to spočitavao. 


HETIMASIJA 


Prizor Herodove gozbe redovito 
je vezan s prizorom Salominog 
plesa. Kralj Herod obično je 
okrunjen i sjedi uz Herodijadu 
ili uz uzvanike. Herodijadina kći 
Saloma pleše; od XII. stoljeća 
do renesanse redovito je u akro- 
batskim pozama (hoda na ruka- 
ma, savija se kao zmija). U pri- 
zoru nastupaju i svirači. BF 


Hetimasija —> etimasija 


Hijerarhija (grč. = »svetovlađe«, 
( grč. hieros »svet« + drkbein 
»vladati«). Sustav upravljanja 
Crkvom za koji se smatra da po- 
tječe od Boga. Postoje dvije vrste 
hijerarhija: pravna i sakramen- 
talna. 

Pravna hijerarhija jest uprav- 
na vlast nad svom Crkvom ili 
njenim teritorijalnim dijelom, a 
preuzeta je iz kasnorimskog i bi- 
zantskog sustava upravljanja car- 
stvom. Vrhovni poglavar Crkve 
jest papa sa sjedištem u Rimu. 
Njegovi neposredni suradnici u 
upravljanju svom Crkvom jesu 
kardinalski zbor i Rimska kurija 
(kongregacije, oficiji i tribunali), 
koje imenuje on sam. Osim pape 
kao pojedinačnog glavara, postoji 
i kolektivni upravni organ: —> 
koncil (= sabor svih biskupa 
Crkve na čelu s papom) i -> si- 
noda (= sabor predstavnika po- 
jedinih crkvenih pokrajina na 
čelu s papom). 

Pojedinim teritorijalnim jedinica- 
ma Crkve, > biskupijama, uprav- 
ljaju biskupi imenovani od pape, 
i o njemu su ovisni, a pojedinim 
dijelovima biskupije, —> župama, 
upravljaju svećenici —> župnici, 
imenovani od biskupa i o njemu 
u vlasti ovisni. 

U hijerarhiju spadaju i đakoni 
kao pomoćnici navedenih nosila- 
ca vlasti, i to uglavnom u uprav- 
ljanju materijalnim dobrima. Pa- 
pa je nosilac suvereniteta Vati- 
kanske Države (zapravo je to 
više simbolični suverenitet), što je 
ostatak papinske svjetovne vlasti, 
koja je u prošlim vremenima bila 
mnogo šira. 


Sakramentalna hijerarhija 
ima svoj izvor u —> sakramentu 
svećeničkog reda i njegovim stup- 
njevima. Svećenički naime red 
ima sedam stupnjeva — četiri ni- 
ža: > vratar, —> lektor, > egzor- 
cist i => akolit, 1 tri viša: —> đa- 
kon, —> svećenik i —> biskup. U 
dugom povijesnom razdoblju od 
VI. stoljeća do II. vatikanskog 
koncila (1962—1965) između vi- 
ših i nižih redova postojala je 
institucija subđakonata, kao pri- 
prava na više redove, koja se po- 
nekad smatrala dijelom  sakra- 
mentalne hijerarhije. 

Osim ovih dviju stvarnih hijerar- 
hija, postoji i počasna khijerarbija, 
koju sačinjavaju —> prelati, —> ka- 
nonici i još neki počasni klerički 
naslovi. AB 


Hilarije, sveti, biskup, crkveni uči- 
telj (lat. Hilarius). Biskup Poitier- 
sa u Francuskoj (Pictavium in 
Gallia). Tu je i rođen oko god. 
315. Oženjen. Izabran za biskupa 
oko 350.; postaje veliki borac 
protiv arijevaca (Valens Mursan- 
ski i Urzacije_ Singidunumski). 
Car Konstancije ga je 356. pro- 
gnao u Malu Aziju, ali ga je Ju- 
lijan već 360. vratio u Poitiers. 
Glasovito mu je djelo O Troj- 
stvu u dvanaest knjiga. Njegov 
život u zajednici s klerom postaje 
začetak monaštva u Galiji. Po- 


HILARIJE 


zvao je tamo i sv. Martina, ka- 
snijeg biskupa od 'Toursa. Umro 
je 13. siječnja oko 367. u Poitier- 
su. Grob mu je u Parmi (Italija). 
Od XIII. st. blagdan mu se slavi 
14. siječnja sve do 1969. kad je 
vraćen na njegov smrtni dan. 
Crkvenim učiteljem — proglašen 
1851. Prikazuju ga kako gazi 
zmije ili ih probada svojim bi- 
skupskim štapom (= potjerao 
zmije s otoka Gallinaria, južno 
od Genove; progonitelj Arijeva 
krivovjerja). 

Zaštitnik od zmija; pomoćnik ma- 
le i slabašne djece koja ne mogu 
hodati. 


Hilarije, biskup, i Tacijan, dakon 
— sveti mučenici (lat. Hilarius, 
Tacianus). Po legendarnoj tradi- 
ciji, Hilarije bi bio nasljednik 
akvilejskog patrijarha Hermagore. 
Zajedno s đakonom  Tacijanom 
mučen na lomači, a zatim im je 
odrubljena glava. Blagdan im je 
16. ožujka. Kule im je raširen 
osobito na akvilejskom području. 
Hilarije je patron katedrale u Sta- 
roj Gorici. Prikazuju se kao bi- 
skup i đakon s palmama. 
EC 


Hilarion, sveti pustinjak, opat 
(lat. Hilarion). Život mu je opi- 
sao sv. Jeronim s mnogo legen- 
darnih crta. Rodom je iz Gaze u 
Palestini (Thabata južno od Ga- 
ze). Rođen 291. god. Učenik sv. 
Antuna opata; presadio je egi- 
patsko anahoretstvo u Palestinu. 
Svoj dugi život proveo u pusti- 
njama Egipta, Sicilije, Dalmacije 
i Cipra. Poznat po svojim čude- 
sima. U Epidauru (danas Cavtat 
kod Dubrovnika), kaže legenda, 
oslobodio stanovništvo od neke 
velike zmije i morskih valova za 

vrijeme potresa 365. god. Ovo se 
pripovijedalo još u Jeronimovo 
doba (V. st.) u svemu dalmatin- 
skom kraju do Salone (Solina). 
Umro je na Cipru 21. listopada 
371. Toga dana spomen u rim- 
skoj liturgiji do 1969. (od XIV. 
st.). U dubrovačkoj biskupiji i da- 
nas slavljen. 

Predstavljaju ga kao pustinjaka 
u odjeći od kože, s knjigom u 
ruci kako nastupa protiv zmaja. 
Titul župne crkve Mlini, između 
Dubrovnika i Cavtata. MD 


Himan (grč. bjmnos  »hvalo- 
spjev«). Metrički i ritmički tek- 
stovi koji se recitiraju ili pjevaju 
u liturgijskim činima. Svoje po- 
drijetlo vuku od grčkih popije- 
vaka u čast bogova. Prve tragove 
kršćanskih himana nalazimo već 
u —> Evanđeljima, opsežniji su u 
Apokalipsi, a kao literarna vrsta 


.svoj procvat doživljavaju od IV. 


do VIII. stoljeća. Najpoznatiji 
pjesnici himana jesu: Ambrozije 
(milanski, t 397.), Prudencije (t 
405.), Sedulije ($ oko 450.), Venan- 
cilje Fortunat (t 600.), Pavao Đa- 
kon (t 799.), Hraban Maurus (f 
856.); u XIII. stoljeću "Toma 
Akvinski, Albert Veliki, Jaccopo- 
ne da Todi i niz drugih. AB 


Himnarij (lat. bymnarium ( grč. 
hjmnos »hvalospjev, himan«, iz- 
vorno »vez, sastavak«). Knjiga 
koja sadrži zbirku himana. Prve 
takve zbirke javljaju se kod be- 
nediktinaca u VIII. stoljeću, a 
uskoro su prevladale u svoj Evro- 
pi. U XI. stoljeću već je dovršen 
himnarij za blagdane Gospodnje, 
a veoma je bogat i za pojedine 
svece. AB 


Hipogej —> katakombe 


HLJEB 


Hljeb: —> hljebovi i ribe; —> bes- 
kvasni hljebovi, —> Pasha 


Hljebovi i ribe. (Mt 14,13—21 i 
15,32—39; Mk 6,34—44 i 8,1—9; 
Lk 9,10—17; Iv 6,1—15). U dva 
navrata, kada je mnoštvo naroda 
što je slušalo Kristovo propovije- 
danje ogladnjelo, Krist je blago- 
slovio hljebove i ribe (u prvoj 
zgodi pet hljebova i dvije ribe, u 
drugoj zgodi sedam hljebova i 
nekoliko riba), umnožio ih i nji- 
ma nahranio mnoštvo. Od kruha 
što je pretekao skupilo se prvi put 
dvanaest košara, a drugi put se- 
dam košara ulomaka. Od najsta- 
rijih kršćanskih vremena motiv 
umnoženja hljebova i riba jest 
par excellence simbol —> euhari- 
stije. Ikonografija prikazuje umno- 
ženje hljebova i riba ili kao do- 
gađaj ili kao simbol. Događaj 
prikazuje ili u jedinstvenom pri- 
zoru ili u tri prizora: 1. kako 
Krist blagoslivlja košarice, 2. ka- 
ko apostoli dijele hljebove, i 3. 
kako ljudi skupljaju ostatke hlje- 
bova. No već od fresaka na zi- 
dovima katakomba, počevši od 
II. stoljeća, ikonografija prika- 
zuje košaricu s hljebovima (na 
hljebovima,  »panes  decussati«, 
urezani su kosi križići) i ribu uz 
košaricu. 

U starijim prikazima tog događaja 
Krist dodiruje košaricu Štapom ili 
stoji u sredini između dva apostola 
i polaže jednu ruku na hljebove a 
drugu ruku na ribe što ih apostoli 
drže pred sobom u košaricama. 

BF 


Hodegitria (grč. = »voditeljica 
na putu« ( bodos »put« + be- 
geistbai »voditi«). (Panagia Ho- 
degitria, »Najsvetija pokazatelji- 
ca puta«, »Voditeljica na putu«) 

SA a 
š Zi 5 
PELAGIJA 


Bogorodica Hodegitria — Eleousa. 
Split, Gospa od Sustjepana, 13. 
st. 


jest bizantski tip poprsja ili cije- 
log lika stojeće frontalne Bogoro- 
dice koja na svojoj lijevoj ruci 
nosi Krista, a svojom desnom ru- 
kom, polažući je na prsa, poka- 
zuje Krista. Krist desnicom bla- 
goslivlja, a ljevicom drži svitak. 
Naziv Hodegitria dobila je po 
izvornoj ikoni (koja se pripisi- 
vala sv. Luki), a nalazila se u 
carigradskoj crkvi na Hodegonu, 
na »Cesti vodiča« (profesionalnih 
pratilaca putnika i karavana). 
Kasnije se razvila legenda da je 
slijepima vratila vid i tako posta- 
la njihova »voditeljica na putu«. 
Original su uništili Turci kad su 
osvojili Carigrad. U ikonografiji 
Zapada ovaj je bizantski ikono- 
grafski tip služio kao prauzor ci- 


HOLOFERNO 


Bogorodica Hodegitria. Katedrala 
u Hvaru, 13. st. 


jelom nizu gotičkih Bogorodica s 
Djetetom. BF 


Holoferno —> Judita 


Homilija (grč. bomilia »obilazak, 
sastanak, razgovore). Za razliku 
od svečanih govora i panegirika, 
pojam homilija, koja izvorno grč. 
Označava  »sastanak, prijateljski 
razgovor i pouku učitelja«, pred- 
stavlja = jednostavno izlaganje 
(vjerskih) istina namijenjeno pou- 
ci (vjernika). U —> misi joj je 
mjesto uz čitanja —> evanđelja, 
kao njegovo tumačenje. 'Tumače- 
nje evanđelja preuzeto je iz ži- 
dovske prakse tumačenja Zakona 
(Tore, hebr. t5r2b), a u katoličkoj 
Crkvi postalo je obvezno u IV. 
stoljeću. Najstariju zbirku homi- 
lija sastavio je Pavao Đakon u 
IX. stoljeću. AB 

Homunculus > Navještenje 


Hore (lat. borae »satovi, časovi, 
ure«). Dijelovi brevijara koji se 
mole u određeni sat dana. Oni su 
često bili pisani u posebnim knji- 
gama zvanima borarium (franc. 
Livre d'heures; njem. Stunden- 
bucb, oboje »knjiga časova [sa- 
tije). Zato je brevijar u hrvat- 
skom jeziku i dobio naziv časo- 
slov. (> Brevijar). AB 


Hortus conclusus: 
vrt 


—> ograđeni 


Hostija (lat. hostia »žrtvena ži- 
votinja, žrtva prinosnica« ( starog 
oblika hbostio »udaram, siječem, 
koljem«). Hostija je tanak, okru- 
gao komadić beskvasnog kruha 
koji misnik posvećuje kod euha- 
ristije ili mise. Ime joj potječe od 
latinske riječi bostia, što znači 
»Žrtva, žrtveni prinos«. Kao ta- 
kva, a osobito kad se prikazuje 
zajedno s kaležom, hostija ozna- 
čuje Kristovu žrtvu na križu. 
MG 


Hošea —> Ozej 


Hrast (Quercus). Još davno prije 
pojave kršćanstva drevni su na- 
rodi štovali hrast kao sveto drvo. 
Tako se on javlja još u keltskom 
kultu Druida. Kao što to obično 
biva, kršćanstvo je poganska vje- 
rovanja u vezi sa štovanjem hra- 
sta uklopilo u svoju simboliku, te 
je hrast postao slikom Krista ili 
Djevice Marije. Hrast je jedno od 
onih stabala za koje se vjerovalo 
da je od njegova debla bio izra- 
đen Kristov križ (>> crnika, > 
jasika). 

Zbog svoje čvrstoće i trajnosti 
hrast također označuje jakost vje- 


HUBERT 


re ili kreposti, a uz to i ustraj- 
nost kršćanina u životnim tego- 
bama. MG 


Hubert, sveti biskup (lat. Huber- 
tus). Biskup Tongern  [Belgija]- 
-Maastrichta [južna Nizozemska), 
godine 703. ili 705. Nasljednik 
sv. Lamberta. Sjedištem svoje bi- 
skupije učinio Ličge — Littich, 
kamo je prenio i moći sv. Lam- 
berta. Nazvan je apostolom Ar- 
dena, u jugoistočnoj Belgiji. Umro 
u Tervuerenu kod Bruxellesa 30. 
svibnja 727. Tijelo mu je »po- 
dignuto« (elevatio) iz groba 3. 
studenog 743. (zato toga dana 


Idol (grč. eidčlon »lik, slika«). 
Predmet, kip ili slika kojima se 
u religijama primitivnih i sred- 
njih civilizacija, a nerijetko i vi- 
sokih, pridaju božanska svojstva 
i moć, te ih kao takve časte pra- 
vim  bogoštovljem, prinose im 
Žrtve i zazivlju za pomoć. (U 
hrvatskom jeziku postoji još i na- 
ziv kumir, iz rus.). > Idolatrija; 
—> bijeg u Egipat (pad idola); 
—> Samuel (pad idola Dagona); 
—> Salomon). AB 


Idolatrija (grč. efdčlon »slika, lik« 
+ latreia »služba, štovanje«, usp. 
latrešein  »služiti [bogovima]«). 
Kult koji se pridaje kipu ili slici 
nekog božanstva kao da je taj lik 
s4mo osobno božanstvo, s tež- 
njom da se od tog lika dobije 
nadnaravna pomoć. (> Ikono- 
klasti, —> ikonoduli). AB 


17 LEKSIKON IKONOGRAFIJE 

njegov blagdan) i sahranjeno u 
samostanu St. Hubert u Ardeni- 
ma. Od X. stoljeća pripisuju mu 
obraćenje prema legendi o sv. 
Eustahiju: dok je lovio u šumi 
ukazao mu se jelen sa sjajnim 
križem između rogova. I Direr 
je napravio jedan bakrorez s tim 
motivom (nekima on predstavlja 
sv. Eustahija, a nekim sv. Hu- 
berta, usp. Kiinstle). 

Prikazuje ga kao biskupa s pali- 
jem i knjigom na kojoj leži jelen 
s križem među rogovima. Patron 
šumara, lovaca, pasa, krznara, 
metalaca, mesara, optičara; za- 
štitnik protiv bjesnila. MD 


Idololatrija —> idolatrija 


Ignacije Loyola, sveti, prezbiter 
(lat. Ignatius). Rođen god. 1491. 
u srcu baskijske zemlje, u dvorcu 
Loyola, na sjeveru Španjolske. 
Kao vitez i vojnik provodi slo- 
bodan svjetovnjački život dok ne 
bude ranjen kod Pamplone 1521. 
Tada, bolujući u dvorcu, čita ži- 
vote Isusa Krista i svetaca i do- 
življava obraćenje. U osamljeno- 
sti Manrese piše svoje glasovite 
Duhovne vježbe; za geslo si uzi- 
ma: »Sve na veću slavu Božju« 
(»Omnia ad majorem Dei glo- 
riam« — OAMDG). Započinje 
studij u Parizu, gdje mijenja svoje 
krsno ime Inigo Lopez u latin- 
sko Ignatius. S drugovima na stu- 
diju (Faber, Xaver itd.) osniva 
1534. Družbu Isusovu (isusovce, 
jezuite), koju Pavao III. god. 


IGRA 


1540. potvrđuje. Napušta uobi- 
čajenu korsku molitvu i posebnu 
redovničku odjeću i predaje se s 
drugovima sasvim apostolatu. Od- 
goj mladeži, temeljit studij i mi- 
sijska djelatnost u novootkrive- 
nim prekomorskim zemljama za 
njega dobiva veliko značenje. Kao 
prvi general reda umire u Rimu 
31. srpnja 1556. Grob u crkvi 
Al Gesu. Kanoniziran 1622., a 
slijedeće godine upisan u Rimski 
kalendar. Blagdan mu i danas 31. 
srpnja. 

Slikaju ga kao svećenika u redov- 
ničkoj ili misnoj odjeći s Isuso- 
vim monogramom (IHS) na prsi- 
ma ili na knjizi; zatim sa slovi- 
ma OAMDG; s redovničkim bi- 
retom ili obrijane glave; kako 
gleda križ u suncu odnosno Isu- 
sov monogram u plamenu; kako 
oživljuje mrtvaca; kako istjeruje 
đavla (tj. krivovjerje). — Zaštitnik 
isusovaca, duhovnih vježbi, do- 
mova za duhovne vježbe, djece 
i ratnika. Zazivaju ga protiv vu- 
kova,  grizodušja, čarobnjaštva, 
groznice. MD 


Igra (igre djeteta Isusa): —> Kri- 
stovo djetinjstvo 


Ikona (grč. eikon »slika, like). U 
istočnoj Crkvi tako se naziva sli- 
ka, reljef ili mozaik koji pred- 
stavljaju Krista, Bogorodicu ili 
kojeg sveca, te u neku ruku par- 
ticipiraju u moći onoga koga 
predstavljaju. (U istočnoj su Crkvi 
kipovi zabranjeni.) Ikone u istoč- 
noj Crkvi uživaju određeno kul- 
tno štovanje (zbog čega je ne- 
kad dolazilo do oštrih ikonoklas- 
tičkih borbi: —> ikonoklazam). 
Zbog toga se u oblicima izbjegava 
svaki naturalizam, ali se zato bo- 
jom nastoji predočiti stanovit irea- 

IKONOKLAZAM 


lizam, dapače nadnaravnost, koja 
vjernicima treba pružiti predosje- 
ćaj nebeske slave. Stoga su boje 
ikona kanonom određene. Od 
osobite su važnosti i osobito cije- 
njene one ikone koje se smatraju 
vjernim odrazom Krista ili Bogo- 
rodice, ikone za koje se ponekad 
drži da su božanskog podrijetla, 
a ne učinjene rukom (—> aheiro- 
poietos). AB 


Ikonoduli (grč. = »Štovatelji sli- 
ka«, grč. eikon »slika, lik« + 
došilos »štovatelj; rob«). > Pri- 
staše —> ikonodulije. 


Ikonodulija (grč. eik&n  »slika, 
lik« + doulefa »podložnost; što- 
vanje«). Struja koja je u borbi 
oko štovanja odnosno neštovanja 
slika (>> ikonoklazam) u VII. i 
VIII. stoljeću u Carigradu za- 
stupala mišljenje da se slike smiju 
štovati, ali ne zapravo one same, 
nego preko njih onaj koga pred- 
stavljaju. AB 


Ikonoklasti (grč. eikčn »lik, slika« 
+ klćein »lomiti, kidati«). —> 
Pristaše —> ikonoklazma; hrv. i 
»kipoborci«. 


Ikonoklazam (grč. eikon »slika, 
lik« ++ klaein »lomiti, kidati, ru- 
šiti«). Struja u Carigradu i još 
nekim dijelovima istočne Crkve 
u VII. i VIII. stoljeću koja je 
htjela uništiti sve svete slike (iko- 
ne), jer su se pristaše te struje 
bojali da bi štovanje slika moglo 
odvesti u —> idolatriju. Godine 
726. car Leon III. Izaurijski za- 
branio je postavljanje u crkvi bi- 
lo kakvih slika osim slike Krista. 
Jednim drugim ediktom 730. go- 
dine zabranio je svako javno i 
privatno štovanje slika pod pri- 
jetnjom smrtne kazne i naredio 


IKONOSTAS 


da se unište sve slike koje se pro- 
nađu. Te su edikte podržavali i 
slijedeći carevi, premda je posto- 
jala jaka opozicija (> ikonoduli). 
Nakon oštrih prepirki, pa čak i 
borbi, konačno su pobijedili iko- 
noduli, te je na —> koncilu u Ni- 
ceji 787. svečano dopušteno što- 
vanje slika i njihovo postavljanje 
u crkvama. Borba se opet ras- 
plamsala 814. godine za cara Leo- 
na IV. Armenca i njegovih na- 
sljednika. Do konačnog smirenja 
tih borbi dolazi tek za carice 'Teo- 
dore 842. godine na koncilu u Ca- 
rigradu, kada je definitivno odo- 
breno štovanje slika, javno i pri- 
vatno, ali su u crkvi isključeni ki- 
povi. 

Na Zapadu nije bilo oštrijih bor- 
bi, osim teoretskih. Tek su neki 
fanatični protestanti u vrijeme 
reformacije uništavali i sakatili 
kipove (osobito u Vestfaliji). Slič- 
no se ponovilo i za vrijeme fran- 
cuske revolucije, ali ne iz teološ- 
kih razloga. AB 


Ikonostas (grč. eikčn »slika, lik« 
+ stasis »stajanje, stajalište, po- 
ložaj«). Pregrada između sveti- 
šta i brodova crkve, u ranom 
srednjem vijeku u svoj Crkvi, a 
danas samo u istočnoj. Na toj su 
pregradi u određenom redu po- 
stavljene slike Krista, Bogorodice 
i svetaca. Na Zapadu se u doba 
gotike iz ikonostasa u nekim kra- 
jevima razvio —> letner. Ikono- 
stas svoje podrijetlo vuče iz kan- 
cel4 (lat. cancelli »ograda«), > 
beme u ranokršćanskim bazilika- 
ma. Ima jedna ili troja vrata, koja 
prema namjeni imaju i svoja ime- 
na. Po visini je razdijeljen u više 
slojeva (do sedam), u kojima su 
poredani sveci po njihovoj ulozi 
u misteriju otkupljenja. 

U starije doba umjesto ikonostasa 
postojale su samo uzdužne i po- 
prečne grede, drvene ili kamene, 
a na njima su bili obješeni za- 
stori koji su zakrivali svetište, po 
uzoru na jeruzalemski hram. 
(Dijelove ikonostasa i njihove na- 
Zive, a tako i razmještaj ikono- 
grafskih prikaza na ikonostasu 
vidi na priloženoj skici). AB 


Ilija, sveti, prorok (hebr. 'člijja[bi] 
»Jahve je Bog«; odatle preko grč- 
kog lat. Elia; i slov. Elija). Sta- 
rozavjetni prorok, borac protiv 
idolopoklonstva, isposnik, pusti- 
njak, čudotvorac, jedan od rijet- 
kih starozavjetnih pravednika ko- 
je istočna i zapadna Crkva slave 
kao svoje svece. Osobito je čaš- 
ćen kod Slavena, pa tako i u 
našim zemljama, gdje je asocija- 
cijom na motiv uzlaska na nebo 
u vatrenim kolima zamijenio sta- 
rija, = pretkršćanska = vjerovanja 
(»Ilija gromovnik«). Stara tradi- 
cija smatra ga utemeljiteljem reda 
karmelićana, koji su mu širili kule 
i u svojim crkvama razvili velike 
ikonografske cikluse iz njegova 
života. 

Ikonografija prikazuje Iliju kao 
mršavog, ćelavog a bradatog mu- 
škarca odjevenog u kostrijet ili 
u habit karmelićana. Atributi su 
mu: gavran, plameni mač, pla- 
meni kotač, kola. 

Biblijski opis njegova života pru- 
žio je mnogo ikonografskih te- 
ma: 

ILIJA U PUSTINJI. (1 Kr 17,1—6). 
Ilija isprva živi dugo pustinjačkim 
životom; gavrani mu donose sva- 
ko jutro kruh, a navečer meso. 


ILIJA UMNAŽA HRANU UDOVICE IZ 
SAREPTE. (1 Kr 17,7—16). Ilija iz 
pustinje odlazi u Sareptu, gdje ga 


ILIJA 

Shbematski prikaz ikonostasa 


1. Carske dveri (Prikaz Navještenja. Dolje četiri evanđelista). — 2. 
Posljednja večera. — 3. Sjeverne i južne dveri (Đakonska ili anđe- 
oska vrata s prikazima arkanđela i sv. Stjepana). — 4. Stupovi carskih 
dveri s likovima otaca liturg4. — 5. Krist. — 6. Bogorodica 7. 
Sv. Ivan Krstitelj. — 8. Patron crkve (ili sv. Nikola). — 9. Deisis. — 
10. Bogorodica. — 11. Bogorodičina smrt (Sveti pokrov). — 12. Gol- 
gota (Raspeće). — 13. Niz apostola. — 14. Blagdani (desno Kristovi, 
lijevo Bogorodičini). — 15. Niz proroka. — 16. Niz patrijarba. 


ugošćuje jedna udovica. Ilija um- 
naža njenu hranu: brašno i ulje. 
ILIJA USKRISUJE SINA UDOVICE IZ 
SAREPTE. (1 Kr 17,17—24). Us- 
krisuje udovici mrtvog sina jedin- 
ca, koji će kasnije postati prorok 
—> Jona. 


Svjedočeći vjeru u pravoga Boga, 


Ylija upućuje izazov svećenicima 
"LIJINA ŽRTVA. (1 Kr 18,20—40). 


boga Baala pa na brdu Karmelu 
podiže dva žrtvenika: jedan Ja- 
hvi (pravom Bogu), drugi Baalu. 
Kada čudesni oganj s neba užeže 
Žrtvu na žrtveniku pravoga Boga, 
a na Baalovu žrtveniku — uza 
sve prošnje i viku njegovih sve- 
ćenika — ognja ne bude, Ilija iz- 
vrši pokolj osam stotina pedeset 
lažnih proroka Baalovih. 


ILIJA 


ILIJINA SUŠA I ILIJINA KIŠA. (1 Kr 
17,1 i 18,41—46). Kralju Ahabu 
kao kaznu za njegovu nevjeru 
(jer se oženio pogankom Jezabe- 
lom [Izebelom]) prorekao je Ilija 
dugotrajnu sušu u kraljevstvu. 
Tek nakon tri godine i nakon 
istrebljenja Baalovih svećenika 
pala je, na Ilijinu molitvu, kiša. 
(Kod Rusa, u Novgorodu, bile 
su sv. Iliji posvećene dvije crkve: 
mokrom Iliji i suhom Iliji.) 


ILIJA MOLI OD BOGA SMRT. (1 Kr 
19,3—8). Proganjan od kraljice 
Jezabe!, poganke, nakon pokolja 
Baalovih svećenika, sklanja se Ili- 
ja ponovno u pustinju, gdje pod 
smrekom očajava i moli Boga da 
mu dadne umrijeti. Ukazuje mu 
se anđeo, tješi ga i hrani. Prefi- 
guracija za —> molitvu na Ma- 
slinskoj gori. 


POZVANJE ELIZEJA. (1 Kr 19,19— 
—21). Na brdu Horeb Bog u uka- 
zanju nalaže Iliji da za svog na- 
sljednika izabere —> Elizeja, koga 
zateče kako ore. Ilija baca na 
Elizeja svoj proročki plašt (u znak 
investiture za proročku službu), a 
Elizej ga odmah slijedi, prinoseći 
žrtvu od para svojih oraćih vo- 
lova. 


ILIJA RAZDVAJA VODE JORDANA. 
(2 Kr 2,8). Ilija smota svoj plašt, 
»udari njime po vodi, a voda se 
razdijeli na dvije strane«. Ilija i 
njegov učenik, prorok Elizej, pri- 
jeđoše po suhu. 


ILIJA PRORIČE SMRT KRALJU AHABU 
i kraljici > Jezabel (1 Kr 21,17— 
—24) kao kaznu za lažnu optuž- 
bu i podmetnuto smaknuće Na- 
bota, samo zato da bi se Ahab 
domogao Nabotova vinograda. 


ILIJIN UZLAZAK NA NEBO U VA- 
TRENIM KOLIMA. (2 Kr 2,9—13). 

Ilija ne umire prirodnom smrću, 
nego biva živ uzet na nebo u 
ognjenim kolima, u koja su za- 
pregnuti ognjeni konji. Elizej koji 
gleda taj prizor razdire na prsima 
svoje haljine i uzima Ilijin pro- 
ročki plašt koji je Iliji kod uzla- 
ska na nebo pao. 

Mnogi prizori iz života proroka 
Ilije imaju značenje prefiguracija. 
Tako njegovo očajavanje u pu- 
stinji, gdje zazivlje smrt a anđeo 
ga tješi, prefiguracija je Kristove 
=> molitve na Maslinskoj gori. 
Čudesno Ilijino umnoženje hrane 
(brašna i ulja) udovici iz Sarepte 
prefiguracija je Kristova —> umno- 
ženja hljebova. Oživljavanje sina 
udovice iz Sarepte prefiguracija 
je —> uskrisenja Lazara. Uzlazak 
Ilijin na nebo prefiguracija je 
—> uzašašća. Čudesni oganj s ne- 
ba koji sažiže žrtvu što je Ilija 
prinosi na brdu Karmelu prefi- 
guracija je —> silaska Duha Sve- 
toga. 

Ilijin lik pojavljuje se i u ikono- 
grafiji prizora —> Preobraženja i 
u > Apokalipsi. 

Najučestaliji ikonografski motiv o 
proroku Iliji jest njegov uzlazak 
na nebo u ognjenim kolima, i on 
se pojavljuje već od III./IV. sto- 
ljeća u slikarstvu katakomba i na 
plastici starokršćanskih sarkofaga. 
Taj je motiv posebno omiljen u 
bizantskoj ikonografiji, a osobito 
u pravoslavnih Slavena. Atribut 
mu je gavran s kruhom u kljunu. 
Za ikonografiju je posebno važna 
usporedba proroka Ilije sa svetim 
—> Ivanom Krstiteljem. Zaštitnik 
je protiv groma. Patron Bosne i 
đakovačke biskupije. BF 


Ime (lat. nomen; grč. ćnoma). U 
kulturama Istoka, uključivši i bi- 
blijsku, ime nije samo dodatna, 

vanjska oznaka za osobu ili pred- 
met, njihov znak raspoznavanja 
ili puka numeracija, nego je ime 
izraz same njihove biti. Iz te je 
perspektive kod Židova zabra- 
njeno izgovarati ime Božje uza- 
lud. Kad se u tim kulturama mi- 
jenja ime, time se želi označiti 
da se promijenilo zvanje, status, 
ili sama bit osobe. Zato Bog mi- 
jenja ime Jakovu u Izrael (Post 
32,28), a Krist mijenja Šimunu to 
ime u ime Keffa, Petar, tj. Stijena 
(Mt 16,18). Na temelju takva 
shvaćanja vlada u kršćanstvu 
praksa da —> redovnik, stupajući 
iz svjetovnog života u samostan- 
ski, napušta staro i uzima novo 
osobno ime. Ovaj običaj praktici- 
raju do danas i pape, a često se 
prakticirao i još je prakticiran pri 
krštenju osoba koje već imaju 
svoje »svjetovno« građansko ime. 
AB 


Imerzija (lat. immersio »potapa- 
nje, uranjanje« ( in »u« -H mer- 
gere »uroniti, potopiti«). Praksa 
da se > katekumen prilikom —> 
krštenja sav uranja u vodu. U 
prvo doba kršćanstva to je bila 
redovita praksa. Kandidat za 
krštenje stajao je u vodi sav ili 
bar do pojasa, praćen kumom ili 
đakonom, a krstitelj (redovito bi- 
skup) tri bi ga puta potpuno 
uronio u vodu, govoreći formulu 
krštenja: »Ja te krstim u ime Oca 
(prvo uranjanje) i Sina (drugo 
uranjanje) # Duba Svetoga (treće 
uranjanje). Po nekim izvorima 
čini se da je potpuno uranjanje 
bilo u praksi samo na Istoku, a 
na Zapadu samo djelomično ura- 
njanje. U XII. stoljeću taj se na- 
čin krštenja polako napušta; od 
XIII. stoljeća sve se više prakti- 
cira > infuzija (polijevanje), a od 

XVI. stoljeća infuzija je postala 
isključiva praksa na Zapadu. (> 


Krštenje, > infuzija). AB 
Imago mortis (lat. =  »slika 
smrti«): —> smrt 

Imago pietatis (lat. = »sućutna 
slika« ( imago »slika«; pietas 
»ljubav, suosjećanje, pobožnost, 


pravednost«). Imago pietatis opći 
je naziv za više tipova ahistorij- 
skih, alegorijskih i devocionalnih 
tipova slika ili kipova Krista koji 
svojim držanjem i svojim atribu- 
tima izaziva u gledaoca pobož- 
nost, vjeru, skrušenost. 


<) DAZ KINE <] 
EURE 


S 


JEG TEO 


IFS 9 


> MINVIN 


= "=| 
Imago pietatis. Draguć, Sv. Rok, 
Anton iz Padove, 1529. 


1. Polulik golog, mrtvog Krista, 
zatvorenih očiju, okrunjenog trno- 
vom krunom, katkada s ranama 
od bičevanja, koji izranja iz sar- 
kofaga i okreće dlanove s ranama 
prema gledaocu i ima proboden 
bok. Redovito su u njegovoj po- 
zadini golgotski križ i instrumenti 
Kristove muke (-> arma Christi), 
a to su obično trstika sa spužvom 
i kopljem, sulicom. Katkad i sam 
Krist drži trstiku kao žezlo (> 
Misa sv. Grgura). Krist je prika- 
zan bilo sam, bilo simetrično okru- 
žen anđelima, Bogorodicom i sv. 
Ivanom Evanđelistom, koji mu 

podržavaju tijelo i ruke. Ovaj 
ikonografski tip pojavljuje se od 
sredine XIII. stoljeća. Najučesta- 
liji je u Italiji i Francuskoj. 

2. Bolni Krist (njem. Scbmerzens- 
mann »čovjek boli«). Stojeći lik 
živog Krista s > perizomom oko 
pasa, s pet rana od čavala na 
rukama i nogama i s ranom na 
boku. Krist je prikazan ili skršte- 
nih ruku, ili kako pokazuje ranu 
na boku, ili pak kako skuplja 
svoju krv u kalež. 

Vidi srodne ikonografske teme: 
—> euharistijski Krist, —> Čovjek 
boli, => Sveta Nedjelja. BF 


Indulgencija (lat. indulgentia »ot- 
puštanje, oprost, dobrostivost«). 
Po katoličkoj doktrini, indulgen- 
cija je otpuštanje vremenitih ka- 
zni za grijehe koje bi grešnik mo- 
rao ispaštati u —> čistilištu, prem- 
da je u ispovijedi dobio odrješenje 
od smrtnog grijeha. Ta se kazna 
može ispaštati i na ovom svijetu 
posebnim pokorama. Teolozi su 
tvrdili da postoji posebna »rizni- 
ca zasluga« Kristovih i svetaca iz 
koje papa »vlašću ključeva« mo- 
že dijeliti grešnicima oproste tih 
kazni uz uvjet da ih na neki na- 
čin (pokorom, mrtvenjem, dobrim 
djelima itd.) zasluže. Pri tome je 
katkad dolazilo i do zloporaba 
te su se oprosti davali i za novac 
(npr. u svrhu gradnje crkve sv. 
Petra u Rimu), što je bilo povod 
(ne uzrok) i Lutherovu protestu. 
(> Apsolucija). AB 


Infuzija (lat. infusio »polijevanje«, 
Usp. in-fundere »lijevati u, na«). 
Praksa da se prilikom krštenja 
kandidat triput polijeva vodom 
po glavi, pri čemu se izgovara 
formula krštenja. (—> Krštenje [in- 
fuzijom)). 

Inicijal (lat. initialis »početni« ( 
initism »početak«). Orijentacijski 
znak u liturgijskim knjigama. To 
su početna slova pojedinih važni- 
jih odlomaka liturgijskih teksto- 
va; tako npr. na početku —> ka- 
nona mise slovo 'T (»Te igitur« 
— »Tebe_ dakle. molimo...«), 
Slovo T polako se pretvara u 
križ, iz kojeg će se kasnije razviti 
slika raspeća ispred kanona u 
misalu. Isprva su inicijali jedno- 
stavna _majuskulna slova pisana 
minijem (crvenom bojom), za ra- 
zliku od ostalog teksta, koji je 
pisan crnilom. Po tome će kasnije 
i sve ostalo ukrašavanje rukopis- 
nih knjiga dobiti naziv minija- 
tura. AB 


Inklinacija (lat. inclinatio »pri- 
gibanje« (  in-clinare »nagnuti, 
prignuti«). Sagibanje glave ili ti- 
jela prema naprijed pred osobom, 
likom ili na spomen imena neke 
osobe, u znak poštovanja. Razli- 
kuju se tri inklinacije: inklinacija 
glave (na spomen Božjeg imena); 
srednja inklinacija, u kojoj se sa- 
gibaju glava i ramena (pred crkve- 
nim  dostojanstvenicima i pred- 
sjednicima liturgijskih sastanaka) 
i duboka inklinacija, u kojoj se 
sagiblje sav gornji dio tijela (pred 
križem na Veliki petak). AB 


Insipiens (lat. = Tuda): —> Psalmi 


Introit (lat. introitus  »ulazak, 
intro-ire »un-ići, u-laziti«). Psa- 
lam ili dio psalma koji se pjeva 
za vrijeme dok liturgijska povor- 
ka iz sakristije ulazi u crkvu na 
početku —> mise. Propisao ju je 
papa Celestin oko 420. godine. 
AB 


Invitatorij (lat. invitatorium »po- 
ziv« ( invitare »pozivati«). Psa- 


IRENEJ 


lam 94: »Venite, adoremus...« 
(»Dođite, poklonimo se... «), ko- 
ji se —> antifonalno pjeva ili re- 
citira na početku —> matutina. 
To je zapravo svečani poziv na 
davanje hvale Bogu. Nalazimo 
ga još u Starom zavjetu, a u 
kršćanski —> brevijar uveli su ga 
benediktinci u VI. stoljeću. 
AB 


Irenej Srijemski, sveti biskup, mu- 
čenik (grč. Eirčnaios, lat. Irč- 
naeus). Mladi biskup Sirmija (da- 
nas Srijemska Mitrovica), vodi- 
telj crkvene općine u doba pre- 
zesa Panonije Srijemske Proba i 
careva Dioklecijana i Maksimi- 
jana, koja je dala znatan broj 
mučenika: Dimitrija, Anastaziju, 
Sinerota,  Bazilu itd. Oženjen, 
otac obitelji, nakon mučenja i 
napastovanja posječen mačem i 
bačen u Savu 6. travnja 304. Sa- 
čuvana — autentična mučenička 
akta. U srijemskoj biskupiji 6. 
svibnja. Istočna Crkva spominje 
ga 26. ožujka i 23. kolovoza, za- 
jedno s istoimenim lionskim bi- 
skupom i mučenikom, crkvenim 
piscem iz III. st. U srednjem vi- 
jeku postoji prepozitura i mjesto 
Sv. Irenej, na desnoj obali Save, 
gdje su iskopani i ostaci vjero- 
jatno njegove bazilike. Prikazuje 
se kao biskup metropolita s knji- 
gom i perom ili kao mladić, gol 
do pojasa, kako kleči uzdignutih 
ruku u molitvi pred smaknuće. 
MD 


Istarski sveci i blaženici 

Istra je imala od davnih vremena 
nekoliko obalnih gradića kojima 
je danas ime: Poreč, Pula, Ro- 
vinj, Umag, Novigrad i dr. U 
njih je kršćanstvo dolazilo iz Ri- 
ma, glavnog grada Rimskog Car- 
stva, već u II. stoljeću, i to preko 

trgovaca, činovnika, vojnika, a i 
preko izričitih vjerovjesnika. Kad 
se u nekom gradiću umnožio broj 
kršćana, oblikovala se kršćanska 
općina, kojoj je u većim mjesti- 
ma predsjedao biskup, u manjima 
arhiđakon. Uz biskupa bio je i 
ostali kler: svećenici, đakoni, lek- 
tori i ostali. Počevši od Nerona 
pa do Dioklecijana, rimski su ca- 
revi progonili po svemu Rimskom 
Carstvu kršćane, a u prvom redu 
službenike crkve, kler. Oni koji 
su pritom izgubili život, dobili 
su naslov mučenici. Stoga iskaz 
o istarskim svecima počinje opi- 
sivanjem mučenika prvih kršćan- 
skih stoljeća. 


1. U PoREču, koji se u vrijeme 
rimskog vladanja zvao Parentium, 
postojala je već u zadnjim de- 
setljećima TI. stoljeća crkvena za- 
jednica kojoj je predsjedao biskup 
Mavro (Maurus). Uz njega su u 
Poreču bili i ostali službenici 
crkve: đakoni, lektori, akoliti. Ne 
znamo točno koje godine, no sva- 
kako u doba najtežih progona, 
dakle prije 305. godine, bio je 
pogubljen sav porečki kler s bi- 
skupom Mavrom na čelu, a i neki 
laici. U tu skupinu porečkih mu- 
čenika možemo uz biskupa Mavra 
ubrojiti članove porečkog klera: 
sv. Eleuterija, sv. Projekta, sv. 
Akolita, a za sv. Dimitrija i Ju- 
lijana ne znamo jesu li bili laici 
ili klerici. 

Povijesne isprave svjedoče da se 
tijelo sv. Mavra nalazi u poreč- 
koj katedrali-bazilici otkako je 
negdje u IV. stoljeću preneseno 
u grad iz starokršćanskog groblja 
koje bijaše izvan gradskih zidina. 
Mons. Pavao Deperis otkopao je 
potkraj prošloga stoljeća na ledini 
nekadanjeg groblja temelje pet 
tzv. baziličica, to jest nadgrobnih 

spomen-kapelica, što svjedoči o 
većem broju porečkih mučenika. 
Starinski dokumenti jednu od ka- 
pela označuju izričitim imenom 
sv. Eleuterija, a O prijenosu mu- 
čeničkih kostiju u gradsku crkvu 
svjedoči zapis jedne kamene plo- 
če iz IV. stoljeća, koji u prijevodu 
glasi: »Ovo sveto počivalište sa- 
drži sjajno tijelo mučenika Mavra. 
Ova prvotna crkva njegovim je 
molitvama obnovljena. Dostojno 
je prenesen ovamo, gdje je postao 
biskupom i mučenikom. Stoga se 
podvostručila čast ovog mjesta.« 
Ta je ploča pronađena istom go- 
dine 1847. Ne znajući za njezin 
sadržaj, kao ni za mučeničke spo- 
men-kapele_ na ranokršćanskom 
groblju, u srednjem vijeku došlo 
se do toga te se zaboravilo da 
su sv. Mavro i ostali — mučenici 
domaće Crkve, pa su sv. Mavra 
slavili kao svetog monaha, muče- 
nika iz Afrike, čiji je spomendan 
22. studenoga, dok je gd po- 
rečkoga sv. Mavra uvijek 21. stu- 
denoga, kako to donosi i kalen- 
dar misala što ga je papa Ha- 
drijan 1. darovao caru Karlu Ve- 
likom. No zbog spomenutog ne- 
znanja u porečkoj su se crkvi na 
taj dan (21. XI.) čitale u brevi- 
jaru lekcije Mavra, afričkog mo- 
naha (opata). Te su lekcije i u 
staroslavenskom Novljanskom mi- 
salu. 


Godine 1354. vodio se rat između 
Mlečana i Đenovljana. Budući da 
su Porečani bili uz Mlečane, Đe- 
novljani su porobili i popalili Po- 
reč, a zapovjednik đenovskog bro- 
dovlja Paganino D'Oria odnio je 
sa sobom u Genovu kosti sv. Ma- 
vra i Eleuterija, koje je godine 
1247. porečki biskup Pagano sta- 
vio u zajednički mramorni sarko- 
fag. Te su relikvije Čuvane u Ge- 

novi u opatskoj crkvi sv. Mateja 
sve dok ih nije 1934. godine obi- 
telj D'Oria vratila porečkoj bazi- 
lici, te se sada nalaze tu u glav- 
nom oltaru. 

U staroj rimskoj kronici o papa- 
ma, Liber pontificalis, čitamo da 
je papa Ivan IV. dao po opatu 
Martinu god. 641. donijeti u Rim 
relikvije mučenika iz Dalmacije i 
Istre, a među njima i relikvije sv. 
Mavra. Postojala je rasprava o 
tome kako su mogle kosti sv. 
Mavra biti u Rimu i u Poreču. 
Pitanje se razjasnilo god. 1962. 
kad je papa Ivan XXIII. dopu- 
stio da se otvori sarkofag s mo- 
ćima dalmatinskih i istarskih mu- 
čenika koji se nalazio u oltaru 
kapele sv. Venancija kod krstio- 
nice Lateranske bazilike u Rimu. 
Po kratkoći dijelova svetih moći 
moglo se zaključiti da su 641. go- 
dine u Rim prenesene samo ma- 
nje relikvije. Stoga je tijelo sv. 
Mavra moglo postojati u Poreču 
i nakon toga što su Porečani god. 
641. uputili po opatu Martinu 
nešto relikvija za papu Ivana IV. 
U apsidi spomenutog oratorija sv. 
Venancija u Rimu sv. Mavro je 
obučen u biskupsko ruho, dok je 
u apsidi Eufrazijeve bazilike u 
Poreču ogrnut rimskim palijem. 
Sveti Mavro, prvi porečki biskup 
i mučenik, zaštitnik je grada Po- 
reča i biskupije. Slavi se 21. stu- 
denoga. 


Kao što su u porečkoj crkvi za 
sv. Mavra, domaćeg mučenika, 
dugo vremena čitali Životopis 
afričkog sv. Mavra, tako su, ne 
znajući ništa o domaćem muče- 
niku sv. Eleuteriju, uzeli u sred- 
njem vijeku za njegov god lek- 
cije jednog drugog Eleuterija — 
Eleuterija  »Ilirskog«. Na  spo- 

mendan toga sveca istog imena, 
18. travnja, uveden je i spomen 
domaćeg Eleuterija. Štoviše, bu- 
dući da je Eleuterije »Ilir« bio 
biskup, dodano je biskupstvo i 
porečkom Eleuteriju; na primjer 
na baldahinu biskupa Otona iz 
1277. godine. 

Na tom istom baldahinu iz god. 
1277. nalazi se i lik sv. Projekta 
u biskupskom ornatu, premda ni- 
je vjerojatno da je domaći mu- 
čenik Projekt bio biskup. Došlo 
se do toga zato što su domaćeg 
Projekta  poistovjetili s francu- 
skim biskupom istog imena, mu- 
čenikom iz VII. stoljeća, premda 
su relikvije francuskog Projekta 
uvijek ostale u Francuskoj (Vol- 
vic), a porečkoga u Poreču. Ta- 
kođer su u Poreču uvijek bile re- 
likvije sv. Akolita (kasnije na- 
zvanog Elidijem i Elpidijem), a 
relikvije > pratioca = francuskog 
Projekta (zvanog Amarin, ka- 
snije Elpidije) i sada su u Fran- 
cuskoj. Nisu dakle relikvije do- 
nesene u Poreč odrugud. Ipak su 
i u Poreču svoga Projekta za- 
jedno s Akolitom slavili 25. si- 
ječnja, ali s lekcijama općeg ofi- 
cija za mučenike. 

Likovi mučenika Dimitrija i Ju- 
lijana prikazani su u medaljoni- 
ma Otonova baldahina iz godine 
1277. u laičkom odijelu, ali s 
križem u ruci, što označuje vjer- 
nika, a možda i nižeg klerika. 
Relikvije tih dvaju mučenika ot- 
krivene su u vrijeme biskupa po- 
rečkog Fulkerija (1200—1216.) u 
crkvi biskupskoga dvorca, u isto 
vrijeme kad su se ispod žbuke 
pokazale njihove slike mozaičke 
izvedbe. Vjerojatno je biskup 
Eufrazije u isto vrijeme s grad- 
njom bazilike podigao i tu crkvu 
(u prvoj polovici VI. stoljeća), 

te je relikvije nekih mučenika 
pohranio u baziliku, a nekih opet 
u tu crkvu biskupske zgrade. Kad 
ih je pronašao, biskup Fulkerije 
prenio ih je u glavni oltar ba- 
zilike. U propriju svetaca po- 
rečke crkve iz god. 1902. nave- 
deni su sv. Dimitrije i sv. Julijan 
na dan 22. studenoga. 

Do sada opisane porečke muče- 
nike nalazimo, dakle, poimence 
navedene uz njihove mozaičke 
slike na baldahinu biskupa Otona 
iz god. 1277. Ali i na mozaicima 
graditelja porečke bazilike, bisku- 
pa Eufrazija, u prvoj polovici VI. 
stoljeća, nalazimo također likove 
mučenika, no bez oznake imena, 
osim za sv. Mavra. U 'apsidi ba- 
zilike dao je Eufrazije oko lika 
blažene Djevice Marije mozaič- 
kom tehnikom izraditi najprije 
dva anđela, zatim sv. Mavra, 
onda sebe s modelom crkve u 
ruci, potom svoga arhiđakona 
Klaudija i njegova sina Eufra- 
zija. S druge strane stoje uz an- 
đela tri mučenika, od kojih dvo- 
jica drže u ruci vijenac pobjede, 
a obučena su u rimske palije; 
srednji pak mučenik ogrnut je bo- 
goslužnim plaštem i drži u ruci 
knjigu evanđelja. Po aureolama 
oko glave i vijencima pobjede u 
rukama razabiremo da su to mu- 
čenici. No ni uz jedan od tih 
likova nema napisanog imena 
osim uz sv. Mavra i spomenute 
predstavnike crkve. Osim te če- 
tvorice mučenika u apsidi, Eufra- 
zije je i na pročelju bazilike dao 
postaviti četiri mučenička lika. 
Ako se uza sve njih pribroje još 
i Demetrije i Julijan iz crkve 
biskupskog dvorca ili krstionice, 
vidimo da je riječ o prikazu de- 
setorice mučenika prvokršćanske 
crkve u Poreču. 

U prilog tvrdnji da je tu riječ o 
domaćim mučenicima, a ne O tje- 
lesima mučenika donesenih odru- 
gud, svjedoči i povijesna činjeni- 
ca da u prvoj polovici VI. sto- 
ljeća nije još u zapadnoj Crkvi 
bio običaj dijeliti kosti mučenika, 
darivati ih ili krasti iz pobožno- 
sti, nego su se u to vrijeme kao 
relikvije štovali predmeti kojima 
se dotakoše mučeničkih tjelesnih 
ostataka. To su tzv. brandea (slat. 
brandeum  »veo, duga haljina, 
platno« ( grč. prandion?): te su 
se svete tkanine ulagale i u olta- 
re umjesto relikvija. U desnoj 
apsidi porečke bazilike nalazi se 
još i sada oltarić, što ga je dao 
izraditi biskup Eufrazije, i on u 
donjem dijelu ima prozorčić (fi- 
nestrella) kroz koji su se spuštali 
predmeti do mučenikovih kostiju. 
Istina, papa Ivan IV. dao je g. 
641. prenijeti kosti mučenika 
iz Dalmacije i Istre, ali to je bio 
jedan od prvih slučajeva na Za- 
padu, i to u sferi bizantske vla- 
davine, to jest pod utjecajem obi- 
čaja istočne Crkve, a osim toga 
Ivan IV. želio je prenijeti muče- 
ničke ostatke zbog bojazni da tje- 
lesa svetaca ne padnu u ruke no- 
vonadošlih poganskih naroda, od- 
nosno zbog bojazni da ih oni ne 
profaniraju ostanu li kod njih. 

2. U PuLi također postoji od dav- 
nine biskupija (od konca V. sto- 
ljeća), ali nema spomena o crkve- 
noj zajednici s biskupom na čelu 
u doba progona. Predaja (spis 
Passio iz kasnijih stoljeća) govori 
o mučeniku Germanu, koji da je 
bio laik, pulski građanin. On je, 
kaže Passio, prigovarao gradskom 
upravitelju zbog nesnošljivosti 
prema kršćanima te je izveden na 
suđenje pred općinstvo u pul- 
skom amfiteatru (areni) i osuđen 

na smrt oko godine 290. Rimski 
su ga vojnici izveli iz Pule ce- 
stom koja je vodila prema Ne- 
sakciju (blizu današnje Valture) 
i nedaleko od današnje Kosta- 
njevice odrubili mu glavu. Ne zna 
se za relikvije Germanova tijela, 
a svetkovina mu je 30. svibnja. 
Statut grada Pule iz XIV. sto- 
ljeća nalaže da se dan sv. Ger- 
mana svetkuje. 

Postoji jedna crkva sv. Germana 
na Brijunima. 

Ispod glavnog oltara pulske ka- 
tedrale nalazi se pet škrinja, od 
kojih su neke izrađene prije 250 
godina i ukusno izrezbarene, a 
u njima se nalaze svete kosti sli- 
jedećih svetaca: sv. Jurja i Teo- 
dora, mučenika, sv. Dimitrija 
mučenika, sv. Bazilija priznavao- 
ca, sv. Flora biskupa i prizna- 
vaoca te bl. Salamona, ugarskog 
bivšeg kralja. Pronašao ih je u 
mramornom sarkofagu u katedral- 
noj kapeli biskupa Ursinija pul- 
ski biskup Alojzije Marcello kad 
je god. 1657. htio u taj sarkofag 
uložiti moći sv. Purpurina, mu- 
čenika iz katakombi, čije je svete 
kosti upravo bio dobio iz Rima. 
Uz navedene relikvije našao je 
biskup Marcello zapis biskupa 
Ursinija kojim svjedoči da je on 
g. 1487. posvetio oltar u Čast 
spomenutim svecima. 

Sv. Juraj, o čijim je relikvijama 
ovdje riječ, slavio se u Puli 23. 
travnja, to jest na dan sv. Jurja, 
mučenika iz Lydde u Palestini. 
Ali povjesničar Danijel Farlatti u 
prvoj knjizi svoga djela Illyricum 
sacrum (Sveti Ilirik) razlaže vrlo 
opširno da bi to mogle biti kosti 
Jurja, solinskog biskupa (Salona 
kraj Splita), koji da je usmrćen 
god. 298., a Teodor, brat Jurjev 
i njegov nasljednik na solinskoj 


ISTARSKI SVECI 


biskupskoj stolici, da je pogubljen 
za vjeru također 298. godine. 
Kad su g. 314. trajale borbe iz- 
među Konstantina Velikog i nje- 
govog suparnika za carstvo, Li- 
cinija, solinski su kršćani, po Far- 
lattijevu mišljenju, prebjegli na 
Konstantinovo područje u Pulu 
i donijeli sveta tjelesa svojih mu- 
čenika Jurja i Teodora. Toj se 
Farlattijevoj hipotezi usprotivio 
arheolog don Frane Bulić tvrdeći 
da Juraj i Teodor nisu bili bi- 
skupi Salone u III. stoljeću, nego 
neposredno pred njezino poruše- 
nje, koje se zbilo oko 615. g. Ka- 
rakteristično je da Adonov mar- 
tirologij, kako kaže Farlatti, na 
dan 19. veljače spominje sv. Teo- 
dora kao brata sv. Jurja, solin- 
skog mučenika. Ipak, u pulskoj 
katedrali slave svoga Teodora 9. 
studenoga, i to kao Teodora voj- 
nika, po svem svijetu Štovanog 
prvokršćanskog mučenika iz Eu- 
haite (danas Aukhat u Turskoj), 
malog mjesta kraj Amasee.' Pul- 
ski statut iz XIV. stoljeća na- 
laže da se u gradu štuje dan sv. 
“Teodora. 


U Puli su pod glavnim oltarom 
katedrale i kosti sv. Dimitrija 
mučenika i sv. Bazilija prizna- 
vaoca. Budući da u Crkvi po- 
stoji mnogo svetaca tih imena, ne 
možemo ustvrditi da je naš Di- 
mitrije baš sv. Dimitrije solunski 
(Thessalonica) odnosno srijemski 
(Sirmium), kao ni da je taj Ba- 
zilije u Puli baš onaj Bazilije 
Veliki, monah, crkveni otac i 
biskup u kapadocijskoj Cezareji 
od 370. godine. Pulski statut u 
srednjem vijeku nalaže svetko- 
vanje i dana sv. Dimitrija i sv. 
Bazilija. Pulski crkveni kalendar 
donosi sv. Dimitrija 8. listopada, 
što je dan i solunskog odnosno 

srijemskog sv. Dimitrija; a kao 
dan sv. Bazilija uzima se 14. lip- 
nja, što je dan biskupske posvete 
sv. Bazilija Velikog. 

Među svecima čije se moći nalaze 
u glavnom oltaru pulske katedra- 
le jest i sv. Flor, biskup i prizna- 
valac (nije mučenik). Jedan na- 
pis na kamenu iz 1415. spominje 
njegov već od prije postojeći ol- 
tar. Pulski statut iz XIV. sto- 
ljeća navodi svetkovanje bl. Flo- 
ra. Predaja o njemu uvrštena je 
u pjesmu uz njegov blagdan u 
jednom pulskom antifonaru iz 
druge polovice XII. stoljeća. 'Tu 
su i za nas važni reci koje do- 
nosimo u prijevodu: »Dani pastir 
pase ovce trevizanske« ... »Sklo- 
nište si izgradio kao stanovnik 
Fažane. Mnoge je tu on pouča- 
vao kao dobri učitelj.« Prema 
tome bi sv. Flor bio najprije 
biskup u krajevima venecijanskog 
gradića Treviso. Drugi ga odre- 
đuju kao biskupa Novigrada u 
Istri. Kako se pak Novigrad u 
Istri nazivao i _Emonia, a na 
mjestu današnje Ljubljane nekoć 
je postojala Emona, to su — sli- 
jedeći Valvasora — postavili u 
ljubljansku katedralu kip sv. Flo- 
ra smatrajući ga biskupom Emo- 
ne. No, osim istarskog Novigrada 
(Cittanova) jedan se gradić i na 
venetskoj strani zvao Cittanova 
(Eraclea), pa su i tamo prisvajali 
sebi sv. Flora. Dobar putokaz k 
rješenju tog pitanja bit će poda- 
tak spomenutog himna da je sv. 
Flor bio biskup s tervižanskih 
strana. U gradiću  Opitergium 
(Oderzo) bio je u prvom deset- 
ljeću VII. stoljeća biskup svetac 
»Florianus«. Za njega je u Akvi- 
lejskim uspomenama zapisao Pa- 
vao Đakon da je 610. godine 
predao = biskupiju — Opitergiuma 

svome đakonu i otišao propovi- 
jedati evanđelje u poganske kra- 
jeve, željan mučeništva. Istarski 
proprium iz 1903. godine na dan 
17. veljače donosi čitanja o sv. 
Ticijanu, najprije đakonu a po- 
tom nasljedniku sv. Florijana bi- 
skupa u Opitergiju. I tu se go- 
vori kako je Florijan, željan mu- 
čeništva, otišao iz svoje biskupije. 
Mora da je taj oficij dospio u 
porečko-pulski proprij iz akvilej- 
ske patrijaršije ili iz Trevisa, jer 
su te dvije dijeceze naslijedile 
područje biskupije Opitergiuma, i 
to 638. godine kad je osnovana 
biskupija Eraclea (Cittanova na 
venecijanskoj strani). Bio je da- 
kle sv. Florijan doista biskup po- 
dručja koje je naknadno potpalo 
pod Treviso. Sto godina kasnije 
pripalo je to područje biskupiji 
Ceneda. Sve to govori da je taj 
sv. Florijan ovaj naš sv. Flor 
(Fiore) čije su relikvije u Puli. 
Značajno je da se u sadašnjoj 
biskupiji Ceneda, a to je u pro- 
vinciji Treviso, i sada nalaze mje- 
sta Sveti Flor (San Fior) Gornji 
i Donji. 

Himan o sv. Floru govori da si 
je kod Fažane učinio kolibicu i 
ondje živio pošto se vratio iz 
Svete zemlje. To bi bio znak da 
je u gradu Puli bio drugi biskup. 
Ipak neki pisci smatraju sv. Flora 
pulskim biskupom, no za to ne- 
maju nekih dokaza. Tada je 
(610. g.) bio pulskim biskupom 
Petar. Ali je čudno kako se u 
pulskoj biskupiji jako raširilo i 
održalo svetačko Štovanje jednog 
stranog biskupa. Poznato je da je 
nad glavnim gradskim vratima u 
Labinu bila kapela sv. Flora, a 
tako i crkvica iznad sela Kranjci. 
Stara crkva na groblju u Pomeru 
i župna crkva u Loboriki posve- 

ćene su sv. Floru biskupu, kojega 
slave 27. listopada. Srednjovje- 
kovni pulski statut nalagao je 
također svetkovanje dana sv. Flo- 
ra (sancti Floris confessoris). 


Već spomenuti zapisi o relikvi- 
jama pulske katedrale govore da 
se među njima nalaze i kosti Sala- 
muna, ugarskog kralja, i to po- 
miješane s relikvijama sv. Flora. 
Kako je ovamo dospio jedan 
ugarski kralj? Tko je taj Sala- 
mun? Salamun, sin Andrije I., 
bio je doista ugarski kralj od 
1063. do 1074. godine, dok ga 
nije njegov bratučed Gejza I. zba- 
cio s prijestolja. Tada je Sala- 
mun nestao iz Mađarske. Po- 
vjesnici još i sada tvrđe da je 
poginuo u ratu. No on je otišao 
k njemačkome caru Henriku IV., 
jer je bio oženjen Henrikovom 
sestrom  Juditom. Budući da je 
njemački car Henrik IV. bio go- 
spodar Istre, koju je dao u leno 
istarskom — markgrofu — Uldariku 
(Ulriku) I., nije nikakvo čudo da 
se Salamun nakon domaće tra- 
gedije uputio u Istru, to više što 
je za istarskog markgrofa Ulda- 
rika bila udata ugarska princeza 
imenom Sofija, kći Bele I. Pre- 
daja govori da se Salamun u 
Istri dao na pokornički pusti- 
njački život, najprije u okolici 
Sv. Petra u Šumi, a zatim da je 
prešao k benediktincima u Pulu, 
koji su ondje imali svoju opatiju 
na brijegu sv. Mihovila, iznad 
sadašnje bolnice. Ondje je Sala- 
mun umro 1087. godine i poko- 
pan u crkvi sv. Klementa, koja 
se držala uz opatijsku crkvu sv. 
Mihovila, a bila je mauzolej za 
pokapanje istarskih markiza. U 
pulskom Arheološkom muzeju još 
se čuva natpis koji je stajao nad 
Salamunovim grobom, a glasi: 

»Hic requiescit illustrissimus Sa- 
lamon Rex Pannoniae« (»Ovdje 
počiva presvijetli Salamon, pa- 
nonski kralj«). 

Opatija sv. Mihovila u Puli pro- 
pala je 1458., a tijelo Salamu- 
novo nalazimo u pulskoj katedrali 
već 1400. godine. Zašto su ga 
nosili u grad prije propasti opa- 
tije? Vjerojatno zato da se sigur- 
nije očuva u ono vrijeme nepre- 
stanih ratova između Đenovljana 
i Mlečana, između Mlečana i 
oglejskog patrijarhe, koji je bio 
tada zemaljski gospodar Istre. 
Nema dokaza da je Salamun ika- 
da bio proglašen blaženim ili da 
se svetkovao njegov dan. Dok je 
bio ugarskim kraljem, pismeno ga 
je prekoravao papa Bonifacije 
VIII. što je ugarsko kraljevstvo 
primio od njemačkog cara a ne 
od pape, jer da je ugarski kralj 
Stjepan ugarsko kraljevstvo pre- 
dao Svetoj Stolici. Kao što je 
njegov rođak njemački car Hen- 
rik IV. išao na pokorničko po- 
klonstvo u Canossu, možda je 
tako i Salamun, izgubivši kra- 
ljevsku vlast u Mađarskoj, u Istri 
doista pokornički živio, te mu je 
valjda stoga vrijeme pridalo na- 
slov blaženika. 

U samostanskoj crkvi sv. Franje 
u Puli, koja pripada franjevcima 
konventualcima, štuje se tijelo 
blaženoga Otona  priznavaoca. 
Oton, rođen u Puli, stupio je 
tu među franjevce, koji su u 
Puli imali samostan već od 1235. 
godine. Njegov je smrtni dan 14. 
prosinca 1241. Umro je na glasu 
svetosti, te je štovan po svoj pul- 
skoj biskupiji, a u popisu ozdrav- 
ljenih po njegovu zagovoru na- 
laze se osobe čak iz Vrsara i 
Dvograda. Samo nekoliko godina 
PO njegovoj smrti već se nabra- 

jaju ta ozdravljenja u knjizi jed- 
nog franjevca. Po brojnim knji- 
gama i martirologijima  franje- 
vačkog reda jasno izlazi da je 
pulski blaženi Oton bio ispovije- 
dalac, a ne mučenik. Samo neki 
pisac oko godine 1715. poistovje- 
ćuje pulskog bl. Otona s Otonom 
koji je dao život za vjeru u Ma- 
roku 16. I. 1216. s još četiri 
druga franjevca. No tome se pro- 
tivi Činjenica što se njihove re- 
likvije nalaze pohranjene u crkvi 
samostana regularnih kanonika u 
Coimbri u Portugalu, a tijelo pul- 
skog Otona uvijek je bilo u Puli. 
Kad su godine 1805. Francuzi 
ukinuli u Puli samostan i crkvu 
sv. Franje, prenesene su moći bla- 
ženog Otona u pulsku katedralu, 
a 1938. opet su vraćene u crkvu 
sv. Franje i štovale se na oltaru 
Majke Božje, koji je uz lijevi zid 
crkve. Od g. 1972. moći bl. Oto- 
na nalaze se u novom kovčegu, i 
to podno oltara u pokrajnjoj ap- 
sidi, sa strane sakristije. Štovanje 
bl. Otona još i sada traje, te se 
sabiru dokumenti za postupak 
odobrenja kulta od strane Svete 
Stolice. 


3. Nakon prikaza blaženika_i 
svetaca biskupijskih središta Po- 
reča i Pule, spomenuti nam je i 
svece iz sjedišta drugih dviju sta- 
rodrevnih istarskih biskupija: pi- 
ćanske i novigradske. One doduše 
već ne postoje: pićanska je uki- 
nuta već 1788. godine i njezino 
je područje pridruženo najprije 
(1788. g.) biskupiji Gradiška, a 
potom (od 1791.) u tršćansku bi- 
skupiju. Područje pak novigrad- 
ske biskupije (Cittanova) sjedinilo 
se s tršćanskom biskupijom 1831. 
godine. Područja pićanske i no- 
vigradske biskupije danas se na- 

laze u sklopu porečko-pulske bi- 
skupije. 

U Pićnu (nekada Petina) čuva- 
ju se relikvije sv. Nicefora (Ni- 
ćefora), mučenika i zaštitnika 
mjesta i nekadašnje biskupije; sa- 
ma pak crkva posvećena je Ma- 
rijinu navještenju, Svetkovina to- 
ga sv. Nicefora slavila se u Pi- 
ćanu i po pićanskoj biskupiji 28. 
svibnja, i to s oficijem sv. Nice- 
fora, prvokršćanskog mučenika iz 
Antiohije, čiji je dan 9. veljače. 
Predaja govori da su relikvije sv. 
Nicefora_ mučenika  dopremljene 
iz Grčke kad su Bizantinci osno- 
vali pićansku biskupiju. Prerano 
je pridijevati osnivanje te bisku- 
pije caru Konstantinu. 

Tijelo drugog sv. Nicefora, koji 
nije bio mučenik nego pićanski 
biskup na početku VII. stoljeća, 
nalazi se u Župnoj crkvi u Uma- 
gu, u prvom oltaru odozgo zde- 
sna. Predaja kaže da je taj pi- 
ćanski biskup svetac umro u Uma- 
gu vraćajući se iz Akvileje od pa- 
trijarha. No nije isključeno da se 
sv. Nicefor uklonio iz Pićna kad 
su početkom VII. stoljeća Hrvati, 
tada pogani, udarali na istočnu 
Istru. Toga Nicefora biskupa Štu- 
ju u Pićnu 30. prosinca, premda 
je natpis na biskupskoj kući u 
Pićnu u XVIII. stoljeću kazivao 
da je to dan donošenja relikvija 
drugog sv. Nicefora — mučenika 
— u Pićan. 

U NovicRADU istarskom, u ne- 
kadanjoj biskupskoj, a sada žup- 
noj crkvi, štuje se kao zaštitnik 
sv. Pelagije, mučenik iz vremena 
prvokršćanskih progona. Činjenica 
da je on patron nekoć biskupske 
crkve u Novigradu, svjedoči da 
je osoba toga sveca — mučenika 
sv. Pelagija vezana uz početke 
kršćanstva u tom mjestu. Povijest 

govori o vrlo raširenom štovanju 
sv. Pelagija u Istri. Njemu po- 
svećena crkva s fresko-slikama 
nalazi se iznad ceste koja se iz 
Završja spušta do Mirne, a crkava 
posvećenih sv. Pelagiju bilo je i 
niže na Mirni i u Poreču. Svet- 
kovina sv. Pelagija novigradskog 
održava se 1. rujna. 

Jednog sv. Pelagija mučenika štu- 
je (28. kolovoza) i njemački građ 
Konstanz, te imaju i njegove re- 
likvije, no one su dobivene u IX. 
stoljeću iz Rima, a ne iz Novi- 
grada. Kasniji životopisi pove- 
zuju sv. Pelagija s Emonom (Lju- 
bljana), odnosno s Emonijom (No- 
vigrad). Relikvije sv. Pelagija za- 
jedno s relikvijama sv. Maksima 
mučenika dao je biskup Adam 
g. 1146. uzidati u oltar kripte no- 
vigradske crkve i postaviti natpis 
o tome. 

Neispravno je govoriti da je sv. 
Maksim bio biskup. On je prvo- 
kršćanski mučenik iz krajeva na 
međi Panonije i Norika (možda 
iz Emone, današnje Ljubljane), a 
nije bio biskup Emonije (Novi- 
grada), ni uopće biskup po zva- 
nju. Biskup Adam u natpisu iz 
1146. g. najprije navodi sv. Pe- 
lagija, onda sv. Maksima, ne spo- 
minjući da je Maksim bio biskup 
ni Pelagije njegov đakon. Neki 
su naime Maksima, prvokršćan- 
skog mučenika, pogrešno poisto- 
vjetili s novigradskim (emonien- 
sis) biskupom Maksimom, koji je 
bio 381. g. na sinodi u Akvileji 
i 390. u Milanu, a nije svetac. Sv. 
Maksim mučenik slavi se 29. svib- 
nja u Novigradu i nekadanjem 
akvilejskom patrijarhatu, kaže se 
u porečko-pulskom propriju iz g. 
1902. 

4. Osim navedenih katedralnih 
crkvi spomenut ćemo još dvije 

koje se ne nalaze na području 
Hrvatske, ali su svetački oficiji 
tih biskupija bili u porabi i na 
području današnje pazinske admi- 
nistrature. To su katedralne crkve 
Trsta i Kopra. Područje sadašnje 
pazinske apostolske administratu- 
re dio je tršćansko-koparske bi- 
skupije. To su: Umag, Buje, Opr- 
talj, Buzet, Pazin, Žminj, a tako 
i područje nekadanje pićanske bi- 
skupije. 

Katedrali u TRsru patron je sv. 
Just, prvokršćanski mučenik, po- 
drijetlom iz Akvileje, kojega uto- 
piše u moru. U srednjem su vijeku 
štovali sv. Justa po svoj Istri, i 
izvan područja tršćanske bisku- 
pije. Tako je stara župna crkva u 
Labinu bila posvećena sv. Justu. 
I na području Poreštine bila je 
crkva sv. Justa. I mnogi Istrani 
donedavna su nosili njegovo ime. 
Crkvu sv. Justa (kasnije spojenu 
s katedralom) u Trstu sagradio 
je 524. g. biskup Frugifer. Sv. 
Justa svetkuju 3. studenoga. 
Željni posjedovati relikvije, Labi- 
njani su preko pulskog biskupa 
Bernardina — Cornianija — (1664— 
—1689.) dobili iz Rima moći dru- 
gog sv. Justa, mučenika iz ka- 
takomba. 


Sv. Servul, također svetac tršćan- 
ske Crkve, bio je, prema glaso- 
vima starine, mučenik = prvih 
kršćanskih vremena. Taj je sveti 
mladić živio u samoći jedne spilje 
kod Doline, nedaleko od Trsta, 
te je došao u Trst prosvjedovati 
zbog progona kršćana i zato bio 
ubijen. Župna crkva u Bujama 
ima kao zaštitnika sv. Servula i 
slavi ga 16. svibnja; u Trstu pak 
slave ga 28. svibnja. 


Među  tršćanske — prvomučenike 
ubrajaju i sv. Lazara. 

U katedralnoj crkvi u KorRu (od 
1978. katedrala samostalne kopar- 
ske biskupije, unutar ljubljanske 
metropolije) časte se relikvije sv. 
Nazarija, kojega smatraju prvim 
biskupom u Kopru. On nije muče- 
nik, jer je živio u kasnijim vreme- 
nima, nakon progona (umro 557. 
g.). Sv. Nazarija, koparskog bi- 
skupa, slave 19. lipnja. Njegove 
relikvije nalaze se kod glavnog ol- 
tara koparske katedrale. 


5. Predaja kaže da se u župnoj 
crkvi u UMAGU (na prvom des- 
nom oltaru odozgo) među kosti- 
ma sv. Nicefora, pićanskog bi- 
skupa, nalaze i moći đakona 
Maksima (Maksimijana). Ako je 
Maksim  prvokršćanski mučenik, 
on nije mogao biti đakon Nice- 
forov, jer su oni živjeli u vre- 
menskom razmaku od tri stoljeća. 
Za Umag je važniji sv. Pelegrin, 
prvokršćanski mučenik, koji je tu 
i pogubljen. Postojanje vrlo stare 
crkve sv. Pelegrina izvan grada 
dobar je dokaz da je riječ o do- 
maćem mučeniku. Rimljani su, 
naime, na smrt osuđene izvodili 
izvan grada, gdje bi im najčešće 
odsjekli glavu. Značajno je u tom 
pogledu i to što je baš sv. Pelegrin 
patron župne crkve u Umagu. Re- 
likvije sv. Pelegrina ne postoje, a 
svetkovina mu je 23. svibnja. 
Izvan Umaga nema spomena o 
sv. Pelegrinu. 


U Rovinju, u župnoj crkvi sv. 
Jurja i sv. Eufemije slavi se prvo- 
kršćanska mučenica sv. Eufemija, 
te se ondje časti i njezino tijelo, 
koje se čuva u impozantnom ka- 
menom sarkofagu. Općenito se 
drži da je to tijelo baš sv. Eufe- 
mije, djevice i mučenice iz Kal- 
cedona kod Carigrada, gdje je u 
njezinoj crkvi pred njezinim ti- 

jelom održan godine 451. sabor 
kalcedonski. Sredovjekovni zapis 
govori da je tijelo sv. Eufemije 
čudesno doplovilo u kamenom 
sarkofagu morem do Rovinja. Taj 
prizor je naslikan u rovinjskoj 
crkvi na zidu kraj sarkofaga. Tu 
je i slika mučeništva sv. Eufemije 
u amfiteatru. Povijesno, računa 
se da je tijelo sv. Eufemije u Ro- 
vinju nekako od g. 800. Tada se 
u Carigradu razmahao pokret tzv. 
ikonoklasta, koji su uništavali sli- 
ke i relikvije svetaca, te je i car 
to isto činio. Možda su baš tada 
vjerni kršćani Carigrada otpre- 
mili tijelo sv. Eufemije u istarske 
strane da ga očuvaju od uništenja. 
Svake godine 16. rujna dolazi u 
Rovinj mnoštvo naroda na pro- 
slavu sv. Eufemije. Mnoge žene 
u Istri nose i sada ime Eufemija, 
Fuma, Fumija, Fumica. 


Sredovjekovni gradić u Limskoj 
drazi DvogRaD (Dvigrade, Duo 
castella), danas posve u ruševi- 
nama, imao je u bazilici sv. Sofije 
relikvije egipatskih mučenika sv. 
Viktora i Korone. Viktor je bio 
rimski vojnik i dok je mučen za 
vjeru, tješila ga je žena drugog 
vojnika zvana Korona (Stepha- 
nia), pa je zato i ona pogubljena, 
i to tako da joj tijelo razdvojiše 
otpuštanjem = savinutih — vrhova 
dvaju drveta. Kad su u XIV. sto- 
ljeću vođeni ratovi između Vene- 
cije i Genove, Dvograd (Duo 
castella) bio je uz Veneciju, a 
njegov susjed, gradić Sveti Lovreč 
Pazenatski kod Poreča, pristao je 
uz Đenovljane, pa su ovi zajed- 
nički oplijenili svladani gradić 
Dvograd. Po običaju, uzeli su im 
i relikvije sv. Viktora i Korone 
i ponijeli ih u svoju svetlovrečku 
crkvu, gdje se još i sada čuvaju 
u sarkofagu na lijevom oltaru 

Župne crkve, važne bazilike iz 
IX. st. Rimski martirologij do- 
nosi kao dan mučeništva Viktora 
i Korone 14. svibnja. Štuje ih oso- 
bito i biskupija Feltre. 

Usput možemo ovdje spomenuti i 
to da je bivša, sada već propala 
Župno-kaptolska crkva u starom 
Dvogradu bila posvećena svetoj 
udovici prvokršćanskih vremena 
sv. Sofiji, koju su štovali 30. ruj- 
na, a Rimski martirologij na dan 
1. kolovoza spominje i njezine tri 
kćeri — u prijevođu — Vjeru, 
Nadu i Ljubav kao prvokršćanske 
mučenice. Lik sv. Sofije, zaštitni- 
ce starog Dvograda, bio je iskle- 
san na klasičnoj dvogradskoj pro- 
povjedaonici, koja se sada nalazi u 
Župnoj crkvi u Kanfanaru. 


Sv. Maksimijan, od 546. do 556. 
nadbiskup Ravenne u Italiji, bio je 
rodom iz Vistra, današnjeg Ve- 
štra, između Rovinja i rta Gu- 
Štrine, a službovao je u Puli kao 
đakon tamošnje Crkve. Bizantski 
car Justinijan imenovao ga je g. 
546. nadbiskupom Ravenne. Ra- 
venna je tada bila sijelo bizant- 
skog egzarha za Dalmaciju, Istru 
i za bizantske dijelove u Italiji. 
Ravenjani nisu isprva htjeli pri- 
miti Maksimijana za nadbiskupa, 
jer je car mimoišao njihova kan- 
didata. Maksimijan se međutim 
nastanio izvan gradskih zidina. 
Kad su Ravenjani uvidjeli da je 
to svet i sposoban biskup, uveli 
su ga u grad. Maksimijanovo 
upravljanje donijelo je ravenskoj 
nadbiskupiji pravi cvat u vjer- 
skom i kulturnom pogledu. Po- 
digao je više lijepih crkvi u Ra- 
venni, a u Puli je dao sagraditi 
prekrasnu marijansku crkvu u bi- 
zantskom stilu zvanu »Maria for- 
mosa« — Čarobna crkva Majke 
Božje, zvanu i »U trstici« — de 

Sv. Maksimijan. Ravenna, San 


Vitale, 6. st. 


cannetto. Ta je crkva imala i 
svoje posjede, kojima su uprav- 
ljali benediktinci. Još i danas stoji 
jedno krilo te crkve, a ono je 
izbilo na vidjelo kad su se uklo- 
nile ruševine kuća bombardiranih 

u prošlom ratu, nedaleko od zi- 
dina brodogradilišnog kompleksa. 
Sveti Maksimijan umro je u Ra- 
venni 21. veljače 556. i taj mu 
je dan crkveni spomen. Sredovje- 
kovni pulski statut nalaže da se, 
među ostalima, svetkuje i dan sv. 
Maksimijana. Postoji legenda po 
kojoj je Maksimijan u mladosti 
našao na svom imanju u Vistru 
mnogo zlatnog novca, a i druge 
legende. 


U Pazinu se prve nedjelje po sv. 
Jurju štuju relikvije sv. Liberata, 
mučenika. Kao što je Pula do- 
bila relikvije sv. Purpurina, a La- 
bin sv. Justa, tako je i Pazin pre- 
ko pulskog biskupa dobio oveću 
relikviju sv. Liberata, i to g. 1685. 
To su prvokršćanska tjelesa iz 
katakombi za koje se držalo da 
su mučenici, zbog toga što su se 
uz njih u grobu našle bočice s 
ostacima crvene tekućine smatra- 
ne krvlju. 


I pri župnoj crkvi sv. Blaža u 
VODNJANU = postoje = takozvana 
»sveta tjelesa« (corpi santi), koje 
je držao u privatnom posjedu 
mletački slikar G. Grezler, a po- 
tom ih je ostavio vodnjanskom 
kaptolu kad je ondje oslikao 
crkvu. Slikar je došao do tih re- 
likvija nakon što su Francuzi 
1806. ukinuli mletačke samostane 
i podržavnili njihove kuće i 
crkve. Među tim vodnjanskim sve- 
cima spominje se kao najvažniji 
sv. Pavao, carigradski biskup ko- 
jega su arijevci prognali u Arme- 
niju i ondje ga udavili 350. go- 
dine. Po nekim čudesnim ozdrav- 
ljenjima došla je na glas u Vod- 
njanu i opatica Nikoloza (Nico- 
losa), koja je umrla u Veneciji 
1512. g., a bila je navodno rodom 
iz Kopra, Istranka. 

6. Sveti Jeronim, znameniti crkve- 
ni otac i prevodilac Sv. pisma 
Starog zavjeta na latinski jezik, 
ostavio nam je zapisano da je 
rođen na nekadanjoj granici iz- 
među Dalmacije i Panonije, u gra- 
diću Stridonu. Budući da su neki 
zastupali mišljenje da je Stridon 
današnji Zrenj kod Buzeta od- 
nosno kod Oprtlja u Istri, na tlu 
nekadašnje novigradske biskupije, 
nazivali su sv. Jeronima Istrani- 
nom. No da je on bio iz današ- 
njeg Zrenja, morao bi reći (i rado 
bi rekao) da je iz Istre ili iz po- 
krajine Venetia-Histria. Ipak, sv. 
Jeronim po rođenju nije daleko 
od Istre: negdje je s područja oko 
Sv. Petra na Krasu (Pivka). U 
njegovo je doba čak tu gore bila 
granica između Dalmacije i Pa- 
nonije. Produžetak područja Hr- 
vatskog primorja i Gorskog kota- 
ra i dalje preko Snežnika, Čabra, 
Kočevja do Postojne, Sv. Petra i 
Nanosa — to je bio gornji dio 
rimske Dalmacije u Jeronimovo 
vrijeme, a Farlatti to područje 
naziva Dalmatia supra mare — 
»Dalmacija povrh mora«. Tu je 
negdje bilo rodno mjesto sv. Je- 
ronima, Stridon. Tome u prilog 
govore i njegove žive veze s 
crkvenim ljudima u Akvileji i u 
Emoni (Ljubljana). Salonu (Solin 
kod današnjeg Splita) ni njezinog 
nadbiskupa sv. Jeronim nikad ne 
spominje, što bi bilo neprotuma- 
čivo da je bio rodom iz današnjeg 
Bosanskog Grahova. Dakako da 
time ne niječemo da je i današnje 
Bosansko Grahovo tada bilo na 
granici Dalmacije i Panonije. 

7. Za povijest Istre vrlo je važna 
zgoda o nekom kreposnom čo- 
vjeku Martinu koji je došao iz 
Istre u hrvatsku državu. O nje- 
mu imamo vijest u djelu Kon- 

stantina VII. Porfirogeneta iz 
949. godine De administrando 
imperio. U tom djelu, pisanom 
grčki, car pripovijeda: »U dane 
vladara Trpimira, oca vladara 
Krešimira, došao je iz Franačke, 
koja je između Hrvatske i Vene- 
cije, neki muž po imenu Martin, 
veoma pobožan ali u građanskom 
odijelu. O njemu i Hrvati govore 
da je činio mnoga čudesa. Taj je 
pobožni čovjek bio nemoćan i 
osakaćenih nogu, tako da su ga 
četvorica nosili kuda je htio ići. 
I on je istim Hrvatima govorio 
neka do kraja života održavaju 
ono naređenje pape, a i sam se 
pomolio onom molitvom kao i 
oni. Zato ni velike ni male lađe 
Hrvata ne odilaze ni protiv koga 
u rat, nego samo onda kad netko 
na njih navali.« 


Riječ je o mirovnom ugovoru koji 
su, prema istom piscu, Hrvati 
svojedobno sklopili s papom Aga- 
tonom (678—681.) o tome da neće 
nikoga napadati, osim ako netko 
na njih navali. Prema navodu 
Porfirogenetovu da je pobožni 
čovjek Martin došao u Hrvatsku 
u vrijeme kneza Trpimira, oca 
Krešimirova (935—945.), mora da 
se dolazak Martinov zbio u vri- 
jeme Trpimira II. (928—935.), a 
ne u vrijeme Trpimira I. (845— 
—864.). Kako je tada granica 
hrvatske države prema Francima 
bila na rijeci Raši, pisac kaže da 
je pustinjak došao iz Franačke, 
ali iz dijela franačkog područja 
koje je između Hrvatske i Vene- 
cije, a to je Istra. 

Narodna predaja u Hrvatskoj go- 
vori o nekom pustinjaku Martinu 
koji da je imao kolibicu kraj 
Podsuseda nedaleko od Zagreba 
te da su po njegovoj smrti ondje 

njemu na spomen sagradili kape- 
licu. Neki drže da je Martin pu- 
stinjak o kojem govori ta predaja 
istovjetan Martinu iz Istre. 

8. Sveti Romuald (973—1027.) 
utemeljitelj je pustinjačkog reda 
kamaldoljana, ogranka benedikti- 
naca. Zovu se tako po samostanu 
Camaldoli koji je osnovao sv. Ro- 
muald u Apeninskom gorju u Ita- 
liji. Benediktinci nose crnu ha- 
ljinu, a kamaldoljani bijelu. 


Sveti Romuald došao je i u Istru 
te je godine 1101. osnovao samo- 
stan kraj Limskog zaljeva. Ondje 
je još i danas mala, prvotna crkvi- 
ca sv. Mihovila i druga, veća s 
nešto fresko-slika. S jedne i dru- 
ge strane Lima nalazi se po jedna 
velika spilja o kojima se kaže da 
je u jednoj od njih živio sv. Ro- 
muald. On je bio prijatelj s ko- 
ruško-kranjskim vojvodom te je 
pribavio po Kranjskoj i Istri veći 
broj monaha, koji su živjeli u 
istarskim samostanima, a polazili 
su i u Mađarsku kao misionari, 
te su ondje neki i život položili 
za vjeru. 


Protiv volje porečkog biskupa, 
Romuald se nakon nekog vremena 
vratio u Italiju da uči tamošnje 
monahe kako se pustinjački živi. 
Umro je na jugu Italije u opatiji 
Val di Castro, a sada mu se ti- 
jelo čuva u mjestu San Biaggio in 
Fabriano. Svetkovina sv. Ro- 
mualda po svoj je Crkvi 7. ve- 
ljače. 

9. Blaženici s istarskog po- 
dručja, koje nam je također spo- 
menuti, listom pripadaju franje- 
vačkom redu. 

O blaženom Otonu iz Pule već je 
bilo govora. On je živio u I. po- 
lovici XIII. stoljeća. Sto godina 
kasnije živio je i djelovao u Ko- 

pru blaženi Monald, pobožni i 
učeni franjevac. Poznato je nje- 
govo teološko djelo Summa Mo- 
naldina i drugi spisi. Nakon uki- 
nuća franjevačkog samostana u 
Kopru, 1806. godine, tijelo blaže- 
nog Monalda prolazilo je kroz 
više crkvi i mjesta, a od 1953. g. 
nalazi se u Trstu u crkvi sv. Ma- 
rije Velike, »gdje mu se može 
iskazivati Štovanje kakvo mu se 
iskazivalo i u Kopru.« Kao ni za 
bl. Otona, tako ni za bl. Monal- 
da nisu još učinjeni koraci za po- 
stignuće dekreta Svete Stolice o 
potvrdi starodrevnog štovanja. 


Istarski gradić Bare (u rimsko 
doba Castrum Vallis) koji se na- 
lazi uz cestu 'Trst—Pula nešto 
prije Vodnjana, čuva u svojoj 
Župnoj crkvi Marijina pohođenja 
tijelo blaženoga Julijana, franjev- 
ca svećenika. Na brdašcu Sv. Mi- 
hovila povrh Bala bila je u ranom 
srednjem = vijeku — benediktinska 
opatija kamaldoljana, a od po- 
četka XIV. st. franjevački samo- 
stan. U taj je samostan franjevaca 
stupio i mladić iz balskog gra- 
dića, iz staroromanske ili furlan- 
ske obitelji Cusaril ili Cesarel, 
kasnije pisano Cesarello. On po- 
stade pobožnim  redovnikom i 
revnim svećenikom po imenu Ju- 
lijan. Iz postupka za postignuće 
potvrde o kultu, postupka koji je 
vođen kod biskupskog ordinari- 
jata u Poreču g. 1909., vidi se 
kako su snažni utisci o njegovoj 
svetoj djelatnosti ostali usječeni u 
vjernog puka u Balama. Premi- 
nuo je Julijan na glasu svetosti 
u samostanu na brdu sv. Miho- 
vila u drugoj polovici XIV. sto- 
ljeća, te mu se tijelo štovalo u toj 
samostanskoj crkvi sve do ukinu- 
ća toga samostana oko 1418. go- 
dine. Od tada se ono nalazi u 

gradiću Bale, u župnoj crkvi, sa- 
da na desnom gornjem oltaru 
Majke Božje od Monperina. Odu- 
vijek je glavna svetkovina blaže- 
nog Julijana u Balama 1. svibnja. 
Statut Bala iz XV. st. određuje 
tri dana svetkovanja: dan prije 
glavne svetkovine, na sam blag- 
dan (1. V) i dan nakon blagda- 
na. U nedjelju nakon 4. srpnja 
održavali su svetkovinu prijenosa 
relikvija, a 29. rujna bio je naj- 
vjerojatnije spomendan na neka- 
danju crkvu sv. Mihovila na brdu, 
koja se pretvorila u ruševinu. Na 
njenom je mjestu dao sagraditi 
kapelu sv. Mihovila rovinjski pre- 
pozit, bivši župnik Bala, mons. 
Medelin (umro 1899.). Papa Pio 
X. izdao je preko Kongregacije 
obreda 15. II. 1910. dekret kojim 
je odobreno štovanje blaženoga 
Julijana Cesarello iz Bala. 


Blaženi Jakov Ilir (Hrvat?), fra- 
njevački brat laik, umro je na 
glasu svetosti g. 1485. u Bitettu 
u Italiji, gdje se štuje i njegovo 
tijelo, a svetkovina mu je 27. 
travnja. Živio je najprije u Zadru 
kao član Dalmatinske (sklavon- 
ske, hrvatske) franjevačke provin- 
cije. God. 1438. pratio je svog 
zadarskog poglavara u Italiju te 
je ostao u provinciji Barija. Dje- 
lovao je po raznim samostanima, 
a napokon u Bitettu. Obavljao je 
dužnost prošenja milostinje za sa- 
mostan, činio dobra djela, napose 
u vrijeme opasne kuge 1482. O 
njemu se pripovijedaju mnoge ču- 
desne zgode. Dvadeset godina na- 
kon smrti našli su njegovo tijelo 
čitavo. Papa Klement XI. izdao 
je 29. XII. 1700. dekret kojim se 
potvrđuje štovanje bl. Jakova od 
pamtivijeka. 

Za bl. Jakova se znade da je 
Živio u zadarskom samostanu, ali 

se ne zna gdje je rođen. Neki 
pisci spominju Zrenj (Stridone) 
u Istri kao njegovo rodno mjesto. 
To je mjesto nastanjeno Hrvati- 
ma i nije daleko od Pirana, gdje 
je postojao franjevački samostan 
zadarske provincije. U tom slu- 
čaju bi naziv Ilir doista bio isto- 
vjetan imenu Hrvat. Ne znamo 
zašto je bl. Jakov zaželio ostaviti 
Zadar i ostati u Italiji. Neki 
pisci navode njegove roditelje, i 
to s prezimenom Varinguer. Po- 
pis stanovništva iz 1945. godine 
nalazi u istarskom Novigradu 20 
osoba s prezimenom Varin. Va- 
ringer bi moglo biti u vezi s ime- 
nom Varin, pa bi Varinger zna- 
čio čovjeka iz mjesta ili iz obitelji 
Varin. I Novigrad (Cittanova) 
bio je prilično blizu franjevačkog 
samostana u Piranu. 


Istočni grijeh (lat. peccatum ori- 
ginale). Grijeh u kojem se, po 
tradicionalnoj teologiji, rađaju svi 
ljudi jer, potječući od Adama, 
participiraju u njegovu grijehu 
neposluha prema Bogu (Post 
2—3). "Tek Krist donosi oslobo- 
đenje, otkupljenje od tog grijeha 
(usp. Rim 5—6) za sve čovječan- 
stvo općenito, a pojedinci se istoč- 
nog grijeha oslobađaju po sakra- 
mentu —> krsta. 


Istok. Kako je isrok strana svi- 
jeta na kojoj izlazi sunce, ozna- 
čava Krista, koji je Sunce svega 
svijeta. MG 


Isusovci (lat. Societas Jesu »Dru- 
žba Isusova«; krat. SJ; DI). Red 
(> redovnici) što ga je 1540. u 
Španjolskoj osnovao Ignacije Lo- 
yola. Osim tri uobičajena zavjeta 
polažu i četvrti: da će, ako ih 
crkveni poglavari pošalju, ići u 

misije. Odigrali su veliku ulogu u 
protureformaciji. U Hrvatsku su 
došli već 1560. godine, u Dubrov- 
nik, a u Zagreb 1606., gdje već 
slijedeće godine osnivaju gimna- 
ziju, prvu u Hrvatskoj. Godine 
1773., na brojne pritiske, papa ih 
Klement XIV. ukida, a 1858. red 
je opet obnovljen. Odijelo im je 
crne boje, a sastoji se od talara 
i široka tkanog pojasa kome 
sprijeda vise dvije jednako Široke 
vrpce. AB 


Ivan, sveti, pustinjak (lat. Joan- 
nes). Pustinjak iz IX. stoljeća u 
Češkoj. Po legendi sin hrvatskog 
kralja Gostumila, živio u spilja- 
ma u blizini rijeke Lodenice ne- 
daleko od Borivojeva i Ljudmilina 
kneževskog dvora u Tetinu. Pro- 
našao ga Borivoj, kad je loveći 
u dubokoj šumi, ranio jednu ko- 
žutu. Ova ga je dovela do pusti- 
njaka Ivana od kojega je saznao 
tko je i odakle je. Nakon po- 
sjeta kneževskom dvoru u Teti- 
nu, proviđen sakramentima umi- 
rućih, umro je na Ivanje 24. lip- 
nja 910. ili možda 904. Nad nje- 
govim grobom podignuta je crkva 
u čast sv. Ivana Krstitelja. Tu u 
XI. st. nastaje benediktinska pre- 
pozitura SvatY Jan pod Skalou. 
Na njegov grob hodočaste, uz 
ostali svijet, i austrijski kraljevi 
Ferdinand II. i III., Leopold I. 
Međutim, car Josip II. raspušta 
1785. i ovaj samostan, ali u bivšu 
samostansku crkvu, u kojoj se 
čuva tijelo svečevo, puk i dalje 
hodočasti. 


Slika mu se nalazi (s ostalim če- 
škim zaštitnicima) u crkvi sv. Vi- 
da u Pragu (iz 1552). Prikazan 
je i na koricama jednog zagre- 
bačkog rukopisnog misala s osta- 

lim domaćim svecima kao »Ivanus 
Gostumili, Croata Eremita«. 


U kapelici sv. Ivana Krstitelja 
od Gorice povrh Lepoglave pri- 
kazan na freski oko glavnog ol- 
tara: čovjek u Šumi kleči pred 
raspelom, a za njim na tlu žezlo 
i kruna; ispod lika napisano je: 
Sv. Ivan, sin kralja Hrvatske i 
Dalmacije, pustinjak. Freske je 
radio pavlin Ivan Ranger. Spo- 
minju ga u XVIII. st. Bedeković 
i Kačić. MD 


Ivan de Matha, sveti redovnik 
(lat. Joannes de Matba; hrv. na 
Krku: Ivan Matahar). Osnivač 
reda Presvetog Trojstva za otkup 
sužnjeva (red trinitaraca; lat. Tri- 
nitas »Trojstvo«). Rođen u Fau- 
conu (Provence) 1160., a umro u 
Rimu 17. prosinca 1213. Studirao 
je u Parizu i ondje osnovao red 
trinitaraca, po tradiciji zajedno 
sa sv. Feliksom de Valois, za ko- 
ga noviji povjesničari sumnjaju da 
je uopće i postojao, premda mu 
je 1679. bio unesen spomen u 
Rimski kalendar unatoč tome što 
nije nikada kanoniziran. 


Spomen sv. Ivana uveden je u 
Rimski kalendar iste, 1679. go- 
dine. _Ekvipolentno  kanoniziran 
1655., odnosno 1694. Spomen 
obojice svetaca brisan je 1969. iz 
rimskih liturgijskih knjiga i os- 
tavljen na slavljenje pojedinim 
Crkvama. 


Obojicu slikaju u redovničkom 
odijelu: bijeli habit s crveno-pla- 
vim križem na prsima (tri boje 
oznaka su presv. Trojstva). Atri- 
buti su im: sužanj, jelen s križem 
među rogovima, okovi, križ. Po 
legendi, neki bijeli jelen s crveno- 
-plavim križem među rogovima 
potakao je obojicu na osnivanje 

reda. Matična kuća reda jest u 
mjestu Cerfroid (Cervus frigidus 
»hladni jelen«) kod Pariza. Za- 
štitnici su trinitaraca i sužnjeva. 
Blagdan sv. Ivana de Matha bio 
je 8. veljače, a sv. Feliksa Valois 
20. studenoga. MD 


Ivan Dominici, biskup, kardinal, 
blaženi (lat. Joannes Dominici). 
Biskup dubrovački (1408. do 
1419), kardinal, dominikanac. Ro- 
đen u Firenzi 1357., umro u Bu- 
dimu 10. lipnja 1419. Njegov 
traktat o odgoju djece osigurava 
mu mjesto u povijesti pedagogike. 
Savjetnik i povjerljiv čovjek pa- 
pe Grgura XII. Uglavnom je nje- 
govo djelo da se isti papa na 
saboru u Konstanzu zahvalio i 
time pridonio prestanku zapadnog 
raskola. Novi papa Martin V. 
Šalje 1418. Ivana u Češku da 
dokrajči husitske nemire. No tu 
nije mnogo postigao. Kult mu je 
1832. priznat za dominikanski 
red. Dubrovnik mu slavi blagdan 
10. lipnja. MD 


Ivan Evanđelist, sveti (hebr. j6- 
bžnžn »Jahve je milosrdan«; lat. 
Joannes Evangelista). Najmlađi 
od dvanaestorice Kristovih apo- 
stola i brat sv. Jakova Starijega. 
On se naziva učenikom »kojega 
je Isus ljubio«, a evanđelje koje 
je došlo do nas pod njegovim 
imenom govori kako se on na 
Posljednjoj večeri »naslonio Isusu 
na grudi«. Zajedno s trima Ma- 
rijama Ivan je bio nazočan kod 
razapinjanja. Isus je tada rekao 
svojoj majci: »Ženo, evo ti sinal«, 
a učeniku: »Evo ti majkel« (Iv 
19,26—27). Predaja govori da je 
od toga trena Djevica Marija ži- 
vjela u Ivana, u skladu s Isuso- 
vim riječima. Nakon Marijine 

smrti Ivan je sa sv. Petrom pu- 
tovao  Judejom propovijedajući 
evanđelje. Kaže se da je potom 
otputovao u Malu Aziju i ondje 
osnovao sedam Crkava koje se 
spominju u Otkrivenju. Kasnije 
se Ivan nastanio u Efezu, gdje je 
izdržao progonstvo za cara Do- 
micijana. On je, navodno, dva- 
put pokušao pogubiti Ivana. Jed- 
nom je car naredio Ivanu da po- 
pije otrovano vino. Kad se Ivan 
pokorio i uzeo čašu u ruke, otrov 
je izašao iz vina u obličju zmije. 
Drugom je zgodom Ivan bio ba- 
čen u kotao vrelog ulja, ali je 
ostao neozlijeđen. Tada je bio 
protjeran na otok Patmos, gdje 
je napisao Otkrivenje. Vjeruje se 
da je umro prirodnom smrću u 
Efezu, u vrlo odmakloj dobi. Po- 
stoji i legenda da mu je tijelo 
nakon smrti uzneseno na nebo. 
Naravno, najpoznatiji je sv. Ivan 
po evanđelju koje je napisao, po 
trima poslanicama i po Otkri- 
venju. 

Nekad se on slika kao apostol, a 
nekad kao evanđelist. Glavna mu 
je oznaka orao, znak uzvišena 
nadahnuća, i knjiga. Pojavljuje se 
i uronjen u kotao vrela ulja ili 
s čašom iz koje izlazi zmija, što 
podsjeća na dva pokušaja njego- 
va pogubljenja. 


Ivan Gvalberto, sveti (tal. Gio- 
vanni Gualberto). Rodom iz Fi- 
renze (XI. stoljeće). Imao je mla- 
đega brata, koji je umoren uve- 
čer Velikoga petka. Ivan se dao 
u potjeru za ubojicom i bio bi ga 
smaknuo, ali  nesretnik  zaiska 
oproštenje u ime Isusa Krista koji 
je oprostio razbojniku na križu. 
Sjetivši se Kristova trpljenja Ivan 
poštedi čovjeka i zagrli ga kao 
brata. Tada uđe u obližnju crkvu 

da zahvali Bogu što se mogao 
oduprijeti osvetničkom pozivu, a 
dok je molio, učini mu se da se 
Kristov lik na križu priklonio 
prema njemu. To čudo navede 
Ivana da ostavi svijet i uđe u 
benediktinski samostan. Kasnije 
pođe u Vallombrosu gdje je živio 
kao samotni pustinjak. Glas o nje- 
govoj svetosti okupio mu je mno- 
go sljedbenika. Da bi unio reda 
u zajednicu svojih sljedbenika, 
Ivan osnuje red valombrozaca g. 
1038. prema pravilima sličnima 
benediktinskoj  reguli. Kad je 
umirao, g. 1073., već je bilo osno- 
vano dvanaest samostana i red je 
već bio odobren od pape. 

Sv. Ivan Gvalberto slika se u 
sivom habitu reda valombrozaca. 
Nekad drži u ruci mač, a nekad 
raspelo. Ima slikA na kojima se 
Krist s raspela sagiblje k njemu. 

MG 


Ivan i Pavao, sveti, mučenici (lat. 
Joannes et Paulus; slov. Janez 
in Pavel). Braća iz odlične rim- 
ske obitelji. Bili su dvorski časni- 
ci Konstantinove kćeri Konstan- 
cije. Po njenoj smrti otkazali su 
službu. Julijan Apostata dao im 
je odrubiti glave. Povijesna jezgra 
njihova života veoma je zama- 
gljena. U Rimu su ih častili već 
od početka VI. stoljeća. Blagdan 
im je 26. lipnja. Iz Rima se nji- 
hov kult raširio po svoj zapad- 
noj Evropi. Atributi su im mač i 
munja. Često se slikaju u vojnič- 
koj odori (osobito u baroku) ili 
kako im odsijecaju glave. Zaštit- 
nici su vremena, osobito od gro- 
ma i tuče. U Sloveniji ih posebno 
časte u krajevima gdje _ mnogo 
udaraju munje i gromovi. 


EC 

Ivan Kapistran, sveti, prezbiter 
(lat. Joannes de Capistrano). Ro- 
đen u Capestranu (Abruzzi, Ita- 
lija) god. 1386. Studirao rimsko 
i kanonsko pravo u Perugii; on- 
dje i sudac 1412., zatim ratni za- 
robljenik. God. 1415. stupa u 
franjevački red. Sa sv. Bernardi- 
nom Sienskim širitelj pobožnosti 
prema imenu Isusovu; velik i 
neumoran pučki misionar u Italiji, 
Njemačkoj, Austriji, Nizozem- 
skoj, Poljskoj, Ugarskoj i Hrvat- 
skoj. = Propovijedajući križarski 
rat protiv Turaka i pomažući u 
istom ratu Sibinjanin Janku (Ja- 
nošu Hunjadiju), mnogo pridonio 
oslobođenju Beograda od turskih 
navala 1456. Time je odgodio pad 
Srijema i Slavonije pod Turke za 
čitavih sedamdeser godina. Umro 
u franjevačkom samostanu u Ilo- 
ku, u Srijemu, 23. listopada 1456. 
Ondje i sahranjen, ali mu je tijelo 
iščezlo nakon nove najezde Tu- 
raka 1526. Kanoniziran 1690. 
Blagdan mu u rimskoj liturgiji 
od 1890. na dan 28. ožujka (u 
đakovačkoj i srijemskoj biskupiji 
od 1807. na dan 23. listopada). 
Godine 1969. blagdan mu je za 
svu Crkvu premješten na smrtni 
dan, 23. listopada. U  iločkoj, 
njemu posvećenoj crkvi, na glav- 
nom je oltaru njegova slika kako 
u franjevačkom habitu, s razvi- 
jenom križarskom zastavom, pre- 
dvodi branitelje Beograda. Prika- 
zuje se i inače u franjevačkom 
habitu s razvijenom križarskom 
zastavom i knjigom u ruci. Kao 
posebnu oznaku stavljaju mu nad 
glavu i šestokraku zvijezdu. U 
franjevačkom samostanu u Naši- 
cama slika iz XVIII. st. (nepo- 
znati franjevački slikar). 
MD 

Ivan Krizostom, sveti, biskup, Ivan Krstitelj, sveti (hebr. jaba- 
crkveni naučitelj (grč. Iodnnes nino »Jahve je milosrdan«; lat. 


Kbrys6stomos, Ivan Zlatousti, lat. 
Joannes Cbrysostomus). Jedan od 
najproduktivnijih istočnih otaca 
(spada u četiri velika istočna 
crkvena oca), zvan »euharistijski 
doktor«, jer je već u ono doba 
posve jasno osvijetlio pravovjer- 
nu nauku o euharistiji. Antiohi- 
jac, rođen oko 354., monah i pu- 
stinjak, glasoviti patrijaršijski pro- 
povjednik, od 398. do 404. cari- 
gradski patrijarh. Ondje u propo- 
vijedima šibao mane carskog gra- 
da i time upao u nemilost dvora 
i klera. 403. svrgnut i poslan u 
progonstvo, ali odmah vraćen na- 
trag u Carigrad poradi potresa, 
koji je narod shvatio kao kaznu 
Božju; slijedeće godine poslan u 
Kukuz (Gčksun) u Malu Arme- 
niju; premješten u Pitij (Picunda, 
danas Abhazska ASSR), ali je 
umro na putu u Komani u Pontu 
(Tokat) 14. rujna 407. Relikvije 
su mu prenesene u Carigrad 27. 
siječnja 438. u crkvu Sv. apo- 
stola; sada se nalaze u Sv. Petru 
u Rimu. U zapadnoj liturgiji od 
XIII. st. slavio se blagdan sv. 
Ivana Z. na dan prijenosa reli- 
kvija u Carigrad (27. siječnja), a 
od 1969., zbog blagdana Uzvi- 
šenja sv. križa, dan prije smrtnog 
dana (13. rujna); u ist. Crkvi 13. 
studenog. Jedno od najboljih nje- 
govih djela, O svećeništvu, ima 
šest knjiga. Posebni štovatelj i po- 
znavatelj poslanica sv. Pavla. 

Slikaju ga kao istočnjačkog bi- 
skupa s Evanđeljem. Simboli su 
mu košnica (zbog govorljivosti), 
anđeo, golub (kao kod pape 
Grgura Velikog znak nadahnuća 
Duha Svetog). Patron propovjed- 
nika (1908.). Zazivaju ga protiv 
epilepsije. MD 


Joannes Baptista). Velika ličnost 
na razmeđu Starog i Novog za- 
vjeta, asketa i propovjednik, pro- 
rok. Da bi se razlikovao od sv. 
—> Ivana apostola i evanđeliste, 
nosi naslov Krstitelj, jer je krstio 
Krista u rijeci Jordanu, ili pak — 
po stalnoj praksi istočne Crkve — 
nosi naslov Preteča (Prodromos) 
jer je svojim nastupom, učenjem 
i naviještanjem prethodio Kristu. 
Zbog toga je klasificiran i kao 
posljednji = starozavjetni prorok 
(sam Krist o njemu govori: »On 
je prorok i više nego prorok«) 
i kao prvi svetac u Crkvi, 

Ivan je sin starozavjetnog sveće- 
nika => Zaharije i majke —> Eli- 
zabete, rođakinje  Bogorodičine. 
Poput Izaka, Samsona i Samuela, 
i Ivan Krstitelj rođen je u staro- 
sti svojih roditelja. Začeće Iva- 
novo navijestio je starcu Zaha- 
riji arkanđeo —> Gabrijel, a kad 
je Zaharija, s obzirom na odma- 
klu dob svoju i svoje žene, o 
tome dvoumio, ostao je — zbog 
nevjerice — nijem sve do rođenja 
sv. Ivana (>> navještaj Zahariji 
rođenja sv. Ivana Krstitelja). U 
susretu dviju trudnih žena, Bogo- 
rodice i sv. Elizabete (> poho- 
đenje), zaigra dijete (Ivan) u maj- 
činoj utrobi od radosti pred Kri- 
stom, koga pod srcem nosi Bogo- 
rodica. Kad se Ivan rodio i kad 
je nijemi Zaharije zapisao na ta- 
blici djetetovo ime, on — po an- 
đelovu pretkazanju — opet pro- 
govori, zahvali Bogu i prorokuje 
(> rođenje sv. Ivana Krstitelja i 
nadijevanje imena). Ivan se po- 
vukao u pustinju kao pokornik i 
isposnik: hrani se divljim medom 
i skakavcima, oblači se u kostri- 

jet od devine dlake. Kao propo- 
vjednik sakuplja učenike i traži 
od slušatelja unutarnji preporod 
(metanoju), pokajanje i pokoru, a 
u znak duševnog preporoda pere 
ih (krštava) vodom u Jordanu. 
Ivan pretkazuje dolazak —> Me- 
sije, >> Krista, koga prepoznaje u 
osobi Isusa, te ga očituje mnoštvu 
u času kada je Isus došao na 
Jordan i podvrgao se Ivanovu 
krštenju (> krštenje Kristovo). 


Prekoravajući tetrarha Heroda 
Agripu zbog svetogrdnog braka 
s rođakinjom Herodijadom (in- 
cest), biva bačen u tamnicu. Ka- 
da Saloma, kći Herodijadina, ple- 
še na Herodovoj gozbi, a Herod 
joj za nagradu obećava što god 
zaželi, Saloma — na nagovor 
svoje majke Herodijade — za- 
traži glavu sv. Ivana Krstitelja. 
Po Herodovu nalogu krvnik u 
zatvoru odsiječe Ivanovu glavu, 
koju donesoše Salomi na pladnju. 
Posmrtne ostatke sv. Ivana Krsti- 
telja dao je (prema jednom apo- 
krifnom spisu) spaliti car Julijan 
Apostata. 

Sv. Ivan Krstitelj — kao kršćan- 
ski svetac — ima poslije Bogo- 
rodice najviše blagdana u liturgiji 
istočne i zapadne Crkve. Uz blag- 
dan njegova rođenja (24. VI) ve- 
zuju se kod mas pretkršćanski 
kultni običaji, krijesovi. Pod nje- 
govim su imenom i pod njegovom 
zaštitom mnoge bratovštine, mno- 
ge crkve (npr. Sv. Ivan Lateran- 
ski u Rimu, »mater et caput 
omnium = ecclesiarum«), mnoge 
krstionice (npr. krstionice u Fi- 
senzi, Pisi, Parmi) i znameniti 
redovi (johaniti, ivanovci — rod- 
ski vitezovi, malteški red). 


Zbog mnogolikih asocijacija (iko- 
nografskih i hagiografskih) sv. 

Ivan Krstitelj postao je zaštitni- 
kom: krojača, kožara, krznara, 
vunara, remenara,  gostioničara, 
nožara i brusača, utamničenika, 
osuđenih na smrt, pjevača i glaz- 
benika. On je — u pučkoj po- 
božnosti — veliki zaštitnik izvo- 
ra voda. 

Sv. Ivan Krstitelj pojavljuje se 
u ikonografiji: 

1. Kao dijete (San Giovannino), 
kovrčaste kose, s janjetom, u igri 
s malim Isusom pod okriljem Bo- 
gorodice. To je tipično renesansni 
ikonografski motiv. 

2. Kao isposnik, mršav, opaljene 
kože, razbarušene brade i kose, 
odjeven u haljinu od devine ko- 
že, opasan remenom, bos. U iko- 
nografiji Zapada odjeven je re- 
dovito u ovčje ili kozje runo koje 
mu seže do lakata i do koljena. 
Iznimno, na mozaiku u Poreču 
u Istri (VI. st.) odjeven je u ti- 
grovo krzno. 


3. Na prikazima —> Posljednjeg 
suda pojavljuje se sv. Ivan Krsti- 
telj odjeven u grimiznu haljinu. 
Grimiz je simbolična boja njego- 
va mučeništva. 

6. U bizantskim prikazima sv. 
Ivan Krstitelj ima krila kao an- 
đeo. 


Atributi sv. Ivana Krstitelja jesu: 
pladanj s odsječenom glavom; 
kalež s malom figurom golog 
Krista; saće meda; Janje Božje 
(Agnus Dei) s križem (na ruci: 
u medaljonu ili u naboru haljine, 
ili pak polegnuto na knjizi); križ 
od trstike sa svitkom na kome 
piše: »Ecce Agnus Dei« (Evo Ja- 
ganjca Božjeg). Česta je poza Iva- 
na Krstitelja uzdignuti kažiprst 
kao poza onoga koji naviješta. 

U ikonografiji pojavljuje se sv. 
Ivan Krstitelj: a) kao izdvojeni 
lik sveca; b) kao sudionik u kom- 
pozicijama: —> raspeće; —> sila- 
zak u Limb; —> Deisis i —> Po- 
sljednji sud; c) kao protagonist 
u ciklusima iz njegova života. 


Ciklusi iz života sv. Ivana Krsti- 
telja obuhvaćaju ove prizore: > 
Navještaj  Zahariji rođenja sv. 
Ivana Krstitelja; => Pohođenje; 
—> Rođenje sv. Ivana Krstitelja 
i nadijevanje imena; Obrezanje 
sv. Ivana Krstitelja; —> Bijeg sv. 
Elizabete; —> Odlazak sv. Ivana 
Krstitelja u pustinju; —> Propo- 
vijed sv. Ivana Krstitelja; —> Sje- 
kira na korijenu stabla; —> Kršte- 
nje mnoštva u Jordanu; —> Sv. 
Ivan Krstitelj objavljuje Krista; 
—> Krštenje Kristovo; Ivan Krsti- 
telj kara Heroda; > Ivan Krsti- 
telj u tamnici; Ivan Krstitelj šalje 
dva učenika k Isusu; —> Hero- 
dova gozba; Herodijada nagova- 
ra Salomu da zatraži glavu Iva- 
na Krstitelja; —> Glavosijek sv. 
Ivana Krstitelja; Krvnik predaje 
Salomi glavu sv. Ivana Krstitelja 
(redovito na pladnju); —> Saloma 
nosi glavu sv. Ivana Krstitelja; 
—> Pokop sv. Ivana Krstitelja. 
BF 


Ivan Krstitelj objavljuje Krista. 
(Iv 1,29). Dok se Isus približavao 
—> Ivanu Krstitelju, koji je krstio 
u Jordanu, Ivan ga je pokazao 
narodu i objavio: »Evo Jaganjca 
Božjeg, koji oduzima grijehe svi- 
jeta.« 

Uz realistički prikaz ovog doga- 
đaja, ikonografija poznaje i sim- 
boličku verziju ovoga motiva: ta- 
da sv. Ivan Krstitelj drži u jednoj 
ruci na okrajku svog plašta ja- 
ganjca (ili njegovu sliku u krugu, 

u medaljonu), a prstom druge ru- 
ke pokazuje na nj. BF 


Ivan Krstitelj u tamnici. Prikaz 
odvođenja svezanog sv. Ivana 
Krstitelja ili prikaz razgovora 
utamničenog sv. Ivana Krstitelja 
s kraljem Herodom ili sa svojim 
učenicima. BF 


Ivan Nepomuk, sveti, mučenik 
(lat. Joannes Nepomucenus; slov. 
Janez Nepomuk). Rođen je izme- 
đu 1340. i 1350. godine u Po- 
muku (kasnije Nepomuk) kao žu- 
panov sin. Godine 1370. postaje 
klerik praške nadbiskupije i javni 
bilježnik, a 1380. svećenik. Po- 
staje Župnik i biskupov savjetnik. 
U Padovi se znanstveno usavrša- 
va, te postaje praški kanonik i 
arhiđakon u Žatcu, a 1389. go- 
dine generalni vikar praške nad- 
biskupije. Budući da je kralj Va- 
clav snažno posegao u crkvene 
poslove, došao je u spor s nad- 
biskupom Janom Jenštejnom; nad- 
biskup bježi iz Praga, a pred kra- 
ljem ga zastupa Jan Nepomuk, 
Kralj je dao Nepomuka zatvoriti 
i mučiti, te napokon naredio da 
ga noću bace s Karlova mosta u 
Vltavu, 1393. godine. Pokopan je 
u katedrali sv. Vida u Pragu. 
Kult mu se po Češkoj raširio od- 
mah po smrti, a osobito je po- 
rastao u XVII. stoljeću. Godine 
1729. službeno je priznat muče- 
nikom kao branilac Crkve i (po- 
grešno) kao čuvar ispovjedne taj- 
ne. Legenda tvrdi da ga je kralj 
dao umoriti jer mu nije izdao 
grijehe koje mu je ispovijedala 
kraljica. Kad su ga bacili u Vlta- 
vu, oko njegove glave, kaže dalje 
legenda, ukazala se aureola s pet 
zvijezda. Blagdan mu je 17. trav- 
nja (prije 16. svibnja). Kult mu 

je osobito raširen po Češkoj i ne- 
kadašnjim austrijskim pokrajina- 
ma, kao i u Njemačkoj, te u Slo- 
veniji i sjevernoj Hrvatskoj. Atri- 
buti su mu ispovjednička roketa, 
aureola s pet zvijezda oko glave 
i prst na ustima (ispovjedna taj- 
na). Zaštitnik je mostova, zago- 
vornik protiv poplava, zaštitnik 
ispovjedne tajne. EC 


Ivan Trogirski, sveti (lat. Joan- 
nes Traguriensis). Potječe iz ple- 
mićke rimske obitelji Orsini (XI. 
stoljeće). Kao papin poslanik u 
vrijeme kralja Krešimira IV. do- 
šao u Trogir i ondje izabran za 
biskupa. Nerado prihvativši bi- 
skupsku čast, Ivan je provodio 
strog pokornički život. Isticao se 
miroljubivošću i blagošću te do- 
šao na glas zbog svoga dara po- 
miritelja u svađama i sukobima. 
Tako je posredovao između kra- 
lja Kolomana i Zadrana i uspio 
da se spor mirno riješi. Legenda 
priča o nekim čudesima sv. Ivana 
Trogirskog. Kaže se da mu je 
jednom kod mise sletjela na glavu 
golubica s neba kao znak Duha 
Svetoga i njegova mirotvorstva. 
Kad je jednom tuča otukla sve 
vinograde, naredi Ivan da se ono 
malo preostaloga grožđa stavi u 
tijesak, kadli iz tijeska poteče go- 
lema količina izvrsna mošta. Kad 
je jednom na putu prema Šibe- 
niku doživio brodolom kod rta 
Planke, sveti je biskup hodao po- 
sred valova, a mornari i sav nji- 
hov teret bili su po njegovu za- 
govoru spašeni. Poslije njegove 
smrti Mlečani htjedoše odnijeti u 
Mletke svečevu ruku, no uoči 
obljetnice njegove smrti ruka je 
zrakom doputovala iz Mletaka u 
Trogir i zaustavila se nad grobom 
sv. Ivana. 

Prikazuje se sv. Ivan Trogirski 
odjeven biskupskom odorom, a 
njegove su osobite oznake grožđe 
i tijesak, golubica i odvojena ru- 
ka. Slika se ponekad i kako hoda 
po vodi. MG 


Ivan Vladimir, sveti, mučenik (lat. 
Ioannes Vladimirus; srp. Jovan 
Vladimir; alb. Šin Gjon). Knez 
dukljanski, Crvene Hrvatske po- 
pa Dukljanina, kasnije Zete, da- 
našnje Crne Gore, vladao je pot- 
kraj X. i početkom XI. stoljeća. 
Prijestolnica mu je bila u Kra- 
jini kod crkve Prečiste Krajinske, 
na zapadnoj obali Skadarskog je- 
zera. Makedonski car Samuilo je 
oko 998. provalio u Duklju, po- 
tukao kneza Vladimira, odveo ga 
u ropstvo u Prespu, svoju prije- 
stolnicu, ali ga je uskoro oženio 
svojom kćeri Kosarom i vratio 
ponovo u Zetu kao kneza. Vla- 
dimir se tada vratio u Krajinu i 
ondje vladao do 1016. Nakon 
Samuilove smrti novi ga je vla- 
dar Ivan Vladislav namamio u 
Prespu i na prijevaru ga ubio 
22. svibnja 1016. Najkasnije u 
proljeće 1018. njegovo je tijelo 
bilo preneseno u crkvu sv. Ma- 
rije u Krajini. Narod je počeo 
častiti Vladimira kao sveca i mu- 
čenika odmah nakon njegova pri- 
jenosa u crkvu sv. Marije. Tada 
je morao biti napisan i Vladimi- 
rov život na hrvatskom jeziku, 
koji je pop Dukljanin u skraće- 
nom obliku unio u svoj Ljetopis 
(36. poglavlje). Ljetopis je napi- 
san g. 1150. Tijelo je sv. Vladi- 
mira preneseno iz katoličkog bar- 
skog kraja u manastirsku crkvu 
kod Elbasana u Albaniji, u kraj 
koji je pravoslavni (1215.). Od 
katoličke Crkve nije nikada ka- 

noniziran, a u pravoslavnoj je 
njegovo službeno štovanje počelo, 
prema Ruvarcu, god. 1861. 
Njegovih ikona ima po pravo- 
slavnim crkvama Srbije i Make- 
donije, a prema onoj u manastiru 
sv. Jovana Bigorskog kod Debra 
prikazuju ga kao vladara »s car- 
skom krunom i nimbom, u car- 
skoj porfiri, u desnoj ruci drži 
skiptar sa malim krstom na vrhu, 
u levoj drži glavu bez krune« 
(Marjanović 1925.) 


Među Hrvatima slavu su mu ši- 
rili osobito pavlin Josip Bedeko- 
vić (1752.) i franjevac Andrija 
Kačić-Miošić (1759.) koji mu je 
opisao život i donio pjesmu o 
njemu; usp. Litanije svetaca Dal- 
macije, Zadar 1882. MD 


Ivanovci (lat. Jobannites). Vite- 
ški red (=> redovnici) nastao u 
Jeruzalemu 1120. godine, a svrha 
mu je bila dvoriti bolesnike. Ime 
je dobio po prvom samostanu u 
Jeruzalemu kraj crkve sv. Ivana 
Krstitelja. Imao je tri vrste čla- 
nova: oružane borce, bolničare i 
svećenike. U Hrvatskoj su osno- 
vali prvi samostan potkraj XII. 
stoljeća u Marči. Godine 1312. 
preuzimaju i templarske samo- 
stane i imanja (nakon ukidanja 
templara) i sjedište iz Marče pre- 
nose u Vranu, te su se ubrzo ra- 
širili po svoj Hrvatskoj. Odjeća 
im je bila oklop ili redovnička 
halja, a preko nje crni plašt s 
bijelim križem na leđima. 
AB 


Ivanovski križ —> križ 


Ivanjsko cvijeće (Galium verum; 
hrv. još: Gospina posteljica). Ta 
skromna biljka iz porodice broča 
u nekim se jezicima naziva »Go- 

spinom posteljicom«. "To je ime 
dobila prema legendi koja kazuje 
da je među slamom u jaslama 
kamo je položeno dijete Isus bilo 
i ivanjskog cvijeća. MG 


Izabela —> Jezabel 


Izaija (hebr. ješa'ja/bi] »Jahve je 
izbavljenje«). Jedan od četiriju 
velikih starozavjetnih —> proroka. 
Ikonografija poznaje ove prizore 
iz njegova života: 


IZAI!JINO VIĐENJE (Iz 6,1—4). Bog 
na prijestolju, okružen —> serafi- 
nima koji uzvikuju pohvalu: Svet, 
svet, svet Gospod Bog nad Voj- 
skama. Puna je sva zemlja Slave 
njegove. 


OČIŠĆENJE USANA PROROKA IZAIJE 
(Iz 6,5—7). Jedan od serafina 
koji lete nad Božjim prijestoljem 
silazi, kliještima uzima žŽeravicu 
sa žrtvenika i dotiče Izaijine usne 
da ih očisti od grijeha i pripravi 
za čisto naviještanje riječi Božje. 


IZAIJA PRODULJUJE ŽIVOT KRALJU 
Ezexiji (I! Kr 20,1—11). Kralj 
Ezekija moli u krevetu na smrt 
bolestan. Izaija mu liječi ranu 
oblogom od smokava i proriče 
da će mu život biti produljen, a 
u znak nebeske potvrde ovog 
obećanja, pomiče se sjena na sun- 
čanoj uri. 


IZAIJINA MUČENIČKA SMRT (legen- 
da). Progonjen, prorok Izaija sa- 
kriva se u šuplje drvo. Otkriven, 
bio je sa stablom pilom prepiljen. 
Presudnu ulogu odigrale su u li- 
turgiji, teološkoj literaturi i u 
ikonografiji  Izaijina proroštva 
koja se odnose na —> Bogorodicu, 
na njeno —> djevičansko materin- 
stvo, na rođenje —> Krista i na 

Kristovu otkupiteljsku patnju. To 
su ovi tekstovi: 


Iz 7,14: »Djevica će začeti i ro- 
diti sina i nadjenuti će mu ime 
Emanuel« (Ecce virgo  conci- 
piet...). 

Iz 9,5: »Dijete nam se rodilo« 
(Puer natus est nobis). 

Iz 11,1: »Izbit će mladica iz ko- 
rijena  Jeseova...«  (Egredietur 
virga de radice Jesse...). Na te- 
melju ovog proroštva oblikovala 
se važna ikonografska tema —> Je- 
seovo stablo. 


Iz 25,6—8: »Gospod nad vojska- 
ma spremit će svim narodima na 
ovoj gori gozbu... Na ovoj gori 
on će raskinuti zastor što zasti- 
raše sve narode... i uništit će 
smrt zasvagda: i suzu će sa sva- 
kog lica Gospod Bog otrti...« 
Iz 40,3: »Glas vapijućeg u pu- 
stinji: Pripravite putove Gospod- 
nje, izravnajte u pustinji staze 
Bogu našemu« (Vox clamantis in 
deserto: Parate viam Domini .. .). 
Iz, gl. 53: opisuje Mesiju (Krista) 
kao čovjeka boli. 

Mjestimice, govoreći o Bogu »koji 
dolazi na sud« (Iz 3,14) i o »danu 
osvete« (Iz 63,4), i prorok Izaija 
inspirirao je ikonografiju —> po- 
sljednjeg suda. 


Izaija, uz opće proročke atribute 
(> proroci) ima kao vlastite atri- 
bute: rascvalu grančicu (> Je- 
seovo stablo), posudu s užarenim 
ugljevljem, pilu. BF 


Izak (hebr. jisbaq ili jišbđq, hi- 
pok. kome nedostaje teoforični 
element; značenje: »neka se Bo- 
Žanstvo smješka« ili »Božanstvo 
se nasmiješilo«). (Post, gl. 24, 25, 
26, 27). Starozavjetni patrijarha, 
sin —> Abrahama i Sare. Kao 
dječak bio je Božjom intervenci- 

jom spašen od žrtvovanja (> 
Abrahamova žrtva). Oženio se 
Rebekom, koju je za njega ispro- 
sio Abrahamov sluga Eliezer po- 
što ju je pod posebnim znakom 
sreo na zdencu. S Rebekom ima 
Izak dva sina: prvenca —> Ezava 
i —> Jakova, pastira, od kojih, 
prijevarom — Rebekinom, = slijepi 
Izak pred smrt podjeljuje blago- 
slov i prvenstvo Rebekinu lju- 
bimcu Jakovu. Od mnogih epi- 
zoda Izakova života, među ko- 
jima su i pojava gladi, savez Iza- 
kov s kraljem Abimelekom, Božje 
ukazanje i blagoslov Izaku, naj- 
češće se povijest Izakova pojav- 
ljuje, osim prizora —> Abraha- 
mova žrtva, u prizoru susreta 
Abrahamova sluge Eliezera s Re- 
bekom na zdencu (>> Rebeka na 
zdencu), u prizoru —> Izak bla- 
goslivlja Jakova i u prizoru —> 
posljednji sud, gdje katkada sva 
tri patrijarhe (Abraham, Izak i 
Jakov) drže u raju blažene duše 
u svojim krilima ili u košaricama 
umjesto samog Abrahama (> 
Abrahamovo krilo). BF 


Izakovo žrtvovanje: > Abraha- 
mova žrtva 


Izgon iz zemaljskog raja. (Post 
3,23—24). Adam i Eva, goli, po- 
krivajući rukom stid a drugom 
brišući katkad suze, izlaze kroz 
vrata zemaljskog raja. U starijim 
prikazima izgoni ih Bog, a u pri- 
kazima od XIII. st. dalje izgoni 
ih anđeo. Pred vratima zemalj- 
skog raja često je prikazan anđeo 
s plamenim mačem, kao stražar 
koji brani povratak u zemaljski 
raj. BF 


Izgubljena ovca. (Lk 15,1—7). 
Kristova parabola o Božjoj brizi 

Izgon iz raja. Hrastovlje, Ivan 
iz Kastva, 1490. 


za grešnika i o radosti nad nje- 
govim obraćenjem. »Tko od vas, 
ako ima sto ovaca pa izgubi jed- 
nu, ne ostavi u pustinji devede- 
set i devet i ne ide za izgublje- 
nom dok je ne nađe? A kad je 
nađe, stavi je, pun veselja, na 
svoja ramena, te čim dođe kući, 
pozove prijatelje i susjede pa im 
rekne: "Radujte se sa mnom, jer 
sam našao svoju izgubljenu ovcu. 
Kažem vam, tako će biti veće 
veselje na nebu zbog jednog gre- 
šnika koji se obrati nego zbog 
devedeset i devet pravednika ko- 
Jima ne treba obraćenia.« 
Ikonografija poznaje ovu temu 
kao prizor, ali već od starokršćan- 
skog doba stvorio se prema ovoj 
paraboli jedan od temeljnih ti- 
pova Krista, a to je —> Dobri 
pastir, koji nosi ovcu oko vrata, 
na ramenima. BF 


Izidor, sveti (lat. 7. Agricola). 
Sin seljačkih nadničara, rođen 


287 


IZLIJEČENJE 


oko 1070. godine u Španjolskoj. 
Služio je kraj Madrida u plemi- 
ćA de Verga; dobio je nešto ze- 
mlje u najam, na njoj je uporno 
radio i pomagao siromasima ve- 
ćima od sebe. Umro je 15. svibnja 
1150. Pokopan je u madridskoj 
crkvi sv. Andrije. God. 1618. pro- 
glašen je blaženim, a kanoniziran 
je 1622. godine. Prema legendi, 
dok bi on ujutro išao u crkvu na 
misu, volove na njivi vodio mu 
je pred plugom anđeo. Blagdan 
mu je 10. svibnja (ili češće 15. 
svibnja). Iz Španjolske mu se kult 
raširio posebno među alpskim seo- 
skim stanovništvom, pa tako i u 
Sloveniji i sjevernoj Hrvatskoj. 
Atributi su mu snop žita, kosa 
ili mlatilo. Često se prikazuje ka- 
ko moli dok anđeo ore. Zaštitnik 
je ratarskih poslova i dobre že- 
tve. EC 


Izlječenje gluhonijemoga. (Mk 7, 
31—37). Krist izvede gluhonije« 
moga »između naroda nasamo te 
stavi svoje prste u njegove uši i 
svojom se pljuvačkom dotače nje- 
gova jezika. Zatim pogleda u ne- 
bo, uzdahnu te mu reče: 'Effatha? 
— to jest: "Otvori se! Otvore mu 
se uši i razriješi mu se sapeti 
jezik, te je pravilno govorio... « 
Ikonografija: Krist ostva- 
ruje čudo pokretom ruke (prema 
opisu evanđelja), ili iz usta glu- 
honijemoga izlijeće mali demon, 
ili je pak gluhonijemi na simbo- 
lički način sapet lancima. 
Starozavjetna prefiguracija izlje- 
čenja gluhonijemoga jest očišće- 
nje usana proroka Izaije (—> Izai« 
ia prorok). 


Izlječenje slijepoga. (Iv 9,1—35). 
Krist, »da bi se očitovala Božja 
djela«, vraća vid slijepcu od ro- 

đenja mažući mu oči (»pljunu na 
zemlju i pljuvačkom načini blato 
kojim premaza slijepcu oči«), a 
zatim ga šalje da se umije u rib- 
njaku Siloe. 

Ovaj motiv, važan i zbog samog 
Kristova čuda, a tako i zbog po- 
lemike i Kristovih pouka, ušao je 
u sastav kršćanske ikonografije 
već od IV. stoljeća. Tema je 
obično rastavljena na dva prizo- 
ra: 1. Krist maže slijepcu oči; 
slijepac pred Kristom stoji ili kle- 
či; 2. Kraj ribnjaka ili kraj po- 
sude s vodom (u obliku križa) 
slijepac odbacuje svoj sljepački 
Štap. 

Starozavjetna = prefiguracija za 
ovaj događaj jest prizor mladi 
"Tobija izlječuje slijepog oca (> 
Tobija). 


Izlječenje uzetoga. Posrijedi su 
dva izvještaja o izlječenju uze- 
toga. U prvome (Mt 9,1—8; Mk 
2,1—12; Lk 5,17—26), četvorica 
nose uzetoga, koji nepomičan leži 
na nosiljci (odar, ležaj, grabatum) 
i ne mogu ga kroz svjetinu uni- 
jeti kroz vrata u kuću gdje je 
Krist. Stoga ga dižu na krov i 
kroz otvor na krovu spuštaju pred 
Krista. Zadivljen njihovom  vje- 
rom, Krist ga izlječuje (»Ustani, 
uzmi odar svoj i idi«). 
Ikonografija (od HI. i IV. sto- 
ljeća) ponajčešće prikazuje izlije- 
čenoga kako nosi ležaj na le- 
đima. 

U drugom izvještaju (Iv 5,1—15) 
prizor se odigrava pod trijemom 
ribnjaka kraj »Ovčjih vrata« u 
Jeruzalemu, gdje je »ležalo mno- 
go bolesnih, slijepih, hromih i 
uzetih: čekali su da izbije voda. 
Anđeo bi Gospodnji, naime, si- 
lazio od vremena do vremena u 
ribnjak i pokrenuo vodu: tko bi 


288 


IZRUGIVANJE 


prvi ušao pošto je voda izbila, 
ozdravio bi, makar bi bolovao od 
bilo kakve bolesti.« Krist nailazi 
na uzetoga, koji tu uzalud čeka 
jer »nema čovjeka« da ga u pravi 
čas spusti u ribnjak, pa ga 


ozdravlja. 
Ikonografija: Anđeo štapom po- 
kreće vrutak vode. BF 


Izop (hebr. '&z8b, Hyssopus offi- 
cinalis; hrv. izrazi: miloduh, si- 
pan). Ta biljka raste na pustim 
mjestima među kamenjem pa sto- 
ga označava pokoru i poniznost. 
Zbog svojih ljekovitih svojstava 
kao čistilo smatra se znakom po- 
novno zadobivene nevinosti, pa 
stoga i krsta. U Psalmu 51 čita- 
mo: »Poškropi me izopom da se 
očistim, operi me, i bit ću bjelji 
od snijega!« (Ps 51,9). MG 


Izrael hebr. jišr'el: pučka etim. 
»jak prema Bogu«; vjeroj. zna- 
čenje: »neka Bog vlada« ili »Bog 
osvjetljuje«). Ime koje je Bog dao 
patrijarhi —> Jakovu pošto se ci- 
jelu noć borio s nepoznatim bi- 
ćem. »Više se nećeš zvati Jakov, 
nego Izrael, jer si se hrabro borio 
i s Bogom i s ljudima, i nadvla- 
dao si« (Post 32,29). Po Jakovu 
i sav narod koji je od njega po- 
tekao dobiva ime Izrael (ili izra- 
elski narod). AB 


Izrugivanje Davidovih poslanika: 
—> David 


Izrugivanje Krista. (Met 26,67— 
—68; Mk 14,65; Lk 22,63—65). 
Krist sjedi svezanih ruku, pove- 
zanih očiju ili glave prekrite ko- 
prenom. Židovski ga sluge plju- 
skaju, pljuju mu u lice, udaraju 
ga šakama, štapom, bičem. Me- 


Ruganje Kristu. 
itske Maslinske gore, 15. st. 


Majstor Dutu- 

đu rugateljima katkada su i svi- 
rači. Beato Angelico pretvorio je 
rugatelje u niz abrevijatura, u 
ideograme nalik na —> arma Chri- 
sti, a kasna gotika sjevernjačkih 
krajeva prizor ruganja pretvorila 
je u verističku karikaturalnost. 
BF 


Izvor. Izvor je jedan od pridje- 
vaka blažene Djevice Marije, koja 
se smatra »izvorom žive vode«. 
"To se tumačenje temelji na pozna- 
tom odlomku Pjesme nad pjesma- 
ma (4, 12 sl) i na Psalmu 36,10 
koji glasi: »U tebi je izvor život- 
ni, tvojom svjetlošću mi svjetlost 
vidimo.« Izvor je također oznaka 
sv. Klementa, koji je čudesno pro- 
našao vodu svojim pratiocima u 
pustinji. MG 


J 


Jabuka (Malus). U latinskom je- 
ziku ista riječ, malum, označuje 
»jabuku« i »zlo«. Iz te se okol- 
nosti razvila legenda da je stablo 
spoznaje dobra i zla nasred eden- 
skog vrta, s kojega je Adamu i 
Evi bilo zabranjeno uživati plo- 
dove, bila upravo jabuka (Post 
3,3). Na slikama koje prikazuju 
kako zmija napastuje Evu u ze- 
maljskom raju Eva se redovito 
pojavljuje s jabukom u ruci, pru- 
žajući je Adamu. 

No, jabuka također označava 
Krista, novog Adama, koji je na 
se preuzeo teret ljudskih grijeha. 
Zato jabuka, kad se javlja u Ada- 


19 LEKSIKON IKONOGRAFIJE 


movoj ruci predstavlja grijeh, a u 
Kristovim — rukama = predstavlja 
plodove spasa. Taj se smisao te- 
melji na riječima Pjesme nad pje- 
smama (2, 3): »Što je jabuka 
među šumskim stablima, to je 
dragi moj među mladićima; bila 
sam željna hlada njezina i sje- 
doh, plodovi njeni slatki su grlu 
mome.« Taj se odlomak tumači 
kao nagovještaj samoga Krista. 
Kao što je Krist novi Adam, tako 
je i Djevica Marija nova Eva. 
Zato jabuka u Marijinim ruka- 
ma upućuje na plodove spasa. 
Tri jabuke svetačka su oznaka 
sv. Doroteje. MG 


JAHAČ 


Jahač (na bijelu konju): > Apo- 
kalipsa; Četiri jahača: —> Apo- 
kalipsa; Jahač vjerni i istiniti: 
—> Apokalipsa. 


Jagoda (Fragaria vesca). Jagoda 
je slika savršene pravednosti i 
oznaka pravednika koji rađa plo- 
dovima dobrih djela. Kad se pri- 
kazuje zajedno s drugim voćem, 
ona označava pravednikova do- 
bra djela ili plodove duha. U 
skladu s tim shvaćanjem Djevica 
se Marija ponekad prikazuje odje- 
vena u haljinu koja je urešena ki- 
ticama jagoda. Jagoda se k tome 
slika i zajedno s ljubicom. "Time 
se hoće reći kako je sve ono što 
je doista duhovno uvijek istinski 


ponizno. MG 
Jahela (hebr. ja'čl »kozorog«). 
(Suci 4,17—22). — Starozavjetna 


junakinja koja je usmrtila nepri- 
jatelja svoga naroda, kanaanskog 
vojskovođu Siseru. Čekićem mu 
je zabila klin u glavu kada je on 
tvrdo zaspao zatraživši  gosto- 
primstvo pod njenim  Šatorom. 
Simbol kreposti i —> jakosti. Pre- 
figuracija —> Bogorodice koja po- 
bjeđuje Sotonu. Atribut: čekić i 
klin u ruci i obično turban na 
glavi. BF 


Jaje. Jaje je simbol nade i uskrs- 
nuća. To značenje proizlazi iz 
slikovitog probijanja ljuske prili- 
kom leženja pileta. MG 


Jakost —> kreposti 


Jakov, patrijarha (hebr. ja'dgčb: 
pučka etim. u Post povezuje to 
ime s riječima “4qgčb »peta« ili 
Zqab »prevariti«; vjeroj. hipok. 
kome je otpao teoforički element, 
a znači »neka božanstvo zaštiti«). 
(Post 25,26—34; 27,1—45; 28, 


290 


JAKOV 


35—37; 42,1—4; 42,29 — 43,14; 
45,25 — 50,14). Starozavjetni pa- 
trijarha, »čovjek krotak koji je 
boravio u Šatorima« (Post 25,27), 
pastir, ljubimac svoje majke Re- 
beke, lukavstvom koje na prije- 
varni način prima —> blagoslov od 
slijepoga oca, patrijarhe => Izaka, 
pošto mu je brat prvenac, riđi i 
rutavi Ezav, »lovac, čovjek pu- 
stare« (Post 25,27), došavši iz lo- 
va gladan prepustio prvenstvo za 
zdjelu kuhane leće. Dok je Ezav, 
ljubimac očev, bio u lovu da ulo- 
vi i priredi ocu divljač, majka je 
Rebeka zaodjela Jakova u Ezav- 
ljevo ruho a ruke mu obložila 
dlakavim jarećim kožicama. Tako 
je zavarala slijepog Izaka te je 
on podijelio Jakovu onaj pravni 
i kultni jednokratni blagoslov što 
je bio namijenjen Ezavu. 

Bježeći pred gnjevom  izigranog 
brata Ezava, Jakov se sklanja u 
daljinu, k ujaku Labanu, kome 
— uz višestruke međusobne pri- 
jevare — dugo služi kao pastir 
da bi radom otkupio njegovu 
mlađu kćer Rahelu za ženu, ali 
mu Laban podvaljuje za ženu i 
stariju kćer Liu (Leu). Pobjegavši 
konačno sa ženama i stečenim 
velikim stočarskim blagom od La- 
bana, Jakov se vraća i pomiruje 
s bratom. 


Jakovu Bog (u prizoru —> borba 
s anđelom) mijenja ime Jakov u 
novo ime —> Izrae! (nesigurna 
etimologija: »borac s Bogom«, 
»Bog vojuje«, »Bog je jak«i idr), 
ime koje će postati imenom ži- 
dovskog naroda. Jakov ima dva- 
naest sinova (najmlađi je Benja- 
min), koji su postali rodonačel- 
nici dvanaest izraelskih plemena. 
U biblijskoj povijesti i u ikono- 
grafiji najvažniju ulogu odigrao 
je Jakovljev sin —> Josip, patri- 


JAKOV 


jarha, koji nakon mnogih zapleta 
svoje povijesti omogućuje ulazak 
svome ocu Jakovu i svojoj braći 
u Egipat. U Egiptu Jakov umire, 
a pred smrt blagoslivlja najprije 
svoje unuke Manašea i Efrajima 
(djecu svoga sina —> Josipa), a 
zatim i sve svoje sinove. U Egip- 
tu su se njegovi potomci, Izraelci, 
namnožili kao velik narod te ko- 
načno, pod Mojsijem, krenuli u 
»obećanu zemlju«, Palestinu, po- 
nijevši sa sobom i Jakovljeve 
posmrtne ostatke, jer je Jakov 
pred smrt obvezao potomke da 
ga prenesu i ukopaju u domo- 
vini (> prijelaz preko Crvenog 
mora). Od mnogobrojnih prizora 
burnog Jakovljeva Života naj- 
češće se prikazuju, zbog vrijed- 
nosti njihova simboličkog i tipo- 
loškog značenja: —> Jakovljeve 
ljestve, —> borba s anđelom i 
—> Jakovljev blagoslov. 

Patrijarha Jakov pojavljuje se i 
u motivu —> Abrahamovo krilo 
(alegorija raja) u kompozicijama 
kada nastupaju sva tri patrijarha 
(Abraham, Izak, Jakov). BF 


Jakov »Ilir«, sveti: —> istarski 
sveci 


Jakov Markijski, prezbiter, sveti 
(lat. Jacobus de Marcbia). Ro- 
đen 1394. u Monteprandoneu u 
Markama  (Picenum) u ankon- 
skom kraju. Franjevac, učenik sv. 
Bernardina Sienskog i suradnik 
sv. Ivana Kapistrana u propovi- 
jedanju i propagiranju imena Isu- 
sova. Od 1426. nastupa protiv 
krivovjeraca u Češkoj i Ugar- 
skoj. Djeluje u Hrvatskoj (Du- 
brovnik) i Bosni. Tvrtko II. piše 
mu 1433. pismo u kojem mu 
stavlja neke prigovore u vezi s 
njegovim postupcima; slično i 

Dubrovački senat 1435. u vezi s 
postupcima u Konavlima. Djeluje 
također u Slavoniji i Srijemu 
(Morović, — Kamenica, > Beočin). 
Umro je u Napulju 28. stuđenoga 
1476. Relikvije su mu u crkvi 
S. Maria Nuova. Kanoniziran 
1726. Spomen u franjevačkom 
redu i đakovačko-srijemskoj bi- 
skupiji 28. studenoga. 

Prikazuju ga kao franjevca s ča- 
šom u ruci; pokraj njega obično 
slikaju zmiju (više puta mu otrov 
nije naškodio). MD 


Jakov Mlađi, sveti, apostol (etim. 
=> Jakov patrij.; lat. Jacobus). 
Nije lako odgovoriti na pitanje 
tko je bio sv. Jakov Mlađi. Pre- 
ma predaji, on je bio Isusov ro- 
đak i prvi biskup u Jeruzalemu. 
Pošto je preživio kad su ga strmo- 
glavili s hramskoga krova, razja- 
rena svjetina navalila je na njega 
i dotukla ga toljagama ili mla- 
tom. 

Na spomen toga mučeništva sv. 
Jakov Mlađi prikazuje se s to- 
ljagom, odnosno mlatom, oruđem 
mučeništva. MG 


Jakov Stariji, sveti, apostol (etim. 
—> Jakov patrij.; lat. Jacobus). 
Apostol, brat sv. Ivana, a sma- 
tra se da je bio u bliskom srod- 
stvu i s Isusom. Evanđelja često 
spominju kako je Krist pozivao 
nasamo Petra, Jakova i Ivana, 
što očituje njegov prisniji odnos 
s tom trojicom. Oni su svjedoci 
Kristova preobraženja, a bijahu 
nasamo s njime i za vrijeme 
smrtne borbe u Getsemaniju. 

Jedna se od novozavjetnih posla- 
nica pripisuje sv. Jakovu. Ništa 
nije zabilježeno o njegovu životu 
poslije Isusova uzašašća osim či- 
njenice da ga je Herod dao po- 

gubiti mačem. No, legenda o sv. 
Jakovu veoma je bogata zgoda- 
ma. Kao vojnički zaštitnik Špa- 
njolske, on je postao jednim od 
najčuvenijih svetaca u kršćanstvu 
pod španjolskim imenom Santia- 
go. Kaže se da je on na jednom 
od svojih mnogobrojnih putova- 
nja stigao u Compostelu u Špa- 
njolskoj i ondje udario temelje 
kršćanskoj vjeri. Nakon povratka 
u Judeju bila mu je odrubljena 
glava. No njegovo je tijelo kasni- 
je preneseno u Španjolsku, ali se 
izgubilo za vrijeme provale Sa- 
racena u tu zemlju. Ponovno je 
pronađeno g. 800. i prenijeto u 
Compostelu. Bezbrojna su se ču- 
desa dogođila na njegovu grobu, 
i sv. Jakov je postao zaštitnikom 
Španjolske. 

Kako se vjeruje da je sv. Jakov 
oslobodio Španjolsku od Maura, 
u Španjolskoj se umjetnosti pri- 
kazuje na konju sa zastavom u 
rukama. U Italiji se obično slika 
s hodočasničkim štapom, s plosna- 
tom školjkom (»jakovska kapica«) 
i tikvicom, što podsjeća na nje- 
gov put u Španjolsku, osobito u 
Compostelu, poznatu metu hodo- 
časnika u srednjem vijeku. Kao 
jedan od apostola gdjekad nosi u 
jednoj ruci svitak a na njemu je 
članak vjerovanja koji svjedoči o 
Kristovu utjelovljenju. MG 


Jakovljev blagoslov. (Post gl. 48 
i gl. 49). —> Jakov, patrijarha, 
pred smrt dijeli blagoslov djeci 
svoga sina —> Josipa: prvorođen- 
cu Manašeu i mlađemu Efrajimu. 
Neočekivano Jakov polaže ruke 
ukriž, tako da blagoslov desnicom 
dijeli mlađemu unuku Efrajimu, 
dajući mu na taj način prednost 
pred starijim Manašeom. 

Jakovljev blagoslov odigrao je 
važnu ulogu u ikonografiji: —> 
blagoslov — unakrštenim rukama 
(»in modum crucis«) simbol je i 
prefiguracija Kristova križa; sup- 
stituiranje starijeg unuka mlađim 
predstavlja zamjenu Staroga za- 
vjeta Novim zavjetom, supstitu- 
ciju židovske —> Sinagoge kršćan- 
skom —> Crkvom, izabranog ži- 
dovskog naroda novim Božjim 
narodom. Pod tim vidom Ma- 
naše je tip Židova a Efrajim tip 
pokrštenih pogana (gentiles). 
BF 


Jakovljeve ljestve. (Post 28,10— 
—22). »Anđeoske ljestve«, »Ja- 
kovljev san«. Starozavjetni pa- 
trijarha —> Jakov, podloživši pod 
glavu kamen, usnu na putu. U 
snu ima viđenje: ljestve koje se 
protežu od zemlje do neba, anđe- 
le koji po ljestvama silaze i uzla- 
ze, i Boga koji mu obećava bla- 
goslov, savez, posjed  »obećane 
zemlje« i brojno potomstvo. Pro- 
budivši se, osovljuje kamen i po- 
svećuje ga izlijevanjem ulja. 
Zbog teofaničkog motiva, Jakov- 
ljeve se ljestve u ikonografiji po- 
vezuju s prizorom Jakovljeve —> 
borbe s anđelom i s Mojsijevim 
—> gorućim grmom. 

Broj prečaka na ljestvama sred- 
njovjekovna ikonografija fiksira 
na petnaest, te one simboliziraju 
— kreposti (virtutes) kojima se 
stiže u nebo, anđeli pak koji si- 
laze simboliziraju aktivni Život, 
a oni koji uzlaze simboliziraju 
kontemplativni život. Kamen sim- 
bolizira Krista kao —> Pomaza- 
nika. BF 


Jakovljev san —> Jakovljeve lje- 
stve 


JANUARIJE 
Jakovljeva zvijezda —> Balaam 


Januarij(e), sveti, biskup i muče- 
nik (lat. Januarius; tal. Gennaro). 
Po tradiciji biskup  Beneventa 
(sjeveroistočno od Napulja), mu- 
čen pod Dioklecijanom u mjestu 
Puteoli (Pozzuoli, zapadno od 
Napulja) 304. godine zajedno s 
drugovima: njegovim — đakonom 
Festom,  lektorom — Deziderijem, 
misenskim đakonom Sosijem, Pro- 
kulom, đakonom puteolskim, te 
Eutihijem i Akucijem (lat. Festus, 
Desiderius, Sosius, Proculus, Euty- 
chius, Acutius). Postoje neslaga- 
nja u vezi s ličnošću sv. Januari- 
ja; misle da bi on mogao biti ne 
mučenik, nego potpisnik sardič- 
kog (Sardica — Sofija, danas u 
Bugarskoj) protuarijevskog sabo- 
ra g. 342. Blagdan mu je upisan 
u Rimski kalendar 1586. Od 1969. 
slavi se u liturgiji sAm, bez dru- 
gova (jer oni nisu upisani toga 
dana ni u Martirologiju Jeroni- 
movom, ni u Kalendaru kartaš- 
kom. 


Mnogo se raspravlja o čudu s 
njegovom krvlju, koju triput u 
godini prinose glavi sv. Januari- 
ja, a ona tada postaje tekuća. (To 
čudo s krvlju zasvjedočeno je od 
XV. stoljeća.) Predstavljaju ga 
kao biskupa s mačem okružena 
divljim zvijerima koje mu nisu 
naudi'e; ili kako stoji i moli usred 
ognja; zatim s biskupskim štapom 
i bočicom s krvlju na evanđelju 
(u pozadini  Vezuv). Zaštitnik 
Napulja i Beneventa; zlatara (jer 
je bačen u goruću peć); protiv 
erupcija Vezuva. 

U istočnoj Crkvi spomen 21. trav- 
nja, u zapadnoj i dalje 19. rujna. 

MD 


Janja > Agneza 

Janje. Kao simbol Krista janje je 
najomiljeliji i najčešće upotreb- 
ljavan simbol svih razdoblja krš- 
ćanske umjetnosti. Mnogi biblij- 
ski odlomci potkrepljuju takvu 
simboliku. Uvjerljiv je primjer 
Ivan 1,29: »Sutradan Ivan vidje 
Isusa gdje dolazi k njemu te re- 
če: Evo Jaganjca Božjeg koji uzi- 
ma grijeh svijeta!« — Slikovitost 
je još pojačana semitskim izrazom 
“ebed »janje«, koji uz to u Bibliji 
znači svako mladunče, pa i mla- 
dića, što bismo mi rekli »dečko«, 
»djetić« u smislu »sluga«. Tako 
se simbolika janjeta proteže na 
mnoge starozavjetne odlomke, pa 
i na Izaijine glasovite pjesme o 
»Sluzi« (=dječaku) Jahvinu. 
Janje Božje često se prikazuje sa 
svetokrugom oko glave ili svije- 
tlim oblakom  (nimbusom) gdje 
stoji na brežuljku podno kojega 
izviru potoci vode (Otk 14,1). 
Brežuljak = predstavlja Kristovu 
Crkvu, uzvisinu Božjeg doma. 
Potoci označuju četiri evanđelja, 
četiri edenske rijeke, koje nepre- 
stance teku i osvježavaju pašnja- 
ke Crkve na zemlji. (Rjeđe se 
simbolika odnosi na sedam sa- 
kramenata; u tom slučaju prika- 
zano je sedam vrutaka). 

Na slikama gdje je Krist prika- 
zan kao pastir izbavitelj (»Dobri 
pastir«) janje označava grešnika. 
Taj motiv Dobrog pastira, koji 
je likovno posuđen iz helenističke 
ikonografije ali prilagođen evan- 
đeoskim opisima (Lk 15,5), vrlo 
je raširen u ranoj kršćanskoj 
umjetnosti, ali se rijetko javlja u 
umjetnosti renesanse. 

Za vrijeme renesanse janje se če- 
sto prikazuje na slikama Svete 
obitelji, kojoj se priključuje i lik 
dječaka Ivana Krstitelja. Tu ja- 
nje nagovješćuje poslanje sv. Iva- 

na kao Kristova preteče, a tako 
i njegovu izjavu prilikom kršte- 
nja: da je Isus Janje Božje. To 
je značenje naglašeno kretnjom 
sv. Ivana Krstitelja: on redovito 
u lijevoj ruci drži janje a desnim 
kažiprstom u nj upire. (-> Agnus 
Dei). 
Latinski izraz agnus za janje po- 
vodom je što je ono postalo sve- 
tačkom oznakom sv. Agneze (Ja- 
nje). Ona je mučena jer se na- 
zvala Kristovom zaručnicom i 
nije pristala da se uda. Janje se 
pridaje kao oznaka i sv. Kle- 
mentu, jer ga je ono dovelo na 
mjesto gdje se nalazila voda. 
MG 


Janje i knjiga sa sedam pečata: 
—> Apokalipsa 


Janjuš (od lat. —> Agnus Dei »Ja- 
ganjac Božji«). Tako se u Bosni 
i danas zove metalna, najčešće 
srebrna, okrugla ili ovalna kuti- 
jica s poklopcem i privjescima 
medaljicA sa strane; nosi se na 
lančiću oko vrata kao amajlija, 
a u njoj se nalazi zemlja sa sve- 
tih mjesta, —> relikvije svetaca 
ili vosak od —> Agnus Dei. 
AB 


Jarac. (Koza). U ranoj kršćanskoj 
umjetnosti jarac se uzima kao 
znak prokletnika na Posljednjem 
sudu. To se tumačenje potkre- 
pljuje dužim odlomkom Matejeva 
evanđelja (Mt 25,31—46) koji 
govori kako će Krist o svom po- 
novnom dolasku razlučiti vjerne 
od nevjernika kao što pastir luči 
ovce od jaraca. U renesansnoj se 
umjetnosti jarac obično upotre- 
bljava da se označi razlika izme- 
đu grešnika i pravednika. 
MG 

Jasika. (Topola; Populus tremu- 
la). Postoje dvije starinske le- 
gende o stablu jasikinu. Jedna 
kazuje kako je od jasike bio 
izdjelan križ, i kad je stablo 
shvatilo svrhu u koju je bilo upo- 
trijebljeno, njegovo je lišće od 
užasa zadrhtalo te više nikad ne 
prestaje treperiti. Druga legenda 
priča kako su se sva stabla za vri- 
jeme Kristove smrti na križu 
sagnula u duboku bolu, samo nije 
jasika. Zbog svoje oholosti i gre- 
šne drskosti lišće je jasikino osu- 
đeno na vječno treperenje. 


Jaslice. Jaslice su pobožna insce- 
nacija motiva Kristova rođenja u 
crkvama za vrijeme božićnih blag- 
dana pomoću pejzažnih kulisa, 
»betlehemske šŠtalice« i plastičnih 
figura u naravnoj ili smanjenoj 
veličini. 

Jezgra scene jest betlehemska Šta- 
lica s Djetetom, Marijom i Josi- 
pom, a proširivana je nizom su- 
sljednih scena i figura: najprije 
vol i magarac, zatim pastiri, pa 
poklonstvo mudraca. Tim evan- 
đeoskim figurama često će biti 
pridodan niz anegdota uzetih iz 
pastoralnih igara renesanse i ba- 
roka. 


Povod za takvu inscenaciju dao 
je sv. Franjo Asiški u Grecciu 
god. 1223. kada je u jednoj spilji 
inscenirao betlehemsku štalu s vo- 
lom i magarcem i djetetom Isu- 
som. 


Od tada se taj običaj skromno 
širi u franjevačkom redu, a od 
XVI. stoljeća postaje opća prak- 
sa, koja je svoju kulminaciju do- 
Živjela u baroku s izvanredno 
maštovitim inscenacijama. Osobito 
su poznate napuljske i sicilijan- 
ske jaslice. Ponegdje se u južnoj 


JASMIN 


Italiji jaslice insceniraju i sa Žži- 
vim figurama; u Njemačkoj pak 
posebni efekti postizat će se po- 
moću mehaničkih figura i na- 
prava. AB 


Jasmin (perz. jisemin, preko ar. 
i tur. posredovanja; Yasminum 
officinale, Phbiladelpbus  corona- 
rius). Bjelina i miomiris jasmi- 
nova cvijeća razlogom su što se 
on pridijeva kao oznaka blažene 
Djevice Marije. U  drugotnom 
značenju on predstavlja milost, 
otmjenost i privlačnost neke 0oso- 
be. MG 


Jedan. Broj jedan jest znak sa- 
vršenog jedinstva i jedne naravi 
u Bogu. MG 


Jednorog. Prema priči, jednorog 
je mala životinja veličine kozli- 
ća, no neočekivano okrutna i vje- 
šta. Na sredini čela ima jedan 
jedini, ali vrlo oštar rog. Na- 
vodno nijedan lovac nije mogao 
silom uhvatiti jednoroga, no mo- 
gao je to postići lukavstvom. Lo- 
vac bi morao na mjesto gdje se 
jednorog zadržava dovesti neku 
djevicu i ostaviti je ondje samu. 
Osjećajući = privlačnost = čistoće, 
jednorog bi dotrčao do djevice, 
položio joj glavu u krilo i za- 
spao. Tada bi ga lovac bez te- 
škoće zarobio. S tih razloga jed- 
norog se od davnine smatra sim- 
bolom čistoće općenito, a ženskoga 
djevičanstva napose. Kršćanski 
pisci razlažu tu priču kao alego- 
riju Navještenja i utjelovljenja 
Krista, rođena od Djevice. 

Tako je jednorog redovito ozna- 
ka blažene Djevice Marije, ali i 
sv. Justine iz Padove i sv. Justine 
Antiohijske, jer su one očuvale 

svoje djevičanstvo usred velikih 
napasti. MG 


Jefta (hebr. jiftab »neka Jahve 
otvori, oslobodi«; izvorniji oblik 
Jiftah). (Suci 10,6 — 12,7). Je- 
dan od starozavjetnih sudaca, 
vojnički vođa, narodni junak. Iz 
njegova života prikazuju se ovi 
prizori: 


POSLANICI GILEAĐANA KOD JEFTE. 
Oni mu nude vodstvo u borbi 
protiv Amonićana. Ikonografija: 
predaju mu krunu i žezlo. 


JEFTIN (JiFTAHOV) ZAVJET. Jefta 
se zavjetuje da će, ako pobijedi 
Amonićane, prinijeti Bogu kao 
žrtvu prvog člana obitelji koga 
sretne nakon pobjede. 


JEFTINA (JIFTAHOVA) KĆI DOČEKU- 
JE OCA nakon pobjede. Ikonogra- 
fija: Kći izlazi plešući uza zvuk 
bubnjeva, a Jefta okreće glavu i 
od tuge razdire haljine na prsima, 
jer po vlastitom zavjetu mora 
Žrtvovati kćer jedinicu. 


JEFTINA (JIFTAHOVA) POBJEDA NAD 
AMONIĆANIMA. 


TUŽALJKA = JEFTINE — (JIFTAHOVE) 
KĆERI. Ona oplakuje svoju sud- 
binu jer mora poginuti kao dje- 
vica, tj. bez potomstva. Ikono- 
grafija: Kći kleči pred ocem i ot- 
kriva mu svoje djevojačke grudi. 
Jefta, žrtvujući jedinicu kćer, pre- 
figuracija je -> Krista i njegove 
Žrtve na križu, a žrtvovana Jef- 
tina (Jiftahova) kći prefiguracija 
—> Bogorodice i njenog posveće- 
nja u Hramu. BF 


Jela, drvo (Abies alba). Jelovo 
stablo slika je odabranih u nebu 
koji su za života na zemlji pre- 


JELEN 


zirali niske požude. Ono također 
predstavlja ljude koji se osobito 
odlikuju krepošću strpljivosti. 

M 


Jeleni na izvoru. Salona, mozaik 
iz 4. stoljeća 


Jelen (Cervus). Svoje simboličko 
značenje jelen poprima od počet- 
nih riječi Psalma 42: »Kao što 
košuta žudi za izvor-vodom, tako 
duša moja čezne, Bože, za to- 
bom.« Po tome je jelen primjer i 
slika pobožnosti i redovničkog 
poziva. Slično tome, jelen se na- 
vodi kao simbol samoće i čista 
Života jer traži slobodu i zaklo- 
nište u visokim planinama. 


Kao simbol sv. Eustahija i sv. 
Huberta jelen se prikazuje s ras- 
pelom među rogovima. Jelen bez 
takva raspela oznaka je sv. Juli- 
jana Bolničara. MG 


Jelena Križarica, sveta (lat. He- 
lena Imperatrix). Majka rimskog 
cara Konstantina Velikoga (IV. 
stoljeće). Obratila se na kršćan- 
stvo nakon Konstantinove pobje- 
de nad suparnikom Maksencijem. 
Priča se da je on za vrijeme te 
bitke imao viđenje u kojem je 
vidio Krista sa zastavom i nat- 
pisom na latinskom jeziku: »In 
hoc signo vinces« (»U ovom ćeš 
znaku pobijediti«). Tu je poruku 
Konstantin uzeo kao svoje geslo 
i postao kršćaninom. U znak svoje 

pobožnosti sv. Jelena je dala sa- 
graditi mnogo crkava, a u osam- 
desetoj godini zaputi se na hodo- 
čašće u sveti grad Jeruzalem. Ve- 
liko je zanimanje pokazala za 
brdo Kalvariju na kojem je Krist 
bio razapet, te je ondje izvela 
mnoga iskapanja. Naposljetku je, 
kažu, pronašla tri križa i odvo- 
jeno natpis: »Isus Nazarećanin, 
kralj židovski« što ga je Pilat 
dao pribiti na Kristov križ. Da 
bi utvrdila na kojem je od tih 
triju križeva bio razapet Spasi- 
telj, dovela je nekog teškog bo- 
lesnika i dala ga položiti na sva- 
ki od triju križeva. Kad je bo- 
lesnik dodirnuo pravi Kristov 
križ, smjesta je ozdravio. Pri iska- 
panjima što ih je kasnije poduzela 
pronađeni su, kaže se, i čavli ko- 
jima je Krist bio prikovan na 
križ. Kad ih otkopaše, zasjaše oni 
poput zlata. Dva čavla dade svo- 
me sinu Konstantinu. Od jednoga 
učini on znamen na opremi svoga 
konja, a drugi stavi na svoju ka- 
cigu. 

Obično se sv. Jelena prikazuje s 
kraljevskom krunom na glavi, a 
u ruci pridržava Isusov križ. Oda- 
tle joj i nadimak »Križarica«. Uz 
to nosi čavle i čekić. Katkad 
drži u ruci model Svetog groba, 
no često križ pridržavaju anđeli 
koji joj se ukazuju u viđenju. 

MG 


Jeremija (hebr. jirmejabu, možda: 
»Jahve uzdiže« ili »Jahve je uzvi- 
šen«). Jedan od četiriju velikih 
starozavjetnih —> proroka, nago- 
vjestitelj političke propasti židov- 
ske države i razorenja Jeruzale- 
ma, kao kazne za idolopoklon- 
stvo i otpad od prave vjere. Je- 
remiji se pripisuju i Tužaljke (La- 
mentationes), elegijske pjesme o 


JEREMIJA 


razorenju Jeruzalema i o jadima 
izabranog naroda. Jeremijine Tu- 
žaljke važni su tekstovi u litur- 
giji -> Velikog tjedna. 


Ikonografija: 

RASCVALA — BADEMOVA GRANA. 
Igrom riječi »badem« i »bdjeti« 
(koje na hebrejskom jeziku gla- 
se: šaq&d) Jeremijino viđenje ras- 
cvale bademove grane, koja još 
u zimi naglo procvjeta, alegorija 
je Božjeg bdjenja nad izvršava- 
njem njegove riječi i alegorija po- 
zvanja proroka da tu riječ budno 
sluša i širi. Zato rascvala bade- 
mova grana postaje i prefigura- 
cija > Crkve. 


JEREMIJIN PLAČ nad ruševinama 
Jeruzalema. Po Božjem  pretka- 
zanju, uništenje Jeruzalema jest 
kazna za otpad izraelskog na- 
roda od vjere. 


JEREMIJIN LANENI POJAS. Po Bo- 
žjoj naredbi Jeremija kupuje po- 


jas, opasuje se njime, a zatim ga. 


odlaže u pukotinu pećine gdje ga 
kasnije nalazi istrunula i neupo- 
trebljiva. To je alegorija unište- 
nja idolopoklonika, otpadnika od 
vjere. 


JEREMIJIN JARAM. Kao slikovitu 
proročku prijetnju Jeremija nosi 
jaram oko vrata. Time želi ozna- 
čiti buduće židovsko ropstvo Na- 
bukodonozoru, babilonskom kra- 
lju, osvajaču. Prorok mu Hana- 
nija, koji vjeruje Jeremijinim pri- 
jetnjama, skida taj jaram s vrata 
i razbija ga. 


JEREMIJA BAČEN U BUNAR. Za ka- 
znu zbog prijetnji (koje djeluju 
defetistički na političku i borbenu 
svijest Židova), izraelski vojsko- 
vođe spuštaju Jeremiju na ko- 
nopu u blato na dnu zatvorskog 

bunara, ali ga, pomilovana, opet 
izvlače iz bunara. 


JEREMIJA PRORIČE PROPAST EGIPAT- 
SKIH HRAMOVA I IDOLA. Njih će, 
po Jeremijinu proročanstvu, uni- 
štiti osvajač, babilonski kralj Na- 
bukodonozor. Prefiguracija za > 
pad egipatskih idola na —> bijegu 
u Egipat. 


KAMENOVANJE JEREMIJE. Njegova 
mučenička smrt. 


Uz opće proročke atribute (> 
proroci),  Jeremijin atribut jest 
križ (Jeremija ga drži u ruci ili 
naslikana u krugu) kao simbol 
patnje i mučeništva, i »manti- 
hora« (izmišljena Životinja sred- 
njovjekovnih —> Bestijarija, sta- 
novnik mraka i Zemljinih dubina, 
aluzija na spuštanje Jeremije u 
bunar). 


Jerihon (hebr. jerbo i jerčbo, zna- 
čenje neizvjesno, najčešće se do- 
vodi u vezi s riječju jarčah »Mje- 
sec«, dakle »Mjesečev  grad«). 
Grad na rijeci Jordanu u Palestini 
osvajanjem kojega su Izraelci ušli 
u »Obećanu zemlju« po izlasku 
iz Egipta. (>> Rušenje jerihonskih 
zidina; -> Rahaba). AB 


Jeroboam (hebr. jerob'am »neka 
se narod množi«?). (1 Kr 11,26 
sl). Jedan od dvaju protukra- 
ljeva razdvojenog židovskog kra- 
ljevstva; on se priklanja idolopo- 
klonstvu da bi odvratio podanike 
od kulta u hramu u Jeruzalemu, 
sijelu svog suparnika Roboama. 


Ikonografija: Jeroboam prinosi 
žrtvu dvama zlatnim teocima. 
BF 


Jeronim, sveti (lat. Hieronymus, 
slov. Hieronim). Jedan od četvo- 


JERONIM 


rice latinskih crkvenih otaca (IV. 
stoljeće). Rođen je u rimskoj Dal- 
maciji u Stridonu (lokalitet ne- 
identificiran). Kao mladić dođe 
u Rim na nauke i ondje se krsti. 
Njegov veliki doprinos Crkvi bio 
je nov prijevod Biblije na latinski 
jezik (Vulgata). Njegov je život 
podijeljen između znanosti i as- 
ketskih vježbi. U Rimu je zare- 
đen za svećenika, no oštar mu 
jezik pribavi mnogo neprijatelja 
i on morade napustiti Rim. Pre- 
ko Antiohije i Aleksandrije stigao 
u Betlehem i ondje ostade do kra- 
ja života. 

Po dolasku u Betlehem, veliku 
pomoć sv. Jeronimu pružale su 
sv. Paula i njezina kći sv. Eusto- 
kija. Nakon smrti svoga muža 
sveta se Paula povuče iz Rima. 
Tražeći tiho mjesto za svoj re- 
dovnički život, doputova u Be- 
tlehem i nastani se u blizini sv. 
Jeronima, koji je bio njezin ispo- 
vjednik i duhovni vođa. Daru- 
jući svoj imetak Crkvi, ona po- 
dignu samostan za Jeronima i 
njegove sljedbenike, a tako i ku- 
ću za žene koje traže povučen 
redovnički život. Nakon smrti 
njezino je djelo nastavila kći joj 
Eustokija. Priča se kako su one 
neumorno hrabrile sv. Jeronima 
kad se dao na težak posao pre- 
vođenja cijele Biblije na latinski 
jezik. Kako je latinski tada bio 
govorni jezik običnoga puka (vsl- 
gus »puk«), njegov je prijevod 
dobio ime Vulgata. 

Postoji zanimljiva priča kako se 
neki lav, dok je sv. Jeronim bo- 
ravio u samostanu u Betlehemu, 
iznenada pojavio u samostanu te- 
ško šepajući. Redovnici se od 
straha razbježaše, a sv. Jeronim 
odvažno pregleda lavu Šapu i 
izvadi iz nje duboko zaboden 

trn. U znak zahvalnosti lav po- 
stade nerazdruživ pratilac Jero- 
nimov. No, nevolje s lavom nisu 
time prestale. Redovnici u samo- 
stanu zahtijevahu od sv. Jeroni- 
ma da i lav mora sebi zaraditi 
svagdanju hranu kao i svi ostali u 
samostanu. Sv. Jeronim pristade i 
naredi lavu da bude pratilac sa- 
mostanskome magarcu kad bude 
donosio iz Šume drva. Neko je 
vrijeme sve bilo u redu. No jed- 
nog dana lav odluta u svoju rod- 
nu pustinju ostavivši magarca ne- 
zaštićenim. Tako naiđoše razboj- 
nici, oteše magarca i prodadoše 
ga trgovačkoj karavani koja ga 
odvede sa sobom. Vraćajući se iz 
pustinje lav nije mogao pronaći 
magarca, pa se vrati u samostan 
sam, pokunjen. Redovnici, videći 
na lavovu obrazu osjećaj krivnje, 
pomisliše da je on prožderao ma- 
garca. Sada je, za pokoru, morao 
sam lav nositi drva umjesto ne- 
stalog magarca. On je to radio s 
najvećom poniznošću, no jednog 
dana spazi magarca u karavani, 
i pobjedonosno dogna cijelu ka- 
ravanu u samostan kako bi doka- 
zao svoju nevinost. 

Na slikama je sv. Jeronim go- 
tovo uvijek u pratnji lava. Sve- 
tac se prikazuje kao starac, kat- 
kad s crvenim Šeširom i grimiz- 
nim haljinama, Što se može tuma- 
čiti kao znak njegove svećeničke 
službe u Rimu, gdje su svećenici 
u ranija vremena imali dužnosti 
kasnijih kardinala. Mnogo češće 
prikazuje se sv. Jeronim kao po- 
kornik u pustinji ili pećini, kako 
se udara o prsa kamenom (govo- 
reći, navodno: »Parce mihi, Do- 
mine, quia Dalmata suml« — 
Oprosti mi, Gospodine, jer sam 
Dalmatinac), kako moli ili piše, 


JERUZALEM 


a u blizini se nazire raspelo, lu- 
banja i sova. MG 


Jeruzalem. Religiozno, kulturno 
i političko središte Židova. (> 
Apokalipsa (nebeski Jeruzalem); 
—> Živi križ). 


Jeruzalemski križ —> križ 


Jeseovo stablo (hebr. jišaj ili 'išaj, 
hipok. oblik imena '5-jabweb »čo- 
vjek Jahvin«). Kristovo rodoslov- 
lje u obliku razgranata stabla, 
kome je u korijenu Jese (Jišaj) 
(otac kralja —> Davida), u bočnim 
granama su izraelski kraljevi i 
proroci, a u cvijetu na vrhu sta- 
bla —> Bogorodica i —> Krist. 
Jese (Jišaj), bradati starac, kat- 
kad okrunjen, rjeđe stoji ili sjedi, 
a ponajčešće leži, tj. spava ili 
razmišlja, te u snu ili viđenju pro- 
matra svoje slavno potomstvo. Iz 
njegova srca, utrobe ili boka (rje- 
đe iz usta) izvija se genealoško 


stablo s granama u obliku loze, . 


voćke, ružina stabla ili granatog 
ljiljana, u čijim se cvjetnim pu- 
povima nalaze (obično prikazani 
kao polulikovi) izraelski kraljevi 
(katkad i kraljice) koji su Kri- 
stovi preci 1 starozavjetni pro- 
roci koji su bili navjestitelji Kri- 
stova dolaska na svijet. 

U najstarijim prikazima (XII. 
stoljeće), isprva je oko Kristove 
glave poredano sedam golubica 
(simboli sedam darova Duha Sve- 
toga). Od XIII. stoljeća Krist se 
prikazuje kao dijete u Bogorodi- 
činu naručju, a od XVI. stoljeća, 
usporedo s porastom kulta —> bez- 
grešnog začeća Marijina, u za- 
vršnom cvijetu Jeseova stabla re- 
dovito je prikazana Bogorodica 
sama. 

Ovaj ikonografski motiv mašao 
je svoju najpotpuniju formulaciju 
u XII. stoljeću u Francuskoj, a 
zatim je postao općenito primje- 
njivan u ikonografiji Zapada. Na- 
stao je na temelju stiha proroka 
—> Izaije (Egredietur virga de ra- 
dice Jesse... »Izbit će mladica 
iz korijena Jeseova...«, Iz 11, 
1—5) i na temelju rodoslovlja 
Kristova u Matejevu evanđelju 
(Mt 1,1—17). U XI. stoljeću po- 
javio se najprije u minijaturi (te 
je bio čestim motivom na po- 
četku Matejeva evanđelja), zauzi- 
mao je važno mjesto u lukovima 
portala i podlučjima trijumfalnih 
lukova, ispunjavao je oslikane 
prozore, širio se u velikim kom- 
pozicijama fresaka na zidovima 
crkava i među razgranatim go- 
tičkim rebrima svoda, na oslika- 
nim drvenim stropovima, u rezba- 
rijama korskih klupa i u zlatar- 
skim radovima. Od konca XVI. 
stoljeća postaje vrlo rijetkom po- 
javom. "Tematski, ali ne i kompo- 
zicijski, srodne su ikonografske 
formule Kristove genealogije: 

—> Galerija kraljeva; —> Sv. Ana 
Trojna (Die heilige Anna Selb- 
dritt); —> Sveto rodbinstvo (Die 
heilige Sippe); —> Sveta Obitelj. 

BF 


Jetro —> Mojsije 


Jezabe! (hebr. ';-zebel, značenje 
nepoznato). (2 Kr 9,30—37). Raz- 
bludnu kraljicu Jezabe! (Izabelu) 
izbacuju kroz prozor na cestu, 
gdje joj tijelo gaze konji a psi 
Žderu njeno meso i ližu njenu 
krv. U srednjovjekovnoj tipolo- 
giji Jezabel je predstavnik po- 
roka —> požude (luxuria), BF 


Jezici plameni: —> Duh Sveti 


JIFTAH 

Jiftah —> Jefta 
Jišaj —> Jese 
Jišmael —> Izmael 
Jitro —> Jetro 


Joakim i Ana (hebr. jčjaqim ili 
jebojaqim »Jahve podiže«; hebr. 
hannčb »Jahve se smilovao«). Sv. 
Joakim i sv. Ana roditelji su (po 
apokrifima) Bogorodice Marije. I 
svi ostali literarni izvori za ovaj 
ciklus nalaze se u apokrifima. 
Ciklus obuhvaća prizore: 


JOAKIM PROTJERAN IZ HRAMA. Bu- 
dući da starozavjetni svećenik 
Joakim i njegova žena Ana ne- 
maju poroda (a neplodnost u bra- 
ku bila je za Židove sramota i 
Božja kazna), veliki svećenik od- 
bija Joakimov žrtveni prinos i 
tjera ga iz Hrama. Ikonografija: 
Joakim odlazi, a prati ga sluga 
koji nosi janje. Katkad veliki sve- 
ćenik tjera Joakima gestom ruke 
ili ga gura niz stepenice. Joakim, 
postiđen, odlazi. 


JOAKIM MEĐU PASTIRIMA. Osramo- 
ćeni Joakim povlači se u samoću, 
sklanja se k pastirima svojih sta- 
da. Katkad je umjesto pašnjaka 
s ovcama prikazana šuma kao 
krajolik Joakimova povlačenja i 
samotovanja. 


NAVJEŠTAJ ROĐENJA BOGORODIČI- 
NA JoakiMu. Joakimu, samome 
među ovcama, javlja se anđeo 
koji mu naviješta da će mu žena 
roditi kćer od koje će poteći Me- 
sija. Joakim kleči pred anđelom. 


NAVJEŠTAJ ROĐENJA BOGORODIČI- 
NA ANI ili sv. ANA U PERIVOJU. 
Sv. Ana, napuštena od muža, za- 

pazi u svom vrtu, u krošnji lo- 
vora, plodno gnijezdo dvoje vra- 
baca i to je pobudi da zamoli od 
Boga porod u njenoj starosti. Jav- 
lja joj se anđeo i naviješta porod 
kćeri, kojoj će dati ime Marija. 
Ona obećava da će je posvetiti 
Bogu. U svom perivoju sv. Ana 
je redovito u društvu sluškinje, 
Anđeo se javlja pod gnijezdom. 
Katkad Ana kleči pred anđelom. 


SUSRET NA ZLATNIM VRATIMA. Joa- 
kim se nakon anđeoskog navje- 
štaja vraća kući. Susreće se s 
Anom na jeruzalemskim Zlatnim 
vratima te se radostan s njome 
grli i ljubi. Susret i zagrljaj zbi- 
vaju se na ikonografskim prika- 
zima redovito pred arhitekturom 
srednjovjekovnih gradskih vrata. 
Ana katkada pred Joakimom kle- 
či, a Joakima gdjekad dovodi 
anđeo. Nekada anđeo lebdi nad 
Joakimom i Anom, približavajući 
im lica. Ta gesta znači njihov 
poljubac ustima, u kome (i po 
kome) su srednjovjekovni komen- 
tari Istoka i Zapada vidjeli tre- 
nutak začeća sv. Marije (Bogo- 
rodice), tj. simbol njezina —> bez- 
grešnog začeća. Zbog tog ekspli- 
citnog ili implicitnog momenta, 
susret na Zlatnim vratima ima 
izvanrednu ulogu u srednjovjekov- 
noj ikonografiji. 

Joakim je uvijek prikazan kao 
sijedi starac. Njegovi su atributi: 
svitak ili knjiga u ruci, dvije go- 
lubice na knjizi ili žrtveno janje. 

BF 


Job (hebr. 'ijj&b; to ime i lik nisu 
zapravo hebrejski, te je nepoznato 
i značenje imena). Knjiga o Jobu 
poema je o starozavjetnom liku 
pravednika koji strpljivo podnosi 
svoje patnje. Job je simbol po- 

stojanosti u kušnjama, on je mo- 
ralni »uzor strpljivosti« i preda- 
nja u Božju volju. 

U ikonografiji, na koju utječu i 
komentari knjige o Jobu i sred- 
njovjekovna skazanja o Jobu, nižu 
se prizori: najprije kako sretni 
Job živi u blagostanju (Job na 
prijestolju i njegova Žena sa že- 
zlom u ruci), zatim kako ga stižu 
nesreće i konačno kako je nje- 
gova strpljivost nagrađena, pa 
Job ozdravlja a blagostanje mu 
se umnoži. 


U temama Jobovih nesreća pri- 
kazuju se tri glasnika koji mu jav- 
ljaju da su mu neprijatelji (Sa- 
bejci) oteli stada, da su mu po- 
bili sluge, da mu je izgorjela ku- 
ća, koja mu je, srušivši se, pobila 
svu djecu. Zatim Joba »od ta- 
bana do tjemena« napada guba, 
gnojni čirevi, pa Job napušten i 
izrugan od sviju, pa i od vlastite 
žene, strpljivo sjedi na gnojištu i 
krhotinom crijepa struže gnojne 
kraste. Katkad je Job prikazan 
kako sjedi na tijesku, simbolu 
muka. U srednjovjekovnoj iko- 
nografiji napuštenog Joba muči 
đavao (željeznim kukama ili bi- 
čem od zmija), bije ga i žena 
(šibom, vilama) i rugaju mu se 
tri prijatelja (podrugljivo sviraju 
u frule i udaraju u bubanj). 
Jobu, bilo onda kad je prikazan 
kao izdvojeni lik (kao svetac) ili 
u ovim prizorima, tijelo je posuto 
ranama. 

Kao pravednik koji pati, Job je 
na općenit način  prefiguracija 
Krista, a posebno je u prizorima 
izrugivanja prefiguracija —> biče- 
vanja Kristova. Jobove su patnje 
također i prefiguracija progona 
Crkve. Povijest o Jobu jest ale- 
gorija duševnih kušnji vjernika i 
odgojni model kršćanskih vrlina 

strpljivosti, ustrajnosti i preda- 
nja. BF 

Osim događaja utemeljenih na bi- 
blijskom tekstu, oko njega je na- 
stalo niz legendi koje se oslanjaju 
na grčki apokrif o Jobu, odakle 
je preuzeta i njegova ljubav pre- 
ma glazbi. Joba je preuzeo i Rim- 
ski martirologij, a kasnije ga se 
htio osloboditi; danas je toleri- 
ran, ali bez liturgije. Na Zapad 
mu je kult došao pod grčkim 
utjecajem u vrijeme križarskih 
vojni, te mu je u Italiji sagra- 
đeno više crkava, od kojih čak 
dvije u Veneciji. U granicama 
akvilejske patrijaršije, njegov se 
kult udomaćio i u Sloveniji. Blag- 
dan mu je na Zapadu 10. svibnja, 
a na Istoku 6. svibnja. U zapad- 
noj Evropi, osobito u Belgiji, za- 
štitnik je glazbenika; u Sloveniji 
zaštitnik pčelara. Nekad je bio 
zagovornik protiv potresa, poža- 
ra, gube, sifilisa, melankolije i Ži- 
votne tjeskobe. EC 


Joakim među pastirima: —> Joa- 
kim i Ana 


Joakim protjeran iz Hrama: > 
Joakim i Ana 


Joel (hebr. 88! »Jahve je Bog«). 
Jedan od dvanaest starozavjetnih 
»malih« —> proroka. On je pret- 
kazatelj —> silaska Duha Svetoga 
(»Izlit ću od mog Duha na sva 
stvorenja«). Na mozaiku u Sv. 
Marku u Veneciji prikazan je sa 
dvanaest svitaka (jer je na Du- 
hove dvanaest apostola propovi- 
jedalo na dvanaest jezika). Pret- 
kazatelj je i > Posljednjeg suda 
(»Onaj dan sakupit ću sve narode 
u dolini Jozafatskoj. Tamo ću ih 
pozvati na sud«, Joel 3,1—17). 
Na temelju ovog proroštva Joel 


JONA 


se gdjekad prikazuje kako duše 

u trublju Posljednjeg suda. Kat- 

kada mu je atribut => rog obilja. 
BF 


Jona, prorok (hebr. jčnžb »go- 
lub«). (Knjiga o Joni). Staroza- 
vjetni prorok koga Bog šalje pro- 
povijedati pokajanje i pokoru u 
Židovima neprijateljski i omra- 
ženi grad Ninivu. Jona, da bi 
izbjegao dužnosti, potajno se 
ukrca na brod. Kad nastane olu- 
ja, mornari kockom izluče među 
putnicima Jonu i bacaju ga u mo- 
re, smatrajući ga uzrokom oluje, 
srdžbe Božje. Jonu zatim proguta 
riba, i nakon tri dana i tri noći 
što ih je proboravio u utrobi ri- 
be, Jona se kaje i obećava Bogu 
poslušnost. Riba ga izbaci na su- 
ho i on odlazi propovijedati u 
Ninivu. Ninivljani se kaju i vrše 
pokoru, te ih Bog pošteđuje od 
uništenja. Jona je neraspoložen 
zbog Božjeg milosrđa nad gref- 
nom Ninivom pa sjeda i izdaleka 
promatra grad. Preko noći izraste 
bršljan, koji poput sjenice štiti 
Jonu od žege, no drugi dan crv 
podgrize bršljan i sunce ga osuši. 
Jona se žalosti, a Bog ga pouča- 
va: Tebi je žao bršljana, a meni 
da ne bude žao Ninive! 

Knjiga o Joni je starozavjetna 
moralizatorska pripovijest koja je 
već iz Kristovih usta postala sli- 
kom i pretkazanjem Kristove 
smrti i uskrsnuća (Mt 12,39—41): 
»Kao što je Jona bio u utrobi 
morske nemani tri dana i tri noći, 
tako će i Sin Čovječji proboraviti 
u krilu zemlje tri dana i tri no- 
ći.« Stoga je motiv Jone postao 
prefiguracija za —> polaganje u 
grob i za —> uskrsnuće. 

Jona je jedan od najstarijih mo- 
tiva kršćanske ikonografije, pa je 

prikazan, obično kao polulik, mo- 
litveno uzdignutih ruku (>> orans) 
u ustima kita (katkad i u ustima 
antiknog mitološkog hipokampa) 
u starokršćanskom slikarstvu ka- 
takomba ili na reljefima sarko- 
faga, i to uvijek u značenju 
uskrsnuća tijela i vječnoga života. 
U srednjovjekovnoj — umjetnosti 
prikazan je potpuno ćelav (u ribu 
ulazi odjeven i vlasat, iz ribe 
izlazi gol i ćelav). Atribut mu je 
kit. 


su a 
ŽE: 


Jona. Bjelokost iz 2. polovine 4. 
st., Brescia, Museo Civico 


Starokršćanska umjetnost prika- 
zuje Jonu samo kao simbol i 
alegoriju, srednjovjekovna pak 
umjetnost stvara opširne cikluse 
o Joni, koji obuhvaćaju prizore: 
Bog naređuje Joni da propovijeda 
u Ninivi; Jona bježi i potajno se 
ukrcava na brod; Jonu bacaju u 
more; Jona u utrobi ribe; Riba 
izbacuje Jonu na obalu; Jona pro- 
povijeda u Ninivi; Jona počiva u 
sjeni bršljana; Bog se javlja Joni 
pod osušenim bršljanom. BF 


Josip (hebr. jčsč/ »neka Jahve 
pridoda [djetetu koje će se ro- 
diti] još djece«; u Post 30,23 
ime j8sč/ objašnjeno je i pučkom 
etimol. od 'žsaf »ukloniti, uzeti«). 
(Post, gl. 37 — gl. 50). Josip, 

starozavjetni patrijarha, sin —> Ja- 
kova i => Rahele. Jedan od dva- 
naestoro braće koja ga iz ljubo- 
more (jer je bio očev ljubimac) 
i iz osvete (jer ih ponizuje tu- 
mačenjem svoga sna o jedanaest 
snopova koji se klanjaju njegovu 
snopu i sna o suncu, mjesecu i 
jedanaest zvijezda koje mu se ta- 
kođer klanjaju) bace najprije u 
bunar, svukavši mu haljinu, a za- 
tim ga prodaju za dvadeset sre- 
brnika putujućim trgovcima. Nje- 
govom = haljinom, — natopljenom 
krvlju  kozleta, fingiraju pred 
ocem da su ga rastrgale zvijeri. 
U Egiptu ga trgovci prodaju Pu- 
tifaru (izvornije Poti-Feri; usp. 
hebr. transkripciju pčtifar za egip. 
oblik p",-dj-P,-r' »onaj koga je 
dao bog Sunce«), zapovjedniku 
faraonove straže. Josip postaje 
upraviteljem njegova dvora. Za- 
tim bačen u tamnicu zbog lažnih 
optužbi Putifarke, koja mu se 
osvećuje što je odbio njeno na- 
pastovanje. U zatvoru tumači za- 
tvorenom faraonovu peharniku i 
pekaru zagonetne vladareve sne, 
koje nitko nije znao protumačiti. 
O tom tumačenju oslobođeni pe- 
harnik izvješćuje faraona, a sni 
se kasnije i obistiniše. Faraon je 
u snu vidio kako iz Nila izlazi 
najprije sedam debelih, a zatim 
sedam mršavih krava koje prož- 
dru tih sedam debelih krava. Za- 
tim faraon sanja sedam debelih 
klasova koje je kasnije proždrlo 
sedam mršavih klasova. Kako ovi 
snovi — po Josipovu tumačenju 
—  pretkazuju dolazak sedam 
plodnih a za njima sedam glad- 
nih godina, Josip nagovori fa- 
raona da svake plodne godine 
odvoji i uskladišti jednu petinu 
Žita kao zalihu za razdoblje ne- 
rodnih godina. Faraon postavlja 

Josipa za upravitelja zemlje. Kad 
nasta vrijeme gladi i kada sva 
Josipova braća (izuzev najmla- 
đeg Benjamina) dolaze u Egipat 
nabaviti žito, Josip se utaji braći, 
koja su mu se kao upravitelju do- 
Xla pokloniti. Optuži ih da su 
uhode, baci ih tri dana u tamni- 
cu, a zatim ih otpusti s teretom 
žita, zadržavajući kao taoca jed- 
noga od njih dok mu ostali ne 
dovedu najmlađega brata Benja- 
mina. U drugom susretu, s Be- 
njaminom i svom braćom, nakon 
kušnji i dramatskih obrata (Josip 
daje u Benjaminovu vreću sakriti 
srebrnu čašu a onda ga optužuje 
za krađu), Josip se konačno ot- 
kriva braći i zatim poziva svog 
oca Jakova i svu braću da se 
nastane u Egiptu. U Egiptu Ja- 
kov umire, a prije smrti blago- 
slivlja najprije Josipove sinove a 
zatim i sve svoje sinove (>> Ja- 
kovljev blagoslov). Umrijevši, bio 
je balzamiran, prenesen i poko- 
pan u domovini. Njegovi potom- 
ci, Izraelci, namnožit će se kao 
velik narod, koji će konačno —> 
Mojsije izvesti iz Egipta prema 
obećanoj zemlji. Izlazeći iz Egip- 
ta, Izraelci će sa sobom ponijeti 
i posmrtne ostatke Josipove. 

Povijest biblijskog Josipa, koju 
smo ovdje saželi u bitni niz pri- 
zora, što su se pojavljivali u iko- 
nografiji počevši od V. stoljeća 
(mozaici u S. Maria Maggiore u 
Rimu) i od VI. stoljeća (Bečka 
Geneza), vjekovima je privlačila 
umjetnike zbog bogatstva nara- 
tivnog sadržaja, zbog snage dra- 
matskih obrata, emotivnih nape- 
tosti, moralnih dilema, potresnih 
ispovijesti, ali i zbog svojih 
efektnih inscenacijskih ambijena- 
ta. Povijest Josipova omiljeli je 
srednjovjekovni roman u riječi i 

slici i u skazanjima, koji je svo- 
jim temama pogodovao i teatral- 
nosti baroka (osobito u nizozem- 
skom slikarstvu XVII. stoljeća) i 
romantizmu XIX. stoljeća (naza- 
renci). No ikonografska važnost 
biblijskog Josipa proistječe i iz 
srednjovjekovnih teoloških razra- 
da njegova tipološkog i simbolič- 
kog značaja. Josip »čisti« je nai- 
me tip i prefiguracija nevinog 
Krista, i to u mnogobrojnim pa- 
ralelama, na primjer: braća su 
svukla Josipa — Židovi su svukli 
Krista; Josipa su spustili u bu- 
nar — Krist je sišao u Limb; Jo- 
sip u bunaru — Krist u grobu; 
Josip je prodan, i Krist je bio 
prodan; dječak Josip spašen je 
od smrti odlaskom u Egipat, i 
dijete Krist je spašeno bijegom u 
Egipat; Josip u zatvoru s pehar- 
nikom i pekarom — Krist na 
križu između dobrog i zlog raz- 
bojnika; Josip dijeli žito — Krist 
umnaža hljebove; Josip se kao 
upravitelj vozi na faraonovim 
kolima — Krist ulazi slavno na 
magarici u Jeruzalem; Josip se 
otkriva braći — Krist se ukazuje 
apostolima, itd. BF 


Josipovi prijekori: —> djevičan- 
sko materinstvo 


Josipov procvjetali štap: —> za- 
ruke Bogorodičine 


Josipov san: —> djevičansko ma- 
terinstvo; —> bijeg u Egipat 


Josipovo klanjanje: —> djevičan- 
sko materinstvo 


Jošt, sveti, pustinjak (lat. Judo- 
cus; slov. Jošt, što je preuzeto i 
u hrv. u sjev. Hrvatskoj). Prema 
životopisima iz IX. i XI. sto- 

ljeća bio bi kraljevski sin iz Bre- 
tanje. Odrekao se krune, postao 
svećenik i hodočasti u Rim, a 
zatim živi kao eremita na posje- 
du grofa Haima de Ponthieu. 
Umro je oko 669. godine. Grof 
Haimo sagradio mu je crkvu u 
Ruinacu (kasniji samostan St.- 
-Josse-sur-Mer). Oko njega je 
ispleteno mnogo legendi. Tako je, 
priča legenda, jednom učeniku 
naredio da tri puta dijeli jedini 
hljepčić kruha nekom  prosjaku 
koji je tri puta dolazio, a za ko- 
jeg se ustanovilo da je bio sam 
Krist; zbog toga su im doplovila 
četiri čamca bez vesala puna kru- 
ha. Jedan monah koji se utopio, 
na Joštovu je molitvu oživio. Jed- 
nom štovatelju sv. Jošta izgorjela 
je kuća, a dijete u kolijevci ostalo 
je ipak neozlijeđeno na zgarištu. 
Ispod štapa zabodena u tlo žed- 
nima je potekla voda. Jedna dje- 
vojčica slijepa od rođenja pro- 
gledala je kada je smočila oči vo- 
dom u kojoj je Jošt oprao ruke. 
Blagdan mu je 13. prosinca. Kult 
su mu osobito širili engleski mi- 
sionari, benediktinci i premon- 
strati. Već u ranom srednjem vi- 
jeku raširio se njegov kult po 
Francuskoj, Nizozemskoj, Nje- 
mačkoj, Švicarskoj, Austriji, a u 
XV. stoljeću došao je i u naše 
krajeve, u Sloveniju i sjevernu 
Hrvatsku, premda je u Hrvat- 
skoj veoma rijedak. Obično se 
slika u hodočasničkoj odjeći sa 
štapom u ruci, a kraj njega su 
odloženi kruna i žezlo, s kruhom 
razdijeljenim na četiri dijela i ri- 
bom na knjizi. Slikaju se, zatim, 
i prizori njegovih čudesa, a naj- 
češće kako mu anđeo skida kru- 
nu i daje hodočasničko odijelo. 
Zagovornik je protiv požara, ži- 
votinjske kuge, bure i nevremena 

na moru, oluje i tuče. Zazivaju 
ga slijepci, a zaziva se i za do- 
bru ljetinu. EC 


Jošua —> Jozua 


Jozua = (izvornije Jošua; hebr. 
jebošiia“ »Jahve je spasenje« ili 
»Jahve daje spasenje«; mlađi, di- 
similirani oblik ješka' grč. je pre- 
uzeo u liku Ičsošs, Isus). (Izl 
24,13 i 33,11; Br 13,6. 16 i 27,18; 
Jš gl. 1 — gl. 24). Pomoćnik i 
zatim nasljednik —> Mojsijev. Na- 
rodni junak; Jozuu, uz Davida i 
Judu Makabejca, ubrajaju među 
tri najveća starozavjetna heroja. 
Jozua je politički i vojni vođa 
Izraelaca u njihovu osvajanju Pa- 
lestine. 

Najprije je s Kalebom uhodio 
»obećanu zemlju«, donijevši go- 
lem »kanaanski grozd«. Zatim je 
poslao uhode u Jerihon, i oni su 
se sporazumjeli s bludnicom Ra- 
habom. Prešao je s Izraelcima 
rijeku Jordan, čudesno  zausta- 
vivši tok rijeke. Dao je prenijeti 
kovčeg Zavjeta preko Jordana u 
obećanu zemlju. U koritu rijeke 
Jordana i na tlu obećane zemlje 
postavio je dvanaest kamenova, 
znakove dvanaest izraelskih ple- 
mena. Dao je obrezati sve mu- 
škarce rođene tokom putovanja 
kroz pustinju. Osvojio je Jerihon 
(»trublje Jerihonske«). Osvojio je 
grad Aj i objesio njihova kralja. 
Potukao je Amorećane (Amorej- 
ce), zaustavivši u toku bitke za- 
lazak sunca. 

Jozuin život ima usporedbi s 
Mojsijevim životom: kako je Moj- 
sije preveo Izraelce preko Crve- 
noga mora, tako ih je Jozua pre- 
veo preko Jordana. I Mojsijev 
prijelaz preko Crvenog mora i 
Jozuin prijelaz preko Jordana 


20 LEKSIKON IKONOGRAFIJE 

prefiguracije su sakramenta —> 
krštenja. 

Jozua je i prefiguracija > Me- 
sije, —> Krista. Kako Jozua uvo- 
di Izraelce u obećanu zemlju, ta- 
ko Krist otvara svim ljudima 
—> raj. 

Prizori iz Jozuina života pojav- 
ljuju se već od IV.—V. stoljeća 
(S. Maria Maggiore u Rimu, mo- 
zaici), ali najpotpuniji ikonograf- 
ski ciklus o Jozui sadrži zname- 
niti »Jozuin svitak«, iluminirani 
rukopis VII. stoljeća (Vatikan), 
kopija originala iz V. stoljeća. 
Najvažniji prizori u ikonografiji 
iz Jozuina života jesu: 
Kanaanski grozd; Rahaba; Pri- 
jelaz Izraelaca preko Jordana; 
Dvanaest kamenova; = Ukazanje 
arkanđela Mihovila Jozui; Ruše- 
nje jerihonskih zidina; Kameno- 
vanje Akana; Skidanje s vješala 
kralja iz Aja; Bitka s Amoreća- 
nima. BF 


Juba! (hebr. jibal, značenje ne- 
poznato). (Post 4,21). Potomak 
—> Kainov, sin > Lamekov, brat 
—> 'Tubalkaina, prvoga kovača. 
Izumitelj je glazbe i glazbenih 
instrumenata, »praotac svih koji 
sviraju na liru i sviralu«. Prika- 
zan je kako svira u trublju, na 
orgulje, u gusle. Uz sv. Ceciliju 
zaštitnik je glazbenika. BF 


Jubilej (lat. jubilaeum »svečano 
slavljenje, jubilej« € hebr. jobčl 
»rog za uzbunu i sazivanje na- 
roda«). U Levitskoj knjizi tako 
se naziva razdoblje od pedeset 
godina, a pedeseta je godina u 
svemu Izraelu bila proglašena 
(naviještena uz zvuke rogova) 
kao »milosna godina« ili godina 
odmora za zemlju, stoku i ljude. 
"Te su se godine opraštali svi du- 

govi, oslobađali robovi, vršila 
međusobna izmirenja. Praksu ju- 
bilarnih godina, ali u izrazito du- 
hovnom smislu, preuzela je i ka- 
tolička Crkva, proglašavajući ih 
svake 25. godine ili u nekim 
posebnim zgodama, a nazivaju se 
i »sveta godina«. AB 


Juda prima trideset srebrnika: 
—> poljubac Judin 


Juda Makabejac (hebr. jebadab, 
značenje nepoznato). (1 Mak, gl. 
3 sl). Jedan od herojske braće, 
židovski narodni junak, protago- 
nist nacionalnog i vjerskog otpo- 
ra protiv nasilne helenizacije koju 
među Židovima provode  sirski 
kraljevi, osvajači Palestine. U 
srednjovjekovnim predodžbama 
Juda Makabejac jedan je od »de- 
vet junaka«. 

U ikonografiji se najčešće pojav- 
ljuje u prizorima: 

—> Juda Makabejac čisti jeruza- 
lemski Hram; —> Juda Makabejac 
moli za mrtve. BF 


Juda Makabejac čisti jeruzalem- 
ski Hram. (1 Mak 4,36—58). Ju- 
da Makabejac u jeruzalemskom 
Hramu ruši stari Žrtvenik što su 
ga obeščastili sirski osvajači Pa- 
lestine i podiže novi. Čisti Hram 
obrastao šikarom. Unosi novi 
kultni pribor. Prefiguracija za 
novozavjetni prizor: —> Isus tjera 
trgovce iz hrama. BF 


Juda Makabejac moli za mrtve. 
(2 Mak 12,38—45). Juda _ Maka- 
bejac, vjerujući u —> uskrsnuće 
mrtvih, moli za borce otpora koji 
su pali boreći se protiv sirskog 
osvajača. Po tumačenju u samom 
biblijskom tekstu, ti su borci po- 
ginuli zato što su pod odjećom 

nosili amulete, »predmete posve- 
ćene jamnijskim idolima, što Za- 
kon Židova zabranjuje. Tako je 
svima postalo jasno da je to 
uzrok njihove smrti«. Juda s voj- 
skom moli za njih: »Zatim se po- 
moliše da bi se počinjeni grijeh 
sasvim oprostio«, a u daljnjem 
tekstu izričito je obrazložena Ju- 
dina koncepcija molitve za mrtve: 
»Jer da nije vjerovao da će pali 
vojnici uskrsnuti, bilo bi suvišno 
i ludo moliti za mrtve... Zato 
je za pokojne prinio žrtvu nak- 
nadnicu, da im se oproste grijesi.« 
Ikonografija, posebno na 
Zapadu, upotrijebila je ovaj sta- 
rozavjetni prizor kao potvrdni 
primjer teze o korisnosti molitve 
živih za pokojnike, afirmirajući 
(osobito u XVI. i XVII. stoljeću 
u kontroverzi s protestantskim 
teološkim stajalištem) doktrinu o 
—> čistilištu. BF 


Juda Tadej, sveti, apostol (lat. 
Judas Thaddaeus; za etim. imena 
Juda —> JuDpA MAKABEJAC). Apo- 
stol, brat Jakova Mlađeg, nazvan 
Tadej (aram. taddaj »odvažan«) 
da bi se razlikovao od Jude Iška- 
riota, izdajice. Propovijedao je 
evanđelje zajedno sa sv. Šimunom 
apostolom u Siriji i Mezopota- 
miji, gdje je mučen i ubijen to- 
ljagom. Napisao je jednu posla- 
nicu. Relikvije (?) mu se čuvaju 
u Reimsu i Toulousi. Prema le- 
gendi (sv. Brigita) Krist mu se ja- 
dao pred svoju muku, zbog čega 
je postao zaštitnikom dobre smrti 
i očajnika. Kult mu je raširen po 
sjevernoj Evropi, osobito u Polj- 
skoj. Blagdan mu je, zajedno sa 
sv. Šimunom, 28. listopada. Slika 
se u nizu apostola ili sa sv. Ši- 
munom, ali i sam, a atributi su 
mu toljaga, helebarda i medaljon 

s Kristovim likom (koju je na- 
vodno dao kralju u Edessi), ku- 
tomjer, a katkada i križ na du- 
goj motki. AB 


Judina pričest. Beram, Vincent iz 
Kastva, 1474. 


Judina pričest: —> Posljednja ve- 
čera 


Judino samoubojstvo. (Mt 27, 
3—5). »Tada se njegov izdajnik 
Juda, videći da je Isus osuđen, 
pokaja te vrati trideset srebrnika 
velikim svećenicima i starješina- 
ma: 'Sagriješih — reče — jer 
izdadoh nevinu krv. 'Što se to 
nas tiče? odgovore mu. — To je 
tvoja stvar. Tada baci srebrnike 
u Hram te se povuče, ode i objesi 
se.« 

Ikonografija rjeđe prika- 
zuje kako Juda (obično klečeći) 
vraća novac velikom svećeniku 
Kaifi (koji pokretom ruke odbija 
primiti novac), a najčešće prika- 
zuje Judu obješenog o granu sta- 
bla. Ta se tema pojavljuje od V. 
stoljeća do kraja srednjeg vijeka. 
Često obješenom Judi ispadaju 
crijeva, iz stražnjice mu izlijeće 
duša u obliku crne male ptice, iz 
kese mu ispada na tlo trideset 
srebrnika, itd. BF 


Judita. (Knjiga o Juditi). Staro- 
zavjetna junakinja, udovica Ju- 
dita, nakon pokorničke molitve 
polazi osloboditi svoj grad Be- 
tuliju od asirske opsade. Odijeva 
najljepše haljine, stavlja na se 
ukrase, uzima sa sobom služavku 
koja nosi jelo i piće te se upu- 
ćuje u Šator asirskog vojskovođe 
Holoferna pod izlikom da će mu 
pokazati najlakši put osvojenja 
grada. Opivši Holoferna u nje- 
govoj ložnici u šatoru, vlastitim 
mu mačem odrubi glavu i do- 
nese je u Betuliju kao trofej. 

Judita je prefiguracija —> Bogo- 
rodice koja satire Sotonu. Judi- 
tini su atributi: mač, odsječena 
Holofernova glava. BF 


Jug. Kao jedna od stožernih to- 
čaka jug se smatra sjedištem 
svjetla i topline. Stoga se pove- 
zuje s Novim zavjetom, osobito 
s poslanicama. MG 


Julijan »Bolničar«, sveti (lat. Ju- 
lianus = Hospitator). Legendarni 
lik o kojemu se malo zna (na- 
vodno X. st). Po legendi, bio je 
plemić koji je najviše vremena 
provodio u lovu. Jednoga je da- 
na progonio jelena i stjerao ga 
u neku kotlinu. Jelen se okrenu 


JULIJAN 


prema njemu i reče: »Ti, koji 
mene tjeraš u smrt, nanijet ćeš 
smrt svome ocu i majci!« U stra- 
hu da se to proroštvo ne bi ispu- 
nilo Julijan napusti rodni dom i 
krene u daleke zemlje. Ondje su- 
sretne prekrasnu djevojku po ime- 
nu Bazilisu i uze je za ženu. Ju- 
lijanovi roditelji, srvani od ža- 
losti zbog gubitka sina, dadoše 
se u potragu za njim. Nekako 
pronađu mjesto gdje je živio, 
ali njega nije bilo kod kuće. No 
Bazilisa ih radosno primi i dade 
im svoj krevet da prenoće. Vra- 
tivši se iznenada rano ujutro, Ju- 
lijan nađe dvoje ljudi u krevetu 
svoje žene i u bijesu ih oboje 
ubije. 

Kad je shvatio što je učinio, od 
grižnje savjesti Julijan se zakune 
da neće mirovati sve dok mu 
Krist ne oprosti njegov zločin. 
U potrazi za oproštenjem krene 
sa ženom na hodočašće. Dođu do 
neke opasne rijeke, i Julijan on- 
dje sagradi bolnicu za siromahe 
i pokorničku izbicu za sebe. Pre- 
vozio bi putnike preko rijeke. 
Jedne noći usred strašne oluje Ju- 
lijan spazi na drugoj obali rijeke 
nekog gubavca kako umire od 
studeni. Stavljajući svoj život na 
kocku, Julijan se preveze preko 
rijeke, preveze bolesnika i po- 
loži ga u svoju postelju da se 
oporavi. Ujutro se gubavac preo- 
brazi u anđela koji reče Julijanu 
kako ga je Bog poslao kao glas- 
nika s porukom da je Julijanova 
pokora prihvaćena. Nedugo po- 
slije toga Julijan i njegova žena 
nađoše smirenje u blaženoj smrti. 
Julijan se općenito prikazuje kao 
lovac s jelenom pokraj sebe. Kat- 
kad se u pozađini vidi rijeka i 
čamac, što podsjeća na njegov 
skelarski posao. Sv. Julijan je za- 

štitnik putnika, skelara i putuju- 
ćih pjevača. MG 


Julijan, sveti: —> istarski sveci 


Juraj, sveti (lat. Georgius ( grč. 
Georgios). Po tradiciji, rimski 
vojni časnik, mučenik godine 303. 
u Kapadociji (Mala Azija) za 
Dioklecijanova progonstva kršća- 
na. Svetkovina 23. travnja. Kult 
mu je isprva vezan za Palestinu 
(Lidija) i Egipat, zatim se širi 
po Bizantu. U VII. stoljeću po- 
diže mu se crkva u Rimu (S. 
Giorgio in Velabro). Prije XII. 
stoljeća proširuje se na srednju 
Evropu. Najveću ekspanziju do- 
Žživljuje s križarskim ratovima, 
kada Juraj postaje prototip ideal- 
nog kršćanskog viteza i od kada 
se mnogi gradovi (npr. Barcelo- 
na, Genova ili kod nas Senj, Lo- 
vran, Hreljin, Brseč, Boljun i dr.), 
pokrajine (Armenija, Ligurija, 
Katalonija) države (Engleska, 
Portugal) stavljaju pod njegovu 
zaštitu. Zastava stare Engleske 
(crveni križ na bijelom polju) 
zastava je sv. Jurja. 

Legende, počevši od VI. stoljeća, 
pripovijedaju i proširuju teme o 
njegovu mučenju i smrti, od XI. 
stoljeća i o njegovim čudesima, 
a tek u XII. stoljeću uvodi se i 
motiv njegove borbe sa zmajem. 
Juraj je bio jedan od najpopular- 
nijih svetaca srednjega vijeka 
(=> Četrnaest svetih pomoćnika), 
a područje njegove zaštite bilo 
je vrlo veliko: u kužnim bolesti- 
ma, u pogibeljima na moru, u 
ratu, pred sudom, u svim život- 
nim opasnostima. U agrarnim i 
stočarskim sredinama, kakva je 
bila i kod nas, Juraj je postao 
par excellence zaštitnik zemlje, 
usjeva, zelenila i stoke pa je u toj 

funkciji (posebno kod Slavena) 
supstituirao starije, predkršćanske 
agrarne i stočarske kultove. Za- 
štitnik je križara, vitezova, voj- 
nika i svih obrta koji su u vezi 
s ratovanjem; zaštitnik konja; 
zaštitnik ratara i pastira. 


Ikonografija 

U bizantskom kulturnom krugu 
Juraj je prikazan kao: a) mladi 
golobradi ratnik odjeven u hla- 
midu i oklop, s kopljem i štitom 
u rukama; b) u dvorskoj ili li- 
turgijskoj nošnji s križem u ruci 
(kao vjerovjesnik). 

Na Zapadu on se isprva prika- 
zuje u navedenim bizantskim 
oblicima ili — rjeđe — c) u ne- 
vojničkoj nošnji, držeći u ruci 
palmu kao atribut mučenika. 
Počevši od XII. stoljeća prika- 
zuje se u zapadnoj ikonografiji 
kao: d) vitez — rjeđe stojeći, 
češće i redovito kao konjanik 
odjeven u suvremenu nošnju rat- 
nika, opremljen štitom i kopljem 
kojim ubija zmaja. 

Uz izvanredno rijetke iznimke, 
on je u zapadnoj ikonografiji 
uvijek mlad i bezbrad, duge va- 
lovite kose. Atributi su mu ko- 
plje ili isukani mač, štit (na bi- 
jelom štitu je crveni križ), bijela 
zastava s naslikanim crvenim kri- 
žem, zmaj. Kao konjanik uvijek 
jaše na bijelom konju. Katkada 
je prikazan i kao križar s crve- 
nim križem na haljini (Sv. Juraj 
nad Igom, Slovenija, freske XV. 
stoljeća). Na srednjovjekovnim 
freskama kod nas ima slučajeva 
gdje je sv. Juraj kontaminiran s 
predodžbom folklornog »Zelenog 
Jurja« pa kao atribut nosi u ruci 
proljetno zelenilo, grane (freske 
XII.—XIII. stoljeća kod Vrbnika 
na otoku Krku i u Turjaku u 
Sloveniji iz XV. stoljeća). 

Legende 

Legenda o sv. Jurju, u obliku 
kako ju je u XIII. stoljeću pro- 
širila —> Legenda aurea (a ona 
je bila mjerodavna za srednjovje- 
kovnu ikonografiju Zapada), spo- 
jila je motive starije legende o 
Jurjevom mučeništvu s mlađom 
legendom o njegovoj borbi sa 
zmajem. Tako kompletirana le- 
genda pripovijeda: 1. Zmaju u 
močvari kraj grada Silene gra- 
đani daju za hranu svaki dan 
po dvije ovce. Kada ponestanu 
ovce, svaki mu dan žrtvuju koc- 
kom odabranog mladića ili dje- 
vojku. Kocka padne i na kra- 
ljevu kćer. Na putu u smrt kra- 
ljevna susretne Jurja, a Juraj 
udarcem koplja onesposobi zma- 
ja, vezuje mu oko vrata pojas 
kraljeve kćeri te ga dovodi u 
grad, gdje ga ubija pošto se na 
Jurjev nagovor kralj i sav puk 
pokrste. Četiri vola odvlače 
mrtvog zmaja iz grada. 2. Puk 
grada Silene napušta kršćansku 
vjeru i vraća se pod pritiskom 
Dioklecijanova progona na po- 
ganstvo. Gradski sudac Dacijan 
daje uhititi Jurja te ga stavlja 
na muke: 3. Jurja svega grebu 
oštrim grebenima (daščice s ča- 
vlima za češljanje vune) i rane 
mu posiplju solju. 4. Jurju se u 
tamnici ukazuje Krist, koji ga 
bodri. 5. Vrač daje Jurju da po- 
pije pehar zmijskog otrova, ali 
Juraj, prekriživši pehar, ispija 
otrov i ostaje živ. Vrač se, ga- 
nut ovim čudom, obraća na 
kršćanstvo, a zatim pogiba kao 
mučenik. Odrubili su mu glavu. 
6. Jurja muče na kotaču, ali an- 
đeli lome noževe na kotaču pa 
Juraj ostaje živ. 7. Jurja bacaju 
u kotao s rastopljenim olovom, 

no Juraj ostaje neozlijeđen. 8. 
Sudac s pukom dovodi Jurja u 
Apolonov hram. Juraj se klečeći 
utječe molitvom Bogu. Nato 
oganj s neba sažiže hram, idole i 
poganske svećenike, a zemlja se 
rastvara i proguta pogane. 9. Na 
nalog suca konji vuku Jurja po 
gradu ili ga raščetvoruju. 10. 
Krvnik odsijeca Jurjevu glavu, 
komada mu tijelo i baca mu udo- 
ve u duboki bunar. 11. Iz bunara 
anđeo vadi i odnosi Jurjevu gla- 
vu 

Od XIII. stoljeća najučestaliji 
prikaz sv. Jurja jest njegova bor- 
ba sa zmajem. Juraj na konju 
kopljem probada rastvorene ra- 
lje zmaja, koji leži na tlu i repom 
opliće konju stražnje noge. Često 
se koplje od udarca prelama pa 
Juraj zamahom mača dokrajčuje 
borbu. U pozadini kleči i moli 
okrunjena kraljevna, a na grad- 
skim zidinama promatraju bitku 
kralj, kraljica i puk. Prikaz Jurje- 
ve borbe sa zmajem traje u iko- 
nografiji sve do kraja XIX. sto- 
ljeća (Fernkorn, Zagreb). BF 


Just, sveti, mučenik (lat. Justus). 
Mučeničku je smrt pretrpio vje- 
rojatno za Dioklecijana, najvje- 
rojatnije 303. godine, a živio bi 
prema predaji u Akvileji. U Trstu 
ga časte već u VI. stoljeću. Pre- 
daja kaže da su ga u Akvileji 
osudili kao kršćanina, koji je bio 
poznat po milosrđu i ljubavi pre- 
ma siromasima, i bacili ga u mo- 
se opterećenog olovom. No more 

ga je izbacilo u Trstu, gdje su 
mu posvetili crkvu koja je kasnije 
bila građevinski spojena s kate- 
dralom. Blagdan mu je 2. stu- 
denog (u Trstu 3. studenog). Atri- 
buti su mu palmina grančica i 
mode! grada Trsta. Zaštitnik je 
grada Trsta. Kult mu je raširen 
po Slovenskom primorju i Istri. 
EC 


Justina, sveta (lat. Justina). Po- 
drijetlom iz Padove (IV, stoljeće). 
Kći plemenitih kršćanskih rodi- 
telja, ostade siroče u svojoj še- 
snaestoj godini. Kad je jednog 
dana putovala u Padovu, zausta- 
više je na mostu preko rijeke Po 
neki vojnici cara Maksimijana. 
Narediše joj da siđe s kočije i 
pođe s njima u sudnicu. Bojeći 
se za svoju nevinost, Justina klek- 
nu na most i upravi Bogu vruće 
molitve da je očuva netaknutu. 
Priča se da se otisci njezinih ko- 
ljena još vide u kamenu na mo- 
stu. Nakon suđenja car naredi da 
joj bodežom probodu grkljan. 


Justina se prikazuje s palmom 
mučeništva u ruci. Do nogu joj 
čuči jednorog, simbol djevičan- 
stva. Ponekad se javlja s bode- 
žom u grlu, što podsjeća na nje- 
zino mučeništvo. Vrlo često je 
slikaju umjetnici padovanske i 
mletačke škole, jer je ona zaštit- 
nica Padove i Venecije. Teško je 
razlikovati sv. Justinu Padovan- 
sku od sv. Justine Antiohijske, 
jer obje imaju posve iste oznake. 
(> Ciprijan). MG 


K 


Kadionica (lat. incexnsoris«m prema 
incendčre »paliti«, incensum »za- 
paljeno«; lat. još: tburibulum, 
prema thus, thuris »tamjan«, usp. 
grč. tbjos »k&d, žrtva paljenica«). 
Metalna posuda učvršćena na po- 
du ili zidu, ili pak ovješena o tri 
lanca: u nju se stavlja žeravica 

= ae re 


Barokna kadionica iz Gomirja, 
sada m Muzeju Srba u Hrvatskoj. 
Genova, 1741. 


na kojoj se pali —> tamjan ili 
druge mirišljive tvari u počast 
nekoj osobi ili božanstvu ili pak 
radi uklanjanja neugodnih mirisa. 
Paljenje mirišljivih tvari susreće- 
MO U prapovijesti i u svoj orijen- 
talnoj i mediteranskoj antici, a te 
se tvari pale radi uklanjanja neu- 


Ranosrednjovjekovna kadionica. 
Klapavica kod Klisa, 7. st. 


godnih mirisa u prostorijama, a 
tako i u počast osobama (opis 
kadionice u Bibliji v. u Izl 37, 
25—28). Budući da je u medite- 
ranskoj kasnoj antici paljenje mi- 

Barokna kadionica. Zagreb, Sv. 


Ivan, 17. st. 


rišljivih tvari bilo rašireno 0so- 
bito kao počast bogovima, kršća- 
ni su u prvo doba zazirali od te 
prakse. Praksa kađenja prodrla 
je u život Crkve najprije na Isto- 
ku, i to u počast caru, a kasnije 
i u liturgiji. Na Zapadu se ka- 
đenje u liturgiji kao općenita 
praksa uvodi tek u VII. stoljeću, 
a svoj procvat doživljava od XIV. 
stoljeća dalje. 


Sama kadionica doživljava svoj 
razvoj tokom stilskih razdoblja, 
a paralelan je razvoju ostalog 
crkvenog posuđa. U antici je to 
bila ovalna posuda na prenosivu 
tronošcu. U kršćanskoj uporabi, 
to je prenosiva posudica s pro- 
bušenim poklopcem, obješena o 
tri lanca koji završavaju zajed- 
ničkim hvatištem. Sam poklopac 
također je posebnim lancem ovje- 
šen o to hvatište, a po ostalim 
trima lancima može kliziti zbog 
odmjereno probušenih rupica kroz 
koje su ti lanci provučeni. U li- 
turgiji kađioticu nosi u ruci i 
mašući njome pojačava dimljenje 
posebni službenik, —> turifer. Od 
XI. do XIX. stoljeća njen se 

dim 


Neogotička kadionica, kraj 19.st. 


razvoj može uspoređivati s raz- 
vojem kaleža; na vanjskoj plohi 

nosi ukrasne detalje (floralne ili 
arhitektonske) onog stilskog raz- 
doblja u kome nastaje. U XIX. 1 
XX. stoljeću oponaša oblike pro- 
šlih razdoblja, ali bez duha. 

U prvim stoljećima izrađuje se 
od željeza, zatim od bronce, a u 
kasnom srednjem i novom vijeku 


od srebra. AB 
Kain ubija Abela (hebr. kajin, 
značenje nepozn., možda  »ko- 


vač«): —> žrtva Abelova i Kaino- 
va 


Kalendar (slat. calendarium, pre- 
ma lat. calendae »prvi dan u 
mjesecu«, u koji su rimski ponti- 
feksi [svećenici] običavali sazi- 
vati narod [usp. lat. calare »sa- 
Zivati«] i objavljivati mu koji 
blagdani [> ferija] i sajmovi do- 
laze tog mjeseca). U kršćanstvu 
to je popis mjeseci, tjedana i da- 
na liturgijske godine s naznakom 
blagdana ili svetaca koji se u po- 
jedine dane slave. Posebno je raz- 
rađen sustav izračunavanja po- 
mičnih blagdana. (-> Liturgijska 
godina). AB 


Kalež (mlet. tal. i furl. kdleze 
( vulg. lat. calice ( lat. calix, 
gen. calicis »čaša, kupa«; kajk. i 
slov. kelih ( stvnj. kelich ( lat. 
calix). Svečana čaša u kojoj sve- 
ćenik na —> misi prinosi žrtveni 
dar vina, koji se po riječima Kri- 
stovim pretvara u njegovu krv, a 
zatim se svećenik, a gdjekad i 
vjernici, iz nje pričešćuju. 

Oblik kaleža sastoji se od 
tri glavna dijela: čaše (cuppa), 
podnožja i čvora (nodus) između 
njih. U nekim povijesnim raz- 
dobljima umeće se između pod- 
nožja i čvora noga s nizom prste- 

Romanički kalež (emajl-zlato). Ve- 
necija, S. Marco, 11. st. 


Gotički kalež. Split, Riznica kate- 
drale, 15. st. 


KALEZ 


Barokni kalež. Zagreb, Sv. Ivan, 
Augsburški majstor, 18. st. 


nova između noge i čvora, te 
čvora i čaše, a sama se čaša kat- 
kad smješta u ukrasnu košaricu 
ili čašku. U starijim razdobljima 
čaša katkad ima po jednu ili dvije 
ručke (ansa). Ručke imaju uglav- 
nom kaleži za pričešćivanje vjer- 
nika. Redovito je kalež izrađen 
od srebra, a unutrašnja mu je 
strana čaše pozlaćena, ali nisu 
rijetkost ni potpuno pozlaćeni ka- 
leži, pa čak ni posve zlatni. 

Razvoj: Kris je na svojoj 
posljednjoj pashalnoj večeri upo- 
trijebio zacijelo običnu čašu ka- 
kva je tada bila u uporabi. Evan- 
đelje je naziva potćrion (—> Gral). 
U prvim vjekovima kršćanstva 
kao kalež se upotrebljavaju svi 
oblici kućnih čaša od raznog ma- 

Srebrni kasnorenesansni kalež. Ve- 
necijanski rad s kraja 16. st. 


terijala: stakla, drva, bronce, ba- 
kra, srebra. Drveni i stakleni ka- 
leži i kaleži od životinjskih ro- 
gova bili su već u IV. stoljeću 
zabranjeni, a Grgur Veliki oko 
600. godine određuje da kaleži 
moraju biti od plemenite kovine, 
ali ne govori ništa o njihovu 
obliku. Razvoj kaleža možemo 
jasnije pratiti od VIII. stoljeća 
dalje. U doba predromanike to je 
vrlo široka i relativno plitka čaša 
u obliku kalote, na prilično nisku 
i široku postolju, s masivnim čvo- 
rom između podnožja i čaše, tako 


KALEŽ 


Srebrni ranobarokni kalež. Vene- 
Cijanski rad s kraja 17. st. 


da mu je širina gdjekad veća ne- 
go visina. Vanjština mu je redo- 
vito vrlo bogato ukrašena reljef- 
nim prikazima ili emajlnim plo- 
čicama u zlatnom okviru, ili mu 
je pak sva vanjska površina obra- 
đena u emajlnoj chamlevć-tehni- 
ci. U doba romanike oblik i obra- 
da vanjštine ne mijenjaju se mno- 
go, ali čaša postaje uža i dublja 
POprimajući oblik polukugle, a 
podnožje nešto više, tako da se 
dobiva omjer visine i širine 3:2. 
U gotičkom razdoblju razlika vi- 
sine i Širine postaje još veća, u 
XIII. i XIV. stoljeću 2:1, u XV. 

stoljeću katkad čak i 3:1, a tež- 
nja za visinom naglašena je i 
arhitekturnom obradom svega do- 
njeg dijela kaleža time što se 
između podnožja i čvora umeće 
noga, čaša se umeće u košaricu 
od lisnatih elemenata, a sam čvor 
postaje prava mala katedrala s 
brojnim fialama i ediculama u 
koje se umeće sitna figuralna pla- 
stika. U doba renesanse visina se 
kaleža opet smanjuje na omjer 
2:1, a površina obradom postaje 
glatka s diskretno ugraviranim 
ornamentom ili vrlo plitkim re- 
ljefom geometrijskog ili floralnog 
sadržaja. Čvor postaje gotovo 
pravilna kugla, a košarica često 
nestaje. U baroku visina se opet 
povećava tako da omjer visine i 


Barokni kalež. Osijek, župna crk- 
va, Kčssler, 1771. 


VIA 
V 


\ZY 


e ———— E S 
S AVA OVA VAVA VAVDVE 2: 


Kalež s priborom (neogotika): kalež, purifikatorij, patena, pala, bur- 


sa, korporal, velum, komplet. 


KALEŽ 


širine biva 3:1, u kasnom ba- 
roku čak i 4:1, a vanjština je 
opet skulptorski raskošno ukra- 
Žena, te se uvodi ponovno ko- 
Žarica. Noga je vrlo visoka, sa- 
stavljena od brojnih prstenova; 
čvor postaje kruškolik i dobiva 
sitnu plastiku (anđeoske i sve- 
tačke glave) ili emajlne pločice 
s likovima svetaca. I podnožje 
je stupnjevito raščlanjeno i pre- 
krito brojnom figuralnom plasti- 
kom. Rub čaše se u blagom luku 
izvija prema van. 

U XIX. stoljeću u obliku kaleža 
javljaju se svi neohistorijski sti- 
lovi, a najčešći je oblik reduci- 
rane gotike. 

Uz kalež su usko vezani u litur- 
gijskoj upotrebi još: —> patena, 
—> pala, > purifikatorij, —> ve- 
lum i —> bursa. AB 


Kalota —> kapica 


Kalvarija (lat. Calvaria, prema 
calva »plješiva, ćelava, gola lu- 
banja«, usp. naše oronime Plje- 
šivica, Gologorica; lat. Calvaria 
je prijevod aram. naziva —> Gol- 
gota ( golgota', disimilacijom < 
golgolta' ili gulgulta" »lubanja«). 
1. Brežuljak izvan jeruzalemskih 
zidina, koji se hebrejski zvao Gol- 
gota, što znači »lubanja«, na ko- 
jem je bio razapet Krist. Naziv 
»Lubanja« vjerojatno dolazi oda- 
tle što je to mjesto bilo određeno 
za stratište zločinaca, koji su tu 
i pokapani, pa se često nailazilo 
na lubanje, ili pak zato što je 
svojim oblikom sličan ljudskoj lu- 
banji. Jedna židovska predaja (u 
zrelom srednjem vijeku prihva- 
ćena i od kršćanstva) kazuje da 
je na tom mjestu bio pokopan 
Adam, zbog čega će se već u do- 
ba romanike ispod prizora raspe- 

ća slikati i Adamova lubanja. 
(> Raspeće). 

2. Kalvarijama se od ranog ba- 
roka dalje nazivaju i mjesta u 
prirodi gdje je smješteno četrnaest 
postaja —> križnog puta. Obično 
se nalaze na niskim brežuljcima 
kraj crkava, tako da je prva po- 
staja smještena na podnožju, na 
vrhu 12. postaja s raspećem i tri 
križa, a nedaleko od vrha, pri 
spustu ili u samoj crkvi, 13. i 14. 
postaja. Sve zajedno često je 
uklopljeno u planirani park. (U 
Zagrebu se npr. jedna takva kal- 
varija nalazi uz crkvu sv. Franje 
Ksaverskog.) AB 


Kamen koji se odvaljuje sam od 
pećine: —> Danijel prorok (Na- 
bukodonozorov san); —> djevičan- 
sko materinstvo 


Kamenovanje Akana. (Jš, gl. 7). 
Izraelci, na nalog —> Jozue, ka- 
menuju Akana s njegovom obi- 
telju, njegovom stokom i svim ša- 
torom, jer je zbog krađe ukletog 
ratnog plijena navodno kriv za 
vojni neuspjeh kod grada Aja. 

B 


Kamen sa sedam otvorenih očiju: 
—> Zaharija 


Kamenje. Kamenje je znak po- 
stojanosti. Upotrebljava se kao 
svetačka oznaka sv. Stjepana, 
koji je umoren kamenovanjem. Sv. 
Jeronim se često prikazuje u mo- 
litvi kako se kamenom udara u 
prsa. MG 


Kanaanski grozd. (Br 13). Na 
—> putovanju kroz pustinju, pri- 
bliživši se obećanoj zemlji, Ka- 
naanu (Palestini), —> Mojsije ša- 
lje uhode koji, kao znak bogat- 


KANCELI 


stva i plodnosti kanaanske zemlje 
donose na motki ovješen golem 
grozd. 

Kanaanski grozd je prefiguracija 
Krista na križu (> raspeće), nje- 
govih patnji i njegove prolivene 
krvi, dosljedno i njegove krvi pod 
prilikama vina u -> euharistiji. 
Kako se iz grožđa ciješti vino, 
tako iz Kristovih rana teče krv 
u kalež —> Crkve (> Ecclesia). 
Od dvaju nosača  kanaanskog 
grozda, prvi nosač (tj. prednji, 
koji ne vidi grozd na motki iza 
svojih leđa) simbol je —> Sina- 
goge ili židovskog naroda, koji 
nije uvidio istinu, to jest Krista, 
a drugi nosač, koji vidi što pred 
sobom na motki nosi, simbol je 
Crkve ili pokrštenih pogana (gen- 
tiles), koji su Kristovu istinu pri- 
hvatili. Po drugom komentaru, 
prvi nosač predstavljao bi —> pro- 
roke (koji Kristu prethode), a 
drugi nosač predstavlja —> apo- 
stole, koji ga slijede. 

Kanaanski grozd jest i prefigu- 
racija —> nošenja križa. BF 


Kanceli: —> bema, —> septum, > 
schola cantorum 


Kancij, Kancijan, Kancijanila i 
Prot, sveti, mučenici (lat. Can- 
tius, Cantianus, Cantianila, Pro- 
tus; slov. kao gore, a k tome i 
Škocjan, to jest sv. Kancijan). 
Kancij i Kancijan bili su braća 
Kancijanile, a Prot je bio njihov 
odgojitelj. Prvo troje pripadali su 
rimskoj patricijskoj obitelji i bili 
su kršteni još od rođenja. Za Dio- 
klecijanovih progona razdijelili su 
svoje imanje siromasima, oslobo- 
dili svoje robove i odselili u Akvi- 
leju, gdje su vjerojatno imali neki 
posjed. U Akvileji su pomagali 
progonjenim kršćanima te su zbog 

toga bili pozvani pred suca Si- 
sinija. U međuvremenu, dok su 
čekali da car potvrdi osudu, oti- 
šli su u Grado. Sisinij ih je uhva- 
tio na putu i dao im odrubiti gla- 
vu, kod današnjeg Škocjana ob 
Soči. Kult im se vrlo rano raši- 
rio po zemljama akvilejskog pa- 
trijarhata. Ličnosti su povijesne, 
ali su zamagljene brojnim legen- 
dama. Blagdan im je 31. svibnja. 
Čašćeni su bili već polovinom V. 
stoljeća. God. 579. relikvije su 
im prenesene, a ima ih u Milanu, 
"Torinu, u Sensu u Francuskoj i 
Hildesheimu u Njemačkoj. Nosi- 
lac patrocinija je navodno sv. 
Kancijan. Njihove crkve stoje 
obično kraj tekućih voda, u gor- 
skim tjesnacima i kraškim poni- 
kvama. U Sloveniji je njihovo 
štovanje bilo rašireno južno od 
Drave. Atribut im je mač, a sli- 
kaju se u prizorima mučeništva. 
EC 


Kancijan -+> Kancij 
Kancijanila —> Kancij 


Kandilka (Aqsilegia vulgaris): —> 
pakujac 


Kandilo (lat. candčla »svijeća, vo- 
Štanica«, usp. candčre »sjati, bi- 
jelo se Žariti«; hrv. i kandel; za 
lik kandil usp. sgrč. kandčlos »po- 
sudica u kojoj gori žižak u ulju«, 
ngrč. množ. kdničla, čit. kandila). 
Viseća metalna posuda u kojoj 
gori ulje pred svetim slikama ili 
> svetohraništem. Često je pred- 
met reljefne dekoracije koja sli- 
jedi stilske karakteristike ostalih 
metalnih predmeta crkvenog in- 
ventara. Posebno velika i bogato 
dekorirana kandila rađena su u 
doba baroka. AB 


KANON 


Kanon (grč. kančn »palica od 
trske, tesarsko  mjerilo«,  pren. 
»pravilo, propis«). 

1. Zbirka tekstova koje Crkva 
svojim autoritetom proglašava je- 
dino važećima na nekom  po- 
dručju. Tako biblijski kanon sa- 
drži popis biblijskih knjiga koje 
Crkva priznaje kao nadahnute i 
autentične; Kanonsko pravo je za- 
konik koji je na snazi u Crkvi, 
itd. 

2. Misni kanon jest stalni i ne- 
promjenljivi dio > mise (od Pred- 
slovlja do Očenaša) koji sadrži 
bitni Žrtveni obred mise (pre- 
tvorbu), a sama pretvorba sa- 
stoji se od ponavljanja Kristovih 
riječi ustanovljenja —> euharistije 
na njegovoj posljednjoj pashalnoj 
večeri: »Uzmite i jedite, ovo je 
tijelo. moje...« Tim riječima 
prethode zazivi Duhu Božjem da 
sada učini ono isto što se zbilo 
na posljednjoj večeri, a nakon 
njih slijede molitve zahvale, > 
anamneza. Osim njih kanon sa- 
drži i nekoliko drugih molitava: 
—> epikleza, —> memento, > dok- 
sologija. Počinje riječima »Te igi- 
tur...« (»Tebe dakle... «), a za- 
vršava doksologijom »Honor et 
gloria. ..« (»Čast i slava...«). 
Kanon je nastao vrlo rano, s ne- 
kim posebnostima po pojedinim 
pokrajinama. U IV. stoljeću po- 
prima svoj definitivni oblik i u 
svoj zapadnoj Crkvi prevladava 
Rimski kanon, iako su u nekim 
pokrajinama ostali u uporabi i 
drugi kanoni. Ono što je u za- 
padnoj Crkvi kanon, u istočnoj 
se zove —> anafora. AB 


Kanonik (lat. canonicus »kanon- 
ski«). Dolazi od riječi —> kanon, 
a isprva označava svakog klerika 
koji je ređenjem uvršten u popis 

crkvenih osoba. Neki od njih sa- 
činjavali su biskupsko vijeće. Ka- 
snije se tim imenom nazivaju oni 
klerici koji uz pojedine katedrale 
ili župne crkve žive zajedno po 
pravilima sličnima monaškim. U 
X. stoljeću poprimaju potpuno sa- 
mostanski oblik života, te se zovu 
canonici  regulares (samostanski, 
regularni kanonici). Od XII. sto- 
ljeća katedralni kanonici tvore 
kaptol (lat. capitulum) kao po- 
sebno upravno tijelo koje uprav- 
lja katedralom, pomaže biskupu 
u upravljanju biskupijom, te ima 
isključivo pravo birati novog bi- 
skupa, a u odsutnosti biskupovoj 
ima svu upravnu vlast. Nakon 
Tridentskog koncila njihova vlast 
slabi i postaje više-manje samo 
čast, osim u upravljanju katedra- 
lom. Na čelu kanoničkog zbora 
stoji praepositus (prepošt) ili de- 
kan, zatim slijede dostojanstve- 
nici (dignitates), a nakon njih ti- 
tularni (naslovni) i počasni ka- 
nonici. Titularni kanonici imaju i 
posebne dužnosti, kao kantor, ce- 
remonist, lektor itd. AB 


Kanonizacija (slat.  canonisatio, 
—> KANON). Svečani čin kojim 
papa snagom vrhovnog učitelj- 
stva Crkve javno proglašava 
»istinsku svetost i slavu« neke 
preminule osobe koja se za života 
odlikovala kršćanskim krepostima 
u herojskom stupnju i činila ču- 
desa (> svetac). Sam proces utvr- 
đivanja svetosti vrlo je dugotra- 
jan, a ne može se izvršiti prije 
nego prođe pedeset godina od 
smrti dotične osobe. Proces ispi- 
tivanja kvalifikacije vrši se naj- 
prije u biskupiji kandidata, a za- 
tim i u Rimu. U procesu glavnu 
ulogu imaju: promotor fidei 
(»promicatelj vjere«), popularno 


KANONSKE 


Zvan advocatus diaboli (»đavlov 
odvjetnik«), koji rigorozno ispi- 
tuje ima li dotična osoba tražena 
svojstva; protivnu ulogu ima pro- 
motor causae (»promicatelj ras- 
pre«), popularno zvan advocatus 
Dei (»Božji odvjetnik«), koji do- 
kazuje da je dotična osoba ta 
svojstva imala. Sam čin progla- 
šenja svetim obavlja se u bazilici 
sv. Petra u Rimu, nad konfesijom 
sv. Petra, a po obliku je vrlo sve- 
čan. AB 


Kanonske tablice 


1. Tablice na početku srednjovje- 
kovnih —> evanđelistara koje sa- 
drže brojeve poglavlja i redaka 
pojedinih evanđeoskih odlomaka, 
radi lakšeg pronalaženja srodnih 
mjesta u Evanđeljima. Katkad se 
nalaze i naznake kada se koji 
odlomak čita. To su četiri oko- 
mita niza brojeva, međusobno 
odijeljena stupićima koji su na 
vrhu povezani lukovima, a iznad 
tih triju manjih lukova stoji još 
jedan koji ih sve nadsvođuje. 

2. Tako se nazivaju i tri tablice, 
obično u ukrašenim metalnim ili 
drvenim okvirima, koje stoje na- 
slonjene na predelu oltara, a sa- 
drže neke molitve misnog —> or- 
dinarija te služe kao podsjetnik 
svećeniku za vrijeme mise. Sre- 
dišnja tablica sadrži Slavu, Vje- 
rovanje, molitve za prikazanje i 
riječi pretvorbe, a na sredini joj 
je redovito slika posljednje ve- 
čere ili koji drugi euharistijski 
motiv. Lijeva tablica sadrži po- 
sljednje evanđelje na misi (Iv 1), 
a desna molitve pri miješanju vo- 
de i vina i molitve pri pranju 
ruku. Središnja tablica prvi se 
put javlja sredinom XVI. stolje- 
ća; oko 1600. g. javlja se lijeva, 
a nešto kasnije i desna. AB 

Kantharos (lat. cantharus ( grč. 
kantbaros »trbušasta posuda za 
piće s ručkama«, hrv. i: kondir). 
1. U Grčkoj to je posuda stoža- 
sta oblika s postoljem i dvjema 
ručkama. 2. U kršćanskim bazi- 
likama — bazen na sredini > 
atrija s tekućom ili stajaćom vo- 
dom koji je služio za obično i za 
obredno pranje, za osvježenje, ali 
i kao dekorativni motiv. Kasnije 
poprima = simbolično = značenje 
»izvora Života« (—> fons vitae), 
a njegovu praktičnu namjenu za- 
mjenjuje —> lavabo. AB 


Kantik (lat. canticum »jednogla- 
sna pjesma, popijevka«). Lirski 
tekst s izražajem zahvalnosti Bo- 
gu što ga zanosno izriču neke 
slavne osobe Staroga i Novog Za- 
vjeta. Najpoznatiji su kantik Za- 
harijin Benedictus  (»Blagoslov- 
ljen«) i Marijin Magnificat na 
liča«). 


Kapica (hrv. i kalota ( tal. ca- 
lotta). Kapica priljubljena uz gla- 
vu i bez oboda. S obzirom na 
boju, ona poput ostale (nelitur- 
gijske) odjeće odgovara hijerar- 
hijskom stupnju onoga koji je 
nosi. MG 


Kapitul (prema lat. capitulum 
»glavica, poglavlje«). Dvorana u 
samostanima, smještena obično 
blizu svetišta crkve, odmah do 
sakristije, u kojoj se u određeno 
doba dana čitalo po jedno po- 
glavlje iz Pravila ili kojeg litur- 
gijskog teksta. U njoj se održa- 
vaju i samostanski zborovi i svi 
svečaniji neliturgijski skupovi. 
AB 


Karamfil (Diantbus). Crveni je 
karamfil znak čiste i nesebične 

ljubavi. Po flamanskom običaju nja bi je morao pretražiti i naći 
nevjesta bi na dan vjenčanja po- = taj cvijet. Iz tog običaja nastala 
nijela jedan cvijet ružičastog ka- > je simbolika po kojoj je ružičasti 
ramfila (»klinčića«), a mladože- = karamfil slika vjenčanja. Mladen- 


ova DEB 


——— MOCETA 
BIRET 


PLAŠT 


ROKETA 


REVERENDA 


Kardinal u ornatu 


21. LEKSIKON IKONOGRAFIJE 


KARDINAL 


ci se stoga često prikazuju s ru- 
Žičastim karamfilom u ruci. 
MG 


Kardinal (lat. cardinalis »stožer- 
ni, glavni«, prema cardo »stožer«, 
pren. »glavna stvar, glavno«). 
Kardinali su velikodostojnici ka- 
toličke Crkve koji tvore papin 
senat i njegovi prvi savjetnici u 
upravljanju Crkvom. Naziv se 
javlja prvi put u VIII. stoljeću; 
tada su to bili upravitelji dva- 
deset i pet rimskih crkava. Od 
XII. stoljeća jedino kardinali bi- 
raju novog papu. Redovito ih je 
sedamdeset, po uzoru na sedam- 
deset učenika što ih je Krist po- 
slao propovijedati (Lk 10,1). Od 
njih su sedmorica »kardinali đa- 
koni«, upravitelji sedam glavnih 
rimskih crkava. Odijelo im je kao 
u biskupa, samo što je purpurne 
(ljubičastocrvene) boje, a preko 
odjeće nose kardinalski plašt i na 
glavi —> šešir. Oslovljavaju ih 
izrazima: »Uzoriti« (lat. emmi- 
nens) ili »Njihova  Uzoritosti« 
(tal. Sua Eminenza). AB 


Kardinalski križ: —> križ 


Karista. Ptica iz srednjovjekovnog 
—> bestijarija koja leti nad va- 
trom a ne može izgorjeti. (—> Dje- 
vičansko materinstvo). MG 


Karlo _Boromejski, sveti, biskup 
(lat. Carolus Borromaeus). Rođen 
1538. u Aroni (Lago Maggiore). 
Studira pravo u Paviji. Njegov 
stric papa Pio IV. pozvao ga je 
u Rim te ga imenovao kardina- 
lom i nadbiskupom u Milanu. 
Veoma se zauzeo za sređivanje 
prilika u biskupiji, a osobito se 
istakao brigom za bolesnike za 
rrijeme velike kuge u Milanu 

1575. Umro je 1583. godine. Ka- 
noniziran je 1610. Blagdan mu 
je 11. studenog. Prikazuje ga se u 
kardinalskoj i nadbiskupskoj odo- 
ri ili u prizorima kako dvori 
okužene. Atributi su mu raspelo, 
mrtvačka glava, žarač, pokor- 
nički konopac oko vrata (s kojim 
je vodio procesiju u vrijeme ku- 
ge). Kult mu je raširen gotovo 
po svoj Evropi, a posebno u Ita- 
liji i Austriji. Zaštitnik je Milana 
i brojnih gradova u Italiji; za- 
govornik protiv zaraznih bolesti. 
AB 


Karmel (hebr. karmel »voćnjak«). 
Brdo u Palestini. Vidi: —> Ilija 
prorok, —> Gospa Karmelska, > 
karmelićani. Karmelom se pone- 
kad nazivaju i samostani karme- 


lićana. 


Karmelićani (lat. Ordo carmeli- 
tarum = discalceatorum —— [krat. 
OCDJ, »red bosonogih karmeli- 
ćana«). Red (> redovnici) koji, 
prema tradiciji, vuče podrijetlo 
od > Ilije proroka (> Elizej). 
Prvi samostan karmelićana osno- 
vao je križar Bertold iz Kala- 
brije na brdu Karmelu u Pale- 
stini 1150. godine, po čemu su i 
dobili ime. Pravilo im je od Crkve 
odobreno 1210. i 1226. Pred Sa- 
racenima bježe na Zapad, gdje se 
osobito šire u Francuskoj i En- 
gleskoj. Nakon krize u XVI. sto- 
ljeću sv. Ivan od Križa i sv. Te- 
rezija Avilska provode veliku re- 
formu koja je urodila novim pro- 
Cvatom reda. U našim ih kraje- 
vima nije bilo do XX. stoljeća. 
Postoji muški i ženski ogranak. 
Odijelo im je smeđe boje, a sa- 
stoji se od —> habita, —> škapu- 
lara i kukuljice te bijelog pra 
preko svega. 


KARPOFOR 


Karpofor, sveti: > Četvorica 


okrunjenih 


Kartuzijanci (lat. Ordo Cartu- 
siensis [krat OC]  »kartuzijski 
red«). Red (>> redovnici) što ga 
je na temelju regule sv. Benedikta 
u tihim alpskim predjelima sje- 
verno od Grenoblea osnovao sv. 
Bruno 1084. godine, a svrha mu 
je bila da se povlačenjem iz vre- 
ve društva u samoću redovnici 
posvete kontemplaciji i duhov- 
nom savršenstvu. Red se osobito 
raširio po Francuskoj, Njemačkoj 
i sjevernoj Italiji Kod nas se 
udomaćio samo u Sloveniji, gdje 
je već 1165. godine osnovana 
žička kartuzija i još nekoliko 
drugih, od kojih ona u Pleterju 
postoji još i danas. Žive u odije- 
ljenim kućicama povezanima du- 
gačkim hodnicima, a sastaju se 
samo na molitvu. Odijelo im je 
bijele boje, a sastoji se od —> ha- 
bita, —> škapulara i kukuljice. 
AB 


Kasijan, sveti, mučenik (lat. Cas- 
sianus). Odlični "Rimljanin, koji 
slovi (prema životopisu iz XII. 
stoljeća) kao osnivač biskupije u 
Sibenu u južnom Tirolu (kasnije 
Briksen). Oko 300. godine pro- 
tjeran iz Rima, a zatim je živio 
u Imoli kao učitelj brzopisa, i tu 
su ga učenici izboli pisaljkama. 
Pokopan je u Imoli. Bio je čašćen 
već u IV. stoljeću. Blagdan mu 
je 13. kolovoza. Nakon prijenosa 
relikvije (ruke) u katedralu u 
Briksenu postaje patron pokrajine 
Tirol. Zagovornik je dobre žetve 
i u teškim tjeskobama, a od 1952. 
godine zaštitnik stenografa. 
EC 

Kastorije, sveti: —> Četvorica 


okrunjenih 


Katafalk (tal. catafalco »svečani 
mrtvački odar«). Postolje presvu- 
čeno crnom tkaninom na koje se 
u crkvi postavlja lijes s pokojni- 
kom za vrijeme zadušnice. U do- 
ba baroka često se u misama za 
već pokopane mrtve postavlja u 
crkvama na to postolje prazan 
lijes; nerijetko se gradi i čitava 
arhitektura, čak i do sedam ka- 
tova, koji se prema gore suzuju i 
završavaju križem, ukupne visine 
i preko pet metara, a stranice su 
im oslikane —> eshatološkim mo- 
tivima. AB 


Katakombe (tal. catacombe ( ka- 
snolat. catacumbae, što se izvodi 
iz grč. kat4 »dolje, niz« + kjmbč 
»posuda; udubljenje« ili tymbos 
»grob«. Ad catacumbas je prvot- 
no bio naziv za uleknuće na cesti 
Via Appia blizu Rima gdje je bilo 
groblje, a kasnije naziv za svako 
podzemno groblje). 


Katakombe (arkosolij) 


KATAKOMBE 


Rimljani nisu bili skloni kolek- 
tivnim grobljima, nego su željeli 
đa u svom vječnom počinku budu 
sami ili u krugu svojih obitelji i 
istomišljenika. Zato su se čitave 
obitelji pokapale u izdvojenim 
hypogeima (kružnim  prostorija- 
ma) u kojima su bili poredani 
sarkofazi i urne s pepelom, a kraj 
njih se nalazila još jedna prosto- 
rija za pogrebne gozbe (zvana 
triclinium). Kako je često broj 
članova obitelji i istomišljenika 
bio velik a prostor groblja (area) 
nije se mogao povećavati u širinu, 
to se išlo u dubinu, pod zemlju, 
pa su tako nastali čitavi čudesni 
podzemni gradovi mrtvih, ne sa- 
mo u Rimu nego i kraj svih većih 
gradova u Rimskom Carstvu. Re- 
dovito se katakombe nalaze u 
šumarcima, kraj cesta ili na prila- 
zima gradu. Svoje vlastite kata- 
kombe gradile su i pojedine vjer- 
ske i idejne grupacije, pa su tako 
i kršćani imali svoje katakombe. 
"To su relativno uski i visoki hod- 
nici koji se križaju pod pravim 
kutem, a na pojedinim mjestima 
imaju mala proširenja (cubicu- 
lum) gdje su se pokapali odlič- 
niji pokojnici, ili su ta proširenja 
služila za pogrebne svečanosti. 
Ostali pokojnici pokapani su u 
dugoljastim nišama u zidu (locu- 
lus) poredanima u nekoliko ka- 
tova jedna iznad druge. Te niše 
sprijeda su bile zatvorene kame- 
nim pločama ili ciglom. Neke 
niše su pravokutne, a neke nad- 
svedene segmentnim lukom (arco- 
solium). Na pločama kojima bi 
se niše s pokojnicima zatvorile 
upisala bi se imena pokojnika. 
Cubicula su često bila ukrašena 
zidnim slikarijama; u kršćanskim 
katakombama, u prvim vreme- 
nima to su bili simbolični prikazi 

Krista i kršćanski ideogrami, a 
kasnije i figuralni prikazi scena 
iz Kristova života, u prvom redu 
onih koje govore o uskrsnuću, i 
drugi eshatološki prizori. AB 


Katarina — Aleksandrijska, sveta 
(lat. Catharina). Rođena je u 
Aleksandriji u Egiptu (III. sto- 
ljeće). Potječe iz ugledne plemićke 
obitelji, navodno kraljevske krvi. 
Maštovita legenda o životu te 
nadaleko poznate svetice priča 
kako je ona prije svoga krštenja 
usnula značajan san. Vidjela je 
Djevicu Mariju gdje drži na ru- 
kama dijete Isusa. Djevica zamoli 
Isusa da uzme Katarinu za svoju 
službenicu. No Dijete okrenu gla- 
vu i reče da ona nije dosta li- 
jepa. Kad se probudila, Katarina, 
koja je nadaleko bila čuvena zbog 
svoje ljepote i učenosti, poče se 
pitati kako bi se svidjela božan- 
skome Djetetu. Nije se smirila sve 
do krštenja. Nakon krštenja Krist 
joj se opet ukaže u snu i uzme 
je za svoju nebesku zaručnicu. 
Stavi joj prsten na ruku, i ona 
ga nađe na ruci kad se probu- 
dila. Nosila je taj prsten do kraja 
svoga života. 

U to vrijeme Maksimin II., koji 
je carsku krunu dijelio s Kon- 
stantinom Velikim i Licinijem, 
izabere Aleksandriju za glavni 
grad svoga dijela carstva. On 
odluči iskorijeniti sve kršćane i 
naredi da se pobiju svi koji ne 
bi htjeli žrtvovati bogovima. 
Katarina, koja se posvetila pro- 
povijedanju kršćanske vjere, odlu- 
či posjetiti cara i uvjeriti ga u 
okrutnost njegove odluke. Održa 
sjajan govor. Car je ostao osup- 
nut, te pozove najčuvenije filo- 
zofe svoga carstva da pokušaju 
pobiti njezinu nauku. Katarina 


KATARINA 


Sv. Katarina. Matej Junčić, 1452., 
Lopud, Gospa od Šunja 

prihvati izazov i svojom rječi- 
tošću i razumnošću obrati filo- 
zofe na kršćansku vjeru. Rasrđeni 
car dade filozofe smaknuti, a Ka- 
tarinu strpa u mračnu tamnicu 
želeći je glađu natjerati na po- 
kornost. No, anđeli joj donošahu 
hranu, a Katarina čak uspije 
obratiti carevu ženu i njezinu 
pratnju. U zaslijepljenosti i bijesu 
car donese smrtnu presudu za sve 
kršćane osim Katarine. Zanesen 
njezinom ljepotom, ponudi Kata- 
rini da mu bude ženom i cari- 
com, no ona ga sa zgražanjem 
odbije. U krajnjem izljevu očaj- 
ničkog bijesa Maksim tada naredi 
da je svežu između četiri kotača 
optočena oštricama, te da se raz- 
dere na komade. Dok se presuda 
izvršavala, snažan plamen s neba 
uništi kotače. Tada Katarini od- 
rubiše glavu. 


Kao Kristova zaručnica i zaštit- 
nica djevojaka, Katarina je jedan 
od omiljelih motiva umjetničkog 
stvaranja = renesansnih = slikara. 
Mnogo se slikaju zaruke sv. Ka- 
tarine s Kristom. Osobita je ozna- 
ka sv. Katarine kotač s oštrica- 
ma. Obično ona nosi krunu na 
glavi kao znak kraljevskog po- 
drijetla, palminu granu kao sim- 
bol pobjede i mač kao oruđe mu- 
čeništva. Zbog velike učenosti 
katkad je slikaju s knjigom u 
ruci. MG 


Katarina Sijenska, sveta (lat. Ca- 
tharina Siennensis). Još kao dje- 
vojčica (živjela je u XIV. sto- 
ljeću) posveti se Katarina redov- 
ničkom životu. Žarko je molila 
da i njoj, kao i Katarini Aleksan- 
drijskoj, Krist bude nebeski za- 
ručnik. Njezina se obitelj najprije 
usprotivi toj njezinoj pobožnosti, 
sve dok je jednoga dana otac ne 


KATARINA 


zateče s golubicom koja joj je 
lebdjela nad glavom. Nakon to- 
ga dopusti joj da stupi u domi- 
nikanski red. Tu ostade tri godine 
u samoći i molitvi, a duša joj 
posta »zaljubljena u Božju isti- 
nu«. Smatra se da je do njezinih 
mističnih zaruka s Kristom došlo 
nakon tog razdoblja povučenog 
života. Ona tada napusti samo- 
stan i posveti se brizi za siro- 
mašne i bolesne. Stekla je takav 
ugled da su građani Firenze, kad 
ih je Grgur_XI. udario izopće- 
njem, zamolili Katarinu da se za 
njih zauzme. Ona ode u Avignon, 
gdje je papa tada boravio, i svo- 
jom oštroumnošću i razboritošću 
ostavi na papu takav dojam te 
joj on dopusti da sama postavi 
uvjete pod kojima bi se Firentinci 
mogli ponovno vratiti Crkvi. Ona 
kaže Grguru kako je jedan od 
poglavitih razloga za neposlušnost 
Firentinaca upravo papin trajan 
boravak u Avignonu, a ne u Ri- 
mu. Na njezino nagovaranje 
Grgur se vrati u Rim. Za svega 
je života bila osoba velika utje- 
caja, i neprestance je nastojala 
oko jačanja i pročišćenja papin- 
ske službe. 

O sv. Katarini postoje mnoge le- 
gende. Među ostalima tu je i nje- 
zin duhovni doživljaj što se zbio 
u Pisi. Za vrijeme molitve jednog 
jutra padne u zanos ponesena 
Božjom ljubavi. Kad se osvijesti- 
la i pribrala, vidje na svojim ru- 
kama, nogama i boku stigme, to 
jest ožiljke rana kakve je Krist 
zadobio na križu. 


Prikazuje se sv. Katarina u ha- 
bitu dominikanskog reda, koji je 
drži i časti kao jednu od najvećih 
svojih svetica; obično pokazuje 
stigme koje je primila u Pisi. Če- 
sto drži u ruci križ povrh kojega 

je ljiljan, ili pak srce. Katkad 
ima u ruci krunicu (ružarij) i 
na glavi trnovu krunu. Njezine 
mistične zaruke uvijek su bile 
omiljeli predmet slikanja, pose- 
bice kao sporedna zgoda pri sli- 
kanju Bogorodice s Djetetom. 
MG 


Katedra (grč. kathćdra »sjedalo, 
stolac, učiteljska stolica«). Služ- 
beno biskupovo prijestolje ili sto- 
lica, ili kako se obično naziva: 
katedra, simbol je biskupskog do- 
stojanstva. Pojavljuje se još u 
prva vremena kršćanstva. Smje- 
šteno je danas na lijevoj strani 
svetišta, no do XI. st. ono se 
nalazilo iza oltara u dnu apside 
(>> subselia). To mjesto biskup- 
sko prijestolje još uvijek ima u 
starim bazilikama (kod nas u Po- 
reču i Zadru). U starini katedrom 
se naziva učiteljska stolica (slično 
kao na današnjim sveučilištima). 
Biskupska crkva, kao glavna 


«crkva na području biskupije, zove 


se katedrala ili stolna crkva jer 
se u njoj nalazi katedra (bisku- 
pov prijestol) kao znak njegove 
časti nadleštva. MG 


Katedrala —> stolna crkva 


Kateheza (lat. catecbčsis ( sgrč. 
kat&kbčsis »pouka« ( grč. katčk- 
bein  »nasuprot  ječati, [glasno] 
poučavati« ( kat4 »prema, niz« 
+ čkbč »jeka«). Sustavno usmeno 
izlaganje vjerskih istina. AB 


Katekizam (slat. catechismus, > 
KATEHEZA). Priručnik koji sadrži 
vjerske pouke u obliku pitanja 
i odgovora. Prvi se katekizam 
javlja u VIII. stoljeću, ali će 
svoj procvat doživjeti tek u XVI. 
stoljeću, u doba protureformacije, 
radi pobijanja reformističkih stru- 


KATEKUMEN 


ja. Katekizam su izdavali i re- 
formatori (npr. Luther i Kalvin). 
Najpoznatiji pisac katoličkih ka- 
tekizama jest Robert Belarmin 
(t 1621). AB 


Katekumen (grč. katčkbodmenos 
»koji biva poučavan, učenik« ( 
katčkhošimai »bivam poučavan«, 
—> KATEHEZA). Pripravnik za > 
krštenje. (—> Katekumenat). 


Katekumenat (lat. catechumena- 
tus —> KarEHeza) Didaktičko- 
-moralna pouka kao priprava na 
—> krštenje u prvim stoljećima 
kršćanstva. Trajao je od jedne 
do tri godine, a gdjekad i samo 
nekoliko mjeseci. Na Sredozemlju 
svoj apogej doživljava od IV. do 
VI. stoljeća, a u »barbarskim« 
zemljama (tamo gdje se krste 
odrasli) traje do kraja IX. sto- 
ljeća. U IV. i V. stoljeću kateku- 
menat i svi njegovi dijelovi razvili 
su se u vrlo bogat i gotovo tea- 
tralan obred; katekumenat je — 
u tri susljedna stupnja — trajao 
tri godine tvoreći dinamičnu i 
dramatičnu kršćansku inicijaciju 
s poukama, uvođenjem u kršćan- 
ske misterije, egzorcizmima itd., 
inicijaciju kakvu, sudeći po broj- 
nim i sadržajem bogatim teksto- 
vima, ne nalazimo ni u jednoj 
drugoj religiji. Kad bi se pribli- 
žio dan krštenja, pred Uskrs, ka- 
tekumeni su podvrgavani zadnjim 
ispitima (>> skrutinij) da se ispita 
jesu li zaista zavrijedili primiti 
—> krst. Oni koji bi prošli sve 
skrutinije bivali su u uskrsnoj 
noći kršteni. (=> Krštenje). 


Katekumencion (grč. katekbou- 
mčneion »prostorija za kateku- 
mena, učionica«). Prostorija (od 
IV. do VI. stoljeća) u sklopu ba- 

zilikalnog kompleksa, neposredno 
povezana s —> krstionicom; u 
njoj su —> katekumeni dobivali 
pouku, vršili posljednje pripreme 
i skidali odijelo prije ulaska u 
krstionicu radi —> krštenja. 

AB 


Kazimir, sveti (lat. Casimirus; 
polj. Kazimierz; lit. Kazimieras). 
Sin poljsko-litvanskog kralja Ka- 
zimira IV. Jagjelovića, rođen u 
Krakovu 1458. Urotnici protiv 
kralja Matije Korvina izabraše ga 
1471. za ugarsko-hrvatskog kra- 
lja i on je kao trinaestogodišnji 
dječak bio poslan u Ugarsku na 
čelu vojske, ali ga je kralj Matija 
opkolio na Badnjak u Njitri (Slo- 
vačka), odakle mu je uspjelo po- 
bjeći. Za vrijeme očeva boravka 
u Litvi, kratko vrijeme vlada u 
Poljskoj. God. 1481. otklanja že- 
nidbu, predaje se samo pobožno- 
sti i umire na glasu svetosti 4. 
ožujka 1484. u Grodnu (Bjelo- 
ruska). Krivo mu pripisuju himan 
Omni die — »Majku Boga veli- 
koga«. Kanoniziran 1521. 
Prikazuju ga u poljskoj kraljev- 
skoj nošnji, s krunom, žezlom i 
ljiljanom (znakom djevičanstva). 
Tijelo mu počiva u katedrali u 
Vilnu (Vilnius, Litva); u njoj je 
i Kazimirova »časna ikona« iz 
XVI. st. — Patron Poljske i Litve 
(nazivaju ga Kazimir Poljski i 
Kazimir Litvanski), mladeži, dje- 
vičanstva i Čistoće. Zazivaju ga 
u ratovima i kužnim bolestima; 
protiv neprijatelja vjere i domo- 
vine. 


Spomendan u Rimskom kalenda- 
ru od 1621. na dan 4. ožujka. 
Ostao i nakon 1969. MD 


Kazula —> misnica 


KAŽNJAVANJE 


Kažnjavanje Heliodora. (2 Mak 
3,7—39).  Heliodor, vojskovođa 
sirskog okupatora Palestine, una- 
toč opomenama velikog svećeni- 
ka, prodire u svetište jeruzalem- 
skoga hrama da mu opljačka 
srebro i zlato, ali u djelu biva 
spriječen nebeskom intervencijom. 
Pojavljuje se nebeski konjanik u 
zlatnome oklopu jašući na bijel- 
cu; bijelac se propinje i udara 
Heliodora prednjim kopitima. Po- 
javljuju se i dva anđela svaki sa 
svoje strane Heliodora, te ga sta- 
nu bičevati dok nije pao na tlo 
onesviješten. 

Prefiguracija za prizor -—> Isus 
tjera trgovce iz hrama. BF 


Kažnjavanje Kore. (Br, gl. 16). 
Leviti pobunjeni protiv Mojsija: 
Kore, Datan i Abiron, poduprti 
od dvjesta pedeset izraelskih po- 
glavara, a pretendirajući na sve- 
ćeništvo tako da bi bili u tome 
izjednačeni s —> Aronom, staro- 
zavjetnim —> velikim svećenikom, 
bili su čudesnom intervencijom 
kažnjeni zbog svog svetogrdnog 
zahtjeva, te ih je pred njihovim 
šatorima progutala zemlja, a dvje- 
sta pedeset izraelskih poglavara 
sažgao je oganj iz njihovih —> ka- 
dionica. BF 


Kentaur (grč. pl. Kčćntauroi). To 
mitološko čudovište imalo je 
konjsko tijelo, a prsa i glavu 
ljudskog bića. Taj se lik u kršćan- 
skoj umjetnosti primjenjuje da se 
njime označe divlje strasti i ispa- 
di, osobito grijeh preljubništva. 
Katkad taj stvor oslikava grubu 
silu i osvetu; zatim, simbolizira 
krivovjerca, čovjeka u sebi podi- 
jeljena, koji se propinje između 
dobra i zla. Katkad se kentaur 
slika s Ikom i strijelom u ruka- 

ma kao simbol divljačkih nasrtaja 
opakih. 

Nerijetko se kentaur susreće na 
slikama o životu sv. Antuna Opa- 
ta, jer mu je, po legendi, to čudo- 
višno biće u pustinji pokazalo 
put kojim će stići k sv. Pavlu 
Pustinjaku. MG 


Kerubini —> anđeli 


Kesten (Castanea sativa). Ljuska 
u kojoj se nalazi kesten puna je 
bodljika, ali mu one ne mogu 
nauditi. Po tome je kesten simbol 
čistoće, jer ta krepost očituje po- 
bjedu nad tjelesnim požudama, 
koje su predstavljene bodljikama. 
MG 


Kimernisa, legendarna mučenica 
(slat. Wilgefortis, Liberatrix; slov. 
Kimernis). Legenda, kojoj kori- 
jenje seže u rani srednji vijek, 
svoj čvršći obris dobila je u XIV. 
stoljeću, a kasnije se proširila po 
svoj Evropi sve do XIX. stoljeća. 
Kimernisa bi po legendi bila li- 
jepa kći portugalskog kralja koja 
se zaljubila u Krista. Kad ju je 
zaprosio jedan poganski kraljević, 
molila je Krista da je unakazi, 
na što joj je narasla brada. Otac, 
bijesan, dao ju je pribiti na križ. 
Dok je visjela na križu, prolazio 
je mimo neki putujući guslač i 
umirućoj Kimernisi zasvirao, a 
ona mu je s noge spustila zlatnu 
cipelicu. Kad su tog guslača optu- 
žili zbog krađe i htjeli ga smak- 
nuti, ona mu je dobacila i drugu 
cipelicu. — Na ikonografski mo- 
tiv utjecala je i sličnost Krista 
na križu u dugoj haljini (tip Volto 
santo »sveto lice« u Lucci). Pri- 
hvaćena je čak 1 u Rimski mar- 
tirologij. Blagdan joj je bio 20. 
srpnja. Preko Nizozemske njen se 

kult raširio po Njemačkoj, Fran- 
cuskoj, Španjolskoj i Austriji; već 
u kasnom XIV. stoljeću bila je 
poznata i u Sloveniji, a u baroku 
i u Hrvatskoj. U XX. stoljeću 
njen je kult utrnuo. Atribut joj 
je guslač s cipelicom. Prikazuje 
se viseći na križu u dugoj ženskoj 
haljini i s dugačkom bradom, a 
kraj njenih nogu je guslač. 
EC 


Kip sastavljen od različita mate- 
rijala: > Danije! (Nabukodono- 
zorov san) 


Kiša: > Ilija prorok 
Kir > Cir 


Kit (Balaena). Prema starodrev- 
noj priči, neki su mornari za go- 
lemo kitovo tijelo mislili da je 
otok pa su usidrili svoje lađe na 
njegovim krajevima. Kad je di- 
vovsko stvorenje iznenada zaro- 
nilo, bili su povučeni u bezdan. 
Tako je došlo do toga da je kit 
postao slikom đavla i njegova lu- 
kavstva. Razjapljene kitove ralje 
često se prikazuju kao otvorena 
vrata pakla. 


Kit se također javlja u biblijskom 
kazivanju o Joni. Jonu je kit naj- 
prije progutao, a nakon tri dana 
Živa ga izbacio na kopno. Jonin 
je doživljaj u alegorijskom smislu 
protumačen kao Kristov boravak 
u grobu i kao alegorija njegova 
uskrsnuća poslije tri dana. Nepo- 
znavanje kitova izgleda i pona- 
šanja, a k tome i neizvjesnost o 
samoj naravi biblijskog morskog 
čudovišta, spriječila je slikare ta- 
lijanske renesanse da stvore djela 
S prikazima kita prirodna izgle- 
da. Njima je Jonino čudovište 


KLAUSTAR 


često nalik na zmaja, na nespret- 
nu golemu ribu ili na dupina. 
MG 


Klara, sveta (lat. Clara). Rodom 
iz Assisija (XIII. stoljeće). Rano 
je stupila u redovnički život kao 
učenica sv. Franje Asiškoga. Go- 
dine 1212. potajno ode u ma- 
tičnu crkvu franjevačkog reda i 
ondje položi franjevačke zavjete. 
Kasnije je dobila odobrenje da 
osnuje svoj red, koji se prozvao 
redom siromašnih klarisa. Glavno 
područje djelovanja toga reda jest 
zbrinjavanje i odgoj siromašnih 
djevojaka. Postoji legenda koja 
priča kako je ona jednom zgo- 
dom, dok su njezin samostan op- 
sjedali Saraceni, ustala iz kreveta, 
otišla u crkvu i piksidu s posve- 
ćenim hostijama stavila na prag 
samostana. Tu je kleknula i po- 
čela moliti i pjevati. Kad nevjer- 
nici spaziše hostiju, baciše oružje 
i pobjegoše. 

Na temelju te legende svetačka 
je oznaka sv. Klare piksida s ho- 
stijama; obično je odjevena u sivu 
haljinu s crnim velom i franje- 
vačkim pojasom. Još se, gdjekad, 
slika s ljiljanom čistoće, s pal- 
mom pobjede i česticom pravoga 
križa u moćniku. MG 


Klarise —> franjevci 


Klaustar (lat. claustrum »ključa- 
nica, zagrađeno mjesto«). Četve- 
rokutno dvorište u unutrašnjosti 
—> samostana koje je na sredini 
potpuno otvoreno, a na stranica- 
ma se nalaze nadsvođeni trije- 
movi kojih se svod jednom stra- 
nom oslanja na zidove zgrade, a 
drugom, prema otvorenom dijelu, 
na stupove. Svodovi i stupovi 
slijede stilske karakteristike vre- 


KLAUDIJE 


mena u kome nastaju. Usred otvo- 
renog dijela nalazi se grlo buna- 
ra, a ostali je dio popločen. Po- 
negdje je u otvorenom dijelu, 
oko bunara, zasađeno ljekovito i 
aromatično bilje (tzv. viridarij) 
koje služi za potrebe ljekarne. 
Na rubu trijemova u prizemlju 
nižu se društveni prostori: crkva, 
sakristija, kapitularna dvorana, 
refektorij, ljekarna, sobe za go- 
ste i sl., u koje se ulazi izravno 
iz klaustra. Iznad trijemova na- 
lazi se obično terasa na koju se 
prilazi s prvog kata samostana. 
Klaustar svoje podrijetlo vuče iz 
antičkog atrija i peristilne grad- 
nje uopće, a u kršćanskoj će se 
arhitekturi početi javljati u V. 
st. U 13. stoljeću postao je re- 
dovit i sastavni dio samostana, 
osobito u gradovima, te u to do- 
ba poprima u neku ruku funkciju 
intelektualnog trga. Oblik mu je 
kvadratan u doba romanike, go- 
tike i renesanse, a u doba baroka 
poprima oblik pravokutnika. 
AB 


Klaudije, sveti: —> Četvorica 
okrunjenih 


Klanjanje janjetu: —> Apokalipsa 
Klas —> Bogorodica s klasjem 


Klecalo. Prenosna klupčica s na- 
slonom za ruke, namijenjena za 
individualno klečanje. U stilskim 
karakteristikama slijedi ostali na- 
mještaj. AB 


Klement Ohridski, sveti, biskup 
(lat. Clemens; srp. i maked. Kli- 
ment). Štovan u istočnim slaven- 
skim Crkvama: srpskoj, bugar- 
skoj, makedonskoj, od najstarijih 
vremena zajedno s ostalim učeni- 

cima sv. Ćirila i Metoda, slaven- 
skih apostola: Gorazdom, Nau- 
mom, Angelarom i Savom. U naj- 
novije doba (od 1960) dobiva li- 
turgijsko štovanje i u slavenskim 
Crkvama = katoličkog = Zapada: 
ukrajinskoj, slovenskoj, hrvatskoj 
(Đakovo, Beograd), od 1975. ta- 
kođer zajedno s drugovima. Istoč- 
na ih Crkva naziva petočislenici- 
ma, odnosno —sedmočislenicima, 
već prema tome pribraja li im i 
sv. Ćirila i Metoda (stsl. čislo 
»broj«). 

Nakon smrti sv. Metoda, 6. trav- 
nja 885., njegovi učenici, progna- 
ni iz Moravske, raspršili su se po 
južnoslavenskim krajevima, 0oso- 
bito po Bugarskoj i Makedoniji. 
Iz Srijema su prešli Dunav kod 
Zemuna i Beograda. Gorazd, ime- 
novan od Metoda nasljednikom 
na biskupskoj stolici panonsko- 
-srijemskoj, dospijeva protjeran 
navodno do Berata u Albaniji. 
Klement i Naum nastanjuju se u 
blizini Ohridskog jezera, gdje 
razvijaju veliku djelatnost: Kle- 
ment kao biskup velički i osni- 
vač škole, a Naum kao monah. 
U Makedoniji se časte kao ma- 
rodni prosvjetitelji. Angelaru i 
Savi se nakon prelaska u Bu- 
garsku posve gubi trag. Klement 
je umro u Ohridu 27. srpnja 916., 
a Naum u samostanu koji je sam 
podigao, na jugu Ohridskog je- 
zera, 23. prosinca 910. 

U istočnoj Crkvi slave se na dane 
svoje smrti, a u Hrvata i Slo- 
venaca zajednički 27. srpnja. 
Klementa slikaju kao istočnjačkog 
episkopa s knjigom u ruci, a 
Nauma kao monaha. Hrvatski 
glagoljski misal izdan u Rimu 
1927. donosi svu petoricu na na- 
slovnoj slici za Misi vlašće (vla- 
stite mise): Gorazd u redovnič- 


KLEMENT 


koj odjeći kleči pred papom Ha- 
drijanom, kojemu pod nogama 
stoji latinska mitra; Klement stoji 
iza sv. Ćirila u odjeći istočnjač- 
kog episkopa; Naum naklonjen 
kleči pred papom odjeven kao 
monah; Angelar i Sava u des- 
nom kutu zajednički drže knjigu 
ispisanu glagoljskim  pismenima, 
odjeveni kao monasi. Pred ime- 
nom svakoga od njih stoji oznaka 
»sveti« (sv.). MD 


Klement papa, sveti (lat. Cle- 
mens = Alexandrinus). Rimljanin 
(II. stoljeće), apostolski otac. Je- 
dan je od prvih rimskih biskupa. 
Bio je učenik sv. Petra i sv. Pa- 
vla, što navodi neke povjesničare 
da ga smatraju neposrednim na- 
sljednikom sv. Petra. Jedan je od 
najistaknutijih ranokršćanskih pi- 
saca, i o njemu postoje _ mnoge 
legende. Kaže se da je za vlada- 
vine rimskog cara Trajana Kle- 
ment bio prognan na rad u ka- 
menolome mramora na Krim jer 
se nije htio odreći kršćanstva. 
Mnogi od njegovih obraćenika 
pođoše s njim u progonstvo. Mno- 
go su trpjeli zbog nestašice pitke 
vode. Klement se obrati Bogu za 
pomoć i, gle, neko janje se pojavi 
i povede ih na određeno mjesto. 
Tu Klement svojim trnokopom 
udari o zemlju i smjesta se pojavi 
izvor vode. Razjareni zbog tog 
čuda, progonitelji mu svezaše si- 
dro oko vrata i sunovratiše ga u 
more. No njegovi sljedbenici po- 
češe usrdno moliti, i voda se po- 
vuče te otkrije mali hram u kojem 
se nađe svečevo tijelo. S Krima 
je posmrtne ostatke sv. Klementa 
u Rim prenio Konstantin, poznat 
pod imenom sv. Ćiril, jedan od 
dvojice apostola slavenskih na- 
roda, 

Zbog spomenute legende sv. Kle- 
ment se obično prikazuje sa si- 
drom oko vrata ili pokraj sebe. 
Često se javlja s janjetom koje 
ga je dovelo do vode, ili s izvo- 
rom koji je izbio iz zemlje. Opće- 
nito je odjeven u papinsku odjeću. 
MG 


Klerik (kasnolat. clericus ( grč. 
klčrikos, prema klčros »žrijeb, žri- 
jebom baštinjeni imutak« i kle- 
rofin »žrijebom birati [na primjer 
suce i arhonte u staroj Ateni]«). 
1. Osoba koja je određena, »ko- 
joj je palo u dio« (Ps 15) da u 
ime zajednice ljudi (puk = grč. 
l4os) služi božanstvu i da se bri- 
ne da u komuniciranju između 
ljudi i božanstva budu poštivane 
društvene i božanske norme. 


2. U kršćanstvu, osoba koja je 
primila jedan od sedam stupnjeva 
— svećeničkog ređenja i tako na 
sebe preuzela neku službu u crkve- 
noj —> hijerarhiji. Stupanje u sta- 
lež klerika i pojedine njegove 
stupnjeve označeno je posebnim 
obredima, a svaki stupanj obve- 
zuje na nošenje posebnih oznaka 
stupnja kojem klerik pripada. 


Kliješta. (Škare). Kliješta su ozna- 
ka mučeništva sv. Agate, kojoj 
su kliještima ili škarama kidali 
grudi. Ona su također i znak 
raspoznavanja sv. — Apolonije 
Aleksandrijske, za koju se kaže 
da su joj za vrijeme mučenja kli- 
ještima čupali zube. MG 


Ključ. Prema Matejevu evanđelju 
(16, 19), Isus je rekao Petru: 
»Tebi ću dati ključeve kraljev- 
stva nebeskog, pa što god svežeš 
na zemlji, bit će svezano i na 


KLJUČEVI 


nebesima ...« Stoga se sv. Petar 
smatra nebeskim vratarom, a 
njegova je oznaka ključ ili sve- 
žanj ključeva (često dva, jedan 
zlatni, a jedan željezni). 

Sv. Marta kao zaštitnica ženskih 
poslova i urednog domaćinstva 
slika se često s velikim svežnjem 
ključeva koji joj vise o pojasu. 


MG 
Ključevi: —> Traditio  clavium 
(izručenje ključeva sv. Petru). 


Ključevi su atribut sv. Petra. 
Ukrštena dva ključa simbol su 
papinstva. > Traditio legis (izru- 
čenje vlasti). 


Knjiga. Kad se knjiga upotreblja- 
va kao simbol u umjetnosti rene- 
sanse, ona ima veći broj znače- 
nja, što najviše zavisi o prikaza- 
noj osobi. 

Knjiga u rukama evanđelista ili 
apostol4 predstavlja Novi zavjet. 
U rukama sv. Stjepana predočuje 
Stari zavjet. U rukama kojeg 
drugog sveca znak je da se on 
odlikovao svojom  učenošću ili 
svojim spisima. U tom se smislu 
upotrebljava kao oznaka sv. Ka- 
tarine Sijenske, crkvenih nauči- 
telja, sv. Tome Akvinskog i sv. 
Bernarda iz Clairvauxa. Na sli- 
kama koje se odnose na monaške 
redove knjiga s perom i tintar- 
nicom označuje da je prikazana 
osoba bila pisac, a na to katkad 
upućuju i slova s naslovom djela. 
Otvorena knjiga u rukama osni- 
vača nekog reda simbol! je pra- 
vila toga reda, a na njoj je obično 
ispisana početna rečenica iz pra- 
vila. 

Knjiga sa slovima alfa i omega 
(A i 12) oznaka je za Krista. Za- 
pečaćena knjiga često se stavlja 
u ruke Djevice Marije u vezi s 

riječima Psalma 139, 16: »Oči 
tvoje već tada gledahu djela mo- 
ja...« Knjiga sa »sedam pečata« 
(Otk 5, 1—10), na kojoj katkad 
sjedi Jaganjac Božji (—> janje), 
znamen je Posljednjega suda. 

Sv. Augustin se često prikazuje, 
poput evanđelista, s knjigom i 
perom u ruci, a sv. Antun Pa- 
dovanski s knjigom koja je pro- 
bodena mačem. 


Kocke. Ponekad se kocke uzimaju 
kao simbol Kristove muke, u vezi 
sa zgodom s vojnicima koji su 
nakon razapinjanja bacali kocke 
za Kristovu nešivenu košulju. »A 
košulja nije bila Šivana, već sva 
otkana od vrha do dna. Rekoše 
međusobno: Ne parajmo je, već 
bacimo za nju kocku komu će 
pripasti!« (Iv 19,23—24). 
MG 


Kolo. (Kotač). Kolo koje se okre- 
će znak je božanske moći, oso- 
bito ako je prikazano kao uža- 
reno. Ono se javlja u prikazu 
izgona Adama i Eve iz raja ze- 
maljskoga. Božji se prijestol če- 
sto slika na gorućim kolima koja 
imaju oči i krila, očito na temelju 
Ezekijelova viđenja (Ez 1, 27). 
Kolo s oštricama posebna je ozna- 
ka sv. Katarine Aleksandrijske, 
koja je mučena tim mučilom. 
MG 


Kolo sreće. Prastara predodžba 
kola koje se neprestano vrti već 
je u antiki imala literarnu i iko- 
nografsku primjenu u opisivanju 
nestalnosti i promjenljivosti ljud- 
ske sreće (Lukijan, Boetius). Na 
srednjovjekovne predodžbe kola 
sreće odlučno je utjecao Boetius 
"djelom De consolatione  philo- 
sopbiae (oko god. 500. n. e.), koje 

) 
Nrzeduć 

Kolo sreće. Amiens, katedrala, južna rozeta, 12. st. 


je tokom svega srednjeg vijeka 
bilo mnogo čitano i citirano. Dok 
antika vidi u nestalnosti igru sli- 
jepog usuda (božica Fortuna), 
kršćanski srednji vijek vidi u toj 
nestalnosti jednu od posljedica 
ljudskog pada nakon istočnog 
grijeha i izvlači iz promjenljivo- 
sti Života moralnu pouku o pro- 
laznosti vlasti, bogatstva, slave, 
mladosti i zdravlja da bi čitaoca 
ili gledaoca impresionirala i upu- 
tila ga prema jedinoj stalnosti, 
Bogu. Iz srednjovjekovnih vrela 
doznajemo da su se u teatru i u 
propovijedima služili —spravom, 
modelom kotača što se okretao 
pomoću ručke; na obodu kotača 


bile su obično pričvršćene figure 
kralja koji se nada da će zavla- 
dati, koji sada vlada, kome izmi- 
če vlast i koji je izgubio vlast 
— već prema položaju koji zau- 
zimlje u pojedinom trenutku vrt- 
nje kola (u uzlaženju, na vrhu, 
u silaženju i na dnu kola). U 
ikonografiji pojavljuje se motiv 
kola sreće od XII. do XVI. sto- 
ljeća u minijaturama (najčešće u 
ilustracijama Boecijeva djela), u 
grafici, u monumentalnom slikar- 
stvu na oslikanim prozorima, na 
freskama crkava i profanih pro- 
stora te u skulpturi na prozornim 
ružama usred pročelja katedrala. 


KOLOBIJ 


Božica Fortuna (zavezanih očiju) 
prikazana je kao pokretač vrtnje, 
bilo u središtu kola, bilo pokraj 
kola (što je češće), pokrećući ga 
ručkom. Na Kolu sreće iz godine 
1474. na freski majstora Vincenta 
iz Kastva u Bermu u Istri (freska 
je nastala prema grafičkom pre- 
dlošku »Majstora sa  svicima«) 
iznad Fortune stoji Bog. On u 
ruci drži konop kojim je vezana 
sučka; na taj način je antikni 
slijepi usud zamijenjen idejom 
Božje providnosti. 


Kolobij (sgrč. kolćbion »halja bez 
rukava«). Tunika koja seže do 
gležanja, opasana pojasom, a ima 
kratke rukave. Na Istoku su, 
zbog sramotnosti golotinje, prika- 
Zivali Krista raspeta na križu 
odjevena u takvu tuniku. (> Ra- 
speće, —> raspelo, —> perisoma). 
. AB 


Kompletorij (lat. completorium 
»završni dio«, prema lat. com- 
pičre »napuniti, dovršiti«; hrv. 
izraz povečerje). Posljednji dio 
(bora »čas, sate) —> brevijara 
koji se moli neposredno prije spa- 
vanja, a sastoji se od tri psalma 
s jednom antifonom, jednog him- 


na, responzorija i molitve. 
AB 


Komunal > misa 


Koncil (lat. concili«m »sastanak, 
sabor«). Kolektivni organ uprav- 
ljanja Crkvom. (>> Hijerarhija). 
1. Ekumenski (sveopći) koncil jest 
skup svih biskupa katoličke Crkve 
s papom na čelu, a ima vlast 
određivati i uređivati crkvenu 
doktrinu, liturgiju i disciplinu. 

2. Pokrajinski koncil jest skup 
> biskupa, —> arhiđakona, > 
dekana i još nekih uglednih kle- 
rika neke crkvene pokrajine, s 
metropolitom na čelu, a ima vlast 
donositi pokrajinske odredbe o 
crkvenoj disciplini. AB 


Konfesija (lat. confessio »prizna- 
vanje, ispovijedanje«). U rano- 
kršćanskim i ranosrednjovjekov- 
nim crkvama grob mučenika ili 
sveca ispod —> oltara. Isprva je 
to zatvoreni sarkofag zazidan u 
oltaru ili ispod njega. Kasnije (VI. 
stoljeće i dalje) u zidu oltara pra- 
vi se prozorčić ili jednostavna 
rupa kroz koju se može vidjeti 
sarkofag  (fenestella  confessionis 


Oltar s konfesijom. Rim, S. Ales- 
sandro, 5. st. 


»prozorčić ispovijedanja«); iz to- 
ga se s vremenom razvija komora 
za sarkofag ispod oltara koja po- 
staje pristupna ljudima, a zatim 
u romanici i oveći oblikovani 
prostor sa svodovima i stupovi- 
ma (> kripta). AB 


Konfirmatorij (lat. confirmato- 
rim ( confirmare »potvrditi«). 
Prostorije u sklopu bazilikalnog 
kompleksa u ranom srednjem vi- 
jeku u kojoj se dijelio —> sakra- 


KONKORDANCIJE 


menat —> krizme. Zapravo, to je 
isto što i > konsignatorij, jer ih 
izvori alternativno upotrebljava- 
ju. AB 


Konkordancije (slat. pl. concor- 
dantiae »podudarnosti, slaganja«, 
prema concordare »slagati se«). 
1. Konkordancije su sistemi su- 
kladnosti, podudarnosti događaja 
Starog zavjeta s događajima iz 
Novog zavjeta (—> prefiguracija, 
—> tipologija). 2. Konkordancije 
su stručni nazivi za pregledan 
popis, abecednim redom, važni- 
jih riječi iz Sv. pisma s nazna- 
kom mjesta u tekstovima gdje se 
nalaze. BF 


Konsignatorij (lat. consignatorium, 
prema consignare »pečatiti, po- 
tvrđivati«). U ranokršćanskom 
razdoblju (V.—VI. stoljeće) pro- 
storija neposredno kraj —> krstio- 
nice u kojoj su novokrštenici od- 
mah poslije krštenja primali sa- 
kramenat —> krizme (potvrde). 
U njima se ponekad vršila i 
pouka —> katekumena prije kršte- 
nja. Često se alternira s —> kon- 
firmatorijem. AB 


Konstantin, Konstantinov edikt: 
—> Milanski edikt 


Konstantinov križ: —> križ 
Konventualci —> franjevci 


Konj (Equus). U drevnoj mito- 
logiji konj je znamen Sunca, kao 
što je vol znak Mjeseca. U umjet- 
nosti renesanse konj se, međutim, 
prikazuje najčešće kao simbol po- 
žude. To se značenje oslanja na 
riječi Jeremijine (5,8): »Oni su 
ko ugojeni, sileni konji: ržu za 
ženom bližnjega svoga.« MG 

Konji ognjeni: —> Ilija prorok; 
—> Elizej, prorok 


Kopča. Plašt ili pluvijal sprijeda 
se zakopčava bogato urešenom 
kopčom, koja je katkad izrađena 
od dragocjene kovine. MG 


Koplje. Kao oruđe kojim je Kri- 
stu na križu proboden bok, ko- 
plje je znak muke. Sv. Juraj iz 
Kapadocije prikazuje se s kopljem 
u jednoj ruci. Ono je gdjekad 
slomljeno, jer mu se, po legendi, 
u borbi sa zmajem koplje slomilo, 
pa je zmaja usmrtio mačem. Jed- 
na vrsta koplja oznaka je sv. 
Tome apostola kao sredstvo nje- 
gova mučeništva. MG 


Kopljonoša (Longin): —> raspeće 


Koprena. Koprena je lanen omo- 
tač (katkad se naziva i veo) koji 
prekriva glavu, vrat i dio lica 
kod redovnice. MG 


Kor (grč.: kborćs »ples, kolo, 
zbor koji plesom i pjesmom slavi 
božanstvo«). U helenskoj antiki 
to je zbor koji izvodi obredni 
ples i pjevanje na svečanostima 
u čast bogova. U kršćanstvu tu 
ulogu, ali samo u pjevanju, preu- 
zima —> schola cantorum, koja je 
svoje mjesto imala na —> bemi iz- 
među oltara i crkvenih brodova. 
U srednjem vijeku, kada oltar 
prelazi u dno apside, na strani- 
cama apside postavljaju se sjedala 
za biskupsku —> asistenciju i —> 
kanonike; ona dobivaju naziv 
korska sjedala ili jednostavno kor. 
U tom razdoblju pjevački zbor 
(schola cantorum) dobiva mjesto 
tik iza sjedala (> korske klupe). 
U doba baroka —> schola canto- 
rum seli se k orguljama na gale- 


KORABLJA 


riju sagrađenu ili iznad ulazne 
stijene ili u srednjem dijelu bro- 
da, što se pokatkad naziva kor, 
ali je ispravniji naziv pjevalište. 
AB 


Korablja. (Post 6,11—16). Plu- 
tajući objekt u kome se > Noa 
s obitelju spasio za —> općeg po- 
topa. Prefiguracija je Kristove 
—> Crkve, Petrove lađe, koja plo- 
vi na uzburkanim vodama svi- 
jeta, a sredstvo je ljudskog spasa. 
U najranijoj ikonografiji prika- 
zana je u abrevijaturi, i to u 
obliku košare koja pluta, a iz nje 
viri polulik Noe. Zatim se javlja 
i u obliku kuće na vodi ili kao 
bazilika (s očitom aluzijom na 
Kristovu Crkvu), ali i kao reali- 
stički prikaz broda. BF 


Korah > Kore 


Koralji. Koralji su se upotreblja- 
vali kao zaštita od »uroka« i kao 
takvi redovito su se vješali djeci 
oko vrata. Na slikama koje pri- 
kazuju dijete Isusa koralji znače 
zaštitu od zla. MG 


Korbinijan, sveti, biskup (lat. 
Corbinianus). Bio je plemićkog 
galsko-franačkog roda, rođen oko 
680. godine, vjerojatno u Castru- 
su (Arpajon) kraj Meluna. Godine 
714. postaje biskup u Freisingu 
u Bavarskoj, a umro je između 
720. i 730. i bio pokopan u Ze- 
noburgu kraj Merana. Između 
765. i 768. tijelo mu je preneseno 
u Freising. Po legendi, jednom 
kad je hodočastio u Rim, med- 
vjed mu je rastrgao mazgu koja 
mu je nosila teret, pa je na sve- 
čev nalog dalje medvjed morao 
nositi teret. Blagdan mu je 8. 
rujna. Bio je čašćen u Bavarskoj 

i u krajevima gdje je Freising 
imao svoje posjede, pa tako i u 
Sloveniji. Atribut mu je medvjed 
s teretom na leđima. Obično se 
slika kako putuje u Rim, kako 
mu medvjed razdire mazgu, ili 
pak prizor njegove smrti. Patron 
je Freisinga. EC 


Kore —> kažnjavanje Kore 


Korizma (lat. quadragesima »če- 
trdeseti [dan]; četrdesetnica, raz- 
doblje od četrdeset dana«). Vri- 
jeme od četrdeset dana prije 
Uskrsa (počinje na Čistu srijedu) 
koje služi kao priprava za Uskrs. 
U ranokršćansko doba u to su 
vrijeme —> katekumeni primali 
posebne, zadnje pouke i bili pod- 
vrgavani —> skrutinijima, da se 
ispita jesu li »prikladni« za kršte- 
nje. AB 


Korpora! (slat. corporale, prema 
lat. corpus »tijelo«Y: —> tjelesnik. 


Kos (Turdus merula). Crno perje 
i milozvučno pjevanje kosa razlo- 
gom su što se on smatra simbolom 
tame grijeha i zavodljiva napa- 
stovanja tijela. U tom se smislu 
često pojavljuje u prizorima iz 
Života sv. Benedikta, koji je vo- 
dio žestoku borbu protiv tjelesnih 
napasti. Legenda priča kako se 
đavao, dok je sv. Benedikt bio 
zadubljen u molitvu, pojavio u 
liku kosa nastojeći odvratiti nje- 
govu pozornost od pobožnosti. 
No svetac je u ptici prepoznao 
đavla i otjerao ga znakom križa. 
MG 


Kosa. (Srp). Kosa, a tako i srp, 
simbolizira  presijecanje Životne 
niti. Dosljedno tome, upotrebljava 
se kao znak smrti. Smrt se naj- 
češće prikazuje kao kostur koji 


KOSA 


drži kosu u ruci. (> Nedjelja 
sveta; —> ples mrtvaca). MG 


Kosa (vlasi). Raspletena i razba- 
rušena kosa znak su pokore. Po- 
drijetlo toga znaka izvodi se iz 
zgode koju bilježi Luka (7, 
37—38): »Najedanput se pojavi 
neka žena koja bijaše javna greš- 
nica. Ona, kad saznade da je 
Isus za stolom u Farizejevoj ku- 
ći..., stade iza njega do njego- 
vih nogu te plačući poče mu su- 
zama prati noge, otirati ih svojom 
kosom ...« Ta je biblijska zgoda 
ponukala pustinjake i sve pokor- 
nike da svoju kosu puštaju rasti 
ne brinući se za njen izgled. (>> 
Marija Magdalena). 

U starodrevna vremena neudata 
je žena nosila dugu i raspletenu 
kosu. Zato se često svete djevice 
prikazuju s dugom kosom koja 
im pada preko ramena. Kad se 
muškarci prikazuju s dugom ko- 
som, to je znak snage, kako to 
proizlazi iz priče o Samsonu (Su- 
ci 16, 17). MG 


Kostarice (vrčići). Kostarica je 
mala staklena ili kovana posudica 
s pipcem u kojoj se čuva voda i 
vino namijenjeni euharistijskom 
činu. Kao simbol označava spa- 
senje. (> Ampulice). 


Staklene ampulice, 20. st. 


22. LEKSIKON IKONOGRAFIJE 

Kosti —> Ezekijel (oživjele kosti) 


Kostur. Očiti su razlozi zbog ko- 
jih se kostur smatra znakom smrti. 
Često se kostur prikazuje s kosom 
(ili srpom) u jednoj ruci, što ozna- 
čuje presijecanje životne niti, i s 
pješčanom urom u drugoj ruci, 
što znači žurno odmicanje vreme- 
na. Katkad je kostur također pri- 
lika određene zarazne bolesti (npr. 
kuge). MG 


Kosturnica (lat. ossarium ( os, 
ossis »kost«, ili carnarium ( caro, 
carnis »tijelo«; njem. Karner). Iz 
poštovanja prema ostacima ljud- 
skog tijela i na temelju dogmat- 
skog članka o uskrsnuću tijela, 
ljudske kosti iskopane na groblji- 
ma prigodom novih ukopa ili 
slučajno, pohranjuju se u zajed- 
ničku grobnicu, kosturnicu. Ona 
je u srednjem vijeku, (od XII. do 
XV. stoljeća) bila posebna građe- 
vina na grobljima, blizu župne 
crkve. Redovito je kružnog tlo- 
crta s malom apsidom; u prize- 
mlju je spremnica za kosti, a na 
katu kapela s oltarom namijenje- 
na liturgiji za pokojnike. Zidovi 
su redovito ukrašeni freskama s 
temom smrti i eshatologije. AB 


Košnica. Velika rječitost često je 
predstavljena košnicom, prema 
uzrečici: »Medene riječi!« Tako 
se ona pridaje kao oznaka sv. 
Bernardu iz Clairvauxa i sv. Am- 
broziju, jer je »njihov govor bio 
sladak poput meda«. (> Pčela). 


Kota (košuljica, superpelicej). Ko- 
ta je bijela lanena košulja koja 
seže do koljena. Njeni Široki i 
nabrani rukavi kao i rubovi često 
su ukrašeni čipkama. Ona je svoj- 


KOTAČ 


stvena nižim redovima, a osobe 
sa svetim redom nose je kod razli- 
čitih obreda izvan mise i to povrh 
talara. Simbol je čovjeka koji se 
obnovio u pravednosti i pravoj 
svetosti. MG 


Kotač —> kolo 


Kotači, ognjeni: —> Ezekije! pro- 
rok 


Kotao s uljem. Kotao je znak 
raspoznavanja sv. Ivana Evanđe- 
lista koji je, prema legendi, bio 
bačen u kotao vrelog ulja, ali je 
čudom spašen od smrti. MG 


Kovani novac. Trideset srebrnika 
predstavljaju jedan od znakova 
muke Kristove, jer podsjećaju na 
Judinu izdaju. »Juda Iskariotski 
ode glavarima svećeničkim te im 
reče: Što ćete mi dati, pa da vam 
ga izdam? Oni mu polože tride- 
set srebrnika« (Mt 26,14—15). 

Sv. Lovro često se prikazuje kako 
nosi u ruci zdjelicu sa srebrnim 
i zlatnim novcima. Time se pod- 
sjeća kako je svetac po naredbi 
pape Siksta II. crkveno blago po- 
dijelio sirotinji. MG 


Kovčeg Zavjeta (Saveza). (Iz! 37, 
1—9). Drvena škrinja, okovana 
zlatom, koju je dao izraditi —> 
Mojsije i u kojoj su bile pohra- 
njene dvije ploče Zakona, pro- 
cvjetali —> Aronov štap i > zlat- 
na posuda s —> manom. Na Kov- 
čegu je ležalo Pomirilište, zlatna 
ploča s dva simetrična lika —> 
kerubina u pozi klanjanja. Sre- 
dišnja starozavjetna svetinja, kov- 
čeg Zavjeta (Saveza) bio je sim- 
bol Božjeg saveza s Izraelcima, a 
Pomirilište je bila vidljiva točka 
trajne Božje prisutnosti usred svo- 

ga izabranog naroda. Kovčeg Za- 
vjeta s Pomirilištem bio je naj- 
prije smješten u najsakralnijem 
kultnom prostoru => Šatoru sa- 
stanka, a kasnije u istoznačnom 
prostoru jeruzalemskoga > Hra- 
ma, u takozvanom —> svetištu nad 
svetištima, koje je bilo pristupač- 
no jedino —> velikom svećeniku, 
i to samo jedanput u godini, ka- 
da bi prinosio kad. 


U kršćanskoj tipologiji kovčeg 
Zavjeta jest simbol —> Bogoro- 
dice, koja je u svome tijelu nosila 
začetog —> Krista, utjelovljenu 
Božju —> Riječ. BF 


Kraljica od Sabe. (1 Kr 10,1—3). 
Donijevši bogate darove, kraljica 
od Sabe došla se pokloniti kralju 
—> Salamonu i uvjeriti se u nje- 
govu razglašenu mudrost. 


Ikonografija: Redovito Sa- 
lamon sjedi na prijestolju, a kra- 
ljica se klanja stojeći; rjeđe i ona 
sjedi uz Salamona na njegovu pri- 
jestolju. Motivom klanjanja ova 
je tema postala prefiguracijom —> 
poklonstva triju kraljeva. U sred- 
njovjekovnoj  tipologiji  Salamon 
je slika Krista, a kraljica od Sabe 
slika Crkve, nastale pokrštava- 
njem pogana (Ecclesia gentium). 


Kreposti i mane (lat. virtutes et 
vitia, > Psycbomacbia). Personi- 
fikacija kreposti i mana koja se 
temelji na djelu Psychomacbia 
španjolskog pjesnika  Prudencija 
(348—405.) u kojem opisuje bor- 
bu kreposti i mana za čovječju 
dušu. Njihova teorija i ikonogra- 
fija osobito je maštovito razra- 
đena u kasnom srednjem vijeku. 
Broj kreposti varira od sedam do 
četrnaest, a broj mana prelazi broj 

trideset. Javljaju se u nizu pa- 
rova, samo kreposti u nizu i samo 
mane u nizu, te pojedinačne kre- 
posti i pojedinačne mane. U doba 
gotike redovito se javljaju na 
bočnim portalima i na vitroima 
(obično na sjeveru kreposti a na 
jugu mane), ali to nije pravilo. 
Kombinacije parova i korelati ta- 
kođer variraju prema razdoblji- 
ma i pokrajinama. Njihov klasi- 
čan broj ustalio se na sedam pa- 
rova, od kojih se tri prve nazi- 
vaju teološkima, a četiri ostale 
kardinalnim (stožernim) kreposti- 
ma. To su, u parovima: 


Fides — Idolatrija 
(vjera) (idolopoklon- 
Spes — Desperatio 
(ufanje) > (očaj) 
Caritas — Avaritia 
(ljubav) = (pohlepa) 
Prudentia — Stultitia 
(razboritost) > (ludost) 
Justitia — Injustitia 
(pravednost) (nepravednost) 
Fortitudo — Inconstantia 
(jakost) (nepostojanost) 
Temperantia — Luxuria 
(umjerenost) (bludnost) 


Kreposti (stilizirano): 1. Vjera, 2. Ljubav, 3. Ufanje, 4. Razboritost, 
5. Jakost, 6. Pravednost, 7. Umjerenost. 

Vjera i Idololatrija (Psibomabija). 
Amiens, katedrala, 13. st. 


Kao što varira njihov broj i ko- 
relati, tako im variraju i atributi 
prema pokrajinama i autorima. 
Najredovitiji su atributi: 

Fides — križ, kalež, upaljena svi- 
jeća, na glavi crkva; 

Spes — sidro, golubica, rog obilja, 
na glavi lađa; 

Caritas — srce, dijete na grudi- 
ma, janje, na glavi pelikan; 
Prudentia — zmija, ogledalo, na 
glavi krug; 

Justitia — vaga, mač, liktorski 
snop šiba; 


Nada i Očaj (Psihomabija). Ami- 
ens, katedrala, 13. st. 


Fortitudo — slomljeni stup, lavlja 
koža; 

Temperantia — pješčana ura, vino 
pomiješano s vodom, plitka čaša; 


Idolatria — starica koju pogan- 
ski idol vodi na uzici; 
Desperatio — ćelava starica koja 


se vješa o svoj pojas ili se pro- 
bada mačem; 


Avaritia — kesa s novcem, lisica 
broji novac; 
Stultitia — starica raščupane ko- 


se s kamenom u ustima i štapom 
u ruci luta poljem; 

Ljubav prema bližnjemu i Poble- 
pa (Psibomanija). Amiens, kate- 
drala, 13. st. 


Injustitia — podivljala starica u 
šumskoj tvrđavi; 

Inconstantia — lik Nepostojanost 
uzalud pokušava održati ravno- 
težu na kotaču; 

Luxuria — svinja, majmun, zmije 
joj ispijaju grudi, žaba na trbuhu. 

AB 


Krila. Krila su znak božanskog 
poslanja. Zato se anđeli, arkan- 
đeli, serafi i kerubi slikaju s kri- 
lima. Znamenje četiriju evanđe- 
lja: lav za sv. Marka, vol za sv. 
Luku, čovjek za sv. Mateja i orao 

za sv. Ivana — također se pri- 
kazuju kao krilata stvorenja. 


Krilni oltari: —> oltar 


Kripta (grč. kryptš »skriveno mje- 
sto, podzemni nadsvedeni hodnik« 
( krjptein »(s)kritic). U roma- 
ničkim crkvama  polupodzemna 
prostorija ispod svetišta namije- 
njena uglavnom kultu mučenika i 
svetaca. Svoje podrijetlo vuče od 
—> konfesije. Premda se javlja i 
u ranijim razdobljima, od X. sto- 
ljeća dalje ona će biti gotovo re- 
dovita pojava. Obično je jedno- 
brodna, ali nerijetko i trobrodna, 
nadsvedena polubačvastim svodo- 
vima. U njenom istočnom dijelu 
obično je smješten sarkofag, slo- 
bodan ili uzidan u oltaru. Ima 
obično dva prilaza, sa strane za- 
padnog dijela svetišta. AB 


Krist (grč. Kbrist6s »pomazanik« 
( kbriein »(po)mazati«; odgovara 
aram. meih2', s istim značenjem). 
Središnja ličnost kršćanske ikono- 
grafije, uz koju je vezano ovo 
povijesno i teološko nazivlje: Isus 
iz Nazareta (hebr. jčšia“, lat. Je- 
sus), Krist (prema grčkom prije- 
vodu Kbristos hebrejskog pojma 
bammašiab, aram. m€ib2', Mesi- 
ja, što znači »pomazanik«), Ema- 
nue! (hebr. 'immžnš-&l »Bog s 
nama«), Sin Božji, Riječ (lat. 
Verbum, grč. L6gos), Mudrost 
Božja (lat. Sapientia Dei, grč. 
Sopbia Tbeoš), Jaganjac Božji, 
Sin čovječji, Otkupitelj, Spasitelj, 
Gospodin (lat. Dominus, grč. Ky- 
rios), Učitelj, Kralj (lat. Rex, grč. 
Basile#s), Pastir, Sudac. 


Za ikonografiju Krista od temelj- 
ne su važnosti tekstualni izvori o 

njegovu podrijetlu, životu i dje- 
lovanju: a) četiri kanonska Evan- 
đelja; b) Djela apostolska; c) po- 
slanice sv. Pavla i drugih aposto- 
la; d) Apokalipsa; e) apokrifna 
evanđelja; f) izvaci iz Sv. pisma 
Starog zavjeta (osobito citati iz 
knjiga proroka i iz psalama) koje 
je kršćanska egzegeza protumačila 
kao pretkazanja što se odnose na 
Krista = (takozvana = testimonia 
»svjedočanstva«). 


Nadalje, na oblikovanje Kristove 
ikonografije utjecali su spisi crkve- 
nih naučitelja iz prvih stoljeća 
kršćanstva  (patristika), spekula- 
tivni traktati visokog srednjeg vi- 
jeka (skolastika), meditacije sve- 
taca (mistika), dogme crkvenog 
vjerovanja, izravne intervencije 
Crkve u područje ikonografije 
(naredbe i zabrane), pučka po- 
božnost i poezija, te viđenja vi- 
zionara (tzv. privatne objave). 
Bitni elementi kršćanskog vjero- 
vanja i učenja, bez kojih nije 
uopće moguć orijentacijski pristup 
ikonografiji Krista, mogu se sa- 
Žeti u ove točke: 

1. Krist je druga božanska osoba 
presvetog Trojstva; on je Sin 
Očev, Riječ, njegova Mudrost 
(Verbum, L6gos, Sapientia, So- 
pbia): —> "Trojstvo, sveto. 


2. On se kao Sin Božji utjelovio 
djelom —> Duha Svetoga u krilu 
Djevice Marije. —> Bogorodica, 
—> Navještenje. 


3. Postao je čovjekom da ljudski 
rod pouči, tj. da mu u punini 
objavi Božji naum i život, i da, 
prinijevši dragovoljno samoga se- 
be kao nevinu žrtvu, otkupi ljude 
od grijeha, tj. od istočnoga gri- 
jeha i od svakoga moralnog zla, 
te ih uvede u slavu i »život bu- 
dućega vijeka«. 


342 


KRIST 


4. Uskrsnuo je od mrtvih i uza- 
šao na nebo. 

5. Osnovao je Crkvu, u kojoj je 
trajno prisutan i djelotvoran po 
svome Duhu. 

6. Predao je vlast apostolima i 
njihovim nasljednicima. 

7. Ustanovio je —> sakramente, 
od kojih je od posebnog značenja 
—> euharistija. 

8. Na svršetku povijesti čovje- 
čanstva ponovno će doći u slavi 
da sudi svim ljudima te da »plati 
svakome po djelima njegovim«: 
—> Sudnji dan. 

Članci o ikonografiji Kristovoj 
raspoređeni su u ovoj knjizi po 
slijedećim skupinama; 


1. KRisTovi SIMBOLI: —> Križ; 
—> Kristov monogram; > Vinova 
loza; —> Grožđe; —> Pšenica; —> 
Riba; -> Janje; —> Agnus Dei. 


2. "Tipovi KnisTa: => Dobri pa- 
stir; —> Krist Emanuel; —> Krist 
Pantokrator; Krist sudac —> Po- 
sljednji sud; > Krist veliki sve- 
ćenik; —> Krist Kralj. 


3. GENEALOŠKI PRIKAZI KRISTA: 
=> Jeseovo stablo; => Galerija 
kraljeva; —> Sveto rodbinstvo; 
—> Sveta Ana Trojna; —> Sveta 
obitelj. 


4. CixLus KRISTOVA DJETINJSTVA. 
Obuhvaća zbivanja od njegova 
začeća do njegova javnog na- 
stupa. U ovoj knjizi obrađene su 
teme: —> Navještenje; —> Poho- 
đenje; —> Rođenje Kristovo; —> 
Poklonstvo pastira; —> Poklonstvo 
kraljeva; —> Prikazanje u Hra- 
mu; -> Obrezanje Kristovo; —> 
Bijeg u Egipat; —> Pokolj nevine 
djece; —> Kristovo djetinjstvo; 
> Disputa u Hramu. 

5. CixLus KRISTOVA JAVNOG ŽI- 
VoTA. Obuhvaća zbivanja od Kri- 
stova krštenja u Jordanu do nje- 
gova ulaska u Jeruzalem pred 
blagdan Pashe i uoči njegove mu- 
ke. U ovoj knjizi odabrane su i 
obrađene teme: —> Ivan Krstitelj 
objavljuje Krista; —> Krštenje 
Kristovo; —> Nlapastovanje Kri- 
sta; —> Anđeli poslužuju Krista; 
—> Poziv apostola Petra i Andri- 
je; —> Preobraženje; —> Porezni 
novčić; —> Pustite k meni ma- 
lene; > Krist i Samaritanka; —> 
Krist i preljubnica. 


6. KRISTOVE PARABOLE. Kristova 
poučavanja u obliku priča i pri- 
spodoba: —> Izgubljena ovca; —> 
Milosrdni Samaritanac; —> Para- 
bola o bogatašu i siromašnom La- 
zaru; -> Parabola o trsu i lozi; 
—> Parabola o mudrim i ludim 
djevicama; —> Parabola o sijaču; 
—> Parabola o slijepcima; —> Pa- 
rabola o trunu i brvnu u oku; 
=> Parabola o uzvanicima na 
gozbu; —> Rasipni sin. 


7. KRISTOVA ČUDA: > Krist hoda 
po vodi; —> Čudesni ribolov; 
—> Hljebovi i ribe; —> Izlječenje 
gluhonijemoga; —> Izlječenje sli- 
jepoga; —> Izlječenje uzetoga; —> 
Svadba u Kani; —> Stišavanje olu- 
je; —> Uskrisenje Lazarovo. 


8. CikLus KRISTOVE MUKE I PRO- 
SLAVE: —> Marija Magdalena pere 
suzama Kristove noge; > Ulazak 
u Jeruzalem; —> Krist tjera trgov- 
ce iz Hrama; —> Pranje nogu; 
—> Posljednja večera; > Molitva 
na Maslinskoj gori; —> Poljubac 
Judin; —> Krist pred Anom; > 
Krist pred Kaifom; —> Petar se 
odriče Krista; —> Izrugivanje Kri- 
sta; —> Krist pred Pilatom; —> 
Bičevanje Krista; > Krista krune 

trnovom krunom; —> Ecce homo; 
—> Krist pred Herodom; —> Ju- 
dino samoubojstvo; —> Veronikin 
rubac; -> Raspeće; —> Skidanje 
s križa; —> Silazak u Limb; > 
Oplakivanje Krista; —> Polaganje 
u grob; —> Uskrsnuće Kristovo; 
—> Putnici u Emaus; > Noli me 
tangere; —> Krist se ukazuje Je- 
danaestorici; —> Nevjerni Toma; 


—> Uzašašće. 


9. ESHATOLOŠKI PRIKAZI KRISTA: 
—> Apokalipsa; —> Posljednji sud; 
—> Deisis. 


10. ALEGORIJSKI PRIKAZI KRISTA: 
=> 'Traditio clavium; —> Traditio 
legis; —> Živi križ. 


11. ČUVSTVENI I DIDAKTIČKI PRI- 
KAZI KRISTA: —> Živi križ; > Mi- 
sa sv. Grgura; —> Imago pietatis; 
—> Čovjek boli; -> Nedjelja sve- 
ta; —> Prijestolje milosti. 


12. POBOŽNOSTI PREMA KRISTU: 
—> Srce Isusovo. 


Polazište prvim kršćanskim likov- 
nim prikazima, koje pratimo na 
freskama katakomba i na relje- 
fima sarkofaga, bio je figuralni i 
dekorativni repertorij helenizma, 
iz koga su preuzete i prve ikono- 
grafske crte Kristova lika. U na- 
slijeđenom rječniku starih oblika 
bila je nova samo kršćanska in- 
terpretacija. Kako već stari crkve- 
ni oci izričito kažu da »Kristovo 
obličje ne poznajemo«, ni u naj- 
starijim spomenicima III. stoljeća 
nije prikazivanje Krista težilo ne- 
koj portretnoj karakterizaciji i 
individualizaciji, već je uvijek 
odražavalo idealnu predodžbu o 
Kristu u dušama vjernika. Stoga 
prve generacije kršćana, Rimljana 
i helenista, s lakoćom pretvaraju 
mitološki motiv Orfeja ili Her- 

mesa Kriofora u alegoriju Kri- 
sta — Dobrog pastira, ili lik Kri- 
sta, Učitelja iz Evanđelja, bez 
problema ga kostimiraju kao an- 
tiknog filozofa, oratora ili peda- 
goga. Od tada se Krist redovito 
prikazuje u antiknoj nošnji. 

U doba progona nove vjere, sve 
do Konstantinova edikta o to- 
leranciji godine 314., primjenjuju 
se i simbolička znamenja (i to: 
grafički simboli: —> Kristov 
monogram, > križ; fitomorf- 
ni simboli: vinova loza, —> 
grozd, > klas; zoomorfni 
simboli: —> riba, > janje, 
> Agnus Dei; antropo- 
morfni: —> ribar, > Dobri 
pastir), pod kojima se — upuće- 
nima u ovaj simbolički rječnik — 
krije ideja o Kristu. Ta će zna- 
menja postati tradicijom, koja će 
trajati i u kasnijim stoljećima. Na 
zidnim slikama katakomba i na 
reljefima sarkofaga Kristov se lik 
javlja i u pojedinim scenama iz 
Evanđelja, ali one se tada još ne 
vezuju u narativne cikluse, nego 
predstavljaju samo izbor tema 
koji je orijentiran na tekstove i 
obrede prvotne pogrebne litur- 
gije a inspirira ga živa vjera i 
nada u izbavljenje i u život vječ- 
ni (>> uskrisenje Lazara; —> izlje- 
čenje bolesnih; —> umnoženje hlje- 
bova i riba; > stišavanje oluje 
na moru; Krist i Samaritanka). 
Znatna prekretnica u ikonografiji 
Krista nastaje u IV. stoljeću, u 
Konstantinovo doba, kada eku- 
menski crkveni sabor u Niceji go- 
dine 325. proglašava dogmu da je 
Krist istobitan (grč. bomoiosisios, 
lat. consubstantialis) s Ocem, a 
tolerirana vjera konačno postaje 
i službenom državnom religijom. 
Sada  starokršćansku umjetnost 
zaokupljaju dogmatske definicije 

i inspirira je osjećaj pobjede. Pri- 
zor poklonstva maga novorođeno- 
me Kristu, utjelovljenome Bogu i 
Kralju (>> Poklonstvo kraljeva) 
zaodijeva se svečanošću dvorskog 
ceremonijala. Oblikuje se tip veli- 
čajnog, autoritativnog Krista, čiji 
lik zauzima središnje mjesto u 
apsidi ili na trijumfalnom luku 
bazilika i koji zasjeda među apo- 
stolima poput vladara među dvor- 
janicima ili poput antiknog filo- 
zofa među učenicima. Kao onaj 
»kome je predana sva vlast«, 
Krist se sada pojavljuje i u no- 
vom alegorijskom ikonografskom 
motivu izručivanja vlasti aposto- 
lima (> Traditio legis). Taj pro- 
ces će se tokom V. stoljeća in- 
tenzivirati u sve reprezentativ- 
nije alegorijske prikaze. Krist će 
Zasjesti na carsko prijestolje, a i 
njegova ikonografija uskladit će 
se s onom carskom (purpurne 
haljine, aureola, gestikulacija). Od 
sada će motive proslave Kristova 
veličanstva ikonografija Zapada 
crpiti i iz vizija Apokalipse. U 
skladu s novom inspiracijom sve 
je češći bradati Krist, koji od VI. 
stoljeća postaje na Istoku isklju- 
čiv ikonografski tip (na Zapadu, 
pak, traje sve do XII. stoljeća 
uza nj i helenistički golobradi tip 
Krista, osobito čest u karolinškoj 
umjetnosti). U VI. stoljeću pri- 
družuju se reprezentativnim pri- 
kazima Kristova lika uz apostole 
također i sveci i Živi donatori 
(Rim, Ravenna, Poreč), a u Kri- 
stovim rukama množe se njegovi 
vladarski atributi. Od VI. sto- 
ljeća postaje aureola s upisanim 
znakom križa stalnim Kristovim 
atributom. Nakon ekumenskog 
koncila u Efezu godine 431., gdje 
je Marija bila dogmatski defini- 
rana kao > Bogorodica (grč. 

Tbcot6kos, lat. Deipara oboje 
»bogorodica«, Mater Dei »majka 
Božja«), razvijaju se — poglavito 
na Istoku — reprezentativni ti- 
povi stojeće ili sjedeće Bogorodice 
s odjevenim Kristom u krilu, koji 
u ruci drži svitak Zakona i koji 
blagoslivlja. Ti će tipovi (> 
Eleousa ili Glykophilousa, > Ga- 
laktotrophousa,  —> Hodegitria, 
—> Nikopoia ili Kyriotissa i dr.) 
dugo kroz srednji vijek oplođi- 
vati ikonografiju Zapada. Bogo- 
rodica s Kristom u krilu zauzi- 
mlje u VI. stoljeću i središnje mje- 
sto u glavnoj apsidi (mozaik u 
Poreču). 

Počevši od V. stoljeća i tokom 
VI. stoljeća počinju se u ikono- 
grafiji razvijati ciklusi koji obu- 
hvaćaju prizore iz Kristova dje- 
tinjstva, njegova javnog djelova- 
nja i muke. Oni se temelje na 
tekstovima kanonskih Evanđelja, 
ali crpe motive i iz apokrifa. Iko- 
nografska su novost prizori iz 
muke Kristove, na kojima — u 
borbi s monofizitskim učenjem — 
inzistira ortodoksno učenje o real- 
noj muci i smrti Krista, Bogočo- 
vjeka, ali se ipak u tim prizorima 
izbjegava maturalističko prikazi- 
vanje patnje, a zadugo se izostav- 
lja i sama scena raspeća. 

Izvan ciklusa, prikaz raspeća po- 
javio se najprije na simbolički 
način: s križem bez tijela (crux 
nuda »goli križ«), s janjetom na 
križu ili samo s Kristovom gla- 
vom ili poprsjem u medaljonu na 
križu. Najraniji prikazi raspeća 
kao povijesne scene s Kristom in 
figura sporadički se javljaju tek 
od VI. stoljeća: vrata crkve sv. 
Sabine u Rimu, gdje je Krist pri- 
kazan gol, s uskim pojasom o sla- 
binama (helenistički tip). Istok, 
zazirući od golotinje klasičnog 

grčko-rimskog akta, odijeva ras- 
petoga Krista u dugu košulju (ko- 
lobij), Bizant, pokrivajući Kri- 
stovo tijelo od bokova do iznad 
koljena perizomom, stvara iko- 
nografski kompromis, koji će biti 
konačno općenito prihvaćen u pri- 
kazivanju raspetog Krista. 

Dok se na Istoku u razdoblju 
ikonoklazma (726—843.) osjeća u 
razvoju ikonografije znatna ce- 
zura, Zapad u to vrijeme pro- 
življava period sređivanja i kul- 
turne reorganizacije nakon velike 
seobe naroda i faze pokrštavanja 
novih barbarskih plemena. U 
gradskim centrima s neprekinu- 
tom tradicijom traje starokršćan- 
sko naslijeđe Kristove ikonogra- 
fije, a u prostranim područjima 
koja su zauzeli došljaci domini- 
raju apstraktni Kristovi simboli i 
znamenja, zaodjenuti u dekora- 
tivnu ornamentiku. 

U karolinško i otonsko doba isti- 
če se ikonografija Kristove pro- 
slave i veličanstva, nastala ili na 
temelju Novog zavjeta (>> Uza- 
šašće), ili kao alegorija nastala 
na temelju starozavjetnih teksto- 
va: to su prikazi Krista na pri- 
jestolju, Krista s kraljevskom kru- 
nom na glavi i nadasve motiv 
—> Majestas Domini, te alegorija 
Kristove pobjede nad snagama 
Sotone — psalmistička predodžba 
o Kristu koji pod nogama gazi 
lava i zmaja, aspika i baziliska 
(Ps 90,13). Pojavljuju se i prvi 
monumentalno koncipirani prikazi 
—> Posljednjeg suda, sa središnjim 
likom Krista — suca, a u skulp- 
turi nastaju u XI. stoljeću prva 
monumentalna raspela. Već od ka- 
rolinškog doba pojavljuju se na- 
rativni ciklusi iz Kristova Života 
ne samo u minijaturi i u sitnoj 
plastici (bjelokost) već i u mo- 

numentalnom zidnom slikarstvu 
(Miistair_u Švicarskoj, oko god. 
800.); oni se na zidovima crkava 
množe u otonsko doba (X—XI. 
stoljeće), a nastavljaju se, mno- 
gobrojni i kompletirani, u roma- 
nici. U romanici se uz narativne 
cikluse, pod utjecajem  spekula- 
tivne skolastičke misli, redigiraju 
i tipološki ciklusi, gdje se novo- 
zavjetni prizori iz Kristova ži- 
vota sistematski vezuju kao su- 
kladna, simetrična zbivanja s po- 
jedinim starozavjetnim  zbivanji- 
ma koja su Kristovu životu i dje- 
lima na simbolički način već bila 
prethodila, tj. koja su ih kao 
njihove »prefiguracije« navijestila 
(Verdunski oltar iz Klosterneu- 
burga, Austrija, god. 1181.) Ovaj 
sistem će se razvijati i u gotici. 
U gotici će doseći svoj najpotpu- 
niji izraz u takozvanoj > Biblia 
pauperum, i to u grafici i u sfi- 
karstvu na staklu prozora velikih 
gotičkih katedrala. 


U romaničkoj i zatim u gotičkoj 
skulpturi ostvaruje Kristova iko- 
nografija monumentalna djela na 
portalnoj plastici katedrala s ma- 
sovnim i strahotnim prizorima 
—> Posljednjeg suda ili s veličaj- 
nim prikazima —> Majestas Do- 
mini. Ovim temama portalne pla- 
stike pridružuju se u francuskoj 
gotici novi ikonografski tipovi 
Krista — Spasitelja, oblikovanog 
kao stojeći lik »lijepog Boga« 
(Beau Dieu), Krista kao okrunje- 
nog kralja koji kruni Bogorodicu 
(>> krunidba Bogorodice) ili bol- 
nog Krista, okrunjenog trnovom 
krunom, koji u prizoru Posljed- 
njeg suda pokazuje gledaocu svoje 
rane. 

U gotici se akcenti sve više po- 
miču od spekulativnoga na emo- 
tivno. Nasuprot skolastičkoj mi- 

saonosti, misticizam gotičkih sto- 
ljeća, nošen novim duhom pučke 
franjevačke pobožnosti, preobra- 
zit će počevši od XIII. stoljeća 
umjetnost Zapada tražeći od nje 
da djeluje neposredno na osjećaje 
gledaoca. Oblikuje se tip Krista 
koji pobuđuje ganuće u prizorima 
muke i koji doživljava vrhunac 
u gotičkim ekspresivnim, izranje- 
nim, patničkim likovima umiru- 
ćeg Krista na križu. (O ikono- 
grafskom razvoju raspetog Krista 
vidi pod —> raspeće). Stvaraju se 
ikonografski modeli sućutnog, bol- 
nog, izranjenog i mrtvog Krista, 
često vezani uz pobožnost prema 
Kristovoj krvi i — u idejnoj vezi 
s njome — s euharistijom (> 
Imago pietatis i srodni prikazi, 
—> euharistijski Krist, —> Bogoro- 
dica sućutna, -> Veronikin rubac, 
—> Prijestolje milosti, —> arma 
Christi i sl.). Većinom su to mo- 
tivi koje podržava kolektivna po- 
božnost puka, osobito ona orga- 
nizirana u bratovštinama. U ta- 
kvoj emotivnoj atmosferi množe 
se u XV. stoljeću, u ciklusima iz 
Kristova života, dramatični pri- 
zori Kristove muke i poniženja 
(> izrugivanje Krista, —> bičeva- 
nje Krista, —> Ecce homo). Na 
gotičku ikonografiju sada snažno 
utječe i sakralna drama (skaza- 
nja, misteriji). 

U renesansi, dok se umjetničke 
prinove kreću u području novih 
formalnih rješenja, nove estetike, 
anatomskih studija, novih  pro- 
stornih i kompozicijskih konstruk- 
cija, na području ikonografije 
uglavnom prosljeđuju život već 
naslijeđene formule, ali se u du- 
hu novih ideala Kristovo božan- 
stvo ili njegova proslava prevodi 
oblicima savršene ljepote tijela, 
koja se katkada prikazuje antik- 

nim konceptom potpuno golog 
tijela (Michelangelov Posljednji 
sud). U prizorima uskrsnuća i 
uzašašća inzistira se na motivu 
bestežinskog lebdenja Kristova 
lika, ili na novim svjetlosnim 
efektima. = Prizori — blagovanja 
(svadba u Kani; posljednja ve- 
čera) pretvaraju se u svečanosti 
s velikim perspektivnim prostor- 
nim aparatom. Vrednovanje iko- 
nografskog motiva —> Traditio 
clavium afirmira ideju vlasti re- 
nesansnih papa. 


Snažnije su na ikonografiju Kri- 
sta djelovala duhovna kretanja 
protestantske reformacije i kato- 
ličke protureformacije. U prote- 
stantskim crkvama zadržavaju se 
u kultu samo teme raspeća i po- 
sljednje večere, a u didaktičkim 
štampanim izdanjima prikazi iz 
Kristova života shvaćeni su kao 
zorna pouka vjernika, kao vjerne 
ilustracije evanđeoskog = teksta. 
Znatan naglasak = protestantske 
ikonografije Krista počiva na pri- 
zorima Kristova naučavanja, i u 
tom smislu brojne su ilustracije 
Kristovih —> parabola i —> djela 
milosrđa. Na katoličkoj strani 
odlučni su bili zaključci Trident- 
skog koncila o ikonografiji (1563. 
godine) i njihove provedbene na- 
redbe, koje su iz srednjovjekov- 
nog ikonografskog naslijeđa oči- 
stile sve što nije bilo u skladu s 
dogmatskim osnovama. Na po- 
slijetridentske katoličke —ikono- 
grafske prinove djeluju isusovci 
(>> Srce Isusovo, ime Isusovo, 
> obrezanje Kristovo) i drugi 
redovi, pobornici marijanskih po- 
božnosti, koji djeluju na razvoj 
ikonografskih tipova Bogorodice 
što drži Krista na krilu (=> Bo- 
gorodica od sv. ružarija, —> Go- 
spa Karmelska). 

Već od visoke renesanse (Cor- 
reggio) počinju na plafonima i u 
kupolama crkava iluzionistički, 
teatralni prizori, toliko karakte- 
ristični za barokno XVII. i 
XVIII. stoljeće, gdje Krist lebdi 
u prizorima uzašašća, sv. Troj- 
stva, Posljednjeg suda, raja, apo- 
kaliptičke vizije ili u alegorija- 
ma. U najboljim ostvarenjima 
grafike i slika na platnu, Krist 
se u evanđeoskim prizorima smje- 
štava u realističke ambijente 
(genre) u kojima barokni slikar- 
ski efekti rasvjete i psihološke 
obrade, više od sredstava ikono- 
grafskih oznaka, izražavaju i zra- 
če njegovo nadnaravno poslanje 
(Rembrandt). 


Ikonografija Krista u XIX. sto- 
ljeću nije stvorila ni jednu novu, 
općeprihvaćenu i mjerodavnu for- 
mulu. Djela nastaju na temelju 
predodžbi koje više ne vodi živa 
teološka misao, nego ponajviše 
pobožna osjećajnost, a ona se u 
dominantnoj temi XIX. stoljeća 
i do naših dana (Srce Isusovo) 
sve više degradira u banalni sen- 
timentalizam i u efeminizaciju 
estetskog ideala. U prizorima iz 
Kristova života _ u ikonografiji 
XIX. stoljeća provijava idealiza- 
cija u programatskim pokušajima 
povijesnih retrospektiva, što se 
najviše očituje u slikarstvu prera- 
faelita i nazarenaca, ili hijerat- 
ska i simbolička stilizacija koja 
vodi pokušaje beuronaca, ili pak 
pokušaji predočivanja Krista u 
suvremenom ljudskom ambijentu 
(Uhde). Bolne rane, pobune i tra- 
ženja čovječanstva u vremenu 
oko I. ill. svjetskog rata proji- 
cirale su se i na Kristov lik u 
nizu izražajnih, slobodno i indi- 
vidualno zasnovanih djela, od 
kojih se neka u naše dane sve 

više angažiraju u užem, kultnom 
i liturgijskom smislu. Ako u nji- 
hovu odjeku budu u budućnosti 
uočeni opći, tipični i u određenom 
smislu normativni sadržaji naše 
epohe, oni će postati predmetom 
ikonografske discipline. BF 


Krist Emanuel (grč. Kbristćs »po- 
mazanik« i hebr. “immani-el »s 
nama Bog«, tj. Bog je prisutan). 
Bizantski ikonografski tip Krista 
koji je prikazan kao poprsje go- 
log djeteta što ga Bogorodica no- 
si u medaljonu na prsima (>> 
Platytera, Blacherniotissa) ili po- 
loženog kao hostiju na patenu 
(XII. stoljeće, Sv. Marko u Ve- 
neciji). BF 


Krist hoda po vodi. (Mt 14, 
22—33; Mk 6,47—51; Iv 6,16— 
—21). Hodajući po vodi Krist se 
noću približava apostolima koji 
usred Genezaretskog jezera, u la- 
đi na valovima, love ribu. Oni 
se prestraše, misleći da je sablast, 
a on ih umiri: »Ja sam, ne bojte 
se.« »Petar mu na to odgovori: 
"Gospodine, ako si ti, naredi mi 
da dođem k tebi po vodi!" "Do- 
đi!' reče mu. Tada se Petar spu- 
sti s lađice i pođe po vodi da 
dođe k Isusu. Ali se uplaši kad 
vidje snagu vjetra te poče tonuti 
i vikati: 'Spasavaj, Gospodine! 
Odmah Isus pruži ruku, prihvati 
ga pa mu reče: 'Malovjerni, za- 
što si posumnjao?" Kad uđoše u 
lađicu, prestade vjetar. A oni što 
bijahu u lađici padoše preda nj 
ničice, govoreći: "Ti si uistinu 
Sin Božji! « 

Na ovom prizoru, i na prizorima 
—> čudesnog ribolova i —> stiša- 
vanja oluje, temelje se značajne 
ikonografske alegorije Crkve kao 
»Petrove lađe«. Ta alegorija upu- 

ćuje na Krista, koji tu lađu stalno 
nadzire, vodi je i spasava iz va- 
lova života i povijesti. BF 


Krist i preljubnica. (Iv 8,1—11). 
Preljubnicu, uhvaćenu u činu, ko- 
ju po Mojsijevu zakonu treba 
kamenovati, dovode farizeji pred 
Krista da bi ga iskušali u presudi. 
Krist se saginje, piše prstom po 
prašini na tlu i odgovara: »Tko 
je među vama bez grijeha, neka 
baci prvi kamen na nju.« Kada 
se optužitelji raziđu, Krist otpu- 
šta preljubnicu: »Idi i ne griješi 
više.« 

Ikonografija poznaje ovaj 
motiv počevši od VI. stoljeća. 
Prikazuje se Krist kako sagnut 
piše, ili preljubnica kako kleči 
pred Kristom. BF 


Krist i Samaritanka. (Iv 4,1—30). 
Ovaj evanđeoski prizor, koji se 
odvija na bunaru, razgovor je 
Kristov sa ženom Samaritankom 
(Samarijankom) pun je ljudskog 
otvaranja, simbola i velikih nago- 
vještaja. Zbog tih vrijednosti po- 
stao je ikonografskom temom već 
od II. stoljeća (slikarstvo kata- 
komba). 

Ikonografija: Najčešće s 
jedne strane bunara sjedi Krist, a 
s druge stoji Samaritanka (redo- 
vito s posudom za vodu). 

BF 


Krist Kralj. Predodžba Krista kao 
okrunjenog kralja provlači se u 
raznim srednjovjekovnim ikono- 
grafskim formulama (>> raspeće, 
—> krunidba Bogorodice, —> Po- 
sljednji sud), a nakon ustanovlje- 
nja blagdana Krista Kralja, go- 
dine 1925., ostvaruje vlastiti tip, 
iako ne potpuno ikonografski de- 

finiran: Krist se prikazuje s atri- 
butima zemaljskih kraljeva, tj. s 
plaštem, žezlom i krunom. 

BF 


Krist Pantokrator (grč. Panto- 
krdtčr  »svevladar, svemogući«). 
Krist Pantokrator jest bizantski 
ikonografski tip Krista u kome 
se stapaju predodžbe o Bogu Ocu 
i Sinu (Kristu), stvoritelju i spa- 
sitelju. Za razliku od Krista 
slavi zapadne ikonografije (> 


Majestas Domini), gdje je Krist 
prikazan na prijestolju u svemu 
svom liku, bizantski tip Panto- 
kratora uvijek je poprsje (obično 
u vrhu kupole ili u vrhu apside, 


Krist pred Anom. Majstor Du- 
tuitske Maslinske gore, 15. st. 


gdje dominira iznad svih drugih 
naslikanih likova). Krist Panto- 
krator nema na sebi znakove mu- 
ke (rane na ruci); ima križnu 
aureolu i karakterističan čuperak 
kose na čelu. On lijevom rukom 

drži knjigu, a desnicom blago- 
slivlja (s tri skupljena prsta, po 
istočnom obredu). BF 


Krist pred Anom. (Iv 18,12—13). 
Krist je vezan i stoji pred tastom 
velikog svećenika, Anom, koji 


sjedi. Katkad je ovaj prizor spo- 
jen s prizorom —> Krist pred 
Kaifom, pa Ana i Kaifa sjede 
zajedno. BF 


NN 


Krist pred Herodom. Majstor Du- 
tuitske Maslinske gore, 15. st. 


Krist pred Herodom. (Lk 23, 
6—11). Krist stoji u bijelu plaštu, 
u koji ga je zaodjeo Herod. He- 
rod sjedi s krunom na glavi i 
žezlom u ruci. U periodi gotike 
Herod je odjeven u suvremeni 
pomodni kostim gizdelina. 


Krist pred Kaifom. (Mt 26,57— 
—66; Mk 14,53—64; Lk 22,66— 
—71). Krist stoji vezanih ruku 
pred velikim svećenikom Kaifom, 
koji sjedi okružen članovima sve- 
ćeničkog vijeća. Srednjovjekovna 

ikonografija daje Kaifi biskupsku 
mitru na glavu. Kaifa razdire 
svoje haljine (objema rukama ras- 
tvara haljinu na prsima). BF 


Krist pred Pilatom. Majstor Du- 
tuitske Maslinske gore, 15. st. 


Krist pred Pilatom. Pilat pere 
ruke (Mt 27,11—26; Mk 15,2— 
—15; Lk 23,1—5 1 23,13—25). 
Pošto je na traženje židovskih 
poglavara i svjetine osudio Krista 
na -> bičevanje i na smrt, Pilat 
simbolički pere ruke uz riječi: 
»Nevin sam u krvi ovoga pra- 
vednika«, a svjetina viče: »Krv 
njegova na nas i na djecu našu!« 
Krist stoji, dovode ga rimski voj- 
nici. Pilat sjedi i pere ruke u 
zdjeli Što stoji na stupu ili mu 
je pridržava sluga koji izlijeva 
vodu iz vrča, a preko ramena 
ima prebačen ubrus. BF 


Krist se ukazuje Jedanaestorici. 
(Mtr 28,18—20; Mk 16,14—18; 

Lk 24,36—49; Iz 20,19—23). Na- 
kon raspeća i uskrsnuća, jeda- 
naest je apostola okupljeno za 
stolom u kući, gdje su se zaklju- 
čali od straha pred progonom 
Židova. Među njima se pojavi 
Krist, pozdravi ih, pokaza im ra- 
njene ruke i bok, i zatraži jelo. 
Ovlasti ih da propovijedaju evan- 
đelje svim narodima i da otpu- 
štaju grijehe (>> sakrament po- 
kore, ispovijed). BF 


Krist tjera trgovce iz Hrama. 
(Mt 21,12—14; Mk 4,15—18; Lk 
19,45—47; Iv 2,13—17). Smatra- 
jući trgovinu u Hramu (mjenjače 
novca, prodavače žrtvenih živo- 
tinja) profanacijom jeruzalemsko- 
ga hrama, Krist bičem u ruci 
tjera trgovce i mešetare. 
Ikonografija: Prizor se 
javlja od VI. stoljeća. Krist ruši 
stolove mjenjača, bičem  zama- 
huje na trgovce. U XIV. stoljeću 
Hram je prikazan poput balda- 
hina na stupovima, ispod koga je 
Krist. Od XVI. stoljeća prizor 
se pretvara u bogati genre-motiv 
tržnice. BF 


Krist u kući Marije i Marte. (Lk 
10,38—42). Razgovor i moralne 
pouke, koje su srž i smisao ove 
evanđeoske epizode, bilo je teško 
prevesti u zornost slike. Ova je 
epizoda stoga od visokog sred- 
njeg vijeka postala omiljeli genre- 
-prizor s bogatom opremom unu- 
trašnjosti kuće, kuhinje i spre- 
mišta, s obiljem malih nuzradnji 
i osobito s mnogo biranih mrtvih 
priroda. BF 


Krist — Veliki svećenik. Bizant- 
ski ikonografski tip Krista koji 
(pod objema prilikama kruha i 
vina) dijeli pričest apostolima ili 

koji u svećeničkom ruhu istočne 
Crkve služi liturgiju (misu) uz 
pratnju anđela. (--> Posljednja 
večera). BF 


Krista krune trnovom krunom. 
(Mt 27,27—31; Mk _15,16—20; 
Iv 19,2—3). Nakon Pilatove osu- 
de i —> bičevanja, rimski vojnici 
izruguju Krista kao »kralja ži- 
dovskog«. 


Krunjenje trnovom krunom. Maj- 
stor Dutuitske Maslinske gore, 15. 
st. 


Ikonografija: Krist sjedi 
odjeven u crveni plašt (= kra- 
ljevski grimiz), u ruci drži trstiku 
kao žezlo. Dva vojnika mu ukršte- 
nim štapovima utiskuju spletenu 
trnovu krunu na glavu. Drugi ga 
izruguju, pljuju mu u lice; u kas- 
nom srednjem vijeku jedan od 
vojnika mu obično pokazuje prsti- 
ma »figu«. 


23 LEKSIKON IKONOGRAFIJE 

Kristov ideogram (alfa i omega): 
— Apokalipsa 


Kristov monogram: > monogram 
Kristov 


Kristovo djetinjstvo. Šturi su i 
neslikoviti izvještaji kanonskog 
Evanđelja o djetinjstvu Kristovu 
i o Životu Svete obitelji: »Dijete 
je raslo i jačalo, napunjujući se 
mudrošću. I milost je Božja po- 
čivala na njemu« (Lk 2,39—40). 
»Tada siđe s njima, dođe u Naza- 
reti bijaše im poslušan« (Lk 2,51). 
Stoga su te praznine popunili i 
iskitili apokrifi i legende mnogim 
novelističkim pojedinostima, koje 
su ušle u ikonografiju. 
Ikonografija poznaje aneg- 
dote kako sv. Josip struže daske, 
a Bogorodica radi na tkalačkom 
stanu i čuva Dijete u zipci; kako 
se mali Isus i anđeli igraju »skri- 
vača« ili kako skupljaju drvene 
strugotine po podu ili kako metu 
Josipovu radionicu. Ikonografija, 
nadalje, prikazuje Bogorodicu ka- 
ko uz pomoć anđela uči hodati 
dijete Isusa i kako ga poučava u 
čitanju; kako ga sv. Josip uči te- 
sarskom zanimanju ili jedan maj- 
stor bojenju tkanina, a rabin Ga- 
malijel pisanju — i kako ih mladi 
Isus kao pripravnik nadmašuje u 
znanju i umijeću. Ilustriraju se i 
motivi iz apokrifnih evanđelja 
kako mali Isus modelira iz gline 
životinje, osobito ptice, pa ih 
oživljuje te one lete. Na temelju 
tog  apokrifnog motiva, dijete 
Isus u naručju gotičkih Bogoro- 
dica često drži puičicu u ruci. 
BF 


Kristofor, sveti (lat. Christopbo- 
rus ( grč. Kbristophoros »Kristo- 

noša«). Mučenik iz Palestine (III. 
stoljeće). Vjerojatno je njegova 
»povijest« satkana od zgoda u 
vezi s grčkim imenom Kbristo- 
pboros, što znači »Kristonoša«. 
Kristofor je bio na glasu kao 
čovjek visoka rasta i velike snage, 
a stanovao je u kanaanskoj zemlji. 
Želio je pronaći najmoćnijeg vla- 
dara na svijetu kojemu bi služio 
i pokoravao se. Najprije se pri- 
druži nekom velikom kralju, no 
kad jednog dana dvorski pjevač 
zapjeva o sotoni, kralj se u strahu 
prekriži. Stoga se on zaputi da 
pronađe sotonu i nađe ga na ne- 
kom pustom proplanku. Putovahu 
zajedno dok ne stigoše do kri- 
žanja na kojem je stajao križ. 
Sotona se bojao poći dalje, a Kri- 
stofor opet uvidje da ne služi 
najmoćnijemu od svih vladara, pa 
ostavi sotonu i dade se u potragu 
za Kristom. 


Na svojim lutanjima Kristofor se 
namjeri na sveta pustinjaka koji 
ga pokuša poučiti u kršćanstvu. 
No Kristofor nije htio postiti, da 
ne bi izgubio svoju snagu, a ni 
moliti mu se nije dalo. Pustinjak 
ga napokon pošalje do rijeke, na- 
bujale od kiše, i ondje je Kristo- 
for, pomoću palmina debla koje 
je usput iščupao da mu služi kao 
štap, prenosio ljude preko bujice. 
Jedne noći, dok je Kristofor spa- 
vao, zovnu ga neko malo dijete i 
zamoli da ga prenese preko ri- 
jeke. Kristofor stavi dijete na 
svoja ramena, uze Štap i zagazi 
u vodu. Kako je kročio naprijed, 
bujica je bivala sve žešća, a di- 
jete na ramenima sve teže i teže. 
S najvećim naporom Kristofor 
stiže na drugu obalu. Kad je svo- 
ga putnika položio na tlo, Kri- 
stofor duboko uzdahnu i reče: 
»Tko si ti, dijete, kad si me sta- 

vilo u takvu pogibelj? Da sam 
cijeli svijet nosio na ramenu, bre- 
me ne bi bilo teže!« Dijete nato 
odgovori: »Ne čudi se, Kristofo- 
re! Nisi ti samo cijeli svijet no- 
sio na sebi, već i samog Stvori- 
telja svijeta. Ja sam Isus Krist, 
kralj.« Tada Krist reče Kristoforu 
neka svoj štap zabode u zemlju 
i on će do jutra procvjetati i do- 
nijeti plod. Kristofor to i učini 
i čudo se dogodi. Tako se on 
obrati na kršćanstvo. 
Kasnije, na otoku Samosu, bude 
on pozvan pred kralja koji ga 
zapita tko je on. »Nekad sam se 
Zvao Oforos, nosač«, odgovori on, 
»a sad se zovem Kristoforos, Kri- 
stonoša, jer sam nosio Krista.« 
Kralj pokuša slomiti njegovu vje- 
ru, no Kristofor ustraje. Nato ga 
udare na muke i naposljetku mu 
odrube glavu. Dok su Kristofora 
vodili na stratište, on je molio za 
one koji su ga vidjeli i pouzdali 
se u Boga, da bi uvijek bili sigurni 
od požara, oluje i potresa. Zato 
su njemu u čast podignuti mnogi 
kipovi kako bi oni koji ga vide 
bili zaštićeni. 
Obično se Kristofor prikazuje 
kako gazi vodu s djetetom Isusom 
na ramenima. Neizostavno u ruci 
drži štap od palmina debla. On 
je zaštitnik svih putnika. 

MG 


Krizma (grč. kbrisma »[po]ma- 
zanje, pomast« ( kbrfein »[po]- 
mazati«; usp. —> KRIST). 

1. Mješavina maslinova ulja i 
balzama što je biskup posvećuje 
na Veliki četvrtak, a služi za 
mazanje = krizmanika prigodom 
—> sakramenta —> potvrde. 

2. Sakramenat potvrde (lat. con- 
firmatio »učvršćivanje, potvrđiva- 


KRIZMARIJ 


nje«), pri kojem krizmanici ob- 
navljaju (»potvrđuju«) svoja obe- 
ćanja koja su dali na krštenju (ili 
su ta obećanja umjesto njih dali 
kumovi). Pritom biskup potvrđe- 
nika maže uljem krizme, koje u 
simboličkom smislu ima isto zna- 
čenje koje je obično ulje imalo za 
klasične grčko-rimske atlete. U 
prvim vjekovima kršćanstva, dok 
su se krstili odrasli, taj se sakra- 
menat dijelio neposredno nakon 
> krštenja, a otkako se krste 
djeca, dijeli se oko 15. godine ži- 
vota, kada »odrastu«, AB 


Krizmarij, s kraja 19. st. 


Krizmarij (lat. cbrismarium ili 
chrismatori«m, prema grč. kbhri- 
sma »[polmazanje«). Posuda u 
kojoj se čuva ulje > krizme. Ne- 
kada su to bile srebrne posude 
izvana ukrašene reljefima, a ču- 
vale su se na počasnim mjestima 
i nosile u procesijama. Od XVII. 
stoljeća to su tri cilindrične po- 
sudice s poklopcem, obično od 
srebra, umetnute zajedno u kva- 
dratičnu drvenu kutiju, koja je 
također izvana ukrašena. Svaka 
posudica na sebi (na poklopcu i 
na trupu) ima ugravirano po jed- 

Krizmarij. Neogotika 


no slovo, koje označuje sadržaj 
ulja. To su: O, IiC. 


O = oleum  sanctum  (»sveto 
ulje«), ulje kojim se mažu kršte- 
nici i svećenici u sakramentima 
—> krštenja, odnosno -—> ređenja; 


I = oleum infirmorum (»boles- 
ničko ulje«), ulje kojim se mažu 
bolesnici u sakramentu —> boles- 
ničkog pomazanja; 

C = sanctum  chrisma  (»sveta 
krizma«), ulje kojim se mažu kri- 


zmanici u sakramentu —> krizme 
(potvrde). AB 


Krizogon (Krševan), sveti (lat. 
Chrysogonus ( grč. Kbrysćgonos). 
Prema predaji, rimski vitez (III. 
stoljeće) plemićkog podrijetla, od- 
gojen kao kršćanin. Pridobio je 
za Krista namjesnika Rufa i nje- 
govu obitelj. Zbog propovijedanja 
evanđelja bačen je u tamnicu za 
cara Dioklecijana. Iz tamnice je 


KRIŽ 


svojim utješnim pismima hrabrio 
sv. Anastaziju (Stošiju), koju je 
nekad sam poučavao u kršćanskoj 
vjeri, a koju je muž poganin 
držao u kućnom zatvoru. Iz Rima 
je Krizogon priveden pred carski 
sud u Akvileju. Car mu ponudi 
visok položaj ako se odreče krš- 
ćanske vjere. Kad on to odbi, na- 
redi da mu se sjekirom odsiječe 
glava a tijelo baci u more. Po- 
božnom svećeniku Zoilu, koji je 
Živio u Gradu kraj Akvileje, uka- 
Že se u snu sv. Krizogon te mu 
otkri gdje se nalazi njegovo ti- 
jelo. Zoilo ga izvuče iz mora i 
sahrani u svojoj kući, zajedno s 
glavom, koja se spojila s mrtvim 
tijelom. U viđenju sv. Krševan 
upozori sv. Anastaziju da tri se- 
stre — Kioniju, Agape i Irenu 
(Ljubu, Dragu i Miru) — po- 
vjeri brizi sv. Zoila. Iz Akvileje 
je tijelo sv. Krizogona preneseno 
u Zadar, gdje se na njegov za- 
govor dogodilo mnogo velikih 
čudesa, a on je postao glavnim 
zaštitnikom grada Zadra. 


Najčešće se sv. Krizogon prika- 
zuje kao vitez u oklopu, pokat- 
kad i s krunom na glavi, a u 
ruci drži križ. Rjeđe se slika obu- 
čen u redovničko odijelo s opat- 
skim križem. Kad se prikazuje 
kao zaštitnik Zadra, obično je 
prikazan na konju s kopljem i za- 
stavom, obilježenom križem, i s 
mačem o pojasu. MG 


Križ (lat. crux; grč. stauros »ko- 
lac, stup, križ«). Najrašireniji i 
najizrazitiji simbol kršćanstva. 
Zapravo je to sprava za muče- 
nje na kojoj je Krist bio mučen 
i umro i tako postao Spasiteljem 
čovječanstva, a time je križ od 
znaka poniženja i sramote postao 
znakom i simbolom slave. Križ 


356 


Krist na križu (Raspeće). Maj- 
stor = Dutuitske Maslinske gore, 
15. st. 


kao »ikonografski« lik bio je po- 
znat mnogo prije Krista (svastika, 
ankh, itd.). Raspinjanje kao mu- 
čenje izmislili su Feničani. Kao 
mučilo bila je to isprva jedna 
uspravna greda  (patibulum), a 
kasnije joj je pri vrhu ili na vrhu 
pridodana poprečna vodoravna 
greda (tzv. antenna). Na dnu 
uspravne grede nalazio se mali 
oslonac za noge (suppedaneum), 
a na vrhu bi se pribila pločica 
s imenom i krivicom osuđenoga 
(titulus »natpis«). Veličinom, po- 
ložajem i međusobnim odnosom 
tih dviju greda dobivamo brojne 
varijante križa, koje u raznim 
razdobljima povijesti imaju poseb- 
na dodatna značenja i simboliku. 
(Vidi priloženu tablu križeva s 
nazivima za svaki pojedini oblik). 
U prva tri stoljeća kršćanstva 
križ kao simbol javlja se prikri- 
ven u drugim formama (sidro, 

Dijelovi križa i raspeća 

Pm. nE RK EI 


1. 


2. 


3. 


8. 


VRSTE KRIŽEVA 


Latinski križ (crux capitata, 


crux ordinaria,) 


Petrov križ (crux inversa) 


Križ sv. Antuna (crux com- 


missa, »T«-križ) 


Račvasti križ (razbojnički 
križ, »Y «-križ) 


Grčki križ (crux  immissa, 


crux quadrata) 


Andrijin križ (crux  decus- 
sata) 


Nadbiskupski križ (crux ge- 
mina, dvostruki križ) 


Papinski križ (crux_ papalis) 


9.—10. Ruski križ 


11. 


12. 


13. 


14. 


15. 


Slomljeni križ 
Klinasti križ 
Plosnati križ 
Malteški križ 


Jabučasti križ 


16. Trolisni križ (Lazarov križ, 
brabantski križ) 
17.—18. Štakasti križ (crux pati- 
bulata) 
19.—21. Sidrasti križ (crux an- 
corata) 
22. Ponovljeni križ 


23. Jeruzalemski križ (križ Sve- 


tog groba) 


24. 


25. 


26. 


27. 


28. 


29. 


30. 


31. 


32. 
33. 
34. 


35. 


36. 


37. 


38. 


39. 
40. 
41. 
42. 


Rimski »Sveti križe 


Kukasti križ (crux dissimu- 
lata, svastika) 


Rotirajući kukasti križ 
Sunčani križ 

Posvetni križ 

Udvostručeni kukasti križ 
Njemački  gimnastički križ 
(četiri slova F: frishb_ = 
= svjež, fromm = pobožan, 
frčlich = veseo, frt. = slo- 


bodan) 


Gamadia fa gammata, Sas- 
tavljen od 4 slova IT) 


Koptski križ (križ s čavlima) 
Biserni križ (crux gemmata) 
Egipatski križ (crux ansata) 


Kombinacija egipatskog, An- 
tunovog i sunčanog križa 


Kombinacija sidrastog i egi- 
patskog križa (crux ansata 
ancorata) 


Križ uzdignut iznad zemlje 


Varijanta uzdignutog križa sa 
Šest zrna pijeska 


»Arbor vitae« (crux virescens) 
Arkanđeoski križ 
Varijanta arkanđeoskog križa 


Križ četiriju evanđelista 


KRIŽANJE 


svastika, krug i sl.), koje se na- 
Zivaju crux dissimulata (prikri- 
veni, »kamuflirani« križ). Od IV. 
stoljeća vrlo je učestao tzv. Kon- 
stantinov križ (-> krizmon) i 
križ urešen dragim kamenjem 
(crux gemmata). Od VI. stoljeća 
njegov oblik poprima bezbroj 
oblika i funkcija, s posebnim 
simboličnim značenjima. (> Ra- 
speće, —> raspelo; uvodna po- 
glavlja: —> Ikonografske meto- 
de; —> živi križ). Materijal od 
kojega se križ izrađuje vrlo je 
različit (praktički svi materijali), 
a estetski izraz slijedi likovne 
tokove vremena u kojem nastaje. 


Križanje (znak križa). Križanje 
znači činiti znak križa pomica- 
njem desne ruke po zraku prema 
nekoj osobi ili predmetu, ili pak 
palcem desne ruke činiti taj znak 
na osobi ili predmetu. U zapad- 
nom kršćanstvu imamo nekoliko 
vrsta križanja, zavisno od pri- 
goda i svrhe. 


1. Križati sebe. Znak kri- 
ža koji se pravi na sebi na po- 
četku i na kraju molitve i u još 
nekim prigodama. Vrši se tako 
da se lijeva ruka s ispruženim 
prstima drži dlanom priljubljena 
ispod prsa, a desna se ruka, s 
ispruženim i međusobno  prilju- 
bljenim svim prstima, dlanom 
okrenutim prema sebi, prinese 
najprije čelu, zatim niže od prsa, 
pa na lijevo rame i konačno na 
desno, nakon čega se obje ruke 
priljube dlanovima, s ispruženim 
prstima, a palci se međusobno 
prekriže. (To je inače stav vjer- 
nika u molitvi.) U nekim kraje- 
vima sjeverne Evrope znak križa 
na sebi pravi se tako da se pal- 
cem desne ruke čini mali znak 

križa na čelu, usnama i prsima. 
Takav znak križa u svoj zapad- 
noj Crkvi čini se na sebi uvijek 
na početku čitanja ili slušanja 
—> evanđelja na —> misi, a sim- 
bolično mu je značenje da se 
evanđelje pameću shvaća, ustima 
propovijeda i u »srcu čuva«. 

2. Križanje drugih. a) 
Prigodom mazanja uljm u —> 
sakramentima: palcem desne ruke 
čini se mali znak križa na mjestu 
koje se maže; b) prigodom bla- 
goslova vjernika svećenik otvo- 
renom podlanicom, prstiju ispru- 
ženih i sljubljenih, vanjskim bri- 
dom okrenutim prema  vjernici- 
ma, čini po zraku prema njima 
znak križa istih dimenzija kao 
kad križa sebe; c) blagoslov stva- 
ri: rukom u položaju kao pod 
2b pravi se znak križa po zraku 
nad predmetom koji se blagosliv- 
lja, s dužinom pojedine kretnje 
oko 30 em. Pri križanju redovito 
se izgovara formula: »U ime Oca 
i Sina i Duha Svetoga. Amen.« 
U istočnoj Crkvi, a tako je do 
XII. stoljeća bilo i na Zapadu, 
znak križa na sebi čini se tako 
da se palac, kažiprst i srednjak 
desne ruke sastave u jedno, a 
prstenjak i mali prst privinu na 
dlanu; tako složenom desnicom 
pojedinac se dotiče čela i govori: 
»Vo imja Otca«, zatim je pre- 
nosi na prsa uz riječi: »i Sina«, 
potom na desno rame uz riječi: 
»i Svjatago«, i konačno na lijevo 
rame uz riječ: »Duha«, zaklju- 
Ččivši sa: »Amin«. 

Simbolika križanja u razna je 
vremena bila različito bogata sa- 
držajem, a uglavnom se njime 
čini spomen Trojstva, utjelovlje- 
nja i otkupljenja. 

Monofiziti su se križali jednim 
prstom, da bi označili jednu na- 


KRIŽATICA 


rav Kristovu, koju su naučavali, 
a diofiziti s dva prsta, da bi 
naglasili dvostruku narav Kristovu 
(u Rusiji kod »starovjeraca« tako 
je još i danas). AB 


Križatica.  (Biret). Križatica je 
ukrućen, četverokutni šešir s tri 
ili četiri izbočine na gornjem di- 
jelu. Katkad ima na sredini kitu 
(ili mali šiljak). Nose ga svjetovni 
svećenici i pripadnici hijerarhije. 
Boja  križatice označava neke 
crkvene stupnjeve časti onoga 
koji je nosi. Općenito, crnu kri- 
žaticu nose svećenici, ljubičastu 
biskupi, a grimiznu kardinali. Od 
križatice se razlikuje kardinalski 
šešir, koji ima širok obod, nisko 
krunište i dvije uzice sa po pet- 
naest resa na svakoj. On je uvijek 
crvene boje. 


Na renesansnim slikama sv. Jero- 
nim često se prikazuje noseći kar- 
dinalski šešir i odoru, premda 
čast kardinala nije bila poznata u 
vrijeme kad je on živio. Prigo- 
dice se sv. Bonaventura prika- 
zuje s kardinalskim šeširom obje- 
šenim na stablu ili položenim do 
nogu. MG 


Križni put (lat. Via crucis). Obi- 
čaj da se označe, naslikaju ili sa- 
grade mjesta (postaje) u spomen 
na pojedine dijelove Kristove mu- 
ke, pa se — po redu postaji — 
ide od jednog do drugog takvog 
mjesta uz meditaciju i molitve. 
Tu je praksu u Evropi uveo u 
XV. stoljeću dominikanac Alvaro 
u Cordobi prenijevši je iz Je- 
ruzalema, gdje je postojala već 
ranije. Ubrzo se raširila po Evro- 
pi. Općom i od pape priznatom 
Praksom postaje križni put u 
XVII. stoljeću, a glavni su joj 
nosioci franjevci, koji jedini ima- 

Križ za vođenje križnog puta. 
Zagreb, Sv. Ksaver, početak 20. 
st. 


ju povlasticu blagoslivljati  po- 
staje križnog puta. Broj postaja 
je varirao (u početku ih je samo 
sedam), ali se već u XVII. sto- 
ljeću ustalio na četrnaest, a to su: 
1. Pilat osuđuje Isusa na smrt, 
2. Isus prima na se križ, 3. Isus 
pada prvi put pod križem, 4. 
Isus susreće svoju majku, 5. Ši- 


KRONOGRAM 


mun Cirenac pomaže Isusu nositi 
križ, 6. Veronika pruža Isusu ru- 
bac, a on joj u nj utiskuje sliku 
svog lica (legendarna scena), 7. 
Isus pada drugi put pod križem, 
8. Isus tješi jeruzalemske žene, 
9. Isus pada treći put pod kri- 
žem (tri Isusova pada su legen- 
darna), 10. Isusa svlače i napa- 
jaju žučju, 11. Isusa pribijaju na 
križ, 12. Isus umire na križu, 
13. Isusa skidaju s križa i polažu 
Mariji u krilo (pietad), 14. Isusa 
polažu u grob. (> Kalvarija). 
AB 


Kronogram (lat. cbronogramma 
»zapis  vremena«, prema grč. 
kbrćnos »vrijeme« i gramma »slo- 
vo«). Praksa da se u zapisima 
posvete pojedina slova pišu veća 
nego ostala (obično verzalom) ili 
i drugom bojom (obično crve- 
nom), a ta slova, kad ih čitamo 
kao rimske brojke i zbrojimo po- 
jedinačno, daju godinu nastanka 
predmeta, knjiga ili zgrade na 
kojoj se nalaze. Primjer: o Magne 
franCIsCe XaVerl eXaVDI nos 
(»o veliki Franjo Ksaverski, usliši 
nas« — zapis na jednoj grafici u 
Povijesnom muzeju Hrvatske koji 
prikazuje sv. Franju Ksaverskog). 


Ako velika slova čitamo kao 
brojke, dobivamo: 
M =1000 
C = 100 
I= 1 
C = 100 
X= 10 
V = 5 
I= 1 
X= 10 
V = 5 
D = 500 
I= 1 
1733. 

Kod preračunavanja rimske se 
brojke ne smiju logično spajati, 
nego svaku preračunavati odvo- 
jeno, tako npr. I X nije devet, 
nego jedanaest. 

Kada je takav zapis vremena na- 
pisan u stihu, zove se kronostib. 
Počinju se javljati u XVII. sto- 
ljeću, a osobito su česti u XVIII. 
i početkom XIX. stoljeća. AB 


Kronostih —> kronogram 


Krst (lat. baptisma i baptismus 
»namakanje, kupanje, krštenje« ( 
grč. baptisma ( baptidzein »smo- 
čiti, uranjati, prati«). Gotovo sve 
jezične grupe zapadnog kršćan- 
stva preuzimaju grčki izraz bap- 
tidzein, potpuno mu izmijenivši 
značenje. Slavenski pak termin 
krstiti izbjegava taj ideološko- 
etimološki zaplet, te sama for- 
mula »Ja te krstim...« izravno 
kaže ono što i znači: Ja te po- 
krišćujem, tj. uključujem te u 
sljedbenike Kristove — u kršćan- 
stvo. 

Krst je prvi i temeljni —> sakra- 
menat u svim kršćanskim Crkva- 
ma, kojim se brišu posljedice —> 
istočnog grijeha. Sastoji se u bit- 
nom preokretu životnog usmje- 
renja (grč. metanota »promjena 
mišljenja«) i uključenja u Kri- 
stovu zajednicu, —> Crkvu, preko 
obredne kupke kao vidljivog i 
javnog čina. Materija krsta 
jest polijevanje vodom ili ura- 
njanje u vodu, a forma: »Ja 
te krstim u ime Oca i Sina i Du- 
ha Svetoga.« Izraz »u > ime« 
označuje milosno uključivanje čo- 
vjeka u sam život Trojstva. (-> 
Krštenje). AB 


Krstionica (lat. baptisterium  ( 
grč. baptistčrion —> KRsT). Mje- 
sto gdje se podjeljuje —> sakra- 


KRSTIONICA 


menat —> krsta: —> krštenje. U 
prva tri stoljeća kršćanstva kršte- 
nje se obavljalo svagdje gdje je 
bilo vode, najčešće na potocima 
ili u termama. Težilo se za tim 
da vođa bude tekuća. Kad se u 
IV. stoljeću počinju graditi po- 
sebni prostori za liturgijsko oku- 
pljanje kršćana (> bazilike), gra- 
de se u njima ili kraj njih i po- 
sebne male prostorije za krštenje. 
Najčešće su to centralne građe- 
vine, kružnog ili poligonalnog tlo- 
crta. Vrlo im je učestao oblik 
oktogon (osmerokut), koji prema 
tumačenju Ambrozija Milanskog 
simbolizira osmi dan (prvi po 
suboti, koja je sedmi dan u tjed- 
nu), dan u koji je Krist uskrsnu- 
ćem obnovio svijet, koji je stvo- 
ren u Šest dana. Usred te pro- 
storije nalazi se mali bazen, > 
piscina »ribnjak, kapnica«, u kom 
se obavlja simo uranjanje u vo- 
du. U ranokršćanskom razdoblju 
i ranom srednjem vijeku krstio- 
nica se nalazi uz crkvu (bazi- 
liku), ali s njom usko povezana 
posrednim prostorima koji su slu- 
žili za kršćansku inicijaciju: —> 
katekumeneion, —> konsignatorij, 
—> konfirmatorij. U IX. stoljeću, 
i to najprije u alpskim krajevi- 
ma, počinju se krstionice, zbog 
oštre zime, graditi u samim crkva- 
ma, a krštenje se vrši > imerzi- 
jom. Od XII. stoljeća dalje po- 
činju se i u južnim krajevima, 
osobito izvan biskupskih sjedišta, 
javljati manji kameni bazeni u 
crkvama, jer krštenje polijeva- 
njem (—> infuzija) hvata sve više 
maha. U biskupskim će sjedišti- 
ma krstionica ostati odvojena od 
crkve sve do kraja XV. stoljeća. 
Sama arhitektura krstionice sli- 
jedi stilska obilježja ostale arhi- 
tekture svog razdoblja. Od XVI. 

stoljeća, budući da se krštenje 
vrši isključivo infuzijom, ne gra- 
de se posebne krstionice, nego se 
u crkvama postavljaju plitki ka- 
meni bazeni na kamenom posto- 
lju ili nozi (a sve je zajedno bo- 
gato skulptorski obrađeno); u nji- 
ma se krste djeca, i to polijeva- 
njem vodom po glavi. Ti bazeni 
redovito imaju drveni ili metalni 
poklopac, koji je često bogato 
ukrašen, a nerijetko prerasta u 
minijaturnu arhitekturu. AB 


Krstitelj (lat. Baptista ( grč. bap- 
tistes): —> Ivan Krstitelj 


Krštenje. Obred kojim se podje- 
ljuje —> sakramenat —> krsta. Kroz 
povijest, osobito u prvim vjeko- 
vima kršćanstva, doživjelo je 
krštenje niz promjena. U prvim 
se stoljećima krštenje vrši —> 
imerzijom (uranjanjem, lat. per 
immersionem; na Istoku taj na- 
čin ostaje do danas). Kasnije, od 
XII. do XVI. stoljeća ponegdje, 
a od XVI. stoljeća stalno i po- 
svuda, krštenje se vrši —> infuzi- 
jom (polijevanjem, lat. per infu- 
sionem). Jednako tako, u prvom 
razdoblju kršćanstva krstili su se 
uglavnom odrasli, a od VI. sto- 
ljeća dalje krste se već i djeca 
(= paidobaptisma). U III. i po- 
četkom IV. stoljeća, kako nam 
donosi Hipolit Rimski u Traditio 
apostolica, obred krštenja vrši se 
tako da se —> katekumeni u jed- 
noj prostoriji ispred —> krstionice 
(> katekumeneion) svuku, goli 
ulaze u krstionicu, gdje ih biskup 
najprije maže uljem —> egzorci- 
zma, koje drži jedan đakon nje- 
mu s lijeva, i traži od kateku- 
mena da se odreče Sotone (grč. 
apotadssomai). Zatim  katekumen 
zajedno s đakonom ulazi u vodu 

i po njegovim uputama ispovi- 
jeda pravu vjeru (grč. syntasso- 
mai) u tri navrata (Otac, Sin i 
Duh Sveti), a biskup ga istodob- 
no trostrukim uranjanjem krsti. 
Nakon toga krštenik izlazi iz vo- 
de, a biskup ga maže drugim 
uljem (uljem euharistije), koje drši 
drugi đakon što stoji biskupu s 
desna. Nakon toga krštenik (—> 
neofit, novokrštenik) prelazi iz 
krstionice u susjednu prostoriju 
gdje oblači bijelu haljinu i ulazi 
u crkvu. Tu su haljinu novokršte- 
nici nosili punih osam dana, od 
Uskrsa, kada se krštenje redovito 
obavljalo, do slijedeće nedjelje, 
zbog čega se taj tjedan zvao »in 
albis« »u bijelim haljinama«). 


Do VII. stoljeća krštenje se obav- 
lja samo na Uskrs, a za one koji 
su taj dan bili spriječeni dodaje 
se još jedan termin, na Duhove. 
U kasnijim razdobljima teoretski 
se vrši u svako doba, ali prak- 
tički ipak u nedjelje. 

Od IV. do VI. stoljeća obred 
krštenja doživljava svoj apogej, 
zajedno sa svom kršćanskom ini- 
cijacijom, i na njemu će se na- 
pajati sva kasnija razdoblja. Po- 
sebno je razrađena priprava na 
krštenje, —> katekumenat. Kate- 
kumeni su, prema stupnju pripra- 
ve, podijeljeni u dvije skupine: 
1. auditores ili audientes, oni koji 
tek slušaju pouku o kršćanskoj 
vjeri, i 2. competentes, oni koji 
su »dali svoje ime« i prijavili se 
(Petitio) za krštenje. U Rimu se 
takvi zovu electi (»izabrani«), a 
ponegdje i fotizomenoi (grč. = 
prosvijetljeni). Pouka se održa- 
vala u posebnoj prostoriji u sklo- 
pu bazilikalnog kompleksa koja 
se zvala auditorium  (»slušaoni- 
ca«). Competentes prolaze kroz 
nekoliko faza bliže priprave za 

krštenje kojima se polako uvode 
u kršćanske misterije. To su: a) 
—> egzorcizmi i otvaranje ušiju; 
b) —> polaganje ruku (grč. beiro- 
tonia) i zazivanje Božje moći 
nad katekumene; c) znak križa 
na čelu; d) kušanje blagoslovljene 
soli. Usput su se vršili i —> skru- 
tiniji, da se provjeri njihova iskre- 
nost, jesu li zaista slobodni od 
đavla i jesu li spremni za kršte- 
nje. Konačno im se predaje —> 
simbol (Vjerovanje) i molitva 
Gospodnja > Oče naš. Oni koji 
su prošli sve skrutinije krste se 
u noći pred Uskrsom, onako kako 
donosi Traditio apostolica (v. go- 
re). 

Nakon krštenja, neko vrijeme 
(obično osam dana, ali i duže) 
oni koji su primili krštenje zovu 
se neofiti (»novorođeni, novoza- 
sađeni«), a kasnije jednostavno 
baptizati  (»kršteni«) ili fideles 
(»vjerni, vjernici«). 

Poslije VIII. stoljeća, kada je 
pokršteno gotovo sve odraslo sta- 
novništvo Evrope, potpuno nestaje 
katekumenata. Tada se već krste 
djeca, a obred se ustalio kakav je 
bio u VI. stoljeću i nije doživlja- 
vao bitnijih promjena. Od kate- 
kumenata su doduše ostali svi di- 
jelovi, ali u simboličnom i saže- 
tom obliku (duhanje u lice, da- 
vanje soli, otvaranje ušiju, egzor- 
cizmi, Vjerovanje, Oče naš). Sa- 
mo krštenje bitno se ne mijenja, 
a vrši se per infusionem (> in- 
fuzija). Umjesto djeteta odgovore 
daju roditelji ili kum (kao svje- 
dok), a dijete krsna obećanja sa- 
mo obnavlja kada odraste, u sa- 
kramentu —> potvrde. 

U prvim stoljećima krst podje- 
ljuje isključivo biskup, kasnije, u 
V. stoljeću, tu vlast dobivaju u 
važnijim naseljima izvan biskup- 

skog sjedišta —> arhiprezbiteri, a 
od X. stoljeća i župnici. 

Obred krštenja uvijek se obavlja 
u —> krstionici. AB 


Krštenje Kristovo. Ikonografija 
krštenja Kristova nastaje na te- 
melju lapidarnih izvještaja ka- 
nonskih Evanđelja (Mt 3,13—17; 
Mk -19—11; Lk 3,21—22, Iv 1, 
19—34), npr. kod Marka: »U 
ono vrijeme dođe Isus iz Naza- 
reta u Galileji, te ga Ivan krsti 
u Jordanu. I odmah, dok je izla- 
zio iz vode, vidje gdje se otva- 
raju nebesa i Duha gdje poput 
goluba silazi na njega. Dođe glas 
s neba: "Ti si Sin moj, Ljubljeni 
moj, koga sam odabrao! « Iko- 
nografija spaja dva motiva: čin 
krštenja i objavu Božju s nebesa 
(>> teofanija, —> bogojavljenje), 
pri čemu se očituje Sveto —> Troj- 
stvo, tj. Bog Otac u glasu s ne- 
besa, Duh Sveti u vidljivu znaku 
goluba, a Sin (druga božanska 
osoba) u Kristu. Tema krštenja 
Kristova zapravo je nosilac dog- 
matske ideje Trojstva (Triniteta) 
i stoga ima izvanredno važnu 
ulogu i u liturgiji i u kršćanskoj 
umjetnosti, pa se javlja rano, već 
na zidnim slikama u katakomba- 
ma (II. st., Kalikstove katakom- 
be, Rim), na sarkofazima IV.—V. 
stoljeća i na mozaicima baptiste- 
rija V.—VI. stoljeća. 

Ikonografija: U najrani- 
Jim prikazima Ivan stoji na obali 
i desnicu polaže na Kristovu gla- 
vu. Krist stoji u vodi Jordana te 
je (sve do XII. stoljeća) potpuno 
gol. Na bizantskim i romaničkim 
prikazima (sve do XIV. stoljeća) 
Jordan pokriva Kristovu goloti- 
nju najmanje do pasa, do prsa ili 
do ramena stvarajući zvonoliku 
veliku masu vode u kojoj se na- 

zire Kristovo tijelo. Vodu ozna- 
čuju nizovi valovitih linija i če- 
sto ribe u njoj. 

U starokršćanskoj umjetnosti Krist 
je na krštenju prikazan kao di- 
jete; sa VI. stoljećem on postaje 
muževnim, bradatim likom. Si- 
metrično, s druge strane, sjedi 
personifikacija Jordana, muški, 
bradati lik u vodi ili na obali 
koji u ruci drži trsku (mozaici 
u baptisterijima u Ravenni). U 
daljnjem ikonografskom razvoju 
(od VI. stoljeća dalje) otpast će 
antikna personifikacija rijeke, a 
zamijenit će je u istom simetrič- 
nom postavu kršćanski motiv 
anđela. 

Anđeli (isprva jedan ili dvojica) 
odjeveni su u bijele haljine ili u 
liturgijsko ruho đakona. Isprva se 
klanjaju Kristovu božanstvu, a 
ruke su im iz poštovanja pokri- 
vene -> mapulom; kasnije u ru- 
kama drže Kristove haljine (dok 
je Krist u vodi). Nad Kristovom 
glavom okomito se spušta golu- 
bica Duha Svetoga. Od VI. sto- 
ljeća Boga Oca u otvorenim ne- 
besima predočuje motiv —> Božje 
ruke a kasnije i njegov antropo- 
morfni polulik. Broj anđela po- 
većava se od XIII. stoljeća na 
trojicu, pa to izaziva i na drugoj 
strani = kompozicije = simetrično 
umnožavanje likova: to su isprva 
učenici Ivana Krstitelja, a a kas- 
nom srednjem vijeku zamjenjuju 
ih lokalni sveci ili donatori. Iko- 
nografski detalj o tome kako 
Ivan Krstitelj krsti Krista: da li 
uranjanjem u vodu, kupkom (»per 
immersionem«), ili polijevanjem 
po glavi (»per infusionem«), ovi- 
san je o liturgijskoj praksi kršte- 
nja u Crkvi u određenom vreme- 
nu i kraju. Na svim starijim pri- 
kazima Ivan krsti Krista uranja- 

Krštenje Kristovo. Piero della Francesca, 1442., London, Nacionalna 
galerija 


njem, a polijevanjem po glavi 
počinje ga krstiti najprije u Fran- 
cuskoj, i to sporadički u XII. sto- 
ljeću; no tokom XIII. stoljeća 
taj je način postao posvuda re- 
dovit. Pri tome Ivan u talijan- 
skoj ikonografiji izlijeva vodu iz 
šalice ili školjke, u njemačkoj iz 
vrča, a u nizozemskoj iz dlana. 


S novim načinom krštenja (poli- 
jevanjem, »per infusionem«) po- 
staju nepotrebne visoke vode Jor- 
dana (koje su prije bile opravdane 
za krštenje uronjavanjem), te one 
sada sežu Kristu samo do ko- 
ljena. Stoga u XIII.—XIV. sto- 
ljeću Krist više nije gol, nego mu 
oko bokova i stegana golotinju 

pokriva —> perizoma. Od XV. 
stoljeća (s kasnom gotikom i re- 
nesansom) u prizoru krštenja sve 


važniju ulogu ima krajolik. 
BF 


Krštenje mnoštva u Jordanu. Sv. 
Ivan Krstitelj krsti mnoštvo u 
Jordanu. Genre-scena. Krštenici 


se svlače, skaču u vodu, brišu se 
i oblače. BF 


Krug. Kružnica, krug ili prsten 
općenito se prihvaća kao simbol 
vječnosti i neprekidna postojanja. 
Kao Božji monogram, ne pred- 
stavlja samo Božju savršenost već 
i vječnost Onoga »koji bijaše u 
početku, i sada, i vazda, i u 
vijeke vjekova«. (>> Prsten; Kru- 
govi koncentrični: —> Trojstvo). 
MG 


Kruh. Uvijek je kruh bio sveopći 
simbol uzdržavanja života. Oda- 
tle uzrečica: »Kruh je oslonac 
Života.« U Starom zavjetu kruh 
je bio znak Božje providnosti, 
brige i podrške izraelskom na- 
rodu. Bog je pustio manu svome 
narodu u pustinji: »Kad su Izra- 
elci to vidjeli, pitali su jedan 
drugoga: Što je to? Jer nisu znali 
što je. Onda im Mojsije reče: To 
je kruh koji nam je Jahve pri- 
bavio za hranu« (Izl 16,15). Krist 
je toj simbolici dao novo zna- 
čenje: »Reče Isus: Ja sam kruh 
Života. Tko dolazi k meni, si- 
gurno neće ogladnjeti...« (Iv 6, 
35). Na posljednjoj večeri Krist 
je kruh upotrijebio kao znak svo- 
je Žrtve na križu. »Zatim uze 
kruh, zahvali i razlomi ga pa im 
ga dade govoreći: Ovo je tijelo 
moje koje se za vas daje. Ovo 


činite u spomen na me« (Lk 22, 
19). 

Košarica s kruhom i pladanj s 
ribama znak su čudesnog umna- 
žanja kruha i riba, prema Ivan 
6,5—14, ali posredno i znak euha- 
ristije. Kruh i vino na oltaru ne- 
kad označuju i žrtvu Melkisede- 
ka, kralja šalemskog (Post 14, 
18—19). Tri kruščića svetačka su 
oznaka sv. Marije Egipatske jer 
se ona zaputila u pustinju da 
ondje započne život u samoći i 
molitvi noseći sa sobom tri hljep- 
čića kruha. Gavran s kruhom 
oznaka je sv. Pavla Pustinjaka, 
jer mu je gavran donosio kruh u 
pustinju dugi niz godina. Katkad 
se hljeb kruha upotrebljava kao 
oznaka sv. Dominika, na temelju 
legende koja kaže da je na ču- 
desan način pribavio kruh za svoj 
samostan. MG 


Kruna. Od davnine kruna je bila 
znak pobjede i odličja, pa je sto- 
ga prihvaćena kao znak kraljev- 
skog dostojanstva. Kad se u kržš- 
ćanskoj umjetnosti kruna pojavi 
na glavi Bogorodice, označuje da 
je ona Kraljica neba. Kao oznaka 
kojeg mučenika, simbolizira nje- 
govu pobjedu nad grijehom i 
smrću, ali nikad i njegovo kra- 
ljevsko podrijetlo. Kruna ima ne- 
kad jednostavan oblik obruča, ne- 
kad je to vijenac ruža i ostalog 
cvijeća, a nekad bogato izrađen 
zlatan krug optočen draguljima 
i biserima. 

Trnova kruna jedan je od zna- 
kova Kristove muke i razapinja- 
nja. »Vojnici ga ogrnuše 
skrletnom kabanicom, pa opletoše 
trnovu krunu i njome ga okru- 
niše. Tada ga počeše pozdrav- 
ljati: Zdravo, kralju židovski!« 
(Mk 15,16—18). Od toga doga- 
đaja u svim prizorima muke koji 
slijede Krist je prikazan s kru- 

Vrste kruna: carska, kraljevska, 
grofovska, kneževska 


nom sve do skidanja s križa. Mo- 
naški postrig (tonzura), izvorno 
znak ulaska u božansku službu, 
smatra se počasnim znakom opo- 
našanja Kristove žrtvene trnove 
krune. 


U različitim oblicima kruna se 
upotrebljava kao oznaka pojedi- 
nih svetaca. Trostruka kruna, na 
primjer, oznaka je sv. Elizabete 
Ugarske. Sv. Katarina Aleksan- 
drijska ima kraljevsku krunu zbog 
svojega podrijetla. Sv. Krizogon i 
sv. Anastazija (samo u starijim 
prikazima) imaju krunu zbog svo- 
ga mučeništva, ali i zbog patri- 
cijskog podrijetla. Sv. Katarina 
Sijenska nosi trnovu krunu zbog 
svojih stigma. Sv. Ljudevit kralj 
nosi kraljevsku krunu, ali i trno- 
vu krunu, na spomen njegova 
pronalaska trnove krune u Sve- 
toj zemlji. Sv. Ljudevit biskup 
slika se s kraljevskom krunom i 
žezlom do svojih nogu u znak 
neprihvaćanja kraljevskog nasljed- 
stva. Sv. Cecilija nosi na slika- 
ma krunu od ruža, a sv. Veronika 
i sv. Marija Magdalena ponekad 
dobivaju trnovu krunu. Pape (od 
svetaca sv. Silvestar i sv. Grgur 

Veliki) nose trostruku krunu, ti- 
jaru, u znak svoga trostrukog vla- 
darskog dostojanstva. (> Tijara; 
kraljevska i trnova kruna: —> ras- 
peće, —> Krista krune trnovom 
krunom, —> Ecce homo). MG 


Krunica. (Ružarij). Krunica je 
oblik pobožnosti blaženoj Djevici 
Mariji. Ta se pobožnost sastoji 
od razmišljanja i molitava koje 
su usredotočene na život Kristov 
i Djevice Marije. Razmišljanja se 
još nazivaju otajstvima, a dijele 
se u tri niza: radosna, žalosna i 
slavna. Molitve se krunice broje 
pomoću niza zrnaca (»brojanice«). 
Prigodice susrećemo krunice koje 
su izrađene poput vijenca ruža, 
u kojima boja cvjetova: bijela, 
crvena i zlatna, daje prepoznati 
pojedine nizove otajstava. 

Krunica je svetačka oznaka sv. 
Dominika, za koga se drži da je 
osnivač pobožnosti krunice. Po- 
nekad se upotrebljava i kao ozna- 
ka sv. Katarine Sijenske, velike 
dominikanske svetice (—> Bogo- 
rodica od svetog ružarija). 

MG 


Krunidba Bogorodice (lat. coro- 
natio B. Mariae Virginis). Lite- 
rarni izvor ove proslave Bogoro- 
dičine jest legenda koja kola već 
od VI. stoljeća, a u XII. stoljeću 
(najprije u Francuskoj) obliko- 
vala je ikonografski motiv. Pre- 
dočena je Bogorodica kako na- 
kon uznesenja živi u nebeskoj 
slavi, a ta je slava izražena sim- 
boličnim aktom krunidbe. 

U ikonografiji je Bogoro- 
dica prikazana: 1. kako — s kru- 
nom što je već ima na glavi — 
sjedi zdesna Kristu, koji je bla- 
goslivlja (Senlis, Francuska, XII. 
stoljeće); 2. kako je kruni anđeo 

Krunjenje Bogorodice. Sljedbenik 
Paola Veneziana, 15. st. 


(Notre-Dame, Pariz, XIII. sto- 
ljeće); 3. kako je kruni Krist; pri 
tome ona u XIII. i XIV. sto- 
ljeću sjedi, a od početka XV. sto- 
ljeća i kleči; 4. kako je kruni 
Bog Otac (ta je ikonografska va- 
rijanta karakteristična za talijan- 
sku ikonografiju XV. stoljeća); 
5. kako je kruni Sv. Trojstvo. 
Taj se ikonografski tip pojavljuje 
od početka XV. stoljeća u Ita- 
liji, Francuskoj i Španjolskoj, a 
zatim ostaje mjerodavan za svu 
zapadnu ikonografiju do XVII. 
stoljeća. Bogorodica kleči između 
Boga Oca i Krista, a Duh Sveti 
lebdi kao golubica nad njom. 

Kao pratnja glavnome motivu 
krunidbe, u prizoru sudjeluju an- 
đeli-svirači, korovi anđela koji se 
klanjaju, katkada sveci što su na 
osobit način častili Bogorodicu, 
ili sveci — zaštitnici crkve ili 
mjesta, ili pak sveci onog samo- 
stanskog reda za čiju crkvu su 

slika ili kip krunidbe Bogorodice 
bili izrađeni. 

Starozavjetne  prefiguracije  kru- 
nidbe Bogorodice jesu prizori. 
—> Salamon počašćuje Betsabeju, 
i > Estera (Ahasver postavlja 
Esteru za kraljicu). BF 


Kruška (Pyrus). Često se kruška 
pojavljuje u vezi s Kristovim 
utjelovljenjem i označuje njegovu 
ljubav prema ljudskome rodu. 
MG 


Krv. Po samoj svojoj naravi krv 
je znak života i čovječje duše. 
Krist, Sin Božji, prolio je svoju 
krv na križu (tj. žrtvovao vla- 
stiti život) da spasi ljude od gri- 
jeha. »Zatim uze čašu te zahvali i 
dade im je govoreći: Pijte iz nje 
svi, jer ovo je moja krv, krv 
Saveza, koja se prolijeva za mno- 
ge za otpuštenje grijeha« (Mt 26, 
27—28). — Crvena boja krvi op- 
ćenit je znak svih onih mučenika 
koji su žrtvovali život da bi 
ostali vjerni Kristu. MG 


Ktitor (grč. kičtor »imalac, ute- 
meljitelj«, usp. ktčsis »stjecanje«). 
Osoba koja osniva ili daje sagra- 
diti crkvu ili samostan (kod nas 
se udomaćila za takvu zgradu 
riječ zadužbina). Lik ktitora obič- 
no je prikazan u zidnom slikar- 
stvu tog objekta ili u apsidi (kao 
npr. Eufrazije u Poreču), ili pak 
do ulaznih vrata ili u narteksu. 
AB 


Kugle. Tri kugle, ali gdjekad i 
kese, jedna su od oznaka sv. Ni- 
kole, biskupa iz Mire. One pred- 
stavljaju tri novčana dara koja 
je prema legendi svetac ubacio 
kroz prozor nekog siromaška da 

bi tako osigurao miraz za udaju 
njegovih triju kćeri. MG 


Kuhinja: —> Krist u kući Marije 
i Marte 


Kukolj  (Agrostemma = gitbago). 
Ljulj (LZolism). Kukolj je raspro- 
stranjen korov koji često napada 
obrađene njive i miješa se s posi- 
janim žitom. On oslikava opa- 
činu koja se uvlači na plemenitu 
njivu Crkve. "Temelj je tome Kri- 
stova prispodoba o ljulju (Mt 13, 
24—30). MG 


Kula —> toranj 


Kula bjelokosna: —> djevičansko 
.materinstvo 


Kumir —> idol 


Kunigunda, sveta, carica (slat. Ku- 
nigunda; slov. Kunigunda, Kun- 
gota). Kći grofa Siegfrieda od 
Luxemburga i žena rimsko-nje- 
mačkog cara Henrika II. i nje- 
gova vjerna suradnica, osobito kad 
je riječ o vjerskom području. Po 
muževljevoj smrti, 1025. godine, 
povukla se u opatiju Kaufungen, 
koju je sama ustanovila. Brak joj 
je ostao bez djece, na temelju čega 
je nastalo uvjerenje o njihovu dje- 
vičanskom braku. Umrla je u Kau- 
fungenu 1033. godine. Kanonizira- 
na je 1200., a godinu dana kasnije 
njene su ostatke prenijeli u Bam- 
berg i pokopali ih kraj muža Hen- 
rika. Oko nje su ispletene brojne 
legende i »čudesa«, od kojih je 
najpoznatije ono kako su je zlob- 
nici optužili kod muža zbog ne- 
vjernosti, te se ona podvrgla »Bo- 
žjem sudu« i bosa prešla preko 
užarenih lemeša a da se nije ni 
najmanje opekla. Blagdan joj je 3. 

ožujka. Časti se osobito po nje- 
mačkim krajevima. Zajedno s 
Henrikovim kultom i preko istih 
posrednika, njen je kult došao i 
u Sloveniju. Atribut joj je crkva 
u ruci i lemeš, a slikaju se prizori 
iz njene kušnje. Prikazuje se kao 
carica ili redovnica s krunom na 
glavi. Zaštitnica je kontempla- 
tivnog Života, te zagovornica dje- 
ce i trudnica. EC 


Kupanje (prizor kupanja): > Da- 
vid (Betsabeja u kupanju); —> Da- 
nijel (Suzana čista) 


Kupina (Rubus). Vjerovalo se da 
je gorući grm u kojem se Mojsiju 
ukazao anđeo Jahvin bio kupina: 
»...grm sav u plamenu, a ipak 
ne izgara« (Izl 3,2). Kupina je 
tako postala slikom čistoće bla- 
žene Djevice Marije, koja je izga- 
rala plamenom božanske ljubavi a 
nije pritom opaljena vatrom po- 
žude. MG 


Kustodija (lat. custodia »straža« 
( custodire »čuvati«). Kutija ili 
ormarić za čuvanje —> euharis- 
tijskog kruha ili —> relikvija. 

1. Od XII. do XVI. stoljeća to 
je ormarić kamena okvira i drve- 
nih ili metalnih vrata, smješten u 
zidu svetišta. 

2. Tako se zove i metalna (re- 
dovito srebrna) kutija u kojoj se 
nosi => pričest bolesnicima. 

3. Ovalna metalna kutija, dimen- 
zija oko 5X10 cm, zasebna ili na 
podnožju sličnom kao kod kale- 
ža, u koju se (od XVI. stoljeća) 
pohranjuje —> lunula s hostijom 
kad nije u —> ostenzoriju, a čuva 
se u —> tabernakulu. AB 


Kuzma i Damjan, sveti (lat. Cu- 
sma et Damianus). Kršćani arap- 


KUŠNJA 


skog podrijetla (III. stoljeće). Pre- 
ma legendi bili su blizanci, odgo- 
jeni u kršćanskoj vjeri. Svoj život 
posvetiše liječenju i ranarništvu 
pomažući bolesnicima. Zbog toga 
su zaštitnici liječnika. Došli: su na 
glas po mnogim čudesnim iscje- 
ljenjima. Jednom su zgodom li- 
ječili bolesnika s bolesnom no- 
gom. Odsjekoše mu njegovu no- 
gu i na njeno mjesto presadiše 
nogu netom preminuloga crnca. 
Kad se bolesnik probudio iz du- 
boka sna, opazi da ima jednu 
nogu bijelu, a drugu crne puti. 
Uz ostale umjetnike renesanse, tu 
je dramatsku operaciju oslikao i 
Fra Angelico. Za vrijeme progon- 
stva za cara Dioklecijana uhvati- 
še braću liječnike Kuzmu i Da- 
mjana i osudiše ih na smrt. Naj- 
prije ih baciše u more, ali ih 
anđeo izbavi. Baciše ih tada u 
vatru, ali im ona ne naudi. Nato 
ih privezaše na križ i kamenovaše, 
ali se kamenje odbi i usmrti one 
koji su ga bacali. Naposljetku 
dvojici braće bude odrubljena 
glava. 

Uvijek se prikazuju zajedno, obu- 
čeni u liječničku odoru — s dugim 
crvenim pregačama i kapama. U 
jednoj ruci drže posudu s pomaš- 
ću, a u drugoj neku liječničku 
spravu ili mužar i tučak. Bili su 
čašćeni kao zaštitnici glasovite 
obitelji Medici u Italiji. MG 


Kušnja gorkom vodom: —> dje- 
vičansko materinstvo 


Kvirin Sisački, biskup, mučenik 
(lat. Quirinus; hrv. još Kirin; 
slov. i Kavirin, Krn). Akta, pi- 
sana po autentičnim spisima o mu- 
čeništvu sv. Kvirina, svjedoče da 
je bio početkom IV. stoljeća bi- 
skup u Sisku (Siscia), u tadašnjoj 

panonskoj pokrajini Savia. Uhva- 
ćen od prezesa Maksima, nakon 
preslušavanja poslan je u Sabariju 
(mađ. Szombathely, njem. Stein- 
amanger; hrv. Subotište — u Ma- 
đarskoj blizu austrijske granice), 
tada u Panoniji Prvoj, namjesniku 
Amanciju, koji ga je osudio na 
smrt utapljanjem u rječici Sibaris 
(mađ. Gyčngyćs, njem. Giins). O 
vrat mu je privezan mlinski ka- 
men, koji je kasnije u ikonografiji 
uvijek prisutan. Po aktima bio je 
sahranjen u Sabariji prema Skar- 
bancijskim vratima  (Scarbantia, 
danas Sopron, Oedenburg, Šo- 
pronj), a po Prudencijevu Peri- 
stepbanonu — sedmi himan — u 
zavičajnom Sisku. Početkom V. 
stoljeća tijelo mu je preneseno u 
Rim (Platonia, uz katakombe sv. 
Sebastijana). Zaštitnik krčke bi- 
skupije i bečke metropolije. Osim 
toga slavi se u zagrebačkoj nad- 
biskupiji, nasljednici sisačke, te u 
đakovačkoj i srijemskoj biskupiji 
(uvijek 4. lipnja). 

Prikazuje se kao đakon mučenik 
s palmom i mlinskim kamenom. 
Kult mu se u Rimu stopio (12. 
lipnja) s legendarnim rimskim 
vojnikom  Cirinom, drugom sv. 
Bazilida, Nabora i Nazarija. 

MD 


Kyriale (prema grč. Kyrie, eleison 
»Gospodine, smiluj se«). Knjiga 
koja sadrži pjevane dijelove -> or- 
dinarija mise (Kyrie, Gloria, Cre- 
do, Sanctus, Benedictus i Agnus 
Dei). Budući da počinje s Kyrie 
eleison, dobila je naziv kyriale. 
Kao sustavna zbirka svih tonova 
misnog ordinarija počinje se jav- 
ljati potkraj XV. stoljeća. Danas 
sadrži devetnaest različitih tono- 
va misnog ordinarija (za Credo 
četiri tona). 


KYRIOTISSA 


Kyriotissa (sgrč. i ngrč. = »Ro- 
diteljka Gospodina«, ( grč. kjrios 
»Gospodlin]« -+ tekein »roditi«?). 

Prikaz —> Bogorodice u stojećem 
stavu kako privija Dijete Isusa na 
grudi. (> Nikopoia). AB 


L 


Labar (lat. labarum ( grč. laba- 
ron »stijeg«). Ratna oznaka rim- 
ske vojske: zastavica na horizon- 
talnoj prečki obješena o koplje. 
Na dnu joj vise rese, sa strane 
dva crvena traka, a na njoj nat- 
pis SPQR  (Senatus populusque 
Romanus = Senat i narod rim- 
ski) ili oznaka i ime legije koja 
ga nosi. Konstantin je na nju u 
borbi protiv Maksencija stavio 
Kristov —> monogram, na teme- 
lju sna što ga je, prema tradiciji, 
imao uoči bitke, a u kojem mu se 
ukazao taj znak te je čuo riječi: 
»In hoc signo vinces« (= U ovom 
ćeš znaku pobijediti). AB 


Ladislav, sveti (lat. Ladislaus). 
Mađarski kralj, rođen oko g. 
1040. u Poljskoj kao sin mađar- 
skog kralja Bele I. i poljske kne- 
ginje Rikize. Poslije smrti svog 
brata Gejze okrunjen je za kra- 
lja, g. 1077. Učvrstio je kršćan- 
stvo u Mađarskoj i nakon sje- 
dinjenja Hrvatske s mađarskom 
krunom osnovao je u Zagrebu bi- 
skupiju god. 1091. Umro je g. 
1095. i pokopan u Velikom Vara- 
dinu (Nagyvđrad) u katedrali 
Maria Szisz, koju je sam i osno- 
vao. Kanoniziran je g. 1192. 

Sv. Ladislav je utjelovljenje sred- 
njovjekovnog ideala viteštva. Le- 


gende govore o njegovoj ponizno- 
sti, pobožnosti i mnogim dobro- 
činstvima. Svetkovina mu je 27. 
lipnja. Kule mu je osim u Ma- 
đarskoj rasprostranjen i po Aus- 
triji i Italiji. Posebno štovanje 
uživao je sv. Ladislav od. sred- 
njeg vijeka dalje u sjevernoj Hr- 
vatskoj, sve do Kupe, i u Slavo- 
niji — kao utemeljitelj zagrebač- 
ke biskupije i apostol Slavonije. 
Sudeći po pisanju P. Rittera Vi- 
tezovića, smatralo se u Hrvat- 
skoj da Ladislav (Vladislav) nije 
potekao od mađarskih Arpadovi- 
ća, nego da je podrijetlom iz 
hrvatske kneževske ili kraljevske 
porodice, a sam da se rodio u 
Hrvatskoj na jugu Kupe, u žu- 
paniji goričkoj, i to baš u gradu 
Gorici ili Steničnjaku. Za tu svo- 
ju tvrdnju Ritter Vitezović na- 
vodi devetnaest dokaza. 

Kralj Ladislav prikazuje se kao 
snažan vitez odjeven u oklop i 
zaogrnut kraljevskim plaštem, s 
krunom na glavi. U ruci drži 
bojnu sjekiru, katkada i mač ili 
koplje. U Hrvatskoj gotovo re- 
dovito pridržava rukom velik štit 
s križem s dva poprečna kraka, 
koji se javlja u mađarskom grbu. 
Kult kralja Ladislava i njegovo 
prikazivanje često je vezano uz 
njegovog prethodnika, sv. Stjepa- 


LAĐA 


na kralja, a kao treći svetački lik 
pridružuje im se sv. Emerik. Naj- 
znamenitije relikvije nalaze se u 
Gyšru, Zagrebu i Dubrovniku. 
DB 


Lađa. Zbog mnogostruke i razno- 
like znakovitosti lađa je popri- 
mila osobito značenje kao zna- 
men Kristove Crkve. Noina ko- 
rablja, koja je sigurno plovila 
povrh voda potopa dok je sve 
ostalo uništeno, očigledan je sim- 
bol Crkve. Sv. Ambrozije u svo- 
jim spisima uspoređuje Crkvu s 
lađom, a križ s jarbolom. Čudo 
na Galilejskom jezeru gdje je Krist 
utišao valove i spasio lađu s apo- 
stolima od potapanja također je 
bilo povod da lađa poprimi reli- 
gioznu simboliku. 

Lađa je i znak nekih svetaca. 
Najpoznatiji od njih su sv. Ni- 
kola biskup i sv. Vinko. Na sli- 
kama sv. Julijana lađa se pojav- 
ljuje u pozadini, što smjera na 
njegovu dobrovoljno prihvaćenu 
službu lađara. 


—> Krist hoda po vođi; 

—> stišavanje oluje 

—> čudesni ribolov; 

—> stišavanje oluje; 

—> pozivanje apostola Petra i Andrije. 


MG 
Lađica —> navicula 


Lamek (hebr. lamek, značenje ne- 
poznato). (Post 4,18—19). Poto- 
mak —> Kainov. Ima dvije žene, 
Adu i Silu, koje ga — prema jed- 
noj legendi — tuku i muče, pa je 
u srednjovjekovnim predodžbama, 
uz Jakova i Joba, postao prefi- 


guracijom —> bičevanja Kristova. 
BF 


Lamek ubija Kaina. (Post 4,23). 
Legendarno obogaćeni motiv koji 

se javlja od XI. do XVI. stoljeća: 
Kaina nehotice, strelicom, u lovu 
na divljač ubija poluslijepi pra- 
praunuk Lamek. 


Lamentacije (lat. lamentationes 
»tužaljke«): —> Jeremija 


Lastavica (Hirundo rustica). Za 
vrijeme renesanse lastavica je sim- 
bol utjelovljenja Kristova. Zbog 
toga se pojavljuje u prizorima 
Navještenja i rođenja Kristova 
kako se gnijezdi ispod strehe ili 
u pukotinama zidova. Vjerovalo 
se da lastavica prezimi sakrivena 
negdje u blatu, pa se njen povra- 
tak u proljeće shvaćao kao novo 
rođenje nakon zimskog samrtnog 
drijemeža. Stoga je ona postala 
i simbolom uskrsnuća. MG 


Latinski križ —> križ 


Laudes (lat. = »[po]hvale«). 1. 
Dio brevijara koji se moli u zoru 
(> brevijar). 2. Niz poklika 
(aklamacija) u počast Bogu, Bo- 
gorodici i svecima, ili pak crkve- 
nim i političkim dostojanstveni- 
cima. Osobito su česte bile u doba 
romanike. AB 


Lav (Felis leo). U različitim se 
značenjima lav upotrebljavao u 
umjetnosti renesanse, što je ovi- 
silo o okolnostima. Općenito lav 
je znamen snage, veličanstva, 
srčanosti i hrabrosti. Legendarno 
prirodoslovlje tvrdilo je da se 
mladi lavići rađaju mrtvi, ali 
oživljuju nakon tri dana, pošto 
ih mužjak zagrije svojim dahom. 
Tako se lav počeo povezivati s 
uskrsnućem i postao simbo! Kri- 
sta koji je gospodar života. 

Lav je jedno od četiriju bića koja 
se opisuju u Ezekijelovu proroš- 


LAVABO 


evu. On je simbol Markova evan- 
đelja jer to Evanđelje potanko 
opisuje Kristovo uskrsnuće i s ve- 
likim zanosom proglašava Kristo- 
vo kraljevsko dostojanstvo. Kri- 
lati lav je trajna oznaka sv. Mar- 
ka, ali i grb Venecije, jer je sv. 
Marko Evanđelist zaštitnik toga 
grada. I sv. Jeronim se lako pre- 
poznaje po lavu. Priča govori ka- 
ko je svetac ozlijeđenom lavu 
izvukao trn iz šape, te je lav na- 
kon toga postao svecu blizak i 
vjeran prijatelj. 

Srednjovjekovno je vjerovanje da 
lav spava otvorenih očiju. Zbog 
toga je on postao i simbolom bud- 
nosti. Rjeđi su primjeri u kojima 
se lav, zbog svoje uznositosti i 
okrutnosti, prikazuje kao simbol 
Kneza tame. Takvo se tumačenje 
oslanja na Psalam 91,13: »No- 
gom ćeš gaziti lava i ljuticu, zga- 
zit ćeš lavića i zmiju.« Ima pri- 
mjera u ranoj kršćanskoj umjet- 
nosti gdje je mladolik Krist pri- 
kazan kako nogama gazi lava i 
baziliska (= ljuticu), Što označuje 
njegovu pobjedu nad đavlom. Do- 
datno, lav je oznaka sv. Marije 
Egipatske, sv. Onufrija i sv. Pa- 
vla pustinjaka. (>> David svla- 
dava lava, —> djevičansko mate- 
rinstvo, > Sotona, —> Danijel 
[Danijel u lavljoj jami). 


Lavabo (lat. lavare »prati«; prva 
riječ u psalmu: »Lavabo manus 
meas...«). Kameni bazen, pravo- 
kutan ili polukružan, uzidan u 
zid, a iznad njega posuda (ka- 
mena ili metalna) s vodom koja 
kroz slavinu curi u bazen. Služi 
za pranje ruku prije liturgijskih 
čina. Najčešće su obje posude po- 
vezane arhitektonskim okvirom u 
jedinstvenu cjelinu. Obično se na- 

lazi u sakristiji i u samostanskim 
—> refektorijima. Svoj naziv do- 
bio je po prvim riječima Psalma 
25, koji se moli za vrijeme pra- 
nja ruku: Lavabo inter innocen- 
fes manus meas — »S pravedni- 
cima ću oprati ruke svoje«). Jav- 
lja se od XV. stoljeća dalje, a 
zamjenjuje = dotadašnju  piscinu 
(> piscina 2). U nekim dijelovi- 
ma Dalmacije zove se pilo. 
AB 


Lectorile (lat.): —> legile 
Lectorinum —> legile 
Ledeni sveci: —> Pankracije 


Legenda (lat. ger. množ. legenda 
»ono što treba pročitati« ( legčre 
»Čitati«). 

1. Kratak životopis sveca ili mu- 
čenika koji treba čitati u —> bre- 
vijaru na drugom =—> nokturnu 
> matutina. Najstarije legende 
potječu iz VIII. stoljeća; redigi- 
rane su poslije Tridentskog kon- 
cila u XVI. stoljeću. U kasnom 
srednjem vijeku taj je naziv opće- 
nit za životopise svetaca, koji su 
bili skupljani u posebne zbirke, a 
najpoznatija od njih jest > Le- 
genda aurea. 

2. Budući da je u tim životopisi- 
ma (osobito u onima iz kasnog 
srednjeg vijeka) bilo mnogo near- 
gumentiranih detalja iz života 
svetaca, u kasnijim se stoljećima 
naziv legenda upotrebljava za 
ono što nije moguće dokazati ili 
je čak izmišljeno, ali ima jak ko- 
rijen u usmenoj tradiciji. 

3. Tako se zove i natpis koji 
objašnjava likovni sadržaj nekog 
djela (npr. legenda grba, novca, 


LEGENDA 


medalje, crteža), a napisan je na 
samom djelu. 


Legenda aurea (lat. = »Zlatna 
legenda«). Zbirka legendi o živo- 
tima i mučeništvima svetaca te o 
Kristovim i Bogorodičinim svet- 
kovinama (s mnogo apokrifnih 
motiva); kompilacija biskupa Ja- 
kova iz Genove (Jacobus de Vo- 
ragine, tj. Jakov iz Varrazze, u 
Liguriji, nastala između 1245. ; 
1273. godine; najčitanije hagio- 
grafsko štivo i glavni izvor za 
zapadnu srednjovjekovnu ikono- 
grafiju. BF 


Legenda o razbojnicima: —> bijeg 
u Egipat 


Legenda o Teofilu. Teofil, đakon 
iz Adane u Ciliciji (Mala Azija), 
u pohlepi za višom crkvenom 
čašću, potpisuje svojom krvlju 
ugovor s đavlom, da bi tu čast 
postigao đavolskom pomoći. Mu- 
čen grižnjom savjesti, kaje se i mo- 
litvama se utječć Bogorodici, koja 
ga napokon uspijeva osloboditi od 
đavolskih veza. Teofil zatim pro- 
vodi pokornički život i sveto 
umire. Ova legenda, kojoj tradi- 
cija seže na kršćanski Istok u VI. 
stoljeće, postala je jedan od naj- 
popularnijih primjera Bogorodiči- 
nih čudesa u srednjovjekovnoj li- 
teraturi te je počevši od XII. sto- 
ljeća, osobito u Francuskoj, utje- 
cala na ikonografiju (minijature, 
oslikani prozori i skulpture fran- 
cuskih katedrala). Ciklus o 'Teo- 
filu katkada je veoma detaljno 
razrađen, pa obasiže i do dvađe- 
set i pet prizora. Glavni su mu 
momenti: 


"TEOFIL ZAPISUJE DUŠU ĐAVLU, Teo- 
fil potpisuje đavlu ugovor ili, 

prema feudalnoj koncepciji, po- 
staje đavlov vazal pa u pokleku 
stavlja svoje sklopljene ruke u 
đavlove ruke. U pučkoj verziji, 
inspiriranoj crkvenom dramom, 
đavao vodi Teofila vezana ko- 
nopcem. 


BOGORODICA USLIŠUJE 'TEOFILOVU 
MoLBU. Teofil kleči i moli pred 
Bogorodičinim kipom. Bogorodi- 
ca, s križem u ruci, oduzima đa- 
vlu svitak s Teofilovim ugovo- 
rom. Biskup pokazuje puku svi- 
tak s otetim ugovorom. 


TEOFILOVA SMRT. U času smrti 

đavli se bore za njegovu dušu, 

koju konačno anđeo odnosi u raj. 
BF 


Legendarij (slat. — legendarium 
»knjiga legendi« ( ger. množ. le- 
genda ( legčre »čitati« —> LEGEN- 
DA). Knjiga koja je u srednjem 
vijeku sadržavala zbirku životo- 
pisa svetaca (>> legenda) a čitala 
se na drugom —> nokturnu —> ma- 
tutina, prije nego je ustanovljen 
— brevijar, kada je postala nje- 
gov sastavni dio. 


Legile (slat. legile, tal. legglo 
»štionik, stalak za knjigu«, prema 
lat. legčre »čitati«). Pomični sta- 
lak ili govornica koja se stavlja 
na sredinu svetišta a služi tome 
da drži knjigu u liturgijskim či- 
nima. Isti stalak bez noge stavlja 
se na oltar i na njemu stoji > mi- 
sal za vrijeme mise. Zove se još i 
lectorile, lectorinum, analogium. 
AB 


Lekcionar (slat. lectionarium 
»knjiga čitanja«, lectio »čitanje«). 
Liturgijska knjiga namijenjena > 
lektoru koja je sadržavala isprva 


LEKTOR 


Lektorile. Francuski rukopis, 11. 


st. 


čitanja iz Starog zavjeta (a ka- 
snije i iz poslanica) što su se či- 
tala u liturgijskim činima, pogla- 
vito na —> misi. AB 


Lektor (lat. lector »čitatelj, či- 
tač«). Drugi po redu od četiriju 
nižih —> redova svećeništva: nje- 
govo je pravo i dužnost čitati či- 
tanja iz Starog zavjeta i apostol- 
skih poslanica (ali ne i Evanđe- 
lja) u liturgijskim činima. 

Taj je stupanj svećeničkog reda 
osnovan već u II. stoljeću. U IV. 
stoljeću lektori su veoma brojni, 
jer su taj red mogli primati i dje- 
Čaci, a ostale redove mogli su 
primati samo odrasli muškarci, 
uglavnom ne prije dvadesete go- 
dine. Budući da ih je bilo mnogo, 
od njih se organizirala scbola 
lectorum (»zbor lektora«) koja u 
VII. stoljeću, kada poslanicu čita 
—> subđakon, prerasta u scholu 
cantorum (»pjevački zbor«). 

AB 

Lektorat (slat. lectoratus »služba 
lektora« € lat. lector »čitač«). 
Obred kojim se podjeljuje red 
—> lektora. Tim se nazivom ozna- 
čuje i status, služba koji se do- 
bivaju ređenjem za lektora. 

AB 


Lektorile —> legile 


Leon Veliki, sveti, papa (lat. Leo 
Magnus). Papa koji je vladao 
Crkvom od 440. do 461. godine. 
Osobitu je brigu posvećivao učvrš- 
ćenju Crkve na društvenom planu 
na području Rimskog Carstva. 
Dva puta je spasio Rim od bar- 
bara. (Najprije je, da ne poruše 
Rim, odvratio Hune, koje je vo- 
dio Atila, a zatim Vandale, koje 
je vodio Genzerih. Atila je, po 
legendi, kraj pape vidio u zraku 
sv. Petra s isukanim mačem.) Re- 
formirao je zapadnu liturgiju i 
napravio jedan od prvih —> sa- 
kramentara (Sacramentarium Leo- 
nianum). Blagdan mu je 11. trav- 
nja. Slika se u papinskom ornatu 
s tijarom na glavi i knjigom u 
ruci (naučitelj). Atribut mu je, 
osim toga, još i zmaj. Zaštitnik je 
grada Rima i glazbenika. AB 


Leonard, sveti, opat (lat. Leo- 
nardus; slov. Lenart). Premda je 
povijesna ličnost, životopis mu je 
isprepleten legendama. Mladost je 
proveo na dvoru kralja Klodviga 
te zajedno s njim primio krštenje 
od sv. Remigija, a malo zatim 
povukao se u samoću. Pošto je 
jednom za vrijeme lova kraljicu 
Klotildu molitvom oslobodio po- 
rođajnih muka, kralj mu je da- 
rovao jednu šumu u Noblacu, 
gdje je sagradio samostan za sebe 
i svoje drugove. Iako je živio u 
pustinji, kralj ga je često pitao za 

savjet, te mu dao punomoć da 
može = oslobađati = zatvorenike. 
Umro je oko 560. godine. Blag- 
dan mu je 6. studenog. Kult mu se 
ubrzo raširio po svoj Evropi. Pri- 
kazuje se u opatskoj odjeći, s 
mitrom i opatskim štapom. Atri- 
but su mu okovi, lanci, a do 
nogu uznik što kleči. Zaštitnik je 
zatvorenika, kovača i porodilja, 
a zazivaju ga i protiv mrazeva i 
bolesti konja (ex voto: konjska 
potkova). AB 


Leopard (Felis pardus). Leopard 
je slika grijeha, okrutnosti, đavla 
i Antikrista. Katkad se javlja u 
prizorima —> Poklona mudraca. 
Time se hoće naglasiti kako je 
Kristovo utjelovljenje bilo neop- 
hodno radi oslobođenja od gri- 
jeha. MG 


Leptir (lat. Papillo comm.) Na 
slikama Bogorodice s Djetetom 


često se pojavljuje leptir, obično: 


Djetetu u rukama. On je simbol 
Kristova uskrsnuća. U širem smi- 
slu leptir označuje i uskrsnuće 
svih ljudi. To se značenje izvodi 
iz triju različitih stanja leptirova 
Života: gusjenica, čahura i leptir, 
što zorno predočuje život, smrt i 
uskrsnuće. MG 


Lettner (njem. Lettner ) Letter ( 
lat. lectorium »[mjesto] odakle se 
čita«). U srednjovjekovnim kate- 
dralama i redovničkim crkvama 
(uglavnom u sjeverozapadnoj 
Evropi) zidana i često vrlo visoka 
pregrada između svetišta i bro- 
dova na kojoj se nalaze govornice 
slične >ambonima, s kojih se čita 
poslanica i evanđelje. Razvila se 
iz ranosrednjovjekovnog —> sep- 
tuma. (> Oltarna pregrada.) 

Levijatan (hebr. liwjđtan "mitsko 
folklorno  čudovište', usp. opis 
morske nemani [zmije-zmaja] /3- 
tan u mitološkim tekstovima iz 
Ugarita, XIV/XV. st. pr. Kr.). 
Starožidovska predodžba nemani 
goleme snage. Njen detaljan opis 
(u hiperboličkom obliku kroko- 
dila) nalazi se u Knjizi o Jobu 
(40,25 — 41,26). U kršćanskoj 
ikonografiji Levijatan postaje jed- 
na od predodžbi —> Sotone, a 
golemo razjapljeno Levijatanovo 
ždrijelo jedna od ikonografskih 
predodžbi —> pakla (> Posljednji 
sud). U tom sklopu ideja nastaje 
i srednjovjekovni motiv Krista 
koji na udicu lovi Levijatana (tj. 
motiv Krista koji pobjeđuje So- 
tonu) kao aluzija na stih iz knjige 
o Jobu (40,25): »Zar možeš Le- 
vijatana uloviti udicom?« 


BF 


Leviti (hebr. Ičwi ili s članom 
ballčwi ( lawah »pratiti, pridru- 
žiti se komu«[?]). U Starom za- 
vjetu staleška skupina koja je 
vršila službu u Hramu. Po pre- 
danju, to su bili samo potomci 
Levija, jednoga od dvanaestorice 
—> Jakovljevih sinova, ali ih je 
bilo i iz drugih rodova. Obavljali 
su prinose nekih manjih žrtava, 
pomagali —> velikom svećeniku 
pri dnevnoj žrtvi, čuvali i čistili 
Hram, itd. AB 


Liberal, sveti (lat. Liberalis). Po- 
znat je uglavnom kao jedan od 
zaštitnika grada Trevisa (IV. sto- 
ljeće). Isticao se svojom revnošću 
oko obraćanja stanovnika toga 
grada na kršćanstvo. (>> Istarski 
sveci). 

U umjetnosti se prikazuje kao vi- 
tez, obučen u oklop, oslanjajući 
se na koplje ili držeći zastavu. 


LIJEČNIČKE 


Liječničke sprave. Te su sprave 
oznaka braće liječnika, sv. Kuzme 
i Damjana, koji se obično prika- 
zuju kako u ruci drže kirurški 
nožić ili koje slično oruđe. (> 
Posuda s pomašću, —> mužar). 
MG 


Limb (lat. limbus »rub, granica«). 
U srednjovjekovnoj teologiji tim 
se imenom naziva  »granično« 
mjesto između raja i pakla, gdje 
se nalaze osobe koje nisu počinile 
osobnog grijeha, ali nisu ni —> 
krštenjem oslobođene od — istoč- 
nog grijeha (pravednici prije do- 
laska Kristova, te djeca i imbe- 
cili). Krist je, prema teologiji, u 
vrijeme od svoje smrti na križu 
do uskrsnuća sišao u limb (»nad 
pakao«, »carstvo mrtvih«) i oda- 
tle oslobodio duše pravednih, a 
po svom uzašašću i njih poveo 
sa sobom u nebo. (> Kristov si- 
lazak u limb; —> uskrsnuće Kri- 
stovo; —> živi križ). AB 


Limun (Citrus medica). Kao znak 
vjernosti u ljubavi, limun se često 
dovodi u vezu s blaženom Dje- 
vicom Marijom. MG 


Lipsanoteka (grč. leipsanotbćkč 
»spremnica za ostatke [relikvije 
križal)« € ptc. množ. lefpsana 
»zemni ostaci [pokojnikaJ« + 
thčk& »spremnica«). Vrsta relikvi- 
jara kvadratičnog oblika. To ime 
nije uobičajeno, a na Zapadu ga 
nosi jedino relikvijar s komadi- 
ćem Kristova križa koji se nalazi 
u Bresciji. Nastao je oko 370. go- 
dine. AB 


Lisica (Vulpis). Uz redovitu sim- 
boliku lukavstva i prepredenosti, 
lisica također predstavlja simbol 

đavla. U srednjem vijeku Često 
se pojavljuje u kiparskim djelima, 
no u vrijeme renesanse njeno se 
prikazivanje ograničava na sitno- 
slikarske ilustracije knjiga. 

MG 


Litanije (grč. litanešein »moliti, 
prositi«, usp. litanos »koji moli«). 
Pučki, ali i liturgijski, oblik mo- 
litve koji se sastoji od niza za- 
ziva i prošnji što ih izgovara jed- 
na osoba, a svi ostali nakon sva- 
kog zaziva ponavljaju kratku 
prozbenu formulu. Prve litanije 
javljaju se na Istoku u IV. sto- 
ljeću, a sve započinju zazivom 
Kyrie eleison (»Gospodine, smiluj 
se«). Ubrzo su prenesene i na Za- 
pad, gdje se zadržava i osnovni 
grčki zaziv Kyrie eleison. Od IV. 
do VI. stoljeća susrećemo brojne 
kratke litanije lokalnog karakte- 
ra. Mnoge su tokom vremena 
iščezle, a u liturgiji se zadržao 
samo kratak litanijski zaziv na 
početku > mise, te Litanije svih 
svetih, koje se mole na Veliku 
subotu. Kasnije je nastao niz puč- 
kih litanija različita sadržaja, a 
od njih su najpoznatije Bogoro- 
dičine litanije, nazvane Lauretan- 
skim, jer je za svu katoličku 
Crkvu odobren oblik koji se upo- 
trebljavao u —> Loretu. AB 


Liturgija (grč. leitorgia »troškovi 
u korist naroda; slušba« ( [čiton 
»narodno« -+ ćrgon »djelo«). U 
općenitom smislu, to je u antici 
javna služba koju netko obavlja 
u interesu i za dobro čitava gra- 
da. U tom je smislu preuzeta i u 
kršćanstvu, a označava službu ko- 
ju netko obavlja u ime zajednice 
i za njeno dobro prema Bogu. Na 
Zapadu se pod tim imenom ra- 

zumijevaju svi kršćanski javni i 
od Crkve službeno odobreni bo- 
goštovni čini; na Istoku pak tim 
se imenom označava samo > 
euharistijska Žrtva, —> misa. 

AB 


Liturgijske boje. Boje pojedinih di- 
jelova liturgijske odjeće; imaju sim- 
bolično značenje. Donji dijelovi li- 
turgijske odjeće svi su bijele boje, a 
gornji se dijelovi prema prigodi 
upotrebljavaju u različitim bojama. 
U prvim vjekovima kršćanstva li- 
turgijska je boja bila samo bijela, a 
tek u IX. stoljeću počinju se upotre- 
bljavati različite boje. Kanon bo- 
ja ustalio je tek papa Inocent III. 
na početku XIII. stoljeća, a to 
su: —> bijela, —> crna, —> crvena, 
—> zelena, —> ljubičasta, —> pur- 
vurna i —> zlatna. Po svom psi- 
hološkom i simboličkom značenju 
upotrebljavaju se u ovim prigo- 
dama: bijela i zlatna (radost) na 
blagdane Gospodnje i Bogorodi- 
čine te na blagdane svetaca koji 
nisu mučenici; crna (žalost) u mi- 
sama za mrtve i na Veliki petak; 
Crvena (vatra i krv) na Duhove 
i na blagdane mučenika; ljubiča- 
sta (pokora) u —> adventu, —> ko- 
rizmi i na —> vigilije; pPurpxrna 
(između ljubičaste i crvene) u 3. 
nedjelji adventa i 4. nedjelji ko- 
rizme; zelena (nada) u obične ne- 
djelje i dane u tjednu kada se 
ne slavi ni jedan svetački blag- 
dan. AB 


Liturgijska drama. Iskonska čo- 
vječja potreba za dramatikom, 
igrom i kazalištem našla je svoje 
mjesto u svim religijama, pa tako 
i u kršćanstvu. Isprva je ta po- 
treba u religioznom kontekstu 
bila donekle zadovoljena liturgij- 

skim obredima sakramenata. Ka- 
da je liturgija postala uniformi- 
rana i kodificirana, počele su se 
stvarati nove »igre« u crkvi, ne- 
posredno prije ili poslije liturgije, 
uz pomoć kojih su se ljudima tu- 
mačili osnovni pojmovi kršćan- 
skog nauka i moralnih zasada ili 
su se pak ti pojmovi produblji- 
vali. Tu su scenski bili prikazi- 
vani pojedini sadržaji kršćanskog 
vjerovanja, a škrti biblijski tek- 
stovi nadopunjali su se narativ- 
nim detaljima i maštovitim dija- 
lozima, preuzetim većinom iz 
apokrifnih knjiga. Njihove za- 
četke nalazimo u antifonalnim 
— sekvencijama i => laudama X. 
stoljeća, koje u sebi već sadrže 
osnovne elemente teatra: scenu, 
riječ, pokret, a često i glazbu, sve 
smješteno u vrlo sugestivan pro- 
stor crkve. 

Svoj procvat liturgijska drama 
doživljava posebno u XII. i XIII. 
stoljeću, a odvijala se u glavnom 
brodu crkve. U kasnijim stolje- 
ćima liturgijske drame postaju to- 
liko kazališne (nazivaju ih ludi 
scbolares »školničke igre«, jer ih 
izvode studenti), s vrlo razrađe- 
nim dijalozima, scenarijem i ko- 
stimografijom, te polako bivaju 
istisnute iz crkve na crkvene trgo- 
ve ili u samostanske klaustre. Sa- 
držaji su im bili različiti, a po 
sadržaju dobivale su i svoja ime- 
na. Kad se u njima obrađuju 
vjerske zasađe, nazivaju se mi- 
steriji (grč. mystćrion »tajna [slu- 
žbaj«) ili mirakuli (lat. miracu- 
lum »čudo«); ako im je predmet 
Kristova muka, zovu se pasioni 
ili pasionske igre (lat. passio »pat- 
nja, trpljenje, muka«); ako se pak 
obrađuju moralne zasade, naziva- 
ju se moraliteti (lat. moralitas, 

prema moralis »ćudoredan«). Vrlo 
se često na repertoriju tog kaza- 
lišta nalaze i svetačke —> legende 
s moralnom porukom. U hrvat- 
skom se jeziku uvriježio naziv 
skazanja ili prikazanja. Takve su 
se crkvene drame sačuvale u mno- 
gim krajevima Evrope sve do 
XVIII. stoljeća, a ponegdje i ka- 
snije. Sugestivnošću scenskih pri- 
kaza te su drame uvelike utje- 
cale i na formiranje ikonograf- 
skih shema. AB 


Liturgijska godina. Liturgijska ili 
crkvena godina, za razliku od 
građanske godine, počinje prvom 
nedjeljom —> adventa (došašća), 
a završava zadnjom nedjeljom 
mjeseca studenog, odnosno nedje- 
ljom pred blagdanom sv. Andrije. 
Sastoji se od nekoliko ciklusa 
koji su komemorativno posvećeni 
pojedinim važnijim događajima iz 
Kristova života i važnijim dok- 
trinarnim sadržajima kršćanstva. 
Okosnica joj je Uskrs, a osim nje- 
ga postoje još dva manja središta, 
Božić i Duhovi, tako da sva 
crkvena godina ima tri ciklička 
središta: božićni, koji komemo- 
rira Kristovo djetinjstvo; uskrsni, 
koji komemorira Kristovu smrt, 
uskrsnuće i život s apostolima po- 
slije uskrsnuća, i dubovski, koji 
komemorira silazak Duha Svetoga 
na apostole i njegovo produženo 
djelovanje u Crkvi kroz povijest 
do sudnjega dana, Što je pred- 
stavljeno u nedjeljama od Duhova 
do kraja crkvene godine. 

1. Božićni ciklus počinje 
—> adventom (došašćem) a sredi- 
šte mu je blagdan Božića (=> ro- 
đenja Kristova), koji se slavi 25. 
prosinca (blagdan Božića zami- 
jenio je antički blagdan Mladog 

sunca nakon zimskog solsticija). 
U dane poslije Božića stavljeni 
su blagdani nekih svetaca koji su 
usko povezani s Kristom i poče- 
cima kršćanstva. Osmi dan na- 
kon Božića bio je određen kao 
blagdan obrezanja Kristova, a 
zatim slijede blagdani —> poklon- 
stva mudraca (»kraljeva«: 6. si- 
ječnja) i krštenja Kristova (13. 
siječnja). Nakon toga slijedi ne- 
koliko slobodnih nedjelja pa po- 
činje uskrsni ciklus. 

2. Uskrsni ili pashalni 
ciklus. Židovska Pasha (spo- 
men-dan —> izlaska iz Egipta) sla- 
vila se 14. dana mjeseca nisana, 
koji je bio prvi mjesec u židov- 
skoj godini. Godine kada je Krist 
raspet taj je dan pao u subotu. 
Krist je bio raspet u petak, 13. 
nisana, a uskrsnuo je u prvi dan 
po suboti, 15. nisana. Kršćanski 
blagdan Uskrsa, koji zamjenjuje 
židovsku Pashu, isprva se slavio 
14. nisana, ali se ubrzo ta praksa 
napušta te se Uskrs počinje slaviti 
u nedjelju. To se odredilo po lu- 
narnom sistemu tako da Uskrs 
pada u prvu nedjelju iza uštapa 
nakon proljetnog ekvinocija, a to 
može varirati između 22. ožujka 
i 25. travnja. Odredio je to sabor 
u Niceji 325. godine. Uskrsu pret- 
hodi priprava, koja je u raznim 
vremenima i raznim krajevima 
trajala 70, 60, 50 ili 40 dana. 
Priprava od 40 dana (lat. quadra- 
gesima  »četrdeseti  [dan]«) ipak 
je najopćenitija, te je i u hrvat- 
skom dobila po tom lat. obliku 
naziv korizma. Počinje u srijedu 
(Čista srijeda) pred šestom ne- 
djeljom prije Uskrsa. Zadnji tje- 
dan pred Uskrsom zove se Tje- 
dan muke i u njemu se komemo- 
rativno slave zadnji dani Kristo- 

va života i dan smrti, od > ula- 
ska u Jeruzalem (Cvjetnica, lat. 
Dominica in palmis) do —> Uskrs- 
nuća. Nakon Uskrsa četrdeset da- 
na posvećeno je događajima koji 
su se zbili do -—> uzašašća Kri- 
stova; taj se blagdan, na temelju 
biblijskog »opisa«, slavi 40. dan 
poslije Uskrsa i uvijek pada u 
četvrtak nakon 7. nedjelje po 
Uskrsu. Deset dana nakon toga 
slavi se blagdan Duhova, —> sila- 
zak Duha Svetoga. 

3. Duhovski ciklus. Vri- 
jeme od Duhova do kraja litur- 
gijske godine, u nedjelju, posve- 
ćeno je sustavnom izlaganju krš- 
ćanske nauke i kršćanskih zasada 
— izborom odlomaka iz svih knji- 
ga Biblije. U dane određenog ka- 
lendarskog rasporeda slave se 
blagdani posvećeni nekim doga- 
đajima iz Kristova života koji 
nisu uključeni u pomični ciklus, 
a tako i blagdani Bogorodice i 
svetaca. (=> Kalendar). AB 


Liturgijske geste. Kretnje i drža- 
nje tijela za vrijeme različitih di- 
jelova liturgijskih čina i obreda 
koji odaju ili konvencionalno iz- 
ražavaju osjećaje što ih pri tom 
činu treba imati, npr. strahopo- 
Štovanje, divljenje, prošnju itd. 
Katkad su te geste vrsta govora 
sa svim obilježjima izražavanja, 
a gdjekad samo koreografija čina. 
Katkad su posve prirodne i prak- 
tične, a ponekad samo simbolične. 
Neke su jednoć bile praktične, a 
kasnije su svoju praktičnost izgu- 
bile i postale simbolične ili po- 
primile sasvim drugo značenje. 
Uglavnom ih možemo razvrstati 
u dvije vrste: po sadržaju i po 
dijelovima tijela. 

I. Po sadržaju: 
1. Sakramentalne: —> polaganje 
ruku, —> križanje; 2. molitvene: 
raširene ruke (>> orans), uzdiza- 
nje očiju, —> klečanje, sklopljene 
ruke; 3. prinosne: podizanje pred- 
meta u zrak; 4. pokorničke: —> 
genufleksija, —> prostracija, uda- 
ranje u prsa, —> inklinacija; 5. 
pozdravne: —> poljubac mira; 6. 
počasne: —> inklinacija, kađenje 
(>> tamjan); 7. konvencionalne: 
sjedenje, pranje ruku, —> porek- 
cija, —> procesija. 
II. Po dijelovima tijela: 
1. Čitavo tijelo: stajanje, sjede- 
nje, —> prostracija, —> procesija; 
2. glava: —> inklinacija, uzdiza- 
nje očiju, —> poljubac mira; 3. ru- 
ke: > orans, sklopljene ruke, pre- 
križene ruke na prsima, —> pola- 
ganje ruku, udaranje u prsa, > 
križanje, —> porekcija; 4. noge: 
klečanje, —> genufleksija. 

AB 


Liturgijski jezik. U prvim se vje- 
kovima kršćanstva u liturgiji upo- 
trebljavao govorni ili službeni je- 
zik pojedinih krajeva i vremena. 
U Palestini i Siriji bio je to sir- 
sko-aramejski, u Africi (Etiopiji) 
koptski. U istočnim dijelovima 
Rimskog Carstva i u nekim gra- 
dovima Zapada u upotrebi je bio 
grčki jezik, a u provincijama Za- 
pada latinski. Od IV. stoljeća 
granica jezika poklapa se više-ma- 
nje s granicom Carstva. Pokršte- 
nim barbarima nametnut je u li- 
turgiji, a tako i u ostalim po- 
dručjima života, latinski jezik, i 
to zato što je to bio jedini način 
sporazumijevanja u tako mnogo- 
jezičnoj političkoj zajednici, a i 
zato što je to bio jedini jezik u 
tom dijelu koji je imao i pismo 


LITURGIJA 


te je kao takav jedini mogao biti 
»zajednički nazivnik« za taj dio 
Evrope. Jedino Slaveni, zaslugom 
i upornošću svete braće Ćirila i 
Metoda, uvode potkraj IX. sto- 
ljeća u liturgiju slavenski jezik. 
(> Glagoljica). 

Tako se liturgija do X. stoljeća 
praktički obavljala na službenom 
jeziku pojedinog područja. Kad 
se potkraj XI. stoljeća u Evropi 
počinju jače diferencirati nacio- 
nalni jezici i postajati književnim 
jezicima pojedinih područja, u li- 
turgiji ipak i dalje ostaju službe- 
nim jezicima grčki i latinski, te 
slavenski. Bilo je to stoga što je 
postojala jaka tradicija s teksto- 
vima odnosno gotovim knjigama 
na tim jezicima, a s druge strane 
time se htjelo, osobito na Zapadu, 
naglasiti i braniti jedinstvo Crkve 
i njenog izraza u liturgiji. Na 
Istoku je, nakon raskola u XI. 
stoljeću, ubrzo došlo do osnivanja 
nacionalnih, autokefalnih Crkvi, 
a paralelno s time i do uvođenja 
novih, nacionalnih jezika u litur- 
giju. No ipak, sve slavenske istoč- 
ne Crkve zadržale su u liturgiji 
jedinstveni, tzv. crkvenoslavenski 
jezik, s izraženim nacionalnim 
varijantama (redakcijama). U za- 
padnoj Crkvi nacionalni se jezik 
uspio održati samo u Hrvatskoj, 
i to samo u njenom južnom di- 
jelu, ali ne govorni jezik, nego 
onaj koji se zatekao negdje u 
XIII. stoljeću a danas se naziva 
staroslavenski. Uz brojne peripe- 
tije i borbe taj se jezik uspio 
održati sve do II. vatikanskog 
koncila (1965.), kada je — davši 
i sam izrazitog poticaja za uvo- 
đenje narodnog jezika u liturgiju 
— zamijenjen suvremenim knji- 

ževnim nacionalnim jezikom, kao 
i u ostaloj katoličkoj Crkvi. 
AB 


Liturgijske knjige. Službene zbir- 
ke tekstova koji se čitaju ili pje- 
vaju u —> liturgiji, zbirke obreda 
koje treba vršiti i pravila kojih 
se treba držati u obavljanju litur- 
gijskih čina. Od prvih vjekova 
kršćanstva to je u isti mah i sce- 
narij i režijska knjiga za poje- 
dine liturgijske čine u cijelosti ili 
po dijelovima, odnosno za poje- 
dine uloge što ih osobe imaju u 
liturgiji. U starije doba te su knji- 
ge bile razvrstane po dijelovima 
liturgije, a to je ujedno značilo i 
po osobama koje su obavljale taj 
dio liturgije. To su bile: 

1. Sakramentar (ili > Ordo, lat. 
»red« namijenjen svećeniku, a sa- 
državao je molitve i —> kanone 
mise, tj. bitne i nepromjenljive 
dijelove mise. (Riječ sacramenta- 
rim izvedena je prema slat. sa- 
cramentum »obavljanje službe Bo- 
žje u kojoj se vjernicima dijele 
otajstveni milosni znaci: voda, 
kruh, vino, ulje«; znači i samo 
»milosno sredstvo; vjerska tajna; 
otajstvo«; usp. oltarski sakrame- 
nat —> euharistija.) 

2. Evanđelistar, namijenjen  đa- 
konu, a sadržavao je odlomke 
—> evanđelja za pojedine dane u 
godini. 

3. Epistolar (ili Apostol), nami- 
jenjen subđakonu, a sadržavao je 
odlomke = apostolskih = poslanica 
(lat. > epistola) koje se čitaju na 
misi. 

4. Lekcionar, namijenjen lektoru, 
a sadržavao je Čitanja (lat. lec- 
tio) iz Starog zavjeta i suvremene 
tekstove za kapitul. 


LITURC IJA 


5. Gradual, antifonar i versikular 
(uvezani zajedno ili odvojeno), 
bili su namijenjeni —> scholi can- 
torum, a sadržavali su tekstove 
psalama, —> antifona i drugih sit- 
nih tekstova koji se pjevaju u 
liturgijskim činima. 

6. Kyriale i bimnarij (ili tropar), 
namijenjen također scholi canto- 
rum, a sadržavao je ritmizirane 
tekstove koji se pjevaju u litur- 
gijskim činima i —> ordinarij mise. 
Od X. stoljeća tekstovi razbacani 
u toliko različitih knjiga počinju 
se grupirati u zbirke po pojedi- 
nim obredima tako da se u jednoj 
knjizi nalaze svi tekstovi koji su 
potrebni za neki obred, bez obzira 
na to da li taj obred obavlja 
jedna osoba ili više njih. Takve 
knjige-zbirke zovu se plenarium 
(slat. = »nešto potpuno; zbirka 
s potpunim tekstom«), a takvi 
misni tekstovi  missale plenum 
»(pot)puni misal«. U XV. stoljeću 
to postaje pravilom, a u svoj 'za- 
padnoj Crkvi prevladale su one 
knjige koje su bile uobičajene u 
Rimu (secundum  consuetudinem 
Romanae curae._ = »po običaju 
Rimskoga dvora«). Od tada ima- 
mo ove liturgijske knjige: 1. Mis- 
sale Romanum: —> misal; 2. Bre- 
Viarium Romanum: —> brevijar; 
3. Rituale Romanum: —> ritual; 
4. Pontificale Romanum: > pon- 
tifikal; 5. Martyrologium Roma- 
num: —> martirologij; 6. Caere- 
moniale episcoporum: —> ceremo- 
nijal. A k tome i niz manjih spe- 
cifičnih knjiga. AB 


Liturgijsko ruho. Kad predvode 
ili sudjeluju u izvođenju nekog 
obreda, pripadnici klera osim svo- 
je redovite odjeće oblače i poseb- 
no liturgijsko ruho — vlastito po- 
jedinim svetim redovima. Đakon 

povrh talara ili habita stavlja 
—> naglavnik, —> albu, —> štolu 
(preko lijevog ramena), —> pojas 
(p4s), > manipul i —> dalmatiku. 
Svećenik, kad služi misu, ima go- 
tovo isto ruho kao i đakon, samo 
što štolu prebacuje preko obaju 
ramena, a mjesto dalmatike nosi 
misnicu (=> kazulu). Biskup i 
ostali pripadnici hijerarhije nose 
—> roketu ispod albe, liturgijske 
—> sandale i čarape, pontifikalne 
—> rukavice s —> prstenom, križ 
na prsima (>> pektoral) i > mi- 
tru, a u ruci drže pastirski Štap 
(> pastoral, bakulum). MG 


Liturgika (lat. liturgica, > LITUR- 
GIJA). 1. Znanost koja sustavno 
proučava postanak i razvoj crkve- 
nih obreda kojima se vrše litur- 
gijski čini. (>> Liturgija). 2. Dis- 
ciplina koja propisuje na koji se 
način pojedini obredi imaju vršiti. 
AB 


Loculus (lat. loculus »mjestance; 
lijes« ( locus »mjesto«): —> kata- 
kombe 


Lomača. Kao mučilo onih svetaca 
koji su pogubljeni spaljivanjem, 
lomača se upotrebljava kao ozna- 
ka mnogih mučenika, među osta- 
lima sv. Doroteje, sv. Anastazije, 
ali i sv. Agneze, koja je čudom 
spašena od takve smrti. MG 


Longin, sveti (lat. Longinus). Pod 
tim imenom časti se rimski stot- 
nik koji je bio nazočan pri ra- 
zapinjanju na Kalvariji. Predaja 
kaže da je on probo Kristov bok 
kopljem, a nakon Kristove smrti 
povikao je: »Zaista je ovaj čovjek 
bio Sin Božji« (Mk 15,39). Le- 
genda dalje kaže da je primio 
krštenje od apostola, nastanio se 


LORETO 


u Cezareji, živio ondje mnogo 
godina i mnoge obratio na kršćan- 
stvo. Podnio je smrt jer nije htio 
Žrtvovati krivim bogovima. Žu- 
deći za mučeništvom, obeća slije- 
pom upravitelju koji ga je osudio 
da će mu se vratiti vid čim ga 
dadne pogubiti. Kad je Longinu 
odrubljena glava, upravitelj smje- 
sta progleda i obrati se. Navodni 
Longinovi posmrtni ostaci prene- 
seni su u Mantovu, i on postade 
zaštitnikom toga grada. 

Na dva se načina sv. Longin pri- 
kazuje u prizorima razapinjanja: 
stoji podno križa s kopljem u ru- 
kama i očiju uprtih prema Kristu 
u stavu klanjanja — ili, češće, 
sjedi u sedlu obučen kao rimski 
vojnik, gledajući uvis, a u ruci 
drži skinutu kacigu. (>> Raspe- 


će). 


Loreto. Prve vijesti iz XIV. sto- 
ljeća govore samo o štovanju ne- 
ke Bogorodičine ikone u Loretu 
kod Ancone, u Italiji. U drugoj 
polovici XV. stoljeća literarno se 
fiksira lokalna legenda po kojoj 
su anđeli zbog opasnosti od mu- 
slimana prenijeli »Svetu kuću« (u 
kojoj se zbilo —> Navještenje i u 
kojoj je živjela Sveta —> obitelj) 
iz Nazareta u Loreto. Početkom 
XVI. stoljeća fiksira se taj do- 
gađaj danom 10. XII. 1294., pri 
čemu bi Trsat kod Rijeke u 
Hrvatskoj bio godine 1291. me- 
đustanica tog prijenosa. Kult 
»Svete kuće« (Santa casa) u XV. 
je stoljeću lokalan, zatim talijan- 
ski, a u XVI. stoljeću postaje 
općim. Najstarija ikonografija iz 
XV. stoljeća prikazuje anđele koji 
nose ili baldahinsku arhitekturu 
pod kojom je Bogorodica s Dje- 
tetom ili crkvu nad kojom je Bo- 
gorodičin lik. Snažnim Širenjea 

kulta i hodočašća (nakon godine 
1632., kad je papinskim odobre- 
njem Prijenos svete kuće postao 
blagdanom) nastaju u baroku ci- 
klusi s ilustracijama prijenosa, 
grade se kapele po uzoru na lo- 
retsku Svetu kuću i reproducira 
se kip loretske Bogorodice, koji 
je odjeven u plašt, stožastog obri- 
sa i optočen zavjetnim darovima. 


BF 
Lopata: —> Nedjelja sveta 


Lotov bijeg: —> Sodoma i Go- 
mora 


Lotovo gostoprimstvo: —> Sodo- 
ma i Gomora 


Lotovo pijanstvo: —> Sodoma i 
Gomora 


Lourdes > Gospa Lurdska 


Lov (anđeo u lovu sa psima): 
> lov na jednoroga; —> Hubert 


* sveti; —> Eustahije sveti 


Lov na jednoroga. Kasnosrednjo- 
vjekovna alegorija teme —> Na- 
vještenja, raširena u XV. i po- 
četkom XVI. stoljeća uglavnom 
u njemačkim zemljama. Arkan- 
đeo —> Gabrijel kao lovac, tru- 
beći u rog i goneći četiri lovačka 
psa, progoni jednoroga koji se 
spašava od hajke zaklanjajući se 
u krilo Djevice, koja sjedi u ogra- 
đenu vrtu. 

Interpretacija: Četiri lo- 
vačka psa simboli su onih kre- 
posti (pravde, milosrđa, mira i 
istine) koje su bile razlogom da 
se Krist utjelovi. Jednorog (sim- 
bol čistoće), koga — prema sred- 
njovjekovnom bestijariju — može 


LOVOR 


ukrotiti i uhvatiti samo čista dje- 
vica u svome krilu, u ovom je 
slučaju simbol Krista, koji se utje- 
lovljuje u tijelu Bogorodice-Dje- 
vice. Bogorodica sjedi u ograđenu 
vrtu (bortus conclusus), koji je 
simbol njezina djevičanskog mate- 
rinstva, okružena drugim simbo- 
lima istoga značenja, a to su za- 
pečaćeno vrelo, toranj Davidov, 
toranj bjelokosni, itd. BF 


Lovor (Laurus nobilis), Lovor je 
simbol pobjede, vječnosti i čisto- 
će. Pobjednik u natjecanjima i 
bitkama u staro vrijeme bio je 
okrunjen lovorovim vijencem. Sv. 
Pavao takav vijenac uspoređuje 
s neraspadljivim vijencem kojim 
će biti ovjenčana kršćaninova po- 
bjeda (1 Kor 9,24—27). Ta okol- 
nost — uz činjenicu da lovorovo 
lišće nikad ne vene, već zadržava 
trajno svoje zelenilo — razlogom 
su njegove simbolike po kojoj on 
označava vječnost i neprolaznost. 
Povezivanje lovora s čistoćom i 
djevičanstvom vjerojatno proizla- 
ži iz poganske simbolike po kojoj 
je lovor posvećen djevicama ve- 
stalkama, koje su  zavjetovale 
vječno djevičanstvo. MG 


Lovro, sveti (lat. Laurentius, slov. 
Lovrenc). Rođen je u Španjolskoj 
u mjestu Huesca (III. stoljeće). 
Završio je nauke u Zaragozi i 
ondje susreo papu Siksta II. Sik- 
sto je bio toliko oduševljen tim 
mladićem da ga je poveo sa so- 
bom u Rim i ondje zaredio za 
arhiđakona rimske Crkve. Na toj 
dužnosti Lovro je bio odgovoran 
za sve crkvene riznice. Kad je 
prefekt Rima dao uhvatiti Siksta 
i osudio ga na smrt, Lovro je za- 
želio umrijeti s njime: No Siksto 
mu naredi da pričeka tri dana i 

kroz to vrijeme razdijeli siroma- 
sima crkveno blago. Nakon Sik- 
stova pogubljenja rimski prefekt 
zaiska od Lovre da mu preda 
crkveno blago. Lovro odgovori 
da će mu to blago pokazati za 
tri dana. Kroz to je vrijeme, 
držeći se Sikstovih uputa, okupio 
oko sebe veliko mnoštvo siromaha 
i bolesnika. Pokazujući na njih, 
reče prefektu kako su ovi istinsko 
blago Kristove Crkve. Bijesan što 
je tako nadmudren, prefekt na- 
redi da se Lovro polagano prži 
na žaru i tako pogubi. Ne mareći 
za muke Lovro je pržeći se povi- 
kao prefektu: »Pečen sam već s 
jedne strane, sad me ispeci s dru- 
ge i pojedi!« 

Sv. Lovro se prikazuje u đakon- 
skoj odjeći s palmom u rukama, 
simbolom mučeništva. Posebna mu 
je oznaka žar (roštilj) na kojemu 
je bio pogubljen. Ponekad se, pak, 
ispušta roštilj, a mjesto toga sv. 
Lovro nosi zdjelu ili vrećicu sa 
zlatnim i srebrnim novcem, što 
podsjeća na dijeljenje crkvenoga 
blaga. Rjeđe nosi kadionicu ili 
križ, a gdjekad mu je dalmatika 
sva u plamenu. MG 


Loza —> vinova loza 


Ložnica (spavaonica, postelja i 
sl.): —> Tobija 


Lubanja. Kao simbol prolaznosti 
zemaljskog života lubanja pod- 
sjeća na ispraznost zemaljskih 
stvari. Katkad se uzima kao sve- 
tačka oznaka pojedinih pokorni- 
ka, kao što su sv. Marija Magda- 
lena, sv. Pavao, sv. Jeronim i sv. 
Franjo Asiški. I pustinjaci se pri- 
kazuju s lubanjom, Što označuje 
njihovo razmišljanje o smrti. Kad 
se nađu zajedno lubanja i raspelo, 


LUCIJA 


to je znak razmišljanja o vječ- 
nom životu nakon smrti. 
Na nekim slikama raspeća, a 0so- 
bito često na ophodnim križevi- 
ma, pojavljuje se lubanja s pre- 
križenim kostima u samom pod- 
nožju križa. Time se označuje 
smisao imena Golgota, što po 
Ivanovu Evanđelju (19,17) znači 
»Lubanja«. Postoji legenda da je 
Kristov križ bio podignut na mje- 
stu gdje počivaju kosti Adamo- 
ve, što znači da je svim ljudima 
omogućen pristup u vječni život 
po Kristovu križu. »Tako stoji 
pisano: Prvi čovjek, Adam, po- 
stade živa duša, a novi Adam 
životvorni duh« (1 Kor 15,45). 
MG 


Lucija, sveta (lat. Lucia). Potječe 
iz Sirakuze na Siciliji (III. stolje- 
će). Po legendi, bila je kći neke 
plemenite gospođe Eutihije, koja 
je trpjela od teške bolesti što se 
smatrala neizlječivom. Lucija na- 
govori svoju majku da pođe na 
hodočašće na grob sv. Agate u 
Kataniju. Ondje se Luciji ukaza 
sv. Agata uvjeravajući je da će 
joj majka ozdraviti, no da će ona 
sama podnijeti mučeništvo. Lucija 
sve svoje imanje podijeli siroma- 
sima. To razbjesni mladića s kime 
je bila zaručena i on je prijavi 
vlastima da je kršćanka. Kad ona 
ustraja u svojoj vjeri, naređeno 
je vojnicima da je odvedu. Ali 
nisu je mogli pomaknuti s mjesta, 
premda je bila svezana užetima i 
upregnuta u jaram volova. Upra- 
vitelj tada naredi da se spali, ali 
je vatra i ne dirnu. Naposljetku 
jedan od vojnika izbode joj vrat 
bodežom, i ona umre. Legenda 
priča kako je jedan od njezinih 
prosaca bio toliko očaran njezi- 

nim očima da se nikako nije mo- 
gao smiriti. U strahu da njezine 
oči ne bi mladića navele na zlo, 
Lucija sama iskopa sebi oči i po- 
šalje ih mladiću. Svladan grižnjom 
savjesti i očaran hrabrošću kojom 
je Lucija zasvjedočila svoju vje- 
ru, i on postade kršćaninom. 

Sv. Lucija se prikazuje s očima 
na pladnju ili ih drži u ruci na 
drugi koji način. Ostale su ozna- 
ke sv. Lucije bodež i rana na 
vratu, zatim svjetiljka, koja ozna- 
čava božansku mudrost. Kako 
ime Lucia dolazi od riječi lux, 
što znači »svjetlo«, to može biti 
razlogom da joj se kao oznaka 
pridaju i oči i svjetlo. MG 


Luda —> Psalmi 
Ludost -> kreposti i mane 


Luđak: > David (David hini lu- 
dilo); —> Psalmi (Psalam 13) 


Lucifer —> Sotona 


LGk. Lk je simbol rata ili ze- 
maljske vlasti: »Lomim, evo, luk 
Elamov, srž snage njegove« (Jr 
49,35). M 


Luka. Po nekim piscima luka je 
znak vječnog života. Brodovi koji 
plove prema luci slika su duže 
koja teži za rajem. MG 


Luka Evanđelist, sveti (grč./lat. 
Lucas). Rodom je iz Antiohije u 
Siriji. Svima koji znaju Bibliju 
poznat je po svome Evanđelju i 
Djelima apostolskim. Ne zna se 
gdje se Luka susreo s apostolom 
Pavlom, no Luka mu je postao 
stalan pratilac na njegovim veli- 


IUKA 


kim misijskim putovanjima, vjer- 
no bilježeći djela toga velikog 
apostola naroda. Vjeruje se da je 
nakon Pavlove smrti nastavio sam 
propovijedati evanđelje te da je 
bio razapet u Grčkoj. Međutim, 
grčka predaja smatra da je umro 
prirodnom smrću. 

On se naziva »ljubljenim liječni- 
kom«, zbog liječničkog zvanja 
kojim se bavio. Postoji legenda 
da je bio i slikar te da je nasli- 
kao nekoliko slika Djevice Marije 
s Isusom. Pokazujući svojim slu- 
šateljima te slike, uspio je mnoge 
obratiti na kršćanstvo. 


Najpoznatija mu je oznaka kri- 
lati vol, vjerojatno stoga što nje- 
govo Evanđelje naglašava Kristo- 
vo svećeništvo, a vol je simbol 
žrtvovanja. Daljnje su mu ozna- 
ke: knjiga Evanđelja, slika Bogo- 
rodice koju drži u ruci ili je izra- 
đuje. Štuje se kao zaštitnik sli- 
kara. MG 

Lunula (lat. lunula  »mjesečić«, 
umanjenica ( luna »mjesec«). Dvi- 
je pločice u obliku srpa mladog 
mjeseca, spojene po sredini vanj- 
skog ruba kopčom ili šarkom; 
između njih se umeće —> hostija 
kad se stavlja u —> ostenzorij ili 
—> kustodiju. AB 


Lurdska Gospa —> Gospa Lurd- 
ska 


Lustracija (lat. lustratio  »čišće- 
nje« ( lustrare »čistiti žrtvom po- 
mirbe«). Obred kojim se u do- 
slovnom ili simboličnom smislu 
čiste onečišćena osoba ili mjesto. 
Susreće se u svim religijama. Ta- 
ko su Rimljani čistili grad Rim i 
sav kraj svake pete godine (po 
čemu je period od 5 godina opće- 
nito dobio naziv /ustrum). Naj- 
redovitije se taj obred obavlja 
pomoću vode ili vatre, uz odgo- 
varajuće molitvene izričaje. 
AB 


LJ 


Ljestve. Ljestve su jedan od zna- 
kova muke Kristove i često se 
vide na prizorima —> skidanja s 
križa. One se pojavljuju i u pri- 
zoru Jakovljeva viđenja: »I usni 
san: ljestve stoje na zemlji, a 
vrhom do neba dopiru, i anđeli 
Božji po njima se penju i silaze« 
(Post 28,12). U nizovima patri- 
jarha ljestve su znak sv. Bene- 
dikta, koji je u viđenju gledao 


braću svoga reda kako se ljestva- 
ma uspinju na nebo. MG 


Ljiljan (Lilimm candidum). Ljiljan 
je znak čistoće, i stoga je postao 
cvijetom blažene Djevice Marije. 
Izvorno, u ranoj — kršćanskoj 
umjetnosti, ljiljan se pojavljuje 
kao oznaka svetih djevica. Ljiljan 
među trnjem osobit je znak bez- 
grešnog začeća blažene Djevice 


LJUBAV 


Marije koja je očuvala svoju ne- 
poročnost usred grešnog svijeta. 
Jedan se događaj iz života bla- 
žene Djevice posebno povezuje s 
ljiljanom, a to je —> Navještenje. 
Na mnogim prikazima Navješte- 
nja iz doba renesanse arkanđeo 
Gabrijel drži u ruci ljiljan, ili je 
ljiljan stavljen u vazu na prosto- 
ru između Marije i anđela. Zbog 
toga je ljiljan također simbol! ar- 
kanđela Gabrijela. 

Ponegdje se dijete Isus prikazuje 
s kiticom ljiljana koju pruža ne- 
kom svecu. Ljiljan, kao simbol 
kreposti i čistoće, svetačka je 
oznaka većeg broja svetaca, me- 
đu ostalima sv. Dominika, sv. 
Franje, sv. Antuna Padovanskog, 
sv. Klare i sv. Josipa. 

Vrsta ljiljana zvana »lijer« (fleur- 
-de-lis) znamenje je kraljevskog 
dostojanstva. Kralj Klodvig iza- 
brao je taj cvijet kao znak svoga 
čišćenja u sakramentu krsta, pa 
je tako flewr-de-lis od toga vre- 
mena grb francuskih kraljeva. Za- 
to je taj cvijet svetačka oznaka i 
sv. Ljudevita kralja i sv. Ljude- 
vita biskupa, jer obojica potječu 
iz francuske kraljevske kuće. To 
je ujedno i grb grada Firenze. 
Kao oznaka kraljevske časti lijer 
se pojavljuje na krunama i žezli- 
ma svetaca kraljevskog podrije- 
tla, a pridaje se i Djevici Mariji 
kao Kraljici neba. (> Pjesma 
nad pjesmama; = — djevičansko 
materinstvo; —> Posljednji sud). 


Ljubav —> kreposti 


Ljubica (ljubičica, Viola). Ljubica 
je znak poniznosti. Sv. Bernard 
ocrtava Djevicu Mariju kao »Po- 
niznu ljubičicu«. Ljubica također 
označava poniznost Sina Božjega, 

LJUDEVIT 


koji se nije ustezao uzeti ljudsko 

obličje. Bijele su ljubice svetačka 

oznaka sv. Fine, na čijem se le- 

žaju nakon njezine smrti našlo 

mnogo toga cvijeća. (> Jagoda). 
M 


Ljubičasto. Ljubičasto označava 
ljubav i istinu, ali i žalost i po- 
koru, odnosno trpljenje općenito. 
Kao pokornička boja upotrebljava 
se za liturgijsko ruho u pokor- 
nička vremena u došašću i ko- 
rizmi. Pokornici, poput sv. Ma- 
rije Magdalene, nose ljubičastu 
odjeću, a kod razapinjanja i Dje- 
vica Marija. MG 


Ljudevit, biskup, sveti (lat. Zudo- 
vicus Tolosanus). Biskup u 'Tou- 
lousi (XIII. stoljeće). Potječe iz 
svetačke obitelji. Sv. Ljudevit 


kralj bio mu je prastric, a sv. 


Elizabeta Ugarska bila mu je tet- 
ka. Kad mu je bilo četrnaest go- 
dina, poslan je kao talac kralju 
aragonskom u zamjenu za svog 
oca. Oslobođen je nakon sedam 
godina zatočeništva. Tada mu po- 
nudiše prijestolje napuljskoga kra- 
ljevstva. On ne prihvati, već se 
odreče svih svojih kraljevskih 
prava i položi zavjete kao član 
franjevačkog reda. Imenovan je 
biskupom u Toulousi. Svi su ga u 
njegovoj biskupiji voljeli zbog 
revnosti, dobrotvornosti i sveta 
života. Umro je 1297., kad su mu 
bile tek dvadeset i Četiri godine. 
Na renesansnim slikama prikazan 
je kao golobradi mladić plemeni- 
ta izgleda, obično u biskupskoj 
odori s lijerom (flexr-de-lis) izve- 
zenim na pluvijalu ili kojem dru- 
gom dijelu odjeće. Kruna i žezlo, 
kojih se odrekao, leže mu do 
nogu. MG 


LJUDEVIT 


Ljuđevit, kralj, sveti (lat. Zudo- 
vicus rex). Francuski kralj (XIII. 
stoljeće). Kaže se da je znao 
»združiti veličanstvo prijestolja 
sa svetošću Evanđelja«. Rođen je 
1215. S velikom ga je pažnjom 
odgajala mati mu Blanka Kastilj- 
ska. Za vrijeme svoje bolesti, god. 
1244., Ljudevit se zavjetova da 
će poći na križarsku vojnu. Na 

povratku u Francusku donio je sa 
sobom trnovu krunu, o kojoj se 
vjerovao da je Kristova, i česticu 
Isusova križa. Kad je drugi put 
bio na križarskoj vojni, razbolje 
se od kuge i umrije. 

Njegove su oznake trnova kruna, 
križ, kraljevska kruna, mač i lijer 
(fleur-de-lis). MG 


M 


Mač. Mač se upotrebljava kao 
oznaka mnogih svetaca koji su, 
po predaji, podnijeli mučeništvo 
od njegove oštrice. Među njima 
je i sv. Pavao apostol, kojemu je 
bila odsječena glava, zatim sv. 
Eufemija, koja je također pogu- 
bljena mačem pošto je lavovi nisu 
htjeli razderati, pa sv. Agneza, 
koja je doživjela istu sudbinu. Sv. 
Petar mučenik slika se s nekom 
vrstom mača zasječenog u glavu. 
Sv. Justina prikazuje se s mačem 
koji joj probada grudi. Arkanđeo 
Mihael nosi mač poput ratnika, 
a tako i sv. Juraj iz Kapadocije. 
Sv. Ivan Gualbert pojavljuje se 
gdjekad s mačem u ruci u potjeri 
za ubojicom svoga brata. Sv. Mar- 
tin biskup mačem siječe napola 
svoj ogrtač da ga podijeli s ne- 
kim prozeblim siromahom. 

Mač u Kristovim ustima: > Apokalip- 
sa, > Posljednji sud 

Mač i ljiljan u Kristovim ustima: —> 
Tosljednji sud 

Mač boli: —> Bogorodica od 
Žalosti, > raspeće. 


sedam 


MG 


Mačka (Felis). Zbog svoga pona- 
šanja mačka se uzima kao simbol 
lijenosti i požude. Postoji i legen- 
da o »Gospinoj mački« (gatto 
della Madonna) koja kazuje ka- 
ko je u vrijeme Kristova rođenja 
u betlehemskoj Štalici neka mačka 
omacila mačiće. Takva se mačka 
redovito slika sa znakom križa 
preko leđa. MG 


Maćuhica (Viola tricolor). Prem- 
da se rijetko pojavljuje u umjet- 
ničkim djelima renesanse, maću- 
hica se smatra simbolom sjećanja 
i razmišljanja. 


Madonna (tal. = »gospođa«). Ri- 
ječ koja je iz profane kurtoazije 
u doba renesanse prenesena na 
—Bogorodicu, a u umjetnosti se 
obično primjenjuje za slike koje 
prikazuju Bogorodicu s Djetetom. 
AB 


Madonna del latte: —> Galakto- 
trophousa 


MADONA 


Madonna dell'umilta: —> Galak- 
totrophousa 


Magarac/magarica (Asinus). Često 
se magarac pojavljuje na renesan- 
snim slikama, osobito u prizori- 
ma —> Abrahamove žrtve, > Ro- 
đenja, —> bijega u Egipat, Kri- 
stova > ulaska u Jeruzalem. Naj- 
poznatiji je prikaz u prizorima 
Rođenja, gdje se magarac gotovo 
uvijek javlja. Magarac i vol kraj 
jaslica označuju kako su Kristovu 
rođenju bila nazočna dva naj- 
neuglednija stvora životinjskog 
svijeta i kako su u njemu prepo- 
znala Sina Božjega. Njihova na- 
zočnost u  betlehemskoj  štalici 
oslanja se na proročke riječi Izai- 
jine (1,3): »V& poznaje svog vlas- 
nika, a magarac jasle gospoda- 
reve.« — Jedna legenda o sv. 
Antunu Padovanskom također je 
povezana s tim tumačenjem. Sve- 
tac je uzalud pokušavao obratiti 
na kršćanstvo nekog Židova. Na- 
posljetku je izgubio strpljenje i 
povikao kako bi mu lakše bilo 
postići da magarac poklekne pred 
svetim sakramentom negoli da Ži- 
dov shvati istinitost njegova do- 
kaza. Židov ga tada izazove da 
učini pokus. Na silno divljenje 
okupljena svijeta magarac je doi- 
sta pokleknuo, a veliki broj Žido- 
va i nevjernika prihvatio je 
kršćanstvo. (>> Bijeg u Egipat; 
—> povratak iz Egipta; —> rođe- 
nje Kristovo; —> milosrdni Sama- 
ritanac; —> ulazak u Jeruzalem.) 
Kao domaća životinja magarac se 
javlja i u drugim svetačkim ži- 
ćima. Priča koju možemo naći u 
žiću sv. Jeronima govori kako je 
magarac sam donosio drva u sa- 
mostan. (-> Salamonova krunid- 
ba; —> Balaam.) MG 

Magdalena pere suzama Kristove 
noge. (Mt 26,6—13; Mk 14,3—9; 
Lk 7,36—50; Iv 12,1—8). U va- 
rijantama izvještaja četiriju Evan- 
đelja o epizodi za vrijeme večere 
u kući farizeja Šimuna (»Šimuna 
gubavca«) ikonografija se redovito 
opredjeljuje za ovaj motiv: gre- 
šnica Marija iz Magdale (Magda- 
lena), kajući se, pere Kristove no- 
ge svojim suzama, otire ih svo- 
jom kosom i maže mirisavim 
uljem. 

U bizantskoj ikonografiji, gdje 
Krist i apostoli večeraju ležeći na 
—> sigmi, Marija Magdalena pere 
Kristove noge stojeći, a u zapad- 
noj ikonografiji, gdje uzvanici 
sjede za stolom, ona kleči ili leži 
na tlu. (> Marija Magdalena). 

BF 


Magnificat (lat. = »veliča« ( 
magnificare »veličati«). Tako se 
zove evanđeoski —> kantik koji 
je ispjevala Marija nakon Gabri- 
jelova —> navještenja, a počinje 
riječima: Magnificat anima mea 
Dominum  (»Veliča duša moja 
Gospoda«). Pjeva se ili moli svaki 
dan u > brevijaru na —> vespe- 
rama. AB 


Majestas Domini (lat. = »veli- 
čanstvo Gospodnje«). Ikonograf- 
ski prikaz Krista kako sjedi na 
prijestolju unutar —> mandorle, u 
lijevoj ruci drži > Knjigu života, 
a desnicom blagoslivlje na istočni 
način (> blagoslov). Oko man- 
dorle redovito se nalaze simboli 
četiriju evanđelista (>> tetramorf), 
a ispod nje katkad dvadeset i če- 
tiri starca Apokalipse. (-> Apo- 
kalipsa; —> Posljednji sud). 
AB 


MAJESTAS 


Majestas Virginis (lat. = »veli- 
čanstvo Djevice«): —> Prijestolje 
Mudrosti 


Majka Božja —> Bogorodica 


Majmun (opći znan. naz. za maj- 
mune: Primates; Simia). U kršćan- 
skoj umjetnosti lik majmuna upo- 
trebljava se za oznaku grijeha, 
zlobe, lukavstva i požude. Kat- 
kad on označava i opaku čo- 
vječju dušu, zaslijepljenu, pohlep- 
nu, grešnu. I —> Sotona se neri- 
jetko slika u obličju majmuna. 
Kad je prikazan kao majmun u 
okovima, misli se na grijeh koji 
je nadvladan vjerom, a tako i na 
stečenu krepost. U prizorima —> 
Poklona mudraca majmun se pri- 
kazuje zajedno s ostalim neobič- 
nim životinjama koje dočaravaju 
istočnjački ugođaj. MG 


Mak (Papaver rhoeas). Raznolika 
se simbolika pripisuje maku: ozna- 
čava plodnost, san, neznanje, ču- 
daštvo i ravnodušnost. Gdjekad 
se slika u vezi s Kristovom mu- 
kom zbog svoje krvavocrvene bo- 
je i zbog toga što podsjeća na 
san i smrt. MG 


Makabejci (grč. oblik Makkabašos 
»Makabejac« pretpostavlja hebr. 
ime maqqabi ili maqgžbaj ( maq- 
qabab »malj, čekiće[?]): —> Juda 
Makabejac = čisti = jeruzalemski 
hram; —> Juda Makebajac moli za 
mrtve; —> mučeništvo braće Ma- 
kabejaca 


Maksim, sveti: — istarski sveci 


Maksimijan, 
sveci 


sveti: —> istarski 

MANA 
Mala braća: —> franjevci 


Malahija (hebr. mal'ški »moj gla- 
snik«). Jedan od dvanaest staro- 
zavjetnih »malih« —> proroka. 
Zbog njegova proroštva da će 
Bog poslati svoga izaslanika (an- 
đela) koji će pročistiti izabrani 
narod (»Ecce ego mittam ange- 
lum meum«, Mal 3,1—4), Mala- 
hijin atribut je anđeo. BF 


Mali Isus: > Kristovo djetinjstvo 


Mana (hebr. man; sinajski beduini 
još i danas prozirnu izlučevinu 
biljke tamariske, koja se zatim 
zrnasto zgrušnjuje, zovu također 
man). (Izl 16,14—35). Tokom pu- 
tovanja kroz pustinju Izraelci sa- 
kupljaju i hrane se manom što bi 
napala kroz noć. Da bi se po- 
tomstvu sačuvala uspomena na 
taj Božji dar, > Aron, na nalog 
Mojsijev, napuni jednu posudu 
manom i pohrani je u —> Kovčeg 
Zavjeta (Saveza). 

Biblijski izvještaj o mani pojav- 
ljuje se u ikonografiji u ovim 
prizorima: 1. padanje mane s ne- 
ba; 2. sabiranje mane; 3. mana u 
zlatnoj posudi. 

Mana je čest motiv kršćanske iko- 
nografije, jer je prefiguracija —> 
umnažanja hljebova i riba, a na- 
dasve —> euharistije. Kao euhari- 
stijski simbol, mana pada s neba 
u obliku hostija, premda Biblija 
točno opisuje njen oblik: »Bijaše 
kao zrno korijandra; bijela, a 
imala je ukus međenog kolačića« 
(Iz! 16,31). U prikazu sabiranja 
mane Izraelci su prikazani s > 
mapulom preko ruku, zbog pošto- 
vanja prema tom velikom sim- 
bolu euharistije. 

Posuda u koju Aron pohranjuje 
manu prikazuje se u obliku —> 


MANDORLA 


zlatne posude (vas aureum), a ona 
je simbo! Kristovih dviju naravi, 
božanske i ljudske. Mana ozna- 
čuje božansku, a posuda ljudsku 
narav. BF 


Mandorla (tal. mandorla »badem, 
bajam«; hrv. izraz: bademak). 
"Taj je svjetlosni simbol dobio ta- 
lijanski naziv mandorla  (»ba- 
dem«) zbog svoje sličnosti s ba- 
demovim plodom. Kod mandorle 
produžene zrake svjetla što okru- 
žuju tijelo zatvaraju se u bade- 
molik okvir oko lika koji je pri- 
kazan. Gdjekad se susreće i dvo- 
struki bademak (mandorla). Vrlo 
rijetko bademak se sastoji od se- 
dam golubica, koje predstavljaju 
sedam darova Duha Svetoga. Još 
rjeđe se susreće skupina anđela u 
okviru mandorle. 

Najčešće se mandorla stavlja oko 
Kristova lika u prizorima —> Po- 
sljednjega suda (>> Majestas Do- 
mini); a u određenim okolnosti- 
ma i oko lika blažene Djevice 
Marije, kao na primjer u prizo- 
rima uznesenja Marijina. MG 


Mane —> kreposti i mane 


Mane, Thekel, Phares: —> Dani- 
iel (Baltazarova gozba) 


Maniheizam. —> Hereza u kršćan- 
stvu koja je naučavala dualizam, 
a ime je dobila po perzijskom 
svećeniku Maniju (Mani) iz sre- 
dine III. stoljeća. Bila je zahva- 
tila gotovo sav ondašnji kršćanski 
svijet, a trajala je u raznim obli- 
cima gotovo tisuću godina. Za- 
pravo je to bila mješavina teozo- 
fije i metafizike koja je u kršćan- 
stvo pokušala unijeti zasade ba- 
bilonskih, perzijskih i budističkih 

religija. Temeljna joj je zasada: 
dva su glavna izvora svega zbi- 
vanja u svijetu: Svjetlo i Tama 
(Dobro i Zlo), koji su realni i 
opipljivi, i u neprestanoj su me- 
đusobnoj oštroj borbi. Ta je nau- 
ka izražena u teoriji »triju mo- 
menata«: 1. prošlost (izvor i po- 
četak) sadašnjeg svijeta, 2. sa- 
dašnjost (sadašnji svijet) i 3. bu- 
dućnost (krajnji svršetak čovjeka 
i svemira). Sa sjevera dolazi Svje- 
tlo (duh), a s juga Tama (mate- 
rija). Ta se dva pola dodiruju 
samo zajedničkom granicom, i ne- 
prestano teže da jedno drugo nad- 
vlada. AB 


Manipu! —> naručnik 


Mantelet (slat. mantelletum < 
mantel[l]um  »ogrtač, = plašt«). 
Mantelet je gornja odjeća bez ru- 
kava koja dopire do koljena, spri- 
jeda otvorena, a nose je kardi- 
nali, nadbiskupi i biskupi. Kardi- 
nali nose grimizni, a biskupi lju- 
bičasti mantelet. Ta odjeća znak 
je ograničene jurisdikcije ili vla- 
sti. MG 


Manutergij (slat. manutergium ( 
manus »ruka« + tergčre »brisa- 
ti«). Laneni rubac kojim se sve- 
ćenik kod oltara služi za brisanje 
ruku. Manutergij za —> prelate 
ukrašen je vezom ili čipkom. 
AB 


Mappa (lat. mappa, riječ pun- 
skoga podrijetla, »ubrus, rubac; 
zastavica«). Platneni svitak (po- 
put vrećice) koji konzul! u prika- 
zima na —> diptisima drži u des- 
noj ruci. Na igrama u cirkusu 
konzul bi tu mappu bacio u are- 
nu, a to je bio znak da igre mo- 


MAPPULA 


gu početi; zato se ta mappa zvala 
mappa circensis. 


Mappula (lat. mappula »ubrusić«, 
=> Marra »ubrus, rubac«). 
Platneno pokrivalo kojim niži hi- 
jerarhijski službenik mora uvijek 
imati pokrivene ruke kad nešto 
pruža ili prima od višeg hijerar- 
hijskog službenika. (> Porekci- 
ja). AB 


Marcela (Marija Nerga), sveta 
(lat. Marcela). Zaštitnica grada 
Nina. Prema ninskoj predaji, Mar- 
cela je pratilica sv. Marte i nje- 
zina brata Lazara, koji su se na- 
kon Isusova uskrsnuća otisnuli na 
otvoreno more u čamcu i čudesno 
stigli u Marseilles. Po predaji, ona 
je, također, žena iz naroda koja 
je, prema Evanđelju sv. Luke, po- 
vikala Isusu: »Blago utrobi koja 
te nosila i prsima koja si sisaol« 
(Lk 11,27). Naziva se i Marija 
Nerga, što je skraćen naziv od 
Marija Energumena (grč. = »op- 
sjednuta«), a to je zapravo ista 
osoba kao i Marija Magdalena 
(Lk 8,6 i Mk 16,9) »iz koje bi- 
jaše izišlo sedam zlih duhova«. 
Legenda priča kako je Marcela 
zajedno sa sv. Martom propovije- 
dala evanđelje najprije u Galiji. 
Po smrti sv. Marte napisala je 
njezin Životopis, a potom krenula 
u Hrvatsku te zajedno s Anzel- 
mom, jednim od sedamdesetorice 
Isusovih učenika, osnovala ninsku 
Crkvu. Kraj crkve njoj naslov- 
ljene postojao je nekoć u Ninu 
samostan redovnica. 

U likovnom prikazivanju nema 
posebnih oznaka, ali se prepo- 
znaje po stavu adorans (»klanja- 
teljica« — ruke raširene na prsi- 
ma). MG 

Mardohej (hebr. mordekaj, vla- 
stito ime, usp. Marduk); > Estera 


Margareta, sveta (lat. Margarita; 
slov. Marjeta). Antiohijska mu- 
čenica (III. stoljeće). Kći pogan- 
skog svećenika; na kršćanstvo ju 
je obratila dadilja. Jednog dana 
djevojku Margaretu spazi carski 
upravitelj Antiohije koji se, zane- 
sen njezinom ljepotom, htjede njo- 
me oženiti. No Margareta otkloni 
ženidbenu ponudu izjavljujući da 
je zaručena za Isusa Krista. Upra- 
vitelj htjede uzdrmati njezinu od- 
lučnost mukama, ali ona ostađe 
postojana: Tada je bačena u tam- 
nicu i tu joj se prikaza đavao u 
obličju zmaja te je, rigajući vatru, 
htjede zastrašiti. Margareta pade 
na koljena, pomoli se i učini znak 
križa na prsima. Zmaj je nato 
proguta, no križ što ga je Marga- 
reta stavila na prsa poče sve više 
rasti te prepolovi tijelo nemani, 
a Margareta umaknu neozlijeđena. 
Hrabrost i postojanost Margareti- 
na u vjeri koju zasvjedoči na mu- 
kama tako zadivi stanovništvo te 
se tisuće i tisuće obrate na kršćan- 
sku vjeru. Da to dokrajči, upra- 
vitelj naredi da se Margareta po- 
gubi. Na putu prema stratištu, 
spominjući se svog sretnog bijega 
iz utrobe zmaja, Margareta je mo- 
lila Boga da bi spomen na nju bio 
od pomoći u porodiljskim bolovi- 
ma. Tako je ona postala zaštitni- 
com porodilja. Blagdan 20. srpnja. 
Redovito se sv. Margareta prika- 
zuje sa zmajem, kojega gazi no- 
gama ili stoji neozlijeđena kraj 
njegovih otvorenih ralja. Često 
drži križ u ruci i nosi krunu i 
mučeničku palmu. MG 


Marija, sveta (lat. Maria ( grč. 
Maridm ili Maria ( hebr. mirjam, 


MARIJA 


značenje prijeporno: »jaka; uzvi- 
šena; vidjelica; gospodarica«, usp. 
i MIRJAM [> Mirjamina pjesma): 
—> Bogorodica 


Marija Egipatska, sveta (lat. Ma- 
ria Aegyptiaca). Djevojka iz Alek- 
sandrije (V. stoljeće). Prema le- 
gendi, živjela je veoma grešnim 
životom. Pošla je na hodočašće, 
ali ne iz pobožnosti, već da bi 
mogla zavoditi hodočasnike na 
grijeh. U Jeruzalemu ona ipak 
osjeti potrebu da uđe u crkvu s 
ostalima koji su pošli na molitvu. 
Tajnovita je sila zaustavi i ona ne 
uzmogne prestupiti crkvenoga pra- 
ga. Opazi kako stoji pred likom 
Bogorodice. Odjednom je ispuni 
grižnja savjesti te se zakune da 
više neće griješiti. Kupivši tri 
kruha, kao jedinu okrepu, pođe u 
pustinju s onu stranu rijeke Jor- 
dana, gdje osta mnogo godina u 
samoći i molitvi. Jednog dana 
naiđe tuda svećenik po imenu Zo- 
sim. Ona ga zamoli da joj podi- 
jeli svetu pričest, no svećenik ne 
mogaše do nje jer je rijeka Jor- 
dan bila vrlo Široka. Nato Ma- 
rija, uz pomoć vrhunaravnih sila, 
ne smočivši noge, prijeđe preko 
rijeke i primi pričest. Marija za- 
moli svećenika da se vrati u isto 
vrijeme slijedeće godine i opet joj 
donese pričest. Kad se on vratio, 
nađe je već mrtvu, a u piiesku 
ugleda ispisane riječi: »Oče Zosi- 
me, sahrani tijelo jadne grešnice 
Marije Egipatske. Vrati zemlji ze- 
mlju i prah prahu, Kristu za lju- 
bav!« Zosim pokuša pokopati je, 
ali ga izdade snaga. Uto naiđe 
lav i svojim šapama pomogne is- 
kopati grob. Često se zamjenjuje 
s Marijom Magdalenom. 

Sv. Marija Egipatska obično se 
prikazuje kao iscrpljena starica s 

dugom kosom koja joj seže do 
gležanja, a u ruci drži tri kruha. 
Gdjekad je do njezinih nogu pri- 
kazan lav. MG 


Marija Magdalena, sveta (lat. Ma- 
ria Magdalena). Katkad se poisto- 
vjećuje sa sestrom Marte i Lazara 
iz Betanije, Isusovih prijatelja. 
Prihvaćena je kao velik primjer 
obraćena grešnika koji se osloba- 
đa od grijeha vjerom u Krista. 
Ona je s ostalim ženama koje 
spominje Evanđelje pratila Isusa 
na njegovu posljednjem putu pre- 
ma Kalvariji i stajala je pod kri- 
žem plačući. S onom drugom Ma- 
rijom, majkom Jakova Mlađega, 
bila je svjedokom Isusova pola- 
ganja u grob. Treći dan nakon 
Isusove smrti došla je s još dvje- 
ma Marijama noseći mirodije i 
pomast da pomaže tijelo svoga 
Spasitelja. Kad stigoše do groba, 
opaziše da je kamen s grobnih 
vrata odvaljen a tijelo Kristovo 
nestalo. Marija Magdalena je tako 
prva dojavila vijest o Kristovu 
uskrsnuću njegovim učenicima. 
Malo kasnije, dok je stajala i pla- 
kala pokraj groba, ukaza joj se 
Isus i utješi je. 

Prema jednom izvještaju, koji je 
poistovjećuje s Marijom iz Beta- 
nije, sestrom Martinom i Lazaro- 
vom, otisnu se Marija Magdalena 
nakon Kristova uskrsnuća s bra- 
tom i sestrom i s još nekoliko 
kršćana u otvorenu čamcu na mo- 
re. Bježeći kao žrtve progonstva, 
spasiše se zbog povoljna vjetra 
koji ih čudom dovede u luku da- 
našnjeg Marseillesa u Francuskoj. 
Ondje Marija obrati mnoge na 
kršćansku vjeru. Kasnije se po- 
vuče u pustinju i ostade u samoći 
i molitvi preko trideset godina. 
Ništa nije imala ni za hranu ni 

Sv. Marija Magdalena. Matej Jun- 
čić, 1452., Lopud, Gospa od Šunja 

za piće, ali — kaže legenda — 
dolazio je anđeo i krijepio je ne- 
beskom hranom. 

Marija Magdalena vrlo je omi- 
ljeli predmet umjetničkog prika- 
zivanja u vrijeme renesanse. Sa- 
čuvan nam je velik broj njezinih 
slika. Neke su od tih slika namije- 
njene štovanju, a neke je pri- 
kazuju u okviru evanđeoskih pri- 
zora ili prizora iz njena legendar- 
nog žića. Najizrazitija njezina 
oznaka jest alabastrena posuda s 
pomašću, kao spomen kako je 
ona pomazala Isusu noge (> 
Magdalena pere suzama Kristove 
noge). Ponekad se prikazuje kako 
drži posudu u ruci; drugi put je 
posuda do njezinih nogu ili je 
pridržava anđeo koji joj poma- 
že. Često se iavlja s dugom ko- 
som koja prekriva cijelo tijelo, a 
gdjekad je anđeli nose prema ne- 
bu da ondje primi okrepu. Ostale 
su njezine oznake raspelo i lu- 
banja kao znakovi pokorničkog 
života. 


Marija Nerga: —> Marcela 


Marko Evanđelist, sveti (lat. Mar- 
cus Evangelista). Poznati lik pisca 
jednog od četiriju Evanđelja. Ne 
znamo mnogo o njegovu životu, 
ali se zna da je putovao kao pra- 
tilac Pavla i Barnabe na Pavlovu 
prvom misijskom putovanju. Pre- 
daja kaže da je, napustivši Pavla, 
otputovao u Rim sa sv. Petrom i, 
kao Petrov »tajnik«, napisao svo- 
je Evanđelje prema Petrovu ka- 
zivanju. Danas biblijski stručnjaci 
smatraju da je Markovo evanđe- 
lje napisano vjerojatno prvo od 
svih. 

Prema legendi, dok je propovije- 
dao evanđelje duž obala Jadrana, 
zahvati mu lađu snažna oluja i 
natjera je među otočiće i spru- 


MARKO 


dove. Tu mu se ukaza anđeo i 
reče: »Na ovim lagunama izrast 
će velik grad tebi na čast!« Četiri 
stotine godina nakon toga ljudi 
s kopna, bježeći pred hunskim vo- 
đom Atilom, skloniše se na te 
otoke i utemeljiše grad Veneciju. 
Sv. Marko je nakon misionarenja 
duž Jadrana, navodno, pošao u 
Libiju, gdje je dvanaest godina 
propovijedao evanđelje. Doputo- 
vao je u Aleksandriju i ondje 
osnovao kršćansku Crkvu. U tom 
je gradu podnio i mučeništvo. Ne- 
koliko stoljeća nakon njegove 
smrti mletački pomorci prenesoše 
tijelo u Veneciju. Sv. Marko tako 
postade zaštitnikom Venecije, a 
grad usvoji njegov simbol za svoj 
grb. Tako se krilati lav s knjigom 
(Evanđelja) i natpisom »Pax tibi, 
Marce, evangelista meus!« (»Mir 
tebi, Marko, moj evanđelistu!«), 
a i sam lik sv. Marka, često su- 
sreće u mletačkoj umjetnosti. 
Gotovo redovito uza sv. Marka 
prikazuje se i krilati lav, i to za- 
to što njegovo Evanđelje — po 
tumačenju nekih — naglašava 
kraljevsko dostojanstvo Isusa Kri- 
sta, »Lava iz koljena  Judina«. 
Zbog svoje uloge evanđelista i 
tajnika sv. Petra, on se prikazuje 
i s perom i knjigom Evanđelja. 
MG 


Marko Križevčanin, blaženi, pre- 
zbiter, mučenik (lat. Marcus Ste- 
phanus Crisinus). Na sveučilištu 
u Grazu, a tako i u Germanicu- 
mu u Rimu, potpisao se kao Mar- 
Cus Crisinus Croata Crisiensis i 
tako jasno posvjedočio svoju na- 
rodnost. Po povratku iz Rima 
pozvan u Ugarsku 1616. od bi- 
skupa ostrogonskog Petra P4zm4- 
nya, koji ga najprije šalje za pro- 
fesora i rektora sjemeništa u 

Trnavu (Slovačka). Iste godine 
postaje ostrogonskim kanonikom 
i vikarom komoranskog arhiđa- 
konata, te upraviteljem bivše be- 
nediktinske opatije Szeplak ne- 
daleko od Košica. U Košicama 
se upoznao s dvojicom isusovaca: 
Stjepanom  Pongr4czom, Mađa- 
rom, i Melhiorom  Grodeczom, 
Poljakom iz Šleske. S njima je i 
podnio mučeništvo u Košicama, 
7. rujna 1616., pod kalvinom G. 
Rakćczyjem, vojvodom  Gabora 
Bethlena. Relikvije su im bile sa- 
hranjene u uršulinskom samosta- 
nu u Trnavi. Blaženima su pro- 
glašeni 1905. 

Marko Križevčanin prikazan je 
kao kanonik srednjih godina, s 
brkovima, u roketi i moceti, s 
križem na prsima i palmom u li- 
jevoj ruci. 

Slika sve trojice mučenika prika- 
zuje Melhiora polugola, obješe- 
nog za ruke, kako ga pale baklja- 
ma; njemu zdesna je Marko, odje- 
ven, konopcem stegnute glave i s 
bodežom u prsima, a s lijeve stra- 
ne Stjepan u isusovačkom talaru 
s bradvom zabijenom u glavu. 
Štuju se osobito u isusovačkom 
redu, u Mađarskoj, Slovačkoj i 
Hrvatskoj (zagrebačka i đako- 
vačka biskupija). U Hrvatskoj 
samo Marko Križevčanin. Blag- 
dan 7. rujna. MD 


Maroniti. Kršćani istočnog obre- 
da, uglavnom rašireni u Siriji i 
Libanonu. (Od 1736. godine po- 
vezani s papom, —> unijati). Ime 
su dobili po svom osnivaču Ma- 
ronu, monahu iz V. stoljeća. Sa- 
čuvali su staru sirijsku  (sirsku) 
liturgiju, a Bibliju imaju na 
arapskom. Njihovi se svećenici 
smiju ženiti, ali su ipak većinom 
neoženjeni. Poglavar im je antio- 


MARTA 


hijski patrijarh, koga biraju sami, 
a potvrđuje ga papa. AB 


Marta, sveta (lat. Martha). Sestra 
Marije (koja se gdjekad poistovje- 
ćuje s Marijom Magdalenom) i 
i Lazara. Evanđeoski izvještaj 
prikazuje Martu kao domaćicu 
koja je zauzeta kućnim poslovi- 
ma, dok je njezina sestra više 
naklonjena društvenosti. Kad se 
njihov brat razbolio, sestre po- 
ručiše to Isusu moleći ga da dođe 
i da mu pomogne. Kad je Isus 
dospio u Betaniju, Marta mu po- 
đe u susret. Izgleda da je ona već 
bila Kristova učenica, jer mu je 
rekla: »Gospodine, da si bio ov- 
dje, ne bi bio umro moj brat. Ali 
i sada znam da će ti Bog dati 
sve što god zatražiš od njega.« 
Nato je Isus Marti rekao svoje 
čuvene riječi: »Ja sam uskrsnuće 
i život ... Tko vjeruje u mene, 
ako i umre, živjet će« (Iv 11,21— 
25). Nešto kasnije, uoči blagdana 
Pashe, Marta je spremila objed 
Isusu u svojoj kući u Betaniji. 
Tom je prilikom Marija pomazala 
noge Isusu. »Tađa Marija uze li- 
bru prave dragocjene nardove po- 
masti, pomaže Isusu noge i otare 
ih svojom kosom. I sva se kuća 
napuni mirisom pomasti« (Iv 12, 
3). Smatra se da je Marta svojim 
utjecajem navela Mariju Magda- 
lenu da se obrati. Prema legendi, 
nakon Kristova uskrsnuća otisnu 
se Marta s Marijom Magdalenom 
i Lazarom čamcem na more te 
čudesno prispješe do Marseillesa 
u Francuskoj. Ondje obratiše sta- 
novnike Aixa u Provenci i izba- 
više ih od užasna zmaja koji je 
pustošio onim krajem. 

Sv. Marta se obično prikazuje s 
kuhačom ili žlicom u ruci, ili ima 
za pojasom velik svežanj ključeva 

u znak njezina poziva domaćice. 
No, gdjekad se prikazuje i sa 
zmajem do nogu i sa škropilom 
svete vode kojom je svladala tu 
neman. MG 


Martin, biskup, sveti (lat. Marti- 
nus). Rođen je u Panoniji (IV. 
stoljeće) za cara Konstantina Ve- 
likoga. Još kao dijete obratio se 
na kršćanstvo i odbjegao od kuće 
u samostan, no otac mu bijaše 
vojnički tribun pa zahtijevaše da 
se dječak posveti vojničkom zva- 
nju. Martin moradne stupiti u 
carsko konjaništvo, te ostade u 
službi u Francuskoj. Jednog hlad- 
nog zimskog dana u Amiensu 
naiđe on na nekog prosjaka, odje- 
vena u prnje i prozebla od ljute 
studeni. Martin skinu sa sebe svoj 
plašt, mačem ga rasiječe napola i 
polovinu dade siromahu. Te noći 
u snu mu se ukaza Isus i reče mu: 
»Što si učinio onome siromahu, 
meni si učinio!« Martin tada odlu- 
či svoj život posvetiti redovništvu 
te zatraži da ga otpuste iz vojne 
službe. Kad mu car na to prigo- 
vori da se plaši sukoba s nepri- 
jateljem, Martin izjavi kako je vo- 
ljan suočiti se s neprijateljem nao- 
ružan jedino križem. Ptije no Što 
se njegova srčanost mogla isku- 
šati, dođe glas da neprijatelj traži 
mir. Stvori se uvjerenje da je sam 
Bog po Martinovoj vjeri naveo 
neprijatelja na predaju. Stoga mu 
dopuste da se povuče iz vojske, 
a on nato pođe u samoću. Živio 
je najprije na nekom otoku u Ti- 
renskom moru, zatim u Ligugeu 
kraj Poitiersa u Francuskoj. Dok 
je boravio u Ligugeu, sazna da su 
ga imenovali za biskupa u Tour- 
su. Željan nastaviti svoj život u 
redovničkoj samoći, sakri se pred 

poslanicima koji dođoše da ga 
odvedu u Tours. Prema legendi, 
neka guska svojim gakanjem otkri 
mu skrovište, i on moradne pri- 
hvatiti novu dužnost. Druga pre- 
daja tvrdi kako su građani Tour- 
sa, da bi svladali njegov otpor, 
došli k njemu s viješću da mu je 
žena na umoru te ga moli da joj 
donese sveti sakramenat umirućih. 
Martin požuri u grad i ondje, na 
uporno traženje naroda, bude za- 
ređen za biskupa. Kao biskup 
ostade u Toursu oko trideset go- 
dina. 

Na renesansnim slikama obično 
se prikazuje u biskupskoj odori, 
katkad s guskom kraj sebe ili u 
rukama. Na ostalim slikama pri- 
kazan je na konju u vojničkoj 
odori kako mačem siječe svoj plašt 
da njime ogrne prosjaka. MG 


Martin Pustinjak, sveti: —> istar- 
ski sveci 


Martyrium (lat. martyrium »mu- 
čeništvo; svjedočenje« ( grč. mar- 
tyrion »svjedočenje«, mđrtys, gen. 
martyros »svjedok, novozavj. mu- 
čenik«). (> Tirular). U XI. sto- 
ljeću tako se naziva kovčeg s 
moćima smješten iza —> oltara. 


AB 


Martirologij (lat. martyrologium 
»mučenikoslovlje«, =>  MARTY- 
RIUM). Knjiga koja sadrži službe- 
ni popis mučenika, svetaca i bla- 
Ženika i kratak opis (mjesto, vri- 
jeme i način) njihova mučeništva 
odnosno smrti. Svaki se dan u 
— brevijaru, na —> primi, čitaju 
iz njega svi sveci koji tog dana 
imaiu spomen-đan, koji se službe- 
no latinski zove dies natalis ili 
nativitas »rođendan« (za nebo). 
Praksa vođenja službenog popisa 

mučenika potječe iz prvih stoljeća 
kršćanstva, kad je svaka mjesna 
Crkva vodila svoj popis. Prvi 
opći popis (službeni martirologij) 
sastavio je sv. Jeronim u IV. sto- 
ljeću, a pojedini su gradovi i da- 
lje vodili svoje vlastite martirolo- 
gije. Sve partiku'arne_martirolo- 
gije definitivno je kompletirao i 
ujedinio s Rimskim te tiskom iz- 
dao Baronius 1586. godine, a po- 
lazište mu je bio Uzuardov mar- 
tirologij iz Saint Germain-des- 
-Prćs u Parizu, nastao 875. go- 
dine. AB 


Maslačak (Taraxacum officinale). 
Kao jedna od »gorkih trava« ma- 
slačak često označava muku Kri- 
stovu te se pojavljuje među osta- 
lim cvijećem na slikama Bogo- 
rodice s Djetetom i na slikama 
raspeća. MG 


Maslina (Olea europaea). Maslina 
je prava biblijska biljka »puna 
mrsa« koja ljudima pruža ulja 
izobila. Njen bogat urod oslikava 
Božju providnost i brigu za Božju 
djecu. »Jednom se zaputila stabla 
da pomažu kralja koji će vladati 
nad njima. Pa rekoše maslini: 
Budi nam kraljem! Odgovori im 
maslina: Zar da se svog ulja 
odreknem što je na čast bozima 
i ljudima... « (Suci 9,8—9). 

Uvijek se maslinova grana sma- 
trala znakom mira. Stoga se ona 
pojavljuje u alegorijskim prikazi- 
ma Mira. Valja se prisjetiti kako 
je —> Noa dok je bio u korablji 
za vrijeme potopa ispustio golu- 
bicu da vidi jesu li se vode po- 
vukle sa zemlje. »Prema večeri 
golubica se vrati k njemu, i gle! 
u kljunu joj svjež maslinov list; 
tako je Noa doznao da su opale 
vode sa zemlje« (Post 8,11). U 


MATEJ 


tom je odlomku maslinova gran- 
čica znak mira što ga Bog uspo- 
stavlja s čovjekom. Golubica s 
maslinovom grančicom u kljunu 
često označava dušu pokojnika 
koja je preminula izmirena s Bo- 
gom. U prizorima —> navještenja 
ponekad arkanđeo Gabrijel drži 
u rukama maslinovu granu kao 
znak mira. Takvu simboliku oso- 
bito gaje slikari sijenske škole. 
Oni su izbjegavali prikazivanje 
ljiljana, koji se inače smatrao 
simbolom navještenja, jer je ljiljan 
bio ujedno i grb grada Firence, 
zakletog neprijatelja njihova gra- 
da Siene. MG 


Matej, apostol i evanđelist, sveti 
(lat. Mattbaeus, preko grč. ( hebr. 
imena Mattai, hipok. ( Mattenai, 
skrać. od Mattania). Poznat je po 
svome Evanđelju. Prije no što će 
postati Kristovim učenikom, bio 
je carinik u službi Rimljana. Do- 
gađaji iz njegova života poslije 
Kristova uskrsnuća neizvjesni su. 
Vjeruje se da je svoje Evanđelje 
napisao u Judeji (hebrejskim jezi- 
kom), a kasnije pošao propovije- 
dati u Etiopiju, gdje je i umro. 
Matej se slika na više načina. 
Pojavljuje se s kerubom u ljud- 
skom obličju kako zapisuje Kri- 
stove ljudske pretke. Javlja se i 
s krilatim čovjekom, zbog podrob- 
na izvještaja o Kristovu utjelov- 
ljenju. Prikazuje se i s kesom ili 
vrećom novca, što podsjeća na 
njegovo prijašnje zvanje, ali i s 
knjigom i perom kao pisac Evan- 
đelja. Gdjekad mu anđeo pridrža- 
va tintarnicu. Oznaka mu je još 
i sjekira kao oruđe mučeništva. 


MG 


Matija, sveti, apostol (lat. Mat- 
tbias, hipok. oblik od Mattatbias, 

hebr. mattitjab »dar  Jahvin«). 
Kockom izabran među dvanaesto- 
ricu apostola nakon Judina otpa- 
da (Dj 1,20). Prema predaji, pro- 
povijedao je evanđelje u Etiopiji 
i Judeji. Umro je mučeničkom 
smrću tako da su ga najprije ka- 
menovali, a zatim mu bradvom 
odrubili glavu. Blagdan mu je 24. 
(25.) veljače. Relikvije mu se na- 
laze u Trieru i Padovi, a odatle 
mu se širio i kult. Slika se kao 
apostol, ili u prizoru njegova iz- 
bora kockom. Atributi su mu bra- 
dva (ponekad helebarda), koplje 
ili mač. Zaštitnik je stolara i te- 
sara (zbog bradve). AB 


Matronej (lat. matroneum ( ma- 
trona »gospođa«). U ranokršćan- 
skim bazilikama posebno ograđen 
prostor u lijevom brodu gdje su 
stajale odlične gospođe, nasuprot 
isto takvoj ogradi u desnom bro- 
du, gdje su stajali rimski odličnici, 
a zvala se senatorium. U roma- 
ničkim crkvama ulogu matroneja 
preuzeo je —> emporij. (>> Gine- 


cej). AB 


Matutin (lat. matutinum  »jutar- 
nja [molitva]«). Dio —> brevijara 
koji se moli ujutro. Praktički bi 
se počeo moliti noću a pred zoru 
bi se završio. Sastoji se od —> in- 
vitatorija i himna na početku, za- 
tim od tri nokturna (= noćnice), 
od kojih je svaki sastavljen od 
tri psalma s tri antifone, i ko- 
načno od triju čitanja s tri > re- 
sponzorija. U prvom  nokturnu 
čitaju se čitanja iz Starog zavjeta 
ili apostolskih poslanica. U dru- 
gom nokturnu čitaju se na blag- 
dane Kristove i Bogorodičine spisi 
crkvenih otaca, a na blagdane 
mučenika i svetaca njihovi živo- 


MAVRO 


topisi, —> legende. U trećem nok- 
turnu čita se najprije kratak odlo- 
mak iz Evanđelja, a zatim sli- 
jede tri čitanja iz —> homilija 
crkvenih otaca. Matutin završava 
himnom Te Deum laudamus (»'Te- 
be Boga hvalimo«), koji su ispje- 
vali naizmjence sv. Ambrozije i 
sv. Augustin prigodom Augusti- 
nova obraćenja. AB 


Mavro Porečki, sveti, biskup, mu- 
čenik (lat. Maurus; hrv. još Ma- 
var; slov. Maver). Biskup grada 
Poreča u Istri. Mučenik za vri- 
jeme Dioklecijanova progonstva 
[?]. Njegovo je tijelo najprije po- 
čivalo na jednom prigradskom 
groblju (Cimare), ali je u VI. sto- 
ljeću preneseno u  Eufrazijanu 
(Euphrasiana), baziliku koju je 
podigao biskup porečki Eufrazije. 
U VII. stoljeću prenio je opat 
Martin i Mavrove relikvije skupa 
s relikvijama solinskih mučenika 
Venancija i drugova u Rim, u Ve- 
nancijevu kapelu krstionice Late- 
ranske bazilike. Kasnije su mu 
moći prenesene u Genovu, a iz 
nje 1934., zajedno s relikvijama 
sv. Eleuterija, istarskog mučenika, 
opet u Poreč. (> Istarski sveci). 
Na mozaiku u Eufrazijani prika- 
zan u bijeloj odjeći (poput raven- 
skog niza mučenika), s krunom u 
ruci. Na mozaiku u Venancijevoj 
kapeli prikazan u biskupskom 
ornatu s palijem, poput sv. Ve- 
nancija i Dujma. Blagdan 21. stu- 
denoga. MD 


Med. Zbog svoje čistoće i slasti 
med je postao znak Božjeg djela 
i Kristove službe. Raj, kao na- 
grada vjernima za njihove napo- 
re podnesene radi Krista, opisuje 
se kao »zemlja kojom teče mli- 
jeko i med«. MG 

Medvjed (Ursus). Kao divlja ži- 
votinja, medvjed simbolizira okrut- 
nost i zao utjecaj. U starozavjet- 
nim knjigama on često predstav- 
lja perzijsko kraljevstvo koje je 
donijelo na svijet pokvarenost i 
propast, a koje je Bog napokon 
uništio (Dan 7,5). Prema Drugoj 
knjizi o kraljevima (2,24), dva su 
medvjeda izišla iz Šume i rastrga- 
la djecu koja su se narugala pro- 
roku Elizeju zbog njegove ćela- 
vosti. 

Vjerovalo se da se medvjedići ra- 
đaju bez ikakva obličja. Izgled bi 
im naknadno davala medvjedica. 
Taj legendarni postupak postao je 
simbolom kršćanstva koje oblikuje 
i obnavlja poganske narode. U 
smislu navedene legende treba 
shvatiti brojne zgode u žićima 
svetaca gdje oni krote medvjede. 
S obzirom na to ističe se žiće sv. 
Eufemije koju je medvjed, kad je 
bila bačena zvjerima u areni, uzeo 
u zaštitu i nije ju htio prožderati. 


> Elizej prorok (Djeca se rugaju nje- 
govoj  ćelavosti, on ih proklinje te 
medvjedi ubijaju i trgaju djecu) 

Medvjedica —> djevičansko ma- 


terinstvo. 


MG 


Melkisedekova žrtva (hebr. mal- 
kisedeg »[bog] Salem je kralj« ili 
»[bog] Melek je pravedan«, lat. 
Melcbisedecb). (Post 14,17—24). 
Melkisedek, biblijski kralj i »sve- 
đenik Boga Svevišnjega« u Šale- 
mu (predžidovski Jeruzalem), bla- 
goslivlja —> Abrahama nakon nje- 
gove pobjede nad kraljevima te 
prinosi hljebove i vino, a Abra- 
ham mu uzvraća desetinom boga- 
tog ratnog plijena. 

Melkisedekov prinos hljebova i 
vina prefiguracija je —> Posljed- 


MEMENTO 


nje večere i u konsekvenci —> 
euharistije; Abrahamov = poklon 
prefiguracija je —> poklonstva tri- 
ju kraljeva. Melkisedek je staro- 
zavjetni tip —> velikog svećenika, 
u konsekvenci —> Krista, kralja i 
svećenika. Stoga su Melkisedekovi 
ikonografski atributi: —> kruna ili 
> mitra ili —> tijara na glavi, a 
—> kalež ili —> kadionica u ruci. 
U duhu ovih veza, na hljebovima 
se pojavljuje znak križa, a ima 
primjera da Melkisedek u sveće- 
ničkom ornatu pričešćuje Abraha- 
ma odjevena kao ratnika. BF 


Memento (lat. = »sjeti se« ( me- 
minisse  »sjetiti se, sjećati se«). 
Dvije molitve u —> kanonu mise 
od kojih se u prvoj na poseban 
način preporučuju žive osobe — 
prema hijerarhijskom redu (papa, 
biskup, vladar, itd.) — koje pri- 
nose ili za koje se prinosi žrtva 
(memento vivorum »spomen ži- 
vih«); u drugoj se pak moli za 
preminule članove zajednice (me- 
mento mortuorum »spomen umr- 
lih«). U Rimskom kanonu spo- 
men živih dolazi prije —> pre- 
tvorbe, a spomen mrtvih poslije; 
u ostalim kanonima oba spomena 
dolaze poslije pretvorbe, na kra- 
ju kanona. U doba od V. do IX. 
stoljeća popis osoba kojih se spo- 
men vršio bio je napisan na > 
diptihu, a čitao ga je đakon. 
AB 


Memorija (lat. memoria 


men«): —> titular 


»spo- 


Mene, Mene, Tekel, Parsin (Ma- 
ne, Thekel, Phares): —> Danijel 
(Baltazarova gozba) 


Metod —> Ćiril i Metod 


26. LEKSIKON IKONOGRAFIJE 

Metropolit(a) (grč. mčtropolitčs, 
prema metrćpolis »djedovski grad, 
glavni grad« ( mčtčr »mati« + 
polis »grad«). Isto što i —> nad- 
biskup. Biskup koji upravlja bi- 
skupijom glavnog grada neke po- 
krajine, a istodobno je po časti 
nadređen ostalim biskupima bi- 
skupija te pokrajine. AB 


Mihej(a). (Hebr. mikab, skraćeni- 
ca od mika-jab/#] »tko je kao 
Jahve?«). Jedan od dvanaest sta- 
rozavjetnih »malih« —> proroka. 
Navjestitelj mira u mesijanskom 
kraljevstvu (»Mačevi će biti pre- 
kovani u plugove i koplja u srpo- 
ve... Svatko će na miru Živjeti 
pod svojom lozom i pod svojom 
smokvom, i nitko ga neće pla- 
šiti...«, Mih 4,3—4). Prorok 
Kristova rođenja u gradu Betle- 
hemu: »I ti Betleheme, ,.. iz tebe 
će mi izaći onaj koji će vladati 
Izraelom« — »Ex te egredietur 
qui sit dominator in Israel«. Lik 
proroka Miheje katkad je prisu- 
tan u prizoru —> Navještenja. Nje- 
gov je atribut betlehemsko —> Di- 
jete. BF 


Mihael > Mihovil 


Mihovil, sveti, arkanđeo (izvor- 
nije Mihael, lat. Michael ( hebr. 
mika'&l »tko je kao Bog?«). > 
Anđeli. Poštuje ga kao sveca i 
istočna i zapadna Crkva; blagdan 
29. IX. Arkanđeo, »vojskovođa 
vojske nebeske«, vođa i pobjed- 
nik u borbi protiv pobunjenih 
anđela (> pad anđela). Branitelj 
apokaliptičke Žene i pobjednik 
sedmoglavog apokaliptičkog Zma- 
ja (Otk 12,1—9; —> Apokalipsa, 
pod br. 14 i 15); prema liturgij- 
skim tekstovima voditelj blaženih 
duša u raj, po starim ikonograf- 


MIHOVIL 


skim predodžbama vagatelj duša 
na —> Posljednjem sudu. Literarni 
izvori za njegovu ikonografiju je- 
su: 1. pojedina mjesta u Starom 
zavjetu, gdje je stara egzegetska 
tradicija pripisivala anđeoske in- 
tervencije  arkanđelu — Mihovilu, 
npr.: —> ukazanje arkanđela Mi- 
hovila Jozui (Jš 5,13—15); sv. 
Mihovil odbija Sotonu koji na- 
stoji oteti mrtvo Mojsijevo tijelo: 
—> Mojsijeva smrt; 2. Apokalipsa; 
3. apokrifi (> Bogorodičina smrt 
i —> pogreb Bogorodičin); 4. le- 
gende o njegovim ukazanjima: u 
spilji na Monte Garganu u Italiji, 
na Anđeoskoj tvrđavi u Rimu i 
na Mont Saint-Michelu u Fran- 
cuskoj. 

Kult mu počinje na Istoku u IV. 
stoljeću, a na Zapadu potkraj V. 
stoljeća, i to sa spiljom ukazanja 
i hodočasničkim svetištem na Mon- 
te Garganu. Kult mu raste u Ri- 
mu nakon viđenja pape Grgura 
Velikog, koji je za vrijeme epide- 
mije kuge ugledao arkanđela Mi- 
hovila nad Hadrijanovim mauzo- 
lejem (od tada prozvanim »Ca- 
stel Sant'Angelo«, tj. Anđeoska 
tvrđava). Na širenje kulta utje- 
calo je i drugo mjesto ukazanja: 
u spilji na Mont Saint-Michelu u 
Normandiji, u Francuskoj, počet- 
kom VIII. stoljeća, gdje mu je 
sagrađeno i svetište. 
Ikonografija: Na Zapadu 
se od IX. stoljeća pojavljuje kao 
krilati anđeo, odjeven u tuniku, 
s plamenim mačem ili s kopljem 
u ruci. Od visokog srednjeg vi- 
jeka prikazuje se u suvremenoj 
vojničkoj opremi: u oklopu, ka- 
cigi, sa štitom i kopljem. 
Najčešći ikonografski motivi o sv. 
Mihovilu jesu: 

MIHOVIL SVETI POBJEĐUJE SOTONU. 
On na čelu svojih anđela oslo- 
bađa od opasnosti ugroženu »Že- 
nu odjevenu u sunce« i njeno Di- 
jete te nadvladava apokaliptičkog 
Zmaja (Sotonu) i njegove anđele. 
(Potanje o tom motivu —> Apo- 
kalipsa, pod br. 14 i 15.) Pobjeda 
nad Sotonom postaje i Mihovilo- 
vim atributom, pa se u srednjo- 
vjekovnoj zapadnoj ikonografiji, 
počevši od XII. stoljeća i kasnije 
(vrlo učestalo u baroku), obično 
prikazuje njegov oklopljeni lik 
kako nogama gazi zmaja ili na- 
kaznoga, dlakavoga đavla i pro- 
bada ga kopljem. Vidi ikonograf- 
ski srodnu temu —> pad anđela. 


MiHovIL SVETI VAŽE DUŠE. Sred- 
njovjekovna ikonografija dala je 
sv. Mihovilu ulogu nadziratelja 
ili izvršitelja »vaganja duša« na 
prikazima —> posljednjeg suda. 
Stoga i vaga postaje njegovim 
atributom, pa se od XIV. stoljeća 
pojavljuje ikonografski tip sv. 
Mihovila koji jednom rukom drži 
koplje i njime probada đavla što 
pregažen leži pod njegovim no- 
gama, a drugom rukom drži va- 
gu. U pliticama vage su duše; 
one su prikazane kao mali, goli 
ljudski likovi. 

Sveti je Mihovil često supstitut 
pretkršćanskih božanstava, pa mu 
se velik broj crkava nalazi na 
vrhovima bregova, koji su neka- 
da bili posvećeni poganskim kul- 
tovima. Njegov lik ili kapela po- 
stavljeni su pred gradskim vrati- 
ma ili nad njima, radi obrane od 
zlih sila i zbog asocijacije na grad- 
sku vagu i druge javne mjere. 
Radi zaštite grada lik mu je če- 
sto postavljen i na vrh zvonika. 
Učestale crkve sv. Mihovila na 
grobljima u vezi su s njegovom 


MILANSKI 


funkcijom vagatelja duša na po- 
sljednjem sudu i s funkcijom vo- 
ditelja duša u raj. BF 


Milanski edikt (lat. edictum »pro- 
glas«). Proglas kojim car Kon- 
stantin 313. godine, nakon po- 
bjede nad svojim suparnikom 
Maksencijem na Milvijskom mo- 
stu (> labarum), priznaje kršćan- 
stvu ravnopravnost s ostalim re- 
ligijama u Rimskom Carstvu, vra- 
ća kršćanima imanja a kršćanske 
općine priznaje juridičkim osoba- 
ma. S vremenom je išao i dalje 
(djelomično pod utjecajem svoje 
majke Helene, koja je bila kršćan- 
ka) te kršćanstvu daje prednost 
pred ostalim religijama. Prema 
tradiciji, ostao je do kraja života 
poganin i krstio se tek pred samu 
smrt. AB 


Milosrdni Samaritanac. (Lk 10, 
30—37). Kristova parabola o mi- 
losrđu i ljubavi prema bližnjemu, 
tj. prema svakome tko je u po- 
trebi. Krist pripovijeda o putniku 
koga su napali i izranili razbojnici 
na putu, te uz ranjenika prolaze, 
ne osvrćući se na nj, svećenik 1 
zatim levita, dok se na nj ne sa- 
žali običan mali čovjek i k tome 
Samaritanac (Samarijanac: za Ži- 
dove su ljudi iz Samarije bili niži 
i prezreni soj); on mu povije ra- 
ne, prenese ga u gostionicu i po- 
brine se za niegov smještaj i li- 
ječenie, plativši za njega sve što 
je trebalo. 

Ikonografija poznaje tri 
prizora: napadaj razbojnika; pro- 
lazak svećenika i levita koji se 
ne osvrću na izranjenog putnika; 
intervenciju milosrdnog Samari- 
tanca, koji mu ili zavija rane, ili 
ga posjeda na magare, ili ga 

dovodi na magarcu u gostionicu 
i isplaćuje gostioničara. U najsta- 
rijim prikazima (VI—IX. stolje- 
će) milosrdni Samaritanac je —> 
križnom —> aureolom poistovje- 
ćen s Kristom. BF 


Minoriti —> franjevci 
Mirakuli > liturgijska drama 


Mirjamina pjesma (hebr. mirjam, 
značenje prijeporno: »jaka, kor- 
pulentna« [ ( hebr. mara']; »uzvi- 
šena«; »gospodarica« [ ( aram. 
mara' »gospodar«] —> MARIJA): 
—> prijelaz preko Crvenoga mora 


Mirta (Myrtus communis; hrv. 
još: mrča). Zimzelena mirta sma- 
tra se od davnine simbolom lju- 
bavi. U rimskoj mitologiji mirta 
je posvećena Veneri, božici lju- 
bavi. U kršćanskoj se simbolici 
mirta odnosi na pogane koji su 
se obratili Kristu. To se tumačenje 
zasniva na proroku Zahariji (1,8): 
»Imao sam noću viđenje. Gle, na 
riđanu čovjek jaše među mirtama 
koje imaju duboko korijenje, a 
iza njega konji riđi, smeđi i bi- 
jeli.« — Tumači se da taj odlo- 
mak ocrtava Krista koji jaše na 
riđanu među poganima a za njim 
slijede čete mučenika, priznava- 


laca i djevica. MG 


Misa (prema lat. mittere »slati, 
otpuštati«; obredi su se u staro 
doba završavali formulom  Žte 
missa est = »Idite, otpust je, za- 
vršeno je«, po čemu je kasnije 
dobio naziv i sam obred mise). 
Misa je obred kojim se aktualizi- 
ra —> sakramenat —> euharistije, 
u kojem se po Kristovim riječima 
kruh i vino pretvaraju u njegovo 
tijelo i krv, te se dijele vjernici- 

ma. Samo slavljenje obreda mise 
ima niz stupnjeva, zavisno od 
prigode i broja prisutnih. Misa se 
redovito prakticirala od prvih 
dana kršćanstva, a njen se oblik 
definitivno formirao u IV. i V. 
stoljeću. Kasnije su kroz povijest 
sporedni dijelovi doživljavali niz 
promjena, ali njen bitni dio, a to 
je pretvorba, uvijek je ostajao 
isti. 

Po sadržaju misu možemo podi- 
jeliti u dva dijela: na liturgiju 
riječi i na liturgiju euharistije ili 
misu u užem smislu. Liturgija ri- 
ječi traje od početka do uključivo 
Vjerovanja, a od Vjerovanja da- 
lje liturgija euharistije. 
Pojedinačni dijelovi mise: 


— Introit (lat. introitus »ulaz«): 
psalam koji pjeva —> schola can- 
torum dok liturgijska povorka 
ulazi u crkvu; 

— Pristupne molitve: poziv sve- 
ćenika vjernicima da se saberu i 
pokaju za grijehe; 

— Kyrie (puniji naziv Kyrie, 
eleison, grč. = »Gospodine, smi- 
luj se«): zaziv Boga za milost i 
pomoć (> kyriale); 

— Gloria (lat. = »slava«): himan 
u čast Božjeg veličanstva; 

— Molitva (lat. collecta): moli- 
tva koju govori svećenik, a u 
sebi sadrži glavne misli liturgij- 
skog slavlja tog dana; 

— Poslanica (lat. epistola »posla- 
nica«, lectio »čitanje«): čitanja iz 
Starog zavjeta ili iz apostolskih 
poslanica, koje je nekoć čitao sub- 
đakon (> lekcionar); 

— Gradual (lat. —> graduale) ili 
—> tractus (lat. = »potez, po- 
mak«): psalam koji se pjeva dok 
se đakon penje na ambon, a na- 
stavlja se s > Aleluja; 

— Sekvencija (lat. =  »posljed- 
nica«): himnička pjesma u po- 
hvalu blagdana; 

— Evanđelje: čitanje odlomka iz 
jednog od četiriju Evanđelja koje 
upotpunjuje glavnu misao litur- 
gije toga dana; 

— Homilija (grč. = »[duhovno] 
druženje, nagovor, poučavanje«): 
tumačenje evanđeoskog = (biblij- 
skog) čitanja; 

— Vjerovanje (lat. Credo »vjeru- 
jem«): izricanje nicejsko-carigrad- 
skog obrasca Vjerovanja (>> Cre- 
do); 

— Molitva vjernika: zaziv Božje 
pomoći za aktualne potrebe; 


— Prikazanje (lat. offertorium): 
prinošenje kruha i vina, popraće- 
no odgovarajućim molitvama, a 
dot'e schola cantorum pjeva pri- 
kazni psalam; 

— Pranje ruku: —> lustracija; 

— Molitva nad darovima (lat. 
oratio super oblata); 

— Predslovlje (lat.  praefatio): 
hvalospjev Bogu, kao uvod u sa- 
mu euharistijsku žrtvu i —> ka- 
non; 

— Svet i Blagoslovljen (lat. Sanc- 
tus i Benedictus): poklici Bogu 
koje pjeva schola cantorum; 

— Kanon (< grč. = »pravilo, 
red«; također —> anafora): euha- 
ristijska molitva koja sadrži glav- 
ni dio mise, a to je pretvorba 
(lat. transsubstantiatio), u kojoj 
se — ponavljanjem Kristovih ri- 
ječi: »Ovo je tije'o moje...«, 
»Ovo je krv moja...«, »Ovo či- 
nite meni na spomen« — kruh i 
vino pretvaraju u njegovo tijelo i 
krv. Nakon toga slijedi —> ana- 
mneza (od grč. = »sjedinjenje«), 
—> memento (lat. »sjeti se«) i za- 

vršetak kanona s —> doksologi- 
jom (grč. = »izricanje slave«); 
— Oče naš (lat. Pater noster): 
tom »Molitvom Gospodnjom« za- 
počinje pričesni dio mise. Nakon 
toga slijede molitve Bogu za oslo- 
bađanje od grijeha i podarenje 
mira, te izmirenje svih prisutnih 
—> poljupcem mira. 

— Jaganjče Božji (lat. Agnus 
Dei): trokratni zaziv Božjeg mi- 
losrđa nad pričesnike; u među- 
vremenu se lomi kruh u koma- 
diće koji će biti podijeljeni prisut- 
nima (lat. fractio panis »lomlje- 
nje kruha«); 

— Pričest: blagovanje euharistij- 
skog kruha i vina; pričešćuje se 
svećenik i svi prisutni koji su u 
milosti Božioj, tj. koji nemaju 
smrtnog grijeha; dotle schola can- 
torum pjeva —> communio (pri- 
česni psalam; lat. = »pričest, za- 
jedništvo«). Nakon pričesti vrši se 
čišćenje posuđa: —> ablucija (lat. 
= »ispiranje«); 

— Popričesna molitva, —> post- 
communio. 

Na kraju slijedi otpusni pozdrav 
i > blagoslov prisutnih i s4mo 
otpuštanje, s formulom: »Idite, 
misa jest«, odnosno u prvo vri- 
jeme, što je obnovljeno i u naj- 
novije doba: »Idite u miru«. (Sve 
dijelove potanko opisane vidi na 
njihovu abecednom mjestu.) 
Neki su dijelovi stalni: —> ordi- 
narij, a drugi se mijenjaju prema 
sadržaju blagdana: Stalni su: po- 
zdrav, Kyrie, Gloria, Credo, pri- 
kazanje (kao čin), kanon, pričest 
i otpust. Promjenljivi su: introit, 
molitva (collecta), pos'anica, gra- 
dual (tractus), sekvencija, evan- 
đelje, ofertorij, predslovlje, com- 
munio i postcommunio. Sav se 
obred obavlja u svetištu, a sama 

euharistijska žrtva na —> oltaru. 
Misno ruho: Svećenik je za 
vrijeme mise odjeven u —> amikr, 
— albu, opasanu pojasom, —> što- 
lu, > manipul i —> kazulu. 
Pribor koji se upotrebljava za 
vrijeme mise: —> korporal, > ka- 
lež, patena, —> pala, —> vellum, 
— bursa, —> purifikatorij, —> am- 
pulice, —> manutergij; katkad, u 
svečanim prigodama: —> kadioni- 
ca i > navikula; uvijek —> litur- 
gijske knjige, u prvom redu —> 
misal. AB 


Misa sv. Grgura. Ilustracija le- 
gende o sv. Grguru papi, kome 
se, dok je misio, prikazao na ol- 
taru izrugani i poniženi lik raz- 
odjenutog i izranjenog Krista, 
okrunjenog trnovom krunom, dr- 
žeći trstiku kao vladarsko žezlo 
u ruci (>> Ecce homo). U ikono- 
grafiji, počevši od sredine XIII. 
stoljeća, a najučestalije potkraj 
srednjeg vijeka, Krist se na oltaru 
pred sv. Grgurom prikazuje bilo 
kao puni, stojeći lik, bilo kao po- 
lulik koji izranja iz sarkofaga. 
Izdvajanjem Kristova lika iz ovog 
anegdotalnog prizora razvio se 
ikonografski tip —> Imago pie- 
tatis. BF 


Misal (slat. missale »misna knji- 
ga« ( slat. missa »misa«, iz obras- 
ca »Ite, missa est [completa]«, tj. 
»idite, završeno je [zborovanje, 
misa]«, —> Misa). 

Knjiga u kojoj su skupljeni u jed- 
no svi tekstovi (molitve, psalmi i 
čitanja) što se upotrebljavaju kod 
—> mise, s naznačenim uputama 
za obavljanje pojedinih obrednih 
dijelova (—> rubrike), za svu —> 
liturgijsku godinu. Formira se od 
X. do XII. stoljeća od niza knji- 
ga, koje su do tada bile razdije- 

Misa sv. Grgura. Isabel van Meckenem, drvorez, kraj 15. st. 


ljene_ prema ulogama pojedinih 
osoba u liturgiji, njihovim sastav- 
ljanjem u jednu jedinstvenu knji- 
gu nazvanu missale plenum (lat. 
= »potpuni misal«). 

U pojedinim krajevima javljali su 
se posebni, specifični misali. Ipak, 
što svojim autoritetom, što zbog 
toga što su ga prihvati!'i i širili 
— franjevci, Rimski misal (Mis- 


sale secundum consuetudinem Ro- 
manae curiae. = »Misal po za- 
konu rimskog dvora«, kako su 
prevodili naši stari), ubrzo se ra- 
širio po svemu katoličkom svijetu, 
a od 1570. g. odlukom pape Pija 
V. postaje i obvezan za svu ka- 
toličku Crkvu, s iznimkama ne- 
kih veoma starih liturgija (milan- 
ska, galikanska, zagrebačka). 


MISAL 


Shema sastava misala od XIV. 
stoljeća dalje izgleda ovako: —> 
kalendar; —> temporal  (»sveta 
vremena«, dijelovi liturgijske go- 
dine) do zaključno Velike subote; 
—> ordinarij mise (predslovlja i 
kanon); nastavak temporala od 
Uskrsa do kraja liturgijske godi- 
ne; —> sanktoral (blagdani i spo- 
men-dani svetaca i blaženika); 
komuna! (zajednički misni dijelovi 
pojedinih svetaca i blaženika, npr. 
mučenika, ispovjedalaca, BDM i 
sl); mise za posebne prilike (= 
lat. in aliquibus locis). AB 


Misnica (kazula) 

Misnica je posljednji komad litur- 
gijskog ruha koji misnik oblači. 
Ona je izvanjsko odijelo koje po- 
kriva ostale odjevne predmete, 
što zgodno ocrtava njezino latin- 
sko ime casula (= »kućica«). 


Oblik i razvoj: Izvorno 


je to zvonolik ogrtač bez rukava 


Misnica — »casula clavata«. Rim, 
Kalistove katakombe, 243. 

VU 


Razvoj kazule (stilizirano): 1) 11. 
st, 2) 14. st, 3) 17. st. 


koji seže od vrata do gležnja, s 
otvorom na vrhu za glavu. U ka- 
snom srednjem vijeku prave se na 
bokovima izrezi za ruke. U ba- 
rokno doba, kada se na nju stav- 
lja bogat ornament od zlatnih niti 
i stakla pa postaje teška, bočni 
dio potpuno nestaje, a ostatak od 
dviju ploha sprijeda i straga skra- 
ćuje se do koljena, te se zaobljuje. 
Misnica može biti bijela, crvena, 
ružičasta, zelena, ljubičasta, crna, 
zlatna ili srebrna, što ovisi o raz- 
doblju crkvene godine ili o vrsti 
blagdana koji se slavi. Obično 
ima križ izvezen na stražnjem 
dijelu, što podsjeća na Kristovu 
muku. Kao simbol, misnica se po- 
vezuje s grimiznom haljinom koju 
je Pilat dao obući Kristu kao »ži- 
dovskom kralju«. Ona k tome 
podsjeća na Kristovu nešivenu 
haljinu za koju su vojnici na Kal- 
variji bacali kocke. Kako misnica 
prekriva svu ostalu odjeću, nje- 
zino je simboličko značenje krš- 
ćanska ljubav i zaštita. Ljubav 


MISTERIJ 


MITRA 


Romanička misnica. Zagreb, katedrala, misnica sv. Stjepana Ugarskog 


je, naime, ona krepost koja. mora 
prožimati sve ostale kreposti. 
MG 


Misteriji —>liturgijska drama 


Mitra (lat. mitra ( grč. mitra 
»povezača, ubradač s trakovima 
niz obraze«). U svom novijem 
obliku mitra je visoko pokrivalo 
za glavu, kapa, pričvršćena ukriž 
na vrhu, a obris joj je poput ši- 
ljata luka. To je liturgijska kapa 
koju nose papa, kardinali, nad- 
biskupi i biskupi, a po posebnoj 
povlastici i neki opati. 'To je sim- 
bol! njihove vlasti. 

Mitra može biti optočena dragim 
kamenjem, izvezena zlatovezom, 
ili pak posve neukrašena i izra- 
đena od bijela platna ili svile. 
Opati nose samo takve jednostav- 
ne mitre, osim po posebnoj povla- 
stici. 

Mitra podsjeća na šiljati šešir što 
su ga nosili židovski veliki sve- 


ćenici kao oznaku svoje vlasti, ali 
ona ne potječe neposredno iz te 
nošnje. Dva roga mitre podsjećaju 
na dvije zrake svjetla što su izbile 
iz Mojsijeva čela dok je primao 
Deset zapovijedi. Simbol su i dva- 
ju zavjeta, Staroga i Novoga. Na 
zadnjoj strani mitre pričvršćene 
su dvije vrpce koje viseći padaju 
preko ramena (—> fanon), a ozna- 
čuju duh i slovo Starog i Novog 
zavjeta. — Tri mitre pridaju se 
kao oznaka sv. Bernardu i sv. 
Bernardinu kao znak triju bisku- 
pija koje su odbili. MG 


Postanak i razvoj: U an- 
tici mitra ili infula označavala je 
pokrivalo za glavu, slično turba- 
nu, koje su nosili rimski svećenici 
i vestalke. U prvim vjekovima 
kršćanstva nose ga u crkvi žene, 
a svećenik je gologlav. Mitra kao 
dio liturgijske odjeće spominje se 
tek u VII.-stoljeću, a od VIII. do 
X. stoljeća imamo već više likov- 


MITRA 


III 


NULI 


ES 


ITI vni 


Razvoj mitre od 10. do 18. st. 


nih prikaza mitre. To je čunjasta 
kapa s obodom u obliku krune. 
Od XI. stoljeća možemo jasnije 
pratiti njezin razvoj. U XII. sto- 
ljeću to je još uvijek čunjasta ka- 
pa, ali bez krune. Kadšto ima dva 
tupa čunja. Uskoro, u XIV. sto- 
ljeću, postaje sve viša i sve šilja- 
stija, a dva roga pretvaraju se u 
dva sferna trokuta. Umjesto ne- 
kadašnje krune, na donji rub se 
pričvršćuje obojena ili zlatna 
vrpca (mitra aurifrisiata), a kad- 
što ima mirra i jednu vertikalnu 
vrpcu (mitra intitulata). U XVII. 
i XVIII. stoljeću postaje veoma 
visoka, i dobiva bogat ornament 

od zlatnih niti, a gdjekad i od 
dragog kamenja. AB 


Mjedena zmija. (Br 21,4—9). Na 
—> putovanju kroz pustinju Izra- 
elce napadaju zmije otrovnice kao 
kazna za njihovo svetogrdno po- 
našanje. Mojsije postavlja mjede- 
nu zmiju na motki. Pogledom na 
nju Izraelci ozdravljaju od ujeda 
otrovnica. 

Ikonografija: > Mojsije i 
— Aron simetrično su postavljeni 
prema motki ili češće prema stupu 
ili pak (od XII. st. dalje) prema 
—> križu u obliku slova T (grčko 
»tau«), na kojima je mjedena 
zmija. 

Motiv mjedene zmije prefiguracija 
je —> raspeća, tj. Krista Otkupi- 
telja, pribijenog i podignutog na 
drvo križa. (Usporedi tekst Evan- 
đelja: Iv 3,4.) Često je mjedena 
zmija antitetički  uspoređena s 
edenskom —> Zmijom, opletenom 
oko stabla spoznanja dobra i zla 
(> prvi grijeh). BF 


Mjedeno more. (1 Kr 7,23—26). 
Veliki mjedeni okrugli bazen za 
vodu, koji je počivao na dvanaest 
volovskih kipova. Stajao je pred 
ulazom u jeruzalemski hram, gdje 
je služio svećenicima Hrama za 
kultno čišćenje (> ablucija). Pre- 
figuracija —> krštenja Kristova i 
—> pranja nogu apostolima. Likovi 
dvanaest volova simboli su dva- 
naest izraelskih plemena i dva- 
naest apostola. BF 


Mjerenje Hrama: —> Apokalipsa 


Mjesec: —> raspeće; polumje- 
sec: —> bezgrešno začeće; —> 
Sunce i Mjesec 


Mladi Tobija izlječuje slijepog oca: 
—> Tobija 


MLIJEKO 


Mičkopitatelnica: —> Galaktotro- 
phousa 


Mlijeko (mlijeko Bogorodičino, 
dojenje i sl.): > Galaktotrophou- 
sa; —> Bernard, sveti; —> čistilište; 
—> Bogorodičino mlijeko 


Mlinski kamen. Mlinski se kamen 
upotrebljava kao oznaka sv. Flo- 
rijana i sv. Vinka, jer su obojica 
bačena u vodu s mlinskim kame- 
nom oko vrata. On je i oznaka 
sv. Kvirina, sisačkog biskupa, za 
koga legenda tvrdi da nije poto- 
nuo jer da je kamen plivao na 
vodi. MG 


Mnemotehnička ikonografija: —> 
Nedjelja sveta; —> križni put; —> 
djela milosrđa 


Moceta (tal. mozzetta). Moceta je 
ogrtač koji seže do lakata a ima 
ukrasnu kukuljicu. To je izvanli- 
turgijska odjeća i ne nosi se kad 
se podjeljuju sakramenti. Nose je 
papa i kardinali kad su izvan 
Rima, a nadbiskupi, biskupi i opa- 
ti u granicama svoje jurisdikcije. 


Moći —> relikvije 
Moćnik —> relikvijar 


Modro. Kao boja nebeskog svoda, 
modro je simbol neba i nebeske 
ljubavi. Ono ie i boja istine. Kad 
se oblaci rasprše, ukazuje se mo- 
drina: tako modro predočuje raz- 
otkrivanje istine. Na slikama 
Krist i Djevica Marija nose plave 
ogrtače, i to Krist za vrijeme svo- 
ga djelovanja na zemlji, a Dje- 
vica Marija dok drži dijete Isusa 
ili kad je prikazana zajedno s 
njime. U Crkvi je modro uobiča- 

jena boja u vezi s Djevicom Ma- 

rijom, pa se njome ukrašava crkva 

prigodom njenih spomen-dana. 
MG 


Mogranj. (Šipak, Punica grana- 
tum). Redovito se u kršćanskoj 
simbolici  mogranj odnosi na 
Crkvu, i to zbog nutarnjeg jedin- 
stva bezbrojnih sjemenki u jed- 
nom te istom plodu. 

U poganskoj mitologiji mogranj 
je bio oznaka Prozerpine i njenog 
povremenog vraćanja na zemlju u 
proljeće. Iz te poganske simbo- 
like vraćanja proljeća i pomlađi- 
vanja zemlje nastalo je i drugo 
značenje mogranja u kršćanskoj 
umjetnosti: to je nada u besmrt- 
nost i iščekivanje uskrsnuća. Zbog 
svojih pak mnogobrojnih sjemenki 
mogranj se smatra i simbolom 
plodnosti. MG 
Mojsije (hebr. maŠeb, zapravo je 
to egip. ime, postanjem vjerojatno 
od msi »donijeti na svijet, rodi- 
ti«, usp. Tutmosis, Ramses; lat. 
vulg. Moyses). (Izl, Lev, Br, Pnz). 
Prvi vjerski, kultni, pravni, druš- 
tveni, politički i vojni organiza- 
tor i vođa Izraelaca, od njihova 
bijega iz Egipta, pa tijekom pu- 
tovanja kroz pustinju, do pred 
sam niihov ulazak u obećanu ze- 
mlju, Palestinu (Kanaan), koju će 
Izraelci osvojiti pod drugim vo- 
đom, —> Jozuom (Jošuom). Po- 
srednik između Boga i izabranog 
naroda. Živio je u XIII. st. pr. 
Kr. Židovska, a tako i srednjovje- 
kovna kršćanska tradicija pripisi- 
vale su mu autorstvo Pentateuha 
(Petoknjižja = prvih pet knjiga 
Starog zavjeta; > Biblija). 

U starokršćanskoj i u karolinškoj 
umjetnosti Mojsije se prikazuje 


MOJSIJE 


mlad, bezbrad, sa štapom u ruci. 
Od XII. do XVI. stoljeća prika- 
zuje se s velikom dvodijelnom 
bradom i s dva roga na čelu, a 
njegov stalni atribut su dvije ka- 
mene —> ploče Zakona. Od XVI. 
st. rogove na njegovoj glavi sve 
više zamjenjuju blistave zrake. 
Kao lik on je prefiguracija Krista 
i prefiguracija sv. Petra, prvaka 
apostola. Zbog paralela koje sred- 
njovjekovni komentari Biblije po- 
stavljaju između Mojsijeva i Kri- 
stova života, literatura i ikono- 
grafija pridružuju ga među sta- 
rozavjetne —> proroke, navjestite- 
lje > Mesije, tj. —> Krista. 

Dok isprva starokršćanska umjet- 
nost na freskama katakomba i u 
reljefima sarkofaga, inspirirana 
idejom spasa (kojom odišu tek- 
stovi prvotne liturgije), izabire 
malo motiva iz Mojsijeva života, 
i to najčešće: —> Mojsije izbija 
vodu iz pećine i —> Mojsije prima 
ploče Zakona, ikonografija će, po- 
čevši od V. stoljeća, proširivati 
povijesni ciklus o Mojsiju izbo- 
rom ovih prizora: 

—> Mojsije u košarici, —> Mojsije 
spašen iz vode, —> Mojsije i fa- 
raonova kruna, > Mojsije ubija 
Egipćanina, —> Mojsije zaštićuje 
Jetrove kćeri. > Mojsijeva ženid- 
ba, > Gorući grm, > Mojsijev 
povratak u Egipat, —> Mojsijev 
štap, > Deset egipatskih zala, —> 
Prijelaz preko Crvenog mora, > 
Stup od ognja, —> Stup od obla- 
ka, > Utapanje faraonove vojske, 
—> Mirjamina pjesma, —> Izraelci 
u pustinji, —> Prepelice u pusti- 
nji, > Mana, > Gorke vode Ma- 
re, > Mojsije izbija vodu iz pe- 
ćine, —> Bitka s Amalečanima, 
—> Mojsije prima ploče Zakona na 
Sinaju, —> Zlatno tele, > Mojsije 
razbija ploče Zakona, > Mojsijev 

povratak sa Sinaja, —> Kovčeg 
Zavjeta, —> Mjedena zmija, —> 
Kanaanski grozd, —> Pobuna Izra- 
elaca, > Mojsije gleda Obećanu 
zemlju, —> Mojsijeva smrt. 

Mojsijev lik javlja se i u novoza- 
vjetnom prizoru —> Preobraženja. 

BF 


Mojsije gleda Obećanu zemlju. 
(Pnz 34,1—4). Ikonografija: S 
vrha brda (brdo Nebo) Bog ili 
anđeo pokazuju Mojsiju obećanu 
zemlju u koju neće živ ući. 


BF 


Mojsije i faraonova kruna. Moj- 
sije, kao posvojeno dijete farao- 
nove kćeri (>> Mojsije spašen iz 
vode), igra se na dvoru i (prema 
jednoj legendi) baca na tlo fa- 
raonovu krunu ili (prema drugoj 
legendi) stavlja faraonovu krunu 
sebi na glavu. Jedan dvorjanin, 
usnivši da će Mojsije naslijediti 
faraona, savjetuje mu da ubije 
malog Mojsija. Drugi dvorjanin 
predlaže da o tome odluči »božji 
sud«. Stoga pružaju djetetu dvije 
čaše: jednu s faraonovim prste- 
nom, drugu sa žeravicom. Kako 
je Mojsije posegao za čašom sa 
žeravicom, ostao je pošteđen. No 
on je Žeravicu — prema legendi 
— ipak prinio ustima, te je spa- 
lio jezik i od tada ostao mucav. 
Ovaj legendarni motiv dolazi u 
ikonografiji kasnog srednjeg vije- 
ka i u baroku. 


Mojsije izbija vodu iz pećine. 
(Izl 17,1—7). Na putu Izraelaca 
kroz pustinju Mojsije udari —> šta- 
pom po pećini, iz koje izbije vo- 
da. Paralele i simboli: pećina 
predstavlja Krista. U toj uspo- 
redbi ima ikonografskih primjera 


MOJSIJE 


gdje sam Krist sjedi i blagoslivlja 
na vrhu pećine. Voda iz pećine 
jest ona »krv i voda« što je po- 
tekla iz probodena boka razape- 
tog Krista (> raspeće). Voda je, 
nadalje, i prefiguracija sakramen- 
ta —> krštenja. Voda je, kao osvje- 
ženje žednih Izraelaca, također i 
slika učinka Božje milosti (gratia 
u teološkom smislu) u ljudskim 
dušama. Ovaj motiv bio je izvan- 
redno mnogo prikazivan u staro- 
kršćanskoj umjetnosti. Od IV. st. 
on se prikazuje kroz sva stoljeća, 
bilo kao izolirani prizor, bilo u 
ciklusima. Bio je funkcionalno 
primjenjivan i u likovnom obli- 
kovanju fontana. BF 


Mojsije ponovno donosi 
Zakona: —> Zlatno tele 


ploče 


Mojsije prima ploče Zakona na 
Sinaju. Savez na Sinaju. (Izl 19; 
20; 24). Na brdu Sinaju nevidljivi 
Bog u olujnom oblaku govori 
Mojsiju i predaje mu dvije —> plo- 
če Zakona, na kojima je upisano 
— Deset zapovijedi Božjih, Deka- 
log. Bog sklapa savez s Izraelci- 
ma kao svojim izabranim naro- 
dom. 

Ovaj izvještaj ikonografija pri- 
kazuje na više načina, npr. kako 
se Mojsije bosonog uspinje na Si- 
naj; kako od —> Božje ruke prima 
ploče Zakona u svoje ruke, po- 
krivene iz poštovanja —> mapu- 
lom; kako narod stoji u pod- 
nožju brda zatvorenog ogradom, 
jer samo Mojsije pristupa k sve- 
tome mjestu sastanka s Bogom. 
Ovaj je prizor prefiguracija za 
-> Noli me tangere, za —> Preo- 
braženje, za —> Traditio legis i 
nadasve za —> silazak Duha Sve- 
toga. BF 

Mojsije razbija ploče Zakona: —> 
Zlatno tele 


Mojsije razbija Zlatno tele: —> 
Zlatno tele 


Mojsije spašen iz vode. (Izl 2, 
1—10). Potomci starozavjetnog 
patrijarhe —> Jakova, njegova si- 
na —> Josipa i njegove braće, —> 
Izraelci, prenaglo se množe u 
Egiptu, pa faraon nalaže da se 
sva muška izraelska novorođenčad 
utaplja u Nilu. Da bi spasila ma- 
log Mojsija, majka ga polaže u 
košaricu i odlaže u trstik uz oba- 
lu Nila, a Mojsijeva sestra po- 
dalje promatra što će se dogoditi. 
Ikonografija: Mojsije u ko- 
Šarici. Dijete u pelenama leži u 
košarici od papirusa oblijepljenoj 
smolom (košarica kadšto i pluta 
na vodi). Prefiguracija malog Isu- 
sa u jaslama, —> rođenje Kristovo. 
U trstiku ga otkrije i prigrli fa- 
raonova kći koja je s pratnjom 
sišla k Nilu na kupanje, a Moj- 
sijeva joj sestra ponudi Mojsijevu 
majku za dojilju spašenog djeteta. 
Faraonova kći, posinivši dijete, 
nadjenu mu ime Mojsije, to jest 
»izvađen iz vode«, kako tumači 
to ime Post 2,10 (Mojsije, hebr. 
mošeb, zapravo je egipatsko ime 
koje najvjerojatnije dolazi od msi', 
a znači »roditi; donijeti na svi- 
jet«, usp. Tutmosis, Ramses). 

U umjetnosti ovaj je prizor obično 
genre-motiv. Prefiguracija_ malog 
Isusa spašenog za vrijeme —> po- 
kolja nevine djece. BF 


Mojsije u košarici: > Mojsije spa- 
šen iz vode 


Mojsije ubija Egipćanina: > Moj- 
sije zaštićuje Jetrove kćeri 


MOJSIJE 


Mojsije zaštićuje Jetrove kćeri. 
(Izl 2,111—22). Egipćani zlostav- 
ljaju Izraelce, i kada Mojsije vidje 
kako jedan Egipćanin tuče Izrael- 
ca, on ubija Egipćanina i zakapa 
ga u pijesak. Kada se za ubojstvo 
pročulo, Mojsije bježi u midjan- 
sku zemlju, odmara se na zdencu, 
gdje zaštićuje Jetrove  (Jitrove) 
kćeri od pastira koji su ih pro- 
tjerali kada su htjele napojiti svo- 
ja stada. Jetro (izvornije Jitro, 
zvan i Raguel, izvornije Reuel), 
midjanski svećenik, daje mu kćer 
Seforu (Siporu) za ženu (—> Moj- 
sijeva ženidba sa Seforom), a Moj- 
sije postaje pastir Jetrovih stada. 
Ova tri motiva ikonografija pri- 
kazuje: tučnjavom, pojenjem ova- 
ca na zdencu, zarukama. BF 


Mojsijev povratak u Egipat. (Izl 
4,18—23). Nakon Božje objave 
(> gorući grm) kojom prima po- 
slanje da izbavi svoj narod od 
egipatskog ugnjetavanja, Mojsije 
se vraća sa ženom i sinom iz 
midjanske zemlje (>> Mojsije za- 
štićuje Jetrove kćeri) u Egipat. 
Ikonografija: Mojsije jaše 
na magarcu, u ruci drži > štap, 
a Sefora (Sipora) pješači, noseći 
povijenog sina u naručju. 
Mojsijev povratak u Egipat pre- 
figuracija je Kristova —> ulaska u 
Jeruzalem. BF 


Mojsijev štap. (Izl 4,2—5; 7,15— 
18; 9,23; 10,13; 14,16; 17,5—6; 
17,9). Štap koji se pretvara u zmi- 
ju, da bi čudesno potvrdio Moj- 
sijevo poslanje (> gorući grm); 
kojim —> Mojsije izaziva kazne 
nad Egiptom (—> deset egipatskih 
zala); čijim udarcem rastavlja vo- 
de na —> prijelazu preko Crveno- 
ga mora i čijim udarcem —> Moj- 

sije izbija vodu iz pećine. S tim 
»štapom Božjim« (Izl 17,9) Moj- 
sije moli za vrijeme —> bitke s 
Amalečanima. Atribut Mojsijev. 
BF 


Mojsijeva_smrt. (Pnz 34,5—8). 
Ikonografija: Mojsija, koji je umro 
na brdu Nebo, zakapa u dolini na 
tajnom mjestu Bog, ili ga zaka- 
paju anđeli, obično u sarkofag, a 
arkanđeo Mihovil, prema legendi, 
odbija Sotonu, koji nastoji doče- 
pati se mrtvog Mojsija. BF 


Mojsijeva ženidba: —> Mojsije za- 
Štićuje Jetrove kćeri 


Molitva na Maslinskoj gori. (Mt 
26,36—46; Mk 14,32—42; Lk 22, 
39—46). Nakon —> posljednje ve- 
čere Krist se s apostolima povlači 
na molitvu, u Getsemanski vrt, 
na Maslinsku goru. Od ostalih 
apostola izdvaja i vodi sa sobom 
Petra, Jakova i Ivana. Oni usnu 
dok on, sam, u tjeskobi pred pred- 
stojećom mukom i smrću na kri- 
žu, oznojen krvavim znojem, kle- 
čeći (prema Lukinu evanđelju) ili 
u prosternaciji (prema Matejevu i 
Markovu evanđelju) moli: »Oče, 
ako je moguće, neka me mimoiđe 
ova čaša. Ali neka ne bude moja, 
nego tvoja volja!« 

Ikonografija se redovito 
pridržava Lukina evanđelja, pa 
Krist u molitvi kleči. Iznad njega 
pojavljuje se anđeo s križem ili sa 
simboličnom čašom (kaležom) gor- 
čine. Od XIV. stoljeća obično je 
kalež (s hostijom) položen na vrh 
hridine ili brda (Maslinska gora!). 
Kadšto se pojavljuje i —> Božja 
ruka, a u kasnom srednjem vijeku 
i polulik —> Boga Oca, koji Kri- 
sta blagoslivlja. Sprijeda (u prvom 


MONAH 


planu kompozicije) redovito su tri 
apostola koji spavaju, i to češće 
sjedeći, a rjeđe Ježeći. 

Od XIV. stoljeća Getsemanski je 
vrt obično ograđen plotom od 
pletera; apostoli spavaju pred plo- 
tom, a u pozadini se obično pri- 
bližava grupa vojnika i slugu s 
Judom izdajnikom na čelu. (> Po- 
ljubac Judin, koji u ciklusima sli- 
jedi poslije molitve na Maslinskoj 
gori). BF 


Monah (lat. monachus ( grč. mo- 
nakhos  »osamljenik,  pustinjak«, 
usp. monos »sam«): —> monasi 


Monald, sveti: —> istarski sveci 


Monasi (množ., —> MONAH). > 
Redovnici koji se povlače iz druš- 
tva u samoću i tu žive odvojeni 
(npr. u odvojenim ćelijama), a 

tek se povremeno sastaju zajedno, 
i to uglavnom samo na liturgij- 
skim činima. AB 


Monika, sveta (lat. Monica). Maj- 
ka sv. Augustina (IV. stoljeće). 
Poznata po svetosti svoga znača- 
ja; sav svoj život posvetila je svo- 
me sinu nastojeći ga skloniti na 
istinsko obraćenje. U svojoj zna- 
menitoj knjizi Ispovijesti sv. Au- 
gustin se na sjajan način poku- 
šao odužiti za majčine žrtve koje 
je ona za njega podnijela. Pošla 
je s njime u Italiju. Kad se on 
obratio i kad je od sv. Ambro- 
zija bio kršten u Milanu, ona se 
odluči vratiti u Afriku, ali na po- 
vratku umrije u Ostiji. 
Prikazuje se u crnom ili sivom 
habitu kao redovnica ili udovica, 
i često se pojavljuje na slikama 
sa svojim sinom. MG 


€, al GA 


BE et 
A 


Monogrami ranog srednjeg vijeka: 1. Paulus 2. Arkadius 3. Vivas in 
Deo (Živi u Bogu) 4. Bene valete (Zdravi bili) 5. Tbeodosius (Teodo- 
zije 11) 6. Karolus (Karlo Veliki) 


MONOGRAM 


Monogram (grč.  monogrammos 
<monos »sam, jedini« + gramma 
»slovo, črknja«). Ime nekog čov- 
jeka ili kratka formula napisana 
tako da su sva slova među so- 
bom povezana u jedinstven znak, 
bez logičnog poretka, tako da vi- 
še slova koristi istu crtu. Neka su 
slova manja, druga veća, neka su 
napisana ispravno, neka naopako, 
neka su jedva prepoznatljiva. Za 
temelj monograma obično se uzi- 
ma slovo iz imena koje ima naj- 
više vertikalnih linija: M, N, H 
itd. Monogrami se vrlo rado ko- 
riste u ranom srednjem vijeku, a 
nalazimo ih uklesane u kamenu 
ili urezane u drvu. Kasnije pre- 
laze i u rukopise, gdje se zadr- 
žavaju sve do kasnog srednjeg vi- 
jeka. Monogrami u kamenu i štu- 
katurama česti su i u doba rene- 
sanse i baroka. AB 


Monogram Kristov. Kristovo se 
ime i funkcija počelo već u pr- 
vim soljećima kršćanstva upotre- 
bljavati u obliku monograma sa- 
stavljenog od jednog, dva ili više 
slova, ili od riječi kojih svako 
slovo predstavlja inicijal nekog 
drugog Kristovog imena ili funk- 
cije, ili pak u kombinaciji slova 
i simbola. Isprva je to bilo 
iz razloga konspiracije pred poga- 
nima, a kasnije iz praktičnih raz- 
loga, skraćivanja ili likovne mo- 
numentalizacije opće = poznatog 
imena ili značenja. 
AB 


Monstranca (kasnolat. monstran- 
tia < lat. monstrare »pokazivati«, 
tal. monstranza): —> pokaznica 


Montan i Maksima, sveti, muče- 
nici (lat. Montanus, Maxima). Sir- 

mijski mučenici "Dioklecijanova 
progonstva 26. ožujka 304. go- 
dine (protomdrtyres »prvomuče- 
nici«). Montan je bio svećenik u 
Singidunumu, oženjen Maksimom. 
U početku progona sklonio se sa 
ženom u Sirmij, da bi izbjegao 
mučeništvo, ali je uhvaćen, osu- 
đen i kao prva žrtva bačen u 
Savu. Vjerojatno je i Maksima 
dijelila njegovu sudbinu; svakako 
je od početka uživala *tovanje 
kao i on. Nije nemoguće da se 
pod sijenskim mučeničkim parom 
Ansanom i Maksimom krije njih 
dvoje. U srijemskoj biskupiji ob- 
novljen im je kule 1807. 

Spomen u općoj Crkvi 26. ožuj- 
ka, a u đakovačkoj i srijemskoj 
biskupiji iz liturgijskih razloga 26. 
travnja. MD 


Monte Gargano: > Mihovil, sveti 


Morska neman: —> Jona, prorok; 
— Posljednji sud 


Motika —> Nedjelja, sveta 


Mreža: —> čudesni ribolov; —> po- 
ziv apostola Petra i Andrije 


Mrtvac: —> Posljednji sud (uskr- 
snuće mrtvih). Mrtvac umotan u 
povoje ili plahtu: —> uskrisenje 
Lazarovo, —> polaganje u grob. 
— Pokapanje mrtvih: —> "Tobija 


Mrtvački ples: —> smrt 


Mučenik (grč. mdrtys gen. mdr- 
tyros »svjedok, novozavj. muče- 
nik«). U kršćanstvu je to osoba 
koja je izgubila život svjedočeći 
svoju pripadnost kršćanstvu pred 
kršćanstvu neprijateljskim osoba- 


3 Kk 6B 
GD & sis 
TE 


Kristovi monogrami 


. Gnostički Sunčev monogram. 

, Križ u kombinaciji sa slovom 
X. 

. Krizmon sastavljen od slova 
Ii X (Ičsošis Kbristos). 

. Poganski simbol Sunca inter- 
Pretiran kao krizmon. 

. Križ i slovo X u suncu. 

. Udvostručen pretbodni križ, 
znak vječnosti. 

. Kristov monogram sv. Ber- 
nardina (Jesus Hominum Sal- 
vator). 

. Konstantinov monogram (X 
+P). 

Varijanta Konstantinova mo- 
nograma. 


10. 


11. 


12. 


13. 


14. 
15. 


16. 


Križ+ Alfa i Omega (=Krist, 
početak i svršetak), 

Ičsošis Kbristos Soter (Isus 
Krist, Spasitelj). 

Kombinacija krizmona i egi- 
patskog križa. 

Kbristos, Alfa i Omega (Krist, 
početak i svršetak). 
Antunov križ s alfa i omega. 
IXBGYX (ikbthjs »riba«, od 
poč, slova Ičsošis Kbristos 
Tbeoii Hyios Sdtčr = Isus 
Krist Božji Sin Spasitelj). 
Ičsofis Kbristos Nika = Isus 
Krist Pobjednik. 


MUČENIŠTVA 


ma ili institucijama. (> Martiro- 
logij). AB 


Mučeništvo braće Makabejaca. (2 
Mak, gl. 7). Herojska braća Ma- 
kabejci, ostajući pod sirskom oku- 
pacijom postojani u vjeri i uvje- 
reni u —> uskrsnuće tijela, radije 
umiru mučeničkom smrću (krvnici 
ih bičuju, deru im kožu, režu je- 
zik, prže u kotlu vrelog ulja) ne- 
go da jedu vjerom zabranjeno 
svinjsko meso, na što ih prisiljava 
okupator. Mučeništvo se odigra- 
va pred očima majke, koja na- 
govara sedmog, najmlađega sina 
da slijedi primjer svoje starije 
braće. 

Ikonografija: Sedmero bra- 
će, odrezanih ruku, u kotlu vrela 
ulja. Uz majku Makabejaca često 
je prikazana —> Bogorodica od 
sedam žalosti (sa sedam mačeva 

zabođenih u srce). Sedmero braće 
Makabejaca kao borci, svjedoci i 
mučenici za vjeru simboli su > 
vojujuće Crkve (Ecclesia militans). 


Muha (lat. Musca). Muha se odav- 
na smatra nosiocem zla i zaraze. 
U kršćanskoj simbolici ona je sli- 
ka grijeha. Kadšto se javlja na 
slikama Bogorodice s Djetetom, 
u smislu poruke o oslobođenju od 
grijeha. Muha kao prenosnica bo- 
lesti prikazuje se katkad zajedno 
s češljugarom, »iscjeliteljem«, pti- 
com koja čuva od svake bolesti. 
MG 


Mužar i tučak. Kao sprave koji- 
ma se služe ljekarnici kod pripre- 
manja lijekova, mužar i tučak 
oznaka su svete braće liječnika 
—> Kuzme i Damjana. MG 


N 


Nabukodonozor (lat. Nabucbodo- 
nosor, preko grč. ( akad. Nab#- 
-kudurri-usur »neka Nabu [za]šti- 
ti sina«), babilonski kralj: > Da- 
nijel (Nabukodonozorov san, Tri 
mladića u užarenoj peći, Oboreno 
stablo, Nabukodonozor pretvoren 
u životinju) 


Nadbiskup (grč. arkbiepiskopos, 
> ARHIEPISKOP). Nadbiskup ili 
metropolita jest biskup koji uprav- 
lja jednom crkvenom pokrajinom 
uz pomoć ostalih biskupa te po- 
krajine kao svojih sufragana (= 


27 LEKSIKON IKONOGRAFIJE 


savjetnika, suupravljača), a osim 
toga samostalno upravlja svojom 
biskupijom. = Služba nadbiskupa 
uvedena je na Istoku u IV. sto- 
ljeću, a na Zapadu nešto kasnije, 
u VI. stoljeću. U IX. stoljeću 
poistovjećuju se nazivi nadbiskup 
i metropolita. Danas je to više 
simbolična nego realna titula, pa 
se katkad podjeljuje biskupima 
kao osobna čast ili biskupijama 
zbog njihove drevnosti, iako ne- 
maju sufragana ni sebi podložnih 
biskupija. Nadbiskup kao znak 
svoje vlasti preko uobičajenog bi- 


NAGLAVNIK 


skupskog ornata nosi još i > pa- 
fij. AB 


Naglavnik (>> AMIKT). Dio odje- 
će koji svećenik najprije stavlja 
kad se oblači za misu. To je du- 
goljast komad bijela platna na 
kojem je izvezen mali križić. Sim- 
bolizira »kacigu spasa«, ali i plat- 
no kojim je bilo prekriveno Kri- 
stovo lice dok su mu se vojnici 
rugali. MG 


Nagost. (Golotinja). Postojale su 
učene rasprave u prilog različitih 
oblika prikazivanja golog ljud- 
skog tijela. U vrijeme renesanse 
četiri su jasno razlučene vrste 
simboličkog prikazivanja nagosti: 
Nuditas naturalis: naravno čovje- 
kovo stanje kako se rađa na svi- 
jet. »Ništa, naime, nismo doni- 
jeli na ovaj svijet, tako da ništa 
ne možemo iz njega iznijeti« (1 
Tim 6,7). Priznavanje te činje- 
nice trebalo bi čovjeka navesti da 
»...teži svim silama za praved- 
nošću, pobožnošću, vjerom, lju- 


bavlju, postojanošću,  blagošću« 
(1 Tim 6,11). 
Nuditas temporalis: privremeno 


neposjedovanje zemaljskih dobara 
i posjeda. Kao Što je nagost na- 
ravno čovjekovo stanje kod ro- 
đenja, tako ona može biti poslje- 
dica nevolja i životnih teškoća 
koje čovjeka prisiljavaju da živi 
u siromaštvu. Takva neimaština 
može biti i hotimična, prihvaćena 
»na slavu Božju«e, kao što je to 
kod onih koji su svojevoljno na- 
pustili vremenita dobra da bi sa- 
svim služili Bogu. 


Nuditas virtualis: nagost kao znak 
čistoće i nevinosti. Takva nagost 
predstavlja one koji, premda su 
zaokupljeni životnim djelatnosti- 

ma, nipošto ne popuštaju zloći i 
napastima koje ih okružuju. Ona 
predstavlja uzvišene i poželjne 
odlike kreposnog života. 

Nuditas criminalis: to je krajnja 
suprotnost navedenoj nuditas vir- 
tualis, jer predstavlja požudu, ta- 
štinu i nedostatak svih kreposti. 
Razlika između ovih dviju po- 
sljednjih vrsta nagosti može se 
usporediti s razlikom koja po- 
stoji između traženja »vječne kra- 
sote« i njoj oprečne »prolazne 
krasote«. Neki tvrde da Tiziano- 
va slika »Sveta i zemaljska lju- 
bav« jasno ističe tu oprečnost. 
»Vječna krasota«, nuditas virtua- 
lis, predstavljena je ženom čija 
golotinja očituje prezir prema 
prolaznim, zemaljskim stvarima. 
Plamen u njezinoj desnoj ruci 
znak je Božje ljubavi. »Prolazna 
krasota«, nuditas criminalis, ocrta- 
na je ženom koja je okružena 
bogatim haljinama i nakićena 
svjetlucavim draguljima. U ruka- 
ma joj je zlatna posuda i mnoš- 
tvo dragog kamenja, što ozna- 
čuje taštinu i ljubav prema bo- 
gatstvu i užicima ovoga svijeta. 
Kad se slika personifikacija Istine 
kao kreposti, upotrebljava se lik 
gole žene. MG 


Nahum (hebr. nabum, skraćenica 
od nebemjah »Jahve tjefi«, usp. 
Nehemija). Jedan od dvanaest 
starozavjetnih »malih« —> proro- 
ka. Prorokovao je razorenje Ni- 
nive: »Njeni će zidovi pasti kao 
zrele smokve.« Prorokovao je do- 
lazak Mesije, —> Krista, navjesti- 
telja mira: »Evo na brdima noge 
onoga koji naviješta mir« (»Ecce 
super montes pedes annuntiantis 
pacem«). Nema posebnog atribu- 
ta. BF 


NAPASNIK 


Napasnik —> Sotona 


Napastovanje Krista. (Mt 4,1—11; 
Lk 4,1—13). Nakon —> krštenja 
Kristova u Jordanu, Krist se po- 
vlači četrdeset dana u pustinju da 
moli i posti, i tada ga tri puta 
iskušava đavao. Prvo napastova- 
nje zbiva se u pustinji, gdje je 
Krist ogladnio: »Tada mu pristu- 
pi napasnik i reče: "Ako si zaista 
Sin Božji, naredi da ovo kamenje 
postane kruh'. Isus odvrati: 'Pi- 
sano je: Ne živi čovjek samo o 
kruhu, nego i o svakoj riječi koja 
izlazi iz usta Božjih'.« Drugo na- 
pastovanje zbiva se na vrhu je- 
ruzalemskog hrama, a treće na- 
pastovanje na visokoj gori. 

U ikonografiji se najčešće 
prikazuje prvo napastovanje s ka- 
menjem u pustinji. Đavao je pre- 
dočen kao ružni demon (životinj- 
ski hibrid) ili kao prerušeni re- 
dovnik u habitu i kukuljici, s 
brojanicama za pojasom. Odaju 
ga rogovi, životinjski očnjaci, 
pandže, kozji papci, rep i sl. (> 
Sotona). Tema napastovanja Kri- 
sta ne javlja se prije X. stoljeća. 
(> Anđeli poslužuju Krista). 

BF 


Naprsnik —> škapular 
Naramenica —> štola 


Naranča (Citrus aurantium). Na- 
rančino se stablo smatra slikom 
čistoće, čednosti i velikodušnosti. 
Tako se nerijetko javlja na slika- 
ma Djevice Marije. Kadšto na- 
ranča zamjenjuje jabuku ili smo- 
kvu u prizorima koji prikazuju 
Pad prvih liudi. Kad se ona po- 
javljuje na prikazima zemaljskoga 
raja, uvijek upućuje na čovjekov 

pad u grijeh i na njegovo otku- 
Pljenje. Narančin bijeli cvijet ta- 
kođer podsjeća na čistoću, pa su 
zbog toga ti cvjetovi uobičajeni 
ukras zaručnika. MG 


Naručnik. (Manipul, —> slat. ma- 
nipulus »traka oko ruke«, tal. 
manipolo). Naručnik je uzak ko- 
mad svilene tkanine koji se nosi 
povrh albe na lijevoj ruci za vri- 
jeme mise. (Nose ga podđakon, 
đakon, svećenik i biskup). Iste je 
boje i slično ukrašen kao i misni- 
ca i naramenica. On podsjeća na 
uže kojim je Krist bio vezan i 
potezan na putu prema Kalvariji. 
Simbol je dobrih djela, budnosti 
i pokore. MG 


Naučitelji crkveni: —> crkveni oci 


Naum —> Klement Ohridski 


Neogotička navikula, 19. st. 


Navicula (lat. = »lađica« ( navis 
»lađa«). Posudica u obliku lađice 
s poklopcem koji se na sredini 
preklapa i s podnožjem sličnim 
onome što ga ima —> kalež, a 
služi za držanje tamjana, koji se 
iz nje vadi žličicom i stavlja u 
—> kadionicu da bi na žeravici 
izgorio u počast Bogu. Njen li- 
kovni razvoj, izuzev same lađice, 


NAVJEŠTAJ 


gotovo je identičan razvoju ka- 
leža. (>> Kadionica, —> tamjan). 
AB 


Navještaj anđela pastirima: —> po- 
klonstvo pastira 


Navještaj rođenja sv. Ivana Krsti- 
telja Zahariji. Zaharija, staroza- 
vjetni svećenik, maše kadionicom 
u Hramu i sluša arkanđela —> Ga- 
brijela. koji mu naviješta začeće i 
rođenje sina (Ivana Krstitelja). 
Katkada Zaharija drži prst na 
ustima u znak da je tog časa za- 
nijemio. (> Ivan Krstitelj, sveti). 


Navještaj kraljevima: —> poklon- 
stvo kraljeva 


Navještaj rođenja  Bogorodičina 
Joakimu: —> Joakim i Ana 


Navještaj rođenja Bogorodičina 
Ani: —> Joakim i Ana 


Navještaj Samsonova rođenja: —> 
Samson 


Navještenje. Navještenje je izvan- 
redno važna tema u kršćanskoj 
ikonografiji, jer ono nije samo 
jedan od prizora u ciklusu o Bo- 
gorodičinu Životu, već je to ujed- 
no i prvi prizor u ciklusu o ži- 
votu Kristovu. Navještenje je po 
teološkom shvaćanju čas začeća 
Isusova, to je ključni momenat 
utjelovljenja Krista kao druge bo- 
žanske osobe, kao Sina Božjega, 
i prema tome je to sim početak 
njegova otkupiteljskog poslanja — 
»exordium  nostrae  Salvationis« 
(Beda Venerabilis, VIII. stoljeće). 
*To je razlog što se prikaz Navje- 
Štenja javlja već u starokršćanskoj 


420 


NAVJEŠTENJE 


umjetnosti katakomb4 i što u 
srednjovjekovnim — ikonografskim 
programima zauzima istaknuto 
mjesto u crkvenom prostoru; u 
istočnoj Crkvi mjesto mu je na 
trijumfalnom luku. Gotovo redo- 
vito i na freskama u Istri Navje- 
Štenje je naslikano na trijumfal- 
nom luku. 


Ikonografija Navještenja ob- 
likovala se na temelju teksta 
kanonskog Lukina evanđelja, a 
proširivala se motivima apokrif- 
nog Jakovljeva protoevanđelja i 
apokrifnog Pseudomatejeva evan- 
đelja iz ranih kršćanskih vjekova, 
a k tome i motivima propovjed- 
ničke i mističke književnosti iz 
visokog srednjeg vijeka. 

Lukino evanđelje (Lk 1,26—38) 
opisuje Navještenje ovim riječima: 
»Posla Bog anđela Gabrijela u 
galilejski grad Nazaret, k djevici 
zaručenoj s mužem iz Davidove 
kuće, komu je bilo ime Josip. A 
djevici bijaše ime Marija. Kad 
anđeo uđe k njoj, reče joj: "Ra- 
duj se, milosti puna! Gospodin je 
s tobom! Na te riječi ona se pre- 
pade i poče razmišljati što znači 
taj pozdrav. Anđeo joj reče: "Ne 
boj se, Marijo, jer si našla milost 
kod Boga. Evo, “ti ćeš začeti i 
roditi Sina“ komu ćeš nadjenuti 
ime Isus. On će biti velik i zvat 
će se Sin Previšnjega. Gospodin 
Bog dat će mu prijestolje Davida, 
oca njegova. On će vladati ku- 
ćom Jakovljevom dovijeka. I kra- 
ljevstvo njegovo neće imati svr- 
Šetka.' Kako će to biti" — reče 
Marija anđelu — 'jer se ja ne 
sastajem s mužem? "Duh Sveti 
sići će na te — odgovori joj an- 
đeo — 'sila Previšnjega zasjenit 
će te; zato će se dijete koje ćeš 
roditi zvati svetim, Sinom Bo- 

žjim. Gle! I tvoja rodica Elizabe- 
ta zače sina u svojoj starosti. Već 
je u Šestom mjesecu, ona koju 
zovu nerotkinjom, jer Bogu ništa 
nije nemoguće. Marija mu reče: 
*Evo službenice Gospodnje, neka 
mi bude po riječi tvojoj!" Tada 
je anđeo ostavi.« 

Apokrifna evanđelja uz ovaj opis 
unose još dva ikonografska mo- 
tiva u temu Navještenja: An- 
đeoski pozdrav na bunaru, koji 
neposredno prethodi Navještenju, 
i motiv Bogorodice prelje. 


ANĐEOSKI POZDRAV NA BUNARU. 
U apokrifnom Jakovljevu proto- 
evanđelju (gl. XI, 1) piše: »Jed- 
nog dana uze Marija vrč i iziđe 
da zagrabi vode i, gle, začu glas 
koji joj reče: 'Zdravo, milosti pu- 
na! Gospodin je s tobom, blago- 
slovljena si među ženama Ona 
se obazre uokolo, desno i lijevo, 
da vidi odakle dolazi glas. I za- 
drhtavši od bojazni, vrati se u 
kuću, odloži vrč, lati se purpurne 
pređe, sjedne na svoje sjedalo i 
stade presti.« Zatim, dok je prela, 
pojavi se anđeo u vidljivu liku, 
te se prizor Navještenja odvija 
kao u Lukinu evanđelju. Anđeo- 
ski pozdrav na bunaru karakteri- 
stičan je motiv bizantske ikono- 
grafije. 


BOGORODICA PRELJA. Taj motiv 
ušao je u ikonografiju Navješte- 
nja već u V. stoljeću (mozaik u 
Santa Maria Maggiore u Rimu). 
Od VI. stoljeća postaje rijedak u 
ikonografiji Zapada i Bizanta, ali 
ga sve do XII. stoljeća podržava 
Živim pučka i monaška sredina 
kršćanskog Istoka (ikonografija 
Palestine, Sirije). U XII. stoljeću 
motiv Bogorodice prelje opet oži- 
vljava u ikonografiji Bizanta i u 

tom stoljeću prodire i u ikono- 
grafiju Zapada, pa je Bogorodica 
prikazana, stojeći ili sjedeći, s vre- 
tenom ili s preslicom u ruci. 

Stavovi Bogorodice. Bo- 
gorodica na Navještenjima staro- 
kršćanskog doba sjedi (npr. mo- 
zaik iz VI. stoljeća u Poreču). U 
bizantskoj ikonografiji od VI. do 
XI. stoljeća Bogorodica stoji i pre- 
lazi s prvobitne lijeve strane na 
desnu stranu slike, gdje će redo- 
vito dalje i ostati. Pokretima ruke 
izražava jedno od triju raspolože- 
nja: 1. strah pred pojavom anđe- 
la, 2. razmišljanje o njegovim ri- 
ječima (Bogorodica okreće dlanove 
ruku prema van pred svojim prsi- 
ma, jer isprva odbija veliku čast 
koju joj Bog nuđa; to je motiv 
tipičan za bizantska Navještenja 
IX—XI. stoljeća.), 3. prihvaćanje 
i podvrgavanje Božjoj volji (Bo- 
gorodica polaže dlanove na prsa. 
Taj motiv nije čest u bizantskoj 
ikonografiji, a čest je i obljubljen 


Navještenje Marijino. Majstor Du- 
tuitske Maslinske gore, 15. st. 

u ikonografiji pučkih sredina Isto- 
ka i u ikonografiji Zapada.). 


BOGORODICA NAVJEŠTENJA S KNJI- 
GOM. U XIII. stoljeću ikonogra- 
fija Zapada uvodi motiv knjige, 
pa anđeo u času Navještenja na- 
lazi Bogorodicu kako sjedi i raz- 
mišlja s knjigom u ruci. Taj se 
motiv razvio na temelju podataka 
iz  apokrifnog = Pseudomatejeva 
evanđelja: »Uvijek je molila i 
razmišljala o Zakonu« (gl. VI, 3) 
i na temelju srednjovjekovnih ko- 
mentara da je ona u času Navje- 
Štenja razmatrala upravo ono mje- 
sto u Bibliji gdje prorok Izaija 
proriče: »Evo, Djevica će začeti 
i roditi sina« (Iz 7,14). Od tada 
motiv knjige postaje gotovo re- 
dovit rekvizit u zapadnoj ikono- 
grafiji Navještenja, a u bizantskoj 
ikonografiji taj motiv ostaje ne- 
poznat; tek u XVI. stoljeću jav- 


422 


NAVJEŠTENJE 
lja se u monaškom slikarstvu 
Atosa). 

Početkom XIV. stoljeća (Giotto u 
Padovi, 1305.) uvodi se novi stav 
Bogorodice, potpuno nepoznat bi- 
zantskoj ikonografiji: ona kleči, 
bilo na tlu, bilo na klecalu za 
molitvu. Od tada se njeni stavovi 
(stajanje, sjedenje, klečanje) i nje- 
ne gestikulacije nijansiraju u mno- 
go varijanata. 

Stavovi anđela. U staro- 
kršćanskoj umjetnosti, u ikono- 
grafiji Bizanta i Istoka te u iko- 
nografiji Zapada sve do konca 
romaničke tradicije (do XIV. sto- 
ljeća) anđeo je redovito uvijek na 
nogama. U najstarijim prikazima 
on stoji, a od XII. stoljeća u bi- 
zantskoj i u romaničkoj ikonogra- 
fiji iskoračuje, »hoda« ili gotovo 
trči. Potkraj XIII. i početkom 
XIV. stoljeća anđeo se spušta na 
koljena (u skladu s gotičkom 


Navještenje. Nikola Božidarević, 1513., Dubrovnik, dominikanci 

dvorskom etiketom i s porastom 
pobožnosti prema Bogorodici), a 
s kasnom renesansom (od XVI. 
stoljeća) on lebdi, dolijeće u zra- 
ku ili se spušta na oblaku. Gotovo 
uvijek gestom antiknih govornika, 
tj. pokretom ispružene desnice i 
kažiprsta, on naviješta Bogorodici, 
a u ljevici nosi atribut, koji je 
isprva glasnički štap, zatim žezlo 
ili —> procesionalni križ, a od 
XIV. stoljeća to je ljiljan. Od 
XV. stoljeća javlja se i nova ge- 
sta: anđeo prekrižuje ruke na 
prsima. Od XIV. stoljeća riječi 
anđeoskog pozdrava ispisane su 
na svitku koji anđelu izlazi iz 
usta, ili drži svitak u ruci, ili mu 
se svitak s natpisom spiralno ovi- 
ja oko štapa. 

Anđeo je uvijek odjeven u bijelu 
antikizirajuću haljinu, a katkada 
je u kasnom srednjem vijeku odje- 
ven u liturgijsko ruho: u albu i u 
vezenu dalmatiku. 


CONCEPTIO PER AUREM. U ikono- 
grafiji Navještenja uvijek je pri- 
sutna_misao o utjelovljenju Kri- 
stovu: bilo implicitno, bilo eks- 
Plicitno. Eksplicitno ona može bi- 
ti izražena na više načina. Na te- 
melju latinskog izraza  verbum 
(»riječe) za obuhvatniji grčki iz- 
raz logos, tj. vječnu Misao Očevu 
— Krista, koji se utjelovljuje, za- 
padni je (latinski) kulturni krug 
stvorio u srednjem vijeku pre- 
dodžbu da je Riječ ušla u Bogo- 
rodicu preko sluha. U predodžbi 
takozvane conceptio per aurem 
(»začeće preko uha«) nastaje iko- 
nografski motiv svjetlonosnih zra- 
ka, koje su s neba dijagonalno 
usmjerene prema — Bogorodičinu 
uhu. Na zrakama se s neba kat- 
kad spušta i golubica Duha Sve- 
toga prema Bogorodičinoj glavi. 

Ako golubica lebdi u aureoli iznad 
Bogorodičine glave, ona ilustrira 
riječi iz Evanđelja da će Duh 
Sveti sići na nju i sila je Previš- 
njega zasjeniti. 


Navještenje. Beram, Vincent iz 
Kastva, 1474. 


HomMuNcuLus. U kasnom  sred- 
njem vijeku Bog Otac, blagosli- 
vljajući s neba, upućuje na zra- 
kama prema Bogorodici ne samo 
golubicu Duha Svetoga već i ma- 
lo, golo dijete Krista u —> man- 
dorli koje nosi križ na ramenu 
(takozvani bomunculus, »mali čo- 
vjek, čovječuljak«). Taj je motiv 
iz teoloških razloga bio oštro su- 
zbijen nakon Tridentskog koncila 
u XVI. stoljeću. 

U ikonografiji Navještenja još su 
značajni ovi motivi: 


CvijET. U XIII. stoljeću uvodi 
se na Zapadu motiv cvijeta koji 
je stavljen u posudu ili, rjeđe, 
koji raste izravno iz tla, između 
Bogorodice i anđela. Taj cvijet 
ima višestruko značenje, prema fi- 
lološkoj i metaforičkoj igri riječi 
sv. Bernarda: »Cvijet (tj. Krist) 


NAZARIJ 


htio je da bude rođen od cvijeta 
(tj. od Djevice) u cvijetu (tj. u 
Nazaretu, jer da to ime na he- 
brejskom znači »cvijet«), u vri- 
jeme cvijeta (tj. u proljeće, jer 
blagdan Navještenja pada na 25. 
III). 


BAZILIKA. Arhitektura u pozadini 
prizora Navještenja predstavlja 
od vremena križarskih ratova Bo- 
gorodičinu baziliku u Nazaretu. 
U prizoru Navještenja nastupa 
katkad u XVII. stoljeću i više 


anđela kao pratnja  arkanđelu 
Gabrijelu. 
(> Lov na jednoroga). BF 


Nazarij, sveti, mučenik (lat. Na- 
zarius). Poznati mučenik iz Mila- 
na čiji je grob poslije godine 395. 
otkrio sv. Ambrozije te dio re- 
likvija darovao biskupima u Ca- 
rigradu, Africi, Španjolskoj i Ga- 
liji i brojnim talijanskim bisku- 
pima. Legenda tvrdi da je bio 
prvi koparski biskup; navodno bi 
bio rođen u Elpidiumu između 
470. i 480. godine, a umro prije 
557. godine. Međutim, tada Ko- 
par uopće još nije postojao. Naj- 
vjerojatnije je da je akvilejski pa- 
trijarha — Vitalijan pri posveti 
prvog koparskog biskupa Ivana, 
oko 755. godine, ovome za nje- 
govu novu crkvu darovao i re- 
likvije sv. Nazarija. Tako se nje- 
gov kult udomaćio u Istri. Blag- 
dan mu je 19. lipnja. Prikazuje 
se kao biskup s modelom grada 
(Kopra) u ruci, ili kako ozdrav- 
lja bolesnike. Patron je Kopra. 
(>> Istarski sveci). EC 


Nazirej (hebr. nazir »odijeljen, 
posvećen«). U Starom zavjetu 
osoba koja se na određeno vri- 
jeme posvetila Bogu obećavši da 

će mu na poseban način služiti. 
Morali su se odricati vina, octa 
i svega što rodi s trsa; nisu strigli 
kosu, niti su se smjeli doticati 
mrtvaca (usp. Br 6,1—21). Kad 
bi prošlo vrijeme na koje su se 
zavjetovali, opet bi živjeli živo- 
tom svoje okoline. (>> Samson, 
—> Samuel). AB 


Nebeski Jeruzalem: —> Apoka- 
lipsa 


Nedjelja, sveta. (slovenski Sveta 
Nedelja, njem. Feiertagscbristus). 
Kasnosrednjovjekovni ikonograf- 
ski motiv, vjerojatno pučkog pro- 
povjedničkog podrijetla i didak- 
tičkog značaja, koji pomoću ale- 
gorija naglašava kršćansku duž- 
nost svetkovanja nedjelje kao da- 
na Gospodnjeg. Niz mnemoteh- 
ničkih znakova, simbola ili malih 
genre-prizora ilustrira kojim se 
sve teškim radovima može sagri- 
ješiti ako se prekrši zapovijed po- 
činka u nedjelje i zapovijedane 
blagdane. Kao središnji motiv pri- 
kazan je: 1. stojeći lik izranjenog, 
golog Krista, s perizomom oko 
bokova ili, rjeđe, s rastvorenim 
crvenim plaštem, lik koji diže 
obje ruke i pokazuje gledaocu 
probodene dlanove ili koji jednom 
rukom opominje ili blagoslivlja, a 
drugom pokazuje ranu na svom 
boku; 2. sjedeći lik djevice kao 
personifikacije nedjelje, koju kru- 
ne anđeli, ili njen stojeći lik. 

Na pozadini slike, uokolo Krista 
ili »Svete Nedjelje«, naslikano je 
oruđe i naprave kao znakovi onih 
teških radova koji su u nedjelju 
zabranjeni, npr. srp, kosa, vile, 
grablje, bat, nakovanj, pila, dli- 
jeto, svrdlo, motika, lopata, le- 
meš, kolo, jaram, lovački rog, 
škare za strig, zidarska žlica, 


NEOFIT 


trgovačka vaga itd.; ili su oko 
glavnog lika Krista ili Nedjelje 
prikazani (u malim sličicama) 
ljudi kako vrše zabranjene teške 
poslove, npr.: tkalja tka, seljak 
ore, kovač kuje ili potkiva ko- 
nja, trgovac važe i prodaje robu 
i slično. Oštrice oruđa najčešće 
su okrenute prema Kristovu tijelu, 
ili se zabadaju u nj, ili su pak 
mlazovima krvi povezane s Kri- 
stovim ranama; time se izražava 
misao da prekršaji nedjeljnog (i 
blagdanskog) počinka obnavljaju 
Kristove muke. 

Motiv »Svete Nedjelje« pojavljuje 
se oko sredine _ XIV. stoljeća u 
Engleskoj, — Njemačkoj, = Češkoj, 
Švicarskoj, Austriji (Koruška), 
Italiji (južni Tirol, Trento, To- 
skana, Umbrija), kod nas u Slo- 
veniji (Bodešče, Crngrob, Gosteče, 
Mošnje, Ptuj, Trebelno) i u Istri 
(Bačva, Zanigrad), a nestaje u 
drugoj polovici XVI. stoljeća s 
provedbama smjernica  Trident- 
skog koncila. Treba razlikovati 
znakove težačkih radova (oruđe, 
alate) u ikonografiji Svete Nedje- 
lje od znakova Kristove muke: 
—> arma Christi oko lika patnič- 
kog Krista u ikonografiji > Ima- 
gO pietatis. 


Neofit (lat. neophytus ( grč. neo- 
phytos »netom rođen, novorođen«, 
neos »nov« -H pbjestbai »postati, 
roditi se«): —> krštenje 


Nerga —> Marcela 


Nesit (Pelecanus; hrv. i: pelikan). 
Prema legendi, nesit (pelikan) — 
koji među svim Živim stvorovima 
očituje najveću ljubav prema svo- 
me potomstvu — probija svoje 
grudi da bi nahranila svoje mlade 
vlastitom krvlju. Na temelju te 

legende nesit je postao simbolom 
Kristove žrtve na križu, koju je 
prinio iz ljubavi prema ljudskome 
rodu. U tom je smislu nesit (pe- 
likan) i slika euharistijskog sa- 
kramenta. To se potkrepljuje ri- 
ječima Psalma 102, 7: »Sličan 
sam pelikanu u pustinji«, koje se 
po općem shvaćanju odnose na 
Krista. Nesit se često prikazuje 
kako gradi gnijezdo na vrhu kri- 
ža, a čest je i kao ures ophodnih 
križeva. MG 


Nevjerni Toma. (Iv 20,24—29). 
Apostol Toma ne vjeruje da se 
uskrsli Krist ukazao apostolima 
(> Krist se ukazuje jedanaesto- 
rici), jer tada nije bio među njima 
prisutan. Nakon osam dana Krist 
se opet ukazuje apostolima, a pri- 
sutan je i Toma. Tada Krist na- 
laže Tomi da stavi svoj prst u 
njegove rane, kako bi se sam 
uvjerio. Starija ikonografija stvo- 
rila je motiv gdje Krist (ogrnut 
crvenim plaštem) pokazuje Tomi 
rane na svojim rukama i na boku, 
a mlađa ikonografija (XIV—XV. 
st.) razvija motiv Tome koji se 
rukom dotiče Kristovih rana. Pri 
tome Toma stoji ili kleči. 

Prefiguracija za motiv nevjernog 


Tome jest starozavjetni prizor 
objavljenja anđela vraču Balaamu 
(> Balaam). BF 


Nicefor (Nićefor), sveti: —> istar- 
ski sveci 


Niceta_Remezijanski, sveti, bi- 
skup (lat. Nicetas; hrv. i Niketa). 
Biskup Remesiane u Meziji (Da- 
cia Mediterranea), danas Bela Pa- 
lanka kod Niša u Srbiji. Djelovao 
na prijelomu IV. i V. stoljeća (od 
oko 370. do poslije 414). Prema 
himnu njegova = prijatelja sv. 


NIKOLA 


Paulina, biskupa u Noli, kojim je 
ovaj popratio Nicetin povratak 
iz Rima u Daciju, Niceta je bio 
biskup misionar Balkana (Dacija, 
Dardanija, Skitska, Podunavlje, 
crnomorsko primorje), osnivač sa- 
mostana, crkveni pisac, pjesnik 
(Te Deuma ?). Učinke njegova 
djelovanja uništila je uskoro seo- 
ba naroda. 

Relikvije su mu navodno prene- 
sene u Veneciju u “doba seobe na- 
roda. U crkvi San Nicold dei 
Mendicoli nalazi se slika iz XVI. 
stoljeća koja prikazuje tu transla- 
ciju. U svečevu se grobu našao 
enkolpion iz IX. stoljeća. 

Rimski ga martirologij spominje 
dvaput: 7. siječnja i 22. lipnja. 
Čašćen je na čitavom teritoriju 
Ugarske do konca I. svjetskog 
rata. Za beogradsku nadbiskupiju 
Štovanje odobreno 1975., na dan 
22. lipnja. 

Istočna ga Crkva ne slavi, ali ga 
spominju u svojim Žitijima svetih 
episkop = Velimirović (Beograd 
1961) i Justin Popović (Beograd 
1975) na dan 24. lipnja MD 


Nikola, sveti, biskup (lat. Nico- 
laus, slov. Nikolaj, Miklavž). Bi- 
skup u Miri; zovu ga i sv. Nikola 
Barijski (IV. stoljeće). Povjesni- 
čari ga smatraju legendarnom oso- 
bom. Rasprostranjeni običaj »Ni- 
kolinja«, koji djeca toliko vole, 
potječe iz legende o tom svecu. 
Rođen je u Maloj Aziji od kršćan- 
skih roditelja te se zarana posve- 
tio službi Božjoj. Bio je nećak 
nadbiskupa u Miri, koji ga, za- 
pažajući Nikolin poziv, zaredi za 
svećenika. Kad mu roditelji umri- 
ješe, Nikola razdijeli svoj imetak 
sirotinji. 


426 


NIKOLA 


Sv. Nikola biskup. Lovro Do- 
bričević, 1448., Dubrovnik, domi- 
nikanci 


Postoji nekoliko priča o njegovu 
Životu. Najpoznatija je ona prema 
kojoj je svetac, čuvši za nekog 
plemića u gradu koji je ostao bez 
novca, pribavio miraz za njegove 
tri kćeri. "Tri noći zaredom ubaci- 
vao je kroz plemićev prozor po 
jednu vrećicu zlatnika. Otkrili su 
ga kad je ubacivao treću vrećicu, 


NIKOLA 


no on zamoli plemića da to ni- 
kome ne kaže. 

Druga priča govori kako je sve- 
tac krenuo na hodočašće u Svetu 
zemlju. Za putovanja nasta oluja 
i lađa, udarana velikim valovima, 
gotovo potonu. Sv. Nikola za- 
prijeti valovima i oni se smire. 
Tako sv. Nikola postade zaštitni- 
kom mornara i putnika, a njegova 
se slika susreće u gotovo svakoj 
luci na svijetu. 


Vrativši se iz Palestine, Nikola 
stigne u Miru. Nadbiskup toga 
lučkog grada, koji je bio naslije- 
dio Nikolina strica, upravo je 
preminuo. Svećenstvo odluči da 
će za biskupa izabrati onoga tko 
od svećenika prvi slijedećeg jutra 
uđe u crkvu. Rano ujutro pođe 
Nikola u crkvu na molitvu, i tako 
ga izaberu za biskupa. 


Jedna od najuzbudljivijih legendi 
O sv. Nikoli kazuje kako je on 
došao u neku gostionicu i otkrio 
da opaki gostioničar krade malu 
djecu, ubija ih i gostima poslu- 
Žuje njihovo meso. Pregledavši 
prostorije, sv. Nikola pronađe tje- 
lesa troje dječice sakrivena u po- 
sudi za rasol. Tada učini znak 
križa, i djeca se vrate u život. 
Na temelju toga čuda sveti ie 
Nikola postao i zaštitnikom male 
djece. 

Kako svečev blagdan, 6. prosinca, 
pada blizu Božića, i kako se po- 
klon triju vrećica zlatnika počeo 
uspoređivati s darovima što su ih 
mudraci s istoka donijeli Kristu, 
postupno se legenda o sv. Nikoli 
stopila s božićnim izvještajem te 
je Nikolinje u nekim krajevima 
postalo božićnim običajem. 
Obično se sv. Nikola prikazuje 
kao biskup. Njegova najpoznatija 
oznaka jesu tri kese sa zlatnicima 

ili tri zlatne kugle, kao spomen 
na njegovo dobročinstvo. Katkad 
se prikazuje sa sidrom ili s lađom 
u pozadini, kao zaštitnik morna- 
ra. Kao zaštitnik male djece, gdje- 
kad se pojavljuje u prizoru kako 
mu malo dijete ljubi ruke, ili u 
prizoru s troje dječice u kablu. 
Glavni je zaštitnik Rusije. 
MG 


Nikola Tavelić, sveti (lat. Nico- 
laus Tavilei). Franjevački muče- 
nik (XIV. stoljeće). Potječe iz ple- 
mićke hrvatske obitelji iz Šibeni- 
ka. Zarana je stupio u franjevački 
red. Neko je vrijeme djelovao kao 
propovjednik u Bosni među bogu- 
milima. Zatim je pošao kao mi- 
sionar u Svetu zemlju. Zajedno 
sa svojom redovničkom subraćom 
Deodatom iz Ruticinija, Petrom 
iz Narbone i Stjepanom iz Cunea 
odluči poći do kadije, islamskog 
vjerskog službenika, u Omarovu 
džamiju u Jeruzalemu, nastojeći 
ga uvjeriti u ispravnost kršćanske 
vjere. Nato se kadija rasrdi i za- 
prijeti da će svu četvoricu, ako se 
odmah ne odreknu kršćanstva, da- 
ti pogubiti. Kad su braća ostala 
postojana u vjeri, kadija ih osudi 
na smrt. Nazočni muslimani na- 
vališe na Nikolu i njegove dru- 
gove. Tri su dana podnosili muke, 
a treći dan, kad je osuda potvr- 
đena od građanskog suda, mnoš- 
tvo navali na njih mačevima, sa- 
siječe ih i baci na lomaču. Sv. Ni- 
kola štuje se kao zaštitnik hrvat- 
skog naroda. 

Na slikama prikazan je sv. Ni- 
ko'a Tavelić u franjevačkom ha- 
bitu crne boje (konventualskom) 
s izrazitim postrigom i dugom si- 
jedom bradom. Na čelu i po tijelu 
vide se ožiljci od mučeništva. Do 
njega je lomača, sredstvo njegova 


NIKOLA 


pogubljenja. Katkad drži u ruci 
raspelo, osobito kad se prikazuje 
kako propovijeda. MG 


Nikola Tolentinski, sveti (lat. Ni- 
colaus Tolentinus). Rođen je u 
mjestu St. Angelo in Pontara 
(XIII. stoljeće). Bio je član reda 
sv. Augustina. Kako su se nje- 
govi roditelji utekli zagovoru sv. 
Nikole biskupa da bi dobili sina, 
nadjenuše mu ime Nikola. Bio je 
čovjek velikog govorničkog dara 
i svetačkog značaja. Pripisuju mu 
se mnoga čudesa. 

Legenda priča da je prilikom nje- 
gova rođenja zvijezda preletjela 
nebom od rodnog mjesta prema 
Tolentinu, gdje je on imao ka- 
snije provesti najveći dio svoga 
Života. Zato se on često slika sa 
zvijezdom na prsima. Kao znak 
nevinosti i čistoće života, katkad 
nosi raspelo isprepleteno ljiljani- 
ma. Obično se slika u crnom ha- 
bitu augustinskog reda. MG 


Nikoloza, sveta: —> istarski sveci 


Nikopoia (ili Kyriotissa). (Sgrč. 
nikopoia »ona koja stvara, do- 
nosi pobjedu« ( grč. nikč »po- 
bjeda« + poiein »tvoriti«; > Ky- 
RIOTISSA). = Panagia Nikopoja, 
»Najsvetija koja donosi pobjedu«, 
ili Panagia Kyriotissa, »Najsve- 
tija Gospođa« — jest bizantski tip 
frontalne, hijeratske Bogorodice, 
koja redovito sjedi te objema ru- 
kama drži na svojim koljenima 
ili objema rukama pokazuje pred 
svojim prsima frontalni lik Kri- 
sta. Krist desnicom blagoslivlja, a 
ljevicom drži svitak. Ime Niko- 
poia dobila je po tome što je nje- 
na ikona pratila bizantske careve 
i njihove vojskovođe u ratovima. 
Original su opljačkali Mlečani pri- 

Bogorodica Nikopoia na tronu. 
Sveta Sofija, Obrid, 11. st. 


likom osvojenja Carigrada i odni- 
jeli ga u crkvu sv. Marka u Ve- 
neciji. BF 

—> Četvorica 


Nikostrat, sveti: 


okrunjenih 


Nilski krajolik. Bogata i plodna 
nilska dolina sa svojim bujnim 
raslinjem i vodenim životinjama 
često je predmet simboličkog pri- 
kazivanja u ranoj kršćanskoj 
umjetnosti. Na nadgrobnim spo- 
menicima nilski krajolik najčešće 
označava blaženstvo  prekogrob- 
nog života, a u vezi s krštenjem 
bogatstvo i plodnost milosti Božje. 
MG 


Niniva —> Jona, prorok 


Noa (hebr. »čab »odmor, počinak « 
ili »tješitelj« ako je to ime u vezi 


NOA 


s glag. nžbam »tješiti«). (Post 6,8 
— 9,29). Među ljudima koje Bog 
zbog pokvarenosti namjerava op- 
ćim potopom »izbrisati s lica ze- 
mlje — od čovjeka do zvijeri, pu- 
zavce i ptice u zraku« samo je 
Noa »pravedan i neporočan«. Da 
bi ga poštedio od uništenja, na- 
ređuje mu da sagradi —> korablju, 
da bi u njoj sa ženom i sinovima 
i s njihovim ženama, a tako i s 
parovima od svih životinja, pre- 
Živio —> opći potop. Sam Bog za- 
tvara korablju, koja pluta četrde- 
set dana na vodama, dok se ne 
zaustavi na brdu Araratu. Noa iz 
korablje ispituje da li se pojavilo 
suho tlo puštajući najprije > ga- 
vrana, zatim —> golubicu, koja 
mu donosi u kljunu list —> ma- 
sline. Izišavši iz korablje, Noa 
podiže —> žrtvenik, prinosi Bogu 
zahvalnu žrtvu (=> Noina žrtva), 
a Bog sklapa savez s Noom i u 
znak saveza stavlja u oblak —> du- 
gu. Noa zasadi vinograd, priredi 
vino, napije se, u pijanstvu se raz- 
goliti (>> Noino pijanstvo). Go- 
lomu Noi naruga se sin Kam 
(Ham), a pokriju ga sinovi Sem 
(Šem) i Jafet. Noa prokune Ka- 
ma, a blagoslovi Sema i Jafeta. 
Biblijski izvještaj o Noi u ikono- 
grafiji je važan zbog tipoloških 
značenja i veza pojedinih prizo- 
ra. Najstariji pojedinačni prizori 
javljaju se već u III. stoljeću u 
slikarstvu katakomba, a ciklusi o 
Noi počinju sa VI. stoljećem. 


Ciklusi o Noi svrstavaju se 
oko motiva potopa i oko motiva 
vina. Prizori u vezi s potopom 
jesu: Bog nalaže Noi gradnju ko- 
rablje. Gradnja korablje (oboga- 
ćena apokrifnim motivima). Ula- 
zak životinja u korablju (životi- 
nje ulaze par po par pod Noinim 


429 


NOA 


nadzorom). Ulazak Noine obite- 
lji u korablju (osmero ljudi). 
Plovljenje korablje na vodama po- 
topa. > Noina žrtva zahvalnica. 
—> Duga. 

Prizori u vezi s temom vina: 
Noa sadi vinograd. Noina berba 
grožđa. Noino pijanstvo. Ruga- 
nje pijanom Noi. Noa proklinje 
Kama. 

Noa je zaštitnik brodograditelja, 
bačvara, vinogradara, podrumara. 

BF 


Noćnica —> matutin (također —> 
brevijar) 


Noina arka: —> korablja 


Noina žrtva. (Post 8,20—22). Na- 
kon —> općeg potopa i izlaska iz 
—> korablje, —> Noa podiže —> 
žrtvenik i prinosi Bogu —> žrtvu 
paljenicu od svih obredno čistih 
životinja. BF 


Noino pijanstvo. (Post 9,20—27). 
Nakon —> općeg potopa —> Noa 
zasadi vinograd, obere grožđe, na- 
čini vino i — opije se. Ležeći pi- 
jan, u snu se otkrije. Njegov sin 
Kam (Ham), spazivši oca gola, 
htjede ga za porugu pokazati bra- 
ći Semu (Šemu) i Jafetu, no oni 
ga, naprotiv, pokriju, i to idući 
natraške, da ga ne ugledaju gola. 
Kako golotinja predstavlja za 
istočnjake sramotu i poniženje, 
Noa, otrijeznivši se, prokune Ka- 
ma da bi on i njegovo potomstvo 
(-> Kanaanci) bili sluge Semu i 
Jafetu, a ovu dvojicu blagoslivlja. 


Ikonografija poznaje pri- 
zore sadnje vinograda, berbe, is- 
pijanja vina, sna i golotinje u pi- 
janstvu, Kamove poruge te Se- 
mova i Jafetova diskretnog po- 
krivanja razgoljenog oca, prokli- 


NOJ 


njanja Kama i blagoslivljanja Se- 
ma i Jafeta. Od razdoblja gotike 
ti motivi postaju genre-scene. U 
Noinom razgolićavanju tipološka 
je aluzija na —> svlačenje Krista 
u ciklusu Kristove muke. BF 


Noj (Strutbio). (Nojevo jaje): —> 
djevičansko materinstvo 


Noli me tangere (lat. = »Nemoj 
me doticati«). (Iv 20,14—18). Na- 
kon uskrsnuća Krist se najprije 
ukazuje Mariji Magdaleni, koja ga 
u prvi čas ne prepoznaje te ga 
zamjenjuje s vrtlarom. U razgo- 
voru Krist se obraća Magdaleni 
jednom rečenicom koja je u Vul- 
gati obila prevedena izrazom: 
»Noli me tangere« (»Nemoj me 
se dotaknuti«). Po tome je izrazu 
nazvan ovaj ikonografski motiv. 
Ikonografija: Magdalena, 
noseći posudu s pomašću, kleči 


»Noli me tangere«. Majstor Du- 
tuitske Maslinske gore, 15. st. 

pred Kristom i pruža prema nje- 
mu ruke. Krist stoji, ogrnut pla- 
štem, i drži na motki svoju 
uskrsnu zastavicu s križem. U 
XIV. stoljeću Krist je u ovom 
prizoru predočen kao vrtlar sa 
širokim slamnatim šeširom i s lo- 
patom. BF 


Nona (lat. = deveta [tj. ura]). 
Dio —> brevijara koji se molio o 
devetoj uri, to jest o današnjih 
15 sati. 


Notburga, sveta, djevica (lat. 
Notburga). Životopis joj je ispre- 
pleten legendama. Rođena je naj- 
vjerojatnije 1265. godine u Rat- 
tenbergu, u Tirolu, u seoskoj obi- 
telji. Služila je kao služavka u 
obližnjem gradu, odakle su je zbog 
njenog zauzimanja za siromahe 
otjerali. Zatim je služila kod jed- 
nog seljaka u selu Eben, dok je 
nisu pozvali natrag u grad i po- 
vjerili joj njeno nekadašnje odgo- 
vorno mjesto. Odlikovala se po- 
niznom pobožnošću, odvažnošću i 
savjesnošću u službi. Prema le- 
gendi, jednom, kad je njen gospo- 
dar — seljak — zahtijevao od 
nje da ide žeti i u vrijeme subot- 
njeg odmora, i to u vrijeme dok 
je upravo molila u obližnjoj ka- 
peli, dignula je srp u zrak i ispu- 
stila ga, a srp je ostao čudesno 
lebdjeti u zraku. To je bio čude- 
san znak da za vrijeme subotnjeg 
odmora treba ostaviti posao. 

Blagdan joj je 13. rujna. Budući 
da je patron Tirola, njen se kult 
raširio po svim alpskim  kraje- 
vima, a vrlo je raširen i u Slo- 
veniji. Atributi su joj srp u zraku 
ili u ruci i posuda s mlijekom, a 
prikazuje se ili u vezi s čudom o 
srpu ili kako dijeli kruh siroma- 


NOTBURGA 


sima. Zaštitnica je seljačkih po- 
slova i služavki, a tako i odmo- 
ra. Zazivaju je i za sretan po- 
rod. EC 


Novac. Pregršt novca često je 
simbol Kristove muke, a podsjeća 
na Judinu izdaju. Vreća s novcem 
oznaka je sv. Mateja apostola i 
evanđeliste, koji je bio carinik 
(poreznik) prije nego je pošao za 
Kristom. Tri kese s novcem jedna 
je od oznaka sv. Nikole biskupa. 
Po zdjeli punoj zlatnika i srebrni- 
ka ili po kesama s novcem pre- 
poznaje se sv. Lovro, koji je si- 
rotinji podijelio crkveno blago. I 
drugi sveci koji su na glasu po 
svojoj dobrotvornosti katkad se 

prikazuju kako dijele novac siro- 
masima; tako, među ostalim, sv. 
Elizabeta Ugarska. 


=> Porezni novčić; —> poljubac Ju- 
din (Juda prima trideset srebrnika); 
—> Judino samoubojstvo. 


MG 


Nož. Najčešće je nož prikazan kao 
sredstvo mučeništva. Sv. Bartol 
apostol uvijek se prikazuje s ve- 
likim nožem osobita oblika ili s 
komadom ljudske kože prebače- 
nim preko ruke, što pokazuje ka- 
ko je on bio živ oderan. Sv. Pe- 
tar mučenik ima nož u ruci ili 
zasiječen u glavu, jer je tako pod- 
nio mučeništva. MG 


O 


Obadija (hebr. 'šbadjah »sluga Ja- 
hvin«): —> Abdija 


Obilježavanje odabranih pečatom 
Boga živoga > Apokalipsa 


Obitelj, sveta: —> Sveta obitelj 


Objava. Božanska spoznaja obzna- 
njena ljudima ili pomoću Božjeg 
glasa u svijesti ili — što je opće- 
nitije — pomoću nadahnute knji- 
ge kao što je npr. Biblija, Kur'an, 
Veda itd. AB 


Oblaci. Oblaci na nebu prirodni 
su zaslon nebeskog plavetnila, te 
se zbog toga upotrebljavaju kao 
znak nevidljivog Boga. Ruka koja 
Proviruje iz oblaka najobičniji je 
simbol božanske svemoći. MG 


Oboreno stablo: —> Danijel 


Obrezanje Kristovo. (Lk 2,21). 
Po propisima Mojsijeva zakona 
Krist je osmi dan po rođenju bio 
obrezan, te mu je — kao sva- 
kom Židovu, muškarcu — prili- 
kom obrezanja bilo nadjeveno 
ime. »Kad prođe osam dana, i 
kad je Dijete trebalo obrezati, 
nadjenuše mu ime Isus, kako ga 
je nazvao anđeo još prije nego se 
zače.« 


Zbog tih dvaju momenata, to jest 
zbog obrezanja (a to znači i zbog 
prvog prolijevanja Kristove krvi, 
zbog prve njegove patnje i zbog 
prve žalosti njegove majke [> se- 
dam žalosti Bogorodičinih]) i zbog 
nadijevanja imena (> ime Isu- 

sovo), obrezanje Kristovo ima 
znatnu ulogu u kršćanskoj iko- 
nografiji i u kultu. (Blagdan koji 
se slavio 1. siječnja ukinut je 
1969. godine.) 


Ikonografija: Prizor se 
zbiva u hramu, katkada i na 
žrtveniku. — Obično — Bogorodica 


drži Dijete, a veliki svećenik drži 
nož u ruci ili (stojeći ili sjedeći) 
presijeca Djetetu praeputium. S 
kasnogotičkim realizmom XV. sto- 
ljeća prizor dobiva realistički pri- 
zvuk kirurške operacije. Istodob- 
no raste i broj sudionika tog pri- 
zora. U XVI. stoljeću obrezanju 
asistiraju i anđeli. U XVIII. sto- 
ljeću motiv obrezanja postaje sve 
rjeđim. 


Observanti (lat. observans »koji 
se drži [pravila]«, observare »ob- 
državati«): —> franjevci 


Oci, crkveni: —> crkveni oci 


Oče naš (lat. Pater noster, grč. 
Pater hčmčn). Jedina  verbalna 
molitva koju je sastavio Krist, a 
sačuvala nam se zapisana u Mt 6, 
9—13 i Lk 11,2—4. U praksi je 
veoma česta u svim kršćanskim 
Crkvama u raznim životnim i li- 
turgijskim situacijama, a najsve- 
čanije i najeminentnije u > misi, 
kao uvod u —> pričest. U prvim se 
vjekovima kršćanstva, uz —> Cre- 
do, svečano predavala —> kate- 
kumenima u pripravi na krštenje. 


AB 


Očišćenje usana proroka Izaije: 
—> Izaija 


Odjeća, klerička. Tri reda službe- 
nika u srednjovjekovnoj Crkvi: 
biskupi, svećenici i đakoni, raspo- 
znavaju se po odjeći koju nose. 


ODJEĆA 


Osobe sa svetim redovima koje ne 
pripadaju ni jednoj redovničkoj 
zajednici pripadaju svjetovnom 
kleru. U umjetnosti renesanse naj- 
češće se slikaju pripadnici hijerar- 
hije, to jest biskupi, kardinali i 
pape. 

Svi svjetovni svećenici, bez obzira 
na njihov čin, nose talar (reve- 
rendu), uzanu mantiju s dugim 
rukavima koja seže do gležanja 
(lat. talus »gležanj«, odatle naziv 
talar). Po običaju, talar ima tri- 
deset i tri dugmeta, Što označava 
trideset i tri godine Kristova ze- 
maljskog života. 


Redovnički kler, za razliku od 
svjetovnoga, sačinjavaju oni po- 
jedinci sa svetim redovima koji 
Žive prema zajedničkom pravilu 
neke redovničke zajednice kojoj 
pripadaju. Oni se razlikuju na 
dva načina: po obliku i boji —> 
habita, koja je vlastita redu kome 
pripadaju; zatim, po postrigu ili 
tonzuri, to jest po izrezu kose na 
glavi (on je u vrijeme renesanse 
bio obvezan za sve pripadnike 
redovničkih zajednica). Oblik po- 
striga bio je znak raspoznavanja 
za pojedine monaške redove. 
Odjeća redovnika zove se habit. 
Redovito je to duga i široka ha- 
lja, stegnuta oko pojasa kožnim 
opasačem ili užetom, širokih ru- 
kava i s kukuljicom. Kukuljica je 
jedno od najuočljivijih obilježja i 
redovito se može prebaciti preko 
glave. Neki habiti imaju još i 
naprsnik (> škapular) i pelerinu 
(ogrtač bez rukava). 


Poput muškaraca, i žene Žive u 
redovničkim zajednicama zavjetu- 
jući siromaštvo, čistoću i posluš- 
nost. I njihov se red raspoznaje 
po habitu koji nose. Premda i one 
imaju redovničke zavjete, ipak se 


ODLAZAK 


one ne pripuštaju svetim redovi- 
ma (đakonatu, svećeništvu i bi- 
skupstvu). MG 


Odlazak sv. Ivana Krstitelja u 
pustinju. Sv. Ivan Krstitelj opra- 
šta se s roditeljima, te ga prati 
(ili ga nosi) anđeo. Umjesto pu- 
stinje često je prikazan krajolik 
sa šumom. BF 


Odlazak mladog Tobije: —> 'To- 
bija 


Ofertorij (slat. offertorium »pri- 
kazivanje«, prema offerre »nu- 
diti, iznositi pred koga«). 1. Pri- 
kazanje kruha i vina na —> misi. 
2. Psalam koji —>schola cantorum 
pjeva dok se na misi prikazuju 
darovi kruha i vina. 


Oficij (lat. officiwm »služba, duž- 
nost«) 

1. Dužnost —> klerika da mole 
—> brevijar. Ta se dužnost često 
brka s njenim predmetom pa se 
često i brevijar zove oficij, a 
najčešće se tim nazivom imenuje 
sam čin moljenja brevijara. 

2. U prenesenom smislu, tako se 
naziva dio brevijara koji se mora 
izmoliti u jednom danu. AB 


Ognjena kola: —> Ilija prorok; 
—> Elizej prorok 


Ognjena rijeka: —> Danijel; —> 
Posljednji sud 


Ograđeni vrt: —> Pjesma nad pje- 
smama; —> djevičansko materin- 
stvo 


Ogrtač. Ogrtač (plašt) presječen 
mačem na dvije polovine oznaka 
je sv. Martina biskupa, koji je 

OKTAVA 


usred zime svoju odjeću podijelio 
s prozeblim siromahom. (> Ha- 
ljina). MG 


Oklop. Oklop je znak viteštva. 
Sveci ratnici, među kojima se 
ističe sv. Juraj, često se prikazuju 
u oklopu, a tako i sv. Mihovil 
(Mihael) arkanđeo. Sv. Krizogon 
uz oklop ima često i plašt kakav 
su nosili vitezovi križari. Oklop 
također označuje kršćansku vjeru 
kao štit protiv zla. »Obucite se 
u bojnu opremu Božju«, piše u 
Poslanici Efežanima, »da se mog- 
nete suprotstaviti đavolskim na- 
padima! ... Obucite oklop — pra- 
vednost ... uzmite veliki štit — 
vjeru Nataknite kacigu — 
ono čim se spašava — i mač Du- 
ha, to jest riječ Božju!« (Ef 6, 
i115=17): MG 


Oko Božje. Ikonografski prikaz 
Boga Oca. Prikazan je u obliku 
ljudskog oka u trokutu, a oko 
njega se na sve strane, ili samo 
na tri, granaju zrake. Simbol je 
Božje sveprisutnosti i svevidlji- 
vosti. Puk ga, na temelju barok- 
nih propovijedi, definira stihom: 
»Božje oko svuda gleda, sakrit 
mu se ništa ne da.« Počinje se 
javljati u XVII. stoljeću. AB 


Okovi. Podsjećajući kako su voj- 
nici bičevali Krista, okovi (lanci) 
jedan su od znakova muke. Sv 
Leonard često se prikazuje sa 
slomljenim negvama u rukama, 
što označuje njegovo zalaganje za 
utamničenike kralja Klodviga, na 
čijem je dvoru svetac boravio. 
MG 


Oktava (slat. octava [dies] »osmi 
dan, osmina«). Običaj da se po- 


OLTAR 


jedini veliki blagdani slave i ti- 
jekom osam dana koji slijede na- 
kon blagdana. Ta je praksa po- 
stojala već kod Židova (za blag- 
dan posvećenja jeruzalemskog hra- 
ma), a —> apostoli su je prenijeli 
i u kršćanstvo. Broj blagdana koji 
imaju oktavu kroz povijest je u 
kršćanstvu varirao, a stalno je 


imaju Božić i Uskrs. AB 


Oltar (lat. altare »Žrtvenik«). Po- 
višeno mjesto sazdano od kamena, 
drva ili zemlje na kome se pri- 
nosi —> žrtva bogovima ili Bogu. 
U hrvatskom se jeziku ustalila 
riječ Žrtvenik. Poznaju ga sve re- 
ligije koje u svom kultu imaju 
žrtvu. 


Oltar na jednom stupiću. Auriol, 
5. st. 


U kršćanstvu, to je mjesto na ko- 
jem se prinosi —> euharistijska 
Žrtva, > misa. Tijekom povijesti 
doživio je oltar niz razvojnih 
promjena. U najstarije doba krš- 
ćanstva to je običan kućni stol, 
pokretan i uglavnom drven. Na 
freskama u katakombama često 
susrećemo tronogi stolić s okru- 
glom pločom (tribadion). Počet- 
kom IV. stoljeća, za pape Silve- 
stra, oltar postaje fiksan i od ka- 
mena, te se smješta nad grob 
mučenika u apsidalnom dijelu ba- 

Romanički oltar s jezgrom i če- 
tiri stupića. Regensburg, 11. st. 


zilike, a natkriva se —> cibori- 
jem. 

Na Istoku je oltar, kao pravilo, 
zadržao kubičan oblik i naziv 
stol, trpeza (grč. trapeza Kyrlou 
»stol Gospodnji«); na Zapadu pak 
doživio je niz promjena. U IV. i 
V. stoljeću to je kvadratična plo- 
ča, zvana mensa (= »stol«), na 
jednoj ili na četiri noge, ili pak 
na šupljem zidanom postolju s re- 
Šetkastim otvorom kroz koji se 


Podnožje oltara, 6. st. Poreč, Eu- 
frazijeva bazilika 


OLTAR 


mogao vidjeti sarkofag mučenika 
što se nalazio ispod oltara (= fe- 
nestella confessionis: —> konfesija), 
a mjesto mu je bilo između —> ap- 
side i broda crkve. (> Orijenta- 
cija). Taj oblik, s neznatnim va- 
rijacijama, sačuvao je oltar do X. 
stoljeća. Od XI. stoljeća oltar se 
sve više pomiče prema dnu apsi- 
de, a između njega i dna apside 
postavljaju se moći (—> retable), 
te svećenik uglavnom služi misu 
okrenut leđima puku i brodu 
crkve. U doba romanike (zbog 
čestih hodočašća i križarskih po- 
hoda) veoma su česti prijenosni 
oltarići u obliku škrinjice, vrlo 
bogato ukrašene emajlom i zla- 
tom, u kojoj su bile pohranjene 
-> relikvije kojeg mučenika. 


Od XIII. stoljeća počinju se iznad 
menze stavljati slike ili reljefi, 
koji će bivati sve bujniji i boga- 
tiji, sastavljeni od više dijelova 
(triptih, poliptih), iz čega će se u 
XIV. i XV. stoljeću razviti tzv. 
krilni oltar, s nekoliko slojeva 
preklopnih ploča oslikanih s jedne 

Oltar s relikvijama podignutima 
uvis. Romanika, 12. st. 


i druge strane. Na njima su se, 
zavisno od liturgijske svečanosti i 
doba godine, mogli vidjeti razli- 


Prijenosni oltarić. Rab, katedrala, 12. st. (rekonstrukcija) 


OLTAR 


čiti prikazi, a sve je to bilo uokvi- 
reno bogato rezbarenim okvirom. 
Renesansa napušta krilni a gradi 
arhitektonski oltar, sastavljen od 
više arhitektonskih elemenata; on 
se može usporediti s portalom, 
trijumfalnim lukom i zabatom an- 
tičkih hramova, sve ujedno, a u 
njegovoj sredini smješta se kip ili 
slika sveca kojem je oltar posve- 
ćen. U kasnoj renesansi i baroku 
na sredini menze, a ispod slike, 
smješta se —>tabernaku!l (—>euha- 
ristija). Barok zadržava arhitek- 
tonski oblik oltara, samo mu mi- 
jenja morfologiju i bogato ga 
ukrašava skulpturama na perife- 
riji i u gornjem dijelu, atici. U 
XIX. i XX. stoljeću prevladava 
imitacija prošlih, uglavnom roma- 
ničkih i gotičkih formi, sa savr- 
šenstvom izrade ali bez duha. In- 
dustrijska produkcija tih oltara u 
južnoj Austriji napunila je i naše 
crkve u XIX. stoljeću tzv. tirol- 
skim oltarima. Poslije II. vati- 
kanskog koncila Crkva se opet 
vraća oltaru okrenutu prema pu- 
ku, što izaziva mnoge prostorne, 
stilske i osobito konzervatorske 
nesporazume. 

Uz oltar su uviiek bile usko ve- 
zane moći mučenika i svetaca. 
(-> Relikvije). AB 


Oltarna pregrada. (Letner). Pro- 
stor svetišta u crkvi odavna se 
odjeljuje od crkvene lađe poseb- 
nom pregradom. Ona je ispočetka 
od kamena i sastoji se od stupova, 
velikih kamenih ploča (»pluteja«) 
i slavoluka (»tegurij«). (> Sep- 
tum). Često je takva. pregrada 
bogato ukrašena reljefima, a kat- 
kad i svetačkim likovima ili pri- 
zorima iz Kristova života. Kasnije 
se takva pregrada izrađuje od 
drva i spaja s korskim sjedalima 

OLTAR 


za kanonike (u stolnim crkvama) 
ili redovnike (u samostanskim 
crkvama). Ta drvena pregrada 
ukrašena je prije svega raspelom, 
zatim likovima apostola, proroka 
ili patrijarha, odnosno likovima iz 
Otkrivenja sv. Ivana (»starcima«). 
Oltarna pregrada omeđuje pro- 
stor koji je pridržan isključivo za 
kler ili druge posvećene osobe 
(vladare). U istočnim crkvama 
sličnu ulogu imaju  ikonostasi, 
ukrašeni brojnim slikama. Poslije 
Tridentskog koncila (1545—1562) 
ne grade se više korske pregrade. 
MG 


Oltarna slika. (Retabl). Oltarna 
slika ili > retabl naziv je za plo- 
ču ili ploče što su pričvršćene za 
oltar ili smještene iza oltara. Ima 
ih različitih oblika: jednostruka 
pala (samo jedan komad), zatim 
češće triptih (tri ploče) ili poliptih 
(više od triju ploča). Kadšto su 
ploče sa slikama ugrađene u bo- 
gato izrezbaren i pozlaćen okvir. 
Središnja ploča najčešće prikazuje 
raspeće, no može prikazivati i 
koji drugi važan događaj iz Kri- 
stova Života. Katkad se na tom 
mjestu nalazi lik Bogorodice s 
Djetetom. Pobočne ploče prika- 
zuju događaje iz Života Krista ili 
Bogorodice, ali i likove svetaca 
kojima je dotična crkva ili ka- 
pela posvećena. Te pobočne ploče 
često su proviđene šŠarkama za 
preklapanje, pa se oltarna slika 
može sklopiti u pokorničko vri- 
jeme, ili rasklopiti u posebnim 
prilikama. U podnožju glavnog 
niza ploča ponekad stoje manje 
pločice, a nazivaju se —> predela. 
MG 


Oltarna zavjesa. Bogato izvezena 
zavjesa što se u nekim krajevima 

Arbitekturni barokni oltar. Zagreb, Sv. Ksaver, 1754. 


OLTARNIK 


stavlja iza oltara zove se oltarna 
zavjesa. Ona je obično od bro- 
kata ili umjetničkog veziva na 
zlatnoj podlozi. Kadšto je tako 
uređena da se dade razvući kako 
bi prekrila bočne strane oltara. Ti 
produžeci zovu se zastori. (> 
Septum; —> pala). MG 


Oltarnik. Komad bijeloga lanenog 
platna koji prekriva gornji dio 
oltara i visi s obiju bočnih strana 
zove se oltarnik. Gdjekad je obru- 
bljen skromnim čipkama. On je 
simbo! platna (sindona) kojim je 
u grobu bilo umotano Kristovo 
tijelo. MG 


Onufrije, sveti (lat. Onupbrius). 
Monah iz Tebe u Egiptu (IV. sto- 
ljeće). Šezdeset je godina živio 
posve sam u pustinji. Prema le- 
gendi, svake mu je nedjelje anđeo 
donosio svetu pričest. Njega je 
kasnije otkrio Pafnucije, biskup 
gornje Tebe, i ostao kod njega 
dok nije umro. Pafnucije ga je za- 
tekao posve naga; pokrivala ga 
je jedino njegova duga kosa i vi- 
jenac od lišća oko bokova. Nakon 
Onufrijeve smrti pojaviše se dva 
lava i iskopaše mu grob. 
Onufrije se prikazuje kao divlji i 
zapušten lik s dugom, neočešlja- 
nom kosom i s pojasom od lišća. 
Često do njega stoje dva lava 
koja su, po legendi, pomogla ko- 
pati Onufrijev grob. MG 


Opat (lat. abbas, gen. abbatis ( 
grč. dbbas ( aram. abba »otac«). 
Naziv za poglavara monaške za- 
jednice. Imaju ga benediktinci i 
svi ogranci koji su se od njih raz- 
vili. AB 


Opatica (>OPaT). Isto što i > 
opat, samo za ženske monaške re- 

OPLAKIVANJE 


dove, a to su danas samo bene- 
diktinke. U puku, u nekim kra- 
jevima, taj se naziv upotrebljava 
za redovnice (»časne sestre«) op- 
ćenito. 


Opći potop. (Post, gl. 6 — gl. 9). 
Zbog pokvarenosti ljudskog roda 
Bog odlučuje uništiti svijet općim 
potopom, a od toga se od ljudi, 
po Božjoj odredbi, spašava samo 
pravednik —> Noa i njegova obi- 
telj te po jedan par od svih ži- 
votinja radi očuvanja vrsta. Ova 
velika biblijska povijest — kao 
ciklus i kao niz pojedinačnih iko- 
nografskih tema — ima važnu 
ulogu u sistemu tipologija, jer je 
opći potop idejom temeljitog očiš- 
ćenja pokvarenog svijeta postao 
prefiguracijom sakramenta —> kr- 
Štenja, a idejom osude i temelji- 
tog uništavanja postao je prefi- 
guracijom —> Posljednjeg suda. 
(> Noa; —> korablja; —> gavran; 
—> golubica; —> duga; —> Noina 
Žrtva; —> Noino pijanstvo). 


Oplakivanje Krista. Oplakivanje 
Kristovo tema je koja nema po- 
dloge u Evanđeljima, nego je to- 
kom XII. stoljeća izrasla u Bi- 
zantu iz religioznih meditacija i 
iz religiozne poezije, a iz Bizanta 
se preko Italije u XIV. stoljeću 
proširila na Zapad. 

Krist leži obično na kamenoj plo- 
či. Ploča je uspomena hodočas- 
nika na relikviju »kamena poma- 
zanja« Kristova, koja se čuva u 
crkvi Svetog groba u Jeruzalemu. 
Mrtvog Krista oplakuju Bogoro- 
dica (ona stoji uz njegovo uzglav- 
lje), sv. Ivan, Marija Magdalena, 
Josip iz Arimateje, Nikodem. Pri- 
zor je dramatiziran velikom ska- 


OPROSTI 

ORAO 


Oplakivanje Krista (Pieta). Maj- 


stor Dutuitske Maslinske gore, 15. 


st. 


lom pokreta i mimike, kojom se 
izražava tuga. Često se motiv 
oplakivanja stapa s ikonografijom 
-> polaganja u grob, a gdjekad 
djeluje i na kompoziciju —> Imago 
pietatis. 


Oprosti > indulgencija 
Opservanti —> franjevci 


Orans, gen. oranta (lat. orans 
»onaj koji moli« € orare »mo- 
liti«). Naziv za molitveni stav u 
religijama mediteranske antike, 
uključivši i kršćanstvo prvih sto- 
ljeća. Ikonografski se prikazuje 
kao ženski lik u stojećem stavu 
raširenih ruku i dlanova okrenu- 
tih prema gore. Smisao te geste 
jest otvorenost dlanova (a to zna- 
Či i svega čovjeka) prema gore, 
to jest prema Bogu, sa željom da 
on te prazne dlanove ispuni svo- 
jim darovima. Katkad se orans 


Ranokršćanski re- 
likvijar iz Novalje, 4. st. 


Maria _orans. 


shvaća kao personifikacija pobož- 
nosti (lat. pietas) u nekršćanskoj 
antičkoj ikonografiji. U  kršćan- 
skoj ikonografiji to je uvijek pri- 
kaz —> Bogorodice. Kao moli- 
tveni stav, u praksi je u prvim 
stoljećima kršćanstva bio općenit 
za sve kršćane, a kasnije se za- 
držao samo u misi, i to samo za 
svećenika. U nekim krajevima, 
kao kod nas u Bosni, i vjernici u 
nekim prigodama i danas mole u 
tom stavu. AB 


Orant —> orans 
Oranje —> Elizej, sveti, prorok 


Orao (Aquila). Općenito valja 
orla smatrati simbolom uskrsnu- 
ća. To se temelji na drevnom vje- 
rovanju da orao, za razliku od 
ostalih ptica, povremeno obnavlja 
svoje perje i svoju mladost time 
što najprije leti prema suncu, a 
potom naglo zaroni u vodu. 'Ta- 
kvo je uvjerenje izraženo i u Psal- 


ORAO 


Bogorodica orans 


mu 103, 5: »...ko orlu ti se 
mladost obnavlja«. 

Orao nadalje označuje novi život 
koji je započeo u krsnom zdencu, 
a tako i kršćansku dušu ojačanu 
milošću. »Al onima što se u Jahvu 
uzdaju snaga se obnavlja, krila im 
rastu kao orlovima...« (Iz 40, 
31). Postojalo je uvjerenje da orao 
ima sposobnost uzlijetanja uvis sve 
dok se ne izgubi s vida te da pri 
tome može izravno gledati u žar- 
ko podnevno sunce. Stoga se sma- 
tra simbolom Krista. U širem pak 
smislu on označuje pravednike, ili 
čak zamjenjuje pojedine kreposti 
kao srčanost, vjeru, sabrano raz- 

ORGULJE 


mišljanje. Rjeđe, kad je prikazan 
kao ptica grabljivica, orao pred- 
stavlja demona koji otima duše 
ili pak grijehe oholosti i zemalj- 
skog vlastohleplja. 

Orao uz to simbolizira i veliko- 
dušnost. Vjerovalo se, naime, da 
orao, kako god bio gladan, uvijek 
prepušta polovinu svoga plijena 
drugim pticama. 

U osobitom smislu orao je oznaka 
sv. Ivana Evanđelista. Viđenje 
proroka Ezekijela uvijek se pri- 
mjenjuje na četiri evanđelista (Ez 
1,5—10): »Usred toga nešto kao 
četiri bića, obličjem slična čovje- 
ku ... I u sva četiri bijaše lice 
čovječje ... lice lavlje ... lice vo- 
lujsko ... lice orlovsko...« Ka- 
ko se sv. Ivan u svome Evanđelju 
vinuo uvis u promatranju božan- 
ske naravi Krista Spasitelja, orao 
je postao njegovim simbolom. 

U širem smislu orao kadšto ozna- 
čuje evanđeosko nadahnuće. Zbog 
te simbolike Šštionik s kojega se 
čita evanđelje kod bogoslužja ne- 
rijetko ima oblik orla raširenih 
krila. MG 


Ordinarij mise (slat. ordinarium, 
ordinarius — »redovit«). Dijelovi 
mise koji se nikad ne mijenjaju. 
(>> Misa). 


Orgulje (njem. Orgel ( stvnj. or- 
gana ( lat. organum, množ. organa 
na ( grč. organon, množ. organa 
»oruđe, sprava«, usp. tal. organo). 
Glazbeni instrument poznat još u 
starom vijeku. Crkva u prvim vje- 
kovima izbjegava sve instrumente, 
smatrajući ih sredstvima poganske 
zabave i rastresenosti. U crkvi se 
ipak javljaju u VIII. stoljeću, i to 
na Istoku (gdje su kasnije iščezle 
iz upotrebe). Na Zapadu se jav- 


ORIJENTACIJA 


ljaju u IX. stoljeću, a svoj pro- 
cvat doživljavaju nakon XIII. 
stoljeća kad je izumljen conflato- 
rium (regulator zraka, od confla- 
re »duhati, raspiriti«). Svoj apo- 
gej savršenstva, ne samo tehnič- 
koga i glazbenoga nego i u likov- 
noj obradi kućišta svirala, dostižu 
orgulje u XVIII. stoljeću. Najsta- 
rije orgulje u Hrvatskoj spominju 
se 1363. godine u crkvi sv. Marka 
u Zagrebu, a zatim 1384. u du- 


brovačkoj katedrali. AB 
Orijentacija (prema lat. oriens 
[sol]  »izlazeće sunce,  istok«). 


Praksa da se moli licem okrenu- 
tim prema istoku. Nalazimo je u 
većini starih religija, jer se s 
istoka, nakon noćnog nestanka, 
ponovno rađa sunce, koje je da- 
valac života. I Vitruvije nalaže 
da se pročelja hramova okreću 
prema istoku, što je možda osta- 
tak kulta Sunca. 

Taj običaj prihvaća i kršćanstvo, 
jer je Krist, metaforički, davalac 
novog života, »Oriens ex alto« 
(Istok s visine, Mlado sunce s vi- 
sine, Lk 1,78), a prema Matejevu 
evanđelju (Mt 24,27), Krist će se 
i na sudnji dan pojaviti s istoka. 
Kršćani se u prvo vrijeme okreću 
prema istoku samo za vrijeme 
—> anafore. U času kad počne taj 
najvažniji dio liturgijskog sastan- 
ka (mise) svi, i svećenik i vjernici, 
okreću se licem prema istoku, bez 
obzira na orijentaciju prostora u 
kom se nalaze. Najstarije rimske 
crkve, Sv. Ivan Lateranski i Sv. 
Petar, pročeljem su okrenute pre- 
ma istoku, a sve ostale stare rim- 
ske crkve položene su u raznim 
smjerovima ne vodeći računa o 
sakralnoj orijentaciji, nego se po- 
koravaju pravcima izgradnje, tj. 
urbano su »orijentirane«.  Apo- 

stolske konstitucije redigirane pot- 
kraj IV. st. (Funk 1,159) odre- 
đuju da crkva bude pročeljem 
okrenuta prema istoku. U istoč- 
nom obredu ta će se praksa sa- 
čuvati sve do danas. Na Zapadu 
jako varira orijentacija i crkava 
i vjernika u molitvi. Od V. sto- 
ljeća dalje na Zapadu se crkve 
počinju orijentirati apsidom pre- 
ma istoku, a pročeljem prema za- 
padu, a od tada datira i praksa 
da svećenik za vrijeme molitve 
stoji licem okrenut prema istoku, 
a leđima okrenut vjernicima. Od 
IX. stoljeća ta će praksa biti go- 
tovo redovita. Sve do XIV. sto- 
ljeća, kako navodi Durandus (Rat. 
I 1.5.c.2,n.57), svećenik će za vri- 
jeme —> kanona biti okrenut pre- 
ma istoku, bez obzira na orijen- 
taciju same crkve, tako da će u 
neorijentiranim crkvama na po- 
četku kanona mijenjati svoj po- 
ložaj. Od XV. stoljeća dalje sve- 
ćenik je tokom čitave mise okre- 
nut leđima prema vjernicima, a 
licem prema oltaru i zidu apside, 
što u orijentiranim crkvama znači 
prema istoku; licem se okreće pre- 
ma vjernicima samo u časovima 
kada ih liturgijski apostrofira (Go- 
spodin s vama, Molite braćo, Bla- 
goslov itd.). Od baroka dalje iz- 
gubljen je svaki smisao za orijen- 
taciju, a usmjerenje crkve više- 
-manje diktirano je terenom ili 
položajem u gradskom tkivu. 

U starijim razdobljima, i na gro- 
bljima izvan katakomba mrtvaci 
se pokapaju tako da gledaju pre- 
ma istoku, odakle dolazi izlazeće 
sunce (Krist). AB 


Osam. Broj osam označava uskr- 
snuće, jer je Krist ustao iz groba 
osmi dan nakon svečanog ulaska 
u Jeruzalem. Osam je također broj 


OSLJEPLJENJE 


blaženstava. Mnogi krsni zdenci, 
zbog povezivanja krsne simbolike 
s uskrsnućem i s blaženstvima, 
imaju oblik osmerokuta. MG 


Osljepljenje Sodomita: —> Sodo- 
ma i Gomora 


Ostenzorij (prema lat. ostendčre 
»pokaz[iv]ati«, ostensus  »poka- 
zan«): —> pokaznica 


Ostijarij (lat. ostiarius »vratar« ( 
ostivm  »ušće;  “vrata«). "Nosilac 
prvog od četiriju stupnjeva sve- 
ćeničkog —> reda, a dužnost mu 
je da bdije nad crkvenim vratima 
da u crkvu ne bi ušli pogani ili 
nedostojni kršćani. Osim toga bri- 
nuo se i za red u crkvi. Taj stu- 
panj uveden je u III. stoljeću; od 
X. stoljeća dalje njegovu ulogu 
preuzimaju —> sakristani, a po- 
djeljivanje tog reda — kao dio 
sakramenta — ostaje samo simbo- 
ličan čin. AB 


Ostijarijat (lat.  ostiariatus, —> 
ostijarij). Prvi od četiriju stupnje- 
va svećeničkog —> reda; i sam 
obred kojim se podjeljuje red > 
ostijarija. 


Osvald, kralj, mučenik (lat. Osval- 
dus; slov. Ozvald, Ožbolt). Ro- 
dio se oko 605. godine kao sin 
engleskog kralja Etalfrida, u 
Nortumbriji. Otac mu je bio po- 
ganin. Kad je otac poginuo u 
boju s Britima i Nortumbriju za- 
posjeo Edvin, Osvald je s braćom 
pobjegao u Škotsku. Monasi na 
otoku Iona obratili su ga na 
kršćanstvo. Godine 634. ponovno 
je oslobodio svoju zemlju, a zatim 
razborito vlađao i zauzimao se i 
za Širenje kršćanstva, sagradivši 

mnogo samostana, crkava i bol- 
nica. Poginuo je 642. godine u 
bitki kod Maserfielda protiv po- 
ganskih Mercijaca. Njihov kralj 
Penda dao mu je odsjeći glavu i 
ruke te ga nataknuti na kolac. 
Kršćanski su ga vojnici pokopali 
u samostanskoj crkvi u Bardneyju. 
Na njegovu se grobu dogodilo 
mnogo čudesa. 

Prema legendi, jednom, dok je u 
gostima imao biskupa  Aidana, 
razdijelio je među siromahe sve 
jelo i srebrno posuđe. Jednom dru- 
gom zgodom, prije nego što su ga 
izabrali za kralja, gavran je u 
kljunu donio posudicu s uljem i 
pismo s porukom da ga izaberu. 
Gavran mu je u Božje ime bio 
posrednik i kod ženidbe: odnio 
je njegov prsten zaručnici, a nje- 
zin vratio Osvaldu. Blagdan mu 
je 5. kolovoza. Kult mu se iz 
Engleske raširio najprije u Škot- 
skoj, a preko monaha i po svoj 
Evropi. U Sloveniji se časti po- 
sebno u Koruškoj, a kult mu se 
preko Sutle proširio i u Hrvat- 
skom zagorju. Atributi su mu ga- 
vran i prsten, a prikazuje se 0s0- 
bito zgoda s gavranom. Zazivaju 
ga za dobru ljetinu, lijepo vrijeme 
i zdravlje životinja. EC 


Otac isplaćuje sinu dio baštine: 
—> Rasipni sin 


Otajstva sv. ružarija (sv. kruni- 
ca; otajstva radosna, žalosna i 
slavna): —> Bogorodica od sv. 
ružarija 


Otkrivenje > Apokalipsa 
Oton Bamberški, sveti, biskup mi- 


sionar (lat. Otbo, gen. Otkonis; 
njem. Otto). Iz plemićke obitelji 


OTON 


von Mistelbach (u blizini Niirn- 
berga). Rođen 1062/63. Kao učeni 
duhovnik dospio je na dvor polj- 
skog vojvode Vladislava I. Her- 
mana, a zatim postao kancelar 
njemačkog cara Henrika IV. i 
1102. biskup Bamberga. Reformi- 
rao je regularne kanonike i po- 
dupirao novoosnovane cistercite i 
premonstrate. Osnovao preko dva- 
deset samostana u raznim bisku- 
pijama. Obnovio katedralnu ško- 
lu. Misionirao Slavene u Pomorju 
(Pommern) kao odaslanik polj- 
skog vojvode Boleslava III. Svo- 
jim sjajnim nastupom i propovi- 
jedanjem osvojio šćećinskog kneza 
Vratislava i njegov narod, 1124. 
Obratio na kršćanstvo Pyrzyce, 
Kamien (Pomorski), Szcecin, Wo- 
lin. Dopro do Kolobrzega i Bialo- 
garda. Nakon poganske reakcije 
1128. ponovno dolazi u Pomorje 
pod zaštitom Lotara III. i na 
saboru u Usedomu priveo kršćan- 
stvu mnoge plemiće, pomogao 
osnivanje biskupije Wolin. Umro 
je 30. lipnja 1139. u Bambergu. 
Nazvan je »apostolom Pomorja«. 
Kanoniziran 1189. Blagdan u Rim- 
skom martirologiju 2. srpnja. 
Prikazuju ga kao biskupa na ka- 
tedri kako propovijeda, s lavom 
uz noge i s crkvom u ruci. Osim 
toga prikazuje se kako propovi- 
jeda Slavenima s križem u ruci, 
a oni ga slušaju klečeći, odnosno 
kako ih u biskupskom ornatu po- 
lijeva krsnom vodom u gustim 
šumama. 

Zaštitnik protiv groznice i bjesni- 
la. MD 


Oton Pulski, sveti: —> istarski 
sveci 


Otvaranje pečata: —> Apokalipsa 


Ovan. Kako je ovan predvodnik 

stada, on se ponekad upotrebljava 
kao simbol Krista. Kao što se 
ovan sukobljava s vukom i po- 
bjeđuje ga, tako i Krist vodi bor- 
bu protiv Sotone i ostaje pobjed- 
nikom. Onaj pak ovan što se po 
Božjoj odredbi sapleo u trnje, ka- 
ko bi ga Abraham mogao žrtvo- 
vati umjesto svoga sina Izaka, 
predstavlja Krista okrunjena trnjem 
i Žrtvovana za spas ljudskog ro- 
da. U širem smislu ovan ozna- 
čava snagu. Atribut proroka Da- 
nijela. (>> Abrahamova žrtva). 
MG 


Ovca (Ovis): —> izgubljena ovca; 
—> Dobri pastir; —> navještaj an- 
đela pastirima; —> poklonstvo pa- 
stira 


Ozana Kotorka, blažena, djevica 
(lat. Hosanna). Rođena u crno- 
gorskoj pravoslavnoj obitelji Ko- 
sić u Relezima 1493; krsno ime 
Katarina. Djetinjstvo provela kao 
pastirica. Zatim je sedam godina 
služila u jednoj katoličkoj kući u 
Kotoru, te stupila u treći red sv. 
Dominika i provela dvadeset go- 
dina kao rekluza (svojevoljna za- 
tvorenica) uz jednu crkvu. Vo- 
dila je pobožne djevojke i žene 
u duhovnom, asketskom životu 
molitve i odricanja i preko njih 
djelovala na karitativnom  po- 
dručju. Mnogo puta su je pitali 
za savjet i pomoć. Imala je dar 
proricanja i viđenja. Umrla 27. 
travnja 1565. u Kotoru. Moći su 
joj u staroj Gospinoj crkvi. Kult 
joj je potvrđen 1927. Štuju je na 
čitavom hrvatskom katoličkom po- 
dručju, osobito kao zaštitnicu sve- 
tog sjedinjenja. 

Prikazuje se kao dominikanka s 
križem u ruci i bičevima po stra- 
ni. Spomen-dan 27. travnja. MD 


OZEJ 


Ozej (izvornije Hošea, usp. hebr. 
bošča »Bog spasio«). Jedan od 
starozavjetnih »malih« —> proro- 
ka. Oženio se bludnicom, koju je 
kupio za 15 sikala srebra i koju 
je ljubio, iako ga je ona varala. 
Prefiguracija ljubavi Kristove pre- 
ma Crkvi, prema grešnom čovje- 
čanstvu, koje Krist unatoč ljud- 

skih grijeha ne prestaje ljubiti. 
Atributi: bludnica (Ozej joj na 
jednu ruku stavlja prsten, a u 
drugu ruku daje joj novac) i lu- 
banja (jer je prorokovao Kristovu 
pobjedu nad smrću). BF 


Oživjele kosti: —> Ezekijel 


P 


Pacifikal (slat. pacificalis »miro- 
tvorac, onaj koji donosi mir«). Križ 
na nisku stalku koji biskup ili sve- 
ćenik u određenim prigodama no- 
si u ruci (npr. kod blagoslova ku- 
ća) i njime blagoslivlja vjernike. 
(> Križ). A 


Pad anđela. Iako prikazi pada 
anđela počinju već od XII. sto- 
ljeća, oni su u srednjem vijeku 
relativno rijetki; učestali su od 
XVI. stoljeća. Literarna vrela za 
ovu temu jesu Apokalipsa (12,7) 
i apokrifna Knjiga Henobova. 

Dok apokaliptička vizija konačnu 
pobjedu —> Mihovila arkanđela 
nad Sotonom i zlim duhovima 
vidi na koncu povijesti svijeta 
(> Apokalipsa, br. 15), dotle pad 
pobunjenih anđela kršćanska mi- 
sao smještava u početke Božjeg 
stvaranja. Ikonografija prikazuje 
stvaranje anđela redovito uz dru- 
gi dan —> stvaranja svijeta, a po- 
buna oholih anđela pod vodstvom 
> Lucifera (> Sotona) protiv 
Božjeg autoriteta nadovezuje se 
na njihovo stvaranje, to jest u 


redoslijedu zbivanja događa se 
prije stvaranja živih bića na ze- 
mlji. 

U ikonografiji to su prikazi niza 
dvoboja ili masovne bitke, koja 
se od XVI. stoljeća redovito odvi- 
ja u zraku. BF 


Pad egipatskih idola: —> bijeg u 
Egipat 


Pad idola Dagona: —> Samuel; 
—> Posljednji sud 


Pad vojnika: > poljubac Judin 
Padanje zvijezda: —> Apokalipsa 


Pakao. Pakao je po kršćanskoj 
klasičnoj doktrini stanje i mjesto 
vječnih muka za grešnike. 

U ikonografiji pakao se 
prikazuje kao: 1. Vječni oganj i 
tjelesne muke, odabrane prema 
predodžbama određenog povijes- 
nog razdoblja. U srednjem vijeku 
pakao se predočuje i velikim ko- 
tlom na vatri u kome se muče 
grešnici. Grešnike muče đavli, > 
Sotona. — 2. Levijatanovo ždri- 


PAKUJAC 


Pacifikal 


jelo koje guta osuđene. (> Levi- 
jatan). Pakao se prikazuje kao 
samostalna tema i kao dio > Po- 
sljednjeg suda. BF 


Pakujac (Aquilegia_ vulgaris; u 
hrv. rjeđe kandilka; »golubičica«). 
Cvijet te biljke nalikuje bijelu 
golubu, stoga u nekim jezicima 
ima naziv »golubičica«. To je i 
temelj njene simbolike, kojom se 
označuje nazočnost i djelovanje 
Duha Svetoga. Sedam cvjetova 

kandilke na jednoj stabljici ozna- 
čuje sedam darova Duha Svetoga, 
prema riječima Izaijina proroštva: 
»Na njemu će duh Jahvin poči- 
vat, duh mudrosti i umnosti, duh 
savjeta i jakosti, duh znanja i 
straha Gospodnjeg« (Iz 11, 2). 
MG 


Pala (lat. palla »ogrtač, gornja 
haljina, pokrivač«). (Pokrovac). 
Valja razlikovati bijeli laneni, 
škrobom ukrućeni pokrovac kojim 
se pokriva kalež, a naziva se pala, 
od jednostruke oltarne slike koja 
se također naziva pala. Simbo- 
lički se pala dovodi u vezu s 
Kristovim polaganjem u grob i 
omotačima kojima je bilo pokri- 
veno njegovo tijelo. MG 


Palij 


Palij (lat. pallium »[grčka] kaba- 
nica, plašt«). Palij je uska vrpca 
od bijele vune koja se nosi oko 
vrata. Ima i dvije obješene vrpce 
iste Širine od kojih jedna visi na 
prsima, a druga na leđima. Ukra- 
žen je sa šest crnih križića, a 
pričvršćuje se povrh liturgijskog 
ruha skupocjenom pribadačom s 
draguljima. Palij je simbol pa- 
pinske vlasti, a papa ga daje nad- 


PALMA 


biskupima i metropolitima da ta- 
ko obilježi njihovo udioništvo u 
svojoj vlasti. Kad se stavi oko 
vrata, palij ima oblik grčkog slo- 
va Y, što podsjeća na raspeće. 
MG 


Palma (Cbamaerops). Kod Rimlja- 
na palma od davnine slovi kao 
znak pobjede. To je značenje pre- 
neseno i u kršćansku simboliku 
gdje palmina grana podsjeća na 
pobjedu mučenika nad mukama i 
smrću. Mučenici se često prika- 
zuju s palmom uz sredstvo kojim 
su bili mučeni, ili imaju samo 
palmu umjesto takva sredstva. I 
Krist se često prikazuje s palmom 
u ruci kao slavodobitnik nad gri- 
jehom i smrću. Još se češće palma 
susreće na prizorima svečanog 
Kristova ulaska u Jeruzalem. »Su- 
tradan veliko mnoštvo naroda 
koje bijaše došlo na blagdan, kad 
ču da dolazi Isus u Jeruzalem, 
uze grane od palma te mu iziđe 
u susret kličući: Hosana! Blago- 
slovljen koji dolazi u ime Go- 
spodnje, Kralj Izraelov!« (Iv 11, 
12—13). 


Štap od palmina debla oznaka je 
sv. Kristofora, na temelju legende 
prema kojoj je on iščupao palmu 
da mu posluži kao oslonac na 
njegovim putovanjima. Pošto je 
Krista _ prenio preko rijeke, za- 
bode taj suhi štap u zemlju, kad 
gle, on pusti korijenje i donese 
plod. — Odjeća izrađena od pal- 
mina lišća svetačka je oznaka sv. 
Pavla pustinjaka. 


>> Raj; —> Posljednji sud; => Bogo- 
radičina_ smrt; —> bijeg u Egipat; 
—> Antun (opat, pustinjak); > Pa- 
vao Pustinjak; —> ulazak u Jeruza- 
lem. 


MG 


447 


PANTOKRATOR 


Pankracije, sveti, mučenik (lat. 
Pancratius; slov. Pankracij, Pon- 
grac). Mučen je po svoj prilici u 
ranoj mladosti za vrijeme cara 
Dioklecijana i pokopan u Rimu 
u crkvi na Janikulu. Prema le- 
gendi bio je rodom iz Frigije. 
Roditelji su mu rano umrli, a on 
je došao u Rim i zajedno s bra- 
tom Dionizijem tu upoznao krš- 
ćanstvo, dao se krstiti, razdijelio 
imanje siromasima; konačno je bio 
uhvaćen te mu mačem odrubiše 
glavu. Blagdan mu je 12. svibnja. 
Već 500. g. u Rimu je bila sa- 
građena crkva njemu u čast, a 
kult mu se ubrzo raširio po svoj 
Evropi. Slika se kao mladić s mu- 
čeničkom palmom, ili u prizoru 
odsijecanja glave. Zaštitnik je mla- 
deži i zagovornik protiv glavo- 
bolje, grčeva i protiv krivog svje- 
dočenja. EC 


U sjevernim krajevima Hrvatske 
zazivaju ga protiv  svibanjskih 
promjena vremena, koje štete usje- 
vima. On je, naime, prvi od »le- 
denih« svetaca. Osim njega tu 
ulogu imaju i sveci slijedećih da- 
na: sv. Servacije, biskup iz Ton- 
gerna, sv. Bonifacije, mučenik iz 
Tarza, i sv. Sofija, mučenica iz 
Rima (»Sofija vino popija« — na- 
rodna izreka — odnosi se na mra- 
zeve koji uništavaju vinograde). 
MD 


Pantokrator (biz. grč. Pantokrž- 
tr »svevladar«). — Ikonografski 
prikaz Krista kako u nebu sjedi 
na prijestolju kao gospodar svi- 
jeta. Počinje se javljati u IV. sto- 
ljeću u konhi apside, a u V. i VI. 
stoljeću je redovit. Na Istoku se 
prikaz Krista Pantokratora u VII. 
stoljeću premješta na tjeme ku- 
pole. (> Krist). AB 


PAPRAT 


Pantokrator (Krist — sudac). Jut- 
ta-codex, Zwettl, 1220. 


Pantokrator. Ikona, 16. st. 


Paprat (Nepbrodium). Paprat sa- 
kriva svoju nježnost, profinjenost 
i ljepotu u sjenovitim šumskim 
udolinama. Budući da njezinu lje- 
potu zapaža samo onaj koji je 
iskreno traži, paprat simbolizira 
neprimjetnu poniznost, poštenje i 
iskrenost. MG 

Parabola (lat. parabola ( grč. pa- 
rabolč »zastranjivanje [u pripovi- 
jedanju], poredba, priča« ( parđ4 
»uz, pokraj« + bolč »bacanje, hi- 
tac«) 


Parabola o bogatašu i siromaš- 
nom Lazaru. (Lk 16,19—26). Pa- 
rabola o bogatašu (Epulonu), koji 
je Živio u sjaju i izobilju, u go- 
zbama i zabavama, i o siromaš- 
nome Lazaru, koji ležeći pred nje- 
govim vratima — sav u čirevima 
što mu ih ližu psi — čezne za 
mrvicama što padaju s bogataševa 
stola. Kad obojica umru, anđeli 
odnesu Lazara u raj, to jest u 
—> Abrahamovo krilo, a bogataš 
završi u paklu, gdje »usred straš- 
nih muka, podiže oči te izdaleka 
opazi Abrahama i Lazara u nje- 
govu krilu pa povika: "Oče Abra- 
hame, smiluj mi se, te pošalji La- 
zara neka namoči vrh prsta vo- 
dom da mi rashladi jezik, jer se 
strašno mučim u ovom plamenu!'« 
Itd. Višestruka poučnost ove pa- 
rabole (o potrebi milosrdnosti, o 
konačnoj nagradi za dobro i ka- 
zni za zlo u vječnosti, o kompen- 
zaciji zemaljskih muka vječnom 
srećom) pridonijela je njenoj po- 
pularnosti u ikonografiji tijekom 
srednjeg vijeka, te se ona — čas 
razložena na niz epizoda (gozba, 
smrt i paklene muke bogataša u 
ognju, prizor s Lazarom u krilu 
Abrahamovu), a čas u sintetskom 
prikazu (raj: pakao) — javlja od 
minijatura u kodeksima do mo- 
numentalne skulpture na portali- 
ma katedrala, često u vezi s dru- 
gim eshatološkim temama. BF 


Parabola o trsu i lozi. (Iv 15, 
1—10). Parabola o duhovnoj plo- 
dovitosti onih koji žive u pove- 
zanosti s Kristom. Krist je trs, a 


PARABOLA 


Bog je vinogradar koji odsijeca 
svaku neplodnu lozu s trsa i čisti 
svaku plodnu, da bi rađala još 
više. Loza ne može rađati ploda 
ako ne ostane na trsu. 
Ikonografija poznaje ilu- 
straciju ove parabole, a još od 
starokršćanskog razdoblja primje- 
njivala je lozu kao jedan od Kri- 
stovih simbola. BF 


Parabola o mudrim i ludim dje- 
vicama. (Mt 25,1—13). Eshatolo- 
ška tema o potrebi pripravnosti 
duše za nenadani susret s Bogom 
u času smrti i prefiguracija —> Po- 
sljednjeg suda. 

Deset djevica dočekuje zaručnika. 
Među njima pet mudrih uzima 
sa svjetiljkama i zalihu ulja, a pet 
ludih ne uzima ulje sa svojim 
svjetiljkama. U ponoć iznenada 
dolazi zaručnik. Mudre djevice 
pale svoje svjetiljke i polaze mu u 
susret. Lude djevice traže od njih 
da im pozajme ulja, a kad ih ove 
odbiju, polaze u posljednji čas 
tražiti ulje u trgovaca. Vrativši 
se, nađoše vrata svadbene gozbe 
već zatvorena. 

Zbog didaktičnosti svoje poruke i 
zbog svog eshatološkog značenja, 
tema o mudrim i ludim djevica- 
ma učestala je u ikonografiji već 
od prvih kršćanskih stoljeća. U 
XII. i XIII. stoljeću, u portalnoj 
skulpturi francuskih, a zatim i 
njemačkih katedrala, ona postaje 
gotovo redovitim pratećim moti- 
vom —> Posljednjeg suda, pri če- 
mu se mudre djevice u povorci 
dižu, a lude silaze u podlučju por- 
tala. U romaničkom i gotičkom 
zidnom slikarstvu one se nižu u 
začeljima ili u podlučjima tri- 
jumfalnog luka. 

Mudre djevice prikazane su s upa- 
ljenim svjetiljkama, s velom ili s 

krunom na glavi; u decentnom su 
ruhu i uglađenih pokreta. Lude 
djevice prikazane su s ugašenim 
ili s izvrnutim svjetiljkama; u 
mondenom su Šarenom ruhu, ras- 
puštenih kosa, s krunom što im 
pada s glave. Zamišljene su, s 
rukom pod podbratkom ili tužno 
nagnute glave. Mudre djevice se 
redaju ili se stepenicama penju 
prema otvorenim vratima. Lude 
djevice uzalud kucaju na zatvo- 
rena vrata ili odlaze od zatvore- 
nih vrata. BF 


Parabola o sijaču. (Mt 13,1; Mk 
4,1; Lk 8,4). Parabola o sijaču 
usporedba je o plodovitosti pri- 
hvaćanja Božje riječi. Sijač sije: 
— sjeme koje pada kraj puta, po- 
zoblju ptice; koje padne na ka- 
men ili u plitku zemlju, brzo iz- 
nikne i brzo se osuši; koje padne 
u trnje, trnje uzraste pa ga uguši; 
koje padne u duboku zemlju, uro- 
di stostruko, Šezdeseterostruko ili 
tridesetorostruko. BF 


Parabola o slijepcima. (Mt 15,14; 
Lk 6,39). »Kada slijepac slijepca 
vodi, obojica u jamu padnu.« 
Parabola uperena protiv farizeja 
kao vođa naroda, jer su slijepi 
vođe slijepcima. 

Ikonografija doslovce ilustrira ovu 
parabolu (npr. P. Brueghel). 

BF 


Parabola o trunu i brvnu u oku. 
(Mt. 7,1—5; Lk 6,41). Parabola 
o licemjerstvu. »Što gledaš trun 
u oku brata svojega, a brvna u 
oku svome ne opažaš!« 


Ikonografija: Dvojica pr- 
stom pokazuju jedan drugome u 


oko: jednome iz oka izlazi greda, 
brvno. BF 


PARAC 


Parabola o uzvanicima na gozbu. 
(Mt 22,114; Lk 14,15). Kralj 
poziva uzvanike na gozbu, ali 
oni s raznim izlikama odbijaju 
doći. Zatim kralj nalaže slugama 
da s trgova i ulica pozovu »siro- 
mašne, sakate, slijepe, hrome.« 
Među uzvanicima jedan dolazi 
bez svadbenog ruha (koje je na 
starom Orijentu pozivač slao po- 
zvanicima u znak poziva!), pa 
uvrijeđeni kralj zapovjedi: »Sve- 
žite mu noge i ruke te ga bacite 
van, u tamu, gdje će biti plač i 
škrgut zubi! Jer, mnogo je zva- 
nih a malo izabranih.« U kršćan- 
skoj egzegezi pod slugama se kriju 
proroci (osobito se mislilo na Iva- 
na Krstitelja), a pod uzvanicima 
se kriju Židovi, koji odbijaju Božji 
poziv. Stoga su na gozbu pozvani 
pogani (gentiles), tj. svi ljudi, a 
ne samo izabrani narod. Gozba 
je, nadalje, slika Kristove —> euha- 
ristije, pričesti, a također i slika 
vječnog života blaženih. 
Uzvanik koji je došao bez (pri- 
mljenog) svadbenog ruha jest 
tvrdokorni grešnik, koji je odba- 
čen i osuđen na pakao. BF 


Parac —> titular 
Parakletos —> Duh Sveti 


Paramenta (slat. — paramentum, 
množ. paramenta, prema parare 
»spremati«). U užem smislu to su 
čipke na rubovima liturgijske 
odjeće. U Širem smislu to su stol- 
njaci kojima se prekriva oltar, a 
često se taj termin upotrebljava i 
za sve tekstilne predmete koji slu- 
že u liturgiji. AB 


Parusija (grč. parousia »nazoč- 
nost, prisutnost; dolazak«: usp. 

pdreimi »tu sam«): > Posljednji 
sud 


Pas (Canis). Zbog svoje budnosti 
i vjernosti pas se smatra slikom 
tih kreposti. Ima u Bibliji mnogo 
primjera vjernih pasa, tako > To- 
bijin pas; zatim u svetačkim ži- 
ćima, kao što je pas svetog —> Ro- 
ka, koji je svecu donosio kruh, a 
potom ostajao kraj njega i njego- 
vao ga. Kao simbol: vjernosti u 
braku, pas se često prikazuje do 
nogu ili na krilu udate žene. Pas 
s upaljenom buktinjom u ustima 
oznaka je svetog —> Dominika. 

Crno-bijeli psi često su se prika- 
zivali kao simbol dominikanskog 
reda (Domini canes, »Gospodnji 
psi«: pučkom etimologijom prema 
dominicani »dominikanci« ( Do- 
minicus, Dominik, osnivač reda). 
Prikazivali su se tako zato što su 
članovi tog reda nosili crno-bijelu 
odoru. MG 


Pas (lat. cingulum »pojas, opa- 
sač«). PAs ili cingulum jest laneno 
uže (kadšto je izrađeno od vune 
ili svile) a veže se oko struka 
povrh albe, te se njime učvršćuju 
krajevi štole (kod svećenika ukriž). 
On je slika užeta kojim je Krist 
bio privezan za stup prilikom bi- 
čevanja. Simboličko mu je tuma- 
čenje čistoća, umjerenost i samo- 
odricanje. MG 


Pasha (aram. pasb2', hebr. pesahb 
»skakati, plesati [?]; prolazak«). 
Židovski blagdan zahvalnosti Bo- 
gu, koji je izraelski narod izbavio 
iz egipatskog ropstva. Blagdan 
komemorira žrtveno klanje ja- 
ganjca (ili kozleta) i njegovo 
obredno blagovanje u noći prije 
— izlaska iz Egipta. S ispečenim 
mesom janjeta (kome se ne smije 


PASHA 


slomiti ni jedna kost) u noći se 
uz beskvasne hljebove i gorko ze- 
lje blaguje obiteljska obredna ve- 
čera: pasha. 

U ikonografiji, koja re- 
producira obredne propise Pashe, 
prikazani su oko stola Židovi 
spremni za izlazak iz Egipta ka- 
ko blaguju: stojeći, žurno, »opa- 
sanih bokova, s obućom na no- 
gama i sa štapom u ruci« (Izl 
12,11), a jedan od njih rasijeca 
janje na obroke. Pasha je prefi- 
guracija Kristove —> posljednje 
večere i dosljedno tome —> euha- 
ristije. Žrtveno janje (pashalno ja- 
nje) jest simbol Krista, simbol 
Kristove otkupiteljske žrtve. 

U biblijskom tekstu i u ikono- 
grafskim ciklusima —> izlaska iz 
Egipta, uz Pashu je neposredno 
vezan prikaz desetoga od —> de- 
set egipatskih zala, a to je —> po- 
mor egipatskih prvorođenaca. Da 
bi od noćnog pomora, koji u iko- 
nografiji izvršava Anđeo smrti, 
bila pošteđena izraelska djeca, u 
suton se kolje žrtveno janje (pas- 
halno janje) čijom se krvlju — 
kao znakom raspoznavanja židov- 
skih kuća i kao znakom zaštite 
— škrope dovratnici i nadvratni- 
ci kućnih vrata. »Te ću naime 
noći ja krenuti egipatskom zemljom 
i pobiti sve prvorođence u zemlji 
egipatskoj, i čovjeka i životi- 
nju ... Krv neka označuje kuće 
u kojima vi budete. Gdje god 
spazim krv, proći ću vas; tako 
ćete vi izbjeći biču zatornomu 
kada se oborim na zemlju egipat- 
sku« (Izl 12,12—13). Najčešći iko- 
nografski izrazi ovog biblijskog 
izvještaja jesu ovi prizori: 

1. Židovi (katkada penjući se po 
ljestvama) upisuju krvlju na kuć- 
ne nadvratnike apotropejski znak 

T (grčko »tau«), što je simbol 
križa, tj. znaka —> otkupljenja 
(=> križ). 

2. Pomor egipatskih prvorođena- 
ca, obično prikazan faraonovim 
sinom koga usmrćuje Anđeo smrti 
(Anđeo zatornik). BF 


Pasional (slat. passionale »knjiga 
o mučeništvima« (lat. passio 
»muka«). Knjiga koja sadrži opis 
mučeništva i smrti pojedinih mu- 
čenika ili više mučenika zajedno. 
AB 


Paskal, sveti (lat. Paschbalis Bay- 
lon). Rođen u pastirskoj obitelji 
kraj Valencije, u Španjolskoj, 
1540. godine. Godine 1564. ulazi 
u franjevački red kao brat po- 
moćnik, te je gotovo čitav život 
obavljao dužnost vratara i vrtla- 
ra. Umro je 1592. Kanoniziran 
1690. godine. Posebno se isticao 
pobožnošću prema euharistiji, pa 
se priča da mu je jednom, kađ 
nije mogao ići u crkvu, anđeo 
donio ostenzorij s hostijom u sobu 
da joj se može pokloniti, a dok 
je mrtav ležao u crkvi za vrijeme 
zadušnica, dvaput je — kaže le- 
genda — otvorio oči za vrijeme 
podizanja. Kult mu se s franjev- 
cima raširio gotovo po svoj Evro- 
pi. Prikazuje se u franjevačkom 
odijelu kako kleči pred ostenzori- 
jem ili ciborijem koji drži anđeo. 
Atributi su mu ostenzorij, kalež, 
pastirski Štap, stado ovaca i 
vrt'arska lopata. AB 


Pastir dobri: —> Dobri pastir 
Pastirski štap: —> pastoral 
Pastoforija  (sgrč.  pastopborion, 


mn. pastopboria ( pastas »trijem; 
ložnica« + pborein »nositi«). Is- 


PASTORAL 


prva se tako nazivaju bočni bro- 
dovi -> bazilike (po uzoru na 
spavaonice mornara na antičkim 
brodovima, koje su se nalazile uz 
bokove broda). Apostolske kon- 
stitucije potkraj IV. stoljeća (II, 
37) nazivaju tako dvije prostorije 
prizidane na završecima bočnih 
brodova sa svake strane apside, a 
u njima se čuvalo liturgijsko po- 
suđe i posvećeni kruh. Njima se 
pridavala simboličnost »zaručni- 
kove ložnice« na temelju Psalma 
44, a odnosila se na Krista. Naj- 
prije se javljaju na Istoku, u Si- 
riji, odakle su se ubrzo proširile 
po svoj Crkvi. Na Istoku su se 
sačuvale do danas, a na Zapadu 
ih od X. stoljeća zamjenjuje —> 
sakristija. Sjeverna se zove —> 
prothesis, a južna > dijakonikon. 
AB 


Pastor bonus (lat.): —> Dobri pa- 
stir 


Pastoral (lat. pastoralis »pastir- 
ski«). Štap što ga nosi biskup kao 
Znak svog dostojanstva i vlasti i 
pastirske službe nad vjernicima. 
Prvi se put spominje u V. sto- 
ljeću, a u VIII. je već redovita 
pojava. Isprva ima oblik običnog 
pastirskog štapa, od kojega i vu- 
če svoje porijeklo. Napravljen je 
od drva, na vrhu malo zavinut i 
prekriven metalnim ukrasima. U 
VIII. stoljeću na vrhu dobiva 
čvor (nodus), a u X. stoljeću na 
vrhu mu je crux decussata (> 
križ). U XI. stoljeću znatno se 
povisuje i na vrhu dobiva vo- 
lutu ukrašenu alegorijskim figu- 
rama. Od XIII. stoljeća oblik 
mu se ne mijenja, a ornamentalni 
detalji slijede stilske karakteristi- 
ke svog razdoblja, te su osobito 
bujni u doba gotike i baroka. 

KOROKI 


Gotički pastoral, 14. st. 


Nadbiskup (metropolita) na vrhu 
štapa umjesto volute nosi dvo- 
struki —> nadbiskupski križ. U 
nekim prigodama štap s volutom 
nose i opati i opatice monaških 
redova. AB 


Patena (prema lat. patina »zdjela 
[Široka]«; izvodi se iz grč. pa- 
tne »plitica«; hrv.: plitica). Pa- 
tena ili plitica posve je plitak 
pladnjić od plemenite kovine na 
kojem stoji euharistijski kruh kod 
mise. Ona je slika zdjele na > 
posljednjoj večeri. MG 


Patron (lat. patronus »zaštitnik, 
pokrovitelje): —> titular 


PATER NOSTER 


Pater noster: > Oče naš 


Pauk. Slikovito, pauk ponajprije 
označava gulikožu. On ispija krv 
muhama kao što škrtac pije krv 
sirotinji. Nadalje, on predstavlja 
đavla, jer đavao postavlja zamke 
dušama kao što pauk plete svoje 
mreže. Napokon on ocrtava zlo- 
bu zločinca, čije će se mreže ra- 
spasti poput paukovih. Paučina 
se pak smatra simbolom čovječje 
prolaznosti i krhkosti. MG 


Pauni. Sarkofag, 5. st. 


Paun (Pavo). U kršćanskoj umjet- 
nosti paun se upotrebljava kao 
slika besmrtnosti. "Ta se simbolika 
razvila iz pučkog vjerovanja da 
paunovo meso ne trune. U tom 
se smislu on pojavljuje u prizo- 
rima —> rođenja Kristova. »Sto- 
tinu očiju« na paunovu repu gdje- 
kad označava Crkvu »svevidje- 
licu«. Paunovo šepurenje i navika 
da pokazuje ljepotu svoga perja 
razlogom su što je on postao ta- 
kođer slika oholosti i svjetske taš- 
tine. Paunovo pero simbol je sv. 
Barbare, i to u vezi s njezinim 
rodnim gradom Heliopolom. 
MG 


Pavao Apostol, sveti (lat. Paulus 
Apostolus; najprije se zvao Savao, 

—> SAUL). Zahvaljujući Djelima 
apostolskim sv. Luke i brojnim 
novozavjetnim poslanicama koje 
je sam napisao, lik sv. Pavla za- 
sigurno je najpoznatiji od svih li- 
kova Kristovih sljedbenika iz 
prvog stoljeća. Rođen je u Tarzu, 
a zvao se Savao (Šaul). Premda 
Židovi, njegovi su roditelji bili 
rimski građani. Savao je stekao 
solidnu naobrazbu u Tarzu, a za- 
tim je svoje poznavanje židov- 
skog Zakona upotpunio u Jeruza- 
lemu kod učitelja Gamalijela, u 
vrijeme kad počeše prvi progoni 
kršćana. Savao je bio nazočan 
kao službeni svjedok prigodom 
kamenovanja sv. Stjepana, prvog 
đakona u Crkvi, a zatim je kre- 
nuo prema Damasku s ovlašte- 
njem da rasprši malu kršćansku 
zajednicu u tom gradu. Na putu 
ga zabliješti veliko svjetlo s neba 
i on pritom oslijepi. Padne na 
zemlju i začuje glas: »Savle, Sa- 
vle, zašto me progoniš?« Savao 
odvrati: »Tko si ti, Gospodine?« 
a glas odgovori: »Ja sam Isus 
koga ti progoniš« (Dj 9,3—5). 
Savla njegovi pratioci odvedu u 
Damask. Ondje pohodi Ananiju, 
koji mu polaganjem ruku vrati 
vid. Savao ustane i dade se krsti- 
ti, 1 tada uze ime Pavao. Nakon 
povučena života u pustinji Pavao 
se pridruži ostalim Kristovim uče- 
nicima te postade najvećim širi- 
teljem kršćanstva svih vremena. 
Poduze tri velika misionarska pu- 
tovanja Malom Azijom i Grčkom. 
Kako je on kršćansku poruku 
prenosio nežidovskom svijetu, ste- 
kao je naslov »Apostol naroda« 
(pogana). Kasnije ga uhitiše u Pa- 
lestini, a on, kao rimski građanin, 
učini priziv na sud cara Nerona. 
Poslan je u Rim kao zatvorenik. 
Za vrijeme njegova sužanjstva na- 


PAVAO 


stao je izvjestan broj njegovih po- 
slanica. Predaja tvrdi da je mu- 
čeništvo podnio u Rimu, gdje je 
kao rimski građanin pogubljen 
mačem. Sv. Petar i sv. Pavao sma- 
traju se pravim utemeljiteljima 
kršćanske Crkve i kao takvi pred- 
met su bezbrojnih umjetničkih 
prikaza. Napisao je niz poslanica 
prvim kršćanskim općinama i po- 
jedincima. 

U umjetnosti sveti se Pavao pre- 
poznaje po maču kojim mu je 
odrubljena glava, zatim po knjizi 
ili svitku svojih poslanica. 

MG 


Pavao Pustinjak, sveti (lat. Pax- 
us, primus eremita). Smatra se 
najstarijim kršćanskim  pustinja- 
kom (IV. stoljeće). Kao mladić 
živio je u gradu Tebi u Egiptu. 
Za Decijeva progonstva kršćana 
potraži zaklon u pustom kraju. 
Živeći u pećini pokraj nekog izvo- 
ra sa stablom datulje, on ostade 
u pustinji devedeset i osam go- 
dina. Legenda priča kako mu je 
sve to vrijeme gavran dolazio i 
svaki dan donosio pola kruha. 
Njega je napokon u pustoši pro- 
našao sv. Antun opat i ostao s 
njime sve do Pavlove smrti. Tada 
su dva lava pritekla Antunu u 
pomoć da mu iskopa grob. 

U renesansnom slikarstvu sv. Pa- 
vao pustinjak pojavljuje se kao 
vrlo star čoviek, s dugom sijedom 
kosom i bradom, odjeven u pal- 
mino lišće. Osobita oznaka po 
koioj se prepoznaje jest gavran s 
hljebom kruha, zatim palmino sta- 
blo i dva lava koja su sv. Antunu 
pomogla ukopati tijelo Pavla pu- 
stinjaka. MG 


Pavlini (lat. paulini). Isprva pu- 
stinjački, a kasnije samostanski 

red (> redovnici) koji je osno- 
vao sv. Pavao Pustinjak u IV. 
stoljeću u Tebaidi u Egiptu. U 
srednjem vijeku bili su rašireni po 


- Francuskoj, Portugalu, Mađarskoj 


i Hrvatskoj. U Hrvatskoj su naj- 
stariji samostan osnovali u Dubici, 
1244. godine, a najjači je bio onaj 
u Lepoglavi (osnovan 1400.), koji 
je odigrao veoma važnu kulturnu 
i gospodarsku ulogu u Hrvatskoj, 
te dao niz umjetnika i književ- 
nika, među kojima i Ivana Ran- 
gera. Nosili su odijelo bijelo-sive 
boje. 


Pčela (Apis). Zbog svoje marlji- 
vosti pčela je postala simbolom 
djelovanja, radišnosti, rada i reda. 
Nadalje, kako ona proizvodi med, 
smatra se slikom slasti i rječitosti. 
Tako je košnica prihvaćena kao 
oznaka sv. Ambrozija i sv. Ber- 
narda iz Clairvauxa, za čiju se 
rječitost govorilo da je slatka po- 
put meda. Košnica je također sli- 
ka pobožne i složne zajednice. 
Sv. Ambrozije uspoređuje Crkvu 
s košnicom, a kršćane s pčelama 
koje rade neumorno i uvijek osta- 
ju vjerne svome domu. Kao pro- 
izvođač meda, koji označuje Kri- 
sta, a i zbog pučkog vjerovanja 
da pčela svoj porod rađa kroz 
usta, ona je postala simbol Ma- 
rijina plodna djevičanstva. 
Kako, prema drevnoj legendi, pče- 
la nikad ne spava, naknadno je 
ona postala slikom kršćanske bud- 
nosti i revnosti u stjecanju kre- 
posti. (>> Djevičansko materin- 
stvo; > košnica). MG 


Pečat. Pečat označuje Božji bi- 
ljeg ili potpis. »Zatim opazih jed- 
noga drugog anđela gdje uzlazi od 
istoka, noseći pečat živoga Boga, 
i poče vikati jakim glasom četir- 


PEČ 


ma anđelima kojima je bilo do- 
pušteno da opustoše zemlju i mo- 
re: Ne pustošite ni zemlje, ni 
mora, ni stabala, dok ne obilježimo 
pečatom sluge našega Boga na 
njihovim čelima« (Otk 7,2—3). 
Pečat je kadšto i znak nekih sa- 
kramenata. 


—> Apokalipsa (Knjiga sa sedam pe- 
čata; obilježavanje odabranih peča- 
tom Boga živoga). 

MG 


Peć (užarena peć): —> Danijel (Tri 
mladića u užarenoj peći) 


Pećina. (Spilja). Prizori u pećini, 
u spilji: => David pošteđuje Saula; 
—> Gospa Lurdska 


Pektora! (lat. pectoralis »prsni, 
koji se nosi na prsima«, prema 
pectus, pectoris »prsa«). Križ što 
ga na vrpci oko vrata nose po- 
jedini crkveni dostojanstvenici, od 
kanonika naviše. Prije nego je 
postao znakom dostojanstva bio 
je objekt pobožnosti, osobito na 
Istoku od V. do X. stoljeća, a u 
njemu su se nosile relikvije Kri- 
stova križa. (> Stauroteka; —> fi- 
lakterij). Na Zapadu ga je isprva 
službeno nosio samo papa. Od 
XII. stoljeća dalje nose ga i bi- 
skupi, a od XVI. stoljeća i ostali 
prelati. Dostojanstvo onoga koji 
ga nosi vidljivo je po vrpci na 
kojoj visi križ: papa ga nosi na 
zlatnoj vrpci, kardinali na crve- 
no-zlatnoj, biskupi na zelenoj, 
apostolski protonotari na ljubiča- 
stoj, vrhovni opati na zeleno-zlat- 
noj, opati na crno-zlatnoj, a ka- 
nonici na crvenoj. AB 


Pelegrin, sveti: —> istarski sveci 


Pelikan —> nesit 

PEPEO 


Pekloral 


Pentagram (grč. pčnte. »pet« -H 
gramma »slovo«): —> peterokut 


Pepeo. U kršćanskoj simbolici pe- 
peo je znak pokore i obraćenja. 
Na Čistu srijedu ili Pepelnicu, ko- 
jom započinje korizma, pepeo se 
stavlja na čelo i tako označava 
pokornička narav korizmenog vre- 
mena. Za tu se prigodu uzima pe- 
peo spaljenih palmi od prethodne 
Cvjetnice. Pepeo osim toga pred- 


PEPEO 


stavlja smrt čovječjeg tijela i pod- 
sjeća na kratkotrajnost zemaljskog 
života. MG 


Pero. S4mo pero ili zajedno s 
tintarnicom oznaka je evanđeli- 
stA i crkvenih učitelja. Među oni- 
ma kojima se pridaje takva ozna- 
ka ističu se: sv. Augustin, sv. Ber- 
nard, sv. Marko i sv. Matej. 
MG 


Perikopa (grč. perikopć »obrezi- 
vanje; odsječak, odlomak« ( peri- 
-koptein »ob-rezivati«). Naziv za 
odlomak —> Evanđelja koji se čita 
u pojedine dane u liturgijskoj go- 
dini. Termin su prvi upotrijebili 
njemački liturgičari, pa u njemač- 
kom jeziku riječ Perikopenbuch 
često zamjenjuje riječ —> evanđe- 
listar. AB 


Perisoma »grč. peri »o, oko« i s&ma 
»tijelo» = omotač, pojas). Tka- 
nina kojom su u prikazu —> ra- 
speća pokrivene Kristove slabine. 
Krist je bio raspet potpuno gol, 
ali ljudski pijetet i istočnjačko 
poimanje sramotnosti golotinje ni- 
kad nisu dopuštali da se raspeti 
Krist tako prikazuje. Na prvim 
prikazima u helenističkom svijetu 
Krist je prikazan gotovo gol, s 
uskim pojasom oko slabina (S. 
Sabina u Rimu). Na Istoku, gdje 
je golotinja krajnje poniženje, pri- 
kazivan je odjeven u dugačku ha- 
liinu kratkih rukava: —> kolobij. 
Bizant je našao srednje rješenje, 
stavivši mu omotač koji seže od 
bokova do koljena, nazvan peri- 
soma. Od XI. stoljeća nešto skra- 
ćena perisoma ostaje trajan tip 
pokrivala Kristovih slabina_na 
Istoku i na Zapadu, a oblik i 
bogatstvo nabora slijede stilske ka- 

PETAR 
rakteristike razdoblja u kojem 
nastaju. AB 


Perunika (Zris) Kao cvijet Dje- 
vice Marije, perunika se natječe s 
ljiljanom. Kao kršćanski simbol 
prvi se put javlja u djelima sta- 
rih flamanskih slikara, i to naj- 
prije zajedno s ljiljanom, a kasnije 
bez njega. Ta simbolika potječe 
od oblika tog »sabljastog ljiljana« 
(zbog oblika listova), a to kao 
da podsjeća na Gospine žalosti 
zbog Kristove smrti. Španjolski su 
slikari prihvatili  peruniku kao 
oznaku Kraljice neba, a također i 
bezgrešnog začeća. (Ljiljan). 
MG 


Pet. Brojka pet jest simbol pet 
Kristovih rana. MG 


Petar Apostol, sveti (lat. Petrus 
Apostolus). Bio je galilejski ribar, 
brat Andrijin. Zajedno s Jakovom 
i Ivanom bio je s Kristom u pri- 
snijem odnosu od ostalih učenika. 
Čini se da je Petar među aposto- 
lima imao položaj predstavnika 
koji govori u njihovo ime. Sv. 
Matej u svom Evanđelju bilježi 
kako su Petar i Andrija pozvani 
u apostolsku službu: »Kad je Isus 
prolazio pokraj Galilejskog mora, 
opazi dvojicu braće, Šimuna, zva- 
nog Petar, i brata mu Andriju, 
kako bacaju mrežu u more — bili 
su, naime, ribari — pa im reče: 
Pođite za mnom, i učinit ću vas 
ribarima ljudi! Oni istog časa osta- 
ve mreže i pođu za njim« (Mt 4, 
18—20). Od trenutka svoga pozi- 
va Petar se često spominje u Evan- 
đeljima. U Cezareji je Petar od- 
govorio na Kristovo pitanje: »A 
vi, što vi kažete, tko sam ja?ž« — 
izričući svoju veliku ispovijest: 


PETAR 


»Ti si Krist — Pomazanik, Sin 
Boga živogal« Isus mu nato odgo- 
vori: »Ti si Petar — Stijena i na 
toj stijeni sagradit ću Crkvu svo- 
ju, i vrata paklena neće je nad- 
vladati. Tebi ću dati ključeve 
kraljevstva  nebeskoga...« (Mt 
16,15—19). U biblijskim izvješta- 
jima o Kristovoj muci svima je 
poznato Petrovo obećanje vjerno- 
sti, njegovo nijekanje Krista i nje- 
govo iskreno kajanje (> Petar se 
odriče Krista). Petrov život po- 
slije Isusova uzašašća opisuje se 
u Djelima apostolskim. Pronio je 
Spasiteljevu riječ širom Male Azi- 
je usredotočujući svoju djelatnost 
oko Antiohije. Kasnije je pošao u 
Rim, gdje je, kako se vjeruje, ute- 
meljio prvu kršćansku zajednicu. 
Predaja tvrdi da je nastavio svoje 
djelovanje u Rimu oko dvadeset i 
pet godina, dok nije bio optužen 
da je bacio uroke na jednu od 
carevih ljubaznica. Na traženje 
svojih kršćanskih pristaša Petar 
odluči pobjeći iz grada, no na 
putu mu se ukaza Isus. Petar ga 
upita: »Kamo ćeš, Gospodine?« 
(»Quo vadis, Domine?«). Isus mu 
odvrati: »U Rim, da me opet ra- 
zapnu!'« Petar je to shvatio kao 
znak Božje volje, vratio se u Rim 
i bio uhićen i bačen u tamnicu. 
Naposljetku je bio išiban bičevima 
i raspet naglavce na križ. To je 
učinjeno na njegovo traženje, jer 
nije sebe smatrao dostojnim da 
umre jednako kao Krist. 


Na većini slika Petar je prikazan 
kako drži ključeve neba. Nekad 
su to dva različita ključa: jedan 
zlatni za nebo i jedan željezni za 
pakao. Kadšto drži u ruci ribu, 
kao ribar ljudskih duša. Povre- 
meno se kraj njega javlja pijetao, 
što je u vezi s njegovim nijeka- 
njem Krista. Plašt mu je redovito 

PETAR 


jasne žute boje koja označuje 

objavljenu istinu. (-> Raj; > Po- 

sljednji sud; —> poljubac Judin). 
MG 


Sv. Petar _ mučenik. Lovro Do- 
bričević, 1448., Dubrovnik, domi- 
nikanci 


Petar, mučenik, sveti (lat. Petrus 
Martyr). (Trinaesto stoljeće). Na- 
kon sv. Dominika, smatra se naj- 
istaknutijim svecem  dominikan- 
skog reda. Rođen je u Veroni. 
Stupio je u dominikanski red na- 
kon propovijedi sv. Dominika. 
Postao je snažan propovjednik, a 
papa Grgur IX. imenovao ga je 
generalnim inkvizitorom. Na toj 
je dužnosti poduzeo najoštrije 
mjere da iskorijeni krivovjerje. 
Tako je strogo postupao da se 
protiv njega stvorila — velika 
mržnja među narodom. Umorili 
su ga na putu od Coma prema 
Milanu. 

Slike ga općenito prikazuju u ha- 
bitu dominikanskog reda. Na 
glavi mu je rana koja krvari. Po- 
javljuje se s palmom u ruci, često 
s nožem ili mačem, sredstvima 


PETAR 


mučeništva, zasječenim u glavu ili 


u rukama. MG 


Petar se odriče Krista. (Mt 26, 
69—75; Mk 16,66—72; Lk 22, 
55—61). Krist je prorekao Petru 
da će ga se »prije nego pijetao 
zapjeva tri puta odreći«. Nakon 
uhićenja Kristova (> poljubac 
Judin) i preslušavanja Kristova 
pred velikim svećenikom (—> Krist 
pred Kaifom), apostola Petra no- 
ću u Kaifinu dvorištu otkriva kao 
Kristovog pristašu najprije sluški- 
nja, pa sluga i konačno jedan ro- 
đak Malka, sluge velikog sveće- 
nika kome je Petar odsjekao uho 
(> poljubac Judin). Petar se do 
tri puta odriče Krista: »Ne po- 
znajem toga čovjeka.« Kad pije- 
tao nato zapjeva, Petar se sjeti 
Kristovih riječi, iziđe van i gorko 
zaplače, raskajavši se zbog svog 
odreknuća. 

Ikonografija: Motiv se jav- 
lja rano, već u starokršćansko do- 
ba (sarkofazi IV—V. stoljeća). 
Od tri faze radnje: 1. pretkazi- 
vanje odreknuća, 2. odreknuće i 
3. kajanje, najčešće se prikazuje 
sam trenutak odreknuća, gdje su 
prisutni: Petar, sluškinja i pijetao 
(redovito na vrhu stupa). Prizor 
se redovito zbiva u dvorištu oko 
vatre koju pali noćna straža. 


BF 

PETRA 


Petar siječe Malku uho: —> po- 
ljubac Judin 


Peterokut. (Pentagram).  Penta- 
gram je zvjezdolik geometrijski 
lik koji nastaje spajanjem kutova 
pravilnog peterokuta pomoću di- 
jagonala. Takav lik od davnine 
ima veliko simboličko značenje. 
Prvi su ga počeli primjenjivati 
sljedbenici Pitagore, grčkog filo- 
zofa, matematičara i religioznog 
obnovitelja. Kasnije, u srednjem 
vijeku, njime su se služili u ma- 
gijske svrhe, ali su ga upotreblja- 
vali i graditelji i umjetnici. Pri- 
prost svijet upotrebljavao ga je 
kao ustuk protiv zla i uroka. 

U kršćanskoj simbolici pentagram 
(»petokraka zvijezda«) podsjeća na 
pet rana što ih je Krist zadobio 
na križu. MG 


Petra sacra (lat. = »sveti ka- 
men«). Kamena ploča s.moćima 
mučenika, koja se od XVI. sto- 
ljeća dalje ugrađuje u menzu > 
oltara. Veličina joj je oko 25X 
X25X5 cm, a na sredini ima ma- 
lo kvadratično udubljenje u koje 
se stavljaju moći mučenika i po- 
krivaju malom kamenom ploči- 
com koja se zacementira u razini 
same ploče. Te se kamene ploče 
s moćima proizvode u Rimu, a 
zatim se s »autentikom« Šalju po 


neljehANi 


Petar se odriče 


Krista. Bjelokost, Brescia, Museo civico, 4. st. 


PETRONIJE 


svemu svijetu. Danas se već izra- 
đuju i u drugim većim središtima. 
—> Relikvijar; > moći. AB 


Petronije, sveti (lat. Petronius). 
Jedan od svetaca zaštitnika grada 
Bologne (V. stoljeće). Rođen u 
rimskoj plemićkoj obitelji. Obra- 
tio se na kršćanstvo i postao sve- 
ćenikom. Kasnije je izabran za bi- 
skupa u Bologni. On je sagradio 
znamenitu crkvu Santo Stefano u 


tom gradu. 

Obično se prikazuje u biskupskoj 
odori kako mosi u ruci _ model 
grada Bologne. MG 


Petronila, sveta, mučenica (lat. 
Petronilla). Duhovna, a vjerojat- 
no i prava kći sv. Petra apostola. 
Prema legendi, bila je veoma li- 
jepa, pa je sv. Petar izmolio od 
Boga da je svaki put kad k njemu 
dođu njegovi učenici uhvati gro- 
znica, da učenici ne bi dolazili u 
napast. U niu se zaljubio jedan 
rimski patricij, a kad je odbila da 
se uda za njega, dao ju je na 
muke i konačno smaknuo u Rimu 
potkraj prvog stoljeća. Sahranjena 
je u Priscilinim katakombama, a 
odatle je u IX. stoljeću prenesena 
u baziliku sv. Petra. Blagdan joj 
je 31. svibnja. Franački su je kra- 
ljevi uzeli za svoju zaštitnicu, a 
preko njih ioj se kult raširio po 
svemu franačkom carstvu, osobito 
sjeverno od Alpa, odakle stiže i 
u naše krajeve. Atributi su joj 
metla i palma. Zaštitnica je alpi- 
nista i opasnih putovanja, a za- 
Zivaju je i protiv groznice. 


AB 


Petrov križ. Običan —> križ (la- 
tinski) okrenut naopačke, jer je 
sv. Petar apostol bio tako raspet 
na križ. AB 

PILA 


Pijetao (Gallus). Zbog svoga ku- 
kurijekanja u ranu zoru pijetao je 
znak budnosti i pripravnosti. U 
prizorima gdje stoji do lika sv. 
Petra pijetao podsjeća na njegovu 
izdaju i njegovo kajanje. U tom 
sk'opu pijetao je također znak 
muke Kristove. To značenje ima 
oslonac u Kristovu odgovoru Pe- 
tru na njegovo uvjeravanje da će 
ostati vjeran: »Zaista, zaista, ka- 
žem ti, sigurno pijetao neće za- 
pjevati dok me triput ne zanije- 
češ« (Iv 13, 38). Kao simbol po- 
kajanja u vezi je s istom zgodom, 
a prikazan je kraj sv. Petra koji 
plače. Taj je .prizor našao mjesta 
i u jednom himnu sv. Ambrozija: 
»...On (pijetao) glavu Crkve 
opominje / da grijeh opere suza- 
ma.« (> Petar se odriče Krista). 
MG 


Piksida (lat. pyxis, -dis ( grč. 
pyksis, -idos »kutijica«). (Čestič- 
njak). Ponekad se za isti predmet 
upotrebljava riječ —> ciborij, a 
kod nas se sve više ustaljuje na- 
ziv čestičnjak. Ranije se pod tim 
izrazom razumijevala svaka po- 
suda za čuvanje posvećenih ho- 
stija ili čestica, a u običnom go- 
voru misli se na posudu u kojoj 
se nosi pričest bolesniku. Po stil- 
skim karakteristikama piksida sli- 
jedi kalež. U kršćanskoj umjet- 
nosti piksida je oznaka sv. Klare, 
koja je — prema legendi — sta- 
vila piksidu s posvećenim hosti- 
jama na prag svoga samostana. 
Nevjernici, koji su opsjedali taj 
samostan, baciše nato oružje i da- 
doše se u bijeg. MG 


Pila. 'Tesarska pila sa strugalicom 
(blanjom) i bradvom redovito slu- 
ži kao oznaka sv. Josipa, koji je 
bio tesarski obrtnik. Pila se po- 


PISCINA 


javljuje i kao oznaka sv. Šimuna 
Zelota koji je, prema legendi, bio 
prepiljen napola i tako podnio 
mučeništvo. Ona je oznaka još 
nekih svetih osoba, napose sv. 
Eufemije i proroka Izaije. (-> Ne- 
djelja sveta). MG 


Piscina (lat. = »ribnjak, udubina 
za kupanje«) 

1. Udubljenje na sredini —> bapti- 
sterija u kojem se vršilo —> kršte- 
nje. Dubina mu je oko 1 m, a nisu 
rijetki slučajevi da dosegne dubinu 
i do 1,5m. Promjer mu je tako- 
đer oko 1 m. Tlocrt mu je u obli- 
ku kvadrata ili križa, a na jednoj 
mu se strani nalaze stube (obično 
tri, radi trostrukog uronjavanja i 
zbog simbolike Trojstva). U nje- 
mu se nalazila po mogućnosti te- 
kuća voda, a u nedostatku nje i 
stajaća. 

2. Udubljenje u zidu ili u podu 
crkve, negdje u blizini oltara, u 
koje se izlijeva voda kojom su 
prani predmeti što su bili upotri- 
jebljeni pri dijeljenju sakramenata. 
Od XII. stoljeća obično se grade 
dvije piscine: u prvu se baca vo- 
da od pranja ruku, a u drugu 
voda u kojoj se prao kalež nakon 
pričesti. U XV. stoljeću će se od 
toga razviti —> lavabo u sakri- 
stiji. AB 


Pjesma nad pjesmama. U ikono- 
grafiji treba ovoj biblijskoj lirskoj 
ljubavnoj pjesmi Zaručnika i Za- 
ručnice pristupiti onako kako ju 
je interpretirala i koristila sred- 
njovjekovna egzegeza, literatura i 
likovna umjetnost. Pretpostavljalo 
se, naime, da se pod zaručnikom 
krije izraelski kralj —> Salamon, 
a njega su smatrali i autorom 


460 


PLANITA 


Pjesme. Onako kako je već stara 
židovska egzegeza gledala u Pje- 
smi alegoriju ljubavi između Boga 
i izabranog izraelskog naroda, ta- 
ko je i kršćanska misao tumačila 
Pjesmu ljubavlju Krista i Crkve. 
No, za kršćansku umjetnost bila 
je još značajnija misao da se pod 
likom  Zaručnice  »Sulamitkinje« 
krije > Bogorodica, pa je tekst 
Pjesme nad pjesmama postao i 
pravom riznicom poetskih pre- 
dodžaba za marijansku tropolo- 
giju, za simbole njena djevičan- 
stva. Ti Bogorodičini simboli iz 
Pjesme nad pjesmama jesu: 


LJILJAN, »poljski ljiljan«  (lilium 
campis, 2,1), »ljiljan među trnjem«, 
(lilium inter spinas, 2,2); 


TORANJ DaAviDov, turris Davidica 
cum propugnaculis, 4,4; 


OGRAĐENI VRT, bortus conclusus, 
4,12; 


ZAPEČAĆENO VRELO, fons signatus, 
4,12; 


ZDENAC ŽIVE VODE, Puteus aqua- 
rum viventium, 4,15; 


KULA BJELOKOSNA, f&rris eburnea, 
7,5. 

Ovi simboli odnose se i na Ma- 
rijino —> bezgrešno začeće i na 


njeno —> djevičansko materinstvo. 
BF 


Pjevalište > kor 


Plamen: —> oganj, ognjeni; —> va- 
tra; > gorući 


Plameni jezici: —> silazak Duha 
Svetoga; > Duh Sveti 


Planita —> misnica 


PLATANA 


Platana (grč. pldtanos »[istočni] 
javor«, usp. platjs »širok, plo- 
snat«; Platanus ). (Javor). Stablo 
platane koje svoje grane pruža u 
visinu i Širinu postalo je slikom 
dobrotvornosti, čvrstoće značaja i 
ćudoredne nadmoćnosti. Ono je 
osobito simbol Kristove čovjeko- 
ljubivosti. MG 


i 


š 


UJ 


Bogorodica  Platytera-Blacbernio- 
tissa 


Platytera (grč. platjteros »širi« ( 
platjs »širok«).  Blacherniotissa. 
Panagia Platytera »Najsvetija, Ši- 
ra od neba« ili Panagia Blacber- 
niotissa »Najsvetija Blahernska«, 
U ruskoj terminologiji: Zname- 
nije. Bizantski tip frontalne, sto- 
jeće Bogorodice —> orans koja u 

PLAŠT 


molitvi diže ruke a u okruglom 
medaljonu na prsima nosi polulik 
Krista —> Emanuela. Na mafo- 
riju (orijentalnom ženskom oglav- 
lju) ima tri zvijezde: jednu na 
čelu, dvije na prsima. U ikonama 
se javlja i kao poprsje (polulik). 
Originalna slika se pripisivala sv. 
Luki, a nalazila se u carigradskoj 
crkvi  Blachernes (otuda naziv 
Blacherniotissa). Naziv Platytera 
(Šira od neba) nastao je na te- 
melju liturgijske antifone: »Ti si 
nosila u svome krilu onoga koga 
nebesa ne mogu obuhvatiti.« Na 
mletačkom području u XIV. sto- 
ljeću i kod nas u Istri (freske u 
Bermu, oko 1430) nastaje hibridni 
ikonografski tip bizantske Platy- 
tere sa zapadnjačkom Bogorodi- 
com zaštitnicom s plaštem. (> 
Bogorodica zaštitnica). BF 


Plašt. (Pluvijal ( slat. pluviale 
»kišni ogrtač«, usp. pluvia »kiša«). 
Plašt je najbogatije urešeno i naj- 
svečanije liturgijsko ruho. To je 
prostran ogrtač sašiven u obliku 
polukruga. Neobično dug ukrasni 
ovratnik (»kukuljica«) što pada s 
ramena resi mu leđa, po rubu 
prednjeg otvora teče  izvezena 
rubna vrpca, a učvršćuje se ras- 
košno izrađenom kopčom. Boja 
plašta slijedi promjene crkvene 
godine (>> misnica). Nosi se u 
ophodima i vrlo svečanim bogo- 
služnim činima. Razvio se od neke 
vrste kišne kabanice koja se no- 
sila preko misnog ruha, odatle 
mu latinsko ime pluvidle (lat. 
Pluvia »dažd, kiša«). Simbolički 
označava nevinost, čistoću i do- 
stojanstvo. 

Plašt bijeli: —> Krist pred 
Herodom; —> preobraženje. Cr- 
veni plašt: —> Krista krune 

trnovom krunom; -> Krist pred 
Herodom; —> Ecce homo; —> Ne- 
vjerni Toma; —> Ilija prorok (uda- 
ranje plaštem po vodi); —> Elizej 
prorok; —> Bogorodica zaštitnica 
(Scbutzmantelmadonna, koja pla- 
štem zakriljuje vjernike), MG 


Ples mrtvaca: —> smrt 


Pliskavica (Delpbinus delphis; hrv. 
još: dupin). U kršćanskoj umjet- 
nosti pliskavica (dupin) pojavljuje 
se češće negoli bilo koja druga 
morska životinja ili riba. Opće- 
nito on je postao slika uskrsnuća 
i spasenja. Smatralo se da je on 
najjača i najbrža od svih riba, a 
često se prikazivao kako prenosi 
duše pokojnika preko voda na 
drugi svijet. Naslikan zajedno sa 
sidrom i lađom on predstavlja 
kršćansku dušu, ili pak Crkvu, 
koju Krist vodi prema spasenju. 
Vrlo često zamjenjuje kita u pri- 
zorima s prorokom Jonom. Ta je 
okolnost bila presudna da dupin 
postane simbolom uskrsnuća, a 
isto tako, premda rjeđe, simbolom 
i samoga Krista. MG 


Plitica —> patena 
Plutej: —> septum; —> bema 
Pluvijal —> plašt 


Pobuna Izraelaca. Pokušaj kame- 
novanja Mojsija. (Br 14). Izraelci 
na —> putovanju kroz pustinju, 
prestrašeni izvještajem uhoda (usp. 
—> kanaanski grozd) o snazi Ka- 
naanaca, htjedoše —> Mojsija i 
—> Arona smijeniti s vodstva i 
kamenovati ih, ali ih od smrti 
spašava intervencija Božja, obla- 
kom koji ih zakriljuje pred —> Ša- 

torom sastanka. Nagovaratelji po- 
bune izgibaju. Bog obećava vjer- 
nom —> Jozui i Kalebu da će ući 
u obećanu zemlju, a od pobunje- 
nih Izraelaca nitko. neće doživjeti 
ulazak u nju kad izabrani narod 
— kolektivno kažnjen zbog ne- 
vjerice — bude još daljnjih četrde- 
set godina lutao pustinjom. 
BF 


Počinak na bijegu u Egipat: > 
bijeg u Egipat 


Podizanje. U slučajevima kada je 
svećenik za vrijeme pretvorbe 
(> misa) zbog —> orijentacije le- 
đima okrenut puku tako da ovaj 
ne može pratiti zbivanje na olta- 
ru, svećenik neposredno nakon 
pretvorbe podiže kruh (hostiju) i 
kalež s vinom u zrak iznad svoje 
glave da bi ih vjernici mogli vi- 
djeti i odati im Štovanje. Po- 
negdje u kasnom srednjem vijeku 
podizanje se zamjenjuje za prika- 
zanje i obratno. 


Pohođenje (lat. Visitatio). (Lk 1, 
39—56). Nakon —> Navještenja 
Bogorodica — u čijem se tijelu 
začeo Krist — putuje u planinski 
kraj k rođakinji Elizabeti, ženi 
svećenika Zaharije, koja također 
nosi dijete: svetog —> Ivana Krsti- 
telja. Kad uđe u kuću i pozdravi 
Elizabetu, na pozdrav zaigra di- 
jete u Flizabetinoj utrobi, a »Eli- 
zabeta se napuni Duhom Svetim. 
Zatim klikne jakim glasom: 'Bla- 
goslovljena si ti među ženama i 
blagoslovljen plod utrobe tvo- 
je! ...« Bogorodica na to odgo- 
vori hvalospjevom, slaveći Boga 
(Magnificat). 

Ikonografija: Prizor se re- 
dovito odvija na otvorenu, pred 

Pobod Marije Elizabeti. Majstor 


Dutnitske Maslinske gore, 15. st. 


Elizabetinom kućom, a susret je 
izražen bilo naklonom, bi'o ruko- 
vanjem, bilo zagrljajem Bogoro- 
dice i sv. Elizabete, bilo pokle- 
kom Elizabete pred Bogorodicom. 
U starokršćanskoj ikonografiji Pa- 
lestine (ampule iz Monze) i u 
srednjovjekovnoj ikonografiji krš- 
ćanskog Istoka (Sirija) karakteri- 
stičan je pučki, čvrst zagrljaj Bo- 
gorodice i sv. Elizabete. Taj motiv 
prodire u XII. stoljeću na Zapad 
u romaničku ikonografiju, a od 
Giotta, početkom XIV. stoljeća, 
uvodi se i u ikonografiju Italije. 
Za francusku ikonografiju XII. i 
XIII. stoljeća (portalna plastika) 
karakterističan je uzajamni kur- 
toazni naklon dviju stojećih žena. 
Od početka XV. stoljeća u Fran- 
cuskoj, od kraja pak XV. stoljeća 
u Italiji i od sredine XVI. sto- 
ljeća općenito u ikonografiji Za- 
pada Elizabeta daje čast Bogoro- 
dici poklekom. 

Već rani prikazi (npr. mozaik iz 
VI. stoljeća u Poreču) ističu fi- 
zičku trudnoću obiju žena. Pučka 
realistička inspiracija kasnog sred- 
njeg vijeka često dovodi do mo- 
tiva da obje trudne žene polažu 
jedna drugoj ruku na trbuh. U 
XV. stoljeću nastaje niz prikaza 
gdje se mali Isus i mali Ivan 
Krstitelj, naslikani kao gola djeca, 
vide unutar naslikanih mandorla 
na trbusima svojih majki. U isto- 
vremenoj skulpturi njihovi likovi 
su u nišama na trbusima. Često 
mali Isus u utrobi blagoslivlja 
malog sv. Ivana, koji kleči. Pri- 
zor Pohođenja proširuje se i dru- 
gim sudionicima već od VI. sto- 
ljeća: Zaharijom ili sluškinjom 
koja prisluškuje razgovor (mo- 
zaik u Poreču), a u kasnom sred- 
njem vijeku i rođakinjama Bogo- 
rodičinim (Marija, Kleofa i Ma- 
rija Saloma) i ostalom pratnjom. 
BF 


Poglavarstva —> anđeli 


Pojas. (Opasač). U starinskoj noš- 
nji pojas ili opasač nosio se povrh 
odjeće; služio je kao kesa, zaštita 
i ukras. Pripisuje mu se mnogo- 
struka simbolika. Krist ga je upo- 
trebljavao kao znak spremnosti 
Božje djece na svaku službu za 
koju ih Bog pozove. »Nek vam 
bokovi budu opasani a svjetiljke 
zapaljene!« (Lk 12,35). Sv. Pavao 
nazvao je pojas znakom istine u 
kršćaninovoj bojnoj opremi: »Da- 
k'e, stojte čvrsto! Opašite svoje 
bokove istinom!« (Ef 6,14). Kad 
ga nose proroci, onda je pojas 
znak poniznosti i preziranja svi- 
jeta, a izrađen je od kože. Re- 
dovnički pojas, koji označava za- 
vjete siromaštva, poslušnosti i či- 
stoće, vjerojatno je razvio svoju 

simboliku od proročkog pojasa. 
Pojas je osobito znak čistoće. Bi- 
blijsko podrijetlo toga značenja 
valja tražiti u drevnom običaju 
kreposnih žena koje su nosile li- 
jepo izrađene pojaseve, što je po- 
stalo znakom njihove čistoće (Izr 
31). 

Kao oznaka Djevice Marije pojas 
je također znak čistoće (—> Bogo- 
rodičin pojas; —> Uznesenje). On 
također podsjeća na legendarnu 
zgodu u kojoj Marija dobacuje 
svoj pojas da bi uvjerila nevjer- 
nog Tomu apostola kako je ona 
doista uznesena na nebo. MG 


Kasnorenesansna pokaznica. Split, 
Riznica katedrale, 16.117. st. 

Pokaznica. — (Ostenzorij, — mon- 
stranca). Izvorno se pokaznicom 
smatra svaka posuda u kojoj se 
izlažu svete moći. Kasnije je to 
ime ograničeno na prozirnu sprem- 
nicu u kojoj se pogledima vjer- 
nika izlaže posvećena  hostija. 
Upotrebljava se kod euharistijskih 
blagoslova i ophoda. Naziv mon- 
stranca dolazi od latinske riječi 
monstrare »pokazivati«, a tako i 

Pokaznica. Barok, Varaždin, žup- 
na crkva, Torčk, 1773. 

ostenzorij od lat. ostendere, ta- 
kođer »pokazivati«. MG 


Neogotička pokaznica, kraj 19. st. 


Poklonstvo kraljeva. Osnovni li- 
terarni izvor za ikonografiju Po- 
klonstva kraljeva jest Matejevo 
evanđelje (Mt 2,1—12), koje iz- 
vještava kako su magi s Istoka 
došli u Jeruzalem pitati: »Gdje 
je novorođeni kralj židovski? Vi- 
djesmo, naime, gdje izlazi njego- 
va zvijezda, i dođosmo mu se 
pokloniti.« Kralj Herod se uplaši 
budućeg, nepoznatog suparnika 
svoga prijestolja. Židovski pismo- 
znanci mu rastumače da se Me- 

Pokaznica. Renesansa, Split, Riz- 
nica katedrale. V. de Angelis, Ve- 
necija 1532. 


slja — prema proroštvima — ima 
roditi u Betlehemu. Herod šalje 
mage u Betlehem da nađu Dijete, 
pa da mu sve dojave, kako bi se i 
on pošao pokloniti. U Betlehem 
mage vodi zvijezda, »dok se ne 
zaustavi nad mjestom gdje bijaše 
dijete. Uđoše u kuću i nađoše di- 
jete s Marijom, majkom njego- 
vom; padoše ničice i pokloniše 
mu se. Zatim otvoriše riznice svo- 
je te ga obdariše zlatom, tamja- 
nom i smirnom. Poslije toga u 
snu primiše uputu od Boga da se 
ne vraćaju k Herodu, i vratiše se 
drugim putem u svoju zemlju.« 
Ikonografija je opširno raz- 
radila ovaj izvještaj, pa je uz 
glavni prizor poklonstva kraljeva 
stvorila i cijeli ciklus, u koji ula- 
ze i ovi prizori: 


NAVJEŠTAJ KRALJEVIMA. Svakome 
od triju kraljeva naviješta rođe- 
nje Kristovo čudesna zvijezda, 
koja je često  antropomorfna 
(usred zvijezde je lik anđela, ke- 
rubina), ili anđeo, koji leti i u 

rukama nosi zvijezdu, a katkada 
se pojavljuje i Krist kao dijete 
unutar zraka blistave zvijezde. 


SUSRET I PUT TRIJU KRALJEVA. Ne 
znajući jedan za drugoga, kra- 
ljevi putuju (na devama ili re- 
dovitije na konjima), dolazeći 
svaki iz drugog smjera, te se sa- 
staju pred Jeruzalemom. 


TRI KRALJA PRED HERODOM. 


POKLONSTVO TRIJU KRALJEVA, Po- 
klonstvo kraljeva, zbog svog sim- 
bolično-dogmatskog značenja, je- 
dan je od najstarijih motiva krš- 
ćanske umjetnosti. Taj prizor 
predstavlja klanjanje Kristu kao 
»kralju kraljeva«, klanjanje nje- 
govoj božanskoj naravi. Prvi pri- 
kazi javljaju se u slikarstvu ka- 
takomba (II. stoljeće, Prisciline 
katakombe) i na starokršćanskim 
sarkofazima IV. i V. stoljeća, gdje 
Bogorodica s Djetetom sjedi na 
prijestolju, a orijentalni magi s 
frigijskom kapom na glavi prilaze 
u brzom hodu i nose darove. S 
umjetnošću »trijumfalnog razdo- 
blja« (od IV. stoljeća dalje) pri- 
zor sve više raste u hijeratskom, 
reprezentativnom dojmu, pa pri- 
jestolje često okružuju anđeli (mo- 
zaik u Santa Maria Maggiore u 
Rimu iz V. stoljeća; mozaik u 
S. Apollinare Nuovo u Ravenni 
iz VI. stoljeća), a Krist je prika- 
zan na majčinom krilu odjeven i 
kako blagoslivlja. Sporadički od 
konca X. stoljeća orijentalne ma- 
ge počinju zamjenjivati kraljevi s 
krunama na glavi, a od XII. sto- 
ljeća predodžba orijentalnih maga 
kao kraljeva na Zapadu je re- 
dovita, te kraljevi ujedno perso- 
nificiraju i tri doba ljudskog ži- 
vota: mladića, muža i starca. Pod 
utjecajem crkvene drame ulaze u 

prikaz — najprije u Francuskoj 
u drugoj polovici XII. stoljeća, a 
drugdje u XIII. stoljeću — ži- 
vahni scenski elementi, pa prvi 
kralj (stari, ćelavi i sjedobradi 
»Melhior«), isprva sagibajući ko- 
ljeno, a poslije godine 1300. kle- 
čeći, predaje Kristu dar (u tali- 
janskoj i španjolskoj ikonografiji 
pri tome ljubi Kristu nogu); dru- 
gi kralj (srednji, muževne dobi, 
»Baltazar«) pokazuje prstom zvi- 
jezdu obraćajući se trećem kralju 
(mladome i bezbradome »Gašpa- 
ru«), koji je gleda. To je tako- 
zvani »skazanjski tip« (Scbauspiel- 
typus) Poklonstva triju kraljeva. 
Dijete, koje je do tada liturgijskim 
gestom blagoslivljalo darove, po- 
činje posizati rukama za njima i 
igrati se s njima. Oko godine 
1400., u atmosferi aristokratske 
»internacionalne gotike«, naglo se 
množi broj lica koja sudjeluju u 


Poklonstvo mudraca. Majstor Du- 
tuitske Maslinske gore, 15. st. 

sastavu Poklonstva triju kraljeva. 
Prizor se sada počinje odvijati u 
krajoliku. U prizor se uvodi sve- 
čana i raskošna »kavalkada kra- 
ljeva«, paradna konjanička po- 
vorka kraljeva i njihovih dvorja- 
nika, brojna svita suvremenih 
evropskih dvorova, s raskošnom 
kostimerijom, s mnogo anegdotal- 
nih, poetskih, pričalačkih i humo- 
rističkih detalja (Gentile da Fa- 
briano, Benozzo Gozzoli, Vincent 
iz Kastva, Ivan iz Kastva i drugi). 
Religiozni prizor Bogojavljenja 
postaje potkraj srednjeg vijeka 
pretekst za veličajnu smotru svje- 
tovnoga sjaja. Vincent i Ivan iz 
Kastva unijeli su u kavalkadu 
kraljeva popratne prizore iz lova, 
Ezopovu basnu o lisici i rodi, 
kvočku s pilićima, pijetlove koji 
osuđuju lisicu na smrt vješanjem, 
»divljeg čovjeka« itd. 


SAN TRIJU KRALJEVA. Tri kralja 
leže u istom krevetu. Najčešće je 
kraj njih anđeo; on je personifi- 
cirana opomena što su je kraljevi 
primili u snu, da se više ne svra- 
ćaju k Herodu. Motiv sna triju 
kraljeva pojavljuje se u X. stolje- 
ću i nestaje nakon XV. stoljeća. 
Starozavjetna  prefiguracija tog 
motiva jest —> Lotov bijeg (pri 
čemu Lota upozorava anđeo neka 
bježi: —> Sodoma i Gomora). 


POVRATAK TRIJU KRALJEVA. Tri 
kralja se ukrcavaju na brod. He- 
rodovi sluge od bijesa spaljuju 
brod. BF 


Poklonstvo pastira. (Lk 2,8—20). 
Pastirima Što noću čuvaju stado 
javlja se anđeo u sjaju, a oni se 
uplaše. Anđeo ih umiruje i javlja 
im »radosnu vijest o velikom ve- 
selju za sav narod. Danas vam se u 

Davidovu gradu (tj. Betlehemu) 
rodio Spasitelj, —> Krist, Gospo- 
din. I neka vam ovo služi kao 
znak: Naći ćete Djetešce, povi- 
jeno u pelenice gdje leži u jasla- 
ma. Odjedanput se anđelu pri- 
druži mnoštvo vojske nebeske ko- 
ja je hvalila Boga: Slava Bogu na 
visini i na zemlji mir ljudima 
dobre volje.« Kad anđeli odu, 
pastiri pođu u Betlehem »i nađu 
Mariju i Josipa s Djetešcem gdje 
leži u jaslama«. 


s >. 


Obrezanje Kristovo. Majstor Du- 
tuitske Maslinske gore, 15. st. 


Ikonografija razlikuje dva 
prizora: Navještaj anđela pasti- 
rima i Poklonstvo pastira. 


1. NAVJEŠTAJ ANĐELA PASTIRIMA. 
Bizantska ikonografija poznaje sa- 
mo taj prizor, a Zapad uz Na- 
vještaj pastirima (koji se javlja 
već u X. stoljeću) uvodi u XV. 
stoljeću i Poklonstvo pastira (uz 

iznimno rijetke ranije prikaze). 
Anđeo se javlja s povišena mjesta 
ili lebdeći s neba. Pastiri, redo- 
vito trojica, u karakterističnim 
nošnjama, zatečeni su u radu. Je- 
dan obično zaklanja rukom oči, 
jer je zabljesnut sjajem anđela, 
drugi striže ovcu, treći svira u 
frulu ili u gajde. Pas skače i laje. 
Katkada jedan pastir pokazuje 
rukom na nebo, a drugi, zakla- 
njajući rukom oči, gleda. 


2. POKLONSTVO PASTIRA. Ikono- 
grafija redovito prikazuje tri pa- 
stira kao pandan trima kraljevi- 
ma. Klečeći, oni Djetetu u jasla- 
ma prinose darove: janje, štap, 
plodove. Pastiri su često prikazani 
kao svirači. Od XVI. stoljeća po- 
klonstvo pastira razvija se u 
genre-scenu. U XVII. stoljeću na- 
stupaju i pastirice. Poklonstvo pa- 
stira na poseban način obogaćuje 
sastav —> jaslica. 


Pokolj nevine djece. (Mt 2, 16— 
—18). Kralj Herod daje pobiti u 
Betlehemu i okolici svu mušku 
djecu od dvije godine naniže, da 
bi tako bio siguran da je ubio i 
dijete Krista, kome su se magi s 
Istoka došli pokloniti kao novo- 
rođenome kralju (>> Poklonstvo 
triju kraljeva). 
Ikonografija: Kralj Herod 
sjedi na prijestolju i nalaže po- 
kolj. Krvnici otimaju djecu maj- 
kama i ubijaju ih mačem i koplji- 
ma. U prizorima s malobrojnim 
likovima, krvnik redovito drži 
golo dijete za nogu, naglavce, pa 
zamahuje mačem da ga raspolovi. 
Majke tuguju, čupaju kosu, gesti- 
kuliraju. BF 


Pokop sv. Ivana Krstitelja. Uče- 
nici pokapaju njegovo tijelo, a 

dva anđela na bijeloj tkanini no- 
se njegovu dušu (u obliku malog 
golog djeteta). BF 


Pokrov (Bogorodica zaštitnica): 
—> Episkepsis 


Pokrovac —> pala 
Pokušaj  kamenovanja Mojsija: 
—> pobuna Izraelaca 


Polaganje ruku (lat. manumissio 
»oslobađanje neslobodna rukopo- 
laganjem«, u otačkim spisima 
»oslobađanje od obdržavanja ži- 
dovskih propisa« ( manus »ruka; 
moć, vlast« + mittere »slati, ot- 
puštati«; manus impositio »pola- 
ganje ruke na; potvrda, ređenje«, 
usp. grč. 1 Tim 4,14 epithčsis ton 
kbeirčn; grč. također kheirotonia 
»glasovanje pružanjem ruke, izbor, 
potvrda«; stsl.  rukopoloženije). 
Polaganje jedne ili obiju ruku na 
glavu ili rame druge osobe kao 
znak prenošenja ili predavanja 
moći, vlast ili blagoslova. Po- 
znato je u gotovo svim religijama. 
Kršćanstvo ga uvelo u praksu od 
svog početka i nalazimo ga u go- 
tovo svim —> sakramentima, a 
njegovo je značenje posebno na- 
glašeno u svećeničkom —> ređenju, 
koje se na Istoku i zove »ruko- 
položenje«. (-> Liturgijske geste). 
A 


Polaganje u grob. (Mt 27,57—61; 
Mk 15,42—47; Lk 25,50—55; Iv 
19,38—42). Josip iz Arimateje 
ishodi u Pilata dozvolu da smije 
ukopati mrtvo Kristovo tijelo. 
Nakon —> skidanja s križa »Josip 
uze tijelo, zavi ga u čisto platno 
te ga položi u svoj novi grob, 
koji bijaše izdubao za se u pećini. 

Zatim na vrata navali velik ka- 
men i ode.« Polaganje u grob, 
kao ikonografska tema, počinje s 
IX. stoljećem. Isprva u činu po- 
laganja u grob sudjeluju samo tri 
lica: Josip iz Arimateje, mrtvi 
Krist i Nikodem, a kasnije stalno 
raste broj sudionika, pa među njih 
ulaze još Josipov i Nikodemov 
pomoćnik, Bogorodica, sv. Ivan 
Evanđelist, Marija Magdalena _i 
svete žene. Bogorodici, kojoj su 
gestikulacija i stavovi u ranijim 
stoljećima suzdržani, u kasnijim 
se stoljećima sve više dramatizi- 
raju; raste intenzitet njenog osje- 
ćajnog stanja; ona postaje sve 
aktivnija u samome činu polaganja 
u grob. Tako se ona najprije sa- 
ginje da u svoje ruke prihvati 
mrtvu Kristovu glavu, potom je 
i privija uza svoje lice i na kraju 
se baca na mrtvo tijelo da bi ga 
obujmila, ili pak s drugim sudio- 
nicima pomaže spustiti mrtvo ti- 
jelo u sarkofag. 

Bizantska  ikonografi- 
ja. Budući da su na Istoku 
mrtvaca pokapali u grobnice što 
su bile izdubene u pećinama, bi- 
zantska i maloazijska ikonogra- 
fija od IX. do XII. stoljeća pri- 
kazuju Josipa i Nikodema kako 
nose Krista (zavijenog u platno 
poput mumije) u grob u pećini. 
Zapadna _ ikonografija. 
Različito od Istoka, gdje je do- 
minantan motiv bio nošenje u 
grob, na Zapadu se od XI. sto- 
ljeća stvara nova ikonografija, 
gdje je dominantan motiv bio 
polaganje u grob. Jednako tako 
razlikujući se od Istoka (gdje je 
grob izduben u pećini), na Za- 
padu je grob prikazan kao sarko- 
fag. Stoga u zapadnoj ikonogra- 
fiji Josip i Nikodem polažu 

Polaganje u grob. Majstor Du- 
tuitske Maslinske gore, 15. st. 


mrtvog Krista, umotanoga poput 
mumije, u sarkofag. Sarkofag se 
često nalazi pod kupolom koja 
stoji na četiri stupa. U XII. sto- 
ljeću zapadnu ikonografiju preuzi- 
ma i Italija. 

U zapadnoj ikonografiji uvodi se 
već u XI. stoljeću motiv poma- 
zanja mrtvog Kristova tijela aro- 
matskim pomastima, Taj čin in- 
terpretira obično treći lik, koji u 
ruci nosi posude s pomastima ili 
koji već pomazano Kristovo ti- 
jelo (odjeveno u perizomu) zavija 
ponjavom. Taj motiv preuzima 
Italija u XIII. stoljeću. Na našim 
prikazima (Buvina, freske u Sa- 
vičenti u Istri) utječe na ikono- 
grafiju obred sprovoda, pa anđeli 
kade mrtvo tije'o kadionicama. 
U XV. i XVI. stoljeću polaganje 
u grob postaje (pod utjecajem 
crkvene drame) patetičan prizor 
s mnogo likova u pokretu. Tali- 


POLION 


janska renesansa uvodi opet mo- 
tiv nošenja mrtvog tijela (na po- 
njavi ili na nostlu). Proturefor- 
macija daje prizoru sakralni ton, 
pa Krista polažu u grob anđeli, 
obično tako da ga podupiru u 
sjedećem stavu u grobu. BF 


Polion, sveti, primicerius lectorum, 
(€ slat. primicerius »prvi u po- 
pisu na voštanoj tablici [= cera], 
glavni« + lector »čitač«), muče- 
nik (lat. Pollio, Pullio, Pellio). 
Prema povijesno vrijednim akti- 
ma bio je primicerij —> lektora u 
Cibalama, biskupskom gradu Pa- 
nonije Srijemske, u doba cara Dio- 
klecijana, pod prezesom Probom. 
Voditelj lektorske Škole — rječiti 
Polion — nakon obrambenog go- 
vora u kojem je iznio ljepotu 
kršćanskog nauka osuđen je na 
smrt na lomači i spaljen 27. trav- 
nja 304. Kako se to dogodilo na 
obljetnicu smrti sv. Euzebija, bi- 
skupa cibalskog, također muče- 
nika u jednom ranijem progon- 
stvu, godišnja svetkovina njima u 
čast slavila im se zajedno, 28. 
travnja. Za tu zgodu načinjena su 
im i zajednička akta koja su se 
čitala kod bogoslužja. Kult sv. Po- 
liona ubrzo se proširio sve do 
Ravenne, gdje je pod njegovim 
imenom postojao jedan samostan. 
U đakovačkoj i srijemskoj bisku- 
piji kult mu je odobren 1807., a 
sv. Euzebiju 1966. Crkva sv. Iva- 
na Nepomuka u Vinkovcima 1972. 
mijenja svoj naslov u crkvu sv. 
Euzebija i Poliona. Prikazuje se 
kao mučenik u lektorskoj odjeći. 
Zaštitnik je bogoslova i lektora. 
Svetkovina iz liturgijskih razloga 
29. svibnja. 


Poljubac Judin. Judina izdaja. 
Uhićenje Kristovo. (Mt 26,14—16 

i 26,47—56; Mk 14,43—52; Iv 
18,1—12). Juda Iškariotski, apo- 
stol, izdajnik, nuđa se židovskim 
glavarima svećeničkim da će im 
izdati Krista uz cijenu od tride- 
set srebrnika. Izdaju je izvršio u 
noći nakon Kristove —> molitve 
na Maslinskoj gori: »... dođe Ju- 
da, jedan od Dvanaestorice, s broj- 
nom svjetinom, naoružanom ma- 
čevima i toljagama, koju su po- 
slali glavari svećenički i starješine 
narodne. Njegov im izdajnik bi- 
jaše dao znak: "Koga ja poljubim 
— rekao im je — taj je, njega 
držite! I smjesta pristupi k Isusu 
te mu reče: 'Zdravo, Rabbi!" — 
pa ga poljubi. A Isus mu reče: 
"Prijatelju, zašto si došao? Tada 
pristupiše, digoše ruke na Isusa i 
uhvatiše ga. Najedanput se jedan 
od onih što bijahu s Isusom maši 
rukom, trgnu mač te udari slugu 
velikog svećenika i odsiječe mu 
uho. Isus mu reče: "Vrati mač 
svoj u korice, jer svi koji se mača 
hvataju od mača ginu... Tada 
ga svi njegovi učenici ostave i po- 
bjegnu.« 

Uz glavni prizor poljupca, koji je 
u ikonografiji najučestaliji, u ve- 
likim se ciklusima Kristove muke 
svrstavaju i ovi prizori: Juda pri- 
ma trideset srebrnika (isplaćuje 
mu ih veliki svećenik); Poljubac 
Judin; Pad vojnika; Petar siječe 
Malku uho; Bijeg učenika; > Ju- 
dino samoubojstvo. 

U početnom ikonografskom raz- 
voju glavne teme — poljupca Ju- 


dinog — oblikuju se dva tipa, 
helenistički i orijentalni. 
Helenistički tip (mozaik 


u Ravenni). Krist stoji desno, a 
slijede ga apostoli, među kojima 
Petar vadi mač; Juda prilazi sli- 
jeva, a slijede ga vojnici i Židovi. 


POLJUBAC 


Orijentalni tip. U njemu 
ne nastupaju apostoli, a Krista 
okružuju Židovi; Juda prilazi 
zdesna. 

Bizantski tip. U daljnjem 
razvoju Bizant stvara svoj iko- 
nografski tip, u kome redovito ne 
sudjeluju apostoli i u kome se 
udružuju tri momenta radnje: iz- 
dajnički poljubac, uhićenje i epi- 
zoda u kojoj Petar siječe uho 
svećeničkom sluzi Malku. Pri to- 
me se u uglu kompozicije Petar 
rve s Malkom na tlu. Na bizant- 
skom tipu vojnici su odjeveni u 
antiknu ratnu odjeću (šljemovi, 
hiton, oklop, nazuvci). 


Ubićenje Krista. Majstor Dutuit- 
ske Maslinske gore, 15. st. 


Zapadnjački tip. Zapad u 
srednjem vijeku oblikuje kompo- 
ziciju s Kristom u sredini. U za- 
padnoj ikonografiji vojnici su, po- 
čevši od XII. stoljeća, odjeveni u 
suvremenu evropsku ratnu nošnju 


471 


POMAZANIK 


(žičana košulja, štitovi, kasnije 
oklopi). Na Zapadu Malko isprva 
stoji, od _ XIV. stoljeća ruši se od 
udarca na zemlju. Malku je uho 
već odrezano, jer ga Krist drži u 
ruci, da bi mu ga zacijelio. Od 
XIV. stoljeća množe se i oboga- 
ćuju detalji, oprema i rekviziti 
sudionika (koplja, baklje, lanter- 
ne). U XIV. i XV. stoljeću na- 
stupa u sastavu i vojnik koji na- 
pinje samostrijel (Armbrust). U 
to vrijeme Židovi u grupi _Po- 
ljupca Judinog (sluge velikog sve- 
ćenika) označeni su zastavicom na 
koplju, a na zastavici je znak 
—> škorpiona. Juda drži kesu sa 
srebrnicima u ruci. Na talijan- 
skim prikazima Juda ljubi Krista 
u usta ili ga obujmljuje rukama. 
Krist pušta da mu vojnik veže 
ruke. 

Starozavjetne  prefiguracije  po- 
ljupca i izdaje Judine jesu: Braća 
prodaju Josipa (> Josip patri- 
iarha); Dalila izdaje Samsona (=> 
Samson); Saul baca koplje na Da- 
vida (>> Saul); Joab na prijevaru 
ubija Abnera (>> Abnerovo umor- 
stvo; > David). BF 


Poljubac mira (lat. osculum  pa- 
cis). Obredni (ritualni) poljubac 
koji vjernici međusobno izmjenju- 
ju prije > pričesti kao znak po- 
mirenja, prijateljstva i bratstva. 
U prvim vjekovima bio je opće- 
nit, a kasnije su ga davali muškar- 
ci muškarcima, a žene ženama. 
Od XIII. stoljeća izmjenjuju ga 
samo —> klerici među sobom. Daje 
se tako da se ruke uzajamno po- 
lože na ramena i dotaknu se naiz- 
mjence oba obraza s obrazom dru- 
ge osobe. AB 


Pomazanik (hebr. mašiab; aram. 
mešika'; grč. kbristos ( kbriein 


POMAZANJE 


»[po]mazati«; lat. unctus ( un- 
guere »isto«). Osoba koja je > po- 
mazanjem postala na neki način 
izdvojena iz mase i posvećena bo- 
žanstvu, odnosno službi za zajed- 
nicu. Redovito su to samo sve- 
ćenici i kraljevi. Te se osobe, zato 
što su rijetke, gotovo i ne nazi- 
vaju svojim imenom ili službom, 
nego jednostavno Pomazanik. Zato 
se u Starom zavjetu i Isus navi- 
ješta kao Pomazanik (Mesija), jer 
mu je bila namijenjena zadaća 
spasitelja i osloboditelja židovskog 
naroda, a u Novom se zavjetu on 
redovito tako i zove, ali u grčkoj 
varijanti: Kbristos — imenom ko- 
je su preuzeli svi jezici svijeta 
(usp. npr. hrv. Krist). AB 


Pomazanje (lat. unctio; grč. kbri- 
sis), Obred kojim se neka osoba 
ili stvar maže uljem da bi se po- 
svetila. Sve stare religije Sredo- 
zemlja i Istoka poznaju mazanje 
maslinovim uljem, pomiješanim s 
mirišljivim tvarima, da bi se time 
posvetile božanstvu odabrane 0so- 
be ili stvari. U Starom zavjetu 
susrećemo niz pomazanja i stvari 
i osoba. Tako patrijarh —> Jakov 
izlijeva ulje na kamen koji mu je 
služio umjesto jastuka kad mu se 
u snu javio Jahve (Post 28,18— 
—22); Mojsije maže Arona kad 
ga imenuje svećenikom (Izl 30,30); 
—> Samuel maže -> Davida za 
kralja (2 Kr 12,7). Nakon Davida 
u Starom su zavjetu pomazivani 
svi kraljevi i sve osobe kojima je 
bi'a namijenjena neka važna dru- 
štvena uloga. Tako je i Isus navi- 
ještan kao Pomazanik. 

Praksu pomazanja preuzelo je i 
kršćanstvo, a u svrhu pomazanja 
upotrebljava tri ulja: oleum sanc- 
tum (ili oleum  cathecumenorum 
»katekumensko ulje«), oleum cbri- 

smae (»krizmeno ulje«) i oleum 
infirmorum  (»bolesničko  ulje«). 
Katekumenskim uljem mažu se svi 
kršćani prigodom —> krštenja. 
Uljem krizme mažu se krizma- 
nici u sakramentu —> krizme, sve- 
ćenici i biskupi prigodom —> re- 
đenja, kraljevi prigodom krunje- 
nja, te crkva i oltar prilikom po- 
svećenja. Bolesničkim uljem mažu 
se bolesnici: —> bolesničko poma- 
zanje. Krštenicima i krizmanici- 
ma maže se čelo, svećenicima se 
mažu dlanovi, biskupima tjeme i 
ruke, bolesnicima se mažu svi 
udovi i osjetilni organi, a kralje- 
vima se mažu ruke izvana i ra- 
mena. Sakramentalna pomazanja 
uvedena su već u prvom stoljeću, 
a pomazanje kraljeva uvedeno je 
najprije na Istoku, 450. godine, 
kada nakon Teodozija na prije- 
stolje stupa Marcion. Na Zapadu 
ga najprije uvode Kelti u VI. sto- 
ljeću, zatim Vizigoti u VII., a u 
VIII. stoljeću Franci, kada je 751. 
pomazan Pipin Mali. Od tada ga 
prakticiraju svi evropski kraljevi 
1 carevi. AB 


Pomirilište: —> Kovčeg Zavjeta 
(Saveza) 


Pomor egipatskih prvorođenaca: 
—> Pasha 


Pontifikal (lar. pontificalis »bi- 
skupski, koji se odnosi na bisku- 
pa, pontifeksa«, jer se u liturgiji 
biskup gotovo redovito naziva 
pontifex, prema rimskom nazivu 
za sličnu službu) 

1. Misa koju služi > biskup s 
kompletnom —> asistencijom. 

2. Knjiga koja sadrži zbirku obre- 
da i odgovarajućih tekstova koji 
su pridržani biskupu. Najstariju 


POP 


takvu zbirku sastavio je Egbert 
iz Yorka u VIII, stoljeću. Od tada 
se prakticira u svoj Evropi, ali 
takve zbirke nastaju pojedinačno, 
sve dok u XIII. stoljeću nije Wil- 
helm Durandus sastavio Pontifi- 
kal koji je uskoro bio prihvaćen 
u svoj katoličkoj Crkvi. Sastoji se 
od tri dijela: Osobe, Predmeti, 
Službe. AB 


Pop (ngrč. papas »svećenik« ( 
stgrč. pappas »otac, tata«; izvodi 
se i iz lat. popa »žrtveni sluga, 
žrec«; P. Skok ipak daje pred- 
nost grč. podrijetlu, izvodeći iz 
grč. pappas također njem. Pfaffe 
[preko gotskog s Balkana] i lat. 
papa »biskup, rimski biskup; pa- 
pa«). Prilično raširen slavenski 
naziv za svećenika. U nekim di- 
jelovima — Hrvatske (Dalmacija, 
Kvarner) to je i službeni pučki 
naziv za svećenika; u drugim pak 
krajevima ima više ili manje po- 
drugljivo značenje. (> Svećenik). 
AB 


Porekcija (lat. porrectio »pruža- 
nje« ( porrigere »pružati«). Čin 
kojim viši hijerarhijski službenik 
pruža nižemu neki predmet da ga 
ovaj dotakne ili uzme, ili čin ko- 
Jim niži službenik višemu dodaje 
neki predmet. Nalazimo ga u svim 
stupnjevima svećeničkog ređenja. 
Nastao je u —> galikanskoj litur- 
giji, odakle je prešao u čitavu 
Crkvu. Kada niži službenik, izvan 
sakramenata, nešto prima ili do- 
daje višemu službeniku, mora 
imati ruke pokrivene platnom, koje 
se u ranokršćanskom razdoblju i 
ranom srednjem vijeku zvalo 
mappula (»komad platna, ubrus«), 
a kasnije vellum (»veo«). Svoje 
podrijetlo vuče iz istočnjačke 
dvorske kurtoazije. AB 


473 


POSLANICA 


Porekcija. Mozaik u Nea Moni, 
11. st. 


Porezni novčić. Dvije različite 
epizode iz Evanđelja: U prvoj 
(Mt 17,24—27) riječ je o daći 
koju su Židovi dužni uplaćivati 
Hramu. Na Kristov nalog Petar 
baci udicu u Genezaretsko jezero 
te u ulovljenoj ribi nađe novčić 
koji preda hramskim poreznicima. - 
U drugoj epizodi (Mt 22,15—22; 
Mk 12; Lk 20,21—26) farizeji 
provociraju Krista pitanjem treba 
li plaćati porez državi, to jest 
tadašnjem —omraženom rimskom 
okupatoru. Krist izbjegava izra- 
van odgovor, već farizeje (koji 
mu postavljaju stupicu) pita, čiji 
je lik i natpis na novcu. Kad mu 
odgovoriše da je carev, on im 
reče: »Podajte caru carevo, a Bo- 


gu Božje!« 

Obje epizode pojavljuju se u 
umjetnosti relativno kasno (od 
XV. stoljeća dalje). BF 
Poslanici Gileađana kod Jefte: 


—> Jefta 


POSLJEDNJA VEČERA 


Posljednja večera. (Mt 26,17—26; 
Mk 14,12—22; Lk 22,7—14; Iv 
13,21—30). Prizor se odvija u 
kući, za vrijeme židovske obredne 
pashalne večere (> Pasha) koju 
slave Krist i dvanaestorica apo- 
stola. Evanđelja izvješćuju da su 
se u toku večere zbila dva doga- 
đaja: 1. Krist je nagovijestio da 
će ga jedan od apostola izdati (to 
je Juda), a izdajnik će — prema 
izvještaju sv. Mateja — umočiti 
s njime ruku u zdjelu, odnosno — 
prema izvještaju sv. Ivana — to 
je onaj kome će Krist dati umo- 
čeni zalogaj. — 2. Krist je pri- 
čestio apostole, to jest utemeljio 
sakramenat —> euharistije: »Dok 
su blagovali, uze Isus kruh, za- 
hvali i razlomi ga, pa ga davaže 
učenicima govoreći: 'Uzmite i je- 
dite! Ovo je tijelo moje." Zatim 
uze čašu te zahvali i dađe im je 
govoreći: "Pijte iz nje svi, jer ovo 
je moja krv, krv Saveza, koja se 
prolijeva za sve za oproštenje gri- 
jeha. Ovo činite meni na spo- 
men".« 

Posljednja večera javlja se u iko- 
nografiji relativno kasno, i to od 
VI. stoljeća kao samostalna tema, 
a od XI. stoljeća kao dio ciklusa 
o Kristovu životu. Na najstarijim 
prikazima iz VI. stoljeća euhari- 
stija je prikazana samo simbolič- 
ki: ribom na stolu Posljednje ve- 
čere. Motiv simboličke ribe zadr- 
žat će se dugo kroz srednji vijek 
u bizantskoj ikonografiji Posljed- 
nje večere; euharistiju pak bizant- 
ska će ikonografija prikazivati 
pod prilikama kruba i vina u po- 
sebnoj, svečanoj, liturgijskoj kom- 
poziciji, a to je Pričest apostola, 
gdje Krist, dva puta naslikan, na 
jednu stranu pričešćuje Šestoricu 
apostola kruhom, a na drugu stra- 

Posljednja večera, Majstor Dutu- 
itske Maslinske gore, 15. st. 


nu Šestoricu apostola  pričešćuje 
vinom. 


Zapadna ikonografija isprva pri- 
kazuje u Posljednjoj večeri samo 
motiv navještaja izdaje i otkri- 
vanja Jude kao izdajnika. Pri to- 
me je karakteristično da se u opi- 
sivanju tog motiva Zapad pri- 
država verzije izvještaja sv. Iva- 
na (Krist prinosi zalogaj Judinim 
ustima ili mu ga daje u ruku), 
nasuprot bizantskoj ikonografiji, 
koja se pridržava verzije izvje- 
Štaja sv. Mateja (Juda umače ru- 
ku u zdjelu). 

U najstarijim prikazima ranog 
srednjeg vijeka (VI. stoljeće), i 
kasnije u bizantskoj ikonografiji, 
Krist i apostoli leže nalakćeni 
(prema načinu antiknih gozbi) 
uokolo takozvane sigme, potkova- 
stog niskog stola (triclinium). U 
sredini je simbolička riba na plad- 
nju, koju Krist blagoslivlja ležeći 

u začelju stola, tj. na lijevoj stra- 
ni kompozicije, ili je pak u sre- 
dini stola zdjela u koju Juda iz- 
dajnik umače ruku. U mlađim 
prikazima zadržava se »sigma« 
kao oblik stola, ali Krist i apo- 
stoli ne leže, nego sjede — prema 
običajima vremena kada slika na- 
staje. Dok bizantska ikonografija 
ostaje vjerna tradicionalnom obli- 
ku »sigme«, zapadna ikonografija 
uvodi u XI. stoljeću novi oblik 
stola. To je dugi, četverokutasti 
stol iza koga sjede apostoli s Kri- 
stom u sredini. Ivan sjedi uz Kri- 
ta i polaže glavu na Kristova 
prsa, a Juda sada sjedi redovito 
odvojeno, s prednje strane stola. 
Juda, za razliku od ostalih apo- 
stola, nema aureole (ili mu je 
crna!). On obično drži u ruci 
kesu s novcem, a Krist mu preko 
stola daje zalogaj u usta. Taj za- 
logaj od XIII. stoljeća dobiva 
oblik hostije. Sada ikonografija 
vidi u tom zalogaju svetogrdnu 
» Judinu pričest«, pa Judi iz usta 
izlijeće mali demon u obliku crne 
ili crvene lastavice. Od XIV. sto- 
ljeća dalje dugi stol omogućuje 
obilate prikaze »mrtvih priroda« 


Posljednja večera. 
cent iz Kastva, 1474. 


Beram, Vin- 

na njemu (tanjuri, pribor, jelo), a 
sam se prizor smještava u arhi- 
tektonske = prostore. "Renesansne 
tendencije da se Posljednja večera 
pretvori u gozbu s poslugom sti- 
šava protureformacija, koja glavni 
akcenat u ikonografiji Posljednje 
večere polaže na ustanovljenje sa- 
kramenta euharistije, pa Krist bla- 
goslivlja kruh i vino ili diže ka- 
lež, slijedeći pri tome liturgijske 
geste svećenika u misi. Tintoretto 
(god. 1544) prvi uvodi dijagona- 
lan smještaj stola, što omogućuje 
nove konstelacije likova. — BF 


Posljednji sud. (Sudnji dan). Po 
kršćanskom nauku posljednji sud 
je završni čin povijesti svijeta, u 
kome će Krist, svojim drugim do- 
laskom u slavi (>> parusija), na- 
stupiti kao sudac, a sav ljudski 
rod, uskrsnuvši od mrtvih, biti po 
zaslugama definitivno razlučen da 
dušom i tijelom uživa vječno bla- 
Ženstvo —> raja ili vječnu kaznu 
—> pakla. Glavna literarna vrela 
na temelju kojih se oblikuje iko- 
nografija Posljednjeg suda jesu 
Matejevo evanđelje (Mt 24,27—31 
i 25,31—46) i > Apokalipsa. 
Prizor Posljednjeg suda, koji u 
sebi uključuje više različitih rad- 
nji, složena je kompozicija koja 
se sastoji od nekoliko superponi- 
ranih registara; on je poput po- 
zornice gdje se istodobno pred- 
stavlja na nekoliko katova. 

U ikonografiji se nizom karakte- 
ristika razlučuju dva tipa Po- 
sljednjeg suda: bizantski i zapad- 
njački. 

Bizantski tip. Počinje se 
formirati već od VII. stoljeća, a 
konačno je formuliran u XI. sto- 
ljeću, kada ima četiri registra (vi- 
di na shemi A, B, C, D), a u 

njima dijelove od kojih je svaki 
zaokružena ikonografska cjelina 
(na shemi brojevi 1—11). 


Sbema Posljednjeg suda 


Registar A: 1. Glavni lik Krista 
suca, koji je okružen Bogorodi- 
com i sv. Ivanom Krstiteljem; oni 
mole i posreduju za spas ljudskog 
roda (-> Deisis). 2. Lijevo i desno 
Kristu, Bogorodici i sv. Ivanu 
(grupi Deisis) sjede apostoli kao 
prisjednici suda. 

Registar B: 3. U sredini je tako- 
zvana —> betimasta, »pripremanje 
prijestolja«, a na praznom prije- 
stolju, koje je pripravljeno Kristu, 
postavljeni su križ i knjiga (Sveto 
pismo). Prijestolje sa svake strane 
čuvaju arkanđeli > Mihovil i Ga- 
brijel, a pod prijestoljem kleče 
Adam i Eva, praroditelji ljudskog 
roda, klanjajući se križu, znaku 
svoga i uopće ljudskog otkuplje- 
nja. Lijevo i desno od hetimasije 
prikazano je uskrsnuće mrtvih. U 
tom prizoru: 4. dva anđela trube 
u rog, iz zemlje izlaze tjelesa po- 
kopanih (povijena poput mumija), 
a divlje zvijeri izbacuju iz svojih 

ralja ljudske udove koje su ne- 
kada bile rastrgale. 5. S druge 
strane jedan anđeo zamotava 
zvjezdani svod poput ispisana 
svitka (rotulus; —> Apokalipsa), 
jer dan posljednjeg suda predstav- 
lja konac ovoga svijeta. Dva an- 
đela trube u rog, a more (perso- 
nificirano ženskim likom) i mor- 
ske nemani izbacuju utopljenike. 
Registar C: 6. Vaganje duša. Sv. 
Mihovil arkanđeo važe duše na 
vagi, a đavli pokušavaju pomoću 
kuka da vaga pretegne u njihovu 
korist. 7. Raj. Blaženici su odje- 
veni i stoje u grupama. 8. Pakao. 
Osuđeni su goli. Dva anđela ih 
kopljima guraju u oganj. U paklu 
sjedi Had (kao personifikacija 
starca s dušom u krilu). 

Registar D: 9. Raj, prikazan ale- 
gorijom —> Abrahamova krila ili 
trima patrijarhama (Abraham, Ja- 
kov, Izak) koji u košaricama ili 
u rupcima na svom krilu nose 
duše blaženika. U raju rastu raj- 
ske palme, a blaženike dočekuju 
Bogorodica stojeći kao orans, Do- 
bri razbojnik koji drži svoj križ 
u ruci, sv. Petar pred rajskim vra- 
tima i anđeo kao straža rajskih 


vrata. 10. Pakao, prihazan u 
odjeljcima s različitim vrstama 
muka. 


11. Ispod nogu Krista suca izvire 
Ognjena rijeka, koja se slijeva u 
pakao (br. 8 i br. 10) odnoseći sa 
sobom osuđene. 

Zapadnjački tip. U od- 
maklom XI. stoljeću (freska u 
Sant'Angelo in Formis iz 1071. 
godine, južna Italija) i u prvoj 
polovici XII. stoljeća (portalna 
plastika francuskih = katedrala) 
oblikuje se ikonografija Posljed- 
njeg suda koja se po sastavnim 
elementima razlikuje od bizant- 

Posljednji sud. 


skog tipa, i koja će — mutatis 
mutandis — trajati na Zapadu 
sve do pojave Michelangelovog 
Posljednjeg suda u Sikstinskoj ka- 
peli (1534—1541. godine). Redo- 
viti smještaj Posljednjeg suda u 
srednjovjekovnom zidnom slikar- 
stvu jest unutrašnja ploha zapad- 


pa 


S 
\ 


Torcello, 11. st. 


nog crkvenog zida. U Posljed- 
njem sudu Zapada nema hetima- 
sije, nema Ognjene rijeke, nema 
svitka s nebeskim svodom, nema 
ni zvijeri ni mora koji izbacuju 
ljudske udove i utopljenike, nema 
diobe pakla na odjeljke s razli- 
čitim vrstama muka. Glavni ele- 


POSLJEDNJI STD 


Krist — apokaliptički sudac. Maj- 
stor Dutuitske Maslinske gore, 15. 
st, 


menti zapadnjačkog tipa jesu: 1. 
Krist sudac s pratećim likovima, 
2. uskrsnuće mrtvih, 3. vaganje 
duša i odvajanje blaženih od osu- 
đenih, te 4. raj i 5. pakao. 

1. Krist sudac sjedi u sredini kom- 
pozicije na oblaku, na dugi ili na 
prijestolju. Optočen je mandorlom 
i tetramorfom. Simetrično se uza 
nj ili ispod njega reda dvanaest 
apostola ili dvadeset četiri starca 
Apokalipse (kao prisjednici), a če- 
sto kao odvjetnici stoje, ili redo- 
vitije kleče, posredujući za čovje- 
čanstvo, Bogorodica i sv. Ivan 
Krstitelj, preuzeti iz grupe > Dei- 
sis bizantskog tipa Posljednjeg su- 
da. Na Zapadu sv. Ivana Krsti- 
telja zamjenjuje lik sv. Ivana 
Evanđelista. Kristu, kao sucu koji 
donosi presudu, izlazi iz usta dvo- 
struki mač (prema opisu u Apo- 
kalipsi) ili on pokretom uzdignute 
desnice poziva blažene: »Dođite, 

blagoslovljeni. ..«, a pokretom 
spuštene lijeve ruke odbija osu- 
đene:  »Odlazite, prokleti... « 
(Mt 25,34 i 25,41), ili pak u ruci 
drži apokaliptičku knjigu sa se- 
dam pečata. Gotovo su uvijek pri- 
sutni znakovi Kristove muke: to 
je u prvom redu križ, koji će se 
kao znak Sina čovječjega pojaviti 
na nebu (Mt 24,30). Križ drži Krist 
pred sobom u krilu ili je postavljen 
iza njegovih leđa, ili pak križ, uz 
druge znakove muke (>> arma 
Christi), nose uz Krista anđeli. 
Znakove svoje muke počinje na 
svome tijelu u drugoj polovici 
XII. stoljeća (od XIII. stoljeća 
redovito) pokazivati sam Krist, 
tako da ruke drži u visini ra- 
mena i gledaocu okreće rane na 
dlanovima a kroz razgaljeni plaše 
vide mu se i rane na boku. U XV. 
stoljeću iz usta mu izlazi mač 
prema strani osuđenih, a ljiljan 
prema strani blaženih. 

2. Mrtvi izlaze goli iz otvorenih 
grobnih raka ili iz sarkofaga. 

3. Arkanđeo Mihovil važe duše, a 
đavao nastoji da kukom pretegne 
vagu na svoju stranu. Katkad su 
anđeo i đavao u živoj raspravi 
oko duše koja se važe. 

4. Raj. Anđeo na jednu stranu 
odvodi blažene, koji su odjeveni i 
obično raspoređeni po kategorija- 
ma (crkveni prelati, redovnici, 
kraljevi, djevice itd.) i koji se u 
procesiji zapućuju prema —> ne- 
beskom Jeruzalemu gdje ih na 
vratima dočekuje sv. Petar. Usred 
raja često je prikazana Bogoro- 
dica kako sjedi pod rajskim drve- 
ćem između dva anđela i Dobrog 
razbojnika. 

5. Pakao. Na drugu stranu đavli 
guraju proklete, koji su goli i ve- 
zani lancima, u pakao. Pakao je 


POSTCOMMUNIO 


najčešće prikazan golemim rastvo- 
renim ždrijelom Levijatana, a kat- 
kada i kotlom nad vatrom. 

U grandioznu viziju Suda pučka 
je inspiracija, pod utjecajem crkve- 
ne drame, unosila živopisne aneg- 
dote o đavlima i osuđenima: ka- 
rikaturalne i humorističke »vra- 
golije«. Već od XIII. stoljeća po- 
Činje se pojednostavnjivati veliki 
sastav Posljednjeg suda, a u kas- 
nom srednjem vijeku na malim 
zidnim plohama ladanjskih crka- 
va on se često reducira samo na 
prikaz raja i pakla. 

Često velike programe Posljed- 
njeg suda prate alegorijske teme: 
—> parabola o bogatašu i siromaš- 
nom Lazaru, —> parabola o mu- 
drim i ludim djevicama, prikazi 
—> djela milosrđa i prikazi —> 
Crkve i Sinagoge. Sve nabrojene 
teme potcrtavaju osnovnu misao 
posljednjeg suda: konačnu diobu 
na blažene i osuđene, na odabra- 
ne i odbačene, na raj i pakao. 


Postcommunio (slat. ( post com- 
munionem »poslije pričesti, popri- 
česna [molitva]« ( post »poslije« 
+ communio »zajedništvo; pri- 
česte). Molitva koju govori sve- 
ćenik kad završi obred —> pričesti 
i kad očisti sveto posuđe. (> Mi- 
sa). AB 


Postrig. (Tonzura ( lat. tonsura 
»strig«, tondčre »strići, brijati«). 
Oznaka pripadnosti staležu i hi- 
jerarhiji. Običaj striženja kose na 
vrhu glave uveden je veoma dav- 
no, uglavnom pod utjecajem mo- 
naških redova. (Tonsurae eccle- 
siasticae_usus a Nazaracis, nisi 
fallor, exortus est [Isid. Eccl. off. 
2,4,1].) Pojedini redovi imaju 

svoje osobite oblike postriga, a 
svjetovni kler, opet, svoj oblik. 
Obred tonzure od srednjeg vijeka 
smatra se prvim korakom u kle- 
rički stalež. Ima trostruku sim- 
boliku: podsjeća na Kristovu trno- 
vu krunu, označava odricanje od 
svjetovnih stvari i oslikava život 
savršenstva. MG 


Posuda s pomašću. U umjetnosti 
renesanse posuda s pomašću naj- 
češće se upotrebljava kao oznaka 
sv. Marije Magdalene. To se po- 
glavito odnosi na zgodu u kući 
Lazarovoj, nakon Marijina obra- 
ćenja: »Tada Marija uzme libru 
prave dragocjene nardove poma- 
sti, pomaže Isusu noge i otare ih 
svojom kosom« (Iv 12,3). 
Također se posuda s pomašću od- 
nosi na prizor kod groba nakon 
smrti i pokopa Kristova: »Kad 
prođe subota, Marija Magdalena, 
Marija: Jakovljeva i Saloma ku- 
piše miomirisa da odu pomazati 
Isusa« (Mk 16,1). 

Posuda s pomašću služi i kao 
oznaka braće sv. Kuzme i Da- 
mjana, koji se, kao liječnici, sli- 
kaju s posudicom pomasti u jed- 
noj ruci, a s kirurškim nožićem 
ili kojom drugom liječničkom 
spravom u drugoj. MG 


Posveta crkve: —> dedikacija 


Posvetni križ: —> križ; —> dedi- 
kacija 


Potifar > Putifar 
Potvrda —> krizma 


Povratak kovčega Zavjeta: > Sa- 
muel 


POZIV 


Povratak rasipnog sina: > Ra- 
sipni sin 

Poziv apostola Petra i Andrije. 
(Mt 4,18; Mk 16,19; Iv 1,50). 
Krist stoji na obali i poziva ri- 
bare, braću Petra i Andriju, koji 
iz lađe na Genezaretskom jezeru 
bacaju mreže. Oni puštaju mreže 
i odmah ga slijede. Motiv ulazi u 


ikonografiju od VI. stoljeća. 
BF 


Poziv Elizeja: —> Ilija; —> Elizej 


Praćka: —> David (David ubija 
Golijata) 


Pranje nogu. (Iv 13,1—20). Prije 
gozbe kod Židova gospodareve bi 
sluge oprale noge uzvanicima. 
Prije —> posljednje večere Krist 
je skinuo plašt, opasao se ubru- 
som i počeo prati noge apostoli- 
ma i otirati ih ubrusom. Petar se 
opirao da mu Krist pere noge, 
a'i mu je Krist odvratio: »Ako 
te ne operem, nećeš imati dijela 
sa mnom.« »Onda mi ne peri sa- 
mo noge i ruke nego i glavu!« 
U zapadnoj ikonografiji, počevši 
od XII. stoljeća, a redovito od 
XIV. stoljeća, Krist kleči opasan 
ubrusom (u bizantskoj ikonogra- 
fiji on stoji) i pere noge Petru, 
a Petar u živoj kretnji pokazuje 
rukom glavu. Kristov gest pranja 
nogu jest čin vlastitog poniženja; 
po tome on postaje simbol sakra- 
menta pokore (ispovijedi). Po 
pranju, kao čišćenju vodom, on 
asocijacijom postaje i simbol sa- 
kramenta krštenja. Od XVI. sto- 
ljeća Kristu asistiraju i anđeli. 


BF 
Pravednost —> kreposti 


Predella (tall = »podnožje« ( 
novovnj. Brett/e]! »otpiljena da- 

ska«). U —> krilnom oltaru (a i 
kod nekih arhitektonskih oltara) 
pojas ili stuba koja se nalazi iz- 
među —> menze i > retabla. U 
njima su se kadšto čuvale reli- 
kvije; prednja im je strana osli- 
kana figuralnim prikazima ili 
apstraktnom dekoracijom. Počinje 
se javljati u XV. stoljeću. AB 


Predslovlje (lat. praefatio »uvod- 
ne riječi [prije vjerskog čina], 
pristup« ( prae »prije« + fatio 
»govorenje« ( fari »govoriti, slo- 
viti«). Svečana pjesma koja tvori 
uvod u —> kanon mise; njome se 
slavi Bog poradi onog kršćanskog 
misterija ili sveca koji se tog dana 
slave. (—> Misa). AB 


Prefiguracija (otački lat. praefi- 
guratio_ »pralikovanje; pjesnička 
slika koja unaprijed najavljuje« 
( praefigurare »slikovito najavlji- 
vati«; usp. novozavj. grč. typos 
»uzor, primjer, pralik«). Teološki 
izraz za odnos između pojedinih 
događaja Starog zavjeta s pojedi- 
nim događajima Novog zavjeta, 
pri čemu starozavjetni događaji 
nagovješćuju  novozavjetne kao 
njihove  »predslike« (> Biblia 
pauperum). Tako je, na primjer, 
—> mjedena zmija  prefiguracija 
—> raspeću. 


Prelat (slat. praelatus »vojni za- 
povjednik; viši crkveni dostojan- 
stvenik« € lat. praeferre [prae 
»naprijed, pred« + ferre »nositi«] 
»naprijed iznijeti, dati prednost, 
za ugled postaviti«). Pripadnik 
višeg klera koji ima upravnu 
vlast nad određenim teritorijem 
ili zajednicom (kardinali, biskupi, 
vrhovni poglavari redova itd.). 
Osim stvarnih prelata, postoji 1 


PREMONSTRATI 


niz počasnih prelatskih naslova. 
AB 


Premonstrati (( franc. imena mje- 
sta Premon[s]tr€ ( franc. prć »li- 
vada« -+ montrć ( lat. pratum 
monstratum »pokazana livada«, to 
jest livada koju je prema legendi 
Bog pokazao sv. Norbertu kao 
mjesto za osnutak reda). Red (> 
redovnici) što ga je 1121. godine 
osnovao sv. Norbert u mjestu Prć- 
monstrć (u sjevernoj Francuskoj). 
Svrha im je bila poučavati puk 
u kršćanskoj vjeri i kulturi. U 
Hrvatsku su došli početkom XIII. 
stoljeća, imali samostane u Čazmi 
i Ivaniću, ali je njihovo djelova- 
nje bilo vrlo kratko i oskudno 
podacima. AB 


Prenos, prenosni —> prijenos, pri- 
jenosni 


Preobraženje (lat. Transfiguratio). 
(Mt 17,1—13; Mk 9,1—2; Lk 9, 
28—36). Isus odlazi da se pomoli 
na brdu Taboru i uzima sa so- 
bom apostole Petra, Jakova i Iva- 
na. Dok je molio, ukazali su se 
uza nj Mojsije i prorok Ilija, a 
Kristovo lice postalo je blistavo 
kao sunce, haljine pak bijele kao 
snijeg. Petar predlaže da podignu 
tri sjenice (za Krista, za Mojsiju 
i za Iliju), jer »dobro nam je 
Ovdje biti«. Iz oblaka s neba čuo 
se glas: »Ovo je Sin moj ljublje- 
ni, koga sam odabrao. Njega slu- 
šajte!« 

"Tematska važnost Preobraženja 
jest u motivu ispunjenja staroza- 
vjetnih priprava u Kristu —> Me- 
siji (stoga on stoji u sredini izme- 
đu Mojsija, predstavnika »Zako- 
na« i Ilije, predstavnika »Proro- 
ka«) i u motivu teofanije (> bo- 
gojavljenje), jer se Krist u preo- 
braženoj slici svog proslavljenog 


31. LEKSIKON IKONOGRAFIJE 

tijela očituje kao Bog, i to u je- 
dinstvu Svetog —> Trojstva. (Na 
sličan se način u Trojstvu očito- 
vao i na —> krštenju u Jordanu.) 
U izvještaju o preobraženju Bog 
Otac je prisutan u glasu s neba, 
a Duh Sveti u nadnaravnome bli- 
jesku svjetla (aura). 


Preobraženje je (od VI. stoljeća) 
postalo jedan od dvanaest velikih 
blagdana istočne Crkve, koja mu 
je rano obradila ikonografiju. U 
zapadnoj Crkvi Preobraženje je 
proglašeno općim blagdanom u 
povodu oslobođenja Beograda pod 
J. Hunjadijem od turske opsade 
(godinu dana kasnije, tj. 1456). 


Ikonografija: Jedinstven je 
i izniman slučaj simboličnog pri- 
kaza Preobraženja u VI. stoljeću 
na mozaiku u S. Apollinareu in 
Classe u Ravenni, gdje je Krist 
(u sredini, između  realističkih 
poprsja Mojsija i Ilije) prikazan 
simboličkim križem (crux gem- 
mata) što lebdi na zvjezdanom 
nebu okruženom vijencem od zla- 
ta i dragog kamenja, a tri su 
apostola pod njim simbolički pre- 
dočena trima ovcama. 
Srednjovjekovna ikonografija Za- 
pada prikazuje Krista u preobra- 
ženju u bijeloj haljini, a katkad 
mu u preobraženju pozlaćuje lice 
i ruke. Krist je okružen svijetlom 
mandorlom. U zapadnoj ikono- 
grafiji Krist do XIV. stoljeća re- 
dovito (a kasnije iznimno) stoji 
na vrhu brijega. U bizantskoj 
ikonografiji on nad brdom lebdi. 
Lebdjeti počinje i u zapadnoj iko- 
nografiji, raširenih ruku, počevši 
od XIV. stoljeća. Tri apostola 
kleče ili leže na tlu, zaklanjajući 
oči pred blještavilom preobraže- 
nja. BF 


PREPELICE 


Prepelica (Coturnix coturnix). U 
pozitivnom smislu prepelica se 
uzima kao simbol Crkve i istine. 
No, redovito ona simbolizira pri- 
jevaru i krađu, a u širem smislu 
i samog đavla. »Prepelica što leži 
na jajima a ne leže jest onaj što 
nepravdom stječe bogatstvo: usred 
dana svojih ostavit ga mora i na 
kraju ostaje luda« (Jer 17,11). 
MG 


Prepelice u pustinji. (Izl 16,13). 
Na prikazima vjetar (katkada 
personificiran) donosi u pustinju 
jata prepelica, »koje prekriju ta- 
bor«. Izraelci ih sabiru, peku ili 
se njima hrane. BF 


Preslica (predenje): —> rad Ada- 
ma i Eve; > Navještenje 


Prezbiter (grč. presbjteros »sta- 
riji i starac« ( presbjs »star, ča- 
stan«; u novoz. grč. presbjteroi 
»starješine, predstojnici«): —> sve- 
ćenik. 


Prezbiterat (( lat. presbyteratus 
lat. presbyter ( grč. presbjte- 
ros, —> PREZBITER). Obred kojim 
se podjeljuje red svećeništva, i 
sam taj stupanj. (> Red, sveti; 
—> svećenik), Bitni dio obreda jest 
polaganje ruku koje biskup vrši 
nad ređenikom, čime mu predaje 
vlast svećeništva. Taj obred datira 
još iz apostolskog doba, a sama 
vanjska forma i sporedni dijelovi 
u povijesti su doživljavali niz 
promjena. (> Hijerarhija). 
AB 


Prezbiterij (lat. presbyterium 
grč. presbytčrion »vijeće staraca, 
starješina«; usp. lat. sematus ( se- 
nex »star«; —> PREZBITER) 

1. U nekim dijelovima helenistič- 
kog svijeta naziv za vijeće sta- 

raca. U tom se smislu kadšto 
uzima i u kršćanstvu. 

2. U kršćanskim crkvama naziv 
za svetište, tj. dio crkve namije- 
njen —> klericima. Obično je za 
nekoliko stuba povišeno od osta- 
log dijela crkve i ograđeno po- 
sebnom ogradom. (> Bema; > 
kanceli; —> septum; —> ikonostas; 
—> pričesna k'upa). AB 


Pričesna klupa. Od XIII. stoljeća 
niska pregrada između svetišta 
(apside) i broda crkve, na mjestu 
nekadašnje oltarne pregrade, a 
pred njom klecalo na kome kleče 
vjernici dok primaju —> pričest. 


Pričest (stsl. pričestob ( pri + 
često, to jest »pristup česti, če- 
stici, dijelu«, usp. lat. communio 
»zajedništvo« ( con »s, skupa« + 
munus »usluga, ljubav, dar«; u 
Dubrovniku i u Istri govori se 
brašnovanje, bršnovanje ( brašno 
»hrana, popudbina«, usp. Brašan- 
čevo »Tijelovo«). Dio —> mise u 
kojem svećenik i vjernici blaguju 
— euharistijski kruh i vino. (Žrtvu 
Bogu prinesenu i od njega pri- 
hvaćenu žrtvovatelj i sudionici 
Žrtvovanja blaguju da bi se tako 
sjedinili s Bogom i primili nje- 
govu milost, naklonost: > žrtva). 
Blagovanje žrtve čest je element 
bogoštovlja u mnogim religijama, 
ali u kršćanstvu s pričešću popri- 
ma novu dimenziju. 

Sam je obred kroz povijest doži- 
vio niz promjena, ali ne bitnih; 
uglavnom se mijenjao oblik koma- 
dića kruha koji se blaguje. U 
prvim vjekovima kršćanstva pri- 
čest se vršila tako da bi nakon 
—> pretvorbe najprije svećenik 
blagovao komadić kruha i otpio 
gutljaj vina; zatim među prisutne 

razdijelio komadiće kruha, a za- 
tim bi svatko otpio gutljaj vina 
iz velikog kaleža. Obred se više- 
-manje odvijao spontano, bez po- 
sebnih -> ceremonija, a kruh su 
vjernici donosili od kuće. Kruh 
je po uzoru na > posljednju ve- 
čeru bio beskvasan, a takav je 
ostao i do danas. U prva tri sto- 
ljeća pričest se blagovala pod 
objema prilikama (sub utraque 
specie): pod prilikama kruha i 
vina. Kad se u IV. stoljeću Crkva 
sustavno organizira, i pričest do- 
biva sustavni obred. Kruh više ne 
donose vjernici, nego ga —> đa- 
koni unaprijed pripremaju u obli- 
ku malih hljepčića, koji bi se na- 
kon pretvorbe, neposredno prije 
pričesti, umakali u vino (= com- 
mixtio »miješanje«) i dijelili vjer- 
nicima. Pričest su dijelili biskup 
odnosno svećenik i đakoni. Biskup 
klericima i odličnijim vjernicima, 
a đakoni puku. Prilikom davanja 
komadića kruha svećenik izgovara 
riječi »Corpus Cbristi«_ (»Tijelo 
Kristovo«), a vjernik bi uz odgo- 
vor »Amen« (što znači isto što i 
»Vjerujem«) uzeo kruh i pojeo ga. 
S vremenom se obred sve više 
pojednostavnjuje, tako da se pra- 
ve tanke okrugle pločice od bes- 
kvasnog kruha nazvane —> hosti- 
Ja, i vjernici se pričešćuju samo 
njima. Posvećenim vinom pričeš- 
ćuje se samo svećenik, a kao spo- 
men na nekadašnje miješanje kru- 
ha i vina (commixtio) ostala je 
ceremonija kojom svećenik uba- 
cuje u kalež komadić hostije i 
ispija zajedno s vinom. Pojedini 
dijelovi i oblici pričesti imali su 
u raznim vremenima razna sim- 
bolička tumačenja. U ranijim raz- 
dobljima vjernici su pristupali je- 
dan po jedan k oltaru i tu sto- 
jeći primali u ruke hostiju, ili su 

pak đakoni raznosili kruh po ci- 
jeloj crkvi. Od XIII. stoljeća da- 
lje vjernici kleče u nizu pred ol- 
tarom uz posebnu klupu, zbog 
čega se oltarna pregrada snizuje 
i konačno nestaje, a ostaje samo 
—> pričesna klupa. Vjernici otad 
primaju hostiju na jezik, a ne u 
ruku kao do tada. (Primanje na 
ruku uvodi se ponovno nakon li- 
turgijske obnove II. vatikanskog 
koncila, 1962—1965.). AB 


Pričest 
večera 


apostola: —> Posljednja 


Prijelaz Izraelaca preko Jordana. 
(Jš, gl. 3 1 4). Izraelci pod vod- 
stvom —> Jozue počinju osvajati 
obećanu zemlju, Palestinu, prela- 
zeći rijeku Jordan. Rijeka se ču- 
desno razdvaja, kao i more pri 
njihovu —> prijelazu preko Crve- 
noga mora (pod vodstvom —> 
Mojsija), pa Izraelci prelaze po 
suhu koritu. > Leviti nose —> kov- 
čeg Zavjeta na čelu povorke. Na 
mjestu gdje su leviti s kovčegom 
Zavjeta stajali u koritu Jordana 
— dok su Izraelci prelazili — Jo- 
zua dadne postaviti dvanaest ka- 
menova kao znak dvanaest izrael- 
skih plemena i kao trajni spomen 
na čudesno ostvaren prijelaz. Dru- 
gih dvanaest kamenova, izvađenih 
iz korita Jordana, daje Jozua usa- 
diti u zemlju na mjestu prvog 
izraelskog tabora u obećanoj ze- 
mlji (u Gilgalu). 

Prijelaz preko Jordana prefigura- 
cija je > krštenja Kristova u Jor- 
danu i uopće sakramenta > kršte- 
nja. Ovaj prizor služi i za ilustra- 
ciju Psalma 113,5. Motiv dva- 
naest kamenova jest simbol dva- 
naest apostola. BF 


PRIJELAZ 


Prijelaz preko Crvenog mora. 
(Izl 13,17 — 15,21). Izraelci, pod 
Mojsijevim vodstvom, izlazeći iz 
Egipta, prelaze preko Crvenoga 
mora, koje se rastvara i propušta 
povorku Izraelaca, a zatim se 
sklapa da potopi progonitelje: 
egipatskog faraona i njegovu voj- 
sku. Prešavši more, Mojsije za- 
pjeva pjesmu zahvalnicu, a zatim 
je zapjeva i Mojsijeva sestra Mir- 
jam sa svim izraelskim ženama. 
Biblijski izvještaj o prijelazu pre- 
ko Crvenoga mora ostvaruje se u 
ovim prizorima: 

1. Bijeg Izraelaca i progon Egip- 
ćana. Izraelci odlaze pješice u po- 
vorci pod Mojsijevim vodstvom. 
Na čelu povorke obično nose 
otvoreni mrtvački kovčeg s tije- 
lom patrijarhe —> Josipa, koji je, 
umirući, izrazio želju da bude po- 
kopan u obećanoj zemlji. Na le- 
đima nose smotane plašteve, bes- 
kvasno tijesto i egipatsko zlato. 
Izraelskoj povorci prethodi danju 
—> stup od oblaka, a noću —> stup 
od ognja. Progone ih faraon i egi- 
patska vojska (konjanici, ratna 
kola, štitonoše). 


2. Prijelaz preko Crvenoga mora. 
Mojsije diže svoj > Štap i pruža 
ruku nad morem te ga razdvaja 
nadvoje, pa Izraelci prolaze po 
suhu, a »vode stajahu kao bedem 
njima nadesno i nalijevo«. > An- 
đeo i > stup od ognja nalaze se 
iza Izraelaca i odvajaju ih od 
progonitelja, Egipćana. Nad Izra- 
elcima je svijetlo, a nad Egipća- 
nima mrak. Vjetar valja more. 

3. Utapljanje Egipćana. Mojsije 
pruža ruku nad morem pa se vode 
Crvenog mora sklapaju i »slije- 
vajući se natrag, potope kola, ko- 
njanike i svu vojsku faraonovu«. 
Pomoreni Egipćani leže na mor- 

skom žalu. Katkada zapadna iko- 
nografija preuzima iz bizantske 
ikonografije personifikaciju Crve- 
nog mora u liku starca koji istače 
vodu iz amfore, personifikaciju 
morskog bezdana u liku gole žene 
koja svojom kosom zapleće i po- 
vlači faraona u morske dubine, 
personifikaciju pustinje u liku že- 
ne što sjedi i personifikaciju noći 
u liku žene koja vije crni veo. 

4. Mirjamina pjesma (Kanuk Mir- 
jamin). Nakon Mojsijeve zahvalne 
pjesme, zapjeva zahvalnu pjesmu 
»Aronova sestra, proročica Mir- 
jam, uze bubanj u ruke, a sve 
žene pridruže joj se s bubnjem u 
ruci i plešući« (Izl 15,20). 


Prijelaz preko Crvenog mora pre- 
figuracija je sakramenta —> kršte- 
nja. Pri tome igra asocijativnu 
ulogu već sama materija vode, 
koja je kod krštenja materija sa- 
kramenta, a tako i smisao spa- 
sonosnog prijelaza Židova preko 
mora uspoređen s milosnim učin- 
kom sakramenta krštenja, kojim 
se krštenik oslobađa od grijeha. 
Važnu ulogu ima ovdje i vizualna 
asocijacija boje »crvenog« mora 
s crvenilom krvi, tj. Kristove krvi, 
koja je bila prolivena u njegovoj 
otkupiteljskoj žrtvi na križu. Na 
temelju ovih asocijacija, prijelaz 
preko Crvenog mora bio je Čest 
ikonografski motiv na -> krstio- 
nicama. 


Mirjam je prefiguracija —> Bogo- 
rodice zbog sličnosti njihovih ime- 
na (Miriam — Mariam; štoviše, 
etimološki je to zapravo jedno 
ime, usp. hebr. mirjim) i zbog 
paralele između Mirjamine pjesme 
zahvalnice i Bogorodičine pjesme 
zahvalnice (> Magnificat, »Ve- 
liča duša moja Gospoda«). (> 
Pohođenje). BF 


PRIJENOS 


Prijenos kovčega Zavjeta u Jeru- 
zalem: —> David 


Prijenosni oltar > oltar 
Prijesto, biskupski: —> katedra 


Prijestolje: —> Sedmi dan (stvara- 
nje, svijeta, sedmi dan, počinak, 
Bog sjedi na prijestolju); —> Ab- 
nerovi glasnici klanjaju se Davi- 
du; —> Kraljica od Sabe (klanja 
se Salamonu koji sjedi na prije- 
stolju); —> Job (u blagostanju sje- 
di sa svojom ženom na prijesto- 
lju); —> Salamonov sud; —> Sala- 
monovo prijestolje; —> Prijestolje 
Mudrosti. 


Prijestolje, sjediti na prijestolju: 
—> Krist pred Herodom; —> Krist 
pred Kaifom; —> Krist pred Pila- 


tom. 


mj 


Prijestolje milosti. Njemački maj- 


stor, 14. st. 


Prijestolje milosti (lat. tbronus 
Pietatis, grč. tbronos »sjedalo, (po- 
časna) stolica«; njem. Gnaden- 
stubl). Ikonografski prikaz 'Troj- 

stva, tako da Bog Otac sjedi na 
prijestolju i u rukama drži križ 
s raspetim Kristom, a između nje- 
govih usta i vrha križa stoji go- 
lubica, koja označava Duha Sve- 
tog. Kadšto je sve to u mandorli, 
a gdjekad Bog Otac sjedi na dugi. 
AB 


Prijestolje Mudrosti (lat. Sedes 
Sapientiae). Sjedeća, frontalna, 
hijeratska Bogorodica na prijesto- 
lju. Na njenom krilu frontalno 
sjedi Krist, ljevicom drži svitak, 
a desnicom blagoslivlja. Naziv 
»Prijestolje Mudrosti« tumači te- 
matski sadržaj, jer »in gremio 
Matris sedet Sapientia Patris«, »u 
krilu Majke sjedi Mudrost Oče- 
va«, to jest u krilu Bogorodice, 
kao na svome prijestolju, sjedi 
Krist, a Krist je utjelovljena Ri- 


Majestas Virginis. Biskupija kod 
Knina, oltarna ograda, 1078. 


PRIJESTOLJE 


ječ, Logos, Sopbia, —> Mudrost 
Boga Oca. 

Ikonografski tip Prijestolja Mu- 
drosti razvija se izdvajanje lika 
Bogorodice s Djetetom iz staro- 
kršćanske kompozicije —> Poklon- 
stva triju kraljeva (freske u ka- 
takombama IV. stoljeća), te se 
kao osamostaljena tema javlja već 
u VI. stoljeću na dominantnom 
mjestu u crkvi (Poreč, mozaik 
glavne apside). U X. i XI. sto- 
ljeću pojavljuje se u Francuskoj, 
u drvenoj plastici auvergnatskih 
Madona — relikvijarija, a u ro- 
manici i gotici česta je tema na 
freskama, u tabularnom  slikar- 
stvu, u drvenoj plastici i u ka- 
menoj plastici (francuske katedra- 
le). U Francuskoj i Italiji Prije- 
stolje Mudrosti dolazi i pod ime- 
nom Majestas Virginis (»Veličan- 
stvo  Djevice«), franc. Majestć, 
tal. Maesta, 

Prijestolje Mudrosti katkada se 
ikonografski stapa sa Salamono- 
vim prijestoljem. (>> Salamonovo 
prijestolje). BF 


Prijestolja > anđeli 
Prikazanja —> liturgijska drama 


Prikazanje (slat. offertorium, pre- 
ma lat. offertum »prineseno, pri- 
nos«). Obred i riječi kojima se u 
—> misi pripremaju kruh i vino za 
— euharistijsku žrtvu, a sastoji se 
od podizanja u zrak kruha i vina, 
čime se hoće naznačiti njihovo 
prinošenje Bogu, što je popraćeno 
i riječima. U zrak se podiže zato 
što Bog, po općem shvaćanju, 
»stoluje na nebesima«. Taj obred 
poznaju sve religije koje u svom 
kultu imaju —> Žrtvu. Kršćanstvo 
ga kao obred prihvaća u II. sto- 
ljeću, a definitivni oblik poprima 

u IV. stoljeću. Isprva se sastojao 
u tom da svaki vjernik donese 
svoj komad kruha na oltar, a sve- 
ćenik ga prihvaća i diže u zrak; 
kasnije se kruh priređuje u crkve- 
nim prostorijama i prikazuje u 
misi. AB 


Prikazanje Bogorodice u Hramu. 
Prizor je nastao na temelju apo- 
krifa (Jakovljevo protoevanđelje, 
gl. 7.1 8; Pseudomatejevo evan- 
Želje, gl. 4). Bogorodicu kao malu 
djevojčicu vode njeni roditelji, sv. 
Joakim i sv. Ana, u Hram da je 
posvete Bogu. Po jednoj ikono- 
grafskoj formuli mala se Marija 
sama penje po petnaest stepenica 
u jeruzalemsko svetište, gdje je na 
vrhu stepenica dočekuje veliki sve- 
ćenik. Po drugoj ikonografskoj 
formuli prizor se zbiva u unutraš- 
njosti Hrama. Malu Mariju prate 
djevice sa svijećama u rukama, 
postavljaju je na oltar, gdje Ma- 
riju prihvaća veliki svećenik. 
BF 


Prikazanje Samuela u Hramu: 
—> Samuel 


Prikazanje u Hramu. Lukino 
evanđelje (Lk 2,22—40) opisuje: 
1. kako su Krista (kao prvoro- 
đeno dijete) po propisima Mojsi- 
jeva zakona (Iz! 13,2) prikazali 
u Hramu i prinijeli za nj pro- 
pisanu otkupnu žrtvu siromaha: 
par grlica; 2. kako je Bogorodica 
izvršila nakon poroda obred ta- 
kozvanog očišćenja (lat. purifica- 
tio), kako je to propisivao Moj- 
sijev zakon (Lev 12,1—8); 3. ka- 
ko je starac Šimun uzeo tom pri- 
likom dijete Krista na ruke te — 
u nadahnuću — prepoznao u nje- 
mu obećanog i očekivanog Me- 
siju, kako je zahvalio Bogu 


Prikazanje 1susa u Hramu. 15. st. 


(»Nunc  dimittis servum tuum, 
Domine...« — »Sada otpuštaš 
slugu svoga, Gospodine...«) i 
kako je Bogorodici prorekao da 
će joj »mač boli probosti dušu« 
(-> Bogorodica od sedam žalosti). 
Ikonografija: Bogorodica 
stavlja na žrtvenik Dijete (koje 
stoji ili leži), a starac Šimun ga 
prihvaća, ili pak Šimun vraća di- 
jete Bogorodici, koja ga prima 
klečeći. Josip ili jedna od žena 
pratilica nose par grlica. Na iko- 
nografiju Prikazanja u Hramu 
djelovao je i običaj da su se na 
blagdan  Očišćenja — Bogorodice 
(Purificatio, Svijećnica, 2. II) u 
crkvi blagoslivljale svijeće; stoga 
u prizoru prikazanja u Hramu 
drže u rukama upaljene svijeće 
Bogorodica, sv. Josip ili žene pra- 
tilice. 


Prima (lat. = »prva [ura]«). Dio 
—> brevijara koji se molio na po- 
četku dana, u Šest sati ujutro, a 

sastojao se od —> himna, tri psal- 
ma s jednom antifonom, —> re- 
sponzorija i molitve. Nakon toga 
se čitao —> martirologij s prido- 
danim molitvama. U srednjem vi- 
jeku nakon molitve odlazilo se iz 
—> kora u > kapitul i tamo se 
čitao martirologij. AB 


Primo i Felicijan, sveri, mučenici 
(lat. Primus et Felicianus; slov. 
Primož, Felicijan). Rodom su bili 
iz sabinskih brda, a mučeništvo 
su podnijeli u Rimu za vrijeme 
Dioklecijana, i to tako da su im 
odrubljene glave. Časte se u Rimu 
u bazilici na Via Nomentana. Le- 
genda nabraja čitav niz njihovih 
muka: bacili su ih pred lavove i 
medvjede, privezali na križ, palili 
ih vatrom, bičevali i konačno im 
odrubili glave. Blagdan im je 9. 
lipnja. Kult im se brzo širio. U 
Sloveniji se njihov kulr posebno 
udomaćio otkako su relikvije (vje- 
rojatno nekog nepoznatog muče- 
nika iz katakomba) pod njihovim 
imenom donesene na Otok na 
Vrbskom jezeru i bila im posve- 
ćena crkva nad Kamnikom. Atri- 
buti su im lavovi i mač, a slikaju 
se u prizorima mučeništva. Zago- 
vornici su dobrog vremena i za- 
štitnici uroda heljde i protiv gro- 
mova. EC 


Pripitomljeni zmajevi i zvijeri: 
—> bijeg u Egipat 


Procesija (lat. processio »napre- 
dovanje [vojske], povorka, op- 
hod« ( pro- »naprijed« + cedere 
»stupati, koračati«). Vjerska po- 
vorka koja ide s jednog mjesta 
na drugo, ili se obilazeći vraća na 
mjesto polaska. Pritom se uvijek 
nosi neka sveta stvar ili znak. 


PROCESIONALE 


Poznaju je gotovo sve religije. U 
kršćanstvu se procesije javljaju u 
IV. stoljeću kad se u Rimu vjer- 
nici skupljaju svaki dan u drugoj 
crkvi, a zatim kreću prema crkvi 
gdje će se održati —> euharistijska 
liturgija (= statio »postaja«). U 
XI. i XII. stoljeću počinju se 
odvijati u crkvama, zbog čega se 
grade posebni prostori: —> deam- 
bulatorij. U srednjem su vijeku 
posebno razvijene procesije s —> 
relikvijama mučenika. U XVI. 
stoljeću posebno će uzeti maha 
euharistijske procesije s —> hosti- 
jom u —> pokaznici. U procesiji 
najprije ide križ, zatim djeca, pa 
muškarci, onda kler po časti, niži 
sprijeda, viši otraga i konačno 
najčasniji, koji nosi predmet kul- 
ta, a na kraju povorke žene. Ima 
i druga vrsta procesije, tzv. kor- 
tej, gdje se ne nosi nikakav pred- 
met kulta; tada na čelu ide naj- 
časniji, a ostali po rangu idu iza 
njega. AB 


Processionale. (Procesional ( pro- 
cessionalis »koji se odnosi na op- 
hod, povorku« ( lat. processio 
»ophod, povorka«, —> PROCESIJA). 
1. Križ, metalni ili drveni, na 
dugačkoj tankoj motki (hasti), ko- 
ji se nosi na čelu procesije. 2. Knji- 
ga u kojoj su sadržani tekstovi 
koji se mole ili pjevaju u proce- 
sijama. (=> Procesija). AB 


Profanacija (lat. profanatio »os- 
kvrnuće« ( profanare »učiniti 
profanim, nesvetim« ( profanus 
»koji je pred posvećenim mje- 
stom, izvan njega; neposvećen« ( 
pro- »pred« -+ fanum »posveće- 
no mjesto, hram«). Upotreba po- 
svećenih stvari u praktične i ba- 
nalne svrhe, ali ne sa zlobnom i 
pogrdnom svrhom. (—> Sakrilegij). 
AB 

Procesional 


Projekt, sveti: —> istarski sveci 


Prokop Sazavski, sveti, opat (lat. 
Procopius). Jedan od patrona Če- 


PROPAST 


ške. Rođen u Hotaunu oko 1004. 
Najprije oženjen, a zatim pusti- 
njak u Sazavskoj kotlini. Iz ne- 
kog manastira Kijevskog Carstva 
donio liturgijske knjige pisane Ći- 
rilicom i jako se zauzimao za 
slavensku liturgiju u Češkoj, zbog 
čega je došao u sukob sa samo- 
stanom Bfevnovom u Pragu, ko- 
jemu je i sam neko vrijeme pri- 
padao. U Sazavi osnovao samo- 
stan sa slavenskom liturgijom. Po- 
vezan sa češkim knezovima Ol- 
dfikom i Bfetislavom I. Proglašen 
je svetim 1204. Relikvije prene- 
sene u XVI. stoljeću u crkvu Svih 
svetih u Prag. Zaštitnik rudara. 
U Hrvatskoj mu je podignut oltar 
u franjevačkoj crkvi u Krapini 
g. 1765. Oltarna slika prenesena 
u samostan 1904. Sačuvan je i 
antependij sa slikama čudesa sv. 
Prokopa, a tako i kalež sv. Pro- 
kopa sa šest medaljona. Slika se 
u opatskoj odjeći s mitrom i šta- 
pom. MD 


Propast apokaliptčikog Babilona: 
—> Apokalipsa 


Propovijed sv. Ivana Krstitelja. 
Sv. Ivan Krstitelj propovijeda 
mnoštvu s povišena mjesta. On 
na prste broji argumente svog 
izlaganja (>> computatio digito- 
rum). Drži svitak s natpisom 
»Vox clamantis in deserto« (»Glas 
onoga koji vapije u pustinji«). 
Slušaju ga i Životinje, koje pred 
njim leže. 


Propovjedaonica. Govornica odig- 
nuta od 1 do 4 metra — a kat- 
kad i više — iznad poda crkve, 
s koje svećenik propovijeda vjer- 
nicima. Počinje se javljati u XI. 
stoljeću, polako istiskujući —> am- 
bone. Svoj procvat doživljava s 

propovjedničkim redovima  (do- 
minikanci i franjevci) od XIII. 
do XV. stoljeća. U tom se raz- 
doblju gdjekad javljaju dvije pro- 
povjedaonice_ na istom mjestu, 
jedna prema unutrašnjosti crkve, 
a druga prema van. U doba ba- 
roka doživljava vrhunac likovne 
ekspresije, kada se na njenom 
vanjskom dijelu u reljefu izra- 
đuju čitave poučne priče s biblij- 
skom tematikom, a redovito ih 
prate likovi četiriju evanđelista. 


Romanička propovjedaonica. 
Split, katedrala 


Na rub joj je često pričvršćena 
ruka koja drži —> raspelo, kojim 
propovjednik na kraju propovijedi 


PROPRIUM 


blagoslivlja vjernike. Iznad pro- 
povjedaonice se često stavlja —> 
baldahin, koji ima u prvom redu 
akustičku, ali i simboličku (Duh 
Sveti) i dekorativnu funkciju. 

U XVII. i XVIII. stoljeću kat- 
kad se u velikim crkvama jav- 
ljaju dvije propovjedaonice, sva- 
ka na svojoj strani broda, s kojih 
disputalno propovijedaju dva pro- 
povjednika. AB 


Proprium (lat. proprius »vlastit«). 
Dio —> brevijara ili > misala koji 
sadrži tekstove za pojedine blag- 
dane Krista, Bogorodice i svetaca, 
uz dijelove —> ordinarija koji se 
mole svakog dana. AB 


Proskineza (grč. proskjnčsis »obo- 
žavanje, Štovanje, klanjanje« ( 
proskynein [pros »prema, nasu- 
prot« + kynćč »cjelivam«] »po- 
ljubiti zemlju pred božanstvom ili 
kraljem«). Akt kojim se kod Per- 
zijanaca pred kraljem, a kod Grka 
pred božanstvom ili pred nečim 
svetim liježe licem prema zemlji 
i ljubi noge onome kome se to 
štovanje iskazuje. (-> Prostracija). 
AB 


Proroci (lat. propbetae). Snažne 
starozavjetne ličnosti, od riječi i 
djela, koje — inspirirane — go- 
vore i opominju u ime Boga, koje 
šire njegovu poruku i naviještaju 
—> Mssiju. U Širem smislu među 
proroke se ubraja niz protagoni- 
sta starozavjetnog vjerskog živo- 
ta, počevši od —> Mojsija, ali u 
užem smislu tu se podrazumijeva 
šesnaest autora proročkih knjiga 
u Bibliji. Srednjovjekovna kršćan- 
ska misao vidjela je u Šesnaesto- 
rici starozavjetnih proroka prefi- 
guracije —> evanđelista i > apo- 
stola. 

"Takozvana četiri »velika« proro- 
ka (»velika« samo stoga što su 
njihovi tekstovi relativno dugi): 
—> Danijel, —> Ezekijel, —> Izaija 
i —> Jeremija, odgovaraju četvo- 
rici evanđelista (>> Marko, > 
Matej, > Luka i —> Ivan), a 
dvanaest takozvanih »malih« pro- 
roka (»mali« su stoga što su nji- 
hovi tekstovi relativno kratki): 
—> Abdija, —> Agej, > Amos, 
—> Habakuk, —> Joel, > Jona, 
—> Malahija, —> Miheja, > Na- 
hum, —> Ozej, —> Sofonija i —> 
Zaharija, odgovaraju dvanaesto- 
rici apostola. U ikonografiji sred- 
njeg vijeka četiri »velika« pro- 
roka simbolički su se povezivala 
uz četiri velika crkvena oca (sv. 
—> Ambrozlije], sv. > Augustin, 
sv. —> Grgur Veliki, papa, i sv. 
—> Jeronim), uz četiri rijeke —> ze- 
maljskog raja, uz četiri glavne —> 
kreposti (vjera, ufanje, ljubav i 
nada) i uz četiri godišnja doba 
(proljeće, ljeto, jesen i zima). 
Ikonografske veze četiriju velikih 
proroka s četiri evanđelista i če- 
tiri crkvena oca uspostavljaju se 
već u minijaturama IX. stoljeća, 
a od XIII. stoljeća i u monu- 
mentalnom zidnom slikarstvu, u 
monumentalnom staklu i na por- 
talnoj plastici. U duhu tih tipo- 
loških veza četiri velika proroka 
nose na svojim leđima četvoricu 
evanđelista, a dvanaest malih pro- 
roka nosi na leđima dvanaest apo- 
stola. 

Ikonografske oznake proroka je- 
su: dugi plaštevi, sandale, svici 
u rukama. Od XII. stoljeća ra- 
zlučuje ih od apostola šiljasta ka- 
pa, a u kasnom srednjem vijeku 
njihovu odjeću karakteriziraju ši- 
roke kape uzdignutih oboda, po- 
Jasevi sa zlatnom kopčom, torbe 
s privjescima i karakteristični ci- 


PROSPEKT 


tati njihovih proroštava na svi- 
cima. BF 


Prospekt (lat. prospectus »pogled 
naprijed, vidik« ( prospicio [pro- 
»naprijeda_ + specčre »gledati«] 
»preda se, u daljinu gledati«). Pla- 
stički ukrašen okvir ormara (ku- 
ćišta) —> orgulja u kojem su smje- 
štene svirale. Osobito je bogato 


ornamentiran u doba baroka. 
AB 


Prostracija (lat. prostratio ( pro- 
sternere »prostrijeti [se]; pasti, 
baciti se nice na zemlju« ( pro- 
»naprijed« + sternere »oboriti«). 
Ispruženje potrbuške čitavim ti- 
jelom po zemlji u znak strahopo- 
štovanja pred božanstvom, a na 
Istoku i pred vladarom kada mu 
se pridaje božanska čast. U krš- 
ćanskoj liturgiji prakticira se u 
određenim rijetkim zgodama, od- 
nosno sudbonosnim trenucima (na 
Veliki petak prije početka litur- 
gije, u obredu svećeničkog i bi- 
skupskog > ređenja i redovnič- 
kog zavjetovanja). (> Liturgij- 
ske geste). 


Prot > Kancij 
Protazije > Kancij 


Prothesis (grč. prothesis »izlaga- 
nje, predstavljanje« ( pr6- »pred« 
+ tbčsis »stavljanje«). Sjeverna 
od dviju uz apsidu ranokršćanskih 
bazilika prigrađenih prostorija => 
pastoforija, u kojoj se vršila pri- 
prema žrtvenih darova kruha i 
vina za > misu. AB 


Prozor (bijeg kroz prozor): —> 
David bježi pred Saulom; sveti 
—> Pavao (bijeg sv. Pavla) 

Prsten. Prsten koji nose pripad- 
nici hijerarhije ne označava samo 
njihove duhovne zaruke s Crkvom 
već i stupanj njihove crkvene slu- 
žbe. 

Papinski prsten poznat je pod 
imenom »prsten ribara«, jer ima 
na sebi urezan lik sv. Petra gdje 
lovi ribu. On je od samog zlata. 
Stavlja se papi na prst prilikom 
njegova izbora. Kako taj prsten 
nosi njegovo ime, mora se slomiti 
prilikom papine smrti. Papa uvi- 
jek nosi kameju; njemu je pri- 
držana povlastica da nosi taj 
prsten s izrezbarenim draguljem. 
Kardinalski prsten ukrašen je sa- 
firom, a daje ga papa prilikom 
kardinalova promaknuća. S nu- 
tarnje strane prstena urezan je grb 
pape koji ga je podijelio. 

Biskup također nosi prsten s ka- 
menom. Može izabrati bilo koju 
vrstu dragulja osim safira, koji je 
pridržan isključivo za kardinale. 
Opati i opatice smiju nositi vrlo 
jednostavan i skroman prsten s 
kamenom. Redovnica nosi običnu 
zlatnu ili srebrnu viticu ili prsten 
u obliku križa, što označava nje- 
zine zaruke s Kristom. Slikovito 
je to prikazano na mnogim sli- 
kama mističnih zaruka sv. Kata- 
rine_ Aleksandrijske. 

Prsten se upotrebljava i kod li- 
turgijskih čina, a tada se naziva 
pontifikalnim prstenom. Takav je 
prsten ukrašen krasnim velikim 
draguljem, a njegova je vitica ne- 
što veća od obične, da može pri- 
stati povrh pontifikalnih rukavi- 
ca. MG 


Prvi grijeh. (Post 3). Već od naj- 
starijih spomenika (freska II. st. 
u katakombama sv. Januarija u 
Napulju) to je redovito simetrična 


PSALMI 


kompozicija sa —> stablom spo- 
znanja dobra i zla u sredini i sa 
stojećim, golim likovima Adama i 
Eve lijevo i desno. Oko debla se 
opleće —> Zmija, prikazana obično 
s ljudskom glavom, katkada okru- 
njenom, i ženskim prsima. Zmija 
Evi pruža jabuku držeći je usti- 
ma. Katkad zmija pruža Evi i 
zrcalo (kao simbo! zavođenja). 

Posebna tema poslije prvog gri- 
jeha jest stid Adama i Eve. Na- 
kon pada »obadvoma se otvore 
oči i upoznaju da su goli« (Post 
3,7). Stid se prikazuje pokriva- 
njem spolovila gestom ruke, ili — 
držeći se biblijskog kazivanja — 
smokvinim lišćem, ili pak zakla- 
njanjem nagog Adama i Eve za 
vegetaciju. (>> Stvaranje svijeta). 

BF 


Psalmi (( lat. psalmus € novo- 
zavj. grč. psalmos »hvalospjev, 
psalam« ( psdllč »čupam, prstima 
udaram [u žiceJ«). Starozavjetni 
psalmi imaju veliku ulogu u krš- 
ćanskoj liturgiji, osobito u —> misi 
i u —> brevijaru. Budući da je 
kršćanska tradicija smatrala auto- 
rom psalama kralja -> Davida, to 
se upravo Davidov lik najčešće 
susreće u likovnoj opremi psala- 
ma: u minijaturama iluminiranih 
Biblija, psalterija i brevijara. 

Kod psalama, gdje se govori o 
pjesmi i glazbi u čast Bogu (Ps 
80; 97; 150 i drugi), David je, 
obično s krunom na glavi, prika- 
zan kako svira na harfi ili na ne- 
kom drugom instrumentu, ili ka- 
ko obredno pleše. Kod nekih psa- 
lama David gestikulacijom tumači 
smisao njihovih riječi. Tako, na 
primjer, u Psalmu 26 (»Bog mi je 
svjetlost iP spasenje«) pokazuje 
prstom svoje oči; u Psalmu 38 
(»Odlučio sam: Čuvat ću pur svoj 

da ne zgriješim jezikom«) jednom 
rukom pokazuje na svoj jezik, a 
drugom na put pred sobom; u 
Psalmu 68 (»Spasi me Bože: Vo- 
de mi dođoše do grlal«) David, 
gol, pliva u valovima, ili iz vode 
— vapijući — diže ruke prema 
nebu, ili ga Krist spašava dižući 
ga za kosu kao utopljenika. Za 
Psalam 113 (redak 5) služi kat- 
kad ilustracija prizora —> prijelaz 
Izraelaca preko Jordana. U grupi 
od sedam takozvanih »pokornič- 
kih psalama« prikazuje se kat- 
kad David i tri zla (> Tri zla). 
Često se u obliku groteske ilu- 
strira Psalam 52 (»Reče bezum- 
nik u srcu svome: Nema Boga!«), 
gdje je bezumnik (lat. insipiens) 
prikazan kao luđak iznakažena 
obraza, raščupan, poderan, s bati- 
nom u ruci, kako grize kamen ili 
psa za rep ili kako sljepački luta. 
Katkad je insipiens prikazan i kao 
dvorska luda. BF 


Psalterij (grč.  psalićrion  »gla- 
zbalo sa žicama«; —> PSALAM) 

1. Glazbeni instrument sa žicama 
(obično s deset Žica) uz koji su 
se pjevale pjesme, koje su po tome 
dobile i ime. 

2. Zbirka od 150 pjesničkih tek- 
stova Starog zavjeta koji su po 
tom glazbenom instrumentu do- 
bili svoje ime: —> psalmi. 

3. Knjiga u kojoj su u —> brevi- 
jaru psalmi raspoređeni na poje- 
dine dane u tjednu i »časove« u 
danu. (Isto i: psaltir.) 


Psihomalija (prema grč. psykb#ć 
»duša« i makbč »boj«; doslovce 
»duhovni boje). Likovni prikaz 
borbe —> kreposti i mana koji 
svoje ime vuče od istoimene poe- 
me kršćanskog pjesnika Pruden- 


PSIHOMAHIJA 


cija, spjevane oko 405. godine. U 
zrelom srednjem vijeku to je vrlo 
čest moralno-didaktički motiv ko- 
ji prikazuje kreposti i mane kako 
se među sobom bore, a u toj bor- 
bi redovito pobjeđuju kreposti. 
Zapravo to je prikaz neprestane 
borbe koja se zbiva u ljudskoj du- 
li između duha i tijela, između 
dobra i zla, što je posljedica dvoj- 
nosti ljudske naravi (duplex na- 
tura). 

Ta je borba uvijek prikazana u 
nizu oprečnih parova, a ne u 
grupnoj borbi kreposti i mana. U 
doba romanike to je izravna bor- 
ba (»prsa O prsa«) — psihomahi- 
ja u najstrožem smislu. U doba 
gotike prikazuje se nadmoćnost 
kreposti nad manama, i to tako 
da kreposti »jašu« ili sjede na 
manama, ili tako da su kreposti 

Chartres,  katedra- 


la, 13. st. 


prikazane u ljudskom, ženskom 
liku koji probada kopljem manu 
u životinjskom ili čudovišnom li- 

Mudrost i Ludost (Psibomabija). 


ku koji stoji pod njenim nogama, 
ili pak prikazane u zasebnim me- 
daljonima (kvadrilobima) tako da 
su u gornjem nizu samosvjesne i 
ponosne kreposti, a u donjem po- 
ražene i očajne mane. U kasnom 
srednjem vijeku kadšto ćemo na- 
ći samo njihove simbole među- 
sobno sukobljene, ali i tu su kre- 
posti iznad mana. 

Gdjekad se u kasnom srednjem 
vijeku psihomanija prikazuje tzv. 
nebeskim ljestvama, gdje se čo- 
vječanstvo — predstavljeno u 
raznim zvanjima — ljestvama pe- 

Ljestvica kreposti. Hortus deliciarum, 12. st., Paris, Bibl. nationale 


nje na stablo, a mane, koje su 0s- i strovaljuju se s ljestava, dok 
tale na zemlji, zovu ih da se neki kompromisno hoće i mane 
vrate. Neki se uspijevaju popeti povesti sa sobom. U zraku se pak 
fobično slijepa i gluha redovnica), = za ljude bore anđeli i đavli. 
mnogi pak popuštaju zovu mana AB 


PŠENICA 


Pšenica (Triticum). Pšenica pod- 
sjeća na blagostanje i zemaljsko 
izobilje, no u vezi s euharistijom 
ona označava euharistijski kruh. 
(> Žito). MG 


Ptice (Aves). Na samom početku 
kršćanske umjetnosti ptice se upo- 
trebljavaju kao simboli »krilatog 
bića«, duše. Davno prije no što 
su umjetnici uopće pokušali pri- 
kazati ptice prema njihovoj vrsti, 
oblik ptice iskorištava se za ocrta- 
vanje duhovnoga, za razliku od 
tvarnoga svijeta. To prikaziva- 
nje duše pomoću ptice ima svoje 
podrijetlo _ u umjetnosti drevnog 
Egipta. Ta se simbolika primje- 
njuje i kod slikanja djeteta Isusa 
koji drži pticu u ruci ili prive- 
zanu na konopcu. Sv. Franjo Asi- 
ški često se prikazuje kako pro- 
povijeda pticama. MG 


Purifikacija (lat. purificatio »[0]- 
čišćenje« (  purificare ( purus 
»čist« + facčre »činiti«) 

1. U > misi, nakon —> pričesti, 
pranje posuđa (kaleža, patene i 
ciborija) i njihovo brisanje lane- 
nim platnom (> purifikatorij). 
2. Blagdan  Očišćenja Marijina, 
koji se slavi 2. veljače, četrdeseti 
dan nakon Božića. Svoje podri- 
jetlo taj blagdan ima u židovskom 
zakonu, po kojem se rađanje sma- 
tralo »nečistoćome«, a trajala je 
četrdeset dana poslije poroda; na- 
kon te periode žena je morala ići 
u Hram i prinijeti dar (dvije 
grlice ili dva golubića) kao za- 
hvalu za očišćenje. U kršćanstvu 
se spomen-dan Marijina očišćenja 
počeo slaviti u IV. stoljeću u Je- 
ruzalemu, a uskoro nakon toga i 
na svemu Zapadu. U Rimu se 
slavio tako da su se u ranu zoru 


495 


PUTNICI 


svećenici i vjernici iz svih rimskih 
crkava skupljali u Santa Maria 
Maggiore, gdje se tog dana održa- 
vala liturgija. Skupljali su se sa 
svijećama u ruci, po čemu je taj 
blagdan dobio i ime Svijećnica 
(Candelora). Svijeće su se nosile 
i iz praktičnih razloga, jer je bio 
mrak, i iz simboličkih, jer je pri 
Marijinu očišćenju i ujedno Kri- 
stovu > prikazanju u Hramu sta- 
rac Šimun izrekao za Krista da 
je on »svjetlo koje će prosvijetliti 
neznabošce« (Lk 2,32). Zato u 
kasnijoj ikonografiji nalazimo uz 
tu temu djevice koje nose svijeće. 
Uzajamni odnosi tih liturgijsko- 
-folklornih, biblijskih i apokrifnih 
izražaja nisu potpuno razjašnjeni. 


AB 


Purifikatorij (slat. purificatorium, 
—> PURIFIKACIJA). Bijeli laneni 
rupčić, kojim se čisti kalež poslije 
euharistijskog slavlja. MG 


Pustite k meni malene. (Mt 19, 
13—15; Mk 10,13—15; Lk 18, 
15—18). Motiv, gotovo izniman 
u srednjem vijeku, vrlo je raši- 
ren počevši od XVI. stoljeća, po- 
sebno u protestantskim  sredina- 
ma. 


Ikonografija: Krist sjedi, rjeđe 
stoji, i polaže ruku djeci na glavu. 
BF 


Putnici u Emaus. (Lk 24, 13—35). 
Dvojici učenika koji se podvečer 
na dan uskrsnuća Kristova vra- 
ćaju u zaselak Emaus pridružuje 
se na putu neznanac. Budući da 
se mrači, pozivaju ga kao gosta 
u kuću. U njemu prepoznaju us- 
krsloga Krista, i to po načinu ka- 
ko je lomio kruh za stolom, za 
vrijeme večere u njihovoj kući. 


PUTTO 


Na to on iščezne pred njihovim 
očima. 

Ikonografija: U prizoru 
Puta u Emaus Krist i oba uče- 
nika odjeveni su kao hodočasnici 
(imaju plašt, putnički štap, torbu). 
U prizoru Večere u Emausu bitan 
je euharistijski motiv lomljenja 
kruha (fractio panis); stoga na 
sredini stola, između dvaju uče- 
nika, Krist lomi kruh. Od konca 
srednjeg vijeka Večera u Emausu 

sve se više pretvara u genre-mo- 
tiv večere. BF 


Putto (tal. putto »dječačić« ( lat. 
Putus »dječak«): —> anđeli 


Puž. Vjerovalo se da se puž rađa 
iz blata i da se blatom hrani. 
Stoga se uzimao kao simbol greš- 
nika i lijenosti, jer se navodno ne 
trudi da potraži hrane, već jede 
sve čega se dohvati. MG 


Q 


Quasimodo (lat. quasi »kao, po- 
put« + modo »baš sada, nedav- 
no«). U liturgijskom kalendaru 
ponekad se tako zove prva ne- 
djelja poslije Uskrsa (koja se ina- 
te zove Bijela nedjelja, lat. Do- 


minica in albis, jer su do tog 
dana -> neofiti nosili bijele ha- 
ljine). Nazvana je tako po prvim 
riječima —> introita te nedjelje: 
»Quasi modo geniti infantes...« 
(»Kao novorođena djeca... «). 


R 


Rad Adama i Eve. (Post 3,16— 
—19). Nakon pada prvih ljudi 
(> prvi grijeh) rad, kao kazna, 
postaje muka, vezana uz umor i 
znoj. Adam je prikazan kako ko- 
pa, kako ore ili kako kuje. Kat- 
kada mu Bog stavlja motiku u 
ruku. Ima prizora gdje Adam i 
Eva kopaju zajedno, no česta je 
ikonografija gdje Adam kopa, a 
Eva prede na preslicu, doji djecu, 


Kaina i Abela, ili ih ziba u zipci. 
BF 


Radegunda, sveta, kraljica (lat. 
Radegundis). Rođena je oko 518. 
godine kao kći turinškog kralja 
Bertehara. Nakon jednog razdora 
u obitelji i nakon očeve nasilne 
smrti, s bratom je kao talac pala 
u ruke franačkog kralja Klotara 
1, surovoga i pohotnoga, koji ju 


RAFAEL 


"E! 


Rad prvih ljudi. Hrastovlje, Ivan 
iz Kastva, 1490. 


je prisilio na ženidbu. Strpljivo je 
podnosila muževe grubosti, brinula 
se za crkve i siromahe, a kad je 
Klotar ubio njenog brata, pobje- 
gla je da ne bi morala osvetiti 
bratovu smrt. Sklonila se u sa- 
mostan u Poitiersu. Poslije mu- 
ževe smrti živjela je još jače po- 
kornički i umrla 587. godine u 
Poitiersu i tu pokopana. Blagdan 
joj je 13. kolovoza. Kult joj se 
raširio još u franačko doba, a ši- 
rili su ga osobito ženski samosta- 
ni, pa tako i u Sloveniji. Prika- 
zuje se kao redovnica s krunom 
i dva vuka kraj sebe. Zaštitnica 
je lončara, tkalaca, a zazivaju je 
protiv oteklina i dječje groznice. 


Rafael, arkanđeo: —> anđeli; > 
Tobija 

Rahaba (hebr. ržbab, značenje ne- 
poznato). (Jš 2,1—21). Rahaba, 


bludnica u Jerihonu, spašava od 

izručenja i pogubljenja dvojicu 
izraelskih uhoda koje je poslao 
—> Jozua i koji su u nje preno- 
ći. Ona ih je sakrila na krovu 
pod razastrti lan, a noću ih spu- 
stila po konopcu niz prozor pre- 
ko gradskih zidina. Uhode su joj 
obećali da će Izraelci, kada osvo- 
je Jerihon, poštedjeti nju i njenu 
rodbinu, a znak raspoznavanja 
bit će crvena vrpca (rubac) na 
prozoru njene kuće. 

Crveni (purpurni) Rahabin rubac, 
kao sredstvo pošteđenja, kao spas 
od uništenja, simbol je —> krvi 
—> pashalnog janjeta i, dosljedno 
tome, simbol otkupiteljske krvi 
Kristove. Rahaba u takvoj poj- 
movnoj vezi postala je prefigu- 
racija —> Crkve. 


Raj. Raj je u ikonografiji prika- 
zan alegorijama: 

1. kao vrt s hladovinom i vo- 
dom tekućicom (»mjesto osvje- 
ženja i mira«). Od starokršćan- 
skog doba alegorijsku vegetaciju 
predstavljaju palme. Od gotike 
vrt se često pretvara u cvjetne 
pejzaže; 

2. kao > Abrahamovo krilo; 


3. kao —> nebeski Jeruzalem (> 
Apokalipsa). To je sjajni grad s 
četirma ugaonim kulama i dva- 
naestorim vratima, prikazan sa 
suvremenim karakteristikama sred- 
njovjekovne_ monumentalne arhi- 
tekture; 
4. kao Danteova vizija koncen- 
tričnih krugova s korovima an- 
đela (Tintoretto, Duždeva palača 
u Veneciji). 
Raj je i dio prikaza —> Posljed- 
njeg suda. (>> Zemaljski raj). 
BF 


Rajnerije —> Arnir 


RANJENIK 


Ranjenik: —> milosrdni Samarita- 
nac 


Rascvala bademova grana: —> Je- 
remija 


Rasipni sin. (Lk 15,11—32). Kri- 
stova parabola o Božjem prašta- 
nju i ljubavi i o njegovoj radosti 
nad obraćenjem grešnika. Krist 
pripovijeda o sinu koji od oca 
traži svoj dio nasljedstva, i do- 
bivši ga, rasipa ga u pijankama 
s bludnicama sve dok ne padne 
na prosjački štap, tako da po- 
stane svinjar (što je za Židove 
značilo najniže poniženje, jer je 
svinja za Židove »nečista« živo- 
tinja). Raskajavši se, vrati se ocu, 
koji ga dočeka gozbom. 
Ikonografija poznaje kraće ili du- 
že cikluse ili izdvojene prizore, 
gdje su obuhvaćene ove teme: 
OTAC ISPLAĆUJE SINU DIO BAŠTINE; 
RASIPNI SIN ODLAZI IZ RODITELJSKE 
KUĆE (obično jaše, na ruci nosi 
sokola); RASIPNI SIN I BLUDNICE; 
BLUDNICE TJERAJU RASIPNOG SINA; 
RASIPNI SIN KAO SVINJAR; POVRA- 
TAK RASIPNOG SINA. To je najuče- 
staliji prizor. Sin obično kleči 
pred ocem, koji ga prihvaća. — 
Gozsa. Otac gozbom proslavljuje 
povratak rasipnog sina. BF 


Raspeće. Jedna od najvažnijih 
kršćanskih tema, raspeće, koje 
znači Kristovu otkupiteljsku žrtvu, 
dugo vremena nije bila prikazi- 
vana u umjetnosti ranog kršćan- 
stva, i to iz socijalno-psiholoških 
razloga. U antiknom društvu 
smrću na križu bili su osuđivani 
samo najteže klasificirani zločinci 
i izdajice i pripadnici najnižih 
društvenih slojeva, pobunjeni i 
odbjegli robovi. Stoga se do VI. 
stoljeća Kristova Žrtva na križu 

prikazuje samo na simbolički na- 
čin. Pri tome je osnovni motiv 
— janje. Janje se prikazuje samo 
ili se lik janjeta stavlja na ukrsni- 
cu križa i tada aluzija na raspeće 
postaje potpuno jasna. Prvi po- 
čeci prikazivanja Krista na križu 
veoma su diskretni: najprije se 
pojavljuje na križu umjesto ja- 
njeta medaljon u kome je prika- 
zana samo Kristova glava. Da bi 
križu, kao znaku sramotnog smak- 
nuća, oduzeo odbojni dojam, car 
Konstantin oblaže veliki križ u 
zlato, drago kamenje i biserje i 
vješa ga pod kupolu crkve na 
Golgoti. Vjekovima će se u umjet- 
nosti oponašati ovaj blistavi i pro- 
slavljeni Konstantinov križ iz Je- 
ruzalema (>> crux gemmata). 


Kako su odmicala stoljeća od an- 
tike u srednji vijek, mijenjao se 
i mentalitet, pa npr. u VII. sto- 
ljeću (692. godine) Trulanski kon- 
cil izričito zabranjuje da se Krist 
na križu prikazuje u obliku ja- 
njeta. Sa VI. stoljećem, u kratko 
vrijeme, naglo se pojavljuju kri- 
ževi s Kristovim tijelom. Na vrat- 
nicama crkve S. Sabina u Rimu 
iz VI. stoljeća Krist je u pozi 
—> oransa, prislonjenog na križ 
(još nije zabijen čavlima), prika- 
zan (sasvim još u duhu klasične 
antike, kojoj golotinja nije bila 
zazorna) gotovo potpuno gol. Tek 
mu neširok pojas oko slabina po- 
kriva stid. Iz jednog djela Grgura 
iz Toursa (oko godine 590.) do- 
znajemo da je jedna freska s go- 
lim Kristom na križu u njegovo 
vrijeme skandalizirala vjernike. U 
isto vrijeme, u VI. stoljeću, u 
drugu  skrajnost ide kršćanski 
Istok (gdje je golotinja oduvijek 
bila odbojna i značila je uvijek 
sramotu i poniženje). Tako mi- 
nijatura na sirskom kodeksu mo- 

naha Rabule (iz 586. godine) pri- 
kazuje Krista, zabijena na križ, 
odjevena u dugu košulju, kolobij, 
dugu tuniku bez rukava koja seže 
do ispod koljena. U VI. stoljeću, 
prema tome, oblikuju se dvije tra- 
dicije koje će kroz nekoliko slije- 
dećih stoljeća (VI—X. st.) trajati 
i međusobno se prepletati: 1. he- 
lenistički tip raspetog Kri- 
sta, koji je gol (oko pojasa ima 
tkaninu, takozvanu —> perizomu), 
koji je mlad i bez brade, i 2. 
orijentalni tip Krista, 
odjevena _u kolobij (colobium), 
tip muževna i bradata Krista. 
Oba tipa prikazuju Krista na 
križu uspravna, vodoravno raši- 
renih ruku, živog, otvorenih očiju. 
U XI. stoljeću bizantska ikono- 
grafija uvodi novi tip umirućeg, 
agoničkog Krista, savijena tijela, 
golog, s perizomom oko bokova. 
Zapad isprva odbija ovu ikono- 
grafsku novinu (poslanici pape 
Leona IX. spočitavaju je godine 
1054. u Carigradu grčkoj Crkvi). 
Zapadna ikonografija nastavit će 
— negdje duže, negdje kraće — 
kroz razdoblje romanike tip živog 
Krista, otvorenih očiju, usprav- 
nog, vodoravnih ruku, redovito 
golog, ali sa širokom perizomom 
oko pasa (sve rjeđe će se pojavlji- 
vati Krist na križu odjeven u ko- 
lobij), a tom  dostojanstvenom 
Kristu, pobjedniku smrti (Cbri- 
stus triwmpbans), stavit će Zapad 
u XI. stoljeću i kraljevsku krunu 
na glavu. U raznim krajevima će 
se postepeno napuštati kraljevska 
kruna, koju će u XIII. stoljeću 
definitivno zamijeniti —patnička, 
trnova kruna. Bitna se promjena 
na Zapadu zbiva oko godine 1200., 
kada se uvodi motiv mrtvog Kri- 
sta na križu. Ta promjena po- 
činje u kontinentalnoj Evropi ra- 

nije (počevši oko godine 1160.), a 
u Italiji kasnije (posljednji tali- 
janski datirani »živi« Krist je iz 
godine 1238., a prvi talijanski da- 
tirani »mrtvi« Krist je iz godine 
1236.). Promjena se zbiva u nizu 
prijelaznih oblika: Krist zatvara 
oči, spušta glavu na desno rame, 
ruke mu se svijaju u laktu, tijelo 
u boku, a noge se preklapaju, pa 
se početkom XIII. stoljeća po- 
činju zabijati samo jednim čav- 
lom. »Jedan čavao« je u Njemač- 
koj oko godine 1230. pravilo; u 
Italiji tek oko 1275. U Italiji će 
još dugo kroz XIII. stoljeće ustra- 
jati i bizantska morfologija na 
križu savijenog Kristova tijela 
(tzv. bizantska krivulja). U po- 
dručju upornih bizantinizama, a 
to je Venecija, sjeverni Jadran, 
Istra, oblikovat će se oko godine 
1300. karakterističan hibridni iko- 
nografski tip: raspeti Krist s bi- 
zantskom krivuljom tijela, ali s 


Dutuitske 


Majstor 
Maslinske gore, 15. st. 


Raspinjanje. 

kontinentalnim novim načinom 
pribijanja nogu jednim čavlom. 
Misticizam i emocionalnost u re- 
ligioznom  doživljavanju visokog 
srednjeg vijeka (franjevačka lite- 
ratura, Pseudobonaventurine_ Me- 
ditacije, Brigita Švedska itd.) stva- 
raju atmosferu iz koje, osobito u 
kontinentalnoj Evropi, nastaju ti- 
povi bolnog razapetog Krista. Ka- 
rakteriziraju ga svijanje tijela u 
grčevitim  izlomljenim linijama, 
verizmi u opisu muke, umiranja i 
smrti, bolne krvave rane, ekspre- 
sivna obličja. Vehementnu  izra- 
žajnost Sjevera smirivat će na Ju- 
gu, u Italiji, najprije estetika tre- 
centa, a zatim renesansa sa svo- 
jim  antiknim idealima ljepote 
ljudskog tijela i s anatomskim 
studijem oblika, a ti će momenti 
biti prisutni kada protureforma- 
cija i barok unesu u ovu temu 
patetičku notu. 

Osim Krista na križu ulazi u iko- 
nografiju Raspeća i važan niz po- 
vijesnih i alegoričnih sudionika i 
simboličnih znakova, a to su Bo- 
gorodica i sv. Ivan, Dobri i Zli 
razbojnik, spužvonoša i kopljono- 
ša, satnik (centurion), Crkva i 
Sinagoga, Sunce i Mjesec, Marija 
Magdalena, Adamova lubanja, 
vojnici, svete žene, Židovi. 

Uz razapetog Krista, koji je bitni 
dio prikaza, s ovim se dodacima 
oblikuje »historijski« tip Raspeća 
(kada su to osobe koje su prema 
izvještaju iz Evanđelja stvarno 
sudjelovale prilikom raspeća, npr. 
dobri i zli razbojnik, Bogorodica 
i sv. Ivan) ili se oblikuje »alego- 
rijski« tip Raspeća, koji interpre- 
tira smisao raspeća (kada su uz 
raspetog Krista prikazane perso- 
nifikacije ili simboli, npr. Crkva 
i Sinagoga, anđeli koji skupljaju 
Kristovu krv, Adamova lubanja). 

BOGORODICA I Sv. IVAN. Gotovo 
redovito od VI. do XIV. stoljeća 
pod križem se nalaze Bogorodica 
(križu s desne strane) i sv. Ivan 
(križu s lijeve strane). U najsta- 
rijoj teološkoj interpretaciji Kri- 
stove smrti na križu dominira mi- 
sao da on umire ne samo dobro- 
voljno, nego da i sama njegova 
smrt nastupa u trenutku koji je 
htio, i da je Bogorodica pod kri- 
žem bila svjesna suradnica nje- 
gova poslanja. Stoga ona isprva 
stoji uspravna, bez suza i zna- 
kova boli, štoviše, ona je aktivna 
te moli i zagovara za spas ljudi. 
No pučka inspiracija, a po njoj 
i poezija koja je ušla u liturgiju, 
inzistira na njenoj ljudskoj, ma- 
terinskoj boli. Zbog toga nastaje 
niz ikonografskih nijansi njenih 
stavova, gestikulacije i mimike 
koji odrazuju njene misli i njeno 
osjećajno stanje. U »sirskom tipu«, 
koji u ikonografiji Istoka traje od 
VI. do XII. stoljeća, a na Zapadu 
se proteže do XV. stoljeća, Bo- 

Maksimalno proširen prikaz ras- 
peća. Rim, S. Sabina. 5. st. 

gorodica diže pod svojim plaštem 
obje ruke prema razapetome Kri- 
stu i moli (posreduje, zagovara) 
za spas čovječanstva. Sv. Ivan, 
kao svjedok i komentator Kristo- 
ve smrti, u jednoj ruci drži knji- 
gu, a drugu ruku diže u pozi go- 
vora, polaže je na svoja prsa ili 
na knjigu. 

Od IX. stoljeća počinje prevlada- 
vati bolni tip Bogorodice i sv. 
Ivana. Oni izražavaju tugu tako 
da Bogorodica pod plaštem pri- 
nosi ruku svojim ustima, a Ivan 
na svoju ruku, obavijenu plaštem, 
naslanja obraz ili podbradak. U 
»kapadocijskom tipu« njihove su 
kretnje simetrične: oboje u tuzi 
prislanja lice na jednu ruku; dru- 
gom rukom Bogorodica zazivlje 
Krista, a Ivan drugom rukom 
drži knjigu svjedočenja. 

Raspeće na »Y«-križu. Perugia, 
Gal. nazionale, 13. st. 

Od XIV. stoljeća u ikonografiji 
Zapada počinje se razbijati sime- 
trija njihova smještaja, pa se obo- 
je (Bogorodica i sv. Ivan) prika- 
zuju samo na jednoj strani križa. 
Od sada se Bogorodica, obuzeta 
tugom, oslanja na sv. Ivana — 
koji je pridržava — ili pak Bo- 
gorodicu pridržavaju svete žene. 
U XV. stoljeću u ikonografiju 
Zapada ulazi novi motiv: Bogo- 
rodica se od boli onesvješćuje. U 
rukama onih koji je pridržavaju 
ona klizi ili pada na tlo ili pak 
sjeda na tlo. Pod konac XV. sto- 
ljeća njeno srce probada simbo- 
lički mač boli. U kasnijim sto- 
ljećima motiv simboličkog mača 
boli podržavat će u ikonografiji 
raspeća pobožnost i ikonografija 
—> Bogorodice od sedam žalosti. 


DOBRI | ZLI RAZBOJNIK. (Mt 27, 
44; Mk 15,27; Lk 23,39—43; Iv 
19,18). Od dva razbojnika koja 
su istodobno s Kristom bila osu- 
đena na smrt, jedan se pokajao i 
Krist mu je obećao da će »još da- 
nas« biti s njime u raju. Drugi, 
nepokajani razbojnik se Kristu 
izruguje. Legenda je Dobrom raz- 
bojniku pridala ime Dizma (Dys- 
mas), a ikonografija ga prikazuje 
Kristu s desne strane; Zlog raz- 
bojnika nazivlje Gestas, a ikono- 
grafija ga prikazuje Kristu s li- 
jeve strane. Anđeo uzima i odnosi 
u raj dušu Dobrog razbojnika 
(ona izlazi iz njegovih usta u 
obliku malog, golog djeteta); Zlom 
razbojniku uzima dušu đavao. 

Bizantska ikonografija redovito 
prikazuje razbojnike zabijene na 
križ koji je oblikom jednak Kri- 
stovu križu (to isto čini i talijan- 
ska ikonografija), a ikonografija 
prekoa!pske Evrope često razliku- 
je egzekuciju razbojnika od sa- 

mog Kristova raspeća, i to obič- 
no: a) oblikom križa (poput slo- 
va 'T: —> križ, crux commissa); 
b) time što su za križ vezani ko- 
nopima, a ne pribijeni čavlima; 
€) što gdjekad imaju zavezane oči, 
i d) što su im ruke savite iza 
prečke križa. Dobri se razbojnik 
razlikuje od Zloga time što je 
najčešće lijep, mlad i bezbrad, što 
okreće glavu prema Kristu i što 
se na križu ne muči, dok je Zli 
razbojnik ružan, star, bradat, što 
okreće glavu od Krista i što se 
sav grči u mukama. 

Prikaz Dobrog i Zlog razbojnika 
ulazi u ikonografiju s prvim po- 
javama Raspeća (vratnice u S. 
Sabina u Rimu, V. stoljeće). 


SPUŽVONOŠA I KOPLJONOŠA. (Mt 
27,34; Mk 15,36; Lk 23,36; Iv 
19,29—30). Evanđelje izvještava 
da su ustima Kristovim, koji je 
zbog gubitka krvi patio od žeđi, 
prinijeli na motki nataknutu spužvu 
koja je bila natopljena octom i 
žuči. Na temelju ovog izvještaja 
stvara se u ikonografiji raspeća 
lik spužvonoše. Legenda mu pri- 
daje ime Stefaton (Stepbaton), a 
tipologija u njemu vidi predstav- 
nika Židova. Ikonografija ga, 
stoga, postavlja s lijeve strane 
križa. Kod antiknih izvršenja ka- 
zne smrću bio je običaj da se 
osuđenima na križ skrate muke 
razbijajući im maljem kosti, kako 
bi im se ubrzala smrt. Rimski 
vojnici su dvoma razbojnicima 
slomili kosti, ali Kristu, budući da 
je već bio izdahnuo, jedan je voj- 
nik kopljem probio bok, pa je iz 
rane potekla krv i voda. Na te- 
melju ovog izvještaja stvara se u 
ikonografiji lik kopljonoše, koga 
legenda nazivlje imenom Longin 
(Longinos), a tipologija ga smatra 
predstavnikom pokrštenih pogana. 

Ikonografija ga, stoga, stavlja s 
desne strane križa. Spužvonoša i 
kopljonoša pojavljuju se u ikono- 
grafiji raspeća već od VI. stoljeća. 


SATNIK (centurion). (Mt 27,54; 
Mk 15,39; Lk 23,47; Iv 19,24). 
Kopljonošu, nazvanog Longin, na- 
dalje, srednjovjekovna legenda 
poistovjećuje s onim rimskim sat- 
nikom koji se je u času Kristove 
smrti obratio, uskliknuvši: »Zai- 
sta, ovo je sin Božji!« No legenda 
opisuje satnika Longina kao sli- 
jepca kome u času probadanja 
Kristova boka kapi Kristove 
krvi padaju u oči i vraćaju mu 
vid. U ikonografiji čas obraćenja 
objašnjava svitak s natpisom: 
»Vere Filius Dei erat iste« (»Zai- 
sta, ovaj bijaše Sin Božji«) što 
ga satnik drži u ruci, a čas ču- 
desnog povratka vida tumači ge- 
stikulacija njegove ruke. U iko- 
nografiji se kadšto Longin kopljo- 
noša poklapa s Longinom satni- 
kom, a katkad su to dva odvo- 
jena lica. 


CRKVA (EccLESIA) I SINAGOGA. Od 
IX. do XV. stoljeća pojavljuju se 
pod križem i dva ženska lika, si- 
metrično, kao antitetički par. To 
su personifikacije Novog i Starog 
zavjeta: Crkva (Ecclesia), koja 
nastaje i stoji Kristu s desne stra- 
ne, i Sinagoga, koja odumire i 
stoji Kristu s lijeve strane. Crkva, 
često okrunjena, u jednoj ruci drži 
motku sa zastavicom (na zasta- 
vici je znak križa), a drugom ru- 
kom drži kalež u koji teče krv iz 
Kristova boka. Sinagoga ima oči 
pokrivene povezom, koji je sim- 
bol njene sljepoće za Kristovu 
istinu, a u ruci drži slomljeno 
koplje i druge atribute. 


SUNCE I MJEsEC. Prikazuju se po- 
čevši od VI. stoljeća lijevo i de- 

sno iznad križa; često su antro- 
pomorfno oblikovani — kao ljud- 
ski obrazi ili kao alegorijski li- 
kovi. 


MARIJA — MAGDALENA, > pokajana 
grešnica (=> Magdalena suzama 
pere Kristove noge), prikazuje se 
pod križem kako klečeći i plačući 
grli ili ljubi križ, a katkada i ka- 
ko svojom kosom briše Kristovu 
krv koja kaplje niz križ. 


ADAMOVA LUBANJA. Po srednjo- 
vjekovnoj legendi Kristov križ na 
Golgoti bio bi usađen na mjestu 
gdje je Adam bio pokopan. Mi- 
sao da je grijeh, kome je začetni- 
kom bio Adam, otkupljen Kri- 
stovom žrtvom na križu predoče- 
na je u ikonografiji tako da Kri- 
stova krv pada na Adamovu lu- 
banju pod križem ili na Adamov 
kostur u grobu, ili pak tako da 
Adam u grobu kleči i diže sk!o- 
pljene ruke prema Kristu, ili da u 
kalež skuplja Kristovu krv. 


ANĐELI. Na starijim prikazima 
(prije XIV. stoljeća) dva se anđe- 
la simetrično iznad vodoravne 
grede križa klanjaju Kristu. Ruke 
su im pokrivene —>> mapulom. Na 
prikazima XIV. stoljeća, osobito 
u talijanskoj ikonografiji, dva ili 
tri anđela lebdeći skupljaju u ka- 
leže krv iz Kristovih rana. Kat- 
kada drugi anđeli leteći iskazuju 
tugu plačem i gestikulacijom. Na 
velikim prikazima raspeća jedan 
anđeo odnosi u nebo dušu do- 
brog razbojnika, a đavao odnosi 
dušu drugog, nepokajanog, zlog 
razbojnika. 


Vojnici (Mt 27,35; Mk 15,24; Lk 
23,34; Iv 19,23—24; Ps 22,19). 
Četiri rimska vojnika nožem režu 
Kristove haljine da ih među so- 

bom razdijele ili — Što je češće 
— sjede na tlu i bacaju kocku da 
ona odluči kome će pripasti Kri- 
stova »nešivena« haljina. Ovaj de- 
talj s vojnicima počinje već od 
VI. stoljeća (Rabulin kodeks). U 
kasnom srednjem vijeku, pod utje- 
cajem crkvene drame, vojnici- 
-kockari karikirani su kao odr- 
panci, ružnih, glupih ili zločinač- 
kih obraza i komičnih gesta. U 
velikim prikazima raspeća kao 
masovnog prizora (osobito u XV. 
i XVI. stoljeću) rimski vojnici 
nastupaju i kao konjanici oko 
križa. 


SVETE ŽENE. (Mt 27,55—56; Mk 
15,40—41; Lk 23,49). One stoje 
uz križ, tuguju ili pomažu pri- 
državati Bogorodicu u njenoj boli. 


Žipovi. U kasnom srednjem vi- 
jeku (XV. stoljeće) u velikim, ma- 
sovnim prizorima raspeća nastu- 
paju Židovi kao predstavnici fa- 
rizeja i vijeća velikog svećenika, 
koji raspravljaju pod križem. Ka- 
rakteriziraju ih semitske fiziono- 
mije, kape, gestikulacija, a kat- 
kad ih označuje i zastavica sa 
znakom škorpiona. BF 


Raspelo (lat. immago Crucifixi 
»slika, lik Raspetoga, o križ pri- 
bodenoga« [( crux »križ« + fi- 
gere »pribosti, zabiti«)). Liturgij- 
ski i devocionalni predmet (kip 
ili slika) koji prikazuje križ s 
pribijenim Kristovim tijelom (za 
razliku od —> križa = križ bez 
Krista, i —> raspeća = ikonograf- 
ski prikaz raspinjanja Krista na 
križ). 

Krist prikazan raspet na križu 
javlja se relativno kasno u krš- 
ćanskoj umjetnosti. Prve, vrlo ri- 
jetke prikaze nalazimo u V. sto- 
ljeću, ali ne samostalne, nego 'aapli- 


RAVNALO 


cirane u ikonografskom nizu ili s 
drugim prikazima (vratnice crkve 
sv. Sabine u Rimu i ponegdje na 
relikvijarima). Od VIII. do X. 
stoljeća vrlo je čest slobodan križ 
s prikazom raspeća u obliku pre- 
klopnog križa-relikvijara, koji se 
nosi obješen oko vrata (>> pekto- 
ral), a tako i na emajlnim oblo- 
gama relikvijara, knjižnih poveza 
i drugog sitnog inventara. Krist 
na križu slobodan i više-manje 
monumentalan počinje se javljati 
tek u doba romanike (od X. sto- 
ljeća), i to u zidnom slikarstvu 
i u skulpturi iznad trijumfalnog 
luka (> raspelnica), a vrlo su 
česte i kombinacije tzv. slikanog 
raspela. Od XIII. stoljeća dalje 
počinje se stavljati na oltar i no- 
siti u procesijama malo raspelo od 
metala. (Križ bez Krista nosio se 
inače u procesijama još od V. sto- 
ljeća.) Od XIV. do XVI. stoljeća 
redovito mu je mjesto na oltaru, 
ispred —> retabla, a od XVII. sto- 
ljeća na —> tabernakulu. Kao de- 
vocionalni predmet često se javlja 
u privatnim kućama na zidu ili 
kao privjesak. AB 


Ravnalo. Tesarsko kutno ravnalo 
jedna je od redovitih oznaka sv. 
Tome Apostola, graditelja nebeske 
palače za Gondofora. MG 


Razbojnik: —> bijeg u Egipat (le- 
genda o razbojnicima); —> raspeće 
(Dobri i Zli razbojnik); —> Po- 
sljednji sud. 


Razboritost —> kreposti 


Razdvajanje voda: > prijelaz pre- 
ko Crvenog mora; —> Jozua, pri- 
jelaz Izraelaca preko Jordana; 
—> Ilija, prorok (razdvaja udar- 
cem plašta vode Jordana); —> Eli- 

zej, prorok (razdvaja udarcem 
plašta vode Jordana). 


Ražanj —> roštilj 


Rebeka na zdencu (hebr. ribqžb 
metatezom od birqab »krava«[?]). 
(Post, gl. 2). Abrahamov sluga 
Eliezer polazi u prošnju vjerenice 
Abrahamovu sinu Izaku. Pod ču- 
desnim znakom nađe je na zden- 
cu. Susret s Rebekom prefigura- 
cija je > Navještenja. U ikono- 
grafiji renesanse i baroka ovaj je 
prizor često bio pretekst za pa- 
storalne motive sa stadima ovaca, 
deva, domaćih životinja. (> 
Abraham; —> Izak). BF 


Red, sveti (lat. ordo sacerdotalis, 
—> presbyteratus »svećenički red, 
prezbiterat«). —> Sakrament ko- 
jim se —> đakonu podjeljuje vlast 
i služba —> svećenika. Vanjski 
znak (forma) kojim se taj sakra- 
ment podjeljuje jest —> polaganje 
biskupovih ruku na glavu ređeni- 
ka. (> Hijerarhija, sakramental- 
na). AB 


Redovnička odjeća: > habit 


Redovnici (slat. regulares [( re- 
gula »pravilo«] »koji žive po pra- 
vilu« i religiosi »pobožni, Bogu 
odani«). Kolektivno ime za kle- 
ričke osobe (muške i ženske) koje 
su položile tri zavjeta: siromaš- 
tva, poslušnosti i čistoće, te žive 
zajedničkim životom u —> samo- 
stanu. Redovito nose naziv po 
svom osnivaču, o kojem ovisi 
svrha, red i stil življenja. Insti- 
tucija redovništva veoma je stara, 
a u raznim oblicima poznaju je 
sve religije visokih civilizacija. 
Kršćansko redovništvo javlja se u 
III. stoljeću, a veoma je razvi- 

jeno u IV. stoljeću. Redovnici tog 
razdoblja žive u pustinjama, indi- 
vidualno ili kolektivno, ali bez 
neke jače organizacije, a osnivači 
su im sveti —> Pavao Pustinjak, 
sveti > Antun Opat i sveti > 
Atanazije. Prvo sustavno pravilo 
na Istoku napisao je sv. Bazilije 
u IV. stoljeću (bazilijanci), a na 
Zapadu sveti —> Benedikt u V. 
stoljeću (benediktinci). Na Istoku 
je to pravilo ostalo jedinim re- 
dovničkim pravilom sve do da- 
nas. Na Zapadu se pak javlja niz 
novih redovničkih pokreta (redo- 
va), a javljaju se uvijek na raspa- 
du jednog društvenog ili kultur- 
nog sustava kao reakcija na po- 
stojeće stanje u samom redovniš- 
tvu ili društvu i kao traženje no- 
vih rješenja. Tako u XI. stoljeću 
nastaju reformatorski pokreti unu- 
tar benediktinskog reda: —> kar- 
tuzijanci (1084., osnivač sv. Bru- 
no), —> cisterciti (1098., osnivač 
sv. Robert, reorganizator sv. Ber- 
nard iz Clairvauxa, a 1663. još 
jednom reformirani kao trapisti). 
U XII. stoljeću nastaje nekoliko 
redova na temelju pravila (regu- 
lae) svetog —> Augustina (—> pre- 
monstrati, se enzi, 1120.; gilbertin- 
ci, 1148.) i niz križarskih redova 
kojima je bio cilj oslobođenje Svete 
zemlje od Arapa: —> hospitalci 
(ivanovci), 1104.; > templari (bo- 
Žjaci), 1119.; —> Teutonski vite- 
zovi, 1190., koji su kasnije sumi- 
rani više u simbolički Malteški 
red. U XIII. stoljeću nastaje ne- 
koliko tzv. prosjačkih redova 
(ispravniji im je naziv propovjed- 
nički, jer im je to bila prvotna 
namjena), koji se uključuju u ži- 
vot novoformiranih gradova u 
Evropi i tako tvore prekretnicu od 
pustinjačkog na društveni život 
redovnika: —> franjevci, 1208.; 

—> dominikanci, 1215.; —> karme- 
lićani, 1210.; augustinski eremiti, 
1256. U XVI. stoljeću nastaje ne- 
koliko redova, koji će biti nosioci 
protureformacije: teatinci, 1524.; 
barnabiti, 1530., i najjači od njih 
—> isusovci, 1540. (osnivač Igna- 
cije Loyola). U XVIII. stoljeću 
nastaje nekoliko karitativno-pro- 
svjetnih redova: pasionisti, 1741.; 
redemptoristi, 1732.; oratorijanci, 
lazaristi, sulpicijanci. U XIX. sto- 
ljeću nastaju salezijanci (osnivač 
Don Bosco). 

Sve redovnike možemo uglavnom 
podijeliti u dvije skupine: mo- 
nasi, (eremite, pustinjaci), koji ži- 
ve odvojeni jedni od drugih i od 
društva, i cenobiti (samostanci), 
koji žive zajedno i prisutni su u 
društvu. No granice između jed- 
nih i drugih teško je povući. 
Svrha i način života pojedinih 
redova imali su kroz povijest jak 
utjecaj na prostornu organizaciju 
njihovih mjesta stanovanja, a po- 
sredno i na Širu prostornu organi- 
zaciju. 

Vanjski znak njihova prepozna- 
vanja i razlikovanja jest odjeća. 
(> Habit; i str. 506) AB 


Ređenje (lat. ordinatio »redanje, 
ređenje, naredba«; otački lat. = 
»uređenje [crkve], postavljanje 
[svećenika, biskupa]«). Obred (ge- 
ste i riječi) kojim se podjeljuju 
stupnjevi svećeničkog —> reda. 
AB 


Refektorij (slat. refectoriwm »mje- 
sto za okrepu, blagovaonica ( re- 
ficere »opet učiniti; okrijepiti«). 
U samostanima, prostorija nepo- 
sredno uz kuhinju za zajedničko 
blagovanje. Stolovi i klupe redo- 
vito su nanizani uza sve zidove. 
Na čelu je obično svečaniji stol 


: 


BENEDIKTINAC 


KAPUCIN TFEĆOREDAC 


DOMINIKAKAC 


Irusevac PENETIKTINSA 


Vrste redovničkog odijela 


REGULA 


za starješine i goste, a uz uzduž- 
ne zidove po časti i starosti sjede 
ostali redovnici. U zidu koji re- 
fektorij dijeli od kuhinje nalazi se 
prozor, često s okretnim bubnjem, 
kroz koji se dodaje hrana. Na 
akustički  najpogodnijem mjestu 
obično se nalazi mala propovje- 
daonica s koje za vrijeme jela je- 
dan redovnik, ili više njih na 
smjene, čita pravilo reda i druge 
poučne tekstove i odredbe. AB 


Regula (lat. regula »letva; mje- 
rilo, ravnalo, pravilo«). Propisi i 
pravila života koje donosi osni- 
vač nekog reda (>> redovnici), a 
potvrđuje ih papa, te su obvezni 
za sve članove odnosnog reda. 
AB 


Rekoncilijacija (lat. reconciliatio 
»pomirenje« ( reconciliare [( re- 
»opet« + conciliare  »sastaviti, 
ujediniti«] »opet složiti«). Obred 
kojim se oskvrnjeno (—> sakrile- 
gij) ili —> profanirano sveto mje- 
sto ponovno vraća u crkvenu upo- 
trebu. AB 


Relikvijar (slat. reliquiarium, pre- 
ma reliquiae »ostaci; moći«). Moć- 
nik, spremnica u kojoj se čuvaju 
ili izlažu ostaci kostiju, odjeće ili 
predmeta vezanih za pojedine 
svece ili kakve druge svete moći 
(> relikvije). Izrađuje se od raz- 
nih materijala, najčešće od ple- 
menitih: srebra, zlata, kristala, 
bjelokosti, ali i drva. Obično su 
moćnici bogato umjetnički ukra- 
šeni, a poprimaju oblik dijela ti- 
jela čije ostatke čuvaju (oblik 
poprsja za kosti glave, oblik ru- 
ke, stopala, prsta; ili oblik križa 
kad je riječ o ostacima Kristova 
križa), arhitektonskih oblika kuće 
ili crkve, oblik pokaznice i sl. 

Moćnik u rukama neke osobe ili 
nošen u ophodu redovito označuje 
prijenos moćiju ili posvetu neke 
crkve. MG 


Relikvije (lat. reliquiđe »[posmrt- 
ni] ostaci; moći«). Čitavo tijelo, 
jedan njegov dio ili pak samo 
čestica nekog sveca ili blaženika 
čiji je kult od Crkve odobren. U 
širem smislu to su i predmeti koji 
su s tom osobom bili u uskoj vezi 
(odjeća) ili pak sredstva kojima 
su mučeni. Budući da se tim osta- 
cima pridaje čudotvorna moć, u 
slavenskim su jezicima dobili na- 
ziv moći. Čuvanje »ostataka« mu- 
čenika datira još u doba kata- 
komba, kada su mučenička tjelesa 
pohranjivali u arkosolije ili sar- 
kofage. Praksa se ubrzo prenijela 
i izvan Rima. Kad su završili pro- 
goni kršćana, u nedostatku čitavih 
tjelesa, stavljali su se pojedini nje- 
govi dijelovi u posebne kutije 
(>> moćnik) i bili čašćeni kao da 
je tu čitavo tijelo. Kad je u vri- 
jeme barbarskih provala bio ote- 
žan pristup mučeničkim tjelesima 
u sarkofazima izvan gradskih zi- 
dina (gdje su se najčešće nalazila 
groblja), počeli su — najprije u 
Rimu, a zatim i drugdje — tje- 
lesa mučenika iz groblja extra 
muros (»izvan zidina«) prenositi 
»intra muros« (»unutar zidina«, 
tj. u grad) i u njihovu čast gra- 
diti posebne crkve. Takav se pri- 
jenos naziva —> translacija. Ta 
je praksa nastavljena u svim kra- 
jevima Evrope, a iz područja gdje 
nije bilo gradova relikvije su se 
prenosile u Rim. (Tako i Ivan 
Ravenjanin prenosi iz Ilirika pred 
dolaskom Slavena relikvije u Rim.) 
Kako je od najranijih vremena u 
kršćanstvu uvedena praksa da se 
—> misa služi nad grobom muče- 

nika, u doba kada »svježih« mu- 
čenika više nije bilo a crkve se 
sve više gradile, iz Rima su se u 
svaku novu crkvu slala isprva 
tje'esa, a zatim dijelovi, pa kasnije 
i samo čestice pojedinih mučenika 
koje bi se ugradile ispod oltara 
ili u oltar. Grob s moćima u ra- 
nom srednjem vijeku nalazio se 
redovito ispod podnožja oltara. 
Iz toga će nastati > konfesija, a 
kasnije —> kripta. Potkraj XI. 
stoljeća sanduci s moćima počinju 
se smještati iza oltara, i to u 
zraku između oltara i zida apsi- 
de, a nazivaju ih martyrium. Ne- 
što kasnije moći prelaze u sklop 
stupića koji nose -> menzu, od 
XV. stoljeća u sam oltar, pod > 
supedanej ili u —> stipes; od Tri- 
dentskog pak koncila, potkraj 
XVI. stoljeća, prelaze u malu ka- 
menu ploču na sredini > menze 
(=> petra sacra). Štovanje moći 
osobito je cvjetalo u XII. i XIII. 
stoljeću (na njima se često teme- 
ljilo čak i osnivanje gradova), što 
je izazvalo veliku potražnju, a 
time i »produkciju« moći, pa su 
se u nedostatku autentičnih često 
proizvodile lažne moći, a neri- 
jetko i vrlo bizarne »moći«, kao 
npr. pero s krila anđela Gabri- 
jela ili ljestve koje je u snu vidio 
patrijarh Jakov. U to su doba 
moći bile vrijedan predmet trgo- 
vine i krađa, pa čak i malih ra- 
tova gradova između sebe za po- 
jedine važnije moći. Od Trident- 
skog koncila nadalje svaka reli- 
kvija mora imati tzv. autentiku, 
to jest potvrdu izdanu od viših 
crkvenih vlasti da je relikvija 
autentična. 


Remigije, sveti (lat. Remigius). 
Biskup u Reimsu (V. stoljeće). 
Postao je biskupom u dobi od 

dvadeset i dvije godine. Nije bio 
samo čovjek velika znanja i ugle- 
da već čuven i zbog svoje velike 
svetosti Života. Franački kralj 
Klodvig iskazivao mu je veliko 
poštovanje i pružao mu trajnu 
zaštitu u njegovu radu za Crkvu. 
God. 496. za vrijeme bitke, suo- 
čen s teškim porazom, Klodvig se 
uteče za pomoć u Boga svoje 
kršćanske supruge, kraljice Klo- 
tilde. Ratna se sreća okrenu, i on 
pobijedi. Da ispuni svoje obeća- 
nje, zaiska od Klotilde da ga 
odvede Remigiju. Ovaj ga pri- 
premi za krštenje i u noći Velike 
subote 496. g. svečano obavi obred 
krštenja. Kraljevo obraćenje uve- 
like pomože djelu sv. Remigija. 
Glavninu svoga djelovanja usmje- 
ri on na borbu protiv arijanstva. 
Plemenit njegov značaj i razlo- 
Žžitost dokazivanja obrati mnoge 
s toga krivovjerja. Sv. Remigije 
steče naslov »otac Božje Crkve u 
Francuskoj«. Pošto je služio kao 
biskup u Reimsu sedamdeset i 
dvije godine, preminu u Gospo- 
dinu. MG 


Reparata, sveta (lat. Reparata). 
Mučenica, zaštitnica Firenze (III. 
stoljeće). Dijete plemićke obitelji, 
podrijetlom iz Cezareje u Pale- 
stini. Mučena je kao kršćanka 
kad joj je bilo tek dvanaest go- 
dina, za Decijeva progonstva. Le- 
genda priča kako je pogubljena 
mačem nakon dugotrajnih i raz- 
novrsnih muka. Kad je umirala, 
kaže legenda, vidjelo se kako joj 
duša u obličju golubice leti prema 
nebu. Uvijek se prikazuje kako 
joj duša u liku golubice izlazi iz 
usta. MG 


Responzorij (otački lat. respon- 
sori4um »stih psalma [koji pjeva 


RETABL 


pojedinacj« ( respondčre »odgo- 
varati«). Sitan dio —> brevijara 
sastavljen od dijelova psalama 
koje naizmjence pjevaju ili čitaju 
dva pjevača, tako da jedan pjeva 
stihove psalma, a drugi (kao od- 
govor) ponavlja jedan stih koji 
je nosilac teme responzorija i da- 
na. Pjevaju se nakon čitanja (lek- 
cija) u —> matutinu i u malim 
— horama nakon psalama. AB 


Retabl (franc. retable ( španj. re- 
tablo ( katal. retaule ( stkatal. 
reataule ( slat. retrotabulum ( re- 
trč »straga« + tabula »daska, 
ploča«). Nadgradnja postavljena 
iza i iznad menze oltara, koja 
istodobno tvori i okvir i postolje 
za oltarnu sliku; —> pala. 

Počeci mu datiraju u vrijeme pot- 
kraj XI. stoljeća u nosaču koji 
je imao svrhu da podržava —> re- 
likvije, koje su se tada počele 
smještati u zraku između oltara i 
zida apside. Kasnije se taj nosač 
ukrašava slikama (diptih, triptih, 
poliptih), iz čega će se u doba 
gotike razviti —> krilni oltar, a u 
renesansi i baroku arhitektonski 
oltar sastavljen od arhitektonskih 
elemenata (stupova, vijenaca, vo- 
luta itd.) unutar kojih je na sre- 
dini smještena glavna slika (= 
pala) ili kip, a u perifernom di- 
jelu kipovi svetaca u donjem di- 
jelu te anđela i kerubina u gor- 
njem dijelu; na samom pak vrhu 
obično je prikazan Bog u slavi ili 
neki simbo! Trojstva. (> Oltar). 

AB 


Retorika (lat. rbetorica ( grč. 
rhčtorikć  [tčkbnč]  »govornička 
vještina, govorništvo«): —> artes 
liberales 

Reverenda (slat. reverenda [ve- 
stis] »[odjeća] koja se ima ča- 
stiti, poštivati«), prema lat. reve- 
rčri »poštivati, Častiti«): —> talar 


Riba. Najčešće je riba simbol Kri- 
sta. To je zbog toga što pet slova 
od kojih je sastavljena grčka ri- 
ječ ikbthys »riba« tvore mono- 
gram od početnih slova grčkih ri- 
ječi: Ičsošs Kristos Tbeoš# Hyios 
Satčr, što znači: »Isus Krist, Sin 
Božji, Spasitelja. U tom smislu 
simbol ribe često se upotrebljava 
u ranoj kršćanskoj umjetnosti i 
književnosti. No, riba se upotre- 
bljava i kao simbol krštenja, jer 
kao što riba ne može živjeti izvan 
vode, tako i kršćanin može biti 
spašen samo preko krsne vode. 


U renesansnom slikarstvu riba se 
pridijeva kao oznaka 'Tobije, jer 
je pomoću riblje žuči vraćen vid 
njegovu ocu. Ona se kao simbol 
pridaje i sv. Petru, jer je bio ri- 
bar, a i sv. Antunu Padovanskom, 
jer je on propovijedao ribama. 
Riba obješena na biskupski štap 
atribut je sv. Zenona. 


> Hljebovi i ribe; —> poziv apostola 
Petra i Andrije (ribolov); > Tobija; > 
Jona prorok (simbolična riba); > Po- 
sljednja večera. 

MG 


Rijeka. Prema drevnim predaja- 
ma, postojale su četiri svete rije- 
ke: Pišon, Gihon, Tigris i Eufrat. 
Vjerovalo se da su to četiri rijeke 
raja zemaljskoga te da izviru iz 
jedne stijene. U tom smislu upo- 
trebljavaju se simbolički za četiri 
Evanđelja što proistječu od Kri- 
sta. (> Zemaljski raj.) MG 


Ritual (slat. rituale »ono što pri- 
pada obredu, obredno«, prema 
lat. ritus  »obred«). Liturgijska 
knjiga koja sadrži upute i obrede 


RODA 


za dijeljenje sakramenata, blago- 
slovina i egzorcizama, koje ima 
pravo dijeliti svećenik. Hrvatski 
se ta knjiga naziva obrednik. Prvi 
ritual tiskan je u Rimu 1614., a 
sastavljen je od dijelova neka- 
dašnjih —> sakramentara, —> be- 
nedikcionala i —> procesionala, te 
je postao obvezatan za svu za- 
padnu Crkvu. U pojedinim kra- 
jevima rituali su se javljali i ra- 
nije, još potkraj XIV. stoljeća, a 
osobito se brzo šire u XV. sto- 
ljeću. AB 


Roda (Ciconia). Roda je simbol 
razboritosti i budnosti, pobožno- 
sti i Čistoće. Ona se povezuje s 
Navještenjem, jer kao što roda 
naviješta dolazak proljeća, tako i 
Navještenje  pretkazuje dolazak 
Krista. Možda suvremena evrop- 
ska predaja po kojoj rode donose 
novorođenčad njihovim majkama 
potječe od povezivanja rode s Na- 
vještenjem. MG 


Rođenje Bogorodičino. Sv. Ana, 
žena svećenika Zaharije, Bogoro- 
dičina majka, leži ili sjedi u po- 
stelji. Poslužuju je služavke, do- 
daju joj vrč s vodom, primalje 
kupaju novorođenče, žene donose 
darove. Često sv. Ana sjedi u po- 
stelji i moli čitajući iz molitve- 
nika, a golo dijete joj leži u krilu. 
Od XVI. stoljeća u prizoru ro- 
đenja Bogorodičina pojavljuju se 
i anđeli. 


Rođenje Kristovo. Isprva svetko- 
vina 6. I., pod papom Liberijem 
(godine 534.) premještena na dan 
25. XII., na zimski solsticij, da 
bi se potisnulo svetkovanje po- 
ganskih Saturnalija i kule boga 
Mitre. 

(Me 1,25 i 2,1; Lk 2,1—7). Evan- 
đelja govore kako se je sveti —> 
Josip s —> Bogorodicom, koja je 
bila trudna, zaputio iz Nazareta u 
svoj zavičajni grad Betlehem, radi 
popisa pučanstva što ga je nare- 
dio car August. Kako nisu našli 
mjesta u konačištima, prenoćili su 
u jednoj štali kraj grada, gdje je 
Bogorodica rodila Isusa, povila ga 
i položila u jasle. 


m LN a a na ii 


Rođenje Kristovo. Majstor 
tuitske Maslinske gore, 15. st. 


Ikonografija rođenja Kri- 
stova osim motiva iz kratkih tek- 
stova kanonskih Evanđelja, crpila 
je i motive iz apokrifa: tako su 
iz Jakovljeva protoevanđelja (gl. 
XVIII—XX) i iz Pseudomatejeva 
evanđelja (gl. XIII) preuzeti ovi 
motivi: 1. spilja u kojoj se zbiva 
rođenje; 2. svjetlost u spilji; 3. 
primalja Zelomi, koju Josip do- 
vodi iz Betlehema i koja vjeruje 
u Bogorodičino djevičanstvo, i 
primalja Salome, koja ne vjeruje 

u Bogorodičino djevičanstvo pa 
ga provjerava, a ruka joj usahne. 
Ruka joj ozdravi kada, na savjet 
anđela, dotakne pelene Djetetove. 
Iz Pseudomatejeva evanđelja (gl. 
XIV) preuzet je motiv štale, u 
koju treći dan prelazi Bogorodica 
iz spilje, a tako i motiv vola i 
magarca koji se klanjaju Djetetu 
u jaslama. Time su se — po 
Pseudomateju — ispunile riječi 
proroka Izaije: »Vol poznaje svo- 
ga vlasnika i magarac jasle svoga 
gospodara...« (Iz 1,3). Srednjo- 
vjekovna simbolika vidjela je pod 
likom vola neznabošce, a pod li- 
kom magarca Židove. Iz legende 
Simona Metafrasta (X. st.) preu- 
zet je motiv kupanja Djeteta na- 
kon poroda. 

Na ikonografiju rođenja Kristova 
djelovale su i teološke rasprave, 
npr. da li je Bogorodica rodila 
na prirodan način, tj. u bolovima 
(pa se stoga nakon poroda mora 
odmarati, ležati na slamnjači) ili 
je ona kao »djevica prije poroda, 
u porodu i poslije poroda« rodila 
bezbolno, pa može sjediti ili kle- 
čati i klanjati se novorođenome 
Kristu. Na ikonografiju je utje- 
cala i književnost mistika, oso- 
bito u visokom srednjem vijeku. 
U ikonografskim ciklusima, kao 
uvod u glavni prikaz rođenja Kri- 
stova, pojavljuje se već od V. 
stoljeća prizor: 


PUTOVANJE U BETLEHEM. Bogoro- 
dica jaši na magarcu, koga vodi 
Josip ili jedan od apokrifnih Jo- 
sipovih sinova, ili anđeo (Jakov- 
ljevo protoevanđelje XVII, 2). 


U kasnom srednjem vijeku, pod 


utjecajem crkvenih drama, nastaje 
prizor: 


BOGORODICA I SV. JOSIP TRAŽE 
KONAČIŠTE. U pučkoj, verističkoj 

interpretaciji tog motiva gostio- 
ničarka grubo odbija Bogorodicu 
i sv. Josipa. 

Ikonografiju rođenja Kristova mo- 
gli bismo svrstati u četiri tipa: 


1. Starokršćanski tip IV—V. sto- 
ljeća, koji se nalazi na sarkofazi- 
ma i na freskama katakomba. 
Krist leži u košari ili na postolju 
pod nadstrešnicom u kolibi. Vol i 
magarac griju ga svojim dahom. 
Bogorodica sjedi. 


2. Bizantski tip, od VI. stoljeća 
nadalje. To je zapravo pučki tip 
kršćanskog Istoka (Sirije) koji je 
preuzela bizantska ikonografija. 
Prizor se zbiva u spilji, gdje Krist 
leži na postolju. Klanjaju mu se 
vol, magarac, anđeli i gotovo re- 
dovito pastiri. Bogorodica se na- 
kon poroda odmara na ovalnoj 
slamnjači ili na krevetu. Sv. Jo- 
sip sjedi. Dvije žene kupaju Di- 
jete. Nad spiljom je velika zvi- 
jezda, koja mlazom svjetla oba- 
sjava Dijete. 


3. Bizantski tip u preradbama Za- 
pada. Bizantski tip Širi se u VII— 
—VIII. stoljeću preko Ravenne i 
južne Italije na Zapad, gdje u 
ikonografiji rođenja Kristova 0os- 
taje mjerodavnim sve do XIV. 
stoljeća. Zapad prerađuje bizant- 
sku formulu, pa na Zapadu npr. 
često izostaje motiv kupanja Dje- 
teta. Taj se motiv tokom XIII. 
stoljeća počinje općenito napuštati 
u prekoalpskoj Evropi, a u XIV. 
stoljeću opet ga prihvaća talijan- 
sko slikarstvo i kiparstvo (Giotto 
i Pisanci). Nakon VIII. stoljeća 
motiv  usahlih Salominih ruku 
javlja se samo iznimno. Bogoro- 
dičinu slamnjaču zamjenjuje od 
XII. stoljeća najčešće postelja. 

Dijete leži u jaslama, koje kat- 
kada dobivaju oblik sarkofaga, 

pletene košare (Andrija Buvina, 
vratnice u Splitu) ili se — prema 
spekulativnoj koncepciji koja već 
u novorođenom Kristu vidi žrtvu 
— jasiice u XII. stoljeću pretva- 
raju i u oltar na kome leži Di- 
jete (Francuska), a pretvaraju se 
čak i u kalež s patenom na koju 
je položen novorođeni Krist (XIII. 
stoljeće, freske u Vrzdencu, Slo- 
venija). Isti duh simbolizma pre- 
tvorio je i posude u kojoj se kupa 
Dijete u oblike krstionica. Od 
XIII. stoljeća Bogorodičine sta- 
vove i geste motivira sve nijan- 
siranija osjećajnost pa ona više ne 
leži, nego sjedi na ležaju te naj- 
prije počinje promatrati Dijete, 
zatim pružati ruku za njim, po- 
tom ga milovati i konačno ga 
uzimati u naručaj. 

4. Zapadnjački tip klanjanja (ado- 
racije). Nastaje u drugoj polovici 
XIV. stoljeća. Bogorodica kleči 
sklopljenih ili prekrštenih ruku i 
adorira golo Dijete, koje leži. Di- 
jete leži na okrajku njena plašta, 
na pregršti slame ili u jaslicama. 
Djetetu se klanjaju anđeli, pastiri, 
vjernici ili portretirani naručitelji 
slike. Sv. Josip sjedi i podupire se 
o štap, ili moli, ili se klečeći kla- 
nja. Od početka XV. stoljeća sv. 
Josip nešto radi: on npr. kuha 
juhu, prži jaia, daje mački da po- 
liže žlicu, drži svjetiljku. Prizor 
se zbiva u planinskom krajoliku, 
u ruševini zgrade, u trijemu, pod 
nadstrešnicom zapuštene štale. Vol 
i magarac leže. U zraku su ko- 
rovi anđela, koji pjevaju. U po- 
zadini se katkad vidi prizor: —> 
Navještenje pastirima, ili u prizor 
rođenja Kristova ulaze u XV— 
—XVI. stoljeću pastiri, koji do- 
nose darove. 

Na novu ikonografiju rođenja 
Kristova djelovale su nova po- 

božnost vremena, viđenja sv. Bri- 
gite Švedske i Meditacije Pseudo- 
bonaventure. BF 


Rođenje sv. Ivana Krstitelja i na- 
dijevanje imena. Otac sv. Ivana 
Krstitelja, svećenik Zaharija, ni- 
jem, piše ime djeteta na tablici ili 
na svitku (»Johannes erit nomen 
€ius«, »Ivan će biti njegovo ime«) 
i pokretom ruke odaje da mu se 
toga časa vratio dar govora. Eli- 
zabeta, njegova žena, majka sv. 
Ivana Krstitelja, leži, rjeđe sjedi. 
Katkada joj (prema jednoj vrlo 
staroj legendi) pomaže —> Bogo- 
rodica i preuzima iz Elizabetinih 
ruku malog Ivana. Sluškinja kupa 
dijete u kadi, a ta je obično nalik 
na krstionicu (jer se u njoj kupa 
»Krstitelj«!). BF 


Rogoz (Typhba). (Šaš). Rogoz je 
neugledna, gusto zbijena priprosta 
biljka što raste pokraj vode. Zbog 
tih svojih odlika postala je slikom 
mnoštva vjernika što provode 
skroman život prihvaćajući učenje 
Crkve, koja je izvor žive vode. 
To se tumačenje oslanja na riječi 
knjige o Jobu (8,11): »Izvan mo- 
čvare zar će rogoz nići? Zar će 
bez vode trstika narasti?« Kako 
je djetešce Mojsije nađeno u ko- 
šarici od rogoza (a Mojsije se sma- 
tra pralikom Kristovim), rogoz se 
tumači kao simbol mjesta odakle 
dolazi spasenje. MG 


Rok, sveti (lat. Rocbus). Zaštitnik 
oboljelih od kuge (XIV. stoljeće). 
Rodio se u Montpellieru u Fran- 
cuskoj. Kako je na tijelu imao 
mrlju u obliku križa, smatrali su 
da je predodređen za redovnički 
život. Nakon smrti svojih rodi- 
telja razdijelio je sav svoj imetak 
i zaputio se na hodočašće u Rim. 


ROK 


U gradiću zvanom Aquapendente 
zateče stanovništvo pogođeno ku- 
gom. Sv. Rok se smjesta prihvati 
njegovanja bolesnika, a ta je briga 
bila tako uspješna te su se mnogi 
oporavili. Posljedica toga bila je 
da je sv. Rok počeo vjerovati ka- 
ko mu je posebno životno posla- 
nje pomagati oboljelima od kuge. 
Išao je od grada do grada gdje 
bi god harala kuga i pomagao 
žrtvama. Nakon mnogo godina 
takve službe bude i sam zaražen 
kugom u gradu Piacenzi. Povukao 
se u šumu sam da ondje umre. No 
njegov ga vjerni pas nije htio na- 
pustiti. Donosio bi mu svaki dan 
po jedan kruh. Naposljetku se to- 
liko oporavio da je mogao kre- 
nuti natrag u svoj rodni Montpel- 
lier. Bolest ga je bila izmijenila 
toliko te ga nitko nije prepoznao. 
Uhićen je kao uhoda i doveden 
pred suca, a taj je, slučajno, bio 
sam njegov ujak. Ne vjerujući nje- 
govoj pripovijesti, ujak ga osudi 
na tamnicu. Poslije pet godina, 
jednog jutra nađu ga mrtva u će- 
liji. Prostorija je bila preplavljena 
nebeskim svjetlom. Pokraj njega 
nalazio se natpis: »Svi koji obole 
od kuge i zaištu pomoć po za- 
govoru sv. Roka, sluge Božjega, 
bit će iscijeljeni!« Nekoliko go- 
dina nakon toga Mlečani uspiju 
ukrasti svečevo tijelo i prenijeti 
ga u svoj grad. Redovnici fra- 
njevci podigoše crkvu »San Roc- 
co« kao svetište za svečeve moći. 
U renesansnoj umjetnosti sv. Rok 
se redovito prikazuje u hodočas- 
ničkoj odjeći, s nazupčanom školj- 
kom (jakovskom kapicom), tor- 
bom, štapom i tikvicom, podižući 
svoju haljinu i pokazujući kužnu 
ranu na svom bedru. Obično se 
vidi u društvu svog vjernog psa. 
MG 

Sv. Rok. Dvigrad, Sv. Marija, 
oko 1470. 


Roketa (tal. rocchetto € franc. 
rocket »haljetak malih rukava« ( 
stfranc. roc ( slat. roccus ( germ. 
roc, gen. rockes, usp. nvnjem. 
Rock »haljetak«). Roketa je na- 
boran haljetak od bijelog lana s 
dugim uskim rukavima, a seže do 
koljena. Donji dio rokete, nara- 
menice i krajevi rukava ukrašeni 
su čipkom koja je podstavljena 
svilom u boji, u skladu s hijerar- 
hijskim stupnjem onoga koji je 
nosi. MG 


ROMUAI D 


Romuald, sveti (lat. Romxaldus). 
Građanin Ravenne (XI. stoljeće). 
Stupio je u red sv. Benedikta u 
znak zadovoljštine za ubojstvo 
koje je njegov otac počinio nad 
bliskim rođakom. Dok je boravio 
u samostanu, imao je viđenje u 
kojem mu se ukaza sv. Apolinar 
i kaza mu da osnuje novi red za 
Božju službu. Romualda, kao čo- 
vjeka stroga Života, zbunjivala 
je popustljivost mnogih koji su za 
sebe tvrdili da žive redovničkim 
životom. Ni jedan od tadašnjih 
redova nije htio prihvatiti pravilo 
koje je Romuald kanio propisati; 
stoga g. 975. on osnuje red ka- 
maldoljana, članovi kojega se ob- 
vezuju zavjetom na trajnu šutnju 
i samoću. Prema legendi, dok je 
Romuald tražio mjesto gdje će po- 
dići svoj samostan, u snu vidje 
ljestve što se pružaju od zemlje 
do neba a po njima se uspinju 
ljudi u bijeloj odjeći. 

Shvativši to kao znak s neba, on 
odluči da će redovnici novog reda 
nositi bijeli habit." Romualdov 
učenik, sv. Gaudencije, djelovao 
je u Istri i kasnije postao osorskim 
biskupom. 

Najizrazitija njegova oznaka na 
slikama jesu ljestve do neba. Kat- 
kad se slika kako gazi đavla. 
Obično se prikazuje kao starac 
s dugom bradom obučen u bijeli 
habit kamaldoljskog reda. (> 
Istarski sveci). MG 


Roštilj (( mađ. rostely ( njem. 
dij. roschtl »ražanj«). Često se 
roštilj upotrebljava kao oznaka 
sv. Lovre, za koga se kaže da je 
bio pržen na roštilju i tako pod- 
nio mučeništvo. MG 


Rotulus (lat. rotulus  »svitak«, 
Usp. rotula, umanjenica ( rota 


»kotač«) 

1. Dugačak (po nekoliko metara) 
a relativno uzak (30—40 cm) ko- 
mad pergamene, na oba kraja 
pričvršćen za tanak štap (valjak) 
na koji se namata. Poznavala ga 
je antika, a i Biblija je u Starom 
zavjetu bila napisana na rotuli- 
ma. U srednjem vijeku na njima 
su se obično pisali —> Exultet i 
—> Laudes. Exultet se na rotulu 
pisao tako da se unosio naizmjen- 
ce jedan redak teksta, a zatim 
jedan friz figuralnog prikaza koji 
ilustrira tekst, ali tako da se li- 
kovni sadržaj uvrštavao nekoliko 
redaka ispred odgovarajućeg lite- 
rarnog sadržaja, i to naslikan nao- 
pačke (obrnuto od teksta), a to za 
to da bi se ispod ruba ambona s 
kojeg je đakon pjevao Exultet 
pojavio figuralni sadržaj upravo 
onog retka koji je đakon taj čas 
imao pred sobom na ambonu i 
pjevao ga (svojevrsna masovna 
audio-vizualna komunikacija!). 

2. Polumjesečasta rebra vertikal- 
no i koncentrično položena na 
nodusu —> kaleža. Imaju oblik 
kriški jabuka, malo razmaknutih, 
zbog čega se taj dio kaleža kat- 
kada i zove »jabuka«. AB 


Rubac. Rubac ili veo označava 
čednost i čistoću, jer skriva onoga 
tko ga nosi. Rubac s obrisima 
Kristove glave znak je sv. Vero- 
nike. To se odnosi na apokrifno 
Nikodemovo evanđelje koje opi- 
suje kako je Veronika svojim rup- 
cem otrla znoj s Kristova lica dok 
je išao na Kalvariju i kako se 
otisak njegova lica utisnuo u ru- 
bac. Rubac je i oznaka sv. Agate, 
na temelju legende po kojoj je 
njezin veo zaustavio lavinu s vul- 
kana Etne koja je bila zaprijetila 
gradu Cataniji. MG 


RUBRIKA 


Rubrika (od lat. rubrica »crven- 
kasta zemlja za bojenje« ( ruber 
»crven«). Dijelovi teksta u litur- 
gijskim knjigama ispisani crvenom 
bojom, a sadrže upute o gestama 
koje svećenik mora raditi istodob- 
no dok čita tekst, koji je ispisan 
crnom bojom. 


Ruka. U prvim počecima kršćan- 
ske umjetnosti kršćani su nerado 
prikazivali Božje lice, pa bi na- 
zočnost Svevišnjega najčešće obi- 
lježavali rukom koja proviruje iza 
oblaka što skriva najvećeg pošto- 
vanja i slave dostojno Božje veli- 
čanstvo, koje nijedan »čovjek ne 
može vidjeti i na Životu ostati« 
(Izl 33,20). Podrijetlo toga sim- 
bola valja tražiti u mnogobrojnim 
biblijskim navodima koji spominju 
Božju ruku i Božju mišicu kao 
znakove njegove svemoćne snage i 
volje. Ta se ruka katkad prika- 
zuje stisnutom ili kako drži neki 
predmet, no često i s tri ispru- 
žena prsta, što označuje Trojstvo, 
okružena zrakama svjetla. Božju 
ruku često okružuju takve zrake 
svjetla (nimbus). Ako je ruka uz- 
gidnuta i dlan okrenut prema van, 
označuje Božji blagoslov. 

Ruka ima važnu ulogu u prikazi- 
vanju muke Kristove. Otvorena 
pesnica podsjeća na pogrde koje 
je Krist doživio u Velikom vijeću, 
gdje su ga ćuškali i udarali ša- 
kama. Ruka stisnuta nad slamom 
doziva u pamet predaju po kojoj 
su se izvlačile slamke da se vidi 
tko će biti pušten na slobodu, 
Krist ili Baraba. 


Ruka koja istresa novac u drugu 
ruku, odnosno ruka koja drži ke- 
su s novcem, znak je Judine iz- 
daje. Napokon, ruke povrh umi- 
vaonika govore o zgodi u kojoj 
Pilat pere ruke želeći sprati sa 

sebe odgovornost za Kristovu 
smrt. Prihvaćene ruke, kao kod 
obreda ženidbe, imaju simboličko 
značenje jedinstva. (>> Božja ru- 
ka). MG 


Rukavice (lat. chirotbecae prema 
grč. heir »ruka« -+ thćkč »sprem- 
nica«). Rukavice u nekim dijelo- 
vima liturgijskih čina smije upo- 
trebljavati biskup i od njega viši 
prelati. Uvedene su u crkvenu 
upotrebu u VI. stoljeću. Redovito 
su od svile, ukrašene zlatnim ni- 
tima, a ponekad i dragim kame- 
njem, a boja im je u skladu s bo- 
jom ostalog ruha koje biskup tog 
dana nosi. Osobito su bogato bile 
ukrašivane u doba baroka. AB 


Runo: —> Gedeon; Gedeonovo 


runo 


Rušenje jerihonskih zidina. (Jš, 
gl. 6). Noseći na čelu povorke 
—> kovčeg Zavjeta, dok sedam 
svećenika trubi u trublje, izrael- 
ski ratnici obilaze grad Jerihon, 
kome se na zvuk trublji i na 
ratnu viku urušavaju gradske zi- 
dine. Upadajući u grad, Izraelci 
pobijaju sve ljude i stoku u Je- 
rihonu, pošteđujući samo —> Ra- 
habu i njenu rodbinu. 

Rušenje jerihonskih zidina na zvuk 
trublji (»trublje Jerihonske«) pre- 
figuracija je —> rušenja egipatskih 
idola (> bijeg u Egipat), a na- 
dasve je to prefiguracija —> Po- 
sljednjeg suda. 


Ruta (hebr. rišt, kontrakcijom od 
re'žt »prijateljstvo«?). (Knjiga o 
Ruti). Idilična priča o stranjkinji, 
Moapćanki, mladoj udovici Ruti, 
koja hrani svoju svekrvu, pabirči 
na njivi bogatoga Boza, postaje 


RUŽA 


njegovom ženom te s njime rađa 
potomstvo iz koga proizlazi kralj 
—> David i u konačnici > Krist. 
Prizori: Ruta pabirči žito na njivi 
iza žetelaca. Ruta na gumnu leži 
u noći uz Bozove noge. Boz se 
Ženi Rutom (prikazuju se različiti 
momenti dogođaja: Boz na grad- 
skim vratima pred starješinama 
prima sandalu Elimelekovu u znak 
njegova odricanja od prava prvo- 
kupa zemlje, ili se prikazuje sam 
čin vjenčanja, npr. Rembrandtova 
Židovska svadba). BF 


Ruža (Rosa). Od davnine se u 
Rimljana ruža smatra slikom po- 
bjede, ponosa i slavodobitne lju- 
bavi. To je cvijet Venere, božice 
ljubavi. 

U kršćanskoj simbolici crvena je 
ruža znak mučeništva, a bijela 
znak ćudoredne čistoće. Takvo se 
tumačenje provlači od najranijih 
dana kršćanstva. Sv. Ambrozije 

izlaže kako je ruža dobila trnje. 
Prije nego je postala običan ze- 
maljski cvijet, ruža je rasla u ze- 
maljskom raju bez trnja. Tek na- 
kon pada prvih ljudi ruža je do- 
bila trnje, da podsjeća čovjeka na 
grijehe koje je počinio i na gubi- 
tak milosti Božje. No njen mio- 
miris i ljepota neprestance čovje- 
ka sjećaju rajskih slasti. Vjerojat- 
no se na temelju te priče Djevica 
Marija katkad naziva »ružom bez 
trnja«, jer je ona po drevnoj tra- 
diciji bila izuzeta od svih poslje- 
dica iskonskoga grijeha. 

U umjetnosti renesanse vijenac ru- 
ža predstavlja najčešće krunicu 
(»ružarij«) blažene Djevice Marije 
(> krunica). 


Ružarij (tal. rosario ( slat. rosa- 
rium »vijenac od ruža«, hrv. i 
rozarij, rožarij, rusar, ružarij): 
—> Bogorodica od sv. ružarija; 
— krunica 


S 


Sacra conversazione (tal. = »sveti 
razgovor«). Talijanski naziv za 
ikonografski prikaz Bogorodice s 
Djetetom među svecima: njihovi 
međusobni odnosi takvi su kao da 
razgovaraju. AB 


Sakramen(a)t (lat. sacramentum 
»zakletva, ugovorna obveza«; u 
otačkom lat. »otajstvo, sveti znak, 
posvetni čin, obred, i sl.«).Vidljivi 
znak nevidljive milosti, ustanov- 
ljen od Krista. Vanjski i vidljivi 


znak ili čin proizvodi nevidljivi 
učinak, milost, po kojoj čovjek po- 
staje omiljen Bogu. Katolička Cr- 
kva ima sedam sakramenata. To 
su: 1. —> krst; 2. potvrda; 3. > 
euharistija; 4. —> ispovijed; 5. —> 
bolesničko pomazanje; 6. —> sve- 
ćenički red; 7. ženidba. U istoč- 
nim Crkvama sustav sakramenata 
gotovo je isti kao i u katoličkoj 
Crkvi; naprotiv, protestanti za- 
državaju samo krst, a poneki još 
i euharistiju. Svaki sakramenat 


SAKRAMENTAL 


sastoji se od dvaju sastavnih i 
bitnih dijelova: od materije (čini i 
stvari, ili oboje) i forme (riječi 
koje se pritom izgovaraju). Svaki 
sakramenat ima specifičan duhov- 
ni efekt u čovječjem odnosu s 
Bogom u raznim životnim situaci- 
jama, obično na životnim prekret- 
nicama. Sama riječ sakramenat u 
prvim je stoljećima imala razli- 
čita značenja, a sadašnjih sedam 
sakramenata imalo je drugačije i 
generičke i specifične nazive. Od 
XI. stoljeća pojam i riječ sakra- 
menat upotrebljava se u gore na- 
vedenom smislu. AB 


Sakramental (lat. sacramentalis, 
-ale »koji se odnosi na otajstvo, 
na sakramenat; ono što je poput 
sakramenta«; hrv. blagoslovina; 
—> SAKRAMENAT). Obred koji je 
ustanovljen od Crkve (za razliku 
od sakramenata, koje je ustanovio 
Krist) i koji po vjerovanju Crkve 
proizvodi određene duhovne učin- 
ke u onima nad kojima se obav- 
lja. To su u prvom redu razni 
—> blagoslovi koji se vrše pomoću 
—> znaka križa, škropljenja vodom 
i izgovaranja sakralnih formula. 
U puku im se prečesto pridaje 
veće značenje nego što je nakana 
Crkve, a mnogi su od njih samo 
»pokršćanjeni« pradavni magiiski 
običaji. AB 


Sakramentar (slat.  sacramenta- 
rium ( sacramentum, > SAKRAME- 
NAT). U ranom srednjem vijeku 
knjiga koja je sadržavala tekstove 
što ih je na > misi čitao ili pje- 
vao svećenik. (-> Liturgijske knji- 
ge). 


Sakrarij (lat. sacrarium »spremni- 
ca za svete stvari«, prema lat. 
sacer »svet«). Mjesto gdje su se u 


517 


SALAMON 


ranokršćansko doba čuvali sveti 
predmeti namijenjeni kultu. Iz 
toga su se razvila —> pastoforija, 
a kasnije —> sakristija. U novije 
doba tako se nazivaju slivnici u 
sakristiji ili u blizini oltara u koje 
se izlijeva voda u kojoj se pere 
posvećeno posuđe. AB 


Sakrilegij (lat. sacrilegium »sveto- 
krađa, oskvrnuće, obeščašćenje« 
( sacer »svet« ++ legčre »[po]bi- 
rati«). Hotimičan čin koji prema 
društvenom mnijenju ili objektiv- 
nim normama obeščašćuje neku 
osobu, predmet ili mjesto. Po 
kršćanskim normama, crkva se 
npr. obeščašćuje ubojstvom ili 
znatnijim prolićem krvi, bogohul- 
nim i besramnim činima (blud, 
pijančevanje i sl.), pokopom ne- 
vjernika itd. Nakon sakrilegija 
odmah je zabranjena upotreba tog 
mjesta u liturgijske svrhe dok se 
ponovno obredrio ne posveti —> 
rekoncilijacijom. AB 


Sakristija (slat. sacristia »nuspro- 
storija uz crkvu«; prema lat. sa- 
cer »svet«). U kasnom srednjem 
i u novom vijeku prostorija blizu 
svetišta crkve u kojoj se čuvaju 
predmeti i odjeća namijenjena li- 
turgiji i u kojoj še klerici oblače 
za vršenje liturgijskih čina. Ra- 
zvila se iz nekadašnjih —> pasto- 
forija, ujedinivši —> prdthesis i 
—> diakonikćn u jednu prostoriju. 
AB 


Salamon (izvorniji oblik Salomon; 
usp. hebr. šelomo: od imena za 
božanstvo šalčm?, ili od šal&m 
»blagostanje«?). (2 Sam 12,24; 1 Kr 
241 — 11,43). Drugi izraelski 
kralj, deseti sin kralja —> Davida, 
predak Kristov, prorok, mudrac i 
sveznadar, pravedni sudac, gradi- 
telj jeruzalemskog hrama, grešnik, 


SALAMON 


otpadnik i pokajnik. Tradicija ga 
smatra autorom “više biblijskih 
knjiga: Pjesme nad pjesmama, 
Knjige Mudrosti, Poslovica. 

U ikonografiji su najvažniji ovi 
prizori iz njegova života, u vezi 
sa samim Salamonom ili iz teksto- 
va knjiga koji se pripisuju Sala- 
monu: —> Salamonova krunidba; 
> Salamon počašćuje Betsabeju; 
—> Salamonov san; —> Salamonov 
sud; —> Salamonovo idolopoklon- 
stvo; —> Kraljica od Sabe; —> Sa- 
lamonov hram; —> Salamonovo 
prijestolje. BF 


Salamon počašćuje Betsabeju (1 
Kr 2,19—21). Kad je Betsabeja 
(Bat-Šeba) došla svome sinu, kra- 
lju Salamonu, s molbom i zago- 
vorom, Salamon je svoju majku 
iz počasti posadio sa svoje desne 
strane na prijestolju. Prefiguracija 
—> krunjenja Bogorodice. — BF 


Salamonov hram. Iako u Bibliji 
(1 Kr, gl. 6) postoji podroban opis 
jeruzalemskog Hrama, koji je sa- 
gradio kralj Salamon, kršćanska 
je ikonografija prikazivala posve 
drugi tip građevine, crpeći pri to- 
me podatke iz opisa i slika sred- 
njovjekovnih hodočasnika u Sve- 
tu zemlju. To je centralna građe- 
vina (kružnog ili osmerokutnog 
tlocrta), nadsvođena velikom ku- 
polom, nalik na današnju Ome- 
rovu džamiju u Jeruzalemu, koja 
je na tlu razorenog Hrama nasli- 


jedila oblike starije "kršćanske 
crkve što se nalazila na njenom 
mjestu. BF 


Salamonov san. (1 Kr 3,4—15). 
Salamon u snu ima viđenje Boga, 
te od njega moli da mu udijeli 
dar rasuđivanja dobra i zla, kako 
bi mogao pravedno vladati. BF 

Salamonov sud. (1 Kr 3,16—28). 
Priča o dvjema bludnicama, od 
kojih jedna, nehotice ugušivši u 
postelji u snu svoje dijete, potajno 
uze drugoj živo dijete a podmetne 
joj svoje mrtvo. Nakon njihove 
prepirke pred sudom  Salamon 
odluči da krvnik živo dijete ras- 
polovi mačem i da svakoj ženi 
dadne po polovicu. Nato se od- 
mah jedna od bludnica trže te se 
odriče djeteta (da bi mu spasila 
Život), pa Salamon po takvom 
njenom gestu zaključi da je ona 
prava djetetova majka. U prizo- 
ru presude krvnik drži u jednoj 
ruci mač, a u drugoj drži dijete 
za nogu, te ono visi naglavce. U 
prizoru vraćanja djeteta pravoj 
majci, dijete za majkom pruža 
ruke. Salamonov sud bila je vrlo 
obljubljena srednjovjekovna tema, 
kako zbog svog prefigurativnog 
značenja za —> posljednji sud, ta- 
ko i zbog svoje simbolike praved- 
nog sudovanja, pa se stoga prika- 
zuje i na srednjovjekovnim crkve- 
nim i civilnim sudištima i sijeli- 
ma vlasti (Duždeva palača u Ve- 
neciji; Knežev dvor u Dubrovni- 


ku). BF 


Salamonova krunidba. (1 Kr 1, 
28—40). U nizu epizoda o dola- 
sku desetog sina kralja —> Davida 
na prijestolje (Betsabeja zagovara 
Salamona; Svećenik Sadok poma- 
zuje Salamona), ikonografija je 
najčešće izabirala prizor gdje Sa- 
lamon, polazeći na pomazanje, 
jaše na Davidovoj kraljevskoj 
mazgi, a puk mu kliče; taj je pri- 
zor, naime, prefiguracija Kristo- 
vog —> ulaska u Jeruzalem. BF 


Salamonovo idolopoklonstvo. (1 
Kr 11,1—13). Uzevši za žene 
mnoge poganke tuđinke, Salamon 


SALAMON 


u svojoj starosti gradi hramove 
njihovim idolima. Bog Salamonu 
objavljuje diobu izraelskog kra- 
ljevstva, koja će se ostvariti po 
njegovoj smrti, kao kazna za nje- 
gov otpad od vjere. 


Ikonografija: Salamon kle- 
či pred idolom, a jedna od njego- 
vih žena tuđinki (označena obično 
orijentalnim turbanom) hrabri ga, 
pokazujući prstom na idola. 

BF 


Salamonovo prijestolje. (1 Kr 10, 
18—20). Prijestolje od bjelokosti 
i zlata, podignuto nad Šest stepe- 
nica. »S obje strane sjedišta bile 
su ručice, a kraj ručica stajala 
dva lava. Dvanaest lavića stajalo 
je s obje strane onih Šest stepe- 
nica.« Kako na tome prijestolju 
sjedi »mudri Salamon«, to je 
upravo —> prijestolje mudrosti 
(lat. —> sedes sapientiae). U si- 
stemu srednjovjekovnih simbola 
Salamonovo prijestolje kao »Prije- 
stolje Mudrosti« jedan je od epi- 
teta Bogorodice. Ono je i naziv 
za ikonografski tip sjedeće Bogo- 
rodice s Djetetom u krilu, jer Bo- 
gorodičino krilo služi kao prije- 
stolje na kome sjedi —> Krist, a 
Krist je druga božanska osoba, 
Logos (»Riječ«), Sopbia, tj. Mu- 
drost (Očeva). 

U srednjovjekovnom simbolizmu, 
dvanaest lavova predstavlja dva- 
naest izraelskih plemena, dvije 
ručice na prijestolju predstavljaju 
dvije vlasti, »imperiume  (»car- 
stvo«), i »sacerdotium« »svećeni- 
Štvo«), šest stepenica .znači Šest 
kreposti pridanih Bogorodici, koje 
vode ka Kristu, Mudrosti. Kat- 
kada se Salamonovo prijestolje i 
Prijestolje Mudrosti doslovce sta- 
paju u jedinstvenu sliku, pa Bo- 
gorodica s Djetetom sjedi na Sa- 


519 


SALOME 


lamonovu prijestolju okružena la- 
vovima i onim krepostima koje se 
pridaju Bogorodici, tako da te 
kreposti kao alegorički, okrunje- 
ni ženski likovi stoje na stepeni- 
cama prijestolja. To su: Samoća 
(Solitudo), Skromnost  (Verecun- 
dia), Mudrost (Prudentia), Djevi- 


čanstvo  (Virginitas),  Poniznost 
(Humilitas), Poslušnost (Oboedi- 
entia), BF 


Salamun Ugarski, sveti: —> istar- 
ski sveci 


Saloma nosi glavu sv. Ivana Krsti- 
telja (ime Saloma izvodi se pre- 
ma hebr. šalčm »zdrav, čitav«). 
Odsječenu glavu nosi za vrijeme 
gozbe na pladnju Herodijadi ili 
rjeđe Herodu. (>> Ivan Krstitelj; 
—> Herodova gozba; —> glavosi- 
jek sv. Ivana Krstitelja). Na fran- 
cuskim prikazima Herodijada kat- 
kada probada velikom iglom ili 
nožem Ivanovu odsječenu glavu. 
Herod i Herodijada katkad ru- 
kama pokrivaju oči. BF 


Salome, primalja, (>> SaLomMaA): 
—> rođenje Kristovo; —> djevičan- 
sko materinstvo 


Salomeja, blažena, redovnica (lat. 
Salomea). Rođena g. 1211. u Kra- 
kovu u Poljskoj kao kći kneza 
Leška V. Bijeloga i ruske knegi- 
nje Grimislave. S tri godine uda- 
na za Kolomana, sina ugarsko- 
-hrvatskoga kralja Andrije II. Ovo 
oboje djece okrunjeno za haličke 
kraljeve; zarobljeni su od Msu- 
slava, rusinskog kneza, god. 1217. 
i protjerani u Ugarsku 1219. Kad 
je Sa'omeja navršila šesnaest go- 
dina, obavljeno je službeno vjen- 
čanje, i već 1226. dolazi s mužem 
u Hrvatsku, gdje Koloman vlada 

Hrvatskom, Dalmacijom i Slavo- 
nijom kao herceg i vicekralj. Na 
Salomejinu grobu u Krakovu (fra- 
njevačka crkva) piše »da je svom 
mužu aktivno pomagala u uprav- 
ljanju Hrvatskom, Slavonijom i 
Dalmacijom«. Hrvatski povjesni- 
čari iznose njegovu aktivnost u 
Splitu, Vukovaru, Virovitici, Na- 
ficama, Čazmi, Bosni, Đakovu. U 
Brdu gradi 1238. crkvu sv. Pe- 
tra kao katedralu bosanskom bi- 
skupu; 1239. god. papa Grgur IX. 
potvrđuje darovnicu Kolomanovu, 
kojom bosanski biskup dobiva u 
posjed Đakovo i okolicu; tako 
posredno postaje osnivač kasnije 
đakovačke biskupije. Namjerava 
u to vrijeme sjediniti splitsku i 
zagrebačku biskupiju, ali ga pre- 
teče smrt. Pogiba u boju s Tata- 
rima na Šaju 1241. Pošto je muža 
pokopala u Čazmi, pov'ači se Sa- 
lomeja u Poljsku, gdje postaje kla- 
risa u Zavihostu, a zatim 1259. 
osniva samostan u Skali, gdje 
umire na glasu svetosti, 17. stu- 
denoga 1268. Proglašena blaže- 
nom 1672. Životopisci se slažu da 
je s mužem živjela u braku dje- 
vičanski. 


Prikazuju je kao klarisu s 
križem u desnoj, a ljiljanom u 
lijevoj ruci. Štuju je u Poljskoj, 
Ugarskoj, u franjevačkom redu (i 
nakon reforme kalendara), te u 
đakovačkoj biskupiji (od 1966). 
MD 


Samostan (lat. coenobium < sred- 
njegrč. koinobion ( grč. koinos 
»zajednički« + bios »život«; dru- 
gi je izraz slat. conventus »skup, 
skupni život« ( con »skupa, s« + 
venire »doći«), 

1. U društvenom smislu to je za- 
jedništvo života, jedinstvo stano- 
vanja, rada i slobodnog vremena 

određenog skupa ljudi (-> redov- 
nici) po jedinstvenom i zajednič- 
kom pravilu Života (—> regula). 
2. U arhitektonskom smislu to je 
zgrada ili još češće skup zgrada 
u kojima žive —> redovnici. U 
starijim razdobljima (do XIII. 
stoljeća) to će biti jedna veća jez- 
gra punog volumena (crkva) oko 
koje se grupiraju manje arhitek- 
tonske jedinice (namijenjene sta- 
novanju i radu), a od XIII. sto- 
ljeća, kada s franjevcima i domi- 
nikancima samostan ulazi u grad, 
prevladava tzv. klaustarski tip 
samostana, u kojem se oko prazne 
jezgre (klaustra) grupiraju ostale 
arhitektonske jedinice, namijenje- 
ne kultu, kulturi, radu, stanova- 
nju i razonodi. U oba slučaja to 
je niz relativno samostalnih arhi- 
tektonskih jedinica, međusobno 
ovisnih i povezanih zatvorenim 
(hodnici) ili poluotvorenim pro- 
metnicama (trijemovi), koje kao 
takve tvore grad u malom, mi- 
kropolis. AB 


Samson (hebr. šimščn, umanjenica 
od šemeš »sunce«). (Suci 13,1 — 
16, 31). Jedan od starozavjetnih 
sudaca, narodni junak u borbi 
Izraelaca protiv ugnjetavača, Fi- 
listejaca. Čovjek divovske fizičke 
snage, koji golim rukama ubija 
lava, skida gradska vrata i od- 
nosi ih na leđima u goru, a ma- 
garećom čeljusti ubija tisuće Fili- 
stejaca. Samsonova majka, nerot- 
kinja, kada je nakon anđeoskog 
navještaja začela, već ga je u 
utrobi zavjetovala Bogu za tzv. 
— nazireja. Stoga Samson u znak 
zavjeta ne striže vlasi na glavi, 
pa mu je ogromna kosa osobiti 
atribut u ikonografiji. U toj (za- 
vjetovanoj) kosi leži tajna njegove 
nadljudske snage. Kada tu tajnu 


SAMUEL 


izmami iz njega Dalila, Filistejka, 
Samsonova ljubavnica, Filistejci 
mu u snu odrežu kosu, svladaju 
ga i osiijepe ga. Na filistejskoj 
veselici, slijep, prisiljen da ih za- 
bavlja plesom, drma potpornim 
stupovima kuće, koja se sruši i 
pokopa i njega i mnogo Filiste- 
jaca. 

Zbog spektakularnih prizora div- 
lje snage, Samson je popularan 
lik u ikonografiji srednjeg vijeka, 
renesanse i baroka. On je i ale- 
gorički lik —> Snage. U Samsonu 
su srednjovjekovni komentatori 
prepoznali višestruke prefiguracije 
—> Krista. Tako je Navještaj Sam- 
sonova rođenja prefiguracija —> 
navještenja Kristova rođenja. Zbog 
te usporedbe, i Samsonova majka 
prede u času kada joj se ukazuje 
anđeo (u onim ciklusima gdje i 
Bogorodica prede u prizoru Na- 
vještenja). = Samsonovo rođenje 
prefiguracija je —> rođenja Kri- 
stova. Obrezanje Samsonovo pre- 
figuracija je —> obrezanja Kristo- 
va. Prizor Samson razdire lava 
omiljela je prefiguracija Krista 
koji pobjeđuje đavla. Prizor Sam- 
son mosi gradska vrata iz Gaze 
prefiguracija je Kristova —> no- 
šenja križa i ujedno prefiguracija 
—> uskrsnuća (silaska u Limb). 

BF 


Samuel (hebr. šemir'al, značenje 
nesigurno) (I. knjiga Samue'ova). 
Samuel je prorok, starozavjetni 
službenik Hrama. Po nadahnuću 
odabrao je i pomazao prva dva 
izraelska kralja, => Saula i > Da- 
vida, pa se njegova povijest spleće 
s njihovom poviješću. Iz njegova 
života (i uopće iz knjige Samue- 
love) u ikonografiji se najčešće 
pojavljuju ovi prizori: 

ANINA MOLITVA. Kad nerotkinja 
Ana usrdno moli u Hramu da bi 
zanijela i rodila sina, svećenik 
Heli, misleći da to ona u pijan- 
stvu miče usnicama, htjede je po- 
tjerati iz Hrama. Prefiguracija za 
prizor —> Joakim protjeran iz 
Hrama. 


PRIKAZANJE SAMUELA U HRAMU. 
Ana, rodivši sina Samuela, zavje- 
tova dječaka Bogu za —> nazireja. 
Ana s mužem Elkanom izručuje 
Samuela svećeniku Heliju za slu- 
žbu u hramu. Prefiguracija za pri- 
zor —> Prikazanje u Hramu. 


SAMUELOVO POZVANJE. Dječak Sa- 
muel, služeći u Hramu, čuje u snu 
trostruki Božji poziv. 


HELIJEVA SMRT. Helijevi sinovi, 
pokvareni svećenici, pogibaju u 
ratu s Filistejcima. Filistejci oti- 
maju Izraelcima kao ratni plijen 
najveću svetinju —> kovčeg Za- 
vjeta. Na glas o tom porazu, Heli, 
sjedeći, ruši se nauznak i umire. 


PAD IDOLA DAGONA. Pred zapli- 
jenjenim —> kovčegom Zavjeta, 
smještenim u hramu Filistejaca, 
pada idol Dagon, odsječenih ruku 
i glave. Prefiguracija za prizor 
—> pad egipatskih idola. 


POVRATAK KOVČEGA ZAVJETA. Fi- 
listejci, koje zbog svetogrdnog po- 
stupka s > kovčegom Zavjeta na- 
padaju čirevi, vraćaju Izraelcima 
kovčeg Zavjeta. 


SAMUELOVA ŽRTVA. Pred pobjedo- 
nosnu bitku protiv Filistejaca Sa- 
mue! prinosi janje na žrtveniku. 


SAMUEL POMAZUJE SAULA ZA KRA- 
LJA. Kad Izraelci zatraže od Sa- 
muela da im postavi kralja, on 
najprije pomazuje > Saula obred- 
nim izlijevanjem u'ja iz uljanice 

(u ikonografiji iz —> roga) na 
Saulovu glavu. 


SAMUEL POMAZUJE DAVIDA ZA KRA- 
LJA. Nakon Saulova otpada od 
prave vjere Samuel pomazuje za 
kralja mladog > Davida. 


U likovnim prikazima figura Sa- 
muela pojavljuje se u prizoru po- 
mazanja Saula za kralja već od 
IV—V. stoljeća. Kao prorok (u 
nizu proroka u portalnoj plastici 
XIII. stoljeća) prikazuje se s atri- 
butima: s —> rogom (u kome nosi 
ulje pomazanja) ili sa —> žrtvenim 
janjetom. Od XIV. stoljeća na- 
stupa i u tipološkim prikazima 
kao prefiguracija —> prikazanja 
Krista u Hramu. 


Samuel pomazuje Saula za kralja: 
—> Saul 


San: —> Jakovljev san; > Jakov- 
ljeve ljestve 


San triju kraljeva: —> poklonstvo 
kraljeva 


Sanctus (lat. sanctus »posvećen, 
svet« ( sancire »učiniti nepovre- 
divim, posvetiti«). Svečana  po- 
hvalna pjesma koju pjeva zbor 
(nekada schola cantorum) na misi 
pošto svećenik otpjeva predslovlje 
(> misa), a temelji se na Izaiji- 
nom viđenju serafina kako pje- 
vaju u čast Bogu (Iz 6,2—6). 
AB 


Sanktoral (slat. sanctorale »svoj- 
stveno svecima, što pripada sve- 
cima«; prema lat. sanctus »svet«). 
Dio —> misala i > brevijara koji 
sadrži misne obrasce i službe za 
blagdane pojedinih svetaca i mu- 
čenika kroz liturgijsku godinu. 
Katkada se taj dio naziva i De 
sanctis. AB 

Sandale (lat. sandalia; od grč. 
sandalion, izvorno »obuća [lidij- 
skog boga] Sandala«; ostali izra- 
zi: campagi, caligae »čizmice«). 
Svečana obuća biskupa kod —> 
pontifikalne mise. Posebna obuća 
pape i njegovih đakona (campagi) 
spominje se u VI. stoljeću, a preu- 
zeta je od rimskih senatora. U 
IX. stoljeću spominju se sandalia, 
koje nose svi klerici. To su isprva 
otvorene, a od XI—XIII. stoljeća 
zatvorene cipele raznovrsna obli- 
ka. Od XIV. stoljeća posebne ci- 
pele u liturgijskim činima postale 
su privilegij biskupa, a nazivaju 
se caligae. Izrađuju se od svile i 
kožnog potplata, a iste su boje 
kao i ostalo liturgijsko ruho tog 
dana. AB 


Sara (hebr. sarah ili Post 17,15 
Šdraj »vladarica«), žensko ime. 
Žena Abrahamova: —> Abraham; 
žena Tobijina: > Tobija 


Sarkofag (lat. sarcopbagus ( grč. 
sarkopbagos  [litbos]  »[kamen] 
koji jede, troši meso; [kameni] li- 
jes« ( s4rks »meso« i pbagein »po- 
jesti«). Kameni sanduk u koji su 
se u antici pokapali mrtvaci. Po- 
klopac mu je ili ravan, ili u obli- 
ku krova na dvije vode s »rogo- 
vima« na uglovima. Stranice su 
mu gotovo redovito bogato ukra- 
šene figuralnim prikazima portre- 
ta pokojnika i scena iz njegova 
života, ili pak mitološkim scena- 
ma. Od antike upotrebu sarkofa- 
ga preuzelo je i kršćanstvo, ali 
mu mijenja ikonografski sadržaj 
reljefne dekoracije. Isprva središ- 
nje mjesto zauzima križ, a kas- 
nije biblijske scene koje simbolizi- 
raju ili neposredno govore o us- 
krsnuću i zagrobnom životu. Na- 

lazi se u prikazima —> polaganja 
u grob, -> uskrsnuća, —> Imago 
pietatis. AB 


Satnik (Longin): —> raspeće 


Saul (izvorniji oblik Šaul; hebr. 
šal »koji je molitvama isprošen«). 
(1 Sam 9,2 — 11,5; 13,1 — 24,23; 
26,1—25; 28,3—25; 31,1—13; 2 
Sam, gl. 1 i 2,4—7). Prvi izrael- 
ski kralj, pobjeđuje Amonce, ra- 
tuje s Filistejcima, istrebljuje Ama- 
lečane. 

Saul nastupa u prizorima iz ži- 
vota proroka —> Samuela i u pri- 
zorima iz života kralja —> Da- 
vida. 

U ikonografiji dolaze ovi prizori 
iz Saulova života: 


SAMUEL POMAZUJE SAULA ZA KRA- 
LJA obrednim izlijevanjem ulja iz 
uljanice (u ikonografiji iz —> ro- 
ga) na Saulovu glavu. Saul je 
potražio proroka Samuela kada 
je sa slugom pošao tražiti izgu- 
bljene magarice svoga oca, te se 
za njih raspitao u Samuela kao 
»vidioca«, a Samuel ga je po na- 
dahnuću pomazao za kralja. 


DAVID SVIRA U HARFU pred kra- 
ljem Saulom (> David). 


SAUL BACA KOPLJE NA DAVIDA. 
Saula obuzima ljubomora zbog 
ratnih uspjeha Davidovih pa po- 
kušava Davida ubiti kopljem dok 
David svira harfu, ali se David 
izmiče te se koplje zabada u zid 
(> David). 


SAUL MEĐU PROROCIMA. Kad Da- 
vid konačno pobjegne od Saula k 
Samuelu i prorocima, Saul tri pu- 
ta šalje svoje ljude da Davida 
ubiju, ali oni svaki put padnu u 
zanos (trans) i ne izvrše nalože- 
no umorstvo. Konačno polazi i 

sam Saul da ubije Davida, pa i 
on pada u proročki zanos. U tom 
prizoru (Saul među prorocima ili 
Saul u zanosu) Saul, okrunjen, leži 
gol, okružen polugolim  proroci- 
ma. 


DAVID POŠTEĐUJE SAuLA. Bježeći 
pred Saulom, koji ga proganja, 
David, okružen nezadovoljnicima, 
živi kao lutalac te se skriva u 
pećini. U tu pećinu zađe slučajno 
Saul da čučeći obavi nuždu. Da- 
vid se prikrade, poštedi ga, ali mu 
u znak svoje velikodušnosti odsi- 
ječe okrajak plašta. U drugom 
prizoru, gdje David opet pošte- 
đuje život Saulu, David se pri- 
krada noću u Saulov Šator usred 
bojnog tabora pa mu, dok Saul 
spava, uzima kraj uzglavlja ko- 
plje i vrč s vodom. 


SAULOVA SMRT. Poražen i ranjen 
u borbi s Filistejcima, Saul se ubi- 
ja bacajući se na mač. BF 


Saul među prorocima: —> David 


Saul baca koplje na Davida: —> 
David 


Sava —> Kliment Ohridski 


Savez na Sinaju: —> Mojsije pri- 
ma ploče zakona na Sinaju 


Scabellum (lat. =  »klupčica«, 
umanjenica ( scamnum »klupa«). 
Mala prijenosna stolica bez naslo- 
na u obliku krnje piramide na 
kojoj u crkvi sjede niži službenici 
— asistencije (>> akolit, > turi- 
fer itd.). (> Pontifikal; —> sje- 
dala). AB 


Schola cantorum (lat. = »pje- 
vački zbor«) 

1. Zbor, redovito dječaka, koji u 
liturgijskim činima: pjeva psalme, 

antifone, responzorije, doksologije 
itd. 

2. U ranokršćanskim bazilikama 
tako se zvalo i mjesto na kojem 
je taj zbor stajao za vrijeme li- 
turgijskih čina. Nalazilo se izme- 
đu svetišta (-> bema) i broda, a 
bilo je ograđeno kamenom ogra- 
dicom zvanom cancelli (lat. = 
»rešetka, pregrada«). AB 


Sebastijan, sveti (lat. Scbastianus; 
čak. i Baštijan; slov. i Boštjan). 
Mladi plemić iz Narbonr < u Galiji 
(III. stoljeće). Bio je zap. vjednik 
pretorijanaca, posebne tj: 'e:ne stra- 
že rimskih careva. Tajna njegova 
vjere u Krista otkrila se dok je hra- 
brio dvojicu svojih časnika, koji 
su bili podvrgnuti mučenju zbog 
vjere, a _hrabrio ih je da radije 
prihvate smrt negoli da se odrek- 
nu Krista. Čuvši to car Diokleci- 
jan, postavi zahtjev Sebastijanu 
da se vrati štovanju rimskih bo- 
gova. Kad to Sebastijan ne htje- 
de, Dioklecijan naredi da se pri- 
veže uza stup i usmrti strelicama. 
Naredba je izvršena, i Sebastijana 
ostaviše uza stup kao da je mrtav. 
No, majka jednoga od njegovih 
prijatelja u mučeništvu otkrije da 
je on još živ. Ona mu previje 
rane, i kad se donekle oporavio, 
savjetova mu da pobjegne iz Ri- 
ma. Ne prihvativši njezin savjet, 
Sebastijan odluči javno istupiti i 
priznati svoju vjeru. Stade na stu- 
bište carske palače i poče se zau- 
zimati za one koji su bili osuđeni 
zbog vjere, te prekoravati cara 
zbog nesnošljivosti. Kad ga Dio- 
klecijan spazi, silno se začudi i 
upita ga: »Nisi li ti Sebastijan?« 
Na to mu mladić odvrati: »Ja 
sam zaista Sebastijan, koga je Bog 
izbavio iz tvojih ruku da uzmog- 
nem svjedočiti za vjeru u Isusa 

Krista i zauzimati se za njegove 
sluge!« Dioklecijan nato naredi da 
ga uhvate i odvuku u arenu te 
dotuku toljagama. Da njegovi pri- 
jatelji ne bi uzeli njegovo tije'o, 
baciše ga u veliki odvodni rimski 
kanal. No tijelo je ipak prona- 
đeno i sahranjeno u katakomba- 
ma do nogu apostola sv. Petra i 
Pavla. 

Sv. Sebastijan. Dvigrad, Sv. Ma- 
rija, oko 1470. 


Uvijek se Sebastijan prikazuje kao 
mladić naga tijela, privezan uza 
stup i sav izbođen strelicama. Po- 
nekad je svezan za stablo. U sta- 
rini se vjerovalo da se kuga širi 

pomoću Apolonove strelice. Stoga 
je sv. Sebastijan postao jednim od 
glavnih svetaca koji se zazivlju 
protiv te strašne bolesti. MG 


Secreta_ (lat, pln. =  »tajne 
[stvari], tajne« < secretus »skro- 
vit, tajan« ( secernere »odijeliti«). 
Molitva kojom na —> misi zavr- 
šava —> prikazanje darova kruha 
i vina. To je jedan od najstarijih 
tekstova prikazanja. Zove se i 
oratio super oblata »molitva nad 
prinesenim darovima«. AB 


Secretarium (lat. = »skrovito mje- 
sto«, —> SECRETA). Prostorija (ili 
kapela) u kojoj biskup prije —> 
pontifikala oblači a poslije ponti- 
fikala svlači liturgijsko ruho, koje 
se tu ili uz to prigrađenoj pro- 
storiji i čuva. AB 


Sedam. Sedam je broj ljubavi, mi- 
losti i Duha Svetoga. Stariji pisci 
pridaju mu još i značenje potpune 
dovršenosti i savršenstva. To pot- 
krepljuju mnogim primjerima iz 
Biblije. Kad su Jobovi prijatelji 
stigli da ga utješe, »sjedoše kraj 
njega na zemlju i ostadoše tako 
sedam dana i sedam noći« (Job 
2,13). U znak potpune podložno- 
sti Jakov se pred svojim bratom 
nak'onio sedam puta. Ima i odlo- 
maka koji se odnose na sedam 
darova Duha Svetoga, sedam glav- 
nih grijeha, sedam svetih sakra- 
menata, sedam radosti i sedam 
žalosti blažene Djevice Marije. 
MG 


Sedam čaša Božjeg gnjeva: —> 
Apokalipsa 


Sedam darova Duha Svetoga: —> 
Duh Sveti 

Sedia gestatoria (tal. sedia, sella 
gestatoria ( lat. sella gestatoria 
»nosiljka, nošeno sjedalo, nosiva 
stolica«). Prenosiva stolica s na- 
slonom u kojoj nose papu u ne- 
kim posebnim prigodama. To je 
zapravo katedra u obliku fotelje, 
prekrivena baršunom i ukrašena 
znakovima papinske časti, postav- 
ljena na vodoravno postolje s ja- 
kim gredama, koju nose članovi 
papinske garde. Svoje podrijetlo 
vuče iz događaja iz 752. godine, 
kada je rimski puk, oduševljen 
izborom pape Stjepana II., na ra- 
menima odnio novoizabranog pa- 
pu u Lateransku baziliku. Kasnije 
je to dobilo poseban obred. AB 


Sedes Sapientiae: 


Mudrosti 


—> Prijestolje 


Sedmerokraki svijećnjak. (Izl 37, 
17—24.) Sedmerokraki svijećnjak 
(hebr. menčrab) jedan je od bir- 
nih kultnih predmeta u staroza- 
vjetnom kultu. U srednjovjekov- 
noj tipologiji simbol je —> sedam 
darova Duha Svetoga. 

U srednjovjekovnoj liturgijskoj 
opremi monumentalni su sedme- 
rokraki svijećnjaci simbolizirali u 
crkvama ideju kontinuiteta i ko- 
načnog usavršenja starozavjetnog 
bogoslužja u novozavjetnom, krš- 
ćanskom kultu. 

Sedmerokraki svijećnjak atribut je 
proroka —> Zaharije. BF 


Sedmi dan. (Post 2,2—3). Nakon 
šest dana > stvaranja svijeta, Bog 
je sedmi dan počinjao od svoga 
djela i posvetio taj dan: to je 
židovska subota, odnosno kršćan- 
ska nedjelja. 

U ikonografiji Božji je odmor 
prikazan antropomorfno-realistič- 
ki, to jest kako Bog umoran sjedi 

na zemaljskoj kugli, katkada čak 
kako je od umora usnuo, no naj- 
češće je sedmi dan u umjetnosti 
Zapada prikazan bizantskom iko- 
nografskom formulom, koja je 
svečano liturgijski intonirana: Bog, 
sjedeći na prijestolju, okružen še- 
storim anđelima (koji označuju 
šest dana stvaranja), blagoslivlja 
sedmog anđela, koji označuje sed- 
mi, posvećeni dan. BF 


Sefanija —> Sofonija 


Sekvencija  (kasnolat.  sequentia 
»ono što slijedi; posljednica« ( se- 
qui »slijediti«). Ritmiziran i ri- 
movan tekst koji se u —> misi ve- 
likih blagdana nastavlja na > gra- 
dual ili tractus. Prve se sekven- 
cije javljaju u IX. stoljeću, kada 
se na poklik Aleluja nadovezuju 
aklamacije u prozi, a nakon svake 
aklamacije opet se ponavljao po- 
klik Aleluja. Ubrzo su to postale 
ritmizirane i rimovane pjesme s 
posebnim napjevom. Osobito su 
bile brojne u XIII. i XIV. sto- 
ljeću, kada su ih imali gotovo svi 
blagdani. Danas ih se sačuvalo 
samo nekoliko na najveće blagda- 
ne, a najpoznatija od njih jest se- 
kvencija za mrtve Dies irae (»Dan 
gnjeva«) koju je u XIII. st. ispje- 
vao Jacoppone da Todi. AB 


Senatorium (slat. = »mjesto za 
starješine, časne građane«, prema 
senator »član senata; starješina«). 
Mjesto u ranokršćanskim bazili- 
kama nasuprot —> matroneju; bio 
je namijenjen za časne građane. 
AB 


Septum (lat. saeptum »ograđen 
prostor, obor«; pl. n. saepta »ogra- 
da, obor« ( saepire »ograditi«). 
Pregrada (drvena ili kamena) ko- 

ja dijeli prostor uz oltar namije- 
njen kleru, od broda, namijenjenog 
vjernicima. Sastoji se od vrata u 
sredini i pregradnih ploča (= plu- 
tei) koje stoje lijevo i desno iz- 
među vrata i zida. Iznad vrata 
obično je trokutasti zabat (= te- 
gurij). Zavisno od širine crkve, 
može imati više vertikalnih stu- 
pova i razdjelnih ploča, a zavisno 
od liturgijske prakse — i više vra- 
ta. Na Zapadu u XII. stoljeću 
saeptum u mnogim crkvama ne- 
staje, a u drugima se pretvara u 
—> Lettner; u istočnoj pak Crkvi 
razvija se u —> ikonostas. (-> Ol- 
tarna pregrada). AB 


Serafini —> anđeli 


Sergije i Bakho, sveti, mučenici 
(lat. Sergius et Bacchus; hrv. još 
Srđ i Bak; slov. Sergij in Bak). 
Sirski mučenici početkom IV. sto- 
ljeća. Prema legendi, ugledni ča- 
snici na dvoru cara Maksimijana, 
poradi = kršćanstva = obeščašćeni, 
preobučeni u ženske haljine i vo- 
đeni gradskim ulicama. Iz Rima 
poslani u Siriju, gdje je Bakho 
bijen volovskim žilama i pretu- 
čen umro u Barbalisu, a Sergije, 
obuven u cipele s čavlima, otje- 
ran sve do Resafa (oba grada na 
Eufratu), na kraju posječen ma- 
čem. Izgleda da su oba mučenika 
sahranjena u Resafu, koji se ka- 
snije nazvao Sergiopolis i postao 
veliko hodočasničko mjesto čita- 
vog Istoka, osobito u VI. st. Spo- 
men svetaca Sergija i Bakha une- 
sen u Rimski kalendar tek u XII. 
st., ali je reformom 1969. dokinut 
jer ne spada na rimsku tradiciju. 
Štovanje sv. Srđa i Baka dospjelo 
je preko Dardanije i u jadransko 
južno primorje. Tu se u doba du- 
kljanskih vladara Bodina (f 1101.) 


SERVUI 


i srpske kraljice Jelene i njezina 
sina Uroša II. Milutina (1290. i 
1318.) spominje benediktinski sa- 
mostan sv. Srđa i sv. Baka na 
Bojani u blizini Skadra, u Alba- 
niji. Ruševine samostana još se 
vide na otoku Bojane, ali natpisa 
kraljice Jelene i kralja Milutina 
više nema. Zanimljivo je da se 
grad nad Skadrom i danas naziva 
Rosaf, prema sirskom gradu sv. 
Srđa, kao i u doba Stefana Ne- 
manje. Kult tih svetaca još je živ 
u dubrovačkom i barskom kraju. 
Prikazuju ih kao rimske ratnike s 
palmom i mačem. 

Spomen-dan 7. listopada ondje 
gdje se Štuje i poslije reforme ka- 
lendara. MD 


Servul —> istarski sveci 


Sever, sveti: —> četvorica okru- 
njenih 


Severijan, sveti: —> četvorica ok- 
runjenih 


Sexta (lat. = »šesta [ura, 'čas']«). 
Dio —> brevijara koji se molio o 
šestoj uri (u podne), a sastoji se 
od himna, tri psalma s jednom 
antifonom, responzorija i molitve. 


AB 


Shizma (grč. skbizma »pukotina, 
razdor, raskol« ( skbidzein »cije- 
pati, rasjeći, dijeliti«; hrv. i ski- 
zma). Razdor unutar kršćanstva 
koji u sebi ne sadrži doktrinarne 
—> hereze, nego više-manje orga- 
nizacijske i doktrinarne razlike. 
Taj se naziv u katolicizmu done- 
davno upotrebljavao u prvom redu 
za istočne Crkve (pravoslavlje), 
koje su sačuvale uglavnom svu bit- 
nu kršćansku nauku, ali ne pri- 
znaju papu za vrhovnog pogla- 

vara i u liturgiji imaju drugačiji 
obred. 


Sibila.-Sibylla Tiburtina i car Au- 
gust (etimol. —> SiBILE). Legen- 
da o postanku crkve Ara Coeli u 
Rimu. Car August obratio se na 
dan Kristova rođenja Sibylli Ti- 
burtini na Kapitolu pitanjem, da 
li će se roditi čovjek veći od nje- 
ga. Uto se u podne pojavi oko 
sunca blistav zlatni krug, a u sre- 
dini kruga Djevica s Djetetom u 
naručju. Začuo se glas: »Ona je 
nebeski oltar« — »Heac est ara 
Coeli.« Sibila odgovori Augustu: 
»Danas se je rodio kralj veći od 
tebe.« August kleknu i pokloni se 
Djetetu. 


Ikonografija ilustrira ovu 
legendu tako da katkada Augu- 
stu, koji kleči, stavlja kadionicu 
u ruku. Prikazi počinju u Italiji 
u XIII. stoljeću; u XV. stoljeću 
šire se na zapad i sjever, a ne- 
staju s protureformacijom. Ovaj 
legendarni prikaz služio je u sred- 
njem vijeku kao prefiguracija za 
—> Navještenje i za —> poklon- 
stvo triju kraljeva. BF 


Sibile (lat. Sibylla, pl. -ae, od grč. 
Sibylla, postanjem prema: Si0s 
[= eolski oblik umj. Dios] boule 
»Božji savjet, misao, naum«). Pro- 
ročice i vidjelice poganske antike, 
koje su navijestile —> Krista, nje- 
govo rođenje, muku, raspeće i 
uskrsnuće, te su stoga ušle u krš- 
ćansku literaturu i ikonografiju. 

Do XIII. stoljeća govori se samo 
o jednoj Sibili (Eritrejskoj). U 
XIII. stoljeću već je riječ o dvje- 
ma Sibilama, jer se javlja i rim- 
ska Sibylla Tiburtina (=> Sibylla 
Tiburtina i car August). U XV. 
stoljeću broj Sibila penje se na 
deset, a pod konac stoljeća, nakon 


Ime Sibile Što je prorekla 


Sibylla Persica 


i jeta »sub nubilo«, tj. ne- 
i jasnim, tajanstvenim riječi- 
3 ma. 

i Prorekla je Bogorodicu: 

| »Evo pogazit ćeš zvijer i 


| rodit ćeš Gospodina.« 


Prorekla je Spasitelja 3 
Sibylla Libica | 
telja »clare«, tj. jasno: »Evo 
dolazi dan i osvijetlit će 
tamu.« 
Posljednji sud 
Navještenje 


Prorekla je dolazak Spasi- m. 


Atributi 


velo na glavi 
(zbog tajanstve- 
nosti proroštva) 
nogama gazi 
edensku zmiju 


upaljena svijeća 
(zbog jasnoće 
proroštva) 


mač 


Sibylla Erythrea smatrana je proročicom Posljednjeg suda u XIII. 
stoljeću, pa joj je tada atribut mač. U XV. stoljeću njeno se pro- 
roštvo vezuje uz Navještenje, pa joj tada atributom postaje ljiljan 


hemu 


jasle u koje će biti položaši 
Krist kada se bude rodio) 


Prorokovala je da će Dje-i 
vica dojiti dijete. i 


dječja duda u 
obliku roga 


isukani mač, 
simbol pokolja 
nevine djece 


Sibylla Tibertina 


Sibylla Evropa Prorokovala je bijeg Dje- 


teta u Egipat. 


Prorokovala je izrugivanje| 
(pljuskanje) Krista. 


ruka, raširena 
dlana, kao 
simbol pljuskanja 


Krista. 


šiba ili bič, 
kandžija 


Prorokovala je raspeće Kri- | križ uskrsnuća 
stovo. 
...————.—o<.—————————————— 


BF 


Sibylla Hellesponičitl | 


SIBILE 


1481. godine, i na dvanaest. Sva- 
koj je Sibili pridano ime po kraju 
njena podrijetla (Sibila Libijska, 
Perzijska itd.). Budući da su Si- 
bile bile djevice, to ih srednjovje- 
kovna ikonografija prikazuje kao 
mlade djevojke, izuzev Sibilu Fri- 
gijsku, koja je starica. Literatura i 
ikonografija pokušale su da dva- 
naest antiknih Sibila bude pandan 
dvanaestorici »malih« starozavjet- 
nih proroka i da svakoj od njih 
pripišu proročanstvo o jednom 
važnom događaju iz Kristova ži- 
vota. Iako ikonografija Sibila ne- 
ma stroge ustaljenosti, te postoje 
velike razlike u odabiranju njiho- 
vih atributa (osobito u individual- 
nim interpretacijama umjetnika vi- 
soke renesanse i baroka), ipak se 
većina proroštava i atributa Si- 
bila svodi na elemente kako su 
prikazani na tablici lijevo, str. 
528. BF 


Sibylla (Tiburtina i dr.): > Sibila, 
Sibile 


Sidro. Sidro je znamen kršćanske 
nade i postojanosti. Ta se simbo- 
lika temelji na Poslanici Hebre- 
Jima, koja vječnu silu Božjeg pro- 
misla opisuje ovim riječima: »Ovu 
nadu imamo kao pouzdano i 
čvrsto sidro duše...« (Heb 6,19). 
Često se taj simbol javlja nasli- 
kan u katakombama drevnoga Ri- 
ma, a urezan je i u neke rano- 
kršćanske dragulje. 

Sidro je oznaka sv. Klementa, 
koji je osuđen da bude bačen u 
more privezan uz sidro, i sv. Ni- 
kole biskupa, koji je zaštitnik po- 
moraca. MG 


Sigma (grč. slovo X = sigma). 
Oblik potkovastog antiknog stola 
u obliku grčkog slova sigma (ž; 
triclinium). (> Posljednja večera). 


34 LEKSIKON IKONOGRAFIJE 

Sibila Eritrejska. Katedrala u 
Laonu4, 13. st. 
Signacija = (otački lat. signatio 


»označavanje« ( signare »obilje- 
Žiti, označiti« ( signum »znak«). 
Obred kojim biskup ili svećenik 
neku osobu ili stvar obilježuje 
znakom križa. Katkada se zove i 
konsignacija. Pojam i ime uzeto 
je iz antičke prakse udaranja im- 
peratorskog žiga na novac, što je 
bio znak pripadnosti tog novca 
ili druge označene, signirane stva- 
ri imperatoru. U kršćanstvu sig- 


SILAZAK 


naciju nalazimo u gotovo svim 
sakramentima, a na poseban je 
način istaknuta u —> krstu i —> 
potvrdi. (>> Konsignatorij). 


Sijač, sijanje: —> parabola o si- 
jaču 


Silazak Duba 


Majstor 
Dutuitske Maslinske gore, 15. st. 


Svetoga. 


Silazak Duha Svetoga. (Dj 21— 
—41). Pedeseti dan nakon Kri- 
stova —> uskrsnuća, a deseti dan 
nakon njegova —> uzašašća apo- 
stoli su sakupljeni u kući na mo- 
litvi. »Tada iznenada dođe neka 
huka s neba, kao kad puše silan 
vjetar, pa ispuni svu kuću u ko- 
joj su boravili. I ukazaše im se 
jezici kao od plamena i razdije- 
liše se, te nad svakog od njih siđe 
po jedan. Svi se oni napuniše 
Duha Svetoga te počeše govoriti 
tuđim jezicima, kako ih je Duh 
nadahnjivao da govore.« 

Ikonografija: Apostoli se 
redaju ili zatvaraju krug u sime- 
tričnoj kompoziciji oko Bogoro- 
dice, koja sjedi i koja simbolizira 
—> Crkvu. Nad njima lebdi —> go- 
lubica —> Duha Svetoga, a na njih 
silaze plameni jezici. Apostoli, do- 
bivši —> darove Duha Svetoga, 
dobili su i dar govora različitih 
jezika. Stoga u ikonografiji oni 
govornički međusobno  gestikuli- 
raju. 

Rjeđi su prikazi u kojima među 
apostolima nema Bogorodice. Rje- 
đe su i ikonografske varijante da 
golubica sjeda na legil s knjigom 
Evanđelja ili na prijestolje s knji- 
gom (>> hetimasija), ili da lik go- 
lubice zamijeni —> Božja ruka. 
Izlijevanje Duha Svetoga prika- 
zuje bizantska ikonografija i og- 
njenim kotačem usred zbora apo- 
stola, a univerzalnost aposto!ske 
misije nakon silaska Duha Sve- 
toga označuje bizantska ikonogra- 
fija personifikacijom Svijeta (Ko- 
smos) u liku okrunjena kralja koji 
nosi dvanaest svitaka i čeka pred 
vratima. 

Prefiguracije za silazak Duha Sve- 
toga jesu: povratak golubice Noi 
(> golubica; —> opći potop) i iz- 
ručivanje ploča Zakona Mojsiju 
(> Mojsije prima ploče Zakona 


na Sinaju). BF 
Silazak u Limb. Ikonografski 
motiv koji nema podloge u 
kanonskim tekstovima — Evanđe- 


ljax nego se nalazi u apo- 
krifnom Nikodemovu evanđelju. 
Uskrsli Krist razbija vrata pakla, 
nogama gazi đavla, katkada drš- 
kom svog pobjedničkog križa pro- 
bada ralje —> Levijatana, a drugu 
ruku pruža Adamu da bi izveo 
iz Limba i poveo u raj njega, Evu 
i sve starozavjetne patrijarhe i 


SILE 


Silazak u Limb. Majstor Dutu- 
itske Maslinske gore, 15. st. 


pravednike, koji su u Limbu če- 
kali čas Kristova otkupljenja. U 
bizantskoj  ikonografiji oni su 
odjeveni i individualizirani, a u 
zapadnoj ikonografiji oni su pot- 
puno goli, 

Otpor đavola prikazan je u ka- 
snom srednjem vijeku (pod utje- 
cajem crkvene drame) poput obra- 
ne neke tvrđave, iz koje đavli 
odapinju strelice ili pucaju iz to- 
pova. 

Dok u Bizantu (i cijelom kršćan- 
skom Istoku) ikonografija silaska 
u Limb (anastasis »ustajanje«) za- 
mjenjuje prikaz uskrsnuća, u za- 
padnoj ikonografiji to su dva po- 
sve različita i odvojena ikono- 
grafska motiva. Prefiguracije za 
silazak u Limb jesu: Lotov bijeg 
(> Sodoma i Gomora) i Samson 
nosi gradska vrata iz Gaze (> 
Samson). BF 


Sile > anđeli 

Silvestar, sveti (lat. Silvester). 
Rimski papa (IV. stoljeće). Rim- 
skim biskupom postao g. 314. za 
vladavine cara Konstantina. Mno- 
ge legende kruže o Silvestru, a 
među najistaknutijima je ona o 
obraćenju Konstantina na kršćan- 
stvo. Kaže se da je Konstantin, 
dok je ležao bolestan od gube, 
imao viđenje. Ukazaše mu se sv. 
Petar i Pavao i rekoše mu da po- 
zove k sebi Silvestra. Prepoznavši 
na slici što mu je Silvestar po- 
kaza svece koje je bio vidio, Kon- 
stantin prihvati Silvestrovu njegu. 
Silvestar ga odvede do nekog rib- 
njaka i krsti ga, a car se smjesta 
očisti od gube. Nato on izda od- 
redbu da se u cijelom Rimskom 
Carstvu ima štovati Isus Krist kao 
jedini pravi Bog. 

Drugi izdanak te legende tvrdi 
da je Silvestar krstio Konstantina 
potkraj njegova života. Mučen 
grižnjom savjesti zbog mnogih 
svojih okrutnosti, Konstantin za- 
traži od Silvestra krštenje, i tako 
se očisti od gube svojih grijeha 
krsnom vodom. 

U raspravi sa skupinom učenih 
ljudi i vračeva Silvestar je, kažu, 
uginulog bika vratio u život + 
time dokazao da je Krist Bog ži- 
vih. 

Obično se sv. Silvestar prikazuje 
u papinskoj odori, s mitrom ili ti- 
jarom, noseći biskupski štap i 
knjigu. Posebna mu je oznaka bik 
koji mu leži do nogu. Kadšto se 
slika sa zmajem, što podsjeća da 
je u vrijeme njegova pontifikata 
slomljena moć poganstva u cije- 
lom Rimskom Carstvu. MG 


Simbol (grč. symbolon »[dogovo- 
reni] znak prepoznavanja; opće- 
nje; ugovor« ( symbailein »sa- 
stavljati, uspoređivati« ( syn »s, 


SIMFORIJAN 


skupa« + ballein »bacati«). Pri- 
rodan i konvencionalan (ili stva- 
ran) znak neke nevidljive realno- 
sti. U većini slučajeva postoji vi- 
zualna ili sadržajna povezanost 
između znaka i sadržaja, ali može 
postojati i čisto dogovorna pove- 
zanost na temelju nekog događaja 
(npr. golubica mira i maslino- 
va grančica: > opći potop). Upo- 
treba simbola umjesto jasno pre- 
poznatljive realnosti karakteristič- 
na je za ezoterijske kultove. Upo- 
treba simbola prisutna je u svim 
religijama. U kršćanstvu je 0so- 
bito bila razvijena u prvim sto- 
ljećima, kada su se kršćani mo- 
rali sastajati potajno, i kada je 
simbol prenosio za pogane nera- 
zumljivu, ali za kršćane potpuno 
jasnu poruku. U tom se razdoblju 
često upotrebljavaju antički po- 
ganski simboli ali im se pridaje 
drugo, kršćansko značenje. AB 

—> četvorica 


Simforijan, sveti: 


okrunjenih 


Sinagoga (grč. synagogć »skuplja- 
nje, zborište« ( synagein [syn + 
4gein] »zajedno voditi, sastajati 
se«) 

1. Zgrada ili prostorija u kojoj 
se Židovi izvan Jeruzalema sku- 
pljaju radi obavljanja bogoštovnih 
čina, u prvom redu čitanja Tore 
(Zakona). Ima svoj poseban arhi- 
tektonski oblik, a glavni su mu 
elementi stupovi na bočnim stra- 
nama i u dnu koji nose trostranu 
galeriju (emporu) namijenjenu že- 
nama. Pravokutnog je tlocrta, a 
uzdužna joj je os okrenuta prema 
Jeruzalemu (= »orijent«; židov- 
ska —> orijentacija). Na jednoj 
strani te uzdužne osi, do ulaza, 
nalazi se povišeno mjesto na ko- 
jem stoji »sveti kovčeg« (hebr. 

*žrčn baqqodes), tj. škrinja u ko- 
joj su pohranjeni svitci (> rotu- 
lus) Tore, a sa svake strane tog 
kovčega po jedan sedmerokraki 
svijećnjak. Ispred njega gori vječ- 
no svjetlo. U sredini prostorije 
nalazi se almenor, stol s kojeg se 
čita Tora (Zakon, hebr. tčrab). 
2. U srednjovjekovnoj kršćanskoj 
ikonografiji: alegorijska figura kao 
antinom Crkve (>> Ecclesia) koja 
personificira židovstvo. To je žen- 
ska figura, povezanih očiju, a u 
rukama nosi razbijene ploče Za- 
kona i slomljeno koplje sa zasta- 
vicom na vrhu, na kojoj je škor- 
pion. (>> Kanaanski grozd; —> ži- 
vi križ; > raspeće). AB 


Sinerot, sveti, mučenik (lat. Se- 
renus, Syneros; hrv. još Siren). 
Vrtlar iz Sirmija, podrijetlom Grk, 
možda monah, mučenik oko 307. 
godine. Prema aktima (jedni ih 
smatraju vjerodostojnima, a drugi 
romanom), otjerao neku uglednu 
gospođu iz svojeg vrta kad se u 
njemu htjela u nevrijeme Šetati i 
eventualno sastati sa svojim lju- 
bavnikom. Sudac je po njegovu 
ponašanju prosudio da je kršća- 
nin koji se sakrivao u doba pro- 
gonstva. Postavio mu je otvoreno 
pitanje o vjeri, na što je Sinerot 
priznao da je kršćanin. Pogubljen 
je 23. veljače. Jedini sirmijski mu- 
čenik za kojega svjedoče epitafi s 
njegova groblja, nađeni u Srijem- 
skoj Mitrovici potkraj XIX. sto- 
ljeća. (Aurelia Aminia prenosi 
svoga muža iz Akvileje da po- 
čiva uz bl. Sinerota u Sirmiju; 
Artemidora Sirmijska podiže sa- 
ma sebi memoriju na groblju ad 
Domnum Synerotem.) Kult mu je 
dospio sve do Billoma u Francu- 
skoj. U srijemskoj biskupiji odo- 
breno štovanje g. 1807. Blagdan 


SIVO 


od 1975. godine 24. veljače, ra- 
nije 23. veljače. 

Prikazuju ga kao vrtlara kako 
goni žensku iz vrta. Zaštitnik 
vrtova, vrtlara i vedrog vremena 
(poradi imena Serenus »vedar«). 
Također zaštitnik čedne ženske 
mode. MD 


Sinoda (grč. symodos »sastanak, 
skupština« ( syn »s, skupa« + 
hodos »hod, put«). Skupština kle- 
ra jedne biskupije ili crkvene po- 
krajine koju saziva i predsjeda 
joj biskup ili metropolita. Na njoj 
se mogu donositi disciplinarne 
odluke (ne dogmatske), a njeni 
su zaključci lokalnog karaktera, 
za razliku od —> koncila, koji ima 
univerzalni karakter. AB 


Sivo. Sivo je boja pepela, pa 
označava žalovanje i poniznost. 
Kadšto se upotrebljava i kao ko- 
rizmena boja. Podsjećajući na tje- 
lesnu smrt i besmrtnost duše, sivo 
se upotrebljava kao boja Kristove 
odjeće na prizorima —> Posljed- 
njeg suda. Benediktinci iz Val- 


lombrose nose habit sive boje. 
MG 


Sjaj. (Zrake svjetla). Sjaj ili zra- 
ke svjetlosti simbol su božanstva, 
prema tome vrhovne vlasti. Stoga 
je taj znak pridržan isključivo za 
prikazivanje božanskih osoba, Oca, 
Sina i Duha Svetoga. Samo u ne- 
kim slučajevima on se proteže i 
na prikazivanje Bogorodice. 

Sjaj se sastoji od čitava polja zra- 
ka i blijeska što okružuje cijeli 
lik i kao da izvire iz prikazanog 
tijela. U nekim primjerima sjaj 
vjerno slijedi obrise lika te izgle- 
da poput nekog svjetlog ruba. U 
drugim primjerima on se udaljuje 
od tijela i sastoji od snopova sjaj- 
nih zraka koje kao da izviru iz 

jednog žarišta. Ponekad se čini da 
se sjaj sastoji ili da završava ma- 
lim šiljastim plamičcima. Susreće 
se i sjaj koji se prelijeva u dugi- 
nim bojama. Srednjovjekovni pri- 
mjeri sjaja izvedeni su bijelom bo- 
jom, a u vrijeme renesanse za 
stvaranje dojma svjetlosnih zra- 
ka upotrebljava se zlato. Prigo 
dice se susreće i modri sjaj, ozna- 
čujući rajsko slavlje. MG 


Sjedala (lat. sedilia, pl. n. od se- 
dile »sjedalo, stolac«, prema se- 
dčre »sjediti«). Dok su se kršćani, 
u prvo doba, okupljali na litur- 
gijske čine u privatnim stanovima 
i na grobljima, liturgija se vršila 
na brzinu, a pritom su svi sta- 
jali, ili su sjedili na onome što se 
našlo pri ruci. Kad se u IV. i V. 
stoljeću razvila sustavna liturgija, 
ona je postala mnogo duža (često 
je trajala i po cijelu noć), pa je 
bilo nemoguće, osobito starijima, 
sve vrijeme prostajati. Zato je u 
praksu uvedeno niz sjedala, koja 
prema svojoj namjeni imaju i po- 
sebne oblike. To su: —> katedra 
za biskupa; —> subsellia za kler; 
—> faldistorij kao pomična kate- 
dra; > tron. zamjena za katedru; 
sela gestatoria, nošena katedra; 
—> korske klupe, koje su zamije- 
nile subsellium;  —> scabellum, 
prenosivi stolčić za niže službe- 
nike; klupe za vjernike u brodu. 
AB 


Sjekira. (Bradva). Općenito je 
sjekira ili bradva znak uništenja. 
Ona je k tome oznaka nekih bi- 
blijskih likova. Znak je i sv. Iva- 
na Krstitelja. On je u propovijedi 
Židovima kazao: »Već je polo- 
žena sjekira na korijen stablima: 
svako će stablo koje ne daje do- 
broga roda biti posječeno i ba- 
čeno u oganj« (Mt 3,10). 


SJEVER 


Sjekira je i znak sv. Josipa, s 
obzirom na njegov tesarski obrt. 
Budući da su sv. Matej i sv. Ma- 
tija podnijeli mučeništvo tako da 
im je sjekirom odsječena glava, i 
njih dvojica imaju sjekiru kao 
svoju svetačku oznaku. MG 


Sjekira na korijenu stabla. Sv. 
Ivan Krstitelj pokazuje farizejima 
sjekiru na korijenu stabla »koje 
ne donosi dobar plod« pa će biti 
»posječeno i bačeno u vatru« (Mt 
3,7—10 i Lk 3,7—9). Aluzija na 
—> Posljednji sud. BF 


Sjever. Uvijek se smatralo da je 
sjever područje studeni i mraka. 
U prvim stoljećima djelovanja 
Crkve na sieveru su živjeli bar- 
barski narodi. Čitanjem evanđelja 
sa sjeverne strane oltara, Crkva 
je očitovala svoju želju da bar- 
bare obrati Kristu. MG 


Skakavac. Skakavci se spominju 
kao jedno od zala koje se sručilo 
na Egipat zato što je faraonovo 
srce bilo otvrdnulo prema riječi 
Božjoj. Zato, kad Dijete Isus drži 
u ruci skakavca, to označuje obra- 
ćenje pogana na kršćanstvo. To 
se značenje izvodi i iz Knjige 
izreka (30,27): »Skakavci nemaju 
svoga kralja, a svi idu u poretku.« 
Ta se izreka prema prihvaćenom 
tumačenju odnosi na poganske na- 
rode dok još nisu priznavali Kri- 
sta za Kralja. Prema evanđeoskim 
izvještajima, sv. Ivan Krstitelj 
hranio se skakavcima. MG 


Skazanja —> liturgijska drama 


Skidanje s križa. (Mt 27,57—59; 
Mk 15,42—46; Lk 23,50—53; Iv 
19,38). Josip iz Arimateje moli 
Pilata da mu dopusti skinuti s 

Skidanje s križa. Majstor Dutu- 
itske Maslinske gore, 15. st. 


križa Kristovo tijelo i ukopati ga. 
U skidanju mu pomaže Nikodem. 


Ikonografija: Motiv skida- 
nja s križa javlja se kasno, u IX. 
stoljeću, a postaje čest od roma- 
nike. Isprva je sastavljen od tri 
lica (Krist, Josip, Nikodem). Us- 
koro pridolaze Bogorodica i sv. 
Ivan, a pod konac srednjeg vi- 
jeka u prizoru se pojavljuju i 
svete žene. Pod konac srednjeg 
vijeka Marija Magdalena grli Kri- 
stove noge. 

U bizantskoj i u talijanskoj iko- 
nografiji redovito su na križ 
prislonjene ljestve. Taj motiv u 
zapadnoj ikonografiji nije čest. 
Josip uvijek pridržava Kristovo 
tijelo, a Nikodem uvijek kliješti- 
ma vadi čavle iz Kristovih ruku 
i nogu. U romanici često Niko- 
dema nazivlju »kovačem« (faber). 
U prikazima s Bogorodicom i sv. 
Ivanom, Bogorodica drži i pri- 

nosi k svojim usnama već oslobo- 
đenu Kristovu desnu ruku, kat- 
kada prihvaća i obje Kristove 
ruke, a pod konac srednjeg vi- 
jeka prihvaća i Kristovo tijelo. 
Ivan isprva stoji i plače (plač je 
izražen gestom šake  podvijene 
pod podbradak), a tek s vreme- 
nom prihvaća i on drugu Kri- 
stovu ruku. 

Od mnogobrojnih  istovremenih 
najstarijih srednjovjekovnih vari- 
janata skidanja s križa, bizantska 
ikonografija prikazuje ponajčešće 
početak radnje (tj. vađenje čavla 
iz desne ruke), i to u kompoziciji 
u koju su uključeni Bogorodica i 
sv. Ivan, a ikonografija Sirije i 
Kapadocije i ikonografija Zapada 
prikazuju u najstarijim spomeni- 
cima ponajčešće završetak radnje 
(tj. vađenje čavala iz nogu), i to 
bez nazočnosti Bogorodice i sv. 
Ivana. Kasnije u srednjem vijeku 
vlada veliko bogatstvo i ispreple- 
tanje ikonografskih motiva, pri 
čemu se može utvrditi da se od 
XIII. stoljeća povećava broj su- 
dionika; da dramatičnost radnje 
s vremenom neprestano raste; da 
se kompozicija ujedinjuje i da Bo- 
gorodica preuzima sve aktivniju 
ulogu. S barokom (Rubens, 1614.) 
uvodi se nov motiv: mrtvo Kri- 
stovo tijelo, oslobođeno čavala, 
spušta se s križa na zemlju tako 
da ono klizi po bijelom pokri- 
vaču. BF 


Skidanie s vješala kralja iz Aja. 
(Jš 8,1—29). Hineći bijeg, Izrael- 
ci namame vojsku grada Aja da 
nagne za niima u potjeru, pa je 
u polju sasijeku. Njihovog kralja 
objese, a pred noć ga skidaju s 
vješala. Dok se vrši pokolj Aja- 
naca, —> Jozua drži u uzdignutoj 
ruci koplje. 

Motiv skidanja s vješala postao 
je prefiguracija > skidanja s kri- 
ža. BF 


Skizma > shizma 


Skolastika, sveta (lat. Scbolastica). 
Sestra blizankinja sv. Benedikta 
(VI. stoljeće). Poput svoga brata, 
i ona se posvetila redovničkom 
pozivu te osnovala zajednicu be- 
nediktinki. Priča se da je u času 
njezine smrti brat joj Benedikt 
molio u svojoj ćeliji. U viđenju 
ugleda dušu svoje sestre kako u 
obličju golubice leti prema nebu. 
Nato on objavi njezinu smrt re- 
dovnicima i naredi im da joj ti- 
jelo prenesu u opatiju, pa je po- 
kopa u grob koji je bio pripravio 
za sebe. 

Sv. Skolastika je glavna svetica 
benediktinskog reda. Obično se 
prikazuje odievena u crni bene- 
diktinski habit, u ruci drži ljiljan 
ili opatički križ, a golubica iz le- 
gende joj je do nogu, utisnuta u 
grudi ili leti prema nebu. MG 


Skrutinij (otački lat. scrutinium 
»ispit« ( scrutđri »pretresati, istra- 
Živati«). U ranokršćanskom raz- 
doblju (IV—V. stoljeće) obredni 
sklop umetnut u liturgiju riječi na 
—> misi u kojem se na treću ne- 
djelju korizme pomoću molitava, 
—> egzorcizama, mazanja uljem i 
odricanja od Sotone čistilo tijelo 
i duša —> katekumena od even- 
tualnih demonskih utjecaja, da bi 
se učinili sposobnima za primanje 
—> krsta. U kasnijim se razdoblji- 
ma to pretvorilo u ispit na kojem 
se provjeravalo katekumenovo po- 
znavanje vjerskih istina. AB 


Slava. Blještav sjaj koji spaja aure- 
olu što okružuje glavu i sjaj što 


SLIKA 


okružuje tijelo. Izražava najuzvi- 
šeniji oblik božanstvenosti, pa je 
stoga oznaka Boga, vrhovnog ne- 
beskog Gospodina, i Krista kao 
suca živih i mrtvih. MG 


Slika. Sv. Luka se često prikazuje 
kako slika blaženu Djevicu Ma- 
riju, pa je njezina slika jedna od 
njegovih svetačkih oznaka. MG 


Slijepac: —> parabola o slijepcima; 
—> Tobija; —> izlječenje slijepoga 


Slova. Od prvih kršćanskih vre- 
mena različita se slova upotreblja- 
vaju za raspoznavanje Krista ili 
isticanje nekog predmeta koji je 
s njime povezan. 


Ai: alfa i omega, prvo i po- 
sljednje slovo grčkog alfabeta, če- 
sto se pojavljuju na pločici, štitu, 
knjizi ili drugdje kao simbol Boga 
Sina. To se temelji na riječima 
Otkrivenja (1,8): »Ja sam Alfa i 
Omega, početak i svršetak, veli 
Gospodin...« 

T: grčko slovo tau tumači se kao 
početno slovo riječi Tbećs, »Bog«. 
Samo slovo T (»egipatski križ«) 
oznaka je sv. Antuna Opata i 
obično se slika na njegovu lije- 
vom ramenu. 

IHS, IHC: jota, eta, sigma 
tri su grčka slova koja se nalaze 
u imenu Isusovu (sigma ima dvije 
inačice u pisanju). Ona se kadšto 
uzimlju i kao kratica za izričaj: 
In Hoc Signo (»u ovom znaku«). 
To je u vezi s legendom o caru 
Konstantinu, koji je u predve- 
čerje bitke i prije svoga obraćenja 
imao viđenje; u tom viđenju on 
je na nebu vidio križ i uza nj 
ispisane riječi In boc signo vinces 
(»U ovom znaku ćeš pobijediti«). 
Zato je stavio znak križa na svoje 
zastave, a nakon pobjede, kaže 


536 


SMOLA 


legenda, prigrlio je kršćanstvo. Ta 
se slova uz to (pogrešno) tumače 
kao kratica za lesus Hominum 
Salvator, latinski izričaj koji zna- 
či: »Isus, spasitelj ljudi«. 

Sv. Bernardinu Sijenskome prika- 
zao se taj znak upisan u sunce. 
Stoga se taj svetac slika držeći u 
rukama sunce s tim znakom. 
INRI: četiri početna slova latin- 
skih riječi Zesus Nazarenus Rex 
Iudaeorum  (»Isus  Nazarećanin, 
kralj židovski«). Prema Evanđe- 
lju po Ivanu (19,19), »Pilat je 
napisao natpis i stavio ga na križ. 
Bilo je pisano: Isus Nazarećanin, 
kralj židovski.« Prema sv. Ivanu, 
taj je natpis ispisan hebrejski, la- 
tinski i grčki. (-> Monogram; > 
kriptogram). 


Služba —> oficij 


Smeđe. Smeđe je boja duhovne 
smrti i sramote, ali i odricanja od 
svjetovnih užitaka. Stoga je ta 
boja prihvaćena kao boja habita 
Male braće sv. Franje (franjeva- 
ca) i kapucina. 


Smokva (Ficus carica). Smokvino 
stablo, umjesto jabuke smatra se 
kadšto stablom spoznanja u eden- 
skom vrtu. Smokvin se list pojav- 
ljuje u kazivanju o padu čovje- 
kovu, Postanak 3,7: » Tada se oba- 
dvoma otvore oči, i upoznaju da 
su goli. Spletu smokova lišća i 
naprave sebi pregače.« Zbog ta- 
kve primjene njena lišća smokva 
je postala simbolom požude. Mno- 
gobrojne sjemenke u smokvinu 
plodu razlog su što se smatra i 
simbolom plodnosti. MG 


Smola. Zbog svoje tamne boje i 
ljepljivosti smola je znak zla. »Crn 
poput smole« uzrečica je kojom 

se kadšto opisuje grešno stanje ili 
zloća. MG 


Smrt. U kršćanskoj eshatologiji 
smrt je prva od »četiriju posljed- 
njih stvari« (smrt, sud, raj, pakao). 
Misao na smrt neprestano je pri- 
sutna u kršćanskoj liturgiji i lite- 
raturi, jer je ona vježba duha da 
bi vjernik dočekao čas smrti u 
moralnoj pripravnosti, bez smrt- 
noga grijeha na duši. Prizori mu- 
čenja i umiranja svetih mučenika 
postali su zarana ikonografskim 
temama, ali likovne predodžbe sa- 
me smrti i umiranja svakidašnjeg, 
običnog čovjeka nisu se javljale 
kao ikonografske teme prije kas- 
nog srednjeg vijeka. Te teme po- 
činju u XIV. stoljeću, a od XV. 
do XVIII. stoljeća imaju u raz- 
nim oblicima vrlo važan udio u 
ikonografskom repertoriju Zapa- 
da. Njihov nastup u XIV. stoljeću 
koincidira s velikim epidemijama, 
koje su desetkova!e evropsko sta- 
novništvo i kada su prizori ma- 
sovnih umiranja postali učestala, 
gotovo svakidašnja stvarnost. Na 
brzo širenje nove ikonografije smr- 
ti djelovale su i didaktičke me- 
tode propovjednika (osobito re- 
dovnika), koji su naglašavanjem 
teme o nenadanosti i neumitnosti 
smrti nastojali da što impresiv- 
nije djeluju na odgoj vjernika. 

U ikonografiji smrti treba razli- 
kovati tri skupine: U prvoj se 
pojavljuje ideja smrti kao didak- 
tička anegdota o mrtvacima u gro- 
bu. Zastupnik prve skupine jest 
priča o Tri živa i tri mrtva. U 
drugoj skupini smrt se pojavljuje 
kao personifikacija, i to u obliku 
animiranog, aktivnog mrtvaca, 
bilo da je on prikazan kao kostur 
(katkada s opnenim krilima po- 
put šišmiša), bilo kao lešina u 

raspadanju. Ovoj skupini pripa- 
daju ikonografski prikazi koji žele 
naglasiti da je smrt nenadana, uni- 
verzalna i sverazorna, a to su 
prikazi: Smrt-kosac, Smrt-strije- 
lac, Ples mrtvaca, Imago mortis i 
Trijumf smrti. — U trećoj skupini 
prikazuju se momenti oko čovje- 
čjeg umiranja. Predstavnik te sku- 
pine jesu ilustracije djela Ars mo- 
riendi. 


I. TRI ŽIVA I TRI MRTVA 
Ikonografski motiv o tri živa i 
tri mrtva vuče svoj sadržaj iz 
istočnjačke pripovijesti, koja je u 
XIII. stoljeću ušla u literaturu Za- 
pada i postala impresionantnom 
propovjedničkom temom o pro- 
laznosti ljudske moći, slave i lje- 
pote. Mladi plemići (u ikonogra- 
fiji oni su katkada i okrunjeni 
kraljevi), kojima se broj od XIV. 
stoljeća ustaljuje na trojicu, vra- 
ćaju se na konjima iz lova (dvo- 
ica obično na ruci nose sokola, 
a prate ih redovito i lovački psi) 
te nailaze na otvorene grobove iz 
kojih im ležeći, sjedeći, dižući se 
ili koračajući  progovaraju tri 
mrtvaca. To su tri lešine ogrnute 
mrtvačkim omotačem i često okru- 
njene. One su prikazane u razli- 
čitim stupnjevima — raspadanja. 
Mrtvaci su njihovi dvojnici, jer 
im govore: »Ono što ste vi sada, 
to smo mi nekada bili, a ono što 
smo mi sada, to ćete vi postati.« 
Prizor se odvija u otvorenom kra- 
joliku, često pod križem na ras- 
kršću, a u talijanskoj ikonografiji 
prisutan je i redovnik pustinjak, 
nazvan Makarije, koji mladićima 
komentira prizor. 

Ikonografski motiv triju živih i 
triju mrtvih prvi put se javlja 
još u XIII. stoljeću, ali vrijeme 
njegova cvata jest kasni srednji 


SMRT 


vijek (XIV, XV. stoljeće) i XVI. 
stoljeće, a zatim potpuno nestaje. 


1I. SMRT-KOSAC 

Kostur, stojeći ili hodajući, drži u 
ruci srp ili kosu kao svoj atribut, 
ili zamahuje kosom kao da kosi, 
ili pak zaista njome kosi predstav- 
nike ljudskih staleža. 

Ovaj ikonografski motiv treba ra- 
zlikovati od apokaliptičkog mo- 
tiva Smrti-jabača (Četiri jahača 
Apokalipse), jahača koji je obo- 
ružan kosom ili trozubom (> 
Apokalipsa). 

Smrt-strijelac Kostur _ odapinje 
strelice iz luka i gađa pojedince 
ili predstavnike ljudskih staleža. 


Ples mrtvaca (franc. Danse ma- 
cabre, njem. Totentanz). Pučka 
kasnosrednjovjekovna  didaktička 
predodžba univerzalnog zakona 
smrti, pred kojom su svi ljudi iz- 
jednačeni, izražena povorkom 
predstavnika društvenih staleža u 
kojoj su naizmjence poredani po 
jedan živi čovjek i po jedan 
mrtvac; mrtvac je dvojnik živoga, 
on je zorna predodžba onoga što 
će živi smrću postati. Mrtvac je 
prikazan ili kao lešina u raspa- 
danju ili kao kostur. Živi se re- 
dovito nižu hijerarhijskim redom: 
na čelu povorke su predstavnici 
Crkve, zatim slijede predstavnici 
carstva, kraljevstva, = plemstva, 
građanstva i nižih staleža. Često 
je u povorci prikazano i malo di- 
jete. Mrtvaci su oboružani koplji- 
ma, strelicama i lukovima, kosa- 
ma. Oni katkada nose grobarski 
alat: motiku, lopatu, lijes. Mrtva- 
ci sviraju u muzičke instrumente 
(rog, trublja, mijeh, tambura), te 
dok živi koračaju, oni poskakuju 
u plesnom koraku, hvataju žive 
za ruke ili odijelo, krevelje se i 

izruguju se živima. Na nekim Ple- 
sovima mrtvaca prva figura je 
propovjednik (koji tumači prizor); 
na nekima se prizor zbiva u bli- 
zini raspela (na raskršću); negdje 
se (npr. Pinzolo, Italija) motiv 
Plesa mrtvaca ukrštava s motivom 
Smrti-strijelca i s motivom triju 
živih i triju mrtvih. 

Po mišljenjima dosadašnjih istra- 
Živača (koja nisu suglasna), na 
ikonografsko oblikovanje Plesa 
mrtvaca utjeca'e su: srednjovje- 
kovna didaktička poezija o neu- 
mitnosti smrti, zorne propovijedi 
franjevaca i dominikanaca, crkve- 
ne drame i predodžbe prastarih 
pučkih praznovjerja o mrtvacima 
koji se noću dižu iz grobova. Ši- 
renju motiva Plesa mrtvaca uve- 
like je pridonijela grafika (drvo- 
rezi) počevši od posljednje četvr- 
tine XV. stoljeća. 

Najraniji prikaz Plesa mrtvaca za- 
bilježen je godine 1424. u Parizu. 
Motiv se u XV. i XVI. stoljeću 
širio po Francuskoj, Njemačkoj, 
Švicarskoj, sjevernoj Italiji, Ko: 
ruškoj i kod nas u Istri (godine 
1474. na freskama u Bermu i go- 
dine 1490. u Hrastovlju). 

Imago mortis. Imago ili imagines 
ili icones mortis i sl. (= »slika 
ili podobe smrti«) opći je naziv 
za serije drvoreza XVI. stoljeća 
(ili bakroreza u idućim stoljeći- 
ma), od kojih je na svakom listu 
prikazana dramatizirana anegdota 
kako smrt u liku kostura ili le- 
šine iznenađuje i hvata pojedinog 
predstavnika ljudskih staleža i za- 
nimanja u času dok on obavlja 
svoje zvanje (npr. sijača dok sije, 
putujućeg trgovca dok nosi robu). 
Trijumf smrti. Talijanski ikono- 


grafski motiv nastao analogijom 
na literarnu humanističku koncep- 


SNIJEG 


ciju talijanskih trijumfa (trionfi) 
ljubavi, vrlina i umijeća (pjesnik 
Petrarca i dr.). Prvi prikazi po- 
činju već u XIV. stoljeću, no cvat 
tog motiva u slikarstvu i u knjiš- 
koj grafici pada u XV. stoljeće. 
Pobjednica smrt, obično s kosom 
u ruci, stoji na trijumfalnim ko- 
lima koja vuku četiri vola i koja 
prelaze preko ljudskih tjelesa. 


III. ARS MORIENDI 

Ars bene moriendi (»Umijeće do- 
brog umiranja«, u starom hrvat- 
skom prijevodu Meštrija dobrog 
umrtija) jest pučko pobudno, me- 
ditativno štivo kasnog srednjeg 
vijeka, redovito bogato ilustrirano 
drvorezima_i'i bakrorezima. Od 
prvih tiskanih izdanja početkom 
XV. stoljeća, ono se je sve do 
XIX. stoljeća likovno i sadržajno 
modificiralo i preštampavalo. Uz 
ilustracije porijekla smrti (prvi 
grijeh), vječne nagrade i kazne, 
akcenat je ilustracija na pripravi 
vjernika za odlučan trenutak sa- 
moga časa niegova umiranja. U 
nizu slika umirući je prikazan ka- 
ko ga, gola na postelji, kuša đa- 
vao a bodre anđeli. Glavne kuš- 
nje kojima je podvrgnut jesu: 
sumnja, očajanje, nestrpljivost u 
bolesti, oholost i pohlepa za bo- 
gatstvom. U završnoj sceni, kad 


umirući — ohrabren anđeoskim 
riječima — odbije sve napasti, 
đavli se povlače, a anđe'i nose 
njegovu dušu u nebo. BF 


Snijeg: —> Gospa Snježna (Gospa 
od snijega) 


Sodoma i Gomora (hebr. šedčm, 
“imčrah, značenja nepoznata). 
(Post, gl. 19). Dva grada iz Bi- 
blije uništena vatrom s neba kao 
kaznom za grijehe protuprirodne 
seksualnosti (»sodomija«). 

Sodoma i Gomora paralela su uni- 
štenju pokvarenog ljudskog roda 
u —> općem potopu. Kako se iz 
potopa spašava jedini pravednik 
—> Noa sa svojom obitelji, tako se 
iz uništenja Sodome i Gomore 
spašava jedini pravednik Lot (bra- 
tić —> Abrahamov) sa svojom po- 
rodicom. 

Anđeli, napustivši Abrahama (—> 
Abrahamovo gostoprimstvo), po- 
laze da ispitaju opačine Sodome i 
Gomore. Lot ih ugosti i ukonači, 
ali ljudi iz Sodome (Sodomiti) 
traže da im ih Lot uruči za uži- 
vanje, a Lot, poštujući svetost za- 
kona gostoprimstva, nuđa im ra- 
dije u zamjenu svoje kćeri, samo 
da bi poštedio goste. Anđeli, me- 
đutim, interveniraju i blijeskom 
zasljepljuju Sodomite, te se s Lo- 
tom zatvaraju u kuću. U zoru an- 
đeli izvode Lota s njegovom že- 
nom i s dvije njegove kćeri iz gra- 
da, naređujući im da bježe i da 
se ne obaziru za sobom, a zatim 
uništavaju Sodomu i  Gomoru 
»sumpornim ognjem«. Lotova se 
Žena, unatoč zabrani, obazre pa 
se pretvori u stup soli. Lot se s 
kćerima nastani u pećini, gdje 
kćeri opiju oca i u pijanstvu s 
njime začnu, da bi makar i na taj 
način izbjegle starožidovskom po- 
niženju jalovosti i da bi podigle 
sebi potomstvo. 


Ikonografija: 


LoTOVO GOSTOPRIMSTVO. Lot do- 
čekuje tri anđela pred vratima 
Sodome. Paralela s —> Abraha- 
movim gostoprimstvom. 


OSLJEPLJENJE SODOMITA.  Zaslije- 
pljeni blijeskom, Sodomiti tapkaju 
pred Lotovim vratima. 


LoTov BIJEG. Anđeo vodi Lota za 
ruku, kćeri nose košare na glavi, 


SOFIJA 


vode natovarena magarca, Sodo- 
ma : Gomora gore u pozadini ili 
se kuće i bedemi ruše na ljude, 
Lotova žena se pretvara u stup 
soli. Sodoma i Gomora prikazane 
su katkada abrevijaturom: kućom 
na koju pada oganj, a poginule 
Sodomite simboliziraju lubanje na 
tlu. Na stupu soli stoji poprsje 
Lotove žene poput kapitela; kat- 
kada koza liže so! sa stupa, sim- 
bolizirajući, prema jednom sred- 
njovjekovnom komentaru, demone 
što »ližu« grešnika, a grešnik je 
(u milosnom pogledu) »mrtav«: 
poput kamena, poput stupa soli. 
Lotov bijeg. predvođen anđelom, 
prefiguracija je —> povratka triju 
kraljeva (> poklonstvo kraljeva), 
koje anđeo nagovara da se ne vra- 
te kralju Herodu. On je također 
i prefiguracija > silaska u Limb, 
iz koga Krist izvodi duše staro- 
zavjetnih pravednika. 


LoTovo PIJANSTVO. Starija kći 
sjedi u očevu krilu ili ga grli, 
mlađa natače Lotu vino. Ili: Lot 
leži s kćerima. Katkada su kćeri 
predočene ženskim aktovima. Gen- 
re-scena pijanstva. Paralela s pi- 
janstvom —> Noe. 


Uništenje Sodome i Gomore, aso- 
Cijacijom na motiv razarajućeg 
ognja, jest prefiguracija —> pakla. 


Sofija, sveta: —> istarski sveci 


Sofonija (izvornije Sefonija; hebr. 
sefanjab »Bog uzdržava«). Jedan 
od dvanaest starozavjetnih »ma- 
lih« —> proroka. Atribut: svje- 
wljleš. BF 


Sokol (Falco). Dvije se vrste so- 
kola razlikuju u kršćanskoj sim- 
bolici: divlji i pripitomljeni sokol. 
Divlji je sokol znak zlih namisli 

ili djela, a pitomi označava sveta 
čovjeka ili poganina koji se obra- 
tio na kršćanstvo. Kao omiljela 
lovna ptica sokol se često prika- 
Zuje u renesansnoj umjetnosti u 
prizorima svečanosti i dvorskih 
zabava, a ponekad se slika u ru- 
kama paža koji se nalazi u prat- 
nji Mudraca s istoka. MG 


Sol. Sol je simbol snage i nad- 
moćnosti. U govoru na gori (Mt 
5,13) Krist je svoje učenike na- 
zvao »Vi ste sol zemljil« Kako 
sol štiti hranu od trulenja, ona se 
ponekad upotrebljava kao znak 
obrane od zla. U tom se smislu 
nekoć stavljala u usta djeci kod 
krštenja. (—> Elizej prorok). 


MG 


Sotona (lat. satanas ( grč. satan, 
gen. satands ( hebr. satan »pro- 
tivnik«). Izvori kršćanske demo- 
nologije nalaze se u nasljeđu sta- 
rozavjetnih vjerovanja, nastavlja- 
ju se u riječima i postupcima Kri- 
stovim, u izvještajima Evanđelja, 
u mislima apostolskih poslanica i 
u viđenjima Apokalipse. Iako 
predodžbe u svim tim izvorima 
nisu ujednačene, ipak su Sotona i 
zli dusi shvaćeni kao osobe s inte- 
ligencijom, s inicijativom, moći i 
mogućnostima djelovanja koje idu 
dotle da mogu i opsjednuti ljude, 
mučiti ih duševno i tjelesno i čak 
upravljati djelovanjem opsjednu- 
tih. U ikonografiji oni su i mu- 
čitelji prokletnika u —> paklu. 
Niih uvijek karakterizira otpor i 
pobuna u odnosu prema Božjem 
autoritetu i uloga varke, zlobe, 
spletaka i zavođenja u odnosu 
prema ljudima. Ta se misaona li- 
nija provlači već od prve knjige 
Biblije, od Knjige Postanka s mo- 
tivom Zmije — zavodnice na > 


SOTONA 


prvi grijeh, do posljednje knjige, 
do Apokalipse, gdje je vizionarno 
uočen konačni poraz Sotone i zlih 
duhova. (> Apokalipsa). Prema 
kršćanskoj demonologiji, Sotona i 
zli dusi zapravo su svojim podri- 
jetlom i bićem anđeli koji su se iz 
oholosti pobunili protiv Boga te 
su bili poraženi i od Boga zauvi- 
jek odbačeni, iako im je do svršet- 
ka vremena dopuštena mogućnost 
zlog djelovanja.  Transformaciju 
pobunjenih anđela u demone iko- 
nografija prikazuje borbom do- 
brih i zlih anđela, pobjedom Bo- 
gu vjernih anđela pod vodstvom 
»vojskovođe vojske nebeske«, —> 
Mihovila arkanđela, u prizoru: 
—> Pad pobunjenih anđela. Biblij- 
ski demonološki nazivi (osim ime- 
na Sotona) jesu: đavao (grčko- 
-latinski: diabolus), Napasnik, Lu- 
cifer, Belzebub, Neprijatelj (crkve- 
noslavenski: vrag), demon, Levi- 
jatan, Belial, Antikrist. 

U kršćanskoj ikonografiji Sotona 
i zli dusi prikazuju se u mnogo 
oblika, i to kao: 7. zmija: —> prvi 
grijeh; 2. zmaj: —> Apokalipsa; 
3. nakazni životinjski hibrid, koji 
su srednjovjekovni teatar i sred- 
njovjekovna ikonografija sveli na 
burleskno i karikaturalno, na »vra- 
golije«. Srednjovjekovni đavli ovo- 
ga tipa neodjeveni su, dlakavi, 
kose raskuštrane u čupercima i pla- 
mičcima, usta su im prorezana od 
uha do uha, strše im šiljaste uši, 
imaju kozje noge s papcima po- 
put antiknih satira, na glavi im 
rastu rogovi, na rukama i noga- 
ma često imaju čaporke umjesto 
nokata, rep im je poput majmu- 
nova a krila poput šišmiševih. Oni 
hodaju i lete. Obično su crne boje, 
ali ih ima i crvenih poput vatre 
ili zelenih poput gmazova ili (sim- 
bolične boje) otrova. Oružje su 

im kuke, osti, vile; 4. prerušeni, 
maskirani varalica koji obično 
hini da je monah s ružarijem o 
pojasu. Zrna na ružariju obično 
su praporci. Lice mu je sakriveno 
ispod kukuljice, ali ga odaju kljo- 
ve, čaporci, papci; 5. —> lav, jer 
đavao obilazi svijetom poput ri- 
čućeg lava koji traži koga da 
proždre (1 Pt 5,8); 6. —> bazi- 
lisk (Ps 90,13); 7. > Had; 8. ma- 
la crna ili crvena ptica koja izli- 
jeće iz usta grešnika, posebno kad 
počinja svetogrdni čin: —> Posljed- 
nja večera (Judina pričest). 
Demonološka ikonografija javlja 
se u kršćanskoj umjetnosti od IX. 
stoljeća. Sotona i zli dusi pojav- 
ljuju se na karakterističan način 
u ikonografskim motivima, obra- 
đenima u ovoj knjizi u ovim je- 
dinicama: —> napastovanje Eve; 
—> Job; —> Tobija; —> napasto- 
vanje Krista; —> Mojsijeva smrt; 
—> silazak u Limb; —> Posljednji 
sud (vaganje duša, mučenje pro- 
kletih); —> pakao; —> napastova- 
nje sv. Antuna pustinjaka; —> le- 
genda o Teofilu; > ars moriendi; 
—> Apokalipsa (Sotona bačen u 
bezdan); > Mihovil sveti; —> živi 
križ. BF 


Sova (Strix). Budući da se sova 
krije u tami i bježi od svjetla, 
postala je simbolom Sotone, Kneza 
tame. Kao što Sotona zavodi lju- 
de, tako i sova navodno vara pti- 
ce i navlači ih u lovačke zamke. 
Sova k tome označuje samoću i 
javlja se na slikama pustinjaka 
dok mole. No, zbog dara koji joj 
se od davnine pripisuje, sova je 
znak mudrosti i kao takva kad- 
što se prikazuje na slikama sv. 
Jeronima. 


U povoljnom smislu sova je ozna- 
ka Krista koji se žrtvovao da spa- 


SPIRIDON 


si svijet, »da obasja one koji pre- 
bivaju u tami i sjeni smrtnoj... « 
(Lk 1,79). To tumači njezinu na- 
zočnost na prizorima -> raspeća. 


MG 


Spiridon, sveti, biskup. Biskup u 
Trimitontu na Cipru. Životopis 
mu je okružen brojnim legenda- 
ma. U mladosti je bio pastir, te je 
nabovši se na trn ostao bez. jed- 
nog oka. Legenda mu pripisuje 
brojna čudesa: učinio je da se 
mlaz vode pretvori u vatru; zmi- 
ju je pretvorio u zlato, da bi se- 
ljaci smogli sredstva za kupnju 
sjemenja; jednom je smirio veliku 
oluju, da bi brodovi mogli pristati 
u luku. Tijelo mu je bilo prene- 
seno u Carigrad, a odatle pred 
Turcima na Krf, odakle mu se 
kult širi osobito po Dalmaciji, 
Istri i Venetu (osobito u Chioggi). 
S Krfa dolaze u Dalmaciju brojne 
njegove ikone. Prikazuju ga kao 
mladog pastira ili kao biskupa u 
istočnoj odori. Atributi su' mu 
zmija i trn. Blagdan mu je 14. 
prosinca. Zaštitnik je pomoraca 
(uz sv. Nikolu). AB 


Spužva. Spužva je jedan od zna- 
kova Kristove muke (—> raspeće). 
'To se značenje izvodi iz evanđeo- 
skog izvještaja o  razapinjanju: 
»Smjesta otrča jedan od njih, uze 
spužvu, nakvasi je octom te je 
nataknu na trsku pa mu je pruži 
da pije« (Mr 27,48). (> Stefa- 
ton). MG 


Srce. Smatralo se da je srce sre- 
dište razumijevanja, ljubavi, hra- 
brosti, pobožnosti, žalosti i ra- 
dosti. Duboko religiozno značenje 
srca opisano je u Prvoj knjizi Sa- 
muelovoj (16,7): »Jahve reče Sa- 
muelu: Ne gledaj na njegovu 

vanjštinu ni na njegov visok 
stas ... Bog ne gleda kao što 
gleda čovjek; čovjek gleda na oči, 
a Jahve gleda što je u srcu.« 

Ljudsko srce u rukama nekog sve- 
ca simbol je ljubavi i pobožnosti. 
Srce koje bukti označava krajnji 
religiozni Žar. Srce  probodeno 
strelicom slika je skrušenja, du- 
boka kajanja i pobožnosti u uvje- 
tima krajnje nevolje. Srce u pla- 
menu, a gdiekad i  probodeno 
srce, upotrebljava se kao oznaka 
sv. Augustina, a slika je Božjeg 
vodstva u njegovoj revnosti. Srce 
s križem oznaka je sv. Katarine 
Sijenske, po legendi koja opisuje 
kako joj se jednog dana ukazao 
Spasitelj i na njezinu molbu usa- 
dio joj svoje srce u grudi umjesto 
njezina. Srce je još i svetačka 
oznaka sv. Bernardina Sijenskog. 


Srce Isusovo. Pobožnost prema 
Srcu Isusovu, kao simbolu Kri- 
stove ljubavi i žrtve, razvija se 
pojedinačno već kod srednjovje- 
kovnih mistika u njihovim raz- 
matranjima o Kristovim ranama, 
au XVII. stoljeću s I. Eudesom 
i M. Alacoque postalo je opće- 
prihvaćeno i dobilo ono usmjere- 
nje koje će zatim, osobito pro- 
pagandom isusovačkog reda, dje- 
lovati i na konačnu ikonografiju 
tog motiva. U katoličkoj Crkvi 
Srce Isusovo ima misu i oficij od 
godine 1765., a općim blagdanom 
postaje godine 1856. Dok se u 
kasnosrednjovjekovnoj ikonografi- 
ji motiv Srca Isusova pojavljuje 
sporadično, i tada je vezano uz 
prikaze ranjenog Krista, —> arma 
Christi, križa, trnove krune ili 
euharistije, od XVI. stoljeća po- 
činje se nad simboličkim znakom 
srca javljati karakterističan pla- 


SRCE 


men kao ikonografska oznaka 
pojma ljubavi. Takvo srce vidjet 
će (u svojoj viziji) godine 1673. 
redovnica Margareta Alacoque i 
ona će prva nacrtati srce Isusovo 
s tri čavla, s trnovom krunom, 
s plamenom i križem i s natpi- 
som: Cbaritas. Taj će se motiv, 
kao samostalni simbol ili kao istak- 
nuti dio na prsima Kristova lika, 
snažno razmahati u ikonografiji 
počevši od druge četvrtine XVIII. 
stoljeća, otkad će se na motivu 
srca pridodati i rana iz koje kaplje 
krv, a često i blještavi krug zlat- 
nih zraka oko srca. Od tada pa 
do naših dana Krist često poka- 
zuje rukom na svoje srce. BF 


Srce Marijino. Motiv pobožnosti 
prema Bogorodici, koja sudjeluje 
u Kristovim mukama, postaje od 
XVIII. stoljeća — ikonografskim 
pandanom motivu => Srca Isu- 
sova. Iz simboličnog srca — bilo 
kao samostalnog motiva, bilo kao 
motiva na grudima Bogorodičina 
lika — izbijaju simbolički znako- 
vi: plamen ljubavi, ljiljan djevi- 
čanske čistoće, a u srce se zabada 
mač boli. (-> Sedam žalosti Bo- 
gorodice). BF 


Srebro. Zbog svoje bjeline i zbog 
toga što je dragocjena kovina koja 
se kuša u vatri, srebro je postalo 
znakom čednosti i čistoće. Srebro 
je još i znak rječitosti evanđe'i- 
sta. Takvo se shvaćanje temelji 
na riječima Psalma 12, koje tvrde: 
»Riječi su Jahvine riječi iskrene, 
srebro prokušano, od zemlje odvo- 
jeno, sedam puta očišćeno.« (—> 
Novac [kovani novac]). MG 


Srp —> Nedjelja, sveta 


Stablo. Stablo ima vrlo istaknuto 
mjesto u kršćanskoj simbolici. Op- 

ćenito, stablo je znak života ili 
smrti, zavisno od toga je li zdravo 
i čvrsto ili zakržljalo i uvelo. Po- 
stanak 2,9 opisuje kako je Bog za- 
sadio edenski vrt: »Tada Jahve, 
Bog, učini te iz zemlje nikoše sva- 
kovrsna stabla .— pogledu za- 
mamljiva a dobra za hranu — i 
stablo života nasred vrta, i stablo 
spoznaje dobra i zla.« Izvještaj 
nastavlja opisom pada koji je usli- 
jedio nakon Adamova uživanja 
ploda sa stabla spoznaje dobra i 
zla. Postoji legenda koja kazuje 
kako je nakon Adamove smrti 
arkanđeo Mihovi! (Mihael) poučio 
Evu kako će na njegovu grobu 
zasaditi grančicu sa stabla spo- 
znaje. Iz te grančice izraslo je 
stablo koje je Salamon presadio 
u hramski vrt. Kasnije je ono po- 
sječeno i bačeno u ribnjak Bet- 
hezdu. Ondje je ostalo sve dok 
nije izvučeno da bi se od njega 
izdjelao Kristov križ. (=> Sala- 
mon i kraljica od Sabe). 
Procvalo stablo oznaka je sv. Ze- 
nobija, na temelju legende koja 
govori kako je suho drvo pro'i- 
stalo na dodir svečeve mrtve ru- 
ke. 

Stablo spoznanja dobra 
i zla: — stvaranje svijeta; —> 
prvi grijeh; > zemaljski raj. Sta- 
blo života: —> stvaranje 
svijeta; —> zemaljski raj. Obo- 
reno stablo: > Danijel pro- 
rok. Stablo s ljudskim li- 
kovima: — Jesejevo stablo; 
—> Apokalipsa (nebeski Jeruza- 
lem). MG 


Staklo. Budući da je bistro i pro- 
zirno, staklo je simbol čistoće. U 
tom se smislu često slika u pri- 
zorima iz života blažene Djevice 
Marije. Na slikama —> navješte- 
nja ljiljan se često stavlja u vazu 

od prozirna stakla. Ono je tako- 
đer osobit znak bezgrešnog za- 
čeća. U prizorima stvaranja Bog 
se kadšto prikazuje sa staklenom 
kuglom u ruci, koja je simbol 
Božjeg svijeta svjetlosti što je po- 
stojao prije stvaranja zemlje. 

Kristalna staklena čaša sa zmijom 
ili slomljena kristalna čaša služi 
katkad kao oznaka sv. Benedikta, 
što podsjeća kako je čudesnim 
načinom izbjegao smrt trovanjem. 
(> Djevičansko materinstvo). 


MG 


Starac Dana (kasnolat. Antiquus 
dierum »Pradavni«). Ikonografska 
antropomorfna predodžba Boga, 
nastala na temelju viđenja pro- 
roka Danijela (Dn 7,9): > Da- 
nijel; —> Bog. Bog je prikazan 
kao starac duge bijele kose i bra- 
de, u bijeloj haljini, kako sjedi 
na prijestolju od oblaka. — BF 


Starci Apokalipse: —> Apokalipsa. 


Stari zavjet. Židovska je tradicija 
s Biblijom predala kršćanstvu li- 
teraturu iz koje će nova, kršćan- 
ska umjetnost početi crpsti poje- 
dine starozavjetne motive. No Žži- 
dovska tradicija nije mogla isto- 
dobno predati mladome kršćan- 
stvu i već gotove slike staroza- 
vjetnih događaja, to jest već raz- 
rađenu ikonografiju, jer je pravo- 
vjernim Židovima, da bi se pod 
svaku cijenu izbjegla mogućnost 
skretanja od monoteizma k —> ido- 
lopoklonstvu, bilo najstrože za- 
branjeno da u likovnu umjetnost 
uvode bilo kakav ljudski ili ži- 
votinjski lik. U > Deset zapovije- 
di, danih na Sinaju, Bog nalaže 
u trećoj zapovijedi: »Ne pravi se- 
bi urezana lika niti kakve slike 
onoga što je gore na nebu, ili do- 

lje na zemlji, ili u vodama pod 
zemljom. Ne klanjaj im se niti im 
služi« (Izl 20,4—5). A_ Mojsije 
govori Izraelcima: »Pazite dobro! 
Onoga dana kad vam je Jahve, 
Bog vaš, govorio ispred ognja na 
Horebu, niste vidjeli nikakva lika, 
da se ne biste pokvarili te da ne 
biste pravili sebi kakva klesana 
lika, kipa muškoga ili ženskoga 
obličja, ni obličja kakve životinje 
što je na zemlji, ni obličja kakve 
ptice što pod nebom lijeta, ni 
obličja bilo čega što po zemlji 
gmiže, ni obličja kakve ribe što je 
u vodi pod zemljom, i da se ne 
bi, kad digneš svoje oči prema 
nebu te vidiš sunce, mjesec i zvi- 
jezde — svu nebesku vojsku — 
dao zavesti da im se klanjaš i da 
im iskazuješ Štovanje« (Pnz 4, 
15—19). »Zato pazite da ne za- 
boravljate Saveza što ga je Jahve, 
Bog vaš, sklopio s vama, te sebi 
ne pravite klesanih likova bilo 
čega što je Jahve, Bog tvoj, za- 
branio. Jer Jahve, Bog tvoj, oganj 
je što proždire; on je Bog ljubo- 
moran« (Pnz 4,23—24). Židovska 
likovna umjetnost je stoga u prin- 
cipu anikonična; ona — uz izvan- 
redno rijetke iznimke — poznaje 
samo ornamenat. Među iznimka- 
ma su likovi —> kerubina nad 
—> kovčegom Zavjeta. Tek u vrlo 
kasno doba, u III. stoljeću n. e., 
pod snažnim utjecajem he'enistič- 
ke kulture, poznajemo freske koje 
prikazuju starozavjetne scene na 
zidovima židovske sinagoge u is- 
kopinama Dura-Europos u Siriji. 
Stoga je, imajući sve ovo u 
vidu, razumljivo da se najstarija 
kršćanska ikonografija, kada je 
prikazivala starozavjetne sadržaje, 
morala u mnogim oblicima osla- 
njati na nežidovsko figuralno na- 

sljeđe antike, helenizma, umjetno- 
sti Istoka. 

Stari zavjet se ocrtava kao po- 
vijest Božjeg stvaranja svijeta, kao 
roman o Božjoj promisli u svijetu, 
o njegovim intervencijama u po- 
vijesti ljudskog roda, u povijesti 
izabranog naroda i u povijesti po- 
jedinog čovjeka. Umjetnost prvih 
kršćanskih vjekova na zidovima 
katakomba i na reljefima staro- 
kršćanskih sarkofaga sva je na- 
dahnuta vjerom nadanja, vjerom 
pouzdanja i predanja u Boga, vje- 
rom u spasenje. Stoga, kada ta 
umjetnost posiže za starozavjet- 
nim motivima, ona među njima 
izabire samo one koji nešto go- 
vore o spasonosnim Božjim inter- 
vencijama. To su npr.: —> Božje 
obećanje Abrahamu ili prizor ka- 
ko > Mojsije izbija vodu iz pe- 
ćine; —> prijelaz Izraelaca preko 
Crvenoga mora; > mana u pu- 
stinjij => Tri mladića u užarenoj 
peći, —> Danijel u lavljoj jami; 
Noina > korablja itd. Tek će 
visoki srednji vijek, kada bude 
ostvario opsežne narativne roma- 
ničke cikluse, proširiti izbor sta- 
rozavjetnih motiva, pa će pripo- 
vijedati gledaocima dugu kroniku 
događaja, koji su vodili od stva- 
ranja svijeta i —> prvog grijeha 
do »punine vremena«, do pojave 
i nastupa Isusa Krista. Budući da 
je u kršćanskoj misli središnja po- 
Java svih zbivanja Isus Krist, Sta- 
ri zavjet je za kršćane samo du- 
gotrajna i smišljena priprema Kri- 
stova dolaska, njegove pouke i 
njegove otkupiteljske Žrtve na 
križu. Stari zavjet je stoga samo 
uvod, samo »sjena« (Heb 8,5—6), 
samo neki nagovještaj i predslika 
(>> prefiguracija) onoga što će se 
dogoditi u Novom zavjetu, u ko- 
me se ispunjuju sva proroštva i 

svi nagovještaji Staroga zavjeta. 
Već se u riječima samoga Krista 
povlače usporedbe između doga- 
đaja Staroga i Novoga zavjeta, 
pa na primjer dok on nagovješćuje 
svoju smrt i uskrsnuće, govori: 
»Kako je Jona bio u utrobi ribe 
tri dana i tri noći, tako će i Sin 
čovječji proboraviti u krilu zemlje 
tri dana i tri noći« (Mt 12,40), a 
evanđelisti često potkrepljuju iz- 
vještaje o događajima iz Kristova 
života riječima da se to zbilo ka- 
ko bi se ispunila Pisma, tj. da bi 
se ostvarilo ono što je već bilo 
nagoviješteno u starozavjetnim 
tekstovima. Ove paralelizme Sta- 
rog i Novog zavjeta razrađuje 
srednjovjekovna teologija, koja 
stvara sistem —> konkordancija, 
tj. slaganja, podudaranja  poje- 
dinih događaja ili stvari iz Sta- 
rog zavjeta s onima u Novom 
zavjetu, tako da su starozavjetni 
događaji, likovi ili stvari > pre- 
figuracije ili tipovi novozavjet- 
nih (> tipologija). Na temelju 
tako zasnovanih sukladnosti, na 
temelju idealno zamišljene i iz- 
građene simetrije između Starog i 
Novog zavjeta, oblikuju se u li- 
kovnoj umjetnosti stalne ikono- 
grafske veze i sklopovi između 
određenih prizora Starog i Novog 
zavjeta, koje su našle svoj kodi- 
ficirani poredak u ilustracijama 
takozvanih —> Biblia pauperum i 
Concordantia Caritatis i odrazile 
se u minijaturama kodeksa, ciklu- 
sima fresaka na zidovima crkava 
i u drugim oblicima likovne umjet- 
nosti od visokog srednjeg vijeka 
nadalje. 

Dok je katolički vjernik stolje- 
ćima — katehetskom poukom i 
slušanjem liturgijskih čitanja — 
svoje predodžbe o Starom zavjetu 
stvarao uglavnom iz odabranih 

poglavlja, protestantski je vjernik 
sistematski čitao Stari zavjet, pa 
se je to odrazilo i u ikonografiji 
protestantskih zemalja. Renesansa 
je u Starom zavjetu nalazila mo- 
tive idealnih heroja, sličnih onima 
iz klasične antike, a XIX. sto- 
ljeće povijesnu romantiku i dra- 
matiku zbivanja, kojoj su arheolo- 
ški i povijesno-istraživalački in- 
teresi i spoznaje nastojali upeča- 
titi što egzaktniju predodžbu o 
kostimeriji i o biblijskim ambi- 
jentima. BF 


Staš > Anastazije 


Stauroteka (slat. staurotb&ca ( sr. 
grč. staurothek&č ( grč. stauros 
»kolac, križ« i tbćkč »posuda, 
kovčeg, spremnica«).  Relikvijar 
koji sadrži čestice Kristova križa. 
Javljaju se u VII. stoljeću kao 
mali preklopni križevi na lančiću 
(> pektoral), koji se otvaraju 
longitudinalno pomoću šarki na 
vrhu križa. U X. stoljeću se na 
Istoku javljaju stauroteke u obli- 
ku pravokutnih ploča s križem 
na sredini i emajlnim ukrasima 
oko križa. U XII. stoljeću, za 
vrijeme križarskih vojni, umna- 
žaju se, uglavnom lažne, relikvije 
Kristova križa u vrlo raskošnim 
relikvijarima koji imaju oblik kri- 
ža s dvije horizontalne grede (pa- 
tibulum), od kojih je gornja kra- 
ća i koso položena, što je zapravo 
samo preinačen —> titulus, a do- 
biva naziv »križ Svetog groba«. 
(> Križ; —> filakterij). AB 


Stefaton, vojnik koji na spužvi 
J J 
pruža Kristu ocat: —> raspeće 


Stid Adama i Eve: > prvi grijeh 


Stigme (grč. stigma »biljeg; oži- 
ljak, rane« ( stidzo »bosti«). Ra- 

ne Isusove. Stigme su ožiljci za 
koje se misli da su na vrhuna- 
ravan način utisnuti nekim 0so- 
bama velike duhovnosti, a izgle- 
dom podsjećaju na pet rana što 
ih je Isus zadobio kod razapinja- 
nja na križu. U kršćanskoj umjet- 
nosti stigme se pojavljuju kao 
oznaka sv. Katarine Sijenske i sv. 
Franje Asiškog, jer postoje izvje- 
Šštaji prema kojima je njih oboje 
imalo stigme. : 


Stijena. Stijena označuje samoga 
Boga. Taj smisao potječe iz po- 
vijesti o Mojsiju koji je udario po 
stijeni a iz nje je izbila voda za 
okrepu njegova naroda. O Kristu 
se često govori kao o stijeni iz 
koje izviru čiste rijeke Evanđelja. 
I sv. Petar se također naziva sti- 
jenom, kamenom temeljcem Crkve, 
zbog Kristove riječi: »Ti si Pe- 
tar — Stijena, i na toj stijeni sa- 
gradit ću Crkvu svoju» (Mr 16, 
18). MG 


Stipes (lat. == »deblo, klada«). 
Dio —> oltara na kojem počiva 
—> menza. U ranijim razdobljima 
to je jedna do četiriju noga, a 
od predromanike nadalje stipes 
se gradi od kamena klesanca ili 
lomljenca sa žbukom. Od XIV. 
stoljeća ispred njega se stavlja 
— antependij. 


Stišavanje oluje. (Mt 28,18—20; 
Mk 16,14—18; Lk 24,36—49; Iv 
20,19—23). Kada se digla oluja 
na Genezaretskom jezeru, aposto- 
li, preplašeni da će se potopiti, 
bude Krista koji je zaspao u la- 
đici. On, prekorivši ih s malo- 
vjernosti, utiša oluju i more. 

Ikonografija: Dva razli- 
čita momenta radnje prikazuju se 
kao dva odvojena prizora ili se 

sjedinjuju u jedan, pa je u istoj 
lađici prikazan Krist kako spava 
i kako budan stišava oluju. 

Starozavjetne prefiguracije za sti- 
šavanje oluje jesu: > prijelaz pre- 
ko Crvenoga mora; —> prijelaz 
Izraelaca (s kovčegom Zavjeta) 
preko Jordana; Ilija razdvaja vo- 
de Jordana (> Ilija prorok). 

BF 


Stjepan, sveti, kralj (lat. Stepba- 
nus; slov. Štefan). Ugarski kralj. 
Rođen je oko 975. g. u Esztergo- 
mu (Gran Strigonium) kao sin 
vojvode Geze, praunuk Arpadov. 
Pogansko ime bilo mu je Wajk, a 
na krštenju, koje je između g. 
985—990. obavio vjerojatno pra- 
ški biskup Adalbert (on je uve- 
like nastojao oko pokrštenja Ma- 
đara), dobio je ime Stjepan. Bio 
je oženjen bavarskom kneginjom 
Gizelom, s kojom je imao sina 
Emerika. Pokrstio je Mađare, os- 
novao g. 1001. nadbiskupiju u 
Esztergomu, desetak biskupija i 
nekoliko samostana. Proglasio se 
kraljem i dao se u mjesecu kolo- 
vozu (15. ili 17.) god. 1001. okru- 
niti tzv. Stjepanovom krunom, 
koju mu je poslao papa Silvestar 
II. Po toj kruni nazivale su se 
Ugarska, Hrvatska, Slavonija i 
Dalmacija »zemljama krune sv. 
Stjepana«. Organizirao je komi- 
tate, izdavao zakone i kovao svoj 
novac, te vodio uspješne ratove 
s carom Konradom II. i Bolesla- 
vom Poljskim. Umro je 20. ko- 
lovoza 1038. u Esztergomu. Po- 
kopan je u Szćkesfehćrvau (Alba 
Regia), u bazilici koju je sam 
utemeljio. Kanoniziran je g. 1087. 
Svetkovina mu je 20. kolovoza. 

Preko Ugarske kult sv. Stjepana 
kralja prodro je u Hrvatsku, gdje 
je bio jako raširen od srednjeg 

vijeka dalje u čitavoj sjevernoj 
Hrvatskoj do rijeke Kupe, a tako 
i“u Slavoniji. Među brojnim re- 
likvijama ističu se one iz g. 1635. 
u zagrebačkoj katedrali, u riznici, 
u relikvijaru u obliku poprsja. 
Stjepan kralj prikazuje se kao 
stariji, bradati vitez ogrnut kra- 
ljevskim plaštem, okrunjen, s kra- 
ljevskom jabukom i žezlom. Naj- 
češće se uz njega javljaju sv. La- 
dislav i Emerik. 


Stjepan Prvomučenik, sveti (lat. 
Stepbanus Protomartyr). Bio je 
prvi kršćanski đakon i prvi mu- 
čenik za vjeru (I. stoljeće). Izvje- 
štaj o njemu zabilježen je u Dje- 
lima apostolskim (gl. 6 i 7). Ondje 
se kaže: »Stjepan, pun milosti i 
snage, činio je velike čudesne zna- 
kove u narodu« (Dj 6,8). No, 
pripadnici stare vjere u Jeruza- 
lemu razjare se zbog Stjepanovih 
riječi i zbog njegova utjecaja u 
narodu. Oni ga dadoše uhititi i 
dovući pred Veliko vijeće, pod 
lažnom optužbom da je govorio 
bogohulne riječi protiv Mojsija i 
protiv Boga. Tu je Stjepan održao 
svoj čuveni govor (Dj 7,2—52), 
koji je toliko uzbudio židovske 
starješine te ga oni izvedoše izvan 
grada i pogubiše kamenovanjem. 
Savao, kasniji apostol Pavao, bio 
je nazočan kao službeni svjedok 
i odobravao Stjepanovo pogublje- 
nje. Dok je umirao, Stjepan je 
kleknuo i povikao: »Gospodine, 
ne uzmi im ovo za grijeh!« Prema 
legendi, četiri stotine godina po- 
slije njegove smrti neki svećenik 
u Palestini, po imenu Lucijan, u 
viđenju dozna za skrovište gdje 
je ukopano Stjepanovo tijelo. Ti- 
jelo je otkopano i preneseno u 
Rim i kasnije pokopano kraj osta- 
taka sv. Lovre. Kad su otvorili 

Sv. Stjepan mučenik. Lovro Do- 
bričević, 1448., Dubrovnik, domi- 
nikanci 


grob sv. Lovre da u nj polože 
tijelo sv. Stjepana, sv. Lovro se, 
kaže legenda, okrenuo na jedan 
bok 1 pružio ruku sv. Stjepanu. 
Odatle podrijetlo naslova »otmje- 
ni Španjolac« (»Spagnuolo corte- 
se«) što se pridaje sv. Lovri. 

Sv. Stjepan se prikazuje kao mla- 
dić odjeven đakonskom dalmati- 
kom, te drži palmu mučeništva. 
Posebna su mu oznaka komadi 
kamenja, »oruđe« njegova pogu- 
bljenja. Zbog legende o njegovu 
našašću i pokopu u Rimu, često 
se sv. Stjepan i sv. Lovro slikaju 
zajedno. MG 


Stolna crkva (katedrala: slat. ca- 
tbedralis [ecclesia] »stolna crkva, 
stolnica«, prema grč. kathćdra 
»sjedalo_ s naslonom,  stolica«). 
Katedrala. Stolna crkva je službe- 
no sjedište biskupa i stoga glavna 
crkva na području biskupije (di- 
jeceze). Ime joj dolazi od »sto- 
lice« ili »katedre«, biskupova pri- 
jestolja koje je smješteno u nje- 
zinu svetištu. MG 


Stopalo. (Noga). Budući da do- 
tiče zemaljski prah, ljudsko sto- 
palo često simbolizira poniznost 
i dobrovoljno služenje. Žena koja 
je u farizejevoj kući oprala Kri- 
stu noge svojim suzama, izrazila 
je svoju poniznost i svoje kajanje 
te su joj oprošteni grijesi (Lk 7, 
38). Sam je Krist prao noge svo- 
jim učenicima na —> posljednjoj 
večeri (Iv 13,5). Na temelju toga 
čina uveden je običaj da biskupi 
(u srednjem vijeku i vladari) obav- 
ljaju obred pranja nogu na Veliki 
četvrtak. MG 


Stošija —> Anastazija 


Stotina. Stotina (sto) jest brojka 
koja označava puninu. MG 


Strijela. Općenito strijela ozna- 
čava duhovno oružje namijenjeno 
službi Bogu. No, strijela kao znak 
rata i smrti služi u prikazivanju 
mnogih svetačkih likova. Sv. Se- 

bastijan se obično prikazuje sa 
strelicama zabodenim u tijelo. Za 
sv. Uršulu se kaže da je preži- 
vjela mučenje strelicama. Strijela 
je uz to i znak kuge. Kako je sv. 
Sebastijan preživio mučenje stre- 
licama, on je postao jedan od 
glavnih zaštitnika svih Žrtava 


kuge. MG 


Stup. Stup uz koji je Krist bio 
privezan za vrijeme bičevanja 
upotrebljava se kao jedan od zna- 
kova muke. Stup je i oznaka za 
Samsona, koji je poginuo rušeći 
stupovlje  filistejske palače. Sv. 
Sebastijan se redovito prikazuje 
privezan uza stup dok ga vojnici 
gađaju strelicama. (-> Bičevanje 
Krista). 


Stup od oblaka. (Izl 13,20—22; 
14,19—20 i 40,34—38; Br 14,14). 
Vidljivi znak Božje prisutnosti i 
vodstva izabranog naroda: pri 
—> izlasku Izraelaca iz Egipta, 
pri njihovu -—> prijelazu preko 
Crvenoga mora i na njihovu —> 
putovanju kroz pustinju stup od 
oblaka ide pred njima danju i 
vodi ih. 

U ikonografiji ima oblik okomi- 
tog vrtloga oblaka ili prašine. Vi- 
di i > stup od ognja. BF 


Stup od ognja. (Izl 13,20—22 i 
40,38; Br 14,14). Vidljivi je znak 
Božje prisutnosti i vodstva iza- 
branog naroda. Pri —> izlasku 
Izraelaca iz Egipta, pri njihovu 
—> prijelazu preko Crvenog mora 
i na njihovu —> putovanju kroz 
pustinju stup od ognja ide pred 
njima noću i vodi ih. 

U ikonografiji ima najčešće oblik 
tordiranog stupa kome iz kapitela 
suklja oganj, a rjeđe je prikazan 

personifikacijom u obliku letećeg 
anđela. 

Stup od ognja prefiguracija je 
zvijezde koja vodi mage (> Po- 
klonstvo triju kraljeva), a _moti- 
vom ognja ujedno je i jedan od 
simbola —> Duha Svetoga. (> 
Stup od oblaka). BF 


Stvaranje Eve. (Post 2,21—24). 
Bog pušta san na Adama, vadi 
mu rebro iz boka i od njeg stvara 
Evu. U ovom prizoru Adam je 
uvijek prikazan u dubokom snu, 
redovito ležeći na zemlji, često 
nalakćene glave, a Eva kao po- 
lulik izlazi iz njegova boka, te 
je Bog prihvaća za ruku. 
Od XIII. stoljeća stvaranje Eve 
često se tipološki vezuje s rađa- 
njem Crkve: kao što je Eva izišla 
iz Adamova boka, tako je i Crkva 
proistekla iz probodenog boka ra- 
zapetog Krista. (—> Raspeće). 

B 


Stvaranje svijeta. Prva knjiga Bi- 
blije, Knjiga Postanka (Geneza), 
donosi dva različita izvještaja o 
stvaranju svijeta. Prema prvom 
izvještaju (Post 1,1 — 2,4), Bog 
stvara svijet u Šest dana. Prvi 
dan stvara svjetlost. Drugi dan 
stvara nebeski svod. Treći dan 
stvara kopno i more i raslinstvo. 
Četvrti dan stvara Sunce, Mjesec 
i zvijezde. Peti dan stvara ribe i 
ptice. Šesti dan stvara stoku, gmi- 
zavce i zvjerad i na kraju čo- 
vjeka. Sedmi dan Bog posvećuje 
odmoru. 

U drugom izvještaju (Post 2,4 — 
3,24) sadržan je opširan opis 
stvaranja čovjeka (Adam) iz gli- 
ba zemaljskoga, njegovo uvođenje 
u zemaljski raj, stvaranje životi- 
nja i Adamovo nadijevanje imena 
Životinjama te stvaranje Eve iz 


STVARANJE 


Lučenje kopna i mora. Hrastovlje, 
Ivan iz Kastva, 1490. 


Adamova rebra. Usred zemaljskog 
raja (Edena) zasađena su dva sta- 
bla: —> stablo života i —> stablo 
spoznanja dobra i zla. Od stabla 
spoznanja dobra i zla prvim je 
ljudima zabranjeno jesti plodove, 
uz prijetnju smrti. Ovaj drugi bi- 


Stvaranje biljki. Hrastovlje, Ivan 
iz Kastva, 1490. 

STVARANJE 


Stvaranje Sunca, Mjeseca i zvijez- 
da. Hrastovlje, Ivan iz Kastva, 
1490. 


blijski izvještaj opisuje napasto- 
vanje Eve, gdje > Zmija nago- 
vara Evu na uživanje plodova, 
čime će se navodno »ljudima otvo- 
riti oči, pa će biti kao bogovi, 
koji razlučuju dobro i zlo«. Opi- 
san je —> prvi grijeh, u kome 
Eva uživa plodove i daje ih na 
uživanje Adamu, pa zbog prekr- 
šaja Božje zabrane ljudi spoznaju 
da su goli te se, u osjećaju stida, 
odijevaju u pregače od smokvina 
lišća. Kao kazna slijedi njihov 
—> izgon iz zemaljskog raja, a 
Bog nad stazom koja vodi k sta- 
blu života stavlja kao stražu —> 
kerubine i plameni mač. Zmija 
kao napasnik biva prokleta, a 
između nje i ljudskog roda uspo- 
stavlja se neprijateljstvo. Nave- 
dene su i posljedice grijeha: že- 
nine muke pri rađanju, njena po- 
dložnost mužu, prokletstvo ne- 
plodne zemlje, napor ljudskog ra- 
da i njegova smrtnost. 


STVARANJE 

Stvaranje riba, ptica i životinja. 
Hrastovlje, Ivan iz Kastva, 1490. 


Kako redoslijed opisa postupnog 
stvaranja nije u oba izvještaja 
istovjetan i sinhroniziran, ikono- 
grafija se nužno našla pred za- 
datkom da podatke iz oba izvje- 
Šštaja kompilira i stopi u jedin- 
stven redoslijed pripovijedanja, tj. 
da stvori jedinstven ciklus stva- 
ranja svijeta. 

U ikonografskoj redakciji Stva- 
ranja svijeta često se u prikazu 
prvoga dana stapa stvaranje svje- 
tla sa stvaranjem —> anđela, a 
prikaz šestoga dana redovito se 
rastavlja na dva posebna prizora: 
na stvaranje životinja (stoke, gmi- 
zavaca i zvjeradi) i na stvaranje 
Adama. 

Mnogo učestaliji od kompletnih, 
narativnih ciklusa o stvaranju svi- 
jeta jesu ciklusi usredotočeni samo 
na stvaranje čovjeka, na prikaz 
—> prvoga grijeha praroditelja i 
na posljedice toga grijeha, koji 
se po teološkom učenju prenosi 
na sve njihove potomke (istočni, 
—> iskonski grijeh), a koji je ko- 


čovjeka. 
Hrastovlje, Ivan iz Kastva, 1490. 


Stvaranje životinja i 


načno naknađen Kristovom žrtvom 
na križu. U velikoj viziji Božjeg 
nacrta stvaranja svijeta srednjo- 
vjekovna teološka spekulacija za- 
mislila je nakon »sedmoga dana« 
i »osmi dan«, a to je dan otku- 
pljenja Kristovom žrtvom na kri- 
žu. Po tom poimanju (sv. Ambro- 
zije) —> krstionice su dobivale 
simbolički osmerostranu osnovicu. 
Katkada je u prikazu stvaranja 
svijeta lik —> Boga Oca zamije- 
njen likom Kristovim; Krist je, 
naime, druga božanska Osoba, 
Logos, Verbum, tj. Riječ, on je, 
prema dogmatskoj definiciji, onaj 
»po kome je sve stvoreno«, pa ga 
u tom slučaju označuje —> križna 
aureola. Adam i Eva (osim u puč- 
koj umjetnosti) nemaju pupka, jer 
nisu rođeni nego stvoreni. 

U duhu podudarnosti između Sta- 
rog i Novog zavjeta često se pra- 
ocu Adamu, po kome je došao gri- 
jeh, suprotstavlja »drugi Adam«, 
tj. Isus Krist, po kome je došlo 
otkupljenje (Rim 5,12—20), a Evi, 


SUBĐAKON 


koja je Bogu odrekla poslušnost 
i bila uzrok grijehu, suprotstavlja 
se »nova Eva«, tj. Bogorodica, 
koja je iskazala Bogu poslušnost 
i po kojoj je na svijet došao Krist, 
Spasitelj. Edenskom se drvu, tj. 
stablu spoznanja dobra i zla, koje 
je bilo instrumenat grijeha, su- 
protstavlja drvo Kristova križa, 
koje je postalo instrumenat otku- 
pljenja, itd. Iz tih su razloga u 
srednjem vijeku ovi prizori česti, 
te se pojavljuju zajedno, među- 
sobno povezani, kao antitetički 
parovi. BF 


Subđakon (lat. subdiaconus »pod- 
đakon« ( lat. sub »pod« + grč. 
didkonos »poslužitelj«). U raz- 
doblju od V. do XX. stoljeća 
smatran prvim od viših —> redova 
svećeništva, a zapravo je to pri- 
prava na —> đakonat. Drugi va- 
tikanski koncil ga je dokinuo. 
Subđakon je imao dužnost i služ- 
bu čitanja apostolskih poslanica 
(> epistolar) i pranje svetog po- 
suđa, a odijelo mu je bila —> alba, 
— tunicella i => manipul. AB 


Subđakonat (slat. subdiaconatus, 
—> SsUBĐAKON). Obred kojim se 
neka osoba uvodi u službu —> sub- 
đakona; i sama ta služba. 


Subsellium (lat. = »klupa, sjeda- 
lo« ( sub »pod« + sella »stoli- 
ca«). U ranokršćanskim bazilika- 
ma dugačka, uza zid apside zaob- 
ljena kamena klupa s naslonom, 
koja se nalazi sa svake strane —> 
katedre, a na njoj sjedi biskupova 
—> asistencija i kler uopće. U no- 
vije doba tako se zovu klupe 
ispred korskih sjedala, prekrivene 
zelenom ili ljubičastom tkaninom, 

SUZANA 


na kojima za vrijeme —> ponti- 
fikala sjede niži —> prelati i —> 
klerici. AB 


Sunce i mjesec. Sunce označuje 
Krista. To se tumačenje temelji na 
proroštvu Malahijinu (3,20): »A 
vama koji se Imena moga bojite 
sunce pravde će ogranuti sa zdrav- 
ljem u zrakama.« Sunce i mjesec 
spominju se u vezi s blaženom 
Djevicom Marijom, na koju se pri- 
mjenjuju riječi: »Žena obučena u 
sunce, mjesec pod njezinim no- 
gama« (Otk 12,1). Sunce i mjesec 
često se pojavljuju u prizorima 
razapinjanja, gdje označuju žalost 
svega stvorenja prilikom smrti 
Kristove. Sv. Toma Akvinski kad- 
što se slika sa suncem na svojim 
prsima. MG 


Sunce (zaustavljanje sunca): —> 
bitka s Amorećanima 


Sunčana ura: —> Izaija 


Sunovrat (Narcissus; hrv. još: nar- 
cis). Taj cvijet u nekim jezicima 
nosi ime »narcis« prema liku iz 
grčke mitologije, a po tome imenu 
predstavlja sebičnost, sebeljublje, 
hladnoću i ravnodušnost. Prema 
grčkoj priči, naime, mladić Nar- 
cis zaljubio se u vlastitu sliku koju 
je vidio u vodi, te se utopio su- 
novrativši se u duboku vodu kad 
ju je pokušao zagrliti. Nakon 
smrti on se pretvorio u cvijet, su- 
novrat. MG 


Susret i put Triju kraljeva: —> po- 
klonstvo kraljeva 


Susret na Zlatnim vratima: —> 
Joakim i Ana 


SVADBA 


Suzana: —> Danijel (Suzana čista) 
Sveta Marija: —> Bogorodica 


Svadba u Kani. (Iv 2,1—12). Na 
svadbi u Kani Galilejskoj Bogo- 
rodica upozorava Krista da je go- 
stima ponestalo vina. Krist nalaže 
da se Šest velikih posuda napuni 
vodom. On vodu pretvara u vino. 
To je prvo Kristovo javno čudo. 
Ikonografija: Svadba _ u 
Kani prikazuje se u tri odvojene 
ili povezane radnje: 1. kao gozba 
za stolom (u ranim prikazima 
uzvanici sjede za antiknom —> sig- 
mom); 2. kao pretvaranje vode u 
vino (voda je obično u Šest trbu- 
šastih žara što su ih sluge napu- 
nile vodom, a Krist ih u starijim 


Čudo u Kani. Ranokršćanski re- 
likvijar_ iz Novalje 


prikazima dodiruje štapom; 3. kao 
čas kada stoloravnatelj kuša novo 
vino. Od renesanse motiv svadbe 

SVEĆENIŠTVO 


u Kani postaje pretekst za velike 
genre-scene gozbi. 

Zbog velike simboličke vrijednosti 
motiv svadbe u Kani ušao je u 
izbor kršćanske umjetnosti još .u 
slikarstvu katakomba i na relje- 
fima sarkofaga (IV. i V. stoljeće). 
Ona je — zbog čuda pretvorbe — 
postala simbol —> euharistije i sim- 
bol Kristova jedinstva sa »zaruč- 
nicom«, Crkvom. Ona, nadalje, 
promjenom vode u vino simboli- 
Zira promjenu zakona (lex) Sta- 
roga zavjeta u milost (gratia) No- 
voga zavjeta. Šest žara predstavlja 
i šest epoha biblijske povijesti svi- 
jeta do pojave Krista i ujedno 
šest dobi ljudskog života (infan- 
tia, pueritia, adolescentia, juven- 
tus, virilitas, senectus). BF 


Svadbena povorka: —> zaruke Bo- 
gorodičine 


Svećenik (lat. sacerdos) 

1. Općenito u svim religijama, 
čovjek zadužen da u ime zajed- 
nice prinosi žrtve božanstvu i da 
bude posrednik između ljudi i bo- 
žanstva. U tu se službu uvodi 
posebnim obredom te dobiva po- 
seban status i odjeću. (-> Veliki 
svećenik). 


2. U kršćanstvu, osoba koja je 
primila red —> prezbiterata (= 
svećeničkog ređenja), čime dobiva 
i preuzima dužnost i službu po- 
sredovanja između Boga i ljudi po 
uzoru na Krista. Samim ređenjem 
dobiva moć prinošenja »Žrtve No- 
voga zavjeta« (-> euharistija) i 
dijeljenja ostalih —> sakramenata, 
ali ovisno o biskupu i papi. S ob- 
zirom na juridičku —> hijerarhiju 


SVETA 


postoji niz stupnieva svećeničke 
vlasti, ali sakramcentalno oni su 
svi jednaki. AB 


Svećeničko ređenje: —> red, sveti 


Svećeništvo —> prezbiterat 


Sveta Ana Troina (njem. Die bei- 
lige Anna Selbdritt; slov. sv. Ana 
Samotretja). > Genealoška grupa 
triju likova: sv. Ana (majka Bo- 
gorodičina), Bogorodica i mali 
Isus. Kada su ta tri lika kompo- 
nirana okomito, tada u krilu ve- 
like sv. Ane sjedi manji lik Bo- 
gorodice, a u Bogorodičinu krilu 
sjedi mali Isus, ili pak sv. Ana 
stoji pa u jednoj ruci nosi manji 
lik Bogorodice, a u drugoj ruci 
malog Isusa. Kada su ta tri lika 
komponirana vodoravno, Isus sje- 
di na klupi između sv. Ane i Bo- 
gorodice. 

Prve pojave ovog ikonografskog 
motiva poznate su u XIV. sto- 
ljeću, no njegov puni cvat pada 
u XV. i XVI. stoljeće. BF 


Sveta Nedjelja: —> Nedjelja, sveta 


Sveta obitelj. Grupa od tri lika: 
Bogorodica, Isus (najčešće kao 
dječak) i sv. Josip, često pove- 
zana s prikazom sv. Trojstva ta- 
ko da nad Isusom lebdi golubica 
Duha Svetoga, a nad njom se s 
neba javlja lik Boga Oca koji 
blagoslivlja. 

Ikonografski motiv Svete obitelji 
osamostaljuje se u XVI. stoljeću. 
U XIX. stoljeću većinom se svodi 
na genre-prizor u kući ili u te- 
sarskoj radionici sv. Josipa. 


BF 

SVETOHRANIŠTE 


Svetac (usp. lat. sanctus; grč. ha- 
gios). Osoba koja se za života 
istakla kršćanskim = krepostima 
(vjera, ufanje, ljubav, pravednost, 
velikodušnost i dr.) u herojskom 
stupnju, te je osim toga za života 
ili poslije smrti činila čudesa i kao 
takva je od Crkve službeno pro- 
glašena svetom (>> kanonizacija). 
Bolandisti su redigirali životopise 
oko 20.000 svetaca. AB 


Sveto rodbinstvo (njem. Die bei- 
lige Sippe). Potomstvo sv. Ane, 
majke Bogorodičine, koja je prema 
srednjovjekovnoj, apokrifnoj le- 
gendi bila tri puta udana. Na te- 
melju te legende nastaju u XIII. 
stoljeću prvi prikazi, a nakon vi- 
zije jedne redovnice (1406. godi- 
ne) razvija se početkom XV. sto- 
ljeća bogata ikonografska kompo- 
zicija, koja obuhvaća sedamnaest 
do dvadeset i tri lika. S pora- 
stom kulta sv. Ane, tema se to- 
kom XV. i XVI. stoljeća širi iz 
Holandije i sjeverne Njemačke, 
dok je provedbe odluka Trident- 
skog koncila nisu kao osuđenu 
apokrifnu temu suzbile u likovnoj 
umjetnosti. 


U središtu kompozicije su ili sv. 
Ana ili Bogorodica. Oko sv. Ane 
su njena (apokrifna) tri muža i 
njene tri kćeri sa svojim muževi- 
ma i svojim potomstvom, a kat- 
kada se dodaju i preci Anini. Iz- 
dvojena tri glavna lika iz Svetog 
rodbinstva: sv. Ana, Bogorodica 
i Isus oblikuju poseban ikono- 
grafski motiv, —> Sveta Ana Troj- 
na. BF 


Svetohranište. (Tabernakul). Na- 
ša riječ svetobranište odstupa od 
izvornog značenja latinskog izraza 


SVIJEĆA 


tabernaculum. Naime, ta latinska 
riječ označava Šator, a preuzeta 
je iz biblijskog izvještaja o luta- 
nju Izraelaca po pustinji (Knjiga 
Izlaska), gdje se govori kako su 
oni sa sobom nosili sveti Šator 
koji im je služio kao pokretno 
svetište za žrtve i bogoslužje. U 
kršćanskom značenju ista se riječ 
upotrebljava za ormarić u koji se 
odlaže piksida ili ciborij s posve- 
ćenim hostijama (stoga sveto-bra- 
nište). Taj se ormarić obično pre- 
kriva zavjesom i tako podsjeća 
na pravi šator. 

Na slikama tri tabernakula (ša- 
tora, sjenice) simbol su Kristova 
preobraženja na gori Taboru. 

MG 


Svijeća. Veliku i raznoliku ulogu 
imaju svijeće u crkvama, osim 
svoje iskonske rasvjetne namjene. 
Upotrebom svijeća, njihovim iz- 
gledom i brojem simbolički se tu- 
mači učenje Crkve. Primjer za to 
jest Šest svijeća na oltaru, koje 
predstavljaju neprekidnu molitvu 
Crkve; zatim »vječno svjetlo« u 
svetištu; svijeće kod euharistijskih 
čina, koje predočuju Kristov do- 
lazak u pričesti. Uskrsna je svi- 
jeća znak uskrsnulog Krista u vaz- 
meno vrijeme. Svijeće se također 
upotrebljavaju znakovito u skupi- 
nama: tri svijeće označuju Troj- 
stvo, sedam pak svijeća sedam sa- 
kramenata. Biskupova svijeća da- 
je na znanje da biskup pontificira, 
to jest predvodi euharistijsko slav- 
lje. Posvuda je proširena upotreba 
svijeća radi pobožnosti u raznim 
prošteništima i u ophodima. Ona 
se Često susreće i u umjetničkim 
djelima renesanse. 

SVIJEĆNJAK 


Zbog simbolike koja se pridaje 
svijeći, svijećnjaci i kandila redo- 
vito su djela velike umjetničke vri- 
jednosti. Osobito su umjetnički 
oblikovani svijećnjaci za uskrsnu 
svijeću, koji su ponekad ispunjeni 
reljefima s vazmenim motivima i 
prizorima. MG 


Svijećnjak. Nosač na kome gore 
svijeće za vrijeme liturgijskih či- 
na. Kršćanstvo ih upotrebljava od 
prvih stoljeća, u prvom redu iz 
praktičkih razloga, jer su se kršća- 
ni sastajali noću ili u katakom- 
bama; za nošenje i držanje svijeća 
ređeni su i posebni službenici, —> 
akoliti. Izlaskom kršćanstva iz ka- 
takomba upotreba će svijeća biti 
više simbolična, iako će služiti i 
u praktične svrhe. Od IV. do 
VIII. stoljeća o svijećnjacima ma- 
lo što znamo. Njihov razvoj mo- 
žemo pratiti od VIII. stoljeća da- 
lje. U karolinško doba upotreba 
im je vrlo česta, ali ne stoje na 
oltaru, nego kraj oltara ili cibo- 
rija, a drže ih u rukama akoliti. 
Svoje stalno mjesto na oltaru do- 
bivaju tek u XIV. stoljeću. U 
prvim stoljećima oblik im je jed- 
nostavan: nosač s trokrakom no- 
gom koja na dnu imitira živo- 
tinjske šape. Budući da ga akolit 
mora držati u ruci, uskoro na 
sredini dobiva čvor (nodus), a na 
vrhu tanjurić u koji kaplje vosak, 
i šiljak na koji se svijeća nabode 
da ne padne. Visina im je bila 
oko 1m. Od IX. do XII. sto- 
ljeća svijećnjaci su znatno niži i 
širi. U XIII. stoljeću postaju opet 
viši i tanji, ali znatno bogatije 
ukrašeni, s brojnim čvorovima i 
s figuralnim i arhitektonskim or- 


SVIJEČNJAK 


namentima. U doba renesanse gu- 
be ornamentiku, ali ostaju brojni 
čvorovi i prstenovi, koji su Često 
trokutastog oblika. U doba baro- 
ka ponovno se javlja bogata or- 
namentika, a svijećnjaci postaju 


Barokni svijećnjak 

znatno veći, dosežući katkad na 
velikim oltarima visinu i do 1,5 
m. 

Materijal: do XIII. stoljeća 
najčešće bronca, a od XIII. sto- 
ljeća bronca, srebro i drvo. Drvo 
je bilo osobito često u doba ba- 
roka, kad je i broj svijećnjaka 
veoma velik (najmanje deset na 
svakom oltaru); drvo bi se pre- 
krilo štukom i obojilo zlatnom i 
bijelom bojom. (Drveni su svijeć- 
njaci bili vjerojatno i ranije u 
upotrebi, ali nam se nisu saču- 
vali.) 

Dijelovi, odozdo prema go- 
re: noge, postolje, čvor (ili čvo- 
rovi), prstenovi, košarica, tanju- 
rić, šiljak. 

Uz svijećnjak se, pogotovo onda 
kad je visok, javlja i naprava za 
paljenje i gašenje svijeća. To je 
poduži drveni štap koji ima na 
vrhu s jedne strane pričvršćenu 
malu svijeću kojom se pale svi- 
jeće na svijećnjaku, a s druge 
strane, također na vrhu, mali sto- 
žac bez dna kojim se svijeća po- 
klopi i tako ugasi. I ta je na- 
prava katkada ukrašena reljefnim 
ornamentom. 

Svijećnjak za uskrsnu svijeću. Vrlo 
velik (i preko 2m) i skulptorski 
bogato ukrašen svijećnjak, naj- 
češće od bronce ili drva, na kojem 
od Uskrsa do Duhova (>> litur- 
gijska godina) kraj oltara stoji 
uskrsna svijeća. (>> Exultet). U 
njegovu reljefu najčešći su ikono- 
grafski prikazi s temama uskrsnu- 
ća i ostalim temama koje su po- 
vezane s uskrsnućem. Najstariji 
sačuvani uskrsni svijećnjaci po- 
tječu iz karolinškog doba (>> Apo- 
kalipsa). AB 


SVINJA 


Svinja (Sus). Obično svinja ozna- 
čava zloduha putenosti i proždrlji- 
vosti. Često se pridaje kao ozna- 
ka sv. Antuna Pustinjaka, jer je 
on na glasu zbog svoje pobjede 
nad tim zloduhom. (>> Rasipni 
sin). MG 


Svitak. Svitak ili smotak ruko- 
pisa upotrebljava se katkad umje- 
sto knjige, a podsjeća na daro- 
vitost pojedinih pisaca. To se oso- 
bito odnosi na sv. Jakova Sta- 
rijeg, apostola, koji se često slika 
sa svitkom u jednoj ruci. Kao sta- 
riji oblik knjige, svitci se najviše 
stavljaju u ruke starozavjetnim 
piscima. (>> Rotulus). MG 


Svjetlo. U skladu s Kristovim ri- 
ječima kod Iv 8,12, svjetlo ozna- 
čava samoga Krista: »Isus im po- 
novno progovori: 'Ja sam svjetlo 
svijeta. "Tko mene slijedi, sigurno 
neće ići po tami, nego će imati 
svjetlo koje vodi u život'.« 
MG 


Svjetiljka. Zbog svjetla koje širi, 
svjetiljka se smatra simbolom mu- 
drosti i pobožnosti. Biblija opi- 
suje Božju riječ kao svjetiljku oni- 
ma koji vjeruju. U prispodobi o 
mudrim i ludim djevicama (Mt 
25,1—12) upaljena svjetiljka ozna- 
čava mudre djevice. U tom se 
smislu svjetiljka pridaje kao jed- 
na od oznaka nekim svecima, 
osobito sv. Luciji. Pojava svje- 
tiljke kod sv. Lucije odnosi se na 
njezino viđenje sv. Agate, koja 
joj se ukazala i rekla: »Lucijo, ti 
si doista svjetlo!« MG 

Viseća svjetiljka. Rim, 5. st. 
Svrdlo > Nedjelja, sveta 


Synaxis (otački lat. synaxis ( sr. 
grč. s)maksis »skup, okupljanje« 
( syndgein »skupiti« ( sjn »s« + 
agein »voditi«). Naziv za zboro- 
ve prvih kršćana na molitvu. U 
prvim danima kršćanstva tako se 
nazivaju u Jeruzalemu skupovi 
kršćana koje su apostoli sazivali 
iz židovskih večernjih žrtava u 
Hramu, a preteče su svih kasnijih 
liturgijskih skupova. AB 


Synopsis (grč. s/nopsis »[skupni] 
pogled; pregled«, usp. synopsomai 
»zajedno [istodobno] ću vidjeti«). 
Više stvari koje se mogu obuhva- 
titi jednim pogledom. Naziv za 
tri prva —> Evanđelja (Matejevo, 
Markovo i Lukino), koja čine 
zaokruženu cjelinu, jer opisuju 
iste događaje iz Kristova Života, 
te su slična po obliku i sadržaju 
i lako se mogu međusobno uspo- 
ređivati. AB 


S 


Šator (prizori u Šatoru): —> Ju- 
dita i Holoferno; —> David po- 
šteđuje Saula 


Šaul —> Saul 
Šest. Broj Šest jest simbol stva- 


ranja (šest dana), a također i sa- 
vršenosti, jer predstavlja božan- 


sku moć, veličanstvo, mudrost, 
ljubav, milosrđe i pravednost. 
MG 


Šešir, kardinalski 

Šešir purpurne boje, polukuglaste 
kape i široka oboda, kome sa 
strane na pletenu konopčiću vise 
bogate rese. također  purpurne 
boje. AB 


Ševa (Galerida, Alauda). Budući 
da ševa leti visoko i pjeva samo 
za uzlijetanja prema nebu, sma- 
tra se simbolom poniznosti i sve- 
ćeništva. MG 


Šimun, sveti, apostol (hebr. ši- 
m'Gn: demin. od šsemiš“šl »Bog je 
čuo, uslišao«; lat. Simon Zelotes 
ili Canaanaeus). Jedan od dva- 
naestorice apostola. Propovijedao 
je evanđelje zajedno sa sv. Judom 
Tadejem u Edessi, u Perziji, i ta- 
mošnjem kralju navodno donio 
Kristovo pismo i sliku. Kralj je 
upriličio disputu između svojih 
vračeva i njih dvojice. Nakon 
svog neuspjeha vračevi su, kaže 
legenda, na njih pustili zmije, ali 
su se ove okrenule protiv vra- 
čeva. Kralj je nakon toga dao 
apostole pogubiti, tako da su sv. 
Šimuna prepilili. Blagdan mu je 


28. listopada (negdje 18. veljače). 
Atribut mu je pila, a gdjekad i 
klupko zmija. AB 


Šimun Bogoprimac, sveti (lat. Si- 
meon; slov. Simon). Čovjek iz 
Lukina evanđelja (Lk 2,25) koji je 
u jeruzalemskom hramu dočekao 
Josipa i Mariju te u djetetu Isusu 
prepoznao Mesiju. Pojavljuje se u 
prizorima —> prikazanja u hramu. 
(Također —> Isus Krist). 

Postoji legenda o prijenosu nje- 
gova tijela u Zadar. Neki trgovac 
se u XIII. stoljeću vraćao iz Sve- 
te zemlje prema Mlecima. Kod 
Zadra ga oluja prisili da se bro- 
dom skloni u luku. Sa sobom je 
nosio neoštećeno tijelo sv. Šimuna 
Bogoprimca, ali ga je skrivao i 
govorio da je to tijelo njegova 
brata koji je umro u Palestini. 
Gostoprimstvo je potražio u sa- 
mostanu redovnika izvan zadar- 
skih zidina, te zakopao kovčeg s 
tijelom u zemlju misleći ga ka- 
snije uzeti sa sobom. No prve 
noći boravka u samostanu umre 
trgovac, a redovnici nađu isprave 
iz kojih se vidjelo da je tijelo 
koje je zakopano u njihovu vrtu 
zapravo tijelo sv. Šimuna. Počeše 
odmah otkopavati, kako bi svete 
moći zadržali za sebe, ali tri grad- 
ska rektora u snu doznaju za na- 
mjere redovnika i odmah se za- 
pute k samostanu te nađu redov- 
nike gdje otkapaju tijelo sv. Ši- 
muna. Pozovu i biskupa, te u sve- 
čanom ophodu prenesu tijelo u 
grad i pohrane ga u crkvi Velike 
Gospe. Kasnije je kraljica Eliza- 
beta Kotromanićka naručila sre- 


ŠKAPULAR 


brnu raku i u nju pohranila sve- 
čevo tijelo. Sv. Šimun je tako po- 
stao jedan od glavnih zadarskih 
zaštitnika, a zazivaju ga majke 
koje žele muški porod; općenito 
je zaštitnik svih porodilja. 

Kao zadarski zaštitnik, sv. Šimun 
Bogoprimac prikazuje se obično 
u svećeničkoj (kršćanskoj) odori, 
ogrnut pluvijalom. Oznaka mu je 
anđeo s kadionicom. Kadšto se 
slika u proročkoj odori sa svit- 
kom u ruci. Rjeđe se pojavljuje 
odjeven u velikosvećeničko židov- 
sko odijelo, a još rjeđe odjeven 
u istočnjačku hlamidu s turbanom 
na glavi. MG 


Škapular (tal. scapolare ( slat. 
scapulare »naplećak, kapuljača«, 
prema lat. scapulae »lopatice, ple- 
ća«). Uzak i dugoljast komad tka- 
nine koji se prebacuje preko ra- 
mena i prsa te seže do ruba odje- 
će (habita) sprijeda i otraga. On 
je sastavni dio mnogih monaških 
habita. Vjerojatno se razvio od 
neke vrste pregače koja se nosila 
da zaštiti odjeću. Škapular ozna- 
čava jaram Kristov. (> Gospa 
Karmelska). MG 


Škare (stvnj. skari [nvnj. Scbere] 
( ie. korijena *sker-/skor- »reza- 
ti«, srodno s hrv /s]kora): > Ne- 
djelja, sveta 


Školjka. Školjka, a osobito vrsta 
zvana »jakovska kapica«, u krš- 
ćanskoj umjetnosti redovito ozna- 
čava hodočašće. Ta vrsta školjke 
posebna je oznaka sv. Jakova Sta- 
rijeg. Nju su nosili kao poseban 
znak i bezbrojni hodočasnici u 
svetište sv. Jakova u Composteli 
(Španjolska). T sv. Rok se slika 

odjeven u hodočasničku odjeću, 
te ima školjku na Šeširu ili na 
ogrtaču. MG 


Škorpion (lat. scorpio, scorpionis ( 
grč. skorplos »štipavac«). Škor- 
pion ili Štipavac jedan je od sim- 
bola zla. Bodlja na repu škor- 
piona otrovna je i zadaje velike 
muke osobi koja je ubodena. Če- 
sto se spominje u Bibliji. »Bol 
koju nanose slična je boli kad šti- 
pavac ubode čovjeka« (Otk 9,5). 
Zbog svoga neočekivanog, izdaj- 
ničkog uboda škorpion je postao 
simbolom Jude Iškariotskoga. Kao 
simbol izdajstva škorpion se po- 
javljuje na zastavama i štitovima 
što ih nose vojnici koji sudjeluju 
u razapinjanju Krista. (=> Polju- 
bac Judin; -> raspeće; —> živi 
križ). MG 


Škrinja zavjetna (lat. scrinium 
valjkasta spremnica za knjige i 
sl.«, možda preko stvnj. skrini 
»spremnica za dragocjenosti« ili 
tal. scrigno »škrinja«): —> kovčeg 
Zavjeta 


Škropionica i 5kropilo, kraj 19. 
st. 


ŠKROPIONICA 


Škropionica. Metalna ili kamena 
posuda za čuvanje blagoslovljene 
vode u crkvama, nadohvat vjer- 
nicima, redovito kraj ulaza, da 
bi njome škropili sebe ili stvari 
(> lustracija). U ranijim je raz- 
dobljima bila više-manje od ple- 
menitih metala i prenosiva. Od 
XIII. st. prevladava prilično ve- 
lika i plitka kamena posuda na 
kamenoj nozi (stupu), smještena 
slobodno u prostoru kraj ulaza, 
te je predmet naglašene skulptor- 
ske obrade. U manjim crkvama to 
je omanja okrugla ili ovalna ka- 
mena posuda usađena u zid kraj 
ulaza s nutarnje strane; s vanjske 
strane nalazi se u onim crkvama 
koje su pretežno zatvorene (za- 
vjetne crkve bratovština i polj- 
ske crkve). Voda za škropljenje 
uzima se iz njih rukom (za škro- 
pljenje sebe i za —> križanje), a 
grančicom ili —> škropilom za 
Ykropljenje stvari i polja. AB 


Škropljenje (lat. aspersio ( asper- 
gčre »poškropiti» ( ad »k« + 
spergčre »prskati«). Obred kojim 
se blagoslovljenom vodom prska- 
ju osobe, stvari ili zgrade u želji 
da se očiste. Obred je veoma star, 
a nalazimo ga u mnogim religi- 
jama (=> lustracija). U katoličkoj 
Crkvi, osim u sakramentu —> 
krsta, gdje postoji od prvih po- 
četaka, taj je obred uveden preko 
galikanske Crkve tek u XV. sto- 
ljeću. Za škropljenje se na ulazu u 
crkvu ugrađuju posebne kamene 
posude iz kojih vjernici rukom 
dohvaćaju vodu i njome se križa- 
jući škrope. U drugim prilikama 
(na početku mise ili za raznih 
blagoslova) svećenik ili biskup 
umaču —> škropilo u blagoslovlje- 
nu vodu u nosivoj posudi (> 

škropionici) i njime prskaju vjer- 
nike ili predmete vodom. AB 


Škropilo. (Aspergil ( slat. asper- 
gile, prema aspergere, —> ŠKRO- 
PLJENJE). Latinski naziv za škro- 
pilo, aspergile, vezan je uz riječi 
Psalma 51: »Asperges me, Domi- 
ne, hyssopo« — »Poškropi me, 
Gospodine, izopom«, pa se i sav 
obred škropljenja oltara, klera i 
puka blagoslovljenom vodom na- 
ziva asperges. "To škropljenje sim- 
bolizira čišćenje od grijeha i zla: 
»Poškropi me izopom da se oči- 
stim, operi me, i bit ću bjelji od 
snijega!« (Ps 51,9). Samo škro- 
pilo je poput četkice, ili je u 
obliku kuglice s otvorima u kojoj 
se nalazi spužva, a nataknuta na 
kraćem dršku. Škropilo se umače 
u blagoslovljenu vodu koja se no- 
si u škropionici (zdjelica s pre- 
klopnom ručkom). 

Zbog svoje upotrebe škropilo je 
poprimilo posebno značenje pri 
istjerivanju zlih duhova. Stoga je 
ono jedna od oznaka sv. Antuna 
opata, sv. Benedikta, sv. Marte i 
ostalih svetaca koji su došli na 
glas zbog svoje moći nad zlim 
duhovima. MG 


Šljiva (Prunus domestica). Šljiva 
je simbol vjernosti i neovisnosti. 
U renesansnom slikarstvu najčešće 
se ipak slika samo kao ukras. 
MG 


Štaka. Često se štake upotreblja- 
vaju kao oznaka sv. Antuna Pu- 
stinjaka i označuju njegovu od- 
maklu dob i nemoć nakon mno- 
gih godina provedenih u pustinji. 
Kadšto je o njegovu štaku obje- 
šeno zvono, i to kao znak nje- 
gove moći istjerivanja zlih du- 
hova. MG 


ŠTAKOR 


Štakor (Epimys). Zbog svoje Štet- 
nosti štakor ili miš smatraju se 
simbolom zla. Rijetko se prika- 
zuje u umjetnosti renesanse, osim 
kao oznaka sv. Fine. MG 


Štap. Hodočasnički štap upotre- 
bljava se isključivo u vezi s ra- 
zličitim drugim predmetima, sve- 
tačkim oznakama svetaca koji su 
poznati po svojim putovanjima i 
hodočašćima. Hodočasnički štap 
sa svitkom i školjkom uobičajen 
je znak sv. Jakova Starijeg. 
Štap od palmina stabla uvijek je 
oznaka sv. Kristofora, čovjeka 
silne snage, koji je iščupao palmu 
s korijenom za svoju palicu. Po- 
što je preko rijeke prenio Krista 
u obličju malena djeteta, rečeno 
mu je: »Zabodi svoj štap u ze- 
mlju, i on će prolistati i donijeti 
plod!« Kad se to čudo dogodilo, 
Kristofor se obratio na kršćanstvo. 
Još se nekim svecima štap pridaje 
kao oznaka, na primjer sv. Ivanu 
Krstitelju i sv. Jeronimu. Sv. Filip 
apostol ima štap s križem pri 
vrhu. Sv. Uršula često nosi štap 
sa zastavom obilježenom znakom 
križa. Sv. Rok kadšto nosi Štap, 
školjku i torbu. MG 


Štap, biskupski: —> pastoral 
Štionik —> legile 


Štola (( lat. stola »gornja halji- 
na« ( grč. stolč »haljina«; hrv. 
naramenica). Štola je uzak, izve- 

zen dio odjeće koji se nosi preko 
ramena. Kad se upotrebljava kao 
misna odjeća, nosi se prekrižena 
na prsima (biskup je nosi nepre- 
križenu), a učvršćuje se pasom. 
Po boji se slaže s misnicom i na- 
ručnikom (> misnica). Redovito 
je ukrašena s tri križa: jedan na 
vratu, a po jedan na svakom kra- 
ju. Kad se upotrebljava izvan mi- 
se, nije prekrižena na prsima. 
Đakon nosi široku štolu (»štolon«) 
preko lijevog ramena i preko prsa, 
a učvršćuje ju u struku. 

Štola je znak svećeničkog dosto- 
janstva i vlasti. Ona je slika Kri- 
stova jarma i označava kršćansku 
dužnost odanosti i vjernosti Kri- 
stovome kraljevstvu, a također i 
nađu u vječni život. MG 


Šumarica (Anemone nemorosa). U 
helenističkoj mitologiji šumarica je 
simbol boli i smrti. Takvo se uvje- 
renje temelji na priči o Adonisu 
koji je, navodno, umro na lijehi 
šumarica, a one su pritom od bi- 
jelih dobile crvene cvjetove. Krš- 
ćanska simbolika također pridaje 
šumarici značenje bolesti i smrti. 
Redovito se pojavljuje u prizo- 
rima razapinjanja ili u vezi s Dje- 
vicom Marijom, izražavajući nje- 
zinu bol zbog muke Kristove. 
Crvene mrljice na njenim latica- 
ma označavaju krv Kristovu, jer 
se govori da je šumarica ponikla 
na Kalvariji na dan Kristove 
smrti. U prvim vjekovima kršćan- 
stva trolist Šumarice uzimao se 
kao znak Trojstva. MG 


T 


Tabernaku! (lat.  tabernaculum 
»Šator«): —> svetohranište 


'Tacijan —> Hilarije i Tacijan 


Tadej, sveti, apostol: —> Juda Ta- 
dej 


Svećenik u talaru 


Talar (lat. zalaris »haljina_ do- 
gležnjica« ( talus »gležanj«). Ta- 
lar je svagdanja odjeća svih kle- 
rika, a označava njihovu odanost 
Kristu i Crkvi. Općenito, boja ta- 


lara je bijela za papu, grimizna 
ili crvena za kardinala, ljubičasta 
za biskupa, a crna za svećenika. 
No, k tome pridolaze i neke ma- 
nje promjene u bojama u nekim 
slučajevima. Kad član neke re- 
dovničke zajednice biva promak- 
nut u redove hijerarhije, on odla- 
že svoj habit i uzima talar. Me- 
đutim, talar je tada boje habita 
njegova reda. MG 


"Tama. Fizička tama simbol je du- 
hovnog mraka. Đavao je Knez ta- 
me. U njegovu kraljevstvu tama 
je posvudašnja, a u Božjem kra- 
ljevstvu sve je samo svjetlo. MG 


Tamjan (stsl. tomijanb ( grč. tbu- 
miama »kad« ( tby-mido »ka- 
dim«; lat. thus, usp. grč. thyos 
»kadovi«, ili lat. incensum »ono 
što se pali«). Aromatične smole 
nekih stabala što rastu u suptrop- 
skim krajevima, a smole iz njih 
cure same po sebi ili zareziva- 
njem kore tih stabala. Sasušene 
daju diskretan miris, a kad se sta- 
ve na žŽeravicu, intenzivan miris. 
U Starom zavjetu često se spo- 
minje tamjan iz Arabije, a Sabejci 
su držali pravi monopol tamjana. 
Paljenje tamjana u  raskužne 
svrhe veoma je staro, gotovo u 
svim religijama, a tako i paljenje 
u čast neke osobe ili božanstva i 
u kultu mrtvih. Zbog njegove ri- 
jetkosti i ugodna mirisa pridaje 
mu se životvorno svojstvo, a nje- 
govo žrtveno paljenje predstavlja 
posebnu počast onome kome se 
prinosi. Kršćanstvo ga u raskužne 


TAU 


i kultne svrhe upotrebljava od IV. 
stoljeća nadalje. (>> Kadionica). 
AB 


Tau (slovo T = taš grčkog alfa- 
beta): —> križ; -> Pasha; sveti 
—> Antun, opat i pustinjak 


Tegurij —> septum 


'Tekla, sveta (lat. Tecla). (Prvo 
stoljeće). Prema legendi, mlada 
djevojka iz Ikonija koja je stano- 
vala u kući nasuprot boravišta 
sv. Pavla apostola. Sjedeći do 
otvorena prozora, čula je kako 
Pavao propovijeda o Kristu i ta- 
ko se obratila na kršćanstvo. Po- 
stala je gorljivom kršćankom i 
Pavlovom sljedbenicom, pa je nje- 
zin odbijeni udvarač 'Tamir optu- 
ži kod gradskog upravitelja. Po- 
što su Pavla otjerali iz grada, Te- 
kla pođe za njim. 

Preživjela je neozlijeđena_mno- 
govrsna mučenja, uključujući pa- 
ljenje vatrom i divlje zvijeri u 
areni. Kasnije se povukla u sa- 
moću na brdo kraj Ikonija i do- 
šla na glas sa svoje moći iscjelji- 
vanja. Gradski joj liječnici bijahu 
zavidni. Vjerovahu da njezine 
iscjeliteljske moći potječu od nje- 
zina djevičanstva, stoga se do- 
govoriše da je ščepaju i oskvrnu. 
Dok je sv. Tekla pred njima bje- 
žala, otvori se pećina i zakloni 
je, a progoniteljima osta u ruci 
jedino komad njezina vela. 

U umjetnosti se sv. Tekla redo- 
vito prikazuje u prostranu ogrta- 
ču tamnosmeđe ili sive boje, a u 
ruci drži palmu. Ponekad se uz 
nju pojavljuju divlje zvijeri. 


Tele (Zlatno tele): —> Zlatno te- 
le; —> Jeroboam 

Templari (lat. fratres militiae 
templi, njem. Tempelritter). Vite- 
ški križarski red (>> redovnici) 
osnovan 1119. u Jeruzalemu sa 
svrhom čuvanja svetih mjesta u 
Palestini, a ime je dobio po prvom 
samostanu kraj Salamonova hra- 
ma (templum). Nosili su bijelo 
odijelo s crvenim križem na ra- 
menu. AB 


Temporal (lat. temporale »što se 
odnosi na vrijeme, vremensko«). 
Dio —> misala i —> brevijara koji 
sadrži misne obrasce i vlastite di- 
jelove brevijara za pojedine ne- 
djelje i Gospodnje blagdane u li- 
turgijskoj godini. Naziva se još i 
Proprium de tempore. AB 


Teodor, sveti: —> istarski sveci 


Teofanija (lat. theopbania ( grč. 
theophania ( grč. Theos »Bog« + 
phainein »javljati se«). Božja po- 
java u svijetu i njegovo očitova- 
nje ljudima. U Starom se zavjetu 
vjerovalo da »vidjeti Boga licem 
u lice« znači umrijeti. Zato se 
Bog uvijek javlja na određenoj 
materijalnoj ili psihološkoj uda- 
ljenosti (gorući grm, dim, potres, 
grmljavina), ili pak u obliku za- 
gonetnih ljudi ili anđela. AB 


Teofil (Teofilova smrt; Teofil za- 
pisuje dušu đavlu): -> legenda o 
'Teofilu 


Terezija Avilska, sveta, redovnica 
(lat. Theresia Magna). Rođena je 
1515. godine u Avilli, u židovskoj 
obitelji. Obrativši se na kršćan- 
stvo, ulazi u karmelski red te za- 
jedno sa svetim Ivanom od Križa 
reformira i muški i ženski ogra- 
nak tog reda. Napisala je brojna 
djela mističkog sadržaja u kojima 


TEREZIJA 


opisuje stanja duše na putu sje- 
dinjenja s Bogom (Nutarnji grad, 
Stan duše itd.). Umrla je 1582. 
godine, kanonizirana 1622. Blag- 
dan joj je 15. listopada. U naj- 
novije doba proglašena je crkve- 
nim naučiteljem. Prikazuje se u 
karmelićanskoj odjeći, često u 
ekstazi. Atributi su joj plamena 
strelica u srcu, golubica (nadah- 
nuća), anđeo, zastavica. Zaštitni- 
ca je Španjolske (i španjolske voj- 
ske, zbog reformatorsko-praktič- 
nog duha), a zazivaju je kod bo- 
lesti srca te za pomoć dušama u 
čistilištu. AB 


"Terezija od Djeteta Isusa, sveta, 
redovnica (lat. Tberesia a Jesu 
Infante). Rođena 1873. u Alen- 
gonu, u Normandiji. Rano ulazi 
u karmelski red. Umrla je mlada 
u Lisieuxu od tuberkuloze, 1897. 
godine. Beatificirana 1923., a ka- 
nonizirana 1925. godine. Napisala 
je autobiografiju pod naslovom 
Povijest jedne duše. Blagdan joj 
je 3. listopada. Obično se slika 
kao mlada karmelićanka kako u 
rukama drži raspelo i rukovet 
ruža. Gipsani kipovi s tim moti- 
vom nalaze se u gotovo svim 
crkvama. Katkad se prikazuje i 
»kiša« ruža s neba. Od 1945. za- 
Štitnica Francuske (uz Jeanne 
d'Arc) i misionara. AB 


Tertia (lat. = »treća« [tj. bora 
»ura, 'čas'«]). Dio —> brevijara 
koji se moli u treću uru dana 
(naših devet sati), a sastoji se od 
himna, tri psalma s jednom anti- 
fonom, te od responzorija i mo- 
litve. Himan je posvećen Duhu 
Svetom, jer je Duh Sveti na apo- 
stole sišao oko devete ure (Dj 2, 
1—13). (> Duhovi). AB 

Tetramorf (sgrč. tetrdmorpbos »s 
četiri lica, četverolik« ( tćtra »če- 
tvoro« + morpbeć »lik, oblik«). 
Simboli četiriju —> evanđelista na- 
stali na temelju viđenja proroka 
Ezekijela, proroka Izaije i > Apo- 
kalipse. Biće s četiri lica što ga 
je u viđenju gledao Izaija počinje 
se u VIII. stoljeću, na temelju 
Apokalipse, dijeliti, te se pojedini 
likovi počinju dodjeljivati evan- 
đelistima, s ideološkim tumačenji- 
ma i opravdanjima. Matej ima 
simbol krilatog čovjeka, jer svoje 
Evanđelje počinje s Kristovom 
ljudskom = genealogijom; Marko 
ima simbol krilatog lava, jer svoje 
Evanđelje počinje s Ivanom Krsti- 
teljem, koji je »glas što riče u 
pustinji«; Luka ima simbol krila- 
tog vola, jer potanko opisuje Kri- 
stovo rođenje u štali-spilji; Ivan 
ima simbol orla, jer u svom Evan- 
đelju ne donosi toliko jednostavne 
opise događaja, nego se upušta u 
njihovu višu interpretaciju. Uz 
ovu realnu pripadnost, postoji u 
srednjem vijeku i niz drugih sim- 
boličkih interpretacija. (> Maje- 
stas Domini; > živi križ). AB 


Tijara (lat. tižra ( grč. tiđra »po- 
krivalo za glavu [u perzijskih kra- 
ljeva]«). Jedino papa nosi tijaru, 
koja se sastoji od tri krune polo- 
žene jedna povrh druge, a na sa- 
mom joj je vrhu križ. Ona ima 
dugu povijest, a u svom današ- 
njem obliku pojavljuje se tek g. 
1315. Tri njezine krune tumače 
se na različite načine: označuju 
Trojstvo; ili trostruku papinsku 
vlast (zakonodavnu, izvršnu i sud- 
sku); ili su znak triju slojeva kra- 
ljevstva Božjega (vjernici na ze- 
mlji, duše u čistilištu i blaženi na 
nebu). U umjetnosti tijara je sve- 


TIJESAK 


tačka oznaka sv. Grgura Velikog 
i sv. Silvestra. 


Tijesak. Tijesak je simbol Božje 
srdžbe. To značenje ima na te- 
melju odlomka Izaija 63,3: »U 
kaci sam sam gazio, od naroda 
nikog ne bijaše. U gnjevu ih svom 
izgazih i zgnječih u svojoj jaro- 
sti...« (>> Apokalipsa). MG 


Tikvica (lat. Zagenaria vulgaris). 
U Knjizi o Joni (prema nekim 
prijevodima) tikvica ima istaknu- 
tu ulogu. Zbog te veze s Jonom 
(Jon 4) tikvica je postala slikom 
uskrsnuća. Kad se slika zajedno 
s jabukom, tikvica se kao simbol 
uskrsnuća, shvaća kao protuustuk 
jabuci, koja je slika zla i smrti. 
Hodočasnici su upotrebljavali osu- 
šene tikvice kao posude za no- 
šenje vode, a redovito bi ih no- 
sili pričvršćene za pojasom. Zbog 
toga je tikvica posebna svetačka 
oznaka sv. Jakova Starijeg (sve- 
tište u Santiago de Compostela — 
velika meta hodočasnika u sred- 
njem vijeku), zatim arkanđela 
Rafaela, a kadšto se pridaje i 
Kristu, koji odjeven poput hodo- 
časnika (tikvica i školjka) prilazi 
dvojici učenika na putu u Emaus. 
Često na pojedinim umjetninama 
tikvica nalikuje krastavcu. MG 


Tip (grč. typos »(pra)lik, uzore). 
Naziv za starozavjetnu osobu, 
zbivanje, riječ ili predmet koji 
nagovješćuje ili pretkazuje novo- 
zavjetnu osobu, zbivanje, riječ ili 
predmet. (> Tipologija) AB 


Tipologija (prema grč. typos »lik, 
slika« + logos »riječ, govor«.) 
Teološko umijeće uočavanja za- 
konitosti kojom u Bibliji osobe, 

zbivanja, riječi i predmeti Starog 
zavjeta kao pralikovi nagovješ- 
ćuju i osvjetljavaju osobe, zbiva- 
nja, riječi i predmete Novoga Za- 
vjeta. Starozavjetna osoba naziva 
se tip, a novozavjetna antitip. Ta- 
ko je sav Stari zavjet na neki 
način nagovještaj Novog zavjeta 
po načelu obećanje — ispunjenje, 
odnosno po načelu pretkazivanja. 
Neki su tipovi takvima označeni 
već u Evanđelju. Tako Krist sam 
izjavljuje da je Jonin trodnevni 
boravak u utrobi kira bio slika 
(tip) Kristova trodnevnog ležanja 
u grobu (Mt 12, 29). Neka dru- 
ga zbivanja Starog zavjeta Oz- 
načili su apostoli kao pralikove 
zbivanja u Novom zavjetu. Tako 
je, prema apostolu Pavlu, Adam 
pralik (tip) Krista (Rim 5, 14). 
Ranokršćanski su teolozi označi- 
li i razradili mnoge druge tipo- 
ve. Tako je npr. Eva tip Marije, 
o čemu sv. Jeronim u jednoj ho- 
miliji domišljato razvija tipolo- 
giju ovih dviju osoba na temelju 
igre riječi Eva — Ave (prve ri- 
ječi anđelova pozdrava Mariji): 
ako se jedna od ovih riječi čira 
unatrag, dobiva se druga. Tipolo- 
gija kao praksa i zasada svoj je 
vrhunac dosegla u kasnom sred- 
njem vijeku, a svoj poseban iskaz 
našla je u slikovitoj —> Biblia 
pauperum. AB 


Tisuća. Tisuća se nekoć smatrala 
brojem koji znači vječnost, jer svi 
nazivi brojeva koji prelaze tisuću 
samo su zbroj ili umnožak izve- 
den iz tisuće. MG 


Titular (slat. titularis (  titulus 
»natpis, naslov; naslovnik«). Ti- 
tular nekog mjesta ili crkve jest 
božanska osoba, misterij ili sve- 
tac čije ime to mjesto ili crkva 


TJELESNIK 


nosi, a smisao je toga da ta osoba 
na poseban način štiti to mjesto. 
U tom se smislu ćesto upotrebljava 
i izraz patron (zaštitnik, ili po- 
negdje kod nas parac). Odnos 
prema titularu znači davanje po- 
sebne počasti toj osobi od stra- 
ne ljudi (to je titular i u na- 
šem smislu te riječi). Praksu titu- 
lara poznaje već i mediteranska 
antika (npr. D. M. = diis mani- 
bus »dušama pokojnika«), a od 
nje je tu praksu preuzelo i krš- 
ćanstvo. Kad se u IV. stoljeću po- 
činju masovno graditi sakralni 
prostori, oni se posvećuju pojedi- 
nim misterijima iz života Kristo- 
va i Bogorodice, ili pak uspomeni 
pojedinih mučenika. Ove posljed- 
nje građevine zvat će se često 
memoria  »spomen, sjećanje« ili 
martyrium »svjedočanstvo [muče- 
ništvoJ«. U crkvama se lik ti- 
tulara (slika ili kip) stavlja u ra- 
nom razdoblju na dno apside, a 
kasnije na glavni oltar, u kom se 
nalaze i njegove relikvije. Lik ti- 
tulara grada stavlja se iznad svih 
gradskih vrata da bude znak za- 
štite stanovnicima, a istodobno i 
prijetnja neprijatelju. Blagdan ti- 
tulara redovito je popraćen po- 
sebno naglašenim liturgijskim sve- 
čanostima, a uz njih i bogatim 
paraliturgijskim i folklornim sve- 
čanostima, od kojih je najopćeniti- 
ja pučko-liturgijska manifestacija 
u procesiji s likom ili relikvijama 
titulara kroz grad, čime se hoće 
posebno naglasiti pripadnost grada 
titularu i titularova zaštita nad 
gradom. AB 


Tjelesnik. (Korporal). Tjelesnik ili 
korporal jest komad bijelog lane- 
nog platna na koje se kod mise na 
oltaru stavljaju čestice kruha i 
kalež s vinom za euharistijsku po- 

svetu. Upotrebljava se uvijek kad 
se vrše bilo kakvi obredi u vezi 
s euharistijom. Simbolički se tu- 
mači kao znak platna u koje je 
kod ukopa bilo umotano tijelo 
Kristovo. MG 


Tobija (hebr. rabijjab/#] »Jahve je 
dobar«). (Knjiga o Tobiji). Dva 
Tobije, otac i sin, starozavjetni 
pravednici. Stari Tobija, vjeran ži- 
dovskom kultu, kriomice pokapa 
ubijene Židove. Osljepljuje kada 
mu padne ptičji izmet u oči dok 
je spavao pod strehom. Šalje na 
put sina, mladog Tobiju, da pre- 
uzme posuđeni novac u tuđini. 
S njime kreće na put kućni pas, 
a prati ga neznanac, koji se na 
povratku očituje kao arkanđeo 
—> Rafael. Tobija na rijeci, uz po- 
moć anđela, ulovi ribu koja ga je 
htjela proždrijeti. Uzima njeno 
srce, jetra i žuč. Prenoće kod To- 
bijina rođaka Raguela.  Dimom 
spaljenog ribljeg srca onemoguće 
demona Asmodeja, koga Rafael 
svlada i protjera. Asmodej je (kao 
demon požude) redom davio u 
prvoj bračnoj noći sedam zaruč- 
nika Sare, Raguelove kćeri, koju 
mladi Tobija uzima za ženu. To- 
bija se prve tri noći uzdržava u 
ložnici i bdije moleći sa Sarom. 
S velikim blagom odvodi Saru 
svojoj kući. Na povratku kući, 
trljajući ribljom žuči slijepe oči 
starog 'Tobije, vraća mu vid. Za- 
hvaljuju Bogu, a arkanđeo Ra- 
fael iščeznu. 

Ikonografija: Dječak To- 
bija prikazan je s ribom u ruci 
kao svojim atributom. Prikaz dje- 
čaka Tobije na putu s arkanđelom 
Rafaelom jedna je od epizoda o 
Tobiji, ali je i prikaz —> anđela 
čuvara. Ciklus o Tobiji obuhvaća 
ove prizore: 


TOLJAGA 


Tobija pokapa mrtve; Tobija 
osljepljuje; Odlazak mladoga To- 
bije. Stari Tobija ga blagoslivlja; 
Tobija na putu. Tobija sa štapom 
u ruci, arkanđeo Rafael, pas; To- 
bija lovi ribu; Doček mladog To- 
bije. Na dočeku ga grli Raguel, 
Sarin otac; Ženidba mladog Tobi- 
je. Tobija i Sara mole u ložnici; 
Tobijin povratak; Mladi Tobija 
izlječuje slijepog oca; Arkanđeo 
Rafael rastaje se s Tobijinom obi- 
telju. 

Prefiguracije: Put mladog 
Tobije u pratnji arkanđela Ra- 
faela (koga Tobija isprva ne pre- 
poznaje) prefiguracija je prizora 
—> putnici u Emaus. 

Ženidba 'Tobijina (motivom spol- 
ne suzdržanosti i molitve) prefi- 
guracija je —> zaruka Bogorodi- 
činih. 

Prizor kako mladi Tobija izlje- 
čuje slijepog oca prefiguracija je 
—> ozdravljenja slijepoga. BF 


Toljaga. (Mlat). Toljaga je jedan 
od simbola Judine izdaje.Ona je ta- 
kođer i oznaka sv. Jakova Mlađeg, 
kao sredstvo njegova mučeništva. 
Prema predaji, on je s vrha Hra- 
ma bačen na zemlju, a kad je pre- 
živio pad, bio je dotučen tolja- 
gom ili mlatom čim se digao na 
koljena da moli. MG 


Toma Akvinski, sveti (lat. Tbo- 
mas de Aquino; slov. Tomaž). Ro- 
đak Friedricha II. (XIII. stoljeće); 
najistaknutiji naučitelj dominikan- 
skog reda. Poslan je u samostan- 
sku benediktinsku školu u Monte 
Cassino, a kasnije u Napulj. On- 
dje, uz veliko protivljenje svoje 
obitelji, stupi u dominikanski red. 
Nastavi nauke u Kčlnu, gdje mu 
njegovi drugovi zbog povučena i 
nespretna ponašanja dadoše nadi- 

mak »Nijemi vol«. No, njegov uči- 
telj sv. Albert oštroumno na to 
primijeti: »Samo ga zovite nije- 
mim volom, no taj će vol svojom 
rikom učenosti zadiviti sav svijet!« 
Toma je doista uskoro postao izvr- 
stan teolog i učitelj. Predavao je 
najprije na sveučilištu u Napulju, 
a zatim kao profesor u Parizu. 
Svoje je tumačenje kršćanske nau- 
ke zasnovao na Aristotelovoj filo- 
zofiji. 

Život je proveo u predavanju, pi- 
sanju i rješavanju crkvenih pos!o- 
va. Glavno njegovo djelo Summa 
theologiae još se i sad smatra uzor- 
nim djelom katoličke bogoslovne 
nauke. Toma Akvinski se često na- 
ziva »najsvetijim od učenjaka i 
najučenijim od svetaca«, 

Njegova najobičnija oznaka na 
slikama jest vol, prema nadimku 
koji je dobio kao student; zatim, 
sunce na prsima, kalež, što pod- 
sjeća na njegove čuvene spise o 
euharistiji. Obično se prikazuje u 
dominikanskom habitu, a drži 
knjigu ili više knjiga, kao znak 
velike učenosti. MG 


Toma Apostol, sveti (aram. tčm2? 
»blizanac«; lat. Tbomas Aposto- 
lus). Jedan od Kristovih učenika 
koji se često naziva »nevjerni To- 
ma«, jer nije htio vjerovati u Kri- 
stovo uskrsnuće dok se ne uvjeri 
svojim očima i rukama. »Dok ne 
vidim na rukama njegovim znak 
od čavala i ne stavim prst svoj 
u mjesto od čavala i ne stavim 
ruke svoje u njegov bok, neću vje- 
rovati« (Iv 20,25). Prema predaji, 
on se slično ponio sumnjajući u 
Marijino uznesenje na nebo. Kao 
što je Krist uvjerio Tomu pozi- 
vajući ga da stavi svoju ruku u 
njegov bok, tako ga je i Marija 


TOMA 


uvjerila bacivši mu s neba svoj 
pojas. 

Ta Tomina sumnjičavost ni naj- 
manje ne umanjuje njegovu veliku 
srčanost. Kad se Krist svakako 
htio vratiti u Judeju, unatoč pri- 
jetnjama Židova da će ga ubiti, 
Toma je rekao ostalim učenicima: 
»Hajdemo da i mi umremo s 
njim!« Kaže se da je Toma, šireći 
Kristovo evanđelje poput ostalih 
apostola, pošao čak do Indije i 
ondje utemeljio kršćansku Crkvu. 
Legenda priča kako mu je Gon- 
dofor, indijski kralj, dao novaca 
da sagradi veličanstvenu palaču, 
no on je sav taj novac potrošio 
dijeleći ga siromasima. Kralj se 
razbjesnio i odlučio da mu se osve- 
ti. No dogodi se te ubrzo umrije 
kraljev brat Gad. Kad je Gad do- 
šao u nebo, anđeli ga upitaju gdje 
bi htio živjeti. On pokaza prstom 
na veličanstvenu palaču koja je 


osa ca dk 


. o 


Nevjerni Toma. Majstor sv. Era- 
zma, 15. st. 

ondje stajala. Anđeli mu odvrate 
da je to nemoguće, jer je tu pa- 
laču podigao neki kršćanin za nje- 
gova brata Gondofora. Kad se 
Gad u viđenju ukazao svome bra- 
tu Gondoforu i to mu rekao, kralj 
pusti Tomu na slobodu. Tada apo- 
stol protumači kralju kako se vje- 
rom i ljubavlju na ovom svijetu 
skuplja veliko blago na nebesima. 
Zbog te legende obična je svetačka 
oznaka sv. Tome Apostola zidar- 
sko ravnalo ili kutnik. MG 


Tonzura —> postrig 


Toranj. (Kula). Toranj, redovito 
s tri prozora, obično je znak sv. 
Barbare. On podsjeća na legendu 
koja priča kako je ona, kad su joj 
gradili kulu, upozorila graditelje 
da ona mora imati tri, a ne dva 
prozora, jer tri prozora označuju 
Trojstvo. MG 


Toranj Davidov: —> Pjesma nad 
pjesmama; —> djevičansko mate- 
rinstvo 


Tractus (lat. tractus »zavlaka«). 
Psalam koji se u neke dane, kada 
se ne pjeva Aleluja, pjeva nakon 
—> graduala, a pjeva ga samo je- 
dan kor i to otegnuto, a ne oba 
kora, kao što pjevaju —> introit 
i —> gradual, AB 


Traditio clavium (lar. = »izruče- 
nje ključeva«). Predavajući vlast 
apostoima, Krist postavlja Šimu- 
na za prvaka apostola, podjeljuje 
mu takozvani —> primat, pa mu 
novu kvalifikaciju označuje time 
što mu daje i novo osobno ime: 
—> Petar (Kefa, Stijena), i što mu 
novo ovlaštenje izručuje ovim me- 
taforama: »Ti si Petar (Stijena) i 
na toj stijeni sagradit ću Crkvu 

svoju, i vrata pakla neće je nad- 
vladati. Tebi ću dati ključeve kra- 
ljevstva nebeskog, pa što god sve- 
Žeš na zemlji, bit će svezano i na 
nebesima, a što god razriješiš na 
zemlji, bit će razriješeno i na ne- 
besima.« 


Ikonografija: Krist preda- 
je simbolične ključeve na ruke Pe- 
tru, koji ih u starijim prikazima 
prima stojeći; ruke Petrove iz po- 
štovanja su pokrivene —> mapu- 
lom. Od_XVI. stoljeća Petar dok 
prima ključeve kleči. Izručenje 
ključeva sv. Petru imalo je idejnu 
pozadinu u tome što je ono pred- 
stavljalo simbol primata pape (rim- 
skog biskupa), nasljednika sv. Pe- 
tra, nad Crkvom. Ključevi, stoga, 
postaju atributom sv. Petra, a dva 
ukrštena ključa simbol papinstva. 


Traditio legis (lat. = »izručenje 
zakona; predaja zakona«). Sime- 
trična kompozicija, simbolički pri- 
kaz predaje vlasti što je Krist iz- 
ručuje sv. Petru (koji stoji zde- 
sna), i to u obliku svitka (na ko- 
me je ispisan _ Novi zavjet) ili u 
obliku ključeva; sv. Pavlu pak 
(koji stoji slijeva) izručuje knjigu, 
ili se Pavao klanja (ruku pokri- 
venih —> mapulom), ili pak uz- 
dignutih ruku aklamira predaju 
vlasti sv. Petru. 

To je učestala tema starokršćan- 
skog doba (na sarkofazima IV. i 
V. stoljeća, na rimskim mozaici- 
ma _V. i VI. stoljeća), a proteže 
se i do romanike. 
Transfiguratio —>  preobraženje 
Translacija (lat. translatio »prije- 
nos«). 1. Prijenos relikvija muče- 
nika s jednog mjesta na drugo. 
(> Relikvije). 2. Prijenos svetko- 


569 


TRIDENTSKI KONCIL 


vine nekog sveca s jednog datu- 
ma na drugi. 


Tratinčica (Bellis perennis). Pot- 
kraj XV. stoljeća tratinčica se po- 
malo počela slikati u prizorima 
poklona pastira ili mudraca kao 
simbol nevinosti Djeteta Isusa. 
Očito se slikarima činilo da je 
dražesna jednostavnost tratinčice 
bolja slika Isusove nevinosti od vi- 
sokog i uznositog ljiljana. MG 


Trećoredac, trećoreci: —> franjev- 
ci 

Trenodousa (grč., ptc. ( tbrčnčdein 
»tužiti za nekim«). Prikaz Bogoro- 
dice koja je žalosna zato što pred- 
viđa buduću muku svog sina, Kri- 
sta. Na istoku se prikazuje od 
pojasa naviše s Djetetom u naru- 
čju koje se kao u strahu privija 
uza nju, a gore sa strane lebde 
anđeli koji u rukama nose zna- 
kove muke (—>signa  passionis): 
križ, koplje, posudu žuči itd. — 
Na zapadu se u doba gotike ra- 
zvio osebujan tip ovog prikaza: 
Bogorodica stoji uspravno, pro- 
žeta bolom, a pred sobom u ru- 
kama drži križ na kojem je ra- 
spet Krist kao dijete. Kadšto je 
to smanjeno raspeće odraslog Kri- 
sta. Katkad se kraj Bogorodice 
javljaju anđeli i sveci; gdjekad, 
opet, Krist leži do njenih nogu 
neraspet, a križ stoji pokraj nje. 
Kod nas se takvi prikazi nalaze 
u Puli i Kotoru. AB 


Trešnja (Prunus avium). Crven, 
sladak plod trešnje označava slast 
značaja koja proizlazi iz pleme- 
nitih djela. Ona se ponekad na- 
ziva  »rajskim  voćem«. Trešnja 
koju na nekim slikama u ruci drži 
dijete Isus nagovješćuje radosti 
blaženika u nebu. MG 


TRIDENTSKI KONCIL 


Bogorodica Trenodousa (zapadni 
tip). Holandski drvorez, 15. st. 


Tridentski koncil. Opći crkveni 
sabor održan u  južnotirolskom 
gradu Tridentu (danas Trento), 


Trenodousa (istočni 
tip). Ston, Blaž, A. Rizzo, 15. st. 


Bogorodica 

od 1545. do 1563. godine, Glavni 
mu je cilj bio odrediti smjernice 
katoličke obnove (protureformaci- 
ja). Crkvena nauka i pobožnost 
očišćeni su od srednjovjekovnih 
natruha, legendi i praznovjerja ut- 
vrđena je disciplina sakramenata, 
crkvena stega i uprava. Taj je 
koncil imao velik utjecaj i na 
umjetnost, osobito na ikonografi- 
ju, očistivši je od brojnih tema 
koje su se temeljile na legendama 
i apokrifima, a mnoge su inter- 
pretacije modificirane. Tako su 
npr. zabranjene teme Conceptio 
per aurem (—> Navještenje), —> 
Sveta Ana Trojna, > Sveto rod- 
binstvo i mnoge druge. Smjernice 
tog koncila za umjetnost tiskao 
je J. Molanus u djelu De Picturis 
et Imaginibus  sacris (Louvain, 
1570.). AB 


Tri. Broj tri Pitagora je nazvao 
brojem dovršenosti koja je izra- 
žena početkom, sredinom i zavr- 
šetkom. U kršćanskoj simbolici 
tri je postao božanski broj koji 
govori o trojstvu božanskih oso- 
ba, ali i o Kristovu uskrsnuću, jer 
je on tri dana proveo u grobu. 
MG 


Tri Davidova junaka: —> David 


Tri kralja pred Herodom: —> po- 
klonstvo kraljeva 


Tri mladića u užarenoj peći: > 
Danijel; —> djevičansko materin- 
stvo 


Triceps —> Trojstvo, sveto 


Triforij (slat. triforius ( tri- »tro-« 
+ fores »ulaz, otvor«). U roma- 
ničkim 1 gotičkim crkvama pro- 
lazni hodnik ispod prozora sred- 
njeg broda, bočnih brodova i kora. 


!RiFUN 


Veće mu je značenje likovno (raš- 
članjivanje plohe) negoli praktič- 
no. Počinje se javljati u XI. sto- 
ljeću u obliku slijepih arkada, iz 
kojih će se kasnije razviti komuni- 
kacijski hodnici i galerije. AB 


Trifun, sveti, mučenik (lat. Try- 
pbon; hrv. još i: Tripun, Trifon). 
Zaštitnik Kotora i naslovnik ko- 
torske katedrale. Njegove su re- 
likvije dobili Kotorani 809. g. od 
mletačkih trgovaca. Katedrala je 
posvećena 1166., ali je mnogo puta 
prepravljana, dok nije dobila da- 
našnji oblik. 

Trifun (Tryphon) frigijski je mu- 
čenik iz nepoznata vremena; pre- 
ma aktima, koja je Ruinart sma- 
trao vjerodostojnima, bilo je to 
za Decijeva progonstva, a mučen 
je s Respicijem u Niceji. Akta, 
međutim, nisu autentična. Prika- 
zuju ga uvijek kao mladića s ka- 
menom i palmom; tako kadšto i u 
istočnoj Crkvi, a i u Kotoru na ol- 
tarnoj pali iz 1440. Na Istoku ga 
slikaju kao mladog vojnika s ko- 
pljem. 

Blagdan mu je u Rimskom kalen- 
daru od XI. stoljeća bio 10. stu- 
denog (sve do reforme 1969.). U 
istočnoj Crkvi blagdan 1. veljače, 
a u Kotoru 3. veljače. Zaštitnik 
vrtlara, jer mu je po legendi za 
vrijeme mučenja anđeo donio kru- 
nu od dragoga kamenja okićenu 
cvijećem. MD 


Trijumf smrti: —> smrt 


"Trinaest. Trinaest je broj nevjer- 
nosti i izdaje. Na Posljednjoj ve- 
čeri bilo je kod stola trinaest 0so- 
ba: Isus i dvanaest apostola, za- 
jedno s Judom, koji je već bio 
nakanio izdati svoga Učitelja. 
MG 

TROJSTVO 


Trinitet (lat. trimitas ( trini »po 
tri, trostruki«): —> Trojstvo, sveto 


Trnje (lat. izrazi: spina, spine- 
tum, vepretum). Trnje i bodlji- 
kavo granje znači teškoće, nevo- 
lje i grijeh. Prema sv. Tomi Akvin- 
skom, sitnije bodljikavo grmlje 
predstavlja male grijehe, a šipkov 
trnjak ili kupinjak velike grijehe. 
Trnova kruna kojom su vojnici 
okrunili Krista prije razapinjanja 
značila je izrugivanje, po sličnosti 
sa svečanim ružinim vijencem što 
su ga nosili rimski carevi. Klerički 
postrig predočava Kristovu trno- 
vu krunu. 

Kad se trnova kruna slika u vezi 
s određenim svecima, ona je znak 
njihova mučeništva. Sv. Katarina 
Sijenska često se prikazuje sa stig- 
mama i trnovom krunom koju je 
primila od Krista. MG 


Trojstvo, (pre)sveto (lat. Trinitas; 
hrv. prema lat. još: Trinitet), 
Kršćanska dogma koja definira 
da je Bog u svojoj naravi jedan, 
ali da su u njemu sadržane tri 
Osobe (Otac, Sin i Duh Sveti), 
bila je proglašena godine 325. na 
Nicejskom ekumenskom saboru 
(na njemu je bilo osuđeno —> ari- 
jevstvo [arijanizam] kao hereza). 
Tekstualni izvori ove dogme na- 
laze se u Kristovim riječima, ka- 
da je poslao apostole da pouča- 
vaju i krste sve narode »u ime 
Oca i Sina i Duha Svetoga« (Mt 
28,19) i u prizoru opisanom pri- 
likom —> krštenja Kristova, kada 
se iz otvorenih nebesa čuo glas 
Boga Oca: »Ovo je Sin moj, Lju- 
bljeni moj, koga sam odabrao« i 
kada je na Krista sišao Duh Sveti 
u vidljivu liku golubice (Mt 3,17; 
Mk 1,11; Lk 3,22; Iv 1,34). 


TROJSTVO 


Ikonografija je vizualni 
znak Trojstva (Triniteta) rješa- 
vala: 1. simbolički, 2. alegorijski, 
i 3. antropomorfno. 

1. Za simbole sv. Trojstva sred- 
njovjekovna spekulativna misao 
primjenjivala je npr. tri koncen- 
trična i različito obojena kruga ili 
u krug upisan istostranični tro- 
kut. Od XVI. stoljeća primjenjuje 
se kao simbol trokut u kome je 
ucrtano »Božje oko«. Za simbole 
sv. Trojstva uzeti su, nadalje, i 
oblici iz prirode: list djete'ine 
(trolist); tri ribe, poredane u obli- 
ku slova _Y, tako da im sve tri 
preklopljene glave imaju zajednič- 
ko oko (npr. kapitel na Ugljanu); 
tako i tri zeca ili tri lava, spo- 
jena na isti način. 


2. Kao alegorija sv. Trojstva (ti- 
pično za bizantsku ikonografiju) 
služi još od V. stoljeća (mozaik u 
S. Maria Maggiore u Rimu) mo- 
tiv -> Abrahamova gostoprim- 
stva. 

3. Sv. Trojstvo pokušalo se ozna- 
čiti i antropomorfnim predodžba- 
ma triju glava koje izlaze iz jed- 
nog tijela, ili pak jednom glavom 
u kojoj se stapaju tri položaja 
obraza, tj. lijevi profil, čelomice 
(en face) i desni profil. Taj mo- 
tiv (> triceps) pojavljuje se od 
romanike do u XVI. stoljeće. Bio 
je oštro osuđen na Tridentskom 
koncilu i kao hereza izrijekom za- 
branjen papinskom bulom godine 
1628. 


Od XII. do XV. stoljeća pojav- 
ljuje se prikaz Trojstva u obliku 
triju jednakih sjedećih likova (što 
odgovara dogmatskoj definiciji da 
su sve tri božanske osobe con- 
substantiales, istobitne) ili dvaju 
jednakih likova (Otac i Sin) nad 
kojima lebdi golubica => Duha 

Svetoga. No najučestaliji antro- 
pomorfni prikaz sv. Trojstva u 
zapadnoj ikonografiji formalno je 
razlikovao i individualizirao tri 
Osobe, tako da je Otac prikazan 
kao starac (=> Bog), Sin u mu- 
ževnoj dobi, a —> Duh Sveti kao 
—> golubica. 

Od XII. stoljeća prikazuje se 
Trojstvo i sjedećim likom Boga 
Oca, koji među koljenima obje- 
ma rukama drži Krista razapeta 
na križu. Nad razapetim Kristom 
lebdi golubica Duha Svetoga. 'To 
je tzv. > Prijestolje milosti (njem. 
Gnadenstubl). 


U jednoj od ikonografskih vari- 
janata teme —> krunidba Bogo- 
rodice, sv. Trojstvo kruni na nebu 
proslavljenu Bogorodicu. — BF 


Trokut. Istostranični trokut sim- 
bol je Trojstva jer predočava tri 
jednaka dijela povezana u jedno. 
Trokutna aureola upotrebljava se 
kod prikazivanja Boga Oca ili 
presvetog Trojstva. (> Trojstvo). 
Trokut s tri kruga predočava tri 
božanske osobe — Oca, Sina i 
Duha Svetoga — u jednoj bo- 
žanskoj naravi. MG 


Trolist: —> "Trojstvo, sveto 


Tron, biskupski (lat. tbronus ( 
grč. tbromos »povišeno sjedište, 
prijesto!«): > katedra 


Trputac (Plantago). Često viđen 
na slikama iz vremena renesanse, 
trputac je priprosta i skromna 
biljka koja životari pokraj cesta 
i puteljaka. Kao »putna« biljka 
simbol je »utrta puta« kojim kro- 
če mnogi što traže Kristov put. 
MG 


TRSTIKA 


Irska  (Phragmites communis). 
Trstika (Arundo). Trska je jedan 
od znakova Kristove muke, i to 
stoga što je spužva koju je, na- 
močenu u octu, vojnik pružio ra- 
zapetom Kristu bila nataknuta na 
trsku. Tako ona označava poni- 
ženje veličine. Uz to ona označava 
i pravednike, koji poput trske ra- 
stu na obalama milosnih voda. 
Mali križić što ga obično nosi sv. 
Ivan Krstitelj redovito je izrađen 
od trske. MG 


Trstika (Arundo). (Trstika u ru- 
ci): —> Krista _ krune trnovom 
krunom; —> Ecce homo 


'Trublja: —> pad jerihonskih zidina 
(»trublje jerihonske«); —> Posljed- 
nji sud. Sedam trublja: 
—> Apokalipsa. Trubljenje: 
—> Posljednji sud (anđeli trube u 
trublje, rogove); —> lov na jed- 
noroga 


Tubalkain (izvornije Tubal-kajin; 
hebr. tabal-qajin: Tubal (= ime) 
+ Gajin »kovač«?) (Post 4,22). 
Potomak —> Kainov, sin > La- 
mekov, brat —> Jubala, prvog svi- 
rača. Prvi kovač, izumitelj obrad- 

be metala, »praotac onih koji kuju 
bakar i željezo«. Prikazan je pri 
radu u kovačnici. BF 


Tuča kamenja: —> bitka s Amo- 
rećanima 


Tunicela (lat. tunicella, umanje- 
nica ( tunica »prtena košulja«). 
Podđakon nosi kraću dalmatiku 
kod svečane mise, a zove se tu- 
nicela. Ona je simbol radosti i 
zadovoljstva srca. MG 


Turifer (lat. t/b]urifer »onaj koji 
nosi kadionicu [upravo tamjan, 
thusl« ( thus, tus »kad« + ferre 
»nositi«) 

1. Niži poslužnik u liturgijskim 
činima koji drži kadionicu i u 
njoj potpiruje žar dok ona nije u 
upotrebi kod viših službenika. 

2. Anđeli turiferi: u doba gotike 
anđeli naslikani s kadionicama u 
rukama uz križeve na trijumfal- 
nom luku ili kraj Bogorodice, ko- 
jima kađenjem daju počast. AB 


Tužaljka Jeftine (Jiftahove) kće- 
ri: > Jefta 


Tužaljke —> Jeremija 


U 


Ubrus. Ubrus bez mrlje simbol je 
čistoće, i kadšto se upotrebljava 
kao oznaka Djevice Marije. Ubrus 
s vrčem nerijetko se upotrebljava 
kao znak muke, s obzirom na 
Pilatovo pranje ruku. (>> Vrč 1 
umivaonik). MG 


Udalrik (Ulrik), sveti, biskup (lat. 
Udalricus; slov. Ulrih, Urh). Ro- 
đen je 890. u rodu kasnijih gro- 
fova Dillingen. Godine 923. po- 
staje biskup u Augsburgu, gdje je 
obnovio izgorjelu katedralu i jako 
se zauzeo za crkvenu organiza- 


UFANJE 


ciju. Branio je grad od Mađara, 
pa i pobjedu nad njima na Lech- 
feldu pripisuju biskupovoj moli- 
tvi. Umro je 973., a već 993. bio 
kanoniziran. Pokopan je u crkvi 
sv. Udalrika i sv. Afre u Augs- 
burgu. Oko njega su se isplele 
brojne legende. Tako, kad se jed- 
ne noći od četvrtka na petak za- 
držao u razgovoru s biskupom iz 
Konstanza, sv. Konradom, došao 
je vojvodin glasnik s pismom. 
Udalrik ga je pogostio kokošjim 
batkom koji je ostao na stolu od 
večere, a nije ni opazio da je već 
bio petak. Glasnik je kod vojvode 
htio optužiti biskupa da krši 
nemrs u petak, i kad je kao do- 
kaz iz torbe izvadio batak, on se 
pretvorio u ribu. Blagdan mu je 
4. lipnja. Kult mu se ubrzo nakon 
smrti raširio po njemačkim ze- 
mljama. Atribut mu je riba. Pri- 
kazuje se u scenama s batkom i 
ribom. Zaštitnik je tkalaca. 
EC 


Ufanje —> kreposti 


Uho. Ljudsko je uho jedan od 
simbola Judine izdaje i Kristove 
muke. O tome postoji zgoda za- 
bilježena_ u Ivanovu evanđelju 
(18,10) u vezi s Isusovim uhiće- 
njem: »Tada Petar izvuče mač 
koji je imao sa sobom te udari 
slugu velikoga svećenika i odsiječe 
mu desno uho.« MG 


Ukazanje (lat. apparitio). Iskustvo 
po kojem neka osoba doživljava 
realnu prisutnost neke nadnaravne 
realnosti ili osobe, s kojom naj- 
češće komunicira govorom ili od 
nje samo prima poruke koje drži 
važnima za usmjerenje svog vla- 
stitog vladanja i djelovanja, ili 

pak te poruke mora prenijeti druš- 
tvu. U Bibliji su česta ukazanja 
anđela u Starom zavjetu, a tako 
i u Novome, a u kasnijim raz- 
dobljima kršćanstva češća su uka- 
zanja Bogorodice. (>> Bogorodica). 


Ukazanje arkanđela Mihovila Jo- 
zui. (Jš 5,13—15). Prije osvajanja 
Jerihona —> Jozui se ukazuje »čo- 
vjek s isukanim mačem«, »vođa 
vojske Jahvine«, koga ikonogra- 
fija prikazuje kao arkanđela Mi- 
hovila u ratničkoj odjeći. Zbog 
teofanije, Jozua pada ničice i ski- 
da obuću s nogu. BF 


Ulazak u Jeruzalem. (Mt 21,1— 
—11; Mk 11,1—10; Lk 19,29—40; 
Iv 12,12—19). Ulazeći u Jeruza- 
lem da proslavi —> Pashu, Krist 
jaše na magarici. »Mnogi ljudi 
razastriješe svoje haljine po putu, 
a drugi su trgali grane sa stabala 
te ih prostirali po putu. A narod 
što je išao i pred njim i za njim 
klicaše: Hosana sinu Davidovu! 
Blagoslovljen koji dolazi u ime 
Gospodnje! Hosana u visini!« 
Ikonografija: Krist jaše na 
bijeloj magarici pred gradskim 
vratima, za njim hodaju apostoli, 
dječaci pak prostiru pred njim ha- 
ljine ili tkanine po putu, nose 
palmine grane u ruci, a neki u 
krošnjama stabala trgaju i bacaju 
na put cvijeće. U orijentalnim 
prikazima Krist sjedi bočno na 
magarici. 

Prefiguracija za ulazak u Jeruza- 
lem jest starozavjetni prizor: —> 
Davida, pobjednika nad Golija- 
tom, slave izraelske žene (> Da- 
vid), i prizor: > Elizeja s po- 
čašću dočekuju na  jerihonskim 
vratima (> Elizej). Na ulazak u 


ULJANICA 


Ulazak u Jeruzalem. Majstor Du- 
tuitske Maslinske gore, 15. st. 


Jeruzalem odnosi se i proroštvo 
proroka —> Zaharije (Zah 9,9). 
BF 


Uljanica (sedam gorućih =): > 
Duh Sveti (sedam darova Duha 
Svetoga) 


Ulje. Zbog svoje mnogostrane ko- 
risnosti i svojstva potpunog pro- 
žimanja, ulje je znak milosti Bo- 
žje. Upotrebljava se kod sakra- 
menata krsta, potvrde, ređenja i 
bolesničkog pomazanja. (> Elizej 
prorok). 


Unijati (lat. novotvorina uniati 
»sjedinjeni«, prema lat. unus »je- 
dan«). Istočne Crkve koje su za- 
držale istočni obred u liturgiji i 
organizacijske specifičnosti, ali pri- 
znaju rimskog papu i sve kato- 
ličke dogme (Ruteni, Kopti, ma- 
roniti itd.). Kod nas se nazivaju 

grkokatolici, a imaju svoju eparhiju 
(biskupiju) sa sjedištem u Križev- 
cima. AB 


Umjerenost —> kreposti 


Urim i Tumim (hebr. 'šrim - 
tummim; etim. neizvjesna; po ma- 
soretskoj vokalizaciji: '#rim »svje- 
tlost«, tummim  »savršenstvo«). 
Dva draga kamena istog oblika 
ali različite boje što ih je —> ve- 
liki svećenik nosio u efodu, a slu- 
žili su za konzultiranje Jahvč u 
neizvjesnim situacijama. Jedan je 
kamen značio »da«, a drugi »ne«. 
AB 


Uršula, sveta (lat. Ursula). Rođe- 
na je u Bretanji (V. stoljeće) kao 
kći kršćanskog kralja 'Teonesta. 
Prema legendi, bila je obdarena 
velikom ljepotom i umnošću. Ima- 
la je mnogo prosaca, no sve je 
odbijala, dok nije Agripa, kralj 
Engleske, poslao svoje poklisare 
da zaprose njezinu ruku za že- 
nidbu s njegovim sinom Kono- 
nom. Uršula reče poklisarima da 
će se udati za Konona ako se 
ispune tri uvjeta. Prvo, zatražila 
je da joj se pošalje deset pleme- 
nitih djevica za pratilice, a sva- 
ka od njih neka ima tisuću dje- 
vojaka kao svoje pomoćnice. Njoj 
samoj treba poslati tisuću djevo- 
jaka za službenice. Drugo, prije 
no što se uda treba joj dati tri 
godine da obiđe velika svetišta 
kršćanskih svetaca. Treće, kralje- 
vić Konon i sav dvor imaju se 
obratiti na kršćanstvo, jer se ona 
neće udati za poganina. 

To su bili tako teški uvjeti te je 
Uršula mislila da ih kralj neće 
prihvatiti. No, ljepota i mudrost 
Uršulina toliko očaraše poklisare 


USKRSNUĆE 


te Konon i njegov otac prihva- 
tiše sve uvjete. Skupiše jedanaest 
tisuća djevica za Uršulinu prat- 
nju, a sam Konon odluči poći s 
njom na hodočašće u Rim. Na 
povratku iz Rima zatekoše Hune 
kako opsjedaju Koln. Ti poganski 
divljaci navališe na Uršulinu prat- 
nju i sve poubijaše. Vođa Huna 
ponudi Uršuli da će je poštedjeti 
ako pristane da mu bude ženom. 
Kad ona to odbi, on uze svoj luk 
i odapne tri stre'ice u njezino 
tijelo. 

Uršula se prikazuje kao okrunjena 
kraljevna sa strelicom kao svetač- 
kom oznakom, a u ruci drži ho- 
dočasnički štap s bijelom zasta- 
vom, obilježenom crvenim  kri- 
žem. Često se pojavljuje u pratnji 
»jedanaest tisuća« (= mnoštva) 
djevica koje su s njome podnijele 
mučeništvo. 


Urzicin, sveti, mučenik (lat. Ursi- 
Cinus, Ursicius; hrv. još i: Urzi- 
cije). Mučenik iz Ilirika, veoma 
štovan u Ravenni i Carigradu, 
kamo mu je g. 470. sv. Marcel 
acemita (grč. akoimčtos »koji ne 
spava«; acoemiti su redovnici koji 
su bez prekida molili časoslov) 
prenio relikvije da njima obogati 
svoj manastir. U Ravenni ga štuju 
kao druga sv. Vitalu u mučeništvu. 
Zapravo je Urzicin bio vojnik iz 
Ilirika, a posječen je mačem pod 
prezesom Aristidom u doba cara 
Maksimijana, kojemu je po le- 
gendi spasio život u boju. Za mje- 
sto Sibentum koje se spominje u 
aktima ne znamo gdje se nala- 
zi'o. Srijemska Crkva slavi ga kao 
svog mučenika od 1807. Spomen- 
-dan 14. kolovoza. U Ravenni 
prikazan u procesiji mučenika u 
crkvi S. Apollinare Nuovo. Ondje 
spomen-dan 19. lipnja. 


576 


USKRISENJE 


Patron liječnika, jer ga legendar- 
na ravenska passio prikazuje kao 
liječnika. Iz istoga razloga i za- 
štitnik protiv bolesti vrata. Pa- 
tron baselske biskupije i Ravenne. 


Uskrisenje (mrtve djece, dječaka, 
mladića, djevojaka itd.): —> Ilija 
prorok; > Elizej prorok; > Krist 


Uskrisenje Lazarovo. (Iv 11,1— 
—44). Krist u prisutnosti apostola 
te Marije i Marte, sestara Laza- 
rovih, daje otvoriti grob u pećini 
gdje već četiri dana leži pokopan 
Lazar. Krist ga uskrisuje pozi- 
vom: »Lazare, ustani!« 


Lazarovo.  Ranokrs- 


Uskrisenje 
ćanski relikvijar iz Novalje, 4. st. 


Ikonografija upotrebljava 
ovaj motiv od starokršćanskog 
doba (IV. stoljeće). U bizantskoj 
ikonografiji grob je otvor u pe- 
ćini (rjeđe je to aedicula) u kome 
se Lazar pojavljuje uspravan, oba- 
vijen platnom poput mumije. U 
zapadnoj ikonografiji Lazar se 


ZDENAC 


diže iz sarkofaga. Katkada sv. 
Petar odrješuje poveze na Laza- 
ru. Marija i Marta na koljenima 
mole ili zahvaljuju Kristu, kat- 
kada (XV. stoljeće) začepljuju ru- 
kom nos da se zaštite od mrtva- 
čeva smrada. U baroku (Rem- 
brandt i dr.) prizor je pun veli- 
kih teatralnih efekata. BF 


Uskrsnuće Kristovo. (Mt 28,1—6; 
Mk 16,1—8; Lk 24,1—12; Iv 20, 
1—3). Uskrsnuće Kristovo — ovu 
u dogmatskom i u liturgijskom 
smislu najvažniju kršćansku temu 
— nisu ni bizantska ni zapadna 
ikonografija u početku prikazivale 
samim trenutkom Kristova usta- 
janja od mrtvih iz groba, već su 
ideju uskrsnuća predočivale na 
druge načine. Bizantska ikonogra- 
fija utjecala se u tu svrhu ikono- 
grafskom motivu —> silaska u 
Limb. Mnogo je, naime, srednjo- 


Uskrsnuće Kristovo. Majstor Du- 
tuitske Maslinske gore, 15. st. 

vjekovnih teologa u silasku u 
Limb podrazumijevalo uskrsnuće 
Kristovo kao čin koji se već bio 
dogodio. 

Osim bizantske, i zapadna se iko- 
nografija isprva služila drugim 
motivom koji je pokazivao da se 
je uskrsnuće već dogodilo; to su 
—> SVETE ŽENE NA PRAZNOM KRI- 
STOVU GROBU (Visitatio sepulcbri). 
Kristov grob se pri tome prika- 
zuje kao građevina otvorenih vra- 
ta u kojoj se vidi prazan sarko- 
fag i odloženi povoji u koje je 
mrtvi Krist bio umotan. U he- 
lenističkom tipu građevi- 
na je prikazana kao rotunda na 
stupovima, sagrađena nad četvrta- 
stom bazom. Pred njom sjedi an- 
đeo, prikazan kao mladić bez 
krila u bijeloj haljini, a na gra- 
đevinu se naslanjaju stražari. Pri- 
stupaju dvije ili tri Žene, noseći u 
rukama posude s dragocjenim po- 
mastima. Anđeo im rukom poka- 
zuje prazan grob. U sirskom 
tipu Kristov je grob predstav- 
ljen ciborijem (tugurium) iz crkve 
Kristova groba u Jeruzalemu. Tu 
je anđeo prikazan s krilima; on 
rukom pokazuje ženama da je 
grob prazan; straže nema. 


U XII. stoljeću zapadna ikono- 
grafija napušta motiv rotunde i 
motiv ciborija i uvodi mjesto njih 
sarkofag, na kome sjedi anđeo. 
Tek u XII. stoljeću u kontinen- 
talnoj Evropi, a u XIV. stoljeću 
i u Italiji počet će Zapad ostva- 
rivati ikonografski motiv Kristo- 
va ustajanja iz groba. Grob je 
sada prikazan sarkofagom u ko- 
me Krist stoji, ili stavlja nogu 
na rub sarkofaga, ili ga prekora- 
čuje, ili pak stoji pred sarkofa- 
gom, iza njega ili na njemu, ili 
(od početka XIV. stoljeća u Ita- 
liji, a od početka XVI. stoljeća 

u prekoalpskoj Evropi) Krist leb- 
di nad grobom a u ruci na motki 
drži zastavicu s križem. Pred sar- 
kofagom spavaju stražari. U iko- 
nografiji njemačkih krajeva sar- 
kofag je često zapečaćen. (Za 
simboliku tog motiva —> djevi- 
čansko  materinstvo). Od kraja 
XIV. stoljeća prizor se obogaćuje 
likovima (pridolazi često anđeo i 
svete Žene, u talijanskoj ikono- 
grafiji XVI. stoljeća umeću se i 
sveci), pokreti prestrašenih stra- 
žara dramatiziraju se i karikiraju, 
prizor se smještava u pejzaž. 

Od mnogih starozavjetnih prizora 
u kojima su se uočavale prefigu- 
racije Uskrsnuća, ikonografija se 
služila najviše ovim dvjema: Jona 
u utrobi ribe (> Jona) i Samson 
odnosi gradska vrata iz Gaze 
(> Samson). Iz srednjovjekovnih 
bestijarija preuzeti su kao simboli 
Uskrsnuća ovi motivi: lavica koja 
rađa mrtve mlade pa oni oživ- 
ljuju tek treći dan na lavlju riku, 
te feniks-ptica, koja izgara i po- 
novno iz svog pepela uskrsava. 

BF 


Uskrsnuće mrtvih: —> Posljednji 
sud 


Utapljanje Egipćana: > prijelaz 
preko Crvenog mora 


Uzašašće (lat. Ascensio). (Lk 24, 
5—53; Dj 1,9—12). »Kada to 
reče, bi na njihove. oči uzdignut 
u zrak, i oblak ga ote očima nji- 
hovim. Dok su očiju uprtih u 
nebo gledali kako odlazi, odjed- 
nom stadoše kraj njih dva čovje- 
ka u bijelu i rekoše im: "Ljudi 
Galilejci, zašto stojite i gledate u 
nebo? Ovaj isti Isus koji je uzne- 
sen na nebo između vas, opet će 
se vratiti isto onako kako ste ga 

vidjeli da odlazi na nebo“« Na 
temelju ovog izvještaja, još u sta- 
rokršćansko doba (prema modelu 
antiknih apoteoza heroja, koji uz- 
laze na Olimp) nastaje: 

1. Helenistički tip koji 
prikazuje Krista kako se penje uz 
brdo. Prate ga dva apostola, koji 
gestikuliraju u čuđenju, ili mu 
pomažu anđeli, a prihvaća ga > 
Božja ruka, koja izviruje iz obla- 
ka. Taj tip se javlja prvi put u 
IV. stoljeću; u slikarstvu kata- 
komba ga nema, a postaje redovit 
od VI. stoljeća i traje na Zapadu 
(modificiran) sve do XII. stolje- 
ća. Pri tome Krist (u karolinškom 
i otonskom razdoblju) počinje no- 
siti u ruci —> procesionalni križ 
i počinje blagoslivljati apostole na 
zemlji. Anđeli katkada okružuju 
Krista —> mandorlom, klanjaju 
mu se ili lete nizbrdo prema apo- 
stolima. Od XI. stoljeća Božja 
ruka više ne prihvaća Krista, ne- 
go ga blagoslivlja. 

Oko VI. stoljeća nastaju na Istoku 
još dvije formule. Obje prikazuju 
Krista u —> mandorli koju nose 
anđeli, a na zemlji stoje dvije si- 
metrično komponirane grupe apo- 
stola s Bogorodicom, koja kao 
—> orans stoji u sredini i koja na 
Uzašašću predstavlja —> Crkvu 
koju Krist ostavlja na zemlji. Pri 
tome: 

2. Sirski tip prikazuje Kri- 
sta uspravnog (stojećeg) u man- 
dorli. Mandorlu nose dva anđela, 
a druga dva anđela u zraku, ruku 
pokrivenih —> mapulom, klanjaju 
se Kristu. Na zemlji stoje dva 
anđela (lijevo i desno od Bogo- 
rodice) te se obraćaju apostolima 
(»Ljudi Galilejci... «, itd.). 

3. Bizantski tip prikazuje 
Krista kako unutar mandorle sje- 

di na prijestolju ili kako (počevši 
od IX. stoljeća, ali redovito od 
XI. stoljeća) sjedi na dugi. U bi- 
zantskim prikazima, a tako i u 
talijanskima, koji se do XIV. sto- 
ljeća vjerno pridržavaju bizant- 
ske formule, Bogorodica, odmje- 
renih gesta (molitveno uzdignu- 
tih ruku) kao —> orans ili izraža- 
vajući udivljenje i strahopočitanje 
(okrećući dlanove prema van), 
ostaje uvijek u sredini kompo- 
zicije. Na Zapadu (izvan Italije) 
Bogorodica počinje živo gestiku- 
lirati, poput začuđenih apostola; 
ona se okreće u profil, pomiče se 
iz sredine kompozicije i uklapa 
se u jednu od bočnih grupa apo- 
stola, ili uopće izostaje iz sastava. 
U bizantskom tipu Uzašašća ne- 
ma dvaju anđela koji se na zemlji 
obraćaju apostolima. Na Zapadu 
postoji mnogo hibridnih rješenja 
između spomenutih ikonografskih 
tipova. Na orijentalnim prikazima 


Uzašašće Kristovo. Majstor Du- 
tuitske Maslinske gore, 15. st. 


579 


UZNESENJE 


(Palestina, Sirija) pojavljuju se na 
Uzašašću apokaliptička znamenja 
sunca i mjeseca. Tog motiva nema 
na bizantskim i talijanskim pri- 
kazima, a inače ga ikonografija 
Zapada često preuzima, 

4. Zapadnjački tip. Novi 
motiv, gdje Krist uzlazi na nebo 
pa mu iz oblaka proviruju samo 
bose noge i okrajci haljine. Prvi 
put se javlja u XI. stoljeću u En- 
gleskoj, odakle ga kao redovitu 
formulu u XII—XIII. stoljeću 
preuzima francuska gotika i od 
nje talijanski trecento (XIV. sto- 
ljeće); u Njemačkoj, naprotiv, ta 
se formula rijetko javlja prije 
XIV—XV. stoljeća. Bogorodica i 
apostoli redovito kleče, rjeđe sto- 
je, a na humku u sredini vide se 
(počevši od XIV. stoljeća) otisnu- 
te Kristove stope (koje su se ho- 
dočasnicima pokazivale na jed- 
nom kamenu na Maslinskoj gori). 
U Italiji se potkraj XIII. stoljeća, 
s Cavallinijem i Giottom, ponov- 
no vrednuje motiv helenističkog 
tipa Uzašašća, ali sada Krist uzla- 
zi u profilu i bez mandorle, leb- 
deći, a prate ga korovi anđela 
svirača; dotle grupa na zemlji, 
obogaćena novim i sve brojnijim 
sudionicima, kleči. U XIV. sto- 
ljeću oblikuje se u Italiji i kom- 
pozicija s apostolima i Bogorodi- 
com (a katkada i s anđelima) 
koji zatvaraju krug, okrećući gle- 
daocu slike leđa. BF 


Uznesenje Bogorodičino (lat. As- 
sumptio B. M. Virginis). Kanon- 
ski tekstovi ne bilježe ovaj doga- 
đaj. Usmena predaja nalazi se u 
liturgiji, u apokrifnim spisima i u 
legendama. Uznesenje blažene Dje- 
vice Marije blagdan je i istočne 
i zapadne Crkve (»Velika Go- 

spa«). No, dok bizantska ikono- 
grafija pretpostavlja Bogorodičino 
uznesenje u ikonografiji Koimesis 
(dormitio, transitus, uspenije —> 
Bogorodičina_ smrt), gdje Krist 
odnosi u nebo Bogorodičinu dušu, 
dotle je zapadna ikonografija, 
počevši već od ranog srednjeg 
vijeka (Sens, VII—VIII. stolje- 
će), počela oblikovati svoju for- 
mulu, koja naglašava uznesenje 
Bogorodice i dušom i tijelom u 
nebo, kako ie to u katoličkoj 
Crkvi i dogmatski fiksirano go- 
dine 1950. 

Ikonografija: Oko praz- 
nog groba (ili oko groba ispunjena 
cvijećem) stoje apostoli, a nad 
njima je u zraku Bogorodica kao 
—> orans uzdignutih ruku. U ne- 
bo je nose anđeli, koji je okru- 
žuju poput žive mandorle. Kat- 
kada Bogorodica uznesenja ima 
kao pratnju s lijeve i s desne 
strane arkanđele Gabrijela i Mi- 
hovila. Od XV. stoljeća pod nje- 
nim nogama je polumjesec, a oko 
glave joj je vijenac od dvanaest 
zvijezda. Od XVI. se stoljeća (Ti- 
zian 1518., Frari, Venecija) uvodi 
ikonografski tip Uznesenja gdje 

Bogorodica nije nošena, već sama 
uzlazi u slavu. Poslije XII. sto- 
ljeća, na temelju apokrifnog izvje- 
štaja i štovanja relikvija Bogoro- 
dičinog pojasa (Sacra cintola), u 
Pratu (Toscana, Italija), nastaje 
toskanska varijanta u kojoj Bo- 
gorodica s neba dobacuje svoj 
pojas da bi apostola Tomu u nje- 
govoj nevjerici uvjerila u svoje 
uznesenje. U tom prikazu 'Toma 
stoji na Maslinskoj gori, ili sam, 
ili stoji s ostalim apostolima oko 
Bogorodičina praznog groba. 
BF 


Uže. Uže je jedan od znakova 
Judine izdaje, jer prema Ivanovu 
evanđelju (18,12) »četa, zapovjed- 
nik i stražari židovski uhvate 
Isusa i svežu te ga odvedu naj- 
prije k Ani, jer bijaše tast veli- 
kom svećeniku one godine, Kaifi«. 
Da je Isus bio svezan tom prili- 
kom, govori samo sv. Ivan, a Ma- 
tej i Marko spominju da je sve- 
zan kad su ga vodili k Pilatu sli- 
jedećeg jutra. Prema predaji, Juda 
se nakon izdaje objesio užetom u 
očajanju zbog svog strašnoga čina. 
MG 


V 


Vaga. Arkanđeo Mihovil (Mihael) 
često se slika s vagom u ruci, na 
temelju vjerovanja da je jedna od 
njegovih dužnosti izvagati duše 
pokojnika. Općenito, vaga ozna- 
čava jednakost i pravednost. (>> 


Mihovil, sveti; > Posljednji sud; 
—> Nedjelja, sveta). 


Valentin, sveti, mučenik (lat. Va- 
lentinus). Povijesna je ličnost o 
kojoj ne znamo ništa potanje. Ba- 
zilika u njegovu čast podignuta 

je u Rimu na Via Plaminia već 
u IV. stoljeću. Ne zna se kada 
je Valentin bio mučen. Možda je 
zaista bio rimski prezbiter i ka- 
snije biskup u Terniju, gdje na 
isti dan slave sv. Valentina bi- 
skupa. Po legendi je bio svećenik, 
mučen pod carem Klaudijem II. 
(269—70). Slijepoj poganskoj dje- 
vojčici vratio je vid. Sveti pak 
Valentin  Ternijski ozdravio je 
padavičavu djecu. Blagdan mu je 
14. veljače. Kult mu je raširen po 
svem svijetu, a posebno u Slove- 
niji i sjeverozapadnoj Hrvatskoj. 
Atribut mu je padavičar. Slika se 
kao svećenik ili biskup, te kako 
ozdravlja padavičare. Zagovornik 
protiv padavice i zaštitnik očiju. 
Prvi proljetni svetac. EC 


Vatra: —> oganj, ognjeni; —> pla- 
men, plameni; —> gorući 


Vatra i plamen. Dvojako je zna- 
čenje vatre i plamena: njima se 
označuje mučeništvo i vjerski žar. 
Razbuktali plamen oznaka je sv. 
Antuna Padovanskog, koji je za- 
štitnik protiv požara. Sv. Lovro 
nosi katkad zapaljenu dalmatiku, 
što podsjeća na njegovo mučenje 
na roštilju. Sv. Anastazija (Sto- 
Šija) redovito se prikazuje usred 
plamena, a katkad u ruci drži 
plamenu buktinju, što podsjeća na 
njezino mučeništvo. Vatra i pla- 
men pojavljuju se i kao znakovi 
vjerskog žara nekih svetaca: tako 
sv. Antuna opata (u nekim je kra- 
jevima zaštitnik vatrogasaca) i sv. 
Agneze (Janje). Vatra se još pri- 
kazuje poosobljeno kao čudovište 
koje riga plamen ili kao salaman- 
der koji, po legendi, može živjeti 
u vatri a da ne izgori. U prika- 
zivanju događaja Pedesetnice (Du- 
hovi) plameni jezici nad glavama 

apostola označuju nazočnost Duha 
Svetoga. No plamen također ozna- 
čuje muke u paklu. (>> Pakao; 
—> čistilište; —> Posljednji sud; 
— parabola o bogatašu i Lazaru). 
MG 


Vaza (lat. vasum »posuda«). Na 
slikama Navještenja vaza s ljilja- 
nom jedan je od predmeta što se 
najčešće prikazuju. Ta je vaza 
često od prozirna stakla, a staklo 
koje je bistro i prozirno ocrtava 
savršenu čistoću blažene Djevice. 
U širem smislu prazna vaza (ili 
posuda) označava tijelo odvojeno 
od duše. U ranoj kršćanskoj 
umjetnosti vaza s pticama koje 
piju vodu s njenog grla slika je 
vječnog blaženstva. 


Velika babilonska Bludnica: —> 
Apokalipsa 


Veliki svećenik. U Starom zavje- 
tu veliki je svećenik vrhovni sve- 
ćenika u Židova (usp. 2 Kr 25,18). 
Dužnosti i ovlasti su mu: prino- 
siti dnevnu žrtvu, smije ući u 
Svetinju nad svetinjama Hrama, 
posrednik je između Boga i ljudi. 
(Opis odjeće v. Izl 39,1—39; —> 
efod; —> urim i tumim). Kao 
predstojnik Velikog vijeća (sine- 
drij) imao je i jak politički utje- 
caj. Isprva je ta služba nasljedna, 
a kasnije izborna, a na izbor ne- 
rijetko utječu politički momenti. 
U Kristovo doba birao se na go- 
dinu dana. (=> Krist, Veliki sve- 
ćenik). AB 


Veliki tjedan (lat. Hebdomada 
sancta, prema grč. hebdomas »se- 
dam [dana]«). Tjedan neposredno 
prije Uskrsa, kada se u liturgiji 
slavi spomen posljednjih dana 
Kristova života na zemlji, nje- 


VELUM 


gove smrti i uskrsnuća. (> Li- 
turgijska godina). AB 


Velum calicis (lat. = »pokrivalo 
za kalež«). Tkanina od svile vel. 
oko 50X65 cm kojom se pokri- 
vaju kalež i patena od početka 
mise do prikazanja i od pričesti 
do kraja mise. Često je vrlo bo- 
gato ukrašen zlatnim nitima, a na 
prednjoj strani po pravilu ima 
izvezen križ. AB 


Velum humerale (lat. velum »je- 
dro, zastor, pokrivač«, bumeralis 
»koji se tiče ramena«). Dvije ra- 
zličite vrste odjeće dolaze pod tim 
imenom. Prvo, veo zvan hume- 
rale: upotrebljava ga svećenik (a 
tako i đakon i podđakon) u ne- 
kim  euharistijskim = ophodima. 
Ukrašen je vezivom te se po boji 
slaže s ostalim misnim ruhom (> 
misnica). Drugo, velom se naziva 
vanjski pokrivač glave kod redov- 
nica. Takav veo znak je čednosti 
i odricanja od svijeta. MG 


Venancije, sveti, biskup mučenik 
(lat. Venantius). Mučenik za Aure- 
lijanova progonstva u Delminiju, 
u Dalmaciji (danas Duvno u Bo- 
sni). Bio je duvanjski biskup, te 
je misionario okolne krajeve: ne- 
retljanski kraj i Panoniju. Tijelo 
mu je opat Martin g. 641. prenio 
u Rim po nalogu Dalmatinca — 
Solinjanina — pape Ivana IV, 
sina Venancija Skolastika, zbog 
nesigurnosti u Dalmaciji koja je 
nastala dolaskom hrvatskih ple- 
mena. S njime su prenesene i moći 
ostalih dalmatinskih i istarskih 
mučenika, koje su pohranjene u 
kapeli sv. Venancija, uz krstioni- 
cu Lateranske bazilike. Svi su pri- 
kazani na mozaiku: osim Venan- 
cija, tu su i likovi Dujma, Mavra, 


582 


VERONIKA 


Anastazija, Septimija,  Asterija, 
Telija, Antiohijana, Gajana i Pa- 
vlinijana. Splitska ga Crkva slavi 
29. travnja, a Rimski mu marti- 
rologij donosi spomen 1. travnja. 
Vjerojatno je i kamerinski sveti 
dječak Venancije identičan s ovim 
našim. Kult mu je prijenosom re- 
likvija u Rim prenesen i u Ca- 
merino. Spomen 18. svibnja. 


MD 
Veo —> koprena 
Veronika, sveta (lat. Veronica 
kontaminacijom — na temelju 
pučke etimologije — s lat.-grč. 


sintagmom vera _icon(a) »prava 
slika«, tj. Kristova). Apokrifno 
Nikodemovo evanđelje donosi le- 
gendu o sv. Veronici. Kad je Isus 
išao prema Kalvariji da ga ra- 
zapnu, ona se sažali na njegove 
muke i pruži mu rubac da otare 
svoje krvavo lice. Čudom se na 
rupcu pojavi vjeran otisak Spasi- 
teljeva lica. 

U umjetnosti neizostavna oznaka 
sv. Veronike jest »Veronikin ru- 
bac« ili »Veronikin ubrus« s Kri- 
stovom glavom ovjenčanom trno- 
vom krunom. Ona se javlja na 
bezbrojnim slikama Križnoga pu- 
ta. MG 


Veronikin rubac. »Veronikin ru- 
bac« je naziv za onu »pravu sli- 
ku« Kristova lica koja je — po 
legendi — ostala utisnuta u rubac 
što ga je žena iz Evanđelja, koju 
je Krist izliječio od krvarenja, da- 
la Kristu dok je nosio križ na 
Kalvariju, da bi njime obrisao 
znoj s lica. Kao relikvija pod 
imenom Volto santo (tal. == »sve- 
to lice«) bila je u crkvi sv. Petra 
u Rimu predmet velike pobožno- 
sti hodočasnika, osobito nakon go- 


VERS 


dine 1216., kad su uz njeno što- 
vanje bili podijeljeni oprosti. Ho- 
dočašća su pridonijela da se je u 
XIV. i XV. stoljeću popularizirao 
ikonografski tip ove rimske reli- 
kvije, koja je nestala prilikom 
pljačke Rima godine 1527. U iko- 
nografiji bitan je elemenat Kri- 
stovo frontalno, znojno i okrvav- 
ljeno lice, okrunjeno trnovom kru- 
nom, otvorenih očiju i valovito 
spuštenih pramenova kose, nasli- 
kano na kvadratnom ili pačetvor- 
nom rupcu. Često rubac drži obje- 
ma rukama pred sobom Veronika 
ili ga nose dva anđela ili sv. Pe- 
tar i Pavao. BF 


Vers ili verzikul (lat. versus »stih«, 
versiculus »mali stih«). Kratak 
usklik ili izreka sastavljena od 
dva dijela od kojih prvi dio pjeva 
solist, a drugi zbor; upotrebljava 
se u raznim pjevanim dijelovima 
mise i brevijara. AB 


Vesperbild (njem.): —> Bogorodi- 
ca sućutna 


Vespere (otački lat. vesperae, pl, 
»večernja«). Dio —> brevijara koji 
se moli u sumrak, a sastoji se od 
pet psalama s pet antifona, zatim 
od himna, kantika —> Magnificat 
i molitve. AB 


Viaticum (lat. = »popudbina; što 
se daje za put, po putu«, prema 
via »put«). Posljednja pričest što 
se udjeljuje kršćaninu pred smrt, 
pred »put u vječnost«. (Svoj na- 
ziv vuče od antičkog plaćanja Ha- 
ronu za prijevoz preko rijeke Stiks 
u Podzemlju). Budući da se ta pri- 
čest obavlja izvan crkve, do umi- 
rućeg se nosi u posebnoj maloj 
—> kustodiji, u bogato izvezenoj 

vrećici koju svećenik nosi oko vra- 
ta. AB 


Vid, sveti, mučenik (lat. Vitus). 
O životu i mučeništvu sv. Vida 
izvješćuje nas tek Jegenda nastala 
oko 600. godine. Dvojba o nje- 
govoj povijesnosti nije utemeljena, 
jer je već potkraj VI. stoljeća u 
Rimu postojala njegova crkva. 
Rodom bi bio sa Sicilije, a mu- 
čen je navodno pod carem Dio- 
klecijanom u Lukaniji, u Salern- 
skom zaljevu. Po legendi, sv. Vid 
je iz opsjednutog Dioklecijanova 
sina izagnao zloduha. Po istoj le- 
gendi, nakon osude bacili su ga 
pred lavove i medvjede, koji ga 
nisu htjeli rastrgati. Nato ga je 
car dao baciti u kotao vrele smole 
i rastopljenog olova, što mu ta- 
kođer nije naudilo. Konačno su 
ga usmrtili na rastezaljki. Blag- 
dan mu je 15. lipnja. Poznaju ga 
najstariji crkveni kalendari na 
Istoku i Zapadu. Na Zapadu se 
njegov kult osobito raširio nakon 
prijenosa njegovih relikvija u St. 
Denis u Parizu, 775. godine. Oda- 
tle su g. 836. dio relikvija pre- 
nijeli u samostan u Corvey u 
Vestfaliji, a car _ Henrik je jednu 
ruku poklonio češkom knezu Va- 
clavu (Sv. Vid u Pragu). Tvrdnja 
da je sv. Vid u slavenskim kra- 
jevima nadomjestio pogansko bo- 
Žanstvo Svantevida nije utemelje- 
na. U svim našim krajevima po- 
stoje brojne crkve podignute nje- 
mu u čast, a samo u Sloveniji ima 
ih 76. Atributi su mu kotao, pal- 
ma, kadšto gavran i lav. U Nje- 
mačkom Rimskom Carstvu imao 
je i kraljevska insignia. Najčešće 
se prikazuje prizor mučeništva u 
kotlu. Zaštitnik je ljekarnika, ko- 
tlara, pivovara, plesača, glumaca, 
gluhonijemih, te pomoćnik protiv 


VIĐENJE 


»Vidova plesa« (grčenja i trzanja 
mišića). 


Viđenje —> vizija 


Vigilia (lat. =  »bdjenje«; hrv. 
vigilija). Noćna liturgijska služba 
uoči velikih blagdana. U rano- 
kršćansko doba vigiliju su imali 
svi blagdani. U novije doba li- 
turgijska se služba vigilije prenosi 
na cijeli prethodni dan, a noćna 
se vigilija sačuvala samo na Božić 


i Uskrs. AB 


Viktor i Korona, sveti: —> istar- 
ski sveci 
—> Četvorica 


Viktorin, = sveti: 


okrunjenih 


Vinko, sveti (lat. Vincentius Lae- 
vita Caesaraugustanus). Đakon u 
Zaragozi u Španjolskoj (IV. sto- 
ljeće). Za vladavine cara Diokle- 
cijana progonio je Vinka prokon- 
zul Dacijan i podvrgao ga stra- 
hovitim mukama. Pošto je uzalud 
pokušao uzdrmati njegovu vjeru 
mučenjem, Dacijan — kaže le- 
genda — pokuša ga napastovati 
ljubaznošću i raskošima. Naredi 
da se spremi mekana postelja, 
prostrta samim ružama, i da se 
Vinko položi na nju. Čim je Vin- 
ko stavljen u postelju, preporuči 
svoju dušu Bogu i umre. Dacijan 
naredi da se tijelo baci divljim 
zvijerima da ga proždru, ali do- 
letje gavran i obrani svečevo ti- 
jelo. Tada povezoše tijelo lađom 
na pučinu i bace ga u more s 
mlinskim kamenom o vratu. More 
ga na čudesni način izbaci na 
suho, a valovi iskopaše grobnicu 
za sv. Vinka. Mnogo kasnije pro- 
nađoše svečevo tijelo i pokopaše 
ga u Valenciji. 

Na slikama se sv. Vinko prika- 
zuje kao prekrasan mladić obučen 
u dalmatiku. Nosi palmu muče- 
ništva, a posebna su mu oznaka 
dvije vrane koje su pratile lađu 
što je prevozila svečeve moći od 
rta San Vincente do Lisabona, 
gdje se i sad čuvaju. 

S obzirom na njegovo mučeništvo, 
katkad se kao oznake javljaju: 
bič, lanac, rešetke sa željeznim ku- 
kama ili mlinski kamen. MG 


Vinko Ferrerski, sveti (lat. Vincen- 
tius Ferreri). Rođen 1350. godine 
u Valenciji, u Španjolskoj. Po- 
staje dominikanac i posvećuje se 
propovijedanju i obraćanju here- 
tika. Zbog izvanredne propovjed- 
ničke sposobnosti i uvjerljivosti 
imao je i vrlo velikih uspjeha. 
Pripisuju mu se brojna čudesa: 
ozdravljenja i uskrisenja mrtvaca, 
osobito djece. Umro je 1419. u 
Bretanji. Kanoniziran 1455. go- 
dine. Blagdan mu je 5. svibnja. 
Obično se prikazuje kao domini- 
kanac, često u ekstazi, s plame- 
nom iznad glave, a često i s kri- 
lima i golubicom nadahnuća. Atri- 
buti su mu, osim navedenih, još i 
zastava, dijete, Kristov monogram 
i ljiljan. Zaštitnik je Valencije, a 
zazivaju ga protiv epilepsije i gla- 
vobolje. 


Vinko Paulski, sveti (lat. Vincen- 
tius a Paulo). Rođen u Landesu, 
u Francuskoj, 1581. godine. God. 
1605. zarobili su ga gusari, a kad 
se oslobodio, svim se silama zala- 
gao za poboljšanje života zatvo- 
renika na galijama. Kralj Louis 
XIII. imenovao ga je vrhovnim 
duhovnikom svih francuskih za- 
tvora. God. 1625. osniva misio- 
narski red lazarista, a malo zatim 
i ženske redove Pohođenja Mari- 


VINO 


jina i Kćeri ljubavi (kod nas su 
poznate pod nazivom vinkovke). 
Umro je 1660. Kanoniziran 1737. 
Zaštitnik je nahočadi i galijota. 
Blagdan mu je 19. srpnja. Obično 
se slika kao svećenik s malim dje- 
tetom na rukama. Atributi su mu 
dijete, plameni globus i galijoti. 


Vino —> vinova loza 


Vinova loza (Vitis vinifera). Vi- 
nova loza jedan je od najživljih 
biblijskih simbo!a, a označava od- 
nos između Boga i njegova na- 
roda. Loza se najčešće spominje 
u vezi s vinogradom, koji je za- 
Štićeno mjesto gdje Božja djeca 
(loze) napreduju i gdje ih Bog 
(vinogradar) prati svojom  njež- 
nom brigom. »Vinograd Jahve 
nad Vojskama dom je Izraelov, 
izabrani nasad njegov ljudi Ju- 
dejci« (Iz 5,7). Vinova je loza, 
stoga, i slika Crkve, u kojoj je- 
dinoj postoje takvi odnosi. (> 
Parabola o trsu i lozi). 

Vinova loza kao simbol Krista 
dobiva značenje iz njegovih rije- 
či kojima izražava nov odnos iz- 
među Boga i ljudi što je po njemu 
uspostavljen: »Ja sam pravi trs, 
i moj je Otac vinogradar ... Ja 
sam trs, vi ste mladice. Tko ostaje 
u meni i ja u njemu, rodi mnogo 
roda. Jer bez mene ne možete ni- 
šta učiniti ... Otac moj proslavit 
će se time što ćete roditi mnogo 
roda i pokazati se moji učenici« 
(Iv 15,1.5.8). Loza s ljudskim li- 
kovima: => Jesejevo stablo. 

MG 


Vizija (lat. visio »viđenje«). Vanj- 
ski ili unutarnji osjet  (per- 
cepcija) slike, lica, predmeta ili 
događaja što ih onaj koji vidi 

drži stvarnom, u sliku odjevenom 
porukom Božjom koju je dužan 
obznaniti ljudima. U Starom za- 
vjetu to je jedan od glavnih di- 
jelova proročkog poziva i jedan 
od glavnih elemenata proročke 
spoznaje budućnosti. Vrlo je če- 
sta u apokaliptičkoj književnosti. 


Vizitacija, pastirska (lat. visitatio 
»posjet, pohod«). Praksa uvedena 
nakon Tridentskog koncila po ko- 
joj biskup ili njegov opunomoće- 
nik u određenim vremenskim raz- 
macima posjećuje sve župe u svo- 
joj biskupiji radi dijeljenja > kri- 
zme i provjeravanja kako se odr- 
Žava disciplina. Budući da se na 
tim pohodima sastavljaju zapisnici 
u posebnim knjigama, u koje se 
unosi sve o moralnom i materi- 
jalnom stanju župe, te su knjige 
veoma važne za datiranje poje- 
dinih dijelova crkve ili inventara. 
AB 


Visitatio sepulchri (lat. = »po- 
hod grobu«): —> uskrsnuće Kri- 
stovo 


Vjera > kreposti 


Vješala, vješanje (i sl.): —> ski- 
danje s vješala kralja iz Aja; > 
bitka s Amorećanima; —> Judino 
samoubojstvo 


Vlaho —> Blaž 
Vlasti > anđeli 
Voće. Voće se često upotrebljava 
da naznači dvanaest plodova Du- 


ha: ljubav, radost, mir, strplji- 
vost, blagost, dobrotu, vjernost, 


VODA 


krotkost,  uzdržljivost, 
umjerenost i čistoću. 


čednost, 
MG 


Voda. Voda je znak pranja i čiš- 
ćenja. U tom se značenju upo- 
trebljava kod sakramenta krsta, 
koji predstavlja ispiranje grešnosti 
i ulazak u novi život. Ona, k to- 
me, označuje nevinost. Tako Pi- 
lat, dok javno pere ruke, govori: 
»Nevin sam od krvi ovog pra- 
vednika« (Mt 27,24). Rjeđe voda 
simbolizira muke i nevolje: »Spa- 
si me, Bože, vode mi dođoše do 
grla ... u duboku tonem vodu, 
pokrivaju me valovi« (Ps 69,1—2). 
Kod euharistije voda, koja se uli- 
jeva u vino, obično označava Kri- 
stovu ljudsku narav, a vino nje- 
govo božanstvo. MG 


Vol. Kao žrtvena životinja kod 
Židova, vol je često na slikama iz 
doba renesanse, prikazan kao sim- 
bo! židovskog naroda. Upotreblja- 
va se i kao znak strpljivosti i sna- 
ge. Redovito se pojavljuje u pri- 
zorima => rođenja Kristova (ta- 
kođer —> magarac). U spisima 
prvih crkvenih otaca vol se kat- 
kad uspoređuje s Kristom, istin- 
skim Žrtvenim prinosom. Ta se 
simbolika primjenjuje i na one 
koji strpljivo nose svoj jaram tru- 
deći se u tišini za dobro drugih. 
Krilati vol znak je Lukina evan- 
đelja, jer sv. Luka stavlja nagla- 
sak na Žrtveni značaj Kristova 
pomirenja i na njegovo božansko 
svećeništvo. MG 


Volfgang, sveti, biskup (lat. Volf- 
gangus; njem. Wolfgang; slov. 
Volbenk, Bolfenk). Rodio se oko 
924. godine u Švapskoj; učio je 
u samostanskoj školi u Reiche- 
nauu, a zatim u Wirzburgu, a 
srce ga je vuklo u monašku sa- 


586 


VOTIVNA SLIKA 


moću. Uprkos tome, preuzeo je 
mjesto dekana i predavača u ka- 
tedralnoj školi u Trieru, te je 
snažno utjecao na jačanje duhov- 
nog života. Godine 970. augsbur- 
ški biskup Ulrich zaredio ga je 
za svećenika u samostanu EFin- 
siedeln. Kao misionar odlazi u 
Češku i Mađarsku, a na kraju je 
preuzeo biskupiju u Regensburgu. 
Živo je nastojao oko obnove mo- 
naštva u Bavarskoj. Pomogao je, 
također, da se osnuje praška bi- 
skupija. Pod kraj života ipak 
odlazi u samostan Mondsee, na 
jezero koje je po njemu dobilo 
ime Wolfgangsee. No ljudi su ga 
ipak nagovorili da se vrati u Re- 
gensburg. Umro je 994. godine na 
putu u Pupping, kod Eferdinge- 
na. Tijelo mu je preneseno u re- 
gensburški samostan sv. Emerana, 
Kanoniziran je već u XI. stoljeću. 
Oko njegova života ispletene su 
brojne legende. Kad je htio gra- 
diti crkve, bacio bi sjekiru i gdje 
bi ona pala, tu bi počeo graditi. 
Drugom zgodom, kaže legenda, 
prisilio je vraga da mu nosi ka- 
menje za gradnju crkve. Ozdra- 
vio je mnoge bolesnike na očima 
i padavičare. Blagdan mu je 31. 
listopada. Kult mu se širio po nje- 
mačkim krajevima, a također i po 
Mađarskoj i S'oveniji, odakle je 
prešao i u sjevernu Hrvatsku. 
Atributi su mu model crkve, sje- 
kira i bolesnik. Prikazuje se u 
scenama zidanja crkve, pobjede 
nad vragom, ozdravljenja bole- 
snika. Zaštitnik je protiv bolesti 
očiju i nogu te kostobolje. EC 


Votivna slika (lat. votivus »zavje- 
tan« € votum »zavjet, želja«). Sli- 
ka ili kip koji se podižu u čast 
Bogorodice ili nekog sveca sa že- 
ljom i molbom za pomoć ili u 


VRABAC 


znak zahvalnosti za pruženu po- 
moć. Želja ili zahvala obično je 
izražena tekstom, ali može biti i 
bez teksta. To mogu biti i pla- 
stički izvedeni — najčešće od sre- 
bra — dijelovi tijela (ruke, noge, 
grudi, oči i dr.) ili stvari (brod, 
životinje, kuća i sl.) za koje se 
moli pomoć ili izražava zahval- 
nost, a nazivaju se ex voto »iz 
zavjeta«. AB 


Vrabac (Passer). Kao najneugled- 
nija među pticama, vrabac se po- 
čeo smatrati simbolom priprostih 
i zapostavljenih ljudi, nad kojima 
ipak neprestano bdije nebeski Otac 
svojom zaštitom. Ni vrapci ne pa- 
daju na zemlju b4z Božje volje; 
Bog i njima pribatlja sredstva za 
život (usp. Mr 6,25—34; Lk 12, 
22—31). MG 


Vrag > Sotona 


Vrata. U kršćanskoj umjetnosti 
vrata imaju mnogostruku simbo- 
liku. Ona mogu označavati smrt 
i odlazak s ovoga svijeta: »Po- 
gledaj nevolju u koju me vrgoše 
neprijatelji moji, od vrata smrti 
izbavi me« (Ps 9,14). No ona ne- 
kad znače i ulaz u nebeski raj: 
»Podignite, vrata, —nadvratnike 
svoje, dižite se, dveri vječne, da 
uniđe Kralj slave!« (Ps 24,9). Oba 
ova značenja imaju vrata na pri- 
zorima Posljednjega suda. Vrata 
edenskog vrta. Ona se također 
pojavljuju kao razdjelnica između 
pravednika i prokletnika na pri- 
zorima posljednjega suda. Vrata 
su uvijek glavni predmet prika- 
zivanja silaska u Limb (silaska 
nad pakao). Krist ih provaljuje, 
i njihove krhotine rasute su mu 
do nogu. Djevica Marija ponekad 

se ocrtava kao »zacvorena vrata«, 
zbog njezina netaknutog djevičan- 
stva. 


Vrba (Salix). Odlika je vrbe da 
napreduje i ostaje čitava bez ob- 
zira na to koliko se njezinih gra- 
na odsječe. Stoga je ona postupno 
prihvaćena kao slika Kristova 
evanđelja, koje ostaje neoštećeno 
premda se obilno dariva svim na- 
rodima svijeta. MG 


Vrč i umivaonik. Vrč i umivao- 
nik upotrebljavaju se za pranje 
ruku kod euharistije i nekih dru- 
gih crkvenih obreda. To pranje 
ruku simbolički je čin nevinosti i 
čistoće. "Ta se simbolika izvodi iz 
brojnih starozavjetnih pranja, a 
neposredno podsjeća i na čin Pi- 
latov kad je mnoštvo od njega 
tražilo da Isusa osudi na smrt. 
»Kako Pilat vidje da tim ništa ne 
postiže i da buka biva samo još 
veća, uze vodu te opra ruke pred 
svjetinom, govoreći: Nevin sam 
od krvi ovog pravednika... « 
(Mt 27,24). 
Na slikama blažene Djevice Ma- 
rije vrč je znak njezine čistoće. 
MG 


Vreteno > Navještenje (Bogoro- 
dica-prelja) 


Vrijeme. U umjetnosti renesanse 
personificirani lik Vremena obično 
se prikazuje kao nag, krilat sta- 
rac. Redovite su mu oznake kosa 
i srp, no ponegdje i pješčana ura, 
zmaj ili zmija koji sebe ujedaju 
za rep, ilj se to sve zamjenjuje 
znakovima zodijaka i mjesečnim 
radovima. U mnogim slučajevima 
lik Vremena hoda pomoću štaka, 


VRT 


što daje naslutiti duboku oronu- 
lost. MG 


Vrt. Ograđeni vrt simbol je bez- 
grešnog začeća blažene Djevice 
Marije (> djevičansko materin- 
stvo). Taj je simbol pozajmljen iz 
—> Pjesme nad pjesmama (4,12): 
»Ti si vrt zatvoren, sestro moja, 
nevjesto, vrt zatvoren i zdenac 
zapečaćen.« (=> Ograđeni vrt). 
MG 

ZAPEČAĆENO 


Vuk (Lupus). Vuk se gdjekad 
pridaje kao svetačka oznaka sv. 
Franje Asiškoga. O tome postoji 
čuvena priča o vuku iz Gubbija. 
Neki je vuk naveliko harao u 
okolici Gubbija, i lovci su mu bili 
na tragu kad ga je susreo sv. Fra- 
njo. On ga je nazvao »bratom 
vukom« i zauzeo se za nj kao za 
Božje stvorenje koje ne zna bolje, 
te se dao na posao da ga pripi- 
tomi. MG 


4 


Zagrljaj: —> Pohođenje; Susret na 
Zlatnim vratima (> Joakim i 
Ana) 


Zaharija (hebr. zekarjah »Jahve 
se sjeća«). Jedan od dvanaest sta- 
rozavjetnih »malih« —> proroka. 
Zagovornik obnove jeruzalemskog 
hrama i moralne obnove. Navje- 
stitelj stišavanja Božje srdžbe ako 
se Izrael obrati pravom Bogu. Pro- 
rok svečanog Kristova —> ulaska 
u Jeruzalem: »Klikni iz svega grla, 
Kćeri sionska! Viči od radosti, Kće- 
ri jeruzalemska! Tvoj kralj se, evo, 
tebi vraća: pravedan je i pobjedo- 
nosan, ponizan jaše na magarcu, 
na magaretu, mladome magaričinu« 
(Zah 9,9). Zaharija je i prorok 
Judine izdaje za 30 srebrnika (Zah 
11,12—13). U ikonografiji pro- 
roka Zaharije javljaju se i motivi 
njegovih viđenja: 

Kamen sa sedam otvorenih očiju 
(Zah 3,9); Zlatni sedmerokraki 
svijećnjak (Zah 4,2); Gola žena 
zatvorena u efi (posudi, mjeri), 


koju po zraku odnose anđeli (Zah 
5,8) — kao alegorija zla koje će 
se ukloniti iz Judeje i prenijeti 
u Babilon; Četvora kola (Zah 6) 
— kao alegorija četiriju vjetrova. 
Zaharija je bio kamenovan, »ubi- 
jen među žrtvenikom i svetištem« 
(Lk 11,51). Zaharijin atribut je 
—> sedmerokraki svijećnjak. 
BF 


Zapad. Kao jedna od četiriju stra- 
na svijeta, zapad označuje sjedi- 
šte tame i boravište zloduha. Kaže 
se kako prozorska »ruža«, visoko 
smještena na zapadnom pročelju 
crkve, omogućuje onima što sjede 
vani u tami da vide svjetlo evan- 


đelja. MG 


Zapečaćeni kamen: —> Danijel 
(Danijel u lavljoj jami); —> dje- 
vičansko materinstvo 


Zapečaćeno vrelo: —> Pjesma nad 
pjesmama; —> djevičansko mate- 
rinstvo 


ZARUKE 


Zaruke Bogorodičine. Za ovu te- 
mu ikonografija crpi tri motiva iz 
apokrifa (procvjetali Josipov štap, 
zaruke, svadbena povorka), te ih 
prikazuje ili odvojeno ili ih sin- 
tetizira u jedan jedini prizor. 


1. Josirov PROCVJETALI ŠTAP. Ve- 
liki svećenik, trubeći u rog, sa- 
ziva sve mladiće i udovce, po- 
tomke Davidove, da svatko od 
njih prinese svoj štap na oltar u 
Hramu. Kome štap bude procvje- 
tao, postat će zaručnik Djevice 
Marije. Kao znak Božjeg odabra- 
nja, čudesno procvjeta Josipov 
štap, a nad cvatom ili nad Josi- 
povom glavom zaleprša golubica 
Duha Svetoga. Odbačeni kandi- 
dati lome o koljena svoje nepro- 
cvjetale štapove. 


2. ZARUKE. Zaruke su prikazane 
srednjovjekovnim obredom ženid- 
be, karakterističnim za pojedine 
krajeve Zapada, pa u talijanskoj 
ikonografiji sv. Josip drži pro- 
cvjetali štap (nad kojim lebdi go- 
lubica) i stavlja Bogorodici prsten 
na prst ruke, a u francuskoj iko- 
nografiji Bogorodica i sv. Josip, 
stojeći ili klečeći, pružaju jedan 
drugome ruku. Veliki svećenik ih 
blagoslivlja. Prizor se zbiva na 
otvorenu, često pred Hramom. U 
prizoru nastupaju kao pratnja dje- 
vice iz Hrama i Bogorodičini ro- 
ditelji, sv. Ana i Joakim. 

Apokrifni motiv  Josipova  pro- 
cvjetala štapa preuzet je iz sta- 
rozavjetnog opisa o izboru Arona 
za velikog svećenika (> Aranov 
štap). Provedbom odluka  Tri- 
dentskog koncila taj je motiv bio 
u XVI. stoljeću zabranjen. 


3. SVADBENA POVORKA. U povorci 
pred Bogorodicom i sv. Josipom 

ZDENAC 


idu svirači (trubači i guslari) i 
sedam djevica, koje bakljama ras- 
vjetljuju put. BF 


Zastava. (Stijeg). Zastava, obično 
obilježena križem, simbol je po- 
bjede. To podsjeća na viđenje ca- 
ra Konstantina koji je, videći križ 
u oblacima i riječi: »U ovome 
ćeš znaku pobijediti!«, stavio križ 
na svoju zastavu. U kršćanskoj 
umjetnosti Janje Božje često nosi 
zastavu, koja označuje pobjedu 
što ju je Krist izvojevao nad 
smrću svojom žrtvom. Sam Krist 
nosi zastavu dok izlazi iz groba 
na prizoru uskrsnuća, zatim kod 
silaska u Limb, kod ukazanja na- 
kon uskrsnuća a prije uzašašća na 
nebo. Ponekad se i sv. Ivan Krsti- 
telj prikazuje sa zastavom koja je 
obilježena križem ili latinskim ri- 
ječima Ecce agnus Dei (»Evo Ja- 
ganjca Božjeg«). Zastava je ozna- 
ka i onih svetaca koji su bili voj- 
nici ili su kršćanstvo donijeli uda- 
ljenim krajevima. Zastava s crve- 
nim križem znak je sv. Jurja, sv. 
Krizogona i sv. Ansana. Sv. Ur- 
šula, sv. Reparata i sv. Ivana 
Orleanska (od novijeg vremena) 
jedine su svetice koje se prikazuju 
sa zastavom u ruci. 


Zaštitnik —> titular 


Zatvorena vrata: —> Ezekije! pro- 
rok; —> djevičansko materinstvo; 
—> mudre i lude djevice 


Zdenac. Zdenac ili izvor znak je 
krštenja, života i ponovnog ro- 
đenja. Živo vrelo označuje vode 
vječnog života. Zapečaćen zdenac 
iil izvor označuje Marijino djevi- 
čanstvo. (> Izvor). MG 


ZDENAC 


Zdenac žive vode: —> Pjesma nad 
pjesmama; —> djevičansko mate- 
rinstvo 


Zdjela. (Pladanj). Ako izuzmemo 
pliticu, zdjela sama za sebe nije 
simbo! koji bi se primjenjivao u 
kršćanskoj umjetnosti, no ona se 
javlja kao sastavni dio nekih sim- 
bola ili oznaka. (—> Plitica). 
Zdjela s glavom: jedna od oznaka 
Ivana Krstitelja, a podsjeća na 
njegovo pogubljenje na zahtjev 
Salomin. 

Pladanj s očima: Prema legendi, 
udvarač sv. Lucije bio je toliko 
zanesen ljepotom njezinih očiju i 
nije joj dao mira izjavljujući kako 
su njezine prekrasne oči prava 
muka za nj. Kad je to čula, sv. 
Lucija je sebi iskopala oči i na 
pladnju ih poslala svome udvara- 
ču. Stoga je pladanj s očima sim- 
bol sv. Lucije. 

Zdjela ili košara s ružama: ozna- 
ka sv. Doroteje, koja je na gu- 
bilištu od anđeoskog glasnika. pri- 
mila dar ruža i jabuka. 

Zdjela s novcem: svetačka ozna- 
ka sv. Lovre, koji je po naređenju 
rimskog biskupa Siksta sirotinji 
podijelio crkveno blago. 

Zdjela sa ženskim grudima: Ozna- 
ka sv. Agate, kojoj su za njena 
mučeništva kliještima ili škarama 
otkinute grudi. MG 


Zec (Lepus europaeus). Po sebi 
bespomoćan, zec je simbol čovjeka 
koji svoje spasenje očekuje od Kri- 
sta i njegove muke. No, u nepo- 
voljnom smislu zec je slika plod- 
nosti i požude. Prikazan u orluj- 
skim pandžama simbol je pobije- 
đene strasti. Kadšto se bijeli zec 
stavlja do nogu Djevice Marije i 
označuje njezinu pobjedu nad po- 
žudom. 

ZEMALJSKI RAD 


Zeleno. Zeleno je boja raslinja i 
proljeća. Stoga označava pobjedu 
proljeća nad zimom, života nad 
smrću. Ona je, prema tome, boja 
nadanja. Kao smjesa modrog i 
žutog, ona predočava obnovu du- 
še dobrim djelima i dobrotvornu 
ljubav. U poganskim obredima 
inicijacije zeleno je boja vode. Na 
temelju te simbolike sv. Ivan 
Krstitelj ponekad nosi zeleni ogr- 
tač, što podsjeća na duhovnu ini- 
cijaciju krštenja na Jordanu. 

Kao boja nade, zelena se boja upo- 
trebljava za liturgijsko ruho ne- 
djelja kroz godinu, jer tada bo- 
goslužje naglašava nadanje i išče- 


kivanje kraljevstva Božjega. 
MG 


Zemaljski raj. (Post 2,8—17). Pre- 
ma biblijskom opisu, »Jahve, Bog, 
zasadi vrt na Istoku, u Edenu« — 
pa je već u starožidovskoj pre- 


dodžbi zemaljski raj nalikovao 


zelenoj oazi u pustinji ili, još više, 
njegovanom = istočnjačkom vrtu, 
punom vode i hladovine za vri- 
jeme žega, te se i Bog po njemu, 
u antropomorfnoj predodžbi, »še- 
tao za dnevnog povjetarca« (Post 
3,8). U zemaljskom je raju vrelo 
iz koga se račvaju četiri rijeke: 
Pišon, Gihon, Tigris i Eufrat. U 
tipološkom pogledu one će simbo- 
lizirati četiri evanđelja i njihova 
četiri znaka (>> tetramorf), »vo- 
du živu« Kristove nauke. U sre- 
dini zemaljskog raja dva su oso- 
bita stabla: —> stablo života i —> 
stablo spoznanja dobra i zla, a uz 
ovo potonje vezana je zabrana 
uživanja plodova. 

Srednjovjekovna ikonografija pri- 
kazuje zemaljski raj kao vrt pun 
stabala, cvijeća i rascvalih grmo- 
va, pun životinja, koje su sve pi- 


ZEMLJA 


tome i miroljubive. Vrt je ogra- 
đen zidinom s prsobranima i ku- 
lama, nalik na vrtove u plemić- 
kim burgovima. BF 


Zemlja. Zemlja iz koje rastu bilj- 
ke i drveće, koja pruža boravište 
čovjeku, često je simbol Crkve 
koja čovjeka hrani duhovnom 
hranom vjere i pruža mu zaklon. 
Zemlja s usađenim križem prenosi 
upravo takvo značenje. 


U nekim sitnoslikarijama, ilustra- 
cijama vazmenih Pohvala, zemlja 
je prikazana kao djevojka s buj- 
nim pletenicama ili raspletene ko- 
se, okićena cvijećem i okružena 
životinjama, poput mitološke Flo- 
re, što se oslanja na riječi: »Nek 
usklikne i zemlja obasjana bljes- 
kom tolikoga sjaja. ..« Tu je lik 
zemlje znak uskrsne radosti. 
MG 


Zenobije, sveti (lat. Zenobius Flo- 
rentinus). Rodom iz Firenze (IV. 
stoljeće). Potječe iz plemićke obi- 
telji, a na kršćanstvo ga je obra- 
tio jedan od njegovih skrbnika. 
Postade svećenikom i prijateljem 
sv. Ambrozija iz Milana, koji ga 
s preporukom posla papi Damazu 
1. Nakon papine smrti Zenobije 
se vrati u Firenzu, i ondje ga iza- 
beru za biskupa. Mnoge legende 
pričaju o Zenobijevoj moći uskri- 
savanja mrtvaca. 

Zbog toga se često prikazuje s 
mrtvim djetetom ili mladićem u 
naručju. Legenda tvrdi i to da je 
njegovo mrtvo tijelo, dok se no- 
silo u stolnu crkvu na pogreb, 
slučajno dodirnulo osušeni jasen 
što je stajao kraj puta. Osušeno 
stablo smjesta prolista. Tako je 
cvjetno stablo jedna od njegovih 
svetačkih oznaka. MG 

ZLATNO TELE 


Zenon, sveti (lat. Zeno Veronen- 
sis). Prema legendi, Zenon je bio 
ribar u Veroni (IV. stoljeće), a 
kasnije je postao biskupom. Bio 
je na glasu zbog mudrosti i do- 
brote. Kaže se da je spasio grad 
Pistoju od uništenja poplave stva- 
rajući prokop, zvan Gonfolina, 
kojim otječu vode iz Arna i Om- 
bronea. 

Sv. Zenon se obično slika odjeven 
kao biskup, a o štap mu je obje- 
šena riba. On je zaštitnik grada 
Verone. MG 


Zerdav (Mustella »vrsta kune, zla- 
tice, hermelin«). Zbog bjeline svo- 
ga krzna i priče koja kaže da će 
ta mala životinjica radije umri- 
jeti negoli se uprljati, zerdav se 
smatra simbolom čistoće. MG 


Zlatna legenda: —> Legenda aurea 


Zlatni sedmokraki svijećnjak: —> 
Zaharija 


Zlatno tele. (Izl 32; 34). Dok 
Mojsije boravi četrdeset dana na 
Sinaju, —> Aron, nagovoren od 
Izraelaca, salije —> zlatno tele, 
idola, oko koga Izraelci plešu i 
sviraju. Kad se Mojsije vrati, no- 
seći dvije > ploče Zakona, raz- 
bjesni se zbog idolopoklonstva i 
razbije ploče, raskidajući tako sa- 
vez Boga s izabranim narodom, 
spaljuje zlatno tele i ubija idolo- 
poklonike. Zatim (Izl 34) ponov- 
no sklapa Savez, silazi sa Sinaja 
i donosi nove ploče Zakona, a 
lice mu se preobraženo sjaji. Zbog 
pogreške u prijevodu Vulgate na 
tome mjestu (cornuta facies »lice 
s rogovima«, a treba: »lice iz ko- 
ga izbija«, usp. Iz! 34,29), Moj- 
sije se od XII. do XVI. stoljeća 
prikazuje s rogovima na čelu. 


ZLATO 


Ikonografija poznaje ove prizore: 
1. Ples oko zlatnog teleta; 2. Moj- 
sije razbija ploče Zakona; 3. Moj- 
sije razbija zlatno tele; 4. Mojsije 
ponovno donosi ploče Zakona. 
BF 


Zlato. Dragocjena kovina, zlato, 
uzima se kao simbol čistog svjetla, 
nebeskog počela u kojem živi sam 
Bog. No ono se tumači i kao znak 
zemaljskog bogatstva i idolopo- 
klonstva. "To se temelji na izvje- 
štaju o Aronu (Izl 32) koji je, 
dok Mojsije nije bio nazočan, salio 
zlatno tele da mu se narod klanja 
umjesto pravome Bogu. MG 


Zli dusi: —> Sotona 


Zmaj. Slikari renesanse najradije 
su upotrebljavali zmaja kao sim- 
bol đavla. Kao Božji neprijatelj 
zmaj je živo ocrtan u knjizi Ot- 
krivenja (12,7—9): »Uto se za- 
metnu rat u nebu koji je Mihael 
sa svojim anđelima morao voditi 
protiv Zmaja. Zmaj i njegovi an- 
đeli prihvatiše borbu, ali je ne 
mogoše izdržati. I mjesta za njih 
više nije bilo u nebu. Bijaše zba- 
čen veliki Zmaj, stara Zmija koja 
se zove đavao — sotona, zavod- 
nik cijeloga svijeta — bijaše zba- 
čen na zemlju i bijahu zbačeni s 
njime njegovi anđeli.« No Zmaj, 
protjeran s neba, nastavlja svoj 
rat protiv Boga. Stoga je on pri- 
kazan kao proždrljiva neman koja 
bijesno uništava svoje žrtve. 

Zmaj je znak sv. Margarete i sv. 
Marte, za koje se kaže da su po- 
bijedile zmaja. On je oznaka i 
mnogih drugih svetaca, među osta- 
lim i sv. Jurja iz Kapadocije, koji 
je navodno pogubio zmaja »sna- 
gom Isusa Krista«. Zmaj se javlja 
u nazočnosti sv. Filipa apostola, 

ZOILO 


sv. Silvestra i arkanđela Miho- 
vila, koji se najčešće prikazuje sa 
zmajem pod nogama, u znak svoje 
pobjede nad mračnim silama. 

—> Sotona; > Apokalipsa (Zmaj koga 
pobjeđuje sv. Mihovil, sedmoglavi Zmaj); 
—> bijeg. u Egipat (pripitomljeni zma- 


jevi i zvijeri). 
MG 


Zmija (Vipera). U mnogim pri- 
mitivnim religijama zmija je pred- 
met kulta, jer se ona često smatra 
zlim počelom u svijetu, kao ne- 
kim zlim bićem koje je donijelo 
zlo na svijet pa ga kao takvog 
treba umilostiviti. U Bibliji Zmija 
je identificirana sa Sotonom. 

=>. Stablo spoznanja dobra i zla; —> 


Mjedena zmija; —> edenska Zmija; > pr- 
vi grijeh; —> sotona; —> bezgrešno začeće. 


Znak križa —> križanje 


Zoilo, sveti (lat. Zoilus; slov. Zoil), 
Svećenik u Gradu kraj Akvileje 
(III. stoljeće). Nakon mučeničke 
smrti sv. Krizogona izvukao je 
iz mora svečevo mrtvo tijelo, koje 
se čudesno spojilo s odsječenom 
glavom, i pokopao ga kod svoje 
kuće. Uzeo je u zaštitu tri sestre, 
kasnije mučenice, Kioniju, Agape i 
Irenu (»Ljubu, Dragu i Miru«), 
koje mu je preporučila sv. Ana- 
stazija. Tijelo mu je nakon smrti 
preneseno u Zadar, i on se štuje 
kao jedan od zadarskih zaštitnika. 
Na slikama iz starijeg razdoblja 
prikazan je u biskupskoj odori, a 
kasnije u misnici, odjeven kao 
svećenik, s postrigom na glavi i 
s knjigom u ruci. Katkad u jed- 
noj ruci drži kalež, znak sveće- 
ničke službe. MG 


ZRAKA 


Zraka svjetla: —> Duh Sveti; > 
Navještenje; —> krštenje Kristovo 


Zrcalo. Zrcalo s likom blažene 
Djevice Marije jedna je od ozna- 
ka sv. Geminijana. Zrcalo bez lja- 
ge simbol je Djevice Marije. 
MG 


Zora. Zora je simbol Kristove 
krvi. Prolijevanjem njegove krvi 
nadvladana je tama grijeha, te je 
zora vječnog spasa obasjala svi- 
jet. Na temelju toga značenja kod 
prikazivanja uskrsnuća Kristova 
neki slikaju Krista u odjeći ruži- 
časte boje, boje zore. Zora je ujed- 
no i znak Kristova dolaska. 
MG 


Zubobolni Krist: —> Čovjek boli 


Zumbul (( tur. simbil ( perz. 
sunbul  »zumbul«; = Hyacinthus 
orientalis L.; hrv. još: jacint). Po- 
nekad se zumbul opisuje kao sim- 
bol kršćanske razboritosti, dušev- 
nog mira i želje za nebom. Nje- 
gova se simbolika oslanja na hele- 
nističku mitologiju. Postoji, naime, 
priča o krasnom mladiću Hija- 
cintu (odakle i drugo ime za zum- 
bul — jacint) koga je nesretnim 
slučajem ubio Apolon dok se poi- 
gravao s diskom. Apolon je tada 
učinio da iz mladićeve krvi nikne 
zumbul. MG 


Zvijezda. Rasvjetljujući tamu noć- 
nog neba, zvijezda je simbol bo- 
žanskog vodstva ili božanske na- 
klonosti. Zvijezda na Istoku, če- 
sto prikazana na slikama Poklona 
mudraca, dovela je mudrace u 
Betlehem i zaustavila se na nebu 
nad jaslama gdje se Krist rodio. 
Dvanaest zvijezda označuje dva- 

ZVONA 


naest izraelskih plemena ili dva- 
naest apostola. Bezgrešno začeta 
Djevica ili Kraljica nebeska okru- 
njena je krunom od dvanaest zvi- 
jezda (Otk 12,1). Samo jedna zvi- 
jezda znak je Djevice Marije zbog 
njezina naslova »Maris stella«, 
»Zvijezda morska« (ili Zvijezda 
Jakovljeva). Zvijezda na čelu jed- 
na je od oznaka sv. Dominika, a 
zvijezda na prsima oznaka sv. Ni- 
kole 'Tolentinskog. 


—> Balaam; —> rođenje Kristovo; —> po- 
klonstvo kraljeva; —> Apokalipsa (sedam 
zvijezda u ruci; padanje zvijezda) 


MG 


Zvona (tal. campana, izvodi se iz 
imena pokrajine Campania, jer su 
po predaji prva zvona izrađena 
u Noli, u Campaniji). Upotreba 
zvona u kršćanstvu spominje se 
potkraj VI. stoljeća, a uveo ju je 
Grgur iz Toursa radi sazivanja 
monaha na molitvu. Od VII. sto- 
ljeća nadalje u Italiji je upotreba 
zvona gotovo redovita praksa ra- 
di sazivanja vjernika na liturgij- 
ske čine, a potkraj VII. stoljeća 
počinju se graditi i posebni tor- 
njevi u koje se smještaju zvona 
da bi se dalje čula. Oblik samih 
zvona možemo pratiti tek od XIII. 
stoljeća; tada su još relativno 
uska i visoka, a kasnije će posta- 
jati sve šira i niža. Od XV. sto- 
ljeća nadalje zvona se posvećuju 
posebnim  zaštitnicima (> titu- 
lar), te se na njih utiskuju nat- 
pisi s poukama ili porukama. Uz 
praktičnu namjenu (sazivanja vjer- 
nika) zvonima se često pridaje i 
niz drugih, simboličkih, pa i ma- 
gijskih funkcija (tjeranje zloduha 
i sl.). AB 

Žaba (Rana). Zbog svog nepre- 
kidnog kreketanja i okolnosti da 
je pošast žaba jedno od egipat- 
skih zala, žaba je zadobila đa- 
volsko značenje i bila uspoređi- 
vana s krivovjercima. Na slikama 
ona obično naglašava odvratnost 
grijeha. 

Nešto slobodnije taj se simbol tu- 
mači kao znak onih koji trče za 
prolaznim užicima svijeta i zatim 
svjetovnih stvari općenito. MG 


Žabe koje izlaze iz usta zmaja, 
zvijeri, lažnog proroka: —> Apo- 
kalipsa 


Žara (posuda): —> svadba u Kani 
(šest posuda); —» Elizej 


Ždral (Grus). Ždral je simbol bud- 
nosti, odanosti, dobra života i 
dobrih djela i pravog reda u mo- 
naškom životu. Sva ta povoljna 
svojstva izvode se iz legendarnih 
navika i postupaka te ptice. Puč- 
ko je vjerovanje da se svake noći 
ždralovi poredaju u krug oko svo- 
ga kralja. Neki su ždralovi odre- 
đeni da čuvaju stražu te moraju 
pod svaku cijenu ostati budni. Da 
bi to postigli, svaki stražar stane 
na jednu nogu, a drugu podigne 
uvis. U podignutoj nozi drži ka- 
men. Ako bi zaspao, kamen bi 
pao na drugu nogu i probudio 
stražare. 


Žena odjevena u sunce i sedmo- 
glavi zmaj: > Apokalipsa 


Žena (žene; žena, noseća ili trud- 
nica): —> Pohođenje; —> Bogoro- 
dica s klasjem 


Žene na Kristovu grobu: —> us- 
krsnuće Kristovo 


Žene, svete: —> raspeće; —> pola- 
ganje u grob 


Ženidba mladog Tobije: —> 'To- 
bija 


Žezlo. Žezlo u rukama simbol je 
vlasti. Nose ga knezovi ovoga 
svijeta, ali i arkanđeli, osobito 
Gabrijel, i kerubi u počasnoj stra- 
ži oko Krista Svevladara. MG 


Žirafa (Giraffa_camelopardalis). 
U renesansnom slikarstvu žirafa 
se prikazuje zbog svoga neobičnog 
izgleda i svoje rijetkosti na po- 
dručju Evrope, a ne zbog nekog 
posebnog simboličnog značenja. 
MG 


Žito. (Žitarice, Cerealia). Zrnje 
žita, kao poznati euharistijski sim- 
bol, u svojoj simbolici očituje Kri- 
stovu ljudsku narav. To se tuma- 
čenje temelji na Ivanovu evanđe- 
lju (12,24): »Zaista, zaista, kažem 
vam, ako pšenično zrno ne padne 
u zemlju i ne umre, ostaje samo. 
Ako li umre, rodi velik rod.« 
Klasovi pšenice složeni s grozdo- 
vima označuju kruh i vino u > 
pričesti. (>> Bijeg u Egipat [čudo 
sa žitom]; —> Bogorodica s kla- 
sjem). MG 


Živi križ. »Živi križ« ili križ s 
rukama (crux brackialis) jest ka- 
snosrednjovjekovni simbolički pri- 
kaz raspeća Kristova, koji tumači 
kršćansku doktrinu _ o učincima 


ŽIVI KRIŽ 


1 &mS 
Tia=' 


Živi križ. Lindar, Sv. Katarina, 
1409. 


Kristove otkupiteljske žrtve na 
križu. »Živim« je prozvan zato 
što se sva četiri kraka križa na 
kome je Krist razapet produljuju 
u pokretnu, »živu« ljudsku ruku. 
Svaka od tih dodanih ruka izvodi 
određenu radnju. Donja ruka če- 
kićem razbija vrata —> Limba. 
Limb je prikazan kulom u kojoj 
je okovan —> Sotona ili koju bra- 
ne đavli, a u njoj se nalaze sta- 
rozavjetni pravednici: goli likovi, 
sklopljenih ruku, koji su u času 
Kristove žrtve dočekali oslobođe- 
nje, izlazak iz Limba (—> silazak 
u Limb) i ulazak u rajsko blažen- 
stvo. Gornja ruka ključem otvara 
vrata —> raja, koji se Kristovom 
Žrtvom otvara svim pravednici- 
ma. Raj je prikazan kao —> ne- 
beski Jeruzalem (> Apokalipsa), 
kao grad sa zidinama u kome su 
anđeli i rajska stabla. Lik Boga 
Oca blagoslivlja iz raja Krista na 
križu. Lijeva ruka (gledaocu li- 
jeva) blagoslivlja ili kruni —> 
Crkvu, koja se toga časa rađa. 
Crkva je prikazana kao alego- 
rijski lik Djevice u bijeloj haljini 
koja obično skuplja u kalež krv 
iz rane na Kristovu boku, a dru- 
gom rukom drži motku s bijelom 
zastavicom; na zastavici je crveni 
znak križa. Crkva često jaše na 
lavu, okružena simbolima evan- 

đelista (>> tetramorf), ili pak kle- 
či na leđima svih četiriju simbola 
evanđelista: na anđelu, lavu, volu 
i orlu (Živi križ u Lindaru, u 
Istri, iz god. 1409). Desna ruka 
probada mačem —> Sinagogu, koja 
je slijepa, zavezanih očiju. Ona 
jaše na magarcu (simbolu otpora 
i tvrdoglavosti). U jednoj ruci 
drži slomljenu motku sa zastavi- 
com (na zastavici je crni lik —> 
škorpiona), a u drugoj drži zna- 
kove Starog zavjeta: dvije ploče 
Saveza ili žrtvenog jarca. Katka- 
da je pod križem Adamov ko- 
stur, a oko križa opletena eden- 
ska > Zmija, ili je pak kraj križa 
prikazan —> prvi grijeh (kome je 
raspeće naknada). U nekim iko- 
nografskim varijantama (Lindar) 
nad križem je s jedne strane an- 
đeo, koji svira u orguljice, a s 
druge đavao, koji trubi u dvije 
trube i pušta vjetrove! Motiv Ži- 


vog križa pojavljuje se koncem 


XIV. stoljeća i traje do u XVI. 
stoljeće, kada je u provedbama 
odluka Tridentskog koncila bio 
izbačen iz ikonografskog reper- 
torija. 


Žrtva (lat. sacrificium  (  sacer 
»svet« + facčre »činiti«). Prinos 
koji znači potpuno ili djelomično 
uništenje neke stvari ili bića u 
čast božanstva da bi se zadobila 
njegova naklonost (milost) ili pri- 
nos u ime nekog višeg dobra ili 
ideje. Redovito je žrtva povezana 
s posebnim obredima (—> liturgi- 
ja), vrše je posebne osobe (—> sve- 
ćenik) i na posebnim mjestima 
(> oltar). Žrtvu poznaju sve re- 
ligije primitivnih i srednjih civi- 
lizacija i gotovo sve religije vi- 
sokih civilizacija. Žrtvuju se ži- 
votinje ili plodovi zemlje, i to 
ponajbolji, poizbor primjerci (po- 

negdje i ljudi). U islamu je žrtva 
u pravom smislu gotovo nepo- 
znata; u hinduizmu, naprotiv, 
ima veoma važnu ulogu; u bu- 
dizmu joj je vrlo srodan prinos 
cvijeća. 


U kršćanstvu žrtvu predstavlja 
—> euharistija. Po namjeni i obli- 
ku žrtvu kao čin možemo podi- 
jeliti u više vrsta. Po namjeni 
odnosno cilju koji se želi po- 
stići Žrtva je: 1. prozbena žrtva 
(od prositi): da bi se zadobila ne- 
ka milost ili dar; 2. zabvalnica: 
zahvala za primljenu milost; 3. 
pričesnica (čest = dio): dijeljenje 
dobara s božanstvom; 4. okajnica: 
u znak pokajanja za počinjeni 
grijeh; 5. naknadnica: naknada 
za »štetu«, moralnu ili materijal- 
nu, koja je grijehom počinjena; 
6. očisnica: očišćenje od moralne 
nečistoće kao posljedice grijeha. 
S obzirom na oblik žrtve se 
mogu podijeliti na: 1. pričesnice: 
»blagovanje« žrtve zajedno s bo- 
Žanstvom; 2. prinosnice (ili pri- 
kaznice): osoba ili stvar na po- 
seban se način posvećuje Bogu, 
ali se ne uništava; 3. paljenice: 
potpuno spaljivanje životinje ili 
hrane; 4. klanice: krv i utroba 
životinje se spali, a ostalo pojede 
(to je zapravo vrsta pričesnice); 
5. ljevanice: izlijevanje dragocje- 
ne tekućine u čast božanstvu; 6. 
kađenice: paljenje dragocjenih mi- 
risa kao znak pomirenja. AB 


Žrtva Abelova i Kainova. (Post 
4,1—16). Kain i Abel, sinovi Ada- 
ma i Eve, prikazani su u kršćan- 
skoj umjetnosti ili u narativnom 
ciklusu Starog zavjeta, i to u pri- 
zorima —> žrtva Abelova i Kaino- 
va, > Kain ubija Abela, > Bog 
kara Kaina, ili u prikazu njihove 
Žrtve kao izdvojene teme, koja 

ima posebno važno tipološko i 
simbolično značenje. Stoga je ta 
tema često povezana i s drugim 
temama srodnog tipološkog zna- 
čenja, kao što je npr. > žrtva 
Abrahamova i —> žrrva_ Melki- 
sedekova. 

Kain je predstavnik težaka, a 
Abel stočara. Kain stoga prinosi 
Bogu kao žrtvu snop žita, a Abel 
janje. Njihove žrtve su paljenice. 
Od XIII. stoljeća one su položene 
na žrtvenik-oltar, čega u starijim 
prikazima nema. Bog prihvaća 
Abelovu žrtvu, a odbija Kainovu. 
Abelovu žrtvu često  zapaljuje 
munja, a dim joj se diže uvis, u 
znak prihvaćanja. Dim Kainove 
žrtve povija se k zemlji ili prema 
Kainovu licu. Abel, u znak po- 
štovanja prema Bogu, ima ruke 
pokrivene mapulom (ubrusom), a 
Kain je goloruk. Kain iz bijesa i 
zavisti ubija nevinog brata Abela, 
jer Bog prihvaća Abelovu žrtvu 
a njegovu odbija. Kain ga baca 
na tlo i ubija udarcem štapa, to- 
ljage, sjekire ili nekog drugog te- 
žačkog alata ili udarcem maga- 
reće čeljusti. U tipološkom pogle- 
du Kain je predstavnik starog 
židovstva (stoga često nosi na gla- 
vi šiljastu srednjovjekovnu židov- 
sku kapu), a Abe! je predstavnik 
poganskih naroda (gentiles), među 
kojima će se razviti Crkva. Abel 
je gologlav, a oko glave mu je 
često —> aureola, kao znak sveto- 
sti i odabranja. U Kainovu snopu 
žita slikari prikazuju kukolj, on 
O pojasu nosi zataknut ubojiti 
nož; u kasnom srednjem vijeku 
često je odjeven kao gizdelin. Kat- 
kada iz neba proviruje —> Božja 
ruka i blagoslivlje Abela. 
Abelova žrtva i njegova nevina 
smrt  prefiguracije su Kristove 
Žrtve na križu, a dosljedno tome 


ŽRTVENIK 


i —> euharistije. Stoga se prizor 
Abelove žrtve često pojavljuje u 
crkvama na trijumfalnom luku, 
iznad oltara, katkada povezan i 
s Abrahamovom žrtvom. (=> Bog 
kara Kaina; —> Lamek ubija Kai- 
na). BF 


Žrtvenik: —> oltar; > Abraham; 
-> Ilija prorok; > Abelova žrtva; 
—> opći potop 


Žrtvovanje Izakovo: —> Abraha- 
mova žrtva 


Žuna (Picus). Žuna redovito pred- 
stavlja đavla, a katkad i krivo- 
vjerstvo koje podriva ljudsku na- 
rav i vodi čovjeka u propast i 
osudu, MG 


Žuto. (Zlatno). Dva suprotna 
simbolička značenja pridaju se žu- 

toj boji, ovisno o načinu na koji 
se ona primjenjuje. Zlatno-žuta 
boja znamen je sunca i božan- 
stva općenito. Pozadina mnogih 
slikarija bliješti ziatom kao znak 
svetosti onoga što se prikazuje. 
Tako se sv. Josip i sv. Petar gdje- 
kad pojavljuju u žutoj odjeći. Sv. 
Petar redovito nosi žuti ogrtač, 
jer žuto je simbol božanske, objav- 
ljene istine. 

Suprotno tome značenju, žuto je 
katkad znak paklenog žara, sra- 
mote, zavisti, izdaje i prijevare. 
Izdajnik Juda često se slika u 
odjeći prljave Žute boje. U sred- 
njem vijeku oni koji su bili osu- 
đeni kao krivovjerci morali su 
nositi žuto odijelo. U vrijeme ku- 
ge upotrebljavali su se žuti kri- 
ževi kao obilježje zaraženih po- 
dručja. Tako se stvorio običaj da 
Žuto označava pošast. MG 


INDEKS ATRIBUTA 


Strelica > u ovom indeksu znači: pogledaj u leksikonskom dijelu 
Ikonografije. 


Abak: Aritmetika (u ciklusu Ar- 
tes liberales) 


Anđeo: Habakuk (anđeo, držeći 
za kosu Habakuka, podiže ga 
iznad lavlje jame); prorok Mala- 
hija (prijevod imena židovski je 
sinonim za anđela, Božjeg glasni- 
ka); sv. Ambrozije; sv. Bonaven- 
tura; sv. Stanislav; sv. Matej 

Evanđelist; sv. Rok (anđeo ga 

je liječio od kuge); 

— tri anđela: Abraham; 

— čuvar: Tobija; sv. Franciska 
Rimska; 

s bostijom: sv. Onufrije; 

— prikazuje ostensorij: sv. Pa- 
skal; 

— svira u trubu suda: sv. Jero- 
nim; sv. Vinko Ferrerski; 

— mne violinu: sv. Franjo Asiš- 

i; 

— previja rane: sv. Rok; 

natpisom  »Charitas«; sv. 
Franjo Paulski; 

— vraća mač u korice: sv. Grgur 
Veliki (jer se anđeo pojavio 
na tvrđavi Svetog arkanđela 
Mihaela da najavi kraj kugi); 

— pali svijeću koju je ugasio 
đavao: sv. Genoveva; 

— s munjom: sv. Terezija u za- 
nosu; 

— vodi volove: sv. Izidor Agri- 
kola; 

— šiba grešnika: sv. Heliodor; 

— uznosi sveca na nebo: sv. Bru- 
no; sv. Pavao (koji je podignut 
na »treće nebo«); sv. Magdale- 
na; sv. Katarina Aleksandrij- 
ska 

Ampula: 

— s krvi: sv. Jakov Markijski; 

— dvije ampule s krvi: sv. Ja- 
nuarij iz Napulja 

Arka Saveza: simbol Djevice (od- 

nosi se na utjelovljenje Krista u 

Novom zavjetu); Aron; Noa 

Aureola: 

— kvadratna: žive osobe; 

— plamena: sv. Antonin; 

— križna: označuje Krista 


Bačvica: sv. Otmar; sv. Remigije; 

sv. Iosip; sv. Ljudevit Tuluški; 

Baklja: simbol pohote (Concupi- 

scentia); 

— u ustima psa: sv. Dominik 
(igra riječi Domini canis »Go- 
spodnji pas«); 

Barjak: v. zastava 

Bat: 

— kovački: sv. Adrijan; 

— kamenarski: Četiri okrunjena; 
sv. Marin 

Bazilisk: Isus Krist — pobjednik; 
sv. Siro iz Genove; 

— pripitomljeni: sv. Trifun 

Biblija: 

— s natpisom »VULGATA«: sv. 
Jeronim (prevodilac Biblije na 
latinski); sv. Damas; 

— probodena mačem: sv. Bonifa- 
cije 

Bič: sv. Ljudevit (kralj francuski); 

sv. Alojzije Gonzaga; sv. Petar 

Damiani; sv. Franjo Paulski; sv. 

Julijana; Sibylla Agrippina (koja 

je prorekla bičevanje); Gramatika; 

— s olovom: sv. Gervazije i Pro- 
tazije; 

— s tri remena: sv. Ambrozije; 
arkanđeo Jehudiel 

Bik: sv. Saturnin Tuluški; sv. Sil- 

vestar; sv. Blandina; 

— mjedeni u vatri: sv. Eustahije; 
sv. Hipolit; sv. Pelagija 

Bisage: sv. Makarije 

Blanja: v. strugalica 

Bludnica: Ozej prorok 

Bočica (v. i ampula): sv. Remigi- 

je; sv. Valburga; 

— ljekarnička: sv. Kuzma i Da- 
mjan; sv. Pantaleon 


Bodež: sv. Kasijan (učenici su ga 

u školi izboli) 

Boje — simbolika: 

— bijelo: nevinost, čistoća (bijela 
odjeća — posluga, služinčad); 

— zeleno: nada (sv. Ana nosila 
je zeleni ogrtač dok je u sebi 
nosila Nadu svijeta); 

— crveno: mučeništvo za Krista 
i vjeru; kardinalska boja (jer 
su i oni prolili krv za Krista); 

— žuto: izdajstvo (Juda, Sina- 
goga, Židovi) 

Bolesnici (njegovani ili ozdrav- 

ljeni): sv. Katarina Sijenska; sv. 

Elizabeta Ugarska 

Bose noge: Krist; anđeli; apostoli 

na propovijedanju; sv. Hedviga 

Šleska; sv. Kunigunda; 


— odsječene: sv. Jakov Intercisus 
(lat. intercisus »sasječen«) 


Bradva (v. i helebarda): sv. Ana- 
stazije (Staš) Solinski; sv. Bar- 
naba; sv. Matej; 

— stolarska: sv. Josip; 

— na korijenu stabla: sv. Ivan 

Krstitelj; 

— pliva na vodi: Elizej prorok; 
— zasječena u krov crkve: sv. 


Volfgang (simbol primanja 
feudalnog posjeda) 
Brevijar (časoslov): sv. Ludger 


(nije htio prekinuti molitvu kad 
ga je zvao Karlo Veliki) 


Brod (lađa): sv. Nikola; sv. Ur- 
šula 


Bubanj: Mirijam (sestra Mojsijeva) 
Bunar: v. zdenac 


Ciborij: sv. Hijacint (prelazeći 

Dnjepar nosio je ciborij); 

— s bostijom: sv. Barbara (za- 
govornica protiv smrti bez eu- 
haristije); sv. Onufrije (kojem 
je anđeo svake nedjelje dono- 
sio hostiju) 

Cipele (sandale) odložene: Moj- 

sije (na Sinaju u znak poštovanja); 

sv. Hedviga (koja ih drži u ruci, 
jer je u crkvu išla bosa); sv. 

Krispin (zaštitnik postolara) 

Citra: kralj David; 

Crkva: 

— na glavi: Vjera; 

— koja se ruši: sv. Dominik; sv. 
Franjo Asiški (na leđima ili 

na ramenu); 

— minijaturna u rukama: Četiri 
velika crkvena naučitelja: Au- 
gustin, Jeronim, Leon, Grgur; 
sv. Toma Akvinski; atribut 
osnivača pojedinih crkava; 

— sa sjekirom u sljemenu: sv. 
Volfgang; 

— s dva tornja: sv. Sebald; 

— s tri tornja: sv. Tripun; sv. 
Matern 


Cvijeće: sv. Didak; sv. Doroteja 
(cvijeće u košarici); sv. Elizabeta 
Ugarska (u pregači); sv. Fina (jer 
je njen bolesnički krevet bio po- 

kriven proljetnim cvijećem); sv. 
erezija iz Lisieuxa (drži kitu 
cvijeća u rukama) 


Čamac: sv. Antun Pamijerski; sv. 
Atanazije Veliki (koji je u čamcu 
pobjegao Nilom od svojih progo- 
nitelja); sv. Bertulf; sv. Kastor; 
sv. Juda; sv. Julijan Hospitator; 
sv. Nikola (zaštitnik mornara); 
sv. Uršula; sv. Vinko; sv. Ade- 
laida; 

— koji vozi đavao: sv. Florijan; 
sv. Nektarij; 

— koji vozi anđeo: Bijeg u Egi- 
pat; 

— u plamenu: sv. Restituita Na- 
puljska; 

— na glavi: Nada; 

— bez jarbola: sv. Bertin; Lazar 
(sa sestrama Martom i Magda- 
lenom vozi prema Marseilleu); 

— skelara: sv. Julijan Hospitator 

Časoslov: v. brevijar 

Čavao: v. klin 

Čavli s raspela: Isus Krist; sv. 

Josip iz Arimateje; Nikodem (ko- 

Ji je Krista skinuo s križa); sv. 

Ljudevit; sv. Helena (koja je išla 

na Golgotu); sv. Vjenceslav (jer 

je kupio relikvije za parišku crkvu 

Sainte Chapelle); 

Čekić: v. bat, drveni čekić 

Čekić: zlatarski: Sv. 

Hildesheimski, sv. Eligij 

Čekrk (vitlo): sv. Erazmo 

Čeljust magareća: Kain (jer je 

magarećom čeljusti ubio Abela); 

Samson (jer je njome pobio Fili- 

stejce) 

Češalj za vunu: sv. Blaž; sv. Ge- 

nezij; sv. Vinko 

Čirevi: Job; siromašni Lazar; sv. 

Rok 


Bernvard 


Čelavost: proroci Ilija, Elizej, Jo- 
na (izlazeći iz utrobe kita); sv. 
Pavao; sv. Benedikt; sv. Bruno 


Dalmatika: sveti dakoni: sv. Ciri- 
jak; sv. Stjepan; sv. Lovro; sv. 
Vinko 


Demon: 
— svezani: sv. Bartolomej (u 
španjolskoj umjetnosti); sv. 


Haralampije; sv. Bernard iz 
Aoste; sv. Bernard iz Clair- 
vauxa; bl. Anđela iz Foligna; 

— vesla u čamcu: sv. Nektarije; 

— horde demona smućuju sveca 
na zemlji ili u zraku: sv. An- 
tun Pustinjak; 

— koji se trudi da ugasi svijeću: 
sv. Genoveva; 

— pod nogama: sv. Mihovil ar- 
kanđeo; Immaculata (Bezgreš- 
na BDM); sv. Vilim de Ver- 
celi; bl. Ozana iz Mantove; 

— upregnut u plug: sv. Proko- 
pije Češki 

Demonica (đavolic: koja napastu- 
je): sv. Andrija; sv. Aatun Pusti- 
njak; sv. Eligij iz Noyona 
Deva: simbo! rasuđivanja, jer ni- 
kada ne prihvaća suvišan teret; 
simbol poslušnosti, jer uvijek po- 
klekne da bi je lakše natovarili; 
Azija (u ciklusu personifikacija 
kontinenata); sv. Afrodizije Bezi- 
jerski (poistovjećen s Afrodizijem, 
vladarom Heliopolisa u Egiptu); 
sv. Kuzma i Damjan (jer je deva 
progovorila da bi ih pitala za 
zajedničku grobnicu); 

— karavana deva: Rahela; Rebe- 
ka; Sveta tri kralja; sv. Jero- 
nim u pustinji; 

— dvije deve kleče: sv. Menas 
(dvije deve nosile su truplo 
sveca pokraj Memfisa) 

Dijamant: sv. Damas 


Dijete Isus: 
— na rukama: 

1. u stvarnosti: Bogorodica; 
sv. Josip; sv. Ana; starac 
Šimun (—> Prikazanje u 
Hramu); 

2. u snu: sv. Ante Padovanski; 
sv. Didak; sv. Feliks Kan- 
talicijski; sv. Kajetan; sv. 
Franjo Asiški; sv. Stanislav 
Kostka; sv. Katarina Si- 

jenska; sv. Franciska Rim- 
ska; sv. Ruža Limska; 

— na ramenima: sv. Kristofor; 

— u kaležu: sv. Andrija Avelin- 
ski; sv. Hugo 

Dijete (Mihej prorok): 

— u kolijevci: sv. Ambrozije (pri 
njegovu izboru za biskupa od- 
lučujuće je bilo dijete u koli- 
jevci koje je poviknulo: »Am- 
brozije neka bude biskup!«); 
sv. Matej (aluzija na njegovo 
Evanđelje koje počinje s Kri- 
stovom genealogijom); 

— na rukama: sv. Vinko Paulski; 
sv. Marina; 

— drži broš: sv. Vinko Ferrerski; 

— na obali sa školjkom u ruci: 
sv. Augustin; 

— tri djeteta u kablu: sv. Nikola 

Djetelina: sv. Patrik (jer je po- 

moću nje Ircima tumačio Pre- 

sveto Trojstvo) 

Djevica: sv. Bernard; sv. Ilde- 

fons; sv. Ivan Damascenski; sv. 

Norbert; sv. Bernardica Lurdska; 

sv. Brigita Švedska; đakon Teofil 

Drveni čekić: sv. Ahilej 

Duda (dječja u obliku roga): Si- 

bila Simerijanska (zbog proroštva 

o Bogorodici koja doji dijete) 

Dupin: sv. Kalistrat (kad ga je 

Dioklecijan bacio u more, dva su 

ga dupina iznijela na obalu); sv. 

Lucijan Antiohijski (jer je jedan 

dupin donio njegovo tijelo); sv. 

Martunijan (jer je na dupinu po- 

bjegao da se izbavi od bludnih 

napasti) 


Davao: v. Demon 


Efod: Aron, svi veliki svećenici 
Staroga zavjeta 


Fenjer: Sofonija prorok; Sibila 
Perzijska; sv. Josip (u noći Ro- 
đenja); sv. Klara; Mudre djevice 


Gavran: sv. Apolinar; sv. Bene- 

dikt; sv. Bonifacije; 

— nosi kruh u kljunu: prorok Ili- 
ja; sv. Antun Pustinjak; sv. 
Pavao Pustinjak; 

— kljuje lešinama oči: > Apoka- 
lipsa; 

— mosi otrovani kruh u kljunu: 
sv. Benedikt; 

— nosi prsten u kljunu: sv. Ida 
Toggenburška; sv. Osvald; 
— dva gavrana: sv. Vinko (ga- 
vrani brane leš sveca od ptica 

grabljivica); 

— Ždere konjsku lešinu: > Opći 
potop 

Glava čovječja: 

— odrezana, u rukama: općeniti 
atribut svih svetaca kefalofora, 
npr.: sv. Dionizije; sv. Fortu- 
nat iz Montefalca; sv. Minijat; 

— na tanjuru: sv. Ivan Krstitelj; 
Saloma; 

— u torbi: 
glava); 

— nabodena na mač: David (Go- 
lijatova glava) 


Glava pseća: sv. Kristofor »Psu- 
glav« (Kinokefalos) 


Glava svinjska: sv. Blaž (žrtveni 
poklon učinjen svecu u zatvoru) 


Glava volovska: sv. Bavon; sv. 
Eugenija; sv. Herbot (zaštitnik 
stada goveda) 


Glazbala: sv. Cecilija (razna glaz- 
bala) 


Globus: v. kugla zemaljska 


Golubica: Duh Sveti; Silazak Du- 

ha Svetoga; —> Noa; "Opći potop; 

sv. Agapit; sv. Ambrozije; sv. 

Augustin; sv. Bazilije Veliki; sv. 

Benedikt; sv. Grgur Veliki; sv. 

Skolastika; sv. Ivan Krizostom; 

sv. Petar Alkantarski; 

— na ruci: Marija (u prikazu > 
Navještenja); 

— na rascvjetalu štapu: sv. Josip; 
— zaruke Bogorodičine; 

— dvije golubice u košari: sv. Jo- 
sip (Prikazanje u Hramu); sv. 


Judita (Holofernova 

Joakim (aluzija na neprihvaće- 
nu žrtvu); 

— s redovničkim velom u kljunu: 
sv. Aldegunda; 

— nad glavom: sv. Ambrozije; 
sv. Dunstan; sv. Hilarije iz 
Arlesa; sv. Petar Celestin; sv. 


Terezija; 

— nosi svetu ampulu: sv. Re- 
migij; 

— drži krunu: sv. Foy; sv. Re- 


gina; 

— nadabnuća: sv. Katarina Alek- 
sandrijska (u raspravi s filo- 
zofima); sv. Bazilije Veliki; sv. 
Ćiril Aleksandrijski; sv. Grgur 
Veliki; sv. Vinko Ferrerski; 
sv. Petar Alkantarski; sva četi- 
ri evanđelista; 

— dvoglava: Elizej prorok 

Grablje: sv. Blaž; sv. Notburga 

Grana rascvjetala: Izaija prorok 

Grifon: simbol Mudrosti (jer čuva 

skriveno blago); 

Grm gorući: Mojsije (kad mu se 

prikazao Bog); Djevica Marija — 

simbol djevičanskog materinstva 

Grožđe: dvojica Mojsijevih uho- 

da u Kanaan: Kaleb i Jozua; sv. 

Bonifacije; sv. Urban; sv. Vjen- 

ceslav 

Grudi, odsječene (često na tanju- 

ru): sv. Agata; sv. Anastazija; 

sv. Barbara 

Guska: sv. Martin (jer se njegov 

blagdan poklapa sa seobom divljih 

gusaka) 

Gušter: Logika (u ciklusu Artes 

liberales) 


Habit kanonički: sv. Ivan Nepo- 
muk 

Harfa: David; sv. Cecilija 
Helebarda (v. i bradva): sv. Juda 
Tadej; sv. Matej 

Hijena: sv. Makarije Aleksandrij- 
ski (jer je vratio vid mladunčetu 
hijene) 

Hljeb: Kruh; —> Hljebovi i ribe 


Hodočasničko odijelo: arkanđeo 
Rafael; sv. Aleksije; sv. Jakov; sv. 
Julijan Hospitator; sv. Rok 
Hostija: 

— u pokaznici: sv. Klara 

— u ciboriju: sv. Barbara; 

— na pateni: sv. Kristina 


Hrast, oboreni: sv. Bonifacije 
Igla (šiljak): sv. Spiridon Krfski 
(koji je u mladosti bio oslijep- 
ljen iglom) 


Indijanci: sv. Franjo Ksaverski; 
sv. Petar Klaver 
Instrumenti muke Kristove: v. 


Signa Passionis 


Isus Krist: sv. Martin; sv. Petar 

(Quo  vadis?); sv. Magdalena 

(Noli me tangerel); 

— dijete: sv. Antun Padovanski; 
sv. Franciska Rimska; sv. Gae- 
tan; sv. Katarina 


Jabuka: Adam i Eva; sv. Do- 
roteja; 

— tri jabuke: sv. Nikola; 

—> Raspeće, —> Pasha, > Apo- 
kalipsa 

Janje: simbol poniznosti, pokor- 
nosti, čednosti i nevinosti; Abel 
(jer je kao žrtvu prikazao janje); 
nevina Suzana; prorok Samuel 
(svećenik, prikazatelj žrtve Sta- 
roga zavjeta); Ivan Krstitelj (jer 
je navjestitelj Jaganjca Božjeg, 
Agnus Dei); 

Isus Krist (jer ga sv. Ivan po- 
zdravlja imenom Agnus Dei, 
»Jaganjac Božji«); sv. Klement; sv. 
Franjo Asiški; sv. Vendelin (pa- 
stir); sv. Agneza Rimska i sv. 
Agneza od Montepulciana (zbog 
sličnosti imena i riječi »agnus«); 
sv. Koleta (jer je naučila janje 
da je prati u crkvu, a za vrije- 
me podizanja bi kleklo); 
— ucrtano na ploču: sv. 
Krstitelj; 

— na knjizi: sv. Ivan Krstitelj 


Ivan 

Jarac: Sinagoga; pohota; blud 

Jaram: Poslušnost. (Oboedientia) 

u ciklusu Kreposti; Jeremija pro- 

rok 

Jednorog (Likorn, Unikorn): sim- 

bol djevičanstva i Kristove inkar- 

nacije u krilu Djevice Marije; sv. 

Agata i (po asimilaciji) sv. Justi- 

na iz Padove; —> Lov na jedno- 

roga 

Jelen: sv. Abondio iz Coma; sv. 

Donat; sv. Osvald; sv. Konrad; 

sv. Lambert; sv. Prokopije Češki; 

— s križem: sv. Eustahije; sv. 
Hubert; 

— bijeli s crvenim i plavim kri- 
Žem: sv. Feliks Valois; sv. 
Ivan de Matha (osnivač reda 
Svetog Trojstva); 

— u rasvijetljenoj krošnji: sv. Ida 
Toggenburška; 

— dva jelena zapregnuta u kola: 
sv. Kunigunda 

Jezik (odrezan ili iščupan): s 

Ivan Nepomuk; sv. Roman An- 

tiohijski; sv. Paulina 


Kabao, »kaca«: v. vjedro 


Kadionica (kandilo): anđeli turi- 
feri; veliki svećenici Starog zavje- 
ta: Melkisedek, Aron, Samuel i 
Zaharija; sveti đakoni: Stjepan, 
Lovro i Vinko; sv. Asel (Ambro- 
zije) Ninski; 

— za mirise: Azija (u ciklusu 

personifikacija kontinenata); 


Kalež: Crkva; Posljednja večera; 
Sv. Ivan Krstitelj; anđeo koji 
tješi Krista u molitvi na Maslin- 
skoj gori; Melkisedek (svećenik); 
Dvadeset četiri starca Apokalipse; 
sv. Barbacijan; sv. Domnin; sv. 
Eligij (zlatar); sv. Goars; sv. Ho- 
norije; sv. Juvenal; sv. Zosim 
(koji je pričest'o svetu Mariju 
Egipatsku); sv. Odila (aluzija na 
pričest koju joj je podijelio an- 
đeo); sv. Urban 
— iz kojeg izlazi dijete Isus: sv. 
Hugo Linkolnski (dijete Isus 


mu se prikazalo dok je služio 
misu); 

*- s bostijom: sv. Onufrije (an- 
deo mu je nedjeljom donosio 
pričest); 

— razbijeni: sv. Donat iz Arezza 
(zbog čudnovatog popravka 
kaleža koji je pao za vrijeme 
mise); 

*- iz kojeg se izvlači zmija: sv. 
Benedikt; sv. Ivan Evanđelist; 
sv. Jakov; 

— izvrnuti: Sinagoga; 

— stakleni: sv. Egzuperije Tuluški 
(koji je zlatni kalež dao siro- 
masima, pa se služio stakle- 
nim) 

Kamen: sv. Jeronim (udarao se 

kamenom o prsa); 

— pod glavom: patrijarh Jakov; 

— kamenovanje: prorok Jeremija; 
sv. Barnaba; sv. Stjepan; 

— mlinski: sv. Anastazije (Staž); 
sv. Kalist papa; sv. Kvirin; 
sv. Kristofor; sv. Florijan; sv. 
Vinko; sv. Kristina; sv. Ve- 
rena 

Kandilo: kadionica 

Kanta: v. vjedrica 

Kapa: 

— obješena o sunčanu zraku: sv. 
Godard; 
—- liječnička: 
mjan; 

— frizerska: proroci Amos i Da- 
nijel; tri mladića u peći; Sve- 
ta tri kralja; sv. Zaharija; 
općenito atribut Židova i pro- 
roka te starozavjetnih patri- 
jarha; 

— kanonička: sv. Ivan Nepomuk 
(kanonik praške katedrale) 


Kapa, izborna: sv. 
(češki izborni knez) 


Kesa: Juda; sv. Antun; sv. An- 
tun Firentinski; sv. Matej; sv. 
Siksto (papa, koji je đakonu Lovri 
predao crkveno blago); sv. Toma 
iz Villanove (tražio je milosti- 
nju); 

— tri kese ili zlatne kugle: sv. 

Nikola Barski; 


sv. Kuzma i Da- 


Vjenceslav 

— oo vratu: Škrtost (Avaritia); 
lihva; Šimun (čarobnjak koji 
je od sv. Petra htio kupiti 
moć raspravljanja s Duhom 
Svetim, i odatle Simonija — 
trgovina svetim stvarima) 

Kirurški instrumenti (v. i 

pel): sv. Kuzma i Damjan 

Kist: sv. Luka Evanđelist 

Kit: Jona; sv. Malć (služio je 

misu na leđima kita) 

Klin (čavao): 

— u ruci: sv. Agrikola Bolonj- 
ski; 

— u sljepoočici: Sisara (kojega je 
izdajnički ubila njegova doma- 
ćica Jaela; po drugoj verziji 
Jaela se poslužila šatorskim 
kolčićem); 

— zabijen u lubanju: sv. Sir: sv. 
Pantaleon (obje ruke pribije- 
ne uz lubanju); sv. Severin; 

— zaboden u leđa: sv. Aura (mu- 
čena na stolici kojoj je naslon 
bio načičkan čavlima) 


Kliješta: Sv. Dunstan i Sv. Eligij 
(njima su čupali đavolu nos). sv. 
Agata; sv. Apolonija; sv. Kristina; 
— za vađenje čavala iz križa: 

Josip iz Arimateje; Nikodem 


Ključ: sv. Ferdinand (aluzija na 
opsadu Cordobe); sv. Hubert; sv. 
Petar; sv. Rajmond Penyaford; 
sv. Servacije (kojemu je sv. Pe- 
tar dao zlatni ključ); sv. Petro- 
nila (kao kći sv. Petra); sv. Hi- 
polit (tamničar sv. Lovre); 

— ključ samostanskih vrata: sv. 
Alfons Rodriguez 

— dva ključa: sv. Petar; sv. Ri- 
karije (Riquier — koji je od 
sv. Petra primio moć opra- 
štanja grijeha); 

— svežanj ključeva: sv. Marta; 
sv. Notburga i sv. Zita (za- 
govornice služavki i domaćica) 

Knjiga: Krist učitelj; evanđelisti; 

apostoli koji su pisali poslanice; 

crkveni naučitelji; sveti đakoni 

(zaduženi za čuvanje svetih knji- 

ga); sv. Lovro, sv. Stjepan, sv. 

Vinko; sv. Antun Padovanski; 


skal- 


sv. Bernard; sv. Dominik; sv. 

Toma Akvinski; sv. Ana (kako 

poučava Mariju); sv. Brigita; sv. 

Katarina Aleksandrijska; 

— bačena u vatru a ne gori: sv. 
Dominik; 

— zatvorena sedmorim pečatima: 
Vazmeno janje; Religija (u ci- 
klusu Kreposti); 


— probodena mačem: sv. Boni- 
facije; 
— s trima krunama: sv. Eliza- 


beta Ugarska; 
— pokrivena kamenjem: sv. Stje- 
pan 
Kola nebeska: Ilija (ognjena kola); 
Ezekijel; Elizej; Aleksandar Ve- 
liki (u uzašašću); sv. Franjo Asiš- 
i 
Kolači: tri kolača: Sara (pripra- 
vila je tri kolača za tri anđela) 
Kolijevka: Sibila Samijenska; sv. 
Ambrozije (dok je još bio u 
kolijevci, pčele su mu u ustima 
načinile saće); sv. Marcel papa; 
sv. Paula 
Kometa (zvijezda repatica): Krist 
(rođenje); sv. Nikola Tolentinski 


Konopac: 

— franjevačko uže s čvorovima: 
sv. Franjo Asiški; sv. Ljudevit 
Tuluški; sv. Elizabeta Portu- 
galska; 

— kapucinsko uže: sv. Fidelis od 
Sigmaringena; sv. Josip iz Leo- 
nisse; 

— o vratu pokornika: sv. Ana- 
stazije iz Salone; sv. Karlo Bo- 
romejski (pokora za vrijeme 
kuge u Milanu); sv. Ivan od 
Boga (jer je izbjegao smrt vje- 
šanjem); 

— obješenoga: sv. Koloman (čije 
je tijelo obješeno o osušeno 
stablo); 

— zadavljene žene: sv. Beatrica; 
sv. Ludmila Praška 


Konj: smrt (pod utjecajem vizije 
o četiri jahača Apokalipse); sveti 
lovci i ratnici; Evropa (u ciklusu 
kontinenata); sv. Krizogon; sv. 
Konstantin; sv. Eligij (zaštitnik 

potkivača); sv. Eustahije (u lovu); 

sv. Juraj (u borbi sa zmajem ili 

Saracenima); sv. Hubert (zaštit- 

nik lovaca); sv. Longin (na kolje- 

nima pred križem); sv. Martin 

(udjeljuje ogrtač siromahu); sv. 

Mauricije; sv. Teodor; sv. Ven- 

delin; sv. Pavao (izbačen iz sedla 

na putu u Damask); sv. Merkur 

(porazivši Julijana Apostatu); sv. 

Irena (konj koji spava); 

— bijeli: sv. Juraj; sv. Jakov od 
Campostele; 

— raščetvoruju tijelo mučenika: 
sv. Juraj; sv. Hipolit (zbog 
grčke etimologije njegova ime- 
na, grč. byjppos »konj«); 

— igračka (za ljuljanje): sv. Ja- 
kov Stariji (aluzija na konja 
koji ga je u Klavijevoj bici 
zbacio sa sedla) 

Konji ognjeni: Ilija prorok; Eli- 

zej prorok 

Koplje: sv. Adalbert; sv. Ivan 

Krizostom; sv. Demetrije; sv. Ju- 

da Tadej; sv. Juraj; sv. Toma 

apostol; sv. Vjenceslav; sv. Vital; 
svi sveci koji su bili ratnici; 

— uz raspeće: sv. Longin; 

— slomljeno: Sinagoga; 

— tri koplja: Apsalom 


Koprena (v. i veo): preko očiju: 

simbol vjere (za vjerovanje nije 

potrebno vidjeti ono u što se vje- 

ruje); Krist (u —> Izrugivanju 

Kristu); Sinagoga (simbol dobro- 

voljnog sljepila židovskog naroda 

za vjeru) 

Kosa: Vrijeme (Khronos); Smrt; 

sv. Izidor Agrikola 

Kosa raspuštena: sv. Magdalena 

(koja je kosom sušila Kristove 

noge smočene suzama pokajnice) 

Kosti sasušene: Ezekije! prorok; 

sv. Ambrozije (jer je u Milanu 

pronašao moći sv. Gervazija i 

Protazija) 

Košara: 

— hljebovi i ribe (> Krist umna- 
ža kruh); 

— s okrubom: Habakuk (hrani 
Danijela u lavljoj jami); sv. 


Nikola Tolentinski; sv. Franjo; 
— sa smokvama: Amos prorok 
— s voćem ili cvijećem: sv. Do- 
roteja; sv. Elizabeta Ugarska 
Košnica: Job; sv. Ambrozije, sv. 
Bernard, sv. Ivan Krizostom (jer 
nose naziv Doctores meliflui »nau- 
čitelji slatkorječivi kao med«); sv. 
Rita 
Košulja (žičana): sv. Vilim Akvi- 
tanski; sv. Romuald 
Košuta: sv. Izidor; sv. Fruktuoz; 
— tri košute: sv. Goar; sv. Ma- 
mert; 
— doji dijete: sv. Stjepan; sv. 
Genoveva Brabantska 
Kotač: sv. Katarina; sv. Ilumi- 
nata; sv. Eufemija; 
— s mačevima: sv. Juraj; 
— plameni: Ilija prorok; 
— s krilima: Prijestolja (Tbroni) 
u hijerarhiji anđela 
Kotao s uljem: sv. Ivan Evanđe- 
list; sv. Erazmo; sv. Sir; sv. Juli- 
ta (majka sv. Sira, koja je sudje- 
lovala u njegovu mučenju) 
Koža, ljudska: sv. Bartolomej 
apostol (jer su ga živa oderali) 
Krava: sv. Efrem; sv. Leonard; 
sv. Patrik; sv. Perpetua 
Krila: anđeli glasnici Božji (krila 
su postala njihov atribut u IV. 
stoljeću, a prije toga anđeli su 
prikazivani bez krila); sv. Ivan 


Krstitelj (po bizantskoj ikono- 
grafiji poput arkanđela Gabri- 
jela — navjestitelja Mesije); sv. 


Toma Akvinski (jer je dobio na- 
dimak >Anđeoski doktor«); sv. 
Vinko Ferrerski (jer ga papa 
uspoređuje s anđelom poslanim da 
obrati ribare); 

— četvora šarena krila: kerubini; 
— šestora šarena krila: serafini; 
— šišmiša: demoni, sotona, Smrt 
Krist skinut s raspela (vizija): s 
Bernard; sv. Franjo Asiški; sv. 
Ivan od Križa 

Križ: Sibila Helespontska (proro- 
čanstvo o razapinjanju); Dizma(s); 
Krist; Vjera; Crkva (nasuprot Si- 
nagogi, koja drži ploče zakona); 

sv. Juda Tadej; sv. Filip; sv. 

Cirijak Jeruzalemski; sv. Helena 

(koja je našla pravo drvo križa); 

sv. Margareta (koja je križem 

nadvladala zmaja); sv. Paraskeva 

(simbol Velikog petka); 

— od trstike: sv. Ivan Krstitelj; 
— okrenut naopako; sv. Petar; 
sv. Filip apostol (razapet); 

— na samrti: sv. Ivan od Boga; 
— okićen girlandama ruža: sv. 

"Terezija od Lisieuxa; 

— papinski: sv. Petar; sv. Kle- 
ment papa; 

— s dvjema trabikulama (križ pa- 
trijarha): sv. Bonaventura; sv. 
Klaudije; sv. Paraskeva; sv. 
Jakov Stariji (prvi nadbiskup 
Španjolske); sv. Lovro Justi- 
niani (prvi patrijarh  Vene- 
cije); 

— s golubicom: sv. Margareta; 

— ucrtan na ploču: prorok Jere- 
mija; 

— simbol djeteta Isusa: sv. Agne- 
za iz Montepulciana; 

— grčki: sv. Minijat (armenski 
princ); 

— u obliku X (Andrijin križ): 
sv. Andrija; sv. Eulalija; 

— u obliku T: sv. Antun Pusti- 
njak; 

— urezan u palmu: sv. Pafnucije; 

— Muke: Krist; Šimun Cirenac 
koji je pomogao Kristu nositi 
križ); 

— uskrsnuća (s dugim kopljem i 
zastavicom): Sibila Frigijska 
(prorokovala Uskrsnuće); Krist 
(na silasku u limb ili nakon 
uskrsnuća u prikazanju Magda- 
leni) 

Krokodil: sv. Teodor Egipatski 


Krletka (ili košara) s golubicama: 

sv. Josip (—> Prikazanje Isusa u 

Hramu) 

Krug s križem: Jeremija prorok 

Kruh: 

— dva bljeba na tanjuru: sv. Ni- 
kola Tolentinski; sv. Eugenija; 

— tri kruba: sv. Honorije; sv. 
Marija Egipatska; 

— komadić u rukama: Juda (na 
Posljednjoj večeri); 

— u ruci: sv. Sir Pavijski; sv. 
Adelaida; sv. Elizabeta; 

— u kljunu gavrana: Ilija prorok; 
sv. Antun Pustinjak; sv. Pavao 
Pustinjak; 

— na pekarskoj lopati: sv. Adal- 
bert; sv. Onufrije; 

— pretvoren u ruže: sv. Elizabeta 
Ugarska; sv. Elizabeta Portu- 
galska; sv. Notburga 

Kruna (vijenac): mučenici; Nada 

(Spes u talijanskoj umjetnosti); 

Sveta četiri okrunjena; sv. Ko- 

rona; 

— biserna: sv. Margareta; 

— duždeva: sv. Hedviga; sv. Leo- 
pold Austrijski; 

— kraljevska: kraljevi mudraci 
(Sveta tri kralja); kralj Juda; 
Salamon; sv. Abdon i Sennen; 
sv. Kazimir Poljski; sv. Karlo 
Veliki; sv. Stjepan Ugarski; 
sv. Henrik II. (njemački vla- 
dar); sv. Hermenegildo; sv. 
Ljudevit (francuski kralj); sv. 
Osvald; sv. Olaf Norveški; 
sv. Onufrije; sv. Uršula; sv. 
Vjenceslav (češki kralj); sv. 
Katarina Aleksandrijska; sv. 
Elizabeta Portugalska; sv. Mar- 
gareta Ugarska; 

— odložena na tlo: atribut sveta- 
ca koji su napustili kraljevstvo 
ili su abdicirali; sv. Ljudevit 
Tuluški; sv. Vilibald; sv. Val- 
burga; 

— tri krune: sv. Elizabeta Ugar- 
ska; sv. Sofija i njene tri kće- 
ri: Pistis (Vjera), Elpis (Nada) 
i Agape (Milosrđe); 

— trnova: Krist (Ecce _ Homo); 
sv. Franjo Asiški; sv. Ivan od 
Boga; sv. Magdalena de Pazzi; 
sv. Terezija; sv. Ruža Limska; 
sv. Katarina Sijenska; sv. Ka- 
tarina de Ricci; 

— trnova, na jastuku: Sinagoga; 
Sibila Delfijska; sv. Josip iz 
Arimateje; sv. Ljudevit (koji 
je kupio trnovu krunu — re- 
likvije — za Sainte Chapelle) 

Krunica (ružarij): Bogorodica od 
svetog ružarija; sv. Alfons Liguo- 
ri; sv. Alojzije Gonzaga; sv. Ka- 
tarina Sijenska; sv. Dominik 
Krznena tunika: Ilija prorok; sv. 
Ivan Krstitelj 

Kuća u plamenu: sv. Florijan 
Kugla, plamena, u zraku: sv. Be- 
nedikt; sv. Franjo Saleški; sv. 
Martin; sv. Vinko Paulski; sv. 
Tekla 

Kugla zemaljska (globus): u ruci 
— znak kraljevske ili carske vla- 
sti: Konstantin Veliki; Karlo Ve- 
liki; sv. Ljudevit; svi sveci koji 
su bili kraljevi: sv. Stjepan; sv. 
Ladislav 

Kuhača: sv. Marta (zagovornica 
domaćica) 

Kutomjer: Geometrija (u ciklusu 
Artes liberales); sv. Juda Tadej; 
sv. Toma (graditelj nebeske pala- 
če za indijskog kralja); sv. Josip 
(stolarski kutomjer); Sveta četiri 
okrunjena mučenika 


Labarum: car Konstantin 


Labud: sv. Kutbert; sv. Hugo od 
Grenoblea 


Lađa: v. brod, čamac 


Lađica za tamjan (navikula): Za- 

harija (veliki svećenik); sv. Lovro 

đakon 

Lanac: 

— oko vrata: sv. Balbina Rimska; 

— na ustima: sv. Ivan Nepomuk 
(jer je odbio izdati ispovjednu 
tajnu); sv. Rajmond_Nonnat 
(ie su mu barbarski gusari 
zatvorili usta da bi ga sprije- 
čili propovijedati Evanđelje); 

— na rukama: sv. Babila Antio- 
hijska; sv. Klaudije; sv. Dio- 
nizije; sv. German Pariški; sv. 
Maturin; sv. Petar _Nolasco; 
sv. Rajmond Nonnat; sv. Bri- 
gita Švedska; sv. Radegonda; 

— popucali: sv. Epifan Pavijski 
(zaštitnik ratnih zarobljenika); 
sv. Vinko Paulski (okovan u 


lance umjesto jednog galiota); 
sv. Feliks Valois; sv. Ivan de 
Matha; sv. Leonard (zaštitnik 
sužnjeva) 

Lasica: sv. Jordan Saksonski (do- 
minikanac) 

Lav: Snaga (Fortitudo) u ciklusu 
Kreposti; Joel prorok; 


— krilati: sv. Marko Evanđe- 
lista; 

— pripitomljeni: sv. Gerasim; sv. 
Jeronim; 

— oboren na zemlju: David, Sam- 
son; 

— zaspali: sv. Adrijan 

Lavor: v. umivaonik 

Lavovi: 

— kojima su bačeni mučenici: 


Danijel prorok; sv. Ignacije 
Antiohijski; sv. Eufemija Kal- 
cedonska; sv. Tekla; sv. Mar- 
tina; 

— kopaju grob pustinjaku: sv. 
Makarije; sv. Pavao Pustinjak; 
sv. Antun Pustinjak; sv. Mari- 
ja Egipatska 

Leopard: sv. Makarije; sv. Rajne- 

rije Pizanski 


Leš: sv. Klaudije; sv. 
sv. Lazar 


Fridolin; 


Lice (sveto) utisnuto na rubac 

(Volto santo): sv. Veronika 

Lijes: 

— na glavi: Providnost (Provi- 
dentia u ciklusu Kreposti); 

— s» rukama: sv. Lazar (zaštitnik 
grobara 


Likorn: v. jednorog 

Lira: David 

Lisica: sv. Bonifacije 

Lomača: sv. Agneza; sv. Aristej; 
sv. Polikarp; sv. Anastazije; sv. 
Ivana Arška; sv. Tekla 

Lonac s kašom: Habakuk prorok 


Lopata: Adam (osuđen na rad 
nakon istjerivanja iz raja); pro- 
rok Ilija; stari Tobija (sam se 
sahranio); Krist vrtlar (u susretu 
s Magdalenom nakon uskrsnuća); 
sv. Izidor Agrikola; sv. Maur 

Lopoč: sv. Ivan Nepomuk 


Lubanja: simbol pokajanja i po- 
kore (> Adamova lubanja); 
rorok Ozej; sv. Bruno; sv. Kar- 
o Boromejski; sv. Franjo Asiški; 
sv. Franjo Ksaverski; sv. Jero- 
nim; sv. Franjo Paulski; sv. Ro- 
muald; sv. Petar Damiani; sv. 
Katarina Sijenska; sv. Justina; sv. 
Magdalena; 


— okrunjena lui anja: sv. Franjo 
Borgia 
— s tijarom: sv. Gerhard od 


Konstanze (donio je u svoju 
biskupiju lubanju pape Grgura 
Velikog); 

— raskoljena: sv. Petar mučenik; 
pet franjevačkih mučenika iz 
Maroka; 

— raspiljena: sv. Dionizije 


Lik: sv. Sebastijan; sv. Uršula; 
Ismail (odapinje luk) 


Ljestve nebeske: Jakov, patrijarh; 
sv. Ivan Klimak; sv. Ro- 
muald; sv. Olaf; 

— na trbuhu: Filozofija (u ciklu- 
su Artes liberales); 

-- položene na zemlju: sv. Eme- 
ran iz Regensburga 


Ljiljan: simbol Čistoće (Castitas 
u ciklusu Kreposti); Sibila _Eri- 
trejska — (prorekla — Navještenje); 
arkanđeo Gabrijel i Marija; sv. 
Antun Padovanski; sv. Kazimir 
Poljski; sv. Josip; sv. Joakim; sv. 
Alojzije Gonzaga; sv. Filip Neri; 
sv. Toma Akvinski; sv. Petar mu- 
čenik; sv. Stanislav Kostka; sv. 
Vinko Ferrerski; sv. Katarina Si- 


jenska; sv. Eufemija; sv. Filo- 
mena; 
— bijeli: amblem burgundske di- 


nastije i francuskih kraljeva 
uopće; sv. Ljudevit kralj; sv. 
Ljudevit Tuluški; sv. Klotilda; 
sv. Radegunda; 

— crveni (firentinski): sv. Zeno- 
bije 


Mač: Judita; Pravda (Justitia) u 
ciklusu Kreposti; —> Bogoro- 
dica od sedam žalosti; 


1. znak vlasti: Karlo Veliki; sv. 
Stjepan Ugarski; 

2. sredstvo mučenja: sv. Pavao 
apostol; sv. Jakov Stariji; sv. 
Katarina; sv. Lucija; svi mu- 
čenici kojima je odsječena 
glava; 

— mač i ljiljan u Kristovim usti- 
ma —> Posljednji sud; 

— mač zasječen u glavu: sv. Pe- 
tar mučenik; 

— koji probada evanđelistar: sv. 
Bonifacije; 

— isukani: David; Judita; sv. Ju- 
lijan Hospitator ; 

— ognjeni: Mihael arkanđeo; Ilija 
prorok; > Izgon iz raja; 

— dva mača: u ustima: Krist 
u Apokalipsi i na Posljednjem 
sudu; u ruci: sv. Matej (sim- 
bol dvostruke vlasti); 

— sedam mačeva zabodenih u 
srce: Gospa od sedam žalosti 


Magarac:  Balaam,  Salamonova 
krunidba; Sinagoga; —> Bijeg u 
Egipat; —> rođenje Kristovo; —» 
ulazak u Jeruzalem; sv. Franjo 
Paulski; sv. Hilarion (jaši magar- 
ca); sv. Filibert; sv. Ivan Krizos- 
tom; sv. Antun Padovanski (ma- 
garac pokleknuo pred hostijom) 


Maketa (grada ili crkve): zaštitni- 
ci gradova ili crkava 


Maska, kazališna: 
sv. Pelagija 


sv. Genezije; 


Mazga (na koljenima pred hosti- 
jom): sv. Antun Padovanski 


Medvjed: Elizej prorok; sv. Ko- 

lumban; sv. Gal; sv. Ursin (igra 

riječi, lat. ursus = medvjed); sv. 

Eufemija (medvjedica); 

— pripitomljeni: sv. Lambert; sv. 
Hubert; sv. Maksim Trierski; 

— vuče kola zajedno s volom: sv. 
Vincencijan 

Misnica (koju mu daje Djevica): 

sv. Ildefons 

Mistrija: Sveta četiri okrunjena 
(zaštitnici zidara); sv. Marin 
Mitra: općenir atribut biskupa 
na Zapadu, ali i na Istoku; 

— odložena, na zemlji: sv. Bo- 
naventura; sv. Bruno (odrekao 
se biskupstva); 

— tri mitre na zemlji: sv. Ber- 
nardin Sijenski (koji se triput 
odrekao biskupstva) 

Mjesec: raspeće; polumjesec: Bez- 

grešno začeće 

Mlatilo (za žito): sv. Franjo Paul- 

ski; sv. Izidor Agrikola 

Monogram Kristov (IHS): sv. 

Bernardin Sijenski; sv. Ignacije 

Loyola; sv. Jakov Markijski; sv. 

Ivan Kapistran 

Monstranca: v. pokaznica 

Mrtvac: Tobija (pokapa mrtvace); 

— uskrsnuli: sv. Klaudije; sv. Sta- 
nislav 

Mreža ribarska: sv. Andrija; sv. 

Petar; 

— gladijatorska: sv. Blandina (go- 
la u mreži bačena pred div- 
ljeg bika) 

Muhe: sv. Makarije 


Nakovanj: sv. Eligije; sv. Ber- 

nardin Hildesheimski 

Naočale: sv. Jeronim (zaštitnik 

učenjaka; anakronizam, jer su 

naočale otkrivene tek 1280. god.); 

sv. Jeremija (od Klausa Slutera); 

sv. Servacije Maastrichtski 

Naramak šiblja: Izak (nosi drva 

za svoje žrtvovanje) 

Navikula: v. lađica za tamjan 

Negve: v. okovi 

Noj: Sinagoga (dobrovoljno živi 

u tami, neznanju, kao noj s gla- 

vom u pijesku) 

Novac: Levi (sv. Matej) i Juda; 

carinici 

Nož: sv. Bartolomej; sv. Jakov; 

Abraham (žrtvuje Izaka); 

— sredstvo mučenja: sv. Lucija; 
sv. Bibijana; sv. Justina; sv. 


Vjenceslav; 

— za obrezanje: 
Šimun »prorok«; 

— zaboden u lubanju: sv. Petar 
mučenik; sv. Toma Becket; 

— zaboden u sir: sv. Lucijan 


Sinagoga; .v. 


Oži: 

— na tanjuru: sv. Lucija; 

— ma knjizi: sv. Erhard; sv. Odi- 
aj 

— zavezane: Krist (izrugivanje); 
Nevjera (/ncredulitas); Sreća 
(Fortuna); Pravda (Justitia, u 
ciklusu Kreposti); Sinagoga 

Ogledalo: Razboritost (Pruden- 

tia — simbol spoznaje samoga 

sebe) u ciklusu Kreposti; Blud- 

nost (Luxuria — u ciklusu Mana); 

sirene (simbol koketerije); 

Ogrtač: v. plašt 


Ogrtač s kapuljačom: benediktin- 
ci — crni; cisterciti, kartuzijanci 
— bijeli; 

— krzneni: sv. Agneza; sv. Ma- 
rija Egipatska (u pustinji) 
Oklop: sveti ratnici: sv. Juraj; 
sv. Gereon; sv. Vilim Akvitanski; 
sv. Teodor; sv. Mauricije; sv. 
Liberal; sv. Adrijan; sv. Mihovil; 
sv. Viktor; sv. Merkur; sv. Lon- 

gin; sv. Demetrije 

Okovi (negve): sv. Feliks de 

Valois i sv. Ivan de Matha (osni- 

vači Reda za otkup robova); sv. 

Leonard; sv. Vinko Paulski; 

— za kroćenje luđaka: sv. Matu- 
rin 

Oltar: sv. Andrija Avelinski (umro 

pred oltarom); sv. Grgur Veliki (u 

Misi sv. Grgura); sv. Toma Becket 

(ubijen na prilazu glavnom oltaru 

katedrale u Canterburyju); 

— porušeni: sv. Aleksandar; sv. 
Marcijal; sv. Viktor (srušio 
Jupiterov žrtvenik) 

Orao: simbol dugovječnosti, ge- 

nija; prorok Ilija (uznesen na 

nebo); sv. Adalbert; sv. Medardo; 
sv. Ivan Evanđelist; sv. Stanislav; 
sv. Priska; 

— sad  lešinom: sv. Adalbert 
Praški; sv. Florijan; sv. Vid; 
sv. Stanislav Krakovski; sv. 
Martina; 

— raširenih krila: sv. Medardo 
(zaštita od kiše); sv. Servacije 
(zaštita od sunčanih zraka); 

— dvoglavi: Elizej prorok (sim- 
bol dvostrukog Duha Božjeg, 
kojega je naslijedio od Ilije) 

Orgulje (portativ): Glazba (u ci- 
klusu Artes liberales); sv. Ce- 
cilija 

Ovan: Abraham (ovan žrtvovan 

umjesto Izaka); Danijel prorok 


Ovca: Milosrđe; Dobri 

(Krist); Ames prorok 

— stado: sv. Vendelin; svete pa- 
stirice: sv. Genoveva, sv. Mar- 
gareta 


pastir 


Padavičar: sv. Valentin 


Paleta slikarska: sv. Luka Evan- 
đelist (navodno slikar Djevice 
Marije) 
Palij: dio odjeće svih nadbiskupa 
Palma: općenit atribut svih mu- 
čenika (simbol pobjede Kristovih 
»atleta«); atribut apostola u sceni 
Ulazak u Jeruzalem; 
— stablo: simbol uskrsnuća; sv. 
Jakov Stariji; sv. Kristofor; 
— odjeća od palmina lišća: Sv. 
Pavao Pustinjak 
Pas: vjernost, Tobija (dok je bio 
mlad); Kananejka; sv. Petar Ka- 
nizije (sličnost s imenom: lat. 
canis = pas); 
— liže kužne rane: Lazar na pra- 
gu bogataševe kuće; sv. Rok; 
— nosi hljepčić u gubici: sv. Rok; 
— bijeli i crni (u gubici nose 
luč): sv. Dominik (osnivač Re- 
da propovjednika, popularno 
dominikanci, lat. dominicanes, 
što je pučkom etimologijom 
protumačeno kao domini canes 
»Gospodnji psi«, a odjeveni su 
u bijelu odjeću s crnim ogrta- 
čem); 


— s tikvicom za piće o vratu: 
sv. Bernard od Aoste (osnivač 
sirotišta i zaštitnik alpinista); 

— bijeli: sv. Bernard iz Clair- 
vauxa (reformator cistercitskog 
reda — bijela odjeća); 

— na uzici: sv. Vid; 

— lovački: sv. Eustahije; sv. Ju- 
lijan Hospitator; sv. Hubert; 

— pastirski: sv. Vendelin 

Paučina: sv. Feliks Noletanski; 

— ou kaležu: sv. Norbert; sv. 
Konrad od Konstanze 

Paun: simbol besmrtnosti 


Pčela: Job; djevičansko materin- 
stvo; sv. Ambroz; sv. Bernard 
Pelikan: simbol Ljubavi (Caritas 
u ciklusu Kreposti); simbol očin- 
ske ljubavi; simbol Krista koji 
vlastitom krvlju hrani ljude 
Pijetao: budnost; sv. Gal; sv. 
Petar (aluzija na zatajivanje Kri- 
sta); sv. Odila (zaštitnica slijepih) 


Pila: 
— instrument mučenja: = Izaija 
prorok; sv. Juda Tadej; sv. 


Šimun apostol; sv. Eufemija; 

— kao alat: sv. Josip 

Pilići (pečeni ali oživljeni): sv. 

Jakov Stariji 

Plamen (vatra): sv. Antun Pusti- 

njak; 

— čistilišta: Gospa Karmelska; sv. 
Grgur Veliki; sv. Juda Tadej; 

— plameni stup: Mojsije; 

— plameni grm: Mojsije; 

— kuća u plamenu: sv. Florijan; 
sv. Antun Pustinjak; 

— iznad glave: apostoli na Du- 
hove; sv. Vinko Ferrerski; 

— u ruci: sv. Vinko Ferrerski; 

— pod nogama: arkanđeo Urijel; 
sv. Polikarp; sv. Antun Pusti- 
njak; 

— lomača; sv. Agapit; sv. Blan- 
dina; 

— požar: sv. Andrija; sv. Kon- 
rad; sv. German; sv. Volfgang; 

— iz Vezuva: sv. Januarije 

Plašt (ukrašen ljiljanima): fran- 

cuske kraljevske obitelji; sv. Lju- 

devit Tuluški; 

— zaštitnički: Marija Zaštitnica 
Schutzmantel - Madonna, Ma- 
donna della Misericordia); sv. 
Angela Medici (osnivačica ur- 
Šulinki); sv. Brigita; sv. Ka- 
tarina Sijenska; sv. Terezija 
Avilska; sv. Uršula; 

— bačen s nebeske kočije: sv. 
Ilija; 

— darovan siromabu: sv. Franjo 
Asiški; sv. Martin; 

— koji služi umjesto lađe: sv. 
Hijacint (preko Dnjepra); sv. 
Franjo Paulski (preko Messin- 
skog tjesnaca); 

— kao jedro: sv. Ivan de Matha 

Plitica: v. umivaonik 

Ploče Zakona: Mojsije; 

— razbijena ploča: Sinagoga (po- 
bijeđena od Crkve); Mojsije 
(kad je vidio nevjeru naroda) 

Plug: sv. Eksuperij; 

— vuku anđeli: sv. Izidor Agri- 
kola 


Pojas, Gospin: sv. Toma apostol, 
»Nevjerni« (Djevica Marija 
dobacila mu je, po legendi, 
svoj pojas da bi ga uvjerila u 
svoje uznesenje); 

— djevičanstva: sv. Toma Akvin- 
ski (postavila su mu ga dva 
anđela da bi ga zaštitili od 
tjelesnih napasti); 

— od lišća: Adam i Eva (nakon 
izgona iz raja zemaljskog); sv. 
Onufrije Pustinjak 

Pokaznica (monstranca): sv. Al- 

fons Liguori; sv. Antun Pado- 

vanski; sv. Bonaventura; sv. Hi- 
jacint; sv. Toma Akvinski; sv. 

Norbert; sv. Paskal Baylon; sv. 

Franciska Rimska; sv. Klara 

Polumjesec (pod nogama): Bez- 

grešno začeće; žena Apokalipse 

Portativ: v. orgulje 

Portret Bogorodičin: sv. 

Evanđelist 

Posuda: Dvadeset četiri starca u 

Apokalipsi; 

— pomazanja: Samuel (pomazao 
Saula i Davida); sv. Remigije; 


Luka 


— za pomasti: arkanđeo Rafael; 
sv. Kuzma i Damjan; sv. I in- 
teleon; sv. Anastazija; sv. lre- 
na (previja sv. Sebastijana); 
sv. Prakseda; 

— s užarenim ugljevljem: Izaija 
prorok; 

— za ulje: Elizej prorok; 

— za mirise: Josip iz Arimateje 
i Nikodem; myropborae »no- 
siteljice pomasti, mire«: tri 
Marije na grobu Kristovu) 

Potkova: sv. Eligije; sv. Leonard 

Praćka: David 


Pregača od lišća: Adam i Eva 
(poslije grijeha); sv. Onufrije (u 
pustinji) 

Preslica: Eva; Marija (u Navje- 
Štenju); svete pastirice: sv. Geno- 
veva, sv. Gertruda, sv. Ivana 


Arška 


Prosjak: sv. Juda; sv. Martin; 
sv. Toma de Villanova; sv. Eli- 
zabeta Ugarska 

Prsten: Djevica Marija — Josi- 
pova zaručnica; sv. Katarina 
Aleksandrijska (mistična  zaruč- 
nica Kristova); sv. Katarina Si- 
jenska; 

— u kljunu ptice: sv. Osvald 


Prst na ustima (znak šutnje): sv. 
Benedikt; sv. Bruno; sv. Hugo; 
sv. Dominik; sv. Ivan Silentiarius 
(lat. silentium = Šutnja); sv. Ivan 
Nepomuk (mučenik  ispovjedne 
tajne); sv. Petar mučenik; sv. Ro- 
muald 


Ptice: sv. Josip Kupertinski; sv. 
Franjo Asiški (propovijedao pti- 
cama) 

Puška: sv. Hubert (anakronizam) 


Rak: sv. Franjo Ksaverski 


Rana: 

— na nozi: sv. Rok; 

— na čelu: sv. Rita; 

— pet Kristovih rana (stigme): 
sv. Franjo Asiški; sv. Brigita 
Švedska; sv. Katarina Sijenska 

Raspelo: sv. Bonaventura (alu- 
zija na njegovu raspravu o drvu 
križa — lat. Arbor vitae = stablo 
života); 

— između dva ljiljana: 
gdalena de Pazzi; 

— pištolj: sv. Ljudevit Bertrand 
(oružje vojske njegovih pro- 
tivnika pretvorilo se u raspela); 

— prolistalo: sv. Albert Mesinski; 
sv. Antun Padovanski; sv. Bo- 
naventura; sv. Angela Merici; 
sv. Bruno 

Rašpa: v. turpija 

Rešeto: providnost (odvaja zrno 

od pljeve); sv. Benedikt (poprav- 

lja rešeto koje je njegova dadilja 
razbila 

Riba: simbol Krista (anagram za 

Krista IXGY.Z ujedno grč. znači 

riba), —> Hljebovi 1 ribe; —> Po- 

sljednja večera; 

— u ruci: arkanđeo Rafael i mla- 
di Tobija; sv. Andrija; sv. Pe- 
tar; sv. Elizabeta Ugarska; 

— ribe slušaju propovijed: sv. 
Antun Padovanski 

Rob u lancima: sv. Petar Nolasco 

Roda: djetinje Štovanje (ljubav, 

pobožnost); sv. Farailda_ Gand- 

ska; 

— s ulovljenom zmijom: sv. Agri- 
kola Avinjonski 

Rog: anđeli trubači Posljednjeg 

suda; sv. Blaž; sv. Kornelije; sv. 

Eustahije; sv. Hubert; sv. Osvald; 

— obilja: simbol plodnosti, gosto- 
ljubivosti, mira, nade, slobode, 
Evrope, Afrike; prorok Joel; 
Sibila Delfijska; 

— pomazanja: prorok — Samuel 
(pomazao Saula i Davida) 
Rogovi (na čelu): Mojsije (nakon 

silaska sa Sinaja) 

Roštilj: sv. Lovro; sv. Vinko; sv. 

Blandina 

Rubin: sv. Marta (zaštitnica do- 

maćica); sv. Petronila 

Ruka: odrezana: Sibila Tiburtin- 

ska (prorekla ćuškanje Krista); sv. 

Adrijan; sv. Ivan Damaščanski; 

sv. Natalija 


sv. Ma- 


Ruka Božja: simbol Boga Oca; 
sv. Siro iz Genove 


Ruke: odrezane: sedmero braće 
Makabejaca; sv. Jakov Intercisus 
(lat. intercedere = odsjeći, zasje- 
ći); sv. Marije; sv. Anastazija (ne- 
vjerna babica) 

Rukavice: sv. Magdalena (prije 
obraćenja) 

Runo Gedeonovo: znak Božje na- 
klonosti prema Gedeonu; simbol 
djevičanskog materinstva Mariji- 
na 

Ružarij: v. krunica 


Ruže: arkanđeo Barahijel; sv. Do- 
roteja; sv. Elizabeta Ugarska; sv. 
Elizabeta Portugalska; sv. Ruža 
Limska; sv. Ruža iz Viterba; sv. 
Terezija iz Lisieuxa 


Saće (meda): 
Krstitelj 


Samar: sv. 
Rimski 
Sandale: v. cipele 

Sat: (v. i ura): Umjerenost (Tem- 

Perantia u ciklusu Kreposti); 

— pješčani: Vrijeme (Kbronos); 
Smrt; sv. Jeronim; sv. Marija 
Magdalena 

Serafin: izvezen na plaštu: sv. 

Bonaventura (Doctor seraphicus) 

Signa passionis (instrumenti, zna- 

kovi muke Kristove): Krist; an- 

đeli na Posljednjem sudu; sv. Pet- 
ka (Paraskeva) — personifikacija 

Velikog petka 

Sjekira: Elizej prorok; 

— zasječena u hrastov panj: sv. 
Ivan Krstitelj; sv. Bonifacije 
(koji je oborio hrast posvećen 
bogu Thoru); 

— dvosjekla: sv. Olaf; 

— 5 daska: Agej prorok 


Sidro: Nada (Spes u ciklusu Kre- 
posti); sv. Klement papa (bačen 
u more); sv. Ivan Nepomuk (za- 
štitnik utopljenika); sv. Nikola 
(zaštitnik lađara i mornara); sv. 


Samson; sv. [van 


Blaž; sv. Martin 

Filomena (na njenom je grobu 

bilo urezano sidro, jer se pret- 

postavlja da ju je Dioklecijan 
bacio u Tibar sa sidrom vezanim 

O vrat); sv. Ruža Limska (zaštit- 

nica limske luke) 

Skalpel (kirurški nožić): sv. Kuz- 

ma i Damjan 

Smokva divlja: Amos prorok 

Smokve: sv. Rita (koja ih je bra- 

la zimi) 

Snop: 

— liktorski: pravda (Justitia_ u 
ciklusu Kreposti); sv. Agapit; 
sv. Martina (bila je kći rim- 
skog konzula); 

— žita: Ruta; sv. Apolinar; sv. 
Izidor Agrikola; sv. Brigita; 
sv. Notburga; 

— tri snopa: sv. Valburga 

Sokol: u ruci: znak visokog po- 

drijetla i svjetovne raskoši; sv, 

Bavon iz Genta; sv. Eduard; sv. 

Julijan Hospitator; sv. Cecilija; 

sv. Magdalena (prije obraćenja) 

Sova: Židovi (usporedba s noć- 

nom pticom koja izbjegava svjet- 

lo) 

Spužva: 

1. na trstici: znak Kristove mu- 
ke; Stefaton; 

2. natopljena krvlju mučenika: 
sv. Prakseda; sv. Pudencijana 


Srce: sv. Antun Padovanski; sv. 

Brigita; sv. Franjo Saleški; sv. 

Klara od Montefalca; sv. Gaetan 

(srce lebdi); 

— ranjeno: sv. Brigita; sv. Kata- 
rina Sijenska; sv. Ozana od 
Mantove (Krist je zamijenio 
svoje srce za njeno); 

— u plamenu: Presveto srce ]su- 
sovo; sv. Augustin; sv. Antun 
Padovanski; sv. Skolastika; sv. 
"Terezija; sv. Margareta Ala- 
cocque; 

— usred kojega je Isus kao dijete 


ili pak na raspelu: sv. Ger- 
truda Velika; 
— u trnovoj kruni: sv. Franjo 


Saleški; sv. Katarina Sijenska; 


— upisano u instrumente muke: 
sv. Klara od Montefalca; 

— i pluća: sv. Ansijan Sijenski; 

— probodeno mačem: Djevica ža- 
losna (Pathousa); Djevica od 
sedam žalosti (sa sedam ma- 
čeva); 

— probodeno trima čavlima: sv. 
Makarije 

Srp: Krist — žetelac u Apoka- 

lipsi; anđeo u Apokalipsi; Zaka- 

rija prorok; sv. Izidor Agrikola; 

sv. Notburga (srp obješen u zra- 

ku) 


Stablo: Amos prorok; 

-- palme koje služi umjesto Štapa: 
sv. Kristofor; 

— ogauljeno: sv. Jakov Stariji; sv. 
Sebastijan (privezan uza sta- 
blo) ' 

Stalak: 

— u obliku križa sv. Andrije (in- 
strumenti mučenja); sv. Pante- 
leon; sv. Vinko đakon; 

— slikarski: sv. Luka (portretist 
Djevice Marije) 

Stigme: v. rana (pet Kristovih 


rana) 
Stijeg: uskrsli Krist; mistično 
Janje 
Stolica: okovana: sv. Kventin 


(sredstvo mučenja); sv. Aurea 


Strijela: 

— uruci: sv. Urtula; 

— zabodena u ruke: sv. Egidije 
(zaštitio je košutu pred lov- 
cima); 

— plamena: sv. Augustin; sv. Te- 
rezija Velika (probada srce) 
Strijele: sv. Kuzma i Damjan; sv. 
Sebastijan; sv. Vilibald; sv. Uršu- 

la; sv. Filomena 


Stubište: sv. Aleksije; sv. Martin 


Stup, kameni: 

— kao oznaka kamenorezaca: sv. 
Simplicije; 

— razbijeni: Samson, simbol sna- 
ge; Snaga (Fortitudo u ciklusu 

Kreposti); 

— nastao zračnom pijavicom ili 
ognjeni stup: Mojsije; 

— za bičevanje: Krist: sv. Bibi- 
jana 

Strugalica (blanja): sv. Josip 

Sunce: simbol Istine (Veritas u 

ciklusu Kreposti); arkanđeo Uri- 

jel; Jozua; 

— sa zrakama, na prsima: sv 
Toma Akvinski; sv. Vinko 
Ferrerski; sv. Nikola Tolen- 
tinski; 

— sunčana: Izaija prorok 

Sulica: Smrt 

— zapaljena: sv. Terezija Avil- 
ska 

Suze: 

— žalosnice: Marija; 

— pokajnice: sv. Petar; sv. Ma- 
rija Magdalena 

Svijeća (voštanica): 

— upaljena: vjera (fides — svi- 
jeća koja osvjetljuje tminu); 
Sibila Libijska; sv. Blaž; sv. 
Agata (zaštitnica od požara; 
zbog pokore je kapala rasta- 
ljeni vosak na ruku); sv. Ka- 
tarina  Sijenska; sv. Lucija 
(zbog imena, usp. lat. lux 
= svjetlo); sv. Genoveva (an- 
đeo joj je ponovno užegao 
svijeću koju joj je đavao 
ugasio); 

— dvije svijeće postavljene ukriž: 
sv. Blaž (pri izlječenju grla 
djeteta koje je progutalo riblju 
kost); 

— koja gori: sv. Josip (-> Ro- 
đenje Kristovo): sv. Genoveva; 
sv. Eligije; sv. Blaž; 

— pet svijeća zapaljenih na po- 
loženom kotaču: sv. Donat 
Svijećnjak: sa sedam svijeća: Si- 
nagoga; Zaharija prorok (obnovio 

jeruzalemski Hram) 

Svjetiljka: 

— upaljena: > Sofonija prorok: 
Budnost (Vigilitantia u ciklusu 
Kreposti); Mudre djevice; sv. 
Klara; 

— ugašena i prevrnuta: Lude dje- 
vice 


Svinja: Rasipni sin; sv. Valen- 
tin; sv. Antun (na ušima ili o 
vratu svinje vise zvončići) 

Svod nebeski: Astronomija — u 
ciklusu Artes liberales 


Šestar: Geometrija — u ciklusu 

Artes liberales; Euklid; Razbori- 

tost; Sveta četiri okrunjena mu- 

čenika (zaštitnici kamenorezaca) 

Šešir: 

— kardinalski: sv. Bonaventura; 
sv. Jeronim (neopravdano ste- 
čeni atribut, jer nikada nije 
bio kardinal); sv. Franjo Bor- 
gia; sv. Petar Damiani; 

— židovski: starozavjetni proroci; 

— kardinalski, na zemlji: sv. 
Franjo Borgia; sv. Vinko Fer- 
rerski; 

— kardinalski, obješen na stablo: 
sv. Bonaventura; 

— bodočasnički, posut S5koljkica- 
ma: sv. Jakov Stariji; sv. Se- 
bald; sv. Rok 


Ševa: sv. Koleta iz Corbija 


Šiba: Gramatika (u ciklusu Artes 
liberales); Mojsije; prorok  Jere- 
mija; 

— procvala: Aron; sv. Josip; 

— snop: Sibila Agripina (prorekla 
bičevanje Kristovo); sv. Bene- 
dikt; sv. Bibijana 

Šilo: zabodeno pod nokte prstiju: 

sv. Benigna; sv. Kasijan; sv. Kri- 

spin 

Škapular: sv. Franjo Paulski; sv. 

Ivan de Matha; sv. Šimun Stock 

Škare: sv. Atanazija (odsjekli su 

joj grudi); sv. Homobonus Kre- 

monski 

Školjka: 

— hodočasnička: sv. Aleksije; sv. 
Jakov Stariji; sv. Mihael (ho- 
dočasnik na Mont Saint Mi- 
chel); sv. Sebald; sv. Rok; 

— ou ruci djeteta, na obali: sv. 
Augustin 

Škorpion: simbo! Afrike (u ci- 

klusu personifikacija kontinenta); 

Dijalektika i Logika (u ciklusu 

Artes liberales); Sinagoga židov- 

skog naroda (jer škorpion sam 
sebe ubija) 


Škropilo: sv. Petar (u sceni Mari- 
Jine smrti); sv. Margareta; sv. 
Marta 


Škropionica: sv. Marta (škropi 
se posvećenom vodom) 


Štake u obliku T: sv. Antun (an- 

toniti su zamijenili redovnički 

križ štakom u obliku križa); sv. 

Lambert (zaštitnik paraliziranih); 

sv. Maur (zaštitnik reumatičara, 

hromih) 

Štap: 

— alpinistički: sv. Bernard (zaš- 
titnik planinara); 

— biskupski: 

— vrh zavojnice = (volute) 
okrenut van: biskupi; 

— vrh volute okrenut unutra: 
opati, koji imaju pravo 
nositi mitru, a vlast im se 
proteže samo unutar samo- 
stana; 

sv. Ambroz (drži štap u ruci); 

sv. Leander; sv. Ljudevit bi- 

skup; sv. Teodulf; 

— biskupski, na nozi: sv. Bruno 
(koji je odbio biskupsku čast); 

— opatski: sv. Benedikt; sv. 
Maur; sv. Bernard; sv. Sko- 
lastika; 

— obešen o nogu 
Ranon; 

— procvjetali: Aron; sv. Josip; 

— koji se pretvara u zmiju: 
Aron, Mojsije; 

— koji uskrisuje mrtve: sv. Petar; 
sv. Marcijal; sv. Matern; sv. 
Patrick; 

— putnički: arkanđeo Rafael — 
prijatelji malog Tobije; sv. Jo- 
sip (na bijegu u Egiptu); 

— glasnički: arkanđeo Gabrijel; 

— pastirski: Abel; Amos prorok; 
Krist — Dobri pastir; sv. 
Joakim; 

— s obliku slova T: sv. Antun; 
sv. Matern Kšlnski; sv. Mar- 
cijal; sv. Petar (čudotvorni 
štap); 


sotone: sv. 


— slomljeni: = protjerani = prosci 
Djevice Marije, koji su slomili 
štapove iz srdžbe što im nisu 
procvjetali kao Josipov; 

— za ribolov: sv. Zenobije Ve- 
ronski (zaštitnik ribiča) 

Štipavac: v. škorpion 


Štit: sv. Adrijan; sv. Florijan; sv. 
Juraj; sv. Longin; sv. Teodor 


Štola: sv. Hubert; sv. Cirijak 


T (tau): —> Pasha; 

— štap u obliku T: sv. Antun 
Pustinjak; sv. Pavao Pusti- 
njak; sv. Romuald; 

— sa zvoncem: sv. Antun; 

— bijeli, utisnut na desnom rame- 
nu: sv. Antun Pustinjak i nje- 
govi redovnici 

Tane, topovsko: sv. Barbara (za- 

Štitnica artiljeraca) 


Tele, zlatno: klanjanje Židova te- 
letu 

Tetramorf: Krist u slavi (Maje- 
stas Domini); Crkva; evanđelisti 


Tijara: zajednički atribut za sve 

svece koji su bili pape; 

— bačena pod noge: sv. Filip Be- 
nicije, sv. Petar Celestin (od- 
bili su papinsku čast); 

— s pet kruna: Bog Otac 


Tijesak, za ulje ili vino: sv. Ser- 

gije i Bah 

Tikva, osušena: Jona 

Tikvica, hodočasnička: sv. Alek- 

sije; sv. Jakov Stariji; sv. Rok; 

sv. Josip (na bijegu u Egipat) 

Tintarnica: atribut evanđelista i 

crkvenih učirelja; sv. Jeronim; 

sv. Bonaventura 

Toljaga: simbol snage: Herkul, 

Samson; 

— sredstvo mučenja: sv. Apolinar; 
sv. Bonifacije; Dizma; sv. Ja- 
kov Mlađi; sv. Juda Tadej; sv. 
Toma Becket; sv. Vital 

Top: sv. Barbara (zaštitnica arti- 

ljeraca) 

"Toranj (kula): 

— s jednim prozorom: sv. Ber- 
nard iz Aoste; sv. Leokadije; 

— stri prozora: sv. Barbara; 

— s nazubljenim kruništem: sim- 
bol Čistoće (Castitas u ciklusu 
Kreposti); 

— raspucan, iz kojega izlazi 
zmaj: simbol Snage (Fortitudo 
u ciklusu Kreposti); 

— »Davidov«: jedan od epiteta 
Bogorodice Marije 

Torba: Judita 

— hodočasnička: arkanđeo Ra- 
fael (vođa malog Tobije); sv. 
Aleksije; sv. Jakov Stariji; sv. 
Rok; 

— prosjačka: sv. Aleksije; sv. 
Feliks Cantalicce; sv. Maka- 
rije Aleksandrijski; 

— sa zlatnicima: Agej prorok 


Trešnja: grana: sv. Gerard iz 
Monze (umro od trešanja usred 
zime) 

Trnje (vijenac, v. i kruna): sv. 
Rita; sv. Franjo (bacio se u trnje 
da pobijedi napast); 
Trokut: simbol 
Atanazije; 

— oko u trokutu: Božje oko 


Truba, posljednjeg suda: anđeli 
trubačij —>> Apokalipsa; sv. Je- 
ronim; sv. Vinko Ferrerski (alu- 
zija na njegove propovijedi o 
velikom sudu) 

Turban: 

— na glavi: Aron; Salamon; 
Joel; Sibile; Josip iz Arima- 
teje i Nikodem; sv. Marko 
Evanđelist (kao spomen na 
propovijedanje u Aleksandriji); 
sv. Magdalena; Samarijanka na 
zdencu; sv. Veronika; 

— pogažen nogama: sv. Ivan Ka- 
pistran 


Turpija (rašpa): Retorika (u ci- 
klusu Artes liberales) 


Trojstva; sv. 


Uljanica, koju golubica uzdiže 
na nebo: sv. Remo iz Reimsa 


Umivaonik (plitica, lavor): sv. 
Pudencijana, sv. Prakseda (cije- 
dile su spužvu natopljenu krvlju 
mučenika) 

Unikorn: v. jednorog 

Ura: sunčana: Izaija (da bi pro- 
dužio život kralja Ezekijela, na- 
crtao je sunčanu uru u sjeni) 
Utroba: izvađena: sv. Erazmo; 
sv. Mamerto; Juda Iškariotski 
Uzde: Fortuna; Umjerenost (Tem- 
perantia u ciklusu Kreposti) 


Vaga: sv. Mihovil (Mihael) ar- 

kanđeo (važe duše); prorok Eze- 

kijel (važe svoju kosu i bradu); 
sv. Matej (zaštitnik mjenjača, 
novčara); sv. Maur; 

— opterećena trima kamenčićima: 
simbol sv. Trojstva; sv. Klara 
iz Montefalca 

Vatra: v. plamen 


Vjedrica (kanta): puna vode: sv. 
Florijan (zaštitnik od požara) 
Vjedro (kabao »kaca«); za sol: sv. 
Rupert Salzburški (»Grad od so- 

li«); sv. Nikola (tri dječaka u 
posudi sa salamurom); 

— puno vode: sv. Florijan 

Veo: 

— na licu: atribut  Stidljivosti 
(Pudor u ciklusu Kreposti); 

— na glavi: Marija, kao »sponsa 
Christi« (zaručnica Kristova); 

— bijeli: Sibila Perzijska; 

— s licem Kristovim: sv. Vero- 
nika; 

— velom povezane oči: Pravda 
(Justitia u ciklusu Kreposti); 
Sinagoga 

Vesla: sv. Julijan Hospitator 

Vijenac: v. kruna 

Vijenac od ruža: sv. Josip; sv. 

Cecilija; sv. Rozalija Palermska; 

sv. Doroteja; sv. Ruža Limska 

Vile: demoni, đavao 


Visak: olovni: Geometrija (u ci- 
klusu Artes liberales) 


Vitlo: v. čekrk 

Vjetrenjača: sv. Jakov Mlađi; sv. 
Viktor Marsejski 

Vješala: Juda Iškariotski 

Vol: sv. Kornelije (zaštitnik ro- 
gate stoke); sv. Luka Evanđelist; 
sv. Sebald; sv. Guido; sv. Leo- 
nard; sv. Silvestar; sv. Vendelin; 
sv. Toma Akvinski; > tetramorf 


Vol i vuk zajedno upregnuti: sv. 
Gens 


Volovi: — wprezanje: sv. Lucija; 
sv. Izidor Agrikola 


Voštanica: v. svijeća 


Vrata: 

— zatvorena:  Ezekijel prorok; 
Lude djevice; —> djevičansko 
materinstvo; 


— otvorena: Mudre djevice 


Vrat (proboden ili zasječen): sv. 
Cecilija; sv. Lucija 


Vrč: Habakuk prorok; sv. Zita 

(zaštitnica domaćica); sv. Not- 

burga; 

— apotekarski: sv. 
Damjan; 

— razbijeni: sv. Agaton Silentia- 
rius (kad mu se prevrnuo vrč 
s vodom, razbio ga je u na- 
padu bijesa); prorok Abdija; 
sv. Florijan; sv. Notburga; sv. 
Elizabeta Ugarska; sv. Verena 
(u njenom se vrču vino pre- 
tvorilo u lužinu); sv. Zita 
(voda u vrču kojim je napa- 
jala siromahe pretvorila se u 
vino) 


Kuzma _i 


Vreteno: Marija u —> Navješte- 

nju; sv. Genoveva; sv. Margareta 

Vučica rimska: sv. Katarina Si- 

jenska (privoljela papu da se iz 

Avignona vrati u Rim) 

Vuk: sv. Franjo Asiški; sv. Volf- 

gang (asocijacija uz ime, usp. 

njem. Wolf »vuk«); 

— prisiljen da vrati prase siro- 
mašnoj udovici: sv. Blaž; 

— vuk i vol, zajedno upregnuti: 
sv. Gens 


Zastava (barjak): sv. Stjepan 
Ugarski; sv. Gereon; sv. Jakov 
Stariji; sv. Viktor: Konstantin 
Veliki; sv. Eleuterije; sv. Flori- 
jan; sv. Feliks de Valois; sv. Ivan 
Kapistran; sv. Ladislav; sv. Leo- 
pold; sv. Lovro iz Brindisija; sv. 
Patroklo; sv. Petar _Nolasco; sv. 
Remigije; sv. Venancije; sv. For- 
tunat; sv. Uršula; sv. Ivana Arška; 
— barjak s križem imaju gotovo 
svi sveti ratnici (vojnici); 
— bijela s crvenim križem: sv. 
Juraj 
Zatvorenik, oslobođeni: sv. Feliks 
iz Valoisa; sv. Ivan de Matha 
(osnivač Reda sv. Trojstva za 
oslobađanje zatočenika); sv. Leo- 
nard; sv. Vinko Paulski (dao se 
u sužnje umjesto jednog galiota) 


Zdenac: sv. Kalist papa; sv. Se- 


bastijan; sv. Zigismund — (svi 
oni bili su bačeni u zdenac) 
Zdjelica: 


— s ljiljanovim cvijetom: sv. Eli- 
zabeta Ugarska; sv. Gerard iz 
Monze; 

— apotekarska: sv. 
Damjan 5 

Zmaj: simbol demona ili pobi- 

jeđenog poganstva; —> Apokalip- 

sa; sv. Juraj; sv. Hilarije; sv. 

Leon Veliki; sv. Marcel Pariški; 

sv. Mihovil (Mihael) arkanđeo; 

sv. Margareta; sv. Marta iz Tara- 
scona; 

— sa brnjicom; sv. Silvestar; 

— svezan: sv. Bartolomej 

Zmija: simbol Dijalektike; Lu- 

kavstva i Razboritosti (Pruden- 

tia); 

— omotana oko 
Adam i Eva; 

— omotana oko pojasa: Dijalekti- 
ka; 

— omotana oko ruke: sv. Pavao 
(na Malti); 

— mjedena, omotana oko štapa 
ili stupa: Mojsije; 

— pod nogama: Bezgrešna (Im- 
maculata); 

— izlazi iz kaleža ili čaše: sv. 
Benedikt; sv. Ivan Evanđelist 


Kuzma i 


stabla života: 


621 


Zmije: 

— kojima su bačeni 
Tekla; sv. Kristina; 

— prepletene, stojeći ma repu: sv. 
Teodor; 

— klupko zmija: sv. Šimun apo- 
stol; sv. Viridijana 

Zrake na čelu: Mojsije 


sveci: sv. 


Zub (među kliještima): sv. Apo- 
lonija 
Zumbul: sv. Hijacint Krakovski 


Zvijezda: Balaam; Tri mudraca; 

— na prsima: sv. Bruno; sv. To- 
ma Akvinski; sv. Vinko Fer- 
rerski; 

— na čelu: sv. Dominik 

Zvjezdana kruna: žena iz Apoka- 

lipse; Bezgrešna (Immaculata); sv. 

Ivan Nepomuk 


Zvečka gubavaca: sv. Rok; bi- 
jedni Lazar; sv. Eberhard 


Zvono: sv. Pavao Noletanski; sv. 

Petar Nolasco; 

— koje je razbio sotona: sv. Be- 
nedikt; 

— koje nosi sotona: sv. Teodor; 

— obješeno o mjesec ili srp: sv. 
Vilim; 

— bodočasničko: sv. Aleksije; sv. 
Benedikt Labre; sv. Koloman 
iz Melka; sv. Jakov Stariji 
(hodočasnik u Compostelu); sv. 
Morand; sv. Filip; sv. Rok; 
sv. Severin; sv. Sebald Niirn- 
berški; sv. Brigita Švedska; sv. 
Sabina Troyska 


Zvončić: sv. Antun i njegovo pra- 
se; svinje redovnika  antonita 
(koje se prepoznaju po zvončići- 
ma, a imaju povlasticu da se mo- 
gu slobodno kretati naseljem i 
općinskim pašnjacima); 

— uz rub odjeće: Aron (veliki 

svećenik) 


Žaba krastača: Pohota (Laxuria 
— žabe joj nagrizaju grudi ili 
spolne organe); Princ (zavodnik 
Ludih djevica, kojemu žabe gri- 
zu noge ili gmižu uokolo); Juda 
(na Posljednjoj večeri đavao mu 
izlazi na usta u obliku žabe); sv. 
Maturin 

Žabe: jedno od deset egipatskih 
zala 

Ždral: Budnost (Vigilantia u ci- 
klusu Kreposti) 

Žeravica: na skutu baljine: Izaija 
(serafin je stavlja na usne); sv. 
Gotard; sv. Lambert; sv. Tibur- 
cije 

Žezlo (carsko ili kraljevsko): svi 
sveci koji su bili carevi ili kra- 
ljevi, npr. sv. Kazimir; sv. Hen- 
rik; sv. Ljudevit; sv. Ladislav; 
sv. Stjepan Ugarski 

Žlica, u loncu: sv. Marta (zaštit- 
nica domaćica) 

Žlica, zidarska: v. mistrija 


AB 

